
BISPEBJÆRG  KIRKEGAARD. 


Som  tidligere  omtalt,  indbød  Kjøbenhavns  Begravelsesvæsen  i  Juni 
Maaned  d.  A.  Architekterne  Martin  Borch,  L.  Clausen,  A.  Clemmen- 
sen  og  Thorv.  Jørgensen  til  at  deltage  i  en  Skitsekonkurrence,  hvis  Op¬ 
gave  var:  Tegninger  til  et  foreløbigt  Begravelseskapel,  Graverbolig  og 
Kontor,  Opsynsbetjentbolig  med  Vagtstue  og  Udhus  med  Stald,  Vognskur 
m.  m.  til  Bispeb jærg  Kirkegaard. 

SITUATIONSPLAN. 

ARCHITEKT 
A.  CLEMMENSEN. 


Da  Fristen  for  Indlevering  af  Tegningerne  udløb  den  15.  August,  var 
der  indkommet  Udkast  fra  de  tre  sidstnævnte  Architekter;  Martin  Borch 
ønskede  ikke  at  deltage.  Dommerkomitéen,  som  bestod  af  Formanden  for 
Begravelsesvæsenets  Bestyrelseskommission,  Direktionen  for  Begravelses¬ 
væsenet,  Stadsarchi- 
tekten,  to  af  Borger¬ 
repræsentationens  Ud¬ 
valg  angaaende  Be¬ 
gravelsesforhold  dele¬ 
gerede  Medlemmer 
samt  Architekt,  Prof. 
Hans  J  Holm,  kom 
ved  Bedømmelsen  til 
det  Resultat,  at  Archi¬ 
tekt  A.  Clemmensens 
Projekt  var  at  fore¬ 
trække,  hvorfor  det 
i  Overensstemmelse 
med  Konkurrencebe¬ 
tingelserne  overdro¬ 
ges  ham  at  udføre 
det  endelige  Forslag, 
medens  de  to  andre 
Deltagere  i  Skitsekon¬ 
kurrencen  hver  mod¬ 
tager  400  Kr.  for  de¬ 
res  indleverede  Ar¬ 
bejde. 

Vi  gengiver  her 
nogle  Tegninger  af 
hvert  Projekt,  idet  vi 
af  Pladshensyn  kun 

har  medtaget  Architekt  Clemmensens  Situationsplan,  som  i  øvrigt  til  Dels 
kan  tjene  som  Orienteringsplan  for  de  andre  Udkast.  Enhver  af  de  kon¬ 
kurrerende  Architekter  har  dernæst  ledsaget  sine  Tegninger  med  et  Par 
vejledende  Ord. 


Det  Program,  hvorefter  Skitserne  til  Bygninger  paa  Bispebjærg-Kirke- 
gaard  er  udførte,  omfattede  dels  et  Ligkapel,  bestemt  til  at  tjene  i  en  kor¬ 
tere  Aarrække,  for  senere  at  erstattes  med  en  mere  monumental  og  varig 


Bygning,  dels  Graver-  og  Opsynsbetjent¬ 
bolig,  med  Kontor,  Vagtstue,  Stald  o.  m., 
opførte  ved  Indgangen  til  Kirkegaarden 
og  beregnede  paa  at  staa  i  længere  Tid. 

Derfor  maatte  man,  synes  jeg,  søge 
at  forme  de  sidstnævnte  Bygninger  saa- 
ledes,  at  de  dannede  en  værdig  Ind¬ 
gang  til  Begravelsespladsen.  De  er 
lagte  symmetrisk  ved  hver  Side  af  Ind¬ 
kørslen  og  forbundne  ved  en  Mur  med 
Portparti  i  Midten.  Ind  mod  Kirkegaar¬ 
den  dannes  derved  en  firkantet  For¬ 
plads;  Bueaabninger  i  Bygningerne  paa 
de  to  Sider  betegner  Indgangen  til 
Kontor  og  Vagtstue,  og  midtfor  fører 
den  brede  Allé  op  mod  Kapellet  Del¬ 
er  benyttet  middelalderlige,  danske  Mo¬ 
tiver,  som  de  findes  ved  mange  Landsby- 
Kirkegaarde,  og  som,  uden  at  være  en¬ 
sidig  kirkelige  eller  afskrækkende  høj¬ 
tidelige,  rummer  en  Stemning,  som 
vanskeligt  frembringes  ved  mere  frem¬ 
mede  Former. 

Det  Ligkapel,  som  senere  tænkes 
opført,  bør  rimeligvis  i  sin  almindelige 
Karakter  slutte  sig  hertil ;  men  en  streng 
Gennemførelse  af  de  samme  Motiver 
anser  jeg  ikke  for  nødvendig.  Jeg  har 
derfor  heller  ikke  betænkt  mig  paa  til 
den  foreløbige  Bygning  at  anvende 
fjernere  liggende  Motiver,  noget  henad 
de  norske  Trækirker.  Bygningen  er, 
i  Overensstemmelse  med  Programmet, 
tænkt  opført  af  Træ  og  dækket  med 
Spaan.  Den  er  lagt  saaledes,  at  der 
senere  uden  Ulempe  kan  bygges  et 
Ligkapel  paa  den  Plads,  som  er  be¬ 
regnet  dertil  i  den  vedtagne  Kirke- 
gaardsplan,  ligesom  der  allerede  nu  vil 
kunne  plantes  Træer,  som  kan  blive 


staaende,  naar  den  endelige  Bygning  er  rejst,  saa  at  den  straks  kan  frem- 
træde  i  de  rette  landskabelige  Omgivelser.  ^  Clemmensen 

¥ 

Begravelseskapellet  er  tænkt  udført  af  Bindingsværk,  udvendig  beklædt 
med  Bræder  og  indvendig  forskallet  og  pudset.  Gulvene  af  Beton  med 
Cementpuds.  Tagene  dækkes  med  Egespaan.  Opvarmningen  besørges 


ARCHITEKT  L.  CLAUSEN1. 

af  en  Varmtvandskedel  i  Rummet  bag  det  største  af  Kapellerne,  og  over 
dette  Varmerum  bliver  der  Plads  til  et  mindre  Galleri  for  et  Sangerkor. 

De  øvrige  Bygninger  tænkes  udførte  af  Grundmur  med  sparsom  An¬ 
vendelse  af  huggen  Sten  om  enkelte  Døre  og  Vinduer  samt  Sokkel  og 
Trappesten.  I  de  øvre  Partier  af  Gavlene  er  anvendt  Bindingsværk  med 
udmurede  og  pudsede  Tavl.  Tagene  tænkes  dækkede  med  smaa,  engelske 
Tegl.  Den  samlede  Bekostning  ved  Opførelsen  vil  andrage  83,000  Kr. 


¥ 


L.  Clausen. 

Ved  Udarbejdelsen  af  Tegninger  til 
en  Skitsekonkurrence  —  som  den  fore¬ 
liggende  f.  Eks  —  synes  det  mig,  at 
Hovedvægten  maa  lægges  paa  Helheden 
—  at  anslaa  en  Tone,  byde  paa  en 
Stemning  —  selv  om  der  da  i  Enkelt¬ 
hederne  kan  være  større  eller  mindre 
Fejl,  det  være  sig  i  Plan  eller  i  det  Ydre; 
disse  vil  altid  paa  et  senere  Tidspunkt 
kunne  ændres. 

En  Opgave  som  den  foreliggende  er 
jo  ret  ny.  Alene  Navnet  paa  Opgaven 
»Kirkegaard«  er  ikke  længere  noget  ret 
betegnende  Ord  for  det  Sted,  hvor  de 
Døde  hviler  —  langt  fra  Kirkerne.  Man 
har  i  de  forskellige  Lande  forskellig  Be¬ 
tegnelse  for  Ordet  »Kirkegaard«:  »Guds 
Ager«,  »de  Dødes  Have«,  »Cimitiére«, 
»Friedhof«,  »Campo  santo«,  »Churchyard«. 
I  Oversigtsplanen  over  det  nye  Anlæg 
staar  Stedet  da  ogsaa  anført  som  »Be¬ 
gravelsesplads«  ;  dette  Ord  er  vel  meget 
bedre,  men  noget  langt  og  besværligt. 
Nogen  direkte  Forbindelse  med  Kirkerne 
har  de  nye  Begravelsessteder  i  Reglen 
ikke;  man  vil  her  foruden  »kirkelig  Be¬ 
gravelse«  ogsaa  kunne  faa  »borgerlig  Be¬ 
gravelse«  eller  endog  Ligbrænding.  Op¬ 
gaven  bliver  derfor  vanskeligere  —  mere 
sammensat. 

Hvad  der  ogsaa  gør  Opgaven  be¬ 
sværlig,  er,  at  man  har  forlangt  Kapellerne 
som  en  foreløbig  Bygning  af  Træ,  der 
kun  skal  gøres  Brug  af  i  6 — 8  Aar.  Den 
endelige  Kapelbygning  skal  da  opføres 
bagved  den  foreløbige. 

Vore  Begravelsespladser  er  i  deres 
Indre,  i  Enkelthederne,  danske.  Man 
tager  ikke  fejl,  naar  man  er  der;  det  er 
en  dansk  Plads,  vidt  forskellig  fra  Ud- 

ARCHITEKT  THORVALD  JØRGENSEN. 


landets  i  sin  Karakter.  Det  har  da  ogsaa  været  min  Hensigt  i  Bygnin¬ 
gerne  og  Indramningen  at  give  noget  hjemligt.  Skulde  derfor  en  og 
anden  synes,  at  noget  i  mit  Forslag  minder  om  Kastellet,  de  gamle  Ak- 
ciseboder,  Kapellet  paa  Assistents  Kirkegaard,  de  gamle  Træbygninger 
paa  Østerbro  o.  s.  v.,  vilde  jeg  ikke  betragte  det  som  noget  meget  ufor¬ 


delagtigt.  Nil  novi  sub  sole. 


Thorvald  Jørgensen. 


CHRISTIAN  VILHELM  RASK  LICHT. 


Murermester  C.  Licht  døde,  som  Dag¬ 
bladene  allerede  har  meddelt,  den  28. 
Septbr.,  59  Aar  gammel.  Selv  om  dette 
Dødsfald  kom  mange  uventet,  har  der  sikkert 
i  hans  nærmere  Kreds  været  Frygt  for,  at 
han  bar  paa  en  dødelig  Sygdom.  I  de  sidste 
Aar  ældedes  han  kendeligt,  og  om  han  end 
lige  til  sin  Dødsdag  varetog  sit  Arbejde  med 
Interesse,  saa  manglede  den  tidligere  Kraft 
og  Spænstighed. 

Murermester  Licht  stod  ubestridt  i  første 
Række  mellem  Danmarks  Haandværkere,  og 
selv  om  der  med  større  og  mindre  Ret 
klages  over,  at  Tidens  Travlhed  og  andre 
Aarsager  nu  til  Dags  ødelægger  det  gammel¬ 
dags,  trofaste  Haandværksarbejde,  saa  kan  det 
dog  paa  den  anden  Side  med  fuld  Ret  paa- 
staas,  at  det  aldrig  er  udført  smukkere  og  bedre  end  af  vor  I  ids  Elitehaand- 
værkere. 

Licht  satte  sit  Haandværk  højt,  han  var  stolt  af  sin  Stand  og  ømtaalig  Du¬ 
sin  Værdighed  som  Murermester.  Han  var  ikke  fulgt  med  liden  i  den  Grad,  at 
Haandværkeren  var  gaaet  op  i  Forretningsmanden;  men  han  kendte  og  ledede 
selv  sine  Arbejder  og  forstod  at  samle  dygtige  Medhjælpere  og  Svende  om  sig. 
Han  vilde  gerne  uddanne  Lærlinge  til  dygtige  Svende;  men  det  var  ham  imod 
at  tage  »Architektspirer«  i  Lære;  han  mente,  at  de  vilde  betragte  Arbejdet  som 
et  Onde,  man  i  forbigaaende  maatte  nedlade  sig  til  og  i  Magelighed  kunde  lære 
i  den  smukke  Sommertid.  Det  krænkede  ham  som  Murer,  samtidigt  med  at  det 
stødte  ham,  at  »Spirens«  Fader  paa  Forhaand  kunde  fastslaa  Sønnens  Brugelig¬ 
hed  til  Architekt. 

Mangfoldige  er  de  Bygningsarbejder,  hvori  Murermester  Licht  med  Dygtighed 
og  Omhu  og  derfor  med  Hæder  har  deltaget,  og  her  skal  ikke  gøres  Forsøg 
paa  at  opregne  dem.  Men  hvad  der  i  »Architekten«  skal  understreges  er,  at 
han  var  Professor  Storchs  betroede  Mand.  Storch  har  brugt  Lichts  gode  Hjælp 
ved  mange  betydningsfulde  Restaureringer,  saaledes  ved  de  to,  som  for  I  iden  er 

i  Værk,  nemlig  Istandsættelsen  af  St.  Bendts  Kirke  i  Ringsted  og  Marie  Kloster 
i  Helsingør. 

Det  var  sikkert  Lichts  Stolthed  og  største  Glæde  som  Murermester,  at  han  i 
en  lang  Række  Aar  under  Professor  Storchs  Ledelse  har  arbejdet  med  paa  Be¬ 
varingen  af  vore  gamle  Mindesmærker,  som  han  omfattede  med  aldrig  svigtende 


Interesse. 


M.  Nyrop. 


RØGPLAGEN. 


Efter  Forslag  af  Formanden,  Dr.  med.  E.  Jacoby,  er  der  i  Frederiksberg 
Kommunalbestyrelse  bleven  nedsat  et  Udvalg  paa  2  Medlemmer,  der  i  Forening 
med  Sundhedskommissionen  skal  overveje,  hvilke  Foranstaltninger  der  bør  træffes 
for  at  forebygge  den  Ulempe,  som  foraarsages  ved  Røgen  fra  Fabrikskorstene. 
At  det  er  en  Sag  af  Vigtighed,  som  Kjøbenhavns  Nabokommune  her  har  taget 
op  til  Behandling,  vil  staa  klart  for  enhver,  som  i  det  daglige  Livs  Praksis  har 
haft  Lejlighed  til  at  se,  hvorledes  Røgplagen  langsomt,  men  sikkert,  udfolder  sin 
ødelæggende  Virksomhed. 

Af  Formandens  Tale  skal  efter  det  officielle  Referat  fremhæves  følgende: 

Kommunalbestyrelsen  har  i  den  senere  Tid  ved  Køb  af  Ejendomme  i  Pile- 
alléen  søgt  at  bibringe  sit  til,  at  den  ejendommelige  Udsigt  ind  over  Byen  fra 
Frederiksberg  Bakke  ikke  forstyrres  ved  Opførelse  af  nye,  høje  Bygninger;  men 
naar  man  nu  om  Stunder  paa  en  Hverdag  staar  oppe  paa  Bakken,  er  det  dog 
kun  en  meget  begrænset  og  taaget  Udsigt,  der  frembyder  sig,  thi  ind  over  Byen 
hviler  der  altid  et  mere  eller  mindre  tæt  Lag  af  Røg,  navnlig  hidrørende  fra  de 
mange  Fabriksskorstene,  af  hvilke  stadig  flere  og  flere  rejser  sig  snart  i  alle 
Byens  Kvarterer,  baade  i  den  gamle  By  og  i  Forstæderne.  Dette  er  jo  æstetisk 
set  beklageligt,  og  at  det  tillige  er  sanitært  uheldigt,  at  den  Luft,  vi  skal  ind- 
aande,  og  som  paa  Grund  af  Byens  Beliggenhed  ved  Søen  har  Betingelser  for 
at  holde  sig  frisk  og  ren,  i  saa  høj  Grad  forurenes  af  Kulrøg,  er  selvindlysende. 
Endvidere  maa  den  megen  Røg  ogsaa  beklages  fra  et  økonomisk  Standpunkt  — 
thi  Røgen  er  jo  Kulpartikler,  som  »gaar  op  i  Røg«  i  Stedet  for  at  gøre  Nytte 
ved  at  forbrændes.  Al  denne  Røg  er  jo  et  Udtryk  for  den  tiltagende  Fabriks- 
og  Industrivirksomhed  og  for  den  øgede  Trafik  ad  Jærnbaner  og  med  Dampskibe, 
og  hvis  al  denne  Virksomhed  ikke  kan  udfolde  sig  uden  Røgen,  maa  man  jo 
finde  sig  i  den.  Men  heldigvis  er  Forholdene  ikke  saaledes. 

Den  samme  Røgplage  findes  i  mangfoldige  Byer  rundt  paa  Jorden,  og  det 
er,  som  om  Nutidens  enorme  industrielle  Udvikling  er  sket  saa  hurtigt,  at  man 
ligesom  ikke  har  givet  sig  Tid  til  at  tænke  over,  at  denne  Plage  kan  undgaas ; 
det  er  først  i  den  seneste  Tid,  at  der  hist  og  her  er  truffet  Foranstaltninger  der¬ 
imod. 

I  London  paabyder  Sundhedsvedtægten  af  1891,  at  alle  Ildsteder  i  Fabriker 
etc.  skal  -indrettes  til  at  fortære  eller  forbrænde  Røgen  derfra.  Overtrædelse 
straffes  med  høje  Mulkter.  I  Paris  blev  der  i  1894  nedsat  en  Kommission,  der 
skulde  overveje  Spørgsmaalet,  og  i  1898  udgik  der  et  Paabud,  der  kort  og 
kategorisk  lød  paa,  at  efter  6  Maaneder  fra  Dato  er  det  forbudt  at  udsende  i 


Luften  sort  og  tyk  Røg,  som  kan  naa  Nabobygninger  og  forurene  Luften  i  Ga¬ 
derne.  —  I  øvrigt  arbejdes  der  endnu  af  Kommissionen  for  at  undersøge  en 
Del  indkomne  Projekter  til  Røgplagens  Bekæmpelse.  Ogsaa  i  andre  Byer, 
Berlin ,  Budapest  o.  s.  v.  er  Spørgsmaalet  brændende. 

Hvad  Frederiksberg  angaar,  saa  har  vi  i  vor  Sundhedsvedtægt  en  §  27,  der 
lyder  saaledes:  Ethvert  Ildsted  til  Brug  for  hvilken  som  helst  Anvendelse  af 

Dampkraft,  for  Fabriksdrift  eller  andet  Næringsbrug,  der  uden  Anvendelse  af 

Dampkraft  dog  forbruger  en  større  Mængde  Brændsel ,  skal  være  indrettet  og 
passes  saaledes,  at  Røgen  ikke  bliver  til  væsentlig  Ulempe  for  de  omboende. 
Dette  Paabud  har  dog  hidtil  ikke  haft  praktiske  Følger;  i  alt  Fald  findes  der 
intet  derom  i  Beretningerne  fra  Sundhedspolitiet.  Men  Paabudet  er  i  alt  Fald 
utilstrækkeligt;  der  er  jo  her  kun  Tale  om  »væsentlige  Ulemper  for  de  om¬ 
boende«,  men  dette  er  en  meget  omdisputabel  Bestemmelse,  og  der  er  i  alt 
Fald  slet  ikke  Paabud  mod  Røgplagen  i  dens  Helhed. 

Hvorledes  skal  man  da  nu  gribe  Sagen  an?  Siden  Sagen  var  bragt  paa 
Bane  i  Repræsentationens  Møde  den  24.  Februar  d.  A.,  var  der  sket  Anmeldelse 
til  Kommunalbestyrelsen  om  forskellige  røgfortærende  Systemer,  og  man  havde 
derfor  anmodet  den  konst.  Stadsingeniør  om  at  give  en  samlet  Fremstilling  af 

de  bekendte  Systemer;  da  Stadsingeniøren  imidlertid  har  ment,  at  en  saadan 

Fremstilling  vilde  lage  for  lang  Tid  for  at  blive  fuldstændig,  har  han  foretrukket 
at  gøre  et  Uddrag  af  et  tysk  Værk  fra  1899:  »Dampfkessel  Feuerungen  zur 
Erzielung  einer  moglichst  rauchfreien  Verbrennung«.  Af  dette  fremgaar,  at  der 
ad  adskillige  Veje  kan  udrettes  meget  mod  Røgplagen,  enten  ved  Fyrstedets 
Konstruktion  eller  dets  Pasning  eller  ved  Anvendelse  af  passende  Brændsel  — 
alt,  ret  beset,  tillige  til  økonomisk  Fordel  for  Fabriken. 

Der  er  da  Grund  til  at  overveje,  om  man  her  i  Kommunen,  uden  at  komme 
nogens  Ret  og  Virksomhed  for  nær,  kan  modarbejde  den  generende  og  skade¬ 
lige  Røg.  Sagen  er  imidlertid  vanskelig  at  ordne,  idet  man  kun  bør  udstede 
Paabud,  som  kan,  men  ogsaa  skal  overholdes.  Der  var  fra  en  enkelt  Side  stillet 
Forslag  om,  at  Politiet  i  Henhold  til  §  27  skulde  notere  alle  rygende  Fabriks¬ 
skorstene  og  give  Ejerne  Tilhold  om  inden  en  Maaned  enten  at  have  ophørt 
med  at  lade  Skorstenen  ryge  eller  indsendt  en  Redegørelse  for  de  særegne  Om¬ 
stændigheder,  som  bevirker,  at  de  ikke  straks  kan  stanse  Røgudviklingen ;  de, 
som  ingen  Redegørelse  indsender,  noteres  og  mulkteres  ubarmhjertigt,  saa  ofte 
som  de  lade  ryge  med  sort  Røg;  de  indsendte  Redegørelser  prøves  enten  af  den 
tekniske  Forvaltning  eller  af  en  Specialist,  og  efter  Omstændighederne  gives  der 
en  passende  Henstand  med  Hensyn  til  Forandring  af  Ildsted  og  Skorsten.  Blandt 
andet  foreslaas,  at  der  fremtidig  for  alle  større  Ildsteder,  derunder  ogsaa  Central¬ 
varmeapparater,  til  rette  Vedkommende  indsendes  en  nøjagtig  Plan  for  Ildstedets 
Indretning  m.  m.,  og  at  der,  forinden  der  gives  Byggeattest  paa  Anlæget,  kræves 
godtgjort  ved  en  1 2  Timers  Prøvefyring  med  maksimal  Belastning,  at  Røgud¬ 
viklingen  ikke  er  generende. 

Da  §  27  i  Virkeligheden  ikke  er  tilstrækkelig,  foreslaas  der  nedsat  et  Ud¬ 
valg  til  Overvejelse  af  en  Forandring  af  denne  Paragraf.  Udvalget  bør  for  at 
fremme  Sagen  samarbejde  med  Sundhedskommissionen ,  og  man  vil  formentlig 
kunne  gaa  to  Veje:  enten  blot  paabyde,  at  den  skadelige  Røg  skal  forsvinde 

inden  et  vist  Tidsrum,  eller  tillige  (med  fornøden  teknisk  Assistance)  lade  ud¬ 
arbejde  en  vejledende  Beskrivelse  af  de  Konstruktioner,  som  egner  sig  til  Øje¬ 
medet.  Dette  maa  anses  baade  for  mere  hensynsfuldt  og  hensigtsmæssigt.  Der 
eksisterer  jo  som  omtalt  mange  Systemer,  simple  og  mere  komplicerede,  men 
alle  samstemmende  i  samtidig  med  at  være  røgfortærende  ogsaa  at  være  bespa¬ 
rende.  Det  er  bekendt,  at  der  er  gjort  Forsøg  paa  flere  Fabriker  heri  Byen 
(Helsingørsgadens  Sukkerraffinaderi,  De  forenede  Bryggerier,  Neuberts  Fabriker 
paa  Lampevejen  m.  v.),  og  paa  Frederiksberg  Vandværk  anvendes  ogsaa  et  røg¬ 
fortærende  Ildsted. 

I  øvrigt  havde  Forslagsstilleren  kun  dvælet  ved  Røg  fra  Fabriksskorstene 
o.  lgn.,  men  ikke  nævnt  den  Skade,  som  de  mange  Jcernbcinelokomotivers  Røg 
foraarsager,  ikke  fordi  Forholdet  her  er  væsentlig  anderledes  end  ved  andre 
Skorstene,  men  fordi  man  jo  kom  ind  paa  et  Kompetencespørgsmaal,  som  ikke 
her  kan  besvares.  Byens  Tusinder  af  private  Huse  udsender  jo  ogsaa  Masser  af 
Røg,  men  denne  er  jo  hverken  saa  synlig  eller  generende,  og  indskrænkes  og¬ 
saa  meget  ved  den  store  Anvendelse  af  Kokes  og  tiltagende  Anvendelse  af  An- 
thracit. 

Selv  om  man  end  ikke  kan  opnaa  en  Atmosfære  uden  Røg,  kan  man  dog 
sikkert  faa  den  værste  og  mest  skadelige  Røg  bort. - 

Efter  en  kort  Diskussion  blev  det  foreslaaede  Udvalg  nedsat. 


TEKNISKE  MEDDELELSER. 


Asbestskifer  er  et  nyt  Bygningsmateriale,  som  fremstilles  af  Firmaet:  Asbest- 
und  Gummiwerke  Calmon  i  Wien.  Materialet  fremstilles  i  Plader,  som  ikke  b'.ot 
er  modstandsdygtige  overfor  fugtighed  og  Vejrligets  Omskiftelser,  men  ogsaa  i 
Besiddelse  af  betydelig  Styrke  og  Haardhed.  Desuagtet  er  det  saa  elastisk,  at 
det  let  lader  sig  behandle  paa  forskellig  Vis,  kan  skæres  og  høvles,  ligesom  det  ved 
Afslibning  med  Vandglas  og  Pimpsten  kan  gøres  modtageligt  for  Politur.  Asbest¬ 
skifer  fremstilles  i  Plader  fra  i  Kvadratmeters  Størrelse  og  i  Tykkelser  fra  2,5 
til  10  mm.  Dens  naturlige  Farve  er  hvid,  dog  kan  der  ved  Tilsætning  af  for¬ 
skellige  Farver  til  Massen  fremstilles  tonfarvede  Plader  til  dekorativt  Brug.  En 
1  Kvadratmeter  stor  Plade  paa  5  mm. s  Tykkelse  kan,  naar  den  anbringes  saa- 
ledes,  at  kun  Randene  understøttes,  bære  en  Vægt  af  over  600  Kg.  uden  at 
gaa  i  Stykker.  De  haarde,  brandsikre  Plader  egner  sig  særligt  til  Tagdækning; 
de  kan  anbringes  direkte  paa  Spærværket  uden  Forskalling.  Paa  Grund  af  deres 
store  Isolationsævne  vil  I  agrummet  kunne  holdes  køligt  om  Sommeren,  varmt 
om  Vinteren,  hvilket  er  en  stor  Behagelighed,  hvor  Loftsrummet  skal  benyttes. 
Men  tillige  har  Pladerne  et  specielt  Fortrin:  deres  ringe  Vægt.  Medens  et  Tegl¬ 
tag  vejer  fra  50 — 80  Kg.  pr.  Kv.-m.,  Skifer  65  Kg.,  dobbelt  Asfaltpap  10  Kg., 
vejer  Asbestskiferen  kun  2,5  Kg.  pr.  Kv.-m. 

Asbestskiferpladerne  kan  ogsaa  bruges  til  Fremstilling  af  Inder-  eller  Yder¬ 
vægge,  ja  hele  Bygningen  kan  opføres  af  dem.  Prisen  er  pr.  Kv.-m.:  2,5  mm. 
Tykkelse  3  Gylden,  5  mm.  Tykkelse  6  Gylden  og  8  mm.  Tykkelse  9,60  Gylden. 

Ved  Tagdækning  lægges  Pladerne  paa  skraa,  eller  man  benytter  særlige 
Diagonalplader.  Hver  Plade  fastgøres  med  3  forzinkede  Skifersøm  saaledes,  at 
hvert  Søm  stadig  gaar  gennem  to  Plader.  Sømhullerne  behøver  ikke,  som  ved 
naturlig  Skifer,  at  bores  i  Forvejen,  men  Pladerne  kan  ligesom  Træplader  di¬ 
rekte  fastsømmes.  Gavlafdækninger,  Render  o.  s.  v.  lader  sig  udføre  ligesom  ved 
naturlig  Skifer. 

* 

Et  glinsende,  sort  Overtrak  paa  Zink  opnaas  ved  at  dyppe  Genstanden  i  en 
Opløsning  af  150  Gr.  kobberfri  Jærnvitriol  og  100  Gr.  Salmiak,  opløst  i  2x/2 
Liter  kogende  Vand.  Det  efter  1 — 2  Minutters  Forløb  afsatte  løse,  sorte  Jærn- 
overtræk  fjærnes  ved  Afbørstning  med  Vand  for  at  rense  Zinkgenstandens  Over¬ 
flade.  Derpaa  bringes  Genstanden  atter  i  Jærnbadet,  tages  atter  op  og  ophedes 
nu  uden  foregaaende  Afskylning  over  et  Kulbækken,  til  der  ikke  mere  viser  sig 
Ammoniakdampe.  Man  skyller  saa  gentagne  Gange  med  Vand  og  har  nu  et 
sort  Overtræk,  der  ved  Børstning  bliver  blankt;  det  hæfter  godt  ved  Zinken  og 
beskytter  det  mod  Oxydering. 


FORENINGSMEDDELELSER. 

Nedenstaaende  Henvendelse  til  Bestyrelsen  for  Akademisk 
Architektforening  fra  Bestyrelserne  for  Klejnsmedemester-  og 
Mekanikerforeningen  og  for  Snedkerlauget  samt  Svarskrivelsen 
hertil  vil  formentlig  have  en  videre  Interesse,  baade  for  Byg¬ 
herrer,  Architekter  og  Haandværkere. 

Kjøbenhavn ,  den  7.  August  1902. 

Til  Bestyrelsen  for  Akademisk  Architektforening , 

her. 

Ved  Udbydelsen  af  Byggearbejder  har  der  efterhaanden  udviklet  sig  den 
Praksis,  at  Smedearbejdet  i  Licitationerne  slaas  sammen  med  Snedkerarbejdet, 
saaledes  at  det  førstnævnte  Arbejde  udgør  en  Post  under  Snedkerarbejdet. 

Undertegnede  Bestyrelse  for  Klejnsmedemester-  og  Mekanikerforeningen  for 
Kjøbenhavn  og  Omegn  har  i  mangfoldige  Tilfælde  modtaget  Klager  fra  Med¬ 
lemmer  af  vor  Forening  over  Opretholdelsen  af  denne  Praksis.  Vore  Medlemmer 
har  gjort  gældende  —  og  formentlig  med  fuldkommen  Ret  — ,  at  Smedefaget  er 
et  saa  stort  Fag,  at  det  paa  Forhaand  synes  ret  urimeligt  ikke  at  opføre  det 
Arbejde,  som  ønskes  udført  af  Fagets  Udøvere,  som  en  selvstændig  Post  i 
Licitationen. 

Bestyrelsen  for  Klejnsmedemesterforeningen  skal  tillige  fremhæve,  at  det  for¬ 
mentlig  ikke  er  uden  Betydning  for  vort  Fags  yderligere  Udvikling,  at  Fagets 
Arbejder  ogsaa  i  nærværende  formelle  Henseende  betragtes  som  og  behandles 
som  en  selvstændig  Del  af  det  samlede  Byggearbejde,  saaledes  at  Fagets  Udøvere 
staar  med  det  fulde  Ansvar  for  Kvaliteten  af  det  præsterede  Arbejde  og  netop 
derigennem  ægges  til  yderligere  Bestræbelser  for  at  udvikle  og  fuldkommengøre 
dette  Arbejde. 


Under  Klejnsmedemesterforeningens  Konferencer  om  dette  Spørgsmaal  med 
Snedkerlauget  har  det  vist  sig,  at  Snedkerlaugets  Medlemmer  helst  ønsker  sig 
fritagne  for  at  have  Smedearbejdet  med  under  deres  Tilbud  og  derfor  vilde  sætte 
Pris  paa,  at  de  forskellige  Arbejder  i  Licitationerne  holdtes  ude  fra  hinanden. 
Nærværende  fælles  Henvendelse  til  den  ærede  Bestyrelse  for  Akademisk  Archi- 
tektforening  fra  Snedkerlauget  og  Kleinsmedemesterforeningen  fremkommer  derfor 
som  et  Udtryk  for  en  enig  Opfattelse  af  det  foreliggende  Spørgsmaal  og  med 
en  fælles  Anmodning  til  den  ærede  Bestyrelse  om  at  anvende  Deres  Indflydelse 
paa  Deres  Forenings  Medlemmer  i  Retning  af  Klejnsmedemesterforeningens  Ønske. 

Undertegnede  Bestyrelser  imødeser  Deres  ærede  Svar  paa  vor  Henvendelse, 
tilstillet  medundertegnede  Formand  for  Klejnsmedemesterforeningen,  Hr.  F.  W. 
Høst,  under  Adresse:  Ravnsborggade  12.  N. 

For  Bestyrelsen  for  Klejnsmedemester-  og  Mekanikerforeningen 
for  Kjøbenhavn  og  Omegn. 

F.  W.  Høst. 

For  Bestyrelsen  for  Snedkerlauget. 

Kaspar  Rostrup. 


¥ 


Vald.  Helsing. 


Til  Bestyrelsen  for  Klejnsmedemester-  og  Mekanikerforeningen  for  Kjøbenhavn  og  Omegn. 

I  Anledning  af  den  ærede  Bestyrelses  Henvendelse  af  7.  f,  M.,  der  er  med¬ 
underskrevet  af  Bestyrelsen  for  Snedkerlauget,  maa  Bestyrelsen  for  Akademisk 
Architektforening  erkende  det  fuldtud  berettigede  i  de  fremsatte  Betragtninger. 

Den  Praksis,  der  efterhaanden  har  udviklet  sig,  at  Smedearbejdet  ved  Lici¬ 
tationer  slaas  sammen  med  Snedkerarbejdet,  har  sikkert  sin  Grund  i,  at  man  ved 
Bygningsforetagender  af  ganske  almindelig  og  tarvelig  Art  næsten  udelukkende 
benytter  Beslagdele,  der  købes  færdige  i  Isenboden.  Medens  det  næppe  er 
sandsynligt,  at  en  Henvendelse  til  vor  Forenings  Medlemmer  vil  have  en  al¬ 
mindelig  Forandring  i  denne  Praksis  tilfølge  for  de  omtalte  Byggearbejders  Ved¬ 
kommende,  vil  den  dog  muligen  ikke  blive  aldeles  betydningsløs,  og  den  vil 
forhaabentlig  bevirke,  at  Smedearbejdet  opføres  som  selvstændig  Post  i  Licitatio¬ 
nen  ved  Arbejder  af  større  Omfang  eller  særegen  Art.  Sagen  har  Bestyrelsens 
Sympati  og  skal  blive  anbefalet  paa  bedste  Maade  til  Medlemmernes  Opmærk¬ 
somhed  og  Velvillie. 

Kjøbenhavn,  den  17.  September  1^02. 

P.  B.  V. 

Axel  Berg, 

p.  t.  Formand. 

Emil  Jørgensen. 

KIRKEBØ.  EFTER  FOTOGRAFI  AF  GENERALSTABEN. 


Tilh.  Kirkeruinen,  bag  den  i  Midten  Beboelseshuset  med  Blokstuen, 
tilv.  den  endnu  benyttede  (ældste)  Kirke. 


BLOKSTUERNE  PAA  KIRKEBØ  OG  I  THORSHAVN. 


Af  Daniel  Bruun. 


iaa  Færøerne  findes  ingen  Skove,  og  i  gamle  Dage  har  Forholdet  sikkerlig 


JL  i  saa  Flenseende  været  det  samme;  thi  de  Sagn,  der  haves  om  Skove  paa 
disse  Øer,  er  næppe  andet  end  norske  Erindringer.  Derimod  kom  i  ældre  Tid 
ikke  saa  lidt  Drivtømmer  til  Landet,  rimeligvis  fra  Amerika.  Paa  Viderø  bevares 
Mindet  herom  endnu  i  Navnet  »ViSvik«  (Vedvig). 

Skønt  Færingerne  saaledes  dog  havde  nogen  Adgang  til  at  skaffe  sig  Tøm¬ 
mer  til  Bygningsmateriale,  maatte  man  dog  hovedsagelig  —  ligesom  paa  Island 
og  Grønland  og  sikkerlig  ogsaa  i  visse  skovløse  Egne  i  Vestnorge  og  i  Jylland  — 
benytte  Sten  og  Jord-  eller  Græstørv,  hvis  man  da  ikke  var  saa  heldigt  stillet, 
at  man  kunde  skaffe  sig  Træ  andet  Steds  fra. 

Nu  til  Dags  er  Træhuse  de  almindeligste  til  Beboelseshuse,  eftersom  Befolk¬ 
ningen  har  let  Adgang  til  at  skaffe  sig  Tømmer;  men  i  ældre  Tid  har  Vanskelig¬ 
hederne  og  Bekostningerne  ved  Øernes  Forsyning  med  Træ  til  Bygningsmateriale 
været  langt  større,  og  Befolkningens  Evner  strakte  ikke  til  i  den  Grad,  at  man 
kunde  bygge  endog  blot  sine  Beboelseshuse  og  Kirker  af  Tømmer. 

Sejladsen  var  navnlig  i  den  ældste  Tid,  da  den  foretoges  med  forholdsvis 
smaa  Skibe,  farlig  og  langvarig,  og  først  i  vore  Dage,  da  Skibsfarten  har  taget 
et  mægtigt  Opsving,  kan  man  sige,  at  Træ  er  blevet  det  almindelige  Bygnings¬ 
materiale. 


Det  fremgaar  klart,  dels  af  de  forefundne  Ruiner,  dels  gennem  Traditionen, 
at  Væggene  i  de  færøske  Huse,  ligesom  paa  Grønland  i  Nordbotiden  og  i  det 
væsentligste  ogsaa  paa  Island,  fra  den  ældste  Tid  og  lige  ned  til  Nutiden,  for 
største  Delen  har  været  opførte  af  afvekslende  Lag  af  Sten  og  Jordtørv. 

Endnu  findes  paa  Færøerne  i  afsides  Bygder  ikke  saa  faa  gamle  »Røgstuer« 
og  Beboelseshuse,  der  er  byggede  af  dette  Materiale,  hvorimod  de  nye  Huse, 
navnlig  paa  de  store  Handelspladser,  er  opførte  af  Træ  alene.  Især  i  de 
Perioder  af  Færøernes  Historie,  da  Handelsforholdene  har  været  daarlige,  var  det 
en  Nødvendighed  fortrinsvis  at  benytte  det  Bygningsmateriale,  man  havde. 

Svabo  siger  saaledes  i  sin  Beskrivelse  fra  Slutningen  af  det  18de  Aarhun- 
drede,  at  der  »af  Huse  byggede  paa  norsk  Maade,  hvis  Vægge  bestaar  af  vandret 
paa  hinanden  lagte  Bjælker  (Stokkastova),  findes  nu  kun  faa  Eksempler  paa  Færø«. 
»Men«,  lægger  han  til,  »i  ældre  Tid  var  de  almindeligere«. 

Gaar  vi  halvandet  Hundrede  Aar  længere  tilbage  i  Tiden,  altsaa  til  Midten 
af  det  17de  Aarhundrede,  var  Træhuse  ej  heller  meget  i  Brug. 

Lucas  Debes  siger  f.  Eks.  om  Kirkerne,  at  de  i  sig  selv  »er  smaa  efter 
Menighedernes  Maadelighed,  aff  Fiæle  opbygte,  oc  rnet  Kampe  Steene  uden  om¬ 
kring  oplagde,  undtagen  Thorshavns  Kirke,  som  er  maadelig  stor  af  hele  Bielcker 
opbygt,  oc  med  et  Taarn  hos,  hvilket  Kong  Christian  den  Fjerde,  Højloffiigst 
udi  Hukommelse,  hafver  selff  allernaadigst  gifvet  Tømmer  til  oc  ladet  den  op- 
bygge  Anno  1609.« 

Det  ses  heraf,  hvor  sjældne  Tømmerbygninger  paa  den  Tid  maa  have  været. 
De  dannede,  kort  sagt,  i  gamle  Dage  sikkerlig  Undtagelserne,  hvilket  blandt 
andet  ogsaa  synes  at  fremgaa  deraf,  at  til  de  Steder,  hvor  der  fra  gammel  Tid 
findes  Bjælkehuse,  eller,  hvor  der  vides  at  have  staaet  saadanne,  knytter  der  sig 
sædvanligvis  en  Tradition  om,  at  de  er  af  fremmed  (o:  norsk)  Oprindelse. 
Kirken  i  Vaag  paa  Suderø  skal  saaledes  ifølge  Sagnet  være  kommen  drivende 
fuldt  færdig  fra  Norge,  hvor  den  blev  sat  ud  i  Vandet  af  en  Enke. 

I  Husavig  paa  Sandø  stod  Fru  Cecdies  Røgstue,  om  hvilken  noget  lignende 
fortælles.  Grundstenene  af  den  er  endnu  til.  Endelig  kom  den  endnu  eksisterende 
Blokstue  paa  Kirkebø  efter  Sagnet  ogsaa  »drivende  fra  Norge«. 

Bjælkehuse  efter  norsk  Mønster  repræsenterede,  kort  sagt,  Undtagelsen  og 
det  ypperste  af  Bygningsskikken.  Overalt  i  Norden  i  gamle  Dage,  naar  man  byg¬ 
gede  Huse  af  runde  Tømmerstokke  eller  Bjælker,  skete  det  paa  den  Maade,  at  man 
først  dannede  et  firkantet  Fundament  af  Sten  (Syldstenene),  hvorpaa  man  vandret 
lagde  den  ene  firkantede  Ramme  af  Bjælker  ovenpaa  den  anden.  I  Hjørnerne 
anbragte  man  som  oftest  Bjælkerne  krydsvis,  idet  de  »laftedes«  sammen,  saa  at 
Bjælkehovederne  stak  lidt  frem.  Den  ene  Ramme  af  Bjælker  lagdes  nu  ovenpaa 
den  anden,  indtil  man  opnaaede  den  tilsigtede  Højde  af  Væggen.  For  imidlertid 
at  give  en  tæt  og  solid  Væg,  huggede  man  langs  Undersiden  af  Bjælkerne  en 
Rende,  der  nøjagtigt  passede  ned  over  den  underliggende  Bjælkes  Overkant,  idet 
denne  nemlig  stedse  beholdt  sin  Runding  opad.  I  Mellemrummene  stoppedes 
lidt  Mos,  Birkebark  eller  lignende  for  at  tætne.  Stundom  fæstnede  man  Bjæl¬ 
kerne  til  hinanden  ved  Trænagler,  for  at  de  ikke  skulde  forskyde  sig. 

Taget  anbragtes  paa  Spær,  og  midt  i  Tagryggen  var  anbragt  en  Aabning, 
gennem  hvilken  Lys  kunde  trænge  ned  i  Rummet  og  Røg  ud,  om  det  forlangtes. 


Var  Huset  en  »Røgstue«,  indrettede  man  et  Ildsted  paa  Gulvet,  som  oftest 
midt  paa  dette,  stundom  ogsaa  i  et  Hjørne  eller  ved  den  ene  Væg.  Fra  Arne¬ 
stedet  kunde  nu  Røgen  trække  op  gennem  Lyrehullet,  for  hvilket  der  som  Regel 
kunde  lukkes  med  en  Ramme,  som  ved  Hjælp  af  en  Stok  kunde  aabnes  og 
lukkes. 

I  Norge  bestod  i  den  ældste  Tid  Boligen  af  dette  ene  Rum.  Havde  man 
flere  saadanne  behov,  byggede  man  som  Regel  et  nyt  Hus  ved  Siden  af. 
Vilde  man  imidlertid  have  flere  Rum  inden  for  een  Ramme,  maatte  man 
føre  en  Skillevæg  op,  ligeledes  af  Tømmer.  Man  »laftede«  den  da  ind  i  Side- 
væggene,  hvorved  det  ikke  kunde  undgaas,  at  Bjælkehovederne  stak  frem  gen¬ 
nem  Bjælkelaget. 


Paa  Færøerne  findes  nu  kun  to  Bygninger,  der  er  byggede  af  sammen¬ 
føjede  Bjælker  efter  norsk  Skik;  den  ene  af  disse  er  Blokstuen  i  Thorshavn,  den 
anden  Blokstuen  paa  Kirkebø.  Førstnævnte  skriver  sig,  som  vi  nedenfor  skal  se, 
fra  Begyndelsen  af  det  17de  Aarhundrede,  sidstnævnte  fra  Tiden  kort  før  Reforma¬ 
tionens  Indførelse. 

Blokstuen  i  Thorshavn  hører  til  det  Kompleks  af  Bygninger,  som  i  sin  Tid 
benyttedes  af  den  kongelige  Handel,  og  som  er  beliggende  paa  Thingnæs  mellem 
de  to  Bugter.  Den  har  vistnok  stedse  været  benyttet  som  Pakhus,  og  dette 
er  da  ogsaa  den  Anvendelse,  den  nuværende  Ejer,  Apotheker  Finsen,  gør  af 
den  endnu  staaende  Bygning. 

Den  er,  som  Afbildningerne  viser,  bygget  paa  et  Stenfundament  og  delt  i 
to  Stokværk.  Dens  udvendige  Længde  er  16  Alen,  Bredden  er  12  Alen  22 

Tommer,  Højden  til  Tagryggen  12  Alen.  Indvendig  er  det  nederste  Stokværk 
4  Alen  højt. 

Bygningen  ligger  med  den  ene  Gavl  ud  mod  Vandet.  Denne  er  nu  be¬ 
klædt  med  et  Plankedække  for  at  beskytte  den;  paa  den  mod  Land  vendende 
Gavl  har  dette  ikke  været  nødvendigt.  Bygningens  Længdevæg  er  mod  Øst 
dækket  af  et  tilbygget  Skur. 

I  øvrigt  er  Blokstuen  vel  vedligeholdt.  Taget  er  det  sædvanlige  færøske 
og  bestaar  øverst  af  Jordtørv,  der  hviler  paa  et  Lag  Birkebark,  dette  igen  paa 
Rafter  og  disse  paa  Spær. 

Blokstuen  i  Thorshavn  er  i  sin  Bygningsmaade  norsk;  men  dette  kan 
ikke  forbavse,  eftersom  den  netop  er  bygget  i  en  Periode,  da  Handelen  fortrins¬ 
vis  dreves  over  Norge  og  endog  af  Købmænd  i  Bergen.  Handelen  paa  Fær¬ 
øerne  var  i  den  ældste  Tid  bleven  drevet  som  Frihandel  af  Beboerne  selv  og 


BLOKSTUEN  I  THORSHAVN.  EFTER  FOT.  AF  JOHS.  KLEIN  1899- 
GAVL  IND  MOD  LAND. 

senest  i  Henhold  til  de  Privilegier,  som  Kong  Frederik  den  Anden  i  1 5 7 1  (under 
7.  Marts)  havde  givet  dem.  De  havde  dengang  Ret  til  selv  at  skaffe  sig  Til¬ 
førsel  af  Varer,  til  at  holde  et  Skib  paa  24  Læster,  hvormed  de  kunde  hente 
Tømmer  fra  Norge;  endelig  maatte  de  forsende  deres  Varer  til  Udlandet,  som  de 
selv  fandt  for  godt. 

Denne  Frihandel  varede  dog  kun  til  Aaret  1573,  da  en  Hamborger,  Joa¬ 
chim  Thim,  fik  Bevilling  til  at  besejle  Færøerne.  Han  afløstes  i  1578  af  Kongen, 
der  nu  havde  besluttet  selv  at  forsyne  Landet;  men  allerede  i  1579  fik  Mogens 
Heinesøn  og  hans  Medrhedere  Bevilling  til  ikke  blot  at  handle  paa  Færøerne, 
men  ogsaa  til  at  bemande  deres  eget  Skib  med  Folk  og  Skyts,  for  at  de  kunde 
holde  Øerne  fri  for  Sørøvere. 

Senere  fik  forskellige  Rhederier  Ret  til  Handel  paa  Færøerne.  De  bestod 
af  Borgerne  fra  Kjøbenhavn,  Bergen  og  Hamborg;  men  fra  det  16.  Aarhundredes 
Slutning  træffer  vi  et  Handelsselskab,  bestaaende  som  Regel  af  fire  af  Bergens 
Borgere,  der  i  1597  havde  faaet  Bevilling,  først  paa  3  Aar  og  derefter  igen  paa 

3  Aar,  til  at  drive  Handelen.  1  1603  fik  atter  fire  Borgere  sammestedsfra  en 
ny  Bevilling;  1614  fik  en  af  disse,  Nicolas  de  fruntt,  der  var  Raadmand  og  Apo- 
theker  i  Bergen,  tilligemed  Søfren  Søfrensen,  Tolder  og  Borgmester  i  Bergen,  og 
Strange  Madsen,  Kongens  Foged  paa  Færøerne,  Ret  til  at  drive  Handelen;  men  i 
Aaret  1620  fratraadte  de,  og  det  saakaldte  islandske  Kompagni,  hvis  Rhedere 
boede  i  Kjøbenhavn,  Malmø  og  Helsingør,  fik  nu  overdraget  Handelen  tilligemed 
Forpagtningen  af  Kronens  Indkomster.  Af  en  Synsforretning,  som  ved  den  Lej¬ 
lighed  blev  foretagen  over  Handelens  Bygninger,  ser  man,  at  disse  bestod  af 
» Blokkestuen ,  der  var  saa  forfalden,  at  den  maatte  opføres  af  ny,  foruden  flere 
andre  Bygninger  som  Gaardstuen,  Stegerhuset,  Svalen  uden  for  Loftet  og  Gaard- 
stuen,  Kjælderen  under  Loftet,  Varehuset  og  Murkoven,  Krambodens  Kover, 
Salteboden,  Naabers  Krog  ved  Salteboden  og  Gildesalen.«*) 

Efter  denne  nøjagtige  Angivelse  skulde  Blokstuen  altsaa  være  opført  af  ny 
i  Aaret  1620.  En  Indskrift  paa  en  Bjælke  lyder  imidlertid  ifølge  Johs.  Klein: 

»Anno  1602  blev  dette  Huus  bygget.« 

Hvordan  disse  to  Angivelser  skal  rimes  sammen,  er  ikke  godt  at  sige;  thi 
det  er  næppe  sandsynligt,  at  et  Blokhus,  som  er  blevet  opført  1602,  kan  have 
været  brøstfældigt  allerede  18  Aar  efter,  —  medmindre  særlige  Forhold  har  været 
til  Stede,  som  f.  Eks.  at  det  er  blevet  delvis  ødelagt  af  Storm  eller  Ild. 

Hvorom  alting  er,  Blokstuen  i  Thorshavn  er  næppe  yngre  end  1620.  Den 
er  for  største  Delen  opført  af  svære  7 ’/2 "  X  7V2"  Fyrretræsbjælker,  der  endnu 
længe  vil  kunne  trodse  Tidens  Tand.  (Fortsættes.) 


TEKNISKE  MEDDELELSER. 

Non  flammable  zuood  er  Navnet  paa  Træ,  som  er  imprægneret  efter  en  bestemt 
Methode,  ved  hvilken  Træet  anbringes  i  en  Cylinder,  som  pumpes  lufttom.  Herved 
drives  Fugtigheden  ud  af  Træets  Porer.  Naar  Cylinderen  igen  pumpes  lufttom, 
drives  en  Opløsning  af  de  imprægnerende  Salte  ind  i  Cylinderen,  indtil  Træet 
er  helt  gennemtrængt  af  Væsken.  Efter  at  Træet  atter  er  tørret,  er  det  færdigt 
til  Brug.  —  Imprægneringen  foretages  af  et  engelsk  Selskab,  hvis  Repræsentant 
her  paa  Pladsen,  Hr.  A.  Goudsmidt,  allerede  tidligere  herhjemme  har  demonstreret 
Træets  store  Modstandsævne  overfor  Ildens  Paavirkning  (se  »Architekten«s  4.  Aarg. 
B,  S.  346).  Forleden  blev  der  atter  i  Overværelse  af  en  talrig  Skare  Sagkyndige 
foretaget  en  Brandprøve,  der  afholdtes  paa  Statsbanernes  Terræn  mellem  Bern- 
storffsgade  og  Reventlowsgade.  Her  var  opført  to  smaa  Træbygninger,  den  ene 
af  almindeligt  Træ,  den  anden  af  det  imprægnerede  Træ,  og  i  den  sidste  var 
stillet  en  dobbelt  Trækasse  fyldt  med  Papir.  I  begge  Bygninger  var  opstablet 
Baal,  som  antændtes,  men  medens  den  ikke  imprægnerede  Bygning  nedbrændte 
i  Løbet  af  en  lille  halv  Time,  havde  den  anden  Bygning  kun  enkelte  Steder 
vist  Tegn  paa  Forkulning.  Der  tændtes  da  yderligere  Baal  i  denne  Bygning,  og 
da  Ilden  efter  nogen  Tids  Forløb  slukkedes,  viste  det  sig,  at  de  i  Kassen  inde¬ 
holdte  Papirer  var  fuldstændigt  uskadte. 


*)  Andersen:  Færøerne  1600 — 1709,  Side  25. 

Omkostningerne  ved  Træets  Imprægnering  afhænger  af  dets  Art  og  Dimen¬ 
sioner.  Almindelige  Bygningsdele,  Døre,  Vinduer,  Gulve  etc.  vil,  udførte  af  non- 
flammable  wood,  koste  c.  en  Trediedel  mere  end  af  almindeligt  Træ. 

¥ 

Pnsmeglas  til  Anvendelse  i  Lyskasser  og  Riste,  hvor  det  gælder  om  at  skaffe 
Dagslys  ind  i  Kælderrum,  overdækkede  Gaarde  og  lignende  Steder,  har  i  de 
senere  Aar  vundet  stor  og  fortjent  Udbredelse.  Prismeprincippet  har  vist  sig 
praktisk,  og  Kravene  til  Dagslys  i  Rum,  hvor  man  tidligere  tog  til  Takke  med 
Gasblus,  eller  det,  der  var  ringere,  er  i  den  Anledning  stegne  betydeligt.  Som 
Følge  af  den  stigende  Efterspørgsel  vokser  Konkurrencen,  og  Fabrikationen  af 
Lyskastere  og  Reflektorer  stræber  fremad;  Konstruktionerne  forbedres  og  de  lys¬ 
brydende  Egenskaber  forøges. 

Det  er  imidlertid  ikke  Prismernes  Form,  der  er  ene  afgørende,  men  ogsaa 
Glasmassens  Klarhed,  og  paa  dette  Punkt  har  Firmaet  Mombel-Bossart  &  Fils  i 
Briissel  formaaet  at  fremstille  et  Produkt,  der  næsten  maa  betragtes  som  fuld¬ 
komment.  De  Prismer  og  konvekse  Glas,  som  denne  Fabrik  har  udsendt,  ud¬ 
mærker  sig  ved  smukke,  plane  Flader,  skarpe  og  regelmæssige  Kanter  og  en 
Farveløshed  i  Glasmassen,  som  man  maa  forbauses  over,  naar  man  tager  Hensyn 
til  de  svære  Dimensioner. 

Det  samme  gælder  Fabrikkens  Glasfliser,  de  saakaldte  »Dalle  Lumiére«,  der 
ligeledes  er  meget  anvendelige  i  Etageadskillelser  og  har  en  Størrelse  af  ca. 
25  X  25  Cm.  og  en  Tykkelse  af  2  å  3,5  Cm.  Disse  Glasfliser  er  forsynede 
med  let  kvadrerede  Overflader,  saa  at  man  træder  sikkert  og  behageligt  paa  dem. 

Hr.  Glarmester  Aug.  Dovier  er  Fabrikkens  Repræsentant  her. 


FORSKELLIGT. 

Ledigt  Embede.  Under  Frederiksberg  Bygningsinspektorat  bliver  Embedet  som 
Assistent  ledigt  fra  iste  December.  Begyndelsesgagen  er  1800  Kr.  aarlig.  An¬ 
søgninger  sendes  inden  21de  Oktober  til  Bygningsinspektoratets  Kontor,  Rathsacks- 
vej  18. 

* 

Dødsfald.  Malermester  J.  C.  Tranekær,  Kjøbenhavn.  —  Fhv.  Snedkermester 
Morten  Jensen,  Nykøbing.  —  Smedemester  H.  P.  M.  Jørgensen,  Sejlflod. 

¥ 

Dansk  Husflidsselskabs  Konkurrence.  Som  det  erindres,  stillede  »Dansk  Hus¬ 
flidsselskab«  i  Sommer  en  Prisopgave:  Tegninger  til  Møbler  for  et  Husmands¬ 
hjem,  og  efter  endt  Bedømmelse  er  nu  de  46  Besvarelser,  som  indkom,  bievne 
offentligt  udstillede  paa  Nationals  Taganlæg,  iste  Præmie  er  tildelt  Snedkermester 
E.  Mørck,  2den  Præmie  Architekt  Therchildsen  og  3 die  Præmie  Architekterne 
Henning  Hansen  og  Hellesen.  Den  udstillede  Samling  Tegninger  frembyder  en 
ikke  ringe  Interesse,  selv  om  mange  af  Udkastene  viser  sig  at  være  lovlig  naive, 
enkelte  fuldstændig  misforstaaede.  Den  kunstneriske  Værdi  er  naturligvis  højst 
forskellig  for  de  enkelte  Bidrag,  af  hvilke  et  Par  Stykker  synes  lovlig  paavirkede 


af  den  moderne  franske  Knokkelstil,  som  sikkert  hverken  kan  forstaas  eller  nydes 
af  en  dansk  Husmand.  Tegningerne  vil  indtil  den  15.  Oktober  være  tilgænge¬ 
lige  for  Publikum  hver  Dag  fra  2 — 5. 

¥ 

Verdensudstillingen  i  St.  Louis.  Industriforeningen  i  Kjøbenhavn  havde  den 
2.  Oktober  indbudt  til  et  Møde  vedrørende  denne  Sag.  Formanden,  Direktør 
Harald  Bing,  meddelte,  at  Anledningen  til  Mødet  var,  at  St.  Louis-Udstillingens 
Kommissær  for  Skandinavien,  Hr.  Wennerstrøm,  befandt  sig  her  i  Byen  paa 
Gennemrejse;  man  havde  derfor  anset  det  for  ønskeligt  at  faa  nærmere  Oplys¬ 
ninger  om  Planen  for  denne  Udstilling,  for  at  man  derefter  kunde  overveje,  paa 
hvilken  Maade  en  Deltagelse  fra  Danmarks  Side  bedst  kunde  finde  Sted. 

Kommissæren,  Hr.  Wennerstrøm,  gav  dernæst  paa  Svensk  nogle  Meddelel¬ 
ser  om  den  paatænkte  Udstilling:  Aabningen  vilde  finde  Sted  den  1.  Maj  1904, 
og  den  vilde  blive  holdt  aaben  i  7  Maaneder.  Den  amerikanske  Regering  støttede 
Udstillingen  med  meget  betydelige  Pengesummer,  og  der  var  ingen  Tvivl  om, 
at  den  jo  vilde  blive  et  almindeligt  Verdensstævne.  Deltagelsen  i  St.  Louisud- 
stillingen  vilde  ikke  være  vanskeligere  end  ved  Chicagoudstillingen,  og  man  vilde 
yderligere  bestræbe  sig  for  i  Amerika  at  forskaffe  Lempelser  i  flere  Henseender 
for  fremmede  Udstillere. 

Fabrikant  Emil  Meyer,  Danmarks  Generalkommissær  ved  Ghicagoudstillingen, 
fremkom  med  en  Række  Spørgsmaal,  navnlig  med  Hensyn  til  det  amerikanske 
ioldvæsens  Stilling,  Fragter,  Salgsbestemmelser  nr.  nr. 

Ingeniør  Poul  Larsen  mente,  at  det  ikke  vilde  betale  sig  for  Danmark  at 
deltage  i  denne  Udstilling. 

Efter  at  dernæst  et  Par  Talere  havde  haft  Ordet,  meddelte  Kommissæren, 
at  han  i  Løbet  af  en  Maanedstid  skulde  skaffe  nærmere  Oplysninger  angaaende 
de  stillede  Spørgsnraal. 

Direktør  Bing  afsluttede  Mødet,  idet  han  meddelte,  at  et  Udvalg  var  traadt 
sammen  for  at  følge  Begivenhedernes  Gang  og  undersøge,  hvad  der  videre 
burde  gøres.  Dette  Udvalg  bestod  af  d’Herrer  Etatsraad  Andersen,  Professor 
V.  Bissen,  Etatsraad  Heide,  Admiral  Richelieu,  Etatsraad  Gluckstadt,  Professor 
Segelcke  og  Direktør  Harald  Bing. 

¥ 

Husejernes  Installerings- Kompagni  er  Navnet  paa  et  nystiftet  Aktieselskab,  som 
tilbyder  Husejere  at  indlægge  Vandklosetter  i  deres  Ejendomme  uden  Udbetaling, 
men  mod,  at  der  for  Beløbet  udstedes  en  Obligation,  som  afdrages  i  20  Ter¬ 
miner,  altsaa  i  10  Aar.  Selskabet  indretter  W.  C.  saavel  i  Etagerne  som  i 
Gaardene,  og  ved  disse  sidste,  som  hidtil  har  været  ret  upaaagtede,  vil  der  kunne 
opnaas  en  Besparelse  af  c.  Halvdelen  af  Udgifterne  ved  det  nu  brugelige  Tønde- 
system.  Selskabet  nøjes  med  en  Afbetaling,  der  er  saa  stor,  som  Besparelsen 
andrager,  og  paa  den  Maade  vil  de  nye  Gaardvandklosetter  ikke  koste  Husejerne 
noget.  Overretssagfører  Heinrich  A.  Møller  er  Formand  for  det  nye  Selskab, 
hvis  Kontor  er  i  Skoubogade  1. 

¥ 

Katalog.  Fra  Firmaet  Evers  &  Co.  er  udgaaet  Katalog  for  Aaret  1902.  Det 
holder  sig  med  Hensyn  til  Udstyr  og  Indhold  nær  til  de  tidligere  udsendte  Kata- 


loger  og  er  særligt  omfattende  hvad  angaar  Fliser,  baade  grovere  og  linere,  en 
Specialitet,  som  Firmaet  herhjemme  har  oparbejdet  med  enestaaende  Dygtighed 
og  Fagkundskab. 


FORENINGSMEDDELELSER. 


'  1  r  iyo2,  Kl.  S  pr.,  Møde  i  Lo- 


Smørrebrødsbord. 


1)  Meddelelser  fra  Formanden. 

2)  Behandling  af  Udkast  til  Statuter  for  Foreningens  Under- 


3)  Eventuelt  Valg  af  4  Medlemmer  til  Udvalg  for  Bestyrelsen 
af  Fondet. 


TIL  ABONNENTERNE. 


a  »Meddelelserne«  for  et  Aar  siden  gik  over  til  at  blive  et  Ugeblad 


LJ  under  Navnet  »Architekten«,  forsøgte  Redaktionen  samtidig  at  ad¬ 
skille  den  kunstneriske  og  den  mere  tekniske  Del  af  Stoffet  i  to  selvstæn¬ 
dige  Afdelinger  A  og  B,  som  ved  Aarets  Slutning  hver  dannede  et  Bind 


for  sig. 


Det  viste  sig  imidlertid  snart,  at  der  ved  denne  Maade  at  udgive  Bla¬ 
det  paa,  klæbede  en  Del  Mangler,  som  ikke  lod  sig  afhjælpe,  og  saa  vel 
Læsere  som  Redaktion  blev  derfor  hurtig  klar  over,  at  denne  Form  ikke 
var  heldig. 

Redaktionen  har  derfor  nu,  da  en  Aargang  er  sluttet,  anset  det  for 
rigtigt  at  imødekomme  det  almindelige  Ønske  om  at  sammensmelte  de  to 
Afdelinger,  og  Bladet  vil  altsaa  fremtidig  udkomme  som  Ugeblad,  med 
samme  Stof-  og  Billedmængde  som  hidtil  og  med  samme  Udstyrelse,  men 
uden  den  førnævnte  Adskillelse  af  Stoffet. 

Da  Redaktionen  føler  sig  sikker  paa  at  kunne  gennemføre  den  kom¬ 
mende  Aargang  i  værdig  Tilslutning  til  dens  Forgængere,  nærer  man 
Haabet  om,  at  den  skete  Ændring  i  Udgivelsen  vil  blive  hilset  med  Til¬ 
fredshed  af  alle  vore  Abonnenter  og  Læsere. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR. THOMSEN. 

Kontor:  Lavendelstræde  5  2.  Telf.  4525. 

Trykt  lios  Nielsen  &  Lydiche. 

5.  A ARGANG  N2  3 


TEKTFORENING  *  * 


BLOKSTUERNE  PAA  KIRKEBØ  OG  I  THORSHAVN. 


Af  Daniel  Bruun. 


II. 


Bloksluen  paa  Kirkebø  er  langt  fra  saa  vel  bevaret  som  den  tilsvarende  i 
Thorshavn,  men  den  er  ogsaa  ældre,  og  Tidens  Tand  har  gnavet  slemt  paa  den 
til  Trods  for,  at  Kongsbøndcrne  har  fredet  om  den.  Navnlig  den  nuværende  Be¬ 
sidder  af  Kirkebø,  Folketingsmand  Johannes  Patursson,  har  vist  stor  Interesse  for 
Bevarelsen  af  dette  skønne  og  interessante  gamle  Mindesmærke;  men  om  en 
større  Restauration  af  Bygningen,  som  kunde  vedligeholde  det,  der  endnu  er, 
har  der  af  Hensyn  til  Bekostningen  ikke  kunnet  være  Tale. 

I  sin  nuværende  Skikkelse  danner  Blokstuen  paa  Kirkebø  en  Del  af  Gaar 
dens  Beboelseshus,  hvilket  er  sammenbygget  med  og  for  en  Del  omgiver  Blok¬ 
stuen,  saa  at  kun  dennes  nordlige  Ende  staar  frit. 


BLOKSTUEN  PAA- KIRKEBØ. 
GRUNDPLAN. 


ERIK  SCHIØDTE,  TEG.  1 889. 


Dette  Forhold  har  imidlertid  sikkerlig  bidraget  til  at  bevare  de  Rester  al 
den  oprindelige  Bygning,  som  endnu  er  til  Stede.  De  bestaar  af  en  Røgstue  og 
to  større  Rum,  over  hvilke  sidste  der  findes  et  Gavlrum.  Røgstuen  og  de  to  Rum 
er  adskilte  ved  en  Gang,  saaledes  som  det  vil  ses  paa  hosstaaende  Grundplan. 


BLOKSTUEN  PAA  KIRKEBØ.  ERIK  SCHIØDTE,  TEG.  I  889. 

TVÆRSNIT  OG  ENKELTHEDER  AF  KJÆLDERRUMMET. 


I  øvrigt  vil  vi  ved  vor  Undersøgelse  af  Bygningens  Alder  nærmere  komme  til 
at  omtale  de  enkelte  Bygningsdele. 

Efter  et  af  Alexander  Bugge  under  Titlen:  »Erkebiskop  Henrik  Kalteisens 
Kopibog«  for  nylig  i  Kristiania  udgivet  Haandskrift  paa  Latin  fremgaar  det,  at 
medens  den  i  Aaret  1308  i  Bergen  afdøde  Biskop  Erlend,  der  kom  paa  Fær- 


BLOKSTUEN  PAA  KIRKEBØ.  JOH.  KLEIN,  TEG.  1 899. 

DET  SYDLIGSTE  KÆLDERRUM. 


øernes  Bispestol  i  Aaret  1268,  indehavde  denne,  blev  Bispekirken  og  Bispe¬ 
stolen  ødelagte  »ved  en  forræderisk  paasat  Ildebrand«,  medens  Bispen  opholdt 
sig  i  Nidaros.  —  Det  siges  derpaa  :  »Denne  Mand  var  den  første,  som  derefter 
begyndte  at  bygge  Huse  af  Sten  i  Bispegaarden ;  men  han  lagde  ogsaa  Gran¬ 
den  til  en  Domkirke  af  Sten  og  bragte  Arbejdet  paa  den  saa  vidt,  at  Væggen  i 
det  mindste  blev  næsten  færdige  lige  til  Koret«. 

I  en  senere  Artikel  skal  vi  forhaabentlig  komme  tilbage  til  Domkirken. 
Her  skal  kun  omtales  selve  Blokstuen,  som  altsaa  efter  foranførte  ikke  kan  være 
ældre  end  Slutningen  af  det  13de  Aarbundrede,  eftersom  jo  Kirke  og  Bispestol 

den  Gang  afbrændte.  Paa  den  anden  Side  holder  Traditionen  absolut  fast  ved,  at 
den  skriver  sig  fra  Tiden  før  Reformationens  Indførelse,  hvilket  sikkert  er  rigtigt, 
alene  af  den  Grund,  at  man  næppe  efter  den  Tid  havde  Raad  at  bygge  saa 
kostbar  en  Bygning  paa  Kirkebø,  der  jo  fra  nu  af  blev  en  almindelig  Bonde- 
gaard. 

Vi  har  altsaa  et  Spillerum  af  c.  250  Aar,  i  hvilke  den  antagelig  maa  være 
opført;  men  vi  er  i  Stand  til  yderligere  at  indsnævre  dette  Tidsrum. 

Biskop  Erlend  var  den  første  (udh.  af  os),  som  byggede  Huse  af  Sten  i 
Bispegaarden,  siges  der.  At  der  her  ikke  tales  om  Mursten,  er  udenfor  al  Tvivl. 
Der  er  ikke  fundet  Murstensrester  i  Grunden,  og  desuden  var  Mursten  en  saa 
sjælden  og  dyr  Vare  paa  den  Tid,  at  Brugen  af  dem  maatte  være  udelukket  paa 
et  saa  afsides  liggende  Sted  som  Færøerne.  Lige  saa  lidt  er  der  Tale  om  de 
paa  Færøerne  den  Gang  sikkert  ganske  almindelige  Bygninger  og  Røgstuer  af 
Sten  og  Græstørv;  noget  saadant  var  ej  Omtale  værd.  Derimod  maa  det,  der 
menes,  være  svære  Mure  af  Kampesten  af  lignende  Art  som  dem,  der  er  benyttet 
i  Kirkeruinen. 


BLOKSTUEN  PAA  KIRKEBØ.  ERIK  SCMØDTE,  TEG.  1 889. 

DØR  FRA  RØGSTUEN  TIL 
GANGEN  MOD  TRAPPEN. 

9 

Nu  er  det  imidlertid  saa,  at  der  under  den  gamle  Blokstue  findes  mægtige 
Kældere,  hvis  Mure  netop  er  opførte  af  store  utilhugne  Sten  og  med  Binde¬ 
middel  af  Kalkmørtel. 

Disses  Kældermure,  hvis  Tykkelse  er  indtil  21/2  Alen,  og  hvis  Højde  over 
Gulvet  er  indtil  4 1/2  Alen,  betegner  for  sin  Tid  noget  ganske  enestaaende  paa 
Bygningskunstens  Omraade  paa  Færøerne. 

Ligesom  i  Kirkeruinen  er  der  benyttet  store  Stenblokke  fraøerne  selv;  men 
ogsaa  den  Kalk,  man  har  anvendt  som  Bindemiddel,  er  aabenbart  indenlandsk. 
Det  viser  sig  nemlig,  at  den  her  som  i  Kirkeruinen  er  dannet  af  knuste  Mus¬ 
lingeskaller.  Saadanne  findes  i  øvrigt  kun  et  eller  et  Par  enkelte  Steder  i  større 
Mængder  paa  Færøerne. 

Der  findes  nu  under  Kirkebøblokstuen  3  Kælderrum  med  indbyrdes  Forbin¬ 
delse,  og  som  oprindelig  har  faaet  Lys  gennem  flere  Muraabninger,  af  hvilke 

en  er  3  Alen  bred  udvendig.  Kældrenes  udvendige  samlede  Længde  er  c.  30  AL, 
medens  deres  største  Bredde  er  ca.  19  Alen.  Mulig  har  der  været  endnu  flere 
Kælderrum  i  Flugt  mod  Nord. 

Ved  et  Fjældskred,  som  i  Følge  Hr.  Paturssons  Sigende  fandt  Sted  for 
ca.  120  Aar  siden,  blev  de  vistnok  den  Gang  fritstaaende  Kældermure  delvis 
dækkede,  ligesom  Rummene  indenfor  til  Dels  fyldtes  med  Muld.  Det  er  navnlig 
Nordenden  og  Østenden,  som  den  Gang  led  mest.  Lysaabningerne  i  Østmuren 
tilstoppedes,  og  Mulden  laa  til  en  Højde  af  ix/2  Alen  i  Kælderrummene,  men  er 
nu  delvis  bortryddet. 

Den  Antagelse,  at  Kælderrummene  stammer  fra  Biskop  ErlendsTid,  er  efter 
det  foranførte  næppe  for  dristig. 

Ældre  er  de  i  alle  Tilfælde  ikke, 
eftersom  det  udtrykkelig  fremhæves, 
at  han  var  den  første,  der  byggede 
Huse  af  Sten,  og  yngre  er  de 
næppe  heller,  thi  det  skulde  være 
forunderligt,  om  man  i  de  halv- 
tredie  Hundrede  Aar,  som  forløb 
inden  Reformationen,  skulde  have 
gjort  sig  den  Ulejlighed  at  om¬ 
bygge,  hvad  Biskoppen  havde  gjort 
saa  godt,  at  det  nævnedes  ham  til 
Hæder. 

Spørgsmaalet  er  nu,  om  Bi¬ 
skoppen  ogsaa  havde  bygget  selve 
Beboelseshuset  ovenpaa  af  Sten. 

Dette  kunde  nraaske  synes  saa 
ved  første  Øjekast,  eftersom  det  jo 
udtrykkelig  anføres,  at  han  byggede 
»Huse«;  men  det  er  dog  næppe 
troligt,  at  det,  det  her  drejer  sig 
om,  var  andet  end  Beboelseshusets 
nederste  Afdeling,  Kælderrummene; 
thi  det  er  næppe  sandsynligt,  at 

man  her  i  det  fugtige  Klima  vilde  foretrække  Beboelseshuse  alene  af  Sten  fremfor 
af  Tømmer,  og  der  er  heller  ingen  Grund  til  at  antage,  at  de  siden  skulde  være 
nedrevne.  Da  det  omtalte  Fjældskred  indtraf,  holdt  jo  Kældermurene. 

Intet  tyder  paa,  at  Kældermurene,  der  i  øvrigt  dannede  et  meget  anseligt 

Stokværk  for  sig  selv,  har  været  ført  højere  op,  end  de  nu  er. 

Biskoppen  har  derfor  sikkerlig,  i  Lighed  med,  hvad  man  stedse  ser  er  Til¬ 
fældet  i  Norge,  bygget  et  Bjælkehus  paa  det  nederste  Stokværk  af  Kamp.  Den 
nuværende  Blokstue  er  dog  næppe  den  af  Biskoppen  byggede. 

Røgstuen  er  anbragt  over  en  Del  af  det  midterste  Kælderrum,  idet  Stuens 
Tværvægge  hviler  paa  Kældermuren,  medens  Ydervæggene  derimod  kun  hviler 
paa  Bjælker. 

Det  synes  i  det  hele  taget,  som  om  Røgstuen  ikke  er  den  oprindelige  paa 

Kældermurene  anbragte  Bygning.  Alene  Konstruktionen  tyder  derpaa;  saaledes 
ses  (paa  Snittet)  en  lodret  stillet  Stolpe,  paa  hvis  Hoved  er  anbragt  en  vandret 
Tværbjælke,  der  nu  intet  bærer.  Den  har  rimeligvis  hørt  til  en  oprindeligere 
Træbygning  af  særlig  smuk  Konstruktion,  hvorom  Detaillerne  i  Tømmerværket 
nu  vidner. 

Den  nuværende  Blokstue  er  aabenbart  bleven  anbragt  omtrent  paa  samme 
Plads  over  Kældrene  som  en  endnu  ældre.  Den  har  sikkerlig  oprindelig  om¬ 
fattet  flere  Rum,  saaledes  bl.  a.  Kover  eller  Udbygninger  paa  Ydersiden,  hvilke 
nu  er  forsvundne  og  erstattede  af  nyere  Konstruktioner. 

I  det  midterste  Kælderrum  er  der  ved  Mure  afskildret  et  Hjørne  i  Firkant. 

Til  dette  Rum  findes  ikke  Adgang  fra 
Kælderen ;  derimod  er  der  en  Lem  i 
Gulvet  i  det  oprindelige  Kove  udenfor 
Røgstuen  mod  Vest,  hvilken  aabner  for 
dette  uhyggelige  Rum,  der  efter  Sigende 
har  været  benyttet  som  Fængsel. 

I  sin  nuværende  Skikkelse  bestaar 
Blokhuskomplekset  af  den  vel  vedlige¬ 
holdte  »Røgstue«,  der  er  io  Alen  i  Fir¬ 
kant  og  hvis  Vægge  er  31/2  Alen  høje. 

I  Taget  ses  det  oprindelige  Røg¬ 
hul,  der  nu  er  forsynet  med  Glasrude 
og  er  Stuens  eneste  Lysgiver.  I  det 
nordvestre  Hjørne  var  oprindelig  et 

Arnested.  Nu  er  der  i  Stedet  inde  i 
Stuen  anbragt  et  Komfur.  I  øvrigt  findes 
der  en  Del  Bohave  i  Stuen,  over  hvis 
sydligste  Del  der  er  Loft  med  Loftsrum. 
Paa  Nordvæggen  findes  en  Lem  eller 
Dør,  der  fører  ud  til  Gangen.  I  denne 
sidste  var  Trappen  op  til  Gavlrummet 
over  de  store  Rum  i  Nordenden 

af  Komplekset.  Fra  Røgstuen  kunde 
Bisperne  da  gennem  Lemmen  komme  ud  i  Gangen  og  op  ad  den  derværende  (nu 
forsvundne)  Trappe  stige  op  til  Gavlværelset,  der  efter  Sigende  anvendtes  til 
Bibliothek  og  Kontor.  Dette  Rum  fik  oprindelig  Lys  gennem  en  Aabning  i 
Taget;  senere  er  det  paa  Tegningen  og  Fotografigengivelsen  viste  Vindue  med 
Glasruder  blevet  anbragt  i  Gavlvæggen.  Her  ses  i  øvrigt  Hovederne  af  de 
Bjælker,  der  dannede  »Bibliothekets«  Sidevægge. 

De  to  Rum  nedenunder  er  meget  medtagne.  De  er  anbragt  over  Kældrenes 
nordligste  Rum.  At  der  oprindelig  har  været  Udgange  fra  dem  begge,  viser  de 
smukke  Dørindfatninger  i  Nordgavlen. 

Mulig  har  der  i  ældre  Tid  været  flere  Stuer  i  Forlængelse  af  Huset  mod 

Nord;  men  som  Bygningen  nu  staar,  danner  Gavlen  en  smuk,  men  skrøbelig 

Afslutning  paa  den  slemt  medtagne  Levning  af  Kirkebø  Blokstuen,  Bispernes  gamle 
Sæde. 

Medens  dog  selve  Røgstuen  er  meget  vel  bevaret,  er  det  samme  ikke 
Tilfældet  med  de  to  nordlige  Rum,  hvis  Bjælker,  navnlig  i  Enderne,  er  meget 
medtagne,  dog  ikke  værre,  end  at  de  maa  kunne  restaureres.  I  det  ene  af 
Rummene  mangler  der  endvidere  Gulv. 

Hvad  der  formentlig  burde  gøres  for  blot  at  bevare  det,  der  endnu  findes, 
er  følgende:  erstatte  Bjælkehovederne  i  Gavlen,  bygge  en  ny  Væg  i  det  nord¬ 
østre  Hjørne,  hvor  der  nu  kun  findes  en  Sten-  og  Jordvæg,  reparere  Enderum¬ 
mene  og  Gavlværelset,  navnlig  hvad  Gulvene  angaar,  og  endelig  bygge  en  I  rappe 
op  til  Gavlværelset. 

Hvis  det  blev  gjort,  vilde  Blokstuen  kunne  præsentere  sig  overmaade  smukt 
og  vedblivende  være  et  sjældent  Mindesmærke  fra  Fortiden,  og  af  dem  er  dei 
kun  faa  paa  Færøerne. 

Men  en  Restauration  burde  foretages  saa  snart  ske  kan,  hvis  denne  i  sit 
Slags  enestaaende  Bygning  paa  Færøerne  ikke  snarlig  skal  gaa  til  Grunde.  Den 
nærliggende  Kirkeruin  er  som  bekendt  bleven  vedligeholdt  paa  offentlig  Regning. 
Det  samme  burde  gøres  for  Blokstuens  Vedkommende. 

Det  drejer  sig  næppe  om  store  Summer.  Antagelig  vilde  nogle  faa  tusinde 
Kroner  kunne  reparere  dette  Mindesmærke. 

I  1889  foretog  Professor  Erik  Schiødte  paa  Kultusministeriets  Foranledning 
en  Rejse  til  Færøerne,  paa  hvilken  han  havde  til  Opgave  at  give  Forslag  til 
Kirkeruinens  Vedligeholdelse;  samtidig  fandt  han  Lejlighed  til  at  opmaale  og  af¬ 
tegne  »Blokstuen«.  Disse  Tegninger  befinder  sig  i  »Nationalmusæets«  Arkiv, 
tilligemed  andre  Tegninger  og  Fotografier  fra  Kirkebø,  hvilke  senere  er  tilveje¬ 
bragte  bl.  a.  af  Maleren  Johs.  Klein,  der  ledsagede  Forf.  paa  en  Undersøgelses¬ 
rejse  til  Færøerne  og  Island  i  1899. 

Disse  Opmaalinger,  Tegninger  og  Fotografier  maatte  kunne  danne  Gi  und¬ 
laget  for  en  Restaurering  af  Blokstuen.  Gid  deri  snart  maatte  finde  Sted  1 

Denne  er  beliggende  paa  et  Stykke  af  den  tidligere  »Bispetoft«,  begrænset 
af  Vestre  Allé  og  Christiansgade ;  Skolebygningen,  der  er  76  Alen  lang  og 
27  Alen  dyb,  har  foruden  en  41/2  Alen  høj  Kælder  to  6  Alen  høje  Etagei. 

I  Kælderen  er  mod  Nordvest  indrettet  Skolekøkken  med  dertil  hørende 
Økonomirum,  Bolig  for  Pedellen  samt  Varmeværk.  I  den  sydvestre  Del  findes 
Gymnastiksalen,  der  gaar  igennem  Kælder-  og  Stueetagen  og  er  11  Alen  høj; 
umiddelbart  her  op  til  er  Omklædningsrum  og  Skolebad,  indrettet  med  lavt 
Bassin  og  Brusebade. 

Stueetagen  har  foruden  8  Klasseværelser  1  Overlærerkontor  og  1  Lærerinde¬ 
værelse. 

Første  Sals  Etage  har  6  almindelige  Klasseværelser,  en  Naturhistorieklasse, 
en  Sangklasse  og  en  Haandgerningsklasse  samt  Bibliothek  og  Lærerværelse. 

Bygningernes  Facader  er  opførte  af  røde,  haandstrøgne  Mursten  fra  Aaislev- 

Tilse  Teglværk  paa  Sokkel  af  Granit;  Vederlagstenene  for  Stuens  Vinduer  samt 
Konsollerne  under  »Svalen«  paa  Overlærerboligen  er  af  Granit.  Inskriptionen 
paa  Vestgavlen  er  udført  i  Sandsten.  Gymnastiksalens  Loft  bæres  af  4  Stkr. 

Trædragere  af  14"  X  18"  Pitch-pine,  for  øvrigt  er  alle  Bjælker,  Dragere  og 
Indskud  af  høvlet,  udskaaret  Pitch-pine;  Træværket  er  bejtset  og  forsynet  med 
nogen  Dekoration«. 

Vinduernes  Glasareal  i  Klasserne  er  1/7  .af  Gulvfladen.  Trap¬ 
perne  er  belagte  med  Egetræs  Slidtrin.  Skolebygningen  indviedes 
i  Oktober  1900  og  toges  derefter  i  Brug.  Af  Skolens  14  Klasser 
benyttedes  kun  8  straks,  men  i  Løbet  af  de  2  Aar,  som  nu  er 
gaaede,  er  alle  14  Klasser  i  Brug. 

Byggesummen,  herunder  indbefattet  Inventar,  der  alt  er  udført 

efter  særlig  Tegning,  var  c.  136,000  Kr.,  hvoraf  Overlærerboligen  har  kostet 
11,000  Kr.  Efter  afholdt  Konkurrence  om  Tegninger  til  ovennævnte  Bygninger 
overdrog  Byraadet  Architekt  Harild  at  udføre  disse.  Følgende  Bygningshaandværkere 
har  været  beskæftigede:  Murermester  N. Jensen  &  Søn,  Tømrermester  Frederiksen, 
Snedkermester  E.  Rasmussen,  Blikkenslager  Salling,  Glarmester  Buckreitz,  Maler- 

mester  Engsig,  Smedemestrene  Sørensen  og  Larsen,  alle  af  Aarhus.  Varmeværket 
er  indlagt  af  Ingeniørerne  Bruun  og  Sørensen.  Af  Inventariet  har  Snedkermester 

Niels  Larsen  af  Kjøbenhavn  udført  Gymnastikredskaberne,  Snedkermester  Holm- 
stolt  og  Snedkermester  R.  Rasmussen  henholdsvis  Skoleborde  og  Stole,  Kathedre, 
Skabe  o.  s.  v.  Urskiven  er  fabrikeret  i  Kobber  af  A.  Wilson. 


DET  NY  FREDERIKS  HOSPITAL. 

Idisse  Dage  har  Kultusministeren  fremsat  Lovforslag  om  Opførelsen  af  Byg¬ 
ninger  for  et  nyt  Rigshospital  paa  den  Staten  tilhørende  Del  af  Blegdams¬ 
fælleden.  Til  Opførelsen  foreslaas  bevilget  7,450,000  Kr.,  hvoraf  2,000,000  Kr. 
udredes  af  Kommunitetets  Midler,  medens  Resten  tilvejebringes  ved  Forbrug  af 
det  nuværende  Frederiks  Hospitals  og  den  kgl.  Fødsels-  og  Plejestiftelses  Midler 
og  ved  Laan,  optagne  af  disse  Stiftelser  under  Statens  Garanti. 

Forslaget  om  et  nyt  Statshospital  med  tilhørende  Institutioner  for  Statens 
Lægeskole  er  ikke  længere  nyt.  I  snart  en  halv  Menneskealder  har  Forslaget 
været  fremsat  for  de  skiftende  Rigsdagsforsamlinger,  uden  at  Bevillingsmyndig¬ 
hederne  har  kunnet  bekvemme  sig  til  at  vedtage  det,  og  det  til  Trods  for,  at 
der  hersker  en  rørende  Enighed  om,  at  de  Forhold,  som  det  nuværende  Frede¬ 
riks  Hospital  frembyder,  baade  er  uheldige  og  langt  fra  Staten  værdige.  Man 
har  vanskeligt  ved  at  forstaa  den  Smaatskaarenhcd,  hvormed  denne  Sag,  som 
er  af  saa  almen  og  omfattende  Betydning,  stadig  er  mødt.  Det  drejer  sig  nem¬ 
lig  ikke  alene  om  at  forbedre  selve  Hospitalsforholdene,  skønt  disse  kan  være 
fortvivlede  nok  og  i  Tidernes  Løb  har  afstedkommet  ikke  saa  faa  uforudsete 
Uheld,  men  ogsaa  om  at  gøre  Undervisningsforholdene  blot  nogenlunde  taale- 
lige.  Det  snart  halvandet  Hundrede  Aar  gamle  Hospital  har  aldrig  fra  et  hy¬ 
giejnisk  Synspunkt  været  nogen  Mønsteranstalt,  og  de  uheldige  Grundforhold 
har  Gang  paa  Gang  bevirket,  at  alvorlige  Epidemier  har  kunnet  brede  sig  inden¬ 
for  Hospitalets  Mure.  Allerede  da  Bygningen  i  September  1759  var  endelig 
færdig,  blev  der  med  Rette  anket  over,  at  en  af  dets  lange  Fløje  laa  paa  op- 

fyldt  Grund;  men  da  Terrænet  den  Gang  var  aabent,  saa  at  Luften  fra  Havnen 
havde  fri  Adgang  til  Bygningsanlæget,  mente  man  dog,  at  dette  kunde  bøde 
noget  paa  den  Fugtighed,  som  kom  fra  den  opfyldte  Grund.  Nu  da  Hospitalet 
paa  alle  Sider  er  omgivet  med  Beboelsesbygninger,  stiller  Sagen  sig  forholdsvis 
uheldigere,  selv  om  man  vil  se  bort  fra,  at  de  halvandet  Hundrede  Aar  med 
den  enorme  Udvikling  af  Lægevidenskaben  har  skabt  et  helt  andet  Syn  paa  et 
Hospitals  Hygiejne  end  det,  der  var  raadende  den  Gang.  Hele  den  gammeldags 
Indretning  af  Bygningskomplekset  med  den  uheldige  Fordeling  af  Patienterne  paa 
Stuer,  som  i  mange  Tilfælde  bruges  som  Gennemgang,  med  ugunstige  Leje¬ 
forhold,  med  forældet  Opvarmning  ved  Kakkelovne  og  aldeles  utilstrækkelig  \  en- 
tilation,  med  et  Klosetforhold,  der  trodser  enhver  Beskrivelse,  og  med  Vaskeri¬ 
forhold,  som  ikke  kan  tænkes  værre,  er  saa  uendelig  fjærnt  fra,  hvad  man  nu 
fordrer  af  Hospitalsindretninger.  Medens  snart  hver  Provins-  og  Landkommune 
har  et  brugbart  Sygehus,  der  staar  i  nogenlunde  Samklang  med  Nutidens  hygi¬ 
ejniske  Fordringer,  kan  Statens  Hospital ,  hvor  hele  Uddannelsen  af  de  vordende 
Læger  finder  Sted,  kun  bidrage  til  at  demoralisere  ethvert  hygiejnisk  Begreb. 
Er  Forholdene  slette  paa  Sygestuerne,  er  de  ikke  bedre  i  de  til  den  medicinske 
Undervisning  benyttede  Auditorier,  i  hvis  lumre  og  kvælende  Atmosfære  Stu¬ 
denterne  maa  sidde  og  høre  belærende  Foredrag  om,  hvor  stor  Betydning  Lys 
og  frisk  Luft  har  for  Helbredet.  Det  er  da  intet  Under,  at  Lægestanden  her¬ 
hjemme  hidtil  har  staaet  vag  overfor  saa  mange  af  de  vigtige  Krav,  Hygiejnen 
fremsætter,  en  Vaghed,  der  bl.  a.  viser  sig  ved,  at  man  stadig  finder  sig  i  det 
duftende  Tøndesystem,  medens  Udlandets  Byer,  hvor  Afløbsforholdene  er  langt 
vanskeligere,  allerede  forlængst  har  gennemført  Vandklosetsystemet. 

Det  gælder  om,  at  det  maa  staa  klart  for  den  almene  Bevidsthed,  at  Spørgs- 
maalet  om  et  nyt  og  bedre  Statshospital  er  af  den  aller  største  Vigtighed.  Og 
Sagen  bør  fremmes  saa  hurtigt  og  energisk  som  muligt,  at  der  ikke  atter  skal 
forløbe  en  halv  Menneskealder  med  ørkesløse  Forhandlinger  pro  et  contra. 

En  anden  Sag  er  det  at  overveje,  hvad  Skæbne  der  skal  overgaa  de  i  ar- 
chitcktonisk  Henseende  interessante  Bygninger,  som  nu  huser  Frederiks  Hospital. 
Mulig  vilde  hele  Komplekset  kunne  finde  Anvendelse  til  militært  Brug,  men 
i  hvert  Tilfælde  vil  en  fornuftig  Behandling  af  Grunden  kunne  bevirke,  at  i  det 
mindste  Forbygningerne  mod  Bredgade  og  Amaliegade  kunde  bevares.  Hvor¬ 
ledes  dette  kan  ske,  vil  man  altid  kunne  overveje,  indtil  det  ny  Hospital,  som 
denne  Gang  forhaabentlig  bevilges,  staar  færdigt. 


TEKNISKE  MEDDELELSER. 

Vægge  til  Baderum  og  Klosetter.  I  den  seneste  Tid  er  man  i  Tyskland  be¬ 
gyndt  paa  at  anvende  tynde  Vægge  af  glaserede  Sten  til  Skillerum  mellem  Bade¬ 
celler  og  lignende.  Stenene,  som  anvendes,  er  kun  40  mm.  tykke  og  af  særlig 
Form  med  False,  efter  en  af  Architekt  Frenger  i  Spandau  patenteret  Maade. 
Stenene  indmures  i  Jærnrammer  af  LI,  T  °g  L  Jærn,  de  stilles  paa  Højkant  i 
Forbandt,  og  Fugerne  imellem  dem  er  meget  tynde.  Ved  større  Spændvidder 
indlægges  imellem  nogle  af  Skifterne  S-  eller  Z-formede  Baandjærn. 

Ved  Klosetrum  anbringes  de  underste  vandrette  Jærn  omtrent  io  ctm.  over 
Gulvet,  saa  at  Flisegulvet  i  og  udenfor  Rummet  bliver  én  gennemgaaende  Flade, 
der  let  lader  sig  renholde.  Hjørner  kan  af  Renligheds-  og  hygiejniske  Hensyn 
udføres  af  afrundede  Sten.  Bekostningen  er  anslaaet  til  at  være  ca.  16  Mk.  for 
i  Kvadratmeter  af  denne  Art  Vægge.  (D.  Bauz.) 

¥ 

Ibenholtfarvning  uf  Egetræ  opnaas  ved  følgende  Fremgangsmaade.  Man  ned¬ 
sænker  Træet  i  lunkent  Vand,  hvori  er  opløst  lidt  Alun.  Træet  skal  staa  i  denne 
Opløsning  en  2 —  3  Dage.  Man  koger  derpaa  en  Haandfuld  Campechetræ  i  en 
Liter  \  and,  inddamper  Væsken  til  det  halve  Rumfang,  tager  det  derpaa  af  Ilden 
og  tilsætter  under  Omrøring  lidt  Indigo.  Naar  dette  er  opløst,  tages  Træet  op 
af  Alunopløsningen  og  dyppes  i  den  varme  Farvevæske,  hvorpaa  det  tørres. 
Denne  Fremgangsmaade  gentages  2 — 3  Gange.  Man  koger  derpaa  en  passende 
Mængde  Grønspaan  i  god  Vineddike  og  indgnider  Træet  med  denne  Væske. 
Efter  at  det  er  tørret,  gnides  det  energisk,  først  med  en  Børste,  derpaa  med  et 
Stykke  Skind,  vædet  med  Olie. 

¥ 

Metalglinsende  Træ.  Man  anbringer  Træet  —  i  to,  tre  Dage  efter  dets 
Porøsitet  i  en  Opløsning  af  kaustisk  Alkali,  der  holdes  paa  en  Temperatur 
af  75  9°  Gr.  G.  Det  dyppes  derefter  i  en  ny  Opløsning  af  hydrosvovlsurt 

Calcium,  hvortil  efter  36 — 40  limers  Forløb  sættes  en  stærk  svovlsur  Opløsning. 
Man  anbringer  det  endelig  i  et  tredie  Bad,  som  bestaar  af  en  Opløsning  af  Bly¬ 
acetat,  der  er  35  —  30  Gr.  C.  Heri  forbliver  Træet  30 — 50  Timer. 

Naar  det  er  godt  tørret,  kan  man  give  det  en  smuk  Politur,  navnlig  ved 
at  gnide  det  med  et  Stykke  Bly,  Tin  eller  Zink,  og  eftergaa  det  med  et  Stykke 
glat  Glas  eller  Porcellæn.  Ved  denne  Behandling  antager  Træets  Overflade  en 
metallisk  Spejlglans,  der  ikke  angribes  af  Fugtighed.  (Rev.  d.  Ind.  d.  Bat.) 


FORSKELLIGT. 

Thing-  og  Arresthuset  i  Aarhus.  Arbejdet  ved  Opførelsen  af  det  ny  Thing- 
og  Arresthus  er  ifølge  Meddelelse  fra  Aarhus  Byraad  overdraget  Architekterne 
Ludvigsen  &  Hansen. 

¥ 

Dødsfald.  Snedkermester  Christian  Dahl,  Kjøbenhavn.  —  Malermester 
Alfred  Weilbye,  Kjøbenhavn.  —  Bygmester  Erik  Wind  Egeris,  Kjøbenhavn. 
—  Snedkermester  Peter  Daniel  Christoffersen,  Kjøbenhavn.  —  Direktør  for 
»Titan«  Poul  Frederik  Marstrand,  Kjøbenhavn.  —  Murermester  Nielsen  Fynbo, 
Randers. 

¥ 

En  international  » Brand-Udstilling «  vil  blive  afholdt  fra  Maj  til  Oktober  i 
Earls  Court  ved  London.  Den  tekniske  Ledelse  er  overtaget  af  »British  Fire 
Prevention  Committee«  under  Forsæde  af  Mr.  Edwin  O.  Sachs  i  London.  Ud¬ 
stillingens  Program  er  lagt  saaledes:  I.  Brandsikkerhedsteknik  (Bygningskonstruk- 
tion,  Bygningsudstyrelse,  elektriske  Lys-  og  Kraftledninger,  Varmeindretninger) ; 

II.  Ildslukningsvæsen  (Slukningsmateriel,  Redningsredskaber,  Brandvagter);  III. 
Brandtelegrafvæsen  (Brandalarm,  Telefon  og  Telegraf);  IV.  Redningsvæsen  (Red¬ 
ningskorps,  Redningsvagter);  V.  Foreløbig  Sygehjælp;  VI.  Vandforsyning  (Vand¬ 
værker,  Hydranter);  VII.  Forsikring;  VIII.  Kommunale  Foranstaltninger  (Brand¬ 
tjeneste,  Brandpoliti);  IX.  Historie,  Litteratur,  Kunst  (gamle  Redskaber,  Bøger, 
Tryksager);  X.  Videnskabelig  Afdeling  (Selskaber,  Laboratorier  o.  s.  v.). 

¥ 

Den  ældste  Støbejærnsbro  i  England  af  betydelig  Spændvidde  er  for  nylig  bleven 
ubrugbar  paa  Grund  af  et  Brud  paa  Hoveddrageren.  Broen,  som  gik  over  Severn 
ved  Coalbrookdale,  havde  en  Spændvidde  af  omtrent  3 1  Meter  og  var  bygget  i 
Aarene  1776 — 79.  Siden  den  Tid  har  den  uafbrudt  været  befærdet  af  meget 
tunge  Lastvogne.  Den  havde  en  Bredde  mellem  Gelænderne  af  6,5  Mt.  og  en 
Højde  af  omtrent  12  Mt.;  dens  Vægt  var  henved  380  Tons.  (D.  Bauz.) 

Genopførelsen  af  Campanilen  i  Venedig.  Det  italienske  Indenrigsministerium 
har  nu  vedtaget  Lovforslaget  angaaende  Genopførelsen  af  Campanilen.  Den  til 
Opførelsen  nødvendige  Sum  er  anslaact  til  tre  Millioner  Lire,  hvoraf  én  Million 
Lire  forventes  indsamlet  ved  frivillige  Bidrag.  Den  nye  Campanile  vil  blive 
bygget  paa  samme  Sted,  hvor  den  forrige  stod,  men  vil,  særlig  for  den  øverste 
Dels  Vedkommende,  afvige  i  sit  Udseende  noget  fra  denne.  (Wien.  Bauz.) 

¥ 

Stockholm  Slot.  Paa  Foranledning  af  Kong  Oscar  er  der  i  de  sidste  Aar 
foretaget  omfattende  Restaureringsarbejder  ved  dette  Sverrigs  fornemste  nationale 
Bygningsværk,  og  i  disse  Dage  er  den  ydre  Restaurering  fuldført.  I  den  An¬ 
ledning  er  der  bleven  præget  Medailler  i  Guld  og  Sølv  til  de  Personer,  som  har 
ledet  dette  Arbejde  og  deltaget  i  dets  Udførelse. 

Paa  Slottets  sydøstlige  Fløj  er  anbragt  en  Inskription,  der  fortæller,  at  »Kong 
Oscar  II  lod  i  Aarene  1898 — 1902  med  Bidrag  af  Rigsdagen  istandsætte  denne 
Kongeborg:,  Nicodemus  Tessins  Storværk.« 

r>  o  > 

* 

Den  nye  Centr albanegaard  i  Leipzig  vil  nu  blive  gennemført,  idet  det  adet 
sachsiske  Kammer  har  givet  den  første  Bevilling  paa  13,800,000  Mk.  og  Byen 
Leipzig  ligeledes  har  bevilget  det  af  den  fordrede  Tilskud  paa  17  Miil.  Mk. 

? 

Raadhussalen  i  Niirnberg ,  der  indeholder  nogle  Fresker  af  Albrecht  Durer, 
skal  underkastes  en  længe  tiltrængt  Restaurering.  Byens  Magistrat  har  hertil 
bevilget  en  Sum  af  200,000  Mk. 

Fra  Oktober  Flyttedag  vil  » Architéktems  Ekspedition  og  Redaktion  være  henflyttet 
til  Helgolandsgade  3,  Stuen. 

Telefon  4525. 

Ekspeditionstid  Kl.  11—3.  Redaktionstid  Kl.  2—3. 

ST.  NICOLAI  KIRKEPLADS. 


1. 


liggende  Gader  til  »Spoyternes« 
st,  Nicolai  kirkeplads  c.  1840.  Forsyning  eller  op  i  Kirketaarnet, 

hvor  der  fandtes  et  stort  Vandkar 
(se  Hafn.  hod.  Tab.  II.).  Ved  Branden  1795  hjalp  dette  dog  ikke,  da  Ilden  fra 
de  omliggende  Bygninger  tændte  Tagrytteren,  og  en  ved  Misforstaaelse  aflaaset 
Dør  hindrede  Adgang  i  rette  Tid  til  Kirkeloftet. 

Efter  Kirkens  Ødelæggelse  blev  der  udarbejdet  Projekter  til  dens  Restaurering, 
men  de  førte  ikke  til  noget  saa  lidt  som  andre  Projekter  om  dens  Anvendelse 
til  Raad-  og  Domhus*),  og  Aar  1800  bestemtes  det,  at  Kirken  ikke  skulde  gen- 
opbygges,  ligesom  det  s.  A.  bestemtes,  at  ikke  Kirkepladsen,  men  Vajsenhusets 


Efter  Kjøbenhavns  Brand  1728, 
ved  hvilken  alle  Byens 
ældre  Kirker  brændte  med  Und¬ 
tagelse  af  St.  Nicolai  Kirke,  blev 
der  taget  særlige  Forholdsregler 
til  fremtidig  Sikring  af  denne 
Kirke,  der  paa  de  tre  Sider  var 
omgivet  af  snævre  Gader  med 
gamle  brandfarlige  Fluse,  medens 
den  fjerde  Side  af  Kirkepladsen 
stødte  op  til  Baghusene  i  Hol¬ 
mensgade.  Frelsen  søgtes-  i  An¬ 
bringelsen  af  et  Trykværk  i  det 
sydvestre  Hjørne  af  Kirkegaar- 
den,  bestaaende  af  et  Bassin  paa 
400  Td.  Vand,  i  Forbindelse  med 
Stadens  Vandrender,  og  et  Pumpe¬ 
værk,  hvorfra  man  ved  Slanger 
kunde  lede  Vandet  hen  i  de  om- 


:)  Om  disse  Projekter  vil  »Architektens«  Læsere  i  en  nær  Fremtid  faa  en  Redegørelse. 


Grund  skulde  anvendes  til  et  Raad-  og  Domhus.  Hvad  Kirken  selv  angik,  havde 
Architekten,  Professor  C.  F.  Hansen  foreslaaet  følgende: 

»Da  Brand-  og  Vandcommissionen  holder  det  nødvendig,  at  der  bliver  an¬ 
bragt  3  Depoter  for  Brand-Redskabers  Opbevaring  m.  m.,  saa  synes  mig,  at  den 
underste  Deel  af  Nicolay  Taarn  v.ar  som  et  midt  i  Byen  beliggende  Sted,  meget 
passende  hertil,  den  øverste  Del  af  samme  som  blev  at  dække  med  et  flat  Tag 
kunde  ticne  til  at  give  de  fornødne  Signaler  ved  Ildsvaade  og  andre  Begiven¬ 
heder,  og  det  endnu  øvrige  Mellemrom  kan  nyttes  til  et  Korn-  eller  andet  sligt 
Magazin. 

Kirkens  øvrige  Rudera,  loed  sig  net  indrette  til  lutter  Bouthiquer,  saaledes 
at  hver  af  de  indvendige  Buestillinger  eller  Arcader  kunde  give  en  stor  Boutique; 
Indgangen  til  alle  disse  Bouthiquer  blev  at  anbringe  fra  Kirkens  nu  værende 


ETATSRAAD  J.  V.  DAHLERUP. 


mittelste  Gang  —  og  vilde  samme  formedelst  deres  Beliggenhed  indbringe 
noget  Anseeligt;  de  ophøjede  Grave  og  Liig-Steene  blev  sunken  lige  med  Jorden 
og  Pladsen  med  Grave  jævnet,  da  saa  længe  Liigene  ej  ere  forraadnet  kunde 
samme  ey  brolægges,  men  blev  at  skille  fra  de  omliggende  Gader  ved  Popler 
eller  Linde-Træer.  —  Paa  denne  Maade  bekom  Byen  endnu  en  meget  skjon 
offentlig  Markeds  Plads«. 

9.  Jan.  1807  bifaldtes  da  ogsaa  en  Plan  til  Taarnets  Indretning  som  Vagt- 
taarn  og  Indretning  af  Branddepoter  i  en  Del  af  Kirkens  Rudera,  men  de  økono¬ 
miske  Forhold  tillod  ikke  Gennemførelsen  af  Planerne.  Kirkens  Mure  blev  ned¬ 
brudte  1814 — 17  med  Undtagelse  af  den  Taarnet  nærmeste  Del;  men  først  1820 
begyndtes  Omdannelsen  til  en  Vagt-  og  Brandstation  efter  Planer  og  Tegninger 
af  Brandkorpsets  Chef,  Oberstlieutenant  Schmidt,  et  Arbejde,  der  kostede  ca. 
50.000  Rdl. 

Kirkepladsen  var,  som  omstaaende  Billede  viser,  paa  højst  uskøn  Maade 
midlertidig  indrettet  med  transportable  Grønthandler-  og  Slagterboder  af  Træ  langs 
Hvælvingen,  Lille  Kongensgade  og  Vingaardsstræde  samt  i  to  Rækker  tværs  over 
Grunden,  hvilke  tilsammen  dannede  en  Passage  mellem  de  to  sidstnævnte  Gader. 
Der  gik  endnu  lang  Tid,  inden  Pladsen  blev  reguleret,  idet  Kommunen  ikke 
havde  Raad  hertil  og  til  Opførelsen  af  murede  Butikker,  og  der  ikke  kom  noget 
ud  af  Forslag  fra  private  Entreprenører*).  Gentagne  Gange  blev  Sagen  udsat, 
særlig  af  Hensyn  til  Gravfreden  og  1833  forbød  Kongen  enhver  Bebyggelse  af 
Pladsen,  »naar  de  deri  jordede  Lig  derved  skulde  berøves  det  fredelige  Liv,  som 
de  Levende  tro  at  være  de  Døde  skyldige«.  Først  ved  kgl.  Resolutioner  af  2. 
April  1845  °S  2 5-  Juli  ^46  naaede  man  til  en  Ordning  af  Pladsen,  idet  der 
af  Architekten  P.  C.  II  agern  an  11  byggedes  78  Slagterbutikker  og  8  Grønthandler¬ 
butikker  af  Jern,  medens  Pladsens 
østlige  Del  anvendtes  til  Bygge¬ 
grunde  og  Anlæg  af  Nicolaigade. 

I  Sammenligning  med  den 
ældre  Tilstand  var  dette  et  be¬ 
tydeligt  Fremskridt;  men  skønne 
vare  jo  Boderne  ikke ;  den  skete 
Anvendelse  af  Kirkepladsen  og 
Taarnet  forargede  mange,  og  det 
er  da  naturligt,  at  ikke  alene 
Gejstlige,  men  ogsaa  Architekter 
og  Kunsthistorikere,  saa  vel  som 
enhver,  der  har  haft  Sans  for  vor 
Bys  Historie  og  Minder,  have  øn¬ 
sket  det  gamle  Taarn  mere  pas¬ 
sende  Anvendelse  og  Omgivelser. 

Særlig  efter  at  dets  Underdel  blev 
prydet  med  Nødtø rftsanstalter  og 
det  Indre  efter  Brandvæsenets 
Bortflytning  blev  udlejet  til  en 
Flytteforretning,  der  —  mirabile  didu  —  endog  fik  Lov  til  at  sætte  et  Skilt  op 
over  Kirkens  Indgangsdør,  der  hvor  før  Kirkens  Skytspatron  havde  staaet,  har 
denne  Stemning  vokset  sig  stærk  og  fremkaldt  Projekter  til  anden  Anvendelse. 
Hvor  mange  Udkast,  der  egentlig  findes,  kan  ej  udredes  uden  større  Under¬ 
søgelse;  men  de  kunde  maaske  lokkes  frem  af  Mapperne,  naar  »Architekten«  nu 
begynder  med  at  fremføre  de  mere  kendte. 

Ældst  er  Professor  H.  C.  Ambergs  Projekter  til  Kirkens  Genrejsning  med 
nogle  Ændringer  eller  til  en  helt  ny,  mindre  Kirke,  der  i  Stil  sluttede  sig  til 
Taarnets,  Projekter,  der  fremkom  som  Følge  af  enkelte  Mænds  varme  Interesse 


*)  Af  saadanne  Forslag  bevares  et  Udkast  i  Nationalmuseets  Arkiv;  det  viser  langs  Vin¬ 
gaardsstræde  og  Lille  Kongensgade  to  grundmurede  enetages  Bygninger  til  Slagterboder. 
Med  Undtagelse  af  Hjørnerne  bestaa  Facaderne  af  spidsbuede  Arkader,  hvilke  i  Forening 
med  en  Rundbuefrise  under  Gesimsen  skulde  tilvejebringe  Harmoni  mellem  Bygningernes 
og  Taarnets  Architektur. 

for  den  gamle  Kirke,  navnlig  Porcellænhandler  Grave  og  Direktør,  Dr.  pliil.  Carl 
Jacobsen;  fra  Udstillingen  1888  erindres  jo  endnu  Ny  Carlsbergs  Pavillon  med 
St.  Nicolai  Taarn  og  Spir.  Af  disse  Udkast  vil  der  muligvis  senere  blive  givet 
Afbildninger  med  nærmere  Oplysninger. 

Dernæst  fremkom  i  1896  to  Projekter,  hvis  Maal  var  at  faa  Slagterboderne 
bort  og  Kirkepladsen  helt  eller  delvis  omdannet  til  et  med  grønne  d  ræer  og 
Skulpturer  smykket  Anlæg.  Det  ene  Forslag  var  af  Architekt  A.  Clemmensen,  der 


„  Arcade  snod  //fcofaryade.. 

selv  nedenfor  gør  Rede  for  det,  det  andet,  som  blev  gengivet  i  111.  Tid.  B.  37 
Nr.  33,  af  Architekten,  Etatsraad  J.  V.  Dahlerup. 

Dette  sidste,  her  gengivne  Projekt  omfatter  ikke  alene  en  Udsmykning  af 
Taarnet  og  et  Anlæg  paa  Slagterbodernes  Grund,  men  ogsaa  en  Omdannelse  af 
Husrækkerne  paa  de  tre  Sider  af  Pladsen  med  nye  Facader,  svarende  til  Taarnets 
Stil.  En  saadan  Ombygning,  der  jo  vilde  blive  kostbar,  skulde,  som  Planen  viser, 
opnaaes  ved,  at  Gaderne  omlagdes  og  Grundejerne  saaledes  til  Erstatning  for  Ud¬ 
gifterne  ved  Nybygning  fik  betydelig  Arealforøgelse.  Paa  den  fjerde  Side,  Nico- 
laigade,  lod  en  Udrykning  af  Huslinien  sig  ikke  udføre,  og  Husene  her,  der  ere 

nyere,  vist  for  en  Del  opførte  af  P.  C.  Hagemann  og  J.  A.  Stillmann,  skulde 
derfor  beholdes  indtil  videre. 

Fra  nyere  Tid  er  et  Forslag  fra  Architekt  C.  Leuning-Borch,  der  vel  delvis 
gaar  i  det  nyttiges  Tjeneste,  idet  der  langs  V ingaardsstræde  anlægges  en  Dame- 
badeanstalt,  men  for  øvrigt  indrettes  Pladsen  som  et  Anlæg.  For  dette  Projekt 
vil  Architektcn  selv  gøre  Rede. 

Endelig  er  der  i  den  allerseneste  Tid  rremkommet  et  Forslag  fra  Architekt 

H.  É.  C.  Wenck  til  Pladsens  Benyttelse  som  Byggeplads  for  en  Statstelegraf  byg¬ 
ning,  eller  vel  rettere  en  af  ham  udarbejdet  Plan  til  en  saadan  Bygning  paa  en 
af  Telegraf  bestyrelsen  udset  Grund. 

Som  det  fremgaar  af  Tegningerne  og  af  de  i  Dagspressen  fremkomne  Be¬ 
skrivelser,  bestaar  Bygningen  af  en  bred  Hovedfløj  mod  Nicolaigade  og  to  smal¬ 
lere  Sidefløje  mod  Lille  Kongensgade  og  Vingaardsstræde ,  ved  Mure  i  Kvart¬ 
cirkelslag  forenede  med  Taarnet,  det  Hele  omsluttende  en  som  Haveanlæg  ind¬ 
rettet  Gaardspiads,  medens  der  paa  Siderne  af  Taarnet  anbringes  smaa  Anlæg. 
Bygningen  er  beregnet  at  skulle  koste  600.000 — 700.000  Kr.  og  tænkt  opført 


af  Granit  forneden,  røde  Mursten  foroven  med  4  Stokværk,  Kviste  og  de  nu 
uundgaaelige  Hjørnekarnapper  samt  med  det  gamle  Taarn  som  Afslutning  paa 
Bagsiden  af  Komplexet.*) 

Stueetagen  tilhøjre  skal  være  Expedition  af  indleverede  Telegrammer  og 
Telefonsamtale-Boxer  for  Publikum.  Stuen  tilvenstre  udlejes.  Første  Sal  skal 
benyttes  til  Revisionskontorer,  paa  anden  Sal  boer  Telegrafdirektoratet  og  her 
bliver  tillige  Plads  til  Stationskontorerne,  Kontrollen  og  Korrespondancen  med 
Udlandet,  og  oppe  paa  tredie  Sal  har  man  Telegraflokalerne  med  alle  Appa¬ 
raterne  for  Afsendelse  og  Modtagelse  af  Telegrammer.  Fra  Stuen  gaar  de  ind¬ 
leverede  Telegrammer  gennem  Elevatorer  op  til  Telegrafisterne. 

Hvor  tiltalende  end  dette  Projekt  kan  være  i  Sammenligning  med  Pladsens 
nuværende  Benyttelse ,  er  der  dog  —  af  andre  Aarsager  —  Grund  til  at  ønske 


dets  Ikke-Realisation  og  til  alt  nu 
at  raabe  »Vagt  i  Gevær«. 


Om  Telegrafvæsenet  har  væ¬ 
ret  heldigt  med  sit  Pladsvalg,  er 
vel  tvivlsomt;  St.  Nicolai  Kirke¬ 
plads  ligger  lidt  til  Siden  for  For¬ 
retningskvartererne,  af  Hensyn  til 
Taarnet  bliver  Indgangen  til  Sta¬ 
tionen  endnu  mere  fjernet,  og 
Bygningen  faar  sin  Hovedfacade 
mod  en  rent  underordnet,  smal 
Gade.  I  alle  Retninger  synes  den 
gamle  Postgaards  Plads  eller  en 
anden  Grund  paa  Strækningen 
Højbroplads — Købmagergade  ind¬ 
til  Rundetaarn  langt  bedre,  og  det 
er  aabenbart  Billighedshensyn,  der 
have  ført  Telegrafen  hen  paa 
Kirkepladsen,  et  Udslag  af  vor 
bekendte  Tilbøjelighed  til  altid  at 

skulle  søge  ikke  den  bedste,  men  den  billigste  Grund,  kfr.  Kgl.  Bibliothek  og 
Provinsarkivet.  Andre  Steder  søger  man  med  store  Bekostninger  at  skaffe  nye 
Torvepladser,  nye  Anlæg,  mere  Luft  i  Byen;  herhjemme  er  enhver  aaben  Plads 
Genstand  for  Attentater  fra  Institutionernes  Side,  hvilke  ikke  helme  før  alle  vore 
Pladser  og  Anlæg,  Rosenborg  Have  ikke  undtagen,  ere  belemrede  med  nye 
Stats-  eller  kommunale  Bygningsværker  paa  Grund,  der  haves  gratis. 

For  et  Par  Aar  siden  afgaves  en  Kommissionsbetænkning  (se  »Meddelelser 
fra  Akademisk  Architektforening«  II  P.  29)  om  Postgaardsforholdene,  hvori  der 
foresloges  paa  den  nuværende  Postgaards  og  Naboejendommenes  Grund  at  opføre 
en  ny  Hovedpostgaard  bl.  a.  med  Lokaler  for  hele  Statstelegrafen,  og  nu,  da 


*)  Naar  enkelte  Anmeldere  tro,  at  Taarnet,  set  fra  Nicolaigades  Midte,  vil  vise  sig 
med  den  halve  Højde  over  Bygningen,  turde  det  vist  være  en  Misforstaaelse.  Paa  Grund 
af  Gadens  ringe  Bredde  og  Bygningens  Højde  vil  denne  sikkert  i  Virkeligheden  helt 
maskere  Taarnet. 


-  38  - 


»ankommende  Pakkepost«s  Udflytning  til  Banegaarden  giver  bedre  Plads  paa 
Grunden,  saa  at  Kommissionsforslaget  kan  udføres,  er  der  saameget  mindre  Grund 
for  Telegrafvæsenet  til  at  emancipere  sig  og  skaffe  sig  en  egen  Bygning.  For 
Publikum  er  det  en  stor  Fordel,  at  Hovedpost-  og  Hovedtelegrafstationen  ere 
forenede,  og,  da  de  begge  skulle  have  en  central  Beliggenhed  med  særligt  Hen¬ 
syn  til  Forretningsverdenens  Tarv,  maa  de  i  hvert  Fald  ligge  tæt  sammen. 

Ogsaa  administrativt  set,  maa  man  holde  paa,  at  de  to  Institutioner  instal¬ 
leres  i  en  samlet  Bygning. 

V/ 


Det  er  kun  faa  Lande,  der, 
som  vi,  tillade  sig  den  Luxus 
at  have  et  særligt  Telegraf¬ 
væsen,  andre  Steder  har  man 
til  Baade  for  Publikum,  Funk¬ 
tionærerne  og  Statens  Finantser 
samlet  de  to  Samfærdselsmidlers 
Administration  og  i  større  eller 
ringere  Grad  sammensmeltet 
Driften.  For  at  denne  Frem¬ 
tidsmulighed  ikke  skal  afskæres 
os,  bør  Bygningsprojektet  læg¬ 
ges  ad  acta,  saameget  mere 
som  Postvæsenet,  der  i  en 
Række  af  Aar  har  givet  Tele¬ 
grafen  gratis  Husly  i  sin 
Gaard,  ved  dets  Gennemførelse 
vilde  se  Sagen  om  bedre 
Lokaler  for  det  selv  udskudt 
ad  calendas  græcas. 

Rent  teknisk  jog  økono¬ 
misk  set,  er  en  Forening  i 
samme  Bygning  fordelagtig. 

Telegrafvæsenet  kræver  for¬ 
holdsvis  ringe  Plads  ved  Jor- 

o 

den,  Indleverings-  og  Udleve-  ih+H- 

ringslokaler,  eventuelt  Telefon¬ 
rum*);  Batterierne  faa  Plads 

i  Kælderen  og  Apparaterne  i  øverste  Etage ,  hvor  man  kan  hæve  Salen  op  i 
Taget  til  en  stor  Halle,  medens  Administrationen  paa  faa  Rum  nær  kan  ligge  i 
de  øvre  Etager.  Postvæsenets  store  Indleverings-  og  Udleveringslokaler  samt  Pak¬ 
rum  maa  ligge  i  Stueetagen,  Kælderrum  behøves  kun  i  ringe  Grad,  Administra¬ 
tionen  kan  ligge  i  de  øvre  Etager,  og  i  første  Etage  kan  man  henlægge  Expe- 
ditionen  af  Posten  samt  Budsalene,  dog  ikke  uden  Gene  ved  den  daglige  Tjeneste 
og  med  større  Administrationsudgifter  end,  naar  de  kunne  lægges  i  Stueetagen. 


./ø v  ft&vi. 

*)  Som  det  ses,  har  Statstelegrafen  heller  ikke  Brug  for  Halvdelen  af  Stueetagen  i 
den  projekterede  Bygning. 

Ved  en  samlet  Post-  og  Telegraf  bygning  kan  man  derfor  altid  opnaa  en  bedre 
og  mere  økonomisk  Udnytning  af  en  given  Grundflade  end  ved  Fordeling  i  to 
særlige  Bygninger. 

Taler  saaledes  praktiske  Grunde  mod  det  fremkomne  Projekt,  kunne  endelig 
andre  Grunde  tillige  føres  i  Marken.  St.  Nicolai  Kirke  var  den  første  Kirke, 
hvorfra  Reformationens  Lære  blev  forkyndt  her  i  Byen,  —  og  selv  de,  der 
staa  Kirkelivet  fjernest,  vil  vel  indrømme,  at  Reformationen  var  et  stort  kulturelt 
Fremskridt  - — ,  og  den  gamle  Kirkeplads  bør  derfor  ikke  bortsjakres  som 
Byggegrund. 

Er  Menighedslivet  i  den  danske  Folkekirke  saa  stærkt,  at  den  ønsker  og 
evner  at  bygge  en  ny  Kirke  paa  den  gamle,  iøvrigt  beplantede  Plads,  bør  man 
ikke  forlods  afskære  denne  Mulighed  ved  et  forhastet  Salg,  og  kan  Kirken  ikke 
genrejses,  bør  Grunden  og  Taarnet  benyttes  til  kulturelle  Formaal,  til  Parkanlæg 
eller  maaske  tillige  til  det  meget  omtvistelige,  men  existerende  Raadhusmuseum, 
der  næppe  længe  vil  kunne  finde  Plads  i  Raadhuset,  men  vel  i  Taarnet  med 
nogle  Tilbygninger. 

Staar  der  først  en  Bygning  til  700.000  Kr.  paa  Pladsen,  er  denne  døds- 
dømt  for  Tid  og  Evighed.  F„.  Schiøtt. 


II. 

I  Januar  1896  fremsatte  jeg  et  Forslag  til  Ordning  af  Pladsen  ved  Nicolai 
Taarn,  som  jeg  foreviste  forskellige  kommunale  Autoriteter.  Det  blev  meget 
velvilligt  modtaget  —  og  henlagt  i  Magistratens  Arkiv.  Naar  jeg  nu  tager  det 

frem  igen,  er  det  foranlediget  ved  et  af  Architekt  Wenck  fremsat  Projekt  til  en 
Telegraf  bygning  paa  de  nuværende  Slagterboders  Sted. 

At  Nicolai  Taarn,  som  Omgivelserne  nu  er,  ikke  kommer  til  sin  Ret,  og 
at  det  fortjener  en  bedre  Skæbne,  derom  er  vistnok  alle  enige;  men  medens 
Architekt  Wenck  rimeligvis  nærmest  har  haft  den  Opgave  at  finde  en  passende 
Grund  til  Telegraf  bygningen  og  ved  det  foreliggende  Projekt  har  forbedret  Situa¬ 
tionen  for  det  smukke  Taarn  i  høj  Grad,  har  det,  uden  ydre  Foranledning,  været 
min  Hensigt  at  bringe  Taarnet  frem  under  de  bedst  mulige  Forhold.  Og  ikke 
det  alene.  Men  om  man  i  Kjøbenhavn  kunde  faa  en  monumental  Plads !  en 
lille,  fornem,  sluttet  Plads,  umiddelbart  ved  Færdslen  i  Byens  Midte,  lagt  med 
Fliser,  prydet  med  Kunstværker,  hegnet  af  smukke  Bygninger,  og  saa  i  I  ilgift 


et  interessant  og  smukt  gammelt  Taarn.  Naar  jeg  ser  al  den  Bronce,  som  er 
spredt  i  Ørstedsparken,  paa  Boulevarden,  ved  Dronning  Louises  Bro  o.  s.  v.,  maa 
jeg  altid  tænke  paa,  hvilken  Virkning  blot  en  Del  deraf  vilde  frembringe  samlet 
paa  en  saadan  Plads. 

Ved  at  nedbryde  nogle  tarvelige  Huse  ved  Østergade  i  en  Længde  af  mindre 
end  70  Alen  vilde  Pladsen  være  der.  Strømmen  af  Mennesker  vilde  glide  ud 
over  den;  foran  i  Gadelinien  Statuer,  som  Baggrund  Nicolai  Taarn  (foran  det 
vilde  bl.  a.  »David«  have  en  udmærket  Plads),  ligeoverfor  i  Østergade  »Efter- 
slægten«s  smukke,  gamle  Gaard,  paa  Siderne  elegante  Butiker  og  Restaurants: 
et  Centrum  for  Byens  Liv. 

Ganske  vist  koster  det  noget  at  rive  Huse  ned  paa  Østergade;  men  de 
2000  Kvadratalen,  det  drejer  sig  om,  erstattes  ved  ca.  5000  Kvadratalen  med 
Facade  mod  Pladsen,  som  dog  vel  derved  maatte  faa  en  tilsvarende  Værdi. 
Byggegrunden  paa  Architekt  Wencks  Projekt  giver  Kommunen  en  ren  Indtægt, 


—  41  — 


men  mindre  Luft;  efter  min  Plan  faar  Byen  en  særligt  smuk  Plads,  uden  væsent¬ 
ligt  anden  Udgift  end  til  Udsmykningen.  Man  kan  jo  endda  faa  Telegraf¬ 
bygningen;  men  sælges  Grunden,  hvor  Slagterboderne  staar  nu,  uden  at  sam¬ 
tidigt  Husrækken  ved  Østergade  fjernes,  saa  har  det  vist  lange  Udsigter  med 


Pladsen. 


A.  Clemmensf.n. 


III. 

Der  blev  for  nogen  Tid  siden  stillet  mig  den  Opgave  at  finde  en  passende 
Plads  til  Opførelsen  af  et  »Svømmehud«,  nærmest  beregnet  paa  Kvinder  og 
Børn,  idet  et  stedse  større  Antal  af  unge  Kvinder  driver  Svømmeidræt.  Byg¬ 
ningen  skulde  være  frit  beliggende  og  Bassinet  have  Ovenlys. 

Det  faldt  mig  ind  at  kom¬ 
binere  Løsningen  af  denne  Op¬ 
gave  med  Slagterbodernes  Fjer¬ 
nelse  fra  Nicolai  Plads.  At  Pladsen 
kunde  tænkes  udnyttet  til  en  større 
Bebyggelse  —  naar  der  ikke  netop 
var  Tale  om  Genopførelsen  af 
Kirken  — ,  ansaa  jeg  for  lidet 
rimeligt. 

Som  det  vil  fremgaa  af  mit 
Forslag,  tænkes  der  opført  en  lav 
Fin-etages  Bygning  Syd  for  Taar- 
net  som  en  Baggrund  for  et  Have 
anlæg.  De  omkransende  Busketter 
skulde  være  fyldige  og  farvemæt- 
tede,  medens  der  i  Midten  plan. 
tedes  Roser.  Paa  forskellige  Ste¬ 
der  skulde  anbringes  Bænke,  og 
Indgangene  til  Anlæget  blev  dels 
fra  Hj.  af  St.  Kirkestræde,  dels 
fra  Halmstræde;  endelig  skulde  der  være  en  tredie,  mindre  Passage  bagom  Taar- 
net  som  Adgang  til  Sporvognsfærdslen.  I  Forbindelse  med  Badet  er  tænkt  en 
Kafé,  hvis  Gæster  om  Sommeren  fik  Siddeplads  foran  selve  Badeanstaltens  Mur. 
Anlæget  kunde  blive  et  behageligt  Opholdssted  for  Mødre  med  deres  Børn,  og 
der  vilde  her  midt  i  Byen  kunne  udvikle  sig  et  ret  ejendommeligt  Liv  nær  ved 
Byens  Hovedaare  og  dog  ganske  fredet. 

Bygningen  tænkes  opført  af  røde,  haandstrøgne  Sten  paa  en  Granitsokkel, 
Blendingerne  mellem  Buerne  af  Kridtsten,  Brystningsmuren  foran  Siddepladsen  af 
Sandsten,  Indgangsdøren  af  Sandsten  med  rigt  ornamenterede  Led.  Første  Sal 
paa  Endebygningen  skulde  skures  og  en  Frise  —  Tritoner  —  af  glaserede  Fliser 
indlægges.  Ved  Indgangen  en  Kvindefigur  i  Bronce;  Gesimserne  dels  Murstens¬ 
mønstre,  dels  stærkt  fremspringende  Hængeplatte  og  Konsoller  af  Granit,  Taget 
røde  Falstagsten. 

Indvendig  skulde  Badet  udstyres  med  grønne  Fliser  i  Bassinet.  Muren  ved 
Nichen  i  Baggrunden  skulde  have  blaa  Flisestriber  paa  hvid  Grund,  og  Søjlerne 

foran  Nichen  skulde  være  af  norsk,  grønlig  Marmor  med  en  Art  Drypstens- 
ornamentik  ;  Ovenlyset  farvet  Glas. 

For  det  første  ses  det  ikke,  at  Opførelsen  af  den  her  antydede,  lave  Byg¬ 
ning  væsentlig  indskrænker  den  frie  Plads,  medens  der  dog  samtidig  bydes  Kom¬ 
munen  nogen  Erstatning  for  Tabet  af  Lejen  for  Slagter¬ 
boderne,  og  endelig  er  Muligheden  for  Kirkens  Genopførelse 
engang  i  Fremtiden  ikke  udelukket. 

Taarnet  skulde  naturligvis  istandsættes,  og  jeg  har  tænkt 

Der  kunde  indsættes  et  stort  Vindue  i  den  store  Bueportal  og  den  lille  Indgangs¬ 
dør  mod  Lille  Kirkestræde  aabnes.  —  Maaske  »Akademisk  Architektforening« 
kunde  blive  en  af  Lejerne,  —  det  skulde  være  morsomt  at  holde  vore  Sammen¬ 
komster  i  Nicolai  Taarn.  Det  kunde  vel  næppe  profanere  Stedet. 

Leuning-Borch. 


NOGLE  KJØBENHAVNSKE  GADENAVNE. 


Den  Konservatisme,  som  raader  ved  Landsbyers  og  Købstæders  Opnævnelse 
i  Danmark,  og  som  giver  sig  til  Kende  ved,  at  de  allerfleste  af  disse  Navne  ere 
de  samme  i  Dag  som  for  1000  Aar  siden,  hersker  ogsaa,  omend  i  mindre  Grad, 
naar  Talen  er  om  Gadenavne.  Af  den  indre  Bys  nuværende  Gader  finde  vi 
derfor  en  stor  Mængde,  der  har  bevaret  de  gamle  Navne  fra  Reformationstiden, 
ja  endog  fra  Middelalderen.  Fremdeles  er  der  ogsaa  i  gamle  Dage  Fasthed  og 
Konsekvens  i  Navnegivningen;  man  har  aldrig  givet  en  Gade  et  tilfældigt  Navn, 
men  der  har  gjort  sig  aldeles  bestemte  Grunde  gældende. 

Under  Mærket  S.  N.  var  der  saaledes  for  nogen  Tid  siden  optaget  i  et  Dag¬ 
blad  en  Række  Artikler  med  Oplysninger  om  en  Del  kjøbenhavnske  Gadenavnes 
Oprindelse.  Da  der  i  disse  fandtes  Forklaringer,  der  kan  være  af  Betydning  for 
dette  Tidsskrifts  Læsere  at  have  paa  rede  Haand  ved  flere  Lejligheder,  vil  et 
Udtog  af  ovennævnte  neppe  være  uvelkomment  her. 

Aabenraa  nævnes  første  Gang  1614  som  »Aabenraad«,  og  er  jo  kendt  som 
en  neppe  synderlig  fin  Gade  paa  Holbergs  Tid  (»Poeten  i  Aabenraa«).  Mulig 


har  et  enkelt  Hus  i  Gaden  været  opkaldt  efter  Købstaden  Aabenraa,  og  hele  Ga¬ 
den  har  da  efterhaanden  antaget  Navnet. 

Amagertorv  har  dette  Navn,  fordi  det  var  det  Torv,  som  laa  nærmest  Amager, 
men  den  smalle  vestlige  Del  hed  oprindelig  Fisketorvet. 

Antoniesiræde  hed  oprindelig  »Lille  Pilestræde«,  men  omdøbtes,  da  den  hel¬ 
lige  Antons  Kloster  i  Nærheden  erhvervede  en  Gaard  i  Strædet. 

Badstustræde  kaldtes  oprindelig  Strandbadstustræde  efter  en  Badstue  eller 
offentlig  Badeanstalt,  der  benævnedes  »Strandbadstuen«.  Allerede  i  Middelalderen 
havde  man  i  det  mindste  3  Badstuer,  nemlig  foruden  Strandbadstuen  en  i 
Kvarteret  ved  Nikolaj  Kirke  samt  den  saakaldte  Vommebadstue  i  Vommebadstu- 
stræde,  en  bugtet  Gade,  der  gik  ud  fra  Gammeltorv  Syd  for  Vestergade.  Navnet 
menes  at  være  et  Øgenavn  paa  den  tarveligste  af  Badstuerne,  fordi  Vandet  her 
kun  naaede  op  til  Maven  (Vommen). 

Brolæggerstræde  eksisterede  allerede  paa  de  første  Oldenborgeres  Tid.  Det 
oprindelige  Navn  var  imidlertid  Bennikestræde,  men  hvem  denne  Bennike  er,  som 
Strædet  havde  Navn  efter,  savne  vi  Oplysning  om.  I  Slutningen  af  det  15de 
Aarhundrede  boede  der  i  Gaden  en  velstaaende  Mand  ved  Navn  Per  Jensen  med 
Tilnavnet  Brolægger.  Ved  Køb  erhvervede  han  sig  en  Del  af  Gaardene  og  Grun¬ 
dene  i  det  endnu  ikke  helt  bebyggede  Stræde,  og  allerede  1496  træffe  vi  det 
nye  Navn  som  » Per  Brolæggers  Stræde«. 

Brøndstræde  eller  Store  Brøndstræde  hed  »Lille  Vognmandsgade«,  men  da 
Kristoffer  Valkendorf  anlagde  »en  skøn  Brønd  af  bugne  Sten«  i  Gaden,  fik  den 
sit  nuværende  Navn,  medens  den  lille  Smøge  »Bag  Volden«  omdøbtes  til  Lille 
Brøndstræde  eller  »Kjærlingebrønden«,  et  Øgenavn,  der  stiller  den  i  stærk  Mod¬ 
sætning  til  »den  skjønne  Brønd  af  bugne  Sten«. 

Didrik  Badskærs  Gang  har  faaet  Navn  efter  Raadmand  Didrik  Johansen  Bad- 
skær,  der  levede  paa  Christian  den  Fjerdes  Tid.  Denne  Gade  er  den  eneste  nu 
eksisterende  Levning  af  den  Mængde  Gyder  og  Gange,  som  det  ældste  Kjøben- 
havn  rummede  og  hvoraf  mange  var  saa  smalle,  at  Genboerne  kunde  række 
hinanden  Haanden  over  Gaden  fra  Hus  til  Hus.  Blandt  disse  var  saaledes  Peder 
Madsens  Gang,  der  for  30  Aar  fandtes  der,  hvor  nu  Ny  Østergades  moderne  Huse 
ligge;  den  var  opkaldt  efter  den  rige  Brygger  og  Kæmner  i  Staden  Pedei  Madsen, 
Didrik  Badskærs  samtidige.  Selvfølgelig  har  disse  Mænd  ikke  selv  boet  i 
Smøgerne,  men  de  har  ejet  dem  og  lejet  dem  ud  til  Smaafolk.  En  Mængde 
andre  Gange  omtales  fra  det  17de  og  18de  Aarhundrede;  vi  anføre:  Jokum 
Trompeters  Gang ,  Anders  Sværdjegers  Gang,  Murmestergangen,  Bødkergangen,  Nisse¬ 
gangen  o.  ff .  De  ere  nu  alle  forsvundne  med  Undtagelse  af  Didrik  Badskærs 
Gang. 

Dybensgade  (tidligere  Delfingade)  har  haft  Navn  efter  en  dyb  Rende  (et 
Dyb),  der  paa  Reformationstiden  adskilte  Bremerholm  (det  nuværende  Gammel¬ 
holm)  fra  Kvarteret  omkring  Nikolaj  Kirke. 

Farvergade  hed  tidligere  Søndergade,  og  Fiolstræde  førte  fra  først  af  det  vel¬ 
klingende  Navn:  »det  lille  Stræde,  som  løber  fra  Hr.  Kantors  Port«. 

Fredericiagade  var  oprindelig  en  Nybodersgade  og  hed  Bjørnegade. 

Gammellorv  var  Kjøbenhavns  ældste  Midtpunkt  og  Middelalderens  eneste 
Torv,  der  oprindelig  strakte  sig  længere  mod  Nord  end  nu,  omtrent  op  til 

Studiestræde.  Her  holdtes  Markederne,  og  omkring  Torvet  laa  de  forskellige 
midlertidige  Boder,  hvor  de  Handlende  havde  deres  Udsalg.  Efter  disse  Boder 
har  senere  flere  Gader  faaet  Navn,  f.  Eks.  Skovbogade  (Skobod)  og  Klæde¬ 
boderne. 

Geniersgades  egentlige  Navn  var  Hundestræde,  men  den  kaldtes  ogsaa  en 
lang  Tid  Eldyrsgade. 

Graabrødretorv  minder  ligesom  Klosterstræde  endnu  om  det  gamle  Graa- 
brødrekloster.  Paa  dette  Torv  havde  i  sin  Tid  Korfitz  Ulfeldt  en  prægtig  Gaard 
og  Have,  der  efter  Højesteretsdommen  over  Forræderen  inddroges  under  Kronen, 
nedreves  og  siden  en  lang  Tid  kaldtes  Ulfeldts  Plads.  Her  oprejstes  ogsaa  Skam¬ 
støtten  med  Indskriften  :  »Til  evig  Spot,  Skam  og  Skændsel  for  Forræderen  Kor¬ 
fitz  Ulfeldt«,  og  denne  Stenstøtte  fik  Lov  at  staa  paa  Graabrødretorv  lige  indtil 
1841. 

Grønnegade  hører  til  Københavns  ærværdigste  Gader;  den  omtales  allerede  i 
det  14de  Aarhundrede  og  førte  oprindelig  gennem  Haver  og  ubebygget  Grøn¬ 
jord,  og  har  Navn  herefter  ligesom  Grønningen  ved  Kastellet. 

(Fortsættes.) 


CAMPANILEN  I  VENEDIG. 


Red.  har  modtaget  følgende: 

Genopbygningen  af  Campanilen  er  bleven  en  Æressag  for  hele  Europa. 

Naa  ja!  En  Mand  bliver  jo  ikke  kønnere  ved  at  miste  Næsen,  og  har  han 
mistet  den,  maa  han  se  at  faa  lavet  en  forloren  af  Guld  og  Sølv  ligesom  Tycho 
Brahe’s  —  eller  at  Eta  drejet  en  Voksnæse. 

Venedig  faar  jo  nu  sin  Næse  igen  —  af  Guld  og  Sølv  fra  hele  Verden  — 
nøjagtigt  som  den,  der  var,  omend  ikke  slet  saa  ærværdig. 

Men  lad  os  nu  samle  Pengene  og  helst  en  lille  Klat  i  Overskud,  at  vi 
dermed  i  en  rum  Tid  kan  brødføde  alle  Europas  Professorer  i  Architektur,  saa 
lukker  vi  dem  allesammen  inde  paa  Marcuspladsen  (udenfor  skal  alle  Kunst¬ 
snobberne  holde  Vagt  for  egen  Regning),  og  Professorerne  slipper  ikke  ud,  før 
de  har  nummereret  alle  Stenene  i  Grusbunken,  at  hver  kan  faa  netop  den  Plads 
igen,  som  den  havde,  at  det  Hele  kan  blive  ægte,  ægte  —  om  end  ikke  netop 
Kunstværk,  saa  dog  ægte  Makværk,  det  herligste  Makværk,  som  vor  paa  Makværker 
saa  rige  Tid  har  frembragt.  P  V  J -K 

Efterskrift. 

En  ung  Mand,  som  kalkerer  lidt  for  mig,  har  været  saa  næsvis  at  læse 
dette  Manuskript,  og  i  sin  indbildske  Vigtighed  mener  han,  at  det  var  meget 
bedre,  om  unge  Arcbitekter  byggede  en  ny  Campanile,  herligere  og  skønnere 
end  den  gamle,  —  —  —  han  mener,  at  blev  Taarnet  end  ikke  saa  ærværdigt 
som  det  gamle,  saa  kunde  det  til  Gengæld  blive  smukkere.  —  — 

Han  siger,  at  saadan  vilde  de  have  gjort,  hvis  Ulykken  var  sket  i  Renais- 
sancetiden,  og  at  vi  netop  nu  lever  i  en  ny  Renaissancetid,  hvori  det  gamle 
skal  genfødes  og  opstaa  forherliget. 

Til  Lykke  for  Samtiden  har  jeg  det  gale  Menneske  indenfor  mine  Vægge, 

og  jeg  skal  nok  sørge  for  at  give  ham  tilstrækkeligt  at  kalkere,  saa  at  Pippet 
gaar  af  ham,  og  han  ikke  slipper  ud,  førend  Professorerne  har  Sagen  i  Orden. 

P.  V.  J.-K. 

¥ 

Endskønt  Red.  ikke  er  helt  enig  med  den  ærede  Indsender,  har  vi  dog  ikke 
villet  undlade  at  optage  ovenstaaende  Indlæg. 

Vi  har  derimod  givet  Architekt  Axel  Berg  som  »Akademisk  Architekt- 
forening«s  Formand  Lejlighed  til  at  gennemse  det  og  har  i  den  Anledning  mod¬ 
taget  følgende: 

Ovenstaaende  Indlæg  om  Indsamlingen  til  Genopførelsen  af  Campanilen  i 
Venedig  fremtræder  under  et  Mærke,  der  i  betænkelig  Grad  leder  Tanken  hen 
paa  en  af  Medunderskriverne  af  Architekternes  Opraab.  Dette  er  naturligvis  en 
Tilfældighed,  da  det  næppe  kan  antages,  at  en  Mand,  der  selv  er  med  til  at 
anmode  Kunstfæller  og  andre  Interesserede  om  at  yde  Bidrag  til  Genopførelsen, 
vil  gøre  sig  til  Talsmand  for  sin  Tegners  respektstridige  Anskuelser  og  derved 
karakterisere  sig  selv  saavelsom  os  andre  Bidragydere  —  og  Indsamlere,  som 
»Kunstsnobber«.  Skulde  det  utænkelige  være  muligt,  vilde  Hr.  P.  V.  J.-K.  vist¬ 
nok  have  gjort  Ret  i  at  bekæmpe  sin  Skrivelyst  med  alle  til  Raadighed  staaende 
Midler;  en  Selvfordybelse  i  det  omfattende  Kalkerarbejde,  som  han  har  i  Bered¬ 
skab  til  at  dæmme  op  med  for  sin  Tegners  fremtidige  Ytringslyster,  vilde  sikkert 
have  bragt  ham  ud  over  Fristelsen.  Tegneren  maa  saa  hellere  have  Lov  til  paa 
egen  Haand  at  fremsætte  sin  ikke  helt  originale  Mening.  Redaktionen  stiller 
vistnok  gerne  ved  Lejlighed  en  Spalte  til  hans  Raadighed. 

Jeg  vægrer  mig  bestemt  ved  at  tro,  at  der  trods  Navneligheden  bestaar 
nogen  Forbindelse  mellem  Indlægets  Forfatter  og  Medunderskriveren  af  Opraabet, 
og  jeg  gør  denne  sidste  en  Undskyldning  for,  hvad  der  i  det  ovenstaaende  kunde 
synes  at  tyde  paa,  at  jeg  nærede  nogen  Tvivl  i  saa  Henseende.  Disse  Linier 
er  nærmest  fremsatte  for  at  paatale  et  Misbrug,  som  undertiden  afstedkommer 
ubehagelige  Misforstaaelser.  Det  nemlig,  at  benytte  et  Pseudonym,  der  i  alt  for 
høj  Grad  vildleder  den  uindviede  Læser,  idet  det  foruden  at  skjule  Forfatteren, 
hvilket  jo  er  Meningen,  ligefrem  tvinger  Læseren  til  at  tillægge  en  bestemt 
Person  Forfatterskabet. 


FORSKELLIGT. 


Dødsfald.  Murermester  Otto  Emanuel  Sørensen,  Kjøbenhavn.  —  Snedker¬ 
mester  Peter  Frederik  Sørensen,  Kjøbenhavn.  —  Snedkermester  Christian  The¬ 
odor  Hansen,  Kjøbenhavn.  —  Architekt  F.  C.  Hellborn,  Kjøbenhavn.  —  Murer¬ 
mester  W.  Gluud,  Nakskov. 

¥ 

Keramiske  Arbejder.  Ipsens  Enkes  Terrakottafabrik,  hvis  Navn  har  god  Klang 
indenfor  dansk  Kunsthaandværk,  har  for  at  modvirke  den  tiltagende  Indførsel  af 
tyske  keramiske  Varer,  allieret  sig  med  Architekt  Thorvald  Bindesbøll  og  Ma¬ 
leren  Axel  Jensen.  Resultatet  er  blevet  en  Række  smukke  og  kunstfærdige  Ar¬ 
bejder,  som  Firmaet  nu  har  bragt  i  Handelen. 

1  rigt  og  afvekslende  Udvalg  er  disse  Arbejder  for  Tiden  udstillede  i  Fir¬ 
maets  Forretningslokale.  Fra  Bindesbølls  Haand  dels  en  Samling  Krukker  med 
tydeligt  Præg  af  denne  Kunstners  Ejendommelighed  og  tillige  visende  hans  Sik 
kerhed  i  Behandlingen  af  Materialet,  dels  en  Række  Arbejder,  som  bærer  Vidne 
om  en  bevidst  Stræben  efter  stilfuld  Ynde.  Ogsaa  blandt  Axel  Jensens  Arbejder 
findes  Ting  af  stor  Kunstværdi,  smukke  Krukker,  der  kan  benyttes  baade  som 
Blomstervase  og  som  Lampefod,  og  sirlige  Urtepotter,  hvis  Prisbillighed  virkelig 
er  forbausende. 

$ 

Kunstakademiet.  I  Løbet  af  Vinteren  1902  —  03  holdes  der  følgende  Fore¬ 
drag  for  Akademiets  Elever: 

Kmh.,  Prof.  F.  Meldahl:  Bygningskunst  (Torsdag  8  —  9). 

Prof.  Hans  J.  Holm:  Bygningskunst  (Fredag  8 — 9). 

Prof.  L.  Fenger:  Dekorativ  Kunst  (Mandag  8 — 9). 

Docent  P.  Johansen:  Hollandsk  Malerkunst  i  det  17de  Aarh.  (Tirsdag  8—  9). 

Docent  Blom:  Perspektiv  (Torsdag  5 — 6). 

Docent  Hamburger:  Anatomi  (Mandag  og  Fredag  5 — 6). 

Docent  Vald.  Vedel:  Italiensk  Renaissance-Kultur  i  det  14de — 13de  Aarh. 
(Onsdag  8 — 9). 

Magister  P.  A.  Rosenberg:  Romernes  Aands-  og  Kulturhistorie  samt  den 
ældste  kristne  Tid  (Lørdag  8  —  9). 

Professorinde  A.  Lund  læser  Italiensk  med  Eleverne  (Tirsdag  4 — 6). 


FORENINGSMEDDELELSER. 

Lørdag  den  18.  Oktober  afholdtes  Foreningsmøde. 

1.  Formanden  gav  forskellige  Meddelelser: 

a.  Fra  »Foreningen  til  lovordnet  Udryddelse  af  Rotter 
i  Danmark«  var  kommet  Opfordring  til  Indmeldelse;  det 
vedtoges,  at  A.  A.  indtræder  som  Medlem  med  et  Bidrag 
af  50  Kr.  en  Gang  for  alle. 

b.  Fra  Komiteen  for  Danmarks  Deltagelse  i  Verdens¬ 
udstillingen  i  Paris  1900  er  tilsendt  et  Eksemplar  af  den  officielle  Beretning  samt 
en  Medaille  i  Bronce  (som  bekendt  fik  A.  A.  Guldmedaille;  denne  uddeles  ikke, 
men  kan  erhverves  for  700  a  800  Kr.) 

c.  Fra  »Teknisk  Forening«  var  kommet  Forslag  om  en  Henvendelse  til 
Rigsdagen  om  Indførelse  af  Metersystemet;  det  vedtoges,  at  A.  A.  slutter  sig 
hertil. 

d.  Til  at  deltage  i  Bedømmelsen  af  Konkurrencen  om  »Bohave  til  et  dansk 
Husmandshjem«  (Dansk  Husflidsforening)  havde  Bestyrelsen  valgt  Architekterne 
M.  Nyrop  og  Magdahl-Nielsen  (se  »Architekten«,  5te  Aarg.  Side  18). 

e.  Til  at  deltage  i  Bedømmelsen  af  Konkurrencen  om  et  Thing-  og  Arrest¬ 
hus  i  Aarhus  havde  Bestyrelsen  valgt  Architekterne  Estrup  og  Vald.  Schmidt 
(se  »Architekten«,  4de  Aarg.  B,  Side  422). 

/.  Fra  Industriforeningen  var  tilsendt  et  af  Patentkommissionen  affattet 
Udkast  til  Lov  om  Beskyttelse  af  Mønstre;  det  vedtoges,  at  A.  A.  slutter  sig 
hertil. 

g.  Fra  Bestyrelsen  for  Klejnsmedemester-  og  Mekanikerforeningen  og  for 
Snedkerlauget  var  indkommet  en  Skrivelse  (se  » Architekten« ,  5te  Aargang 
Side  11). 

h.  Fra  Kjøbenhavns  Kriminal-  og  Politiret  var  kommet  en  Skrivelse  med 
20  Bilag,  til  hvilken  Bestyrelsen  havde  afgivet  en  Erklæring. 

i.  Meddelelse  om  Indsamlingen  til  Genopførelsen  af  Campanilen. 

2.  Statuterne  for  »Akademisk  Architektforenings  Understøttelsesfond«  ved¬ 
toges. 

Understøttelsesfonden  er  stiftet  i  April  1902  ved  frivillige  Bidrag.  Af  For¬ 
eningens  139  Medlemmer  er  der  tegnet  Bidrag  af  125.  Ved  straks  indbetalte 
Bidrag  er  Størrelsen  af  Fonden  for  Tiden  12000  Kr.;  naar  de  Beløb,  der  er 
tegnede  til  Indbetaling  i  Løbet  af  5  Aar,  ere  indkomne,  vil  Fondens  Størrelse 
derved  være  vokset  til  20.800  Kr. 

Ved  Affattelsen  af  Statuterne  har  Hr.  Overretssagfører  Axel  Bang  været 
juridisk  Konsulent. 

Til  Bestyrelsen  for  Fondet  valgtes  enstemmigt  D’Hrr.  Prof.  Storch,  Prof. 
Albert  Jensen,  Architekterne  G.  Steenberg  og  Fr.  Christensen  samt  som 
Suppleant  A.  Lauritzen.  Foreningens  Formand  er,  ifølge  Statuternes  §  7,  saa- 
længe  han  fungerer  som  saadan,  Medlem  af  Bestyrelsen  for  Fonden  og  tillige 
dennes  Formand. 

¥ 

Campanilen  i  Venedig.  4de  Fortegnelse  over  indkomne  Bidrag:  Architekt 
V.  Holck  5  Kr.  Generaldirektør  Ch.  Ambt  10.  Departementschef  A.  Krieger 
10.  Architekt  P.  V.  Jcnsen-Klint  3.  Fuldm.  i  Kultusmin.  Hother  Ploug  2. 
Assistent  i  Kultusmin.  Andr.  Seidelin  2.  Hof-Dekorationsmaler  Vilh.  Hansen  25. 
Hof-Dekorationsmaler  Chr.  Nielsen  10.  Direktør  G.  A.  Hagemann  20.  Cand. 
jur.  Gustav  Philipsen  10.  Architekt  H.  Glahn  10.  Architekt  V.  Nyebølle  5. 
Tømrermester  Ferd.  Hansen  10.  G.  W.  10.  1 .  H.  3.  Museums-Direktør  Mol¬ 

lerup  10.  Architekt  Thorkel  Møller  10.  Pastor  emer.  Nyeborg  5.  Direktør 
N.  Neergaard  10.  Overretssagfører  L.  Zeuthen  50.  En  Sten  til  Campanilen  1. 
Overretssagfører  Ole  Jensen  2.  Architekt  Joh.  Jensen  1.  Architekt  A.  Rosen 
10.  Overretssagf.  Snedkerm.  K.  Rostrup  10.  Grosserer  Andr.  R.  Petersen  10. 
Frøken  Anna  Schiøtz  2.  Architekt  P.  Chr.  Petersen  20.  Architekt  Axel  Møl¬ 
ler  10.  Architekt  S.  E.  Kuhnel  15.  Ingeniør  H.  Bruun  10.  Fabrikant  Carl 
H.  Sørensen  10.  Malermester  L.  Kruse  10.  Murermester  I.  Chr.  Jensen  5. 
Tømrermester  Chr.  Iversen  5.  Maler  Overgaard  5.  Architekt  Frimodt  Clau¬ 
sen  10.  Frøken  Elise  Adler  10. 

Med  det  tidligere  indkomne  ialt  14 11  Kr.  50  Øre.  —  Hermed  sluttes  Ind¬ 
samlingen. 

ST.  NICOLAI  KIRKEPLADS. 


iv. 

Hosstaaende  Plan  viser  Størrelsen  og  Formen  af  den  Kirke,  som  kunde  op¬ 
føres  paa  Nicolai  Kirkeplads,  som  den  nu  er.  En  Kirke  af  samme  Længde 
som  den  gamle  kan  ikke  opføres,  da  man  i  sin  Tid  har  solgt  og  derpaa  bebygget 
den  nordre  Del  af  Kirkepladsen. 


Man  vil  heraf  kunne  se,  at  Kirkens  Areal  kan  blive  2800  □  Alen,  og  at 
der  er  Plads  til  store  Skriftestole  m.  m.  samt  store  Pulpiturer. 

Omkring  Kirken  bliver  der  rigelig  Plads  til  beplantede  Anlæg. 


¥ 


F.  Meldahl. 


Den  Plan,  som  Kammerherre  Meldahl  ovenfor  fremsætter  til  Opførelse  af 
en  mindre  Kirke,  hvori  Taarnet  indgaar  som  et  væsentligt  Led,  synes  i  Virkelig¬ 
heden  at  være  den  mest  pietetsfulde  overfor  det  gamle  Bygningsværk.  Vi  har  her  i 

Kjøbenhavn  ikke  mange  architektoniske  Levninger  fra  Fortiden,  og  det  er  derfor 
ret  mærkeligt,  at  Resterne  af  den  gamle  Nicolai  Kirke  i  mange  Aar  har  faaet 
Lov  til  at  staa  upaaagtede,  medens  der  f.  Eks.  lød  høje  Klager,  da  de  mindre 
interessante  og  højst  faldefærdige  »Seks  Søstre«  ofredes  for  en  mere  tids¬ 
svarende  Bygning. 

Nicolai  Kirke  var  en  af  Kjøbenhavns  ældste  Kirker  og  omtales  allerede  om¬ 
kring  Aar  1200.  Det  nuværende  Taarn  er  dog  opført  langt  senere,  idet  det 
byggedes  i  Aarene  1582  —  91.  Men  Taarnets  Betydning  maa  ikke  alene  udmaales 
efter  dets  Ælde,  det  maa  tillige  erindres,  at  det  var  i  Nicolai  Kirke,  at  Martin 
Reinhardt  og  Hans  Tausen  første  Gang  prædikede  Reformationens  Lærdomme, 
ligesom  det  var  her,  at  danske  Psalmer  første  Gang  blev  sungne.  Det  tjener  kun 
til  liden  Ære  for  den  danske  Statskirke,  at  den  rolig  har  set  paa,  at  dette  minde¬ 
værdige  Sted  har  været  overladt  til  profant  Brug,  og  Skammen  er  saa  meget 
større,  som  der  uden  Besvær  —  hvad  Kendsgerningerne  andet  Steds  fra  viser  — 
kan  skaffes  Penge  til  Opførelse  af  Kirker.  Det  stemmer  saa  daarligt  med  det 
stadigt  gentagne  Omkvæd  om  Kirkenøden  her  i  Byen,  at  Kirkesagens  penge¬ 
indsamlende  Mænd  uden  Skrupler  har  kunnet  finde  sig  i,  at  selve  Reformationens 
Arnested  herhjemme  i  over  Hundrede  Aar  i  Ordets  bogstaveligste  Betydning  har 
været  viet  til  Kødets  Lyst. 

Intet  Under  da,  at  Forretningsaanden  herhjemme  faar  Mod  til  at  regne  med 
Kirkepladsens  kostbare  Grundareal;  at  Planer  om  dettes  Benyttelse  til  praktisk 
Brug  dukker  op  og  diskuteres  for  ramme  Alvor,  medens  Taarnet  dog  endnu 
—  mærkværdigt  nok  —  faar  Lov  til  at  staa  som  en  gammeldags,  men  unyttig 
Kuriositet  mellem  alle  de  moderne,  praktiske  Byggeforetagender. 

Det  er  trist,  at  man  virkelig  behøver  at  lægge  et  Ord  ind  for  en  pietets¬ 
fuld  Behandling  af  Taarnet.  Og  er  det  ikke  næsten  som  et  Jærtegn  nu,  da 
vor  elektriske  Tid  har  sine  Fangarme  ude  efter  den  »centralt  beliggende« 
Grund,  at  Kirkens  gamle  Spir,  som  i  over  Hundrede  Aar  har  ligget  gemt  i 
Jordens  Skød,  atter  dukker  op  for  at  minde  om,  at  Taarnet  har  hørt  til  en 
Kirke  og  bør  vedblive  at  gøre  det? 

Midlerne  til  atter  at  rejse  en  Kirke  vil  nok  kunne  skaffes,  det  er  der  ingen 
Tvivl  om.  Og  saa  vil  hele  Spørgsmaalet  om  Pladsens  architektoniske  Udform¬ 
ning  forhaabentlig  komme  ganske  af  sig  selv.  Det  private  Initiativ  synes  jo 
allerede  at  pege  hen  paa  en  gunstig  Løsning,  idet  den  Privatbygning,  som  er 
opført  mellem  begge  Kirkestræderne,  falder  godt  sammen  med  Taarnets  Archi- 
tektur.  De  ældre  Bygninger  omkring  Kirken  vil  efterhaanden  kunne  ombygges, 
og  en  enkelt  Bygning,  der  desværre  er  opført  paa  Hjørnet  af  Fortunstræde,  vil 
mulig  i  en  nænsom  Architekts  Haand  kunne  forandres,  saa  at  Nicolai  Kirkeplads 
en  Gang  ad  Aare  kan  blive  saaledes,  at  den  gør  Fortidens  Minder  Ære.  j  p 

¥ 

Architekt  Clemmensen  beder  Redaktionen  om  at  oplyse,  at  en  Tankestreg  i 
det  forreste  Stykke  af  Teksten  til  hans  Plan  af  Nicolai  Kirkeplads  er  sat  i  Stedet 
for  et  Komma  i  Manuskriptet,  hvilket  giver  Ordene  en  noget  anden  Mening,  end 
han  havde  tilsigtet. 

D  Red. 

EN  KIRKE  I  ORNSKOLDSVIK  I  SVERRIG. 


T7n  Konkurrence  om  Tegninger  til  Opførelsen  af  en  ny  Kirke  i  Ornskoldsvik 
-Ej  i  Sverrig  er  for  kort  Tid  siden  afsluttet  med  det  Resultat,  at  Architekt 
Gustav  Améen  erholdt  iste  Præmie,  1500  Kr.,  medens  Architekt  Georg  A. 
Nielsson  fik  2den  Præmie,  1200  Kr.,  og  Architekt  Axel  Anderberg  3die  Præmie, 
800  Kr.  Da  det  maaske  kan  have  Interesse  at  se,  hvorledes  vore  svenske  Kol¬ 
leger  tænker  en  saadan  Opgave  løst,  gengiver  vi  det  foretrukne  Udkast  efter 
» Svenska  teknologforeningen« s  Organ  »Arkitektur  och  dekorativ  konst«. 

Efter  Programmet  skulde  Kirkens  Facader  opføres  enten  af  Granit  eller  Mur¬ 
sten  eller  af  begge  disse  Materialier  i  Forening.  Dog  kunde  de  ogsaa  udføres 
i  Granit  og  Puds.  I  ethvert  Tilfælde  maatte  Sokkelen  være 
af  Granit  og  Taget  dækkes  med  Kobber  eller  Skifer.  Kirken 
skulde  rumme  1000  Siddepladser  og  være  forsynet  med 
3  Indgange,  ligesom  Sakristiet,  der  ikke  maatte  lægges  bag 
ved  Alteret  i  Koret,  skulde  have  egen  Indgang  samt  ud¬ 
styres  med  Toiletrum  og  brandsikkert  Arkivrum.  Ved  Or¬ 
gelet  kunde  der  blive  Plads  for  40  Sangere.  I  Forbindelse 
med  Kirken,  men  kun  med  Adgang  udefra,  burde  der  ende¬ 
lig  anbringes  et  mindre  Begravelseskapel.  Bygningsomkost¬ 
ningerne  maatte  ikke  overskride  250,000  Kroner  eller  højst 
275,000  Kroner. 

Det  hosstaaende  Udkast,  som  skyldes  Architekt  G.  Améf.n, 


vandt  ved  Bedømmelsen  udelt  Bifald.  Den  smukke  Bygning  bærer  et  vel 
gennemtænkt  og  helstøbt  Præg.  Som  Planen  viser,  er  Alter  og  Prædikestol 
synlige  fra  alle  Siddepladser,  og  Programmets  forskellige  Fordringer  synes  løste 
paa  en  tilfredsstillende  Maade,  ligesom  Bygningsomkostningerne  ikke  behøver  at 
overskride  den  vedtagne  Sum. 


SUNDHEDSKOMMISSIONEN  OG  KLOSETTERNE. 


I  Sundhedskommissionens  Forskrifter  for  Indretning  af  Klosetter  i  en  Byg¬ 
nings  Etager  lyder  Nr.  III  saaledes: 

»Gulvet  skal  dannes  af  Beton  mellem  Jærnbjælker,  dækket  med  Terrazzo, 
Asfalt  eller  lignende.« 

Meningen  maa  være  at  skaffe  et  vandtæt,  men  ikke  et  brandfrit  Gulv  ,  men 
hvorfor  foreskrive  en  bestemt  Konstruktion?  I  vore  Dage,  hvor  dei  stadigt  findes 
paa  nye  Konstruktioner,  er  det  lidet  forudseende  at  binde  sig  til  én  bestemt,  og 
hvad  vedkommer  det  egentlig  Sundhedskommissionen,  hvilken  Konstruktion  der 
benyttes,  naar  kun  Øjemedet,  et  vandtæt  Gulv,  opfyldes?  der  er  mange  Maader 
at  gøre  et  Gulv  vandtæt  paa  uden  Anvendelse  af  Jærnbjælker  og  Beton  ,  dei  ci 
intet  i  Vejen  for  at  gøre  et  Gulv  paa  Træbjælker  vandtæt  uden  Anvendelse  af 
Jærn.  Hvorfor  ikke  lette  Indretningen  af  gode  Klosetrum  i  Stedet  for  at  van¬ 
skeliggøre  og  fordyre?  Det  synes  at  skorte  paa  bygningskyndige  Medlemmer  i 
Kommissionen,  ellers  vilde  disse  ganske  naturligt  have  overladt  Konstruktions- 
spørgsmaalet  til  Bygningsinspektørens  Afgørelse ;  det  er  jo  sket  for  Skillevæggenes 
Vedkommende,  hvor  forskellige  Konstruktioner  er  tilladte. 

Terrazzo  og  Asfalt  er  ingenlunde  de  bedste  Belægninger  til  Klosetgulve;  det 
bedste  Materiale  hertil  er  et  saadant,  som  foruden  at  være  fugefrit  og  vandtæt 
tillige  er  saa  bøjeligt  og  elastisk,  at  det  kan  lægges  med  Runding  op  ad  Væggenes 
Sider  og  binde  sig  fast  til  disse;  derved  fremkommer  et  virkeligt  vandtæt  Gulv, 
hvor  der  ikke  er  Fare  for,  at  Vandet  kan  trænge  ned  langs  Siderne. 

Der  kunde  staa:  »Gulvet  skal  være  af  et  vandtæt,  fugefrit  Materiale  med 
Rundinger  2  å  3"  op  ad  Væggene.«  A.  Gjellerup. 


NOGLE  KJØBENHAVNS KE  GADENAVNE. 

(Fortsat.) 

Hestemøllestrade  har  sit  Navn  fra  Stadens  Hestemølle,  der  i  det  iéde  Aar- 
hundrede  laa  omtrent  der,  hvor  det  gamle  Raad-  og  Arresthus  nu  ligger.  Det 
var  en  ved  Hestekraft  for  Stadens  Regning  dreven  Mølle,  der  malede  Gryn.  Det 
hedder  i  en  gammel  Raadstuebog  fra  1523,  at  »Henning  Skriver  fornøjede  den 
Hollænder,  som  gjorde  den  Hestemølle  paa  Raadhusgaarden,  24  Mark  paa  Regn¬ 
skab«.  Senere  nævnes  flere  Hestemøller,  men  det  er  efter  den  omtalte,  der 
kun  i  kort  Tid  dreves  for  Byens  Regning,  at  Strædet  den  Dag  i  Dag  har  Navn. 

Hyskenstræde  indeholder  Ordet  Hysken,  der  er  dannet  efter  det  tyske  Håus- 
chen ,  d.  v.  s. :  lille  Hus,  Nødtørftshus.  Gaden  førte  nemlig  ned  til  saadanne,  der 
laa  ved  Stranden.  I  det  iéde  Aarhundrede  blev  Hyskenstræde  »af  Sømmelig¬ 
heds  Hensyn«  døbt  om  til  Lasse  Vinders  Stræde«,  men  det  gamle  Navn  holdt 
sig  og  vandt  atter  Overhaand,  da  Betydningen  glemtes. 

Kattesundet  ved  man  ikke  med  Sikkerhed  Oprindelsen  til.  Strædet  hai  dette 
Navn,  fordi  det  førte  ned  til  en  Del  af  Havnen,  der  hed  Kattesundet,  men  om 
dette  atter  kommer  af  et  Ord  Kat ,  der  betyder  Grund,  eller  det  hed  saaledes, 
fordi  man  her  udkastede  Aadsler,  især  døde  Katte,  er  der  forskellige  Meninger  om. 

Kirkestræde  (store)  hed  ved  Aar  1500  »det  Stræde,  som  gaar  af  Amagertorv 
til  St.  Nikolaj  Kirke«. 

Klosterstræde,  der  laa,  hvor  det  endnu  ligger,  førte  fra  Vimmelskaftet  op  til 
Graabrødrenes  Kloster. 

Nuværende  Kjølmagergade  er  en  Forvanskning  af  det  gamle  Kjøbmangergade 
eller  Kjøbmanger stræde,  d.  v.  s.:  Slagterstræde.  Navnet  hidrører  fra  Kjødmanger- 
eller  Slagterboderne,  der  fra  deres  oprindelige  Plads  ved  Gammeltorv  flyttedes 
herhen. 

Klareboderne  er  opkaldt  efter  St.  Klare  Kloster,  der  laa  omtrent  ved  nuvæ¬ 
rende  Store  Brøndstræde,  men  en  Tid  kaldtes  de  »Albert  v.  Goks  Boder«  efter 
Albert  v.  Gok,  der  var  Borgmester  1518. 

Af  Knabrostræde  eksisterede  i  sin  Tid  kun  det  Stykke,  der  ligger  mellem 
Kompagnistræde  og  Brolæggerstræde,  og  det  oprindelige  Navn  var  noget  vidt¬ 
løftigt,  nemlig  »det  lille  Stræde,  som  gaar  ned  til  Knud  Skiiveis  Gaaid«  ,  foist 
noget  senere  træffes  Navnet  Knagerøgstræde,  hvis  Betydning  er  uvis.  Knabro¬ 
stræde  hed  i  Begyndelsen  af  det  1 6de  Aarhundrede  Knagbrostræde  efter  den  lille 
Bro,  Knagbroen  eller  Letbroen,  der  for  Enden  af  Gaden  følte  ovei  til  Slotshol¬ 
men.  Denne  Bro  hed  Knagbroen,  fordi  der  midt  paa  denne  fandtes  en  Knage, 
der  spærrede  den  for  ridende. 

Kompagnistræde  har  Navn  efter  »Dansk  Kompagni«,  som  oprettedes  omkring 
1440  og  tillige  kaldtes  Hellig  Trefoldighedsgilde ;  det  vai  et  Gildelav  af  kjøben- 
havnske  Handelsmænd,  og  Gildehusets  Grund  stødte  ud  til  Kompagnisti  æde. 

Kongensgade  (lille)  var  under  Kristian  II  og  Frederik  I  et  Aieal,  hvoi  dei 
blev  opført  en  Del  Boder,  der  skulde  tjene  til  Embedsbolig  for  forskellige  konge¬ 
lige  Bestillingsmænd,  især  af  Flaaden,  og  disse  Boder  hed  da  »Kongens  de  lange 
Boder«. 

Kongensgade  (store)  er  opkaldt  eftei  Frederik  III. 

Kristen  Bernikov stræde  nævnes  først  1620;  det  er  Helten  Christen  Barnekow, 
om  hvis  Bedrift  paa  Skællinge  Hede  Sagnet  fortæller  os,  der  hai  givet  denne 
Gade  Navn. 

Krystalgade,  der  i  lange  Tider  ogsaa  hed  Skiddenslræde,  nævnes  15 28  som 
»det  Stræde  bag  Kantors  Port,  der  strækker  sig  fra  Nørregade  til  Købmageigadc«, 
dette  og  flere  andre  lignende  Gadenavne  maatte  naturligvis  foisvinde  som  upi  ak¬ 
tiske  og  altfor  besværlige  for  Udtalen. 

Landemærket  bærer  dette  Navn,  fordi  det  dannede  Grænsen  mellem  By  og 
Land  (Mærke  =  Oldnordisk  merki,  betyder  Grænseskel). 

Lars  Bjørnsstræde  stammer  fra  det  15de  Aarhundrede  og  hed  oprindelig  »Lats 
Bjørnsens  Stræde«  efter  en  velhavende  Borger  Lars  Bjørnsen,  der  havde  Ejendom 
i  Gaden.  I  et  Tingsvidne  fra  1497  omtales,  at  Lars  Bjørnsens  Hustru  Sidse 
har  skænket  denne  Gaard,  der  laa  norden  for  Vestergade  til  Petri  Kirke.  Medens 
vi  saaledes  kende  lidt  til  Lars  Bjørn,  synes  Lars  Lej  ikke  at  omtales  i  ældre 
Aktstykker;  det  Stræde,  der  er  opkaldt  efter  ham,  hed  i  det  15de  Aarhundrede 
»det  Tværstræde,  som  løber  af  St.  Pedersstræde  og  indtil  Niels  Skrivers  Have«. 

(Fortsættes.) 

FORSKELLIGT. 


Dødsfald.  Tømrermester  F.  V.  Lund,  Kjøbenhavn.  —  Tømrermester  Jørgen 
Hansen  Elholm,  Frederiksberg. 

¥ 

Doge-paladset  i  Venedig ,  som  har  været  stærkt  paa  Tale  siden  Campanilens 
Sammenstyrtning,  er  sikkert  mere  medtaget  af  Tidens  Tand,  end  Italienerne  vil 
være  ved.  Da  man  for  kort  Tid  siden  flyttede  nogle  Boghylder  i  en  af  Biblio- 
thekssalene,  opdagedes  det,  at  der  var  Revner  paa  Kryds  og  tværs  i  Murene,  og 
at  ogsaa  Gulvet  var  stærkt  medtaget  af  Bøgernes  Vægt.  Til  Trods  herfor  ci¬ 
der  endnu  ikke  foretaget  noget  Skridt  til  at  fjærne  Bøgerne  og  underkaste  Byg¬ 
ningen  den  nødvendige  Restaurering. 

¥ 

I  New-  York  foreslaar  en  Læge,  Dr.  Northrup,  at  indrette  Husenes  flade  Tage 
som  en  Slags  Kuranstalt  for  Byens  Beboere,  især  som  Helbredelsesanstalt  for 
svagelige  Børn.  Ved  Hjælp  af  en  Overbygning  af  Jærn  og  Glas  vil  han  derved 
skabe  en  Række  praktiske  Solbade.  En  Kreds  af  Rigmænd  er  bleven  saa  be¬ 
gejstret  over  Forslaget,  at  den  agter  et  indrette  et  helt  Bykvarter  med  flade  Tage 
og  Solbade. 

¥ 

Engelsborg  i  Rom  underkastes  for  Tiden  en  højst  nødvendig  Restaurering. 
Denne  ei  allerede  saa  langt  fremskreden,  at  enkelte  Rum  er  bievne  tilgængelige 
for  Publikum,  saaledes  Paverne  Alexander  VI’s  og  Urban  VIII’s  Olie-  og  Korn¬ 
magasiner  samt  de  historiske  Fængsler,  der  i  sin  Tid  har  huset  Berømtheder 
som  Giordano  Bruno,  Benvenuto  Cellini  o.  fl. 


FORENINGSMEDDELELSER. 


Den  aarlige  Generalforsamling  afholdes  Lørdag 
den  2g.  November  1902,  Kl.  8,  i  Industriforeningens  Lokale. 

Forslag,  der  ønskes  forhandlede  paa  denne,  maa  ind¬ 
sendes  skriftligt  til  Bestyrelsen  senest  14  Dage  forinden. 


¥ 


Bestyrelsen. 


Som  meddelt  i  »Architekten«s  forrige  Nummer,  blev  Vedtægten  for  Under¬ 
støttelsesfondet  vedtaget  i  Foreningsmødet  den  18.  Oktober.  Nedenstaaende  gen¬ 
gives  den  i  sin  Helhed : 


STATUTER 

for 

AKADEMISK  ARCHITEKTFORENINGS  UNDERSTØTTELSESFOND, 

stiftet  ved  frivillige  Bidrag  i  April  1902. 

§  i.  Fondet  er  stiftet  med  det  Formaal  at  understøtte  Enker  og  Børn  efter  For¬ 
eningens  indenlandske  Medlemmer,  samt  at  yde  en  midlertidig  Hjælp  til  Medlemmer,  der 
ved  Sygdom  eller  anden  uforskyldt  Aarsag  er  komne  i  en  saadan  Stilling,  at  de  trænger 
til  Understøttelse. 

§  2.  Som  Regel  har  et  Medlem  intet  Krav  paa  Understøttelse  af  Fondets  Midler, 
naar  han  ikke  i  mindst  de  3  loregaaende  Aar  har  været  Medlem  af  Foreningen,  og  som 
Regel  har  hans  Efterladte  ligesaa  lidt  Krav  paa  Understøttelse,  hvis  den  Afdøde  ikke  ved 
sin  Død  og  de  sidste  3  Aar  før  denne  var  Medlem  af  Foreningen. 

Optagne  eller  udenfor  Ægteskab  fødte  Børn  kan  ikke  nyde  Understøttelse  af  Fondet, 
medmindre  de  forinden  Faderens  Død  er  adopterede  eller  lyste  i  Kuld  og  Køn. 

§  3.  Kapitalen,  der  Dags  Dato  er  12,000  Kr.,  kan  ingensinde  angribes;  kun  Rente¬ 
udbyttet  maa  anvendes  til  Understøttelse.  Dog  skal  der  af  dette  først  hvert  Aar  hen¬ 
lægges  mindst  200  Kr.  til  Kapitalens  Forøgelse,  indtil  denne  herved  og  paa  anden  Maade 
har  naaet  en  Størrelse  af  100,000  Kr.  (jvfr.  §  6). 

Kapitalen  anbringes  efter  de  Regler,  Lovgivningen  indeholder  med  Hensyn  til  An¬ 
bringelsen  af  Umyndiges  Midler.  Effekterne  gives  Prohibitivpaategning  af  Foreningens 
Revisorer. 

Skulde  Kapitalen  delvis  gaa  tabt,  skal  der  ikke  - — -  uden  forsaavidt  samtlige  Med¬ 
lemmer  af  Fondets  Bestyrelse  (jvfr.  §  7)  træffer  anden  Bestem  messe  —  kunne  uddeles 
nye  Understøttelses-Portioner,  forinden  Kapitalen  har  naaet  den  Størrelse,  den  havde,  da 
Tabet  indtraadte. 


§  4.  Der  uddeles  efterhaanden,  forsaavidt  det  dertil  disponible  Renteudbytte  stræk¬ 
ker  til,  og  i  nedenstaaende  Orden  følgende  aarlige  Understøttelser: 

I.  Til  Enker,  med  Portioner  fra  200  til  400  Kr.  til  samlet  Beløb  af .  400  Kr. 

100  »  »  »  —  »  200  » 

400  «  »  »  —  »  400  » 

1 00  »  ■>  »  —  »  200  » 

»  »  —  »  . 600  » 

1800  Kr. 

Kun  undtagelsesvis  vil  der  kunne  ydes  Tilskud  til  de  2  ældste  Børn,  naar  Moderen 
samtidigt  oppebærer  Enkepension  af  Fondet,  og  absolut  ikke,  hvis  Moderen  oppebærer 
ftlld  Enkepension,  400  Kr. 

Er  der  til  Tider  ikke  Anvendelse  for  hele  Rentebeløbet  til  det  eller  de  Formaal, 
hvortil  det  er  bestemt,  lægges  det  ikke  uddelte  Renteudbytte  til  Kapitalen. 


II. 

»  Børn,  » 

— 

»  50 

III. 

»  Enker,  » 

— 

»  200 

VI. 

»  Børn,  » 

- 

»  50 

V. 

>>  Medlemmer 

— 

a  100 

§  5.  Forøges  Kapitalen  vedblivende,  oprettes  der  efterhaanden  flere  Portioner  i 
samme  Orden,  som  anført  i  §  4?  af  tilsvarende  Størrelse  og  til  samme  Formaal,  indtil 
Kapitalen  har  naaet  en  saadan  Størrelse,  at  det  aarlige  Renteudbytte  er  mindst  3600  Kr. 

§  6.  Under  Forudsætning  af,  at  Kapitalen  og  dermed  Renteudbyttet  vedvarende 
forøges  (udover  3600  Kr.  i  aarlig  Rente),  enten  ved  Tilskud  paa  forskellig  Maade,  eller 
ved  at  Renteudbyttet  til  Tider  ikke  helt  uddeles,  maa  det  være  overladt  til  Fondets  Be¬ 
styrelse  —  paa  Grundlag  af  de  Erfaringer,  der  er  indhøstede  i  den  forløbne  Periode,  — 
at  træffe  Bestemmelse  om  den  fremtidige  Anvendelse  af  det  voksende  Udbytte. 

Har  det  vist  sig,  at  Forholdet  mellem  Portionerne  til  de  forskellige  Formaal  har 
været  det  rette,  bør  dette  indbyrdes  Forhold  blive  uforandret.  I  modsat  Fald  maa  det 
reguleres  ved.  at  der  oprettes  flere  Portioner  af  den  ene  eller  anden  Art.  Dernæst  bør 
det  overvejes,  om  en  Forøgelse  af  Portionernes  Antal  helt  igennem  vil  være  formaals- 
tjenlig,  eller  om  det  vil  være  heldigere  først  at  skride  til  en  gennemgaaende  eller  delvis 
Forhøjelse  af  Portionernes  Størrelse. 

^  7-  Fondet  bestyres  af  et  Udvalg  paa  5  af  Foreningens  Medlemmer.  Foreningens 
Formand  er,  saalænge  han  fungerer  som  saadan,  det  ene  Medlem  og  tillige  Udvalgets 
Formand.  De  4  andre  Medlemmer  vælges  ved  simpel  Stemmeflerhed  paa  Foreningens 
ordinære  Generalforsamling  for  5  Aar  ad  Gangen,  men  saaledes,  at  der  hvert  Aar  efter 
Tur  —  de  første  Gange  ved  Lodtrækning  —  afgaar  et  Medlem,  som  dog  kan  genvælges. 
Hvert  Aar  vælges  der  tillige  en  Suppleant. 

Det  første  Valg  foretages  ved  simpel  Stemmeflerhed  af  de  Bidragydende,  som  kom¬ 
mer  til  Stede  paa  et  8  Dage  forud  indvarslet  Møde,  og  det  næste  Valg  foregaar  først  paa 
Akademisk  Architektforenings  ordinære  Generalforsamling  i  1903. 

Udvalget  bestemmer  selv  Forretningsordenen  og  vælger  mellem  sine  Medlemmer 
Næstformand,  en  Sekretær  og  en  Kasserer. 

Sekretæren  og  Kassereren  kan  lønnes. 

Regnskabet  revideres  af  Foreningens  Revisorer. 

§  8.  Udvalget  bestyrer  og  anbringer  Kapitalen  samt  uddeler  Understøttelserne  og 
skal  paa  den  aarlige,  ordinære  Generalforsamling  afgive  Beretning  om  Fondets  Virksomhed 
i  det  forløbne  Aar,  uden  dog  af  Generalforsamlingen  at  kunne  drages  til  Ansvar  for  Be¬ 
styrelsen  og  Anvendelsen  af  Fondets  Midler,  medmindre  de  vedtagne  Love  og  Regler  er 
overtraadte.  For  eventuelt  Tab  ved  en  Kapitalanbringelse,  som  er  i  Strid  med  Lovens  § 
3,  hæfter  Udvalgets  Medlemmer  in  solidum. 

§  9.  Legater,  som  muligvis  maatte  blive  skænkede  til  Foreningen,  indgaar  under 
Fondets  Midler  og  anvendes  i  Overensstemmelse  med  dets  Love  og  Vedtægter,  med¬ 
mindre  det  i  Overdragelsesdokumentet  udtrykkelig  er  betinget,  at  de  skal  have  anden 
Anvendelse.  Er  de  bestemte  til  Understøttelse  efter  særlige  Regler,  bestyres  de  af  Ud¬ 
valget  og  anvendes  af  dette  efter  Testators  Villie. 

§  10.  Skulde  Akademisk  Architektforening  nogensinde  blive  opløst,  eller  skulde 
den  optage  i  sig  under  fælles  Bestyrelse  andre  Sammenslutninger  af  Architekter,  der  ikke 
har  den  akademiske  Uddannelse,  som  nu  er  en  Betingelse  for  at  blive  Medlem  af  For¬ 
eningen,  eller  en  kunstnerisk  Uddannelse,  som  svarer  hertil  efter  Tidens  Fordringer,  over¬ 
tager  de  i  Akademiet  værende  Architekter  —  eller  den  Architektgruppe,  som  træder  i 
deres  Sted  —  Bestyrelsen  af  Fondets  Midler  og  anvender  dem  til  Støtte  for  kunstnerisk 
uddannede  Architekter,  disses  Enker  eller  efterladte  Børn  og  iøvrigt  efter  Fondets  Love 
og  Vedtægter. 

I  Tilfælde  af  Akademiets  Ophævelse  overgaar  Bestyrelsen  til  Ministeriet  for  Kirke- 
og  Undervisningsvæsenet,  men  Fondets  Midler  kan  aldrig  inddrages  som  Dele  af  Statens 
Ejendom. 

§  11.  Regnskabsaaret  falder  sammen  med  Kalenderaaret.  Understøttelser  til  Enker 
og  Børn  betales  forud  for  et  halvt  Aar  ad  Gangen,  og  Ansøgninger  om  disse  Understøt¬ 
telser  maa,  for  at  der  i  det  kommende  eller  indeværende  Regnskabsaar  kan  tages  Hen¬ 
syn  til  dem,  ledsagede  af  Leveattest  indgives  til  Udvalget  inden  d.  15.  Novbr.  og  15.  Maj. 

Til  Medlemmer  betales  hele  Understøttelsen  paa  engang  efter  Ansøgning,  der  kan 
indgives  paa  et  hvilket  som  helst  Tidspunkt. 

Fondet  kan  begynde  sin  Virksomhed  d.  1.  Juni  1903. 

§  12.  Portioner  for  Medlemmer  og  Børn  bortgives  kun  for  et  Aar,  Enkeportionerne 
derimod  for  2  Aar  ad  Gangen.  Understøttelsen  kan  som  Regel  forventes  tilstaaet  paany, 
hvis  Enkens  eller  Børnenes  pekuniære  Forhold  ikke  væsentlig  forbedres,  dog  ophører  den 
for  Børnenes  Vedkommende  med  deres  fyldte  18.  Aar. 

Indgaar  Enken  nyt  Ægteskab,  bortfalder  Understøttelsen  øjeblikkelig. 

Et  Medlem  kan  i  samme  Regnskabsaar  i  det  højeste  oppebære  3  Portioner  å  100  Kr. 
Flår  et  Medlem  i  samme  Aar  modtaget  mere  end  2  Portioner,  er  han  i  det  følgende 
Regnskabsaar  afskaaret  fra  at  søge  Understøttelse  af  Fondets  Midler. 

§  13.  Ansøgning  om  Understøttelse  maa  ledsages  af  fornødne  Oplysninger,  tjenende 
til  at  give  Udvalget  et  fuldt  paalideligt  Indblik  i  vedkommende  Ansøgers  pekuniære  Stil¬ 
ling,  og  Udvalget  har  den  Forpligtelse  at  behandle  alle  saaledes  givne  Oplysninger  med 
størst  mulig  Diskretion. 

Trang  og  Værdighed  skal  først  og  fremmest  give  Adkomst  til  Understøttelse.  Kun 
hvis  den  samme  Portion  søges  af  flere,  der  i  denne  Henseende  maa  regnes  for %  ligestil¬ 
lede,  kan  det  være  berettiget  at  tage  Medlemmernes  eller  de  afdøde  Ægtefællers  kunst¬ 
neriske  Virksomhed  og  Betydning  for  Standen  med  i  Betragtning. 

§  14.  Alle  Udgifter  ved  Administrationen:  juridisk  Bistand,  Lønninger,  Tryksager 
osv.  afholdes  foreløbigt,  og  indtil  andet  vedtages  paa  en  Generalforsamling,  af  Akademisk 
Architektforening. 

§  15.  Statuterne  søges  stadfæstede  ved  kongelig  Konfirmation. 

Saaledes  vedtaget  i  Akademisk  Architektforening  paa  Mødet  den  18.  Oktbr-  1902. 

UdRiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  1  HOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

KUNSTNERKOLONIEN  I  DARMSTADT. 


Fremkomsten  af  denne  Kunstnerkoloni  er  et  interessant  Afsnit  i  den  moderne 
tyske  Kunst-  og  Kulturhistorie. 

I  1892  døde  Storhertug  Ludvig  IV  og  blev  efterfulgt  i  Regeringen  af  sin 
eneste  Søn  Ernst  Ludvig.  Indtil  dette  Tidspunkt  havde  Residensen  Darmstadt 
ført  en  beskeden,  idyllisk  Tilværelse,  som  sjælden  var  bleven  afbrudt  af  Begiven¬ 
heder,  der  kunde  sætte  Sindene  i  Bevægelse. 

Den  unge  Storhertug  af  Hessen-Darmstadt  ønskede  nu  at  gøre  noget  for  sit 
Land  og  sin  Hovedstad,  hvorved  han  kunde  drage  Verdens  Opmærksomhed  mod 
denne  og  samtidig  gavne  dens  Udvikling  ved  at  fremme  Kunst  og  Industri,  samt 
gøre  sit  Folk  delagtigt  i  Nutidens  kunstneriske  Bevægelser. 


OLBRICHS  HUS. 

Han  kaldte  da  til  sig  en  Stab  af  unge  og  talentfulde  Kunstnere,  gjorde  dem 
delagtige  i  sine  Planer,  indbød  dem  til  at  tage  Ophold  i  Darmstadt  og  stillede 
sin  Park  »Mathildenhohe«  til  deres  Disposition,  for  at  de  der  kunde  opføre  deres 
Boliger  og  øvrige  til  Kolonien  hørende  Bygninger.  Dette  skete  i  Juli  1899. 
De  saaledes  tilkaldte  Kunstnere  var  følgende:  Hans  Christiansen,  født  1866  i 
Flensborg;  Billedhuggeren  Ludvig  Habicii,  født  1873  i  Darmstadt;  Ciselør  Ru¬ 
dolf  Bosselt,  født  1871  i  Perleberg;  Tegneren  Palviz  Huber,  født  1878  i 
Stuttgart,  og  Maleren  Paul  Burch,  født  1878  i  Strassburg.  Til  disse  fem  kom 
endnu  Architekten,  Professor  Jos.  M.  Olbrich,  født  1867  i  Troppan,  og  Maleren 
Peter  Behrens,  født  1868  i  Hamborg.  Denne  ret  uensartet  sammensatte  Kreds 
af  unge  Kunstnere  fik  nu  frie  Hænder  til  at  udfolde  sin  Skabeevne  og  Arbejds- 


1.  Hovedindgang.  2.  Blomsterhal.  3.  Peter  Behrens  Hus.  4.  Gliickerts  Hus  I.  5.  Gliickerts  Hus  II.  6.  Christian¬ 
sens  Hus.  7.  Ernst-Ludvigs  Hus.  8.  Olbrichs  Hus.  9.  Habichs  Hus.  10.  Pavillon  fiir  Flachenkunst.  11.  Kellers 
Hus.  12.  Deiters  Hus.  13.  Skuespilhus.  14,  Udsalgskiosk  (Postkort).  13.  Restaurant. 


kraft,  og  med  saa  stor  Energi  tog  den  fat,  at  den  allerede  efter  et  Aarstids 
Forløb  havde  skabt  en  Samling  af  Bygninger,  som  ved  deres  originale  Ydre  og 
hele  pragtfulde  Udstyr  nok  skulde  vække  Opmærksomhed  helt  ud  over  Tysk¬ 
lands  Grænser. 

Udstillingsparken  paa  »Mathildenhohe«  rummer  14  å  15  Bygninger,  hvoraf 
de  fleste  har  Villa-Karakter.  Øverst  paa  Højen  ligger  den  største  af  Bygningerne, 
det  saakaldte  »Ernst-Lud vig-Hus«,  der  har  en  langstrakt,  fladtrykt  Facade  med 
store  Murflader,  og  er  særligt  iøjnefaldende  ved  sin  store,  brede  Portal,  foran  hvilken 
et  Par  nøgne  Kæmpefigurer,  Mand  og  Kvinde,  dominerende  overskuer  hele  Ter¬ 
rænet.  Denne  Bygning  var  bestemt  til  at  være  Kunstnernes  fælles  Arbejdsbyg- 
ning,  hvor  hver  dog  havde  sine  egne  Lokaler. 

Ligeoverfor  ligger  en  anden,  større  Bygning,  der  fik  Navnet  » Pavillon  fur 
Flachenkunst «,  fordi  den  var  bestemt  til  Udstilling  af  Tæpper,  Tapeter  o.  lign. 

Imellem  disse  to  Bygninger  er  fire  mindre  Pavilloner  eller  Villaer,  hvoraf 
de  to,  nemlig  »Hans  Olbrich«  og  »Hans  Christiansen«  skal  omtales  med  et 
Par  Ord. 

Hans  Olbrich  er  ligesom  de  fleste  af  de  andre  Bygninger  opført  af  denne 
Kunstner  og  er  stærkt  præget  af  hans  Ejendommelighed.  Det  Ydre,  hvoraf 
ovenstaaende  gives  et  Billede,  ligner  nærmest  en  Sommervilla,  men  i  Murenes 
Dekoration  og  i  de  øvrige  Detailler  opdager  man  snart,  at  det  ikke  er  et  alminde¬ 
ligt  Landliggerhus,  man  har  for  sig ;  og  kommer  man  ind  i  den  store  Forstue 
og  Hal,  som  gaar  gennem  Bygningens  to  Etager,  træder  Originaliteten  endnu 
skarpere  frem.  En  pragtfuld  Portiere  adskiller  denne  Hal  fra  Arbejdsværelset, 
og  paa  denne  Portiéies  udmærket  sammenstemmede  Farver  falder  det  fulde  og 
kraftige  Dagslys  fra  Hallens  store  Vindue  i  den  modsatte  Endevæg.  Paa  en  Bal¬ 
kon  over  Indgangsdøren  er  Pianoet  anbragt;  man  hører  Tonerne  i  Luften,  men 
man  aner  ikke  straks,  hvorfra  de  kommer.  En  af  Væggene  fyldes  ganske  af 
den  store  Kamin,  hvis  Overdel  er  af  mørkt,  grønt  Egetræ,  der  svarer  til  Væg¬ 


farven  i  Rummet,  hvori  der  findes  et  Præg  af  Alvor  og  Værdighed  i  Modsæt¬ 
ning  til  Spisestuen,  som  er  holdt  i  lyse  og  venlige  Farvetoner. 

Den  anden  Villa,  som  har  vakt  en  Del  berettiget  Opsigt,  er  Hans  Christi¬ 
ansens  Hus,  der  bærer  Navnet  »Villa  in  Rosen «.  Den  er  tegnet  af  Olbrich,  men 
dekoreret  af  Christiansen  selv,  og  det  er  navnlig  Dekorationen,  der  har  tildraget 
sig  den  største  Opmærksomhed.  Det  er  en  blændende  Farvepragt,  som  møder 
Beskueren  af  denne  Bygning:  rødt  Træværk  og  røde  Bjælker,  grønt  Tag  med 
blaat  Mønster,  hvide  pudsede  Vægflader  med  Maleri  og  Mosaikdekoration,  og 
gennem  alt  gaar  Rosen  som  det  ledende  Motiv.  I  Vægge  og  Tæpper,  i  Træ 
og  Metal,  overalt  vælder  Roserne  frem,  store  udfoldede  Roser,  røde  og  gule 
Farvenuancer,  uden  gentaget  Ensformighed;  snart  som  tunge  Kranse  og  Friser,  snart 
i  stærkt  stiliseret  Form  med  sære  Linier  og  brede  Konturer.  Der  er  Farvel¬ 
og  Fantasi  i  dette  Hus. 

Og  saaledes  har  hver  af  disse  Bygninger  sine  Ejendommeligheder;  skønt  de 
fleste  af  dem  var  tegnede  og  opført  under  Olbrichs  Ledelse,  var  Dekorationen 
og  Udstyret  udførte  af  de  andre  Kunstnere,  som  hver  fik  Lov  til  at  indrette  og 
udstyre  sin  Bolig  efter  egen  Smag  og  Forgodtbefindende.  Kun  en  af  dem, 

nemlig  Maleren  Peter  Behrens,  byggede  og  gennemførte  fra  først  til  sidst  sit 
eget  Hus. 

Megen  Energi  og  Flid  er  bleven  udfoldet  af  den  unge  Kunstnerskare  under 
dette  Arbejde,  og  med  Tilfredshed  har  den  kunnet  se  tilbage  paa  sit  Værk. 
Vel  har  Kritiken  paa  mange  Punkter  været  stræng  og  berettiget,  men  den  har 
dog  ikke  kunnet  frakende  denne  Udstilling  Betydning  paa  Grund  af  dens  Origi¬ 
nalitet  og  Iderigdom;  den  har  under  sin  Tilblivelse  sat  en  Mængde  Haandvær- 
kere  i  Arbejde,  som  herved  har  faaet  Øjnene  op  for  nye  Former  og  nye  Ar¬ 
bejdsmetoder,  og  der  er  ved  Samarbejdet  mellem  dem  og  de  unge  talentfulde 
Kunstnere  vakt  Interesse  for  Kunsthaandværket.  Arbejderne  er  bleven  tvungne 
til  at  lægge  mere  Aand  og  Agtpaagivenhed  for  Dagen  ved  deres  Haandværk, 
end  de  i  Almindelighed  har  været  tilbøjelige  til. 


VILLA  VED  RUNGSTED.  ARCHITEKT  TH.  BINDESBØLL. 


Forsaavidt  var  alt  godt;  men  da  skete  uventet  og  brat  et  Brud,  som  næppe 
vil  have  de  heldigste  Følger  for  Fremtiden.  Fra  Udstillingens  finansielle  Ad¬ 
ministration  blev  der  stillet  Fordringer  til  de  unge  Kunstnere,  som  disse  ansaa 
det  for  under  deres  Værdighed  at  imødekomme,  og  Resultatet  af  denne  Menings¬ 
forskel  blev,  at  enkelte  af  Kunstnerne  straks  rejste  bort.  Blandt  Kunstnerne  ind¬ 
byrdes  var  der  ogsaa  opstaaet  Jalousi,  og  Borgerne  i  Darmstadt,  der  i  Begyn¬ 
delsen  var  komne  den  unge  Kunstnerkreds  overordentligt  venligt  imøde,  havde 
til  Gengæld  herfor  mødt  en  kold  Overlegenhed,  der  hurtig  havde  skabt  en  vis 
Modvilje  mod  Kolonien.  Hvor  imidlertid  den  egentlige  Grund  til  Bruddet  laa, 
er  ikke  let  at  afgøre;  men  sikkert  er  det,  at  det  af  Hertugen  tilsigtede  Maal,  at 
skabe  en  smuk,  borgerlig  Kunst,  ikke  er  bleven  naaet  ved  dette  første  Forsøg; 
dertil  var  der  bleven  arbejdet  med  alt  for  stor  Flothed  og  med  Anvendelse  af 
alt  for  kostbare  Midler  og  Materialier.  Naar  man  engang  imellem  havde  forsøgt 
at  danne  tarveligere,  men  dog  stilfulde  og  originale  Møbelformer,  opnaaede  man 
alligevel  kun  at  faa,  hvad  Tyskerne  meget  betegnende  kaldte:  en  Fattigmandsstil 
for  rige  Folk. 

Endnu  ved  man  ikke  med  Sikkerhed,  om  Kolonien  vil  blive  fortsat;  men 
selv  om  dette  sker,  bliver  det  vistnok  under  noget  ændrede  Former  og  efter 
Grænser,  der  afstikkes  paa  Grundlag  af  de  Erfaringer,  som  man  ved  dette  inter¬ 
essante,  men  sikkert  kostbare  Forsøg  har  indhøstet. 


VILLA  VED  RUNGSTED 


Ved  Strandvejen,  et  Stykke  Nord  for  Rungsted,  lader  Kunsthandler  Kleis 
opføre  en  Villa  efter  Tegning  af  Architekt  Thorvald  Bindesbøll.  Byg¬ 
ningen,  hvoraf  hosstaaende  gengives  et  Par  Facader  og  Plan,  opføres  helt  af 
Grundmur.  Facaderne  pudses  og  hvidtes,  og  de  paa  Gavlene  samt  over  Døre 
og  Vinduer  antydede  Ornamenter  modelleres  i  Puds  og  hvidtes  ligesom  Faca¬ 
derne.  Taget  dækkes  med  sorte,  glaserede  Falstagsten.  Bygningens  Opførelse- 
er  taget  i  Entreprise  af  Murermester  Feffland  for  20,000  Kr. 

NOGLE  KJØBENHAVNSKE  GADENAVNE. 


(Sluttet.) 

Læderstræde  er  en  folkelig  Omdannelse,  der  intet  har  at  gøre  med  Læder, 
men  er  opstaaet  af  Ladbrostræde,  Gadens  Navn  i  det  14de — 13de  Aarhundrede. 
Navnet  stammer  fra  en  Anløbsbro  for  Skibe,  der  bed  Ladbroen,  og  som  laa  ved 
Havnens  vestligste  Ende;  det  var  den  Bro,  hvor  Skibene  ladedes,  »Ladebroen«  ; 
før  Handelskompagniets  Oprettelse  kaldtes  Kompagnistræde  ogsaa  for  Ladbrostræde. 

Magstræde  har  samme  Udledning  som  Hyskenstræde ,  idet  et  »Mag«  paa 
ældre  Tiders  Sprog  ogsaa  betegner  et  Nødtørftshus. 

Mikkelbryggersgade  skal  være  opkaldt  efter  en  i  øvrigt  ukendt  Mand  Mikkel 
Brygger. 

Nyboder  er  som  bekendt  anlagt  af  Kristian  IV.  Da  Flaaden  paa  denne 
Konges  Tid  blev  »Landets  Pryd«  og  »Kongens  Øjesten«,  var  det  naturligt,  at 
Embedsboligerne  »Kongens  de  lange  Boder«  blev  udvidede,  saa  at  alt  Flaadens 
faste  Mandskab  hk  Friboliger.  Kongen  lod  derfor  opføre  Nyboder  eller  » Kongens 
de  nye  Boder«,  helt  udenfor  den  daværende  By,  og  gav  personligt  1641  Gaderne 
alle  deres  ejendommelige  Dyre-  og  Plantenavne,  af  hvilke  en  stor  Del  ere  be¬ 
varede  den  Dag  i  Dag,  saaledes  som  Merian-,  Timian-,  Krusemynte-  og  Salvie- 
gade,  alle  opkaldte  efter  Planter,  og  Ulvegade ,  Rævegade,  Kamelgade  og  Hindegade 
efter  Dyr.  Enkelte  som  Løvegade  og  Kattegade  findes  ikke  mere,  og  nogle  af 
Nvbodersgaderne  have  senere  antaget  andre  Navne  f.  Eks.  Klerkegade,  der  op¬ 
rindeligt  bestod  af  Hjortestræde  og  Lavendelstræde. 

Peter  Hvitfeldtss træde  er  fra  Slutningen  af  Frederik  den  Andens  Regering  og 
opkaldt  efter  Norges  Rigskansler  Peter  Hvitfeldt. 

Pilestræde  har  Navn  efter  en  stor  Gaard,  Pilegactrden ,  der  midt  i  det  15de 
Aarhundrede  af  en  Privatmænd  skænkedes  til  Nikolaj  Kirke. 

Prinsensgade  er  opkaldt  efter  daværende  Kronprins,  senere  Kristian  V. 

Regnegade  (store)  hed  oprindelig  Regnfanggade  af  Plantenavnet  Regnfang, 
hvilken  Plante  man  maa  antage  har  vokset  i  rigelig  Mængde  paa  Grundene  om¬ 
kring  Gaden  og  vel  ogsaa  i  selve  denne. 

Sankt  Pederstræde,  der  førte  forbi  den  gamle  St.  Peders  Kirke  og  St.  Ger- 
trudstræde,  der  gik  til  St.  Gertruds  Kloster,  er  blandt  de  ældste  af  Byens  Gader, 
sidstnævnte  der  ogsaa  i  gammel  Tid  benævnes  »det  Stræde,  som  løber  ind  til 
St.  Gertrud«.  Da  det  gamle  Kloster  ved  Reformationen  omdannedes  til  Hospital, 
hk  Strædet  en  Tid  Navnet  »det  nye  Spitaliestræde«,  men  denne  Betegnelse  for- 
maaede  dog  ikke  at  trænge  igennem. 

Skindergades  Navn  stammer  fra  Skindernes  (d.  v.  s.:  Garvernes)  Boder. 
Nuværende  Skindergades  østlige  Del  hed  oprindelig  Graabrødrestræde,  medens  den 
vestlige  Del  fra  Skovbogade  til  Volden  kaldtes  »Klædeboderne«  og  kun  den 
midterste  Skindergade. 

Skovbogade  kommer  af  Skoboderne,  d.  v.  s.:  de  Boder,  hvor  Skomagerne 
havde  deres  Udsalg.  En  Tid  kaldtes  Gaden  ogsaa  Suderboderne,  af  det  gamle, 
danske  Ord  Suder,  d.  v.  s.  Skomager. 

Snaregade  har  Navn  efter  Erland  Snare,  der  var  Raadmand  i  Staden  i  Slut¬ 
ningen  af  det  14de  Aarhundrede  og  ejede  en  prægtig  Gaard  her,  der  hed  Snares 
Gaard  (nu  Nr.  14). 

Studiestræde,  hedder  saaledes,  fordi  »Studiegaarden«  eller  Universitetet  havde 
Plads  der. 

Teglgaardsstræde  minder  os  om  Kjøbenhavns  ældste  Teglgaard ,  der  har  ligget 
Øst  for  Strædet  tæt  under  den  gamle  Vold.  Teglgaarden,  som  ejedes  af  Staden, 
leverede  brændte  Sten  og  Tagsten  til  de  Nybygninger,  der  paa  Reformations¬ 
tiden  afløste  de  gamle ,  faldefærdige  Rønner  med  deres  klinede  Lervægge  og 
Straatage.  Den  nævnes  første  Gang  1505,  da  det  omtales,  at  Raadmand  Mathias 
Busk  havde  til  Gode  af  Byen  150  Mark  for  den  Teglstenslade,  som  han  lod 
bygge  af  ny. 

Vimmelskaftet  hed  oprindelig  Tyskemannegade.  Det  gamle  Navn  antyder 
for  os,  at  den  mægtige  Hansas  Købmænd  her  havde  deres  Forretninger  og  Pak¬ 
huse,  og  ved  Siden  af  Tyskemannegade  træfte  vi  en  Tid  ogsaa  Benævnelsen 
Kjøbmannegade.  Da  Klædeboderne  og  Skovbogade  bleve  faste  Gader,  dannede  de 
i  Forening  med  Tyskemannegaden  en  Figur,  der  lignede  Skaftet  paa  det  Sned¬ 
kerredskab,  som  benævnes  en  »Vimmel«,  og  det  hele  fik  da  Navnet  Vimmel¬ 
skaftet. 

Vingaardsstræde  har  Navn  efter  en  gammel  Gaard,  der  tilhørte  Kronen  og  i 
den  ældste  Tid  har  hedt  Østergaard,  men  fra  Begyndelsen  af  det  15de  Aarhun- 
drede  benævnes  Vingaarden ;  den  laa  omtrent,  hvor  nu  Nr.  6  i  Vingaardsstræde 
findes.  Til  Gaarden  hørte  de  kongelige  Haver,  hvor  der  bl.  a.  ogsaa  dyrkedes 
Frilands-Druer.  Vingaardsstræde  var  allerede  til  ved  Frederik  den  Førstes  Re¬ 
geringstiltrædelse,  og  fra  samme  Tid  stammer  ogsaa  Lille  Kongensgade. 

Vognmagergade  hed  egentligt  »Vognmandsgade«  efter  en  eller  anden  bekendt 
Vognmand,  der  haft  Ejendom  her,  maaske  ogsaa  efter  en  Grundejer,  der  har  haft 
Tilnavnet  Vognmand  (sammenlign  Brolæggerstræde). 

V arnedamsvej  en  er  opkaldt  efter  en  historisk  Person.  Omtrent  Aar  1700 
nævnes  nemlig  »Verner  Dams  Grunde«  som  liggende  ved  St.  Jørgens  Sø. 
Værnedamsvej  er  altsaa  egentlig  »Verner  Dams  Vej«,  og  den  nuværende  Form 
er  en  ganske  interessant  folkelig  Forvanskning  af  det  gamle  Navn. 

Allerede  i  Middelalderen  træffe  vi  i  Kjøbenhavn  de  fire  Gader,  som  næsten 
enhver  Købstad  ejer,  nemlig  Nørregade,  Søndergade,  Østergade  og  Vestergade. 
Verdenshjørnet,  mod  hvilket  Gaden  ligger,  er  noget  af  det,  der  først  faldt  i 
Øjnene,  og  det  er  derfor  naturligt,  at  denne  Betegnelsesmaade  har  været  anvendt 
ogsaa  i  Kjøbenhavn.  Nørregade,  Vestergade  og  Østergade  gik  i  Middelalderen  om¬ 
trent,  hvor  de  nu  gaa;  Søndergade  bærer  nu  Navnet  Farvergade.  I  Middelalderen 
fortsatte  denne  Gade  sig  ligesom  nu  i  Kompagnistræde  og  Læderstræde. 

Betragter  man  de  ældste  eksisterende  Grundtegninger  over  Kjøbenhavn  fra 
det  iéde  Aarhundrede,  ser  man,  som  rimeligt  er,  væsentlige  Forskelligheder 
mellem  før  og  nu.  For  det  første  var  Byens  Udstrækning  for  3 — 400  Aar  siden 
ikke  saa  stor  som  vore  største  Provinsstæders  nu  til  Dags;  kun  den  ældste  Del 
af  det,  vi  nu  betegne  som  Kjøbenhavn  K,  udgjorde  den  Gang  Danmarks  Hoved¬ 
stad,  og  hvis  man  ganske  kort  vil  angive  denne  Bys  Grænser,  kan  det  ske  ved 
at  nævne  følgende  Yderpunkter:  Mod  Vest  Vesterport  ved  den  nuværende  Raad- 
husplads  og  Jermers  Taarn  ved  Enden  af  St.  Pederstræde;  mod  Nord  Nørreport 
ved  Enden  af  Nørregade  samt  Landemærkets  østlige  Ende  ;  mod  Øst  Østerport, 
efter  sin  Farve  ogsaa  kaldet  Rødeport,  et  lille  Stykke  ude  paa  Kongens  Nytorv. 

Mod  Syd  dannedes  Byens  Grænse  af  Vandet,  der  skilte  Slotsholmen  fra  det  faste 
Land;  det  sydvestligste  Punkt  var  omtrent,  hvor  Vartou  ligger.  Endvidere  maa 
man  mærke  sig,  at  de  gamle  Gaders  Retninger  og  Navne  vare  delvis  forskellige 
fra  de  nuværende  Forhold.  Alligevel  er  der  i  Hovedtrækkene  mange  Ligheds¬ 
punkter  mellem  Fortid  og  Nutid,  og  Byens  Hovedstrøg  gik  for  400  Aar  siden, 
hvor  det  endnu  gaar,  fra  Gammeltorv  til  Tyskemannegade  (nuv.  Vimmelskaftet), 
over  Amagertorv,  gennem  Østergade  til  Østerport. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  EOR  1901. 


Af  dette  voluminøse  Værk  anføres  følgende,  som  formentlig  vil  have  Interesse 
TW  for  » Architektens «  Læsere : 

Kjøbenhavnsk  Statistik  i  iyoi. 

Den  1.  Januar  1901  skete  Indlemmelserne  af  Valby- og  Brøndshøjdistrikterne 
under  Kjøbenhavns  Kommune.  Byens  Areal,  der  i  Forvejen  udgjorde  4,250 
Land,  er  derved  bleven  forøget  med  5,781  Tdr.  Land  og  bedækker  nu  en  Flade 
paa  10,031  Tdr.  Land  eller  omtrent  1  □  Mil.  Heraf  falder  paa  de  indenbys 
Kvarterer  (indenfor  den  ældre  Voldlinie)  440,  paa  Kristianshavn  760,  Voldkvar¬ 
tererne  (indbefattende  Søerne)  610,  Forstæderne  2,370,  Valbydistriktet  2,093, 
Brøndshøjdistriktet  3,688  og  Frihavnskvarteret  70  Tdr.  Land. 

Et  Forhold,  som  paa  mange  Maader  griber  ind  i  Byens  Liv,  er  Byggevirk¬ 
somheden.  Om  denne  meddeles  følgende  Oplysninger.  Først  om  fuldførte  Byg¬ 
ninger,  hvis  Antal  for  1901  og  1900  fremgaar  af  nedenstaaende  Tabel,  der 
omfatter  hele  Byen,  altsaa  ogsaa  de  indlemmede  Valby-  og  Brøndshøjdistrikter. 

iyoi  1900 
Antal  Antal 


Bygninger  med  Beboelse .  242  585 

udelukkende  bestemte  til  Forretningsbrug .  65  104 

Hoteller .  »  1 

Offentlige  Bygninger . 4  18 

31 1  708 


Der  er  altsaa  kun  31 1  Bygninger  i  1901  mod  708  i  1900,  og  Tilbagegan¬ 
gen  er  stærk  baade  for  Forretningsbygninger  og  særligt  for  Beboelseshuse.  Med 
Hensyn  til  disse  maa  det  bemærkes,  at  den  uhyre  Nedgang  fra  1900  til  1901 
—  betegnet  ved  Tallene  585  til  242  —  udelukkende  falder  paa  de  indlemmede 
Distrikter.  Medens  Antallet  af  nye  Bygninger  med  Beboelseslejligheder  for  det 
gamle  København  udgjorde  220  i  1901  mod  217  i  1900,  er  der  for  de  ind¬ 
lemmede  Distrikter  en  Nedgang  fra  368  til  22,  hvilket  for  en  væsenlig  Del 
forklares  derved,  at  flere  af  de  af  Arbejderforeninger  iværksatte  Byggeforetagen¬ 
der  have  fundet  deres  Afslutning  i  1900.  De  nyopførte  Beboelseshuse  fordelte 
sig  efter  Antallet  af  deri  indeholdte  Lejligheder  saaledes: 

Det 

De  indlem- 

Til 

sammen 

Deraf  Bygninger 
udelukkende  med 

Bygninger  med  gamle 

Kjøben¬ 
havn. 

mede  Di¬ 
strikter 

1 — 4  Værelsers 
Lejligheder. 
(Pigekammer  regnet 
som  Værelse). 

1 — 2  Lejligheder  69 

1 2 

8 1 

67 

1 

NO 

1 

cc 

9 

47 

31 

10 — 19  —  59 

> 

59 

43 

1 

O 

iy\ 

O 

I 

55 

50 

Til  Forstaaelse  af  Byggeforholdene  i  1901 

maa  man  kende  Antallet  af  n)r- 

tilkomne  Lejligheder.  For  Beboelseslejlighedernes  Vedkommende  findes  Oplys- 

ningerne  i  den  følgende  Tabel, 

hvor  Lejlighederne  ere  delte 

i  visse  Hovedgrup- 

per  efter  deres  Værelsesantal  og 

sammenstillede 

med  de  tilsvarende  Tal  for  de 

foregaaende  Aar-.  I  Tallene  er 

Pigeværelserne 

ikke  regnede 

med  som  Værelse. 

1901  1900  1899 

1898 

Antal  Lejligheder  paa : 

1  Værelse.... 

82 

59  39 

3i 

2  Værelser  .  .  . 

..  1,371  1 

,325  959 

447 

-■>  _ 

.  .  1 ,086  2 

A97  933 

626 

4  —  ... 

188 

400  166 

152 

over  4  —  ... 

145 

190  107 

1 60 

2,872  4,171  2,204 

1,416 

Ogsaa  her  finder  man  en  betydelig  Tilbagegang  i  Antallet  af  nye  Beboel¬ 
seslejligheder  i  Forhold  til  det  foregaaende  Aar,  men  væsenligt  anderledes  stiller 
Forholdet  sig,  naar  man  sammenligner  1901  med  1898  og  1899  (Lockoutaaret). 
Man  bemærker,  at  den  uhyre  Tilvækst  i  Antallet  af  Treværelseslejligheder,  ogsaa 
set  i  Forhold  til  det  samlede  Antal  Lejligheder,  har  kulmineret  i  1900,  men 
Tilvæksten  i  disse  Lejligheder  er  endnu  meget  betydelig.  Ogsaa  her  skyldes 
Tilbagegangen  væsenligt  de  indlemmede  Distrikter,  der  i  1901  møde  med  kun 
91  nye  Lejligheder  mod  1,014  i  det  foregaaende  Aar. 

Det  har  Interesse  at  sammenligne  de  nævnte  Tal  med  Statistiken  over  le¬ 
dige  Beboelseslejligheder.  Fra  April  1896  til  April  1902  stillede  Antallet  af  ledige 
Lejligheder  sig  som  følger,  idet  man  for  Ensartethedens  Skyld  kun  har  taget 
Hensyn  til  Kjøbenhavn  indenfor  Byens  tidligere  Grænser. 

1902  1901  1900  1899  1898  1897  1896 

2,839  2,282  719  478  540  1,063  1 ,645 

Det  meget  store  Antal  nye  Beboelseslejligheder  i  1900  har  givet  sig  Ud¬ 
slag  i  den  saa  betydelige  Tilvækst  i  de  ledige  Lejligheders  Antal  fra  April  1900 
til  April  1901.  Men  den  opadgaaende  Bevægelse  i  Antallet  af  ledige  Lejlig¬ 
heder  fortsættes  videre,  om  end  langt  fra  saa  stærkt,  fra  1901  til  1902  trods 
Nedgangen  i  Antallet  af  nytilkomne  Lejligheder.  Dette  tyder  paa,  at  Kjøbenhavn 
ikke  nu  er  inde  i  en  Periode,  hvor  Behovet  for  nye  Beboelseslejligheder  er  i 
stærk  Stigen.  Af  ledige  Beboelseslejligheder  ved  April  Flyttedag  1902  fandtes 
der  desuden  i  Valby  46  og  i  Brøndshøj  181. 

Antallet  af  Forretningslokaler,  fuldførte  i  1901,  udgør  for  hele  Kjøbenhavn 
356,  hvoraf  233  Butikker.  Det  store  Flertal  af  disse,  nemlig  henholdsvis  343 

og  225,  faldt  paa  det  gamle  Kjøbenhavn.  Til  Sammenligning  meddeles,  at  de 
til  sidstnævnte  svarende  Tal  i  1900  vare  475  og  387  og  i  1899:  321  og  147. 

Med  Tallene  for  nyindrettede  Lejligheder  har  det  Interesse  at  sammenholde 
Oplysninger  om  det  nytilkomne  Etageareal,  der  stillede  sig  saaledes: 


1901  1900 

□  Alen  □  Alen 
Indenbys  Kvarterer...  130,041  4,322 

Voldkvartererne .  33,40  6  24,170 

Udenbys  Kvarterer*)..  612,684  691,081 

816,131  7i9,573 

Valbydistriktet .  9,385 

Brøndshøjdistriktet  ...  23,906 

849,422 


1897—99 
□  Alen 

3 1  .°49 
59,466 

370.  $12 
46 1 .027 


For  Valby-  og  Brøndshøjdistrikterne,  der  først  med  1901  ere  komne  ind 
under  Kjøbenhavn,  omfatte  Oplysningerne  kun  dette  Aar.  For  det  gamle  Kjøben¬ 
havn  viser  Aaret  1901  Fremgang,  ikke  alene  i  Forhold  til  Aarene  1897 — 99, 
men  ogsaa  til  1900,  trods  det  færre  Antal  nye  Lejligheder.  Forklaringen  er  den, 
at  det  Tidspunkt,  da  Bygningen  ved  Bygningsattestens  Udstedelse  erklæres  for 
færdig,  og  dens  Inddragelse  under  Beskatningen  ikke  falder  sammen,  og  der 
derfor  under  Tilvæksten  i  Etagearealet  kan  findes  et  større  Antal  Bygninger,  for 
hvilke  der  allerede  er  givet  Attest  i  det  foregaaende  Aar. 

Endelig  skal  anføres  Tilvæksten  i  Assurancesummen.  Man  holder  sig  her 
til  de  to  store  Selskaber  »Kjøbenhavns  Brandforsikring«  og  »Den  almindelige 
Brandforsikring  for  Landbygninger«,  da  Tallene  for  disse  jo  i  Hovedsagen  karak¬ 
terisere  Bevægelsen  i  de  samlede  Assurancesummer**).  Tallene  omfatte  kun  Byen 
indenfor  dens  tidligere  Grænser: 

Ved  Udgangen  Assurancesum, 

af  *Aaret.  Kr. 

1896  569,513,069 

1897  584,624,636 

1898  605,203,296 

1899  629,205,146 

1900  . 657,879,063 

1901  696,391,974 

Tilvæksten  for  1901  er  meget  betydelig  og  c.  10  Millioner  større  end  for 
1900.  Sandsynligvis  maa  en  Del  af  den  reelle  Værditilvækst  i  1900  være  over¬ 
ført  til  det  følgende  Aar,  derved  at  den  endelige  Vurdering  til  Assuranceefterret¬ 
ning  forst  har  fundet  Sted  i  det  sidstnævnte.  Aarene  1900  og  1901  vise  til¬ 
sammen  en  Tilvækst  i  Vurderingssummen  alene  for  det  gamle  Kjøbenhavn  paa 


*)  Herunder  Amagerbro. 

**)  Da  Driftsaarene  for  de  to  Selskaber  ikke  falde  sammen  med  Kalenderaarene  (for 
Kjøbenhavns  Brandforsikring  gaar  det  fra  1.  Oktbr.  til  30.  Septbr.,  for  Landbygningernes 
Brandforsikring  fra  1.  April  til  31.  Marts),  har  man  for  hvert  Selskab  regnet  Driftsaaret 
lig  med  det  Kalenderaar,  med  hvilket  det  nærmest  falder  sammen. 

op  imod  70  Millioner  Kroner,  et  Tal,  der  taler  om  en  stærk  Byggevirksomhed 
i  disse  Aar.  For  de  indlemmede  Distrikter  udgjorde  Assurancesummerne  for  faste 
Ejendomme  indtegnede  i  de  to  nævnte  Selskaber  d.  1.  April  1902  31,558,081  Kr. 
mod  29,387,641  Kr.  ved  samme  Tidspunkt  i  det  foregaaende  Aar. 

Til  Oplysning  om,  hvorledes  Byggevirksomheden  stillede  sig  ved  Indgangen 
til  1902,  skal  anføres  Tallene  for  Beboelseslejligheder  i  Bygninger  under  Op¬ 
førelse  ved  Udgangen  af  de  tre  sidst  forløbne  Aar.  Oplysningerne  omfatter  kun 
Kjøbenhavn  og  Brøndshøj,  da  Forholdet  for  Valbys  Vedkommende  ikke  er  oplyst 
for  alle  Aarene  : 


Beboelseslejligheder  med 

1.  Januar 
1902 

1.  Januar 
1901 

1.  Januar 
J900 

1  Værelse . 

29 

2 

5  2 

2  Værelser . 

U03 

1,188 

1,133 

3  —  . 

U253 

829 

U503 

4  ”  . 

05 

126 

343 

over  4  Værelser . 

156 

168 

264 

Ialt  2,786  2,313  3,295 

Man  kan  anvende  et  enkelt  Værelse  som  Sammenligningsmaalestok ,  idet 
man  ligefrem  sammentæller  Lejlighedernes  Værelseantal*).  Derefter  var  Antallet 
af  Beboelsesværelser  i  Bygninger  under  Opførelse  i  Kjøbenhavn  og  Brøndshøj : 

1.  Januar  1902  1.  Januar  1901  1.  Januar  1900 

8,624  7»225  11,296 

Det  stærke  Tilbageslag  ved  Begyndelsen  af  1901  er  i  1902  blevet  afløst  af 
nogen  Opgang,  der  vilde  være  betydelig  større,  naar  Hensyn  toges  til  Bygge¬ 
virksomheden  i  Sundbyerne**). 

For  Forretningslokaler  og  Butiker  derimod  er  den  nedadgaaende  Bevægelse 
fortsat  op  til  1.  Januar  1902,  som  det  ses  af  nedenstaaende  Tal,  der  angiver 
Antallet  af  saadanne  Lejligheder  i  Bygninger  under  Opførelse : 

1.  Januar  1902  1.  Januar  1901  1.  Januar  1900 


Forretningslokaler .  28  80  146 

Butiker .  198  242  329 


For  begge  Grupper  af  Lejligheder  tilsammentagne  er  Tallet  den  1.  Januar 
1902  ikke  engang  halvt  saa  stort  som  den  1.  Januar  1900. 

(Fortsættes.) 


FORSKELLIGT. 

Forfatterret  og  Kunstnerret.  Den  14.  Okt.  fremsatte  Ministeren  for  Kirke-  og 
Undervisningsvæsenet  i  Folkethinget  Forslag  til  Lov  om  Forfatterret  og  Kunst- 


*)  Pigekammer  er  regnet  som  Værelse. 

**)  En  lignende  Beregning  for  Sundbyerne  —  Oplysninger  fra  Frederiksberg  foreligger 
ikke  —  giver  følgende  Antal  Beboelseslejligheder  under  Opførelse: 

1.  Januar  1902  1.  Januar  1901  1.  Januar  1900 

2,478  597  517 

nerret.  Lovforslaget  har  senest  været  fremsat  for  Rigsdagen  i  Samlingen  1896 
—  97,  hvor  det  vedtoges  i  Folkethinget  ved  3 die  Behandling,  men  i  Landsthin- 
get  kun  naaede  gennem  iste  Behandling  den  31te  Marts  1897  og  Henvisning 
til  Udvalget,  der  ikke  afgav  Betænkning.  Det  nuværende  Forslag  er  overens¬ 
stemmende  med  det  af  Folkethinget  som  nævnt  vedtagne,  dog  med  nogle  Æn¬ 
dringer.  Naar  denne  Lov  bliver  vedtagen,  vil  den  afløse  bl.  a.  Lov  om  Efter- 
gørelse  af  Kunstværker  af  31.  Marts  1864,  i  hvis  §  4  omtales  Bygningsteg¬ 
ninger;  »Architekten«  vil  til  den  Tid  meddele,  hvad  der  bliver  vedtaget  om 
»Kunstnerretten«. 

Mens  Danmark  alt  i  en  Række  Aar  har  haft  Lovbestemmelser  til  Beskyt¬ 
telse  for  Architekter  og  deres  Værker,  —  ganske  vist  ikke  mange  og  ikke  sær¬ 
deles  udtømmende  —  er  det  kuriøst  nok,  at  et  Fremskridtsland  som  Frankrig 
paa  dette  som  adskillige  andre  Omraader  er  ganske  overordentligt  langt  tilbage, 
ligefrem  forsumpet  i  en  forstokket,  reaktionær  Konservatisme.  Frankrigs  Lov  om 
litterær  og  kunstnerisk  Ejendomsret  er  —  ifølge  det  Maanedsskrift,  der  udgives 
af  Société  des  architectes  diplomés  par  le  gouvernement  —  af  19.  Juli  1793, 
altsaa  rimeligvis  dygtigt  forældet,  men  har  hidtil  kun  omfattet  Forfattere,  Musi¬ 
kere  og  Malere;  først  den  11te  Marts  1902  er  det  blevet  bestemt,  at  denne  Lov 
skulde  udstrækkes  til  at  gælde  ogsaa  for  Architekter  og  Billedhuggere,  som  tid¬ 
ligere  havde  savnet  retslig  Beskyttelse.  Det  franske  Tidsskrift  hilser  denne  Til¬ 
føjelse  til  Loven  med  Glæde  og  anfører  med  Stolthed  Navnene  paa  dem,  der 
har  været  medvirkende  til,  »at  Architekterne  endelig  stilles  paa  samme  Trin 
som  Malerne,  Billedhuggerne  og  Musikerne,  ligesom  paa  Académie  des  beaux- 
arts  « . 

* 

Dødsfald.  Murermester  j.  C.  Wændelin,  Viborg. 

¥ 

Franske.  Architekthonorarer.  I  Paris  er  der  bleven  fastsat  en  Norm  for  Archi- 
tekthonorarer  ved  offentlige  Byggeforetagender.  Honorarets  Størrelse  fastsættes 
saaledes,  at  Bygninger,  hvis  Byggesum  er  stor,  betales  med  mindre  end  5  pCt.; 
er  Byggesummen  derimod  mindre,  sættes  Honoraret  over  5  pCt.  Som  alminde¬ 
lige  Regler  for  Honoraransættelse  er:  4  pCt.  ved  Byggesummer  over  800,000 
Frs.,  4 '/2  pCt.  ved  600,000 — 800,000  Frs.,  5  pCt.  ved  400,000 — 600,000  Frs. 
og  6  pCt.  ved  mindre  end  200,000  Frs.  Ved  enkelte  Lejligheder,  hvor  Om¬ 
stændighederne  taler  derfor,  kan  der  dog  ske  Afvigelser  fra  disse  Normer. 


1 

Med  dette  Nr.  af  » Architekten «  følger  et  Bilag  fra  Glarmester  Aug.  Duvier , 
omhandlende  de  i  vort  Nr.  af  10.  Oktober  1902  nævnte  Prismeglas  og  Fliser  fra 
Mombel  Bossart  &  Fils,  Briissel. 


Udgiver:  AKADEMISK  ARCHITEIvTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

KJØBENHAVN 

D.  14.  NOVEMBER  1902 
5.  A ARGANG  N2  7 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


HUSiVI  ANDSMØBLER. 


Dansk  Husflidsselskab  har  ved  den  nys  afholdte  Konkurrence  om  Tegninger 
til  Husmandsmøbler  vundet  en  Sejr.  Den  30  Aar  gamle  Forening,  der 
har  gjort  et  støt  og  solidt  Pionerarbejde  i  den  forløbne  Tid,  uden  at  Foreningens 
Virksomhed  har  været  synderligt  kendt  i  videre  Kredse,  viser  ved  det  Skridt,  den 
her  har  gjort,  at  Tiden  nu  er  kommen  til,  at  Kunsten  i  fyldigere  Grad  end 
hidtil  bør  yde  Foreningen  sin  Støtte  i  Bestræbelserne  for  at  udbrede  Smagen  i 
de  tusind  Hjem. 

Den  Række  Foredrag,  der  af  Konsulent  Pfaff  er  holdt  Landet  over,  de 
Kursus  i  Husflid  for  Bønderkarle  og  Lærere,  der  er  oprettede  rundt  om,  har  nød¬ 
vendigvis  maattet  tage  Sigte  paa  det  rent  elementære. 


AXEL  MØRCH. 

Skønt  det,  som  Hostrup  siger,  er  af  Betydning  at  faa  sine  Strømper  godt 
stoppede  —  i  Særdeleshed,  naar  man  gaar  med  Træsko  — ,  kan  denne  og  lignende 
Sysler  jo  egentligt  ikke  gøre  Regning  paa  at  fange  Interessen  i  større  Omfang. 
Særlig  har  man  ikke  kunnet  vente,  at  Kunstnerne  skulde  yde  nogen  Hjælp  til 
Fremme  af  disse  Formaal. 

At  de  nævnte  Borgere  ellers  ikke  føler  sig  hævede  over  Bestræbelserne  for 
at  udbrede  den  gode  Smag,  derom  vidner  den  levende  Deltagelse  i  Konkurrencen. 

Det  var  nu  ikke  Kunst  altsammen.  En  Mængde  ganske  barnagtige  Forsøg, 
en  hel  Del  Middelmaadighed,  mer  eller  mindre  hæderlig,  men  ogsaa  flere  virke- 


THERCHILDSEX. 

ligt  gode  Ting  fandtes  blandt  disse  Tegninger.  Hvad  det  særlig  skortede  paa, 
var  Anordning  af  Møblerne.  De  fleste  af  de  konkurrerende  nøjedes  med  at  tegne 
de  forskellige  Møbler,  uden  at  gøre  Rede  for  deres  Opstilling;  der  var  derfor 
over  mange  af  Tegningerne  en  vis  Tørhed,  der  virkede  trættende. 

Som  oftest  er  Resultatet  af  Konkurrencer  yderst  magert,  og  i  Reglen  bliver 
de  præmierede  Arbejder  udsatte  for  en  haard  Kritik.  I  dette  Tilfælde  er  Bedøm¬ 
melsen  i  sin  Helhed  bleven  anerkendt  som  rigtig  og  retfærdig,  og  særligt  kan 
der  næppe  rejses  Tvivl  om,  at  det  Arbejde,  der  har  faaet  iste  Præmie,  hæver 
sig  højt  over  alle  de  andre.  Ikke  alene  var  Axel  Mørcks  Tegninger  de  smuk¬ 
kest  udførte,  men  hele  Arbejdet  var  saa  omhyggelig  gennemtænkt  i  alle  Enkelt¬ 
heder,  de  enkelte  Møbler  saa  vel  afpassede  efter  deres  Formaal  og  hele  Tanken 
saa  fyldigt  belyst,  at  det  var  en  ren  Fornøjelse  at  gennemse  Tegningerne,  og 
den  Beskrivelse,  der  fulgte  med,  viste  klart  og  tydeligt,  at  disse  Møbler  virkeligt 

kunne  fremstilles  af  en  velbegavet  og  nævenyttig  Husmand.  De  livlige  Farver 
paa  Sovekammermøblerne,  det  rødstribede  Betræk  paa  Stole  og  Sofa,  de  enkle 
og  dog  skønne  Linier  i  Møblerne,  vil  i  et  rigtigt  Husmandshjem  gøre  en  ud¬ 
mærket  Virkning.  Siddemøblerne  er  lette  og  dog  solide,  Skabet  og  Uhret  med 
det  gennembrudte  Motiv  paa  Siderne  og  den  gennembrudte  »Buk«  som  Støtte 
for  Bordet  —  alt  er  særdeles  dekorativt  behandlet  og  dog  simpelt  og  naturligt. 
Man  kan  kun  lykønske  Hr.  Mørck  til  det  lykkelige  Greb,  han  her  har  gjort. 

Anden  Præmietager,  Therchildsen,  havde  ligeledes  præsteret  et  dygtigt 
Arbejde.  Tegningerne,  særligt  Perspektiven,  var  yderst  rutineret  behandlet  i  Pen. 
Lidt  for  tunge  paa  sine  Steder  syntes  enkelte  af  Møblerne  at  være,  ligesom  det 
udskaarne  Stykke  over  Vinduet  virkede  lidt  for  »dekorativt«. 


HENNING  HANSEN  OG  HELLESEN. 

Tredie  Præmie,  som  Henning  Hansen  og  Hellesen  opnaaede,  tilkendtes 
et  særdeles  fornøjeligt  Arbejde.  Morsomt  fremstillede  med  sort  og  hvidt 
Kridt  paa  Tonepapir  virkede  Projektionstegningerne  af  de  enkelte  Møbler  for¬ 
træffeligt.  Enkle  og  simple  Motiver,  udmærket  sammenkomponerede  til  en 
dekorativ  Helhed.  De  runde,  tilspidsede  Pinde,  de  buede,  flade  Topstykker  paa 
Sofaer  og  Stole  er  nemme  at  fremstille  og  virker  let  og  festligt.  Perspektiven 
virker  derimod  lidt  tørt.  Dersom  disse  Møbler  —  hvad  meget  maa  anbefales  — 
bliver  udførte,  tror  jeg,  man  vil  faa  stor  Fornøjelse  af  dem. 

Naar  det  nu  blot  ikke  bliver  saaledes,  at  vore  Villaer  bliver  møblerede  med 
Husmandsmøbler,  og  Husmændene  som  hidtil  køber  deres  Boide,  Kommoder  og 
Stole  i  nærmeste  »Magasin«.  Det  bliver  nu  Selskabets  Sag  at  sørge  for,  at 
Tegningerne,  med  alle  Enkeltheder,  bliver  let  —  og  billigt  —  tilgængelige  for  den 
jævne  Befolkning. 

Og  saa  faar  vi  haabe,  at  Architekt  Rosens  Tanke:  Foredrag  om  god  Smag, 
naturligvis  yderst  populært,  holdte  af  en  særligt  kyndig  Mand  rundt  om  i  Landet, 
maa  blive  gennemført.  Vore  Herremænd  kunde  for  øvrigt  have  godt  af  at  høre 
saadanne  Foredrag,  saaledes  at  de  forstod,  at  deres  Husmandshuse  — ■  de  gule 
med  Cementtagsten,  eller  hvordan  de  nu  er  —  maa  afløses  af  virkeligt  hygge¬ 
lige,  landlige  Boliger.  Det  lille  Hus,  Mørck  har  tegnet,  kan  godt  benyttes  som 
Prøve.  i  B. 


ST.  NICOLAI  KIRKEPLADS. 


I»Architekten«  for  31.  Oktober  d.  A.  har  en  Indsender,  Hr.  T.  P.,  i  en  varmt 
skrevet  Artikel  taget  til  Genmæle  mod  de  Forslag,  der  er  fremkomne  til 
Omdannelse  af  Nicolai  Plads,  og  som  han  mener  skyldes  vor  Tids  »Forretnings- 
aand«.  At  han  sigter  til  Telegraf  bygningen  og  Badeanstalten,  er  saa  indlysende, 
at  han  lige  saa  godt  kunde  have  sagt  det  aabenlyst. 

Hvorledes  det  forholder  sig  med  den  første,  kan  jeg  naturligvis  ikke  sige. 
Dog  forekommer  det  mig,  at  Tanken  maa  have  været  den  at  skaffe  de  bedst 
mulige  Lokaler  for  den  Institution,  der  her  skulde  huses;  nogen  »Forretning«  i 
dette  Ords  almindelige  Forstand  kan  der  dog  næppe  have  været  Tale  om. 

Hvad  Svømmebadet  angaar,  da  kan  jeg  forsikre  Hr.  T.  P.  om,  at  den,  der 
har  undfanget  Ideen  —  om  ikke  just  til  at  lægge  Bygningen  paa  Nicolai  Plads, 
thi  denne  Idé  er  min,  saa  dog  til  selve  Anlæget  af  et  Svømmebad  —  nok  saa 
meget  har  tænkt  paa  Idrætten  selv  som  paa  det  pekuniære  Udbytte. 

Skal  Spørgsmaalet  drøftes,  maa  det  ske,  uden  Forhaandsforkætring  af  ander¬ 
ledes  tænkende,  udfra  architektoniske  og  sociale  Synspunkter.  At  man  samtidigt 
har  Øjet  henvendt  paa  det  i  økonomisk  Henseende  overkommelige,  kan  vel  ikke 
saadan  uden  videre  forkastes. 

I  architektonisk  Henseende  stiller  Spørgsmaalet  sig  saaledes:  Bebyggelse  eller 
ikke  Bebyggelse.  Min  Opfattelse,  at  en  mindre  Bebyggelse  er  at  foretrække  fol¬ 
den  ganske  frie  Plads,  har  jeg  motiveret  saavel  i  »Architekten«  som  i  »Illustreret 
lidende«  for  2.  Nov.  Pladsen  er  stor  nok  til  at  taale  en  Bebyggelse  som  den, 
jeg  foreslaar,  og  de  fleste  af  de  omliggende  Bygninger  er  ikke  saa  dejlige,  at  de 
kan  blive  en  værdig  Ramme  om  en  fri  Plads.  At  Etatsraad  Dahlerups  Projekt 
er  uigennemførligt  —  hvad  man  ellers  kan  mene  om  det  — ,  er  der  vist  kun 
een  Mening  om. 

Det  er,  saavidt  jeg  kan  forstaa,  ikke  fortrinsvis  architektoniske  Hensyn,  der 
gør  sig  gældende,  naar  man  ønsker  Kirken  opført.  Men  lad  os  betragte  dette 
Spørgsmaal  fra  et,  skal  vi  sige  humant  Standpunkt.  Reformationens  gennem¬ 
gribende  Betydning  for  Kulturen  vil  ingen  benægte;  jeg  for  mit  Vedkommende 
ser  denne  Betydning  som  langt  mere  vidtrækkende  end  til  det,  der  kan  illustreres 
ved  en  Kirkebygning.  Dersom  den  gamle  Kirke  laa  der,  den,  hvori  de  første 
Psalmer  blev  sungne  herhjemme,  vilde  man  med  Ærbødighed  betragte  dette 
Mindesmærke  om  en  Stortid,  som  har  sat  saa  mange  og  forskelligartede  Frugter 
for  Land  og  Folk  i  kulturel  Henseende.  Den  nye  Kirke  kan  aldrig  frembringe 

den  Stemning.  Og  kan  den  ikke  det,  maa  man  absolut  hellere  lægge  Kirken 
(dersom  den  tiltrænges!)  et  andet  Sted. 

Nej!  havde  vi  Raad  —  men  det  har  vi  nok  ikke  —  til  at  rejse  et  Mindes¬ 
mærke,  der  fortalte  stort  og  almenfatteligt  om  den  Kulturbølge,  der  skyllede  ind 
over  Landet,  saa  man  gennem  dette  Mindesmærke  forstod  ikke  alene  Saatiden, 
Reformationen,  men  lige  saa  meget  den  rige  Høst,  der  kom  efter,  ikke  blot  den 
Vækkelse  af  Menighedslivet,  der  var  en  direkte  Følge  af  Løsrivelsen  fra  Pave¬ 
dømmet,  men  hvad  der  har  haft  en  nok  saa  stor  Betydning:  den  frie  Udfoldelse 
af  I  ankelivet,  som  har  sat  Spor  i  Videnskab,  Kunst,  Haandværk  og  Industri! 
Et  saadant  Mindesmærke  (selv  med  Hans  Tavsen  som  Hovedfigur)  kunde  dog 
maaske  nok  forliges  med  den  foreslaaede  Bygning,  aldenstund  det  næppe  vil 
være  vanskeligt  at  paavise,  at  .Reformationen  er  det  fjerne  Udgangspunkt  for  det 
kulturelle  Fremskridt,  der  ligger  i  Begreberne  Sport  og  Renlighed. 

Og  kunde  saa  Raadhusmuseet  installeres  i  Taarnet,  vilde  Pladsen  faa  et  ret 
borgerligt  Præg;  men  det  var  da  endelig  ogsaa  det  borgerlige  Element,  der,  paa 
Basis  af  den  nævnte  Stortidssstrømning,  kom  frem  i  første  Række. 


¥ 


Leuning-Borch. 


I  Anledning  af  den  sidste  Tids  megen  Omtale  af  Nicolai  Taarn  og  Pladsen 
deromkring  og  Fremkomsten  af  de  forskellige,  gamle  og  nye  Projekter  til 
Bevaring  og  Forskønnelse  af  det  gamle  Taarn,  beder  jeg  om  Husly  for  et  Suk, 
aflødt  af  gentagne  Besøg  ved  Taarnet  og  i  Gaderne  derved.  Det,  der  egentlig 
faar  mig  til  at  sk}Me  Hjertet  op  i  Livet  og  tale  højt,  er  en  med  Mærket  T.  P. 
underskrevet  Artikel  i  »Architekten«  for  31.  Oktbr.,  i  hvis  Slutning  det  hedder: 
»det  private  Initiativ  synes  jo  allerede  at  pege  paa  en  gunstig  Løsning,  idet  den 
Privatbygning,  som  er  opført  mellem  begge  Kirkestræderne,  falder  godt  sammen 
med  Taarnets  Architektur«. 

Jeg  synes  nemlig,  at  der  ved  denne  Nybygning  ikke  er  taget  Hensyn  nok 
til  den  ærværdige  Nabo,  Taarnet,  derfor  blev  Sukket  baade  dybt  og  langt.  Det 
begyndte  med  at  gælde  de  gode  Herrer  Kolleger,  som  ikke  har  kunnet  nægte 
sig  ud  mod  lille  Kirkestræde  at  sætte  en  trekantet  Karnap,  der  paa  en  højst  paa¬ 
faldende  Maade  skæmmer  det  skønneste  og  mest  karakteristiske,  samlede  Billede, 
man  overhovedet  kan  faa,  nemlig  fra  Hjørnet  af  Højbroplads  og  Lille  Kirke¬ 
stræde,  —  og  det  endte  ved  den  ærede  Bygningskommission,  som  af  Mangel  paa 
kunstnerisk  Forstaaelse  har  undladt  at  benytte  en  Lejlighed  til  at  hjælpe  paa 
gammel  Tids  Synder  og  vise  Pietet  mod  et  ærværdigt  Bygningsværk.  Jeg  er 
ikke  i  Tvivl  om,  at  den  ærede  Kommission  har  haft  i  sin  Haand  at  forhindre 
føromtalte  Karnap,  dens  Form  ufortalt,  og  jeg  er  tilbøjelig  til  at  tro,  at  der 
kunde  være  opnaaet  en  Tilbagerykning  fra  den  nuværende  Gadelinie  til  Gengæld 
for  de  mange  Lempelser,  der  vistnok  er  tilstaaede,  f.  Eks.  den  store  Kvist  mod 
Kirkepladsen  og  Fremspringet  ved  Hjørnet  af  store  Kirkestræde. 

Naboerne  hen  mod  Højbroplads  ere  faa,  og  de  vil  sikkert  falde  inden  ret 
længe;  gennemførte  man  til  den  Tid  Tilbagerykningen  og  fik  lagt  blot  lidt  til 
Kirkestrædets  Bredde,  vilde  man  opnaa  at  faa  Taarnet  at  se  i  hele  sin  Majestæt, 
frit  for  alt  Paahæng. 

Her  har  været  en  saare  fortræffelig  Lejlighed  til  i  Gærning  at  vise  Pietet 
mod  St.  Nicolai  —  desværre  er  den  overset  og  forsømt. 

Maatte  lignende  Lejligheder  i  kommende  Tider  blive  bedre  udnyttede! 

Andr.  Fussing. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1901. 


(Sluttet.) 

Om  Omsætningen  af  faste  Ejendomme  faas  Oplysninger  af  nedenstaaende 
Tal,  der  angiver  Salgssummerne  for  Ejendomme,  solgte  ad  frivillig  Vej  i  de  sid¬ 
ste  4  Aar.  I  Tallene  er  ikke  indbefattet  de  indlemmede  Distrikter. 


Ved  Salg  Ved  frivillige 
underhaanden*).  Auktioner. 


Værdi  Kr.  Værdi  Kr. 

1898  .  61,565,404  925,480 

1899  .  47,847.848  5  5  5,500 

i9°° .  39,082,692  934,5  5  5 

1901 .  3  3,999,75 2  1.220,400 


Tilsammen 
Værdi  Kr. 
62,490,884 
48,403,348 
40,017,247 
35,220,152 


Aaret  1898  danner  Kulminationen  for  en  stor  Opgangsperiode  med  Hensyn 
til  Omsætning  i  faste  Ejendomme;  fra  1892 — 98  var  1/4  pCt.  Afgiften  for  Salg 
underhaanden  vokset  fra  33,811  til  153,914  Kroner,  i  de  følgende  2  Aar  er  der 
en  betydelig  Nedgang,  der  fortsættes,  om  end  noget  mindre  udpræget,  i  1901. 
Hvorledes  de  ved  Salg  underhaanden  afhændede  Grundværdier  fordelte  sig  in¬ 
denfor  større  Bydele,  fremgaar  af  nedenstaaende  Tal,  der  for  det  gamle  Kjøben- 
havn  omfatter  de  tre  sidste  Aar,  for  de  indlemmede  Distrikter  kun  1901. 


1901  1900  1899 

Kr.  Kr.  Kr. 

Indenbys  Kvarterer  9,819,460  16,235,584  15,134,672 

Kristianshavn  ....  450,004  1,529,872  1,083,780 

Voldkvartererne  ..  6,730,916  4,952,580  6,956,568 

Udenbys  Kvart.**)  16,999,372  16,364,656  24,672,828 

33099.752  39,082,692  47,847,848 

Valby .  763,160 

Brøndshøj .  844,128 

35,607,040 


Det  er  paa  de  indenbys  Kvarterer  og  Kristianshavn,  at  Tilbagegangen  falder 
i  1901,  medens  Omsætningen  for  de  udenbys  Kvarterer  viser  en  lille  og  for 
Voldkvartererne  en  ret  betydelig  Tilvækst. 


*)  Tallene  er  udregnede  paa  Grundlag  af  den  erlagte  pCt.  af  Køb  og  Salg  under¬ 
haanden.  Da  der  ikke  svares  Afgift  af  Mageskifter,  er  Værdien  af  saadanne  ikke  indbe¬ 
fattet  i  Tallene. 

**)  Herunder  Amagerbro. 

Værdien  af  de  ved  Tvangsauktion  bortsolgte  Ejendomme  udgjorde  i  Aarene 
1899,  1900  og  1901  for  det  gamle  Kjøbenhavn  1,089,000,  1,447,000  og 

1,631,000  Kr. 

Vi  vil  ikke  forlade  de  faste  Ejendomme  uden  kortelig  at  omtale  den 
Lejestatistik,  som  Kjøbenhavns  statistiske  Kontor  foretog  i  1901  paa  Grundlag  af 
de  sammen  med  Folketællingslisterne  udsendte  Beboelses-  og  Lejeskemaer,  og 
som  findes  offentliggjort  som  »Tabelværk  til  Kjøbenhavns  Statistik  Nr.  12«.  For 
Kjøbenhavn  (med  de  indlemmede  Distrikter)  gav  Undersøgelsen  følgende  samlede 
helaarlige  Lejesum: 


Samlet 

Lejesum. 

Kr. 

Deraf  for 
ledige  Lej¬ 
ligheder. 
Kr. 

Beboelseslejligheder . 

••  29,730,674 

881,446 

Blandede  Lejligheder  . .  .  . 

6,924,372 

159,582 

Forretningslokaler . 

..  20,793,552 

833,286 

57,448,598*) 

1,874,314 

Fra  1895  til  1901  var  Lejen  steget  meget  betydeligt  —  til  Dels  vel  som 
Følge  af  det  ringe  Antal  ledige  Lejligheder  i  Folketællingsøjeblikket  1901  — 
som  det  for  Beboelseslejlighedernes  Vedkommende  fremgaar  af  hosstaaende  Tabel: 


Lejligheder  paa 

Gennemsnitlig  halvaarlig  Leje 

1901 

1895 

Forhus 

Kr. 

Mellem-  og 
Baghus 

Kr. 

Forhus 

Kr. 

Mellem-  og 
Baghus 

Kr. 

1  Værelse  uden  Køkken  .... 

4  1  >40 

38,75 

37,18 

37,20 

1  Værelse  med  Køkken . 

63,15 

5  6,95 

54,24 

5  3,4i 

2  Værelser . 

108, 16 

94,84 

88,88 

CO 

O 

O 

H** 

3  Værelser . 

1 63,59 

1  3°, 83 

147,85 

129,72 

4  Værelser . 

205  ,72 

171,90 

1  88,89 

161,34 

5  Værelser . 

288,73 

273,62 

6  Værelser . 

397,23 

358,19 

7  Værelser . 

544,36 

475,69 

8  Værelser  og  derover . 

98 

°>80 

869,52 

Der  er  Prisstigning  for  alle  Lejlighedsgrupper,  om  end  i  ulige  Maal.  Den 
største  Opgang  er  der  for  Lejligheder  paa  1  Værelse  i  Forhuset  og  navnlig  for 
Toværelseslejligheder.  Derefter  aftager  Tilvækstprocenten  betydelig  for  Treværel- 


*)  I  Tallene  er  Lejeværdien  af  Friboliger  og  Lejligheder  til  modereret  Leje  ikke 
medtaget.  For  saadanne  Boliger,  beliggende  i  private  Bygninger  (Stiftelser  o.  lign.),  er 

den  aarlige  Lejeværdi  beregnet  til  489,000  Kr. 

seslejligheder  og  videre  for  Fire-  og  Femværelseslejligheder,  medens  Lejepriserne 
for  større  Boliger  atter  viser  større  Opgang.  Et  interessant  Træk  var  det,  at 
Prisstigningen  for  Toværelseslejlighederne  havde  været  betydelig  større  for  For¬ 
stadsgaderne  end  for  Gader  i  den  indre  By.  Undersøgelsen  konstaterede  en 
Prisstigning  paa  henholdsvis  29,3  og  8,4  pCt. 


Virksomheden  linder  Stadsarchitektemhedet. 

Foruden  Architektarbejde  ved  de  almindelige,  aarlige  Vedligeholdelser  er 
der  udført  Projekteringer,  Tegninger  eller  Overslag  til  følgende  Arbejder: 

1.  Ny  Skole  ved  Lians  Tavsensgade. 

2.  Ny  Politistation  i  Antonigade. 

3.  Udvidelse  af  Kommunehospitalet. 

4.  —  -  Øresundshospitalet. 

3.  Nyt  Hospital  paa  Bispebjerg. 

6.  Ny  Brandstation  paa  Amager. 

7.  Udvidelse  af  Elektrisk  Centralstation. 

8.  Ny  Tvangs-  og  Arbejdsanstalt  paa  Amager. 

9.  Ny  Administrationsbygning  for  Belysningsvæsenet. 

10.  Kostald,  Lille  Bellahøj. 

11.  Udvidelse  af  Vestre  Elektricitetsværk. 

12.  —  —  Gasværk. 


Bygningskommissionen. 

1  Aaret  1901  er  der  ialt  fuldført  31 1  Bygninger,  deraf  henholdsvis  5  og 
25  i  de  indlemmede  Valby-  og  Brøndshøjdistrikter.  Disse  Bygninger  fordeler  sig 
efter  deres  Art  saaledes: 


Hele 

Kjøbenhavn 

Deraf  i  de 

indlemmede 

Distrikter 

Offentlige  Bygninger . 

4 

2 

Hoteller,  private  Skoler,  Stiftelser . 

» 

» 

Bygninger,  udelukkende  bestemte  til  Forretningsbrug 

65 

6 

Bygninger  med  Beboelseslejligheder . 

242 

22 

311 

30 

Antallet  af  nye  Bygninger  med  Beboelseslejligheder  var  altsaa  ialt  242, 
hvoraf  4  i  Valby-  og  18  i  Brøndshøjdistriktet.  Efter  Antallet  af  Lejligheder 
fordelte  de  sig  saaledes: 

Antal  Bygninger  ialt 

Deraf  Bygninger  udeluk¬ 
kende  med  i — 4  Værel¬ 
sers  Lejligheder  (Pige¬ 
kammer  regnet  som  Væ¬ 
relse). 

Hele 

Kjøbenhavn 

Deraf  i  de 
indlemmede 
Distrikter 

Hele 

Kjøbenhavn 

Deraf  i  de 
indlemmede 
Distrikter. 

Med  1  Lejlighed . 

19 

6 

7 

2 

—  2  Lejligheder . 

62 

6 

60 

5 

—  3—4  —  . 

12 

6 

6 

3 

5—9  ~  . 

35 

3 

25 

1 

—  10—19  Lejligheder.  .  .  . 

59 

» 

43 

» 

0 

0 

cn 

! 

1 

55 

1 

50 

1 

242 

22 

191 

12 

Oplysninger  om  Antallet  af  Beboelseslejligheder,  fuldførte  i  Aarets  Løb, 
faas  af  nedenstaaende  Tabel: 


Beboelseslejligheder  med 

Antal  Lejligheder  fuldførte  i  Aarets  Løb 

I  nye  Bygninger 

Ved  Omdannelse  af 
gamle  Bygninger 

Hele 

Kjøbenhavn. 

Deraf  i  de 
indlemmede 
Distrikter. 

Hele 

Kjøbenhavn 

Deraf  i  de 
indlemmede 
Distrikter 

1 

Værelse 

med  Køkken  .... 

23 

» 

» 

» 

1 

— 

uden  —  .... 

59 

2 

» 

» 

2 

— ■ 

med  Pigekammer  . 

39 

» 

» 

» 

2 

— 

uden  — 

1,330 

24 

2 

I 

3 

— 

med  — 

554 

2  1 

» 

» 

3 

— 

uden  — 

528 

1 1 

4 

» 

4 

— 

med  — 

145 

17 

1 

» 

4 

— 

uden  — 

41 

5 

1 

» 

5 

—  ' 

foruden  Tyendev. . 

3é 

4 

» 

» 

6 

— 

—  —  . 

45 

1 

» 

» 

7 

— 

—  —  . 

24 

2 

» 

» 

8 

— 

og  derover  foruden 

Tyendeværelser  . 

40 

3 

» 

» 

2,864 

90 

8 

I 

Det  samlede  Antal  nye  Beboelseslejligheder  i  1901  er  for  Kjøbenhavn  uden 
Indlemmelserne  2,781,  for  Valby  distriktet  7  og  for  Brøndshøjdistriktet  84  mod 
for  Aaret  henholdsvis  3,157,  420  og  594.  Desuden  indrettedes  i  Aarets  Løb 

123  Forretningslokaler  og  233  Butiker,  deraf  i  Valby  1  Forretningslokale  og  i 
Brøndshøj  4  Forretningslokaler  og  8  Butiker.  I  1900  indrettedes  af  Forretnings¬ 
lokaler  og  Butiker  henholdsvis  i  Kjøbenhavn  88  og  387,  i  Valby  6  og  8,  i 
Brøndshøj  38  og  66. 

Til  fuldstændig  Oplysning  om  den  virkelige  Tilvækst  i  Antallet  af  Lejlig¬ 
heder  vilde  der  yderligere  kræves,  at  man  kendte  Afgangen  af  Lejligheder  ved 
Omdannelse  eller  Nedrivning  af  gamle  Bygninger.  Paa  dette  Omraade  er 
imidlertid  de  foreliggende  Oplysninger  ufuldstændige ;  dog  kan  det  anføres,  at 
der  fra  2 det  Bygningsdistrikt  meldes  en  Afgang  af  24  Beboelseslejligheder,  fra 
5  te  Distrikt  af  2. 

Til  Belysning  af  Byggevirksomheden  ved  Aarets  Udgang  skal  endnu  kun 
anføres,  at  Antallet  af  anmeldte  Bygninger  med  Beboelseslejligheder  den  31te  De¬ 
cember  var  241,  deraf  paabegyndte  2 1 2.  Pleraf  faldt  paa  Valby  henholdsvis 
27  og  27,  paa  Brøndshøj  29  og  21.  Antallet  af  Lejligheder,  der  vilde  blive 
indrettede  i  de  ved  Aarets  Udgang  under  Opførelse  værende  Bygninger,  var 
følgende : 


Beboelseslejligheder  med 

Hele 

Kjøbenhavn 

Deraf  i  de 
indlemmede 
Distrikter 

1 

Værelse 

med  Køkken . 

29 

i 

1 

— 

uden  —  . 

2 

» 

2 

Værelser 

med  Pigekammer . 

2  i 

» 

2 

— 

uden  —  . .  . 

1,144 

60 

3 

— 

med  — -  . 

612 

46 

3 

— 

uden  —  . 

733 

122 

4 

— 

med  —  . 

94 

13 

4 

— 

uden  —  . 

1 1 5 

26 

5 

— 

foruden  Tyendeværelser . 

79 

1  , 

6 

— 

. 

49 

» 

7 

— 

—  —  . 

24 

i 

8 

— 

og  derover  foruden  Tyendeværelser  .  .  . 

4 

» 

2,905 

270 

Desuden  36  Forretningslokaler  og  206  Butiker,  hvoraf  i  de  indlemmede 
Distrikter  henholdsvis  8  og  20.  Ved  Aarets  Begyndelse  var  de  tilsvarende  Tal 
for  Kjøbenhavn  2,149  Beboelseslejligheder,  62  Forretningslokaler  og  228  Bu¬ 
tiker,  for  Brøndshøj  henholdsvis  164,  18  og  14,  medens  Oplysninger  forValby 
mangler. 

For  Overtrædelser  af  Bygningslovens  Bestemmelser  er  i  1901  til  Kriminal- 
og  Politiretten  henvist  59  Sager,  af  hvilke  33  Stkr.  er  afgjorte  med  Bøder  til 
Kommunens  Kasse,  1  med  Bøde  til  Rettens  Fattigkasse,  medens  10  Sager  er 
afgjorte  uden  Bøde  og  1  Sag  hævet.  Ved  Aarets  Udgang  henstod  endnu  som 
uafgjort  14  Sager. 

FREMTIDENS  MUSIKSAL. 


Det  er  bekendt,  at  den  store  Komponist  Richard  Wagner,  hvis  Operaer  er 
saa  epokegørende  og  danne  Skel  i  Tonekunsten,  udstrakte  sine  reforma¬ 
toriske  Ideer  ogsaa  til  andre  Kunstarter.  Ikke  alene  bragte  han  nye  Tanker  frem 
m.  H.  t.  den  digteriske  Text,  der  var  underlagt  Musiken  og  den  dramatiske 
Fremstilling  paa  Scenen;  han  satte  tillige  sin  enestaaende  Energi  og  Autoritet 
ind  paa  at  konstruere  hele  Theaterbygningen,  derunder  bl.  a.  Tilskuerpladsen, 
fra  ny  af.  Flans  Syn  paa  Kunsten  var  storslaaet,  som  hans  egne  Kompositioner 
ere  det;  han  vilde,  at  alle  de  forskellige  Kunster  skulde  gaa  op  i  en  højere 
Enhed,  smelte  sammen  i  en  Harmoni,  der  med  vældig  Magt  kunde  gribe  Til¬ 
skueren  og  Tilhøreren,  saa  at  denne  ikke  kunde  gøre  Rede  for,  hvor  den  ene 
Kunsts  Magtomraade  begyndte  og  den  andens  hørte  op.  Mest  kendt  mellem 
disse  Forslag,  som  han  fik  realiseret  i  Operabygningen  i  Baireuth,  mest  omtalt 
og  tildels  efterlignet  andre  Steder  er  dette,  at  Orkestret  skulde  være  skjult  for 
Publikum,  der  blot  maa  fornemme  Tonernes  Magt,  naar  de  bruse  frem  fra  et 
Dyb  foran  Scenen  og  ikke  adspredes  fra  den  egentlige  Kunstnydelse  ved  Synet 
af  alle  de  udøvende  Musikere  og  af  de  mange  forskellige  Musikinstrumenter. 

Det  var  at  vente,  at  denne  Bevægelse  maatte  tage  stærkere  Fart  og  finde 
nye  Felter,  især  hos  en  Nation  som  den  tyske,  der  grunder  over  alt  muligt  og 
besjæles  af  Trangen  til  at  uddybe  alle  Themaer  mellem  Himmel  og  Jord.  Fra 
Theatret  og  Operaen  maatte  det  næste  Skridt  være  at  reformere  Koncertsalen; 
her  maatte  netop  foreligge  en  Opgave  for  denne  Nation,  der  paa  Musikens  Om- 
raade  har  frembragt  de  største  Kunstnere  og  skabt  de  største  Kunstværker,  Ver¬ 
den  hidtil  har  kendt.  Man  ser  nye  Perspektiver  aabne  sig  for  de  Architekter,  i 
hvis  Lod  det  falder  at  skulle  føre  det,  som  er  sundt  og  godt  i  den  hele  Tanke¬ 
gang,  ud  i  Livet.  Om  det  skulde  være  Tyskerne  selv  forbeholdt  at  magte  den 
architektoniske  Side  af  Sagen,  er  vel  tvivlsomt;  dertil  har  andre  Nationer,  i  alt 
Fald  vi  Danske,  ikke  særlig  Tiltro.  Men  Tanken  er,  saavidt  vides,  fra  først  frem¬ 
kommet  i  Tyskland,  og  der  vil  sikkert  ogsaa  der  blive  arbejdet  stærkt  paa  at 
give  den  Virkelighedens  Liv.  Thi  Et  maa  man  indrømme  Nationen  med  hele 
dens  spekulative  Hang:  der  gives  flere  Ting  mellem  Loft  og  Gulv,  end  Archi- 
tekten  i  sin  Visdom  drømmer  om. 

Det  er  med  Interesse,  man  læser  en  Artikel  om  dette  Emne  af  Poul  Marsop 
i  Tidsskriftet  »Die  Musik«  (2.  Aarg.  Hefte  I).  Blandt  megen  Svulst  og  Affektation 
findes  gode  og  træffende  Bemærkninger. 

Forfatteren  begynder  med  at  udtale,  at  det  kun  er  faa  blandt  dem,  der 
kalde  sig  for  dannede,  hvem  det  nuomstunder  er  ligegyldigt,  om  Anlæget  af 
Rummene  i  en  Museumsbygning  svarer  til  dens  Formaal  eller  ej,  og  om  Ud¬ 
styrelsen  er  afpasset  eller  ikke  efter  de  Billeder  og  plastiske  Arbejder,  der  er 
udstillede.  Men  Hundredtusinder  af  aandeligt  ganske  vaagne  Mennesker  besøge 
endnu  vore  Opera-  og  Skuespilhuse  uden  at  gøre  sig  nogen  Tanke  om,  hvor¬ 
vidt  der  bestaar  en  indre  Harmoni  mellem  de  paa  Scenen  fremstillede  Værker 
og  Tilskuerrummets  Architektur.  Og  der  er  vist  knap  en  eneste,  som  gør  sig 
det  Spørgsmaal  klart,  om  man  har  noget  andet  og  bedre  at  vente  af  den,  der 
bygger  en  Koncertsal,  end  at  han  skal  sørge  for,  at  der  er  Plads  til  saa  mange 

Tilhørere  som  muligt  paa  Gulvet  og  Gallerierne,  der  møjsommeligt  er  pinte  ind 
i  en  firkantet  Plan,  at  der  til  de  Udøvende  er  et  tilstrækkeligt  stort,  skraanende 
Podium  i  en  Slags  afsluttende  Niche,  og  at  det  hele  faar  et  »saavidt  muligt 
muntert  og  festligt  Præg«.  Mange  er  tilfredse,  naar  der  blot  blandt  smagløse 
Plydsdraperier  og  kummerlige  Stukornamenter  er  indflettet  et  Par  Gibsbuster 
eller  Relief-Medaillons  af  berømte  Tonedigtere  med  tilføjede  Navne  i  forgyldte 
Kæmpebogstaver;  saa  ved  jo  enhver,  at  man  ikke  er  i  en  Dansesal,  men  i  en 
Koncertsal. 

(Fortsættes.) 


TEKNISKE  MEDDELELSER. 

Limfarvens  Lugt.  Den  ubehagelige  Lugt,  som  i  lang  Tid  holder  sig  i 
Værelser,  hvis  Vægge  er  malede  med  Limfarve  og  som  for  en  Del  skyldes 
Dekomposition  af  Limen,  skal  kunne  undgaas  ved,  at  man  til  Limfarven  sætter 
en  ringe  Mængde  tvekulsur  Kali. 

¥ 

Brandsikker  Beklædning.  1  Tyskland  har  man  i  de  senere  Aar  i  udstrakt 
Grad  benyttet  en  Slags  Gipsplader  (Gipsdielen)  til  Beklædning  af  Træ-  og  Jærn- 
konstruktioner.  Da  Anbringelsen  af  disse  Plader  imidlertid  ofte  er  vanskelig  og 
kræver  særligt  øvede  Arbejdere,  har  den  bekendte  Mack’ske  Gipsplade-Fabrik  nu 
begyndt  at  fabrikere  en  ny  Slags  Plader,  der  lettere  lader  sig  anbringe  om  de 
forskellige  Konstruktionsdele.  De  bestaar  af  1,5 — 2  ctm.  tykke  Stænger  af 

Isolationsmaterialet,  som  er  opklæbeae 
ved  Siden  af  hinanden  paa  et  Jutestof, 
saaledes  at  de  fremstillede  Plader,  der 
er  66  ctm.  brede  og  1,50  Meter  lange, 
kan  rulles  sammen.  Paa  Træbjælker 
befæstes  denne  Beklædning  ved  Hjælp  af 
Staaltraadsstifter,  hvorefter  Fugerne  ud¬ 
fyldes  med  Mørtel  og  hele  Overfladen  for¬ 
synes  med  et  Pudslag  at  10  mm.’s  Tykkelse.  Beklædningen  kan  ogsaa  benyttes 
med  Jutevævet  udad  og  behøver  da  kun  et  ganske  tyndt  Pudsdække.  Paa  hos- 
staaende  Tegning  er  vist,  hvorledes  Beklædningen  anvendes  ved  Jærnbjælker. 
Først  anbringes  et  Underlag  for  Beklædningen,  dette  kan  bestaa  af  Gipsmørtel 
paa  et  Skelet  af  Jærntraad.  Beklædningspladerne  fastgøres  til  Underlaget  ved 
Hjælp  af  galvaniserede  Traadstifter,  hvorefter  de  omvikles  spiralformet  med  Jærn¬ 
traad  og  beklædes  med  Puds.  Omkostningerne  ved  en  saadan  Beklædning  be¬ 
løber  sig  til  3—3,50  Mark  pr.  □  Meter. 

Mørks  Bageri  i  Hørsholm, 
der  ejes  af  Hr.  Køb¬ 
mand  Bernhard  Kjær,  Kjøben- 
havn,  er  i  Sommer  bleven 
ombygget  af  Architekt  K.  Var- 
ming  med  Bygmester  Leffland 
som  Entreprenør.  Bagerovnen, 
der  er  opført  af  Murermester 
Weidemann,  Kjøbenhavn ,  er 
en  to-etages  Kanalovn  ;  Gulvet 
i  Bageriet,  Væggene  over  Ar¬ 
bejdsbordene  og  Ovnens  ud¬ 
vendige  Sider  er  beklædte 
med  Fliser  af  brændt  Ler. 
Skorstenen  bar  en  Højde  af 
27  Alen.  Over  Bageriet  er 
Melmagasin  med  Opbejsning 
ved  »Underkørsel«. 

Som  man  vil  se  af  om- 
staaende  Plan,  har  Byggegrun¬ 
dens  smalle  og  langstrakte  Form 
gjort  det  nødvendigt  at  træffe 
særlige  Foranstaltninger,  for  at 
de  hygiejniske  Fordringer,  der 
stilles  til  et  moderne  Bageri, 
i  størst  muligt  Omfang  har 
kunnet  tilfredsstilles. 

¥ 

Enhver,  der  er  kendt  og 
færdes  meget  i  Hørsholm,  kan 
ikke  undgaa  at  anstille  Sam- 

BAGERI  I  ARCHITEKT 

HØRSHOLM.  K.  VARMING. 


menligning  mellem  Før  og  Nu.  Indtil 
for  faa  Aar  siden  laa  den  lille  By  som 
en  fra  Verden  afgrænset,  fredelig  Idyl ; 
i  de  hyggelige  Gader  og  stilfulde  Alleer 
saas  kun  sjældent  andre  Mennesker 
end  Beboerne  af  de  lave  Huse  fra  den 
»gode,  gamle  Tid«.  Men  Kystbanen 
kom,  og  med  den  kom  Uro  og  For- 
retningstravlhed,  Cyklister,  Landliggere 
og  —  Byggespekulation.  De  gamle 
Huse  var  formentlig  ikke  »tidssva¬ 
rende«,  ej  beller  tilstrækkelige  for  den 
voksende  Arbejder-  og  Landliggerskare, 
og  Villaer  i  »moderne  Stilarter«  lige 
fra  Chr.  IV.  til  »up  to  date«  skød 
frem  af  den  fede  Muld.  I  broget 
i  Mangfoldighed  ligger  de  nu  om  det 
gamle  Hørsholm,  røde,  hvide,  gule, 
graa  —  der  er  noget  for  enhver 
Smag.  Paa  et  Par  Undtagelser  nær 
skyldes  den  moderne  Architektur  ude¬ 
lukkende  lokale  Kunstnere,  og  det 
er  beklageligt  at  se,  i  hvor  høj  Grad 
disse  gode  Folk  maa  være  blottede 
for  Følelse.  Kaster  man  et  Blik  paa 
det  Kvarter,  der  er  bygget  lige  ved 
Hørsholm,  Nord  for  Rungstedvejen, 
maa  man  forfærdes  over  den  Raahed, 
der  præger  alle  disse  Huse,  som  skyl¬ 
der  en  stedlig  Tømrer  deres  Eksistens. 
Mange  Hørsbolmere  bar  selv  Øje  for 
dette  og  indser  klart,  at  en  saadan 
Mand  er  til  stor  Skade  for  Byen, 
fordi  han  i  sin  Uvidenhed  forsimpler 
dens  Fysionomi  og  ødelægger  al  Fin¬ 
hed  og  Stemning,  hvad  der  hævner 
sig  rent  praktisk  ved  Nedgang  i  Vær¬ 
dien  af  Grunde  og  Ejendomme. 
Det  er  trist  at  se  en  af  Naturen  saa 
begunstiget  Plet,  hvor  der  —  med 
Tilknytning  til  det  Gamle  —  kunde 
skabes  det  skønneste  Villakvarter, 
blive  saaledes  i  Bund  og  Grund  øde¬ 
lagt  af  den  tarveligste  Byggespekula¬ 
tion,  uden  at  et  Menneske  er  i  Stand 
til  at  forhindre  det.  K.  Varming. 

REALSKOLEN 
I  NÆSTVED. 

Etter  en  offentlig  Konkurrence 
om  Tegninger  i  Foraaret 
1900,  hvor  to  af  »Akademisk 
Architektforening«s  Medlemmer 
var  tilkaldte  som  Dommere,  blev 
Architekt  K.  Varming  antaget 
som  Leder  af  Arbejdet.  Skolen 
er  opført  af  Kommunen,  og  et 
Byraadsudvalg  under  Ledelse  af 
Hr.  Købmand  H.  Sommer  funge¬ 
rede  som  Bygherre.  Skolebyg¬ 
ningen  indeholder  20  Klassc- 
- 

værelser  (9  X  1 1  Ak),  Gymna¬ 
stiksal  og  Forsamlingssal.  I  Kæl¬ 
deren  findes  Pedelbolig, Økonomi¬ 
rum,  Varmeværk,  Omklædnings¬ 
rum  for  Gymnastiksalen  (hvis 
Gulv  ligger  i  Højde  med  Kælder- 
gulvet),  en  Badstue  og  en  stor 
Sløjdklasse  (9X33  Al.).  Tag¬ 
etagen  skal,  ved  eventuel  Ud¬ 
videlse  af  Elevantallet,  kunne  ind- 
rettes  til  at  optage  Skolens  Sam¬ 
linger,  Fysikklasse  m.  m.  Der 
vil  da  kunne  rummes  500  Elever. 
Skolen  er  baseret  paa  Fælles¬ 
undervisning  af  Drenge  og  Piger 
gennem  alle  Klasser. 

Architekt  Wilsbech  af  Næst¬ 
ved  har  været  Konduktør;  In¬ 
geniør  S.  Koen,  Kjøbenhavn,  har 
projekteret  Varmeværket  og  In¬ 
geniør  Friis,  Næstved,  Kloak-, 
Vand-  og  Gasindlæget. 

Med  Undtagelse  af  Sten¬ 
huggerarbejdet  er  alle  Arbejder 
udførte  af  Haandværkere  i  Næst¬ 
ved,  og  det  skal  her  nævnes,  at 
det  har  været  en  Fornøjelse  at 
arbejde  sammen  med  dem  paa 
Grund  af  deres  udviste  Interesse 
og  Dygtighed.  K.  V. 

ST.  NICOLAI  KIRKEPLADS. 


Nicolai  Taarn  og  Pladsen  omkring  det,  hvor  Slagterboderne  findes,  er  efter- 
haanden  »komne  paa  Mode«.  Det  er  ligesom,  om  de  er  bievne  »opda¬ 
gede«,  vel  sagtens  mest  paa  Grund  af  de  Projekter  til  Pladsens  Anvendelse,  der 


stamme  fra  Architekterne  Wenck  og  Leuning  Borch,  og  som  have  været  om¬ 
talte  og  illustrerede  i  Dagspressen  foruden  i  »Architekten«.  Det  er  jo  altid  glæde¬ 
ligt  at  se,  at  det  kjøbenhavnske  Publikum  har  saa  megen 
Interesse  for  sin  egen  kjære  By,  at  det  kan  beskæftige  sig 
med  noget,  der  vedrører  dens  Udseende  —  en  8,  14  Dages 
Tid.  Skulde  der  virkelig  være  nogen  alvorlig,  almindelig 
Stemning  for  at  redde  hele  denne  Plads  ud  af  den  vanrøg¬ 
tede  Tilstand,  hvori  den  saa  længe  har  været  nedsunken,  — 
skulde  der  ud  af  de  forskellige  Ideer  fra  enkelte  Architek- 
ters  Side  og  af  de  mere  eller  mindre  dybtfølte  Suk  i  Dags¬ 
pressen,  som  stamme  fra  »Maven«  (ø:  den  i  Nicolai  Taarn), 
virkeligt  blive  givet  den  ikke  uvigtige  Sag  et  Stød  fremad,  da 

vilde  der  endda  være  nogen  Grund  til  at  se  lysere  paa  Forholdene  og  mene,  at 
dog  ikke  alt  Haab  er  ude  om  engang  at  faa  Kommunen  til  i  alt  Fald  at  give 

Afkald  paa  den  sølle  Indtægt  af  1000  Kr.,  som  stammer  fra  Udlejningen  af 
Taarnets  nederste  Etage,  og  give  den  en  værdigere  Skikkelse. 

Blandt  Projekter,  som  berøre  Nicolai-Pladsens  Omgivelser,  skal  endnu  næv¬ 
nes  det,  som  er  fremkommet  i  Theaterkommissionen,  og  som  gaar  ud  paa  at 
lægge  et  Theater  for  Skuespil  paa  den  Bygningsfirkant,  som  begrænses  af  Nicolai- 
gade,  Dybensgade,  Admiralgade  og  Vingaardsstræde,  med  Facade  mod  Nicolaiplads. 
Den  nye  Bygning  vilde  derved  kunne  faa  en  Plads  paa  ca.  5000  Q  Al.  til  sin 
Raadighed;  og  en  naturlig  Følge  af  dens  Opførelse  vilde  det  være,  at  Pladsen 
blev  fri  og  aaben.  Forsaavidt  — -  uden  at  gaa  nærmere  ind  paa  Projektets  Enkelt¬ 
heder  —  vilde  denne  Tanke  være  udmærket,  og  man  maatte  ønske  den  gennem¬ 
ført,  hvad  den  vel  egentlig  ikke  har  megen  Udsigt  til  at  blive  paa  Grund  af  sin 
Kostbarhed.  Man  tør  dog  vistnok  med  stor  Rimelighed  gaa  ud  fra,  at  det  ene 
er  Hensynet  til  Theatret  selv  —  som  jo  naturligvis  i  og  for  sig  er  det  fornem¬ 
ste  — ,  der  har  været  bestemmende  og  ikke  architektoniske  Hensyn,  der  plejer 
at  være  rent  underordnede  og  tilsidesatte  i  alle  Kommissioner,  der  ikke  netop 
skulle  beskæftige  sig  hermed.  Dette  er  saa  meget  mere  slaaende,  naar  man  ser 
et  andet  Projekt  fra  lige  saa  kompetent  Side,  som  gaar  ud  paa  at  lægge  Skue¬ 
spilhuset  paa  Kongens  Nytorv  foran  Nyhavn !  Denne  smukke  Udsigt  over  Kanalen 
og  dens  Skibe  er  iforvejen  tilstrækkeligt  ødelagt  ved  Anbringelse  af  Bethelskibet, 
et  Pissoir  og  et  monumentalt  Nødtørftshus,  det  ene  værre  end  det  andet;  men 
Bygningerne  er  af  lettere  Art  og  kan  jo  muligvis  engang  blive  fjernede,  naar 
man  nu  bliver  lige  saa  ivrig  derfor,  som  man  i  mindre  end  en  Maaned  har  været 
m.  H.  til  Slagterboderne.  Men  et  Theater  paa  dette  Sted - - ! 

¥ 

Red.  har  fra  Hr.  Kommunelærer  Frederik  Rasmussen  modtaget  følgende 
Indlæg  i  det  omdebatterede  Spørgsmaal: 

Naar  Hr.  Wenck  —  eller  en  anden  Architekt  —  tegner  et  Billede  af  en 
paatænkt  Bygning  og  under  Billedet  skriver:  »Facade  mod  Nicolaigade«  eller 
hvilken  Gade,  det  nu  er,  saa  tror  vist  de  fleste  Lægfolk,  at  saadan  maa  Pro¬ 
spektet  vise  sig  for  den,  der  staar  paa  et  bestemt  Sted  i  den  paagældende  Gade. 

Vi  viser  Kunstneren  den  Tillid,  at  vi  tror  ham  paa  hans  Ord  (ø:  hans  Teg¬ 
ning),  og  vi  har  lidt  ondt  ved  at  forstaa,  at  naar  denne  viser  det  halve  Taarn 
over  Bygningen,  saa  skal  dette  betyde,  at  Taarnet  er  der  ikke,  og  det  kræves 
af  os,  at  vi  selv  skal  gribe  Passer  og  Lineal  for  at  forstaa  Architektens  Mening 
og  finde,  hvor  Taarnet  da  er. 

Saa  vidt  jeg  kan  skønne,  maskerer  Bygningen  Taarnet  i  den  Grad,  at  vi 
allertidligst  paa  Genbohusets  Tredie-Sal  vil  kunne  begynde  at  skimte  lidt  deraf; 
men  selv  om  vi  stiger  op  paa  dette  Huses  Tagrygning,  vil  vi  ikke  faa  saa  meget 
af  Taarnet  at  se,  som  paa  Billedet  er  vist.  Staar  vi  der,  vil  endda  »paa  Grund 
af  Gadens  ringe  Bredde«  den  nederste  Halvdel  af  Facaden,  vi  skulde  se,  være 
maskeret  af  Huset,  vi  staar  paa. 

Hr.  Wencks  af  Taarnet  smykkede  Facadebillede  er  altsaa  ganske  imaginært: 
blev  hans  Plan  virkeliggjort,  vilde  det  intetsteds  fra  kunne  ses  materialiseret. 

Som  det  fremgaar  af,  hvad  jeg  andetsteds  har  skrevet,  hører  jeg  til  dem, 
der  ønsker,  at  Nicolai  Kirkeplads  maa  blive  bevaret  ubebygget. 

Der  er  herfra  til  Holmens  Kirke  400  Alen,  ligesaa  til  Helligaandskirken, 
Slotskirken  ligger  ca.  300  Alen  borte  og  Trinitatis  ca.  700  Alen. 

Trang  til  nogen  Kirke  her,  som  af  Kammerherre  Meldahl  foreslaaet,  er  der 
da  næppe.  Næppe,  nu  og  mindre  i  Fremtiden ,  da  Folketallet  her  i  Kvarteret  jo 
maa  tage  betydeligt  af  ved  Reguleringen  af  Holmensgade  og  dens  Omgivelser  — 
en  Regulering,  der  maa  komme. 

Skønt  jeg  indrømmer,  at  Kammerherre  Meldahls  Plan  er  den  mest  pietets¬ 
fulde  af  de  fremkomne,  mener  jeg  dog,  at  det  vil  være  endnu  mere  pietetsfuldt 
at  bevare  Taarnet  som  det,  det  er:  en  overmaade  skøn  Levning  af  den  Kirke, 
hvori  Reformationen  først  kom  til  Orde  herhjemme.  Nu  at  opføre  en  Kirke, 
hvori  det  blev  et  væsentligt  Led,  vilde  dog  være  at  sætte  en  ny  Lap  paa  et 
gammelt  Klædebon,  og  det  til  og  med  en  Lap,  som  maatte  blive  Hovedsagen. 

Frederik  Rasmussen. 


EN  FOLKEBADEANSTALT. 

Yed  en  enkelt  Mands  Interesse  og  storslaaede  Gavmildhed  er  der  i  Byen 
Miinchen  bleven  opført  en  Badeanstalt,  som  paa  Grund  af  sin  praktiske 
Indretning  og  smagfulde  Udstyrelse  er  bleven  omtalt  med  den  største  Aner¬ 
kendelse  i  udenlandske 
Fagblade.  Anstalten,  der 
er  anlagt  for  Befolknin¬ 
gens  brede  Lag,  bærer 
efter  sin  Stifter,  Ingeniør 
Karl  v.  Muller,  Navnet: 
Det  Miillerske  Folkebad. 

Bygningen,  som  ind¬ 
tager  et  Fladerum  af  om¬ 
trent  4000  Kvadrat-Meter, 
indeholder  en  fuldstæn¬ 
dig  Badeanstalt  for  Mænd 
og  Kvinder,  Svømme¬ 
bassiner,  Karbade,  Damp¬ 
og  romerske  Bade  og  des- 
uden  et  Hundebad. 

Kælderetagen  inde¬ 
holder  Brusebade  for 
Mænd  og  Kvinder,  et 
Karbad,  et  Dyndbad,  Toi¬ 
let-  og  Klosetindretninger 
samt  de  for  Anstalten  nød¬ 
vendige  Vadske-  ogTørre- 
rum,  Rullekælder,  Ma¬ 
skinrum  o.  s.  v.  I  Stue¬ 
etagen  findes  en  rummelig 


FOLKEBAD  1  MUNCHEN.  SVØMMEHAL  FOR  MÆND. 

Forhal  med  Billetkontor  samt  Udleveringsrum  for  Haandklæder  og  Badedragter. 
Hertil  slutter  sig  paa  begge  Sider  Venteværelser  for  Mænd  og  Kvinder,  hvorfra 
der  atter  er  let  Adgang  til  de  paagældende  Afdelingers  Svømmebade.  I  Mands¬ 
afdelingen  findes  desuden  i  Stueetagen  1 3  Karbade,  et  Rekvisitrum  og  en  Frisør¬ 
stue,  medens  der  i  Kvindeafdelingen  kun  findes  6  Karbade  i  denne  Etage,  da 
den  øvrige  Del  af  Planen  paa  denne  Side  optages  af  det  romerske  Bad  samt  et 
Rum,  hvor  lettere  Forfriskninger  kan  indtages. 

Paa  første  Sal  er  særligt  Karbadene  anbragte,  og  heraf  er  der  19  i  Mands- 
og  29  i  Kvindeafdelingen,  desuden  findes  de  fornødne  Rekvisit-  og  Toiletrum. 
Endelig  ligger  14  Baderum  saaledes,  at  de  kan  benyttes  enten  fra  Mands-  eller 
Kvindeafdelingen,  eftersom  Tilstrømningen  til  disse  fordrer  det. 

Anden  Sal  indeholder  Kontorer,  Forvalterbolig,  Depotrum  samt  en  Del 


Reserverum.  1  Taarnets  forskellige  Etager  findes  mindre  Boliger  for  Badeper¬ 
sonalet  samt  to  store  Vandbeholdere. 

Brusebadene  i  Kælderen  har  deres  egen  Indgang  med  Ventesal  og  Billet¬ 
kontor.  Der  findes  3  Brusebade  for  Kvinder  og  1 5  for  Mænd.  Brusecellerne, 
som  hver  bestaar  af  en  Afklædnings-  og  en  Bruseafdeling,  er  anbragte  i  en  lang 
Række,  foran  hvilken  findes  en  bred  Gang,  hvor  de  Badende  kan  opholde  sig, 
medens  de  venter,  og  bagved  findes  en  smallere  Gang  for  Betjeningen.  Af 
Renlighedshensyn  er  Bruseafdelingen  helt  beklædt  med  Marmorplader. 

Svømmebadet  i  Mandsafdelingen  er  en  rummelig,  aflang  Hal  med  et  hvælvet 
Loft,  dannet  af  Rabitsværk.  Store  Vinduer  i  Sidevæggene  bringer  rigeligt  Dag¬ 
lys  ind  i  det  i  hvid  Tone  holdte  Rum.  Svømmebassinet  er  12,26  m.  bredt  og 
30,60  m.  langt  og  er  paa  det  dybeste  Sted  2,50  111.  og  paa  det  laveste  0,80  m. 
dybt.  Gulve  og  Sidevægge  er  beklædte  med  glaserede  Mettlacher-Fliser.  Til- 


førselen  af  Badevandet  i  den  rette  Varmegrad  saavelsom  Vedligeholdelsen  heraf 
og  Vandets  Bevægelse  besørges  ved  Pulsometre.  To  Gange  om  Ugen  bliver 
Bassinet  fuldstændig  tømt  og  renset. 

Afklædningscellerne  er  anlagte  efter  moderne  Fordringer  og  er  saaledes  pla¬ 
cerede,  at  den  Badende  kun  ad  en  ydre  Gang  kan  naa  til  Svømmebassinet  og 
derfor  maa  være  forsynet  med  Badefodtøj ;  denne  Ordning  er  gennemført,  for  at 
Vandet  i  Bassinet  skal  kunne  holdes  rent  saa  længe  som  muligt. 

Afklædningsrummene  er  anbragte  i  to  Etager  med  44  i  nederste  Etage  og  40 
paa  Galleriet  og  strækker  sig  langs  begge  Længdesider  af  Bassinet ;  de  er  udførte  af 
Træ  og  saaledes  konstruerede,  at  Døren  lukkes,  naar  den  lille  Bænk  i  Cellen  klappes 
ned.  Foruden  disse  Rum  findes  endnu  paa  Galleriet  en  stor,  aaben  Afklædnings¬ 
plads  med  et  større  Antal  smaa  Klædeskabe,  som  er  anbragt  bag  Siddepladserne. 


FOLKEBAD  I  MUNCHEN.  '  I  '  '  '  i”  f 

A  Forhal,  B  Venteværelse  for  Mænd,  C  Venteværelse  for  Kvinder,  D  Billetkontor  og  Udlevering  af  Haandklæder  m.  m. 
E  Frisør,  F  Karbade  for  Mænd,  G  Svømmebad  for  Mænd,  H  Afvaskningsrum,  /  Svømmebad  for  Kvinder,  K  Afvasih 
ningsrum,  L  Liggeceller,  M  N  O  Afdeling  for  romersk  Bad,  P  Kafé. 

Førend  de  Badende  maa  benytte  Svømmebassinet,  skal  de  foretage  en  Af- 
vadskning  i  en  særlig  dertil  indrettet  Hal,  der  støder  umiddelbart  op  til  den 
egentlige  Svømmehal;  i  dette  Afvadskningsrum,  hvor  der  findes  særlige  Afdelinger 
for  Mænd  og  Drenge,  er  praktiske  Bruseindretninger  og  Fodbadekar.  Klosetter 
og  Pissoirs  er  anlagte  paa  forskellige,  let  tilgængelige  Steder. 

Kvindeafdelingens  Svømmehal  har  kuppelhvælvet  Loft  og  højt  Sidelys; 
Hvælvingen  er  dannet  af  Rabitsværk.  Udstyrelsen  og  Anlæget  er  i  Hoved¬ 
trækkene  overensstemmende  med  Mandsafdelingens.  Der  findes  her  32  Afklæd- 
ningsrum  i  underste  Etage  og  36  paa  Galleriet  samt  en  aaben  Afklædningsplads 
med  Skabe.  Foruden  det  større  Afvadskningsrum  findes  her  tillige  en  enkelt 
Celle  til  lignende  Øjemed.  Bassinets  Maal  er  10,70  X  17,60  m. 


Karbadene  er  indrettede  efter  Cellesystem,  og  hvert  Bad  danner  et  fuldstæn¬ 
digt  aflukket  Rum  for  sig.  Karrene  er  udførte  i  Monierværk  og  er  med  en 
Trediedel  af  deres  Højde  sænkede  under  Gulvets  Niveau.  Saavel  Kar  som  Gulve 
er  beklædte  med  Mettlacher-Fliser.  Rummets  Vægge  er  ligeledes  i  i,8om.  Højde 
fra  Gulvet  beklædte  med  Fliser. 

Til  det  romerske  Bad  hører  29  Afklædnings-  og  Hvileceller,  og  fra  disse 
kan  man  gennem  et  mindre  Forrum  komme  til  Badets  forskellige  Afdelinger. 

I  Dampbadet,  der  er  et  stort,  hvælvet  Rum,  er  saavel  Vægge  som  Hvælving 
beklædte  med  Fliser.  Dampbadet  er  saaledes  indrettet,  at  den  for  saa  mange 
Badegæster  saa  ubehagelige  Taage  er  undgaaet  derved,  at  der  i  Rummet  indføres 
tør  varm  Luft,  som  strømmer  forbi  en  Fontæne  med  varmt  Vand  og  der  mætter 
sig  med  tilstrækkelig  Fugtighed. 

Det  smukkeste  og  største  Rum  i  denne  Afdeling  er  Douche-  og  Bassin¬ 
rummet.  I  Midten  af  dette  findes  et  cirkelrundt  Bassin,  og  i  tre  store,  tilstø¬ 
dende  Nicher  er  anbragt  de  forskellige  Koldtvandsbækkener,  Doucher  o.  lign. 
Gulvet  samt  Væggene  i  4  Meters  Højde  er  beklædte  med  brungule  Jurakalkstens¬ 
plader,  som  for  Væggenes  Vedkommende  er  polerede;  to  Søjler  af  mørkerødt, 
veronesisk  Marmor  danner  hertil  en  meget  tiltalende  Farvekontrast.  Væggenes 
øverste  Del  er  af  Stukmarmor,  og  Rummet  er  overhvælvet  med  en  Kuppel. 

Badeanstalten  er  forsynet  med  et  Central-Dam popvarmnings-  og  Ventilations¬ 
apparat  ;  den  fornødne  Damp  hertil,  saavelsom  til  hele  Anstaltens  Drift,  leveres 
fra  et  nærliggende  Elektricitetsværk. 

Belysningen  er  elektrisk  Lys. 

Omkostningerne  ved  hele  Bygningens  Opførelse  og  Udstyrelse  har  været 
omtrent  1,650,000  Mark,  en  Sum,  der  i  Forhold  til  Bygningens  Størrelse  og 
udmærkede,  gennemførte  Indretning  regnes  for  at  være  meget  beskeden. 


FREMTIDENS  MUSIKSAL. 

(Sluttet.) 

Og  hvad  skal  man  bryde  sig  om  Akustiken?  I  alle  Tidsskrifter  læser  man 
jo,  at  den  er  uberegnelig,  —  hvorfor  saa  være  bekymret  derfor?  Af  største 
Betydning  er  det  derimod,  at  en  Række  Lysekroner  og  Buelamper  hænge  ned 
fra  Loftet  i  Kæder,  ligesom  i  en  Banegaards  Ventesal  eller  i  et  Maskinværksted, 
saa  at  der  kan  kastes  et  grelt,  paatrængende  Lys  ind  i  enhver  Krog,  for  at 
samtlige  ved  langstrakte  Titler,  sammenskrabede  Pengeposer  eller  mondæne  Toi¬ 
lettekunster  udmærkede  Personligheder  kan  iagttages  fra  alle  Pladser  uden  An- 
strængelse.  Saaledes  er  Typen  for  en  moderne  Koncertsal!  Hvilken  uhyre  Magt 
har  da  ikke  Musiken,  naar  den  formaar  at  hæve  os  op  over  selv  saa  usmage¬ 
lige  Omgivelser!  Men  til  hvilken  Højde  vilde  ikke  dens  ideale  Virkekraft  kunne 
vokse,  naar  den  klang  i  et  Rum,  som  i  Form  og  Farver  var  et  Mønster  paa 
fornem  og  rolig  Architektur,  alene  komponeret  for  at  muliggøre  Tonekunsten 
den  uhindrede  Udfoldelse  af  alle  dens  vidunderlige  Stemninger. 

Hovedopgaven  maa  være  at  indrette  Siddepladserne  amphitheatralsk  og  gøre 
Orkestret  usynligt;  og  kloge,  betænksomme  Architekter  dukke  frem,  der  i  Mod¬ 
sætning  til  dem,  der  kun  handle  efter  Rutine,  ikke  uden  Held  søger  at  udvikle 


Baireuther-Typen  videre.  Flere  Steder  er  det  indført  at  dæmpe  Belysningen  i 
Koncertsalen  ligesom  i  Theatret  under  Udførelsen  af  alvorlige  Tonestykker;  dette 
er  jo  i  og  for  sig  en  let  Foranstaltning,  hvortil  ikke  behøves  megen  kunstnerisk 
Fantasi.  Men  den  har  sin  Betydning.  Allerede  Goethe  har  i  »Wilhelm  Meisters 
Wanderjahren«  udtalt  Ønsket  om,  at  ved  musikalske  Opførelser  af  betydelig 
Karakter,  som  ikke  har  noget  med  Scenen  at  gøre,  skulde  ikke  blot  Instrumen¬ 
talisterne,  men  ogsaa  Sangerne  være  skjulte.  Baade  den  indvendige  og  den  ud¬ 
vendige  Architektur  af  en  Koncertsal  skal  være  præget  af  en  organisk  Inddeling 
og  en  dekorativ  Behandling  af  Vægflader,  Lofter,  Piller,  Nischer  osv.  Men  Flovcd- 
fejlen  ved  Planen  for  en  Koncertsal  er  den,  at  den  behandles  som  et  Theaterrum. 
Pladsen  for  Orkestret  og  Koret  er,  ret  beset,  kun  en  Scene,  rykket  frem  midt 
imellem  Publikum,  hvor  der  »altid  er  noget  paa  Færde«.  Skarpt  belyste  —  der 
mangler  kun  en  Lamperække  —  optræder  Dirigent,  Solister,  Grupper  af  Instru¬ 
mentalister  og  Sangere  og  opvækker  ved  frivillig  og  ufrivillig  Gymnastik  For- 
bauselse,  Munterhed  eller  Misfornøjelse,  behage  sig  i  de  suggestive  Virkninger 
af  sværmerisk  og  lidenskabelig  Mimik  og  Gestikuleren  og  gøre  sig  under  ydmygt 
Skrabud  og  indsmigrende  Elskværdighed  fortjente  til  Fremkaldelse,  Blomster  og 
Kranse.  I  Stedet  for  de  »historisk  paalidelige«  Dragter,  der  fremstilles  paa  Bræd¬ 
derne,  er  det  her  paafaldende  pralende  eller  paafaldende  tarvelige  Selskabsku- 
stumer,  der  yde  den  kvindelige  Kritik  Underholdningsstof.  Kort  sagt,  det  er 
skøn,  maaske  endog  stor  Kunst,  —  men  med  Bismag  af  »Variete«. 

I  dette  Hovedsyn  paa  Sagen  har  Forf.  utvivlsomt  Ret.  Der  er  i  en  Kon 
certsal  virkeligt  altfor  mange  uensartede  Bestanddele,  der  bortlede  Opmærksom¬ 
heden  og  skade  den  sande,  kunstneriske  Nydelse  af  Musiken.  Det  maa  være  en 
Opgave  for  Architekten  at  forbedre  disse  Forhold,  og  Forfatteren,  som  ikke  just 
er  sagkyndig  paa  dette  Omraade,  hvad  der  tydeligt  fremgaar  af  hans  Udvikling, 
giver  følgende  Anvisning: 

»Den  hidtil  for  det  meste  anvendte  rektangulære  Grundplan  forandres  til  en 
oval.  Det  ringeste  Ornament  maa  afledes  af  de  herskende  Hovedmotiver.  Man 
maa  ikke  benytte  de  Søjleordener,  Kapitæler  og  Gesimser,  der  nærme  sig  An- 
tiken,  heller  ikke  tage  dem  fra  Renæssancen  eller  nogen  Slags  »velsk«  Barok 
og  Rokoko.  Ægte  symphonisk  Kunst  skyldes  næsten  udelukkende  den  tyske 
Genius;  selvmodsigende  vilde  det  da  være  at  udsmykke  Huset,  som  er  indviet 
til  den,  paa  fremmed  Vis.  Formaar  Bygningskunsten  ikke  at  øse  af  egen,  stærk 
Opfindelse  —  hvad  der  næppe  er  at  vente  i  den  Epoke,  der  er  karakteristisk 
ved  smagløse  Jærnkonstruktioner  og  secessionistiske  Snørkler  —  gør  den  derfor 
vel  i  at  holde  sig  til  ældre,  nationale  Stilmønstre  som  tysk  Renæssance  eller, 
endnu  bedre,  tysk  gothisk.  Altsaa :  til  en  oval  Grundplan  Vægge,  der  kan  minde 
om  et  idealt  tænkt,  enskibet  Kirkeinteriør.  Det  hvælvede  Loft  vilde  hjælpe  med 
til  en  fortræffelig  Akustik,  Sidevæggene  blive  smukt  og  hensigtsmæssigt  inddelte 
ved  ikke  for  stærkt  fremspringende  Piller.  Lige  overfor  tre  Indgangsdøre,  fra 
hvilke  Gange  skulde  gennemkrydse  Bænkeraderne  i  lige  og  skraa  Retning,  skulde 
saa  hæve  sig  en  to  å  tre  Meter  høj  Balustrade  paa  en  Trediedel  eller  en  Fjerde¬ 
del  af  Salens  Længde.  Ovenover  denne,  adskilte  fra  hinanden  ved  to  stærkere 
fremspringende  Piller,  tre  mægtige,  vinduesagtige  Aabninger  i  »style  flamboyant«, 
den  midterste  højst,  naaende  næsten  til  Loftet,  gennem  hvilke  man  kan  se  tre 

ligestore  Vinduer  i  Salens  Apsis,  forsynede  med  Glasvinduer.  Der  vil  altsaa  væk¬ 
kes  den  Illusion  for  dem,  der  træder  ind  i  Salen  fra  Indgangsdørene,  at  der  bag 
ved  Skillevæggen  er  noget  som  en  Koromgang  med  en  Krans  af  Kapeller.  1  den 
afskildrede  Del  skal  nu  Kor  og  Orkester  anbringes,  fuldstændigt  usynlige  for  Til¬ 
hørerne,  paa  Terrasser,  som  gaa  trinvis  ned  fra  Brystningen,  saa  at  Dirigenten 
og  Solisterne  har  Plads  tæt  under  Balustraden,  og  dernæst  Podierne  for  Korene 
trække  sig  ned  mod  Salens  egentlige  Niveau.  Hertil  skal  saa  slutte  sig  endvidere 
nedad  skraanendc  Podier  for  de  forskellige  Orkestergrupper,  lige  ned  til  Orglet, 
som  er  anbragt  i  Etagen  nedenunder.  To  Dæk  (»Schalldeckel«)  skulle  hvælve 
sig  over  det  samlede  Personale;  det  bagerste,  som  er  anbragt  dybest,  skulde 
være  bevægeligt,  saa  at  det  ved  Hjælp  af  en  elektrisk  Motor  kunde  klappes 
halvt  eller  helt  op  indtil  Højden  af  Balustraden,  naar  Kapelmesteren  trykker  paa 
en  Knap  ved  Siden  af  sin  Pult,  for  ved  voldsomme  »Eksplosioner«  (!)  at  mulig¬ 
gøre  en  overordentlig  Klangfylde. 

Salen  skulde  afstemmes  i  en  mættet  brun,  dæmpet  mørkerød  eller  oliven¬ 
grøn  Farvetone,  med  rigelig  Anvendelse  af  ophøjet,  til  Stilen  svarende  Træ¬ 
arbejde;  i  Loftshvælvingerne  nogle  Mosaikmalerier  med  sparsomt  iblandet  mat 
Guld ;  ingen  synlige  Belysningslegemer.  Disse  anbringes  ovenover  Loftet,  over 
Glasskiver,  der  ere  saa  skjulte  som  muligt;  ligeledes  falder  der  brudt  og  farvet 
Lys  ind  gennem  Glasmalerierne  i  Apsis.  Bag  Skranken,  altsaa  udenfor  Publi¬ 
kums  Synsvidde,  en  dobbelt  Række  Glødelamper,  følgende  Ballustradens  Linie; 
længere  nede  de  sædvanlige  Pultlamper  for  Musikerne.  Ved  Begyndelsen  af  et 
Musikstykke  bliver  Tilskuerpladsen  næsten  helt  formørket,  derimod  slukkes  ikke 
Lamperne  bag  ved  Vinduesaabningerne  i  Skranken,  saa  at  der  dels  herfra  falder 
svage  Reflexer  paa  Salens  Vægge,  dels  ligeledes  fra  Lyskilderne  i  Orkestret 
paa  Hvælvingerne,  hvorved  der  fremkaldes  et  blødt,  dæmrende  Skær  og  det  i 
Architekturen  udtrykte  Moment  af  det  festlige  yderligere  forstærkes.  Et  af  Diri¬ 
genten  givet  Signal  med  en  Klokke  faar  Samtalen  til  at  forstumme.  Bifalds¬ 
ytringer  mellem  de  enkelte  Afdelinger  af  en  Symphoni  tillades  ikke  og  ere  over¬ 
hovedet  forbudte  ved  Opførelser  af  Messer,  Passionsmusik,  Motetter  og  andre 
Korværker  af  kirkelig  Karakter.  Mellem  Salen  og  Indgangs -Vestibulen  er  ind¬ 
skudt  et  tilstrækkeligt  stort  Selskabsrum,  hvor  man  kan  opholde  sig  under  en 
Hovedpavse  mellem  Afdelingerne,  som  ingenlunde  maa  tilmaales  for  knapt,  og 
hvor  de  skønne  Damer  kunne  »give  sig  og  deres  Pynt  til  Pris«.  I  Udstyrelsen 
af  denne  Mellemsal  kunde  der,  i  Overensstemmelse  med  dens  Formaal,  diskret 
anslaas  en  Tone  af  verdslig  Munterhed ;  dog  skal  paa  den  anden  Side  Hoved¬ 
salens  architektoniske  Ledemotiver  ogsaa  klinge  igennem  her.  Et  Galleri  vilde 
være  tilladeligt.  Her  kunde  bl.  a.  holdes  forberedende  Foredrag.« 

Det  maa  indrømmes  Forfatteren,  at  der  i  alt  dette,  som  ved  første  Øjekast 
synes  at  være  et  architektonisk  Sammensurium,  rummes  I  anker,  som  ville 
kunne  rendyrkes  af  en  habil  Arkitekt  og  virkeligt  bringe  Koncertsals- Spørgsmaa- 
let  frem  til  en  heldigere  Løsning,  end  den  traditionelle  Form  nu  giver.  Og 
hvis  Musikerne  maatte  sætte  Pris  paa  det  Apparat  med  den  elektriske  Motor, 
som  nævnes,  for  at  Musiken  til  Tider  rigtigt  kan  rabaldre  løs,  maatte  Architekten 
vel  nok  kunne  bekvemme  sig  til  at  iværksætte  det  uden  af  den  Grund  at  behøve 
at  trække  for  meget  paa  Smilebaandet. 

»En  anden  Type  paa  en  Koncertsal  med  skjult  Orkester,  æsthetisk  mindre 
tilfredsstillende,  men  for  Anbringelsen  af  flere  Tilhørerpladser  mere  praktisk, 
vilde  følgende  være.  Man  tænker  sig  et  fuldstændigt,  jævnt  opstigende  Amphi- 
theater,  der  dog  ikke  som  de  romerske  Forbilleder  forneden  har  Arenaens  ud¬ 
strakte,  flade  Gulv,  men  ved  den  nøjagtigt  kredsformede  Bygning  i  Grunden  ser 
ud  som  en  en  Smule  afstumpet  Tragt.  Podierne  for  Orkestret  stige  fra  Bunden  af 
Tragten  opad  i  omtrent  hesteskoformet  Anordning:  nederst  en  lille  Afsats  for 
Slag-Instrumenter,  dernæst  omkring  denne  som  næste  Trin  en  lignende  for  Blæ¬ 
sere,  og  saaledes  fremdeles  videre  indtil  Violinerne,  over  hvilke  der  endnu  er  to, 
tre  omløbende  Podier  for  Korene.  Det  hele  overhvælves  af  et  kredsrundt  Skal¬ 
dække  af  ugennemsigtigt,  stramt  spændt  Lærred,  som  støttes  af  en  i  nederste 
Etage  anbragt,  afstumpet  Mast,  der  altsaa  ikke  ses  af  Tilhørerne,  og  efterlader  et 
omtrent  halvanden  Meter  frit  Rum  mellem  sig  og  Amphitheatrets  Ringvægge. 
Omtrent  to  Meter  over  dette  underste  Hoved-Skaldække  løber  et  andet,  smallere, 
befæstet  til  Ringvæggene,  der  kun  dækker  netop  saa  meget  af  det  andet  neden¬ 
under,  at  Tilhørerne  ikke  kunne  blive  Instrumentalister  og  Sangere  var.  Diri¬ 
genten  staar  tæt  under  det  nederste  Dække,  midt  i  den  beskrevne  Hesteskoform 
for  de  udøvende  Musikere.  Fra  det  øverste  Dække  og  opefter  begynder  da, 
med  et  passende  Mellemrum,  Bænkene  eller  Logerne  for  Tilhørerne.  Over  hele 
Rummet  knejser  en  bred  Kuppel  paa  en  Tambour,  der  har  skraatsiddende  Vin¬ 
duer,  gennem  hvilke  udenfor  anbragte  elektriske  Lamper  kaste  Lys  ind  i  det 
stoie  Rum.  Ved  Begyndelsen  af  hvert  Musikstykke  dæmpes  selvfølgeligt  Belys¬ 
ningen.  Det  Hele  maa  naturligvis  ikke  minde  om  en  »Cirkus«,  men  skal  frem¬ 
stille  en  »Centralbygning«. 

Ved  Kirkekoncerter  har  man  straks  en  af  de  Fordele,  som  den  reformato¬ 
riske  Bevægelse  med  Hensyn  til  Koncertsalene  gaar  ud  paa,  nemlig,  at  de  ud¬ 
øvende  Kunstnere  bedst  kan  være  skjulte  for  Publikum.  I  Italien  er  f.  Eks. 
mange  Steder  (Trinitå  de  monti  i  Rom,  »Sistina«  i  Vatikanet,  Capella  Giulia  i 
Peterskirken  osv.)  Tribunerne  for  Sangerne  skjulte  bag  rigt  ornamenteret,  slyn¬ 
get,  temlig  højt  Gitterværk.  Det  maa  da  ogsaa  indrømmes  af  Enhver,  der  har 
Sans  for  Musik  og  ønsker  at  nyde  denne  Kunst  ren  og  uforfalsket  uden  uved¬ 
kommende  Tilsætninger,  at  dette  meget  lettere  lader  sig  gøre  i  en  Kirke  end  i 
en  Koncertsal;  der  er  mere  Alvor  i  det  hele,  og  dette  ikke  alene  paa  Grund  af, 
at  selve  Musiken  er  alvorligere,  men  mest  fordi  Sindet  ikke  adspredes  ved  andre 
Indtryk.  Der  er  maaske  ikke  saa  faa  Danske,  der  har  været  tilstede  ved  de 
musikalske  Opførelser,  f.  Eks.  af  Cherubinis  Messer,  der  af  og  til  (Christi  Him¬ 
melfartsdag,  Pintsedag)  finder  Sted  i  Kirken  S.  Annunziata  i  Florenz:  Kirken  be- 

staar  af  et  langstrakt,  firkantet  Skib,  for  Enden  af  dette  er  der  en  storartet  Ro¬ 
tunde,  hævet  nogle  Trin  tilvejrs,  og  indenfor  denne  begrænser  en  omløbende, 
omtrent  to  Meter  høj  Skranke  af  Marmor  Koret.  Bag  denne  er  Sangere  og 

Musikere  anbragte,  og  herfra  bruse  Tonerne  frem,  fuldt  afrundede  og  harmoni¬ 

ske.  Foran  Alteret  brænder  Hundreder  af  Vokslys,  Kordrengene  svinge  Røgelse¬ 
karrene,  saa  at  den  tætte,  blaa  Røg  hvirvler  op  om  dem,  Præsten  messer  med 
midt  imellem  den  ulige  langt  mere  musikalske  Sang,  der  toner  fra  det  Usynliges 
Rige  —  det  hele  er  en  saa  vidunderlig  Sammensmelten  af  Kunst  og  Andagt,  at 
noget  tilsvarende  vilde  være  absolut  utænkeligt,  naar  man  er  anbragt  paa  de  kede- 

lige,  stive  Stolerader  i  en  Koncertsal.  —  Det  er  den  Slags  Indtryk,  man  ikke 


[lemmer.  Og  det  er  noget  lignende,  der  maatte  kunne  opnaaes,  hvis  Typen 


for  Fremtidens  Musiksal  blev  bragt  i  Overensstemmelse  med  de  Fordringer,  man 
fra  en  rent  musikalsk  Følelses  Standpunkt  er  berettiget  til  at  stille  til  den. 


HUSSVAMPEN  OG  DENS  FOREBYGGELSE. 


ussvampen,  merulius  lacrymans,  bestaar  af  et  Netvæv,  Myceliet,  som  breder 


JL  JL  sig  i  Træet  med  meget  fine  Traade,  Hyfer,  der  er  fra  2  Tusindedele  til 
7  Tusindedele  Millimeter  tykke.  Disse  yderst  tynde  Traade  kan  imidlertid  ved 
at  forgrene  sig  og  flette  sig  sammen  samle  sig  i  Strænge  af  1  ctm.s  Tykkelse, 
især  under  gunstige  Udviklingsforhold,  naar  der  er  Fugtighed  og  Luft  til  Stede. 
Strængene  lægger  sig  tæt  ind  til  Træ  og  Murværk  og  kan  brede  sig  fra  Kælder 
til  Kvist.  Svampen  kan  saaledes  vokse  ogsaa  paa  Genstande,  som  ikke  tilfører 
den  Næring,  idet  den  opsuger  denne  fra  dybere  liggende  Lag;  dog  kan  den  ikke 
forplante  sig  hen  over  Flader,  der  er  overstrøgne  med  destruerende  Stoffer. 

Myceliet  kan  ogsaa  naa  til  et  frugtdannende  Stadium,  men  behøver  hertil 
Lys  og  rigelig  Lufttilførsel.  Det  udvikler  da  overfladiske  Frugtlegemer,  som 
indeholder  et  stort  Antal  Sporer.  For  at  Myceliet  skal  sætte  Frugt,  maa  Luften 
dog  ikke  være  alt  for  tør,  idet  tør  Luft  virker  ødelæggende  paa  Myceliet,  medens 
fugtig,  varm  Luft  fremmer  Sporedannelsen. 

Forskellige  Forfattere  er  komne  til  det  Resultat,  at  man  enten  slet  ikke  eller 
i  hvert  Fald  højst  sjældent  kan  faa  Sporerne  til  at  spire  ad  kunstig  Vej.  I  Luf¬ 
tens  Støv  findes  ofte  et  stort  Antal  Sporer,  der  aflejres  paa  Træværk,  uden  at 
gøre  nogen  Skade.  At  dette  ikke  sker,  staar  sikkert  i  Forbindelse  med,  at  det 
er  saa  svært  at  bringe  Sporerne  til  at  danne  Mycelium.  Af  samme  Grund  be¬ 
høver  man  ikke  at  nære  stor  Frygt  for,  at  sundt  Tømmer  paa  Tømmerpladsen 
eller  som  Bjælkelag  og  Forskaling  i  Bygninger  skal  blive  befængt  med  Hussvamp 
gennem  Sporer.  Den  russiske  Ingeniørofficer  v.  Baumgarten  er  ved  nøje  Iagt¬ 
tagelser  kommen  til  den  Overbevisning,  at  selve  Myceliet  i  Forvejen  har  været 
til  Stede  i  det  Tømmer,  hvor  Hussvampen  optræder,  og  at  Infektionen  ikke  el¬ 
sket  ved  Sporer*). 

Hvis  Hussvampen  udelukkende  skulde  udvikles  af  Sporer,  stod  det  slet  til 
med  de  fleste  Bygninger,  idet  der  næsten  overalt  er  gode  Udviklingsmuligheder 
for  Svamp;  Lys,  passende  Fugtighed,  Luftcirkulation  og  fugtig  Grund. 

Henfører  man  nu  Svampens  Optræden  til  Mycelium,  der  i  Forvejen  findes 
i  Tømmeret,  rejser  sig  da  naturligt  det  Spørgsmaal,  hvorledes  det  er  kommen 
ind  i  Træet.  Alt  tyder  paa,  at  Træet  allerede  angribes  af  Mycelium  i  Skoven, 
hvor  der  i  Jordbunden  findes  spiredygtige  Kim  eller  Mycelium.  Gennem  Rød¬ 
dernes  Saftkanaler  trænger  det  da  fra  Jorden  op  i  Stammen.  Ganske  vist  kunne 
Sporer  ogsaa  trænge  ind  i  Træets  Saftkanaler  gennem  Barken,  hvor  denne  be¬ 
skadigedes.  Men  det  synes  sandsynligere,  at  Infektionen  foregaar  gennem  Rød¬ 
derne,  da  Sporerne  let  vil  indtørres  og  gaa  til  Grunde,  inden  de  fra  Overfladen 


*)  v.  Baumgarten:  Die  Hausschwammfrage  der  Gegenwart,  1891. 

naar  at  trænge  ind  i  Træet.  Det  gaar  paa  lignende  Maade  med  Sygdomskim 
paa  dyriske  Legemer;  paa  den  intakte  Hud  gør  de  ingen  Skade,  først  naar  de 
gennem  Mave  og  Lunger  er  naaet  ind  i  Kredsløbet,  kan  de  udfolde  deres  øde¬ 
læggende  Virksomhed. 

Baumgarten  har  foretaget  nogle  interessante  Indpodningsforsøg  paa  levende 
Iiæei.  Foi  at  overbevise  sig,  om  Merulius  lacrymans  kunde  overføres  paa 
lc\cnde  Tiæei,  valgte  han  i  Juli  1882  to  Fyrretræer  til  sit  Eksperiment.  1  nogle 
ai  Gienene  borede  han  Huller,  som  han  fyldte  med  Svampemasser,  der  indeholdt 
ligelige  Spoiei,  hvorefter  Hullerne  lukkedes  med  I ræproppe.  Ligeledes  anbragte 
han  Svampemasse  under  Jorden  omkring  Rødder,  hvori  der  var  gjort  forskellige 
Indsnit.  Eftei  4  Maaneders  Iorløb  kunde  man  paa  talrige  Forsøgsstykker,  der 
af ■  disse  Iiæei,  under  Mikroskopet  konstatere  spirende  Meruliussporer. 
lo  Aar  efter  undersøgte  han  igen  Træerne  og  fandt  i  det  indre  af  forskellige 
indtønede  og  udgaaede  Grene  hvidt  Mycelium,  ligesom  en  af  Rødderne  og  den 
nedeiste  Del  af  Stammen  var  bedækket  med  hvidlige  Svampemasser.  Ved  Under¬ 
søgelse  af  fleie  Pi  øvestykker  af  de  paagældende  Træer  viste  de  under  Mikro¬ 
skopet  taliige  Hyfeitraade,  medens  andre  Prøvestykker  fra  de  omstaacnde  Træer 
ikke  viste  Spor  af  Svampeinfektion. 

Baumgaiten  beiettei  ogsaa,  at  Hussvampens  Mycelium  enkelte  Steder  op- 
tiædei  fuldstændig  epidemisk;  saaledes  findes  deri  Rusland  hele  Skovstrækninger, 
hvoifia  man  maa  vogte  sig  vel  ikke  at  tage  Bygningstømmer,  da  dette  i  kort 
T  id,  selv  om  den  støiste  Forsigtighed  anvendes,  ødelægges  af  Hussvamp.  Flere 
Stedei,  hvor  Svamp  optræder  særligt  hyppigt  i  Bygningerne,  staar  dette  i  For¬ 
bindelse  med  Infektion  af  de  omliggende  Skovstrækninger.  Paa  mange  Steder, 
som  er  hærgede  af  Svamp,  har  det  derfor  Betydning  at  foretage  Undersøgelser 
i  de  næi meste  Skove  for  om  muligt  at  paavise  den  ødelæggende  Parasit.  Det 
kan  ske  ved,  at  man  fra  1  ræernes  Fod  eller  fra  Rødderne  tager  Borespaaner, 
som  lægges  i  en  Spirekasse  sammen  med  friske  Træstykker,  hvor  eventuel  Svamp 
da  huitigt  kommei  til  Udvikling.  Et  endnu  sikrere  Bevis  for  Svampens  Tilstede¬ 
værelse  i  Skoven  vil  man  kunne  komme  til  ved  at  tage  Prøvestykker  af  fældet 
'Iræ  og  hurtigst  muligt  anbringe  disse  i  en  Kimkælder,  hvor  det  i  Prøvestykket 
muligt  tilstedeværende  Mycelium  hurtigt  vil  forøges  saa  stærkt,  at  det  ikke  blot 
blivei  synligt  under  Mikroskopet,  men  ogsaa  for  det  blotte  Øje.  Man  maa 
erindre,  at  Myceliet  kun  i  kort  Tid  holder  sig  levedygtigt  i  smaa  Prøvestykker, 
idet  det  her  hurtigt  vil  indtørres  og  miste  Evnen  til  at  spire. 

Man  kan  altsaa  ved  Spireforsøg  med  Prøvestykker,  tagne  i  Skoven  eller  fra 
det  Tømmer,  som  skal  benyttes,  overbevise  sig,  om  der  findes  Hussvamp  deri 
eller  ikke.  Undertiden  giver  Prøven  dog  negativt  Resultat,  uagtet  der  er  Svamp 
til  Stede.  Dette  kan  ligge  i,  at  Prøvestykkerne  er  bleven  udtørrede,  og  man 
maa  derfor  benytte  den  Forsigtighed  at  lægge  Prøvestykkerne  i  en  fugtig  Ind¬ 
pakning.  Diejer  det  sig  om  Tømmer  fra  en  Tømmerplads,  kan  Bjælkeenderne 
væie  saa  tøiie,  at  Myceliet  der  har  tabt  sin  Spireevne;  man  maa  da  ved  Boring 
i  Bjælkens  Midte  skaffe  sig  Spaaner  til  Brug  ved  Spiringsprøven. 

Medens  man  paa  denne  Maade  søger  at  sikre  sig  mod  at  faa  inficeret 
lømmer,  bør  man  dog  ikke  fuldstændigt  slaa  sig  til  Ro  med  det  tilsyneladende 
gode  Resultat.  Der  kan  trods  al  anvendt  Omhyggelighed  paa  et  enkelt  Sted 

skjule  sig  en  Smule  Mycelium  i  Bjælkens  Indre,  hvor  det  ikke  kan  komme  til 
Udvikling.  Naar  et  saadant  skjult  Arnested  for  Infektion  ved  Bjælkens  Tilvirk¬ 
ning  kommer  nærmere  ved  Overfladen  og  udsættes  for  fugtig  Luft,  kan  dei 
komme  livlig  Vækst.  Det  behøver  blot  at  ske  paa  et  enkelt  Sted  af  Bjælken, 
for  at  hele  Bjælken  kan  ødelægges.  Svampemyceliet  breder  sig  hen  ad  Træets 
Overflade,  idet  det  stadig  henter  sin  Næring  fra  det  først  angrebne  Sted,  og 
efterhaanden  faar  det  Kraft  til  at  trænge  ind  andre  Steder  og  fortsætte  Ødelæg¬ 
gelsen  der.  Svampen  kan  saaledes  ligge  hen  ad  Bjælken  i  store  Flader,  som 
kun  paa  et  enkelt  Sted  har  ernærende  Forbindelse  med  Træets  Indre.  Den  ydre 
Svampeflade  kan  fjærnes  med  en  Kniv,  kan  indtørres  og  miste  sin  Spiieevne, 
medens  det  Mycelium,  der  bliver  inde  i  Træet,  i  Aarevis  kan  beholde  sin 
spirende  Kraft  og  atter  komme  til  fuld  Udvikling,  saa  snart  Dele  af  det  naar 
frem  til  Overfladen. 

Men  naar  Myceliet  maa  arbejde  sig  frem  til  Overfladen  for  at  komme  til 
Udvikling  ligger  det  nært,  at  man  ved  at  imprægnere  Træet  forhindrer  Svam¬ 
pens  Fremtrængen.  Det  er  nemlig  godtgjort,  at  Svampen  ikke  kan  oveiskiide 
Steder,  der  er  forgiftede  med  en  for  Svampen  ødelæggende  V ædske.  Ved  Im¬ 
prægnering  kan  man  altsaa  modvirke,  at  Svampen  fra  Bjælkens  Indie  naai  ud  til 
Overfladen.  Forsøg,  der  er  foretagne  med  forskellige  Midler  som  Mikrosol,  An- 
tinnonin  o.  lign.  har  vist,  at  en  Overstrygning  er  tilstrækkelig  til  at  hindre  Svam¬ 
pens  Fremtrængen.  Kan  man  udelukke  det  Mycelium,  der  eventuelt  findes  i 
Træet,  fra  Lyset  og  Luftens  Paavirkning  kan  man  hindre  Ødelæggelsen.  Dei 
gives  nu  ikke  saa  faa  Midler,  som  ved  at  stryges  paa  Træet  kan  stanse  Svam¬ 
pens  Udvikling.  Det  gælder  blot  om,  at  det  paastrøgne  Middel  dannei  en  tæt¬ 
sluttende  Beklædning  uden  Afbrydelser.  Myceliet  maa  ikke  paa  noget  Sted  linde 
nogen  Udgangsport.  Af  denne  Grund  bør  man,  hvor  der  findes  Revnei  i  diæet,  som 
eventuelt  kan  udvide  sig  efter  Overstrygningen,  fylde  disse  med  varmt  Holzcement. 

Bedst  er  det  naturligvis  saa  vidt  muligt  at  undgaa  alt  inficeret  Træ.  I  den  Anled¬ 
ning  har  Adjunkt  Cislak  ved  Forstvæsenets  Forsøgsanstalt  i  Mariabrunn  foreslaaet  ■)  . 

Ved  Overtagelse  af  Bygningstømmer  maa  det  Materiale,  som  for  det  blotte 
Øje  synes  mistænkeligt  med  Hensyn  til  Svamp,  udskilles. 

Af  Tømmeret,  som  før  Overtagelsen  ikke  maa  have  været  underkastet  en 
kunstig  Udtørring,  tages  mistænkeligt  udseende  Prøvestykker,  som  anbringes  i  et 
fugtigt  Kælderrum  i  en  Temperatur  af  io — 20 °,  hvorved  det  eventuelle  Myce¬ 
lium  hurtigt  kommer  til  Udvikling. 

Ønskeligt  var  det,  om  man  —  ligesom  ved  de  amerikanske  Savmøllei 
vilde  tørre  Træet  ad  kunstig  Vej,  og  give  Tømmeret  mindre  Dimensioner  i 
Tværsnit,  hvorved  det  lettere  udtørredes.  Ved  Anvendelse  af  spinkleie  Bygnings¬ 
tømmer  vilde  Faren  for  Hussvamp  forringes,  navnlig  naar  det  paa  Overfladen 
underkastedes  en  Imprægnering  med  svampedræbende  Midler.  Tømmerets  spink- 
lere  Dimensioner  vilde  bevirke  andre  konstruktive  Forhold,  ligesom  Piisen  paa 
Bjælkerne  blev  lidt  højere,  men  denne  Merudgift  vilde  ikke  spille  nogen  Rolle  1 
Forhold  til  den  formindskede  Fare  for  Hussvamp. 


*)  Dr.  A.  Cislar :  Wie  kann  man  sich  schon  bei  Uebernahme  von  Bauholz  gegen  das 
eventuelle  Auftreten  des  Hausschwammes  schiitzen?  1901. 


For  at  resumere:  Bygningstømmer,  der  er  befængt  med  Svamp,  bør  saa 
vidt  muligt  allerede  i  Skoven  paavises  og  udskydes. 

Desinficerende  Overstrygninger  med  Mikrosol,  Antinnonin  etc.  er  i  Stand 
til  at  forhindre  muligt  tilstedeværende  Hyfer  i  videre  Udvikling. 

Valg  af  ringere  Tykkelsedimensioner  giver  større  Sikkerhed  mod  Udvikling 
af  Hussvamp. 


FORSKELLIGT. 

Dødsfald.  Fhv.  Tømrermester  Louis  Løvenskjold  Hvidsteen.  —  Metalstøber 
Hans  Georg  Augustinus  Schierbeck.  —  Murermester  Jens  Ottesen.  —  Fhv. 
Smedemester  August  Christian  Schmidt.  —  Fhv.  Malermester  Hans  Carl  Gotfred 
Berg.  —  Fhv.  Ingeniør  under  Vandbygningsvæsenet  Johannes  Bruhn. 

* 

En  nordisk  teknisk-hygiejnisk  Kongres  i  Kjøbenhavn.  Paa  et  Møde,  som  den 
17.  Novbr.  afholdtes  i  » Dansk  Ingeniørforening «,  forelagde  Formanden,  General¬ 
direktør  Ambt,  paa  Bestyrelsens  Vegne  det  Forslag,  at  Foreningen  i  Samarbejde 
med  »Den  tekniske  Forening«,  »Medicinsk  Selskab«,  »Almindelig  dansk  Læge¬ 
forening«  og  »Akademisk  Architektforening«  samt  Repræsentanter  for  Kjøbenhavns 
Kommune  skulde  søge  at  forberede  Afholdelsen  af  en  nordisk  leknisk-hygiejnisk 
Kongres  i  Kjøbenhavn  i  Sommeren  ipoy. 

Forslaget  blev  enstemmig  vedtaget,  og  til  Medlemmer  af  Komiteen  valgte 
Mødet  følgende  Herrer:  Generaldirektør  Ambt,  Direktør  Windfeld-FIansen,  Ingeniør 
Monberg,  Professor  Lutken,  Ingeniør  Lorenz,  Direktør  G.  A.  Hagemann,  General¬ 
major  Wagner,  Havnebygmester  Møller,  Professor  Hannover,  Professor,  Stads- 
architekt  L.  Fenger,  Ingeniørkaptajn  Petersen,  Architekt  Arne-Petersen,  Ingeniør 
Alex.  Foss,  Ingeniør  Fritz  Johannsen,  Direktør  Slomann,  Direktør  S.  C.  Hauberg, 
Fabrikejer  Bjørn  Stephensen,  Direktør  Ose.  Køhler,  Ingeniør  Neergaard  og 
Oldermand  J.  J.  Bruun. 

Paa  et  Møde,  som  den  18.  Novbr.  afholdtes  paa  det  nye  Raadhus,  valgtes 
yderligere  til  Medlemmer  af  Komiteen  følgende  Repræsentanter  for  Lægeforenin¬ 
gerne,  »Den  tekniske  Forening«  og  Kjøbenhavns  Kommune:  Borgmester  Borup, 
Stiftsfysikus  Bunger,  Kredslæge  Carøe,  Distriktslæge  Flindt,  Holbæk,  Hospitals- 
Direktør  Gredsted,  Stadslæge  Hoff,  Dr.  med.  Jacoby,  Folketingsmand,  Borger¬ 
repræsentant  J.  Jensen,  Raadmand  P.  Knudsen,  Generallæge  Laub,  Raadmand 
Marstrand,  Direktør  J.  F.  Meyer,  Overlæge,  Dr.  S.  Meyer,  Professor,  Dr.  Nielsen, 
Politidirektør  Eugen  Petersen,  Folketingsmand,  Borgerrepræsentant  G.  Philipsen, 
Borgerrepræsentationens  Formand  H.  Trier,  Stadsingeniør  Voigt,  Borgmester  Øll- 
gaard  og  Professor,  Dr.  Ørum.  Komiteen  bestaar  saaledes  ialt  af  40  Herrer.  Dens 
Præsident  bliver  Generaldirektør  Ambt  og  dens  Sekretær  Ingeniørkaptajn  Petersen. 

Kongressen,  til  hvilken  indbydes  Repræsentanter  for  Danmark,  Norge,  Sver- 
rig  og  Finland,  vil  efter  den  foreløbige  Bestemmelse  finde  Sted  her  i  Byen  i  den 
sidste  Halvdel  af  Juni  Maaned  1903. 

Udgiver;  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 


—  96  - 


KJØBENHAVN 

D.  28.  NOVEMBER  I902 

5.  Aargang  N2  9 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


GAMMELT  OG  NYT. 

PAUL  SCHULTZE  NAUMBURG  :  KULTU RARBEITEN.  BAND  II. 


HAVER. 

Med  en  Række  fortræffelige  »Eksempler«  og  »Modeksempler«  fører  For¬ 
fatteren  sin  Sag  som  dygtig  Advokat. 

Lige  som  i  første  Bind  fører  han  Tiden  i  Begyndelsen  af  det  19de  Aar- 
hundrede  frem  for  Læseren  og  viser,  med  hvilken  Uforstand  Menneskene  i  Nu¬ 
tiden  anlægger  deres  Haver.  Det  udkomne  Bind  er  en  første  Del  og  omhandler 
det  architektoniske  Anlæg,  medens  han  bebuder,  at  et  senere  Bind  vil  behandle 
den  botaniske  Side  af  Sagen. 

Som  en  rigtig  Advokat  forsvarer  han  med  Ensidighed  sit  Standpunkt,  drager 
frem,  hvad  han  mener,  man  kan  indvende  imod  hans  Argumenter,  og  slaar  Ind¬ 
vendingerne  ned.  Hans  varme,  veltalende  Indlæg  kan  man  daarligt  staa  for,  og 
man  maa  tage  sig  godt  sammen,  naar  man  vover  sig  til  at  krydse  sin  Klinge 
med  Forfatteren. 


EKSEMPEL. 


MODEKSEMPEL. 


Populært  som  Bogen  er  skreven  og  illustreret,  maa  man  ganske  undvære 
Plantegninger.  Det  er  nok  saa  kedeligt,  fordi  saadanne  vilde  virke  mere  rationelt 
begrundende. 

Bogen  er,  ligesom  den  foregaaende,  overordentlig  fornøjelig,  omend  For¬ 
fatteren  undertiden  forfalder  til  en  saa  ægte  tysk  Systematisering,  at  han  skyder 
over  Maalet. 

Han  begynder  med  Havehusene,  og  hverken  hvad  han  siger  om  gammelt 
og  nyt,  eller  de  Billeder  han  viser,  kan  ægge  til  Modsigelse. 

Grundærlig,  som  han  er,  og  paa  Basis  af  et  meget  stort  Materiale,  er  det 
lykkedes  ham  med  uimodstaaelig  Logik  at  vise,  hvorledes  største  Delen  af  det 
19de  Aarhundrede  er  een  eneste  Dekadenceperiode  paa  det  Omraade,  han  be¬ 
handler. 


EKSEMPEL.  MODEKSEMPEL. 


FIG.  3.  FIG.  4. 


Derefter  kommer  Turen  til  Trappeanlægene,  som  ikke  har  en  bedre  Skæbne. 
(Man  lægge  Mærke  til  den  drastiske  Illustration  3  og  4.) 

Havemure  og  Havelaager  —  som  jo  for  øvrigt  allerede  blev  behandlede  i 
første  Bind  —  faar  derpaa  en  Omgang.  Den  forlorne  Elegance,  som  Nutiden 
praler  med,  bliver  grundigt  kørt  til  Vands.  Kostbart,  uhensigtsmæssigt,  uskønt, 
er  hans  fuldstændig  rigtige  Betegnelser  for  Modeksemplerne,  medens  han  med 
sine  Eksempler  slaaende  viser,  hvad  der,  undertiden  med  smaa  —  eller  i  alt 
Eald  de  samme  —  Midler,  kan  gøres,  naar  man  blot  gaar  efter,  hvad  sund 
Sans  siger. 

Først  midt  i  Bogen  kommer  man  til  selve  Anlæget  af  Haven,  og  her  træder 
Ensidigheden  skarpt  frem. 

Forfatteren  fremhæver  med  hensynsløs  Energi  den  lige  Linie  som  den  eneste 
rigtige,  hvor  den  blot  er  mulig.  Der,  synes  mig,  svigter  Ærligheden  ham  lidt 
paa  Ensidighedens  Bekostning.  Baade  i  Tekst  og  Billeder  virker  han  mere  be¬ 
stikkende  end  egentligt  tilladelig.  De  Billeder,  han  møder  op  med  som  Mod¬ 
eksempler,  er  saa  afskrækkende,  at  en  Lægmand  med  Smag  maa  bede  Himlen 

bevare  ham  for  Kurvelinier  i  sin  Have,  hvorimod  hans  »Eksempler«  er  Gen¬ 
givelser  af  meget  smukke,  gamle  Alleer  fra  store  Parker.  Man  fængsles  af  hans 
Fremstilling,  der  efterhaanden  næsten  umærkeligt  fører  En  ind  paa  Emnet:  de 
stive  Hækker  og  klippede  Træer. 

Nu  er  det  sikkert,  at  denne  Haveform  langtfra  har  den  Paaagtning,  den 
burde,  og  det  kan  derfor  være  saare  godt,  at  den  faar  en  saa  varm  og  dygtig 


EKSEMPEL. 


FIG.  5. 

MODEKSEMPEL. 


FIG.  6. 

Talsmand;  men  naar  hans  Argumentation  methodisk  fører  til,  at,  naar  man  an¬ 
lægger  en  Have,  saa  maa  man  vise,  »at  det  er  et  menneskeligt  Anlæg;  man 
tale  derfor  det  Sprog,  som  Mennesket  taler:  geometrisk,  architektonisk ;  Cirklen, 
Rektangelen,  Kvadratet  o.  s.  v.  er  ikke  Former  fra  den  uden  for  Mennesket 
værende  Natur,  ikke  tørre  Abstraktioner,  men  de  Grundformer,  hvorom  vore 
Tanker  om  Rummet  bevæger  sig«,  —  saa  faar  man  mest  Lyst  til  at  give  Me- 

thoden  en  god  Dag.  Naar  Forfatteren  mener,  at  der  absolut  bør  være  en 
»uoverstigelig  Hindring«  paa  Vejen  for  at  forlade  den  lige  Linie,  fordi  Menne- 

EKSEMPHL. 


FIG.  7. 

MODEKSEMPEL. 


FIG.  8. 

sket  altid,  naar  han  vil  fra  et  Punkt  til  et  andet,  søger  den  korteste  Vej,  som 
er  den  lige  Linie,  saa  er  det  et  falsk  Argument,  der  maa  føre  til  en  falsk  Kon- 


EKSEMPEL. 


MODEKSEMPEL. 


HG.  9.  FIG.  10. 

klusion.  Man  behøver  jo  blot  at  fastholde  Forfatteren  paa  hans  Yndlingsfelt:  de 
stive  Hækker.  De  er  da  virkelig  planlagte  »Hindringer«  for  at  kunne  naa  ad 
den  kortest  mulige  Vej  fia  det  ene  Sted  til  det  andet,  følgeligt  meningsløse. 

Men  man  tilgiver  let  Forfatteren  af  en  Bog,  der  absolut  taler  den  gode 
Smags  Sag  paa-saa  at  sige  hver  Side.  Bogen  maa  anbefales  paa  det  varmeste 
til  enhver  Architekt.  Alt  for  ofte  er  Huset  og  Haven  to  Ting,  der  ikke  er 


EKSEMPEL. 


MODEKSEMPEL. 


organisk  forbundne.  Selvfølgeligt  bør  Architekten  være  medbestemmende  ved 
Havens  Anlæg,  ikke  blot  dens  Hovedlinier,  men  ogsaa  ved  Plantegruppering  og 
Farvevalg.  Det  skal  blive  fornøjeligt  og  lærerigt  at  se,  hvad  Paul  Schultze 
Naumburg  i  næste  Bog  vil  sige  os  om  disse  Ting.  £  g. 


HT  ARABISK  ØRKENSLOT. 

I  November  1895  blev  en  ung,  østrigsk  Præst,  Dr.  Alois  Musil,  sendt  til  Jeru¬ 
salem  for  ved  den  derværende  » Ecole  biblique«,  som  ledes  af  franske  Domini¬ 
kanere,  at  fuldende  sine  Bibelstudier.  Han  foretog  herfra  flere  Rejser  i  Palæ¬ 
stina  og  tilstødende  Landstrækninger,  og  hvad  han  der  saa,  bragte  ham  paa  den 
Tanke,  at  alvorlige  archæologiske  Undersøgelser  paa  disse  Steder  sikkert  maatte 
bringe  et  rigt  og  interessant  Udbytte  tilVeje.  Særligt  var  hans  Opmærksomhed 
henvendt  paa  en  bestemt  Del  af  Landet,  som  mod  Vest  grænser  til  Ægypten, 
mod  Nord  berører  det  døde  Hav  og  mod  Syd  det  røde  Hav. 

Først  i  Aaret  1898  lykkedes  det  Dr.  Musil  at  foretage  Forskninger  paa 
dette  Sted,  og  han  vendte  tilbage  med  en  eventyrlig  Beretning  om  Opdagelsen 
af  forskellige,  hidtil  ukendte  Slotte,  af  hvilke  især  et,  Kosseir  Amra,  skulde  ud¬ 
mærke  sig  ved  en  sjælden  Rigdom  af  mærkelige  Vægmalerier.  Hvorfor  disse 
Slotte  ikke  tidligere  var  blevet  opdagede  og  undersøgte  af  Europæerne,  mente 
han,  maatte  ligge  i  de  store  Vanskeligheder,  som  Naturen  her  havde  ophobet  for 
de  Rejsende,  og  tillige  den  fjendtlige  Holdning,  som  Beduinerne  indtog  lige 
overfor  alle,  som  vovede  sig  ind  i  disse  Egne. 

I  Foraaret  1900  foretog  Dr.  Musil  atter  en  Rejse  til  disse  Ørkenstrækninger 
og  vendte  tilbage  med  en  stor  Del  fotografiske  Gengivelser  af  Slottet  Amra,  som 
fuldstændigt  fastslog  Rigtigheden  af  hans  første  Rejseberetning. 

For  nu  at  kunne  bringe  Wiener-Akademiet  i  Besiddelse  af  kunstneriske  Af¬ 
bildninger  og  Opmaalingen  af  det  lille  Slot,  sluttede  Dr.  Musil  sig  sammen  med 
Maleren  Alphons  Leopold  Mielich-Mielichhofen.  Disse  to  Mænd  tiltraadte 
da  i  Slutningen  af  April  1901  en  ny  Ørkenrejse  med  Jerusalem  som  Udgangs¬ 
punkt.  Pinselørdag  den  26.  Maj  1901  naaede  de  deres  Maal  og  arbejdede  nu 
her  Dag  og  Nat  under  idelige  Kampe  med  de  omstrejfende  Beduiner,  der  troede, 
at  de  vilde  røve  af  det  Guld,  som  efter  Sagnet  skulde  ligge  skjult  paa  disse 
Steder. 

Efter  fjorten  Dages  overmenneskelige  Anstrengelser  kunde  de  Rejsende  atter 
tiltræde  Hjemrejsen,  rigt  forsynede  med  Opmaalinger,  kunstneriske  Gengivelser 
i  Farver  og  Dele  af  Vægmalerierne  og  Mosaikarbejderne. 

Det  lille  Slot,  der  saaledes  var  blevet  undersøgt,  ligner  efter  den  udførlige 
Beskrivelse,  som  foreligger  af  det,  andre  orientalske  Anlæg  af  denne  Art.  Fra 
en  Forhal  træder  man  ind  i  tre,  i  Forbindelse  med  hverandre  staaende  Rum,  af 
hvilke  det  sidste  fører  ind  til  en  rektangulær  Hovedhal,  bestaaende  af  et  Midt- 
skib  og  to  Sideskibe.  En  mod  Øst  liggende  Fløj  indeholder  tre  mindre  Rum, 
hvoraf  det  sidste  afsluttes  med  en  Kuppel  og  ender  i  en  aaben  Forhal. 

I  ringe  Afstand  fra  Hovedbygningen  ligger  mod  Nord  en  af  fire  Vægflader 
indesluttet  Brønd  med  muret  Vandbeholder,  Hejseapparat  og  Trappe.  Endelig 
afsluttes  hele  Anlæget  af  en  trekantet  Forgaard  med  Brystningsmur,  paa  hvis 
Nordside  Hovedindgangen  findes. 

Om  Bygningens  Bestemmelse  er  forskellige  Anskuelser  komne  til  Orde,  og 
Meningerne  har  været  meget  delte. 

At  antage  den  for  et  Beboelseshus  synes,  efter  hele  Anlæget  at  dømme,  at 
være  udelukket.  Et  Rørsystem,  som  findes  i  de  tre  Rum  mellem  Forhallen  og 
Hovedsalen,  og  som  aabenbart  har  været  bestemt  til  at  føre  tør  varm  og  fugtig 
Luft,  saavelsom  koldt  og  varmt  Vand  til  disse  Rum,  tyder  paa,  at  man  her  har 
et  Badeanlæg  for  sig.  Men  hvorfor  skulde  et  saadant  findes  mellem  Forhallen 
og  Hovedsalen?  Nogle  antog  Bygningen  for  en  Helligdom,  et  Tempel,  og  mente 
i  enkelte  af  Vægmalerierne  at  kunne  forklare  Oflerhandlinger.  Det  kunde  da 
tænkes,  at  et  eller  andet  hemmeligt  Religionsforbund  havde  foretaget  deres  Gude- 
dyrkelse  her,  og  at  Baderummene  var  bestemte  til  Renselse  for  Neofyterne,  for¬ 
inden  de  betraadte  selve  Tempelsalen. 

Af  en  Indskrift,  som  findes  over  en  Niche,  der  indeholder  et  Billede  af 
Prinsen  Ahmed,  fremgaar  det  imidlertid,  at  » Kosseir  Amra «  er  opført  efter  Be¬ 
faling  af  denne  Prins,  som  er  født  836  og  besteg  Kalifens  Trone  862  samt  var 
et  Barnebarns  Barn  af  Harun  al  Raschid.  Endvidere  forklarer  samme  Indskrift, 
at  Bygningen  er  opført  til  Brug  som  Badeslot. 

Paalidelige  orientalske  Kilder  meddeler,  at  saadanne  Ørkenslotte  virkeligt  er 
bievne  opførte  af  Kaliferne,  der  udstyrede  dem  med  Pragt  og  Overdaadighed 
som  Bade-  og  Lystslotte.  Det  lille  Slot  Amra  forekommer  ogsaa  blandt  disse 
Beskrivelser ;  men  intet  Sted  findes  Angivelse  af,  at  disse  Bygninger  blev  benyt¬ 
tede  til  Gudedyrkelse  eller  hemmelige  Forsamlinger. 

Slottets  Ydre  er  fuldstændig  bart  og  frit  for  architektoniske  eller  dekorative 
Prydelser,  men  til  Gengæld  er  det  Indre  udstyret  paa  det  Prægtigste. 

Gulvene  er  belagte  med  Marmorfliser  og  med  Mosaik.  Væggenes  underste 

Partier  er  ligeledes  beklædte  med  Marmor,  medens  de  foroven  er  smykkede  med 
pragtfulde  Malerier,  til  hvilke,  saa  vidt  man  endnu  har  kunnet  afgøre,  ikke  er 
anvendt  al  fresco-  men  derimod  Tempera- Tekniken.  Kunstnerne,  som  har  udført 
disse  Billeder,  er  aabenbart  Grækere,  som  er  komne  fra  Bysanz  og  har  været 
fortrolige  med  den  bysantinske  Kunst.  Malerierne  minder  om  de  bedste  Arbejder 
i  den  græske  Kunst,  men  har  dog  paa  flere  Punkter  fremmed  Paavirkning,  hvilket 
bl.  a.  særligt  spores  i  Gengivelsen  af  det  nøgne  Kvindelegeme.  Billederne,  der 
i  øvrigt  fremstiller  en  Cyclus  over  Motivet  Vin  og  Kvinder,  behandler  de  men¬ 
neskelige  Aldre  og  Lidenskaber,  Jagtscener,  Brydekampe  o.  s.  v. 

»Kosseir  Amrav.  er  altsaa  et  af  de  Bade-  og  Lystslotte  i  Ørkenen,  hvortil 
Rigets  Stormænd  i  Kaliftiden  yndede  at  trække  sig  tilbage  for  at  nyde  Jagtens 
Glæder  og  at  omgive  sig  med  Dans,  Musik  og  Sang.  Efter  samtidige  Beret¬ 
ninger  skal  »Kosseir  Amra«  høre  til  den  Række  af  pragtfulde  Slotte,  som  Ka¬ 
liferne  i  Begyndelsen  af  det  9de  Aarhundrede  lod  skyde  frem  af  Ørkenens  Sand 
og  udstyrede  med  eventyrlig  Luksus.  Den  førnævnte  Prins  Ahmeds  Onkel, 
Kalifen  el-Mutawkkil,  skal  saaledes  have  opført  ikke  mindre  end  25  Lystslotte 
og  ofret  fabelagtige  Summer  paa  deres  Udstyrelse. 

Maaske  giver  Opdagelsen  af  Slottet  Amra  Anledning  til,  at  denne  Rigdom 
paa  orientalsk  Bygningskunst,  som  formentligt  ligger  skjult  i  Ørkenen,  atter  drages 
frem  for  Lyset.  Foreløbig  forbereder  Akademiet  i  Wien  en  Pragtudgave  over 
»Kosseir  Amra«,  et  Værk,  der  uden  Tvivl  vil  blive  modtaget  med  stor  Glæde 
af  alle,  der  nærer  Interesse  for  østerlandsk  Kunst  og  Kultur. 


TEKNISKE  MEDDELELSER. 

Forstærkede  Blyrør.  De  almindelige  Blyrør  har  den  uheldige  Egenskab,  at 
de,  naar  de  udsættes  for  større  Tryk,  let  udvider  sig  og  revner.  For  at  give 
dem  mere  Styrke,  kan  man  fremstille  dem  med  ct  Metaltraadsskelet,  bestaacnde 
af  en  Metaltraad,  som  rulles  i  Spiral  paa  samme  Maade,  som  almindeligt  bruges 
ved  Pibeslanger.  Rørene  kan  fremstilles  enten  simpelt  hen  ved  at  dyppe  den 
opviklede  Traadspiral  i  smeltet  Bly  eller,  hvis  de  trækkes,  ved  at  rulle  I  raaden 
op  paa  den  ved  Trækningen  benyttede  Dorn. 


FORSKELLIGT. 

Foreningen  af  3.  December  højtideligholder  sin  10-Aars  Stiftelsesdag  Onsdag 
den  3.  December  ved  en  Fest  paa  den  kgl.  Skydebane,  hvortil  saavel  aktive 
som  passive  Medlemmer  er  indbudt. 

¥ 

En  international  Konkurrence  for  at  tilvejebringe  en  Guldmedaille  til  Kunst¬ 
udstillingen  i  Venedig  1903  er  udskreven  af  Kommunalraadet  i  Venedig.  Mo¬ 
dellen  skal  have  en  Diameter  af  120  mm.  og  skal  være  udført  i  Gibs  eller 
Voks ;  den  skal  ledsages  af  en  fotografisk  Gengivelse  paa  40  mm.  i  Diameter. 
Der  er  udsat  3000  Lire  i  Præmie.  Indleveringsfristen  udløber  31.  Januar  I9°3- 

¥ 

Engen  Muentz,  Kunsthistoriker  og  Professor  ved  École  des  Beaux-Arts  i 
Paris,  døde  den  30.  Oktober  i  en  Alder  af  57  Aar.  Eugen  Muentz  var  Elsasser 
og  var  højt  anset  blandt  Frankrigs  Kunsthistorikere.  Han  havde  sat  sig  som 
Livsopgave  at  skrive  Renaissancens  Historie  og  har  i  sin  Produktion  været  meget 
frugtbar. 

Han  skrev  i  1881  et  Værk  over  Rafael,  som  han  lod  efterfølge  af  »Les 
historiens  et  les  critiques  de  Raphaél«. 

Hans  første  større  Publikation  om  Renaissancen  var  et  Værk  paa  3  Bind, 
»Les  arts  a  la  cour  des  Papes  pendant  le  XV  et  le  XVI  siécle«.  Herefter  fulgte 
»La  Renaissance  en  Italie  et  en  France  å  l’époque  de  Charles  VIII«,  »Histoire 
de  Part  pendant  la  Renaissance«  og  »Les  précurseurs  de  la  Renaissance«. 

Af  Muentz’  øvrige  Bøger  skal  anføres:  »Histoire  générale  de  la  tapisserie«, 
»Etudes  sur  l’histoire  des  arts  å  Rome  pendant  le  moyenåge;  Boniface  \/TIII  et 
Giotto«,  »La  bibliothéque  du  Vatican  au  XIV,  XV  et  XVI  siedes«.  Mange  at 
hans  Arbejder  er  kendte  langt  ud  over  Frankrigs  Grænser. 


FORENINGSMEDDELELSER. 

Den  aarlige  Generalforsamling 

afholdes  Lørdag  den  29.  November  1902,  Kl.  S,  i  Industri¬ 
foreningens  Lokale. 

Smørrebrødsbord  Kl.  S  pr. 

Dagsorden : 

1.  Beretning  om  det  forløbne  Aars  Virksomhed  ved  Formanden. 

2.  Beretning  om  Bladets  Virksomhed  ved  Redaktøren. 

3.  Fremlæggelse  af  Regnskabet  fra  1.  Oktober  1901  til  30.  September  1902 
ved  Kassereren. 

4.  Forslag  til  Lovændringer  —  stillede  af  Bestyrelsen. 

5.  Valg  af  nye  Embedsmænd; 

a.  Valg  af  6  Bestyrelsesmedlemmer  i  Stedet  for  de  afgaaede :  V.  Koen  (af- 
gaaet  ved  Døden);  A.  Berg,  V.  Fischer,  Fr.  Kocii  og  A.  Rosen  (efter 
Tur);  Ale.  Thomsen  efter  Lodtrækning. 

b.  Valg  af  2  Suppleanter. 

c.  Valg  af  2  Revisorer. 

6.  Forslag  til  Tilføjelser  i  »Vejledende  Regler  ved  Udskrivning  af  Konkurrence 
mellem  Architekter«. 

Med  dette  Nummer  af  »Architekten«  begynder  en  længere  Afhandling  af 
Fr.  Schiøtt:  »Kjøbenhavnske  Nybygninger  ved  næstsidste  Aarhundredskifte«. 
Af  praktiske  Hensyn  vil  denne  blive  fortsat  med  særlig  Paginering  (Romertal), 
saa  at  den  kommer  til  at  danne  et  Hele,  der  ved  Aargangens  Slutning  kan  an¬ 
bringes  for  sig  i  Bogen. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


KJØBENHAVN 

D.  5.  DECEMBER  1902 

5.  Aargang  N?  IO 


DANSKE  PROVINSBANEGAARDE. 

De  sidste  Aartier  har  været  Vidne  til  en  rivende  Udvikling  af  Jærnbane- 
trafiken  herhjemme.  Den  ene  Provinsby  efter  den  anden  er  fanget  ind 
af  Skinnevejens  blanke  Edderkoppenet,  og  der  gives  snart  ikke  en  ærlig  dansk 
By,  som  ikke  har  sin  Jærnbane  og  sin  Banegaard.  De  Dage  er  længst  forbi, 
hvor  man  kunde  nøjes  med  en  lille,  beskeden  Bindingsværksbygning  med  et 
Billethul  og  to  diminutive  Ventesale;  nu  stiller  det  forøgede  Samkvem  mellem 
Landets  forskellige  Egne  langt  anderledes  Krav  til  Plads  og  Bekvemmelighed. 
I  en  Mængde  af  de  større  Provinsbyer,  hvor  Trafikens  hurtige  Opsving  ikke 
har  været  forudset,  har  man  været  nødsaget  til  stadig  at  udvide  Banegaardene, 
og  enkelte  Steder  har  man  maattet  gøre  Skridtet  helt  ud  og  opføre  nye,  tids¬ 
svarende  Stationsbygninger.  Dette  er  saaledes  Tilfældet  med  Aalborg,  hvor  i 
disse  Dage  en  stor,  ny  Banestation,  opført  efter  Tegning  af  Architekt  Arboe, 
skal  indvies,  og  i  Løbet  af  det  kommende  Aar  vil  Esbjerg  ny  Banegaard  staa 
færdig  til  at  tages  i  Brug. 


BANEGAARD EN  I  PRÆSTØ. 


ARCHITEKT  H.WENCK. 


Den  stærkt  benyttede  Esbjerg — Parkestone-Rute  har  allerede  forlængst  gjort 
dette  Byggeforetagende  nødvendigt.  Den  gamle  Træbygning,  som  har  tjent  til  Bane- 
gaard  siden  Esbjergs  Tilblivelse,  har  sikkert  i  mange  Aar  trængt  til  en  Afløser, 
men  først  den  27.  April  1900  lykkedes  det  at  faa  vedtaget  Lovforslaget  om  den 
ny  Banegaards  Opførelse.  At  det  ikke  er  et  helt  ringe  Foretagende,  det  her 
drejer  sig  om,  vil  man  kunne  indse,  naar  man  erfarer,  at  der  til  Udvidelsen  af 
Stationen  og  Forlæggeisen  af  Havnebanen  er  benyttet  et  Areal  af  61/2Td.  Land. 
For  selve  Bygningernes  Vedkommende  er  Forholdene  ogsaa  ret  store  —  Stations- 


BANEGA  ARDEN  ARCHITEKT 

I  EBELTOFT.  H.WENCK. 


bygningen  har  saaledes  en  Længde  af  120  Alen  og  en  Bredde  af  22  Alen,  me¬ 
dens  Vestibulen  er  300  □  Alen  - —  og  Byggesummen  vil,  inklusive  Varehus  og 
Posthus,  i  det  hele  andrage  godt  og  vel  250,000  Kr.  Selve  Hovedbygningen, 
der  indtager  et  Fladerum  af  2665  □  Alen,  vil  koste  60  Kr.  pr.  □  Alen. 

Tegningerne  til  Stationsbygningerne  er  udførte  af  Architekt  H.  Wenck, Uivem 
det  har  været  magtpaaliggende  at  forme  det  ydre  i  en  kunstnerisk  og  vel  afvejet 
Skikkelse,  saaledes  at  Bygningen  kan  blive  til  virkelig  Pryd  for  Byen.  Dette 
har  saa  meget  mere  Betydning,  som  Banegaarden  er  beliggende  lige  ud  for 
Byens  Hovedgade  og  vigtigste  Færdselsaare  —  Kongensgade  —  og  saaledes  alle¬ 
rede  paa  Afstand  tiltrækker  sig  Opmærksomheden.  Den  store  Hovedbygning 

opføres  af  røde  Mursten  paa  Sokkel  af  kløvet  Granit,  medens  Gesimser  og  Vin¬ 
duesindfatninger  m.  m.  udføres  i  Ølandssten  fra  C.  C.  Wienbergs  Stenhuggerier. 
Taget  dækkes  med  grønne,  norske  Skifer,  medens  de  lave,  flade  Endepartier 
overdækkes  med  Konstruktioner  i  Hennebique,  udførte  af  Murermester  Schiøtz. 
Over  Midtefacadens  Indgangsparti  er  anbragt  det  danske  og  engelske  Vaaben, 
hugget  i  Ølandssten,  medens  selve  Frontespicens  Afslutning  krones  af  en  Løve, 
der  holder  Esbjergs  ny  Vaaben  —  et  Lindetræ  og  to  Ankere  i  Sølv  paa  blaa 
Grund. 

Bygningens  Indre  vil  blive  holdt  i  lette,  tiltalende  Farver,  og  Vestibulen 
vil  —  i  Lighed  med  Kystbanestationernes  Vestibuler  —  blive  forsynet  med  Loft 
i  Trækonstruktion.  I  øvrigt  vil  Bygningerne  blive  forsynede  med  alle  Nutidens 
Bekvemmeligheder,  W.  C.  o.  s.  v.  I  Hovedbygningen  findes  tillige  Boliger  for 
Stationsforstanderen  og  en  Overassistent. 

Esbjergs  nye  Stationsanlæg  henhører  under  Statsbanedriften. 

Det  samlede  Arbejde  ved  Opførelsen  er  overtaget  i  Entreprise  af  Murer¬ 
mester  Thranholm  og  Tømrermester  Hansen,  Esbjerg.  Bygningerne  forventes 
at  være  færdige  til  at  tages  i  Brug  til  Oktober  1903. - 

Som  allerede  nævnt  er  Esbjerg  Banegaard  kun  et  Led  i  Rækken  af  de  nye 
Provinsbanegaarde.  Rundt  om  i  Landet,  i  Aarhus,  Ebeltoft,  Kerteminde,  Sorø, 
Nykøbing  paa  Sjælland,  Præstø  o.  s.  v.,  er  der  opført  større  eller  mindre  Bane- 
gaarde,  hvortil  Statsbaneanlægene  under  Ledelse  af  Architekt  Wenck  har  givet 
Tegning.  Som  Eksempel  paa  disse  mindre  Stationsbygninger  gengives  hosstaaende 
Stationerne  i  Ebeltoft  og  Præstø. 

Banegaarden  i  Ebeltoft  —  i  Parenthes  bemærket  ligger  denne  hidtil  lidet 
kendte  By  i  ualmindeligt  smukke  Omgivelser,  som  nu  ved  Ebeltoft — T rustrup¬ 
banen  er  bleven  tilgængelige  for  Omverdenen  —  er  opført  i  Nærheden  af  Havnen 
og  i  direkte  Forbindelse  med  Byen  ved  en  nyanlagt  Vej,  for  hvis  Skyld  adskil¬ 
lige  af  Byens  gamle  Bygninger  har  maattet  falde. 

Selve  Bygningen  er  opført  med  pudsede  og  hvidtede  Facader  og  rummer 
ikke  blot  de  for  Banedriften  nødvendige  Lokaler,  men  tillige  Lokaler  for  Post¬ 
væsenet  samt  Boliger  for  Stationsforstander  og  Postmester.  Bygningerne  indtager 
et  Fladerum  af  800  □  Alen  og  har  kostet  ca.  40,000  Kr.  at  opføre. 

Banegaarden  i  Prastø  er  lidt  større  —  950  □  Alen  med  en  Byggesum  paa 
45,000  Kr.  —  men  er,  hvad  Planen  angaar,  i  det  væsentlige  som  Banegaarden 
i  Ebeltoft. 


ST.  NICOLAI  KIRKEPLADS. 


Ved  at  gennemgaa  de  forskellige  Forslag  til  Omordningen  af  St.  Nicolai 
Kirkeplads,  der  er  fremkomne  i  »Architekten«  for  24.  Oktbr.,  har  jeg  faaet 
Ideen  til  hosstaaende  Plan,  som  jeg  mener  har  nogen  Fordel  fremfor  de  øvrige 
fremkomne.  Dette  skal  jeg  nærmere  begrunde  og  vil  derfor  tillade  mig  at  gen¬ 
nemgaa  alle  Projekterne. 

At  rydde  hele  Pladsen,  som  Etatsraad  Dahlerup  foreslaar,  vil  vel  nok  være 


—  108 


det  heldigste  i  sanitær  Henseende;  men  tiænges  der  saa  ikke  mange  andre  Ste¬ 
der,  f.  Eks.  i  Forstæderne,  langt  mere  til  Pladser  end  her  lige  i  Nærheden  af 
den  store  Højbroplads  og  Kongens  Nytorv?  Det  væsentlige,  mener  jeg,  maa 
blive,  at  Nicolai  Taarn  ses  paa  den  smukkeste  Maade  sammen  med  Omgivelserne, 
og  det  kan  vist  opnaas  billigere. 

Som  Etatsraad  Dahlerup  mener,  maa  Pladsen  indrammes  af  smukkere  Byg¬ 
ninger  end  de  nuværende  for  at  danne  en  Helhed ;  men  den  nuværende  Arbejds- 
trafik  i  Vingaardsstræde  og  Lille  Kongensgade  vil  uden  Tvivl  generes  alt  for 
meget  af  det  store  Knæk,  disse  to  Gader  faar,  og  en  Erstatning  for  Nybebyg¬ 
gelse  paa  anden  Maade  end  ved  disse  Arealer  vil  sikkert  blive  Kommunen 
for  dyr. 

Architekt  Wencks  Projekt  vil  ikke  koste  Kommunen  noget,  men  tværtimod 
give  en  betydelig  Indtægt  i  Form  af  Byggegrund.  Derimod  synes  jeg,  at  Pladsen 

bliver  for  stærkt  bebygget  derved  og  navnlig  Taarnet  for  trykket  af  den  store 
Bygning;  den  Side,  der,  skønt  oprindeligt  Bagside,  nu  nærmest  gør  Indtryk  af 
Hovedfacaden,  bliver  fuldstændigt  skjult  fra  Gaden. 

Architekt  Clemmensens  Projekt,  der  skiller  sig  fra  de  fornævnte  ved  Gen- 
n embrydningen  mod  Østergade,  er  jo  betydeligt  kostbarere;  men  til  Gengæld 
bliver  den  Udsigt,  man  allerede  nu  har  til  Taarnet  fra  Østergade,  i  høj  Grad 
udvidet.  Det  skraverede  Parti  tværs  over  Lille  Kongensgade  er  antagelig  ingen 
Afspærring  af  denne,  da  dette  uden  Tvivl  vilde  være  meget  uheldigt  for  Tra- 
fiken,  men  en  Bue,  hvorigennem  Færdselen  kan  gaa.  Men  i  saa  Tilfælde  vil 
Pladsen  vist  vanskeligt  kunne  blive  hyggelig,  naar  denne  Arbejdstrafik  overskærer 
den.  Ogsaa  her  vil  Taarnet  kun  ses  fra  Siden. 

Endelig  Architekt  Leuning-Borchs  Plan,  som  jo  vil  give  en  ganske  god 
Indtægt.  Bygningen  synes  mig  at  være  lidet  monumental  og,  selv  om  den 
bliver  smuk,  mindende  for  meget  om  Slagterboderne  med  Hensyn  til  Højden 

og  dens  interimistiske  Karakter;  de  mindre  smukke  Huse  bagved  vil  den  heller 
ikke  skjule  tilstrækkeligt. 

Netop  med  Hensyn  til  Højden  tror  jeg,  nogle  Bygninger  af  almindelig  Hus¬ 
højde  vil  gøre  bedst  Virkning.  Ser  man  Nicolai  Taarn  fra  Højbroplads,  synes 
det  smukke  Billede,  man  faar  deraf  som  »point  de  vue«  for  Gaden,  at  bekræfte 
det.  Mange  andre  Eksempler  paa  det  samme  kunne  nævnes,  som  Raadhustaarnct 
for  Enden  af  Lavendelstræde,  Marmorkirken  for  Enden  af  Erederiksgade,  Andreas- 
kirkens  Taarn  for  Enden  af  Gothersgade  o.  s.  v. 

Min  Plan  fremkommer  nærmest  som  et  Ændringsforslag  til  Architekt  Wencks. 
Som  allerede  bemærket  i  »Architekten«  vil  den  projekterede  Telegraf  bygning 
fuldstændigt  skjule  Nicolai  Taarn,  naar  man  staar  i  Nicolaigade.  Dette,  synes 
jeg,  er  en  væsentlig  Mangel,  da  netop  denne  Side  af  Taarnet  er  den  mest 
anseelige,  og  der  derfor  først  og  fremmest  burde  tages  Hensyn  til  den  ved  en 
eventuel  Beb)^ggelse.  Jeg  har  da  brudt  igennem  den  baade  af  Architekt  Clern- 
mensen  og  Architekt  Wenck  antydede  store  Bygning,  saaledes  at  den  deles  i  to. 
Disse  Bygninger  bliver  ikke  lige  store ,  fordi  den  fremkomne  aabne  Plads  er 
symmetrisk  med  Hensyn  til  Taarnets  Akse;  men  det  vil  næppe  kunne  mærkes 
generende  uden  i  Planen,  da  man  ikke  vil  kunne  se  Bygningernes  Bredde  sam¬ 
tidigt  andre  Steder  end  i  Nicolaigade,  hvor  man  dog  er  for  tæt  paa,  til  at  dette 
kan  gøre  nogen  Fortræd.  Bygningerne  bør  have  en  vis  monumental  Karakter 
og  svare  til  hinanden,  hvad  enten  de  nu  bliver  brugte  til  offentligt  eller  privat 
Brug,  og  de  burde  ikke  bygges  i  Stil  og  Farve  som  Efterligning  af  Taarnet, 
men  tværtimod  f.  Eks.  lysegraa,  fordi  det  karakteristiske  ved  Taarnet  saa  ikke 
vil  udviskes  af  Omgivelserne,  men  fremhæves.  Derfor  maa  der  meget  vel  kunne 
dannes  en  passende  og  stilfuld  Ramme  —  og  en  Ramme  for  Taarnet  bør  det 
dog  først  og  fremmest  være. 

Paa  Pladsen  vilde  en  Statue  f.  Eks.  af  Hans  Tavsen,  som  tidligere  bemærket, 
faa  en  udmærket  Plads. 

Kunde  der  eventuelt,  som  antydet,  mod  Nicolaigade  blive  rejst  en  Bygning 
svarende  til  de  to  andre,  vilde  Indramningen  af  Pladsen  være  fuldendt.  Den 
vilde  være  hyggelig  og  rolig,  fordi  den  ikke  generes  af  Vognfærdsel. 

Paa  de  andre  to  Smaapladser  ved  Vingaardsstræde  og  Lille  Kongensgade 
vilde  der  uden  Tvivl  kunne  forskønnes  en  hel  Del  ved  smukke  Beplantninger 
og  Træer,  eventuelt  Statuer  og  Springvand. 

Færdselen  vil  der  ikke  blive  lagt  Hindringer  i  Vejen  for  i  nogen  Retning, 
mange  morsomme  Vuer  vil  fremkomme,  tilstrækkelig  Plads  vil  blive  holdt  fri, 
og  Kommunen  vil  tjene  en  god  Skilling,  selv  om  den  ofrer  en  hel  Del  paa 
Pladsens  Udsmykning.  De  fleste  af  de  mindre  smukke  Bygninger,  der  omgiver 
denne,  ville  blive  maskerede,  og  hvis  den  fornødne  kunstneriske  Kontrol  med 
Nybygningerne  udøvedes,  vilde  denne  Treenighed  af  Pladsen  udgøres  af  een  og 
rimeligvis  to  smukke  af  de  tre.  Men  en  lille  og  smuk  Plads  er  i  hvert  Til¬ 
fælde  bedre  end  en  stor  og  grim.  p;GIL  Fischer. 

FORSKELLIGT. 


Foreningen  aj  3.  December  holder  iaar  10-Aars  Jubilæum  og  fejrede  denne 
Begivenhed  med  en  overmaade  fornøjelig  Fest  paa  Stiftelsesdagen.  En  talrig 
Kreds  havde  givet  Møde,  saa  at  den  store  Sal  paa  Skydebanen  næppe  vilde 
kunne  have  rummet  flere  Deltagere  i  Festmaaltidet.  Masser  af  Sange  og  Taler 
vidnede  om  det  Liv  og  den  gode  kammeratlige  Tone,  der  præger  de  Unges 
Samliv,  og  særlig  Lykke  gjorde  den  geniale  og  overmaade  tidssvarende  Op¬ 
findelse,  der  blev  forevist  efter  Bordet:  Architektur-Maskinen,  som  nu  er  sat  paa 
Aktier  med  et  garanteret  Fond  af  4  Miil.  Kr.  Architektur-Maskinen,  der  sikkert 
vil  frembringe  en  hel  Omvæltning  i  vor  hjemlige  Bygningskunst,  er  at  se  til 
nærmest  en  Mellemting  mellem  en  Rulle  og  en  Bogtrykmaskine;  den  kan  drives 
enten  ved  Haandkraft  eller  Elektricitet  og  er  saaledes  konstrueret,  at  den  kan 
producere  hvilket  Projekt,  det  skal  være:  Villaer,  Arbejderboliger,  Badeanstalter, 

Paladser  o.  s.  v.  til  en  forud  fast  opgiven  Pris.  Det  hvide  Tegnepapir  gaar  ind 
mellem  to  Valser  og  kommer  derfra  ud  som  et  architektonisk  Værk,  om  hvis 
høje  Betydning  de  foretagne  Prøver  afgav  usvigelige  Vidnesbyrd.  Ifølge  Aktie¬ 
selskabets  Program  kan  Maskinen  pr.  Time  producere  500,000  Meter  Gade  og 
en  vældig  Stabel  paa  30,000  Fod  Facade  med  Kvist,  Altan,  Karnap  og  Gavl.  ♦ 

Det  er  overflødigt  at  sige,  at  Aktiekapitalen  straks  overtegnedes  mange  Gange. 

Som  bekendt  optager  Foreningen  passive  Medlemmer  å  4  Kr.  om  Aaret, 
tor  hvilket  ringe  Kontingent  de  som  Medlemsblad  modtager  dens  smukke  Op- 
maalinger  og  Tegninger,  der  paa  en  værdig  Maade  slutter  sig  til  »Tegninger  af 
ældre  nordisk  Architektur«,  og  har  Adgang  til  dens  talrige  Jubilæer,  i  alt  Fald 
eet  hvert  Aar.  Alene  af  denne  Grund  fortjener  »Foreningen  af  3.  Decbr.«  al 
mulig  Støtte  udenfor  selve  Akademielevernes  Kreds. 


FORENINGSMLDDELELSER. 

Den  aarlige  Generalforsamling  afholdtes  Lørdag  den 
29.  November  Kl.  8  i  Industriforeningens  Foredragssal  med 
Dagsorden  som  angivet  i  »Architekten«  for  28.  November 
d.  A.  Side  104. 

Formanden,  Axel  Berg,  aflagde  Beretningen.  Foreningen 
omfatter  nu  120  indenbys,  19  udenbys  og  7  udenlandske 
Medlemmer  (imod  det  foregaaende  Aar  henholdsvis  116, 
18  og  6).  I  Aarets  Løb  havde  Foreningen  mistet  sin  Formand,  Prof.  V.  Koch, 
samt  Etatsraad  Herholdt. 

Siden  sidste  Generalforsamling  var  der  afholdt  6  almindelige  Foreningsmøder 
samt  et  Møde  paa  Statsprøveanstalten  og  en  selskabelig  Sammenkomst  med  Damer 
paa  den  kgl.  Skydebane.  Bestyrelsen  havde  holdt  8  Møder. 

Af  Cand.  polit.  F.  Schiøtt  var  holdt  Foredrag  om  »Kjøbenhavnske  Ny¬ 
bygninger  ved  næstsidste  Aarhundredskifte«,  og  af  Professor  J.  L.  Heiberg  om 
»Syditaliens  Betydning  for  Kunstens  Udvikling  i  Italien«. 

Vedtægter  for  Foreningen  var  bleven  behandlede  endeligt  i  Mødet  den  1. 
Juli,  hvor  5  5  Medlemmer  havde  været  til  Stede.  Udvalget,  der  havde  været 

nedsat  i  den  Anledning,  bestod  af  følgende:  M.  Borch,  Clemmensen,  Br.  Levy, 
supplerede  med  A.  Berg,  Glahn  og  Fr.  Koci-i  af  Bestyrelsen. 

Statuter  for  Understøttelsesfonden  var  bleven  vedtagne  paa  Mødet  den  18. 
Oktober.  Til  Bestyrelsen  af  Fonden  var  valgt:  Prof.  Storch,  Prof.  Alb.  Jensen, 
Architekterne  Steenberg  og  Fr.  Christensen. 

Foreningen  havde  i  Marts  Maaned  sammen  med  Industriforeningen  arrangeret 
en  Udstilling  af  nyere  Bygnings  mater  ialier. 

Der  var  i  Aarets  Løb  bleven  behandlet  to  Honorarsager. 

Foreningen  var  tilkaldt  ved  følgende  Konkurrencer:  Dansk  Husflidsforening: 
Bohave  for  mindre  Hjem  (M.  Nyrop  og  Magdahl  Nielsen)  ;  Thing-  og  Arrest¬ 
huset  i  Aarhus  (Estrup  og  Vald.  Schmidt);  Byskole  i  Aarhus  (F.  Levy  og 
S.  Lemche);  Kunstnerisk  Løsning  af  Byggeforetagender  i  Kjøbenhavn  (Prof. 
Hans  J.  Holm,  Mørk-Hansen  og  Rosen,  Suppleant:  Clemmensen). 

Brødr.  Sørensens  Legat  paa  150  Kr.  om  Aaret  var  tildelt  Foreningen. 

Den  Indsamling,  som  af  Bestyrelsen  var  iværksat  i  Anledning  af  Gen¬ 
opførelsen  af  Campanilen  i  Venedig,  havde  indbragt  1406  Kr.  50  Øre;  dette 
Beløb  havde  Bestyrelsen  afrundet,  saaledes  at  man  gennem  Udenrigsministeriet 
havde  afsendt  2000  Lire. 

Der  var  bleven  behandlet  to  Voldgiftssager. 

Sluttelig  berørte  Formanden  Teknologmødet  i  1903,  i  hvilken  Anledning 
der  var  nedsat  en  Komite,  hvor  Arkitektforeningen  var  repræsenteret  ved  Prof. 
L.  Fenger,  Architekterne  Axel  Berg  og  Arne-Petersen. 

Redaktøren,  Arne-Petersen,  gav  dernæst  nogle  Meddelelser  angaaende  Bla¬ 
dets  Virksomhed.  Man  havde  i  Aarets  Løb  udvidet  sig  betydeligt,  saaledes  at 
Regnskabet  nu  balancerede  med  ca.  19,000  Kroner  mod  ca.  8700  Kr.  det  fore- 
gaaende  Aar.  Den  Ordning,  man  i  et  Aar  havde  haft  med  A-  og  B-Numre, 
var  bleven  opgivet  ved  den  nye  Aargangs  Begyndelse,  da  den  havde  vist  sig 
upraktisk. 

Kassereren,  V.  Fischer,  fremlagde  det  reviderede  Regnskab,  der  blev  godkendt. 

De  af  Bestyrelsen  forelagte  Forslag  til  Lovændringer  blev  vedtagne  uden 
Diskussion. 

Den  afgaaede  Bestyrelse  genvalgtes  enstemmigt,  hvilket  ogsaa  var  Tilfældet 
med  Eug.  Jørgensen,  der  som  Suppleant  havde  fungeret  efter  V.  Kochs  Død. 

Til  Suppleanter  valgtes  C.  Thonning  og  S.  Lemche;  til  Revisorer  Ph.  Smidth 
og  C.  L.  Thuren.  Til  staaende  Udvalg  for  Udstillinger  genvalgtes  J.  Dich  og 
A.  Lauritzen,  til  Udvalget  for  Honorarsager  genvalgtes  A.  Rosen  og  V.  Schmidt. 

Forslagene  om  Tilføjelser  i  »Vejledende  Regler  ved  Udskrivning  af  Kon¬ 
kurrence  mellem  Arkitekter«  gav  Anledning  til  en  meget  livlig  Diskussion, 
der  havde  til  Følge,  at  L.  Andersens  Forslag  blev  forkastet  ved  Afstemning, 
medens  det  af  P.  V.  Jensen-Klint  stillede  Forslag  blev  vedtaget  i  følgende  Form: 
»Ved  saadanne  bundne  Konkurrencer,  ved  hvis  Ordning  Bestyrelsen  medvirker, 
skal,  foruden  de  indbudte  og  honorerede,  saa  vidt  muligt  ethvert  Medlem  have 
Adgang  til,  for  egen  Regning,  at  deltage  i  Præmieæskningen.« 

ABSALON. 


BILLEDHUGGER,  PROFESSOR  V.  BISSEN. 

ARCHITEKT  M.  NYROP. 


Den  nyeste  Tilvækst  til  Kjøbenhavns  Samling  af  offentlige  Monumenter  skiller 
sig  paa  en  fremragende  Maade  ud  fra,  hvad  der  er  ydet  i  en  lang  Række 
Aar,  derved,  at  den  virkeligt  er  monumental.  Høj  og  imponerende  paa  et  Fod¬ 
stykke,  der  passer  i  Størrelse  til,  hvad  det  skal  bære  —  maaske  dog  lidt  for 
smalt  —  rider  Absalon,  Byens  Grundlægger,  afsted  paa  en  prægtig  Hest,  der 
danser  under  ham  med  høje  Spring. 

Rytterstatuen,  der,  som  alle  véd,  skyldes  Billedhuggeren,  Prof.  Vilh.  Bissen, 
er  først  og  fremmest  usædvanlig  derved,  at  Hesten  er  i  heftig  Bevægelse;  den 
plastiske  Ro  og  Hvile  er  dermed  selvfølgeligt  ikke  mere  til  Stede,  og  uvilkaar- 
ligt  føler  man  sig  ved  en  mere  indgaaende  Betragtning  noget  trættet  og  længes 
efter,  at  Hesten  skal  falde  ned  paa  Forbenene  igen.  Enhver  voldsom  og  hastig 
Bevægelse,  der  er  fremstillet  i  Malerkunst  og  navnlig  i  Skulptur,  løber  let  den 
Fare  at  synes  stivnet  i  en  Skikkelse,  der  er  fornuftstridig,  bliver  let  stereotyp. 
Det  er  sikkert  ikke  mange  Rytterstatuer  rundt  i  Europa,  hvor  Hesten  er  frem¬ 
stillet  i  hurtigere  Gangart  end  jævnt  Trav  eller  vel  snarere,  som  i  Verrochios  be¬ 
rømte  Monument  for  Colleoni  i  Venedig,  væligt  og  utaalmodigt  sparkende  i  Jor¬ 
den  med  sine  Hove.  I  St.  Petersborg  findes  Falconets  Statue  af  Peter  den  store 
paa  en  stejlende  Hest,  i  Wien  ved  Burgthor  Fernkorns  Statuer  af  Erkehertug 
Karl  og  Prins  Eugen  af  Savoyen  paa  springende  Gangere,  i  Italien  en  og  anden 
Vittorio  Emanuele,  fra  Baroktiden  enkelte.  Naar  til  Trods  for  den  store  Vanske¬ 
lighed,  Opgaven  saa  at  sige  fra  Fødslen  af  sidder  inde  med,  Resultatet  er  blevet 
saa  vellykket,  tjener  det  Kunstneren  til  den  største  Ære.  Absalon  selv  synes  for 
ubetydelig  i  Forhold  til  Hesten,  ikke  alene  i  Størrelse,  men  ogsaa  i  kunstnerisk 
Kraft;  det  synes  næsten  at  følge  af  sig  selv,  at  man  først  omtaler  Hesten,  lige¬ 
som  Beskuelsen  mest  dvæler  ved  den.  Man  faar  ikke  ret  fat  paa  Absalon,  han 
træder  i  Skygge  for  Hesten,  gemmes  af  den.  Hans  Hoved  og  Aasyn,  der  vel 
er  dannet  efter  Forbilledet  paa  hans  Gravsten  i  Sorø  Kirke,  lader  En  ikke  i  fuld¬ 
stændig,  tilforladelig  Vished  om,  at  han  var  den  store  Mand,  som  Indskriften 
paa  Soklens  Gesims  angiver:  »Han  var  modig,  snild  og  fremsynet,  en  Ynder  af 
Lærdom,  med  ren  Villie  Danmarks  trofaste  Søn.«  Modig  vel  nok;  thi  som  man 
ser,  farer  han  dristigt  frem  med  en  (for  lille)  Stridsøkse  i  sin  Haand;  men  hans 
Fremsynethed  og  Interesse  for  Lærdom  fremgaar  ikke  af  den  figurlige  Fremstil¬ 
ling.  En  ridekyndig  Kritiker  vilde  maaske  ikke  være  helt  tilfreds  med  den  Maade, 
hvorpaa  Rytteren  stikker  Benene  fremefter,  medens  Hesten  galopperer;  thi  for 
Ligevægtens  Skyld  vilde  det  nok  være  hensigtsmæssigt  at  lægge  Schenklerne 
tilbage.  Men  kraftigt  og  med  en  karakterfuld  Silhuet  virker  Monumentet,  navnlig 
paa  nogen  Afstand,  saa  at  man  ikke  kommer  til  at  kigge  Hesten  lige  op  under 
Maven;  heldigvis  er  man  forskaanet  for  at  se  en  Jernstang  som  Stiver.  Højt 
knejser  Gruppen  i  Forhold  til  de  omgivende  Bygninger,  som  den  ligesom  stor¬ 
mer  hen  over  —  hvorfor  netop  med  Front  mod  Borgen,  er  ret  gaadefuldt,  det 
modsatte  vilde  synes  naturligere,  naar  Farten  gælder  ud  mod  Kamp.  Og  vel 
afpasset  til  Torvets  Størrelse  er  Helheden,  hverken  for  stor  eller  for  lille,  maaske 
dog  en  Smule  paa  tværs  af  de  skraa  Linieri  Højbros  Retning;  en  Tilbagerykning 
længere  mod  Amagertorv  vilde  have  mildnet  dette. 

Det  Fodstykke  til  Rytterstatuen,  som  skyldes  Architekt  M.  Nyrop,  er  saa 
prægtigt  og  smukt  i  Form  og  Farver  i  den  harmoniske  Forening  af  de  forskel- 


lige  Materialier,  at  der  er  al  Grund  til  at  glæde  sig  derover.  Ikke  alene  er  det 
en  original  Idé  at  anvende  Mursten  til  Byggeæmne  der,  hvor  man  altid  er  vant 

til  udelukkende  at  se  huggen  Sten  eller  Marmor,  men  hvad  bedre  er,  den  er 

gennemført  godt  og  stilfuldt.  Forholdene  i  hele  Opbygningen  ere  vel  afvejede, 
og  den  kraftigt  udladende  Stenplade  foroven  danner  et  fast  Underlag  for  Hesten; 

kun  er  den  sikkert,  som  alt  bemærket,  noget  for  smal,  hvilket  saa  meget 

mere  mærkes,  som  Hestens  brede  Bagparti  og  kraftige  Hale  hviler  tæt  ned  paa 
den.  Det  er  en  architektonisk  Frembringelse  af  den  lid,  vi  lever  i,  og  med 
Præg  af  den,  forsaavidt  forskellig  fra  den  Type  paa  en  ganske  forskellig  Tid, 
hvortil  den  skal  slutte  sig.  Den  Opgave,  at  smelte  Architekturen  og  Skulpturen 
sammen  til  et  inderligt  forbundet  Hele,  er  vanskeligere  end  nogen  Udenfor- 
staaende  skulde  ane.  Den  er  løst  i  Salys  Rytterstatue  paa  Amalienborg  Plads  af 
Fiedeiik  V  som  Enevoldsmagtens  Indehaver  i  en  romersk  Imperators  Dragt,  ud¬ 
ført  af  en  samtidig  Kunstner. 

Vor  Hovedstad  har  Grund  til  at  være  Konferensraad  Heide  taknemlig  for 
Gaven,  saa  stor  og  værdig  den  fremtræder:  en  virkelig  Forskønnelse  af  Byen 
paa  en  af  dens  mest  maleriske  Pladser,  en  virkningsfuld  Kontrast  mod  Christians¬ 
borg  Slots  mørke  Ruiner.  Gid  Guderne  og  Kommunalbestyrelsen  nu  vil  bevare 
den  mod  en  Indhegning  af  et  kedsommeligt  Jerngitter!  Folkesværmen  bør  kunne 
nærme  sig  den  helt  og  tæt;  først  derved  bliver  et  Kunstværk  Folkets  Ejendom, 
først  derved  lærer  det  at  respektere  det  og  selv  værne  det  mod  Overlast. 


EN  MØLLE  SOM 
BADEANSTALT. 


Den  noget  ejendommelige 
Bygning,  af  hvilken  vi  hos- 
staaende  bringer  en  Gengivelse, 
er  for  et  Par  Aar  siden  opført 
ved  Ollerup  Højskole  ved  Svend¬ 
borg.  En  Del  af  Bygningen  be- 
staar  af  en  gammel  Vindmølle, 
som  laa  i  Nærheden  af  Højskolen, 
og  af  dennes  Forstander,  Kr. 
Randers,  erhvervedes  for  at  om¬ 
dannes  til  Badeanstalt.  Samtidig 
tilbyggedes  den  lille  Bygning,  i 
hvis  Stueetage  der  findes  to  smaa 
Skolestuer  og  en  Gang,  —  de  be¬ 
nyttes  til  Undervisningslokaler  for 
Forstanderens  og  Lærernes  Børn  — , 
medens  i.  Etage  indtages  af  Væ¬ 
relser  for  Højskoleelever.  Adgangen 
til  Bygningen  sker  ad  en  Trappe, 
anbragt  i  Forbindelsesbygningen. 


I  selve  Taarnets  Stueetage  er  indrettet  2  Baderum,  et  mindre  til  Karbade 
og  et  større  til  Styrtebade  med  10  Bruser.  Desuden  findes  her  Omklædnings¬ 
rum  og  Kedelrum.  I  de  to  følgende  Etager  er  indrettet  Elevværelser  og  Trappe, 
ligesom  den  til  Styrtebadene  nødvendige  Vandbeholder  er  anbragt  her.  I  øverste 
Etage  er  der  ved  Tilbygning  skaftet  Plads  til  et  Taarnværelse,  og  hele  Mølle- 
taarnet  afsluttes  foroven  af  en  rund  Platform,  hvorfra  man  har  en  fortrinlig  Ud¬ 
sigt  over  Omegnen.  Udvendig  er  saavel  Taarnet  som  den  lille  Bygning  af¬ 
skuret  og  hvidtet,  medens  Taget  er  dækket  med  røde  Falstagsten.  Byggearbejdet 
er  udført  af  stedlige  Haandværkere  efter  Tegning  af  Forstander  D.  Rasmussen 
ved  Ollerup  Haandværkerskole. 

Det  lille  Anlæg  viser,  hvorledes  man  paa  en  snild  Maade  kan  drage  Nytte 
af  en  nedlagt  Vindmølle.  Ideen  er  for  en  Gangs  Skyld  ganske  morsom,  og 
Bygningsværkets  Skaber  har  været  ret  heldig  i  sine  Bestræbelser  for  at  klare  de 
architektoniske  Vanskeligheder.  T.  P. 


ARCHITEKTERNE  OG  HAVEN. 


I  Omtalen  af  Schultze-Naumburgs  nye  Bog  »Garten«  anbefaler  Anmelderen 
(L.  B.)  Bogen  paa  det  varmeste  til  enhver  Architekt  og  tilføjer,  at  Huset 
og  Haven  altfor  ofte  er  to  Ting,  der  ikke  er  organisk  forbundne.  Ja,  han  har 
Ret:  »alt  for  ofte«,  han  kunde  uden  Skade  have  sagt  »næsten  altid«.  »Selv¬ 
følgelig  bør  Architekten  være  medbestemmende  ved  Havens  Anlæg,  ikke  blot 
dens  Hovedlinier,  men  ogsaa  ved  Plantegruppering  og  Farvevalg«,  skriver  han 
videre,  og  han  har  igen  Ret.  Architekten  bør  være  »medbestemmende«,  det  vil 
sige,  der  bør  finde  et  Samarbejde  Sted  mellem  Husets  og  Havens  Architekter, 
og  det  er  det,  som  næsten  aldrig  sker. 

Som  Regel  gaar  det  jo  saaledes,  at  Architekten  tegner  sit  Hus  og  anbringer 
det  paa  Grunden,  hvor  han  synes  bedst,  idet  han  hovedsagelig  tager  Hensyn  til 
Verdenshjørnerne  og  til  Indkørsel  fra  Vejen;  og  hvor  Terrainet  er  kuperet,  læg¬ 
ger  han  det,  hvor  der  er  en  jævn  og  vandret  Flade.  Naar  saa  Huset  er  færdigt, 
henvender  Bygherren  sig  til  den  nærmestboende  Gartner,  hvad  enten  det  nu  er 
en  Planteskoleejer,  en  Blomstergartner  eller  tilfældigvis  virkelig  en  Anlægsgartner; 
og  da  Indtægtskilderne  sjældent  flyder  overdrevent  rigelig  for  en  Gartner,  paa¬ 
tager  han  sig  i  de  fleste  Tilfælde  gladelig  Hvervet.  Den  Gartner,  der  har  den 
største  Planteskole  eller  de  fleste  Drivhuse,  antages  almindelig  for  den  dygtigste 
(naar  der  da  ikke  netop  er  en  Lektor  eller  Direktør  ved  Haanden),  og  det  slaar 
maaske  ogsaa  ofte  til,  nota  bene  i  det  Fag,  han  beskæftiger  sig  med;  men  lige 
saa  vist  som  den  største  Teglværksejer  eller  Tømmerhandler  almindeligvis  ikke 
er  den  dygtigste  Architekt  eller  Murmester,  lige  saa  sjældent  vil  det  være  at 
træffe  en  stor  Blomstergartner  eller  dygtig  Planteskolemand,  der  duer  noget  som 
Anlægsgartner. 

Men  som  sagt,  i  de  fleste  Tilfælde  paatager  han  sig  gerne  Anlægsarbejdet, 
gør  sig  ingen  Skrupler,  da  han  aldeles  ikke  prætenderer  at  forstaa  sig  paa  Have¬ 
kunst,  ja  han  véd  maaske  knapt,  at  der  er  noget,  som  benævnes  saadan. 


Resultatet? 

Ja!  der  foreligger  »Resultater«  nok  op  langs  Strandvejen,  her  i  Byen  og 
overalt,  hvor  der  bygges  Villaer;  de  er  kendelige  netop  paa  den  fuldstændigste 
Mangel  paa  »organisk  Forbindelse«  med  Huset,  foruden  at  de  ikke  ejer  Gnist 
af  - Idé  i  sig  selv.  Det  er  alle  dem,  hvor  Huset  ligger  paa  en  ganske  tilfældig 
Plads  i  Haven,  omgivet  af  tilfældigt  formede  Plæner,  tilfældigt  lagte  Busketter, 
tilfældigt  bugtede  Gange,  altsammen  ganske  tilfældigt  og  idéforladt,  medens 
maaske  hver  Sten  i  Huset,  hver  Form  og  hver  Farve  dér  er  omhyggelig  afvejet, 
afpasset  og  beregnet  paa  at  være  netop  saadan,  som  det  er. 

Saadan  bærer  de  fleste  Architekter  sig  ad,  selv  mange  af  dem,  over  hvem 
der  lyser  en  Stjerne  i  Vejviseren,  —  hvad  skal  man  saa  forlange  af  dem,  der 
vandrer  i  Mørke? 

Det  næstbedste  Tilfælde  er  det,  hvor  Architekten  bygger  Huset  paa  den 
Plads,  han  finder  bedst,  og  naar  Stilladserne  saa  er  komne  bort,  tilraader  Byg¬ 
herren  at  henvende  sig  til  en  kapabel  Havearchitekt  eller  Anlægsgartner,  hvis 
Opgave  det  saa  bliver  at  anlægge  Haven  i  Samklang  med  Huset  og  bringe  en 
kunstnerisk  Helhed  ud  af  Ejendommen.  Dette  er  selvfølgelig  langt  at  foretrække 
for  den  først  omtalte  Fremgangsmaade,  og  med  lidt  Held  kan  Resultatet  endda 
blive  meget  tilfredsstillende.  Men  lidt  Held  skal  der  ogsaa  til,  og  hvorfor  vil 
vistnok  enhver  Architekt  kunne  forstaa,  der  véd,  hvorledes  man  tit  og  mange 
Gange  under  Planers  Udarbejdelse  ikke  kan  komme  til  en  Løsning  paa  den 
Maade,  man  oprindelig  tænkte  sig,  men  maa  gribe  Sagen  an  fra  en  ganske 
anden  Side. 

Men  naar  nu  Architekten  løseligt  tænker  sig,  hvordan  det  hele  kan  blive, 
Hus  og  Have  tilsammen,  og  derpaa  lægger  Huset  paa  en  bestemt  Plads,  lader 
grave  Brønd,  maaske  bygge  Stald,  Stakit  eller  Mur,  og  hvad  der  ellers  kan  være, 
uden  samtidigt  at  udarbejde  en  gennemtænkt  Haveplan,  saa  skal  der  virkeligt 
lidt  mere  end  almindeligt  Held  til,  naar  ikke  disse  Dispositioner  skal  forringe 
Resultatet  og  skal  gøre  det  umuligt  for  Havearchitekten  at  bringe  noget  virke¬ 
lig  godt  ud  af  Arealet.  Hvad  vilde  mon  en  Architekt  sige,  naar  han  fik  en 
Have  udleveret  med  Plads  anvist  til  Hus  og  Udhuse  med  den  Opgave  at  bringe 
en  Helhed  ud  af  Anlæget  og  altsaa  i  den  Karakter,  som  Haven  allerede  angiver? 
Han  vilde  ganske  sikkert  snart  komme  paa  det  rene  med,  at  Opgavens  Vanske¬ 
lighed  var  betydelig  forøget. 

For  at  komme  ud  over  denne  Vanskelighed  er  der  saa  endelig  enkelte  Ar¬ 
chitekter,  der  gør  Skridtet  fuldt  ud  og  planlægger  hele  Anlæget  med  Hus  og 
Have  under  et;  og  den  Architekt,  der  er  i  Stand  til  at  gøre  det,  har  selvfølge¬ 
ligt  den  største  Sandsynlighed  for  at  opnaa  det  ønskede  Resultat:  en  Helhed. 

Men  (og  der  er  ogsaa  her  et  aber  dabei),  er  der  mon  ogsaa  ret  mange 
Architekter,  som  har  de  fornødne  Kundskaber  til  at  kunne  planlægge  en  Have? 

Jeg  tror:  nej,  og  de  Eksempler,  jeg  har  set,  har  altid  været  skikkede  til  at 
bestyrke  denne  min  Mening.  Det  at  anlægge  en  Have  med  nogenlunde  Vished 
for,  hvordan  Resultatet  vil  blive,  naar  Naturen  i  Løbet  af  mange  Aar  faar  den 
bygget  færdig,  det  fordrer  i  Virkeligheden  et  indgaaende  Kendskab  til  et  Mate¬ 
riale  (Planter,  jordbund  o.  1 .) ,  der  er  fuldt  saa  forskelligartet  som  det,  der  staar 
til  en  Architekts  Raadighed,  og  langt  mere  varierende  og  afhængigt  af  Forhold, 


man  ikke  er  Herre  over,  ja,  der  er  saa  meget  der  at  lære,  saa  en  Mands  fulde 
lid  og  Interesse  langt  fra  slaar  til,  —  hvor  skulde  en  Architekt  saa  kunne 
bringe  det  ret  vidt  i  Havekunst,  naar  han  kun  kan  ofre  den  en  meget  begrænset 
Del  af  sine  Kræfter? 

At  en  enkelt  fremragende  Dygtighed  maaske  kan  tillade  sig  at  ordne  alt 
med  egen  Haand,  siger  intet;  som  Regel  bør  Architekten  sikkert  have  Selv¬ 
kritik  nok  til  at  overlade  Haven  til  andre. 

Men,  spørges  der,  hvad  skal  han  da  gøre,  naar  det  er  galt  at  skyde  det 
hele  fra  sig,  er  galt  at  henvise  til  en  dygtig  Fagmand,  og  det  heller  ikke  er 
rigtigt  at  tegne  den  selv? 

»Architekten  bør  selvfølgelig  være  medbestemmende  ved  Havens  Anlæg.« 

De  bør  med  andre  Ord  være  to  om  det. 

Han  skal  ikke  vente  med  at  tilkalde  en  Fagmand  paa  Havekunstens  Om- 
raade,  indtil  han  har  truffet  Dispositioner,  der  forringer  Muligheden  for  at  bringe 
noget  godt  ud  af  Haveanlæget,  han  bør  være  interesseret  i,  at  Bygherren  faar 
det,  han  ønsker:  et  smukt  Hus  i  en  smuk  Have,  og  han  bør  ikke  sky  den 
ringe  Ulejlighed,  det  er  at  samarbejde  med  en  anden,  for  at  naa  det  bedste 
Resultat. 

Og  ikke  alene  for  Havens  Skyld,  eller  for  Helhedens,  men  ogsaa  for  Ar- 
chitektens  egen  Skyld  og  for  det  Hus,  han  bygger,  vil  det  være  gavnligt.  For 
et  Hus  kan  ligesom  slaa  Rødder  og  vokse  fast  i  den  Jord,  det  staar  paa,  naar 
det  breder  sig  ud  i  Terrasser,  naar  Døren  netop  fører  ud  til  den  rigtige  Have¬ 
gang,  og  aabne  Plæner  breder  sig  netop  der,  hvor  Vinduerne  ser  hen. 

Om  det  saa  er  Haven  eller  Huset,  der  har  mest  at  takke  den  anden  for, 
er  vist  vanskeligt  at  afgøre.  E.  E.  J. 


TEKNISKE  MEDDELELSER. 

En  ny  Mursten  er  opfunden  af  den  norske  Ingeniør  J.  G.  Lund  i  Drammen. 

Stenen  adskiller  sig  fra  den  almindeligt  brugte  ved,  at  den  er  forsynet  med  Not 

og  Fjer.  Desuden  er  dens  Ender  skraat  afskaarne,  saa  at  de  yde  Modstand 

imod  Tryk  saavel  ovenfra  som  fra  Siderne.  Herved  opnaas,  at  man  kan  mure 

Gulve  uden  Buehvælving.  Opfinderen,  som  har  taget  Patent  paa  sin  Opfindelse, 
har  overdraget  Eneretten  for  Norge  til  Gullang  Forblændstenfabrik  ved  Drammen. 

¥ 

Bevaring  af  Træværk,  nedgravet  i  Jorden.  Man  kan  hertil  anvende  følgende 
Fremgangsmaade.  50  Dele  Harpiks,  40  Dele  pulveriseret,  udvadsket  Kridt,  300 
Dele  hvidt  Sand  og  4  Dele  Linolie  opvarmes  sammen  i  en  Jærngryde.  Derefter 
tilsættes  en  Blanding  af  1  Del  Kobberforilte  og  1  Del  Svovlsyre.  Den  færdige 
Blanding  røres  godt  om  og  stryges,  medens  den  endnu  er  varm,  paa  Træværket 
med  en  stiv  Pensel.  Hvis  Blandingen  er  for  tyk,  kan  den  fortyndes  med 
Linolie. 

Den  paastrøgne  Masse  tørrer  hurtigt  og  bliver  meget  haard.  Den  egner 
sig  særdeles  godt  til  al  Slags  Træværk,  der  er  stærkt  udsat  for  Paavirkning  af 
Jordens  Fugtighed. 


FORSKELLIGT. 


Kunstgeiverbe-Museet  i  Leipzig  foranstalter  fra  i.  Februar  til  31.  Marts  1903 
en  større  Udstilling,  der  omfatter  » Planten  og  dens  dekorative  Anvendelse«. .  Udstil¬ 
lingen  falder  i  følgende  Grupper: 

I.  Den  naturlige  Plante  i  kunstnerisk  Fremstilling  (Blomstermaleri),  enhver 
Art  af  Teknik  (Originaler  og  Reproduktioner). 

II.  Det  naturalistiske  Planteornament  i  Studier,  Udkast  og  udførte  Arbejder 
(tegnede  og  malede  Mønstre  og  Forbilleder  for  særlige  kunstindustrielle  Øjemed : 
Tekstil,  Tapeter,  Keramik,  Træ,  Læder  m.  m.). 

III.  Det  stiliserede  moderne  Planteornament  i  Udkast,  Studier  og  udførte 
Arbejder  i  Fladedekoration  (ogsaa  Reliefarbejder). 

IV.  Et  Udvalg  af  Plantestudier  fra  kunstindustrielle  Tegneskoler  og  andre 
Tegnekursus. 

V.  Et  Udvalg  af  det  bedste  Studiemateriale  (Herbarier,  Afstøbninger,  foto¬ 
grafiske  Gengivelser),  endvidere  de  bedste  Værker,  indeholdende  Forbilleder  og 
et  Udvalg  af  Litteratur  over  moderne  vegetabilsk  Dekoration. 

VI.  Retrospektiv  Afdeling.  Udviklingen  af  det  vegetabilske  Ornament,  an- 
skueliggjort  ved  karakteristiske  Eksempler  i  Original  og  Reproduktion. 

Komiteen,  der  skal  censurere  de  indsendte  Arbejder,  bestaar  af  følgende: 
Direktør,  Dr.  Richard  Graul,  Professor  Max  Klinger,  Kommerceraad  Julius 
Meissner,  Dekorationsmaler  Richard  Schultz,  Direktør  Paul  Schuster,  Professsor 
Karl  Seffner,  Professor  Max  Seliger. 

¥ 

En  international  Konkurrence  om  Udkast  til  et  Verdenspostforenings- Monument  i 
Bern  er  udstedt  af  det  schweiziske  Forbundsraad.  Monumentet  skal  opføres  paa 
Steinhauerplatz  i  Bern.  Omkostningerne  maa  ikke  overstige  170,000  Frcs.  Monu¬ 
mentet  kan  dannes  som  Brønd  el.  lign.,  men  i  øvrigt  er  der  med  Hensyn  til 
Form  eller  Udstyrelse  ikke  givet  nogen  Anvisning.  Den  Kunstner,  som  af  Be¬ 
dømmelseskomiteen  udpeges  dertil,  vil  faa  Arbejdet  ved  Udførelsen  overdraget. 
Skulde  intet  af  de  indkomne  Projekter  anerkendes  for  værdigt  til  Udførelse,  vil 
en  snævrere  Konkurrence  blive  afholdt,  hvori  hver  af  Deltagerne  faar  en  vis 
Sum  for  sit  Arbejde. 

Komiteen  bestaar  af  følgende  Herrer:  Geh.-Ober-Postrath  Hake,  Berlin; 
Billedhugger,  Professor  E.  Helmer,  Wien ;  Billedhugger  de  Lalaing,  Briissel ; 
Architekt,  Kammerherre  Meldahl,  Kjøbenhavn;  Architekt  H.  Velada,  Madrid; 
Billedhugger  H.  Bartholomé,  Paris;  Billedhugger  H.  Armstead,  London;  Billed¬ 
hugger  A.  Strobl,  Budapest;  Billedhugger,  Professor  E.  Xiemens,  Rom;  Archi¬ 
tekt,  Professor  Bluntschli,  Ziirich,  og  Dir.  E.  Ruffy,  Bern. 

Projekterne,  som  skal  omfatte  en  Model  i  1  :  10,  en  Situationsplan  i  1  :  200, 
en  Perspektiv  samt  fornøden  Beskrivelse,  skal  være  indsendte  senest  15.  Sep¬ 
tember  1903. 

¥ 

En  international  Konkurrence  om  et  Monument  for  Præsident  Mac  Kinley. 
Monumentet  skal  oprejses  i  Fairmont,  og  nærmere  Oplysninger  kan  erholdes 
ved  Henvendelse  til  det  amerikanske  Generalkonsulat. '  Omkostningerne  ved 

O 

Monumentet,  der  tænkes  som  en  Statue  med  architektonisk  Underbygning  eller 


Omgivelser,  maa  ikke  overstige  30,000  Dollars  (ca.  112,000  Kr.).  For  hvert 
af  de  5  bedste  Udkast  er  udsat  en  Præmie  paa  500  Dollars. 

Modeller  og  Skitser  skal  indsendes  inden  den  2.  Marts  1903  til  Komiteens 
Sekretær,  320  South  Broas  Street,  Philadelphia,  U.S.A. 

¥ 

Arbejder-Sanatoriet  i  Beelitz  ved  Berlin.  Den  store  Landes- Versicherungsanstalt 
i  Berlin,  der  nu  har  arbejdet,  siden  Forsikringsloven  for  Arbejdere  i  1889  blev 
gennemført,  bar  i  den  Tid  samlet  sig  en  Formue  paa  5  5  x/2  Millioner  Mark, 
hvortil  kommer  en  aarlig  Bidragsindtægt  paa  over  7  Millioner  og  en  aarlig 
Renteindtægt  paa  over  U/g  Million.  Den  har  da  selvfølgeligt  ogsaa  Raad  til  at 
flotte  sig,  selv  om  dens  Ødselhed  maaske  ikke  burde  give  sig  Udslag  som  ved 
det  for  nyligt  opførte  Sanatorium  i  Beelitz. 

Allerede  tidligere  har  denne  Anstalt  ifølge  »Ugeskrift  for  Læger«  indrettet 
et  Invalidehus  for  20  Tuberkuløse  til  71,000  Mark,  et  Sanatorium  for  50  Køns¬ 
syge  til  196,000  Mark,  en  Arbejdsanvisningsanstalt  i  Berlin  til  1  Million  Mark, 
og  endelig  har  den  til  lav  Rente  —  oftest  3  pCt.  —  udlaant  4  Mili.  Mark  til 
Oprettelsen  af  Sanatorier,  Arbejderboliger  og  andre  velgørende  Arbejderinstitutioner. 

Alt  dette  kan  dog  ikke  sammenlignes  med  Beelitz-Sanatoriet  for  brystsyge 
Arbejdere,  der  blev  paabegyndt  for  4  Aar  siden,  og  hvis  Mandsafdeling  blev 
aabnet  i  Aar.  Hver  af  de  600  Sengepladser  i  denne  Pragtanstalt  har  kostet  ca. 
13,000  Mark.  Bygningerne  alene  —  Grunden,  Bohavet,  Lægeinstrumenter  og 
Linnedet  ikke  medregnet  —  har  kostet  8,380,000  Mark.  Af  de  enkelte  Byg¬ 
ninger  har  Administrationsbygningerne  kostet  276,000  Mark,  Centralbadeanstalten 
626,000  Mark  —  der  er  desuden  Bade  i  de  enkelte  Afdelinger  — -,  Ligge-  og 
Spaserehallerne  161,000  Mark,  to  Lægeboliger  hver  73,000  M.,  fire  Portner¬ 
boliger  hver  21,5000  M.,  Gartnerhuset  62,000  M.,  en  Keglebane  18,500  M.  og 
Staldbygningen  49,000  M.  Derimod  er  der  aabenbart  sparet  paa  Kirken,  der 
kun  har  kostet  52,700  M.  Og  saa  er  Enden  der  ikke  endda,  idet  der  med¬ 
deles,  at  den  senere  Udvidelse  ikke  er  indbefattet  i  disse  Summer. 

Paa  den  for  nylig  i  Berlin  afholdte  Tuberkulosekongres  blev  der  til  Med¬ 
lemmerne  omdelt  et  Pragtværk,  der  omfattede  Forsikrings-Anstaltens  forskellige 
Institutioner.  Øjensynligt  var  Meningen  den  at  imponere  ved  den  udfoldede 
Ødselhed,  men  de  fleste  havde  kun  en  forbavset  Hovedrysten  tilovers  for  Herlig¬ 
hederne,  der  blot  kan  tjene  til  at  skade  Sanatoriesagen.  1  øvrigt  undskylder 
Tyskerne  den  anvendte  Luksus  med,  at  Arbejderne  selv  fordrer  den,  og  at  man 
har  villet  vise  disse,  at  man  ikke  forsømte  noget  for  at  gøre  det  lige  saa  kom¬ 
fortabelt  for  dem  som  for  de  rige. 

Desværre  nævner  vor  Kilde  ikke  Navnet  paa  den  Architekt,  der  har  ledet 
Opførelsen.  Han  har  i  hvert  Fald  ikke  haft  Grund  til  at  fortryde,  at  Forsikrings¬ 
anstalten  har  forsøgt  at  tilfredsstille  Arbejdernes  Trang  til  Velvære. 

¥ 

Professor  Peter  Behrens,  der  tidligere  var  Medlem  af  Kunstnerkolonien  i  Darm- 
stadt,  er  nu  bleven  Leder  af  Kunstindustriskolen  i  Diisseldorf. 

STIK  AF  PREISLER  EFTER  MALERI  AF  ALS. 


JOHANNES  WIEDEWELT. 

I.  ]ULI  1731  —  17.  DECEMBER  1802. 


Den  17.  December  1802  endte  Billedhuggeren  Johannes  Wiedewelt  sit  Liv 
i  en  Alder  af  71  Aar.  Forpint  af  Sygdom  og  Næringssorg  søgte  han  selv 
Døden ;  hans  Lig  fandtes  i  Sortedamssøen,  hvor  han  havde  kastet  sig  ud.  Der¬ 
med  udsluktes  et  rastløst  og  indholdsrigt  Levnedsløb,  et  Liv  fuldt  af  brændende 
Kunstbegejstring  saa  vel  som  af  Kamp  og  evindelige  Bryderier.  En  Kunstner, 

hvem  Datiden  satte  saa  højt,  at  den  gav  ham  den  Benævnelse  »Danmarks  Phi- 
dias«,  som  Efterslægten  ingenlunde  vil  godkende  Berettigelsen  til,  men  som  hos 
Samtiden  udtrykte  den  Respekt,  den  følte  for  Wiedewelt,  hvis  Ry  meget  snart 
efter  hans  Død  maatte  blegne  for  den  opgaaende  Stjerne,  hvem  Hædersnavnet  i 
langt  højere  Grad  maatte  passe  paa,  nemlig  Billedhuggeren  Bertel  Thorvaldsen. 

Om  ikke  af  andre  Grunde  fortjener  Wiedewelt  at  mindes  paa  Hundredaars- 
dagen  for  sin  Død,  fordi  han  i  Virkeligheden  var  den  første  danske  Billedhugger 
af  nogen  Betydning,  og  —  for  nærværende  Tidsskrift,  hvis  Omraade  jo  særligt 
er  Architektur  og  ikke  Skulptur,  uden  forsaavidt  den  griber  ind  paa  Bygnings¬ 
kunstens  Omraade  —  fordi  han  som  oftest  skabte  sine  Billedhuggerarbejder  i 
meget  nøje  Forbindelse  med  Architektur,  enten  komponeret  af  Andre  eller  lige¬ 
frem  udsprunget  af  hans  egne  Tanker  og  Talent.  I  den  store  Mængde  Sarko- 


CHRISTIAN  VI. S  GRAVMÆLE  I  ROSKILDE.  MODELLEN  1760,  FULDFØRT  1 768.  STIK  AF  SCHULE. 


phager,  Gravmæler,  Epitaphier,  Monumenter  o.  s.  v., 'der  foruden  Statuer,  Relieffer 
og  Meuailloner  er  knyttet  til  hans  Navn,  gaar  Skulptur  og  Architektur  saa 
umærkeligt  over  i  hinanden,  at  det  ene  ofte  er  vanskeligt  at  udrede  fra  det 
andet.  Han  viste  stort  Snille  netop  som  Architekt  og  havde  en  saadan  Kom¬ 
binationsevne  og  Sans  for  de  architektoniske  Linier  og  Rhytmer,  at  ikke  nogen 
senere  dansk  Billedhugger  paa  det  Omraade  kan  tage  Kampen  op  med  ham. 
1  alt  Fald  har  Ingen  som  Wiedewelt  selv  skabt  den  Architektur,  der  skulde 
danne  Grundtonen  for  det  færdige  Værk,  i  det  højeste  kun  arbejdet  sammen 
med  Architekten.  Wiedewelt  forenede  i  sin  Person  Udøvelsen  af  begge  Kunst¬ 
arter,  var  selv  baade  Billedhugger  og  Architekt.  Det  er  maaske  i  denne  Om¬ 
stændighed,  at  det  ligger,  at  hans  Værker,  der  fra  et  rent  Billedhugger-Synspunkt 
lade  saa  meget  tilbage  at  ønske  og  lide  af  saa  mange  Mangler  og  Fejl,  have  et 
virkeligt  monumentalt  Præg,  som  langt  betydeligere  Skulpturarbejder  fra  senere 
Tid  savne.  Thi  for  Wiedewelt,  der  i  visse  Maader  var  en  Banebryder,  var 
Architekturens  Betydning  —  Oldtidens  klassiske  Architektur  —  indlysende;  in- 

FREDERIK  Y.S  GRAVMÆLE  I  ROSKILDE  DOMKIRKE.  1 769.  STIK  AF  J.  F.  CLEMENS. 


telligent  og  højt  oplyst,  som  han  var,  stod  det  ham  klart,  at  der  er  et  nøje 
Slægtskab  mellem  dem  af  de  skønne  Kunster,  der  kaldes  »de  bildende«,  noget 
som  Nutidens  Kunstnere  er  alt  for  tilbøjelige  til  at  overse.  I  det  mærkelige, 
lille  Skrift:  »Tanker  om  Smagen  udi  Konsterne  i  Almindelighed.  Af  J.  W.«,  som 
han  udgav  i  1762,  og  som  i  Virkeligheden  er  det  første,  naive  Forsøg  paa  en 
Æsthetikens  Philosophi  her  i  Danmark,  skriver  han: 

»Konsten  at  behage  Synet  er  da  indbefattet  udi  de  tree  Ting,  Malerie,  Billed- 
huggerie  og  Bygnings-Konst,  som  stamme  ud  fra  Tegningen,  og  denne  haver 
hele  Naturen  til  Model  fra  det  ganske  Indbegreeb  til  de  enkelte  og  mindste 
Deele.  Disse  tree  Konster,  som  flyde  af  een  Kilde,  taale  ikke  i  de  allermindste 
Deele  at  vige  fra  hinanden,  uden  at  foraarsage  U-orden  og  Mishag.  En  Bygning 


HOLBERGS  MONUMENT  I  SORØ  (1779-1780).  STIK  AE  FR.  BRADT. 

som  skal  finde  Biefald  og  behage,  af  hvad  Natur  den  og  er,  og  hvad  Væsen 
den  og  skal  forestille,  bør  fra  Grunden  af  indtil  den  ringeste  Prydelse  have  en 
Hige  Overeensstemmelse  udi  Smagen.  De  største  Konstnere,  saavel  i  de  ældre, 
som  i  de  seenere  Tider,  i  sær  i  Italien  og  Frankrige,  have  med  stort  Overleg 
indseet  Nytten  af  den  Harmonie,  som  uforbiegiængelig  er  fornøden  udi  Malerie, 
Billedhuggerie  og  Architecturen ,  saa  at  de  fleeste  have  derfor  anvendt  deres 
Studeringer  saavel  paa  det  eene,  som  paa  det  andet.« 

Den  Interesse  og  de  Anlæg,  han  havde  for  begge  Kunstarter,  Billedhugger¬ 
kunst  og  Bygningskunst,  laa  ham  i  Blodet  og  var  en  Arv  fra  fædrene  Side. 
Hans  Fader,  Justus  Wiedewelt,  var  Billedhugger  paa  gammel  og  ny  Holm,  og 
hans  Bedstefader,  Hans  Wiedewelt,  der  i  1670  var  indvandret  fra  det  daværende 
Markgrevskab  Meissen,  havde  nedsat  sig  som  Murermester  i  Kjøbenhavn,  hvor 
han  —  ifølge  Sønnesønnens  sikkert  noget  overdrevne  Beretning  i  dennes  Selv- 
biographi  —  var  beskæftiget,  dog  vel  ikke  altid  netop  som  Mester,  ved  saa 

anselige  Byggeforetagender  som  Frederiksberg  Slot,  Prinsens  Palais  ved  Frede- 
riksholms  Kanal,  Kapellet  ved  St.  Petri  Kirke,  Reformert  Kirke,  Operabygningen 
(nuværende  Rigsdagsbygning)  i  Dronningens  Bredgade,  det  Gyldenløveske  Palais 
(nuværende  Charlottenborg),  det  Danneskjoldske  (nuværende  Thottske)  Palais, 
Højbro  over  Kanalen  ved  Christiansborg  Slot  o.  s.  v. 

Johannes  Wiedewelt  be¬ 
gyndte  sin  kunstneriske  Løbe¬ 
bane  i  Kjøbenhavn,  hvor  den 
daværende  Kunstretning  var 
fuldstændigt  under  Udlændinges 
Ledelse.  Hvad  der  i  Løbet  af 
et  Aarhundrede  var  ydet  her 
i  Landet  af  større  Billedhugger¬ 
kunst,  skyldtes  indkaldte  Ud¬ 
lændinge  som  L’Amoureux  fra 
Frankrig,  der  havde  udført 
Christian  V.s  Rytterstatue  paa 
Kongens  Nytorv  ( 1 688), 

Petzold  fra  Dresden,  Ophavs¬ 
manden  til  Merkur  og  Neptun 
ved  Børsrampens  Fod,  og  frem¬ 
for  Alle  den  geniale  Fransk¬ 
mand  Saly  (1717 — [776),  der 
for  det  asiatiske  Kompagni 
havde  udført  den  fortrinlige 
Rytterstatue  af  Frederik  V.  paa 
Amalienborg  Plads.  Ogsaa  i 
tidligere  Tider  nævntes  Kunst¬ 
nernavne  som  Klavs  Berg, 

Hans  Bruggemann,  Cornelis 
Floris,  Qvellinus,  —  men 
intet  af  dem  var  dansk.  Nu 
var  det  Frankrig,  som  med 
Ludvig  XIV. s  Regimente  var 
blevet  toneangivende  i  hele 
Europa.  Intet  Under  derfor, 
at  det  ansaas  for  det  ene  salig¬ 
gørende  for  en  ung,  lovende 
Kunstner  som  Wiedewelt  at 


BERNSTORFF-OBELISKEN  PAA  GENTOFTE  BAKKE.  178?. 


fuldende  sin  Uddannelse  i  dette  Land,  hvortil  han  rejste  i  en  Alder  af  knap 
19  Aar  og  ved  Anbefalinger  opnaaede  det  Held  at  blive  Elev  at  en  af  Dekaden¬ 
cens  navnkundigste  Billedhuggere,  Guillaume  Coustou  den  yngre.  Men  et  endnu 
større  Held,  ja  endnu  mere,  en  Lykke  af  blivende  Værd  for  hele  Livet  var  det, 
at  han  gjorde  Bekendtskab  og  snart  sluttede  et  varmt  Venskab  med  den  fjorten 
Aar  ældre  berømte  tyske  Archæolog  og  Kunstkender  Johann  Joachim  Winckel- 
mann,  der  har  udøvet  saa  stor  og  betydningsfuld  Indflydelse  i  Kunstens  Historie. 


Den  Unatur  og  Affektation,  den  Hulhed  og  Svulst,  som  mere  og  mere  var  traadt 
frem  i  Rokokoens  Kunst,  og  som  kulminerede  i  Malere  som  Lancret  og 
Boucher,  i  Billedhuggere  som  Pujet,  Coysevox  og  Coustou,  fik  et  Grundstød 
ved  Winckelmanns  flammende  Begejstring  for  Oldtidens  klassiske  Ro  og  de 
Skrifter,  hvori  han  henledede  Europas  Opmærksomhed  paa  den  græske  Plastik 
i  dens  bedste  Tid  som  den  ægte  Kunsts  sande  Kilde.  Det  er  til  de  antike  For¬ 
billeder,  man  skal  vende  tilbage;  det  er 
de  ædle  og  simple  Former  i  deres  skønne 
Legemer  og  i  deres  rolige  og  djærve 
Draperier,  man  skal  søge  Frelsen  for  den 
Maniererthed  og  Usundhed,  der  havde 
taget  alt  for  stor  Overhaand.  Hans  Ideer 
vakte  Genklang  overalt,  og  da  tillige 
paa  samme  Tid  de  første  Udgravninger 
fandt  Sted  i  Herculanum  og  Pompeji, 
hvorved  saa  mange  hidtil  ukendte 
Skatte  fra  Oldtiden  droges  frem  for 
Dagens  Lys,  vendte  Stemningen  sig  hos 
Kunstnere  og  Kunstinteresserede,  og 
hans  Tanker  fandt  Genlyd  overalt.  Ikke 
mindst  hos  Wiedewelt,  der  var  mellem 
de  første,  som  bragte  dem  til  Danmark, 
hvor  han  snart  fandt  Ligesindede  som 
Architekten  Harsdorff  og  slog  til  Lyd 
for  dem  i  sit  ovenfor  nævnte  lille 
Skrift.  » Antiquiteten  bliver  da  en  Komt- 
ners  Skat -Kammer,  og  en  Kilde,  der 
fører  ham  ud  i  en  aaben  Søe,  som  er 
Naturens  Rige.  Der  seer  han  sig 
Hielpe-løs,  og  i  Fare  for  at  liide  Skib¬ 
brud,  dersom  hans  Gisninger  vige  fra 
den  første  Kilde;  men,  saa  længe  han 
lader  sig  styre  udi  det  rette  Løb,  er 
han  i  Sikkerhed  for  farlige  Klipper  og 
falske  Grunde:  En  Kaas,  som  fører  ham 
igjennem  Naturens  Rige  til  at  lande  i 
Smagens  Tempel . « 

Det  er  deri,  Johannes  Wiedewelts  Betydning  for  dansk  Kunst  ligger,  og  det 
er  derfor  han  fortjener  at  mindes  endnu. 

Han  var  utroligt  flittig  og  arbejdede  umaadeligt  hurtigt;  efter  hans  Hjem¬ 
komst  til  Danmark  betroedes  der  ham  mange  Opgaver,  de  største,  som  der  paa 
den  Tid  var  at  løse.  Der  er  vel  ikke  noget  enkelt  Arbejde,  der  er  gaaet  ind 
i  den  almindelige  Bevidsthed  og  bærer  hans  Navn  højt  over  Forglemmelsens 
Vande,  der  er  ikke  noget  enkelt  Værk,  som  i  sig  alene  rummer  en  Sum  af  hans 
Kunst  og  fremfor  alle  viser  hans  Fortrin  og  Mangler,  der  er  Intet,  som  særligt 
er  gaaet  ind  i  Nationens  Bevidsthed  og  knytter  hans  Navn  uforglemmeligt  Til 

den  Samtid,  som  saa  op  til  ham  som  Danmarks  Phidias,  men  det  oplyste 
og  kultiverede  Nutidsmenneske,  som  staar  overfor  saadanne  Værker  af  ham  som 
Dekorationerne  med  Figurer  af  Danmark  og  Norge  i  Fiedensboig  Slotshave 
(1760),  Det  Moltkeske  Monument  i  Karise  Kirke  (1762),  Christian  VI. s  Grav¬ 
mæle  (1768),  Frederik  V.s  Monument  i  Roskilde  Domkirke  (17^9)  Etats raad 
Weisses  Monument  i  Petri  Kirkes  Kapel  (1776),  Holbergs  Monument  i  Sorø 
(i779_I78o)  o.  I,  maa  føle  Alvoren  og  Værdigheden  af  det  Arbejde,  der  er 
nedlagt  i  dem.  Selve  den  figurlige  Fremstilling  var  det  mindst  heldige,  han 

M.  WÆRN.  1797. 

magtede  den  ikke  fuldstændigt,  og  om  han  end  nok  saa  ivrigt  forfægtede  An- 
tikens  Sag  og  stræbte  efter  at  nærme  sig  den,  slog  hans  Evner  dog  ikke  til  til 
at  føre  igennem,  hvad  han  stræbte  efter.  Alt  for  meget  mærker  man  Paavirk- 
ningen  af  den  Kunstsmag,  han  netop  bekæmpede;  man  betragte  blot  den  Statue 
af  »Troskaben«  (1797),  der  staar  ved  Fodstykket  af  Frihedsstøtten*) **).  Men  det 

*)  Paa  det  Side  123  gengivne  Stik  af  Clemens  efter  Frederik  V.s  Gravmæle  er  den 
Figur,  som  holder  Planen  til  dette,  Wiedewelt,  den  anden  Clemens  selv. 

**)  De  andre  Figurer  ere:  »Tapperhed«  og  »Borgerdyd  af  Dajon  og  »Agerdyrkning« 
af  Weiderhaupt. 

fortjener  dog  at  nævnes,  at  Thorvaldsen  efter  sin  Hjemkomst  til  Danmark  som 
en  stor  og  verdensberømt  Kunstner  lod  sig  føre  ud  til  Jægerspris,  længe  dvæ¬ 
lede  i  Betragtningen  af  hans  Arbejder  der  og  indridsede  sit  Navn  paa  Fodstykket 
til  en  af  Figurerne  som  en  stiltiende  Anerkendelse,  han  ydede  sin  afdøde,  første 
Lærer.  Mest  af  alt  fortjener  den  Maade,  hvorpaa  han  knyttede  de  architektoniske 
Enkeltheder  og  Hovedformer  sammen  med  Skulpturen,  Paaskønnelse,  og  den 
indgaaende  Interesse  lige  over  for  denne,  han  i  Modsætning  til  de  allerfleste 
Billedhuggere  viste,  lyser  ogsaa  frem  af  den  meget  store  Samling  omhyggeligt 
gennemførte,  tuscherede  og  tonemalede  Haandtegninger,  Kunstakademiets  Biblio- 
thek  ejer  —  en  Gave  fra  Malermester  Jens  Neuhausen,  hvis  Navn  som  Akade- 

miets  Velgører  ogsaa  er  knyttet  til  det  efter  ham  opkaldte  Legat.  Denne  Sam¬ 
ling  købte  han  for  400  Rdl.  af  Wiedewelts  Dødsbo;  paa  Akademiets  Stiftelses¬ 
fest  den  31.  Marts  1816  ytrede  Sekretæren,  Professor  Torkel  Baden  i  sin  Tale 
bl.  a.:  »Akademiet  glæder  det  i  Særdeleshed  at  være  kommet  i  Besiddelse  af 
den  uforglemmelige  Wiedewelts  Haandtegninger.  Deres  Betragtning  forlyster 
Sind  og  Sands,  og  enhver  studser  ved  deres  Mængde.  Frugtbar  paa  Opfindelser, 
Tanker  og  Indfald  var  deres  Forfatter,  men  ogsaa  flittig  Kunstner  var  han,  som 
fulgte  Apelles’  gyldne  Forskrift:  nulla  dies  sine  linea.« 

Den  Del  af  Billedhuggerkunsten,  Wiedewelt  særligt  var  beskæftiget  med, 
maa  desværre  siges  at  være  saa  godt  som  uddød,  i  al  Fald  her  i  Danmark.  De 
store,  monumentale  Gravmælers  Tid  er  forbi;  det  er  en  overmaade  stor  Sjælden¬ 
hed,  at  der  endnu  oprejses  saadanne,  og  knap  nok  kan  man  sige,  at  det  finder 
Sted  for  kongelige  Personer.  For  Privatfolk  sker  det  ikke;  dette  hænger  selv¬ 
følgeligt  sammen  med,  at  der  ikke  indrettes  »aabne  Begravelser«,  og  den  skønne 

—  128  — 


Skik  at  anbringe  Epitapbier  paa  Kirkens  Sidevægge  er  inddraget.  Rimeligvis  maa 
man  det  ikke  engang,  og  heri  begaas  der  en  stor  Uretfærdighed  og  Forsyndelse 
mod  Kunsten.  Enhver,  der  træder  ind  i  en  af  vore  nyere  Kirker,  maa,  hvor 
smuk  den  end  er,  føle  en  vis  Tomhed  og  Kulde,  som  ikke  findes  i  de  ældre, 
selv  om  de  ikke  engang  er  skønne.  Og  det  beror  for  Størstedelen  paa,  at  Væg¬ 
gene  ere  tomme,  —  stilfulde,  korrekte,  men  »umøblerede«.  Hvis  det  atter  blev 
Skik  og  Brug  at  anbringe  Epitaphier  i  Kirkerne,  vilde  det  virkeligt  være  en  Vel¬ 
gerning,  baade  for  Kirkerne  selv  og  for  alle  tre  Kunstarter:  Architektur,  Billed¬ 
huggerkunst  og  Malerkunst,  som  vilde  kunne  mødes  til  et  smukt  Samarbejde 
paa  et  sammentrængt  Felt.  Og  hvor  meget  bedre  vilde  Pengene  ikke  være  an¬ 
vendte  hertil,  selv  om  der  skulde  behøves  nogle  flere,  end  til  de  meningsløse 
og  smagløse  Sølvkrandse  o.  L,  der  nu  ofres  afdøde  agtede  Medborgere,  for  at 
deres  efterladte  Paarørende  kunne  gemme  dem,  formodentlig  i  en  Kommode- 

skufle.*)  Og  endelig  er  en  Kunst  virkeligt  uddød,  som  Wiedewelt  navnlig  i  sine 
senere  Aar  beskæftigede  sig  med.  Det  er  Gravmælerne  paa  Kirkegaarden,  Minde¬ 
stenene.  Vel  oprejses  der  stadigt  Gravstene  og  Mindetavler  i  Tusindvis.  Men 
Kunst  er  det  ikke  —  eller  i  alt  Fald  saare  sjældent.  Næsten  udelukkende  er  det 
rent  og  slet  Maskinarbejde,  knap  engang  Haandværksarbejde.  Fra  vore  Billed- 
huggerier  —  baade  de  »mekaniske«  og  andre  —  udgaar  der  en  saadan  Syndflod 
af  Trivialiteter  og  forslidte  Allegorier,  et  saadant  Menageri  af  Duer,  Hunde,  Bier 
osv.  og  en  saadan  grov  Forfuskning  af  alle  architektoniske  Former,  at  man  faar 
en  Følelse  af  Ækelhed  ved  at  gaa  over  vore  Kirkegaarde,  som  ellers  ere  saa 
smukt  anlagte  og  vel  vedligeholdte.  Hvor  ringe  Wiedewelts  og  hans  Efterfølgeres 
Gravmæler  end  af  og  til  kunde  være,  er  der  dog  altid  et  og  andet  i  dem,  som 
tiltaler  Følelsen  og  Skønhedssansen. 


*)  Se  »Meddelelser  fra  Akademisk  Architektforening«  I  S.  106. 


—  129  — 


Endelig  er  der  tilbage  at  omtale  Wiedewelts  Betydning  for  Kunstakademiet. 
At  læse  dettes  Historie  i  dets  ældste  Dage  er  at  læse  en  Lidelseshistorie.  Alle¬ 
rede  i  Begyndelsen  af  det  18.  Aarhundrede  havde  en  lille  Kreds  af  Kunstnere 
holdt  Sammenkomster  og  Øvelser  i  det  Ahlefeldtske  Hus  paa  Hallandsaas  (se¬ 
nere  Hotel  d’Angleterre),  hvorfra  den  i  1838  flyttede  til  den  forrige  Postgaard 
bag  Børsen,  hvér  Christan  VI.  anviste  dem  Lokale  og  tillige  gav  dem  en  lille 
Understøttelse.  Efter  1838  flyttede  man  til  »et  particulaire  Hus«  ved  Gammel 
Strand  hos  en  Enke,  Mdme  Ltiders,  hvor  bl.  a.  Wiedewelt  fik  sin  første  Under¬ 
visning;  i  1751  fik  man  anvist  Plads  i  tre  Sale  paa  Christiansborg  Slot,  og 
endelig  1753  fik  Akademiet,  rimeligvis  ved  Eigtveds  Indflydelse,  nogle  Væ- 

reiser  anviste  paa  Charlottenborg,  hvorfra  Hs.  Majestæts  italienske  Opera  var 
bleven  fjærnet  til  Hoftheatret.  Saly  afløste  Eigtved  som  Direktør,  og  da  Billed¬ 
huggeren  Stanley  var  død  1761,  blev  Wiedewelt  i  Stedet  for  ham  Professor, 
den  første  danske  Professor  ved  Kunstakademiet,  hvis  Direktør  han  selv  blev  første 
Gang  1772.  Ialt  var  han  det  otte  Gange.  Men  mange  og  store  Genvordigheder 
maatte  Akademiet  kæmpe  mod.  Medens  Hoffet  ikke  lod  nogen  Lejlighed  gaa  tabt 
til  at  faa  Kavallerer,  Kammerjunkere,  fremmede  Diplomater  osv.  optagne  som 
Æresmedlemmer,  understøttede  Regeringen  Kunstnerne,  der  havde  Sæde  i  Aka¬ 
demiet  og  anvendte  deres  Tid  derpaa  som  Lærere,  saa  lidet  og  saa  slet,  at  det 
næsten  maatte  betragtes  som  Sulteføde,  hvad  man  bød  dem.  Ingen  offentlige  eller 
private  Institutioner  og  Personer,  hverken  Regering  eller  Magistrat  tænkte  for¬ 
øvrigt  paa  at  gøre  noget  for  Kunstens  Skole,  og  det  samtidigt  med,  at  man  paa 

andre  Omraader,  der  stod  i  nogen  Forbindelse  med  Kunsten,  viste  en  utidig 
Flothed,  naar  blot  derved  Enevoldsmagten  kunde  blive  forherliget.  Saaledes  ved 
den  hyppige  Oprejsning  af  »Dekorationer«  ved  festlige  Lejligheder,  der  stod 
idag  og  brødes  ned  imorgen. 

Wiedewelt  har  selv  givet  Teg¬ 
ningen  til  adskillige  af  disse  og 
ladet  sin  Phantasi  have  frit  Spille¬ 
rum  derved,  f.  Eks.  i  Anledning 
af  Frederik  V.s  Ligtog  og  ved 
Karoline  Mathildes  Indtog.  Ofte 
var  der  Tale  om  helt  at  ned¬ 
lægge  Kunstskolen,  navnlig  under 
Struensees  Regimente,  der  ikke 
nærede  nogen  Interesse  for  disse 
danske  Bestræbelser ;  i  første  Række 
blandt  dem,  der  mandigt  stred  for 
dens  Bevarelse,  var  Wiedewelt. 

Tillige  blev  alle  mulige  Hverv 
dængede  paa  Professorerne  til  stor 
Skade  for  deres  egen  kunstneriske 
Virksomhed,  saaledes  f.  Eks.  at 
være  »Skuemestre«  ved  Mester¬ 
prøverne,  som  aflagdes  i  de  for¬ 
skellige  Fag.  Kommoder,  Drag¬ 
kister,  Snustobaksdaaser,  Vogn¬ 
lygter  osv.  —  alt  maatte  under¬ 
kastes  Kunstnernes  Kritik.  Men 
den  gode  Virkning  havde  dette 
i  alt  Fald,  at  det  højnede  Haand- 
værkets  Niveau  og  bidrog  til 
Fremkomsten  af  en  god  og  sund 
Smag.  Trods  alt  blomstrede  dog 
Akademiet  frem,  og  betydelige 
Kunstnernavne  vare  forudenWiede- 
welts  samtidigt  knyttede  til  det: 

Harsdorff,  Preisler,  Jens 
Juel,  Clemens,  Meyn  og  Abild- 

GAARD 

Saa  lidet  blev  Wiedewelt 
støttet  og  hjulpet  i  sit  Fædreland, 
endskønt  det  beundrede  ham  og 
tildelte  ham  Hædersnavnet  »Dan¬ 
marks  Phidias«,  at  han  i  Fortvivlelse  dreves  til  Selvmordet.  Han  hørte  ikke  til  de 
store,  epokegørende  Aander,  der  sætte  Tidsskel  i  Historien,  men  for  vor  lille 
Nation  var  den  alsidigt  begavede,  ideelt  anlagte  og  fint  dannede  Kunstner  dog 
en  Faktor  af  Betydning  og  fortjener  derfor  vel  at  mindes  paa  Hundredaarsdagen 

for  sin  Død.  1  et  Digt,  som  OEHLENSCHLÆGER  skrev  over  den  Bortgangne, 
lægger  han  denne  følgende  skønne  Ord  i  Munden: 

»Ingen  Klage! 

Talt  er  mine  Dage; 

Jeg  vil  ikke  længer  dvæle  her. 

Hellig  Længsel 

Bryder  Kummers  Fængsel, 

Vinker  mig  til  Nattens  Sølverskiær. 

Dvbt  jeg  skued  — 

Høit  Naturen  lued 
I  min  Siæl  med  alt  sit  Trylleri. 

Sødt  bevæget 

}eg  i  Stenen  præged 

Stærke  Træk  af  Livets  Harmonie. 

Haarde  Stene! 

Mine  skiøre  Bene 

Smuldne  snart  dvbt  under  Bølgens  Leer; 

I  skal  stande, 

Helligt  skal  I  sande, 

At  jeg  var,  naar  jeg  er  ikke  nieer.« 


FORSKELLIGT. 

Udnævnelse.  Bygmester  Bidstrup  paa  Bornholm  er  udnævnt  til  Professor. 

4 

Indsamlingen  til  Campanilen  i  Venedig.  Fra  Udenrigsministeriet  har  Akademisk 
Architektforening  modtaget  nedenstaaende  Afskrift  af  en  Beretning  fra  det  kgl. 
Konsulat  i  Venedig: 

»Idet  Borgermesteren  i  Venedig  Herr  Greve  Grimani  i  Dag  tilstiller  Kon¬ 
sulatet  hoslagte  Kvittance  for  Lire  2010.40  (hvortil  Herr  Borgmesteren  skriver 
at  have  udbragt  de  £  80),  beder  han  mig,  gennem  Udenrigsministeriet,  frem¬ 
føre  Venedigs  Erkendtlighed  overfor  de  velvillige  Bidragydere;  han  tilføjer,  at 
omendskøndt  Venedigs  Kommune  ikke  har  villet  encouragere  offentlige  Kollekter 
i  Udlandet,  er  denne  Gave  dog  saa  meget  mere  kærkommen,  som  den  væsent¬ 
lig  skriver  sig  fra  Danske  Architekter,  der  har  haft  Berøring  med  Venedig  under 
deres  Studier.«  (undert.)  Mowinckel. 

En  Udstilling  for  dekorativ  Kunst  skal  ifølge  derom  tagen  Bestemmelse  af¬ 
holdes  i  Haag  i  1904. 

4 

Den  nye  St.  Peders  Kirke  i  Randers  blev  indviet  den  7.  December.  Kirken, 
der  ligger  højt  i  Byens  nordlige  Del,  er  en  Korskirke  med  et  højt  Taarn.  Den 
rummer  800.  Siddepladser  og  har  kostet  80,000  Kr.  Grunden  er  skænket  af  By- 
raadet.  Den  er  opført  efter  Tegninger  af  Architekt  Wiinholt,  medens  Architekt 
Olivarius  i  Randers  har  ledet  Arbejdet  paa  Byggepladsen. 

En  Konkurrence,  der  i  Sommer  har  været  afholdt  om  Tegningen  til  denne 
Bygning,  foranledigede  ikke  mindre  end  1 1 9  tyske  Architekter  til  at  ind¬ 
sende  Projekter.  Som  man  kan  forstaa,  har  Bedømmelseskomiteen  haft  et  me¬ 
get  vanskeligt  Arbejde  at  udføre,  saa  meget  mere,  som  der  blandt  de  indkomne 


RAADHUS  I  KASSEL.  ARCHITEKT  KARL  ROTH,  DARMSTADT. 

FØRSTE  PRÆMIE. 


RAADHUS  1  KASSEL.  ARCHITEKTER  F.  BERGER  OG  F.  WILDE,  BERLIN. 

ANDEN  PRÆMIE. 


—  134  — 


Projekter  skal  have  været  et  meget  stort  Antal  dygtige  Arbejder.  Resultatet  blev 
imidlertid,  at  der  blev  uddelt  en  Præmie  paa  9000  Mk.,  to  paa  5000  Mk.,  to 
paa  3000  Mk.  og  to  paa  1000  Mk.  Første  Præmie  tilfaldt  Architekt  Karl  Roth, 
som  er  Assistent  ved  den  tekniske  Højskole  i  Darmstadt. 

Stedet,  hvorpaa  Raadhuset  skulde  opføres,  var  en  regelmæssigt  begrænset, 
rektangulær  Plads,  der  passeredes  af  Byens  Hovedgade  og  laa  i  umiddelbar  Nær¬ 
bed  af  det  gamle  Raadhus.  Bygningen  skulde  planlægges  saaledes,  at  en  Del  af 


RAADHUS  I  KASSEL.  ARCHITEKT  JOHANN  ROTH,  KASSEL. 

INDKØBT  PROJEKT. 

den,  der  skulde  omfatte  et  Areal  paa  ca.  6000  □  Mt.,  kunde  opføres  straks,  me¬ 
dens  en  anden  Del  paa  ca.  2400  G  Mts.  Fladeindhold  først  ad  Aare  skulde  til- 
bygges,  uden  at  man  dog,  forinden  sidstnævnte  Del  af  Bygningen  blev  opført, 
kom  til  at  spore  nogen  Mangel  i  den  architektoniske  Helhed. 

Architekturen  skulde  tydeligt  angive  Bygningens  Karakter,  men  Valget  at 
Stilretning  stod  iøvrigt  de  Konkurrerende  frit.  Som  Materiale  skulde  til  de  ydre 
Facader  anvendes  naturlig  Sten,  medens  Gaardfacaderne  maatte  opføres  i  Mursten. 

Skøndt  Byggepladsen  havde  en  meget  regelmæssig  Form,  der  næsten  for¬ 
drede  et  symmetrisk  Anlæg,  viste  dog  mange  af  de  indkomne  Arbejder  temmelig 
uregelmæssigt  formede  Planer,  der  dog  ikke  ret  faldt  i  Juryens  Smag.  Den  archi- 


tektoniske  Stil,  som  beherskede  Konkurrencearbejderne,  var  enten  tysk  Renæs¬ 
sance  eller  Barok;  Middelalderens  Architektur  forekom  kun  i  ganske  enkelte  Ar¬ 
bejder,  ny  Gotik  fandtes  slet  ikke. 

De  fleste  Udkast  havde  i  deres  Facader  hentet  Motiver  fra  selve  Byen  Kas¬ 
seis  Architektur,  særligt  fra  den  Periode,  i  hvilken  Byen  begyndte  at  vokse  frem 
til  sin  nuværende  Betydning,  og  da  den  smukke  Bydel  Ober-Neustadt  fremstod 
ved  de  fra  Frankrig  indvandrede  Huguenotter.  Det  Arbejde,  som  første  Præmie 
blev  tilkendt,  har  saaledes  paa  en  særdeles  heldig  Maade  formet  hin  Tids  Ba- 
rokarchitektur  efter  Nutidens  Krav  og  Forhold,  saa  at  Bygningen  kommer  til  at 
harmonere  godt  med  sine  Omgivelser  og  tillige  virker  som  et  karakteristisk 
Bygningsværk  af  virkeligt  kunstnerisk  Værd.  Dette  Projekt  har  ikke  noget  Taarn, 
men  kun  en  lille  »Rytter«  med  Uhrskiver  over  Midtpartiet.  Af  de  andre  Kon¬ 
kurrencearbejder  havde  selvfølgeligt  de  fleste  et  eller  flere  Taarne,  hvori  man 
sporer  Bestræbelser  efter  at  skabe  originale  Silhuetter  eller  himmelstræbende 
Spidser,  hvis  Fløje  skulle  ses  over  alle  Byens  Tinder  og  Kirkespir. 

Juryen  har  i  sin  Kendelse  udtalt,  at  der  blandt  de  indleverede  Arbejder 
fandtes  et  meget  stort  Antal,  der  kunstnerisk  stod  paa  et  særdeles  højt  Trin  og 
praktisk  set  var  af  betydeligt  Værd,  en  Udtalelse,  som  de  mange,  der  ikke  fik 
noget  for  deres  Ulejlighed,  aabenbart  har  Lov  til  at  tage  sig  til  Indtægt  efter 
Behag. 


FORSKELLIGT. 


Dansk  Architektur  hedømt  i  Udlandet.  Det  har  altid  nogen  Interesse  at  se, 
hvad  Udlandet  mener  om  dansk  Architektur;  det  er  jo  nemlig  ikke  saa  over¬ 
ordentligt  hyppigt,  at  der  fremkommer  Udtalelser  herom,  og  da  i  Reglen  kun 
som  rene  Turistbetragtninger  uden  specielt  fagligt  Kendskab.  Af  mere  Værd  og 
ret  indgaaende,  men  efter  danske  Begreber  i  det  Hele  ganske  ukorrekt  i 
Opfattelsen,  er  en  Artikel,  som  Dr.  Heinrich  Pudor  har  skrevet  i  »Zeitschrift 
fur  die  deutsche  Bau-Industrie«. 

Forf.  indleder  med  en  historisk  Oversigt,  der  i  det  væsentlige  er  rigtig,  om 
man  end  ikke  vil  give  ham  Ret  i  den  deri  indflettede  Bemærkning:  »Man  bygger 
nutildags  i  Kjøbenhavn  enten  i  romansk  Stil  eller  i  Christian  IV. s  Stil,  som  man 
benævner  den  hollandske  Renaissance;  en  tredie  Stil  gives  ikke.«  Vi  selv  ville 
snarere  mene,  at  der  gives  baade  en  tredie,  en  fjerde,  en  femte  o.  s.  v.  Stil  — 
kort  sagt,  at  der  er  givet  fuldstændigt  frie  Tøjler,  og  at  det  endogsaa  hører  til 
Sjældenhederne,  at  man  bygger  »stilret«,  og  da  allermindst  i  de  to  nævnte  Stil¬ 
arter.  Naar  Forf.  mener  om  det  18de  Aarhundredes  Bygninger,  deriblandt  Ama¬ 
lienborg,  at  de  i  »kunsthistorisk  og  æsthetisk  Henseende  og  for  Udviklings¬ 
muligheder  kun  er  af  ringe  Betydning«,  da  turde  det  være  en  grov  Fejltagelse; 
Amalienborg  anser  vi  jo  netop  for  et  af  vore  allermest  fremragende  Bygnings¬ 
komplekser.  Om  Thorvaldsens  Museum  hedder  det:  »Dette  har  altid  gældt  for 
at  være  en  særligt  smuk  Bygning,  i  Virkeligheden  virker  det  fornemt  og  ædelt 
og  viser  simple,  rene  Stilformer.  Men  tillige  betyder  det  saavel  en  Anakronisme 

som  en  Fornægtelse  af  Nationaliteten  og  er  derfor  af  underordnet  eller  vel  af 
overhovedet  ingen  Betydning  for  Udviklingen  af  dansk  Architektur.« 

Mere  aktuelle  er  Forf.s  videre  Bemærkninger  om  den  nuværende  Generations 
architektoniske  Frembringelser,  som  anføres  nedenstaaende  i  ordret  Oversættelse: 

»Fra  Tredserne  kan  man  sondre  mellem  to  Retninger  i  dansk  Architektur. 
Den  ene,  den  kosmopolitiske,  repræsenteres  af  Vilh.  Dahlerup,  Ove  Petersen  og 
Alb.  Jensen;  til  den  anden,  den  Herholdtske  historisknationale,  hører  Hans  J. 
Holm,  som  med  særligt  Eftertryk  henviser  til  Studiet  af  gammel,  dansk  Bygnings¬ 
kunst,  og  Storch ;  nær  samme  staar  Fenger,  Vilh.  Petersen  og  V.  Klein.  Af 
yngre  Architekter  har  følgende  sluttet  sig  til  den  Herholdtske  Skole:  V.  Koch, 
Clemmensen,  M.  Borch,  Kampmann  og  M.  Nyrop,  hvilken  sidste  anvender  de 
historiske  Stilarter  friere.  Naar  vi  overser  Kjøbenhavns  Profanarchitektur,  er  der 
altsaa  to  Grupper  med  tilsvarende  forskellige  Stilformer,  som  der  maa  skelnes 
mellem.  Den  ene  viser  Anvendelsen  af  den  gammeldanske,  romanske  Stil,  den 
anden  den  gammeldanske  Christian  IV. s  Stil.  Sidstnævnte  blev  alleiede  i  sin 
Tid  ogsaa  anvendt  paa  Privathuse  og  Forretningsbygninger.  Man  ser  endnu  i 
Kjøbenhavn  enkelte  af  den  Slags  Bygninger,  f.  Eks.  Østergade  54  (fra  1640)  og 
Amagertorv  6  (Hafnia,  fra  1816,  restaureret  i  1898).  Begge  Huse  have  Muiværk 
med  Sandstensindramninger,  de  karakteristiske  hollandske  Renaissance-Gavle,  Vin¬ 
duesafslutninger  og  Gesimser.  Med  disse  Former  (?)  er  i  de  sidste  10  Aar  en 
hel  Række  af  kjøbenhavnske  Forretningshuse  bievne  byggede,  mest  med  ganske 
ringe  Stilafvigelser.  Hertil  hører  Detailhandlerbanken  i  Nygade  (i  hele  Anlæget 
og  nogle  Enkeltheder  ganske  godt),  det  danske  Kulkompagnis  Hus  Vimmelskaftet 
42,  bygget  1894,  Schweizer-Ulykkesforsikringsselskabet  Winterthurs  Bygning  fra 
1897,  Lille  Kjøbmagerhus  paa  Kjøbmagergade,  Vesterbrogade  19  &  21,  endvidere 
Pilegaarden  paa  Hjørnet  af  Citygade,  Antonigade  og  Pilestiæde,  bygget  1900. 
Afvigelser  viser  Huset  Vimmelskaftet  32,  bygget  1897,  med  et  rigt  Taarnparti 
(nogle  Enkeltheder,  som  Aflastningsbuen  med  Søjlekapitælet  i  Slutstenen  ikke 
gode),  Højbrohus  med  originalt,  trekantet  Hjørneparti.  Det  ei  sandt,  at  alle  disse 
Bygninger  ikke  har  Originalers  Værdi,  de  er  Gentagelser  med  ringe  Afvigelser 
fra  ældre  Bygninger;  men  i  det  mindste  er  det  en  karakteifuld,  æsthetisk-befiiende 
og,  tør  man  sige,  ogsaa  national  Stil,  om  man  end  maa  forlange  af  den  fi  em¬ 
tidige,  danske  Architektur,  at  den,  ligesom  Stockholmer- Architekturen,  mere  og 
mere  vil  være  betænkt  paa  at  skabe  en  originalere  Bygningsstil.  I  den  Henseende 
tør  vel  nævnes  som  et  vellykket  Forsøg  det  nye  Studenterhus  lige  ovei  loi  Fiue 
Kirke,  ved  hvilket  navnlig  Taarnbygningen  er  fortræffeligt  udkastet.  Det  store 
Købmandshus  »Volmerhus«  paa  Hjørnet  af  Østergade,  [bygget  af  rød  Granit  i 
Spidsbuestil,  fortjener  ligeledes  at  fremhæves.  Portalbygningen  bærer  her  en  Ga\l, 
som  flankeres  af  to  sekskantede  Taarne.  Vi  finder  her  endnu  det  uoiganiske, 
barokke  Princip  at  lade  Murpillerne  mellem  Vinduerne  gaa  uden  Afbrydelse 
igennem  fra  første  til  anden  Etage. 

Til  de  interessanteste  Bygninger  i  det  nye  Kjøbenhavn  hører  Hjørnet  af 
Bredgade  og  Palaisgade.  I  Stedet  for  et  brudt  Hjørne  er  der  dannet  en  indgaa- 
ende  Vinkel,  som  er  indfattet  af  Rustik-Kvadere,  og  i  hvilket  dei  stigei  en  Søjle 
op,  som  bærer  et  Taarn.  Ogsaa  Balkonen  er  værd  at  lægge  Mærke  til  loi  sin 
Originalitet.  Dog  er  der  ogsaa  her  en  vis  Jagen  efter  Originalitet  at  spore.  Værd 

at  iagttage  er  den  i  Huset  lige  overfor  som  Støtte  for  Hjørnepartiet  tjenende 
Drage ;  iøvrigt  viser  denne  Bygning  meget  mislykket.  En  smuk  Facade  har  Land¬ 
mandsbankens  nye  Bygning  ved  Holmens  Kanal.  —  Ikke  fuldt  saa  talrige  som 
Bygningerne  i  den  Gruppe,  der  er  i  Chr.  IV.s  Stil,  er  hvad  der  hører  til  Grup¬ 
pen  af  romanske  eller  med  væsentlig  Benyttelse  af  romanske  Stilformer  opførte 
Bygninger.  Hertil  hører  det  store  Hus  Hjørnet  af  Kultorvet  og  Frederiksborggade 
af  røde  Mursten,  med  rundt  Hjørnetaarn  med  Tinder  og  romansk  Buefrise  der¬ 
under.  Men  fremfor  alt  maa  her  nævnes  den  nye  Toldbygning  (Frilageret),  et 
omfangsrigt,  udmærket  virkende,  stilrent  Bygningskompleks,  ved  hvilket  For¬ 
merne  fra  Domkirken  i  Lund  er  lykkeligt  anvendte  paa  en  moderne  Havnebyg¬ 
nings  Krav.  Endelig  hører  ogsaa  hertil  Kjøbenhavns  nyeste  Monumentalbygning, 
den  danske  Hovedstads  Stolthed,  det  nye  Raadhus,  opført  af  røde  Mursten  efter 
Nyrops  Planer.  Det  bestaar  af  en  vældig,  firkantet  Bygning,  som  omslutter  en 
kvadratisk  Gaard,  og  over  hvis  Tag  der  hæver  sig  en  Tindemur,  medens  et  slankt, 
med  Brystværn  forsynet  Taarn  rejser  sig  ved  Siden.  Facaderne  er  rigt  leddelte 
og  smykkede  med  romanske  Rundbuefriser,  Blendinger  og  Kalkstensornamenter. 
Over  den  godt  inddelte  Portal  knejser  en  i  Kobber  drevet  Statue  af  Byens  Grund- 
lægger,  Bisp  Absalon.  Hele  Bygningen  virker  saa  meget  gunstigere,  som  den 
temmeligt  fiit  og  omgives  paa  to  Sider  af  brede  Gader,  paa  den  tredie 
af  1  ivolis  Anlæg,  medens  den  fjerde  Side,  Hovedfacaden,  ligger  ved  den  store 
Raadhusplads.  Denne  Bygning  er  i  Virkeligheden  en  Pryd  for  Kjøbenhavn,  som 
de  fleste  moderne  Stoistæder  kunne  misunde  den.  Om  ogsaa  Tyngdepunktet  lig¬ 
ger  i  den  maleriske  Virkning  og  Formerne  i  det  enkelte  ikke  ere  originale,  er 
hei  skabt  en  i  det  hele  karakterfuld,  fremfor  alt  ikke  barokt  virkende  Byg¬ 
ning,  som  passer  i  Millieu’et  og  synes  at  være  vokset  op  af  Jordbunden,  et  Bør¬ 
sen  væidigt  andet  Vartegn  for  den  danske  Hovedstad:  demokratisk  tiltalende  som 
hele  det  unge  Danmark.  Hvad  1  aarnet  angaar,  saa  overgaas  det  endog  af  det 
noget  lavere,  klassisk  virkende  Taarn  paa  den  tæt  ved  liggende  nye  Brandstation, 
der  ved  Siden  af  det  stoltere  Raadhus  ser  ud  som  Sønnen  ved  Siden  af  Faderen. 
Naturligvis  gives  der  i  Kjøbenhavn  endnu  en  stor  Række  af  moderne  Monumental- 
bygninger,  som  imidlertid  er  mindre  Betragtning  værd.  Det  gælder  saavel  om 
dem,  der  er  byggede  i  antikiserende  Stil,  som  det  nye  Glyptothek  og  Stats¬ 
museet  foi  Kunst,  som  det  i  en  noget  prunkende  Sen-Renaissancestil  1872—77 
af  O.  Petersen  og  Dahlerup  opførte  Nationaltheater.  Endelig  er  den  1895  af 
Arntzen  i  norsk  Marmor  opførte  Bygning  for  Livsforsikringsselskabet  »Standard« 
paa  Kongens  Nytorv  vel  kostbar  og  pralende,  men  stilløs.  —  I  Almindelighed 
gør  det  nye  Kjøbenhavn  et  gunstigt  architektonisk  Indtryk.  Det  kan  ikke  maale 
sig  med  Stockholm  i  Rigdommen  af  virkeligt  originale,  moderne  Bygninger,  men 
besidder  til  Gengæld  langt  mere  kunsthistorisk  interesserende  og  æsthestisk  til¬ 
fredsstillende  Bygninger  fra  ældre  Tid,  saa  at  det  samlede  Billede  af  Byens  Ar- 
chitektur  kun  overgaas  af  faa  andre  moderne  Storstæder,  men  lader  de  fleste  af 
dem  langt  tilbage.« 

Saaledes  ser  man  gennem  tyske  Briller  paa,  hvad  der  frembringes  hos  os. 
For  ikke  at  tale  om  den  snurrige,  skruede,  systematiske  Inddeling  af  Bygning¬ 
erne  i  to  Grupper  -  man  kan  nu  engang  ikke  tænke  sig  en  Tysker,  som  ikke 
»sætter  i  System«  —  gør  det  jo  et  underligt  Indtryk  at  se  forskellige  Bygninger 

netop  fremhævede  i  Artiklen,  som  man  herhjemme  anser  for  mindre  gode, 
og  om\  endt  en  Del  udeladte,  som  vi  selv  er  glade  ved.  Dansk  og  tysk  Smag 
falder  nu  engang  ikke  rigtigt  sammen  —  og  mangen  dansk  Architekt  vilde 
maaske  egentlig  være  mest  glad  ved  slet  ikke  at  blive  nævnet  med  særlig  Aner¬ 
kendelse  i  et  tysk,  architektonisk  Tidsskrift. 

¥ 

Rettelse.  I  Artiklen  om  Wiedewelt  i  »Architektens«  forrige  Nummer  er  der 
indløbet  den  Fejl,  at  der  Side  129,  8.  Linie  f.  n.  staar  Ordet  Billedhuggerier  — 
skal  være  Stenhuggerier. 


FORTEGNELSE 

over  Firmaer,  som  i  det  forløbne  Kvartal  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E.  Lundbye  (Ahornsgade  i),  som  tillige  har  udført  Tegning  til  en  stor 

Del  at  de  forskellige  Annonceclichéer. 


Asfalt  og  Asfaltarbejder. 

Dansk  Asfaltfabrik,  Palægade  3 
Evers  &  Co.,  Frederiksholms  Kanal  6 
Kjøbenhavns  Asfaltkompagni,  Kongens  Enghave 
Larsen,  Hans  &  Jørgen,  Griffenfeldtsgade  37 
Prior,  Axel,  Aktieselskab,  Bredgade  33 
Schøller  &  Rothe,  Fælledvej  27 

Badeanlæg  og  Badeapparater,  Armatur  hertil 
m.  m. 

Albrectsen  &  Madsen,  Ravnsborggade  20 
Hassel  &  Teudt,  Bredgade  43 
I.udvigsen  &  Hermann,  Nørrebrogade  39 
Monies  &  Andersen,  Raadhusstræde  4 
1  arp,  P  H,  GI.  Kongevej  174 
Thorsen,  C  F,  GI.  Kongevej  91 
Timm,  Brødr.  J  &  O,  Vesterbrogade  44 
»Vølund«,  Aktieselsk.,  Blegdamsvej  32 

Bage=  og  Stegeovne. 

Bagger,  Paul,  Vestervoldgade  103 
Flyge,  H  B,  Gotersgade  30 
Thorsen,  C  F,  GI.  Kongevej  91 
Thiimmler,  H  C  F,  GI.  Kongevej  85 
Weidemann,  J  H,  Østersøgade  34 

Beton*,  Cement*  og  Monierarbejder  m.  m. 

Bille,  Brødr.,  Møens  Cementvarefabrik 
Christoffersen,  C,  Vejle 

Holbøll,  Olaf,  &  Poul  Poulsen,  Rosenvængets  Side¬ 
allé  5 

Jensen,  Emanuel,  &  H  Schumacher,  Aaboulevard  14 
Schøller  &  Rothe,  Fælledvej  27 
Schiøtz,  Carl,  Vesterbrogade  54 
Schledermann,  Th  ,  &  H  Evers,  Roskilde 
Sørensen,  F  P,  Eftf.,  Elmegade  12 

Bogbind,  Bøger  m.  m. 

Baden,  Jakob,  Østergade  16 
Schiith,  Ludvig,  Nygade  4 

Broncestøbning. 

Rasmussen,  Lautitz,  Raadmandsgade  16 

Brændsel. 

Akts.  Christiansholms  Fabriker,  Nyhavn  4 

Bygningsartikler,  forskeli.,  Cement,  Skifer, 
Zink  m.  m. 

Dansk  Gibsindustri-Kompagni,  Akts.,  Mariendalsvej  23 
Evers  &  Co,.  Frederiksholms  Kanal  6 
Gottlieb,  F,  Nørrevoldgade  4 


Lemvigh  &  Co.,  Niels  Juelsgade  5 
Nielsen,  Hans,  Holstebro 
Nymølle  Skærvefabrik,  Aaboulevard  14 
Petersen,  Joh.  Chr.  &  Søn,  Véstergade  10 
Portland- Cementfabriken  »Danmark«,  Akts.,  Ny  Told¬ 
bodgade  15 

Prior,  Axel,  Akts.,  Bredgade  33 

Bygningsbeslag  og  Værktøj  m.  m. 

Ibsen,  Peter,  Kronprinsensgade  3 
Petersen,  Joh.  Chr.  &  Søn,  Vestergade  10 
Rom,  C  Th.  &  Co.,  Axelhus  2  B 

Clichéer,  Reproduktion,  Lyskopiering,  Stemp= 
ler  samt  Tegninger  hertil. 

Atelier  Friis,  Møntergade  12 
»Elektra«,  Valdemarsgade  28 
Hansen,  Charles,  Nørregade  6 
Hanson,  John  R,  Ny  Østergade  2 
Lundbye,  T  E,  Ahornsgade  1 

Dampskorstene,  runde. 

Holbøll,  Olaf,  &  Poul  Poulsen,  Rosenvængets  Side¬ 
allé  s 

Jensen,  Emanuel,  &  H  Schumacher,  Aaboulevard  14 

Køhier,  V  Sibbern,  Rvesgade  23 

Meier,  F,  Valby 

Prior,  Axel,  Akts.,  Bredgade  33 

Dørlukkere. 

Kjøbenhavns  Dørgreb-  og  Metalvarefabr.,  Skinderg,  39 
Nørholm,  N  &  Søn,  Skindergade  42 

Elektriske  Anlæg,  Elevatorer,  Lynafledere, 
Materiel  m.  m. 

Andersen  &  Meyer,  Løvstræde  8 
Elektrisk  Bureau,  Boldhusgade  6 
Hassel  &  Teudt.  Bredgade  43 

Hellesens  Enke  &  V  Ludvigsen,  Blaagaardsgade  17 
Lund,  Ludvig,  Regnegade  26 
Riedels,  C  F,  Eftf.,  Ny  Vestergade  9 
Sørensen,  Ferd.  E  &  Co.,  Dr.  Tværgade  35 
Timm,  Brødr  J  &  O,  Vesterbrogade  44 
»Titan«,  Akts.,  Tagensvej  32  og  Vesterbrogade  1 
Tvermoes  &  Abrahamson,  Købmagergade  22 
»Vølund«,  Akts.,  Blegdamsvej  32 

Fajance*  og  Porcellænsovne. 

Kjær,  C  V,  Købmagergade  42 
Kahler,  Carl  F,  Jernbanegade  3 

Forsikrings  væsen. 

Forsikrings-Aktieselskabet  »Skjold«,  Raadhusstræde  i 

Gade=,  Vej=  og  Kloakanlæg  m.  m.  samt 
Materiale  hertil. 

Hoppe,  V,  &  Lutz-Petersen,  Rolighedsvej  21 
Kjøbenhavns  Stenforretning,  Raadhusplads  14 
Larsen,  Hans  &  Jørgen,  Griflfenfeldtsgade  57 
Rasmussen,  Niels,  &  H  Schiøtz,  GI.  Kongevej  1 1 4 
Schøller  &  Rothe,  Fælledvej  27 


Prisme=Glas. 

Prior,  Axel,  Akts.,  Bredgade  35 

Rullegardiner,  Persienner  m.  m. 

Nielsen,  J  &  Co.,  St.  Kongensgade  29 

Saltsyre,  Gibs,  Vandglas  m.  m. 

Hansen,  Vilh.  &  Co.,  Nørrebrogade  30 
Paulsen,  Ludvig  R,  Tordenskjoldsgade  26 
Prior,  Axel,  Akts.,  Bredgade  33 


Gas=  og  Vandmestre  m.  m. 

Albrectsen  &  Madsen,  Ravnsborggade  20 
Flyge,  H  B,  Gotersgade  20 
Harboe,  Kr.  Noe,  Nørrebrogade  13 
Høst,  P  W,  Ravnsborggade  12 
Hassel  &  Teudt,  Bredgade  43 
Ludvigsen  &  Hermann,  Nørrebrogade  39 
Riedels,  C  F,  Eftf.,  Ny  Vestergade  9 
Schiehved,  Th.,  St.  Kongensgade  69 
Schæbel,  Ferd.,  Mikkelbryggersgade  5 
Strømann,  C  &  G.  Raadmandsgade  13 
Thomsen,  Carl,  Nørre  Allé  21 
Thorsen,  C  F,  GI.  Kongevej  91 
Thiimmler,  H  C  F,  GI.  Kongevej  85 
Timm,  Brødr.  J  &  O,  Vesterbrogade  44 
»Vølund«,  Akts.,  Blegdamsvej  32 

Giarmestre,  Glas,  Glasmaleri  m.  m. 

Engstrøm,  O,  Borgergade  53 
Feigh,  Ch.,  Vesterbrogade  éo 
Mandix,  H,  Nørregade  35 

Have=Architektur. 

Jørgensen,  Erstad  E,  Fjords  Allé  18 

Ingeniører,  Jernstøberier  m.  m. 

Bruun  &  Sørensen,  Palægade  8  og  Aarhus 

Christianshavns  Jernstøberi,  Holmbladsgade  23 

Kiehn,  Chr.  F,  Giistrow  i  M 

Ludvigsen  &  Hermann,  Nørrebrogada  39 

Matthissen  &  Dittmann,  Bredgade  20 

Quick  Meal  Stove  Co.,  Pilestræde  14 

Riedels,  C  F,  Eftf.,  Ny  Vestergade  9 

Røssell,  Vald.,  GI.  Kongevej  68 

»Titan«,  Akts.,  Tagensvej  32  og  Vesterbrogade  1 

»Vølund«,  Akts.,  Blegdamsvej  32 

Isolationsfarve,  Isolationsstof,  Kork=Isolering 
m.  m. 

Kjøbenhavns  Asfaltkompagni,  Akts.,  Kongens  Enghave 
Møller,  Theodor,  Pilestræde  12 

Linoleum. 

Bonne,  C  Riis,  Silkegade  1 
Hansen,  Oluf,  Jernbanegade  4 
Larsen,  Ferd.,  Østergade  16 
Magasin  du  Nord,  Kongens  Nytorv 
Meyer,  E,  Jorcks  Passage 
Olesen,  O,  Højbroplads  4 

Malerarbejde. 

Bendix,  Otto,  Nørregade  16 

Jensen,  Severin  &  Andreas,  Kongens  Nytorv  21 

Mandix,  H,  Nørregade  35 

Schiibeler’s  Sønner,  H,  Nordre  Frihavnsvej  19 
Øjgaard,  M  Chr.,  Rosenborggade  2 

Masklnaf  skrivning. 

»Fox«,  Holmens  Kanal  22 

Maskinsnedkeri,  Møbler  m.  m. 

Akts.  »Silvan«,  H  C  Ørstedsvej  31  A 
Jensen,  Severin  &  Andreas,  Kongens  Nytorv  21 

Opvarmning  og  Ventilation,  Armatur  hertil 
m.  m. 

Albrectsen  &  Madsen,  Ravnsborggade  20 

Bruun  &  Sørensen,  Palægade  8  og  Aarhus 

Christianshavns  Jernstøberi,  Holmbladsgade  23 

Monies  &  Andersen,  Raadhusstræde  4 

Møller  &  Jochumsen,  Horsens 

Recks  Opvarmnings-Comp.,  Lyngbygade 

Ramsing,  Chr.,  Tordenskjoldsgade  n 

Strømann,  C  &  G,  Raadmandsgade  15 

Tarp,  P  H,  GI.  Kongevej  174 

»Titan«,  Akts.,  Tagensvej  32  og  Vesterbrogade  1 

»Vølund«.  Akts.,  Blegdamsvej  32 


Skifer=,  Kobber=  og  Zinkdækning. 

Timm,  Brødr.  J  &  O,  Vesterbrogade  44 

Smedearbejde,  Sikkerhedsgittere,  Havehegn 
m.  m. 

Dederding,  Emil,  St.  Kongensgade  102 
Doberck,  F  W  &  Søn,  Lille  Strandstræde  22 
Høst,  P  W,  Ravnsborggade  12 
Jensen-Søe  &  Beyer,  Llessensgade  n 
Schæbel,  Ferd.,  Mikkelbryggersgade  6 

Staal=  og  Jernbjælker,  Plader,  Taljer,  Metal 
m.  m. 

Berendsen,  Sophus,  Akts.,  GI.  Torv  24 
Jensen,  Jørgen,  Eftf.,  Vestergade  16 
Lemvigh-Møller,  J  F,  Kultorvet  11  — 13 
Petersen,  Joh.  Chr.  &  Søn,  Vestergade  10 
Rahr,  Chr.  C  &  Co.,  Vestergade  30 
Rønberg,  Oluf,  Nørrefarimagsgade  41 
Sonesson,  Wilh.  &  Co.,  Frihavnen 
Vold,  L,  Nansensgade  23  B 

Stenhuggerier,  Marmorarbejder  m.  m. 

Faxe-Limhamn  Kalkbrud,  St.  Annæplads  26 

Hagen  &  Co. s  Eftf,,  Gotersgade  8 

Halmstads  Stenhuggeri,  Aktiebolag,  Halmstad 

Kbhvn.s  mek.  Stenhuggeri,  Frederiksholms  Kanal  28 

Larsen,  H  &  J,  Griflfenfeldtsgade  37 

Nielsen,  E,  mek  Stenhuggeri,  Nørrebrogade  44 

Scheller,  Carl,  Nørrebrogade  S2 

Sode,  A,  H  C  Ørstedsvej  32 

C  Wienbergs  Stenhuggeri,  Ny  Vestergade  29 


Stukarbejder. 

Berg,  Hans  Chr.,  Aaboulevard  44 

Dansk  Gibsindustri-Kompagni,  Akts.,  Mariendalsvej  23 

Klingsey  &  Levin,  Fælledvej  7 

Petersen,  Hans  Lamberg,  Lykkesholms  Allé  8 


Tagpap  m.  m. 

Evers  &  Co..  Frederiksholms  Kanal 
Prior,  Axel,  Akts.,  Bredgade  33 


6 


Tapeter. 

L  Fraenckel,  Østergade  58 
Kriiger,  C,  Nygade  6 
Larsen,  Ferd.,  Østergade  16 


Teglværker,  Teglværksanlæg  m.  m. 

Frederiksholms  Tegl-  &  Kalkværker,  Tordensk]oldsg.  3 


Tegneartikler. 

Knudsen,  Cornelins,  Købmagergade  15 
Petersen,  J  Chr..  St.  Kirkestræde  1 


Textil=Artikler  m.  m. 

Olesen,  O,  Højbroplads  4 


Træ  og  Trævarer. 

Akts.  »Silvan«,  H  C  Ørstedsvej  si 
Jensen,  H  L,  Frederikstadsgade  13 
Krause,  M  H,  Niels  Ebbesensvej  6 
Trækompagniet,  Frihavnen 


A 


Vandklosetter,  Armatur  hertil  m.  m. 

Albrectsen  &  Madsen,  Ravnsborggade  20 

Hassel  &  Teudt,  Bredgade  43 

Hoppe,  V,  &  Lutz-Petersen,  Rolighedsvej  21 

Ludvigsen  &  Hermann,  Nørrebrogade  39 

Møller,  L  M,  Ny  Adelgade  4 

Thomsen,  Carl,  Nørre  Allé  12 

Rasmussen,  Niels,  &  H  Schiøtx,  GI.  Kongevej  114 
Riedels,  C  F,  Eftf.,  Ny  Vestergade  9 
Schiehved,  Th.,  St.  Kongensgade  69 
Septic  Tanks,  Nytorv  17 
Thorsen,  C  F,  GI.  Kongevej  91 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  1  HOMSEN. 

Kontor:  Helgolandsgade  5.  Telf.  4525. 

KJØBENHAVN 

DEN  2.  JANUAR  1903 

5.  Aargang  N2  14 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENJNG  *  * 


ET  FORSTADSHUS. 


NØRREBROGADE  l68. 
SMEDEJERNSPORT. 


ARCHITEKT 
A.  ROSEN. 


Langt  ude  paa  Nørrebrogade 
—  Nr.  1 68  —  er  i  Løbet 
af  sidste  Aar  opført  den  i  hos- 
staaende  Afbildninger  fremstillede 
Beboelsesbygning.  Bygningen  er 
opført  som  almindeligt  Lejehus 
af  den  i  Efteraaret  pludseligt  afdøde 
Snedkermester  Chr.  Dahl,  som  i 
Aarenes  Løb  havde  udfoldet  en 
betydelig  Virksomhed  ved  Op¬ 
førelsen  af  henved  halv  Hundrede 
Ejendomme  i  Kjøbenhavn  og  paa 
Frederiksberg.  Hr.  Dahl  assi- 
stercdes  i  de  senere  Aar  af  sine 
dygtige  Sønner,  der  saaledes  ved 
denne  Bygning  har  udført  saavel 
Tømrer-  som  Snedkerarbejdet. 
Til  selve  Bygningen  har  jeg  intet 
videre  at  bemærke  udover,  hvad 
man  kan  se  paa  Illustrationerne. 

Stueetagen  er  opført  af  Gra¬ 
nit  —  Baand  og  Kvaderhjørner  af 
Ølandssten,  Balkonpartiet  er  støbt 
af  Klingsey  &  Levin,  de  herpaa 
værende  Himmeltegn  er  model¬ 
lerede  af  Billedhugger  Basse. 
Jernporten  er  udført  af  Smede¬ 
mester  Brun.  Af  andre  Haand- 
værkere  har  ved  Bygningens  Op¬ 
førelse  medvirket:  Murermester 
Kjærgaard,  Malermester  Rosen¬ 
kilde  og  som  nævnt  den  afdøde 
Ejers  Søn  Tømrermester  Johannes 
Dahl  samt  Snedkerfirmaet  Dall 
&  Holm.  Stenhuggerarbejdet  er 
præsteret  af  C.  Wienbergs  Sten- 
huggerier.  Anton  Rosen. 


NØRREBROGADE  1 68.  ARCHITEKT 

ETAGEPLAN.  A.  ROSEN. 


PRÆMIERING  AF  BYGGEFORETAGENDER. 


Redaktionen  har  modtaget  følgende: 

Nu  nærmer  sig  med  stærke  Skridt  det  Tidspunkt,  der  er  sat  for  Indlevering 
af  Konkurrencearbejder  vedrørende  de  bedste  og  smukkeste  og  mest  kunst¬ 
neriske  Løsninger  af  Byggeforetagender  paa  Kjøbenhavns  Grund,  udførte  i  Løbet 

af  1902.  Det  er  jo  den  31.  Januar,  at  de  skulle  være  indleverede  til  Magistraten. 
Det  er  da  i  den  syvende  Time,  ja  maaske  endogsaa  for  sent,  at  jeg  kommer 
med  nedenstaaende  Bemærkninger;  men  det  kan  jo  være.  at  de  gøre  nogen 
Nytte,  og  jeg  vil  derfor  ikke  holde  dem  tilbage.  De  har  særlig  Adresse  til  d’Hrr., 
som  skulle  sidde  i  Bedømmelsen,  ikke  mindst  til  Udvalgets  Architekter. 

Der  forlanges  af  de  konkurrerende  Architekter  og  Bygmestre  —  thi  i  Be¬ 
stemmelserne  nævnes  ogsaa  den  sidste  Kategori  — ,  at  de  skulle  fremsende  føl¬ 
gende  Tegninger  af  det  paagældende  Hus:  Grundplan,  geometrisk  Oprids  og  per¬ 
spektivisk  Tegning  i  Størrelse  af  mindst  1:96.  Er  der  nu  egentlig  rigtig  Mening 
i  at  forlange  alt  dette?  Jeg  kan  gaa  med  til,  at  der  forlanges  en  Plan.  Det  kan 
jo  være  ret  naturligt,  da  man  i  Almindelighed  ikke  kan  se  paa  en  Bygnings 
Ydre,  hvorledes  Rummene  ligge  for  hinanden,  om  det  er  smukt  og  hensigts¬ 
mæssigt  osv.  Hvis  der  viser  sig  stor  Tilslutning  til  Konkurrencen,  saa  at  der 
bliver  mange  Planer  at  vælge  imellem,  er  det  vel  heller  ikke  sikkert,  at  Dom¬ 
merne  ville  sætte  sig  saa  grundigt  ind  i  Sagerne,  at  de  f.  Eks.  efterse  alle  de 
Bygninger  i  Sømmene,  som  der  kan  være  Tale  om  ;  og  Planerne  kunne  da  være 
til  nogen  Erstatning  for  deres  Mangel  paa  Selvsyn.  Og  dog  synes  jeg,  at  Dom¬ 
merne  bør  se  Husene  nøje  igennem.  Det  bør  ved  Bedømmelsen  spille  en  Rolle, 
ikke  alene,  hvorledes  Lejligheden  er  anlagt,  men  ogsaa,  om  den  er  udstyret  med 
Smag  (ikke  at  forveksle  med  Pragt).  —  Noget  mindre  tiltaler  det  mig,  at  der 
ogsaa  skal  leveres  Facadetegning  i  en  Maalestok  af  1  :  96.  Kan  man  slippe  med  at 
aflevere  et  Eksemplar  af  Licitationstegningerne?  I  Reglen  ikke;  thi  det  gaar  vel 
for  det  meste  saaledes,  at  der  under  Arbejdets  Gang  gøres  Forandringer  fra  den 
oprindelige  Tegning,  saa  at  den  ikke  mere  giver  et  paalideligt  Billede.  Man  maa 
altsaa  tegne  den  om  og  tilmed,  da  det  er  en  Konkurrence,  gøre  sig  Umage  for, 
at  den  kan  tage  sig  ud.  Dog,  denne  Fordring  kan  vel  have  sin  Rimelighed. 
Ved  en  faglig  Bedømmelse  har  det  jo  en  vis  Betydning  at  sammenligne  den 
geometriske  Tegning  med  Virkeligheden,  at  se,  hvad  der  er  projekteret,  og  hvad 
der  er  kommet  ud  deraf.  —  Men  rent  absurd  forekommer  det  mig  rigtignok,  at 
der  endydermere  skal  leveres  en  perspektivisk  Fremstillling.  Herregud,  man  har 
jo  Virkeligheden,  som  er  saa  korrekt  i  perspektivisk  Henseende,  som  ønskes  kan. 
Kan  Dommerne  ikke  nøjes  med  at  se  paa  den  i  Stedet  for  tillige  at  skulle  have 
en  Tegning  af  den?  Eller  kan  et  Fotografi  ikke  gøre  det?  Som  Støtte  for  Hu¬ 
kommelsen  maa  det  jo  da  være  udmærket,  naar  Dommerne  er  komne  hjem  fra 
den  ubehagelige  Spaseretur  i  Øst  og  Vest,  i  Regn  og  Slud,  for  at  se  paa  Fa¬ 
cader  og  nu  sidde  lunt  og  hyggeligt  i  en  varm  Stue  for  at  bedømme  dem, 
Hvorfor  stille  sig  saa  fornemt  og  sige,  at  et  Fotografi  ikke  giver  saa  god  en 
Fremstilling  af  Virkeligheden  som  en  Perspektiv?  For  det  gør  det  nu  alligevel. 
Og  om  jeg  tør  spørge:  hvad  er  det  egentlig,  der  skal  bedømmes:  er  det  Byg¬ 
ningen,  det  færdige  Resultat,  det,  som  pryder  eller  mispryder  vor  Hovedstad, 
kort  sagt  det,  som  der  er  kommet  ud  af  det  architektoniske  Arbejde  —  eller 
er  det  den  personlige  Tegnefærdighed,  den  som  jo  kan  være  ganske  fortrinlig 
at  eje  og  ogsaa  vil  glæde  de  Mennesker,  der  faa  den  at  se,  men  som  i  det  fore¬ 
liggende  I  ilfælde  ikke  det  mindste  vedrører  Hovedstadens  Udseende,  til  Gavn 
for  hvilken  hele  Sagen  er  vedtaget  i  Borgerrepræsentationen.  Hvordan  denne  Per¬ 
spektiv  egentlig  er  gledet  med  ind  i  Programmet,  forstaar  jeg  ikke.  Den  er  over- 

flødig,  da  Byggeforetagendet  er  færdigt  og  det  ikke,  som  ved  et  Guldmedaille- 
arbejde  eller  et  Projekt  til  en  vordende  Bygning,  drejer  sig  "om  at  vise,  hvor¬ 
ledes  den  vil  komme  til  at  se  ud,  og  den  er  maaske  endog  skadelig,  da  den 
kan  besidde  bedaarende  og  bestikkende  Egenskaber,  som  ville  forrykke  det  Stand¬ 
punkt,  det  netop  kommer  an  paa  at  holde.  Og  saa  er  der  en  meget  væsentlig 
Ting,  som  ikke  bør  forglemmes.  Det  er  virkeligt  et  meget  stort  Arbejde,  der 
forlanges  af  Architekten  med  at  tegne  alt  dette.  For  de  fleste  kommer  det  me¬ 
get  paatværs,  naar  Byggeforetagendet  er  afsluttet,  saa  at  skulle  begynde  forfra; 
der  er  nu  nye  Opgaver,  der  drage  dem,  og  de  maa  vel  derfor  lade  andre  tegne 
det  op.  Det  er  altsaa  til  syvende  og  sidst  dog  ikke  deres  egen  Tegnefærdighed, 
der  vises,  men  en  betalt  Tegners;  og  det  eneste  sikre  Resultat  af  det  hele  er 
altsaa  det,  at  det  koster  Architekterne  nogle  Penge  at  gaa  med  til  en  Konkur 
rence,  hvor  Udfaldet  er  højst  tvivlsomt. 

Vil  man  endelig  se  saa  mange  Tegninger,  hvorfor  forlanger  man  saa  ikke 
snarere  nogle  Skizzer  af  Arbejdet  paa  et  tidligere  Stadium?  Thi  som  bekendt 
opnaar  en  Architekt  kun  sjeldent,  at  en  Bygning  bliver  ganske,  som  han  ønsker; 
Bygherren  skal  som  oftest  nok  faa  pillet  noget  bort  af  den.  Det  kunde  der  dog 
være  noget  ret  oplysende  i,  om  det  end  ikke  berører,  hvad  der  vel  er  Kom¬ 
munalbestyrelsens  Mening:  at  præmiere  den  kunstneriske  Løsning  af  Opgaven. 

Nu  er  det  ganske  vist  engang  vedtaget,  at  der  skal  tegnes  en  Perspektiv. 
Men  man  har  jo  før  set,  at  en  Bestemmelse  kan  forandres,  og  denne  maa  kunne 
ordnes  ganske  administrativt,  saa  at  der  kommer  til  at  staa:  perspektivisk  Tegning 
eller  Fotografi.  Der  er  endnu  en  Maaned  tilbage,  og  jeg  henstiller  derfor  til  alle 
Dommerne,  inklusive  Architekterne,  at  denne  Variation  paa  Themaet  indføres  — 
helst  saa  snart  som  muligt  for  at  undgaa  unødvendigt  Arbejde  —  og  offentlig¬ 
gøres.  Ærbødigst 

En  Architekt. 


BØGER  OG  TIDSSKRIFTER. 

De  danske  Kongers  kronologiske  Samling  paa  Rosenborg  Slot.  Illustreret  Vej¬ 
ledning  ved  Dr.  phil.  P.  Brock.  Autoriseret  Udgave  med  212  Billeder  ved  F. 
Hendriksens  Reproduktions- Atelier. 

Fremkomsten  af  denne  omhyggeligt  udarbejdede  og  smukt  udstyrede  lille 
Bog  er  sikkert  bleven  hilst  med  Glæde  af  enhver,  som  har  Interesse  for  vor 
Historie  og  vore  Samlinger.  Bogen  er  mere  end  et  slet  og  ret  Katalog  over 
Rosenborg-Samlingens  rige  Skatte,  den  indeholder  tillige  kortfattede  Biografier  af 
Kongerne  og  nøjagtige,  historiske  Oplysninger  om  hvert  enkelt  Stykke,  som  er 
af  særegen  Interesse  eller  Kunstværd. 

Hvad  der  imidlertid  gør  denne  Bog  særligt  tiltrækkende  og  sikkert  ogsaa 
vil  være  væsentligt  medvirkende  til  at  gøre  den  saa  populær,  som  den  i  Sand¬ 
hed  fortjener  at  blive,  er  det  store  Antal  af  fortræffelige  Billeder,  som  den  inde¬ 
holder.  I  udmærkede  Reproduktioner  giver  den  et  Udvalg  af  Museets  Interiører, 
Dragter  og  Brugsgenstande,  Vaaben  og  Smykker;  hertil  slutter  sig  et  betydeligt 
Antal  Portræter  efter  Samlingens  Malerier, 

Alle  disse  Billeder  er  udførte  med  en  sjælden  Omhu  og  Dygtighed;  i  In¬ 
teriørerne  træder  Møblerne  klart  og  tydeligt  frem,  Portræterne  er,  trods  deres 
ringe  Størrelse,  saa  skarpe  og  fine,  at  man  med  Fornøjelse  betragter  dem,  og 
selv  i  Gengivelserne  af  Dragter  og  Kniplinger  kan  man  med  Lethed  studere 
Broderier  og  Mønstre. 

Det  hører  til  Sjældenhederne,  at  en  saa  billig  Bog  som  denne  udstyres  med 
saa  godt  et  Billedstof,  og  Udgiverne  fortjener  fuld  Anerkendelse  herfor.  Som 
populær  Haandbog  i  det  Afsnit  af  Danmarks  Historie,  som  den  omfatter,  er  den 
fortrinlig  og  indtager  utvivlsomt  den  første  Plads  blandt  Haandbøgerne  over  vore 
Samlinger. 


TEKNISKE  MEDDELELSER. 


Det  Eggertske  Loft  er  en  ny  Etageadskillelse,  som  afgiver  en  glat  Flade  uden 
Fuger.  Opfinderen  er  Geh.-Ober-Baurath  Eggert  i  Berlin,  og  ved  Opførelsen  af 
Raadhuset  i  Hannover  er  Konstruktionen  første  Gang  bleven  anvendt.  Loftet  be- 
staar  af  et  muret  Lag  af  lette  Tegl-  eller  Slaggebetonsten,  imellem  hvis  Fuger 
der  er  indlagt  Jern,  som  med  sine  skraat  opadbøjede  Ender  rager  op  over  Laget 
og  griber  ind  i  et  ovenover  værende  Lag  af  Beton,  som  dækker  det  Hele.  Ved 
mindre  Spændvidder,  f.  Eks.  under  4  M.,  er  det  tilstrækkeligt  at  lade  det  øverste 
Lag  bestaa  af  en  almindelig  Cementudligning.  Ved  store  Spændvidder  vil  det 
være  formaalstjenligt  at  lade  Jernbaandenes  opadbøjede  Ender  forsyne  med  smaa 
Ankerplader,  som  indstøbes  i  det  øverste  Betonlag.  Tykkelsen  af  disse  Etage¬ 
adskillelser  er  temmelig  ringe.  Ved  Udstillingen  i  Diisseldorf  i  Sommer  var  ud¬ 
stillet  et  Par  Prøver  paa  denne  Konstruktion  —  en  større  med  10  M.  Spænd¬ 
vidde  og  en  Tykkelse  af  23,5  Cm.  og  en  mindre  med  3  M.  Spændvidde  og  en 
Tykkelse  af  9  Cm.;  begge  var  prøvede  med  1500  Kg.  Belastning  pr.  Kv.-M. 
Firmaet  Dycherhoff  &  Widmann  i  Biebrick  a/Rh.  har  udtaget  Patent  paa  Kon¬ 
struktionen. 


FORSKELLIGT. 


Dødsfald.  Efter  længere  Tids  Svaghed  døde  i  Søndags  Kaptajn,  Hof-Møbel¬ 
fabrikant  L.  Larsen  i  en  Alder  af  82  Aar.  Med  ham  er  en  af  de  sidste  Re¬ 
præsentanter  for  vor  gamle  Haandværkerstand  gaaet  bort.  Som  ung  Tapetserer 
havde  Larsen  »fægtet«  sig  gennem  Europa,  senere  traadte  han  i  Forbindelse  med 
det  bekendte  Møbelfirma  C.  B.  Hansen  i  Kjøbenhavn,  hvoraf  han  efter  nogen 
Tids  Forløb  blev  Medindehaver.  For  sit  Fag  nærede  Kaptajn  Larsen  en  usvækket 
Interesse,  og  Haandværkerstanden  i  Almindelighed  omfattede  han  med  en  aldrig 
svigtende  Kærlighed.  Hans  Vandreaar  i  Udlandet  havde  lært  ham,  at  meget 
hidtil  var  bleven  forsømt  ved  de  unge  Haandværkeres  Opdragelse,  og  som  For¬ 
mand  for  »Foreningen  til  Lærlinges  Uddannelse«  viste  han,  at  han  besad  baade 
Evner  og  Villie  til  at  raade  Bod  paa  dette  Forhold.  Ved  hans  Energi  og  Ud- 


holdenhed  skabtes  Lærlingehjemmet  og  Alderdomshjemmet,  hvorimod  han  med 
Sorg  saa  sig  nødsaget  til  at  opgive  sin  Plan  om  et  Svendehjem  i  Kjøbenhavn. 

I  en  Aarrække  var  Kaptajn  Larsen  Borgerrepræsentant,  og  han  var  nøje 
knyttet  til  Industriforeningen  og  Haandværkerforeningen. 

Som  Menneske  havde  Kaptajn  Larsen  mange  Venner  baade  blandt  ældre  og 
unge,  og  Lærlingen  vil  i  ham  føle  Tabet  af  en  Fader. 

¥ 

Konkurrence.  Paa  Klubben  »Harmonia«s  Grund  i  Randers  agtes  opført  en 
Theater-  og  Foreningsbygning ;  i  denne  Anledning  er  der  bleven  nedsat  et  Ud¬ 
valg  lor  at  tilvejebringe  Tegninger  og  Overslag  til  et  saadant  Anlæg.  Bygningens 
Forside  skal  vende  mod  Østergade  og  trækkes  noget  tilbage  fra  denne.  Bagsiden 
kommer  til  at  vende  mod  Haven,  som  skraaner  ned  mod  Stemannsgade.  The- 
atret  skal  kunne  rumme  600  Siddepladser,  hvoraf  ca.  240  kan  være  paa  en 
Balkon.  Hele  Anlæget,  inklusive  Jord-  og  Kloakarbejder,  Vejanlæg,  Planering, 
Belysning,  Opvarmning  m.  m.,  maa  ikke  koste  mere  end  190,000  Kr. 

Bedømmelsen  af  Tegningerne  foregaar  ved  et  særligt  nedsat  Udvalg  i  For¬ 
bindelse  med  to  af  Akademisk  Architektforening  valgte  Architektcr,  d’Hrr.  H. 
Kampmann,  Aarhus,  og  N.  Jacobsen,  Odense.  Der  er  udsat  en  Præmie  paa  1000 
Ki.  og  en  paa  600  Kr.  bristen  for  Indleveringen  af  Tegninger  og  Overslag  ud¬ 
løber  allerede  den  15.  Marts  1903. 

¥ 

Aalborg  nye  Banegaard  er  den  6.  December  bleven  taget  i  Brug.  Til  dens 
Opførelse  og  til  samtidig  Udvidelse  af  Stationen  blev  der  i  Finansaaret  1898 — 99 
bevilget  et  Beløb  paa  1  Million  Kr.  Endvidere  tilskød  de  nordjyske  Statsbaner 
150,000  Kr.,  medens  Aalborg  Kommune  gav  Grunden  til  selve  Banegaarden. 
Imidlertid  har  Anlæget  efterhaanden  kostet  Summer,  der  langt  overskrider  det 
nævnte  Beløb. 

Der  er  bygget  Godsstation,  Lokomotivremise  og  Værksted ;  Havnebanen  er  ud- 
N  idet  og  Banegaardsterrænet  er  vokset  betydeligt  ud  over  det  først  planlagte. 
Som  det  nu  foreligger,  er  det  det  største  Stationsterræn  i  Danmark  udenfor  Kjø¬ 
benhavn.  Det  har  en  Længde  af  6000  bod  eller  en  Fjerdingvej,  og  dets  Areal 
udgør  52  Tdr.  Land. 

Selve  Stationsbygningen  er  ikke  egentlig  imponerende.  Det  er  en  lav,  bred 
Bygning  med  2  lave  Taarne  og  et  Midteparti,  der  hæver  sig  altfor  uforholds¬ 
mæssigt  lidt  over  Bygningens  Højde.  Men  er  Stationens  Ydre  ikke  ganske  dadel- 
frit,  saa  er  dens  Indre  derimod  vistnok  yderst  tilfredsstillende.  Der  er  en  Masse 
I  lads  i  den  store,  brede  Bygning,  og  Kontorer,  Ekspeditionslokaler  og  Ventesale 
ei  indrettede  paa  den  mest  praktiske  Maade.  Tegningen  til  den  nye  Station  er 
leveret  af  Jærnbanernes  Architekt,  Kaptajn  Arboe. 

Der  er  ved  Stationen  etableret  et  fortrinligt  Sikringsanlæg  —  opstillet  af 
Siemens  &  Halske  i  Berlin  — ,  som  har  kostet  80,000  Kr.  To  Luftbroer,  der 
tilsammen  har  kostet  33,000  Kr.,  samt  en  Tunnel,  indvendigt  beklædt  med 
imiteret  Granit,  fører  over  Jærnbaneterrænet. 

Samtidigt  med,  at  Statsbanestationen  toges  i  Brug,  overtog  de  tre  nordjyske 
Privatbaner  selv  Godsekspeditionen  fra  Aalborg,  hvilken  hidtil  har  været  besørget 
af  Statsbanerne.  Banerne  havde  allerede  for  et  Par  Aar  siden  opført  en  stor  fæl- 

les  Godsstation,  men  denne  er,  paa  Grund  af  Beliggenheden,  først  bleven  taget 
i  Brug  samtidigt  med  den  nye  Statsbanegaard.  Persontrafiken  til  Privatbanerne 
vil  vedblivende  blive  ekspederet  fra  Statsbanestationen. 

Privatbanerne  har  samtidigt  opført  en  Lokomotivremise  til  12  Maskiner  og 
et  Maskinværksted,  der  daglig  beskæftiger  29  Mennesker.  1  Forbindelse  med  Ma¬ 
skinværkstedet  staar  et  Snedker-  og  Malerværksted. 

¥ 

Absalon- Monumentel.  I  Tilslutning  til  vor  Artikel  i  Nr.  11  skal  her  anføres, 
at  Stenhuggerarbejdet  er  leveret  af  Carl  Scheller  og  er  forarbejdet  i  Halmstad 
Stenhugger- Aktiebolag.  Den  store  Granitoverplade,  som  afslutter  Sokkelen,  er  1 1 
Tommer  tyk,  7  Al.  4  Tm.  lang,  3  Al.  21  Tm.  bred  og  vejer  ikke  mindre  end 
23,000  Pd.  Sokkelens  Grundflade  er  ved  nederste  Granittrin  13  Al.  22  Tm.  lang 
og  9  Al.  18  Tm.  bred,  medens  det  murede  Mellemstykke  er  6  Al.  12  Tm. 
lanot  00  5  Al.  6  Tm.  bredt.  Fra  Overkanten  af  det  underste  Trin  til  øverste 

Kant  af  Overpladen  er  der  9  Al.  18  Tm.,  eller  med  andre  Ord  Sokkelen  er  i 
sin  Helhed  ca.  10  Al.  høj. 

Murværket  har  været  taget  i  Entreprise  af  Murermester  C.  Licht.  Murstenene 
er  efter  nogle  gamle  Munkesten  i  Ringsted  Kirke,  udførte  af  Benløse  Teglværk 
ved  Ringsted.  Sokkelen  er  ikke  belt  udmuret,  men  indeholder  et  større  Hulrum, 
Omkostningerne  ved  Sokkelens  Opførelse  har  andraget  ca.  24,000  Kr.,  hvoraf 
Stenarbejdet  13,000  Kr.  og  Murarbejdet  8,000  Kr. 

* 

Et  Laan  paa  228  Millioner  Mark  agtes  i  nærmeste  Fremtid  optaget  af  Ber¬ 
lins  Kommune;  dette  Beløb  vil  blive  anvendt  til  paatrængende  nødvendige  Bygge¬ 
arbejder,  som  skal  tilendebringes  i  de  første  6  Aar.  Blandt  Nybygninger,  som 
saaledes  vil  blive  opførte,  nævnes  2  Sindssygeanstalter,  1  Idiotanstalt  og  4  Syge¬ 
huse  med  en  samlet  Byggesum  af  50,5  Mili.  Mk.,  endvidere  Skolebygninger  til 
et  Beløb  af  6,45  Miil.  Mk.  Udvidelser  og  Nybygninger  af  Gas-  og  Vandværker 
anslaas  til  ca.  63  Mili.  Mk.,  og  Brobygninger  vil  blive  udførte  for  ca.  6,5  Miil.  Mk. 

Endelig  er  der  til  Opførelse  af  et  nyt  Raadhus,  som  særligt  skal  indeholde 
kommunale  Administrationskontorer,  ansat  en  Sum  af  ca.  7  Miil.  Mk.  og  til 
Anlæg  af  en  ny  Park  i  Berlins  Nordkant  2,5  Mili.  Mk. 


FORENINGSMEDDELELSER. 

Da  det  kan  forventes,  at  der  til  den  forestaaende  ind¬ 
vielsesfest  paa  det  nye  Raadhus  i  Midten  af  Januar  vil  blive 
tilstillet  Akademisk  Architektforening  i  Lighed  med  andre 
Foreninger  et  vist  Antal  Adgangskort,  opfordres  d’Hrr.  Med¬ 
lemmer,  som  maatte  ønske  at  deltage,  til  snarest  at  ind¬ 
sende  Begæring  herom  til  Bestyrelsens  Formand.  Der  vil  blive 
taget  Hensyn  til  Henvendelserne  i  den  Rækkefølge,  i  hvilken 
de  indløbe. 

Udgiver  :  AKADEMISK  ARCHITEKTFORENING.  —  Redaktør;  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

BANGSBOSTRAND  KIRKE. 


Naar  man  faar  den  Opgave:  at  bygge  en  Kirke  med  400  faste  Siddepladser 
for  en  Sum  af  ca.  21,000  Kr.,  er  det  vel  paa  Forhaand  givet,  at  Resul¬ 
tatet  maa  blive  fattigt;  selv  ret  store,  gamle  Landsbykirker  har  sjældent  mere 
end  ca.  200  Siddepladser.  Naar  derfor  omstaaende  Tegninger  —  efter  Red¬ 
aktionens  Ønske  —  gengives  i  »Architekten«,  tør  de  vel  ikke  gøre  Krav  paa 


KIRKE  PAA 
BANGSBOSTRAND. 

ARCHITEKT 
K.  VARMING. 


anden  Interesse  end  den,  det  jo  altid  kan  have  for  Architekter,  der  maatte  komme 
i  en  lignende  Situation:  at  kunne  se,  hvormeget  der  kan  »faas  for  Pengene«. 

Kirken  er  beliggende 
paa  Bangsbo  Strand  i 
Horns  Herred,  en  halv 
Mil  fra  Frederikshavn. 

Staten  har  tilskudt  18,500 
Kr.,  Resten  er  indsamlet 
privat.  Facaderne  er  ud¬ 
førte  af  haandstrøgne  Mur¬ 
sten,  skurede  og  hvidtede, 

Taget  dækket  med  røde 
Falstagsten,  Taarntaget 
med  Bæverhaler.  Rum¬ 
met  er  hvidtet  indvendigt, 

Bjælkeloftet  mørkt  ferni¬ 
seret,  Stolestaderne  malede 
mørkeblaa;  Gulvet  er  lagt 
med  røde  Fliser  af  brændt 
Ler.  Murermestrene  Øster- 
gaard  og  Mortensen,  Fre¬ 
derikshavn,  og  Tømrer¬ 
mester  Jakobsen,  Aalborg, 
har  haft  Bygningen  i  Entre¬ 
prise.  Udenfor  Byggesum¬ 
men  er  der  ved  særlig  Indsamling  anskaffet:  en  Malmklokke,  støbt  i  »DeSmith- 
ske  Jærnstøberier«,  Aalborg;  4  udskaarne  Relieffer  til  Prædikestolen,  udførte  af 
Billedhugger  Bundgaard;  et  Alterbillede  malet  af  Axel  Hou. 

Opførelsen  af  Kirken  blev  begyndt  i  April  1902,  og  den  blev  indviet  Søn¬ 
dagen  den  30.  November.  K.  V. 


kirke  paa 

BANGSBOSTRAND. 


ARCHITEKT 
K.  VARMING. 


ARCHITEKTER  OG  INGENIØRER. 


Naar  man  sammenligner  vor  Tid  med  svundne  Tidsperioder,  er  der  et,  som 
straks  er  iøjnefaldende.  Det  er  det  uhyre  Opsving,  Tekniken  har  taget 
paa  alle  Omraader.  Med  Rette  betegnes  det  forløbne  Aarhundrede  som  Opfin¬ 
delsernes  Aarhundrede;  og  den  glimrende  Maade,  hvorpaa  Theori  og  Praksis  har 
vidst  at  udnytte  alle  de  nye,  overraskende  Fremskridt  i  Kendskabet  til  Naturens 
hidtil  uanede  Kræfter,  er  rent  ud  beundringsværdig.  Ved  Siden  af  de  sociale  Pro¬ 
blemer  er  det  vel  dette,  der  mest  kendetegner  vor  Samtid  og  vil  give  den  sit 
Fysiognomi  mellem  andre  store,  epokegørende  Vendepunkter  i  Historien.  Den 
Stand,  der  i  Kraft  af  alt  det  nye  har  taget  det  største  Opsving  og  udviklet  sig 
mægtigt  hele  Verden  over,  er  Ingeniørstanden  med  alle  dens  Forgreninger.  Dens 
Magtomraade  synes  ubegrænset,  den  beskæftiger  sig  med  saa  at  sige  alt  mellem 


Himmel  og  Jord;  den  dvæler  med  samme  Interesse  ved  saa  forskellige  Proble¬ 
mer  som  den  traadløse  Telegraf  og  den  hovedløse  Tændstik.  I  alt  trænger  den 
ind,  og  alt  omformer  den  efter  sin  overlegne  Viden  og  sine  indgaaende  Forsøg. 

Det  er  da  nær  ved  at  blive  det  Reale,  der  nu  mest  af  alt  kommer  i  For¬ 
grunden.  Bygningskunsten,  der  er  som  en  stor  Tidsmaaler,  faar  ogsaa  sit  Præg 
herved ;  dens  Udøvere  maa  nu  ganske  anderledes  end  tidligere  sætte  sig  ind  i 
mangfoldige  Ting,  hvorom  de  tidligere  ikke  drømte.  Selv  den  almindeligste 
Bygning  faar  noget  tilfælles  med  et  indviklet  Maskineri,  hvor  mange  Hjul  og 
Akser  er  i  Virksomhed ;  det  er  et  stort  System  af  rent  tekniske  Elementer,  der 
maa  indbygges,  for  at  Bygningen  kan  svare  til  sine  Beboeres  som  til  Samfundets 
Fordringer. 

Architekterne  maa  da  følge  med  Tiden.  De  maa  gøre  det  ikke  alene  der¬ 
ved,  at  de  selv  tilegne  sig  de  flest  mulige  Kundskaber,  men  maaske  endnu  mere 
derved,  at  de  forstaa  at'  tilegne  sig  andres.  Et  Samarbejde  mellem  Architekter 
og  Ingeniører  bliver  en  daglig  Nødvendighed.  Ved  et  Byggeforetagende  er  Ar- 
chitekten  den,  der  holder  alle  Traadene  i  sin  Haand;  men  han  er  kun  i  Stand 
til  at  gøre  dette  med  Dygtighed  og  Overlegenhed,  naar  han  paa  hvert  Punkt 
lemper  sig  efter  dem,  der  sidder  inde  med  specielle  Kundskaber,  som  han  ikke 
ifølge  sin  Uddannelse  særligt  ejer. 

Architekter  og  Ingeniører  bør  saaledes  virke  i  fælles  Forstaaelse  om  Ønske¬ 
ligheden  af  at  opnaa  det  bedst  mulige  Resultat.  Og  man  ser  det  da  heldigvis 
ogsaa  gaa  saaledes  i  det  store  og  hele.  Som  en  ganske  naturlig  Følge  af  at  have 
mange  ensartede  Interesser,  udvikler  der  sig  en  kollegial  Tone ;  de  behøver  ikke 
og  ønske  ikke  at  staa  i  andet  Forhold  til  hinanden.  Og  en  smaalig  Jalousi  er 
der  ingen  Anledning  til  at  fremelske;  enhver  har  jo  sin  Opgave  at  passe  og 
behøver  ikke  at  træde  hindrende  i  Vejen  for  nogen  anden.  »De  smukke  Piger 
og  Jurisprudensen,  ja  de  gør  hinanden  saavist  ingen  Skade«,  hedder  det  i  »Re¬ 
censenten  og  Dyret«.  Og  Architekter  og  Ingeniører  behøver  heller  ikke  at  gøre 
hinanden  Fortræd.  Der  er  Plads  nok  for  begge  Parter  i  Verden,  og  der  er  Brug 
nok  for  dem  begge.  Architektstanden  bøjer  sig  for  Ingeniørstandens  Dygtighed 
og  mener  paa  sin  Side  ogsaa  at  fortjene  Agtelse  fra  denne. 

Helt  udenfor  den  urbane  og  kollegiale  Omgangstone  er  imidlertid  en  Ar¬ 
tikel,  som  var  optaget  i  Dagbladet  »Samfundet«  den  i.  Januar  d.  A.  med  Over¬ 
skriften  »Julestormens  Ødelæggelse.  Architekt — Ingeniør«  og  underskrevet  »In¬ 
geniør«  Der  vilde  i  og  for  sig  ikke  være  Anledning  til  at  omtale  denne  ret 
taabelige  og  barnagtige  Stilprøve,  som  iøvrigt  straks  den  3.  Januar  blev  klart  og 
overlegent  gendrevet  af  Architekt  Axel  Berg,  den  6.  Januar  af  Murermester 
Lytthans-Petersen  og  den  7.  Januar  af  Ingeniør  Sophus  Koefoed,  hvis  der  ikke 
i  den  var  anslaaet  en  Tone,  overfor  hvilken  man  bør  være  lydhør,  —  en  Tone, 
der  har  en  Smule  tilfælles  med  den  Sabelraslen,  der  stammer  fra  en  erobrings- 
lysten  og  schneidig  prøjsisk  Junker. 

Forfatteren  til  Artiklen  tager  sit  Udgangspunkt  fra  den  Skade,  som  foraarsa- 
gedes  ved  Stormen  1.  Juledags  Nat  1902,  der  efter  hans  Opgivende  omtrent 
stiller  sig  saaledes:  »280  Huse  omblæste  eller  ødelagte,  37  Dampskorstene  ned¬ 
styrtede,  6 5  Møller  ødelagte  og  2  Kirketaarne  stærkt  beskadigede«,  og  finder 
det  »straks  paafaldende,  at  al  den  skete  Skade  angaar  saadanne  Bygningsværker, 


der  gaar  ind  under  Begrebet  Husbygning«.  Meningen  hermed  er  den,  triumfe¬ 
rende  at  vise,  at  det,  som  Architekter  har  med  at  gøre,  ikke  har  megen  Soli¬ 
ditet  i  Modsætning  til  Ingeniørernes  Arbejde.  »Om  Skade  paa  Broer  og  andre 
større  Konstruktioner  (særligt  af  Jærn),  saasom  større  Tagværker,  Kullosnings¬ 
kraner,  Gasbeholdere  etc.  hører  man  derimod  intet«.  Der  er  allerede  i  denne 
Sammenstilling  en  Perfidi  til  Stede,  og  denne  lyser  endnu  mere  frem,  naar  man 
i  »Ingeniørs«  andet  Indlæg  i  »Samfundet«  for  den  6.  Januar  ser,  hvilke  Eks¬ 
empler  der  anføres.  Hvis  Forfatteren  har  noget  som  helst  Kendskab  til  det  Om- 
raade,  han  vover  sig  ind  paa,  maa  han  vide,  at  Architektstanden  ingenlunde  har 
at  gøre  med  alt,  hvad  der  bygges  her  i  Landet,  og  at  den  derfor  slet  ikke  kan 
tage  Ansvaret  for,  hvad  der  præsteres  af  Husbyggeri,  selv  om  En  og  Anden,  der 
kalder  sig  for  Architekt,  er  beskæftiget  dermed.  De  65  Møller  har  der  absolut 
ingen  Architekt  været  ved ;  Møller  laves  af  Møllebyggere,  og  deres  Erfaringer  paa 
dette  særlige  Omraade  kan  maaske  nok  staa  Maal  med  Ingeniørberegninger. 
Véd  »Ingeniør«  noget  om,  hvor  mange  af  de  35  Dampskorstene  der  stammer 
fra  Architekter?  Maaske  i  al  Fald  en  Del  af  dem,  naar  det  kommer  til  Stykket, 
er  Ingeniør-Arbejder;  han  tør  jo  ikke  selv  »benægte,  at  en  og  anden  af  de  for¬ 
ulykkede  Skorstene  kan  have  været  beregnet  af  en  Ingeniør  og  dog  (!)  er  buk¬ 
ket  under«.  Det  havde  da  vist  været  det  loyaleste  slet  ikke  at  nævne  dem.  Og 
skal  Architektstanden  have  Skyld  for  de  280  Huse,  der  er  omblæste  eller  øde¬ 
lagte?  De  fleste  er  formodentlig  kun  Husmandshuse  o.  1.  Udtrykket  »omblæste 
eller  ødelagte«  maa  forøvrigt  forstaas  cum  grano  salis,  naar  man  ser  de  Eks¬ 
empler,  som  er  nævnede  i  »Samfundet«  for  6.  Januar:  »Taget  paa  Trælastkom¬ 
pagniets  Bygning  i  Frihavnen  blæst  af  —  adskillige  Skorstene  nedblæste,  bl.  a. 
paa  Helmershus  og  paa  St.  Annæ  Plads  —  Taget  paa  Holbæk  Dampmølles  Ma¬ 
gasinbygning  blæst  af«  —  osv.  Efter  Arten  af  de  fremførte  Eksempler  er  man 
berettiget  til  at  tro,  at  et  Hus  ogsaa  kan  komme  ind  under  Begrebet  »omblæste 
eller  ødelagte«,  hvis  der  blot  knuses  nogle  store  Butiksruder.  Og  tror  Indsende¬ 
ren,  at  nogen  Ingeniør  kan  forhindre,  at  Glas  gaar  i  Stykker,  at  Tagstene  rasle 
ned,  og  at  almindelige  Husskorstene  falde  om,  selv  om  han  »tør  hævde,  at  en¬ 
hver  permanent  Bygningskonstruktion,  Hus  eller  hvad  som  helst  ellers  burde  og 
for  en  Brøkdel  af  den  nu  ødelagte  Kapital  kunde  have  været  bygget  modstands- 
dygtig  nok  til  at  gaa  saa  godt  som  uskadt  ud  af  den  saakaldte  »Orkan«,  om 
rette  Vedkommende  i  rette  Tid  havde  overdraget  en  kyndig  Ingeniør  at  beregne 
og  konstruere  Bygningsværker,  der  naturligt  (sic!)  hører  ind  under  hans  Om¬ 
raade,  i  Stedet  for  at  lade  Sagen  bero  paa  en  Architekts  eller  Haandværkers  Skøn 
over  deres  Stabilitet«  ?  Oprigtigt  talt,  her  er  virkelig  Architektens  og  Haand- 
værkerens  Uddannelse  og  Praksis  større  end  Ingeniørens. 

Med  en  saadan  Motivering  er  det  jo  ikke  til  at  undre  sig  over,  at  Indsen¬ 
deren  samler  sit  Angreb  sammen  til  en  Sætning  som  denne:  »Det  forholder  sig 
nu  saaledes,  at  det  meste  Husbygningsarbejde  endnu  er  i  Hænderne  paa  Archi¬ 
tekter«.  Ordet  »endnu«  i  denne  Forbindelse  virker  ganske  betagende  og  har  en 
helt  klassisk  Klang.  Ja  —  heldigvis  er  det  endnu  Tilfældet,  og  forhaabentlig  vil 
det  altid  være  saaledes.  Hvis  det  med  denne  Udtalelse  er  Meningen  at  slaa  en 
Streg  over  alt,  hvad  der  hedder  Architektur,  der  siden  Tidernes  Morgen  har 
været  et  væsentligt  Indskud  i  Verdens  Kultur,  og  i  Stedet  derfor  sætte  Ingeniør- 

videnskaben  i  Højsædet,  rummer  dette  en  saa  plebejisk  Tankegang,  at  den  vel 
kommer  til  at  staa  ganske  isoleret.  Det  kan  end  ikke  antages,  at  den  vil  kunne 
vinde  nogen  som  helst  Tilslutning  hos  Ingeniørstanden  selv,  dertil  er  denne  for 
højt  oplyst  og  kultiveret  og  vil  selv  bedst  føle  det  urimelige  deri.  Og  dertil  er 
den  gensidige  Afslibning  i  Ingeniørers  og  Architekters  Samarbejde  for  betydnings¬ 
fuld.  Men  er  det  blot  Meningen  at  ville  hævde,  at  Architekterne  dog  ikke  fuldt 
ud  kan  honorere  de  Fordringer,  der  maa  stilles  til  dem,  saa  at  der  ved  deres 
manglende  Dygtighed  risikeres  store  Tab  af  Værdier  og  Menneskeliv,  maa  det 
maaske  blot  være  tilladt  i  al  Venskabelighed  at  minde  om,  at  de  største  Kata¬ 
strofer,  hvor  mange  Mennesker  og  store  Kapitaler  er  gaaede  tabte,  unægteligt 
falder  paa  Kontoen :  Ingeniørarbeider.  I  Anledning  af  Julestormens  Ødelæggelse 
den  25.  December  1902,  hvor  det  dog  alt  i  alt  ikke  gik  saa  galt  til,  kan  man 
have  godt  af  at  erindre  en  anden  Julestorm,  nemlig  den  28.  December  1880, 
hvor  den  store  Jærnbro  over  Floden  Tay  i  Skotland  blæste  om,  og  Bølgerne 
lukkede  sig  over  et  fuldt  optaget  Jærnbanetog,  der  styrtede  ned  i  dem.  Man 
mindes  derved  tillige  om  andre  Jærnbane-  og  Bro-Ulykker,  f.  Eks.  Sammen¬ 
styrtningen  den  14.  Juni  1891  af  Jærnbroen  over  en  Biflod  til  Rhinen  ved  Byen 
Monchenstein,  hvor  ligeledes  et  Jærnbanetog  gik  under,  og  Sammenstyrtningen 
i  1898  af  en  30  Meters  Monnierbro  i  Stettin,  umiddelbart  efter  at  Stilladset  var 
taget  bort  under  den.  Og  naar  Indsenderen  som  et  Eksempel  (»Samfundet« 
6.  Januar)  nævner:  »en  Granitkandelaber  ved  Raadhuset  væltet  ned  af  sit  Fod¬ 
stykke«,  da  var  dette  Fald  dog  ikke  saa  stort  og  bekosteligt,  som  da  en  af  de 
store  Bropiller,  der  skulde  danne  Støttepunkt  for  Broen  over  Limfjorden  ved 
Aalborg,  væltede  omkuld  under  Arbejdets  Gang  i  1876.  Men  der  er  sikkert 
ingen  Architekt  eller  nogen  som  helst,  som  har  lidt  teknisk  Indsigt,  som  vil 
lægge  Ingeniørstanden  dette  til  Last.  Vi  vide  alle,  at  Statiken  ikke  er  en  saa 
ufejlbarlig  Videnskab,  at  dens  Resultater  og  Beregninger  er  absolut  sikre.  Den 
maa  arbejde  sig  frem,  til  Dels  forsøgsvis,  og  den  Sikkerhed,  der  formenes  til  en 
given  Tid  og  en  given  Opgave  at  være  stor  nok,  viser  sig  maaske  ved  en 
Naturkrafts  uforudsete  og  ukendte  Styrke  at  være  utilstrækkelig.  Naar  Bereg¬ 
ningerne  er  gjorte  samvittighedsfuldt  og  Arbejdet  udført  med  Agtpaagivenhed, 
maa  Ingeniørerne  være  sagesløse.  Det  er  her  som  i  Alt,  at  Menneskehedens 
Udvikling  kræver  Ofre,  og  det  er  ved  Blod,  at  Erfaring  vindes.  Architekter  og 
Ingeniører  bo  begge  i  Glashuse;  hvorfor  da  kaste  Sten  paa  hinanden? 

Den  omtalte  Artikel  i  »Samfundet«  ender  med  »et  enkelt  Eksempel  fra 
Anno  1902«  —  er  maaske  dette  det  egentlige  Formaal  med  den,  og  ligger  der 
skjulte  Motiver  til  Grund  for  det  Angreb,  som  rettes  paa  Tagkonstruktionen  over 
»en  ny  og  pragtfuld  Koncertsal«?  Enhver  kan  af  Ordene  forstaa,  at  der  menes 
den  nye  Koncertsal  i  Tivoli,  hvis  Tagværk  er  konstrueret  »uden  Ingeniørassi¬ 
stance«,  - —  hvilket  altsaa  dog  kan  lade  sig  gøre,  om  det  end  irriterer  Indsen¬ 
deren  —  af  Architekt  Hirth.  Da  denne  særligt  har  lagt  sig  efter  Statik  og 
tidligere  bl.  a.  har  leveret  Konstruktionstegninger  og  Beregning  til  saadanne  be¬ 
tydelige  Foretagender  som  Udstillingsbygningen  1888,  Statens  Museum  for  Kunst 
og  det  nye  Raadhus,  hvorom  Indsenderen  sikkert  ikke  er  uvidende,  tager  det  sig 
lidt  vel  tarveligt  ud,  naar  Indsenderen  om  Konstruktionen  bemærker,  »at  den  for 
ethvert  Ingeniørøje  fremtraadte  —  saavel  paa  Papiret  som  i  Virkeligheden  — 

som  et  eklatant  Bevis  paa  dens  Skabers  fuldkomne  Mangel  paa  teknisk  For- 
staaelse  af  dens  Væsen«.  Den  Stil  og  Tone,  der  gaar  igennem  Artiklen,  lader 
ogsaa  her  formode,  at  dens  Ophavsmand  er  meget  ungdommelig  —  og  man  til¬ 
giver  jo  Ungdommens  glade,  sorgløse  Væsen  meget.  Om  selve  dette  Spørgs- 
maal  vil  for  øvrigt  Architekt  Hirth  udtale  sig  mere  udførligt  nedenstaaende. 

»Samfundet«,  som  har  sin  Støtte  i  Haandværkerkredse,  har  næppe  handlet 
rigtigt  i  uden  noget  som  helst  Forbehold  at  optage  >Jngeniør«s  Artikel,  der  er 
fornærmelig  for  Haandværkerstanden  for  den  overseende  Maade,  hvorpaa  den 
omtales.  For  Architektstanden  er  den  uden  Skade;  den  viser  komplet  Mangel 
paa  Forstaaelse  af  og  Kendskab  til  faktiske  Forhold,  bl.  a.  Bygningskommissionen. 
For  Ingeniørstanden  vil  den  sikkert  ogsaa  være  som  en  Luftning,  der  forsvinder 
sporløst,  kun  efterladende  en  ilde  Stank  af  Selvros,  fra  hvilken  Standen  nok  vil 
tage  Afstand  som  et  højst  ukorrekt  Udtryk  for  dens  Anskuelser. 

¥ 

Det  er  forklarligt,  at  de  Angreb,  som  »Samfundet« s  »Ingeniør«  i  de  sidste 
Dage  er  fremkommet  med  mod  Architektstanden,  har  vakt  berettiget  Harme 
baade  i  og  udenfor  denne.  Redaktionen  al  nærværende  Tidsskrift  har  da  ogsaa 
i  den  Anledning  fra  flere  Sider  modtaget  Skrivelser,  i  hvilke  denne  Følelse  tyde¬ 
ligt  kommer  til  Orde,  men  da  vi  gaar  ud  fra,  at  ovenstaaende  Artikel  om  denne 
Sag  imødegaar  de  mod  Standen  rettede  Angreb  tilstrækkeligt,  har  vi  ment,  at 
yderligere  Forsvar  og  Riposter  var  ufornødne,  hvorfor  vi  kun  giver  Plads  for 
nedenstaaende  to  Indlæg,  idet  vi  dog  bemærker,  at  Architekt  Brandstrups  ikke 
ubetinget  har  vor  Tilslutning,  men  helt  og  holdent  staar  for  Indsenderens  egen 

Regninfl.  Red' 

Naar  et  Menneske  har  levet  sig  ind  i  en  Illusion,  er  det  som  bekendt  et 
vanskeligt  og  utaknemmeligt  Hverv  at  skulle  rive  ham  ud  af  denne;  derfor  havde 
det  egentlig  ogsaa  været  min  Flensigt  at  lade  den  »ukaldede«  Ingeniør  henleve 
sin  Tid  i  den  glade  Overbevisning,  at  han  ved  en  ham  selv  uforklarlig  Styrelse 
var  bleven  den,  hvis  Tilsynekomst  reddede  Tivolis  Koncertsal  fra  den  visse 
Undergang. 

Den  »Ukaldede«  har  imidlertid  nu  i  de  sidste  Dage  i  Dagbladet  »Samfundet« 
søgt  at  bibringe  Offentligheden  den  samme  Tro,  og  jeg  ser  mig  derfor  nødsaget 
til  at  maatte  træde  frem  for  at  oplyse,  at  hans  Indblanden  i  denne  Sag  har 
været  lige  saa  overflødig,  som  den  har  været  ukaldet. 

Som  Konstruktør  og  Beregner  af  Jærntaget  over  Tivolis  Koncertsal  blev  jeg 
i  sin  Tid  anmodet  om  at  fremkomme  med  Forslag  til  hurtig  Afhjælpning  af  en 
Fejl,  der  var  indløben  ved  Konstruktionens  Udførelse,  idet  der  fandtes  en  Uover¬ 
ensstemmelse  mellem  den  af  mig  udførte  Beregning  og  Arbejdstegningen. 

Da  det  paa  nævnte  Tidspunkt  ikke  kunde  lade  sig  gøre  at  iværksætte  For¬ 
andringen  saaledes,  at  Konstruktionen  kom  i  fuld  Overensstemmelse  med  min 
Beregning,  beordrede  jeg  indsat  saadanne  foreløbige  Forstærkninger,  som  jeg  med 
mine  ret  omfattende  Erfaringer  i  Jærnkonstruktion  ansaa  for  sikre  og  hurtige  at 
udføre,  saaledes  at  man,  naar  Sæsonen  var  sluttet,  kunde  foretage  en  endelig 

Berigtigelse  og  give  sig  den  Tid  med  dette  Arbejde,  som  vilde  være  fornøden, 
for  at  det  i  enhver  Henseende  kunde  blive  godt. 

Samtidig  med,  at  man  traf  Forberedelser  til  ovennævnte  Forandring,  havde 
vedkommende  —  eller  rettere  uvedkommende  —  Ingeniør  skaffet  sig  Adgang 
til  Arbejdspladsen  og  var  der  af  en  Bekendt  bleven  gjort  opmærksom  paa  det 
anførte  Forhold.  Følgen  heraf  blev,  at  Tivolis  Bestyrelse  og  Architekter  blev 
oversvømmede  med  Breve  og  Beregninger  fra  den  »ukaldede«,  i  hvilke  denne 
søgte  at  bevise,  at  Taget  burde  være  sunket  sammen  for  længe  siden. 

At  Tivolis  Bestyrelse  derfor  fandt  sig  foranlediget  til  at  henvende  sig  til 
sin  sædvanlige  Tillidsmand  paa  Jærnkonstruktionernes  Omraade  for  at  raadspørge 
ham  om  Konstruktionens  Stabilitet,  er  naturligt,  og  en  ny  Beregning  blev  da 
ogsaa  efter  Bestyrelsens  Ønske  foretagen.  Den  omtalte  endelige  Berigtigelse  i 
Konstruktionen  er  nu,  efter  Sæsonens  Ophør,  fuldført  i  Henhold  til  min  Bereg- 
ning  og  oprindelige  Tegning  og  har  i  Et  og  Alt  nu  vundet  den  tilkaldte  Tillids¬ 
mands  Bifald. 


At  der  saa  langtfra  har  været  nogen  Fare  for,  at  en  Sammenstyrtning  skulde 
ske,  mener  jeg  godtgjort  ved,  at  end  ikke  den  mindste  Forskydning  eller  Ridse 
i  Vægge  eller  Loftspuds  har  fundet  Sted,  skønt  Konstruktionen  —  forinden  Side¬ 
verandaer  og  andre  tilstødende  Bygninger  var  færdige  —  blev  udsat  for  en  Storm, 
som  i  Styrke  og  Voldsomhed  ikke  stod  meget  tilbage  for  den,  der  rasede  Natten 
mellem  i.  og  2.  Juledag.  Th.  H]rtHj 

Architekt. 


En  anonym  Ingeniør  har  i  »Samfundet«  for  den  i.  ds.  skrevet  en  Artikel, 
i  hvilken  han  beviser  Arkitekternes  Uduelighed  ved  at  henpege  paa  alle  de  Straa- 
tage,  Vejrmøller  og  Mejeriskorstene,  som  Julestormen  væltede  Landet  over.  Han 
siger,  at  Stormen  har  ingen  Ingeniørarbejder  væltet,  ergo  ere  Ingeniørerne  langt 
dygtigere  end  Architekterne  og  burde  benyttes  langt  mere  end  disse. 

Det  undrer  mig  meget,  at  »Samfundet«  har  villet  optage  Artiklen;  saavidt 
jeg  véd,  have  vi  jo  et  Par  Smaablade,  hvor  den  vilde  have  passet  langt  bedre. 

I  »Samfundet«  for  den  3.  ds.  har  Architektforeningens  Formand,  Hr.  Ar¬ 
chitekt  A.  Berg,  imødegaaet  Artiklen  paa  en  mere  indgaaende  og  alvorlig  Maade, 
end  der  efter  min  Mening  var  Anledning  til.  Thi  hvad  er  det,  Ingeniøren  vil? 
Han  vil  blot  gøre  Reklame,  ikke  for  sig  selv,  han  skriver  anonymt,  men  for 
sin  Stand,  og  det  er  dog  kønt.  Architekterne  skader  han  sikkert  ikke  ved  sin 
Artikel,  og  kan  han  gavne  Ingeniørstanden,  hvorfor  saa  ikke? 

Naar  jeg  naturligvis,  ligesom  Hr.  Architekt  Berg,  ikke  i  Almindelighed  kan 
indrømme,  at  Ingeniørerne  ere  langt  dygtigere  end  Architekterne,  saa  maa  jeg 
dog  straks  tilføje,  at  i  en  enkelt  Retning  ere  de  det  ubetinget,  —  nemlig  i  Ret¬ 
ning  af  at  gøre  Reklame  for  sig  selv.  Dette  forstaar  Ingeniører  langt  bedre  end 

Architekter,  det  kan  ikke  nytte  at  nægte  det,  Ret  skal  være  Ret.  Man  maa  være 
lydhør  overfor  Tidens  Krav,  og  vor  Tid  kræver  Reklame,  dygtig  Reklame.  Det 
gjælder  sandelig  om,  nu  mere  end  nogensinde,  at  bjerge  noget  til  sig  og  sine. 
Midlerne  spørges  der  heldigvis  ikke  om  nutildags,  blot  trampe  og  albue  sig 

fremad  og  opad!  Der  maa  være  noget  saa  opmuntrende  i  at  vide,  at  selv  om 

man  er  en  i  alle  Retninger  tarvelig  Karl,  saa  kan  man  ved  hensynsløs  Reklame 

magelig  banke  sig  op  alligevel.  Det  er  ikke  simpelt  og  frækt,  det  er  bare  »smart«, 
og  hvem  vil  ikke  gerne  være  smart?  Nej,  man  maa  skam  bjerge  sig  noget.  Naar 
en  højtstaaende  Embedsmand  fodrer  sin  Søn  med  det  Privatarbejde,  som  han 
ikke  selv  maa  udføre,  naar  en  Mand,  der  absolut  vil  have  et  Embede,  til  hvil¬ 
ket  han  ingen  Adkomst  har,  skriver  anonyme  Artikler  til  sin  egen  Lovprisning 
i  Bladene,  saa  vilde  vore  spidsborgerlige,  bornerte  Bedsteforældre  have  kaldt  dette 
plumpt  og  demoraliserende.  Nutildags  er  man  kommet  bort  fra  en  saa  tosset 
Betragtningsmaade.  Nu  er  sligt  bare  »smart«,  altsaa  tiltalende  og  rask.  Vi  Ar- 
chitekter  maa  lægge  os  efter  Reklame  og  ganske  roligt  indrømme,  at  Ingeniør¬ 
erne  paa  dette  Omraade  have  sejlet  os  langt  agterud. 

Da  det  vilde  være  mig  uoverkommeligt  personligt  at  takke  enhver,  som  i 
Anledning  af  Aarskiftet  har  vist  mig  Opmærksomhed  i  Form  af  Afrivnings-  og 
andre  Kalendere,  maa  jeg  benytte  denne  ikke  længer  usædvanlige  Maade  for  at 
takke  alle,  særligt  d’Hrr.  Ingeniører,  som  paa  denne  Maade  have  glædet  mig. 
Jeg  kan  godt  tilstaa,  at  jeg  er  bleven  særligt  glad  for  en  smagfuld,  simpel  Af¬ 
rivningskalender,  knapt  en  Kvadratalen  stor,  som  en  Ingeniør  har  sendt  mig,  idet 
han  skriver:  »Ved  at  fremsende  nærværende  Kalender  haaber  jeg  samtidig  med 
at  give  Dem  en  Tidsmaaler  for  Aaret  1903,  at  faa  Anledning  tilisammes  Løb, 
at  gøre  Deres  ærede  Bekendtskab  gennem  Forretninger«. 

Den  kønne  Tanke  i  disse  simple  Linier  har,  i  Forbindelse  med  det  smukke 
Sprog,  gjort  et  Pokkers  godt  Indtryk  paa  mig.  ^  R 


Architekt. 


OPFORDRING. 


rkanen  den  25.  December  om  Aftenen  har  anrettet  betydelige  Ødelæggelser 


V.^  paa  Bygningsværker,  særligt  Dampskorstene,  hvorom  det  af  Hensyn  til  den 
Sikkerhed,  hvormed  slige  Architekt-  og  Ingeniørarbejder  bør  udføres,  er  af  Inter¬ 
esse  at  tilvejebringe  fuld  Oplysning. 

Undertegnede  udbede  sig  derfor  under  Dansk  Ingeniørforenings  Adresse, 
Amaliegade  38,  Kbhvn.  K.,  meddelt  saa  detaillerede  Oplysninger  som  muligt  om 
saadanne  ved  Stormen  bevirkede  Ulykker,  helst  ledsagede  af  Bygningstegninger 
og  Skitser  af  Ulykkesstedet.  Disse  ville  da  blive  bearbejdede  og  Resultaterne 
senere  offentliggjorte.  ’ 

En  særlig  Anmodning  rettes  til  bosiddende  Ingeniører  og  Architekter  i  Lan¬ 
dets  forskellige  Egne  og  til  polytekniske  Studerende,  der  i  Ferien  ere  spredte 
rundt  om  i  Landet,  om  at  bistaa  med  Fremsendelsen  af  de  ønskede  Oplysninger. 
Eksempelvis  ønskes  for  nedstyrtede  Dampskorstene  Oplysninger  om: 

a)  Skorstenens  Form  og  nøjagtige  Dimensioner,  helst  tillige  en  Tegning  eller 
Skitse  af  Skorstenen. 

b)  Brudstedets  Beliggenhed. 

c)  Retningen,  hvori  den  faldt. 

d)  Materialet,  hvoraf  den  var  opført,  saaledes  om  den  var  bygget  af  massive 
eller  gennemhullede  Sten  (om  muligt  Vægten  pr.  Kubikfod,  samt  hvilken 
Mørtelblanding,  der  var  benyttet). 

e)  Skorstenens  Alder  og  om  den  forud  var  revnet,  samt 

f)  Oplysning  om,  naar  den  sidst  bar  været  benyttet,  da  det  har  Indflydelse 
paa  Styrken  af  Skorstenen,  om  den  er  varm  eller  ej,  samt  Oplysning  om 
mulige  andre  særlige  Omstændigheder. 

Selv  om  der  blot  kan  gives  Oplysninger  om  Punkterne  a  og  b,  vil  der 


allerede  deraf  formentlig  kunne  høstes 
Ambt, 

Generaldirektør, 

Formand  for  Dansk  Ingeniørforening. 
S.  C.  Borch, 

Professor  ved  Polyt.  Læreanstalt. 

H.  I.  Hannover, 

Professor  ved  Polyt.  Læreanstalt, 
Direktør  for  Statsprøveanstalten. 

Adam  Poulsen, 

Bestyrer  af  det  meteorol.  Institut. 


Erfaring. 

Axel  Berg, 

Architekt, 

Formand  for  Akademisk  Architektforening. 

G.  A.  Hagemann, 

Direktør  for  Polyt.  Læreanstalt. 

A.  O sten fe ld, 

Professor  ved  Polyt.  Læreanstalt. 

F.  Wagner, 

Generalmajor, 

Formand  for  den  tekniske  Forening. 


BØGER  OG  TIDSSKRIFTER. 

N.  C.  Roms  Lommebog  for  By gningshaandv ærliere.  iyoy.  Redigeret  af  Archi¬ 
tekt  Alfred  Møller.  5,  Aargang.  —  Den  lille  Lommebog,  som  foruden  de 
almindelige  Lommebogsoplysninger  indeholder  en  Del  faglige  Tabeller,  Pris¬ 
lister  o.  s.  v.,  har  allerede  vundet  nogen  Indgang  i  Haandværkerkredse  rundt  i 
Landet.  At  den  ogsaa  i  Aar  vil  blive  modtaget  med  Velvillie,  er  derfor  sand¬ 
synligt,  da  Bogen  er  nem  at  have  i  Lommen  og  trods  sit  ringe  Format  kan 
give  Oplysning  om  mange  Forhold,  som  falder  for  i  den  daglige  Praksis.  Paa 
enkelte  Omraader  kunde  man  dog  ønske  lidt  fyldigere  Besked;  det  undrer  os 
saaledes,  at  der  under  Rubriken  »Foreninger«  ikke  findes  en  Stavelse  om  Aka¬ 
demisk  Architektforening,  skønt  denne  sikkert  har  en  større  Betydning  for  Bygge¬ 
industrien  end  flere  af  de  Foreninger,  hvis  Virksomhed  har  faaet  en  særlig 
Omtale. 


TEKNISKE  MEDDELELSER. 


Betonpæle-Fundament.  Ved  Opførelsen  af  en  større  kommunal  Bygning  i 
Berlin  har  man  for  første  Gang  der  maattet  anvende  ovennævnte  Funderings- 
metode.  Byggegrunden  bestod  af  Opfyldning  paa  et  sumpet  Terræn,  hvor  man 
paa  Grund  af  den  vekslende  Vandstand  ikke  turde  anvende  almindelig  Træpilo¬ 
tering.  Efter  den  ledende  Architekt,  Landbygningsinspektør  Hertels  Forslag  be¬ 
sluttede  Bygningsbestyrelsen  sig  da  til  at  anvende  denne  for  Berlin  nye  Funderings- 
maade.  For  at  finde  det  mest  praktiske  Tværsnit  for  Pælene,  som  skulde  have 
fra  6  til  8  Meters  Længde,  blev  der  gjort  forskellige  Forsøg,  hvorefter  man  be¬ 
stemte  sig  for  et  Profil  i  Form  af  en  ligesidet  Trekant  med  afstumpede  Hjørner; 

Siden  i  Trekanten  var  50  cm.  I  Nærheden  af  hvert  Hjørne  var  indlagt  i  hele  Pælens 
Længde  et  Stykke  Rundjærn  af  26  mm.  Tykkelse.  Disse  Rundjærn  var  for  hver 
25  cm.  indbyrdes  forbundne  med  5  mm.  tykke  Støtter,  ligeledes  af  Rundjærn. 
Imellem  disse  Forbindelser  og  ligeledes  med  25  cm.  indbyrdes  Afstand  var  an¬ 
bragt  S-formede  Jærntraade,  som  fra  de  lodrette  Rundjærnsstænger  gik  ud  mod 
Pælens  Kanter  og  ind  mod  Midten.  De  tre  Længdejærn  var  forneden  sammen- 
smedede  i  en  ca.  1 5  cm.  lang  Spids.  Ved  Pælens  øverste  Ende  var  Kanterne 
noget  mere  afskaarne  for  at  danne  et  fastere  Underlag  for  den  Ring,  som  her 
skulde  anbringes  af  Hensyn  til  Ramningen.  Pælenes  Sideflader  blev  holdt  glatte, 
ikke  indhulede,  saaledes  som  belgiske  og  hollandske  Ingeniører  har  bragt  i  An¬ 
vendelse  ved  lignende  Arbejder.  Der  blev  ialt  anvendt  1800  Pæle,  som  blev 
støbt  i  400  Forme  i  lodret  Stilling.  Materialet  bestod  af  en  temmelig  tør  Blan¬ 
ding  af  Flodgrus  og  Cement  i  Forhold  1:3.  Efter  at  Pælene  i  10  Dage  havde 
staaet  i  Formene  og  daglig  var  bleven  fugtede  med  Vand,  blev  de  ved  en  Løbekran 
udtagne  af  Formene  og  stillede  til  Side.  Efter  andre  10  Dages  Forløb  var  Pæ¬ 
lene  færdige  til  Brug. 

For  at  beskytte  Pælehovederne  mod  Beskadigelse  af  den  33  —  50  Centner 
tunge  Ram  klods  blev  der  omkring  dem  lagt  en  50  cm.  høj  Jærnring,  i  hvilken 
3  segmentformede  Træstykker  sluttede  til  det  trekantede  Pæleprofils  Sideflader. 
I  denne  Ring  blev  endvidere  ovenpaa  Pælehovedet  anbragt  en  25  cm.  tyk  Bly¬ 
plade,  derpaa  atter  en  3  cm.  tyk  Træskive,  som  ragede  noget  op  over  Jærn- 
ringen,  og  endelig  en  stærk  Jærnplade  til  at  optage  Ramklodsens  Slag.  Disse 
Forholdsregler  viste  sig  særdeles  praktiske  til  Beskyttelse  af  Pælene  under  Ram¬ 
ningen,  hvilket  man  overbeviste  sig  om  ved  at  undersøge  enkelte  Pæle,  som 
man  i  den  Anledning  lod  trække  op  igen.  Bekostning  ved  Materiale  og  Ram- 
ning  beløb  sig  til  omtrent  10  Mark  pr.  løbende  Meter  af  Pælene. 


FORSKELLIGT. 


Raadhusets  Indvielse  den  12.  Januar  Kl.  12.  »Akademisk  Architektforening« 
har  faaet  tilstillet  3  Billetter.  Da  der  straks  havde  meldt  sig  saa  mange,  der 
ønskede  at  være  til  Stede,  vil  al  videre  Henvendelse  til  Bestyrelsens  bormand 
være  unyttig. 

Konkurrencer .  Industriforeningen  i  Kjøbenhavn  indbyder  til  en  Præmiekonkur¬ 
rence  for  Fremstilling  af  hensigtsmæssigt  Kontorinventarium  af  dansk  Tilvirkning. 
Ved  Bedømmelsen  vil  der  blive  lagt  særlig  Vægt  paa,  om  de  fremstillede  Gen¬ 
stande  kan  anses  for  egnede  til  at  optage  Konkurrencen  med  indførte  Genstande 
af  lignende  Art.  Deltagelsen  staar  aaben  for  hele  Landet  og  kan  ske  ved  Frem¬ 
sendelse  af  Genstande  in  natura  (enkelte  Inventariegenstande  eller  Serier  af  saa- 
danne)  eller  ved  Tegninger.  De  kan  fremsendes  under  Navn  eller  Mærke;  i 
sidste  Tilfælde  med  vedlagt  Navnekonvolut.  Industriforeningen  forbeholder  sig 
Ret  til  ved  Udstilling,  Afbildning  eller  paa  anden  Maade  at  gøre  de  konkurre¬ 
rende  Genstande  tilgængelige  for  Offentligheden,  og  til  dette  Brug  efter  Bedøm- 

melsen  at  aabne  de  eventuelt  fremsendte  Navnekonvolutter.  Anmeldelse  om  Del¬ 
tagelse  skal  ske  skriftligt  til  Industriforeningens  Kontor  inden  i.Maj  1903.  Gen¬ 
standene  skal  være  færdige  til  Indsendelse  den  1.  August  1903.  Til  Præmier 
har  Industriforeningen  bevilget  en  Sum  af  1000  Kr. 

—  Ligeledes  indbyder  Industriforeningen  til  en  Præmiekonkurrence  for  Frem¬ 
stilling  af  Værktøj  og  mindre  Værktøjsmaskiner  til  Forarbejdning  af  Metaller,  Træ, 
Papir,  Læder  og  Skind  og  tjenlige  til  Brug  for  Haandværket  og  den  mindre  In¬ 
dustri.  Maskinerne  kan  være  indrettede  til  Haandkraft  eller  Maskinkraft,  men  maa 
ikke  kræve  mere  end  1  HK.  til  deres  Drift.  De  konkurrerende  Genstande  skal 
være  fremstillede  her  i  Landet,  og  ved  Bedømmelsen  vil  der  blive  taget  særlig 
Hensyn  til,  om  de  indeholder  nye  forbedrede  Konstruktioner,  og  om  de  har  for¬ 
trængt  eller  maa  anses  for  egnede  til  at  fortrænge  indførte  Sager.  Industrifor¬ 
eningen  forbeholder  sig  Ret  til  ved  Udstilling,  Afbildning  eller  paa  anden  Maade 
at  gøre  de  konkurrerende  Genstande  tilgængelige  for  Offentligheden.  Anmeldelse 
om  Deltagelse  skal  ske  skriftligt  til  Industriforeningens  Kontor  inden  den  1.  Maj 
1903.  Genstandene  skal  være  færdige  til  Indsendelse  den  1.  August  1903.  Præ¬ 
miernes  Størrelse  vil  blive  fra  200  til  1000  Kr.  —  der  paatænkes  1  Præmie 
paa  1000  Kr.,  2  å  500  og  5  å  200  Kr.,  men  man  forbeholder  sig  Ret  til  For¬ 
andring  heri.  Bedømmelsen  foretages  af  Industriudvalget  med  tilkaldt  sagkyndig 
Assistance. 

¥ 

Legat  for  Haandvcerkslærlinge.  Af  Enkefru  I.  E.  E.  Olsens  (Getreuers)  Legat 
i  Industriforeningen  og  Haandværkerforeningen  i  Kjøbenhavn  vil  der  den  28. 
April  1903  blive  uddelt  nogle  Portioner  paa  mindst  50  Kr.  aarligt  til  Uddan¬ 
nelse  af  Lærlinge,  specielt  i  Bygningsfaget,  Smede-  og  Maskinfaget  i  de  to  sidste 
Læreaar.  Nærmere  Oplysninger  faas  og  Skemaer  til  Udfyldning  kunne  afhentes 
daglig  indtil  den  1.  Marts  1903  i  Industriforeningens  Sekretariat  fra  Kl.  2 — 3. 

Esajas-Kirken.  Nedlæggelsen  af  Grundstenen  til  denne  Kirke,  som  vil  komme 
til  at  ligge  i  St.  Jakobs  Sogn  paa  Hjørnet  af  Malmøgade  og  Upsalagade,  fandt 
Sted  den  7.  Januar.  Til  Kirkens  Opførelse  er  der  ved  private  Bidrag  indsamlet 
ca.  40,000  Kr.,  men  da  denne  Sum  ikke  er  tilstrækkelig,  har  man  bestemt  sig 
til  foreløbig  kun  at  bygge  Krypten  og  at  benytte  denne  til  Gudstjeneste  indtil 
Kirken  ad  Aare  kan  fuldføres. 

Tegningerne  udføres  af  Architekt  Th.  Jørgensen,  og  Opførelsen  er  taget  i 
Entreprise  af  Murermester  P.  Gramm. 

* 

Ekstra.  I  Omtalen  af  en  Jordefærd  i  Jesusldrken  begynder  »Nationaltidende« 
for  3.  Januar,  Aftenavisen,  sin  Artikel  med  følgende  Vending:  »Den  smukke  og 
kunstnerisk  ekstra  stilfulde  Jesuskirke  i  Valby  .  .  .«  »Architekten«s  Læsere  vil 
sikkert  vide  at  værdsætte  denne  ekstra  Mundfuld  moderne  Journalistik. 

KJØBENHAVN 

DEN  1 6.  JANUAR  1903 

5.  A ARGANG  N2  1 6 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 


KJØBENHAVNS  RAADHUS. 


Den  12.  Januar  1903 
flyttede  Kjøbenhavns 
Borgerrepræsentation  sine 
Penater  fra  det  gamle  Raad- 
og  Domhus  paa  Nytorv  til 
det  nye  Raadhus.  Alt  tid¬ 
ligere  er  Magistratskonto¬ 
rerne  blevet  tagne  i  Brug, 
efterhaanden  som  de  var 
færdige,  og  dermed  er  hele 
K  o  m  m  unal  b  esty  reisen  med 
sine  forskellige  Faktorer  nu 
for  første  Gang  samlet  i 
een  Bygning.  Denne  Be¬ 
givenheds  Betydning  fast- 
sloges  yderligere  ved  det 
første  Borgerrepræsentations- 
Møde,  der  holdtes  om  For¬ 
middagen  den  12.  Januar  i 
Raadhushallen  under  Til¬ 
strømning  af  saa  mange  af 
Byens  Borgere,  som  den  og 
de  omgivende  Loggia  og 
raadhuset  set  fra  nordvest.  Gallerier  kunde  rumme  — 

under  Tale  og  Sang  og 
Raadhusklokkernes  højtidelige  Klang.  Endnu  mangler  bl.  a.  Fuldendelsen  af  den 
store  Festsal  i  Forbygningen  og  de  dertil  hørende  Lokaler;  naar  denne  er  fra 
Haanden,  vil  den  Indskrift,  der  blandt  andre  Begivenheder  af  Vigtighed  for  vor 
Hovedstad  findes  indskrevet  paa  Loggiaens  Brystværn  i  Raadhushallen,  kunne  faa 
sin  Afslutning:  »Grundstenen  til  Kjøbenhavns  Raadhus  nedlægges  1894.  Raad¬ 
huset  indvies  190..« 

I  Raadhusets  simple  og  smukke  Plan  er  Borgerrepræsentationens  Sal  af 
Architekten,  Martin  Nyrop,  anbragt  centralt  paa  2den  Sal,  Beletagen,  midt  i  den 

store  Tværbygning,  der  adskiller  Raadhushallen  fra  den  aabne  Gaard.  Den  har 
sin  naturlige  og  berettigede  Plads  netop  paa  dette  Sted;  hvad  der  skal  afhandles 
og  bestemmes  i  denne  Sal  er  Pulsslaget,  der  banker  i  hele  Byens  indre  Liv. 
Herfra  udgaar  den  vidt  forgrenede  Cirkulation  af  frisk  Blod  og  nye  Tanker,  der 
sammen  med  de  Virksomheder,  som  for  øvrigt  har  Sæde  i  den  monumentale 
Bygning,  velgørende  skal  kunne  fornemmes  over  hele  Hovedstaden,  hvor  saa 
mange  forskelligartede  Interesser  har  lige  Krav  paa,  at  der  tages  Hensyn  til  dem 
i  Overensstemmelse  med  Tidens  rastløse  Fremskridt.  Og  det  synes,  som  om 
de  Omgivelser,  hvorunder  Arbejdet  skal  foregaa,  er  vel  egnede  til  at  danne  den 
værdigste  Ramme  om  det.  En  særegen  Festivitas  er  udbredt  over  det  Hele. 


BORGERREPRÆSENTANTSALEN  I  DET  GAMLE  RAADHUS. 

Træder  man  gennem  Raadhusets  Hovedindgang  ind  i  Raadhushallen,  giver 
den  Side,  man  har  lige  for  sig,  straks  Indtrykket  af.  at  der  her  indenfor  findes 
noget  meget  væsentligt.  I  Modsætning  til  de  tre  andre  Sider,  der  aabner  sig 
med  slanke  Søjler  og  Buer,  bag  hvilke  Loggiaens  Hvælvinger  og  hvide  Vægge 
ses  som  Baggrund,  er  den  fast  og  afsluttet.  De  høje,  smalle  Vinduer  i  Beletagen 
giver  tilkende,  at  der  bag  dem  findes  en  stor  Sal.  Paa  Midten  er  anbragt  en 
fremspringende  Balkon;  fra  denne  vil  ved  festlige  Lejligheder  kunne  tales  til  en 
Forsamling  i  Raadhushallen,  og  under  denne  er  anbragt  Indskriften:  Byens  Raad. 
Under  Borgerrepræsentationens  Sal  findes  Raadhusmuseet,  og  i  Etagen  derunder 
igen  Raadhusets  Arkiv.  To  store,  halvcirkelformede  Portaabninger  viser  straks 
den  Indtrædende  Vej,  dels  til  Raadhusets  to  Hovedtrapper,  Præsidenttrappen  til- 

PLAN  AF  RAADHUSETS  BELETAGE. 


højre  og  Borgertrappen  tli- 
venstre,  dels  ud  i  den  aabne 
Gaard.  Set  fra  denne  tager 
ogsaa  Midtepartiet  med  de 
nævnte  Lokaliteter  sig  ud 
som  et  Hele  for  sig,  hvor 
den  i  Planen  cirkelformet 
frembyggede  Karnap ,  der 
foroven  afsluttes  af  en  mæg¬ 
tig  Borgerkrone,  yderligere 
fremhæver  det  Monumen¬ 
tale.  Samme  Karnap  er  for 
øvrigt  ejendommelig  ved 
sin  Konstruktion ;  den  er 
bygget  frem  paa  det  ud¬ 
kragede  Murværk  og  en 
stor  Granitkonsol  alene;  og 
Jærn  er  kun  anvendt  til 
Forankring,  ikke  til  at  bære. 

For  Magistrat  og  Bor¬ 
gerrepræsentanter  er  Adgan¬ 
gen  til  Mødesalen  ad  de  to 
Hovedtrapper. 

Præsidenttrappen  er 
endnu  ikke  ganske  færdig; 
der  mangler  bl.  a.  Trapperækværket,  som  skal  være  af  Messing  efter  gothiskc 
Motiver  og  er  en  Gave  fra  en  Komite.  Langs  Trinene  er  der  i  Brystningshøjde 
indsat  grønligt,  svensk  Marmor  som  Vægbeklædning;  derover  er  Væggene  og 
Stjærnehvælvingerne  øverst  hvide  med  rig  Anvendelse  af  fladt  Relief:  paa  Væg¬ 
gene  er  Motivet  høje,  stiliserede  Løvtræer  med  Fiskenet  imellem,  anbragte  som 
et  stort  Fladeornament;  i  Loftet  kredser  talrige  Maager  om  Lysekronernes  Op¬ 
hængning.  Over  det  brede,  kraftige  Indgangsparti,  som  fører  ind  til  Borger¬ 
repræsentationens  Forstue,  er  anbragt  det  store  Billede  i  brændte  Lerfliser  af 
Ægirs  Døtre;  Kartonen  skyldes  Lorens  Frølich,  hvorefter  Maleriet  er  gjort  af 
Hansen-Reistrup  og  Brændingen  foretagen  af  Kåhler. 

Borgertrappen  *),  som  findes  i  det  store  Raadhustaarn,  er  færdig.  Over  det 
store  Indgangsparti  til  Borgerrepræsentationens  Forværelse  staar  paa  en  Kragsten 
den  kæmpemæssige  Væbner,  støttet  til  sit  vældige  Sværd,  som  Bundgaard  har 
modelleret  til  Opstilling  paa  Baghusets  Hjørner,  forinden  Byggeudvalget  tog  den 
Beslutning,  at  Figurerne  her  skulde  være  Brandmand  og  Politibetjent. 

Efter  fra  hver  Side  at  have  passeret  et  Forværelse,  hvortil  slutter  sig  de 
nødvendige  Garderobe-,  Toiletrum  og  —  ikke  at  forglemme  —  et  lille  Srnørre- 
brødskøkken,  naar  man  ind  i  selve  Borgerrepræsentationssalen.  Den  er  cirka 
32  Alen  lang,  21  Alen  bred  og  har  en  Højde  af  14  Alen  —  altsaa  ret  anselige 


*)  Se  »Architekten«,  4.  Aarg.  Afd.  A,  Side  5  ff. 

PARTI  AF  RA  AD  HUSHALLEN. 


Dimensioner.  Den  er  paa  engang  hyggelig  og  festlig ;  Farver  og  Former  er 
saa  smukt  sammenstemte  og  staar  saa  harmonisk  til  hverandre,  især  ved  kunstig 
Belysning.  Om  Dagen  falder  der  maaske  nok  lidt  mørkt;  men  Salens  egentlige 
Bestemmelse  er  jo  ogsaa  kun  Aftenmøder.  Dens  Grundform  er  rektangulær; 
men  paa  den  lange  Væg,  som  er  nærmest  den  aabne  Gaard,  er  der  en  aflang 
Platform,  hævet  et  Trin  over  Salen  og  fremhævet  som  noget  for  sig  ved  to 


Søjler  af  poleret,  norsk  Marmor  med  Kapitæler  og  Baser  af  Kridtsten;  hertil 
slutter  den  føromtalte  Karnap  sig  som  en  Niche,  i  hvilken  Navnene  paa  alle  de 
nuværende  Borgerrepræsentanter  er  malede.  Endvidere  findes  der  to  Loger,  aabne 
ud  mod  Salen  og  beklædte  med  Gyldenlæders  Tapet;  de  er  bestemte  for  Frem¬ 
mede,  som  Magistrat  eller  Repræsentation  indbyder  til  som  Gæster  at  overvære 
Møderne.  Paa  den  modsatte  Langvægs  Midte  er  Formandens  og  Overpræsidentens 
Plads;  deres  ophøjede  Sæde  staar  under  en  stor  Baldakin,  omkring  hvilken 
der  foroven  er  anbragt  en  Kappe  af  Silke,  hvorpaa  Kjøbenhavns  Vaaben,  de  tre 
Taarne,  er  broderet  som  et  sig  gentagende  Ornament,  medens  den  nedefter  er 
dækket  af  et  Tæppe,  hvorpaa  »Bytræet«,  rigt  og  frodigt,  er  fremstillet  i  Appli- 


BORGERREPRÆSENTANT-SALFA. 

katur-Broderi.  Ved  at  skyde  dette  Tæppe  til  Side  kommer  man  ud  paa  den 
aabne  Balkon  mod  Raadhushallen. 

Alle  Vægge  i  Salen  er  for  øvrigt  forneden  dækkede  af  højt  Egetræes  Panel, 
i  hvilket  de  store  Reoler  gaar  ind  som  fast  Inventarium.  Over  Panelet  er  Væg¬ 
gene  hvide  lige  indtil  Tilhørernes  og  Referenternes  Galleri,  der  omgiver  Salen 
paa  alle  tre  Sider.  Galleribrystningen  er  af  Cyprestræ.  Lige  under  denne  er 
der  en  Bladfrise,  malet  af  Møller-Jensen.  Galleriet,  der  set  nede  fra  Salen  er 
temmeligt  lavt,  aabner  sig  ud  mod  Salen  mellem  4  firkantede  Piller  af  norsk 
Marmor  og  har  Siddeplads  for  162  Tilhørere*).  Adgangen  til  Galleriet  for  Til- 


*)  I  den  gamle  Borgerrepræsentationssal  paa  Raad-  og  Domhuset  var  der  kun  ca.  40 
temmeligt  daarlige  Tilhørerpladser. 

MIDTPARTI  MED  FORMANDENS  PLADS  I  BORGERREPRÆSENTANTSALEN. 


hørere  sker  ad  de  to  Trapper  i  den  aabne  Gaard  lige  ved  Siden  af  Portene  fra 
Vesterboulevard  og  Vestervoldgade  og  derfra  over  Gange  i  3 die  Etage.  Over 
hele  Salen  er  Loftet  af  Fyrretræ,  bejtset  mørkt;  i  Modsætning  til  de  hvide  Vægge 
gør  det  en  ypperlig  Virkning.  Som  Dragere  i  Loftet  er  anbragt  6  Granstammer, 
22  Alen  lange,  16"  X  22"  i  færdig  Stand.  De  har  vokset  i  Dyrehaven  lige 
ved  Klampenborgstationen  og  maatte  fældes,  da  Kystbanen  skulde  føres  igennem. 
For  Efterslægten  vil  de,  anbragte  paa  dette  Sted,  kunne  vidne  om,  hvor  store 
og  hvor  mægtige  Graner  der  har  vokset  her  i  Landet,  naar  der  under  den  ra- 


tionelle  Skovdrift  i  Fremtiden  ikke  vil  blive  givet  Lejlighed  for  denne  Træsort 
til  at  blive  saa  gammel  som  hidtil.  Derfor  er  der  ogsaa  vekselvis  skaaret  føl¬ 
gende  Indskrifter  i  deres  Undersider:  Ædelgran  fra  Jægersborg  Dyrehave  — 
Ædelgran  saaet  i  Aaret  1765  —  Ædelgran  fældet  i  Aaret  1895. 

1  Salen  er  anbragt  de  store  Borde  i  lange  Rækker  og  Stole  for  Borger¬ 
repræsentanterne,  nu  42  i  Tallet,  med  Plads  til  eventuel  Udvidelse.  Ved  Siderne 
al  Formandspladsen  er  der  to  Borde,  hvert  især  for  to  Borgmestre  og  deres 
Raadmænd ;  desuden  findes  der  Stenografbord  lige  under  Formandspladsen,  et 


PARTI  AF  SØJLEGANGEN  I  RAADHUSH ALLEN 
SET  FRA  DEN  LILLE  LO  G  GI  A  VED  BORGERREPRÆSENTANTSALEN. 

mægtigt  Bord  til  Fremlæggelse  af  Sager  og  Bænke  langs  Væggen  for  Medlem¬ 
mer,  ier  ønsker  at  trække  sig  lidt  tilbage. 

Endnu  maa  nævnes  tvende  Mærkeligheder,  som  har  deres  Plads  i  denne 
Sal.  Den  ene  er  to  mægtige  Sværd,  der  ere  anbragte  paa  Siderne  af  Baldakinen ; 
de  stammer  fra  Nationalmuseet.  Den  anden  er  en  stor,  jærnbeslaaet  Pengekasse, 
dei  hu  væiet  opbevaret  i  det  gamle  Raadhus’  Arkiv  og  af  Nyrop  er  draget  frem 
for  Dagens  Lys;  den  har  nu  faaet  sin  Plads  i  den  store  Niche  bag  Borger- 
repræsentanternes  Sæder.  Sværd  og  Pengekasse  kan  opfattes  som  Symboler  for 
Magisiratens  udøvende  og  Repræsentationens  bevilgende  Myndighed. 

Salens  Belysning  sker  væsentligst  ved  8  pragtfulde  Lysekroner  af  Messing, 
hver  ned  27  Glødelamper,  der  hænge  ned  fra  Loftet;  ved  deres  ejendommelige 


FRA  ET  HJØRNE  I  RAADHUSETS  LOGGIA. 


Form  og  Ophængning  og  ved  det  straalende  Lys,  der  udgaar  fra  dem,  tager  de 
sig  pragtfuldt  ud,  naar  man  ser  dem  op  mod  det  mørke  Loft.  De  fremhæver 
med  deres  stærke  Skær  den  rige  og  fint  sammenstemte  Farveharmoni,  der  er 
herskende:  de  hvide  Vægge,  det  mørke  Loft,  Egetræs- Panelerne,  de  pragtfulde 
røde,  broderede  Gardiner  for  Vinduerne,  Baldakinen  og  det  grønne  Gulvtæppe. 

Salens  Ventilation  foregaar  ved,  at  der  føres  frisk  Luft  til  den  gennem  en 
udsvejfet  og  ornamenteret  Tremmegesims;  Udsugningen  sker  dels  gennem  Fod- 

—  169  — 


stykker  i  Tilhørergalleriernes  Stødtrin,  dels  gennem  Forsiderne  af  Bænkene  i  Sa¬ 
lens  Endevægge. 

Der  er  forskellige  Lokaler  og  Værelser,  der  slutte  sig  til  Borgerrepræsen¬ 
tationens  Mødesal  og  er  anbragte  langs  Loggiaens  to  korte  Sider  henimod  Fest¬ 
salen,  som  indtager  det  meste  af  Raadhusets  Forside.  Der  er  Formandens  Værelse 
med  Sekretær-  og  Venteværelse,  Udvalgsværelse,  Bibliothek  og  Læseværelse  paa 
den  ene  Side  og  Overpræsidentens  Værelse  med  Venteværelse,  Forsamlings- 


P.  S.  KRØYERS  PORTRÆTBILLEDE  AF  ARCH1TEKTERNE  M.  NYROP  OG  EMIL  JØRGENSEN  SAMT  MURER¬ 
FORMAND  KRONE.  UDFØRT  FOR  KOMITEEN  FOR  RAADHUSUDST1LLINGEN  AF  DANSK  KUNST  IpOI. 


værelse  og  Magistratens  Forsamlingssal  med  Forværelse  paa  den  anden  Side. 
Formandens  og  Overpræsidentens  Værelser  er  omtrent  færdige  og  ens  udstyrede 
med  Lofter  af  Cyprestræ,  Silkedamaskbetræk  paa  Væggene,  høje  Paneler  af  Ege¬ 
træ  og  Parketgulve.  I  Overpræsidentens  Værelse  skal  der  over  Sofapladsen  an¬ 
bringes  en  Buste  af  Griffenfeldt,  og  derover  er  alt  modelleret  i  Stuk  det  bekendte 
Vers,  han  forfattede  i  sit  Fængsel.  1  begge  Værelser  er  Navnene  paa  deres  nu¬ 
værende  respektive  Indehavere  udskaarne  i  Træværket.  I  Forværelset  til  Over¬ 
præsidenten  er  langs  Bjælkeloftet  i  en  Stukfrise  anbragt  Navnene  paa  Kjøben¬ 
havns  Overpræsidenter  med  Aarstal  lige  fra  Hans  Nansen  (1660 — 1667)  til 
Oldenburg  (1900 — 19..). 


I  Bibliotheksværelset  er  paa  Loftsbjælkerne  anbragt  den  kendte  Strofe: 


Fødes  græde  svøbes  ammes 
Vugges  tumles  bæres  gaa 
Tugtes  og  i  Tvang  annammes 
Lege  vokse  Tanker  faa 


Elske  beile  giftes  mages 
Lykke  væltes  ned  og  op 
Ældes  svækkes  dø  begraves 
Det  er  alt  vort  Levneds  Lob. 


I  Magistratens  Forsamlingssal  skal  Tuxens  store  Billede  af  den  samlede 
Kongefamilie  have  sin  Plads.  I  Karnappen,  der  hører  til  dette  Lokale,  er  anbragt 
Navnene  paa  samtlige  Kjøbenhavns  Borgmestre  lige  fra  Aar  1368  til  1903.  I 
Panelet  findes  otte  gode  Fvndsprog  udskaarne ;  de  have  deres  Udspring  dels  fra 
de  gamle  Kvarter-  og  Laugsfaner,  dels  fra  Borgerrepræsentationens  nuværende  For¬ 
mand,  Herman  Trier,  og  lyder  som  følger:  Ej  kives,  men  kæmpe  —  Klog 
Mand  ingen  Tjener  —  Hold  Vagt  Tiden  agt  —  Sæt  Stævne  efter  Ævne  —  For¬ 
var  hvad  Du  har  —  Gode  Raad  dybe  Rødder  —  Gør  selv  første  Skridt  —  Mand 
maa  vove  at  ville. 

1  Læseværelset  er  over  Døren  førende  ind  til  Bibliotheket,  der  som  alle 
Døre  her  i  disse  Rum  er  af  Mahognitræ  med  Marmorindfatning,  anbragt  det 
Maleri  af  Krøyer,  som  bl.  a.  skænkedes  til  Raadhuset  for  Overskudet  af  Raad- 
husudstillingen  Aar  1901,  og  som  forestiller  Raadhusets  Bygmester,  Architekt 
Martin  Nyrop  og  Konduktør,  Architekt  Emil  Jørgensen  sammen  med  Murer¬ 
formand  Krone,  samtalende  om  en  Tegning  oppe  paa  Vægtergangen  paa  Raad- 
husets  Forside.  De  kommende  Generationer  ville  med  Opmærksomhed  betragte 
disse  Mænd,  som  hver  paa  sin  Vis  er  Typer  for  de  gode  Evner  og  Kræfter, 
der  har  bygget  Borgernes  stolte  Hus  op. 

Saaledes  ser  i  det  væsentlige  det  nye  Raadhus’  repræsentative  Lokaler  ud. 
Den  samme  omhyggelige  og  velovervejede  Tankegang,  der  raader  i  Bygningen 
ellers,  det  samme  Kunstnersnille  og  samme  Skønhedssans,  der  præger  den  over¬ 
alt,  gennemtrænger  ogsaa  disse  Rum  med  sin  Aand. 

Borgerrepræsentationens  forrige  Mødesal  paa  det  gamle  Raadhus  er  nu  for¬ 
ladt  og  skal  vies  til  nye  Formaal.  Den  var  oprindeligt  bestemt  til  at  være  Ma¬ 
gistratens  Forsamlingssal  og  anvendtes  som  saadan  lige  fra  Raad-  og  Domhusets 
Fuldendelse  1815  indtil  1838.  Da  flyttede  Borgerrepræsentationen  derind,  efter 
at  den  lige  siden  1840  havde  haft  Lokale  ud  mod  Kattesundet.  Mange  store  og 
vigtige  Beslutninger  er  bleven  tagne  af  den  som  den  ene  Part  af  Kommunal¬ 
bestyrelsen,  og  under  dens  Auspicier  har  Byen  vokset  sig  stor  og  anselig.  Det 
rette  Borgersind  har  været  til  Stede  i  den  til  alle  Tider,  om  det  end  ikke 
altid  har  haft  de  samme  Udtryksformer.  Det  er  nu  helt  nye  Tider,  vi  lever  i, 
saa  forskellige  som  den  Stil,  der  er  ejendommelig  for  C.  F.  Hansen  og  for 
Nyrop,  det  gamle  og  det  nye  Raadhus’  Bygmestre,  og  store  og  vigtige  Opgaver 
venter  i  stigende  Grad  Fremtidens  Mænd.  Maatte  da  stadigt  den  rette  Borger- 
aand  være  den  herskende  her  i  Kærnen  af  Borgernes  Hus,  saa  at  det  virkeligt 
sker  Fyldest,  som  er  skrevet  over  Raadhusets  Port  og  mange  andre  Steder  i 
Bygningen : 


SAA  ER  BY  SOM  BORGER. 


ARCHITEKTER  OG  INGENIØRER. 


I  Anledning  af  den  udmærkede  Artikel  »Architekter  og  Ingeniører«  i  «Archi- 
tekten«  Nr.  15  vilde  jeg  gerne  knytte  nogle  Bemærkninger  til  en  enkelt 
Sætning,  som  synes  mig  vildledende.  Der  staar  Pag.  154:  »\Ti  vide  alle,  at 
Statiken  ikke  er  en  saa  ufejlbarlig  Videnskab,  at  dens  Resultater  og  Beregninger 
ere  absolut  sikre  o.  s.  v.« 

Af  Hensyn  til  den  Del  af  »Architekten«s  Læsere,  som  savne  Kendskab  til 
Statik,  vilde  det  have  været  heldigere  at  udtrykke  Tanken  saaledes:  Statiken  er 
en  eksakt  Videnskab  og  lige  saa  ufejlbarlig  som  f.  Eks.  Geometrien;  men  for  at 
anvende  den  rigtigt,  maa  man  have  Kendskab  til  Bygningsmaterialiernes  Styrke 
og  til  de  Kræfter,  der  kunne  komme  til  at  paavirke  Bygningerne  saavel  under 
Udførelsen  som  i  færdig  Tilstand. 

Naar  en  statisk  beregnet  Bygning  falder  sammen,  skyldes  dette,  enten  at 
de  anvendte  Materialier  ikke  have  besiddet  de  antagne  Egenskaber,  eller  at  Byg¬ 
ningen  har  været  udsat  for  større  Paavirkninger,  end  forudsat;  men  det  skyldes 
ikke  en  Fejl  i  de  statiske  Formler.  For  at  komme  til  billige  Konstruktioner  er 
man  tilbøjelig  til  at  regne  med  stærke  og  fejlfri  Materialier  og  med  lave  Paa¬ 
virkninger.  Det  første  er  kun  forsvarligt,  naar  der  under  Udførelsen  anstilles 
omhyggelige  Undersøgelser  angaaende  Materialierne  og  Arbejdet,  det  sidste  er 
uforsvarligt,  men  kan  til  Dels  forklares  ved  det  Tryk,  der  ofte  af  Bygherrerne 
lægges  paa  Architekter  og  Ingeniører  for  at  komme  ned  med  Udgifterne. 

P.  A.  Fenger, 

Ingeniør. 


FORSKELLIGT. 

Ordensdekorationer.  Under  8.  Januar  er  Architekt  M.  Nyrop,  R.  af  Dbg.  og 
Dbm.,  udnævnt  til  Kommandør  af  Dannebrog  af  2den  Grad;  Architekt  Emil  Jør¬ 
gensen,  Afdelingsingeniør  under  Kjøbenhavns  Magistrat  A.  C.  Karsten,  Maskin- 
fabrikant  C.  F.  Danstrup  og  Murermester  F.J.  C.  Elsner  er  udnævnte  til  Riddere 
af  Dannebrog;  Tømrermester  O.  F.J.  Køhler,  R.  af  Dbg.,  Murerformand  P.  E.  H.  F. 
Krone,  Tømrerformand  C.  V.  Hansen  og  Maskinmester  H.  Hansen  har  faaet  Danne- 
brogsmændenes  Hæderstegn,  og  der  er  tildelt  Kobberdækker-  og  Skiferdækkerformand 
G.  M.  Jensen,  Maskinmester  C.  L.  Jacobsen  og  Arbejdsmand  J.  C.  Jacobsen  For- 
tjenstmedaillen  i  Sølv  med  Tilladelse  til  at  bære  samme. 

¥ 

Det  danske  Selskabs  Skole  indviede  den  7.  Januar  en  Tilbygning  til  den  Skole- 
bvgning,  som  for  tre  Aar  siden  blev  opført  paa  Forchhammersvej  (se  Medd.  fra 
Akad.  Architektf.  I.  Bd.  Pag.  136).  Den  nye  Bygning,  som  Architekt  Clemmensen 
har  givet  Tegning  til,  ligger  i  Flugt  med  den  tidligere  Gymnastiksal,  men  er 
opført  i  en  ganske  anden  Stil  end  den  oprindelige  Skolebygning;  den  indeholder 
8  Klasseværelser  og  3  Sløjdsale. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

A ARGANG  N°  17 


FABRIKANT  LANGES  VILLA  I  SVENDBORG. 


Hosstaaende  Villa  er  udført  for  Fabrikant  Valdemar  Lange  i  Svendborg. 

Villaen  ligger  ved  Svendborgsund,  højt  paa  en  Skrænt  med  en  Del  gamle 
Træer.  Flerfra  er  smuk  Udsigt  over  Sundet,  Byen  og  Taasinge  med  den  bekendte 
Brejninge  Kirke. 

Taget  paa  den  lille  Bygning  er  dækket  med  røde,  glaserede  Falstagsten,  Mu¬ 
rene  udvendig  pudsede  i  Palæpuds  og  hvidtede,  medens  Sokkelen  og  Frisen  ved 
Gesimsen  er  behandlede  med  en  mørkere  Farve.  Indgangsdøren  er  udført  i  Ma¬ 
hognitræ. 


Vinterhaven  er  ind¬ 
vendig  beklædt  med  Tuf¬ 
sten  og  Kalksten,  hvori  er 
anbragt  Slyngplanter. 

De  forskellige  Arbej¬ 
der  er  udførte  af  Haand- 
værkere  i  Svendborg,  Mu¬ 
rerarbejdet  af  Brødrene 
Hans  Peter  &  Henrik 
Madsen,  Tømrerarbejdet  af 
Rasmus  Jensen,  Malerarbej¬ 
det  af  Malermester  Ras¬ 
mussen,  Snedkerarbejdet  af 
Carl  Knudsen,  Blikken¬ 
slagerarbejdet  af  Blikken¬ 
slagermester  Mauritzen. 

Villaen  opvarmes  ved 
varm  Luft  fra  en  i  Kæl¬ 
deren  anbragt  Calorifere  fra 
Firmaet  L.  Lange  &  H.  P. 
Jensen. 

Knud  A.  Lud  vigsen. 


ARCHITEKTER  OG  INGENIØRER. 


I  Tidsskriftet  »Ingeniørens  Nr.  3  for  Lørdag  den  17.  Januar  d.  A.  findes  føl¬ 
gende  Erklæring: 


En  anonym  har  under  Mærket  »Ingeniør«  i  Dagbladet  »Samfundet«  rettet 
et  stærkt  Angreb  paa  vor  Architektstand  og  summarisk  tilregnet  Architekterne 
Ansvaret  for  alle  de  Ulykker,  som  Stormen  den  25.  December  1902  medførte. 

I  den  Anledning  skal  det  udtales,  at  »Ingeniørs«  Anskuelser  ikke  de'es  af 
Ingeniørstanden,  der  fuldt  værdsætter  vore  dygtige  Architekter  og  sætter  Pris  paa 
at  samarbejde  med  dem. 

»Ingeniør«  kan  derfor  ikke  indenfor  sine  Standsfællers  Kreds  vente  Tak  og 
Anerkendelse,  og  hans  Udtalelser  maa  staa  ganske  for  egen  Regning. 

Angreb  af  denne  Art  tjener  ikke  til  at  gavne  vor  Stand,  lige  saa  lidt  som 
de  vil  skade  Architektstanden.  Vil  »Ingeniør«  gavne  Ingeniørstanden  og  vinde 
nye  Arbejdsfelter  for  den,  maa  han  gaa  andre  Veje.  . 


¥ 


Formand  for  Dansk  Ingeniørforening. 


Redaktionen  har  modtaget  følgende : 

I  nærværende  Blad  for  9.  ds.  har  Hr.  Architekt  Hirth  offentliggjort  et  For¬ 
svar  for  en  i  Dagbladet  »Samfundet«  af  en  Indsender  berørt  Tagkonstruktion, 
nemlig  over  Koncertsalen  i  Tivoli  —  Hr.  Hirth  nævner  Stedet  — ,  et  Forsvar, 
der  væsentligt  former  sig  til,  at  Hr.  H.  1)  angiver  sig  som  Tagværkets  Kon¬ 
struktør,  men  fralægger  sig  alt  Ansvar  angaaende  nogle  »Uoverensstemmelser 
mellem  hans  Beregning  og  Arbejdstegningen«  (og  Udførelsen?)  og  2)  angriber 
mig  for  min  »overflødige«  Indblanding,  idet  han  anfører,  at  Tagværket  ved  an¬ 
dres  forlængst  fattede  Beslutning,  ikke  ved  min  Indblanding  blev  bragt  i  Over¬ 
ensstemmelse  med  hans  oprindelige  Tegning  —  eller,  som  han  vel  mener:  i 
forsvarlig  Stand. 

At  Hr.  H.  fralægger  sig  et  Ansvar,  han  ikke  har,  er  i  sin  Orden,  men  æn¬ 
drer  intet  som  helst  ved  Sagens  Realitet,  der  vil  fremgaa  af  min  i  »Ingeniøren« 
for  24.  ds.  kommende  Fremstilling. 

Hr.  H.  er  mig  ganske  ubekendt;  jeg  har  aldrig  hørt  ham  nævne  før  paa 
et  sent  Tidspunkt  af  Koncertsalstagets  famøse  Historie,  under  hvilken  je^  kun 
har  været  i  Berøring  med  Bygningens  Architekt,  Direktionen  og  dennes  Tillids¬ 
mand,  derimod  aldrig  med  Hr.  H.  Naar  han  da  ikke  destomindre  tillader  sig 
offentligt  at  kritisere  min  Optræden,  synes  dette  dristigt. 

Hvis  Tivoli  har  følt  sig  besværet  af  min  Indblanding,  maa  det  blive  Besty¬ 
relsens  Sag  at  beklage  sig  herover;  en  saadan  Beklagelse  foreligger  imidlertid 
ikke,  hvorfor  jeg  skal  undlade  at  tage  Hensyn  til  denne  Del  af  Hr.  H.s  blom¬ 
strende  Fremstilling,  som  jeg  kun  kan  betegne  som  »ukaldet  og  overflødig«  samt 
i  klareste  Modstrid  med  de  mig  fra  Bestyrelsen  tilflydte  Skrivelser  angaaende 
Koncertsalstaget  og  en  senere  fremkommen  —  men  dog  ikke  efterkommen  — 
Anmodning  om  Assistance  ved  en  paatænkt  Bygningsforandring  i  en  anden  af 
Tivolis  større  Bygninger.  Disse  Skrivelser  staar  gerne  til  Hr.  H.s  private  Af¬ 
benyttelse. 

Hr.  H.  hævder,  at  Konstruktionen  i  dens  nu  endeligt  forbedrede  Skikkelse 
er  i  fuld  Overensstemmelse  med  hans  oprindelige  Tegning  og  Beregning,  og 
det  kan  jo  kun  være  glædeligt  for  en  Konstruktør  at  se  sine  oprindelige  Tanker 
omsider  trænge  igennem,  er  Vejen  end  fuld  af  Uoverensstemmelser.  Og  der 
var  jo  fire  af  disse:  i)  alle  trykkede  Stænger  i  Gitterudfyldningen  vare  udførte 
af  Fladjærn  i  Stedet  for  af  Profiljærn;  2)  Spærfagsoversidens  tvende  F-Jærn  var 
ikke  sammenboltede  imellem  Knudepunkterne;  3)  Aasene  vare  daarligt  befæstede 
til  Spærfagsoversiden;  4)  Længdeafstivninger  og  Vindkryds  forefandtes  ikke. 

Men  hvor  nu  Ansvaret  ligger  eller  ikke  ligger,  er  det  lige  beklageligt,  at 
saa  uheldige  og  farlige  Fejl  kunne  indsnige  sig.  Jeg  har  ikke  sjældent  set  Fejl 
paa  Tegninger  og  Fejl  ved  Benyttelsen  af  Tegninger;  men  jeg  maa  tilstaa,  at 
jeg  ikke  tidligere  har  hørt,  at  saa  mange  og  slemme  Fejl  har  forladt  Tegnestuen 
for  at  vandre  gennem  hele  Værkstedet  —  vel  stadigt  under  sagkyndig  Kontrol?  — 
og  først  blive  opdagede,  da  de  en  skønne  Dag  præsentere  sig  fuldt  gennemførte 
in  natura  paa  Toppen  af  et  Hus. 

Og  hvad  den  »ukaldede«  Optræden  angaar,  anser  jeg  den  vedblivende  for 
en  Pligt,  ikke  blot  for  en  Ret;  og  jeg  tror,  at  Hr.  H.  og  enhver  besindig  og 
uafhængig  Kollega  saavel  af  ham  som  af  mig  i  mit  Sted  vilde  have  optraadt 
paa  lignende  Vis. 

Frederiksberg,  14.  Januar  1903.  JUL.  Lehmannn, 

M.  Ing.  F. 

4 

Hr.  Ingeniør  Lehmanns  ovenstaaende  Svar  paa  min  Erklæring  i  »Architek- 
ten«s  Nr.  15  giver  mig  egentlig  ikke  Anledning  til  at  fremkomme  med  yder¬ 
ligere  Indlæg  i  denne  Sag,  da  det,  jeg  den  Gang  skrev,  indeholdt  de  faktiske 
Forhold,  som  alle,  hvem  denne  Sag  har  vedkommet,  vil  kunne  slutte  sig  til. 

Det  forundrer  mig  kun,  at  det  endnu  ikke  er  gaaet  op  for  Hr.  L.,  at  hans 
Indblanding  virkelig  har  været  ukaldet  og  overflødig  samt  ligesaa  uberettiget  som 
de  af  ham  i  Dagbladet  »Samfundet«  foranledigede  Angreb  paa  Architektstanden, 
og  jeg  føler  mig  overbevist  om,  at  saavel  hans  egne  som  mine  Kolleger  vil  vide 
at  vurdere  hans  Optræden  i  nærværende  Sag  efter  Fortjeneste. 

Th.  Hirth, 

Architekt. 


Efter  Opfordring  fra  »Architekten«s  Redaktion  har  jeg  gjort  mig  bekendt 
med  Hr.  Ingeniør  Jul.  Lehmanns  ovenstaaende  Skrivelse  angaaende  Koncertsals 
tagets  »famøse«  Historie. 

Ja,  sandelig  er  den  famøs,  men  hvem  er  den  egentlige  Ophavsmand  dertil, 
undtagen  netop  Hr.  L.  selv?  »Tilfældig«  kom  Hr.  L.  op  paa  Koncertsalens  Tag, 
medens  dette  var  under  Arbejde,  og  med  sit  skarpe  Ingeniørblik  blev  han  der 
opmærksom  paa  en  begaaet  Fejl,  som  vi,  der  havde  med  Arbejdet  at  gøre,  for 
længe  siden  havde  iagttaget,  nemlig  den  af  Hr.  Architekt  Hirth  omtalte  Uover¬ 
ensstemmelse  i  Tegningerne. 

Hr.  Ingeniør  L.  meddelte  mig  i  en  længere  Skrivelse  denne  sin  »Opda¬ 
gelse«,  hvilket  gav  mig  Anledning  til  i  et  Brev  til  ham  at  udtale,  at  da  jeg 
antog,  at  hans  Skrivelse  var  fremkommen  af  ren  Interesse  for  Sagen,  saa  undlod 

jeg  ikke  at  oplyse  ham  om,  at  Forholdene  var  os  fuldtud  bekendte  og  For¬ 
andring  under  Arbejde. 

Denne  Skrivelse  fandt  Hr.  L.  »unødvendig  afvisende«  og  begyndte  derfor 
sine  ihærdige  Skriverier  til  Tivolis  Bestyrelse. 

Naar  Hr.  L.  imidlertid  én  Gang  er  bleven  oplyst  om,  at  en  Sag,  i  hvilken 
han  »ukaldet«  søger  at  trænge  sig  ind,  kan  og  vil  blive  klaret  af  rette  Vedkom¬ 
mende  alene,  saa  forbavses  man  endmere  ved  at  erfare  hans  yderligere  Anstræn- 
gelser,  og  man  kommer  da  uvilkaarligt  til  at  tænke :  Skulde  der  mon  ikke 
være  en  anden  Grund  .  .  .  .? 

Jeg  for  mit  Vedkommende  kan  da  tænke  mig  en  lille  Funderingshistorie, 
ved  hvilken  Hr.  L.  var  Ingeniør,  og  hvor  jeg  som  ansvarhavende  Architekt 
maatte  tage  til  Genmæle  i  Anledning  af  det  af  ham  udførte  uforsvarlige  Arbejde. 
Herover  blev  imidlertid  Hr.  L.  meget  vred. 

Det  forekommer  derfor  mig,  at  det  vilde  være  bedst,  om  hver  passede  sit 
eget  Arbejde,  og  jeg  haaber  da,  at  Hr.  L.  ikke  vil  forsmaa  et  godt  Raad  nu: 
Bland  Dem  ikke  i  Sager,  der  ikke  vedkommer  Dem,  og  bliv  ikke  fornærmet, 
naar  rette  Vedkommende  paaviser  en  af  Dem  begaaet  Fejl. 

De  gamle  Talemaader  om  store  Ord  og  .  .  .  naa  ja  .  .  .  og  Glashuse  o.  s.  v. 
komme  saa  let  til  deres  Ret. 

Skal  vi  saa  lade  Sagen  ligge  og  Koncertsalen  staa. 


Rich.  Bergmann, 


Architekt. 


Red.  maa  i  Anledning  af  Hr.  Lehmanns  ovenstaaende  Indlæg,  navnlig  dets 
sidste  Stykke,  udtale,  at  det  i  Almindelighed  ikke  anses  for  passende  og  i  Over¬ 
ensstemmelse  med  god  Tone  »ukaldet«  at  skaffe  sig  Adgang  til  fremmede  Bygge¬ 
pladser  og  tillade  sig  en  først  privat,  derefter  offentlig  Kritik  af  ufærdige  Fore¬ 
tagender.  Dette  er  hverken  en  »Pligt«  eller  en  »Ret«.  Og  naar  dette  endyder- 
rnere  fører  til  saa  hensynsløse  og  uvederhæftige  Angreb  paa  en  hel  Stand,  som 
Tilfældet  var  i  Dagbladet  »Samfundet«,  vil  sikkert  enhver  »besindig  og  uafhængig 
Kollega«  baade  af  Ingeniører  og  Architekter  fuldt  ud  forstaa  at  vurdere  oven¬ 
staaende  Erklæring  fra  Formanden  for  Dansk  Ingeniørforening,  Generaldirektør  Ambt. 


Red. 


PRÆMIERING  AF  BYGGEFORETAGENDER. 


en  2.  Januar  bragte  en  Artikel  i  »Architekten«  Side  142  Præmieringen  af 


-L-x  Byggeforetagender  paa  Bane  i  et  let  Causerie  over  »alt  det  som  forlanges«. 
Maatte  det  maaske  tillades  undertegnede  at  fremsætte  nogle  Spørgsmaal  til  en¬ 
hver  A.  A.,  idet  jeg  anfører  de  af  Forfatterens  Ytringer,  som  tildels  have  foran¬ 
lediget  dem. 

Forfatteren  begynder  med : 

»Er  der  nu  egentlig  rigtig  Mening  i  at  forlange  alt  dette?«  (Plan,  geome¬ 
trisk  Oprids  og  Perspektiv). 

Naar  en  A.  A.  opfører  et  Hus,  er  da  ikke  alt  dette  tilstede? 

»Jeg  kan  gaa  med  til,  at  der  forlanges  en  Plan.  Det  kan  være  ret  naturligt, 
da  man  i  Almindelighed  ikke  kan  se  paa  en  Bygnings  Ydre,  hvorledes  Rummene 
ligge  for  hinanden«. 

Maa  en  A.  A.  ikke  kæmpe  for,  at  de  gængse  trekantede,  savtakkede  Planer, 
der  straks  og  senere  medføre  de  urimeligste  Bekostninger,  og  som  alene  bunder 
i  manglende  Bearbejdelse  og  Sjuskeri,  blive  afløste  af  den  gennemtænkte,  klare 
og  simple  Plan,  der  dog  i  Tiden  bliver  den  solideste  og  billigste  Løsning?  og 
maa  en  A.  A.  ikke  sætte  det  som  den  bedste  Løsning,  hvor  det  udvendige  klart 
fremgaar  af  det  indre? 

»Kan  man  slippe  med  at  aflevere  Licitationstegningerne  .  .  .  det  gaar  vel 
for  det  meste  saaledes,  at  der  .  .  .  gøres  Forandringer  .  .  .  man  maa  altsaa 
tegne  dem  om«. 

Vil  en  A.  A.  ikke  først  have  set  Forandringerne  førte  tilbage  paa  Tegningen, 
inden  han  skrider  til  dem?  Skal  hans  Tegning  ikke  helst  følge  Bygningen,  alt 
som  den  opføres  ? 

»Hvordan  denne  Perspektiv  egentlig  er  gledet  med  ind  i  Programmet,  for- 
staar  jeg  ikke«. 

Vil  en  A.  A.  ikke  være  højst  utilfreds  med  at  se  sin  Bygning  gengivet  som 
det  af  Nørrebrogade  1 68,  der  staar  paa  Side  143  i  »Architekten«  (Fotografi)? 
Har  han  ikke  selv  mangfoldige  Gange  forsøgt  at  klare  sig  Forskydningerne,  mens 
han  tegner? 

»Er  det  Bygningen  .  .  .  eller  den  personlige  Tegnefærdighed,  der  skal  be¬ 
dømmes?« 

Siger  ikke  enhver  A.  A. :  mit  Arbejde  er  Bygningen,  Tegningen  er  den 
eneste  Udtryksmaade,  jeg  kan  bruge,  naar  jeg  skal  forklare  mig  for  andre,  for 
Haandværkeren  og  for  mig  selv? 

»Det  er  virkeligt  et  meget  stort  Arbejde,  der  forlanges  af  Architekten  med 
at  tegne  alt  dette«. 

Er  det  ikke  en  Pligt  for  enhver  A.  A.  ifølge  hans  Vederlagsnorm  at  levere 
Bygherren  et  Sæt  rigtige  Tegninger? 

»Det  eneste  sikre  Resultat  af  det  hele  er  altsaa  det, 'at  det  koster  Archi- 
tekterne  nogle  Penge  at  gaa  med  til  en  Konkurrence,  hvor  Udfaldet  er  højst 
tvivlsomt«. 

Er  dette  ikke  altid  Tilfældet?  Har  nogen  af  os  A.  A.’er  deltaget  i  en  Kon¬ 
kurs,  saa  har  det  sandelig  kostet  os  Penge,  og  er  der  nogen,  som  har  maattet 
slide  i  disse  evige  Konkurser,  mon  det  ikke  er  os?  - —  vi  ere  bievne  godt  tilkørte. 

»Som  bekendt  opnaar  en  Architekt  sjældent,  at  en  Bygning  bliver  ganske, 
som  han  ønsker«. 

Det  gælder  alle  —  Evnen  svarer  ikke  til  Villien.  (Men  det  var  ikke  For¬ 
fatterens  Mening). 

»Bygherren  skal  som  oftest  nok  faa  pillet  noget  bort  af  den«. 

Siger  ikke  enhver  A.  A.:  Det  er  min  Pligt  at  virkeliggøre  min  Bygherres 
Tanke,  vi  maa  ikke  trække  hver  til  sin  Side,  men  hjælpes  ad.  Jeg  skal  forædle 
ham  og  hans  Tanke,  og  med  de  Midler,  der  ere  til  min  Raadighed,  søge  at  løse 

min  Opgave.  Men  vedstaa  den  kendte  Ytring:  Som  Bygningen  staar,  bærer  jeg 
Ansvaret  tor  den.  Mine  Skitser  ere  tilbagelagte  Stadier  — ? 

Det  maa  haabes,  at  denne  lidt  besynderlige  Prøveballon,  som  vel  i  den 
bedste  og  alvorligste  Mening  er  opsendt  til  Stadens  Bedste,  ikke  vil  afføde  de 
af  Forfatteren  paapegede  uheldige  Virkninger,  men  at  bestikkende  Tegning  saa- 
velsom  bestikkende  Bygning  lige  straks  maa  blive  tilkendte  Forlorenhed.  Vil  Hr. 
A.  A.  nu  i  sit  Hjærte  besvare  de  opstillede  Kontra-Spørgsmaal  bekræftende,  saa 
var  der  jo  lutter  Enighed  om,  at  det,  som  forlanges,  ikke  er  synderlig  mere 
end,  hvad  enhver  A.  A.  har  —  eller  bør  have  —  mellem  sine  Udkast. 

En  anden  Architekt. 


Redaktionen  har  endvidere  modtaget  en  Forespørgsel  under  Mærket  B.  q. 
om,  hvad  der  i  Programmet  for  Konkurrencen  om  Byggeforetagenders  kunst¬ 
neriske  Løsning  skal  forstaas  ved,  at  »Byggeforetagenderne  skal  være  fuldførte 
til  Indflytning  i  det  foregaaende  Aar«?  Det  forekommer  Red.  aldeles  utvivlsomt, 
at  dette  betyder:  Byggeforetagenderne  skulle  være  fuldførte  og  have  faaet  Bygnings- 
attestei  i  det  foregaaende  Aar,  altsaa  i  1902  for  den  forestaaende  Konkurrences 
Vedkommende.  Dette  er  den  eneste  paalidelige  Maade,  hvorpaa  de  forskellige 
Aai gange  kan  holdes  ude  fra  hinanden,  saa  at  der  hverken  kommer  Foretagender 
med,  som  er  fuldførte  tidligere,  eller  saadanne,  som  først  ville  blive  fuldførte 
(o:  faa  Bygningsattest)  senere  og  derfor  have  deres  rette  Plads  i  Konkurrencen 
det  følgende  Aar.  Programmet  er  udgaaet  fra  Borgerrepræsentationen,  og  denne 
vil  som  en  Del  af  Kommunalbestyrelsen  kun  kunne  anerkende  den  »Fuldførelse 
til  Indflytning«,  som  har  sit  officielle  Vidnesbyrd  derom  i  Form  af  Bygnings¬ 
attest;  paa  de  indsendte  Konkurrencetegninger  burde  derfor  Datoen  for  den¬ 
nes  Udstedelse  være  anført.  Red.  kan  i  Forbindelse  hermed  og  som  Støtte  fol¬ 
dens  ovenfor  fremsatte  Opfattelse  anføre,  at  det  er  den  bekendt,  at  der  netop  i 
disse  Dage  af  et  bygningskyndigt  Skøn  i  en  Retssag  for  en  af  vore  Domstole 
er  afgivet  et  Responsum,  foraarsaget  ved  en  Strid  om  Forstaaelsen  i  en  Kon¬ 
trakt  af  Ordene:  »Lejlighederne  skulle  være  færdige  til  Udlejning  og  Beboelse«, 
hvorefter  disse  kun  kunne  betragtes  som  fyldestgjorte  naar,  men  ogsaa  saa  snart 
som_ Bygningsattesten  foreligger  udfærdiget  i  lovformelig  Stand. 


FORSKELLIGT. 


Kunstakademiets  Afgangsprøve.  I  Skoleraadets  Forsamling  den  15.  Januar  be¬ 
stod  Eleverne  af  Architekturskolen  Poul  Holsøe  og  Valdemar  Sander  Akade¬ 
miets  Afgangsprøve  for  Architekter. 


Licentia  poetica.  Ugebladet  »Verdensspejlet«,  som  i  Anledning  af  Raadhusets 
Indvielse  bragte  Architekt  M.  Nyrops  Portræt  samt  forskellige  Billeder  af  Byg¬ 
ningens  Architektur,  har  i  den  ledsagende  Tekst  nogle  Udtalelser,  som  det 
utvivlsomt  vil  more  »Architekten«s  Læsere  at  kende. 


«  Verdensspejlet«  har  ment,  at  »midt  i  al  denne  Begejstrings-Dilirium  vil 
sikkert  en  Udtalelse,  en  af  vore  berømteste  Forfattere  en  Dag  fremkom  med, 
have  virket  paa  Architekt  Nyrop  som  en  behagelig,  forfriskende  Douche.  »Jeg- 
har  aldrig«,  sagde  vedkommende  Forfatter,  »kunnet  se,  at  det  Nyropske  Raadhus 
er  det  architektoniske  Vidunder,  alle  Mennesker  vil  gøre  det  til.  Jeg  synes  tvært¬ 
imod,  at  det  i  sin  Helhed  er  forfejlet.  En  stor  Stads  Raadhus  bør  have  store 
Linier  og  brede  Maal.  Dets  ydre  Fysiognomi  maa  tale  til  En  om  Storsyn.  Hver 
har  hjemme  i  sit  nok  af  det  Smaatskaarne  og  af  det,  der  ikke  rækker  ud  over 
Dagen  og  Vejen.  Naar  han  staar  foran  Byens  og  Borgernes  Hus,  skulde  der 
gerne  bibringes  ham  en  Følelse  af,  at  naar  han  og  alle  de  andre,  som  lever 
omkring  i  de  snævre  Gader,  staar  sammen,  saa  viger  det  smaa  for  det  store. 
Men«,  fortsatte  den  malkontente  Digter,  »se  paa  dette  Raadhus:  det  er  jo  byg¬ 
get  i  Husmaudsstil.  Dets  Facade  er  tegnet  af  en  Mand  med  Husmandstanker. 
Læg  Mærke  til,  hvor  Indgangsdøren  er  lav.  Lidt  barnagtigt  tvinges  man  ned  i 
en  Skaal  (der  uden  nogen  fornuftig  Mening  er  formet  som  en  Muslingeskal), 
for  at  den  Illusion  kan  bibringes  En,  at  Raadhuset  er  større  end  det  er.  Saa 
stiger  man  opad  brede  Trapper  —  og  kommer  til  en  Dør,  der  ikke  er  højere 
end  en  Ladeport  i  en  Bondegaard.  Se  de  smaarudede  Vinduer  —  og  de  snevre 
Karnapper,  der  er  klinede  op  ad  Muren  —  og  Figurerne,  der  har  Hætte  over 
Hovedet,  som  om  det  fremfor  alt  gjaldt  at  trykke  dem  ned  og  holde  dem  under 
et  passende  Lavmaal.  Og  saa  alle  disse  Snurrepiberier  ude  og  inde  —  mig  min¬ 
der  de,  hvor  snildt  udtænkte  mange  af  dem  end  kan  være,  bestandig  om  den 
Husmandsflid,  som  er  et  Dydens  Mærke  i  de  smaa  Stuer  paa  Landet. 

.  .  .  Raadhushallen,  den  alene  er  stor  og  prægtig  og  stolt  baaret,  som  en 
Raadhushal  bør  være.  Men  hvorfor  i  Herrens  Navn  denne  Modsætning  mellem 
ydre  og  indre?  Hvorfor  rejse  Husmandsmure  om  en  Højenloftssal?  Det  er  jo 
en  Stormands  Drøm  i  en  Smaamands  Hjerne  .  .  .  .« 

¥ 

Danmarks  Bygnings-Vejviser.  Under  nævnte  Titel  agter  Redaktøren  af  »Nor¬ 
disk  Cykle-  og  Motor-Fagblad«,  H.  Ringer,  at  udgive  en  Oversigt  over  eller  »Vej¬ 
ledning  i  de  talrige  industrielle  Spørgsmaal,  som  daglig  fremkommer  for  alle, 
som  paa  nogen  Maade  har  med  Bygningsvæsen  at  gøre.« 

Hvorvidt  der  er  Trang  til  et  saadant  Foretagende,  skal  vi  i  Øjeblikket  ikke 
udtale  os  om;  iøvrigt  vil  dets  Brugbarhed  i  høj  Grad  afhænge  af,  hvorledes  det 
udarbejdes.  I  det  os  tilsendte  Cirkulære  omtales  en  Medvirkning  af  ansete  Fag- 
mænd,  uden  at  dog  disses  Navne  nærmere  angives. 

Vejviseren,  som  ifølge  samme  Cirkulære  vil  være  af  uvurderlig  Værdi  for 
hver  enkelt  af  Landets  over  et  halvt  hundrede  Tusinde  selvstændige  Haand- 
værksmestre  indenfor  Bygningsfagene,  udkommer  i  Løbet  af  Foraaret  i  et  Antal 
af  5000  Eksemplarer. 

5.  A ARGANG  NP  18 


DET  PROJEKTEREDE  SANATORIUM  VED  HASLEV. 


I  Kampen  mod  Tuberkulosen  —  en  Opgave,  der  her  hjemme  særligt  er  taget 
op  af  »Nationalforeningen  til  Tuberkulosens  Bekæmpelse«  —  har  Bestræbel¬ 
serne  i  de  sidste  Aar  særlig  koncentreret  sig  om  Opførelsen  af  Folkesanatorier, 
og  det  er  paa  saadanne,  man  først  og  fremmest  tænker,  naar  Talen  er  om  de 
virksomste  Forholdsregler  mod  denne  udbredte  Sygdom. 

Sanatorierne  er  navnlig  bestemte  for  Patienter  med  Lungetuberkulose  i 
Sygdommens  første  Stadier.  De  er  derfor  ikke  Hospitaler  i  almindelig  For¬ 
stand,  men  snarere  en  Blanding  af  Rekreationshjem  og  Kuranstalt.  Patienterne 
skal  i  overvejende  Grad  være  oven  Senge,  de  skal  ved  Ophold  i  fri  Luft,  ved 
Spadsereture,  afvekslende  med  Hvil  i  aabne  Liggehaller,  hærdes  og  vænnes  til 

Klimaets  Omskiftelser  og  skal  samtidig  ved  regelmæssig  og  kraftig  Ernæring 
erhverve  større  legemlig  Modstandskraft  over  for  Sygdommen.  Man  vil  da  for- 
staa,  at  der  for  Indrettelsen  af  et  Sanatorium  for  en  stor  Del  gælder  andre 
Principer  end  for  et  almindeligt  Hospital,  hvor  Sengebehandlingen  er  det 
væsentligste. 

Den  bekendte  Sanatorielæge,  Prof.  Saugmann,  har  i  et  Foredrag,  der  holdtes 
i  Aarhus  den  6.  Novbr.  1901,  opgivet,  at  det  Antal  Sengepladser,  som  Folke- 
sanatorierne  her  hjemme  bør  raade  over,  passende  kan  ansættes  til  1000,  idet 
disse  vil  være  tilstrækkelige  til  Behandling  af  3000  Patienter  aarlig,  hvilket  om¬ 
trentlig  svarer  til  de  Krav,  som  stilles. 

Ved  Nationalforeningens  Virksomhed  er  der  allerede  ved  Silkeborg  opført 
et  stort  Sanatorium,  beregnet  til  ca.  110  Sengepladser,  og  et  lignende  er  tænkt 
opført  ved  Aalborg;  af  mindre  Sanatorier,  beregnede  til  ca.  25  Senge,  er  fore¬ 
løbig  projekteret  et  ved  Haslev  og  et  ved  Ry. 

De  hosstaaende  Tegninger  viser  det  ved  Haslev  paatænkte  Sanatorium, 
hvortil  Grunden  er  skænket  af  Grev  Moltke-Bregentved.  Beliggenheden  er 
ca.  1 5  Minutters  Gang  fra  Haslev  Station  i  Udkanten  af  en  prægtig  Skov  med 
Føv-  og  Naaletræer. 

Tegningerne  til  Bygningen  er  udførte  af  Architekterne  V.  og  B.  Ingemann. 

I  sit  Ydre  fremtræder  Sanatoriet  med  et  tiltalende  villaagtigt  Præg,  med 
pudsede  og  hvidtede  Facader  paa  lav  Sokkel  af  Kampesten.  Taget  er  dækket 
med  røde  Teglsten  og  Kvistene  grønmalede.  Sanatoriet  bestaar  af  en  Hoved- 

bygning  og  en  ganske  lav,  ovenbelyst  Bygning,  der  afgiver  Rum  for  Damp¬ 
vaskeri  og  Desinfektionsanlæg,  samt  Kedelanlæg  og  Kulrum. 

Som  Kælderplanen  viser  er  denne  Bygning  adskilt  fra  Hovedbygningen  ved 
den  saakaldte  Køkkengaard,  der  ligger  ca.  2  Alen  under  det  omgivende  1  erræn. 
Selve  Hovedbygningen  bestaar  af  Kælder,  Stue,  iste  Sal,  Kvist  og  Loft.  I 
Kælderetagens  vestlige  Fløj  er  indrettet  Baderum  med  2  Karbade  og  Brusebad, 
under  Midten  af  Bygningen  ligger  Køkkenet  og  Syd  for  dette  Yiktualierummet, 
Ved  hver  Side  heraf  findes  et  Værelse,  henholdsvis  for  Karle  og  Piger,  og  i 
den  østre  Ende,  hvor  Trappen  fører  op  til  den  aabne  Liggehal,  et  Rum  til  Op¬ 
bevaring  af  Liggetøj.  1  Stueetagen  indtages  Midten  af  den  store  Spisesal,  hvor¬ 
fra  en  Dør  med  Veranda  fører  ud  i  det  fri.  Vest  for  Spisesalen  er  den  fælles 
Dagligstue,  og  herfra  fører  en  Dør  ud  til  en  Forstue  med  Trappegang  og 

Adgang  til  Lægens  Værelse.  I  den  østlige  Fløj  af  Stueetagen  findes  Værelse  for 
Sygeplejersken,  Anretningsrum  samt  2  Sygeværelser,  hver  med  én  Seng.  Paa 
iste  Sal  findes  5  fire-sengs  Stuer,  vendende  mod  Syd.  Mod  Nord  er  den  lange 
Korridor,  der  forbinder  Bygningens  to  Trappeanlæg,  ved  Døre  adskilt  i  3  Vaske  - 
og  Skabsrum  med  særskilt  Vask  og  Skab  for  hver  Patient,-  dog  har  man  af 
Pladshensyn  anbragt  4  Skabe  og  Vaske  »i  det  midterste  Patientværelse,  der 
danner  et  Fremspring  paa  Facaden.  Paa  Kvisten  findes  i  Midten  en  delvis 
ovenbelyst  Arbejdssal;  heroppe  er  tillige  Rulle-  og  Strygestue  samt  Værelser  for 
Sygeplejerske  og  Piger. 

Bygningen  er  beregnet  til  at  kunne  optage  22 — 28  Patienter,  og  hver  Plads 
maa,  naar  Bygningen  staar  færdig  og  fuldt  monteret,  anslaas  til  en  Bekostning 
af  2800  Kr.  Til  Sanatoriet  hører  ingen  Lægebolig,  idet  Lægetilsynet  skal  be¬ 
sørges  af  Dr.  Helms  i  Haslev.  Der  er  endnu  ikke  truffet  nogen  Bestemmelse, 
om  Sanatoriet  skal  belægges  med  Kvinder  eller  Mænd. 

Aibejdet  ved  Opførelsen  har  været  udbudt  til  Licitation  i  samlet  Entreprise, 
og  ved  denne  blev  Tømrermester  C.  Jørgensen  i  Haslev  billigst  med  46,140  Kr. 
I  denne  Sum  er  indbefattet  selve  Sanatoriebygningen,  Økonomibygningen,  Damp¬ 
skorsten,  Vandtaarn  og  Liggehalle. 

Opvarmningen  af  hele  Sanatoriet  vil  ske  ved  varmt  Vand;  i  Køkkenet  ind- 
lettes  Dampkogekedler,  medens  Stegning  foregaar  ved  Gas,  der  leveres  fra  Haslev 
Gas\  æik.  Alle  Vaske-  og  Udskylningsrum  er  forsynede  med  Varmtvandshaner. 
I  Bygningerne  indrettes  Vandklosetter  med  Afløb  til  en  Septic-tank. 

Th.  P. 


OM  KUNSTNERRETTEN. 


Toven  om  Forfatterret  og  Kunstnerret,  som  vedtoges  i  Thingene  i  Begyndelsen 
-L/  af  indeværende  Rigsdagssamling,  er  under  19.  December  1902  stadfæstet  af 
Kongen  og  foreligger  nu  for  Offentligheden.  Af  Interesse  for  »Architekten«s 
Læsere  vil  følgende  være: 


Andet  Afsnit.  Om  Kunstnerretten. 

§  24.  En  Kunstner  har  med  de  af  denne  Lov  følgende  Indskrænkninger 
udelukkende  Ret  til  at  foretage  eller  lade  foretage  til  Offentliggørelse  eller  Salg 
Gengivelser  af  sit  originale  Kunstværk  eller  Dele  af  dette.  Dette  gælder,  hvad 
enten  Gengivelsen  forudsætter  en  mellemkommende  kunstnerisk  Virksomhed  eller 
sker  ad  rent  mekanisk  eller  kemisk  Vej. 

Ej  heller  maa  nogen  uden  Kunstnerens  Samtykke  til  nogen  Bygning  benytte 
hans  originale  Bygningstegninger  eller  de  Tegninger,  Modeller  m.  m.,  som  ere 
udtørte  efter  dem. 

§  25.  Den,  som  lovligt  har  gengivet  et  originalt  Kunstværk  i  en  anden 
Kunstiorm,  har  for  denne  sin  Gengivelses  Vedkommende  samme  Ret  som  Frem¬ 
bringeren  af  et  originalt  Kunstværk. 

§  26.  Er  et  Kunstværk  frembragt  ved  frit  Samarbejde  af  flere  Kunstnere, 
uden  at  den  enkeltes  Bidrag  udgør  et  selvstændigt  Hele,  udkræves  alle  Med¬ 
arbejderes  Samtykke  til  Offentliggørelse  af  Gengivelser  af  Værket  eller  til  saadan 
Benyttelse  som  i  §  24,  2det  Stykke,  omtalt. 

Er  en  Kunstners  Ret  ved  Arv  gaaet  over  til  flere  i  Forening,  kræves  lige¬ 
ledes  alle  berettigedes  Samtykke  til  saadan  Offentliggørelse  eller  Benyttelse. 

§  27.  Den  en  Kunstner  efter  de  foregaaende  Paragraffer  tilkommende  Ret 
kan  han  helt  eller  delvis  overdrage  til  andre. 

Naar  ikke  andet  er  vedtaget,  indbefatter  en  Overdragelse  af  selve  Kunst¬ 
værket  ikke  Retten  til  at  offentliggøre  Gengivelser  af  dette,  men  denne  Ret  til¬ 
kommer  fremdeles  Kunstneren.  Ved  Portrætter  og  Portrætbuster  kan  denne  Ret 
dog  ikke  udøves  uden  Samtykke  af  den  portrætterede  eller,  hvis  de  er  bestilte 
af  den  portrætteredes  Ægtefælle,  Børn,  Forældre,  Adoptivforældre  eller  Søskende, 
da  af  Bestillerne.  Er  den  portrætterede  død,  udøves  den  ham  tillagte  Ret  af 

hans  efterlevende  Ægtefælle,  Børn,  Forældre,  Adoptivforældre  eller  Søskende  i 
den  angivne  Rækkefølge. 

Overdragelse  af  Ret  til  Eftergørelse  af  et  Kunstværk  ved  bestemte  Midler 
eller  paa  en  bestemt  Maade  hjemler  ikke  Erhververen  Ret  til  Gengivelse  ved 
andre  Midler  eller  paa  anden  Maade. 

Paa  Forlagskontrakter  om  Mangfoldiggørelse  af  et  originalt  Kunstværk  finder 
Reglen  i  §  9  tilsvarende  Anvendelse. 

Er  et  Kunstværk  offentliggjort  i  et  af  de  i  S  3  nævnte  Værker,  bevarer 
Kunstneren,  hvis  ikke  andet  er  vedtaget,  Eneretten  til  at  udgive  det  paa  anden 
Maade. 

§  28.  Ved  Kunstnerens  Død  kommer  de  i  §  1 1  angivne  Regler  til  An¬ 
vendelse  paa  hans  Ret. 

§  29.  Saa  længe  en  Kunstner  ikke  ved  at  udbyde  sit  Værk  til,  Salg  ved 
offentlig  at  udstille  det  eller  paa  anden  Maade  har  tilkendegivet,  at  han  betragter 
det  som  fuldført  og  bestemt  til  Offentliggørelse,  kunne  hans  Kreditorer  ikke  i 
hans  levende  Live  ved  nogen  Art  af  fælles  eller  særskilt  Retsforfølgning  erhverve 
Adgang  til  at  bortsælge  det. 

1  Tilfælde  af  Strid  mellem  en  afdød  Kunstners  Arvinger  og  hans  Kreditorer 
eller  mellem  Arvingerne  indbyrdes,  om  hvilke  kunstneriske  Efterladenskabei 
derunder  ogsaa  Skitser,  Studier  o.  lign.  —  der  kunne  bortsælges,  uden  at  beret¬ 
tigede  Hensyn  derved  krænkes,  kan  enhver  af  Parterne  indanke  Sagen  til  Kunst¬ 
akademiets  Afgørelse. 

Paa  Offentliggørelse  af  Gengivelser  af  en  Kunstners  Værk  finde  Reglerne  i 
§  12  tilsvarende  Anvendelse. 

§  30.  En  Gengivelse  eller  Benyttelse  af  en  andens  Kunstværk  bliver  ikke 
lovlig  derved,  at  den  udføres  i  en  anden  Størrelse  eller  i  andre  Materialier  end 
Originalen. 

Ej  heller  bliver  den  lovlig  derved,  at  den  udføres  efter  en  anden  Gengivelse, 
selv  om  denne  er  lovlig  frembragt,  eller  derved,  at  der  foretages  Forandringer, 
Tilsætninger  eller  Udeladelser,  naar  ikke  herved  et  væsentligt  nyt  og  selvstændigt 
Værk  er  frembragt. 

§  31.  Som  ulovlig  Eftergørelse  anses  det  derimod  ikke,  at  Afbildninger 
af  enkelte  Kunstværker  til  Forklaring  af  Teksten  eller  i  Forbindelse  med  denne 
optages  i  kritiske  og  kunsthistoriske  Arbejder  eller  i  Pressens  Redegørelse  for 
Begivenheder  af  mere  almindelig  Interesse.  Dog  skal  vedkommende  Kunstners 
Navn,  hvor  dette  er  offentliggjort,  altid  angives.  Forsømmelse  heraf  medfører 
Ansvar  efter  §  20. 

Ej  heller  anses  det  som  ulovlig  Eftergørelse,  at  Afbildninger  af  offentlige 
Gader  og  Pladser  eller  af  Bygningers  Ydre  eller  Indre  indeholde  Gengivelser  af 
Kunstværker,  medmindre  et  efter  denne  Lov  beskyttet  Kunstværk  udgør  Afbild¬ 
ningens  Hovedgenstand. 

§  32.  Paa  en  i  Strid  med  denne  Lov  foretagen  Benyttelse  af  et  Kunst¬ 
værk  finde  Reglerne  i  §§  1 6,  17  og  19  tilsvarende  Anvendelse. 


§  3  3-  Den  en  Kunstner  efter  de  foregaaende  Paragraffer  tilkommende 
Eneret  til  Gengivelse  af  sit  Kunstværk  vedvarer  i  Kunstnerens  Levetid  og  50 
Aar  efter  Udløbet  af  det  Aar,  i  hvilket  han  er  død. 

Er  et  Kunstværk  frembragt  ved  frit  Samarbejde  af  flere  Kunstnere,  uden  at 
den  enkeltes  Bidrag  udgør  et  selvstændigt  Hele,  bliver  de  50  Aar  at  regne  fra 
Udløbet  af  den  længstlevendes  Dødsaar. 

De  andre  Paragraffer  (§§  3,  9,  11,  12,  ié,  17,  19  og  20),  hvortil  der  i 
dette  Afsnit  henvises,  indeholder  Bestemmelser,  der  tillige  gælder  for  Forfatter- 
retten,  men  som  det  ikke  her  vil  have  særlig  Betydning  at  gengive. 

Loven,  der  ifølge  §  37  træder  i  Kraft  den  iste  Juli  1903,  kommer  til 
Anvendelse  ogsaa  paa  de  før  dens  Ikrafttræden  frembragte  eller  offentliggjorte 
Værker.  Den  afløser  —  for  Kunstnernes  Vedkommende  - —  Lov  om  Eftergørelse 
af  Kunstværker  af  31.  Marts  1864. 


PRÆMIERING  AF  BYGGEFORETAGENDER. 

I»Architekten«  Nr.  17  har  en  anden  Architekt  taget  til  Orde  mod  mit  »lette 
Causerie«  i  Nr.  17.  Mit  Indlæg  var  ikke  just  beregnet  paa  at  skulle  være 
»Causerie«,  dertil  var  det  lidt  for  alvorligt  ment.  Men  saavel  i  denne  Opfattelse 
af  min  lille  Artikel  som  i  hele  Gensvaret  mærker  jeg,  at  jeg  staar  overfor  en 
æret  Modstander,  som  er  mig  langt  overlegen  i  Pennen,  og  jeg  kan  vist  derfor 
lige  saa  gerne  straks  pakke  sammen  med  mine  Sager  og  opgive  at  forsvare  mig, 
saa  meget  mere,  som  jeg  ikke  rigtigt  ved,  hvor  jeg  skal  begynde  og  hvor  jeg 
skal  ende.  Den  anden  Architekts  Bemærkninger  er  nemlig  af  en  saa  straalende 
gylden  Sandhed,  at  de  egentlig  slet  ikke  er  Svar  paa  mine;  de  smutter  bort  som 
Aal  mellem  mine  Fingre.  Der  er  slet  intet  Menneske,  der  vil  benægte  deres 
Rigtighed  ;  men  de  berører  ikke  Sagen  den  bitterste  Smule. 

Selvfølgelig  ved  jeg  lige  saa  godt  som  den  anden  A.  A.  (ja  —  for  det  er 
vel  en  A.  A.?),  at  naar  et  Hus  skal  opføres,  er  der  Plan  og  geometrisk  Oprids 
til  Stede,  hvorimod  jeg  forholder  mig  en  Del  tvivlende  m.  H.  t.  Perspektiven. 
I  alt  Fald  har  jeg  i  adskillige  Aar  tegnet  hos  en  af  vore  mest  fremragende  Archi- 
tekter  og  i  den  Tid  ikke  set  en  eneste  Perspektiv  blive  tegnet.  Endvidere  har 
jeg  jo  af  mig  selv  sagt,  at  en  Plan  var  det  rimeligt  at  forlange;  hvorfor  da  den 
højtidelige  Erklæring  om,  at  en  A.  A.  skal  »kæmpe  mod  de  gængse,  trekantede, 
savtakkede  Planer«  ?  Det  er  saa  guddommeligt  sandt,  og  enhver  A.  A.  slutter 
sig  med  Begejstring  hertil.  Men  er  det  virkeligt  et  Argument  mod  det,  jeg 
fremdrog?  Forresten  tror  jeg  nok,  at  der  skal  usædvanligt  gode  Øjne  til  at  se 
tværs  gennem  en  Facade,  hvor  mange  »Takker«  Gaardsiden  har.  —  At  en  Teg¬ 
ning  skal  »følge  Bygningen,  alt  som  den  opføres«,  ak  ja,  hvor  er  det  dog  dejligt 
sagt!  Men  den  Las  af  en  Tegning,  som  man  saa  til  sidst  har  paa  sit  Tegne- 
brædt,  kan  man  dog  vel  ikke  fremlægge  til  en  Konkurrence,  hvor  saa  mange 
pæne  Mænd  er  Dommere?  Altsaa  maa  den  tegnes  om.  —  At  man  ikke  vil 

være  tilfreds  med  et  daarligt  Fotografi,  ja  hvor  er  det  dog  rigtigt!  Men  hvad 
siger  han  saa  til  en  daarlig  Perspektiv,  Farlil?  Og  om  man  endog  »selv  mang¬ 
foldige  Gange  har  forsøgt  at  klare  sig  Forskydningerne«,  saa  kan  disse  spredte 
og  ufærdige  Forsøg  vel  ikke  tages  for  gode  Varer  som  en  samlet  Perspektiv  af 
det  Hele.  —  Selvfølgelig  siger  enhver  A.  A.:  »mit  Arbejde  er  Bygningen,  Teg¬ 
ningen  er  den  eneste  Udtryksmaade,  jeg  kan  bruge,  naar  jeg  skal  forklare  mig 
for  andre,  for  Haandværkeren  og  for  mig  selv.«  Det  vil  heller  ikke  kunne  lykkes 
min  Modpart  at  blive  uenig  med  mig  herom.  Men,  Herregud !  er  det  da  ikke 
nu  netop  Bygningen,  der  skal  bedømmes?  Hvad  kommer  saa  alt  det  andet  denne 
Sag  ved?  Nu  har  jeg  jo  »forklaret  mig  for  Haandværkeren  og  mig  selv«. 

Det  er  ogsaa  sandt,  at  Bygherren  skal  have  et  Sæt  rigtige  Tegninger  ifølge  vor 
Vederlagsnorm,  men  vel  at  mærke,  der  er  ingen  Forpligtelse  for  Nogen  til  at 
levere  dem  saa  »skønne«,  som  Konkurrencetegninger  jo  nu  engang  plejer  at  være, 
og  Perspektiv  kan  der  slet  ikke  være  Tale  om.  —  Men  først  og  sidst  skal  jeg 
indrømme  den  anden  Architekt,  at  vi  saamænd  har  anvendt  mange  Penge  paa 
disse  evige  Konkurrencer  og  er  bievne  godt  tilkørte,  ja,  hvor  er  vi  dog  ikke 
enige !  Men  oprigtigt  talt  finder  jeg  ikke,  at  det  er  nogen  Grund  til  at  skulle 
have  mere  af  samme  Surdejg  i  de  Tilfælde,  hvor  det  endelig  engang  er  ganske 
og  aldeles  overflødigt  at  spænde  Fordringerne  for  stramt.  Bygningen  staar  der 
jo,  —  er  det  ikke  alt  nok?  Det  er  jo  dog  den,  der  skal  bedømmes,  og  det  hvad 
enten  det  er  lykkedes  mig  at  »forædle«  min  Bygherre  eller  maaske  omvendt  han 
mig.  Resultatet,  Bygningen,  den  som  Kjøbenhavns  Kommune  og  Borgere  har 
Interesse  af  at  faa  saa  god  som  muligt  og  derfor  gerne  giver  en  Præmie  til 
Opmuntring  og  Belønning,  —  det  er  den,  det  kommer  an  paa,  og  I  egningerne 
er  her  af  en  ganske  underordnet  Betydning. 

Men  nu  er  Tiden  gaaet,  og  Perspektiven  er  ogsaa  bleven  færdig;  jeg  haaber, 
at  der  maa  hænge  1000  Kr.  ved  den.  Den  var  saamænd  rigtigt  morsom  at 
tegne,  da  det  kom  til  Stykket.  Men  havde  nogen  villet  give  mig  2000  for  at 
lade  være  med  den,  havde  jeg  ogsaa  med  Kyshaand  taget  imod  et  saadant 
Tilbud.  £n  Architekt. 


HUSSVAMPEN  OG  DENS  FOREBYGGELSE. 

m  dette  Emne  findes  i  »Architekten«  Nr.  8  for  den  21.  November  1902 


en  Artikel,  der  indeholder  saa  væsentlige  Urigtigheder,  at  jeg  maa  tillade 
mig  at  fremkomme  med  nogle  kritiske  Bemærkninger.  Det  vilde  være  beklage¬ 
ligt,  om  den  her  fremkomne  Opfattelse  af  Hussvampspørgsmaalet  skulde  finde 
Udbredelse  i  bygningstekniske  Kredse,  saa  meget  mere  som  vi  i  dansk  Litteiatui 
har  en  fortræffelig  og  let  tilgængelig  Oversigt  over  Hussvampens  Livshistorie, 
skadelige  Virksomhed  og  Bekæmpelse  i  E.  Rostrups  og  C.  Weismanns  Bog: 
»Hussvampen«  .*) 

*)  Det  nordiske  Forlag,  Kbhvn.  1898.  Med  14  Tekstfigurer  og  1  koloreret  Tavle.  Pris 
1  Kr.  Som  Supplement  kan  anbefales  en  større  Afhandling  af  Weismann  i  »Tidsskrift  for 
Skovvæsen«  X  Bd.  Række  B,  og  den  nylig  udkomne  2.  Udgave  af  Robert  Hartig:  »Der 
achte  Hausschwannn«. 


Den  omtalte  Artikel  er  efter  Forfatterens  Angivelse  væsentlig  udarbejdet  paa 
Grundlag  af  v.  Baumgartens  Bog:  »Die  Hausschwamm frage  der  Gegenwart«.  Denne 
Bog  karakteriseres  af  Weismann  saaledes:  »Det  vrimler  med  Unøjagtigheder  og  Fejl, 
saa  at  næppe  én  Side  er  fejlfri.  Saa  længe  man  ikke  er  fortrolig  med  alt,  hvad 
der  vedrører  Hussvampen,  bør  man  ikke  læse  denne  Bog,  der  har  gjort  mere 
Skade  end  Gavn«.  Disse  Bemærkninger  lader  sig  særdeles  vel  overføre  paa  det 
meddelte  Uddrag.  Med  Hensyn  til  Enkeltheder  skal  jeg  henvise  Læseren  til  Ro¬ 
strups  og  Weismanns  ovennævnte  Bog,  af  Hensyn  til  Pladsen  maa  jeg  her  nøjes 
med  at  henpege  paa  nogle  faa  af  de  værste  Fejltagelser. 

S.  93  hedder  det,  at  Infektionen  af  Tømmeret  ikke  sker  ved  Sporer,  fordi  disse 
i  de  anstillede  Forsøg  slet  ikke  spirer  eller  kun  gøre  det  meget  mangelfuldt;  hertil 
maa  bemærkes,  at  disse  Forsøg  i  flere  Henseender  lader  meget  tilbage  at  ønske, 
og  at  meget  tyder  paa,  at  man  ikke  har  kunnet  tilfredsstille  de  Betingelser,  som 
Sporerne  stiller  for  at  kunne  udvikle  deres  Spiretraad ;  det  maa  dog  erindres,  at 
Hartig  i  flere  Forsøg  har  faaet  2 — 3  pCt.  af  de  udsaaede  Sporer  til  at  spire.  De 
foreliggende  Iagttagelser  berettiger  altsaa  ikke  til  ovennævnte  Slutning,  særligt 
naar  man  betænker,  at  talrige  Erfaringer  fra  Praksis  tyder  paa,  at  en  Smitte  med 
Sporer  maa  finde  Sted;  saaledes  kan  man  næppe  ad  anden  Vej  forklare  sig.  at 
mindst  hveit  8de  Hus  i  vore  Købstæder  (efter  Weismann ;  fra  Kjøbenhavn  haves 
ingen  Statistik)  er  eller  har  været  angrebet  af  Hussvamp.  Desuden  maa  det  jo 
ikke  glemmes,  at  selv  smaa  Brudstykker  af  angrebet  Tømmer  eller  svampebefængt 
Indskudsmateriale  o.  1.  kan  være  udmærkede  Smittekilder,  da  de  oftest  indeholder 
Stumper  af  levende  Mycel. 

Naar  det  paa  S.  93  videre  hedder:  »Alt  tyder  paa,  at  Træet  allerede  an¬ 
gl  ibes  af  Mycelium  i  Skoven,  hvor  der  i  Jordbunden  findes  spiredygtige  Kim 
eller  Mycelium«,  da  er  dette  ganske  fejlagtigt.  Efter  talrige  Undersøgelser  i  vore 
Skove  kan  det  siges,  at  Hussvampen  hidtil  ikke  er  funden  paa  eller  i  de  alminde¬ 
lige  Skovtræer;  den  er  overhovedet  kun  funden  en  eneste  Gang,  og  det  paa  en 
ægte  Kastanie  i  Nærheden  af  nogle  Bygninger ;  paa  dette  Træ  fandtes  Svampen 
lent  overfladisk  og  var  ikke  trængt  ind  i  Veddet.  Efter  hvad  der  foreligger  i 
Literaturen  -  udover  Baumgartens  Angivelser  —  er  det  samme  Tilfældet  over¬ 
alt  i  Udlandet,  hvor  Sagen  er  nøjere  undersøgt.  Hussvampen  er  udelukkende 
knyttet  til  Menneskets  Færden  ;  den  kan  findes  paa  Tømmerpladser,  i  Huse,  Skibe 
osv.,  koit  sagt  overalt,  hvor  Træ  anvendes  eller  forarbejdes,  og  den  indfinder  sig 
føt si  i  Tømmeret,  efter  at  dette  er  ført  bort  fra  Skoven.  En  helt  anden  Sag  er  det, 
at  Tiæeine  meget  vel  kan  angribes  af  Svampe,  medens  de  staar  paa  Roden; 
disse  Svampe  er  imidlertid  meget  forskellige  fra  Hussvampen  og  spiller  ingen 
nævneværdig  Rolle  ved  Destruktionen  af  Bygningstømmeret;  den  Ødelæggelse  af 
Veddet,  som  de  foraarsager,  er  allerede  ved  Fældningen  saa  iøjnefaldende,  at  de 
angiebne  Træstammer  er  usælgelige  som  Gavntræ;  der  er  derfor  næppe  nogen 
I  aie  foi,  at  de  skal  blive  anvendte  som  Bygningstømmer,  og  hvis  endelig  nogle 
meget  svagt  angrebne  Stammer  skulde  blive  benyttede,  breder  Destruktionen  sig 
ikke  paa  den  ødelæggende  Maade,  som  Tilfældet  er  overalt  ved  Angreb  af  Hus¬ 
svampen. 

Endelig  hedder  det  S.  96:  »Desinficerende  Overstrygninger  med  Mikrosol, 
Antinonnin  etc.  ei  i  Stand  til  at  forhindre  muligt  tilstedeværende  Hyfer  i  videre 

Udvikling«.  Dette  er  kun  gyldigt  med  en  meget  væsentlig  Indskrænkning;  de 
nævnte  Stoffer  trænger  nemlig  ikke  ret  dybt  ind  i  Veddet,  og  de  vil  derfor  ikke 
hindre  Svampen  (o:  Hussvampen)  i  at  brede  sig  paa  langs  i  en  allerede  an¬ 
grebet  Bjælke  og  derved  ødelægge  dens  Bæreevne;  Overstrygningen  kan  maaske 
hindre  Hyferne  i  at  vokse  ud  af  Træet,  men  den  væsentligste  Ødelæggelse 
standses  ikke.  Endnu  værre  er  det  at  anvende  Midler,  der  »danner  en  tætslut¬ 
tende  Beklædning  uden  Afbrydelser«  (S.  95);  man  opnaar  herved  kun,  at  Træet 
udtørres  langsommere  end  ellers,  og  fremmer  derved  eventuelt  tilstedeværende 
Svampehyfers  Vækst  —  altsaa  det  modsatte  af,  hvad  man  vilde  opnaa. 

De  af  Cislar  foreslaaede  Forholdsregler  er  meget  forstandige  og  rigtige; 
men  det  maa  ikke  oversees,  at  de  kun  gælder  en  enkelt  Side  af  Kampen  mod 
Hussvampen.  Hovedslaget  maa  leveres  andetsteds,  nemlig  i  Husene  selv.  Det 
undrer  mig,  at  en  Forfatter,  der  skriver  om  Forebyggelse  af  Hussvamp  i  al  Al¬ 
mindelighed,  ikke  har  fremhævet  dette;  og  dog  kan  Hovedreglerne  for  denne 
Kamp  udtrykkes  i  meget  faa  Ord:  1)  Anvend  kun  tørt  Træ,  2)  Sørg  for  en 
hurtig  og  energisk  Udtørring  af  Mure  og  Træværk,  3)  Anvend  kun  prøvede 
Kemikalier  som  Karbolineum,  Antinonnin  o.  lign.,  og  husk,  at  de  kun  forebygger, 
ikke  helbreder,  4)  Kom  bort  fra  den  saa  ofte  udviste  letsindige  og  tankeløse 
Omgang  med  svampebefængt  Træ  og  andet  Materiale  fra  angrebne  Huse. 

F.  Kølpin  Ravn. 


TEKNISKE  MEDDELELSER. 


Fjernelse  nf  Saltsyrepletter  paa  bornholmsk  Granit.  Granitfladerne  vædes  med 
meget  Vand;  derpaa  vadskes  de  med  Klude  eller  Pensler,  dyppede  i  en  Blanding 
af  1  Del  Vand  og  1  Del  raa  Saltsyre  eller,  hvor  Pletterne  er  særligt  fremtrædende, 
i  stærk,  raa  Saltsyre.  Naar  de  gule  Skjolder  opløser  sig,  skylles  Syren  af  med 
rigeligt  Vand. 

Denne  Methode,  der  er  mig  meddelt  af  Hr.  cand.  pharm.  Jules  Ferd.  Lund, 
»Kemisk  Oplysningskontor  for  Haandværkerne«,  Rømersgade  24,  har  været  for¬ 
søgt  i  Praksis,  hvor  den  har  givet  gode  Resultater. 

Med  det  Samme  vil  jeg  gærne  henlede  Læsernes  Opmærksomhed  paa  oven¬ 
nævnte  Kontor,  som  med  stor  Beredvillighed  og  Grundighed  og  -  saa  mærke¬ 
ligt  det  end  lyder  —  aldeles  gratis  giver  Oplysninger  og  gode  Raad  til  alle,  der 
henvender  sig  til  det  med  Spørgsmaal  af  teknisk-kemisk  Natur.  K.  V. 


FORSKELLIGT. 


Raad-  og  Domhuset  paa  Nytorv.  1  de  Lokaler,  der  tidligere  benyttedes  af 
Overpræsidiets  Sekretariat,  er  der  nu  bleven  indrettet  Architektkontor  og  Tegne¬ 
stuer,  hvor  man  er  gaaet  i  Gang  med  at  forandre  og  ombygge  Raad-  og  Dom¬ 
husets  forskellige  Lokaler,  der  i  Fremtiden  udelukkende  skal  benyttes  til  Retterne 
og  Politiet.  Saaledes  skal  alle  Magistratens  tidligere  Lokaler  tages  i  Brug  af 

Politi  og  Domstole,  og  disse  sidste  vil  blive  udvidede  med  2  nye  Kriminalretter, 
saa  at  der  ialt  bliver  8  Kriminalkamre. 

Politiet  kommer  til  at  residere  i  Stueetagen,  hvor  Borgerrepræsentantsalen 
indrettes  til  Hovedpolitikontor ,  medens  Politidirektøren  faar  sine  Lokaler  med 
Parolstue  ud  mod  Kattesundet.  Herovre  vil  ogsaa  Sædelighedspolitiet  finde  Husly 
med  egen  ugenert  Adgang  og  særlig  Trappe  fra  Gaden,  iste  Sal  optages  væsent¬ 
lig  af  Retterne,  saaledes  at  Overretten  beholder  sine  nuværende  Lokaler,  medens 
den  offentlige  Politirets  Lokaler  indrettes  til  tre  Kriminalkamre.  Her  vil  ske  en 
væsentlig  Forbedring,  idet  de  tidligere  »Skabe«  bliver  afløste  af  lyse  Celler  med 
Centralvarme  og  anden  Komfort  —  for  øvrigt  bliver  disse  Celler  tillige  med 
Kælderen  og  Arkivlokalerne  de  eneste,  hvor  Centralvarme  anvendes;  i  de  andre 
Lokaler  bibeholdes  de  gamle  Kakkelovne. 

1  den  store,  røde  Gaard  i  Hestemøllestræde,  hvor  Magistraten  tidligere  har 
haft  sin  Fattigafdeling,  vil  der  blive  indrettet  Brevskriverkontorer  og  Pantebogs- 
arkiv.  Hertil  henlægges  ogsaa  i  Fremtiden  den  offentlige  Politirets  Lokaler. 
Det  er  Meningen  at  forbinde  denne  Bygning  og  Domhuset  med  en  overdækket 
Bro  til  Transport  af  Fanger  o.  s.  v.  Broen  skal  saa  vidt  muligt  holdes  i  Stil 
med  de  nuværende,  der  forbinder  Domhuset  med  Arrestbygningen.  Samtidig 
vil  den  røde  Facade  blive  pudset  og  bringes  i  Samklang  med  det  øvrige  Dom¬ 
hus’s  Facader. 

¥ 

I  Anledning  af  Feslen  paa  Raadhuset  den  12.  Januar  har  »Svenska  Teknolog¬ 
foreningen  «s  Afdeling  for  Husbygningskunst  afsendt  en  Adresse  til  Architekt 
M.  Nyrop.  I  Adressen  omtales  den  store  Betydning,  dette  hans  Mesterværk  har 
for  den  nordiske  Bygningskunst. 

¥ 

Den  polytekniske  Eksamen  i  Januar  iyoy.  Ved  denne  bestod  følgende  Kan¬ 
didater  Eksamen  for  Bygningsingeniører: 

iste  Karakter  med  Udmærkelse:  B.  O.  Bay,  V.  J.  F.  Cohen,  J.  M.  Esmarch, 
G.  A.  F.  Jeppesen,  iste  Karakter :  J.  Thorlaksson,  K.  S.  Gnudtzmann,  A.  K. 
Ladegaard,  H.  D.  Heimann,  J.  Mathiesen,  B.  Bonnesen,  K.  N.  Højgaard,  J. 
Holmberg,  L.  J.  Jørgensen,  A.  C.  D.  Rath,  G.  V.  F.  Bryndum,  J.  H.  F.  Hansen, 
J.  K.  Y .  Kiistensen,  G.  A.  C.  Hansen,  F.  C.  Rosenstand.  2den  Karakter :  T. 
Hansen,  K.  V.  Koch,  A.  J.  Andersen,  O.  A.  Born,  N.  C.  Ebbesen,  G.  E.  Hansen, 
V.  J.  K.  H o walt,  B.  B.  Zeuthen,  A.  C.  Nielsen,  J.  C.  Thomsen,  S.  A.  Sørensen! 
J.  Bjerre,  N.  C.  N.  Esbjerg,  N.  T.  Beyer,  H.  J.  Brøchner-Larsen,  F.  Alling! 
A.  Haugsted,  P.  J.  Kaufmann,  A.  E.  Evers,  J.  F.  Rasmussen.  1  Kandidat  fik 
3  die  Karakter. 

3  Kandidater,  som  fik  Udsættelse  med  Eksamen  i  Januar  1902,  har  i  Aarets 
Løb  bestaaet  denne  med  følgende  Resultat: 

2den  Karaktel .  H.  H.  Just,  C.  L.  Lawerentz,  S.  O.  Nyegaard. 

¥ 

Nye  tekniske  Skoler.  I  den  af  Folkethingets  Finansudvalg  aff'attede  Betænk- 
mng  angaaende  Forslag  til  Finanslov  for  1903—4  findes  bl.  a.  følgende  Tilskud 
til  Opførelsen  af  tekniske  Skoler,  nemlig  8200  Kr.  til  en  teknisk  Skole  i  Lyngby 


ved  Kjøbenhavn,  3000  Kr.  til  en  ny  Bygning  for  den  tekniske  Skole  i  Herning 
og  4600  Kr.  til  en  ny  Bygning  for  den  tekniske  Skole  i  Nibe. 

Opførelsen  af  Skolen  i  Lyngby  vil  efter  den  godkendte  Byggeplan  andrage 
24,700  Kr.,  Grundens  Værdi,  ca.  2000  Kr.,  iberegnet;  Bygningen  i  Herning 
menes  at  ville  koste  14,000  Kr.  ud  over  det  forventede  Statstilskud,  og  Skolen 
i  Nibe  vil  beløbe  sig  til  ca.  13,900  Kr. 

¥ 

Slagtehusanlæg  for  Kristianici.  Norsk  Tidsskrift  for  Haandværk  og  Industri 
meddeler,  at  der  skal  være  Udsigt  til,  at  Planen  om  Opførelsen  af  et  stort, 
moderne  Slagterianlæg  i  Kristiania  meget  hurtigt  kan  blive  til  Virkelighed,  idet 
en  Del  ansete  Mænd  i  kommunale  og  videnskabelige  Kredse  i  nævnte  By  vil 
ta^e  Sagen  op  og  søge  den  fremmet  ved  privat  Kapital,  heri  støttet  af  erfarne 
og  kapitalstærke  Mænd  i  Danmark. 

Metersystemet  i  England.  En  Forening  under  Navnet  »Decimal  Association« 

har  dannet  sig  i  England  for  at  arbejde  for  Indførelsen  af  Decimalsystemet  i 

Maal  og  Vægt.  Et  ret  betydeligt  Antal  af  Parlamentets  Medlemmer  interesserer 

sig  stærkt  for  Sagen. 
b  1  ^ 

I  Venedig  har  Borgerrepræsentationen  bevilget  330,000  Lire,  som  skal  an¬ 
vendes  til  at  støtte  Regeringens  Bestræbelser  for  at  istandsætte  forskellige  monu¬ 
mentile  Bygninger  i  Venedig.  Til  Genopførelsen  af  Kampanilen  har  Regeringen 
bestemt  at  anvende  V2  Million  Lire,  desuden  har  Venedigs  Borgerrepræsentation 
bestemt,  at  der  efterhaanden  skal  anvendes  1  Miil.  Lire  til  Istandsættelsesarbejder 
ved  forskellige  Bygninger. 

Z  Nærheden  af  Pompeji  ved  Sornofloden  har  man  fundet  en  anden  By,  som 
er  b  even  begravet  flere  Aarhundreder  før  Pompeji,  ved  et  Udbrud  af  Vesuv. 
Regeringen  agter  at  foretage  Udgravninger  paa  Stedet. 

* 

Det  antike  Theater  i  Fiesole  ved  Florents.  Selskabet  for  klassiske  Studier  i 
Florents  har  besluttet  at  gennemføre  en  Rekonstruktion  af  det  antike  Theater, 
som  stammer  fra  den  romerske  Tid  og  blev  fundet  i  1809  af  Baron  Schellers- 
heim  og  senere  i  1873  nærmere  undersøgt.  Det  er  Hensigten  hvert  Foraar  at 
opføre  klassiske  Tragedier  paa  dette  Theater. 

* 

En  nyopført  Kunstindustri-  og  Ha  andværker  skole  i  Charlottenhurg  ved  Berlin  blev 
taget  i  Brug  i  Slutningen  af  forrige  Aar.  Den  smukke  Bygning  er  udført  efter 
Tegninger  af  Statsbaurath,  Architekt  Bartring  i  Charlottenburg ;  den  ligger  paa 
Hjørnet  af  Wilmersdorfer-  og  Brauhofstrasse.  Byggeomkostningerne  har  været 
670,300  Mk. 

VILLA  I  HELLERUP. 


Den  her  afbildede  Villa  er  opført  for  Ingeniør  Engelhardt,  og  Opgaven  var 
paa  en  forholdsvis  smal  Grund  paa  Callisensvej  i  Hellerup  at  opføre  en 
Villa  til  Sommer-  og  Vinterbrug.  Bygningen  indeholder  foruden  de  i  Stueplanen 


viste  Rum,  hvor  der  bl.  a.  er  Soveværelse 
for  Ejerens  gamle  Moder,  tillige  i  Tag¬ 
etagen  2de  Soveværelser  med  tilstødende 
Arbejdsværelser  for  Ingeniøren  og  hans 
Søster,  Gæsteværelse,  Badeværelse,  Mørke¬ 
kammer  og  Pigeværelse.  I  Kælderen  findes 
indrettet  et  stort  Rum  til  Billardværelse. 

Bygningen  er  udført  groft  pudset  og 
hvidtet,  Taget  er  dækket  med  blaaglaserede 
Teglsten.  I  Dagligstue  og  Spisestue  er 
anvendt  hvide  Fajanceovne,  som  er  ned- 
tagne  fra  et  nu  ombygget  kjøbenhavnsk 
Beboelseshus  fra  det  forrige  Aarhundrede. 

Byggesummen  har  været  22,000  Kr., 
og  de  Haandværkere,  der  har  udført  Ar- 


V-l  1  i  f-f- 1-1  -I  - 1  f  -  f* 

BEBOELSESHUS  I  KØLN.  ARCHLTEKT  LUDWIG  EBLER. 

bejdet,  er  Murmester  Lehmberg  af  Gentofte,  Tømmermester  Simon  Rasmussen 
og  Snedkermester  Ludvig  Andersen  af  Hellerup  samt  Malermester  Oluf  S. 
Nielsen  fra  Kjøbenhavn.  Blikkenslager-,  Gas-  og  Vandarbejdet  er  udført  af  In¬ 
geniør  Kr.  Noe  Harboe.  t  t  7 

_  Lauritz  J.  Larsen. 

VILLA  I  BERLIN-STEGLITZ.  ARCHITEKT  PROF.  J.  M.  OLBRICH. 


TYSKE  BYGNINGER. 


Blandt  de  mange  tyske  architektoniske  Værker,  som  fremkommer,  er  desværre 
kun  en  meget  ringe  Del  af  Interesse  for  dansk  Bygningskunst.  De  senere 
Aars  Bestræbelser  for  at  frembringe  noget  nyt  —  eller  om  man  vil  en  ny  Stil 
har  selvfølgelig  affødt  en  Mængde  Bygninger,  som  man  har  Vanskelighed  ved 
at  tage  for  ramme  Alvor,  men  der  findes  tillige  —  og  navnlig  for  de  sidste 

Aars  Vedkommende,  hvor  Bevægelsen  er  falden  noget  mere  til  Ro  —  en  Del 
Arbejder,  der  dog  maa  betragtes  med  Interesse. 

Som  Eksempler  herpaa  gengiver  vi  hosstaaende  et  Par  smaa  Privatbygninger. 
De  skyldes  Architekterne  Ludvig  Ebler  og  Prof.  J.  M.  Oi.brich,  hvoraf  den  sidste 
særligt  udmærker  sig  ved  en  vis  Enkelhed  i  Fladernes  Behandling,  og  desforuden 
viser  Ejendommelighed  og  Omhu  i  Detailens  Udarbejdelse.  Den  førstnævnte 
røber  i  sine  Vinduesformer  os  sine  stiliserede  Planteformer  sit  nære  Slægtskab 
med  den  nyere  Wienerarchitektur. 

Billederne  er  stærkt  formindskede  Gengivelser  af  et  stort  Værk,  »Neue 
Architektur«,  udkommet  paa  Friedr.  Wolfrum  &  Co. s  Forlag  i  Wien  og  Leipzig. 
Værket,  der  foreligger  komplet  i  4  Leveringer,  findes  til  Gennemsyn  i  Ludvig 
Schiiths  Boghandel  i  Nygade. 


FEJL  VED  VENTILATIONSANLÆG. 


unstige  Ventilationsindretninger  skal  tjene  til  at  forbedre  et  Værelses  Luft. 


De  skal  skaffe  god,  ufordærvet  Luft  ind  i  Værelset  og  fjærne  den  brugte 
Luft  eller  den  Luft,  der  er  forurenet  ved  Tilblanding  af  forskellige  Stoffer, 
Tobaksrøg  eller  lugtende  Stoffer  af  anden  Art.  Hvor  selvfølgeligt  dette  end  kan 
lyde,  beviser  en  Mængde  fejlagtige  Ventilationsanlæg  dog,  at  der  kun  sjældent 
tages  det  nødvendige  Hensyn  hertil. 

I  enhver  hygiejnisk  Lærebog  kan  man  læse,  at  Aftrækskanaler  alene  ikke 
altid  er  i  Stand  til  paa  betryggende  Maade  at  fjærne  den  fordærvede  Luft.  Lige 
saa  hyppigt  som  der  er  Aftræk  i  en  saadan  Kanal,  kan  Luftstrømmen,  navnlig 
om  Vinteren,  naar  Kanalens  Vægge  er  afkølede,  gaa  i  modsat  Retning  og  blæse 
kold  Luft  ind  i  Værelset  i  Stedet  for  at  bortsuge  den  daarlige  Luft.  Til  Trods 
herfor  træffer  man  stadig  i  Nybygninger  saadanne  enkelte  Aftrækskanaler;  Be¬ 
boeren  føler  sig  beroliget  ved  Synet  af  Aftræksventilen  og  tror,  at  der  er  gjort 
noget  for  hans  Sundhed;  men  om  Kanalen  ventilerer  i  den  rigtige  Retning,  er 
noget,  som  ingen  tænker  paa. 

Hyppigt  findes  der  dog  foruden  Aftrækskanalen  Kanaler  for  Lufttilførsel, 
navnlig  hvor  der  anvendes  Centralopvarmning.  Ved  Varmtvandsopvarmning  ind¬ 
føres  Luften  da  gærne  i  en  Ovnkappe,  ved  Dampopvarmning  enten  bag  eller 
umiddelbart  over  Varmelegemet.  Paa  denne  Maade  maa  Trækket  i  Kanalen  gaa 
i  Retning  af  det  Rum,  som  skal  ventileres,  og  den  kolde  Luft  træder  tilstrække¬ 
ligt  opvarmet  ud  i  Værelset. 

Ved  disse  Tilførselskanaler  syndes  der  dog  ofte  mod  en  af  Hygiejnens 
Hovedfordringer:  at  man  nøje  skal  kende  det  Sted,  hvorfra  Tilførselsluften  tages. 
Architekten  modsætter  sig  ofte  paa  det  bestemteste,  at  Tilførselskanalen  føres  frit 
ud  paa  Facaden.  Varmelegemet  anbringes  da  ikke  i  Vinduesfordybningen  —  hvad 
Nussbaum  har  paavist  er  af  stor  Betydning  for  den  ligelige  Fordeling  af  Varmen 
i  Værelset  men  i  Nærheden  af  Korridorvæggen.  Tilførselskanalen  gaar  fra 
Korridor  til  Værelse,  og  Luften  tages  i  Reglen  fra  Korridoren  i  Nærheden  af 
Gulvet.  Er  Korridorluften  virkeligt  ren,  er  der  intet  at  sige  hertil,  men  det  er 
den  kun  i  de  færreste  I  ilfælde.  I  større  Bygninger,  med  offentlige  Kontorer, 


Retslokaler  el.  lign.,  benyttes  Korridorerne  ofte  til  Venteværelse  for  Publikum, 
og  Luften  forandres  ikke  blot  i  kemisk  Henseende,  men  fyldes  ogsaa  af  Støv, 
der  ved  den  stadige  Passage  hvirvles  op,  holdes  svævende  og  —  da  Tilførsels¬ 
kanalerne  saa  godt  som  aldrig  er  forsynede  med  Luftfilter  —  føres  direkte  ind 
i  det  Lokale,  som  skal  ventileres.  Det  nytter  kun  lidt,  at  Varmelegemerne  i 
Korridorerne  —  der  i  offentlige  Bygninger  i  Reglen  ligger  ud  mod  Gaarden  — 
er  anbragte  i  Vinduesfordybningerne  og  staar  i  Forbindelse  med  Friskluftskanaler, 
der  munder  ud  i  fri  Luft,  Korridorluften  staar  da  under  et  vist  Tryk  og  presses 
ikke  blot  gennem  Ventilationskanalerne,  men  ogsaa  gennem  de  tilfældige  Revner 
og  Fuger  i  Dørene  ind  i  Arbejdsrummene. 

Navnlig  i  Skoler  finder  en  voldsom  Støvudvikling  Sted,  naar  flere  Hundrede 
Børn  efter  Frikvarteret  passerer  Korridorerne,  og  der  kan  derved  trænge  hele 
Støvskyer  ind  i  Klasseværelserne. 

At  man  i  private  Huse,  Hoteller  og  lignende  med  Korridorventilation  kan 
generes  i  høj  Grad  af  Lugt  fra  Køkkener  o.  s.  v.,  er  jo  ogsaa  en  kendt  Sag. 

Men  selv  om  man  kender  det  Sted,  hvorfra  den  friske  Luft  tages,  og  Luften 
gaar  upaaklagelig  ren  ind  i  Tilførselskanalen,  kan  den  undervejs  i  denne  for¬ 
urenes,  hvis  Kanalens  Vægge  er  af  porøst  Materiale.  Man  hat  saaledes  Esketn- 
pler  paa,  at  Luften  i  saadanne  Kanaler,  udførte  af  almindeligt  Murværk,  er  bleven 
forurenet  af  Luftarter  fra  Grunden,  Gas  fra  utætte  Ledninger,  Kloakluft  el.  lign. 

Ved  de  i  Værelset  indmundende  Tilførselskanaler  opnaas  paa  ingen  Maade 
Sikkerhed  for,  at  Luften  i  Aftrækskanalen  stedse  er  i  opadstigende  Strømning. 
Hvis  den  Luft,  der  ved  Hjælp  af  Varmelegemet  suges  ind  i  Værelset  gennem 
Tilførselskanalen,  finder  en  bekvemmere  Vej  ud  gennem  de  naturlige  Aabninger 
ved  Døre  og  Vinduer,  saa  finder  den  ikke  paa  at  forsøge  at  overvinde  den 
Modstand,  som  den  kolde  Luftsøjle  i  Aftrækskanalen  frembyder.  Man  kan  i 
Byer,  hvor  Luften  er  stærkt  opfyldt  af  Sod,  iagttage,  at  der  i  alle  Værelser, 
hvor  om  Vinteren  Aftrækskanalerne  holdes  aabne  samtidigt  med,  at  der  tilføres 
frisk  Luft  gennem  Tilførselskanaler,  paa  Gulvet  foran  Aftrækskanalerne  dannes 
en  trekantet  Sodplet,  med  Spidsen  ind  mod  Værelsets  Midte.  Holder  man  en 
brændende  Tændstik  foran  Aftræksaabningen,  blæser  Flammen  ind  i  Værelset, 
og  Sodpletten  er  et  Bevis  for,  at  den  Luft,  der  ad  denne  Vej  trænger  ind,  ikke 
er  særligt  ren.  I  saadanne  Tilfælde  bevirker  baade  Tilførsels-  og  Aftrækskanalen 
en  Forurening  af  Værelsets  Luft,  den  ene  bringer  fordærvet  Korridorluft,  den 
anden  sodfyldt  Luft  fra  Taget  ind  i  Værelset. 

Man  bør  kun  indrette  Aftrækskanaler,  hvor  man  tillige  sørger  for,  at  Luft¬ 
strømmen  heri  gaar  den  rigtige  Vej.  At  anbringe  en  Gasflamme  i  Kanalen, 
saaledes  som  Pettenkofer  har  anbefalet,  er  godt  men  dyrt.  Aftrækskanaler  uden 
Tilførselskanaler  maa  ogsaa  forkastes,  fordi  man  ikke  kan  gaianteie  foi,  hvoifia 
den  indstrømmende  Luft  stammer.  Man  har  ofte  set,  at  Luft  fra  Køkkener, 

Klosetter  o.  lign.  er  trængt  ind  gennem  Dørspalter  eller  gennem  Gulvet,  og 

Ventilationsanlæget  forværrer  altsaa  ogsaa  her  Luften  i  Stedet  for  at  forbedre 

den,  og  det  des  mere,  jo  stærkere  Kanalen  trækker. 

I  de  senere  Aar  forsyner  man  de  isolerede  Aftrækskanaler  med  Ventilatorer 
for  a t  »forbedre«  Ventilationen.  Navnlig  findes  disse  i  Koncertsale,  forsamlings¬ 
sale  og  Kafélokaler,  hvor  det  kommer  an  paa  hurtigt  og  grundigt  at  ophæve 

ubehagelige  Tilsandinger  til  Luften  —  Kulsyre,  Vanddampe,  Tobaksrøg.  Man 
søger  stadig  at  forbedre  disse  Ventilatorer,  for  at  de  i  kortest  mulige  Tidsrum 
kan  suge  saa  megen  Luft,  som  muligt,  bort,  og  især  benytter  man  Ventilatorer 
med  elektrisk  Drivkraft,  fordi  de  er  relativt  billige.  De  roses  meget  af  Installa¬ 
tørerne,  der  nøjagtigt  opregner,  hvormange  Omdrejninger  en  saadan  Ventilator 
gør  i  Minuten  og  hvor  megen  Luft,  den  fjærner;  men  at  der  for  hver  Liter 
uddreven  Luft  skal  strømme  en  ny  Liter  ind  i  Rummet,  og  at  der  altsaa  skal 
skaffes  en  Passage,  hvor  den  friske  Luft  kan  strømme  ind,  skænker  de  sjældent 
en  Tanke.  Eller  ogsaa  vil  de  ikke  tænke  derpaa,  fordi  Anbringelsen  af  en  Fri- 
luftskanal  vil  bevirke  Træk  i  Lokalet,  der  gør  Driften  af  Ventilatoren  mindre 
behagelig.  Derfor  synes  det  bekvemmere  at  lade  Luften  strømme  ind  gennem 
alle  tilfældige  Aabninger,  og  saa  maa  Gæsterne  selv  om,  hvorledes  de  finder  sig 
tilpas  i  den  Luft,  de  kommer  til  at  indaande. 

I  den  Artikel*),  hvoraf  disse  Linier  er  et  Uddrag,  anføres  et  karakteristisk 
Eksempel:  I  et  Restaurationslokale,  med  et  Rumindhold  paa  250  Kbm.,  og  som 
opvarmedes  ved  en  Kaminovn  af  ældre  Konstruktion,  indsættes  en  elektrisk 
dreven  Ventilator  for  at  raade  Bod  paa  den  ofte  generende  Tobaksrøg  i  Lokalet. 
Aftræksrøret  er,  som  sædvanligt,  anbragt  i  Nærheden  af  Loftet.  Ventilatoren  gør 
1500  Omdrejninger  i  Minuten  og  fjærner  i  samme  Tidsrum  50  Kbm.  Luft. 
Theoretisk  er  altsaa  Lokalets  Luft  i  Løbet  af  5  Minntter  erstattet  med  frisk  Luft. 
Men  en  saadan  Udsugning  staar  ikke  i  Forhold  til  de  forhaanden  værende 
Sprækker  og  Utætheder,  og  det  er  umuligt  for  disse  at  lade  en  tilsvarende 
Luftmængde  passere  ind  i  Lokalet.  Der  vilde  altsaa  opstaa  et  luftfortyndet  Rum 
i  Lokalet,  hvis  dette  ikke  modvirkedes  ved,  at  Trækket  i  Skorstenen  forandredes 
og  gik  den  modsatte  Vej,  hvorved  Forbrændingsprodukterne  fra  Ovnen  pressedes 
ud  i  Lokalet.  I  mindre  end  fem  Minutter,  efter  at  Ventilatoren  er  sat  i  Gang, 
er  Luften  i  Lokalet  fyldt  med  Forbrændingsprodukter. 

Selv  om  dette  Eksempel  maaske  er  ret  enestaaende,  viser  det  dog,  hvor 
forsigtig  man  skal  være  ved  Anlæget  af  en  kunstig  Ventilation.  T  p 


»SELSKABET  FOR  DEKORATIV  KUNST« 


et  blev  med  Rette  straks  fastslaaet  af  Kunstnerne,  af  Bladene  og  af  det  store 


-1 — '  Publikum,  at  den  Udstilling,  som  Selskabet  for  dekorativ  Kunst  har  aabnet 
i  Nybygningen  ved  Nikolai  Taarn,  er  en  Succes.  Selskabet  er  som  bekendt 
ganske  ungt;  man  kunde  derfor  ikke  paa  Forhaand  være  sikker  paa,  at  en  Ud¬ 
stilling  saa  kort  Tid  efter  dets  Dannelse  vilde  lykkes.  Men  her  er  virkelig  noget 
at  se  og  noget  at  lære.  Den  lidt  for  ængstelige  Per-N ittengrynsagtige  kan  af 
den  dristigt  paagaaende  tilegne  sig  lidt  mere  Dristighed,  og  omvendt  kan  den, 
der,  kunstnerisk  set,  tramper  hen  over  al  Tradition,  maaske  lære,  at  det  baader 
ham  bedst  at  slaa  lidt  koldt  Vand  i  Blodet.  —  Ja,  dersom  det  gik  saaledes, 
kunde  der  maaske  af  dette  meget  brogede,  meget  forskellige  fremspire  en  Stil, 


*)  Prof.  Kurt  Wolf:  Ueber  einige  Fehier  bei  Ventilationsanlagen.  Gesundheits-Ingenieur 
XXVI.  Jahrg.  No.  1. 

rummelig  nok  for  de  mere  ejendommelige,  ordnende  og  vejledende  for  de  jævnere 
Begavelser,  der,  særlig  for  Kunsthaandværkets  Vedkommende,  i  det  lange  Løb 
m aaske  i  lige  saa  høj  Grad  som  de  første,  bidrager  til  at  højne  Smagen. 

De  gamle  Ting,  som  vi  beundre,  skyldes  jo  ofte  slet  ikke  fremragende 
Kunstnere,  stammer  ofte  fra  en  beskeden  Kunsthaandværker,  der  kun  har  haft 
Kærligheden  til  sit  Fag  og  et  indgaaende  Kendskab  til  Materialet  at  bygge  paa 
og  ved  at  se  og  lære  har  faaet  sine  Øjne  slebne. 

Kunstnerne  er  nu  et  løjerligt  Folkefærd;  hvor  vi  ærligt  skulde  sige  vor 
Mening,  rakker  vi  til  efter  Noder,  og  vi  rose  ofte  i  vilden  Sky,  hvor  vi  kunde 
nøjes  med  jævnere  Udtryk  for  vor  Glæde  over  en  skøn  Ting,  der  dog  ved 
nøjere  Eftersyn  viser  sig  ikke  at  være  uangribelig. 

Og  lad  mig  sige  det  straks :  Uangribelig  er  maaske  intet  af  det,  der  er 
udstillet. 

Et  Par  dejlige  Skabe  skæmmes  betydeligt  af  et  banalt  Galleri,  et  pompøst 
Sovekammermøblement  —  med  virkningsfuld  Indlægning  —  af  Motiver,  hentede  fra 
Tømmerkonstruktioner,  et  bredt  anlagt  Møblement  til  et  Atelier  virker  paa  sine 
Stedei  klodset,  og  dets  Stole  taaler  daarligt  at  ses  fra  Siden.  Et  prægtigt,  ovalt 
Spisebord  har  den  beklagelige  Mangel,  at  man  absolut  vil  støde  sig  nederdræg¬ 
tigt  paa  de  skarpkantede  Ben,  der  er  anbragt  helt  ude  ved  Kanten  af  Pladen. 
En  meget  opfindsom  —  omend  ikke  altid  helt  original  Kunstner  —  synes  det 
at  skorte  paa  fin  Farvesans.  Et  Sovekammermøblement,  i  hvilket  der  ved  An¬ 
vendelse  af  dels  ferniseret  (lyst)  og  dels  bejtset  (mørkt)  Fyrretræ,  er  opnaaet 
en  ret  betydelig  Farvevirkning  for  en  billig  Penge,  lider  af  Kunstnerens  Mangel 
paa  konstruktiv  Sans  og  hans  alt  for  store  Tilbøjelighed  til  at  anvende  allegori¬ 
ske,  symbolske  Motiver.  Et  beskedent  anlagt,  hyggeligt  tænkt  Møblement  til  et 
Herreværelse  har,  til  Irods  for  den  fine  Tegning  i  Indlægningen,  mistet  adskil- 
ligt  netop  i  Retning  af  Hyggelighed  —  dels  ved  sin  alt  for  store  Pertentlig¬ 
hed  og  dels  ved  en  mindre  heldig  Sammenstilling  af  Farver  i  de  indlagte 
Motiver. 

Lysekroner,  der  vidner  om  Kunstnerens  Evne  til  at  »drive«,  er  faldet  min¬ 
dre  heldig  ud  paa  Grund  af  utilbørlige  konstruktive  Mangler  —  det  virker  ikke 
godt,  naar  Metallet  klaskes  sammen  med  Søm,  hvor  en  organisk  Forbindelse 
ikke  vilde  være  vanskelig  at  opnaa. 

Udstillingen  vidner  om  et  energisk  Arbejde  blandt  de  Kunstnere,  der  giver 
sig  af  med  dekorativ  Kunst,  en  energisk  Stræben,  og  er  heldigvis  næsten  kemisk 
fri  for  de  »europæiske«  Smagløsheder.  Det  er  gennemgaaende  dansk  Kunst,  hel¬ 
ses,  dansk  Kunst  med  dennes  Fortrin  og  Mangler.  Det  er  dannet  Selskab,  man 
befinder  sig  i,  og  til  Trods  for  den  betydelige  Forskel  i  Smagsretning,  virker 
Udstillingen  rolig  og  samtidig  festlig,  og  det  fornøjelige  er,  at  dette  gode  og 
smukke  Resultat  er  naaet,  skønt  der  ikke  er  øvet  Censur,  og  kun  i  meget  faa, 
eller  rettere  ganske  enkelte  Tilfælde,  har  Udstillingskomiteen  benyttet  sig  af  sin 
»Henstillingsret«,  d.  e.  Retten  til  at  anmode  en  Udstiller  om  at  tage  Ting  tilbage. 

Dette  betyder,  at  Selskabet  paa  en  virkningsfuld  Maade  har  slaaet  til  Lyd 
for  sin  Eksistens,  at  det  tæller  Talenter,  betydelige  nok  til  at  sikre  denne,  og 
at  ingen  af  dens  Medlemmer  staar  under  Lavmaalet. 

FORSKELLIGT. 


Langelinies  Pavillon ,  der  er  opført  efter  Tegning  af  Architekt  Fritz  Koch 
og  hvoraf  der  fandtes  Tegninger  i  »Architekten«s  Aargang  IV,  Afd.  A,  Nr.  24, 
blev  i  Søndags  aabnet  for  Publikum,  efter  at  den  de  foregaaende  Dage  var  bleven 
højtidelig  indviet  ved  Fester  for  Autoriteter,  Presse  og  Yachtklubbens  Medlemmei. 
De  smukke,  lyse  Lokaler,  hvor  man  overalt  selv  i  de  mindste  Enkeltheder  sporer 
Architektens  sikre  og  maalbevidste  Kunst,  vil  sikkert  blive  et  yndet  Tilflugtssted 
ikke  blot  for  Yachtklubbens  Medlemmer,  men  ogsaa  for  de  talrige  Kjøbenhavnere, 
der  lægger  deres  daglige  Spadseretur  ud  over  Langelinie. 

Vi  skal  i  et  senere  Nummer  bringe  nogle  Billeder  af  Bygningens  Enkelt¬ 
heder. 

¥ 

Prisopgaven  angaaende  Indretning  af  de  bedste  og  billigste  Svinestalde.  Som 
omtalt  i  » Architekten«s  Aargang  IV,  Afd.  B,  Side  203,  udsatte  de  samvirkende 
Landboforeninger  og  Andelsslagterier  i  sin  Tid  en  Prisopgave  angaaende  Indret¬ 
ning  og  Byggeplan  for  praktiske  Svinestalde.  Der  indkom  ved  Fristens  Udløb 
206  Besvarelser,  af  hvilke  Bedømmelsesudvalget  enedes  om  at  præmiere  de  lire, 
saaledes  at  to  fik  2den  Præmie  og  to  Opmuntringspræmie.  Præmierne  tilfaldt 
følgende:  2den  Præmie,  300  Kr.,  Forsøgsassistent  N.  Bech,  Villa  Skovbryn, 
Fljallese  St. ;  2den  Præmie.  300  Kr.,  Konsulent  Otto  Pedersen,  Allerup,  Højby 
St.,  i  Forening  med  Bygmester  J.  Rasmussen,  Sønder  Næraa,  Aarslev  St.  Af 
Opmuntringspræmierne  tilfaldt  en  paa  200  Kr.  Tømmermester  D.  Rasmussen, 
Forstander  for  Ollerup  Haandværkerskole  ved  Svendborg,  og  en  paa  100  Kr. 
Tømmermestrene  A.  Andersen  &  Co.,  Sønbjerg  pr.  Uglev  St.  Udvalget  har  ikke 
fundet  Anledning  til  at  uddele  første  Præmier,  fordi  der  i  ingen  af  Besvarelserne 
er  lagt  Vægt  paa  at  bygge  Svinestaldene  paa  billigste  Maade. 

¥ 

Industribørsen  i  Kjøbenhavu.  I  City  passagen,  Østergade  26,  har  et  Aktie¬ 
selskab,  hvis  Bestyrelse  bestaar  af  Grossererne  Ivar  Hjort  og  Lassen,  Overrets¬ 
sagfører  R.  Ipsen  og  Korrespondent  Georg  Jacobsen,  aabnet  et  ca.  1100  Kva¬ 
dratalen  stort  Udstillingslokale,  hvor  Fabrikanter  og  Handlende  for  kortere  eller 
længere  Tid  kan  leje  Udstillingsplads  for  en  daglig  Pris  af  10 — 13  Øre  pr. 
Kvadratalen. 

Lokalerne,  der  er  beliggende  paa  2den  Sal  ud  mod  Østergade,  er  fra  i 
Lørdags  gratis  tilgængelige  for  Publikum.  Hvis  Ideen  slaar  an  —  hvad  man 
efter  Besøget  i  de  forløbne  Dage  har  Anledning  til  at  tro  —  er  det  Bestyrelsens 
Mening  at  udvide  Lokalerne  og  bl.  a.  foranstalte  en  permanent  Udstilling  af 
nyere  Bygningsmaterialicr. 

KJ  0  B  EN  HAVN 

DEN  I  3.  FEBRUAR  I  903 
5.  A ARGANG  N?  20 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  v 


CASTEL  BÉRANGER. 


Af  de  store  Kulturlande  er  det  England  og  Tyskland,  der  i  de  sidste  De- 
-  cennier  er  gaaet  i  Spidsen  for  den  kunstneriske  Udvikling  af  Architek- 
turen,  men  navnlig  af  Kunsthaandværket.  Ved  talentfulde  og  energiske  Kunst¬ 
neres  Bestræbelser  har  der  udviklet  sig  nye  og  ejendommelige  Former  i  engelsk 
Kunst.  Det  berømte  og  udmærkede  Tidsskrift  »The  studio«,  hvor  de  nye  Frem- 


CASTEL  BÉRANGER. 

bringelser  afbildes  og  omtales,  har  været  som  det  faste  Støttepunkt  for  hele  den 
nye  Retning  og  har  udøvet  stor  Indflydelse  paa  andre  Lande.  Tyskerne  har 
ikke  villet  staa  tilbage  og  har  optaget  Ideerne,  men  ikke  just  forbedret  dem. 
Kunstnere  som  Østerrigeren  Olbrich  og  Belgieren  Van  de  Veide  har  skabt  noget 
nyt  og  dannet  Skole'.  I  dansk  Kunst  har  Studio-Tankerne  kun  spillet  en  under¬ 
ordnet  Rolle  og  vil  neppe  have  stor  Fremgang.  Med  al  den  bestikkende  Glans, 
der  er  over  dem,  synes  de  dog  ikke  ret  at  ville  egne  sig  for  vort  Naturel,  og 

det  er,  som  om  vi  ikke  kan 
slaa  os  til  Ro  med  dem.  I 
den  Elegance,  hvoraf  de  er 
prægede,  savnes  ofte  en  dy¬ 
bere  Følelse,  og  det  lette,  spil¬ 
lende,  i  høj  Grad  virtuosmæs¬ 
sige  Snit,  der  er  over  dem, 
vil  ikke  finde  fast  Fodfæste  i 
vor  tungere,  mere  haandfaste 
og  man  tør  maaske  sige  ær¬ 
ligere  Maade  at  se  Tingene 
paa.  I  Længden  forekommer 
Studio-Stilen  os  noget  manie¬ 

reret  ,  og  dette  gælder  vel 
endnu  mere  de  andre  moderne 
Retninger,  der  ofte  synes  at 
slaa  over  i  Karikaturen  ved 
deres  alt  for  spinkle  og  me¬ 
ningsløst  svajende  Former  og 
Linier. 

I  Frankrig  har  en  vis 
Konservatisme  altid  gjort  sig 
gældende,  og  man  har  stadigt 
arbejdet  med  Renaissancen  og 
Rokokoen  som  Udgangspunkt. 

Nutidens  nye  Byggeæmner, 

Jærn  og  Glas  i  hidtil  uanede 

Dimensioner  og  Masser,  har 
del  af  facaden.  modificeret  Formerne ;  der  har 

dannet  sig  nye,  moderne,  stadig 
med  de  ældre  Former  for  Øje.  Det  synes  dog,  som  om  man  nu  ikke  kan 

komme  videre;  der  er  nu  noget  stillestaaende  over  den  franske  Kunsts  Frem¬ 

bringelser,  noget,  der  ligesom  har  overlevet  sig  selv.  Om  Paavirkning  fra  andre 
Lande  er  der  kun  liden  Tale;  blot  rent  sporadisk  har  Englands  og  Tysklands 
og  især  Belgiens  Kunstnere  paavirket  Franskmændene. 

Som  et  særligt  fremtrædende  Eksempel  paa  en  saadan  Indflydelse  skal  her 
omtales  en  Bygning  i  Paris,  der  er  blevet  fuldført  1898.  Den  er  beliggende 

paa  Hjørnet  af  Hameau  Béranger  og  Rue  la  Fontaine.  Tegningerne  til  den  er 

udførte  af  Architekten  Hector  Guimard,  Professor  ved  PEcole  nationale  des  arts 

décoratifs.  Bygningen  kaldes  Castel  Biranger ;  allerede  i  Benævnelsen  Kastel  om 
et  almindeligt  Beboelseshus  er  der  en  Del  Affektation.  Den  er  ret  mærkelig  og 
vel  værd  at  gøre  sig  bekendt  med  —  om  den  end  mindst  af  alt  skal  fremhæves 
som  et  Mønster  til  Efterligning.  Det  interessante  ved  den  er  her  at  se  anvendt 
konsekvent  paa  en  Bygning  med  alle  dens  Enkeltheder  de  Principer  og  For¬ 
billeder,  man  iøvigt  kender  fra  Møbler  og  Dekorationer,  og  som  man  med  et 
meget  betegnende  Udtryk  indbefatter  under  Begrebet  »Knokkelstil«.  Den  frern- 
fremmede  Kunstner,  af  hvis  Ideer  »Kastellet«  er  mest  paavirket,  er  den  begavede 
belgiske  Architekt  Victor  Horta. 


DEL  AF  GAARDEN. 


Planen  fremviser  ikke  noget  særligt  nyt.  Om  en  forholdsvis  smal,  aflang 
Gaard,  aaben  til  Gaden,  grupperer  Bygningen  sig  som  en  almindelig  Lejekaserne, 
der  omslutter  en  cul-de-sac.  Facaderne  i  det  store  og  hele  har  heller  ikke  noget 
usædvanligt  ved  sig,  men  vel  noget  meget  uroligt  og  usammenhængende.  De 
er  opførte  af  forskellige  Materialier,  Mursten,  huggen  Sten,  Kobber  osv.  og  ganske 
rigt  artikulerede  ved  Fremspring,  Altaner,  Karnapper,  forhøjede  Partier,  Gavle 
osv.  Men  det  er  de  i  mylrende  Mængde  forekommende  Enkeltheder,  som  fængsler 
Opmærksomheden;  de  tiltrækker  og  frastøder  paa  samme  Tid.  De  interesserer 
ved  det  nye,  de  bringer  til  Orde;  men  Interessen  svækkes  hurtigt,  og  tilbage 
bliver  kun  et  uendeligt  tomt  Indtryk. 

Med  utrættelig  Flid  og  Taalmodighed  har  Architekten  tegnet  alt,  hvad  der 
findes  i  det  ydre  og  i  det  indre,  lige  indtil  de  mindste  Enkeltheder.  I  og  for 
sig  er  det  jo  ikke  noget  Særsyn,  at  en  Architekt  ved  fremragende  Bygnings- 

værker  beskæftiger  sig  med 
hver  en  Smule;  her  er  det 
dog  drevet  til  den  Yderlig¬ 
hed,  at  selv  Loftskroge,  elek¬ 
triske  Kontakter,  Skruer  og 
Hængsler  paa  Komfurer  osv. 
er  særligt  tegnede.  Og  det 
mærkeligste  er,  at  Archi- 
tekten  bevidst  har  sat  sig  det 
Maal  at  undgaa  den  fjerneste 
Lighed  med  noget  som  helst 
eksisterende ,  arcbitektonisk 
Motiv  og  har  naaet  det,  rig¬ 
tignok  som  oftest  paa  Trods 
af  Fornuftens  og  Skønhedens 
sinrpleste  Love.  Det  er  de 
forunderligste  Former,  der  er 
fremgaaede  af  Motiverne,  og 
disse  er  højst  mærkelige,  da 
de  for  det  meste  i  Ordets 
bogstavelige  Forstand  er  — 
Knokler. 

Der  er  Kaminer  af 
brændt  Ler  og  Sandsten, 
hvis  Overdele  minder  om 


HOVEDINDGANG. 


SIDEINDGANG. 


gennemsavede  Kranier  eller  Bæk¬ 
kenpartier;  der  er  Ornamenter  over 
Døraabninger,  som  genkalde  et  »Ge- 
biss«  i  Ens  Erindring,  Loftskroge 
formede  som  Rygrade,  Komfurdele, 
som  ligner  Ørets  Hammer  og  Am¬ 
bolt,  Dørgreb  og  Vandhaner,  der 
ligefrem  er  Knokler  osv.  Mens 
Facaderne  selv  gør  et  meget  ret¬ 
linet,  ja  næsten  streget  Indtryk,  er 
den  lige  Linie  i  alle  Enkeltheder 
skyet  saa  meget  som  muligt,  i  alt 
Fald  maskeret.  I  Døre,  Porte  og 
Altangittere  er  der  de  særeste  uor¬ 
ganiske  Sving,  og  intet  har  et 
simpelt  og  naturligt  Udseende.  Paa 
Trods  af  alle  Architekturens  kon¬ 
struktive  Regler  anbringes  Søjler 
som  Støtte  under  Spidsbuer.  Ta¬ 
peterne,  af  hvilke  for  Resten  nogle 
er  ganske  nydelige,  har  altid  stærkt 

krusede  og  skarpt  bøjede  og 
slyngede  Mønstre;  i  enkelte 
af  disse  anbringes  nogle 
Væsener,  som  vistnok  skal 
være  Mider  i  Forstørrelse. 

1  Ruderne  er  indlagt  for¬ 
skelligt  farvet  Glas  mellem 
Blysprosser,  altid  i  de  vilde¬ 
ste  Sving.  I  stor  Mængde 
er  der  paa  Facadernt  fast¬ 
hæftet  nogle  kuriøse  »Hav¬ 
heste«  af  Kobber,  stærkt 
stiliserede  og  kantede;  de 
er  ganske  umotiverede,  men 
ret  dekorative.  Men  naar 
man  ved  en  Tankeforbindelse  kommer  til  at  mindes  de  gothiske  Uhyrer  paa 
Notre-Dame-Kirken,  seer  man  ret  egentlig,  hvor  Fantasien  her  er  skrumpet  ind. 

Til  nogle  af  Værelserne  er  der  tillige  tegnet  Møbler  —  lige  saa  mærkelige 
som  Bygningen.  En  Sofa,  der  ser  ud,  som  den  var  sammensat  af  Laarpiber 


INDGANGSPARTI  I  GAARDEN. 

med  Leddene  stødende  mod  hinanden, 
mens  en  latterlig  Stærkasse  er  sat  til 
Vejrs  paa  en  Pind  i  det  ene  Hjørne, 
- —  Blomsterstativer  efter  samme  For¬ 
billeder,  ja,  om  det  saa  er  Tobaks¬ 
krukker,  bar  de  ikke  kunnet  undgaa 
deres  Skæbne.  De  ligner  Hjerne¬ 
kasser,  der  bar  faaet  en  regulær  dansk 
»Skalle«. 

Det  skulde  synes  at  være  umuligt 
for  et  normalt  Menneske  at  finde  sig 
til  Rette  med  slige  perverse  Former 
dagligt  for  Øje;  hvor  bliver  Hyggen 
af,  naar  man  tror  sig  hensat  i  et 
anatomisk  Museum?  Og  dog  er  de 
3 6  Lejligheder,  der  rummes  i  Ejen¬ 
dommen,  lejede  ud.  Ejeren,  der  bal¬ 
ladet  Architekten  have  ganske  frie 
Hænder  og  som  har  haft  det  Mod 
at  opføre  en  saadan  Bygning  og  ofret 
saa  meget  paa  den,  høster  endog  Ud¬ 
bytte  deraf:  den  betaler  sig,  og  det 
til  Trods  for,  at  Lejlighederne  lejes 
utroligt  billigt  ud.  Hvorledes  Regn¬ 
kan  holde  Stik,  er  ikke  let  at  forstaa,  især 
ikke  er  billige.  — 


skabet  er  stillet  op,  og  hvorledes  det 
naar  man  ved,  at  franske  Lejligheder 


TAPETMØNSTER. 


HAVHEST  I  BRONCE. 


SOFA. 

Castel  Béranger  betragtes  som  en  Mærkværdighed,  selv  i  Paris,  og  har  na¬ 
turligvis  sine  fanatiske  Beundrere.  Thi  der  er  jo  altid  Publikum  for  hvad  som 
helst.  I  et  overmaade  skønt  Pragtværk,  der  er  udgivet  med  65  farvetrykte  Tav¬ 
ler,  om  Castel  Béranger,  er  den  ledsagende  Tekst  en  stor  Panegyrik.  Andre 
ser  heldigvis  mere  nøgtern  paa  Sagen  og  finder,  at  man  faar  Mareridt  ved  at 
se  sligt.  For  en  ædruelig  dansk  Betragtning  synes  dette  sidste  at  være  den  rig¬ 
tige  Opfattelse  —  og  en  Efterligning  under  vore  Forhold  vil  næppe  heller 
synes  mulig. 


HOVEDSTADENS  FORSKØNNELSE. 


oreningen  til  Københavns  Forskønnelse  har  allerede  eksisteret  i  en  Række  af 


JL  Aar,  uden  at  dog  dens  Virksomhed  har  sat  Spor,  som  kan  glæde  sig  ved 
nogen  betydelig  Popularitet.  For  et  Aars  Tid  siden  overtog  imidlertid  en  ny 
Bestyrelse  under  Formandskab  af  Architekt  Fritz  Koch  Ledelsen  af  Foreningen, 
og  det  ser  efter  dette  ud,  som  om  en  ny  Periode  i  dens  Liv  er  indtraadt.  1 
denne  Tid  er  der  saaledes  udstillet  paa  Charlottenborg  tre  Projekter,  som  er 
bievne  til  paa  Foreningens  Initiativ ;  disse  Projekter  indeholder  Forslag  til  kunst¬ 
nerisk  Behandling  af  tre  forskellige  Punkter  i  København,  og  da  hvert  af  For¬ 
slagene  rummer  meget  alvorligt  Arbejde  og  virkelig  smukke  Tanker,  fortjener 
de  stor  Paaskønnelse. 

Det  første  af  Projekterne  er  udført  af  Architekt  S.  Lemche;  det  omhandler 
Reguleringen  af  den  Del  af  Langelinie,  som  strækker  sig  fra  Broen  ved  den  en¬ 
gelske  Kirke  og  til  den  lille  Karantænebygning.  Havnevæsenet  har  her  Brug  fol¬ 
en  Del  af  Terrænet  ud  mod  Vandet,  og  agter  derfor  at  flytte  det  høje  Gitter 
længere  ind  paa  Land,  hvorved  Pladsen  i  Nærheden  af  Hvidtfeldts  Monument 
indskrænkes  betydeligt.  I  tre  plastiske  Modeller,  som  i  den  Anledning  er  bleven 
udført,  vises  hvorledes  Terrænet  ser  ud  nu,  hvorledes  Havnevæsenet  agter  at  be¬ 
skære  det  og  endelig,  hvorledes  Architekt  Lemche  mener,  trods  Beskæring,  at 
kunne  bringe  et  smukt  og  harmonisk  Hele  ud  af  Anlæget.  Han  planter  Busket¬ 
ter  op  mod  den  nye  Grænse  og  hæver  Spadserevejen  paa  den  anden  Side  af 
Monumentet  op  til  Kørebanens  Niveau  for  at  skaffe  fri  Udsigt  over  Sundet  fra 
dette  Punkt;  rigtignok  sker  dette  paa  Bekostning  af  nogle  smukke  gamle  Træer, 
som  staar  paa  Kanten  af  Kørebanen,  og  som  sikkert  vil  savnes  meget  i  det  nye 
Anlæg,  om  det  ikke  lykkes  paa  en  eller  anden  Maade  at  bevare  dem.  Monu¬ 
mentet  staaar  nu  engang  hvor  det  staar  —  lidt  lavt  —  og  kan  ikke  godt  flyt¬ 
tes,  men  efter  Architektens  Plan  skal  fremtidig  et  bredt  Trappeparti  føre  ned  til 
en  rund  Plads,  i  hvilken  Monumentet  danner  Midtpunktet  og  i  hvis  Omkreds 
Hække  med  Bænke  foran  danner  smukke  og  hyggelige  Siddepladser.  Planen  ser 
baade  tiltalende  og  gennemførlig  ud,  og  det  maa  haabes,  at  den  i  sin  Helhed 
lader  sig  realisere. 

Det  andet  Forslag,  som  gaar  ud  paa  at  forskønne  Pladsen  ved  Nyhavn, 
hvor  nu  Betelskibet  ligger,  er  udført  af  Architekt  Magdahl  Nielsen.  Dette  Sted 
har  jo  desværre  altfor  længe  henligget  i  en  Tilstand,  der  er  en  Skam  for  vor 
By,  og  det  fremkomne  Forslag  maa  derfor  hilses  med  udelt  Glæde.  Mangfoldige 


—  207 


Gange  har  der  været  Projekter  fremme  angaaende  Benyttelse  af  denne  Plads, 
men  altid  har  det  været  Bygninger,  som  skulde  lægges  der,  og  Forholdene  vilde 
derved  ikke  blive  meget  forbedrede,  idet  man  vilde  lukke  til,  hvor  der  behøve¬ 
des  fri  Udsigt  og  frisk  Luft.  Magdahl  Nielsens  Projekt  virker  som  en  bred  Plov¬ 
fure,  der  med  ét  Tag  rydder  de  uappetitlige  Nødtørftshuse  og  Betelskibet  af  Vejen 
og  aabner  en  prægtig  og  malerisk  Udsigt  over  Nyhavn  og  Kanalen  fra  selve 
Byens  Midte. 

Et  monumentalt  Trappeanlæg  af  Sten  med  brede  Afsatser  fører  fra  Torvet 
ned  til  Vandet  og  til  en  smuk  Anlægsplads  for  Færgebaade.  Hernede  ved  Van¬ 
det  er  desuden  anbragt  —  ind  mod  Siderne  —  et  Par  »underjordiske«  Nød¬ 
tørftshuse.  Bedre  vilde  det  naturligvis  være,  om  disse  helt  kunde  udelades  paa 
dette  Sted,  og  Architekten  har  sikkert  haft  den  samme  Følelse,  tbi  der  forelig¬ 
ger  ogsaa  et  andet  Forslag  om  at  indrette  Toiletterne  i  den  saakaldte  »Kanne- 
worffske«  Ejendom,  hvilket  imidlertid  vel  næppe  lader  sig  udføre  i  Praksis. 

Paa  Torvet  umiddelbart  foran  Trappenedgangen  findes  anbragt  et  Spring¬ 
vand  midt  i  en  stor  Kompasrose,  som  ligger  i  Gadens  Plan.  Springvand  er  jo 
nu  engang  ikke  vor  stærke  Side  herhjemme,  og  vi  henstiller  derfor  at  ombytte 
Kompasrosen  med  en  Solskive  og  i  Midten  stille  en  dekorativ  Søjle,  der  tillige 
kan  gøre  Tjeneste  som  Soluhrets  Viser. 

Endelig  findes  et  tredje  Projekt,  som  er  udarbejdet  af  Architekt  Mørk-Han- 
sen.  Dette  gælder  Graabrødretorv,  der  med  sine  gamle  historiske  Minder  for¬ 
tjener  en  bedre  Udsmykning  end  den  Græsplæne,  som  for  Tiden  optager  dens 
midterste  Parti. 

Forslaget  gaar  ud  paa  at  anbringe  et  noget  højere  Plateau  i  Midten,  smyk¬ 
ket  med  Springvand,  Beplantninger  og  Siddepladser  samt  store  Hjørnesten  med 
Billeder  af  gamle  Graabrødre.  Ogsaa  de  omgivende  Bygningers  Fagader  er  der 
tænkt  paa,  idet  Maleren  Møller-Jensen  foreslaar  at  dekorere  Fladerne  i  kraftige 
og  livlige  Farver  efter  Forbilleder  fra  Italien,  som  Maleren  Kr.  Zahrtmann  sam¬ 
tidig  udstiller.  En  saadan  farverig  Udsmykning  ser  unægtelig'  tiltalende  ud  paa 
Modellen,  men  vi  tror,  at  det  herhjemme  vil  være  forbunden  med  overordent¬ 
lige  Vanskeligheder  at  faa  den  gennemført  paa  tilfredsstillende  Maade. 

Alle  disse  Forslag,  som  er  fremstillede  paa  meget  anskuelig  Maade  baade  i 
Modeller  og  Tegninger,  vidner  som  sagt  om  en  hos  Foreningen  opblussende 
Livskraft,  som  vi  haaber  maa  vare  ved  og  føre  til  Resultater,  der  kan  blive  til 
Ære  for  vor  Hovedstad  og  dens  Kunstnere. 


SELSKABET  FOR  DEKORATIV  KUNST. 


Fru  Agnes  Si.ott-Møllers  her  gengivne  Billede  fra  den  dekorative  Udstilling¬ 
er  ikke  alene  denne  Udstillings  mest  iøjnefaldende,  men  vel  ogsaa  et  af  dens 
betydeligste  Arbejder.  Det  er  en  Karton  i  Vandfarver  til  et  Vindue  indsat  paa 
Trappegangen  i  Overformynderiets  Bygning  paa  Hj.  af  Stormgade  og  Vestervold- 
gade.  Selve  Vinduet  er  malet  af  Fru  Slott-Møller,  medens  Brændingen  og  Glar- 
mesterarbejdet  er  udført  af  Hr.  Fledelius. 


—  208  — 


Fruen  fortæller  selv,  at  det  er  ved  at  sysle  med  middelalderlig  Kunst  o  g 
ved  at  studere  de  gamle  Glasmalerier,  at  hun  fik  Lyst  til  selv  at  gøre  noget 
lignende.  Hun  havde  allerede  gjort  forskellige  Udkast  til  malede  Vinduer,  da 
Prof.  Hans  Holm  for  flere  Aar  siden  henvendte  sig  til  hende  og  bad  hende 
tænke  paa  Vinduet  i  Overformynderiet.  Først  i  1901  fremlagdes  en  Skitse,  der 
straks  blev  antaget,  og  Arbejdet  paabegyndtes. 


KARTON  TIL  ET  GLASMALERI.  AGNES  SLOTT-MØLLER. 

Billedet  er  ikke  blot  i  egentlig  Forstand  dekorativt  ved  sin  Linieføring  og 
sine  prægtige,  fint  sammenstemte  Farver,  det  virker  ogsaa  rent  umiddelbart  ved 
sin  Storladenhed  og  sin  Stemning. 

Ikke  uden  Grund  har  det  paa  Udstillingen  faaet  en  saa  dominerende  Plads, 
som  et  point  de  vue  for  den  Indtrædende.  Hele  Udstillingen  faar  ved  dette  Bil¬ 
lede  et  festligt  Præg. 

Et  Par  af  Barnehovederne  kunde  maaske  være  bedre  gennemtegnede,  men 
det  er  af  ganske  underordnet  Betydning,  hvor  den  overlegne  Behandling  iøvrigt 
gør  sig  saa  stærkt  gældende.  j  j, 

ARCHITEKTER  OG  INGENIØRER. 


Som  Afslutning  paa  den  i  foregaaende  Numre  førte  Diskussion  har  Redak¬ 
tionen  modtaget  følgende: 


Med  flygtige  Sidebemærkninger  om  uvedkommende  Ting  søger  man  i 
»Architekten«  for  23.  ds.  at  aflede  Opmærksomheden  fra  det  Faktum,  at  den 
meget  omtalte  Tagkonstruktion  ved  Sæsonens  Aabning  var  forfejlet  og  uforsvar¬ 
lig,  og  at  den  først  blev  grundforbedret,  efter  at  mine  »ihærdige  Skriverier«  (3 
i  Tallet,  den  første  dateret  27.  August  02)  havde  bragt  Bygherren  til  at  tilkalde 
sin  Tillidsmand  (se  »Ingeniøren«  for  24.  ds.). 

Til  de  fremsatte  Bemærkninger  skal  jeg  kun  i  Almindelighed  bemærke,  at 
jeg  deler  den  ærede  Redaktions  Anskuelse  om,  hvad  der  ikke  anses  for  passende 
og  i  Overensstemmelse  med  god  Tone,  men  at  samme  ikke  berører  nærværende 
Tilfælde,  hvor  de  af  Redaktionen  benyttede  Ord  »trænge  ind«,  »ikke  færdigt 
Arbejde«  og  »offentlig  Kritik«  ikke  passer  (se  »Ingeniøren«  for  24.  ds.).  Jeg  maa 
stadig  hævde  som  min  og  enhvers  Ret  og  Pligt,  naar  man  bemærker  et  Byg¬ 
værks  uforsvarlige  Tilstand  og  er  af  den  Overbevisning,  at  der  rummes  Fare  for 

Publikum,  da  at  gøre  rette  vedkommende  opmærksom  paa  Forholdet,  saaledes 

som  i  dette  Tilfælde  sket,  og  jeg  kan  tilføje,  at  det  i  saa  Henseende  er  mig 

ganske  uden  Forskel,  om  Bygværket  skyldes  Architekter,  Haandværksmestre,  In¬ 
geniører  eller  andre.  —  Vilde  Redaktionen  anse  En  for  sagesløs,  om  en  Ulykke 
indtraf,  efter  at  man  havde  bemærket  Faren,  men  ikke  paatalt  den?  I  Publikums 
Øjne  vilde  man  i  hvert  Fald  ikke  være  uden  Medskyld. 

Hvad  Hr.  Bergmanns  snedigt  indflettede  »Funderingshistorie«  angaar,  vil  føl¬ 
gende  stemple  den  som  løs  Snak.  Omtalte  Fundament  blev  støbt  uden  mit  Vi¬ 
dende,  medens  jeg  var  bosat  i  Udlandet.  Min  Opgave  blev  at  fastgøre  et  lille 
Trætaarn  (Hr.  B.s  Værk)  paa  dette  forelagte  Fundament,  hvilket  skete  med  al 
fornøden  Omhu  og  med  fuldt  paalideligt  Resultat,  saaledes  som  den  kontrolle¬ 
rende  Ingeniør  er  rede  til  at  bevidne;  og  dette  ved  egne  Dispositioner  og  uden 
Hr.  B.s  Medvirken. 

Da  Sagen  ikke  vil  kunne  oplyses  videre  fra  min  Side  uden  ved  Oftent- 
gørelse  af  Bygherrens  og  andres  Skrivelser  til  mig,  hvortil  jeg  ikke  anser  mig 
berettiget,  skal  jeg  hermed  for  mit  Vedkommende  betragte  Sagen  som  uddebat¬ 
teret  og  i  Henhold  til  Hr.  B.s  snilde  Raad  lade  hans  Funderingshistorie  ligge  og 
Koncertsalen  staa. 


Frederiksberg,  den  28.  Januar  1903. 


¥ 


Jol.  Lehmann. 


Til  Hr.  Ingeniør  Lehmanns  ny  indsendte  Skrivelse  —  af  28.  Jan.  —  til 
»Architekten« s  Redaktion  maa  jeg  bemærke,  at  de  faktiske  Forhold  som  blev 
fremsatte  af  mig  i  min  forrige  Skrivelse  —  vedrørende  1  agkonstruktionen,  ikke 
forrykkes  det  mindste  ved  nok  saa  mange  Skrivelser  og  Protester  fra  Hr.  L. 

Til  den  »snedigt  indflettede  Funderingshistorie«  maa  jeg  svare  Hr.  L. :  »Hvor¬ 
ledes  tør  De  stemple  »Funderingshistorien«  som  løs  Snak? 

At  De  muligvis  var  i  Udlandet,  da  Fundamenterne  blev  støbte,  vedrører 

ikke  Sagen  det  allerfjerneste,  idet  De,  da  det  »lille  Trætaarn«  skulde  opføres, 
var  den  Ingeniør,  med  hvem  jeg  —  i  Bygherrens  Sted  —  havde  at  gøre. 

Den  4.  Marts  f.  A.  nedlagde  jeg  ved  2  —  to  —  Skrivelser  meget  alvorlig 
Protest  mod  Fundamenterne  og  de  deri  støbte  Bolte,  og  hvem  svarede  mig  — 
tilmed  i  temmelig  overlegen  Tone  - — ?  De,  Hr.  Ingeniør  Lehmann!  (i  Bygher¬ 
rens  Navn). 

Paa  denne  Skrivelse  —  af  5.  Marts  —  tillod  jeg  mig  at  vejlede  Dem,  ved 
Skr.  af  6.  Marts,  samt  hævde,  at  jeg  var  den  ansvarlige  Architekt  —  og  hver¬ 
ken  De  eller  Bygherren. 

Denne  »Historie«  var  derfor  slet  ikke  saa  »snedig  indflettet«,  tilmed  da  den 
passerede  i  Marts,  hvorimod  Deres  første  Skrivelse  vedrørende  Koncertsalstaget 
fremkom  den  8.  April  —  en  Maaned  efter  »Historien«. 

»Skulde  der  mon  ikke  være  en  anden  Grund  .  .  .? —  anført  af  mig  i  for¬ 
rige  Skrivelse  —  være  saa  helt  urimelig? 

H\ em  der  fører  »løs  Snak«,  vil  jeg  nu  lade  andre  afgøre  og  følge  Deres 
»snilde  Ide«:  »betragte  Sagen  som  uddebatteret«  for  mit  Vedkommende. 

København,  den  29.  Januar  03.  RrCH.  Bergmann, 

Architekt. 

¥ 

Idet  Redaktionen  hermed  afslutter  denne  Diskussion,  skal  den  lade  Ingeniør 
Jul.  Lehmann  blive  siddende  med  sine  —  for  ham  egne  —  Begreber  om  Ret 
f  hgt.  Fra  sikket  Kilde  kan  man  tillige  meddele  —  hvilket  jo  forøvrigt  alle¬ 
rede  tydeligt  er  fremgaaet  af  Architekterne  Bergmanns  og  Hirths  Svar  — ,  at  den 
al  Hr.  Lehmann  saa  stærkt  fremhævede  »overhængende«  Fare  aldeles  ikke  har 
været  tilstede,  idet  saavel  Bygherre  som  Tilsynshavende  rettidigt  har  haft  Op¬ 
mærksomheden  henvendt  paa  det  omtalte  Forhold  og  med  fuld  Bevidsthed  om 
det  Ansvai,  dei  hvilede  paa  dem,  tillige  har  handlet  derefter.  Konstruktionen  er 
i  lide  bleven  gennemgaaet  af  Sagkyndige,  og  fra  de  kommunale  Bygningsauto¬ 
riteter  har  der  foreligget  Attest  for  dens  Forsvarlighed  og  Soliditet. 

Fra  Byghen ens  Side  findes  ikke  —  saaledes  som  Hr.  Lehmann  tilsyne¬ 
ladende  vil  give  det  Udseende  af  —  nogen  Opfordring  til  ham  om  at  tage  sig 
af  Sagen,  idet  de  Skrivelser,  som  han  derfra  sidder  inde  med,  kun  er  korte  og 
høflige  Svar  paa  hans  forskellige  Henvendelser. 

Det  maa  derfor  anses  for  ønskeligt,  om  Hr.  Lehmann  fremtidig  vil  søge  at 
anbiinge  sine  Inteiesser  og  Evner  paa  Steder,  hvor  han  kan  høste  mere  Aner¬ 
kendelse  og  Hæder,  end  han  har  opnaaet  i  denne  Sag. 


FORSKELLIGT. 


Industriforeningens  Februar-Forevisning  rummer  en  broget  Samling  af  Haand- 
værks-  og  Industrifrembringelser  samt  desuden  en  Udstilling  af  Arbejder,  der 
konkurrere  til  de  Pengepræmier,  som  Foreningen  har  udsat  for  »den  lille  Indu¬ 
stri«.  Blandt  Udstillingsgenstande,  som  har  særlig  Interesse  for  dette  Tidsskrifts 
Læsere,  skal  først  og  fremmest  nævnes  en  meget  smuk  Samling  af  keramiske 
Arbejder  fra  A.  Bigot  &  Cie  i  Paris,  udstillet  af  Grosserer  Emil  Arendrup.  Sam- 

lingen  indeholder  baade  Fliser,  Ornamenter,  dekorative  Friser,  Krukker  osv.  og 
udmærker  sig  især  ved  ejendommelige  matte  og  smukt  farvede  Glasurer.  Det 
meget  elegant  udstyrede  Katalog,  som  Fabrikanten  har  udgivet,  indeholder  en 
Mængde  smukke  Afbildninger,  hvoriblandt  ogsaa  findes  et  Pai  moderne  hanske 
Bygninger,  ved  hvilke  den  keramiske  Ornamentik  er  bleven  anvendt.  En  af 
disse,  29  Avenue  Rapp,  der  ved  Facadekonkurrencen  i  Paris  i  1902  blev  tilkendt 
Præmie,  vilde  —  dersom  man  skal  dømme  efter  den  fotografiske  Gengivelse 
ganske  sikkert  ikke  opnaa  en  lignende  Udmærkelse  hos  os. 

Grosserer  Olaf  Andersen  udstiller  en  Del  gode  Prøver  paa  forskellige  Sor¬ 
ter  Tagpap  og  Cementvarer  og  Grosserer  F.  Gottlieb  har  en  meget  seværdig 
Udstilling  af  glaserede  Tagsten  og  Cementtagsten.  Endelig  har  L.  Lange  og 
H.  P.  Jensen  &  Co.  ved  Grosserer  J.  A.  Hoeck  en  større  Udstilling  af  Jærn- 
ovne,  Kaminer  og  Komfurer  i  moderne  og  tiltalende  Udstyr. 

Af  Møbler  findes  fra  H.  C.  Meyers  Etablissement  en  Del  gode  Ting  i  jævne 
og  borgerlige  Former  og  fra  Grosserer  E.  O.  Lissner  et  saakaldt  elastisk  Bog¬ 
skab  af  amerikansk  Oprindelse,  unægtelig  en  meget  praktisk  Indretning;  hver 
Hylde  danner  en  Kasse  for  sig  med  sin  egen  Glasdør,  saaledes  at  man  kan  an¬ 
skaffe  sig  faa  eller  mange  Hylder,  ganske  eftersom  man  ønsker  sig  Bogskabets 
Form  eller  Størrelse. 

Fra  Kjøbenhavns  Skiltefabrik  udstilles  nogle  store  Spejlglas-Skilte  til  An¬ 
vendelse  paa  Husfacader;  de  vidner  alle  om,  at  Fabrikanten  sidder  inde  med  en 
betydelig  Teknik  paa  dette  Felt. 

Sluttelig  har  Snedkermester  Niels  Larsen  et  rigt  Udvalg  af  Gymnastikappa¬ 
rater  baade  for  Børn  og  Voksne.  Udstilleren  meddeler  det  gode  Raad  til  de  Ai- 
chitekter,  som  komme  til  at  opføre  Gymnastiksale,  at  de  samtidig  med  Planens 
Udarbejdelse  bør  søge  Forbindelse  med  den,  som  skal  udføre  Apparaterne,  foi  at 
de  forskellige  Forhold,  Anbringelsesmaader  o.  s.  v.  rettidig  kan  tages  i  Betragtning. 
Han  henviser  i  saa  Henseende  til  heldige  Resultater,  der  er  fremkommet  ved 
saadant  Samarbejde.  ========^= 


FORENINGSMEDDELELSER. 


Onsdag  den  18.  Februar  Kl.  8  Møde  i  Lokalet  i  Indu- 


lm  Forhandling  om  Afholdelse  af  et  nordisk  Architektmøde  i  Kjøbenhavn  i  Slut¬ 
ningen  af  Juni  1903. 

2.  Forhandling  om  sammen  med  dansk  Ingeniørforening  at  afholde  en  Udstilling 
af  Architekt-  og  Ingeniørtegninger  i  Forbindelse  med  teknisk-hygiejnisk  Kon¬ 
gres  i  Juni  1903. 

3.  Meddelelser  fra  Formanden. 

Udstilling  af  Architekt  Sylvius  Knutzens  Rejsestudier. 


Trykt  lios  Nielsen  &  Lydiche. 

KJØBENHAVN 

DEN  20.  FEBRUAR  1903 

5.  Aargang  N221 


STRÆNDER  KIRKE.  EFT.  FOT.  AF  JOHS.  KLEIN. 

FÆRØSKE  BYGDEKIRKER. 


Af  Daniel  Bruun. 


I. 

Naar  man  ved  Sommertid  sejler  mellem  Øerne  i  Færøgruppen  med  de  stejle 
Fjælde,  de  snævre  Dale  og  de  trange  Sunde,  har  man  let  ved  allerede  paa 
lang  Afstand  at  afgøre,  hvor  »Bygderne«,  eller  det,  som  svarer  til  vore  Lands¬ 
byer,  findes;  thi  man  skelner  ved  Stranden  en  lys,  grøn  Flade.  Det  er  det  op¬ 
dyrkede  Land  (»Bøen«),  som  strækker  sig  et  Stykke  op  ad  Fjældet,  og  som  er 
indhegnet  af  et  Stengærde. 

Ser  man  nærmere  til,  opdager  man  Baade  ved  Stranden,  Rækker  af  Baade- 
skure  lidt  højere  oppe,  til  hvilke  Baadene  kan  hales  op  for  at  beskyttes  mod 
Brændingen. 

Bag  ved  ligger  Husklyngerne  med  deres  grønne  Græstørvstag,  og  midt 
mellem  dem  rager  som  oftest  et  lille  Kirkespir  op. 

»Bygdens  lave  Huse  slaar«,  som  Pastor  Rønne  træffende  siger,  »Kreds  om  Kirken  og 
ligesom  kryber  i  Ly  under  dens  Vægge  og  lille  Klokke  til  Værn  mod  Uhyggen  fra  de 

mørke  Fjælde,  de  store  Ødemarker  og  det  tordnende  Hav.  Og  det  har  da  ogsaa  været 
en  af  Kirkens  første  Opgaver  at  fordrive  alle  de  onde  Skikkelser,  som  fremgik  af  Vinter¬ 
mørket,  fostrede  af  en  forskræmt  Fantasi,  thi  Overtroen  har  spillet  sin  Rolle  paa  Færø 
som  maaske  paa  faa  Steder*. 

Det  var  ved  Aar  1000,  at  Kristendommen  naaede  til  Færøerne  —  samtidigt 
med  at  den  fandt  Indpas  paa  Island  og  det  fjerne  Grønland.  Der  stod  dog  en 
svær  Strid  paa  Færøerne  forinden.  Hedningernes  ypperste  Mand,  var  den  snu 
Bonde  Traand  i  Gøte  paa  Østerø,  om  hvem  der  gaar  mangfoldige  Sagn.  De 
Kristnes  første  Mand  var  Færingernes  Nationalhelt  Sigmund  Brestessøn.  Til  Slut¬ 
ning  maatte  Hedningerne  bøje  sig,  og  Kristendommen  blev  indført  paa  alle 
Øerne.  Præsten  Lucas  Deles  beskriver  dette  paa  sin  naive  Maade  saaledes: 


BYGDEN  S.  GOTE  PAA  ØSTERØ  EFT.  FOT.  AF  JOHS.  KLEIN. 

»Efterat  Færøe  med  Folck  hafver  været  bevaanet  ofver  Hundrede  Aar,  hafver  Gud 
aff  sin  store  Naade  effter  sit  Guddommelige  Forsiun,  oc  Løfftis  Forjættelse  udi  sit  Ord 
hos  Propheten  Esaiam  i  det  66.  Capittel:  Jeg  vil  sende  nogle  aff  dem  som  ere  frelste 
til  Hedningerne  hos  Hafvet,  oc  langt  bort  til  Øerne,  der  som  mand  hafver  intet  hørt  om 
mig,  oc  icke  seet  min  Herlighed,  etc.  fæst  sin  Boepæl,  oc  byge  sin  Arnstæd  her  udi  Færøe. 
Thi  Kong  Oluff  Trygesøn  udi  sits  Kongerigis  fierde  Aar,  udi  den  store  Himmel  Konge’s 
Jesu  Christi  Naaderigis  Aar  1000  da  Guds  Ords  Prædicken  udi  Danmarck  fick  sin  Frem¬ 
gang,  hafver  sendt  Sigmund  Breste-Søn  en  Færøeske  Mand,  her  til  Færøe,  hvilken  lod 
Christne  alt  Folcket  udi  Færøe«. 

Efter  at  Færingerne  var  bievne  kristnede,  fik  de  i  Slutningen  af  det  ute 
Aarhundrede  en  Lydbiskop,  som  i  Begyndelsen  ikke  havde  nogen  Embedsbolig, 
men  senere  fik  Kirkebø  som  saadan. 

I  Begyndelsen  stod  Lydbiskoppen  under  Erkebiskoppen  af  Bremen,  siden 

under  Lunds  Erkebiskop  og  endelig  under  Trondhjems.  I  Katolicismens  Tid  var 
der  en  Præsteskole  i  Kirkebø,  hvorfra  Øerne  fik  deres  Præster. 

Ved  Reformationen  1538  blev  det  katolske  Bispedømme  nedlagt,  og  1540 
oprettedes  et  evangelisk,  men  dette  beklædtes  kun  af  en  Superintendent,  som 
paa  Grund  af  Sørøvernes  Plyndringer  flygtede  til  Norge  (1557).  Nu  blev  den 
øverste  Gejstlige  en  Provst,  der  først  stod  under  Bergens  Bispedømme,  sidst 
under  Sjællands  Biskop.  Den  første  Provst  blev  Heine  Havrekstur,  der  var  Fader 
bl.  a.  til  den  berømte  Søhane  Magnus  Heinesen. 

Ni  Hundrede  Aar  er  forløbne  siden  Kristendommen  vandt  Indpas  paa  Fær¬ 
øerne  ;  og  dog  er  der  saa  at  sige  ingen  Landsbykirker  bevarede,  der  er  ældre  end 
halvandet  hundrede  Aar.  Her  hjemme  i  Danmark  er  vi  saa  vante  til,  naar  vi 

færdes  paa  Landet,  at  have  Landsbykirker  for  Øje,  hvilke  er  samtidige  med  Be¬ 
givenheder,  der  tilhører  de  ældste  Tider  af  vor  Historie. 

Paa  Færøerne  er  det  anderledes,  skønt  Kristendommen  er  lige  saa  gammel 
der  som  i  Danmark.  Der  findes  ingen  Levninger  af  romanske  Kirker,  og  kun 
den  skønne  Ruin  paa  Kirkebø  bringer  Bud  fra  Katolicismens  og  Gotikens  Tid. 

Bygdekirkerne  paa  hærøerne  er  smaa  og  simple,  »men  vanskelig  dyrkes 
Gud  flittigere  og  inderligere  i  nogen  Kirke  paa  Jorden«,  siger  Provst  P.  A.  Holm. 

Skønt  Bygdekirkerne  saaledes  hører  en  sen  Tid  til,  er  de  dog  for  største 
Delen  Repræsentanter  for  gammel  Bygningsskik. 

Ganske  vist  er  en  ny  Tid  med  Fremskridt  i  alle  Retninger  ved  at  gry  over 
Færøerne,  og  paa  mange  Steder  bærer  Bygningsskikkene  Vidnesbyrd  herom,  ogsaa 
naar  der  er  Tale  om  Kirkerne. 

Flere  Steder  har  man  saaledes  bygget  Kirker  af  Sten  og  paa  andre  hai  man 
opført  mere  nymodens  Trækirker;  men  i  mange  Tilfælde  har  Kiikeine  endnu 
et  gammelt  Præg,  skønt  de  i  saa  Henseende  langtfra  kan  maale  sig  med  de 
gamle  islandske  Græstørvskirker,  med  hvilke  de  færøske  Kirker  iia  den  ældste 
Tid  sandsynligvis  har  haft  stor  Lighed.  Antagelig  har  de  første  Kirkei  paa 
Færøerne  været  byggede  efter  norsk  Mønster  og  væsentlig  været  af  Tiæ. 
Senere  har  deres  Sidevægge  været  skærmede  eller  opførte  af  Græstørv  og  Sten, 
Lag  paa  Lag,  fordi  Vejrliget  maatte  opfordre  til  at  bygge  lunt,  men  navnlig 
fordi  man  paa  Grund  af  Træmangel  paa  Stedet  snart  gik  over  til  slige  Konstiuk- 
tioner  for  Husenes  Vedkommende.  Paa  Lucas  Debes  Tid  var*)  Kirkerne  mest 

»bygget  af  Fjæle  med  Kampe-Sten  udenom«,  og  kun  Thorshavns  Kirke  var 
nogenlunde  stor  og  bygget  af  Bjælker  samt  forsynet  med  Taarn. 

Endnu  haves  et  enkelt  Eksempel  paa  Kirkemure  byggede  af  Græstørv  og 
Sten  med  en  indvendig  Beklædning  af  Træ.  Ved  den  lille  Kirke  paa  Store 
Dimon  er  dette  saaledes  Tilfældet.  Yderligere  Vidnesbyrd  om  en  slig  Bygnings- 
maade  i  gamle  Dage  har  man  et  og  andet  Sted,  hvor  der  ligger  en  Kirketomt. 
Paa  Andefjord  (Østerø)  saa  jeg  f.  Eks.  en  saadan,  hvis  Mure  var  ganske  sammen¬ 
faldne.  Dimensionerne  var  meget  smaa.  Udvendig  maalte  Kirketomten  kun  4 
Skridt  i  Bredde  og  14  i  Længde. 

Grunden  til  at  der  træffes  slige  Kirketomter  er  i  nogle  Tilfælde  den,  at 
Kirkegaarden  er  bleven  for  lille,  hvorfor  man  flyttede  baade  Kirke  og  Kirkegaard. 


*)  Jfr.  Artiklen:  Blokstuerne  paa  Kirkebø  og  i  Thorshavn,  Architekten  Nr.  3. 

Andie  Stedei  er  Kirken  helt  bleven  nedlagt  (f.  Eks.  Frodebø  paa  Suderø).  End¬ 
videre  har  man  stundom  —  ligesom  det  er  Tilfældet  paa  Island  —  hellere  flyttet 
Kiiken,  naai  denne  skulde  ombygges,  fordi  det  var  mere  besværligt  at  sløjfe  de 
sammenfaldne  Sten-  og  Græstørvsmure  end  bygge  paa  et  helt  nyt  Sted. 

Slige  Flytninger  vides  ogsaa  efter  Overleveringen  at  være  foretagne,  naar 
Kirken  var  bleven  vanhelliget.  Da  der  saaledes  havde  fundet  et  Brodermord  Sted 
i  Søndre  Gøte  paa  Østerø,  blev  Kirken  flvttet  til  Nordre  Gøte. 

Svabo  fortæller  endvidere,  at  Ki^egaarden  i  Sandevaag  (Vaagø)  blev  nedlagt 
paa  Grund  af  Brænding.  Der  var  saaledes  Anledning  nok  til  Kirkernes  Flytning. 

Foruden  Kirkerne  var  der  paa  mange  Steder  i  den  katolske  Tid  saakaldte 
»Bønnehuse«,  af  hvilke  der  endnu  nogle  Steder  ses  Spor  (f.  Eks.  i  Lervig  paa 
Østerø,  i  Husavig  paa  Sandø  o.  s.  fr.). 

I  vore  Dage  er  Stenmurene  uden  om  Kirkernes  Panelvægge  som  sagt  for¬ 
svundne. 

Kirkerne  er  nu  saa  at  sige  udeluk¬ 
kende  byggede  af  Træ  paa  et  Fundament 
af  Kampesten. 

Det  Indre  bestaar  af  et  stort,  rektangu¬ 
lært  Rum ;  kun  et  enkelt  Sted  (Haldersvig 
p.  Strømø)  har  Kirken  en  polygonal  Grund¬ 
plan.  Kirkemurene  er  opførte  af  Tømmer, 
beklædte  med  Brædder  indvendig-  o»  ud- 
vendig.  I  Sidevæggene  sidder  en  Mængde 
Vinduer;  men  ogsaa  i  Gavlen  ved  Al¬ 
teret  findes  stundom  saadanne.  Kirkerne 
har  derfor  et  lyst  og  venligt  Præg.  De 
har  som  Regel  aaben  Tagstol.  Taget 
hviler  paa  Spær  og  bestaar  af  »Rafter« 
og  Brædder,  over  hvilke  der  er  lagt 
Birkebark,  hvilket  atter  er  dækket  af  Jordtørv,  paa  hvilken  Græsset  frodigt  spirer. 
Stundom  danner  Loftet  en  Slags  Tøndehvælving  beklædt  med  Brædder.  Træværket 
i  Kirkerne  er  ofte  umalet,  andre  Steder  er  det  derimod  malet;  udvendig  er  Kir¬ 
kerne  tjærede  eller  malede.  Som  Regel  danner  Koret  intet  særligt  tilbygget  Hus 
ved  Kirkerne.  Korrummet  er  højst  adskilt  fra  Skibet  ved  en  Skranke  eller  et 
Slags  Ballusterværk.  Her  er  anbragt  et  tarveligt  Alterbord,  uden  om  hvilket  der 
som  Regel  er  et  Knæfald. 

Paa  Væggen  overfor  Alterbordet  ses  stundom  en  malet  Altertavle.  De  er 
i  Regelen  om  en  saadan  i  det  hele  taget  findes  — -  yderst  tarveligt  gjorte. 
Fra  gammel  lid  ses  et  og  andet  Sted  en  Altertavle  at  være  gemt  paa  et  Loft 
eller  lagt  til  Side. 

Enkelte  af  dem  har  ingenlunde  været  af  daarligt  Arbejde.  Fra  Vaag  paa 
Suderø  findes  en  saadan,  der  forestiller  Nadveren,  og  fra  Thorshavn  Kirke  findes 
to  ældre  Alterfløje,  der  vistnok  er  malede  i  Tempera. 

Inventaret  bestaar  af  Stolestader,  der  enkelte  Steder  er  udstyrede  med  ganske 
smukke  Hoveder,  hvilke  i  høj  Grad  minder  om  de  udskaarne  Stolestader  fra 
Kirkebø  i  Nationalmuseet. 

løvrigt  findes  næsten  ingen  Ornamentik  i  de  nuværende  Færøkirker,  naar 
undtages,  at  der  i  flere  af  dem  paa  Skranken,  som  markerer  Korets  Adskillelse 
fra  Langhuset,  og  paa  enkelte  andre  Steder  findes  ganske  ejendommelige  Orna¬ 
menter  med  udsavede  Figurer  i  umalede,  høvlede  Brædder  at  Fyrretiæ. 

Hverken  Prædikestol,  der  i  Almindelighed  er  anbragt  paa  søndie  Side,  ellei 
Døbefont  (om  den  findes)  frembyder  særlig  Interesse.  De  er  som  Regel  yderst 
tarvelige. 

En  Undtagelse,  hvad  Udsmykningen  angaar,  danner  Kirken  i  Vaag  paa 
Suderø,  hvor  der  langs  Væggene  findes  Konsoller,  paa  hvilke  man  ser  Gibs- 
figurer  af  Kristus  og  Apostlene.  Deres  Oprindelse  er  ret  ejendommelig.  De  ei 
at  betragte  som  en  Slags  Votivfigurer,  eftersom  de  er  forærede  af  Personer,  der 

har  været  i  Havsnød,  og  som  har  aflagt  det  Løfte,  at  om  de  blev  frelste  vilde 
de  give  en  Apostel  eller  saa  og  saa  meget  til  Kirken. 

Mange  af  Figurerne  ere  af  ganske  ny  Dato.  Ln  anden  ejendommelig  Skik 
var,  at  man  her,  naar  Bygdefolkene  var  gaaet  ud  i  særlig  ondt  Vej  i ,  lod  Kiike- 
dørene  staa  aabne  — -  hvilket  mentes  at  have  en  heldbiingende  Viikning  og  foi 
hindre  Skibbrud. 

Naar  Døren  var  aaben,  havde  man  lettere  Adgang  til  det  hellige  og  til  Gud. 

I  Kirkerne  paa  Færø  findes  overhovedet  ikke  meget  gammelt  Kirkeinventar. 
Som  Regel  er  det  dog  ældre  end  selve  Kirken  og  flyttet  fra  en  tidligere  Kirke 
til  den  nye,  ganske  som  paa  Island. 

Foruden  Altertavle  maa  endnu  mærkes  Alterstager,  Kalk  og  Disk,  desuden 
Lysekroner  —  men  Smagen  er  i  vor  Tid  forandret;  man  foretrækker  nymodens, 

ofte  tarveligere  Ting  for  de  gammeldags. 
I  enkelte  Kirker  findes  Gaver,  der  ved  sær¬ 
egne  Lejligheder  er  tilegnede  Kirken. 

I  Vidarejde  Kirke  findes  Kalk  og  Disk 
af  Sølv  med  følgende  Indskrift: 

»Presented  by  the  british  government 
to 

the  congregation  of  Viderø 
in  acknowledgement  of 
the  charity  and  hospitality 
shewen  to 

the  crew  of  the  british  brig 
Marwood 

wrecked  on  the  Færøe  island 
Januarey  1847«. 

Altsaa  en  Tak  for  Redning  af  engelske 
Skibbrudne. 

I  Ejde  Kirke  findes  Model  af  Skibet 
»Den  norske  Løve«,  hvilket  har  tilhørt 
Thorshavn  Kirke. 

FEJL  VED  VENTILATIONSANLÆG. 

»Architekten«  for  den  6te  ds.  har  Hr.  T.-P.  meddelt  et  Uddrag  af  Prof., 
Dr.  med.  Wolfs  Artikel  i  »Gesundheits-Ingenieur«  for  d.  10.  Januar,  hvilket 
foranlediger  mig  til  nedenstaaende  Bemærkninger: 

Skønt  Artiklens  Forfatter  (Wolf)  tilsyneladende  ikke  altid  helt  har  forstaaet 
Sammenhængen  i,  hvad  han  har  set  og  hørt,  skal  jeg  ikke  gaa  nærmere  ind 
hetpaa,  thi  det  vilde  føre  for  vidt,  —  og  man  kan  desuden  kun  være  enig  med 
ham  i,  at  der  undertiden  indrettes  »Ventilationsanlæg«,  som  er  ganske  forfejlede. 

Men  Moralen  af  Artiklen,  som  den  fremtræder  i  den  danske  Udgave,  er, 
at  man  skal  være  meget  forsigtig  ved  Anlæget  af  kunstig  Ventilation;  og  paa 
Baggrund  af  Artiklens  øvrige  Indhold  synes  Forsigtigheden  at  skulle  nærme  sig 
stærkt  til  Afholdenhed.  Og  dette  Standpunkt  kan  ikke  forsvares. 

At  kunne  skaffe  frisk  Luft  i  Beboelses-  og  andre  Opholdsrum  er  et  saa 
ut\  ivlsomt  Gode,  at  man  bør  aabne  Muligheden  derfor  saa  godt  det  lader  sig 
gøre  med  de  i  det  enkelte  Tilfælde  disponible  Midler. 

Ganske  vist  er  \  entilationstekniken  ikke  »lige  ud  ad  Landevejen«,  og  der¬ 
for  findes  der  vel  adskilligt,  der  er  mislykket,  —  men  gode  og  til  stor  Tilfreds¬ 
hed  virkende  \  entilationsanlæg  findes  udførte  mange  Steder  og  kan  udføres  med 
Sikkerhed,  naar  Indretningen  af  dem  lægges  i  kyndige  Folks  Hænder,  —  saa  at 
den  Omstændighed,  at  der  tillige  findes  daarlige  og  fejlagtige  Anlæg,  ikke  bør 
afholde  fra  Etableringen  af  »kunstig«  Ventilation,  hvor  Luftfornyelse  er  ønskelig. 


—  219  — 


Til  min  Beklagelse  ser  jeg,  at  Hr.  P.  H.  Tarp  synes  at  misforstaa  den 
Moral,  som  kan  udledes  af  den  omtalte  Artikel.  Jeg  har  refereret  Prof.  Wolfs 
fornuftige  Betragtninger  over  fejlagtige  Ventilationsanlæg,  fordi  jeg  mener,  at  de 
er  af  Interesse,  da  Ventilationsspørgsmaalet  er  saa  vigtigt  Men  at  mane  til  For¬ 
sigtighed  mod  fejlagtige  Anlæg  er  paa  ingen  Maade  det  samme  som  at  advare 
mod  Ventilation  i  det  hele  taget.  Tværtimod.  Den  friske  Luft  er  efter  min 
Mening  ikke  blot  »et  utvivlsomt  Gode«,  hvor  den  kan  skaftes,  men  den  er  en 
saa  absolut  Nødvendighed  for  det  menneskelige  Velvære,  at  man  kun  kan  for¬ 
undre  sig  over,  at  et  vel  indrettet  Ventilationsanlæg  ikke  regnes  for  en  lige  saa 
selvfølgelig  Bestanddel  af  en  Beboelsesbygning,  som  Vinduer,  Døre,  Opvarmnings¬ 
anlæg  o.  s.  v.  er  det. 

De  hygieiniske  Forhold  har  —  i  hvert  Fald  for  Privatbygningeis  Vedkom¬ 
mende  —  hidtil  været  saa  stedmoderligt  behandlede  fra  Architekternes  Side,  at 
det  er  meget  sjældent,  at  der  i  almindelige  Beboelseslejligheder  er  tænkt  fpaa 
Luftfornyelse,  selv  ikke  hvor  der  benyttes  Centralopvarmning.  Vi  har  vist  alle 
fra  det  daglige  Liv  haft  Lejlighed  til  at  overbevise  os  om,  hvor  slet  Luften  kan 
blive  i  de  moderne  Dagligstuer,  naar  man  en  Aften  samles  til  lidt  Selskabelig¬ 
hed.  I  gamle  Dage,  da  man  brugte  de  aabne  Kakkelovne,  hvor  ganske  vist 
Størstedelen  af  Varmen  røg  ud  i  Skorstenen,  gik  dog  en  Del  af  Tobaksrøgen 
og  den  fordærvede  Luft  samme  Vej,  nu  til  Dags  er  jo  ogsaa  den  Udvej  lukket, 
uden  at  der  i  ret  mange  Tilfælde  er  gjort  noget  for  at  skaffe  andre  Midler  til 
Luftfornyelse  i  Stedet. 

Ventilationsspørgsmaalet  er  et  Spørgsmaal,  som  vil  trænge  sig  stærkt  i  For¬ 
grunden,  efterhaanden  som  Sansen  for  den  daglige  Hygiejne  vaagner  herhjemme. 
Det  vil  blive  en  Faktor,  man  er  nødt  til  at  regne  med,  hvor  der  er  Tale  om 
at  indrette  Beboelsesrum.  Og  naar  jeg  har  benyttet  Prof.  Wolf’s  Udtalelser  til 
at  raabe  et  Vagt  i  Gevær  mod  de  fejlagtige  Ventilationsanlæg,  er  det  gjort  med 
velberaad  Hu,  fordi  jeg  véd,  at  der  herhjemme  findes  en  Stab  af  dygtige  og 
samvittighedsfulde  Teknikere,  i  hvis  Hænder  Architekten  med  fuld  Betiyggelsc 
kan  betro  Udarbejdelsen  af  et  sikkert  virkende  Anlæg.  Jeg  har  ment  det  for- 
maalstj enligt  at  minde  om,  at  ikke  alt  det,  som  anbefales,  tillige  er  udmærket. 
Og  da  et  slet  Ventilationsanlæg  ofte  er  værre  end  slet  intet,  bør  Architekten, 
hvor  han  ønsker  kunstig  Ventilation,  med  Omhu  søge  sin  Assistance  hos  dem, 
der  yder  den  bedste  Garanti  for  et  godt  Resultat.  T.-P. 


FORSKELLIGT. 

Udstilling.  For  at  fejre  Indvielsen  af  Simplon-Tunnelen  vil  deri  1905  blive 
afholdt  en  Udstilling  i  Milano.  Denne  Udstilling  vil  omfatte  Afdelinger  for 
skønne  Kunster,  for  Transportmidler  o.  s.  v. 

KJ  0  B  EN  HAVN 

DEN  27.  FEBRUAR  1903 
5.  ÅARGANG  N?  22 


BEBOELSESHUS  VESTERBROGADE  9. 


Ejendommen  Vesterbrogade  Nr.  9,  hvoraf  hosstaaende  gengives  Facade¬ 
tegning  og  Etageplan,  er  opført  af  Fabrikant  Fisker  og  Overretssagfører 
Volmer  med  Firmaet  C.  Wienberg  &  Søn  som  Hovedentreprenør.  Den  stilfulde 
Bygning,  hvortil  1  egningerne  er  udførte  af  Architekt,  Prof.  Albert  Jensen,  inde¬ 
holder  i  Stueetagen  Butiker,  Kontorer  og  Lagerrum,  medens  hver  af  Etagerne 
bestaar  af  2  Beboelseslejligheder  med  henholdsvis  7  og  8  Værelser  samt  de 
fornødne  Birum.  Hver  Lejlighed  har  sit  særlige  Varmeapparat  —  Varmtvands- 
Apparat  med  Kedelrum  i  selve  Etagen  ved  Siden  af  Køkkenet.  Bagbygningen  er 
helt  igennem  indrettet  til  Lagere  og  Kontorer. 


,  .  f  .  \S  10  70  Jr  VoJ/'n 

VESTERBROGADE  9-  ARCHITEKT 

PROF.  ALB.  JENSEN. 

VESTERBROGADE  9.  ARCHITEKT 

ETAGEPLAN.  PROF.  ALB.  JENSEN. 


Bygningens  Forside  er 
udført  af  engelske  Sandsten, 
som  er  leverede  fra  Wienberg 
&  Jessens  Stenhuggerier.  Over 
Stueetagens  fremspringende  Ar¬ 
kade  vil  i  Løbet  af  Foraaret 
blive  opstillet  Figurer  og  Vaser, 
som  vist  paa  Tegningen. 

Figurerne  modelleres  af 
Billedhugger  Petersen  og  stø¬ 
bes  i  kgl.  Zink-  og  Metalstøber 
Laur.  Rasmussens  Etablisse¬ 
ment.  I  øvrigt  har  følgende 
Haandværkere  været  beskæf¬ 
tigede  ved  Bygningens  Op¬ 
førelse  :  Tømmerarbejdet  er 
udført  af  Tømmermester  Jacob 
Jensen,  Snedkerarbejdet  er 
leveret  af  Fabriken  »Silvan«, 
medens  Malermestrene  Bernh. 
Schrøder,  Nielsen  &  Hansen 
bar  besørget  Udførelsen  af 
Malerarbejdet.  Varmeappara¬ 
terne  til  Etagernes  Opvarmning 
er  leverede  af  Ingeniør  Magnus 
Hertz,  Dørgreb,  Messingbeslag 
etc.  af  Kjøbenhavns  Dørgrebs¬ 
fabrik,  medens  de  mod  G  aar¬ 
den  anbragte,  praktiske  Haand- 
elevatorer  til  Ophejsning  af 
Brændsel  o.  lign.  skyldes  F. 
Wienberg. 


ET  THING-  OG  ARRESTHUS  I  AARHUS. 


Ved  den  Konkurrence,  som  Aarhus  Byraad  ifjor  udskrev,  blev  Resultatet,  som 
allerede  tidligere  meddelt  her  i  Bladet,  at  Architekterne  Ludvigsen  &  Hansen 
erholdt  første  og  Architekt  K.  Arne-Petersen  anden  Præmie.  I  Bedømmelsen 
af  Projekterne  deltog  paa  Architektforeningens  Vegne  Architekterne  Estrup  og 
Vald.  Schmidt. 

Programmet  for  Konkurrencen  var  temmeligt  omfattende  og  stillede  bl.  a. 
som  Betingelse,  at  Arresthuset  skulde  opføres  som  en  Bygning  for  sig  med  3 
Etager.  I  selve  Thinghuset  skulde  være  Lokaler  for  Amtsraadet,  de  fornødne 
Retslokaler  m.  m.  Thinglokalerne  skulde  være  fire  ialt,  af  forskellig  Størrelse 

ARCHITEKTER 
LUDVIGSEN  &  HANSEN. 

og  til  Brug  dels  for  Byen  og  dels  for  Herrederne;  de  maatte  selvfølgeligt  have 
rummelige  Venteværelser,  Lokaler  for  Sagførere  og  Dommere,  Arkivrum  o.  s.  v. 
Amtsraadet  behøvede  en  større  Sal  med  horstue,  Aftrædelsesværelser  og 


THING-  OG  ARRESTHUS 
I  AARHUS. 

PLAN  AF 
FØRSTE  SAL. 


PLAN  AF 
STUEN. 


THING-  OG  ARRESTHUS 
I  AARHUS. 

ARCHITEKTER 
LUDVIGSEN  &  HANSEN. 


Arkivrum.  Endvidere  skulde  der  skaffes  Plads  til  Forligskommissionen,  til  en 
I  olitivagtstation  og  til  Stadslægen.  Bygningen  kunde  indeholde  3  Etager,  for¬ 
uden  Kælder ;  den  øverste  Etage  skulde  dog  ikke  tages  i  Brug  straks,  men  maatte 
være  saaledes  planlagt,  at  der  i  den  kunde  indrettes  en  Sal  paa  4  a  500  Kva¬ 
dratalens  Størrelse  med  bekvem  Adgang  fra  Hovedtrappen.  Endelig  skulde  Byg¬ 
ningen  indeholde  Kontor  og  Beboelse  for  en  Arrestforvarer  samt  Økonomirum, 
Depoter  o.  lign. 


THING-  OG  ARRESTHUS 
I  AARHUS. 


ARCHITEKT 
K.  ARNE-PETERSEN. 


Arresthuset  skulde  rumme  52  Enkeltceller  å  800  Kubikfod,  8  Fællesceller 
a  2000  Kubikfod  foruden  mindre  Rum  til  Bad,  Reception,  Visitation,  Garderober 
o.  s.  v. ;  endvidere  fordredes  et  Par  Detentionslokaler  samt  Sygestue. 

Eftei  I  logi  ammet  ønskedes  tillige  oplyst,  hvor  meget  Planen  vilde  blive 
fordyret,  dersom  der  blev  indrettet  Kontorer  af  ca.  400  Kvadratalens  Størrelse 
til  Byfogeden. 

Det  ei  nu  bleven  Architekterne  Lud  vigsen  &  Hansen  overdraget  at  udføre 
de  endelige  Tegninger  til  Thing-  og  Arresthuset;  den  dem  tilkendte  første  Præmie 
ei  da  ifølge  Programmet  bleven  tildelt  Architekt  Arne-Petersen,  medens  anden 

Præmie  tilfaldt  et  Projekt,  der  var  indsendt  af  Architekt  Porkel  Møli. er  i 
Aarhus. 

Som  Planerne  nu  udarbejdes,  vil  de  komme  til  at  indeholde  de  ovenfoi 
omtalte  Rum  for  Byfogeden,  medens  i  øvrigt  Facadernes  Karakter  vil  blive 
bibeholdt:  det  er  røde  Mursten  med  Anvendelse  af  Granit  og  Sandsten  i  saa 
vid  Udstrækning, 'som  den  fastsatte  Byggesum  tillader.  Tagene  skal  dækkes  med 
sortglaserede  Tagsten.  Bygningen  vil  komme  til  at  koste  c.  400,000  Kr. 


FORSKELLIGT. 

Præmiering  af  Byggeforetagender.  Ved  Konkurrencen  om  de  af  Kommunal¬ 
bestyrelsen  udsatte  Præmier  å  1000  Kr.  for  kunstneriske  Løsninger  af  Bygge¬ 
foretagender  have  følgende  Architekter  erholdt  Præmier  for  Bygninger,  der  er  fuld¬ 
førte  i  Aaret  1902:  for  en  Beboelsesejendom  med  mindre  Lejligheder  (Schioldans 
Stiftelse)  Architekt  Emil  Jørgensen,  og  for  en  Forretningsejendom  (Hotel  Bristol) 
Architekt  Vilhelm  Fischer. 

Som  det  vil  være  bekendt,  var  der  udsat  fire  Præmier,  en  for  hver  af  de 
fire  Grupper  Byggeforetagender,  der  nævnes  i  det  Program,  som  blev  vedtaget 
i  Borgerrepræsentationens  Møder  den  26.  Marts  og  7.  April  1902.  De  to 
1  ræmiei  blev  ikke  uddelte  denne  Gang.  Da  Konkurrencen  har  en  vis  offentlig 
Intei esse,  vil  det  kunne  have  sin  Betydning  at  høre  Udtalelser  om  den,  ikke 
mindst  fra  de  Architekter,  der  have  siddet  i  Bedømmelseskommitéen.  De  Syns¬ 
punktel  og  Piinciper,  der  ligger  til  Grund  for  Afgørelsen  af  et  Spørgsmaal  af 

THING-  OG  ARRESTHUS 
I  ARHUS. 

ARCHITEKT 
K.  ARNE-PETETSEN. 


en  let  stoi  Rækkevidde  (eftersom  Konkurrencen  jo  skal  gentages  i  alt  Fald  hvert 
af  de  fil e  førstkommende  Aar),  bør  ikke  holdes  skjulte,  thi  derved  løber  man 
let  den  Risiko,  at  de  gode  Hensigter,  som  Kommunalbestyrelsen  har  haft  med 
sin  Idé,  løber  ud  i  Sandet. 

¥ 

Birgittinerklostrene.  Paa  det  kgl.  danske  Oldskriftsselskabs  Møde  den  17.  Fe- 
biuai  gav  Stadsarchitekt,  Prof.  L.  Fenger  Meddelelse  om  den  oprindelige  Ind¬ 
retning  af  Birgittinerkirkerne  i  Vadstena,  Maribo  og  Mariager.  Efter  at  Høyen 

i  sin  Tid  beskrev  Kirken  i  Maribo,  har  baade  denne  og  Vadstena  Kirken  været 
underkastet  Reparation,  og  ved  Sammenligning  mellem  de  Iagttagelser,  man 
derved  gjorde,  med  et  Kapitel  i  den  hellige  Birgittes  Aabenbaringer,  hvori  hun 
angiver,  hvorledes  hendes  Kirke  i  Vadstena  skulde  bygges,  havde  Prof.  søgt  at 
rekonstruere  deres  oprindelige  Skikkelse. 

Kirken  i  Vadstena  bærer  i  sine  Bygningsforhold  Præg  af,  at  de  i  Birgittes 
Aabenbaringer  givne  Anvisninger  virkeligt  er  fulgte.  Man  har  ved  denne  Kirke 
ikke  fundet  Rester  af  noget  Taarn,  og  det  er  da  rimeligt,  at  de  danske  Kirker 
heller  ikke  oprindeligt  har  haft  noget  saadant.  I  Vadstena  har  man  fundet  Spor 
af  Højalteret,  hvorfra  6  brede  Trin  førte  ned  til  den  ved  et  højt  Gitter  af¬ 
spærrede  Del  af  Kirken,  som  var  bestemt  for  Menigheden.  Paa  Trinene  stod 
de  12  Apostle.  Et  højt  Gitter  fraskilte  ogsaa  den  indre  Omgang.  I  Kirkens 
Østende  stod  sikkert  Nonnekoret  med  Pulpitur  og  Trappe,  hvad  Forholdene  i 
Maribo  tyder  paa.  Her  stod  Højalteret  for  Jomfru  Maria.  Omgangen  inde  i 
Kirken  har  muligt  været  bestemt  alene  til  Færdsel  for  Præsterne,  for  at  disse 
ikke  skulde  komme  i  Berøring  med  Publikum.  I  Vadstena  synes  Omgangen  at 
have  været  paa  Gulvet,  i  Maribo  paa  Galeriet.  Den  var  ogsaa  bestemt  til  Op¬ 
stilling  af  nogle  Altere  og  til  Grave  for  Nonnerne,  og  disse  Grave  har  været 
dækkede  med  særligt  glatte  og  pyntelige  Figsten. 

En  Sammenligning  mellem  disse  Kirker  og  Birgittinerkirker  i  Reval,  ved 
Køln  og  i  Altomiinster,  viser,  at  disse  sidste  i  Udseende  og  Indretning  er  ganske 
forskellige  fra  Birgittes  oprindelige,  af  den  største  Simpelhed  prægede  Plan,  som 
har  ligget  til  Grund  for  de  nordiske  Kirker. 

Kalkmalerierne,  i  Ringsted  Kirke.  Om  disse  gav  Museumsdirektør  Dr.  phil. 
Mollerup  Oplysninger.  I  det  16.  Aarhundrede  er  Ringsted  Kirke  blevet  prydet 
med  Billeder  af  de  Konger  og  Dronninger,  som  laa  begravede  i  Kirken.  Bag 
disse  ret  tarvelige  Fremstillinger  fandt  Prof.  Kornerup  i  1879  nogle  andre  højst 
interessante  og  langt  ældre  Kalkmalerier,  ligeledes  fremstillende  Konger  og  Dron¬ 
ninger,  men  tillige  Helgener.  Da  Restaureringen  af  Kirken  paabegyndtes  i  1899 — 
1900,  haabede  man,  at  der  maatte  gøres  yderligere  Fund,  og  Forventningerne 
skuffedes  ikke,  idet  der  er  bleven  fremdraget  betydelige  historiske  Minder,  Kalk¬ 
malerier,  der  fandtes  i  den  store  Korshvælvings  fire  Kapper.  Her  saas  mægtige 
Figurer  af  Konger  paa  Tronstole,  Dronninger  og  Helgener. 

Mod  Øst  fremstilles  Guds  Moder  og  Frelseren,  mod  Vest  Hertug  Knud 
Lavard,  der  i  højre  Haand  holder  den  trefligede  Hertugfane  og  har  Hertug¬ 
kransen  paa  Hovedet.  Bedst  bevaret  er  et  andet  Billedet,  der  forestiller  Erik 
Menveds  Moder  Dronning  Agnes  med  Scepter  og  Krone,  iført  Ivaabe  bræmmet 
med  Hermelin  og  siddende  paa  en  Tronstol.  Overfor  hende  er  Kong  Erik  af¬ 
bildet.  Af  særlig  historisk  Betydning  er  fire  mindre  Billeder,  som  fortæller 
Afsnit  af  Beretningen  om  Erik  Plovpennings  Endeligt.  Under  den  Hvælving, 
hvor  Billederne  nu  er  afdækkede,  var  det,  at  man  fandt  Erik  Plovpennings  Grav. 
Malerierne  stammer  fra  det  14.  Aarhundrede. 

Et  nyt  Raadhus  i  Stockholm.  I  Stockholm  paatænkes  opført  et  nyt  Raadhus; 
fra  den  svenske  Teknologforening'  er  der  fremkommet  Forslag  til  en  Ordning 

af  Programmet,  som  i  det  væsentlige  gaar  ud  paa  følgende:  Til  Konkurrencen 
indbydes  udelukkende  svenske  Architekter.  Konkurrencen  skal  være  dobbelt, 
d.  v.  s.  en  forudgaaende  almindelig  og  en  efterfølgende  begrænset.  Med  Hensyn 
til  den  almindelige  Konkurrence  skal  der  i)  gives  de  konkurrerende  saa  stor 
1  lihed  som  muligt,  ogsaa  med  Overskridelse  af  Grænserne  for  Kvarteret  »Eld- 
kvai n en«,  saa  vel  m.  H.  til  Bygningens  Beliggenhed  som  Ordningen  af  de  om- 
givende  Tiafikaarer  og  aabne  Pladser.  2)  Følgende  Tegninger  forlanges:  Si¬ 
tuationsplan  i  1  :  1000;  Planer,  Snit  og  Pacader  i  1  :  400,  en  Facade  i  1  :  200 
samt  Perspektiv  af  Bygningens  Ydre.  3)  Ingen  Præmie  uddeles.  4)  Forfatterne 
til  indkomne  foitjenstfulde  Forslag  indbydes  til  den  begrænsede  Konkurrence. 
5)  De  Forslagstillere,  som  har  faaet  Anledning  til  at  konkurrere  paany,  men 
som  ikke  maatte  være  villige  hertil,  faar  en  rimelig  Godtgørelse  for  deres 
Forslag,  og  i  den  udgaaede  Konkurrents  Sted  udses  en  anden.  —  M.  H.  til  den 
begrænsede  Konkurrence  mærkes:  1)  Kun  Deltagere  i  den  almindelige  Konkur¬ 
rence  indbydes  og  i  et  Antal  af  mindst  otte.  2)  Bygningens  Beliggenhed  be¬ 
stemmes,  og  Programmet  detaileres  saa  meget  som  muligt.  3)  Samtlige  Teg¬ 
ninger  forlanges  i  Maalestoksforhold  1  :  200.  4)  De  indbudte  Deltagere  faar 

hver  en  Godtgørelse  af  1500  Kr.  En  Præmie  paa  3500  Kr.  tildeles  Forfatteren 
til  det  af  Dommerne  som  det  bedste  betegnede  Forslag;  desuden  fordeles  5000 
Kr.  blandt  de  øvrige  Deltagere,  saaledes  som  Dommerne  finder  det  tjenligst.  — 
Dommerne  skulle  være  de  samme  for  begge  Konkurrencerne  og  seks  i  Antal,  af 
hvilke  Magistraten  vælger  2,  den  svenske  Teknologforenings  Afdeling  for  Hus- 
bygningskunst  1  og  »Dråtselnamdens«  (o:  Kæmnerkontorets)  iste  Afdeling  3, 
h\  oiaf  en  svensk  og  en  udenlandsk  Architekt.  I  Tilfælde  af  lige  Stemmetal 
ved  et  Spørgsmaals  Afgørelse  bliver  den  Mening  den  afgørende,  som  tiltrædes 
af  Fagmændenes  Flertal.  De  af  »Byggnadssamfundet«  den  iste  Februar  1887 
antagne  Konkurrenceregler  for  Architekter  følges. 

Eh  » 1  heatei architekt « .  Architekt  Heinr.  Seeijng  i  Berlin  har  i  en  forholdsvis 
kort  Aariække  tegnet  og  opført  saamange  I  heaterbygninger  rundt  omkring  i 
Tyskland,  at  vistnok  næppe  nogen  nulevende  Architekt  med  større  Ret  kan 
kalde  sig  Specialist  paa  dette  Omraade.  De  fleste  af  disse  Arbejder  har  han 
erhvervet  sig  ved  Konkurrencer.  Han  debuterede  i  Aarene  1884 — 86  med 
Stadttheater  i  Halle,  som  rummer  1200  Tilskuere.  Derefter  opførte  han  i  1890  — 
1892  det  lille  Stadttheater  i  Essen,  der  kun  har  700  Siddepladser,  og  omtrent 
samtidigt  hermed  byggede  han  i  Berlin  Neue  Theater,  som  har  Plads  til  900 
Tilskuere.  I  1894  fremstod  under  hans  Ledelse  Rostock  Stadttheater,  der 
rummer  1000  Personer  og  kostede  600,000  Mk.  at  opføre.  Stadttheatret  i 
Bromberg  blev  i  1896  bygget  efter  hans  Tegninger  og  kostede  450,000  Mk. 
Derefter  fulgte  umiddelbart  efter  hinanden  Theatrene  i  Frankfurt  am  Main  og  i 
Kiel.  Theatiet  i  Frankfurt  a.  M.  er  et  meget  omfangsrigt  Anlæg,  som  er 
sammenbygget  med  en  Gruppe  Beboelseshuse  med  Kafé,  Restauration,  Have 
o.  s.  v.  I  Aachen  ombyggede  han  det  gamle  Stadttheater,  der  var  et  Værk  af 
Schinkel.  Dette  Arbejde,  som  han  fuldførte  1901,  vakte  almindelig  Tilfredshed 
hos  alle  Kunstnere  og  Sagkyndige;  omtrent  samtidigt  hermed  forestod  han  ogsaa 

Ombygningen  af  Hoftheatret  i  Braunschweig,  som  kostede  ikke  mindre  end 
1,300,000  Mk.  Medens  dette  Arbejde  stod  paa,  udførte  han  Tegninger  til  Stadt- 
theatret  i  Posen  og  til  det  fyrstelige  Theater  i  Gera.  Sidstnævnte  Bygning  er 
fornylig  bleven  færdig  og  udmærker  sig  ved,  at  den  foruden  Theater  til  1000 
Siddepladser  tillige  indeholder  Koncertsal,  som  rummer  1600  Mennesker;  og 
alt  dette  blev  udført  for  en  Sum  af  kun  1  Million  Mark. 

Stadttheatret  i  Niirnberg  har  Seeling  for  Tiden  under  Opførelse;  det  vil 
ligeledes  komme  til  at  omfatte  en  stor  Festsalsbygning,  som  staar  i  direkte  For¬ 
bindelse  med  Theatret  og  kan  benyttes  sammen  med  dette. 

Ved  Konkurrencen  om  Stadttheatret  i  Freiburg  vandt  Seeling  som  sædvanlig 
første  Præmie;  det  var  en  Bygning  med  en  Tilskuerplads  for  1280  Personer, 
og  Omkostningerne  ved  dens  Opførelse  er  anslaaet  til  2,700,000  Mark. 

Ved  Siden  af  denne  meget  betydelige  Virksomhed  maa  Architekten  stadig 
rejse  omkring  i  Tyskland  til  forskellige  Byer,  hvor  hans  Raad  og  Bistand  søges 
til  Afgørelse  af  vanskelige  Theaterspørgsmaal.  Ogsaa  Udlandet  har  ved  flere  Lej¬ 
ligheder  draget  Fordel  af  hans  enestaaende  Sagkundskab,  saaledes  Sverrig,  som 
forelagde  ham  det  af  Architekt  F.  Lilljequist  udarbejdede  Forslag  til  Opførelsen 
af  det  kgl.  Skuespilhus  i  Stockholm  til  Undersøgelse  og  Bedømmelse. 

¥ 

Nye  Arkivbygninger  i  Tyskland.  I  Løbet  af  det  sidste  Par  Aar  er  der  i 
Tyskland  opført  to  nye  Arkivbygninger,  det  prøjsiske  Provinsarkiv  i  Diisseldorf 
og  det  bayerske  Kredsarkiv  i  Speyer.  Det  første  er  opført  efter  Tegninger  af 
Geheimebaurath  Thur  i  Berlin  og  under  Architekt  Bongards  Ledelse,  medens 
det  sidste  skyldes  Samarbejde  mellem  Oberbaudirektor  Maxon,  Oberbaurath  Reuter 
i  Miinchen  og  Architekterne  Wolf  og  Bar. 

Arkivet  i  Diisseldorf,  der  fuldførtes  i  Sommeren  1901,  anses  for  en  Mønster- 
bygning  i  praktisk  Flenseende.  Ogsaa  i  det  ydre  tilfredsstiller  det  den  æstetiske 
Fordring,  at  Facaden  ikke  maa  skjule  Bygningens  Øjemed  og  Ruminddeling. 
Midtepartiet  med  Arbejdssalens  store,  statelige  Vinduer  er  stærkt  fremhævet, 
medens  begge  Fløje  flankeres  af  pyntelige  Gavle.  Til  Facaden  er  anvendt  matrøde, 
hollandske  Teglsten;  Dør-  og  Vinduesindfatninger  er  af  Sandsten. 

Kredsarkivet  i  Speyer  ligger  frit  og  højt,  i  Domparkens  umiddelbare  Nærhed. 
Der  er  ikke  sparet  paa  Grundareal,  overalt  er  der  rigelig  Adgang  for  Lys  og 
Luft  og  rigelig  Plads  til  fremtidige  Udvidelser.  Af  Grundens  7000  Kvadratmeter 
er  de  2000  udlagte  til  Haveanlæg  og  smykkede  med  et  Springvand.  Der  findes 
paa  Grunden  tre  Bygninger,  nærmest  Domen  en  Magasinbygning  med  Facade 
mod  Syd.  Denne  er  ved  en  én  Etages  overdækket  Gang  forbundet  med  For¬ 
valtningsbygningen,  og  yderligere  findes  en  Funktionærbygning.  Ved  alle  tre 
Bygninger  har  man  søgt  at  bringe  Architekturen  i  Overensstemmelse  med  Om¬ 
givelserne.  Derved  har  man  været  nødsaget  til  at  anvende  høje  Tage,  hvilket 
i  Almindelighed  er  mindre  hensigtsmæssigt  ved  Arkivbygninger.  Tagstolen  er 
udført  i  Jærn.  Magasin-  og  Forvaltningsbygning  er  overvejende  holdte  i  tidlig 
Renaissancestil,  dog  genfinder  man  i  den  førstnævnte  enkelte  gothiske  Elementer. 
Man  har  i  Facaden  navnlig  betonet  de  vertikale  Linier  og  har  med  Flid  und 
gaaet  enhver  horisontal  Inddeling  med  fremspringende  Gesimser  og  Friser,  for 

at  Vandet  overalt  kan  løbe  hurtigt  af  og  al  Fugtighed  undgaas.  De  bredt  an- 
lagte,  tvedelte  Viftduer  er  i  Stueetagen  overhvælvede  af  Rundbuer,  medens  de  i 
de  øvre  Etager  er  forsynede  med  lige  Stik.  Forvaltningsbygningen  har  næsten 
kvadratisk  Grundplan  og  minder  med  sin  I  brede  Portal,  der  er  kronet  af  højt- 
ragende  Gavle,  med  sine  Søjlestillinger,  >£>tab-  und  Masswerk«,  om  tyske  Re- 
naissancehuse,  medens  Funktionærboligen  nærmest  har  en  villaagtig  Karakter. 
Alle  tre  Bygningers  Facader  er  beklædte  med  skinnende,  blegrød  Sandsten,  der 
skarpt  adskiller  sig  fra  den  mørkere  Sandsten,  som  er  anvendt  til  Portaler  og 
Vinduesindfatninger. 

I  Magasinbygningens  Indre  er  alt  holdt  i  lyse  Farver,  mest  hvid  Emaille- 
farve  med  blaa  Indramning.  I  Forvaltningsbygningen  er  alle  Arbejdsrum  i  en 
Meters  Højde  fra  Gulvet  beklædte  med  Træpaneler,  der  for  at  virke  behageligt 
for  Øjnene  er  grønmalede.  løvrigt  er  Reoler  og  Skabe  rødbejsede  med  gule 
Fyldinger. 

Begge  de  nye  Arkivbygninger  roses  for  deres  praktiske  Indretning,  og  der 
er  ved  Reoler,  Skabe  og  Opbevaringsrum  anvendt  en  Mængde  praktiske  Forbed¬ 
ringer,  der  i  høj  Grad  lette  Oversigten. 

¥ 

El  nyt  Raadlnis  i  Dresden.  For  et  Par  Aar  siden  afholdtes  der  en  Konkur¬ 
rence  angaaende  Tegninger  til  et  nyt  Raadhus  i  Dresden,  men  da  de  indkomne 
Projekter  ikke  var  tilfredsstillende,  hvilede  Sagen  i  nogen  Tid.  Nu  er  de  tyske 
Architekter  paanv  indbudte  til  en  Konkurrence,  som  man  haaber  vil  give  et  hel¬ 
digere  Resultat.  Der  er  udsat  en  iste  Præmie  paa  9000  Mk.,  en  2den  Præmie 
paa  5000  Mk.  og  to  3die  Præmier  paa  hver  3000  Mk.  1  Programmet  staar 
anført,  at  Facaderne  mod  Gaderne  helst  skal  udføres  i  Sandsten,  medens  de  mod 
Gaardene  kan  være  alm.  Mursten  eller  Puds.  Gavle  og  Taarne  maa  gerne  an¬ 
vendes,  men  den  gotiske  Stil  er  udelukket.  Bedømmelsesudvalget  bestaar  af  1 5 
Personer  i  forskellige  fremragende  Stillinger  og  Embeder,  blandt  disse  er  1 1 
Architekter  eller  Bygningskyndige. 


FORENINGSMEDDELELSER. 

Foreningsmøde  afholdtes  Onsdag  den  18.  Februar  Kl.  8 
i  Industriforeningen  med  følgende  Dagsorden  : 

1)  Forhandling  om  Afholdelse  af  et  nordisk  Architekt- 
møde  i  Kjøbenhavn  i  Slutningen  af  Juni  1903. 

2)  Forhandling  om,  sammen  med  Dansk  Ingeniørfor¬ 
ening,  at  afholde  en  Udstilling  af  Architekt-  og  Ingeniør¬ 
tegninger  i  Forbindelse  med  den  tekniske  og  hygiejniske 

Kongres  i  Kjøbenhavn  i  Juni  1903. 

3)  Meddelelser  fra  Formanden. 

Tilstede  var  ca.  40  Medlemmer.  Architekt  Levy  var  Dirigent, 
ad  1.  Formanden  (Axel  Berg)  meddelte,  at  et  Møde  som  det  nu  paatænkte 
mellem  nordiske  Architekter  allerede  var  bleven  planlagt  ved  den  vellykkede 
Architektsammenkomst,  som  fandt  Sted  i  Jonkoping  den  6te,  yde  og  8de  Juli 

1901*).  De  danske  Architekter,  som  havde  været  Deltagere  i  dette  Møde,  følte 
stærk  Trang  til  at  se  de  svenske  og  norske  Kolleger  som  Gæster  her  i  Kjøbenhavn, 
og  selv  om  den  til  Sommer  berammede  tekniske  og  hygiejniske  Kongres  mulig 
vilde  kalde  en  Del  af  disse  herned,  vilde  den  Stemning  og  det  Præg,  man  øn¬ 
skede  over  Architektmødet,  næppe  kunne  opnaas,  undtagen  netop  naar  Deltagerne 
var  kommen  sammen  i  dette  bestemte  Øjemed. 

Arne-Petersen  fremhævede  det  ønskelige  i,  at  et  saadant  Møde,  naar  det 
skulde  holdes  iaar,  da  maatte  finde  Sted  i  Tilknytning  til  den  tekniske  og  hygiej¬ 
niske  Kongres,  som  vil  blive  afholdt  her  i  Byen  i  Dagene  fra  24.  til  27.  Juni. 
For  Architekterne  havde  denne  Kongres  en  meget  stor  Interesse,  og  forhaabentlig 
vilde  Standen  blive  talrigt  repræsenteret  ved  den.  Vilde  man  nu  afholde  et  nyt 
Architektmøde  nogen  Tid  efter,  kunde  Deltagelsen  i  begge  Møder  let  svækkes 
derved,  hvorimod  man  efter  hans  Mening  meget  godt  kunde  afholde  Architekt¬ 
mødet  sammen  med  Kongressen.  Han  henstillede  til  det  Udvalg,  som  forment¬ 
lig  vilde  blive  nedsat  til  Ordning  af  Architektmødet,  at  søge  Forbindelse  og 
eventuelt  Samarbejde  med  Kongressens  Forretningsudvalg. 

Eugen  Jørgensen  anbefalede  Foreningens  Medlemmer  at  deltage  talrigt  i 
Kongressen  for  derigennem  at  vise  deres  Interesse  for  tekniske  og  hygiejniske 
Spørgsmaal. 

Det  vedtoges  dernæst  at  afholde  et  nordisk  Architektmøde  i  Kjøbenhavn  i 
juni  1903  og  at  søge  det  afholdt  i  Dagene  umiddelbart  efter  den  tekniske  og 
hygiejniske  Kongres. 

Til  Udvalg  for  Ordningen  af  Mødet  valgtes:  Professor  Hans  J.  Holm  og 
Architekterne  H.  Kampmann,  L.  Clausen,  Lauritzen  og  Rosen. 

ad  2.  Der  forelaa  en  Skrivelse  fra  Komiteen  for  den  tekniske  og  hygiejni¬ 
ske  Kongres  i  Sommeren  1903,  hvori  Akademisk  Architektforening  opfordres  til, 
sammen  med  Dansk  Ingeniørforening  at  afholde  en  Udstilling  af  Architekt-  og 
Ingeniørtegninger  i  Forbindelse  med  Kongressen. 

Efter  nogen  Diskussion  vedtoges  det  at  svare  Komiteen,  at  Akademisk  Archi¬ 
tektforening  er  villig  til  at  medvirke  ved  en  Udstilling  som  den  omhandlede. 

Som  Foreningens  Delegerede  valgtes:  Architekterne  H.  Wenck,  K.  Varming 
og  Sylvius  Knutzen. 

ad  3.  Formanden  bragte  Meddelelse  om: 

a.  Konkurrencen  om  Tegninger  til  en  Klub-  og  Theaterbygning  i  Randers. 

b.  Foreningen  har  gennem  Ministeriet  for  Kirke-  og  Undervisningsvæsenet 
modtaget  en  Portion  af  150  Kr.  af  Brødrene  Sørensens  Legat. 

c.  Der  føres  Forhandlinger  med  Ministeriet  om  at  opnaa  kgl.  Konfirmation  paa 
Statuter  for  Foreningens  Understøttelsesfond. 

Architekt  Sylvius  Knutzen  havde  udstillet  en  meget  smuk  og  righoldig 
Samling  Rejsestudier,  saavel  Tegninger  som  Akvareller  og  Oliebilleder;  den  blev 
beset  med  megen  Interesse  og  vakte  udelt  Beundring  blandt  de  tilstedeværende. 

*)  Se  Medd.  fra  Akad.  Architektforening,  Bd.  III,  Pag.  265. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

DE  PRÆMIEREDE  BYGNINGER. 


Som  kort  omtalt  i  sidste  Nr.  af  »Architekten«  fik  Konkurrencen  om  de  af 
Kommunalbestyrelsen  udsatte  Præmier  å  1000  Kr.  for  kunstneriske  Løsninger 
af  Byggeforetagender  det  Resultat,  at  Architekterne  Vilh.  Fischer  og  Emil  Jør¬ 
gensen  hver  erholdt  Præmie,  henholdsvis  for  en  Forretningsbygning  (Hotel  Bristol) 
og  for  en  Beboelsesejendom  med  mindre  Lejligheder  (Schioldanns  Stiftelse). 


HOTEL  BRISTOL. 


Hotel  Bristol,  den  bekendte  Bygning  ved  Raadshuspladsen  mellem  Frederiks- 
berggade  og  Vestergade,  er  opført  af  Tømmermester  Hans  Nielsen,  som  efter  en 
afholdt  Konkurrence  (se  »Medd.  fra  Akad.  Architektforening«,  III,  Nr.  21 — 22) 
overdrog  Tegningernes  Udarbejdelse  til  Architekt  Vilh.  Fischer.  Bygningen,  som 
paa  Grund  af  sin  Beliggenhed  stiller  særligt  Krav  til  en  kunstnerisk  Behandling, 
bidrager  i  ikke  uvæsentlig  Grad  til  at  give  Raadhuspladsen  dens  Præg.  Den  er 
opført  af  røde,  haandstrøgne  Sten,  med  Baand,  Afdækninger,  Vinduesindfatninger 
o.  s.  v.  af  kunstig  Sandsten.  I  Stueetagens  Højde  er  Facaden  opført  af  kløvet 
Granit.  Taarntaget,  Ryttere,  Render  og  Nedløbsrør  er  af  Kobber,  Taget  er  dækket 
af  sorte,  glaserede  Teglsten.  Etageadskillelserne  er  udførte  brandfri  med  Staal- 
bjælker  og  Monierværk;  Trapperne  er  af  Sten  med  Jærnrækværk.  Fra  Hotellets 
Hovedindgang  fpaa  Raadhuspladsen  kommer  man  ind  i  en  8  Alen  høj  Forhal 
med  Portierplads  og  Telefonomstilling.  I  Baggrunden  fører  en  Elevator  og  Trappe 
op  i  Bygningen.  Restaurationen  i  Stueetagen  indtager  et  Fladerum  paa  ca.  1000 
Kv.-Alen.  Lokalerne  har  her  en  Højde  af  7V4  Alen,  og  Væggene  er  i  3  Alens 
Højde  beklædte  med  Panel  af  Cypres  og  Teak,  hvorover  Vægfladen  er  forsynet 
med  Ornamenter  i  Stuk.  Paa  iste  Sal  findes  Selskabslokaler  og  Hotellets  Spise¬ 
sal  med  tilhørende  Rygeværelse  og  Saloner,  medens  de  øvrige  Etager  indtages 
af  Hotelværelser. 

Af  de  Haandværkere,  som  har  været  beskæftigede  ved  Bygningens  Opførelse, 
skal  nævnes:  Murmester  N.  O.  Mynster,  Tømmermester  H.  P.  Nielsen,  Jensen 
&  Schumacher  (Monierarbejdet),  Blikkenslager  og  Kobberdækker  L.  Hannibal, 
Smedemestrene  J.  P.  Chr.  Jensen  &  Sønner,  Glarmester  Clir.  Morville  samt 
Malermestrene  Møllmann  &  Co. ;  Snedkerarbejdet  er  leveret  af  De  forenede  Byg¬ 
ningssnedkerier  (Steenberg),  og  Firmaet  Ludvigsen  &  Hermann  har  besørget 
Installationen  af  Vandklosetter,  Ludvig  Lund  har  udført  Elektricitetsanlæget  og 
Thorbrøgger  &  Co.  Varmeværket;  Stenhuggerarbejdet  er  leveret  dels  fra  Wien- 
bergs  Stenhuggerier  dels  fra  Carl  Scheller  og  Linoleum  fra  Em.  Meyer,  medens 
Hans  Chr.  Berg  har  udført  Gibser-  og  Stukkatørarbejdet  og  Fabriken  »Titan« 
Elevatoranlæget;  Møblerne  er  leverede  af  Brødrene  Plum,  Tæpper  og  Gardiner 
af  Ferd.  Larsen  og  disses  Montering  af  Erik  P.  Christensen;  Gardin-  og  Tæppe¬ 
broderier  er  udført  af  Permin,  og  Lamper  er  leverede  af  H.  V.  Christensen. 

¥ 

SCHIOLDANNS  STIFTELSE. 

Schioldanns  Stiftelse  er  beliggende  paa  en  Grund  i  Nærheden  af  Nørrebros 
Station  ved  Sammenskæringen  af  Hørsholmsgade  og  Kronborggade,  der  danner 
en  meget  spids  Vinkel  til  hinanden.  Grundens  Areal  er  5400  Kv.-Alen,  hvoraf 
3150  Kv.-Alen  er  bebygget. 

Stiftelsen  bestaar  foruden  af  den  her  viste  Hovedbygning,  der  har  Facade 
mod  Hørsholmsgade  og  indeholder  29  Stkr.  3-Værelsers  Lejligheder  og  41  Stkr. 
2-Værelsers  Lejligheder  samt  Stiftelsens  Kontor,  tillige  af  en  Anneksbygning  mod 
Kronborggade,  indeholdende  10  Stkr.  3-Værelsers  Lejligheder  og  15  Stkr.  2-Væ- 
relsers  Lejligheder  samt  5  Butiker,  ialt  altsaa  100  Lejligheder.  Opvarmningen 

foregaar  fra  et  Varmtvands-Centralvarmeværk  i  Bygningen  mod  Hørsholmsgade, 
og  der  er  overalt  anvendt  Vandklosetter. 

Af  de  forskellige  Arbejder  ved  Bygningen  har  Hans  &  Jørgen  Larsen  ud¬ 
ført  Stenhuggerarbejdet,  G.  B.  Schioldann  Murerarbejdet  samt  Dræning  og  Kloak¬ 
anlæg,  J.  Martin  Petersen  og  J.  Jespersen  Tømrerarbejdet,  Hans  A.  Holm  &  Søn 
og  P.  Rasmussen  Snedkerarbejdet,  Th.  Dreyer  &;  Co.  Blikkenslagerarbejdet,  Oluf 
Schæbel  og  Edv.  Vermehrens  Eftf.  Smedearbejdet,  medens  Varmeværket  er 
leveret  af  Aktieselskabet  Recks  Opvarmnings-Co. ;  Malerarbejdet  er  udført  af  Joh. 
N.  Schrøder,  Glarmesterarbejdet  af  Chr.  Morville,  og  Brødrene  Thøfner  har 
besørget  Indlægningen  af  Gas  og  Vand  samt  V  andklosetanlæget. 


DEN  NORDISKE  TEKNISKE  OG  HYGIEJNISKE  KONGRES  1903. 


nder  Teknikermødet  i  Stockholm  1897  og  under  Naturforskermødet  samme 


u  Steds  i  1898  udtaltes  fra  flere  Sider  Ønsket  om,  at  tekniske  og  hygiejni¬ 
ske  Møder  i  en  ikke  for  fjern  Fremtid  kunde  blive  afholdte  i  en  anden  af  de 
nordiske  Hovedstæder.  At  periodisk  tilbagevendende  Møder  af  denne  Art  vil 
gøre  Gavn  og  være  af  megen  Betydning  for  Samvirkningen  mellem  de  nordiske 
Riger,  er  uomtvisteligt,  og  i  Danmark  har  man  i  de  forløbne  Aar  ønsket  at 
kunne  virkeliggøre  Tanken  om  i  Kjøbenhavn  at  afholde  et  nordisk  Møde,  der 
kunde  samle  alle,  som  interesserer  sig  for  Teknik  og  Hygiejne. 

Tidspunktet  for  et  saadant  Møde  vil  være  meget  heldigt  i  1903,  da  store 
tekniske  og  hygiejniske  Arbejder  netop  nu  har  fundet  deres  Afslutning. 

Paa  et  Møde  i  »Dansk  Ingeniørforening«  og  paa  et  andet  Møde  mellem  en 
Kreds  af  Hygiejnikere  har  man  derefter  besluttet  at  afholde  en  nordisk  teknisk 
og  hygiejnisk  Kongres  i  Kjøbenhavn  i  Sommeren  1903. 

Den  paa  de  nævnte  Møder  valgte  Komite  for  Kongressens  Planlæggelse  og 
Ledelse  udsender  nu  en  Indbydelse  til  alle  Teknikere  og  Hygiejnikere  (Archi- 
tekter,  Industridrivende,  Ingeniører,  Læger,  Veterinærer  og  Medlemmer  af  Kom¬ 
munalbestyrelser,  Bygnings-  og  Sundhedskommissioner)  i  Danmark,  Finland,  Norge 
og  Sverig.  Adgang  har  endvidere  andre,  der  efter  Komiteens  Skøn  kan  have 
Interesse  af  de  behandlede  Emner. 

Kongressen  vil  finde  Sted  i  Dagene  fra  Onsdag  den  24.  Juni  til  Lørdag 
den  27.  Juni,  begge  Dage  inklusive,  og  Adgangen  betales  med  20  Kr.  for  Del¬ 
tagere  og  10  Kr.  for  ledsagende  Damer. 

Under  Kongressen  vil  der  hovedsagelig  blive  lagt  Vægt  paa  Forevisning  af 
tekniske  og  hygiejniske  Anlæg  og  Institutioner  med  tilhørende  korte  instruktoriske 
Foredrag,  medens  Foredrag  og  Diskussioner  i  øvrigt  søges  begrænset  til  væsent¬ 
ligst  at  angaa  Emner,  der  har  stor  og  almindelig  Interesse,  og  som  kan  ventes 
belyste  fra  de  forskellige  Nationers  Side. 

Til  Kongressen  vil  der  eventuelt  blive  knyttet  mindre  Udstillinger,  f.  Eks. 
af  Architekt-  og  Ingeniørtegninger,  Materiel  henhørende  under  teknisk  Hygiejne 
m.  m.,  samt  fælles  Udflugter  og  festlige  Sammenkomster. 


236 


Kongressen  vil  omfatte  12  Sektioner,  hvis  Natur  fremgaar  af  ct  udarbejdet 
foreløbigt  Program.  Videre  Forslag  til  Diskussionsemner,  Foredrag  og  Forevis¬ 
ninger  maa  indsendes  senest  15.  April  til  Komiteen,  der  efter  Samraad  med 
Repræsentanterne  for  de  andre  nordiske  Lande  muligt  maa  forbeholde  sig  at  gøre 
et  passende  Udvalg. 

Senere  vil  fremkomme  det  endelige  og  mere  detaillerede  Program  for  Kon¬ 
gressen  med  Oplysning  om  : 

Tid  og  Sted  for  Forevisninger,  Møder,  Udflugter,  Festligheder  m.  m.,  Tids¬ 
fristen  for  Anmeldelse  af  Deltagelse,  Oversigt  over  Forhandlingsemner,  Fortegnelse 
over  Etablissementer,  der  kunne  beses  under  Kongressen,  samt  i  øvrigt,  hvad 
der  kan  være  af  Interesse  for  Deltagerne. 

Kongressens  Kontor  er  indtil  videre:  Amaliegade  38,  Kjøbenhavn  K. 

Paa  de  4  Mødedage  tænkes  i  det  væsentlige  Tiden  fra  Kl.  9  — 12  Fm.  an¬ 
vendt  til  Forhandlinger  og  Eftermiddagen  til  Forevisninger  og  Udflugter. 

Under  Kongressen  vil  der  hver  Dag  Kl.  12  —  1  være  arrangeret  Frokost  i 
Tivoli.  To  af  Mødedagene  paatænkes  større  Festligheder  fælles  for  alle  Del¬ 
tagere,  en  Dag  vil  der  være  selskabelig  Sammenkomst  inden  for  Sektionerne,  og 
en  Dag  er  reserveret  til  Sammenkomster  af  mere  privat  Karakter.  De  planlagte 
Udflugter  vil  føre  Deltagerne  til  Sjællands  skønneste  Egne.  Besøget  paa  Fre¬ 
deriksborg,  Fredensborg,  Helsingør  forventes  afsluttet  ved  en  Festmiddag  paa 
Marienlyst. 

Kongressen  har  Anledning  til  at  vente  den  største  Imødekommenhed  fra 
Staten,  Kjøbenhavns  og  Frederiksberg  Kommuner,  lige  som  den  imødeses  med 
Interesse  af  de  Institutioner  og  alle  private,  til  hvilke  man  har  henvendt  sig  i 
Anledning  af  Forevisninger  etc. 

Kongressens  Præsident  er  Kjøbenhavns  Overpræsident  V.  Oldenburg,  dens 
Vicepræsidenter  er  for  den  tekniske  Afdelings  Vedkommende  Generaldirektør 
G.  C.  C.  Ambt  og  for  den  hygiejniske  Afdeling  Etatsraad,  Stadslæge  E.  M.  Hoff. 
Generalsekretær  er  Ingeniørkaptajn  A.  G.  V.  Petersen. 

Foruden  Fællesmøder  vil  Kongressen  som  ovenfor  nævnt  komme  til  at  om¬ 
fatte  12  Sektioner  efter  følgende  Inddeling: 

I.  Sektion  for  Vand-,  Vej-,  Jærnbane-  og  Brobygning. 


II. 

—  » 

mekanisk  Industri,  derunder  Skibsbygning. 

III. 

- —  » 

Elektroteknik. 

IV. 

—  » 

Husbygningsteknik. 

V. 

—  » 

Opvarmnings-  og  Ventilationsteknik. 

VI. 

—  » 

kemisk  Industri  (herunder  Bjærgværksdrift,  Udvinding  og 
Behandling  af  Jord-  og  Stenarter  samt  Tørv). 

VII. 

—  » 

Byhygiejne. 

VIII. 

Tilvirkning  af  og  Kontrol  med  Levnedsmidler  (herunder 
Produktion,  Behandling  af,  Kontrol  med  og  Undersøgelse 
af  Levnedsmidler). 

IX. 

—  » 

Hospitalsvæsen,  Sanatorier  etc. 

X. 

—  » 

Skolehygiejne. 

XI. 

—  » 

Bolighygiejne,  Fabrikshygiejne  etc. 

XII. 

—  » 

Militærhygiejne  og  Sygetransport. 

Fra  dansk  Side  er  saavel  den  samlede  Bestyrelse  som  de  enkelte  Sektions¬ 
bestyrelser  valgt,  men  disse  vil  senere  blive  supplerede  efter  Forslag  fra  finsk, 
norsk  og  svensk  Side. 

I  Sektionen  for  Husbygningsteknik  bestaar  den  danske  Bestyrelse  af  føl¬ 
gende:  Stadsarchitekt,  Professor  L.  Fenger,  Formand;  Architekt  Axel  Berg  og 
Ingeniørkaptajn  T.  Grut,  Viceformænd,  og  Architekt  Eugen  Jørgensen,  Sekretær. 

Kongressens  Forretningsudvalg  bestaar  af:  Generaldirektør  G.  C.  C.  Ambt, 
Kredslæge  K.  Carøe,  Etatsraad,  Stadslæge  E.  M.  Hoff,  Folkethingsmand,  Borg¬ 
mester  J.  Jensen,  Direktør  Fr.  Johannsen,  Direktør  J.  F.  Meyer,  Havnebygmester 
H.  C.  V.  Møller,  Overpræsident  V.  Oldenburg,  Architekt  K.  Arne-Petersen, 
Ingeniørkaptajn  A.  G.  V.  Petersen,  Professor,  Dr.  med.  H.  P.  Ørum. 


TEKNISKE  MEDDELELSER. 


En  netn  Prøve  for  Portlandcement  angives  af  »Kalk-,  Gyps-  und  Chamotte- 
Zeitung«.  Man  lægger  en  Glasplade  paa  et  Bord,  kommer  lidt  af  den  Cement, 
som  man  vil  prøve,  i  et  lille  Vinglas,  tilsætter  Vand  og  rører  rundt  til  Blan¬ 
dingen  danner  en  ikke  for  flydende  Masse.  Saa  ryster  man  Indholdet  forsigtigt 
ud  paa  Glaspladen  og  slaar  et  Par  Slag  i  Bordet,  for  at  faa  Prøven  til  at  sætte 
sig  fast  til  Glaspladen.  Herved  vil  Prøven  ud  mod  Periferien  faa  skarpe  Rande. 
Man  lader  dernæst  Prøven  staa  paa  et  roligt  Sted,  hvor  det  ikke  trækker,  og 
hvor  der  ikke  er  for  stærkt  Lys,  og  efter  3 — 4  Døgns  Forløb  tages  den  af 
Glasset.  Er  Randene  stadigt  skarpe,  er  Cementen  god,  er  de  skærende,  er  den 
fortrinlig.  Naar  de  derimod  er  skøre,  er  Cementen  mindre  god,  og  er  Ran¬ 
dene  helt  udviskede,  kan  den  slet  ikke  bruges.  Hvis  Cementen  er  langsomt 
hærdende,  maa  man  daglig  fugte  Prøven  med  et  Par  Draaber  Vand,  for  at  faa 
et  paalideligt  Resultat.  Man  vil  paa  denne  Maade  som  oftest  kunne  danne  sig 
et  godt  Skøn  over  Cementens  Anvendelighed. 

¥ 

En  Forlængelse  af  en  høj  Skorstens  Fundament  er  for  nylig  udført  af  et  Firma 
Sulce  &  Schroder  i  Hannover.  Det  drejede  sig  om  en  for  12  Aar  siden  bygget 
Skorsten,  der  stod  paa  et  3,50  Meter  dybt  Fundament,  og  som  med  et  nederste 
Gennemsnit  af  2,50  Meter  ragede  33  Meter  i  Vejret.  Paa  samme  Grundareal 
skulde  opføres  en  Nybygning,  og  man  vilde  gerne  bevare  Skorstenen,  men  da 
den  projekterede  Nybygning  paa  Grund  af  den  dyre  Byggeplads  fordrede  den 
stærkest  mulige  Udnyttelse  af  Grunden,  viste  det  sig  nødvendigt  at  føre  Kælderne 
ned  i  en  Dybde  af  5  Meter.  Herved  vilde  Skorstenen  ikke  faa  tilstrækkeligt 
dybt  Fundament,  og  for  at  bevare  Skorstenen  maatte  dennes  Fundament  for¬ 
længes  nedad  med  1,60  Meter.  Skorstenens  Bygmester  vilde  ikke  indlade  sig  paa 
det  nævnte  Arbejde,  men  det  hannoveranske  Firma  paatog  sig  det,  foretog  de 
nødvendige  Afstivninger  af  Skorstenen  og  de  omgivende  ældre  Bygninger  og 
murede  Fundamentet  stykkevis  ned  i  den  ønskede  Dybde. 

¥ 

En  Muremaskine  er  for  kort  Tid  siden  opfunden  i  Kan  ad  a.  Den  nye  Ma¬ 
skine,  der  ad  mekanisk  Vej  skal  erstatte  det  Arbejde,  Mureren  har  ved  Opmuring, 
kan  —  naar  den  betjenes  af  to  Mænd  og  en  Dreng  —  pr.  Time  lægge  4 — 600 
Sten,  d.  v.  s.  udrette  6 — 7  dygtige  Mursvendes  Arbejde.  Afbrydelser  i  Muren 
ved  Udsparing  af  Dør-  og  Vinduesaabninger  medfører  kun  en  ringe  Formindskelse 
af  Maskinens  Præstationsevne.  Maskinen  kan  anvendes  til  Fremstilling  af  glatte 
Mure  af  enhver  Art,  Facader,  Brandmure,  Havemure  etc. 

Da  Murstenene  af  Maskinen  anbringes  paa  hverandre  under  Udfoldelsen  af 
et  stærkt  Tryk,  bliver  de  ved  Maskinhjælp  fremstillede  Mure  langt  stærkere  og 
fastere  end  de  haandmurede.  Maskinerne  skal  ikke  være  særligt  kostbare ;  deres 
Betjening  kan  udføres  af  Folk  med  et  Par  Ugers  Uddannelse. 

Planen  er  ægte  amerikansk.  Der  synes  dog,  trods  al  rosende  Omtale, 
ikke  at  være  megen  Fare  for,  at  den  skal  kunne  vinde  Fodfæste  og  fortrænge 
Haandværkernes  Arbejde. 


FORSKELLIGT. 


Borgerrepræsentationen  og  Kunsten.  Paa  Øresundshospitalet  har  en  Udvidelse 
længe  været  tiltrængt,  og  blandt  de  Bygningsarbejder,  som  ønskes,  hører  ogsaa 
en  Administrationsbygning.  Inden  for  det  Udvalg,  som  af  Borgerrepræsentationen 
er  nedsat  i  Anledning  af  Hospitalets  Udvidelse,  hersker  der  Utilfredshed  med  den 
projekterede  Administrationsbygnings  Ydre,  og  da  Udvalget  har  ønsket  en  højere 
og  mere  anselig  Bygning  med  dekorativt  Præg,  har  det  bevæget  Magistraten, 
der  jo  ellers  er  meget  økonomisk  anlagt,  til  at  lade  udarbejde  nye  Tegninger  til 
denne  Bygning.  Den  vil  blandt  andet  ud  mod  Gaden  blive  prydet  med  et  af 
Billedhugger  H.  Chr.  Petersen  udført  Relief,  forestillende  Ydun  med  Æblet,  og 
i  Betragtning  af  denne  kunstneriske  Udsmykning  finder  Udvalget  de  210,000  Kr., 
som  Administrationsbygningen  vil  komme  til  at  andrage,  ret  rimelige. 

¥ 

Den  11.  internationale  Kongres  for  Hygiejne  og  Demografi  vil  blive  afholdt  i 
Briissel  i  Dagene  fra  den  2.  til  den  8.  September  1903  under  Forsæde  af  General¬ 
direktør  i  det  belgiske  Landbrugsministerium  E.  Béco.  Af  de  i  Kongressens  for¬ 
skellige  Sektioner  forberedte  Forhandlingsemner  skal  anføres:  De  sidste  tyve  Aars 
Fremskridt  paa  Opvarmningens  og  Ventilationens  Omraade;  Almindelige  hygiej¬ 
niske  Regler  for  indvendigt  Udstyr  og  Luftfornyelse  i  Beboelseshuse;  Offentlige 
Foranstaltninger  —  direkte  og  indirekte  —  til  Opførelsen  af  sunde  Arbejder¬ 
boliger;  Offentlige  Foranstaltninger  til  Sikring  af  de  hygiejniske  Forhold  i  Leje¬ 
boliger  for  Smaafolk;  Tilsyn  fra  det  offentliges  Side  med  saadanne  Boliger; 
Boligdesinfektion. 

¥ 

Paa  den  internationale  Udstilling  af  dekorativ  Kunst  i  Turin  i  forrige  Aar  var 
det  den  hollandske  Afdeling,  der  opnaaede  det  største  pekuniære  Udbytte,  idet 
Salget  derfra  gik  op  til  den  tredobbelte  Værdi  af  Udstillingsgenstandene.  Mindre, 
men  meget  dyrt,  solgte  Skotland;  ogsaa  nogle  Interiører  i  den  tyske  og  øster- 
rigske  Sektion  blev  afhændede.  —  Udstillingens  samlede  Indtægter  beløb  sig  til 

1,989,813  Lire  mod  en  Udgift  af  1,397,248  Lire,  saa  at  der  blev  et  Overskud 
af  392,565  Lire,  et  sikkert  overordentligt  gunstigt  finansielt  Resultat. 

¥ 

Monumenter.  I  Paris  skal  rejses  et  Monument  for  Zola;  der  har  i  den  An¬ 
ledning  været  offentlig  Konkurrence  blandt  Kunstnerne,  og  Billedhuggeren  Alex¬ 
ander  Charpentier,  som  blev  den  sejrende,  har  faaet  Udførelsen  overdraget. 

I  Budapest  vil  man  opføre  et  Kossura-Mindesmærke,  og  Midlerne  hertil, 
ca.  800,000  Kr.,  er  allerede  tilvejebragte. 

I  Wien  er  det  bleven  vedtaget  af  den  derværende  Ingeniør-  og  Architekt- 
forening  at  rejse  et  Monument  for  Architekten  Ferstel. 

¥ 


1  Haag  paatænkes  det  at  afholde  en  international  Udstilling  af  dekorativ 
Kunst  i  1904. 


Udstilling  af  Kunstindustri.  I  Tidsskriftet  »Werkstatt  der  Kunst«  (Miinchen) 
findes  der  et  Forslag,  der  er  vel  værd  at  lægge  Mærke  til,  og  som  gaar  ud  paa 
at  anvende  almindelige  Lejehuse  til  Udstilling  af  Kunstindustri  (anvendt  Kunst) 
og  saaledes  inden  for  Rammerne  af  almindelige  Lejligheder,  beregnede  til  Ud¬ 
lejning,  fremvise  kunstnerisk  indrettede  Familiebeboelser,  i  hvilke  alle  Frem¬ 
bringelser  af  Kunsthaandværk,  harmonisk  forenede  og  afpassede  efter  Familielivets 
Krav,  fordelagtigst  kunne  komme  til  deres  Ret.  Afset  fra,  at  en  paa  den  Maade 
indrettet  Udstilling  af  Familieboliger  uden  Tvivl  vilde  vinde  den  største  Inter¬ 
esse  hos  alle,  som  er  henviste  til  at  bo  til  Leje,  og  at  paa  denne  Maade  de 
moderne  Bestræbelser  for  at  smelte  Kunst  og  Haandværk  sammen  vilde  kunne 
trænge  ud  i  videre  Kredse  og  hjælpe  dem  til  kunstnerisk  Følelse  og  Nydelse, 
vilde  ogsaa  væsentlige  praktiske  Fordele  kunne  forbindes  dermed.  Først  og 
fremmest  vilde  de  som  oftest  meget  store  Byggeomkostninger  for  de  i  Reglen 
kun  til  kort  Varighed  bestemte  Udstillingsbygninger  falde  bort  og  indskrænkes 
til  de  langt  ringere  Udgifter  til  Leje  og  eventuelt  mindre  Ombygninger.  I  alle 
større  Byer  vilde  der  dernæst  maaske  ogsaa  kunne  findes  Bygmestre,  der  paa 
egen  Bekostning  opførte  Lejehuse  og  afpassede  disses  indre  som  ydre  Udstyrelse 
efter  vedkommende  Udstillingskomites  Ønsker. 

¥ 

Udstilling  af  Kvindeklæder.  Til  Nutidens  Bestræbelser  for  at  smelte  Ide  og 
Virkelighed,  Kunst  og  Haandværk,  sammen,  er  nu  ogsaa  kommet  den  Opgave 
at  reformere  Kvindernes  Dragt  og  paa  Tvers  af  Modens  ofte  smagløse  Luner 
give  den  et  kunstnerisk  Snit.  Paa  Foranstaltning  af  Professor  Paul  Schultze- 
Naumburg  (kendt  af  »Architekten« s  Læsere  ved  sine  Afhandlinger  om  »Gammelt 
og  Nyt«  i  Bygningskunst  og  i  Havekunst)  har  der  fra  1.  til  15.  Oktober  1902 
været  afholdt  en  Udstilling  af  nye  Kvindedragter  i  Hohenzollern-Kunstgewerbe- 
haus  i  Berlin  under  saa  stor  Tilstrømning  af  Publikum  og  med  saadan  Tilslut¬ 
ning  i  Pressen  at  det  er  blevet  bestemt  at  indrette  en  permanent  Udstilling  af 
kunstnerisk  udførte  Kvindeklæder  i  nævnte  Bygnings  Lokaler. 


Udgiver 

KJØBENHAVN 

DEN  13.  MARTS  1903 

5.  Aargang  N2  24 


STRÆNDER  KIRKEGAARD. 


EFT.  FOT.  AF  JOHS.  KLEIN. 


FÆRØSKE  BYGDEKIRKER. 

Af  Daniel  Bruun. 


II. 

Skønt  Kirken  i  Thorshavn  egentlig  ikke  kan  henregnes  til  Bygdekirkerne,  skal 
vi  dog  omtale  den  for  en  Fuldstændigheds  Skyld.  Den  er  af  Træ,  opført 
1789  og  restaureret  1866  samt  forsynet  med  et  lille  Spir.  Dens  Ydre  gør  et 
ret  anseligt  Indtryk.  Den  er  i  Retning  af  indre  Udstyr  ganske  naturligt  bedre 
stillet  end  de  andre  Færøkirker.  Den  har  ifølge  Trap  bl.  a.  et  Orgel,  der  er 

skænket  i  1824  af  Dronning  Marie,  endvidere  to  Messing  Lysekroner,  hvoraf 
den  ene  er  skænket  1673  af  den  Gabelske  Overkøbmand  Frederik  Pøpping,  den 
anden  1737  af  Landfoged  Jørgen  Frantz  Hammershaimb ;  endvidere  et  Kirkeuhr 
og  3  Klokker. 


THORSHAVN  KIRKE. 
LAMPET. 


Pøpping  har  iøvrigt  skænket  flere  Ting  til  Kirken,  saaledes  som  følgende 
Indskrift  paa  en  Lampet-Plade  viser: 


»Den  hoyactbare  og  welfornemme  Mand  Friederich  Pøpping  Ofver  Kiøbmand  paa  Ferøe 
hafver  til  Guds  Ære  og  hans  Sal.  Daatters  Sophia  Pøppings  som  herunder  hviler  (1)  Hu¬ 
kommelse  foræret  til  Torshafns  Kirche  1’  To  store  Luisestager  paa  Altaret  2’  den  Messing 
Krone  i  Kircken  3’  dend  Missingarm  oc  1  liden  Klocke  i  Tor(n)et  4’  en  half  Marck  Jord 
til  Woxluis  Underholdning  Gud  være  hans  Løn  i  Himmerig.  Anno  1678«. 


THORSHAVN  KIRKE. 

SKJOLD  HØRENDE  TIL  LAMPETTEN. 


Foruden  disse  Genstande  findes  et  smukt 
Krucifiks  med  følgende  Indskrift: 

»For  æret 
Gud  til  Ære 
Færø  Kirke  til  Sirat 
af  Jacob  Ziske 
1713«. 


Endvidere  findes  der  to  Alterstager  fra 
Rokokotiden,  som  ligeledes  er  skænkede  til 
Kirken. 

Kalk,  Disk  og  Hostie  er  forærede  i  1710 
af  Provst  Mag.  Christian  Jensson  og  Anna 
Sophie  Weihe,  en  sølvbeslaaet  Bønnebog  er 


24: 


givet  af  Commandeur  Carsten  Pouffelsen  og  hans  6  Søfolk,  formodenlig  i  An¬ 
ledning  af  deres  Redning. 

I  Kirken  findes  to  Ligstene,  en  med  et  gothisk  Kors,  om  hvilken  man 
har  paastaaet,  at  det  var  Lucas  Debes’,  —  den  har  dog  ingensomhelst  Indskrift, 
—  samt  en  anden  over  Præsten  Hans  Rasmussen  f  1651. 

Altertavlen  er  skænket  af  Frederik  VI  i  Stedet  for  en  gammel  fra  1647. 
Den  forestiller  Nedtageisen  af  Korset. 

Endelig  skal  anføres,  at  samtlige  Bygdekirker  paa  Færøerne  har  Klokker,  der 
som  Regel  hænger  i  et  lille  Taarn  med  Spir,  dækkede  for  Vejrliget  af  dettes 
Bræddevægge.  De  er  sjældent  ret  gamle. 


THORSHAVN  KIRKE.  THORSHAVN  KIRKE. 

KRUCIFIKS.  ALTERSTAGE. 

Kirkegaardene  paa  Færøerne  er  i  Sammenligning  med  dem,  vi  er  vante  til 
at  se  herhjemme,  meget  tarvelige;  græsgroede  Tuer,  hvorover  Vinden  har  frit 
Spillerum,  er  som  Regel  alt,  hvad  man  øjner.  I  Thorshavn  og  enkelte  af  Byg¬ 
derne  ved  de  større  Handelspladser  træffer  man  Mindestene  og  Kors,  som  her 
i  Danmark;  men  i  mere  afsides  liggende  Bygder  er  der  intet,  som  fortæller  Be¬ 
skueren,  hvem  der  hviler  i  Gravene.  Ofte  er  disse  dog  forsynede  med  smaa  Stokke 
eller  Pløkke,  i  hvilke  der  er  indridset  et  lille  Kors  og  et  Nummer  (Fuglefjord, 
Nordre  Gøte,  Strænder  o.  s.  v.). 

1  gamle  Dage  var  det  oftest  kun  Præste-,  Købmands-  og  Embedsmands¬ 
familier  el.  lign.,  over  hvilke  der  blev  lagt  Ligsten  eller  hvis  Grave  blev  prydede 
med  Kors ;  men  kun  ganske  faa  af  disse  er  bevarede. 


—  243 


Paa  Kvalbø  Kirkegaard  ligger  f.  Eks.  en  Ligsten  fra  1 66 1  over: 

»Ærlig,  dydrig  och  gudfrygtig  Matrone  s.  Karen  Christensdatter,  H.  Jacobs,  som  døde  i 
Barselseng  Anno  1660  d.  8.  Apriliis  i  sin  Alders  32  Aar.  Gud  gifue  hende  en  glædelig 
Opstandelse  oc  det  ævige  Lif.  Amen. 

Bekostet  af  Jacob  Christensen  Anno  1661.« 

Paa  Vidarejde  Kirkegaard  findes  et  særegent  gammelt  Gravtræ,  der  er  kors¬ 
formet  og  forsynet  med  et  Jærnstel.  Træet  har  været  anbragt  liggende  paa 


Graven  og  er  rimeligvis  dannet  af  et  Stykke  Drivtømmer,  Mastetræ  eller  lig¬ 
nende.  Paa  Kvalvig  Kirkegaard  ses  Gravkors  af  Træ  af  en  Art,  der  er  ret  al¬ 
mindelig  paa  Færøerne. 

Det  er  vældige  Afstande,  som  skiller  Præsterne  indbyrdes  og  fra  deres  egne 
Kirkesogne.  Der  er  derfor  heller  ikke  Tale  om  regelmæssigt  at  forrette  Guds¬ 
tjeneste  i  Kirkerne,  hverken  hver,  hveranden,  ja  ikke  engang  hver  tredie,  fjerde 
Søndag  om  Aaret.  Kan  Sognefolkene  faa  Præstens  Besøg  6  til  8  Gange  om 
Aaret  i  hver  Kirke,  maa  de  være  glade,  og  saa  kommer  det  alligevel  an  paa, 
om  Vejret  vil  tillade  det.  Lange  er  de  Rejser,  Præsterne  maa  foretage  i  Baad 
under  alskens  Farer,  vanskelige  og  anstrengende  er  Fjældturene,  de  maa  vandre 
fra  Bygd  til  Bygd  i  al  Slags  Vejr,  hvad  enten  Stormen  suser,  Taagen  ruller  hen 
over  Fjældene  og  Brændingen  sprøjter  højt  til  Fjælds  eller  Strømmen  sætter  paa 

i  Sundene;  men  man  maa  give  de  Færø-Præster  den  Ros,  at  de  som  Regel  har 
forrettet  deres  brydsomme  Gerning  med  stor  Opofrelse,  Ihærdighed  og  Pligt¬ 
følelse.  Dertil  har  de  øvet  en  mægtig  Indflydelse  paa  Befolkningen  i  aandelige 
og  materielle  Forhold.  Selv  om  i  gamle  Dage  en  enkelt  har  haft  Ord  for  at 
ville  holde  Indbyggerne  i  aandelig  Ave  ved  at  lade  dem  tro  paa  Spøgeri  og 
overnaturlige  Væseners  Indgriben  i  deres  Tilværelse,  er  de  Dage  forbi  nu. 

Færøerne  er  fra  ældre  Tid  inddelte  i  7  Præstegæld,  hver  med  fra  5  til  7 
Sogne. 

Præstegældene  falder  sammen  med  Syslerne  undtagen  for  Strømøs  Vedkom¬ 
mende,  der  er  delt  i  Nord-  og  Syd-Strømøs  Præstegæld.  Ialt  er  der  7  Præster 


til  41  Kirker.  Man  forstaar  derfor,  at  Præsterne  ikke  ofte  kan  komme  til  deres 
Kirker.  Men  naar  d&tte  sker,  prædikes,  forrettes  Altergang,  døbes,  begraves, 
vies,  kort  sagt,  forrettes  al  forefaldende  Præstegerning.  Man  forstaar,  at  Præsten 
under  disse  Forhold  som  oftest  ventes  med  Længsel  og  at  en  ufrivillig  Borte- 
bliven  paa  Grund  af  daarligt  Vejr  kan  berede  bitre  Skuffelser. 

I  nogle  Præstegæld  foretager  Præsten  om  Sommeren  Omrejser  fra  Bygd 
til  Bygd,  fra  0  til  0,  for  at  forrette  Præstegerning.  Hverdagene  maa  da  tages 
til  Hjælp,  saa  man  stundom  kan  høre  Klokkerne  ringe  til  Gudstjeneste  paa  en 
saadan  Dag. 

For  nu  at  bøde  lidt  paa  de  uheldige  Forhold,  er  der  ved  hver  Kirke  to 
Værger,  ansete  Folk,  som  er  Præstens  Medhjælpere,  og  hos  hvilke  han  veksel¬ 
vis  tager  til  Huse,  naar  han  kommer  paa  Stedet.  De  oppebærer  herfor  en  ringe 
Løn.  Den  ene  af  dem  er  Klokker,  den  anden  Degn. 


1’A.RAT  TIL  AFGANG. 

Paa  de  Søndage,  da  Præsten  ikke  kommer  til  Kirken,  forretter  sidstnævnte 
Messefaldstjeneste  og  læser  en  Prædiken  op. 

Paa  Store  Dimon,  den 
stejle,  ofte  i  Maaneder  util¬ 
gængelige  0,  der  er  Hjem¬ 
sted  for  Tusinder  af  Søfugle 
og  paa  hvilken  der  ligger 
en  Kongsgaard  flere  hundrede 
Fod  over  Havet,  kommer 
der  kun  Præst  en  eller  to 
Gange  om  Aaret,  og  Bonden 
forretter  her  selv  Præste¬ 
gerningen  i  den  lille  Minia- 
tur- Kirke  med  Græstørvs¬ 
væggene,  hvilken  er  den 
mindste  Kirke  paa  Øerne. 

Dens  Længde  er  io  Skridt 
og  Bredden  5  Skridt  udven¬ 
dig,  de  tykke  Mure  iberegnet. 

Derfor  hænder  det,  naar  Præsten  endelig  kommer  til  slige  afsides  beliggende 
Steder,  at  der  er  fuldt  op  at  bestille  for  ham  — -  dog  kun  sjældent  saa  meget, 

som  den  Gang  en  Præst,  ifølge  Rønne, 
kunde  skrive: 

»Idag  confirmeret  Pigen  N.  N.  og  an¬ 
nammet  hende  til  Skrifte  og  Guds  Bord, 
hvorefter  jeg  kopulerede  hende  til  velagtede 
Ungkarl  N.  N.  Siden  døbte  jeg  sammes 
Barn,  hvorhos  hun  holdt  sin  Kirkegang.« 

Alt  gaar  gammeldags  til  i  Kirkerne 
paa  Færøerne.  Mange  Steder  benytter 
man  endnu  Kingos  Salmebog,  og  hver 
synger  saa  stundom  Salmen  paa  sin 
Melodi. 

Andre  Steder  er  Menighedssangen 
god,  takket  være  den  vaagnende  Sans 
herfor. 

Til  flere  af  Kirkerne  er  der  endelig 
anskaffet  Haandorgeler,  som  betjenes  af 
en  Mand  eller  Kvinde  paa  Stedet. 

Den  færøske  Folkekarakter  er  som 
Regel  præget  af  dyb  Religiøsitet.  Be- 
færing.  *  eft.  FOT.  af  joHS.  klein.  folkningens  farefulde  Erhverv  paa  Havet 

og  i  Fjældene  selv  ved  Vintertid  er  vel 
egnet  til  at  nære  dens  Religiøsitet,  ligesom  Naturen  i  det  hele  taget  har  sat  sit 
alvorsfulde  Stempel  paa  den. 

Religion  har  stedse  været  Folkets  Trøst  i  Nød  og  Trang. 


PR/ESTEBAADEN  EFT.  FOT.  AF  MAG. 

I  Hjemmene  holdes  ofte  Husandagt  om  Aftenen,  og  om  Søndagen  efter 
Kirketjenesten  samler  Husbonden  atter  sin  Husstand  i  samme  Anledning. 

Da  hviler  alt  Arbejde,  da  er  der  Fred  over  Land  og  By,  selv  om  Stormen 
tuder  og  Brændingen  bruser  udenfor. 

Glæderne  er  kun  faa;  men  stundom  fornøjer  man  sig  dog  ret  af  Hjertens 
Lyst,  navnlig  ved  store  Højtideligheder,  som  Bryllup  o.  1. 

Bryllupperne  var  i  gamle  Dage,  efter  Svabos  Beretning,  ganske  anderledes 
storstilede  end  nu  til  Dags. 

60  til  80  Gæster  var  intet  Særsyn,  og  et  Bryllup  varede  i  2  Dage  i  det 
mindste.  Der  slagtedes  stundom  1  a  2  Okser,  foruden  Faar  og  Gæs,  og  man 
drak  ofte  x/2  til  1  Tønde  Brænde¬ 
vin,  ligesom  man  sørgede  for  at 
forskaffe  sig  Vin  og  godt  01  fra 
Kjøbenhavn. 

Til  at  indbyde  Folk  og  i 
det  hele  forestaa  Anretningen 
havde  man  særlige  Følgesvende. 

Den  Dag,  Brylluppet  skulde 
staa ,  indfandt  Gæsterne  sig  i 
det  ved  Bedemanden  bestemte 
Hus,  hvor  de  beværtedes.  Naar 
Kirkeklokkerne  begyndte  at 
kime,  gik  Brudetoget  til  Kirken 
i  følgende  Orden :  forrest  Brud¬ 
gommen  ledsaget  af  de  indbudne 
Mænd.  Saasnart  de  var  komne 
til  Kirken,  gik  der  Bud  til  Bru¬ 
den  og  hendes  Følge,  som  havde 
forsamlet  sig  i  et  andet  Hus. 

Forrest  gik  Brudepigerne,  Par  om 
Par,  ofte  12  til  15  saadanne  i 
Følge,  saaledes  at  de  fornemste 

FÆRØP1GE  EFT.  FOT.  AF 

eller  nærmest  beslægtede  gik  1  festdragt.  johs.  klein. 

Bruden  nærmest.  At  være  det 

første  Par  ansaas  for  en  Slags  Skam.  Efter  Brudepigerne  fulgte  Bruden,  der 
ledsagedes  af  2  Ungkarle,  en  under  hver  Arm.  De  fulgte  hende  ogsaa  fra 
Kirken. 

Det  var  Bede-Svendenes  Pligt  at  ordne  Optoget.  Ofte  kunde  det  være  en 
ret  ubehagelig  Bestilling,  navnlig  fordi  det  var  dem,  som  skulde  give  Pigerne 
deres  Rang,  og  dette  »kunde  have  de  færøske  Skønheders  Ugunst  til  Følge«. 

Efter  Bruden  fulgte  to  Brudekoner  og  andre  gifte  Koner. 

Efter  Vielsen  ofredes  der  til  Præsten  »langt  betydeligere  end  i  Sjælland«, 
og  Processionen  vandrede  tilbage  i  samme  Orden  som  før. 

Efter  at  have  lykønsket  Brudeparret,  gik  man  til  Bords  for  at  fortære  de 
mange  Retter,  som  navnlig  første  Dag  var  satte  frem.  Blandt  disse  var  altid 
Brudegrøden.  Under  Maaltidet  forlystede  man  sig  bl.  a.  ogsaa  med  at  lade 

»Drunnen«,  3:  en  pyntet  Lammehale,  gaa  rundt,  og  hver  Gang  skulde  der  følge 
et  Vers  med  og  svares  paa  Vers.  I  Reglen  benyttede  man  Lejligheden  til 
sviende  Skoser.  Ved  Maaltidets  Slutning  sang  man  en  Salme. 

I  øvrigt  manglede  det  heller  iiske  paa  Drikke,  saa  længe  Festen  varede. 
I  et  Hjørne  af  Stuen  stod  et  Bord  eller  en  Dragkiste,  dækket  af  en  Dug  og 
besat  med  Flasker  og  Glas.  Ved  denne  Skænk  kunde  man  forfriske  sig,  naar 
man  vilde. 

Ved  Aftenstid  fik  man  koldt  Bord. 

Naar  det  led  hen  paa  Natten  den  første  Dag,  begyndte  Bedemanden  at 
»mane  Bruden  til  Sengs«  3  Gange  efter  hinanden,  og  siden  kom  Turen  til 
Brudgommen.  Naar  Bruden  var  manet  tredie  Gang  til  Sengs,  dansede  hun 
færøsk  Dans  med  Kvinderne  og  Bede-Svendene,  som  til  Slutning  dansende  førte 
hende  til  Brudekammeret.  Paa  samme  Maade  dansede  Mandfolkene  med  Brud¬ 
gommen. 

Næste  Morgen  mødte  en  stor  Del  af  Gæsterne  i  Brudehuset  for  at  give 
Brudegaver  i  Penge. 

Ved  Brylluppet  forlystede  man  sig  i  øvrigt  med  Sang  og  Dans.  Nogle  af 
disse  Sange  var  ret  kuriøse  og  lange. 

Man  har  endnu  opbevaret: 

»En  smuk  Vise  om  Isaachs  Giftermaal,  at  sjunge  for  Brudefolk  under  den 
Melodi:  Guds  Søn  er  kommen  af  Himmelen  ned  etc.«.  Den  findes  i  Cas- 
subens  Salmebog,  der  er  trykt  i  Kjøbenhavn  1677  og  siden  er  optrykt  i 
Thorshavn  i  1870. 

Den  indeholder  ikke  mindre  end  32  Vers. 

Det  første  lyder: 

»I  ærlig’  Brudefolk  giver  paa  Agt 
Hvad  vi  for  Eder  vil  sjunge 
Om  Isaach  den  Patriark, 

Hvor  han  sit  Giftermaal  finge, 

Deraf  faar  I  baade  Trøst  og  Lær’. 

At  Gud  vil  Ægteskabs  Fordrer  vær’ 

Om  de  monne  hannem  frygte.« 

og  det  sidste : 

»Den  himmelske  Herre  og  Gud 
Bede  vi  for  Eder  baade: 

Und  Eder  at  leve  efter  sit  Bud 
Nyde  Sjæls  og  Legems  Gode; 

Og  leve  tilsammen  i  mange  Aar, 

Se  Børn  og  Børnebørns  Skar’, 

Før  I  ved  Døden  skilles!« 

Ogsaa  ved  Begravelser  havde  man  i  gamle  Dage  særegne  Skikke  paa 
Færøerne. 

Om  Natten  holdtes  i  Reglen  Vagt  ved  Liget,  og  sidste  Nat  før  Begravelsen 
holdt  man  et  lille  Gilde. 

Baade  Mænd  og  Kvinder  fulgte  Liget  til  Kirken,  stundom  over  Land, 
stundom  i  Baad.  Hvis  Kirken  laa  i  Nærheden  af  Sørgehuset,  gik  nogle  foran 
og  sang  lige  til  Kirkegaarden. 

»Der  holdtes  da  enten  straks  eller,  hvis  Præsten  ikke  kunde  komme,  senere 
en  Lovtale  over  den  Afdøde,  hvorved  Præstens  Lomme  ikke  gerne  taber.« 

Efter  Begravelsen  holdtes  Gilde. 


BYGNINGSLOVGIVNINGENS  SANITÆRE  HOVEDOPGAVE. 


U under  denne  Titel  har  Politilæge  Søren  Hansen  paa  Jacob  Lunds  Forlag- 
udgivet  et  Særtryk  af  en  Artikel  i  »Hospitalstidende«. 

I  den  lille,  velskrevne  Pjece  drager  Forf.  stærkt  til  Felts  mod  vor  hjemlige 
Bygningslov,  som  i  sanitær  Henseende  har  holdt  sig  paa  et  mærkeligt  antikveret 
Standpunkt,  hvilket  hovedsageligt  skyldes  den  ringe  Interesse,  hvormed  denne 
overordentligt  vigtige  Sag  efter  Forf.s  Mening  omfattes  af  saa  godt  som  alle 
dem,  der  ikke  har  særlig  Anledning  til  at  beskæftige  sig  med  den.  Og  dog 
turde  Sagen  paaregne  almindelig  Interesse,  fordi  det  drejer  sig  om  at  paavise  de 
Veje  og  Midler,  hvorved  man  skal  sikre  Befolkningen  i  de  store  Byer  Adgangen 
til  Lys  og  Luft  i  størst  muligt  Omfang. 

Den  første  Betingelse  for  Tilvejebringelsen  af  disse  vigtige  Livsfornødenheder 
er  en  velovervejet  og  omhyggeligt  gennemført  Bebyggelsesplan,  der  tager  tilbør¬ 
ligt  Hensyn  til  Byens  sandsynlige  Udvidelse  gennem  et  længere  Tidsrum.  Be- 
byggelsen  skulde  efter  denne  ordnes  i  Zoner  med  aftagende  1  æthed  fra  Centrum 
mod  Periferi,  men  naar  dette  Princip  er  fastslaaet  i  al  Almindelighed,  anser  Forf. 
det  for  lidet  ønskeligt  at  hæmme  Udviklingen  ved  Fastsættelsen  af  detaillerede 
Regler,  som  dog  hurtigt  forældes.  Han  anser  det  saaledes  for  en  meget  stor 
Ulempe  ved  vor  Byggelovgivning,  at  den  periodiske  Revision  foregaar  saa  lang¬ 
somt,  at  enhver  ny  Bygningslov  saa  at  sige  er  forældet,  naar  den  træder  i  Kraft. 
Dette  vilde  kunne  undgaas,  hvis  Staden  havde  en  særlig  Bebyggelseskommission, 
hvis  Hverv  var  at  holde  Byggeloven  paa  Højde  med  Tidens  tekniske,  sanitære  og 
kunstneriske  Krav,  en  Opgave,  som  Forf.  mener  er  den  nuværende  Bygnings¬ 
kommission  ganske  uvedkommende. 

Idet  Forf.  gaar  nærmere  ind  paa  enkelte  af  den  nuværende  Byggelovs  Be¬ 
stemmelser,  søger  han  at  paavise  disses  Mangler.  Forskrifterne  om  Gadebreddens 
Forhold  til  Hushøjden  er  saaledes  meget  utilfredsstillende  og  bevirker,  at  Tusinder 
af  Mennesker  i  Kjøbenhavn  aldrig  faar  en  Solstraale  i  deres  Stuer.  Hvad  Gade¬ 
bredden  angaar,  maa  det  fastholdes,  at  Kommunen  som  saadan  har  at  sørge  for 
Byens  Ventilation  ved  at  anlægge  Gaderne  paa  en  saadan  Maade,  at  Lyset  og 
Luften  overalt  har  størst  mulig  Adgang  til  Bygningerne.  Kun  under  den  Forud¬ 
sætning  kan  det  paalægges  Grundejerne  at  yde  deres  Bidrag  til  Ventilationen  ved 
at  indskrænke  Bebyggelsen  af  de  dem  tilhørende  Grunde.  For  at  opnaa  en  ret¬ 
færdig  Deling  af  Byrderne  er  det  imidlertid  nødvendigt,  at  Kommunen  gennem 
Ekspropriation  erhverver  de  til  Anlæggelsen  af  brede  Gader  nødvendige  Arealer. 
Men  desværre  har  Kommunens  Handel  med  Grundejendomme  bevirket,  at  de 

sanitære  Interesser  ikke  altid  varetages  paa  tilbørlig  Maade,  idet  Grundenes  Pris 
i  høj  Grad  afhænger  af,  hvorledes  de  udnyttes.  I  pengeknappe  Tider  er  det  da 
fristende  for  Kommunen  at  arrangere  sig  saaledes  med  Køberne,  at  det  i  højere 
Grad  end  ønskeligt  gaar  ud  over  de  sanitære  Interesser  ved  allehaande  Dispensa¬ 
tioner  fra  Byggeloven  og  ved  Fortolkninger,  der  ikke  sjældent  fører  langt  bort 
fra  Lovens  Aand.  Maaske  vilde  en  privat  Grundejer  i  saadanne  Tilfælde  gøre 
det  samme;  men  Kommunen  har  andre  Forpligtelser  og  andre  Opgaver  end  den, 
at  naa  den  højest  mulige  Pris  for  sine  Grunde. 

Ogsaa  de  gældende  Bestemmelser  om  Forholdet  mellem  bebygget  og  ube¬ 
bygget  Areal  giver  Forf.  Anledning  til  Klage.  Der  er  mange  Smaating,  hvorved 
Betydningen  af  Tvangsforholdet  forringes.  Navnlig  ved  Hjørnegrunde  florerer  Dis¬ 
pensationerne,  og  der  kan  overhovedet  her  i  Byen,  »hvor  kunstneriske  Hensyn 
taler  derfor,  med  Bygningskommissionens  Tilladelse«  gøres  mange  mærkelige 
Ting,  hvorved  det  i  større  eller  mindre  Grad  gaar  ud  over  de  sanitære  Hensyn. 
Sligt  kan  imidlertid  kun  gøres,  fordi  det  endnu  ikke  er  trængt  langt  nok  ind  i 
den  almindelige  Bevidsthed,  at  sanitært  Hensyn  taler  mod  enhver,  selv  nok  saa 
ringe  Indskrænkning  af  den  indre  Bys  ubebyggede  Areal,  fordi  der  ved  enhver 
saadan  Indskrænkning  berøves  Hovedstadens  Befolkning  et  vist  Kvantum  af  dens 
vigtigste  Livsbetingelser,  og  hvor  lille  dette  Kvantum  end  er,  saa  er  det  dog 
altid  »mere  værd  end  den  Kunstnydelse,  som  Synet  af  en  moderne  kjøbenhavnsk 
Facade  til  Gengæld  bereder  dem,  der  mister  det.«  Denne  ret  vovede  Udtalelse 
af  Forf.,  saa  tilspidset  som  den  er,  maa  staa  for  hans  egen  Regning  og  vil  sik¬ 
kert  ikke  nogetsteds  vinde  ubetinget  Tilslutning. 

Forf.  rejser  ogsaa  Indvendinger  mod  den  yndede  Trafik  at  indrette  Gaards- 
rummet  som  privat  Gade  ellei  Passage.  Saadanne  Arrangementer  findes  hyppigt 
i  Voldkvarteret  og  paa  Østerbro;  i  den  gamle  By  i  Citygaden  og  Palægaden. 
De  er  navnlig  uheldige,  fordi  de  ved  Indretningen  af  saadanne  private  Gader 
dannede  Hjørnegrunde  kan  bebygges  efter  de  for  Hjørnegrunde  tilladte  1  vangs¬ 
forhold  mellem  bebygget  og  ubebygget  Areal  [?].  Mange  Gange  kan  et  saadant 
Arrangement  være  til  pekuniær  Fordel  for  Kommunen,  men  til  Skade  for  de 
bagved  liggende,  tæt  befolkede  Karréer,  hvis  indre  Luftrum  derved  bliver  endnu 
daarligere,  end  de  allerede  var  i  Forvejen. 

Idet  vi  henviser  dem,  hvem  de  her  anførte  Forhold  interesserer,  til  selve 
Pjecen,  skal  vi  slutte  med  at  citere  et  Stykke,  der  viser,  hvorledes  Kommunen 
handler.  Det  føjes  som  Eksempel  til  et  Afsnit,  hvori  Forf.  omtaler,  hvor  heldig 
Kjøbenhavns  Kommune  er  stillet  i  Forhold  til  andre  Storbyers  Kommuner,  hvor 
det  drejer  sig  om  Forbedring  af  Beboelsesforholdene.  Den  vil  saaledes  ikke  være 
nødsaget  til  at  nedrive  og  ombygge  hele  Kvarterer  for  at  opnaa  tilfredsstillende 
Beboelsesforhold,  men  netop  derfør  bør  den  ikke  af  smaalig  Sparsommelighed 
holde  sig  tilbage,  hvor  den  ved  forholdsvis  ubetydelige  Ofre  kan  opnaa  en  væ¬ 
sentlig  Forbedring  af  mange  Menneskers  Beboelsesvilkaar,  og  navnlig  har  Kom¬ 
munen  ikke  Ret  til  at  drage  pekuniær  Fordel  af  sin  Stilling  som  Overgrundejer. 
Den  bør  ikke  sjakre  om  et  Hjørne  hist  og  en  Strimmel  her,  naar  der  for  nogle 
Tusind  Kroner  eller  mindre  kan  tilvejebringes  mere  Lys  og  Luft  til  Fattigfolk, 
som  ikke  kan  vælge  deres  Bopæl  efter  Forgodtbefindende,  og  naar  den  desuagtet 
jævnlig  gør  det,  falder  Ansvaret  ikke  alene  paa  de  Embedsmænd,  der  foretager 

saadanne  Transaktioner,  men  fuldt  saa  meget  paa  den  Repræsentation,  i  hvis 
Aand  og  under  hvis  Kontrol  de  arbejder. 

Her  Eksemplet: 

»For  henved  fem  Aar  siden  erhvervede  Kjøbenhavns  Kommune  paa  rimelige 
Vilkaar  et  Areal,  som  ved  sin  Størrelse  og  sin  Beliggenhed  midt  i  et  tæt  be¬ 
folket  Arbejderkvarter  egnede  sig  fortrinlig  til  at  udlægges  som  aaben  Plads. 
Man  enedes  let  om  at  anvende  det  paa  denne  Maade,  og  Magistraten  udarbej¬ 
dede  en  Plan,  der  gik  ud  paa  at  udlægge  og  indrette  den  største  Del  af  Arealet 
til  Legeplads  og  bebygge  den  ene  Side  af  det  i  Tilslutning  til  den  allerede 
foreliggende  Bebyggelse  af  hele  den  Firkant,  hvoraf  Arealet  udgjorde  omtrent 
Halvdelen.  Borgerrepræsentationen  bifaldt  i  Hovedsagen  Magistratens  Forslag  med 
Hensyn  til  Indretningen  af  Legepladsen,  men  ændrede  med  Bistand  af  en  frem¬ 
ragende  Architekt  Bebyggelsesplanen  saaledes,  at  der  i  Stedet  for  en  enkelt  sam¬ 
menhængende  Husrække  blev  planlagt  to  mindre  Firkanter,  adskilte  ved  et  lille, 
blindt  endende  Gadeanlæg.  Indenfor  dette  er  det  senere  foreslaaet  at  opføre  en 
Kirke,  som  skal  udfylde  den  sidste  Del  af  hele  Firkantens  indre,  endnu  frie 
Luftrum. 

De  to  efter  Borgerrepræsentationens,  af  Magistraten  tiltraadte  Forslag  udlagte 
dobbelte  Hjørnegrunde  blev  solgte  for  en  Sum,  der  holdt  Kommunen  skadesløs 
for  en  stor  Del  af  hele  Arealets  Indkøbspris,  og  der  blev  nu  opført  to  store 
Bygninger,  som,  hvad  det  ydre  angaar,  tilfredsstiller  de  kunstneriske  Krav,  som 
Borgerrepræsentationen  havde  gjort  gældende,  og  som  med  Hensyn  til  Indretning 
ganske  svarer  til  Nutidens  Fordringer.  For  saa  vidt  er  al  Ting  godt,  men  des¬ 
værre  er  Nutidens  Fordringer  saa  beskedne,  at  de  ikke  vil  tilfredsstille  Fremtiden, 
og  Resultatet  er  blevet,  at  den  nu  fuldbyrdede  Bebyggelse  af  de  omhandlede 
Grunde  staar  som  et  mærkværdigt  smukt  Eksempel  paa,  hvorledes  en  saadati 
Bebyggelse  ikke  bør  være. 

Hvad  Tilvejebringelsen  af  den  aabne  Plads  har  kostet  Kommunen,  er  det 
vanskeligt  at  sige.  Byggegrundene  blev  solgte  med  meget  smuk  Fortjeneste,  og 
kapitaliserer  man  Arealskatten  af  de  to  store  Bygninger,  bliver  det  en  ret  anselig 
Sum;  men  ganske  gratis  har  Kommunen  vel  ikke  faaet  Pladsen.  Den  Kapital, 
der  faktisk  er  anbragt  i  dette  Anlæg,  er  imidlertid  meget  ringe  i  Betragtning  af 
dets  Betydning  for  Kvarterets  Befolkning. 

Ved  den  af  kunstneriske  Hensyn  brudte  Facade  fragaar  der  ikke  mindre  end 
124  Kvadratalen  eller  henved  en  Fjerdedel  af  det  Areal,  som  for  hver  af  de  to 
dobbelte  Hjørnegrunde  skal  holdes  ubebygget,  og  Gaardsrummet  er  herved  ind¬ 
skrænket  til  et  Minimum,  der  er  langt  under  det,  man  vilde  have  opnaaet  ved 
at  følge  Magistratens  oprindelige  Plan.  Det  er  yderligere  ødelagt  ved  Opførelsen 
af  tre  store  Trappehuse  i  hver  Bygning,  saaledes  at  der  næppe  noget  Steds  i 
den  ældste  Del  af  Byen  kan  paavises  et  siettere  Gaardsrum,  og  hertil  kommer 
endvidere,  at  der  med  Hensyn  til  en  Række  Enkeltheder,  som  det  her  vil  føre 
for  vidt  at  gennemgaa,  er  meddelt  Dispensation  fra  gældende  Bestemmelser  i  et 
hidtil  uhørt  Omfang,  uagtet  det  under  Forhandlingerne  i  Borgerrepræsentationen 
udtrykkeligt  blev  udtalt,  at  det  skulde  være  Mønsterbygninger.  Ansvaret  for  dette 
sørgelige  Resultat  fordeler  sig  ligeligt  mellem  Magistrat  og  Borgerrepræsentation, 
Bygningskommission  og  Sundhedskommission,  Bygherre  og  Architekt,  og  Grunden 

til,  at  der  ikke  kom  andet  ud  af  de  gode  Hensigter,  ligger  udelukkende  i,  at 
ingen  af  alle  disse  Faktorer  har  haft  den  Interesse  for  de  sanitære  Krav,  der  er 
den  nødvendige  Forudsætning  for  en  tilfredsstillende  Bebvggelse  af  Kommunens 
Grunde.  Punkt  for  Punkt  har  man  holdt  sig  til  Lovens  Bogstav,  og  Punkt  for 
Punkt  har  man  forbrudt  sig  mod  dens  Aand.  Naar  disse  Bygninger  om  nogle 
Aar  er  sværtede  af  Røg  og  har  mistet  den  Ungdommens  Friskhed,  der  endnu 
dækker  over  en  Del  af  Manglerne  ved  dem,  vil  de  være  egnede  til  Fremvisning 
som  sjældent  oplysende  Eksempler  paa,  hvor  slet  der  kunde  bygges  i  Kjøbenhavn 
i  Ly  af  den  Lovgivning,  der  var  gældende  endnu  i  Begyndelsen  af  det  tyvende 
Aarhundrede,  og  paa,  hvor  haardt  de  Forandringer  tiltrængtes,  der  til  den  Tid 
forhaabentlig  vil  have  umuliggjort  en  Gentagelse.« 

Vi  har  omtalt  Politilæge  Søren  Hansens  Pjece  saa  udførligt,  fordi  den  viser 
saa  varm  og  naturlig  Interesse  for  de  omtalte  Forhold  og  ikke  fordi  den  egent¬ 
lig  fremfører  noget  nyt.  Trods  den  nugældende  Byggelovs  Mangler  er  der  en 
ærlig  Bestræbelse  hos  alle  samvittighedsfulde  Architekter  efter  at  gøre  Bygningerne 
saa  sunde  som  vel  muligt,  og  det  uagtet  der  i  det  praktiske  Liv  rejser  sig  saa 
mange  ikke  mindst  økonomiske  Hindringer,  —  hvad  Lægerne  ofte  er  for  til¬ 
bøjelige  til  at  overse.  Det  maa  for  øvrigt  bemærkes,  at  i  den  Kommission,  der 
ved  privat  Initiativ  fra  Architektforeningen  og  Ingeniørforeningen  har  været  ned¬ 
sat  for  at  gøre  Forarbejder  til  en  eventuel  ny  Byggelov,  og  hvori  der  bl.  a. 
ogsaa  har  siddet  Læger,  er  alle  de  af  Forf.  nu  fremdragne  Tanker  bragte  under 
Overvejelse  og  fornødent  Hensyn  taget  til  dem  i  Kommissionens  Forslag. 


FORSKELLIGT. 

Kunstakademiet.  I  Akademiets  Møde  den  9.  Marts  tilkendtes  der  Architekt 
Holger  Rasmussen  den  mindre  Guldmedaille  (Accessit)  for  Opgaven:  »En  Børs 
i  en  -nordisk  Hovedstad«. 

¥ 

Udnævnelse.  Under  10.  Marts  er  Tømmermester  F.  V.  Blom,  R.  af  Dbg., 
udnævnt  til  Etatsraad  med  Rang  i  3 die  Klasse  Nr.  9  efter  Rangforordningen. 

¥ 

Dødsfald.  Malermester  Jørgen  Ludvig  Engmann.  —  Tømmermester  Peter 
Nielsen.  —  Tømmerhandler  G.  G.  Munch. 

¥ 

Lovgivning  mod  de  høje  Huse  i  Amerika.  De  Forenede  Staters  Højesteret  har 
i  Anledning  af  en  Retstrætte  i  Boston  udtalt,  at  Højden  af  de  bekendte  meget 
høje  Huse,  der  opføres  i  Amerika,  de  saakaldte  »Skyskrabere«,  kan  begrænses 
ved  Lov.  Der  anføres  et  Eksempel  paa  en  123  Eod  høj  Bygning,  opført  efter 
nogle  ældre  Bestemmelser,  der  tillod  Opførelsen  af  Bygninger,  som  er  halvtredie 
Gange  saa  høje  som  Gaden  er  bred.  Denne  Højde  vil  kunne  begrænses,  og  alle 
Etager  over  en  bestemt  Højde,  der  nævnes  90  Fod,  kunne  raseres. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PET ERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

ARCHITEKTEN 

MEDDELELSER  FRA 
AKADEMISK  ARCHI 
TEKTFOREN1NG  s  ¥ 


KJØBENHAVN 

DEN  20.  MARTS  1903 

5.  A ARGANG  N225 


BEBOELSESBYGNING  PAA  FORCHHAMMERSVEJ. 


Iige  for  Markuskirken,  med  Facader  mod  Forchhammersvej,  Kirkepladsen  og 
J  den  nyanlagte  Gade  mellem  Vodroffsvej  og  Stenstrups  Allé,  har  et  Kon¬ 
sortium,  bestaaende  af  Architekt  G.  Stenberg,  Tømmermester  Julius  Nielsen 
og  Murmester  Axel  Broe,  opført  den  Bygning,  hvoraf  hosstaaende  gengives 
Billeder. 

Bygningen,  hvortil  Architekt  A.  Clemmensen  har  udført  Tegningerne,  er 
opført  af  røde,  haandstrøgne  Mursten  og  dækket  med  sortglaserede  Teglsten. 
Dørindfatningerne  er  af  Savonniéresten  og  alle  Vinduer  forsynede  med  Saalbænke 
af  glaserede  Sten  og  med  Lister  om  Karmene.  Taarnet  og  Karnapperne  er  af¬ 
dækkede  med  Kobber. 


BEBOELSESBYGNING 
PAA  FORCHHAMMERSVEJ. 


ARCHITEKT 
A.  CLEMMENSEN. 


Af  de  forskellige  Arbejder  er  Tømmer¬ 
arbejdet,  Murarbejdet  med  Kloak  og  Dræn 
samt  Snedkerarbejdet  med  Beslag  etc.  ud¬ 
førte  henholdsvis  af  de  tre  Ejere,  Blikken¬ 
slagerarbejdet  og  Kobberdækning  af  A.  Preis, 
de  lodrette  Afløbsledninger  fra  Køkkener, 
Badeværelser  og  W.  C.  samt  Gas-  og  Vand¬ 
arbejdet  af  Ludvigsen  &  Hermann,  Bade¬ 
kummer,  Badekar,  Vandklosetter,  Badeovne 
og  Haandvaske  af  »Sanitas«  og  Brødrene 
Dahl,  Glarmesterarbejdet  af  Morville.  Jærn- 
støberarbejde,  saasom  Centralovne,  alminde¬ 
lige  Ovne  og  Vaske  er  leverede  af  Aktie¬ 
selskabet  »Titan«,  Gaskomfurer  med  Appa¬ 
rater  af  Lund  &  Lawerentz,  Kaminer  af 
Lange  &  Co.,  Elektriske  Lysanlæg  af 


BEBOELSESBYGNING 
PAA  FORCHHAMMERSVEJ. 


ARCHITEKT 
A  CLEMMENSEN. 

BEBOELSESBYGNING 
PAA  FORCHHAMMERSVEJ. 


ARCHITEKT 
A.  CLEMMENSEN. 


Ludvig  Lund,  Tørreapparatet  af  Petersen  og  Wraae.  Af  øvrige  Arbejder  er 
Malerarbejdet  udført  af  C.  Møllmann  &  Co.,  Tapetsererarbejdet  af  Fabriken 
»Fiona«,  Gibserarbejdet  af  Architekt  Garde, 

Terrazzoarbejdet  af  Axel  Prior  og  Asfalt¬ 
arbejdet  af  Evers  &  Co.  Endelig  har 
Ingeniør  E.  Møller  ledet  Kloak-  og  Afled¬ 
ningsarbejderne,  medens  Haveanlæget  i 
Gaarden  skyldes  W.  Fabricius-Hansen. 


Det  danske  Selskabs  Skole,  der  ejer 
Nabogrunden,  fik  ved  Mageskifte  med 
Naboen  sin  Grund  saaledes  omlagt,  at  der 
lod  sig  opføre  en  ny  Bygning  til  Ud¬ 
videlse  af  Skolen.  Denne  Bygning  kom 
til  at  støde  op  til  Nabobygningen  og 
maatte  paa  Grund  af  sin  Højde  og  sit 
forholdsvis  lille  Grundareal  slutte  sig  til 
denne  i  sit  Ydre. 


TILBYGNING  TIL 
DET  DANSKE  SEL¬ 
SKABS  SKOLE. 


ARCHITEKT 
A.  CLEMMENSEN. 

Bygningen  indeholder  8  Klasser  samt  2  Sløjdlokaler  i  Tagetagen,  foruden 
i  hver  Etage  en  rummelig  Forstue  med  Vaske  og  vedliggende  W.  C.  Opvarm¬ 
ningen  sker  ved  Reguleringsovne  i  hver  Klasse,  med  Udsugningsrør  og  Frisklufts¬ 
tilførsel  fra  Luftkamre  i  Kælderen.  Rørene  er  lagte  saaledes,  at  man  til  enhver 
Tid  kan  gaa  over  til  Centralopvarmning  ved  Anbringelse  af  Kalorifere  i  Kælderen. 
Ved  Siden  af  den  nye  Skolebygning  er  opført  en  Gymnastiksal.  Til  denne  findes 
Omklædningsrum  og  Styrtebad e  i  Skolebygningens  Kælder.  Loftsrummet  over 
Gymnastiksalen  er  indrettet  til  Garderobe. 


-^i'T'l'T'H  i.  1.  -i 

TILBYGNING  TIL  ARCHITEKT 

DET  DANSKE  SELSKABS  SKOLE.  A.  CLEMMENSEN. 


Bygningen  er  opført  af  Axel  Broe,  Jul.  Nielsen  og  Stenberg  samtidig  med 
den  af  dem  opførte  Naboejendom  og  med  delvis  samme  Haandværkere.  Da  den 
stærke  Tilgang  af  Elever  gjorde  det  nødvendigt  at  tage  Bygningen  i  Brug  saa 
hurtigt  som  muligt,  maatte  den  endelige  Fuldførelse  af  Malerarbejdet  udsættes  til 
den  kommende  Sommerferie,  hvorved  der  opnaas  den  nødvendige  Tid  til  en 
omhyggelig  Udførelse,  og  en  Efterhjælpning  af  Snedkerarbejdet  kan  da  samtidigt 
foretages. 

De  to  Bygninger  udgør  ved  deres  enkle  og  rene  Architektur  et  smukt  Led 
i  den  Række  Bygninger,  som  har  rejst  sig  paa  Grundene  bag  Ladegaardens 
Terræn.  Naar  selve  »Gaarden«  ad  Aare  forsvinder  og  Gaderne  føres  igennem 
til  Aaboulevarden,  har  dette  nye  Kvarter  de  bedste  Betingelser  for  at  blive  et 
af  de  kønneste  i  Byen. 

FÆRØSKE  BYGDEKIRKER 

Af  Daniel  Bruun. 


III. 

^^iden  mine  Oplysninger  om  de  færøske  Bygdekirker  (hvilke  grunder  sig  paa 

Iagttagelser  fra  Aarene  1896  og  1898)  blev  skrevne,  er  der  —  for  ganske 
ny]iS  ^la  Provst  Fr.  Petersen  paa  Færøerne  nedsendt  Meddelelser  om  samt¬ 
lige  disse  Kiikeis  Tilstand  i  1902  til  Brug  ved  Udarbejdelsen  af  Traps  »Danmark«. 
Redaktør,  Cand.  mag.  Weitemeyer  har  godhedsfuldt  tilladt  mig  at  gennemgaa 
Piovst  Peteisens  Oplysninger,  af  hvilke  det  fremgaar,  at: 

21  Knker  er  opførte  af  Træ  (deriblandt  Thorshavns),  i  Reglen  med  Kor, 
Skib  og  Forrum  i  den  vestlige  Ende,  over  hvilken  et  lille  Taarn  med  Klokke 
og  Spir; 

18  af  Sten  (deriblandt  den  nu  benyttede  Kirke  paa  Kirkebø,  hvis  Stenmure 
ei  fra  Katolicismens  lid  og  som  blev  genopbygget  i  1874). 

Om  1  Kirke  findes  ikke  oplyst,  hvad  Materiale  den  er  bygget  af;  hertil 
kommer  den  tidligere  omtalte  lille  Kirke  paa  Store  Dimon,  der  er  af  Sten  og 
Jord  med  Panel  vægge  —  ialt  41. 

Hvad  Taget  angaar  er  27  Kirker  dækkede  af  Næver  (Birkebark)  med  Grøn¬ 
svær  over,  3  har  Bølgeblik  og  9  Skifer  til  Tagdække. 

Samtlige  Kirker  er,  som  berørt,  firkantede  af  Grundplan  undtagen  Halders- 
vig  paa  Strømø,  der  er  en  ottesidet  Stenkirke,  bygget  med  Frederiksberg  Kirke 
som  Forbillede. 

I  23  Kirker  omtales  Altertavler,  i  3  Messing- Lysekroner,  i  3  forgyldte 
Alterkors,  i  2  Krucifikser  af  Træ  (et  i  Nolsø  Kirke,  skaaret  efter  et  ældre,  og  et 
i  Yidarejde,  givet  1551  af  Thomas  Koppen  fra  Hamburg,  der  en  Tid  havde 
Eneret  paa  Handelen  paa  Færøerne),  i  2  Døbefonter  hugne  af  færøske  Sten,  i 
1  Epitafium,  i  1  Kristusfigur  af  Gibs  paa  Alteret,  i  1  Apostel-  og  Kristusfigurer 
paa  Konsoller  (Vaag  paa  Suderø),  i  1  et  Basrelief  som  Alterbillede  o.  s.  v. 

Naar  undtages  ovennævnte  Kirke  paa  Kirkebø,  af  hvis  Mure  en  Del  er  fra 
Katolicismens  Tid,  er  Thorshavn  Kirke  den  ældste  paa  Øerne  (opført  1789, 
restaureret  1863).  Alle  de  øvrige  39  Kirker  er  fra  det  nittende  Aarhundrede. 
Den  ældste  af  dem,  Kvalvig  paa  Strømø,  af  hvilken  vi  har  givet  et  Billede,  er 
kun  74  Aar  gammel  (bygget  1829). 

Thorsnavns  Kirke  er  den  største;  den  næststørste  er  Kirken  paa  Ejde 
(Østerø),  der  i  1881  blev  opført  af  Professor  Amberg  af  Sten  fra  Øerne.  Fri¬ 
murerne  i  Kjøbenhavn  har  foræret  denne  Kirke  en  Opsats  med  et  forgyldt  Kru¬ 
cifiks,  Lysestage  og  Klokke.  En  anden  Kirke,  der  ligeledes  er  opført  efter 
F egning  af  en  dansk  Architekt,  er  Kvalbø  paa  Suderø,  der  i  1 8  5  9  byggedes  af 
J.  H.  Nebelong. 

Til  Slutning  skal  anføres,  at  den  baade  udvendig  og  indvendig  gengivne 
Kirke  i  Strænder  Bygd,  ligger  i  Bygdlingen  Sjov,  hvorfor  den  rettest  bør  be¬ 
nævnes  efter  sidstnævnte.  For  Ejde  Kirkes  Vedkommende  nævnes  ikke  mere 
den  omtalte  Model  af  Skibet  »den  norske  Løve«. 


KOMMUNALBESTYRELSENS  KONKURRENCE  OM  SMUKKE 
KUNSTNERISKE  LØSNINGER  AF  BYGGEFORETAGENDER. 


Maa  jeg,  følgende  Redaktionens  Opfordring,  som  en  af  Architekterne  i  Be¬ 
dømmelseskomiteen  tillade  mig  følgende  Bemærkninger. 

Til  Meddelelsen  om  Udfaldet  af  Konkurrencen  om  de  af  Kommunalbestyrelsen 
udsatte  fire  Præmier  for  » smukke  kunstneriske  Løsninger  af  Byggeforetagender« ,  ud¬ 
førte  paa  Stadens  Grund,  har  Redaktionen  knyttet  nogle  Udtalelser,  som  sikkert 
af  flere  end  mig  er  bleven  modtagne  med  Undren. 

Red.  synes  at  tage  Udgangspunkt  fra  den  Omstændighed,  at  de  to  Præmier 
ikke  blev  uddelte  denne  Gang;  den  bemærker,  at  det  kunde  have  sin  Betydning 
at  høre  Udtalelser,  ikke  mindst  fra  de  Architekter,  der  har  siddet  i  Bedømmelses¬ 
komiteen,  og  Red.  siger  videre,  at  de  Synspunkter  og  Principer,  der  har  været 
raadende,  »ikke  bør  holdes  skjulte«.  Som  om  det  var  noget,  der  kunde  være 
skjult  for  en  akademisk  Architekt,  at  der  til  en  kunstnerisk  Løsning  af  et  Bygge¬ 
foretagende  hører:  i)  En  saavel  i  praktisk  som  kunstnerisk  Henseende  god  Plan 
med  tilhørende  Snit,  samt  2)  en  god  Facade.  Er  disse  to  Faktorer  ikke  til 
Stede  i  passende  Grad,  bør  der  naturligvis  ikke  gives  nogen  Præmie. 

Har  en  Architekt  tilvejebragt  et  godt  Ydre  som  Dække  over  et  slet  Indre, 
da  vil  formentlig  hverken  Red.  eller  andre  akademiske  Architekter  kalde  dette 
Arbejde  for  en  »smuk  kunstnerisk  Løsning  af  et  Byggeforetagende«,  og  denne 
Architekt  bør  saaledes  ikke  møde  op  til  Præmieæskningen.  Hvad  denne  Sag 
angaar,  lægger  jeg  for  mit  Vedkommende  dog  den  største  Vægt  paa  Bygningens 
Ydre,  idet  jeg  anser  det  for  særdeles  vanskeligt  at  gennemføre  Planen  for  et 
Privathus,  saaledes  at  den  imødekommer  kunstneriske  Krav  paa  alle  Punkter. 
Der  bør  dog  altid  stilles  den  Fordring,  at  man  i  det  foreliggende  Projekt  kan 
spore  kraftige  Bestræbelser  fra  Architektens  Side,  som  viser,  at  han  ikke  helt 
har  ladet  sig  indfange  af  den  ordinære  Spekulationsanordning.  Endvidere  anser 
jeg  det  nødvendigt  at  kræve,  at  man  i  en  Bygning  —  hvis  Architekt  eftertragter 
den  Udmærkelse,  det  maa  siges  at  være,  at  blive  udkaaret  af  sin  Bys  og  sin 
Stands  dertil  udvalgte  Mænd  —  finder  et  for  Publikum  saa  let  tilgængeligt  Rum 
som  Hovedtrappen  behandlet  med  fornøden  Omhu.  Her  maa  Architekten  være 
den  raadende,  ikke  Bygherren  eller  Haandværkerne,  og  har  han  ikke  kunnet 
gennemføre  dette  Standpunkt  eller  vist  Ligegyldighed  eller  Mangel  paa  god  Smag, 
ja  da  maa  han  helst  have  saa  megen  Selvkritik,  at  han  formaar  at  resignere  og 
blive  hjemme  ved  Aarsopgørelsen. 

En  lige  saa  vigtig  Sag  kunde  selve  Lejlighedernes  Udstyrelse  og  Behandling 
synes  at  være,  men  —  her  er  Døren  lukket,  og  det  er  vist  i  mange  Tilfælde 
heldigt  nok. 

Imidlertid,  alt  dette  kunde  den  ærede  Red.  dog  vistnok  have  gættet  sig  til. 
Jeg  forstaar  ikke,  hvor  Risikoen  for,  at  denne  gode  Sag  skulde  løbe  i  Sandet, 
er  at  finde;  —  men  rnaaske  vil  Redaktionen  oplyse  nærmere  om  sine  Syns¬ 
punkter  i  saa  Henseende.  Det  kan  vel  ikke  være  Meningen,  at  alle  fire  Præmier 
hvert  Aar  bør  uddeles,  uanset  om  Dommerne  finder  de  paagældende  fire  gode 
nok.  Programmet  fastsætter  udtrykkeligt,  at  Præmien  ikke  uddeles,  naar  man  ikke 
finder  et  Arbejde  præmieværdigt. 

Et  saadant  Standpunkt  kan  Redaktionen  af  dette  Blad  selvfølgeligt  ikke  ind¬ 
tage,  saa  det  maa  jo  være  noget  andet,  der  har  bragt  Redaktionen  til  at  give 
sin  Ængstelse  Udtryk.  Jeg  havde  glædet  mig  til,  at  vort  Organ  efter  Udstil¬ 
lingen  af  de  indsendte  Arbejder  vilde  have  taget  »Bladet«  fra  Munden  for  »efter 
Noder«  at  have  gennemgaaet  en  Del  af  de  som  »kunstneriske  Løsninger «  ind¬ 
sendte  Aibejdei.  Der  findes  nemlig  iblandt  disse  saadanne,  som  man  med  vir¬ 
kelig  Sorg  har  set  rejse  sig,  anmassende  ved  Størrelse  og  Beliggenhed,  udæskende 
til  Kritik,  men  —  hvem  gider  tage  sig  af  dem,  og  »hvad  kan  det  nytte«?  Her 
var  en  Opgave  for  en  smidig  Pen.  Jeg  indrømmer,  at  Opgaven  er  vanskelig; 
thi  der  er  jo  saa  mange  af  disse  Bygninger  som  Dage  i  et  ondt  Aar. 

Ja  hvem  hai  egentlig  Lyst  til  at  udvælge  sig  et  Eksemplar  af  disse  »Borge«, 
»Huse«,  »Gaarde«  o.  s.  v.  for  at  oplyse  Menneskeheden  om  den  triste  Uskyl¬ 
dighedstilstand,  i  hvilken  den  lever,  hvad  angaar  »Synspunkter«  til  Bedømmelse 
af  disse  Produkters  praktiske  og  kunstneriske  Værdi?  Disse  »Uhyrligheder«  i 
lange  Radei,  dei  som  Paddehatte  skyde  op  afjorden,  og  som  ganske  staa  uden¬ 
for  Begrebet  »Bygningskunst«.  Men  her,  hvor  man  selv  byder  sig  frem,  med 
Anmodning  om  Belønning,  her  var  der  just  en  Lejlighed  for  Redaktionen  til  med 
al  den  Sagkundskab,  den  raader  over,  at  forklare  Publikum,  at  mange  af  disse 
saakaldte  »pi aktiske«  Architekter  ogsaa  som  saadanne  stod  under  det  Lavmaal, 
det  byggende  Publikum  burde  lade  sig  byde,  og  for  største  Delen  søgte  deres 
Højdepunktel  i  mer  eller  mindre  drevne  Bestræbelser  for  at  gaa  Byggeloven 
saa  nær  som  mulig. 

1 01  øviigt  tager  jeg  ikke  i  Betænkning  at  paalægge  Dagspressen  en  me¬ 
get  stoi  Skyld  i  disse  Forhold;  thi  hvilken  Magt  er  ikke  Pressen,  og  hvad  har 
den  gjort  for  at  oplyse  og  opdrage  Publikum  paa  dette  Omraade?  Intet!  eller 

saa  godt  som  intet.  Hvornaar  vil  man  finde  en  staaende  Rubrik  i  vore  Dag¬ 

blade,  som  paa  sagkyndig  Vis  oplyser  Publikum  om,  paa  hvilken  Maade  de  mange 
Millioner,  der  aarlig  stikkes  i  Nybygninger,  blive  anvendte?  Vilde  en  saadan 
ikke  være  ligesaa  berettiget  som  Meddelelser  om  Handel,  Søfart  og  Landvæsen? 
Her  er  et  Omraade,  hvor  den  mest  dræbende  Kritik  var  paa  sin  Plads  —  Folk 
tror  nu  engang  det  meste  af,  hvad  der  staar  i  Bladene,  hvorfor  saa  ikke  til  Pub¬ 
likums  eget  Bedste  benytte  sig  af  denne  dets  Respekt  for  Pressens  Magt.  Kri- 
tiken  tagei  ofte  vel  haardt  paa  Steder,  hvor  der  ikke  var  saa  megen  Grund  til 
Afrøfling.  Det  vilde  sikkert  frugte,  om  man  stadigt  udsøgte  sig  de  værste  Eksem¬ 
plarer  af  Racen  og  behandlede  disse  paa  lige  saa  indgaaende  Maade,  med  Navns 

Nævnelse  o.  s.  v.,  som  ellers  bliver  et  stort  og  godt  Værk  til  Del. 

Maa  jeg,  inden  jeg  slutter,  saa  klart  som  muligt  pointere,  at  jeg  har  opfat¬ 
tet  Redaktionens  Bemærkning  som  et  Udtryk  for,  at  den  mener  Bedømmelses¬ 
komiteen  har  gjort  noget  galt.  Herimod  vil  jeg  for  mit  Vedkommende  paa 
det  kraftigste  protestere,  og  jeg  har  al  Grund  til  at  formene  mig  i  denne  Hen¬ 
seende  at  være  i  fuld  Overensstemmelse  med  mine  Kolleger  i  Komiteen.  Det 
\ar  ønskeligt,  om  Redaktionen  for  den  Sags  Skyld,  der,  som  den  selv  siger,  er 
af  en  ret  stor  Rækkevidde,  vilde  udtale  sig  lidt  mere  udførligt.  leg  føler  mm 

dog  overbevist  om,  at  Redaktionen  ligesom  vi,  der  her  have  »dømt«,  saavidt 
muligt  vil  vide  paa  Standens  Vegne  at  holde  Fanen  højt. 

¥ 


Anton  Rosen. 


Til  Architekt  Rosens  ovenstaaende  Artikel  skal  Red.  bemærke,  at  saavel 
hans  som  »fleres«  Undren  over  Red.’s  »Udtalelser«  (i  »Architekten«  Nr.  22)  er 
ret  uforstaaelig.  Red.  opfordrede  de  Architekter,  der  har  siddet  i  Bedømmelses¬ 
komiteen,  til  at  udtale  sig,  hvilket  stadigt  synes  at  være  en  rimelig  Fordring  og 
egenlig  ikke  mere  end  deres  Pligt,  uanset  om  Præmierne  er  bievne  uddelte  eller 
ej ;  Architekt  Rosen  er  derfor  neppe  berettiget  til  at  udtale,  at  »Red.  synes  at 
tage  Udgangspunkt  fra  den  Omstændighed,  at  de  to  Præmier  ikke  blev  uddelte 
denne  Gang«.  Konkurrencen  skal  jo,  som  tidligere  bemærket,  gentages  endnu  i 
alt  Fald  4  Gange ;  altsaa  maa  man  vide :  hvad  er  det,  som  det  for  Kommunen 
og  Byen  her  kommer  an  paa?  hvilke  Bedømmelsesprinciper  ville  være  konstante, 
naar  selve  Bedømmelseskomiteerne  vexle?  Thi  det  er  jo  ikke  sandsynligt,  at 
disse  ville  bestaa  af  de  samme  Medlemmer  i  alle  fire  Aar.  Herpaa  er  der  endnu 
intet  Svar  givet.  I  Stedet  for  en  samlet,  officiel  Udtalelse  fra  alle  de  her  be¬ 
dømmende  Architekter  fremkommer  nu  ovenstaaende,  i  vidt  svævende  og  al¬ 
mindelige  Udtryk  holdte  Artikel  fra  Architekt  Rosen,  som  i  Grunden  ikke  siger 
andet,  end  hvad  enhver  ved  i  Forvejen,  nemlig,  at  Smag  og  Behag  er  forskellige. 
Man  imødeser  derfor  stadigt  en  noget  mere  præcis  og  indgaaende  Behandling  af 
Spørgsmaalet. 


FRA  PROVINSERNE. 

W.  C. -Spørgsmaalet  i  Aarhus.  Overgangen  fra  det  duftende  Tøndesystem  til 
det  ulige  behageligere  W.  C. -System  synes  herhjemme  at  frembyde  ikke  saa  faa 
Vanskeligheder.  Som  det  vil  være  »Architekten« s  Læsere  bekendt,  stiller  den 
kjøbenhavnske  Sundhedskommission  saa  store  Fordringer,  at  Beboerne  i  mange 
ældre  Fluse  maa  renoncere  paa  de  Fordele,  som  et  Vandkloset  frembyder,  men 
det  synes  næsten,  som  om  den  aarhusianske  Sundhedskommission  med  Held 
søger  at  overtrumfe  sin  kjøbenhavnske  Kollega. 

Bladene  i  Aarhus  bringer  i  disse  Dage  Referat  af  Byraadets  Forhandlinger  i 
Anledning  af  et  Andragende  fra  Hotel  Royal  om  Iilladelse  til  at  indrette  Vand- 
ldosetter.  Dette  Andragende  er  ganske  vist  ikke  blevet  nægtet,  men  de  Betin¬ 
gelser,  som  Sundhedskommissionen  har  stillet,  er  saa  strikse,  at  man  lige  saa 
godt  havde  kunnet  nægte  Tilladelsen.  Kommissionen  forlanger  nemlig,  at  hvert 
Vandkloset  skal  indrettes  saa  hygiejnisk  som  muligt,  at  der  skal  være  Afløb  til 
en  nærmere  beskreven  Septic-tank,  og  at  Vandet  fra  denne  skal  passere  et  Kokes- 
filter.  Men  ikke  nok  hermed,  der  forlanges  yderligere,  at  Hotellet  for  egen 
Regning  skal  anlægge  en  Stikledning  fra  Filtret  til  Kloaken  i  Mejlgade  samt 
—  ligeledes  for  egen  Regning  —  føre  Kloaken,  som  munder  ud  ved  nordre  Mole, 
50  Alen  ud  i  Havet.  Det  hele  vilde  blive  en  Bekostning  af  mindst  20,000  Kr. 
for  Hotellet. 

Af  Referatet  i  »Aarhus  Stiftstidende«  fremgaar  det,  at  en  Del  af  Byraadets 
Medlemmer  holdt  med  Sundhedskommissionen,  idet  de  var  af  den  Formening, 
at  Fækalierne,  hvis  Kloaken  ikke  blev  ført  de  50  Alen  ud  i  Vandet,  vilde  komme 
til  at  ligge  og  »skvatte«  mellem  Stenene  paa  Strandbredden,  naar  det  var  Lav¬ 
vande  ;  et  enkelt  Medlem  udtalte  med  Bestemthed,  at  Septic-tanks  vilde  være 

fuldt  betiyggende  »i  æsthetiske  og  andre  skadelige  Henseender«,  idet  der,  naar 
Afløbet  havde  passeiet  Septic-tanken  og  Kokesfilteret,  ikke  mere  vilde  være  Fæ¬ 
kalier  i  Vandet.  Et  andet  Medlem,  som  ogsaa  forsvarede  Sundhedskommissionen, 
mente,  at  det  \ai  af  stoi  Betydning,  at  Bakterierne  blev  »udmundede«  50  Alen 
ude  i  Ha\et,  medens  Stiftstidenden  selv  paastaar,  at  Bakterierne  mindst  bør  føres 
2000  Fod  ud  i  Bugten,  før  man  kan  faa  dem  rigtigt  druknede. 

Da  Størsteparten  af  Byrådsmedlemmerne  var  imod  Lægerne  og  Kommis¬ 
sionen  og  i  stærke  Udtryk  gav  deres  Modvillie  Luft,  vedtog  Raade't  at  sende 
Sagen  tilbage  til  W.  C.-Udvalget,  for  at  dette  kunde  tage  fornyet  Stilling  til  den, 
hvoipaa  den  attei  vil  havne  i  Sundhedskommissionen  til  behagelig  og  forhaabent- 
lig  velvilligere  Overvejelse. 

¥ 

Fanø  Nordsøbad,  der  i  disse  Dage  er. solgt  til  et  nyt  tysk  Konsortium,  skal 
i  Løbet  af  Foiaaiet  underkastes  en  større  Reparation.  Samtidigt  skal  Klitterne 
foian  Kui hotellets  lenasse  og  Restaurationen  sløjfes,  for  at  Gæsterne  kan  faa 
Udsigt  over  Stranden  og  Havet.  Ogsaa  Vejene  skal  underkastes  en  højst  nød¬ 
vendig  Grundforbedring. 


TEKNISKE  MEDDELELSER. 

Et  praktisk  Apparat  til  Aabning  af  Ovenlys-vinduer.  Hosstaaende  Tegning 
viser  en  Mekanisme,  som  gør  det  muligt  paa  en  let  og  praktisk  Maade  a*t 
aabne  og  lukke  højtsiddende  I  ag-  og  Ovenlysvinduer.  Apparatet,  der  er  af 
amerikansk  Oprindelse,  fremstilles  af  G.  Bickelhanpt  Skylight  Works  i  New- York. 
Fordelen  ved  det  er,  at  man  ved  et  simpelt  Træk  i  en  Snor  er  i  Stand  til  at 
aabne  Vinduet  og  lade  det  ind¬ 
tage  forskellige  Stillinger.  Luk¬ 
ning  foregaar  paa  samme  Maade, 
og  naar  det  er  lukket,  er  det 
samtidigt  forsvarligt  fastgjort. 

Mekanismen  bestaar,  som  det 
ses  af  Tegningen,  af  et  simpelt 
Stel  af  2  Jærnstænger,  som  er 
i  bevægelig  Hængselforbindelse 
med  hinanden.  Den  ene  Stang; 

<D 

er  fastgjort  i  Vinduesrammen, 
medens  den  anden,  der  bærer 
forskellige  Indhak,  glider  i  en 
paa  Vindueskarmen  fastskruet  Metalslidse,  forsynet  med  Laas  til  at  gribe  ind  i 
Indhakkene,  eftersom  Vinduet  ønskes  mere  eller  mindre  aabnet.  Ved  en  Taille- 
konstiuktion,  der  forstærker  Trækket  i  Snoren,  kan  Vinduesrammen  hæves  og 
sænkes,  og  ved  en  lille  Bevægelse  af  Snoren  bringes  Laasen  til  at  falde  ind 
i  Hakkene  eller  ud  af  disse. 

¥ 

Multiplex  -  Plader  kaldes  en 
Slags  Bølgeblik,  der  fremstilles  af 
anløbne  eller  galvaniserede  Staal- 
plader.  De  er  bestemte  til  hurtig 
Fremstilling  af  Gulve,  Tage  eller 
Fortove  over  Kældere,  og  de  egner 
sig  særligt  til  Etageadskillelser  i 
Pakhuse,  Møller,  Værksteder  o.  s.  v., 
hvor  man  ønsker  et  brandsikkert 
Gulv  af  stor  Styrke  og  let  Kon¬ 
struktion.  Paa  Grund  af  den  sær¬ 
lige  M-Form,  hvori  Multiplex-Pla- 
derne  er  pressede,  opnaar  de  en 
betydelig  Styrke  og  Modstandsevne. 

De  hosstaaende  Tegninger  viser 
deres  forskellige  Anvendelse.  Pladerne  tilklippes  i  den  ønskede  Størrelse  og 
lægges  paa  I-Bjælker,  saaledes  at  der  mellem  Pladerne  er  et  lille  Mellemrum ; 

derefter  anbringes  Cementmørtelen, 
som  stampes  let,  og  naar  Gulvet  er 
hærdnet,  er  det  færdigt  til  Brug. 

Multiplex-Pladerne  benyttes  og- 
saa  til  Brolægning  i  Gaarde  og  af 
Fortove,  hvorunder  der  er  Kælder. 
Lysaabningerne  fremstilles  da  af  svære, 
galvaniserede  Jærnforme  med  Aab- 
ninger  til  Glassene.  Multiplex-Pla¬ 

derne  er  ligeledes  af  amerikansk  Op¬ 
rindelse  og  fremstilles  af  The  Berger 
Manufacturing  Co.,  Canton,  O. 

¥ 

Gulvopvarmning.  I  det  kgl.  National¬ 
museum  i  Miinchen  har  man  gjort  For¬ 
søg  med  en  Opvarmningsmethode, 

som  vel  ikke  er  helt  ny,  men  som  dog 
i  sine  Enkeltheder  adskiller  sig  en  Del  Ira  de  almindelig  anvendte.  Architekten 
ved  Museet,  Professor  Gabriel  von  Seidl,  har  med  Held  tidligere  forsøgt  denne 
Maade  at  opvarme  Rum  paa,  bl.  a.  ved  en  Forsamlingssal  i  Augsburg.  Systemet 
bestaar  i,  at  Varmerørene  lægges  under  Gulvbekiædningen  i  Sand  eller  i  aabne 
Kanaler  med  en  indbyrdes  Afstand  af  0,55  Mt.,  saaledes  at  de  danne  ligesom  en 
stor  Rist  af  samme  Størrelse  som  det  Rum,  der  skal  opvarmes.  Paa  denne 
Maade  er  tre  Rum  i  Museet  nu  bievne  opvarmede,  nemlig  Forhallen,  Vaaben- 

hallen  og  den  romanske  Sal.  Forsøgene  skal  være  faldne  særdeles  heldigt  ud, 

Varmen  beskrives  som  meget  behagelig,  ensartet  og  støvfri.  Bekostningen  ved 
Anlæg  af  denne  Art  er  ikke  større  end  ved  andre  brugelige  Systemer,  men  man 
mener  at  burde  foretrække  dette,  særligt  ved  Samlinger  og  Rum  af  lignende  Art. 


—  262  — 


BØGER  OG  TIDSSKRIFTER. 


H.  Chr.  Nussbaum :  Leitfaden  der  Hygieine.  Miinchen  og  Berlin  1902.  R. 
Oldenbourgs  Forlag. 

Intei essen  for  Sundhedslæren  og  Sundhedsplejen  er  i  den  nvere  Tid  bleven 
mere  levende  og  har  navnlig  i  de  større  Byer  funden  saa  megen  Næring,  at  en 
stoi  Del  at  dens  vigtigste  Kendsgerninger  er  trængte  ud  i  den  almene  Bevidsthed. 
Betragter  man  imidlertid  det  daglige  Livs  Tildragelser  og  undersøger  man  nøjere 
den  tekniske  Udførelse  af  alle  de  T.  ing  blandt  vore  Omgivelser,  som  har  Ind- 
fl)  delse  paa  voi  Sundhed  og  vort  Velbefindende,  vil  man  dog  snart  erkende,  at 
Publikums  hygiejniske  Kundskaber  er  ret  overfladiske  og  kun  daarligt  føres  ud  i 
Livet.  Det  Nussbaumske  Værk  har  den  gode  Egenskab,  at  det  paa  en  over¬ 
skuelig  Maade  omfatter  alt,  hvad  enhver  og  specielt  Bygningsteknikeren  nødven¬ 
digvis  maa  vide  paa  dette  Omraade.  Bogen  kan  derfor  siges  at  udfylde  et  Hul 
i  den  tekniske  Fagliteratur,  og  den  bærer  i  alle  sine  Afsnit  Præg  af,  at  For- 
atteren  personlig  har  fuld  Kendskab  til  sit  Stof. 

Bogens  føiste  Afsnit  behandler  udførligt  Luften,  dens  Beskaffenhed  og  de 
Egenskaber,  der  har  Betydning  for  Sundheden,  dens  Indhold  af  Støv  og  Gasarter 
og  dens  Temperatur.  Heraf  udledes  Grundsætningerne  for  rationelle  Foranstalt¬ 
ningel  til  Luftfornyelse  og  Opvarmning.  Derefter  omtales  Lyset,  saavel  Dags¬ 
lyset  som  den  kunstige  Belysning,  Jordbundsforholdene  og  de  Gæringsprocesser, 
som  skyldes  Lysets  og  Fugtighedens  Indvirkninger.  De  følgende  Afsnit  drejer 
sig  om  Bybebyggelse,  Beboelse,  Skoler,  Sygehuse,  Kaserner  og  Fængsler,  end¬ 
videre  Vand  og  Vandforsyning,  Kloak-  og  Renovationsforhold,  Begravelsesforhold 
og  Værkstedshygiejne.  I  de  sidste  Afsnit  gives  et  kort  Indblik  i  Bakteriologien 
og  de  vigtigste  Regler  for  Ernæringen. 

Bogen  er  holdt  i  en  vis  populær  Form  og  bør  ikke  betragtes  som  en  Lære¬ 
bog,  der  giver  Anvisninger  til  videnskabelige  Undersøgelser  for  Faghygiejnikere. 
Paa  Grund  af  sin  klare  og  letfattelige  Udtryksform,  den  let  overskuelige  Ind¬ 
deling  af  Stoffet  og  de  mange  forklarende  Billeder,  som  er  knyttede  til  Teksten, 
vil  Bogen  egne  sig  godt  til  Haandbog.  Prisen  er  for  indbundet  Eksemplar 
16  Mark. 


FORSKELLIGT. 


Dødsfald.  Architekturmaler  Christian  Frederik  Hetsch,  en  Søn  af  den 
paa  saa  mange  Omraader  højt  fortjente  Architekt  G.  F.  Hetsch,  er  efter  længere 
Tids  Svaghed  afgaaet  ved  Døden  i  en  Alder  af  73  Aar. 

Den  afdøde,  der  allerede  som  Dreng  begyndte  at  frekventere  Kunstakademiets 
Skoler,  vandt  i  1850  den  mindre  Sølvmedaille  i  Dekorationsklassen.  Han  ka¬ 
stede  sig  da  særligt  over  Dekorationsmaleriet,  foretog  i  1853  —  56  med  offentlig 
Understøttelse  en  Udenlandsrejse  og  virkede  efter  sin  Hjemkomst  i  5  Aar  som 
Theatermaler  ved  Kasino.  I  disse  Aar  vandt  han  den  Neuhausenske  Præmie  for 
æn  Opgave  i  Teatermaleri. 

Ligesom  Faderen  har  den  afdøde  udfoldet  en  stor  Virksomhed  paa  det 
kunstindustrielle  Omraade.  Flan  var  i  en  lang  Aanaskke  Lasier  i  regning  ved 
teknisk  Institut,  samtidig  med  at  han  indtog  en  ledende  Stilling  Aed  den  kgl. 
Porcelænsfabrik,  ved  Ipsens  Terrakottafabrik  og  udførte  Tegninger  til  C.  Michelsens 
Guldsmedearbejder.  I  Aarene  1872—82  udgav  han  paa  egen  Bekostning  et 
kunstindustrielt  Værk  med  flere  hundrede  Tegninger. 

Hetsch  har  ogsaa  udført  en  Del  architektonisk-archæologiske  Arbejder,  og 
hån  har  bl.  a.  for  Worsaae  udført  Tegninger  af  nogle  gamle  Herregaarde 
og  Kirker.  Nogen  egentlig  Architektvirksomhed  har  han  ikke  udfoldet,  idet 
Restaureringen  af  Voergaard,  som  var  ham  oveidiaget  af  denne  Gaaids  Ejei, 
aldrig  kom  videre  end  til  Forarbejderne. 

Hetsch  var  en  Mand  af  den  gamle  Skole,  for  hvem  den  nyere  realistiske 
Retning  i  Kunsten  stod  fjern.  I  de  senere  Aar  har  Sygdom  yderligere  fjernet 
ham  fra  Omverdenen,  men  de,  som  har  kendt  ham  fra  tidligere  Dage,  vil  nu 
ved  hans  Død  med  Vemod  mindes  den  personlig  brave  og  elskværdige  Kunstner. 

¥ 

Et  Mozart-Hus.  Paa  det  Sted  i  Salzburg,  hvor  Mozart  er  født,  agter  man 
at  opføre  et  Mozart-Hus.  Byen  Salzburg  har  gratis  overladt  den  paagældende 
Byggegrund  til  dette  Formaal. 

Sygehus  i  Wien.  I  Stedet  for  det  gamle  Sygehus,  som  ligger  i  Alserstrasse, 
har  man  nu  bestemt  sig  til  at  opføre  et  nyt  Anlæg,  der  vil  omfatte  femten  ad¬ 
skilte  Pavilloner,  som  rummer  tre  medicinske,  to  kirurgiske,  to  oftalmologiske, 
to  dermatologiske  og  to  psykiatriske  Afdelinger,  endvidere  to  Afdelingel  foi 
Fødselshjælp,  en  Øre-  og  en  laryngologisk  Klinik.  Hver  af  de  kliniske  Pavilloner 
vil  komme  til  at  bestaa  af  to  Afdelinger,  de  egentlige  Sygerum  med  Sidelokali¬ 
teter  og  Auditorier  samt  Rum  for  videnskabelige  Undersøgelser.  I  Forbindelse 
med  hele  dette  Anlæg  vil  tillige  komme  til  at  staa  Opførelsen  af  en  Fødsels¬ 
stiftelse,  en  Sindssygeanstalt  og  en  Forsørgelsesanstalt.  Det  nye  Sygehus  skal 
omfatte  1500,  Fødselsstiftelsen  400  Senge.  Byggesummen  er  anslaaet  til  20 
Millioner  Guiden  for  hele  Anlæget. 

¥ 

Krematorier.  Paa  Kirkegaarden  i  Mainz  er  opført  et  Krematorium  i  antik 
Stil  efter  Tegninger  af  Architekt  Albert  Wolff  i  Wiesbaden.  Byggeomkost¬ 
ningerne  beløber  sig  til  95,000  Mk.  Byen  St.  Gallen  har  ligeledes  for  nylig 
faaet  sig  et  Krematorium,  som  ogsaa  er  opført  i  antik  Stil.  1  Karlsruhe  opføres 
paa  den  østlige  Kirkegaard  et  Krematorium,  som  skal  koste  70,000  Mk. 

¥ 

Den  femte  internationale  Kunstudstilling  i  Venedig  aabnes  den  22.  April  1903; 
den  vil  faa  Plads  i  Udstillingsbygningen  i  Giordini  Publici  og  varer  indtil  den 
31.  Oktober. 


Udpiver-  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
g  Redaktionsudvalg  :  Architekterne  BUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 


—  264  — 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 

DEN  27.  MARTS  1903 

5.  A ARGANG  N2  26 


BEBOELSESBYGNING  PAA  STRANDBOULEVARDEN. 


Paa  Hjørnet  af  Strandboulevarden  og  Livjægeralleen  er  opført  den  her  afbildede 
Beboelsesbygning  for  Overretssagfører  Axel  Guthmann  efter  Tegninger  af 
Architekt  Eugen  Jørgensen.  For  at  skaffe  lidt  Afveksling  fra  de  sædvanlige 
Gadehjørner,  der  enten  slet  ingen  Overbygning  have  over  Hovedgesimsen  eller 
et  Spir,  hvilket  i  Længden  virker  ret  kedsommeligt,  er  der  her  paa  Hjørnet  op¬ 
ført  et  Taarn,  hvortil  slutter  sig  to  Gavle,  —  det  hele  beregnet  paa  at  frem¬ 
skaffe  en  rigere  artikuleret  Silhouet,  end  man  plejer  at  have  paa  almindelige 
kjøbenhavnske  Beboelsesbygninger,  og  for  at  live  op  i  den  ensformige  Husrække, 
der  netop  paa  dette  Sted,  ud  mod  en  bred  og  flot  anlagt  Boulevard,  gør  et 
saare  tarveligt  Indtryk.  1  Taarn  et  findes  et  stort,  rummeligt,  ottekantet  Værelse, 
overhvælvet  af  en  Kuppelhvælving;  fra  dette  og  den  store  Altan  udenfor  er  der 


BEBOELSESBYGNING  ARCHITEKT 

PAA  STRANDBOULEVARDEN.  EUGEN  JØRGENSEN. 

en  vid  Udsigt  over  Sundet.  Bygningen  er  opført  af  røde,  haand- 
strøgne  Mursten  paa  en  Sokkel  af  Søsten  i  Kælderhøjden  og  der¬ 


over  et  Stueetage-Parti  af  cement¬ 
støbte  Kvadersten.  I  de  to  Gavle  er 
der  foroven  anbragt  udkraget  Bindings¬ 
værk  med  Vindskeder  af  Træ;  Tagene 
er  dækkede  med  sorte,  glaserede  Fals¬ 
tagsten.  Forskellige  Bygningsdele  er 
af  hugne  Sten  eller  cementstøbte ;  den 
ene  Karnap  er  af  Murværk,  den  anden 
støbt  af  Beton.  Bygningen  indeholder 
i  hver  Etage  to  6-Værelsers  Lejlig¬ 
heder  med  Badeværelse  og  W.  C. 
Paa  Loftet  findes  Vaskerum  ved 
Siden  af  Tørrelofterne,  et  for  hver 
5  Lejligheder,  panellerede  ligesom 
Pulterkamrene. 

De  vigtigste  Bygningsarbejder  er  udførte  af  følgende  Mestre  og  Firmaer: 
Murmestrene  Holbøi.l  &  Poulsen,  Tømmermester  Otterdahl,  Snedkerfirmaet 
»Silvan«  og  Malermester  Bredenbeck. 

De  smedede  Altangittere  er  leverede 
af  Doberck  &  Søn,  det  indvendige 
Stukarbejde  er  fra  Ferdinandsen,  Lud- 
vigsen  &  Fyhn  og  nogle  Glasmosaik¬ 
ruder  fra  Fledelius,  medens  de  ce¬ 
mentstøbte  Bygningsdele,  deriblandt 
Stueetagens  Sandsten-lignende  Kvadere, 
er  udførte  af  Murmester  Schiøtz. 

Installationen  af  Badekar,  Badeovne 
og  Vandklosetter  er  foretagen  af 
Blikkenslager  Pers,  medens  Indlæg¬ 
ningen  af  den  elektriske  Belysning 
er  besørget  af  Prof.  Jurgensens  Elek¬ 
tricitets-Aktieselskab. 


FAQ A DE  MOD 

PLAN  AF  TREDIE  SAL. 


EN  PROTEST. 


Ved  Folkethingets  Forhandling  den  20.  Marts  om  Afhændelsen  af  Skovrider- 
gaarden  »Dæmpegaard«  m.  m.  udtalte  ifølge  »Rigsdagstidende«  Folketings¬ 
manden  for  Randers  Amts  4de  Kreds,  Hr.  Gaardmand  K.  N.  Kristiansen  af 
Beder,  bl.  a.  følgende: 

»Jeg  er  nu  af  den  Formening,  at  der  for  14,000  Kr.  kan  bygges  en  god 
og  solid  Bolig  til  en  Skovrider,  men  selvfølgelig  kan  der  ogsaa  sagtens  stilles 
saa  store  Fordringer  til  dens  Opførelse  med  Hensyn  til  flotte  Udsmykninger  eller 
kostbare  Anskaffelser,  at  der  kan  medgaa  baade  1000,  2000  og  flere  Tusinde 
Kroner  mere;  og  i  den  Henseende  tror  jeg,  at  det  er  en  meget  uheldig  Bestem¬ 
melse,  vi  har  for  Lønningen  af  vore  Bygningsinspektører.  Det  er  jo  ordnet 
saaledes,  at  disse  faar  Procenter  af  Overslagssummen  for  Bygningerne;  af  den 
Sum,  som  Bygningsinspektøren  foreslaar  at  anvende  til  en  Bygnings  Opførelse, 
faar  han  Procenter.  For  hver  100  Kr.,  han  foreslaar  anvendt  til  Byggeudgiftel , 
faar  han  sine  3  Kr.  En  saadan  Bestemmelse  frister  jo  langtfra  til  Sparsommelig¬ 
hed.  Nej,  det  er  jo  ikke  mere  end  naturligt,  naar  det  i  Stedet  for  trækker  til 
den  anden  Side.  Mon  ikke  dette  Forhold  ogsaa  skulde  være  medvirkende  til, 
at  Bygningsinspektørerne  ved  disse  Skovriderboliger  foreslaar  at  anvende  henimod 
200  Kr.  til  Forsiringer,  Rosetter  og  andet  Stads  paa  Bygningen,  eller  at  der 
foreslaas  at  anvende  over  200  Kr.  til  Anskaffelse  af  de  nødvendige  3  Ti  appei . 
Kældertrappen,  Hovedtrappen  og  Loftstrappen?  Ja,  der  foreslaas  etrdogsaa  et  saa 
stort  Beløb  anvendt  til  Hovedtrappen,  at  den  vil  koste  omkring  9  Kr.  for  hvert 
Trappetrin.  Bygningsinspektøren  foreslaar  endvidere,  at  disse  Skovndergaarde 
skulle  være  saa  store,  at  der  skal  indrettes  10  ingenlunde  smaaVæielsei  i  hver, 
saaledes  at  alene  Anskaffelsen  af  de  nødvendige  Kakkelovne  til  Værelserne  vil 
andrage  l/2  Tusind  Kroner;  men  ogsaa  af  de  Penge  faar  Bygningsinspektøren 
sine  Procenter.« 

Da  enhver  Architekt,  hvad  enten  han  virker  i  Statens  eller  enhversomhelst 
anden  Tjeneste,  offentlig  eller  privat,  med  Rette  maa  anse  det  for  sin  Pligt  først 
og  fremmest  at  varetage  sin  Bygherres  Tarv,  og  da  det  vilde  være  at  betiagte 
som  en  Uhæderlighed,  om  han  for  egen  Vindings  Skyld  skulde  ville  paaføre 
denne  forøgede  Udgifter,  maa  Rigsdagsmandens  ovenfor  anførte  Udtalelser  —  der 
mærkeligt  nok  ikke  blev  paaankede  af  Folkethingets  Formand  —  betragtes  som 
en  Insinuation,  der  fortjener  at  mødes  med  en  energisk  Protest.  Der  er  intet 
Medlem  af  den  danske  Architektstand,  som  vil  dele  Folkethingsmand  K.  Kri- 
stiansens  Opfattelse  af,  hvad  der  er  »naturligt,  naar  det  i  Stedet  for  trækket  til 
den  anden  Side«.  Og  den  eneste  Undskyldning  for,  at  han  har  kunnet  udtale 
sig,  som  han  gjorde,  er  den,  at  han  ikke  selv  har  haft  Forstaaelsen  af  sine  Be¬ 
mærkningers  Rækkevidde. 

FACADEKONKURRENCE  I  PARIS. 


I  Paris  afholdes  hvert  Aar  en  Konkurrence  om  de  smukkeste  Fagader  paa  Byg¬ 
ninger,  ved  hvilken  der  ei  udsat  flere  Præmier.  Da  det  nu  ogsaa  er  indført 
i  Kjøbenhavn  at  præmiere  kunstneriske  Løsninger  af  Byggeforetagender,  vil  det 
være  ganske  lærerigt  at  se,  hvorledes  denne  Sag  gribes  an  i  Frankrig. 

Det  franske  Tidsskrift  »La  construction  moderne«  indeholder  i  Numret  for 
3.  Januar  d.  A.  en  Artikel  herom,  hvoraf  følgende  er  et  Uddrag. 

»Efter  at  man  er  begyndt  med  aarlige  Konkurrencer,  har  Bedømmelses¬ 
komiteen  indført  den  udmærkede  Skik  i  Bulletin  Municipal  at  offentliggøre  de 
Motiver,  som  begrunde  dens  Domme.  Deltagerne  ville  der  med  Fornøjelse  finde 
en  Opregning  af  de  Egenskaber,  der  har  skaffet  dem  deres  Belønning,  og  med 
Opmærksomhed  læse  den  meget  velvillige  Kritik,  som  Skridt  for  Skridt  ledsager 
denne  Opregning.  Den  rosende  Omtale  er  for  oprigtig  til,  at  den  ikke  tillige 
skulde  formilde  det  en  Smule  ubehagelige  Indtryk,  som  nogle  lette  Indvendinger 
foraarsager. « 

Man  fristes  her  til  et  lille  Ophold  for  med  et  Suk  at  sende  en  venlig 
Tanke  til  det  franske  Galanteri,  der  aldrig  fornægter  sig,  men  altid  med  de 
høfligste  Talemaader  forgylder  de  Piller,  som  man  nu  engang  af  og  til  maa 
sluge  her  i  Verden. 

Artiklen  fortsætter:  »Men  der  er  mere  i  Rapporten:  denne  detaillerede 
Undersøgelse  har  en  nyttig  Virkning  at  større  Rækkevidde.  Det  er  nemlig  den,  at 
den  giver  en  almindelig  Kritik  over  Retningerne  i  den  samtidige  Architektur ; 
den  viser  klart,  hvilke  de  Egenskaber  er,  som  mest  behager  en  særdeles  forskel¬ 
ligt  sammensat  Jury,  de  Retninger,  der  fortjener  at  blive  opmuntrede,  og  de 
Skær,  som  det  er  af  Vigtighed  at  undgaa.  I  saa  Henseende  repræsenterer  Juryen 
aabenbart  et  særdeles  oplyst  Publikum.« 

Efter  at  have  nævnet  Navnene  paa  de  ni  Dommere  beskriver  Tidsskriftet 
—  efter  den  officielle  Rapport  —  ret  kuriøst,  hvorledes  disse  har  givet  sig  til 
at  undersøge  de  57  Facader,  der  fandtes  spredte  i  alle  Paris’  Kvarterer,  hvilket 
ikke  var  noget  let  Arbejde,  da  hver  fordrede  en  opmærksom  Prøvelse.  »Vogne 
optog  Medlemmerne  af  Bedømmelsen  og  satte  dem  af  ved  Foden  af  Bygningen. 
Der  undersøgte  man,  diskuterede,  udvekslede  Meninger;  til  sidst  gav  hver  Dom¬ 
mer  et  »Point«,  ligesom  ved  en  almindelig  Eksamen,  fra  1  til  20,  som  han 
omhyggeligt  indførte  i  sin  Lommebog.  Ved  det  afsluttende  Fællesmøde  talte 
man  disse  Karakterer  sammen.  Uagtet  alle  disse  Forholdsregler  opstod  der  dog 
en  Vanskelighed  i  det  afgørende  Øjeblik,  naar  Valget  skulde  foretages;  naar 
Indtrykkene  fra  den  sidste  Time  udveksledes,  var  det  ikke  let  med  Nøjagtighed 
at  sammenligne  dem  med  andre  lige  saa  talrige  Indtryk,  som  nu  kun  var  Erin¬ 
dringer,  der  var  stærkt  indfiltrede  i  hinanden.  Fotografier  vilde  have  lettet  disse 
mange  Sammenligninger;  uheldigvis  havde  det  været  vanskeligt  at  skaffe  dem  i 
sidste  Øjeblik.  Mange  af  disse  Facader  findes  paa  Boulevarder  og  i  Avenuer, 
beplantede  med  Træer,  og  Fotografier,  tagne  i  den  skønneste  Sommersæson, 
vilde  kun  have  ydet  meget  ufuldstændige  Oplysninger  og  blot  givet  landskabelige 
Billeder  fra  Paris’  Gader.« 

Derefter  gennemgaas  i  den  citerede  Rapport  de  prisbelønnede  Facader  hver 

for  sig,  meget  omhyggeligt,  med  Ros  og  Dadel,  med  Fremhævelse  af,  hvad  der 
har  skaffet  dem  Præmien ;  snart  er  det  de  smukke  Enkeltheder,  snart  hele  Hoved¬ 
indtrykket,  snart  den  maleriske  Virkning  o.  s.  v. ;  —  kort  sagt,  alt  i  nøje  Over¬ 
ensstemmelse  med  Komiteens  Program:  at  gøre  Konkurrencen  saa  nyttig  og  saa 
vejledende  som  muligt,  saa  at  den  ikke  kommer  til  at  staa  som  et  isoleret 
Faktum,  men  virkeligt  bliver  af  Betydning  baade  for  Byen,  Publikum  og  Archi- 
tekterne  selv. 

Det  franske  Tidsskrift  »La  construction  moderne«  slutter  derefter  sin  Om¬ 
tale  af  Konkurrencen  og  Rapporten  med  nogle  almindelige  Bemærkninger,  som 
ogsaa  har  særdeles  Interesse. 

>' Rapporten  mener,  at  hvis  man  gør  sig  den  Umage  at  gennemstrejfe  de 
forskellige  Kvarterer  i  Hovedstaden  og  sammenligne  Udseendet  af  vore  nye 
Gader  med  det  af  vore  gamle,  vil  man  ikke  kunne  undgaa  at  iagttage  en  meget 
iøjnefaldende  Forskel.  Udførelsen  er  nu  til  Dags  langt  mere  omhyggelig;  En¬ 
hver  søger  at  hævde  sig  ved  et  personligt  Præg;  er  det  ikke  i  Helheden,  saa 
er  det  i  alt  Fald  i  Enkelthederne,  i  Farven  eller  Forskelligheden  af  Materialierne. 
Forsøg  er  gjorte  i  den  Retning,  undertiden  med  heldigt  Udfald ;  og  de,  som  er 
mindst  vellykkede,  bærer  i  alt  Fald  Vidnesbyrd  om  gode  Bestræbelser.  Det  er 
i  Virkeligheden  det,  der  karakteriserer  den  nuværende  Stræben  hos  den  franske 
Architekt.  Det  er  ikke  blot  ved  at  sammenligne  den  med  tidligere  Værker,  at 
man  bliver  deri  var.  Men  naar  man  erindrer  sig  det,  som  man  har  kunnet  se 
i  største  Delen  af  fremmede  Hovedstæder,  kan  man  konstatere,  at  Værker  selv 
af  de  mest  udprægede  Architekter  dér  har  en  Familielighed,  som  efter  vor  nu¬ 
værende  Smag  er  lidt  for  lidt  karakteriseret.  Man  aner,  at  der  i  disse  Lande 
er  en  omtrent  fastslaaet  Type,  fra  hvilken  det  er  passende  ikke  at  fjerne  sig  alt 
for  langt.  Enhver  kan  overbrodere  den  med  Prydelser,  men  Grunden  i  den 
bliver  ved  at  være  omtrent  den  samme.  For  ikke  lang  Tid  siden  var  det  ligesaa 
hos  os  selv;  man  maa  tilstaa,  at  i  vore  bedste  Kunstperioder  eksisterede  der 
ogsaa,  for  private  Byggeforetagender,  en  Type,  der  var  almindeligt  anerkendt,  og 
fra  hvilken  man  ikke  fjernede  sig  videre.  Typen  var  undertiden  udmærket,  men 
den  gav  ikke  Raaderum  for  stor  Opfindsomhed  hos  Kunstnerne.  Lad  det  nu 
være  godt  eller  daarligt,  saa  meget  er  vist,  at  nu  om  Stunder  lider  Tendensen 
ikke  under  Ensformighed ;  og  enhver  Kunstner  har  kun  eet  Ønske,  det  at  ligne 
sin  Nabo  det  mindst  mulige,  indføre  sin  egen  Maade.  Undertiden  frembringes 
Originalitet,  undertiden  Anarki.  Men  i  ethvert  Tilfælde  skal  man  ikke  kunne 
sige,  at  den  franske  Architektur  for  Øjeblikket  er  betaget  af  Søvnighed.  For 
saa  vidt  er  der  dog  noget  vundet. 

Hvad  angaar  det  Raad,  som  Bedømmelseskomiteens  Rapport  giver:  ikke  at 
holde  sig  til  nøjagtige  Efterligninger,  saaledes  som  man  har  gjort  saa  længe,  og 
som  man  gjorde  for  faa  Aar  siden,  saa  er  dette  Raad  udmærket  i  alle  Hen¬ 
seender.  Man  skal  studere  forrige  Tider  for  der  at  finde  det  Grundlag  for 
Skønhed,  som  altid  er  det  samme  under  de  uophørligt  skiftende  Former,  men 
ingenlunde  for  at  kopiere  disse  Former,  som  ikke  mere  har  Eksistensberettigelse. 
At  studere  Mestrenes  Arbejder  for  at  nærme  sig  til  det,  som  de  selv  vilde  gøre 
med  deres  Aand,  deres  Methode  og  deres  Talent,  hvis  de  levede  op  igen  i 
Nutiden,  det  er  det  bedste  Middel  til  at  arbejde,  ikke  blot  for  Paris’  Forskøn- 

nclse,  men  ogsaa  for  den  franske  Architckturs  gode  Navn  og  bevare  for  det  den 
Rang,  der  hidtil  har  været  den  indrømmet.« 

Det  er  sikkert  de  færreste  danske  Architekter,  som  vil  se  en  af  den  natio¬ 
nale  Architekturs  væsentligste  Opgaver  at  være  den,  stadigt  at  finde  paa  nyt. 
Der  er  næppe  heller  nogen  herhjemme,  der  vil  se  saa  lyst  paa  vore  egne  Frem¬ 
bringelser,  tagne  en  bloc,  som  Franskmændenes  Jury  gør  det  i  sin  »Rapport«. 
De  Danske  er  jo  endog  tilbøjelige  til  at  gaa  til  den  modsatte  Yderlighed  og 
være  særdeles  kritiske.  »Kritisch  wie  ein  Diine«,  siger  et  Mundheld  i  Wien. 
Kritik  er  en  fortræffelig  Ting,  saa  længe  den  blot  er  sund  og  frisk  og  ikke 
antager  sygelige  Former.  Den  er  den  nødvendige  Regulator  i  hele  Samfunds¬ 
livet.  Men  for  at  den  skal  have  nogen  Betydning  er  det  først  og  fremmest 
nødvendigt,  at  den  kommer  til  Orde,  frit  og  aabent,  og  ikke  kryber  valen  og 
ubestemt  om,  Mand  og  Mand  imellem.  Det  er  derfor  i  høj  Grad  befriende,  naar 
man  i  den  franske  officielle  Rapport  ser  en  klar  og  bestemt  Udtalelse  af,  hvad 
det  er,  man  vil  have  frem,  hvad  man  har  at  rose  og  indvende  mod  hvert  en¬ 
kelt  Projekt,  og  hvad  man  mener  —  det  være  nu  rigtigt  eller  galt  — ,  at  der 
skal  stræbes  hen  imod  for  at  fremme  Liv  i  Architekturen. 


FORSKELLIGT. 


Foraars  udstillingen  paa  Charlottenborg.  Paa  dette  Aars  Foraarsudstilling  vil 
der  i  Architekturafdelingen  findes  Arbejder  af  følgende  Architekter: 

C.  Brandstrup,  Ai.fr.  Brandt,  Egil  Fischer,  G.  B.  Hagen  og  Heinrich 
Hansen  udstiller  Konkurrencearbejder  for  den  Neuhausenske  Præmie:  »En  Kirke 
med  Præstebolig  og  Menighedshus  for  en  lille  Købstad«. 

Desuden  møder  Viggo  Dahl  med  »en  Overinspektørbolig  ved  Brahetrolle- 
borg«,  Vilh.  Fischer  med  »Hotel  Bristol«,  Foreningen  af  3.  Decbr.  med  nogle 
Opmaalinger,  Th.  Gundestrup  med  »Tegninger  til  en  Vinterbolig«,  V.  Th.  Holch 
og  Christen  Larsen  med  »Opmaalinger  af  Frederiksborg  Porttaarn«,  Emil  Jør¬ 
gensen  med  »Schioldanns  Stiftelse«,  Eug.  Jørgensen  med  »2  Villaer  og  et  Be¬ 
boelseshus  paa  Strandboulevarden«,  Thorvald  Jørgensen  med  »en  Model  og  en 
Tegning  af  Esaiaskirken  i  Malmøgade«,  Sylvius  Knutzen  med  »Rejsestudier  fra 
Italien«,  Aage  Mathiesen  med  »Bygninger  paa  Blaagaards  Legeplads«,  Magdahl 
Nielsen  med  »Et  Forslag  til  Ordning  af  Nyhavns  Hoved  (Model  i  Gibs)  og 
en  Villa  i  Fredensborg«  og  Alexis  J.  Prior  med  »Hestkøbgaards  nye  Hoved¬ 
bygning«. 

Endvidere  udstiller  F.  Frehse  og  Holger  Rasmussen  deres  Arbejder  for 
Akademiets  Guldmedaille :  »en  Børs  i  en  nordisk  Hovedstad«. 

Af  dekorativ  Kunst  udstiller  Henning  Hansen  og  Hellesen:  »Husmands¬ 
møbler«,  N.  Hansen-Jakobsen:  » Udkast  til  en  Fontaine  paa  Pladsen  foran  Ny 
Carlsberg  Glyptothek«  og  en  Del  Keramik,  V.  J.  Mørk-Hansen  »en  støbt  Jærn- 
ovn«,  Magdahl  Nielsen  »Udkast  til  Mindetavle  for  Santhalmissionær  Børresen« 
og  V.  J.  Nyebøllf.  »Orgelfacade  til  Nazaretkirken  i  Ryesgade«. 

¥ 

Paa  den  frie  Udstilling  udstiller  Architekt  P.  V.  Jensen-Klint  Udkast  til  en 
Bro  som  Forbindelse  mellem  Privatbanken  og  Børsen,  udstyret  som  et  Mindes¬ 
mærke  for  Tietgen.  Udkastet  er  udarbejdet  med  Hjælp  af  Architekterne  F.  Kjørbo, 
C.  Schiøtz  og  P.  Baumann.  1  Katalogen  er  hertil  knyttet  følgende  Bemærk¬ 
ning:  Privatbanken  som  Tietgens  første  Storværk  har  i  mange  Aar  haft  Bolig 
paa  Børsen ;  det  falder  da  naturligt  at  vedligeholde  Forbindelsen  mellem  de  to 
Institutioner,  til  hvilke  Tietgen  i  lige  høj  Grad  var  knyttet. 

¥ 

Elevatorer  og  Hejseværker.  Justitsministeriet  har  udstedt  en  Bekendtgørelse, 
indeholdende  en  Del  Tillægsbestemmelser  til  de  allerede  gældende  Regler  an- 
gaaende  Indretning  og  Brug  af  mekanisk  drevne  Elevatorer  og  Hejseværker.  I 
Bekendtgørelsen  hedder  det  blandt  andet  saaledes: 

Om  ethvert  nyt  Elevatoranlæg  skal  der  af  Forfærdigeren  ske  Anmeldelse 
til  Fabriktilsynet.  —  Ethvert  nyt  Anlæg  til  Personbefordring  skal,  forinden  det 
maa  tages  i  Brug,  underkastes  en  Besigtigelse  og  Undersøgelse  af  Fabriktilsynet 
for  at  godtgøre,  hvorvidt  det  opfylder  de  givne  Forskrifter.  —  En  lignende  Un¬ 
dersøgelse,  ved  hvilken  det  særligt  godtgøres,  om  de  til  Forebyggelse  af  Ulykkes¬ 
tilfælde  ved  Stolen  eller  Ladet  paabudte  Indretninger  virker  paa  tilfredsstillende 
Maade,  skal  ved  Ejerens  eller  Brugerens  Foranstaltning  foretages  en  Gang  om 
Aaret  ved  enhver  til  Personbefordring  benyttet  Elevator.  —  Forefindes  der 
Mangler,  som  gør  Benyttelsen  af  Elevat.oren  forbunden  med  Fare  (hvorunder 
Svækkelse  af  Stolens  Bæremiddel),  kan  den  fortsatte  Brug  forbydes,  indtil  det 
er  godtgjort,  at  Manglerne  er  afhjulpne.  —  Om  enhver  af  Fabriktilsynet  fore¬ 
tagen  Besigtigelse,  ved  hvilken  intet  er  fundet  at  bemærke,  udfærdiges  en  Attest, 
som  skal  være  ophængt  i  Elevator-Stolen,  saalænge  indtil  en  ny  atter  udstedes 
efter  Foretagelsen  af  det  næste  Syn.  —  Den  for  Bæremidlerne  fastsatte  Styrke 
skal  Fabriktilsynet  kunne  kræve  godtgjort,  eventuelt  ved  Attest  fra  den  Fabrik, 
hvor  Tovet,  Kæden  eller  Gjorden  er  forfærdiget. 

¥ 

Campanilen  i  Venedig.  Grundstenen  til  det  nye  Klokketaarn  vil  blive  lagt 
den  25.  April  d.  A.  af  Kong  Victor  Emanuel.  Der  er  beregnet  4  Aar  til 
Taarnets  Opførelse,  og  Omkostningerne  anslaaes  til  2  Millioner  Lire.  Det  er 
Architekten  Luca  Beltrami  fra  Milano,  som  har  faaet  dette  Arbejde  overdraget. 
Indsamlingen  har  indbragt  ca.  i1/ 2  Million  Lire,  og  de  fleste  Bidrag  er  ind¬ 
komne  fra  Italien.  Som  angivet  paa. Pag.  132  har  man  dog  med  lak  ogsaa 
modtaget  Bidragene  fra  Danmark. 

¥ 

Et  Kunstnerhjem  i  Niirnberg.  Til  Opførelsen  af  en  saadan  Bygning  er  del¬ 
af  19  Bidragydere  tegnet  en  Sum  paa  over  400,000  Mk. 

ARCHITEKTEN 

MEDDELELSER  FRA 
AKADEMISK  ARCHI 
TEKTFOREN1NG  *  * 


KJØBENHAVN 

DEN  3.  APRIL  1903 

5.  Aargang  N227 


VEGEHOLM,  SEDT  FRÅN  S.,  FORE  RESTAURATIONEN. 


VEGEHOLM,  EN  SKÅNSK  MEDELTIDSBORG 
UNDER  RESTAURERING.*) 

Af  Architekt  Th.  Wåhlin. 


r">\et  nåia  V  egeåns  utlopp  i  sddra  sidan  af  Skelderviken,  sårdeles  naturskønt 
-L/  belågna  Vegeholm  tillskrifves  af  sågnen  en  ganska  hog  ålder.  Herr  David 
af  Stubberup,  som  var  enkling,  friade  till  den  på  Kulien  bosatta  rika  enkan  He¬ 
lena  och  nck  hennes  ja.  Emellertid  ville  han  åt  sina  båda  egna  soner  Tapperock 
och  Vege  rådda  rikedomarne  och  sånde  dårfor  sina  båda  stjufsoner  Aril  och  Giile 
samt  stjufdottern  Tora  jåmte  en  skeppare  till  sjos.  Skepparen  hade  order  att,  då 
farkosten  kommit  ut  på  djupt  vatten,  antånda  en  del  kol,  som  voro  gomda  på 
skutans  botten,  rådda  sig  sjålf.i  en  båt  och  låmna  barnen  åt  sitt  ode.  Ordern 
åtlyddes,  och  då  de  trenne  offren  borjade  kånna  det  for  hett,  hoppade  de  ofver 
bord  och  sokte  døden  i  vågorna.  Aril  flot  i  land  vid  hemmets  strand  och  blef 
funnen  af  David,  som  låt  upptaga  liket  och  fora  det  långt  ut  på  sjøn,  dår  det 


*)  Foredrag,  holdt  i  Akademisk  Architektforening  d.  26.  Marts  1903. 


ånyo  utkastades.  Det  drojde  dock  ej  lange,  innan  det  ånnu  en  gång  flot  i  land 
på  samma  plats  som  forut,  dår  den  doda  kroppen  nu  blef  funnen  af  Helena,  som 
upptog  honom  och  byggde  till  sonens  minne  ett  kapeli.  Platsen  blef  kallad  Arilds¬ 
låge,  och  man  ser  dår  ån  idag  de  mårken  i  klipporna,  som  liket  vid  ilandflyt¬ 
ningen  såges  hafva  gjort.  Den  ena  fordjupningen  återger  for  den  med  något  litet 
fantasi  begåfvade  formen  af  en  mans  hufvud  och  skuldror,  den  andra  så  godt  som 
hela  ofverkroppen.  For  att  ytterligare  hugfåsta  minnet  af  den  upprorande  håndel- 
sen  lår  åfven  den  kålla,  som  ån  idag  flodar  på  patsen,  vid  detta  tillfålle  hafva 
framsprungit. 

Om  Gille  kånner  jag  ej  rnera,  ån  att  han  såges  hafva  flutit  iland  på  Siællands 
nordkust  på  den  plats,  som  efter  honom  ånnu  idag  kallas  Gilleleje. 

Tora  flot  iland  på  udden  emellan  Skelderviken  och  Laholmsbugten.  En  gam- 
mal  blind  man  horde  nodrop  från  stranden  och  tillkallade  hjålp.  Man  fann  då 
Toras  doda  kropp  liggande  på  en  stor  sten  vid  strandbrådden,  upptog  den  och 
tånkte  fora  den  till  Grefvie  kyrkogård  for  ått  dår  jorda  densamma.  Då  man  kom- 


mit  halfvågs,  blef  den  doda  så  tung,  att  man  ej  långre  formådde  båra  henne, 
hvarfor  man  forde  henne  tillbaka  till  stranden,  dår  man  begrof  henne  och  byggde 
ett  kapeli  till  hennes  minne.  Tora  blef  ej  heller  utan  sin  kålla,  och  denna,  som 
sprang  upp  på  den  plats,  dår  hon  blef  jordad,  var  till  och  med  af  helsogifvande 
art.  Den  forste,  som  fick  rona  detta,  var  den  blinde  mannen,  som  funnit  henne, 
ty  han  återfick  sin  syn  genom  anvåndandet  af  vattnet.  Om  han  fick  det  att  taga 
in  eller  »till  utvårtes  brak«  formåler  ej  historien. 

Platsen  heter  ån  idag  Torekow  och  stenen  Sankt  Tora. 

Emellertid  delades  sedermera  Davids  och  Helenas  egendomar  emellan  Tap¬ 
perock  och  Vege  på  så  sått,  att  den  forre  fick  egendomen  Stubberup,  hvilken 
han  sedan  utbytte  emot  en  annan,  som  han  gaf  sitt  eget  namn.  Detta  har  under 
tidernas  lopp  så  småningom  ombildats  till  Krapperup.  Vege  fick  det  efter  honom 
uppkallade  Vegeholm. 

Betydligt  mera  trolig  år  en  annan  forklaring  af  godsets  namn,  hvilken  gjorts 
af  dess  nuvarande  ågare.  Enligt  hans  utsago  kallar  traktens  befolkning  ånnu  idag 
en  låglåndt,  sumpig  mark  for  en  vege ,  och  som  ån  hår  ursprungligen  slingrat  sig 

PLAN  AF  BOTTENVÅNIN GEN. 

Generalfåltmarskalken  Gustaf  Otto  Stenbock,  Skånes  forste  generalguvernør  (fader 
till  Magnus  Stenbock),  som  innehade  Vegeholm  åren  1663 — 84;  vidare  Ofversten 
Isac  Cedercrantz,  från  1729,  Kammarherren  Gravenhorst-Lowenstjerne  och  slut- 
ligen  godsets  nuvarande  ågare  Løjtnanten  Wilhelm  von  Geijer. 


Det  år  Tyge  Krabbe,  som,  enligt  alla  forfattares  enståmmiga  uttalande,  bvilka 
sysslat  med  Vegeholms  historia,  forst  uppfort  Vegeholtns  fasta  borg.  Den  udfor¬ 
ligaste  beskrifningen  ofver  borgens  åldsta  utseende  låmnar  Ljunggren  i  »Skånska 


omkring  den  holme,  dår  borgen  ligger,  och  hår  ånnu  oaktadt  flitiga  utfyllningar 
har  ganska  stor  bredd,  år  nog  mycket  sannolikt,  att  borgens  belågenhet  helt  en¬ 
kelt  gifvit  upphof  till  namnet. 

Borgens  egentliga  historia  borjar  med  dess  forste  med  visshct  kande  ågare, 
Herr  Tyge  Krabbe  till  Bustrup,  riddare  och  riksråd,  »Danmarckis  Rigis  Marsk«, 
slottsherre  till  Helsingborg,  som  var  en  af  de  stoltaste  ådlingarne  i  Danmark  vid 
nyare  tidens  borjan.  Bland  senare  ågare,  som  lemnat  storre,  mera  eller  mindre 
vårdefulla  bidrag  till  Vegeholm«  byggnadshistoria,  mårkas  Grefven  till  Bogesund, 

Herregårdar«,  dår  han  såger:  »Vegeholm  bebyggdes  år  1 5  30  af  Tyge  Krabbe.  På 
en  af  Vegeån  kringfluten  holme  forlades  borgen,  bygd  i  qvadrat  af  troligen  3 
våningars  hojd  och  forsedd  med  3  bestyckade  torn.  Byggnaden  uppfordes  af  stor¬ 
slagen  mursten  med  nåra  tre  alnars  tjocka  murar,  ifylda  med  gråsten.  Den  delen 
af  holmen,  på  hvilken  sjålfva  borgen  ligger,  var  genom  en  kanal,  hvarofver  en 
vindbrygga  forde,  skild  från  den  storre,  norra  delen,  hvarest  uppfordes  två  flyglar 
af  en  vånings  hojd,  på  åndarne  forsedda  med  småtorn.  Det  hela  var  med  vallar 
omgifvet«. 


PLAN  AF  HUFVUD VÅNINGEN  (i  TR.  U.). 


S. 


N. 


Den  åldsta  forfattaren  i  åmnet,  som  jag  lyckats  uppspåra,  år  Linné.  Såvål 
han  som  de  senare,  Barfod,  Thersner  m.  fl.  såga  alldeles  det  samma,  ehuru  ej 
så  fullståndigt.  Vi  måste  således  tilis  vidare  taga  dessa  uppgifter  for  godt. 

Efter  en  blott  ytlig  granskning  af  byggnaden  sådan  den  fore  nu  pågående 
arbetens  verkstållande  visade  sig,  kunna  dock  dessa  uppgifter  råttas  och  fullstån- 
digas  dårhån,  att  de  egentliga  våningarne  voro  två.  Dårofvan  stråckte  sig  rundt 
hela  byggnaden  ett  skytteloft,  med  skottgluggar  i  ogonhojd,  således  afsedda  for 
handgevårseld,  och  dessutom  på  sodra  sidan  skottgluggar  vid  golfvet,  afsedda  for 
dår  placerade,  låga  kanoner. 

Borgen,  hvars  yttre  planmått  voro  30X34  meter,  inneslot  en  borggård  af 
ungefår  14X15  meter.  Anlåggningen  med  de  båda  holmarne  år  typisk  for  14  å 
1500-talen,  men  den  har  på  mycket  få  stållen  fått  kvarstå  till  våra  dagar.  På 

den  yttre,  storre,  har  norra  holmen  lågo  byggnader,  innehållande  manskapets  bo¬ 
stader  m.  m.  Hår  var  god  plats  for  trupperna  att  rora  sig.  Hårifrån  gjordes 
utfall  mot  den  belågrande  fienden,  eller  skottes  forsvaret  i  skydd  af  de  om- 
gifvande  vallarne  och  grafvarne.  Blef  fienden  ofvermåktig,  drog  man  sig  till- 
baka  till  den  mindre  borgholmen.  I  skyddet  af  dess  vallar  hade  man  en  ny  for- 
svarsplats,  och  från  slottets  skytteloft  kunde  man  beskjuta  såvål  den  erofrade  storre 
holmen  som  strånderna  rundt  om  på  andra  sidan  ån  eller  grafvarne.  En  sista 
retrått  var  ju  sjålfva  det  fasta  slottet,  hvars  sidor  kunde  bestrykas  med  kanon- 
elden  från  tornen,  och  hvars  svagare  punkter,  portarne,  vinklarne  vid  tornen  m.  m. 
forsvarades  genom  stupande  gluggar,  »Skcldehuller«,  hvarifrån  fienden  trakterades 
med  stenar,  kokande  beck  m.  m.  En  fullkomligt  analog  anordning  med  de  båda 
holmarne  finnes  på  det  val  bevarade  Borreby  paa  Siælland. 

Borgens  senare  byggnadshistoria  kånna  vi  båttre.  Den  måktige  grefven  till 

Bogesund  kunde  såsom  general-guvernor  ofver  de  erofrade  provinserna  ej  bo  i  en 
gammaldags  omodern  byggnad.  Torn  och  gaflar  nedrefvos.  De  voro  ju  omoderna, 
och  så  låmnade  de  ett  så  utmårkt  fyllningsmaterial  for  att  reglera  åloppet.  De 
gamla  sadeltaken  forvandlades  till  moderna  tålttak.  Rummen  i  undre  våningen 
fingo  passera  såsom  domestikrum,  men  ofre  våningens  rum  skulle  utgora  herr- 
skapsvåningen  och  blefvo  forhojda  helt  enkelt  dårigenom,  att  skytteloftets  bjålklag 
borttogs,  och  båda  våningarne  sammanslogos.  Alla  gamla  fonster,  åfven  botten- 
våningens,  murades  igen,  och  nya  af  kolossala  dimensioner  uppbrotos.  En 
stor  dubbel  fritrappa  ledde  direkt  upp  till  ofvanvåningen,  på  det  ej  det  hoga 
herrskapet  måtte  komma  i  rnera  beroring  med  plebs  ån  absolut  nodigt.  Fasaden 
åt  framsidan,  men  också  endast  den,  forsågs  med  en  påklistrad  pilasterstållning, 
uppbårande,  jag  vet  ej  hvad,  ty  den  gamla  foga  framspringande  taklisten  tyckes 
hafva  blifvit  bibehållen.  En  stor  rund  frontispis  prydde  hufvudfasaden.  Men  hvar¬ 
ifrån  fick  man  material  till  alla  dessa  foråndringar,  då  tornen  och  gaflarne  fingo 
vandra  i  ån?  Jo,  i  det  gamla  Luntertun,  som  år  1516  på  Christians  II. s  befall- 

ning  flyttades  till  nuvarande  Engelholm,  kvarlåg  dess  6de  Uimnade  kyrka.  Den 
hade  tegel  af  samma  format  som  Vegeholms  gamla  murar,  och  den  fick  stryka 
med  for  att  lamna  material  till  forstoringen  af  Vegeholm.  Sådana  offer  bragtes 
den  tidens  »restaurationer«. 

Om  slottets  utseende  efter  denna  omstopning  kan  man  få  en  nårmare  fore- 
stållning  genom  Ingenior-kapten  Burmans  år  1680  gjorda  teckning,  hvilken  bland 
andra  af  honom  gjorda  teckningar  af  Skånska  Herregårdar  reproducerades  och 
u tgafs  1756  och  sedermera  infordes  i  1856  års  upplaga  af  Dahlbergs  Suecia. 

Nåsta  byggnadsperiod  infoll  omkring  1739  under  Ofverste  Isac  Cedercrantz’ 
tid.  Denne  fann  de  Stenbockska  salarne  for  våldsamt  hoga,  och  rummen  voro 
kalia  och  dragiga  dels  genom  sin  hojd  och  sina  stora  fonster,  dels  på  den  grund 
att  rummen  hade  kalia  yttervåggar  såvål  utåt  som  inåt  gården.  For  att  afhjålpa 

dessa  missforhållanden,  inlade  Cedercrantz  på  nytt  ett  bjålklag  i  stållet  for  det 
bortrifna,  men  ej  på  dettas  plats  utan  hogre  upp,  i  afsigt  att  få  ofre  våningens 
rum  så  hoga,  som  det  passade  for  den  tiden.  Den  stora  fritrappan  borttogs  och 
ingången  till  slottet  lades  i  bottenvåningen,  dår  man  genom  en  krysshvålfd  port- 
gång  inkom  på  borggården,  kring  hvilken  krysshvålfda  arkader  i  två  våningar 
uppfordes,  så  att  gården  enligt  Linné  kom  att  likna  en  »beurse«.  Nedre  våningens 
bågslag  mot  gården  låmnades  oppna,  den  ofre  våningens  forsågs  med  fonster  for 
att  på  så  sått  låmna  något  skydd  mot  vinterkylan.  Cedercrantz  byggde  om  hela 
taklisten  och  ersatte  Stenbocks  runda  frontispis  med  en  trekantig  sådan,  hvilket 
tydligen  ansågs  mera  smakfullt.  Trappan  till  ofre  våningen  forlades  inuti  arkaden, 
dår  man  genom  att  utelemna  ett  krysshvalf  kunde  hjålpligt  taga  sig  upp  genom 
ett  hål  i  ofre  arkadens  golf.  Enligt  Ljunggren*)  gjordes  ånnu  andra  »forskoningar« 
så  t.  ex.  borttogos  vindbryggorna  och  ersattes  med  vanliga  tråbroar!  Enligt  Bur- 


*)  G.  Ljunggren:  Skånska  Herregårdar. 

mans  tcckning  synes  emellertid  redan  Stenbock  hafva  raserat  de  gamla  vindbryg- 
gorna,  och  att  han  samtidigt  reglerat  både  holmar  och  ålopp  år  aldeles  tydligt. 
Den  stela  symmetri,  som  nu  råder,  år  ingen  14-  eller  1 500-tals-anordning. 

Den  ende  af  de  senare  ågarne,  som  gjort  några  nåmnvårda  foråndringar,  år 
Gravenhorst-Ldwenstjerne.  Den  stora  salongen  i  husets  sodra  sida  hade,  når  han 
ofvertog  gården,  ganska  lågt  i  tak,  och  antagligen  har  bjålklaget  ofver  denna 
salong  legat  i  den  gamla  hojden  for  skytteloftet.  Måhånda  har  rent  af  Stenbock 
skonat  denna  del  af  bvggnaden,  och  den  sista  resten  af  den  gamla  skyttevåningen 
forst  for  30  år  sedan  fått  skatta  åt  forgångelsen.  Då  Ljunggren  nåmner,  att  frok- 
narne  Cedercrantz  låto  inreda  boningsrum  i  den  ofre  halfvåningen,  så  år  det  tyd- 
ligtvis  endast  i  denna  del  af  byggnaden,  som  sådant  varit  mojligt.  Alltnog,  år 
1874  borttogs  detta  bjålklag,  och  en  salong  af  den  gamla  Stenbockska  hojden 
inreddes  hår  och  dekorerades  i  någonting,  som  antagligen  skulle  forestålla  s.  k. 

rococostil.  Åtminstone  fullståndigades  grannlåten  med  en  massa  losa  ornaments¬ 
delar  i  rococo,  hemtade  från  Holmens  Kirke  i  Kopenhamn. 

Den  man,  som  utforde  detta  arbete,  har  funnit  det  låmpligt  att  åt  en  be- 
undrande  efterverid  ofverlemna  sitt  namn.  I  en  igcnmurad  spisel  i  denna  salong 
fanns  nemligen  en  liten  hyflad  brådlapp  med  foljande  i  rodkrita  utforda  inskription: 

År  1874 
År  denna  Sal 
For  sjonad  och  upphojdad 
af  muremåstaren  Nils  Palm. 

På  baksidan  står  endast:  »den  20  maj  1874«,  antagligen  den  dag,  då  det 
hogvigtiga  dokumentet  nedlades  i  sitt  gomstålle. 

Vi  hafva  nu  genomgått  byggnadens  tidigare  kånda  historia  och  kånna  således 
dess  ungefårliga  utseende  vid  den  tidpunkt,  då  undertecknad  af  Lojtnant  v.  Geijer 
fick  i  uppdrag  att  leda  en  genomgripande  ombyggnad  och  restaurering  af  bygg¬ 
naden. 

Då  jag  fick  se,  huru  litet  af  byggnadens  ursprungliga  karaktår  nu  fanns  kvar 
hos  densamma,  huru  det  mesta  af  de  under  tidernas  lopp  gjorda  foråndringarne 
ej  var  annat  an  vandalisering  och  fuskverk,  huru  alla  spår  af  torn  och  gaflar  voro 
bortsopade,  huru  det  enda,  som  pekade  tillbaka  på  byggnadens  storhetstid,  var 
några  igenmurade  fonsteroppningar,  och  på  sina  stållen  blott  några  få  kvarsittande 
hvalfstenar  eller  dylikt,  huru  alla  gårdens  gamla  handlingar  voro  forkomna  och 
huru  litet  litteraturen  hade  att  fortålja  om  slottets  åldsta  historia,  så  stod  genast 
den  arbetsplan,  jag  borde  fol  ja,  klar  for  mig,  och  den  godkåndes  åfven  af  bygg- 
herren,  att  nåmligen  inreda  bostaden  så  som  låmpligast  och  båst  kunde  vara,  och 
dårvid  på  de  stållen,  dår  byggnaden  sjålf  gaf  ledning,  upptaga  de  gamla  motiven, 
dår  de  voro  af  vårde,  åfven  med  risk  att  ej  få  någon  helt  genomfordt  stilenlig 
byggnad  fram.  Detta  hellre  ån  att  borja  uppkonstruera  torn,  gaflar,  fonstergrup- 
peringar  m.  m.,  som  aldrig  funnits. 

Kom  så  uppmåtningens  tid,  och  med  den  borjade  upptåckternas. 

Forst  och  fråmst  visade  de  inifrån  åtkomliga  sidorna  af  yttermuren  en  mångd 
marken  efter  fonster  och  gluggar,  som  ej  kunde  spåras  i  fasadcn  på  grund  af  de 
dår  gjorda  omsorgsfulla  lagningarne.  Hvad  som  genast  våckte  forvåning  var,  att 
den  mur,  som  begrånsade  borgens  hela  sodra  parti  mot  borggården  och  bredvid- 
liggande  byggnadsdelar,  hade  samma  tjocklek  som  hela  yttermuren.  Detta  tydde 
genast  på,  att  denna  sodra  del  en  gån  g  varit  uppford  for  sig  och  således  varit 
frittliggande.  Byggnaden  var  således  uppford  i  två  olika  perioder.  Huru  forhåller  det 
sig  då  med  uppgiften  om  ett  beståmdt  byggnadsår,  1530?  Detta  tarfvade  nårmarc 
undersokning.  Forhållandet  med  de  två  byggnadsperioderna  bekråftades  dåraf,  att 
de  ostra  och  vestra  byggnaderna,  dår  de  stotte  intill  den  sodra,  voro  uppforda 
stumt  cmot  sodra  byggnaden  utan  murforband  —  annat  ån  for  syns  skuli  i  fasad- 
ytan.  Men  —  det  visade  sig  också,  att  dessa  ostra  och  vestra  partier  hade  lika 
svagt  sammanhang  med  norra  byggnaden  och  voro  således  åfven  yngre  ån  denna. 
Hade  vi  nu  3  byggnadsperioder,  eller  voro  sodra  och  norra  byggnaderna  sam¬ 
tidiga?  Den  senare  frågan  kunde  tåmligen  snart  besvaras  nekande,  ty  forst  och 
fråmst  voro  fonstertyperna  i  de  båda  byggnaderna  helt  olika,  vidare  var  skytte- 
gluggarnes  placering  helt  olika,  och  slutligen,  når  tegeltaket  ofver  gårdens  arkader 
refs,  återfunnos  de  gamla  taklisterna,  som  blifvit  skonade  forst  af  Stenbock, 
dårfor  att  de  inåt  gården  ej  generade,  sedan  af  Cedercrantz,  som  ej  heller 
hade  något  emot  dem,  då  de  ju  doides  af  hans  arkadtak ;  och  det  visade  sig  då 
vid  rifningen,  att  taklisten  på  sodra  byggnaden  hade  den  gamla  vanliga  gotiska 
typen,  medan  de  tre  andra  hade  en  något  rnera  utkragad  list,  lika  for  alla  tre. 
Detta,  jåmte  det  forhållande,  att  fonster  och  gluggar  på  dessa  tre  samma  byggnads¬ 
delar  hafva  hvarandra  liknande  typer,  visar,  att  de  blifvit  uppforda  med  helt  kort 
mellanrum  och  antagligen  af  samme  byggmåstare.  Att  norra  byggnadens  mur  mot 
soder  år  tunnare  ån  de  andra  motsåger  ej  det  forhållande,  att  den  blifvit  ursprung- 
ligen  uppford  for  att  vara  fristående,  ty  denna  sida  var  ju  for  beskjutning  full- 
komligt  fredad  genom  den  blott  14  meter  bort  belågna  sodra  byggnaden,  medan  de 
3  andra  sidorna  lågo  utsatta  for  fiendens  eld,  och  dårfor  behofde  vara  båttre  befåsta. 

Skulle  det  nu  vara  Tyge  Krabbe,  som  varit  borgens  egentlige  grundlåggare, 
så  skulle  han  alltså  hafva  byggt  den  forstå,  sodra  delen.  Låtom  oss  då  litet  når- 
mare  skårskåda  just  denna  byggnadsdel. 

Till  de  fynd,  som  hår  blifvit  gjorda,  hor  forst  och  fråmst  ett  torn  i  sydvestra 
hornet.  Detta  horn  var  ganska  illa  medfaret  och  hade  undergått  genomgripande 
reparationer.  Tre  anfangsstenar  sutto  åt  vestra  sidan  ofver  hvarandra  helt  nåra 
hornet,  och  blott  en  mycket  smal  murremsa  upp  och  ned  igenom  visade  sig  vara 
gammal  mur.  Då  jag  dårtill  inifrån  upptåckte  en  igenmurad  dorroppning  i  kål- 
laren,  var  det  tydligt,  att  just  hår  hade  ett  af  de  tre  tornen  legat.  De  yttre  an- 
fangstenarne  voro  de  enda  resterna  af  dorrarne  till  de  olika  våningarnes  tornrum. 
Efter  att  nårmare  hafva  undersokt  de  gjorda  lagningarne  kunde  jag  på  marken 
rita  ut  den  fyrkant,  som  borde  utgråfvas  for  att  finna  torngrunden,  och  det  slog 
också  till  punkt  och  pricka  in.  Torngrunden  låg  dår  hel  och  orubbad,  visande, 
att  det  åtminstone  ej  varit  dess  fel  att  tornet  var  rifvet. 

Nåsta  torn  fanns  på  liknande  sått.  Det  hade  legat  i  nordostra  hornet,  således, 
om  man  betraktar  byggnaden  i  sin  helhet,  diagonalt  mot  det  forrå.  Jåmfor  man 
denna  tornens  placering  med  den  på  Torup,  Vidtskofle  eller  Marsvinsholm,  så 
frestas  man  till  antagandet,  att  just  detta  skulle  kunna  tyda  på,  att  hela  byggnaden 
varit  planlagd  samtidigt,  om  icke  det  egendomliga  forhållande  hår  visat  sig,  att 
detta  norra  torn  ej  låg  i  linie  med  byggnaderna  utan  så  belåget,  att  det  tyd- 
ligen  varit  byggdt  fore  den  intill  detsamma  liggande  norra  byggnaden.  Det  låg 
då  nåra  till  hånds  att  antaga,  att  det  var  uppfordt  samtidigt  med  sodra  byggnaden, 
legat  i  den  omkring  eller  framfor  densama  lopande  ringmuren  och  tjånstgjort  så¬ 
som  porttorn  i  densama.  Vid  gråfning  visade  sig  också  på  dess  ostra  sida  en  af 
jåmnstor  fåltsten  gjord  stensåttning  kantad  med  storre  sten.  Men  det  tredje  tornet? 
Ja  åfven  spår  efter  det  åro  funna.  Ej  i  jorden,  men  i  murverket.  Midt  på  sodra 
byggnaden  s  norra  sida,  således  midt  på  dess  fasad  mot  borggården  finnes  dels  en 
kållardorr,  dels  hafva  vi  uppe  nårmast  under  taklisten  och  midt  ofver  kållardorren 
vid  rifning  for  en  skorsten  funnit  en  stor  dorroppning,  den  liksom  kållardorren 
storre  ån  alla  andra  dorrar  utom  ytterporten.  På  omse  sidor  om  denna  ofre  dorr¬ 
oppning  går  det  gamla  murverkets  ursprungliga  fogstrykning  ej  hel  fram  utan 
muren  år  senare  lagad,  liksom  den  ofver  det  gamla  dorrpartiet  liggande  taklisten 
visar  en  del  oregelbundenheter,  som  tyda  på  forfalskning.  Allt  såger  oss,  att  hår 
legat  ett  torn  och  dorrarnes  storlek  visar,  att  det  varit  det  ursprungliga  trapptornet. 
Åfven  detta  forhållande,  trapptornets  låge,  har  sin  fullkomliga  motsvarighet  på  det 
ofvannåmnda  siållåndska  Borreby.  Då  borggården  hela  byggnadstiden  varit  belam- 
rad  med  material  och  for  ofrigt  ej  kunnat  undvaras  såsom  passage,  hafva  några 
gråfningar  ånnu  ej  kunnat  goras  for  att  utrona  tornets  planform.  Dess  låge  leder 
tanken  på  mojligheten  af  ytterligare  tornanordningar.  Men,  som  sagdt,  alla  under- 
sokningar  åro  ånnu  ej  afslutade. 

Som  synes,  hafva  vi  funnit  de  tre  bestyckade  tornen  alla  vara  af  samma  ålder 
som  den  åldsta  sodra  byggnaden  och  i  alla  håndeiser  åldre  ån  slottets  storre  senare 
tillbvggda  del.  Men  innan  vi  dåraf  draga  några  slutsatser,  så  låtom  oss  gå  vidare 
i  undersokningarne. 

Vi  komma  då  till  tvenne  såvål  i  sig  sjålfva  som  for  tidsbeståmningen  mycket 
vårdefulla  fynd.  Det  år  tvenne  kalkmålningar,  af-  hvilka  den  ena  sitter  i  sodra 
byggnadens  ostra  gafvelrum,  således  i  ett  rum  i  den  åldsta  bygnadsdelen,  den 
andra  i  det  dårintill  grånsande  rummet  i  ostra  mellanbyggnaden,  således  i  ett  rum 
i  den  yngsta  byggnadsdelen.  Detta  rum  har  varit  dekoreradt  nedtill  med  et  geo- 

metriskt  tapetmonster  med  en  massa  cirkelrunda  fait,  prydda  i  allmanhet  med  stili- 
serade  blommor  men  ett  och  annat  af  dem  med  ledigt  och  såkert  tecknade  fågiar, 
allt  i  mycket  lifliga  farger.  Detta  tapetmonster  begransas  upptill  af  et  rundt  om 
rummet  låpande  språkband,  hvilket  afven  foljer  med  rundt  om  ofver  fonster  och 
dorrar.  Inskriptionen  har  tyvårr  ej  ånnu  kunnat  tydas.  Ofvanfor  detta  band  finnes 
på  en  ganska  stor  våggyta  en  målning,  som  kråfver  sårskildt  intresse.  Komposi¬ 
tionen  år  liflig  och  mycket  figurrik.  Man  kan  urskilja  tvenne  bredvid  hvarandra 
knåbojande  figurer  och  framfor  dem  en  gammal  skallig  man  i  fotsid  kappa,  vånd 
mot  dem  och,  med  venstra  hånden  utstråckt  emot  dem,  tydligen  tilltalande  dem. 
Bredvid  denne  man  står  en  kvinna,  som  tyckes  hviska  någonting  i  den  gamles 
ora.  Bredvid  henne  åter  ser  man  en  man  och  en  kvinna,  som  betrakta  de 
knåbojande.  Ett  stycke  ifrån  dem  skonjer  man  en  del  krigsmån.  Scenen  med 
de  två  knåbojande  skulle  kunna  forestålla  ett  brollop.  Handlingen  tilldrager  sig  i 
det  fria,  och  man  ser  i  bakgrunden  dels  en  stad  med  åtskilliga  torn  och  tinnar, 
dels  en  nårmre  belågen,  af  vatten  kringfluten  byggnad  med  tinnade  gafler.  Mål- 
ningen  år  utford  al  fresco  och  jåmford  med  ofriga  i  Skandinavien  forekommande 
kalkmålningar  år  den  af  enastående  konstnårlig  fullåndning,  hvarfore  man  antag- 
ligcn  får  gissa  på,  att  den  år  utford  af  en  utlånding.  Såvål  dråkterna  som  fårg- 
behandlingen  och  kompositionen  påminner  på  ett  slående  sått  om  Memlings  och 
Durers  tid.  Om  det  angifna  årtalet  1530  har  någon  grund,  så  måste  man  dårfor 
såtta  det  i  samband  med  denna  sist  uppforda  byggnadsdel  och  således  med  afslut¬ 
ningen  af  borgens  egentliga  nybyggnadshistoria,  ty  senare  ån  omkring  1530  kan 
denna  målning  icke  vara  utford.  Vi  se  således,  att  det  år  Tyge  Krabbe,  som  full- 
åndat  borgen ;  som  låtit  bygga  de  senast  tillkomna  partierna.  Men  har  han  också 
från  borjan  anlagt  borgen  och  uppbyggt  de  tre  tornen?  For  att  utrona  detta  kunna 
vi  endast  gå  vidare  i  undersokningarne. 

Jag  nåmnde  nyss,  att  en  mårklig  kalkmålning  fanns  åfven  i  den  åldsta  delen 
af  slottet.  Denna  målning  år  af  betydligt  åldre  karaktår  ån  den  fo  rut  beskrifna. 
Kompositionen  erinrar  om  det  tyska  måleriet  vid  slutet  af  1400-talet.  Något  land¬ 
skap  bildar  hår  ej  fond  for  framstållningen,  utan  figurerna  åro  inkomponerade  i 
ett  fantastiskt  slingerverk.  Den  mest  i  ogonen  fallande  figuren  år  en  riddare,  som 
iford  den  tidens  rika  dråkt  ligger  utstråckt  på  rygg,  bakifrån  genomborrad  med 
ett  långt  slagsvård.  Bredvid  honom  står  en  håst,  och  en  annan  riddare  synes  ligga 
knåbojande,  halft  våndande  sig  från  den  fallne.  Framfor  den  knåbojande  synes  en 
del  horisontala  streck,  tydligen  framstållande  trappsteg  och  ofvan  dem  tvenne  små 
i  råt  vinkel  mot  hvarandra  sittande  lejon,  som  utgora  fotstållningen  for  en  tron, 
dårifrån  man  får  antaga,  att  majeståtet  afkunnat  dodsdomen  och  åsett  afråttningen. 
Dårbredvid  synes  bakpartiet  af  ett  kolossalt  bortåt  springande  lejon. 

Denna  målning  år  utford  med  blågrå  konturteckning  på  ljust  blågrå  botten. 
Hår  och  dår  år  bottnen  belagd  med  en  kraftig  blå  ton  af  utomordentligt  god 
verkan.  Den  eljest  blott  i  kontur  utforda  teckningen  år  synnerligen  liflig  i  kom¬ 
positionen  och  elegant  i  linieverkningen.  Hvad  den  egentligen  skall  framstålla 
år  ej  godt  att  såga  och  betyder  ej  heller  så  mycket.  Den  år  mycket  fragmen¬ 
tarisk,  och  det  år  just  det ,  som  har  sin  stora  betydelse  for  oss.  Den  afskåres 
nåmligen  upptill  af  det  ofvanfor  liggande  bjålklaget,  stråcker  sig  upp  bakom  bjål- 
karne  och  har  stråckt  sig  betydligt  ofver  dem,  dår  de  nu  ligga,  men  år  hår  ty- 

vårr  forstord.  Bjålklaget  afskar  nu  så  stor  del  af  taflan,  att  den  antagne  tronande 
konungen  totalt  saknas,  den  framfor  tronen  knabojande  riddaren  ser  man  blott 
till  båltet,  och  af  den  bredvid  stående  håsten  synes  endast  nedre  delen  af  ena 
bakbenet.  Vi  finna  håraf,  att,  når  målningen  gjordes,  var  detta  rum  betydligt 
hogre  i  tak,  eller,  med  andra  ord,  det  ofvanfor  liggande  bjalklaget  låg  betydligt 
hogre.  Men  nu  ligger  det  så,  som  det  från  forstå  borjan  legat.  Detta  framgår 
tiH  full  evidens  af  låget  på  såvål  de  ursprungliga  fonstren  i  ofvanvåningen  som 
den  återfunna  dorren  ut  till  tornrummet  i  samma  våning.  Den,  som  låtit  utfora 
denna  målning,  har  således  forst  borttagit  eller  från  sitt  ursprungliga  låge  upp- 
ffyttat  ett  gammalt  bjålklag  och  således  icke  anbragt  målningen  i  ett  nyuppfordt 
hus.  Antaga  vi  nu,  att  Krabbe  låtit  utfora  denna  målning,  och  betånka,  att 
Krabbe,  efter  att  hafva  varit  slottsherre  till  Kopenhamn,  år  1507  avancerade  till 
samma  befattning  i  Helsingborg,  och  att  han  var  den  forste  i  Skåne  besutne  af 
sin  att,  så  har  han  naturligtvis  ej  forr  ån  detta  år  1507  skaffat  sig  gods  i  Skåne 
och  ej  forr  ån  då  haft  något  byggnadsarbete  på  Vegeholm.  Beståmma  vi  då 
denna  målnings  datum  till  omkring  1510,  och  senare  kunna  vi  på  grund  af 
dess  eget  vittnesbord  ej  såtta  densamma,  så  finna  vi,  att  Krabbe  kommit  till 
Skåne  och  dår  forvårfvat  Vegeholms  redan  fårdiga  slott  till  sitt  residens.  Det 
har  ej  passat  den  myndige  slottsherren,  utan  han  har  borjat  med  att  dår  skaffå 
sig  en  ordentlig  hoganloftssal.  Ett  bjålklag  har  blifvit  flyttadt,  och  salen  har 
blifvit  prydd  med  konstnårliga  målningar.  Så  småningom  blef  emellertid  stugan 
for  trång;  Danmarckis  Rigis  Marsk  måste  fora  en  hofhållning,  for  hvilken  rund¬ 
ligt  utrymme  kråfdes;  och  så  hafva  tillbyggnaderna  sett  dagen. 

Vi  åro  således  nu  på  det  klara  med,  att  Tyge  Krabbe  ej  från  borjan  anlagt 
Vegeholm.  Återstår  att  utrona  hvem,  som  kan  hafva  gjort  detta.  Jag  har  visser- 
ligen  engång  framstålt  ett  antagande  i  denna  sak.  Att  jag  i  detta  ront  motsågelse 
af  den  moderna  litteraturen  i  åmnet  —  jag  råknar  i  detta  fail  åfven  1700-talets 
forfattare  for  moderna  —  det  afskråcker  mig  ej,  men  jag  vill,  innan  jag  gor 
något  beståmdt  uttalande,  hafva  bevis  såvål  for  riktigheten  af  mitt  påstående 
som  for  oriktigheten  af  de  andras.  (Forts) 


TEKNISKE  MEDDELELSER. 


En  Trappe  med  fjedrende  Trin  er  opfunden  af  Fabrikant  Hermann  Krager 
i  Hannover.  Opfindelsen  bestaar  i,  at  der  i  Trinenes  Underkant  er  anbragt  en 
Fjedei,  dei  hjælpei  til  at  give  Foden  Fart,  naar  den  løftes  fra  Trappen.  Paa 
denne  Maade  udnyttes  en  Del  af  den  Kraft,  som  Legemsvægten  udøver  ved 
Nedsætningen  af  Foden,  til  Hjælp  ved  Opstigningen.  Opfinderen,  som  har  taget 
Patent  paa  de  nye  Trin,  mener,  at  Opstigning  ad  Trapper  ved  Hjælp  af  hans 
Fjedre  vil  kunne  blive  betydelig  lettere  end  ved  almindelige  Trapper. 

FORSKELLIGT. 


Katalog.  Aktieselskabet  »Titan«  (Koefoed,  Hauberg,  Marstrand  &  Helweg) 
har  i  disse  Dage  udsendt  en  Fortegnelse  over  Elevatorer,  Hejseværker  og  Spil, 
som  er  udgaaede  fra  Fabriken.  Den  lille  Bog,  som  er  trykt  paa  glittet  Papir 
og  forsynet  med  Illustrationer,  indeholder  foruden  Aftryk  af  Anbefalinger  en  lang 
Fortegnelse  over  offentlige  og  private  Institutioner  samt  kendte  Firmanavne,  der 
viser,  at  Aktieselskabet  har  forstaaet  at  erhverve  sig  en  stor  og  solid  Kundekreds. 

4 

En  Verdensudstilling  i  Luttich  vil  blive  afholdt  1905  til  Minde  om  den  75aarige 
Bestaaen  af  Belgiens  Uafhængighed.  Udstillingen  vil  faa  sin  Plads  paa  et  meget 
stort  Areal,  der  ligger  umiddelbart  ved  Floden  Maas. 

4 

Zecca'en  (Møntbygningen)  i  Venedig,  hvis  Sammenstyrtning  blev  spaaet  kort 
efter  Campanilens  Fald,  har  ved  Undersøgelserne  vist  sig  fuldstændig  sikket. 

I  Bygningen  foretages  for  Tiden  en  Del  Forandringer  og  Afstivninger;  dette  sket 
dog  ikke,  fordi  den  har  vist  sig  faldefærdig,  men  fordi  Møntpaladset  fremtidigt 
skal  benyttes  som  Opbevaringssted  for  Biblioteca  Marciana,  som  hidtil  har  været 
anbragt  i  Dogepaladset.  For  at  optage  den  betydelige  Vægt  af  de  over  500,000 
Bind,  som  Bibliotheket  bestaar  af,  er  det  nødvendigt  at  udføre  nogle  konstruktive 
Foranstaltninger,  til  hvilke  Staten  har  bevilget  175,000  Frcs.  og  Byen  Venedig 
en  lignende  Sum. 


FORENINGSMEDDELELSER. 


Torsdag  den  26.  Marts  afholdtes  Møde  i  Industrifor- 

o 

eningens  Lokale. 

Fra  Frederiksberg  Kommunalbestyrelse  forelaa  en  Skri¬ 
velse  om  »Præmiering  af  Byggeforetagender  i  Kommunen «. 
De  i  Skrivelsen  fremsatte  Forslag  angaaende  Præmieringen 
og  Maaden,  hvorpaa  Bedømmelsen  skulde  foregaa,  vandt 
Forsamlingens  Tilslutning,  og  man  enedes  om  at  vælge  to 
af  Foreningens  Medlemmer  som  Meddommere  i  det  for  Bedømmelsen  nedsatte 
Udvalg. 

I  en  kort  Diskussion,  som  herpaa  fulgte,  fremkom  Forslag  om  at  indsende 
til  Kjøbenhavns  Kommunalbestyrelse  en  Skrivelse  med  Anmodning  om  fremtidig 
at  lade  Bedømmelsen  af  » smukke  kunstneriske  Løsninger  af  Byggeforetagender «  fore¬ 
gaa  efter  lignende  Regler  som  de  af  Frederiksberg  Kommune  paatænkte. 

Architekt  Th.  W’åhlin  fra  Malmø  holdt  dernæst  det  her  i  Tidsskriftet  aftrykte 
Foredrag  om  » Vegeholm ,  en  skånsk  medellidsborg  under  restaurering«.  Foredraget, 
ved  hvilket  en  stor  Del  Tegninger  og  Fotografier  fremvistes,  fulgtes  med  største 
Interesse  af  samtlige  Tilstedeværende. 


Udgiver  : 


AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


KJØBENHAVN 

DEN  10.  APRIL  1903 

5.  Aargang  N2  28 


DEN  FUNNA  »FORSVARSDORREN«. 


VEGEHOLM,  EN  SKÅNSK  MEDELTIDSBORG 
UNDER  RESTAURERING. 

Af  Architekt  Th.  Wåhlin. 


(Forts.) 

Bland  mera  intressanta  fynd,  som  gjorts  vid  detta  byggnadsarbete,  må  några 
har  anforas. 

Vid  min  forstå  undersokning  på  platsen,  då  forstå  skyttegluggen  oppnades, 
efter  att  hafva  varit  igenstångd  i  nåra  250  år,  gjordes  hår  ett  mycket  ofver- 
raskande  fund.  I  gluggens  brostning  fanns  nåmligen  ett  segmentformigt  svångdt 
ektrå,  ungefår  4X4  tum  i  genomskårning,  i  båda  åndar  inmuradt  i  sidosmygarne, 
°ch  forsedt  med  ett  rått  igenom  trået  borradt  hål  i  midten,  af  1  tums  diameter. 
Hvad  kunde  detta  vara?  Jo,  Mejborg  upplyser  i  »Gamle  Danske  Hjem«,  utgifven 

i  Kopenhamn  1888,  om  att  i  det  danska  Borrebys  skyttegluggar  lågo  »indtil  for 
faa  Aar  siden«  inmurade  ekplankor  med  tapphål,  bestånida  for  de  gafflar,  som 
voro  nodvåndiga  till  stod  for  de  gammaldags  bossorna.  På  Borreby  åro  de  så¬ 
ledes  nu  borta,  och  sådana  finnas  antagligen  for  nårvarande  ej  i  Skandinavien 
utom  på  Vegeholm.  Att  det  var  den  forst  upptagna  gluggen,  som  gaf  oss 
denna  intressanta  detalj,  var  en  egendomlig  lycktråff,  då  detta  också  var  den 
enda,  som  hade  ektråt  kvar.  I  de  af  rifningar  ej  hemsokta  gluggarne,  återfunnos 
hålen,  dår  trået  legat  inmuradt,  och  en  handfull  svart  mylla,  den  enda  återstoden 
af  det  hårda  ektrået.  Till  och  med  i  de  numera  under  jordlinien  belågna  kållar- 
gluggarne  återfinnas  samma  hål  i  deras  sidosmygar  och  samma  mullrester. 


FORSTÅ  SKYTTEGLUGGEN  UPPBRYTES. 


En  annan  forsvarsanordning,  som  alldeles  håndelsevis  återfanns,  påkallar 
kanske  åndå  mera  intresse.  En  antagligen  af  Stenbock  upptagen  dorr  i  bygg- 
nadens  baksida,  som  forde  från  ett  rum  i  bottenvåningen  direkt  ut  till  trådgården, 
ville  jag  gerna,  for  att  undgå  en  for  byggnadens  återvunna  gamla  karaktår 
storande  symmetri,  flytta  från  sin  nuvarande  plats.  Straks  bredvid  densamma 
fanns  ett  fålt  i  muren,  som  tydligen  en  gång  var  lagadt,  och  dår  kanske  ett 
fonster  en  gång  suttit.  Om  dorren  upptogs  hår,  skadades  ej  något  fast  murverk, 
och  jag  gaf  order  om  upptagande  af  låmpligt  hål  i  muren  for  den  nya  dorren. 
Når  jag  foljande  vecka  återkom,  var  hålet  mycket  riktigt  upptaget,  och  den  hår 
ursprungligen  sittande  muroppningen  blottlagd.  Forstå  åsynen  af  denna  våckte 
undran.  Till  hvad  åndamål  hade  denna  muroppning  en  gång  tjånat?  Den  fullt 
fria  »dagoppningen«  var  2  fot  bred  och  knappt  5  fot  hog  samt  belågen  något 
mera  ån  2  fot  ofver  rummets  golf.  Den  satt  långre  ned  ån  fonstren  och  var 

smalare  an  de.  Dartill  kom,  att  den  inåt  rummet  var  forsedd  med  en  anslags¬ 
fals,  sådan  som  finnes  på  alla  de  gamla  dorrarne,  men  ej  på  ett  enda  fonster. 
Utåt  mot  fasaden  vidgade  den  sig  till  en  bredd  af  4,5  och  en  hojd  af  6,5  fot 
och  var  således  smalare  och  något  hogre  ån  de  på  denna  åldsta  del  af  bygg- 
naden  sittande  ganska  breda  fonstren.  Utåt  mot  fasaden  var  nischens  kant  son¬ 
derhuggen,  så  att  det  ej  kunde  med  visshet  utronas,  om  hår  varit  anslagsfals. 
Hade  det  varit  blott  ett  skåp  i  yttervåggen,  således  formuradt  utåt  och  inifrån 

åtkomligt  genom  en  i  den  omtalta  falsen  placerad  trålucka?  Nej,  den  fore 

rifningen  utifrån  iakttagna  lagningen  talade  ju  håremot.  Och  —  bottnen  i 
gluggen  hade  ju  ett  tydligen  slitet  tegelgolf!  Kunde  det  vara  en  dorr?  Bjålk- 
laget  låg,  beråknadt  efter  en  annan  invåndig  gammal  dorr,  tydligen  i  sin  ur- 

sprungliga  hojd,  och  denna  dorr  låg  nu  ett  par  fot  hogre  ån  golfvet,  var  mycket 

smal  och  ej  mera  ån  c:a  5  fot  hog.  Jag  granskade  då  det  nårmast  omgifvande 
fasadmurverket  och  fann,  att  vid  lagningen  på  ett  par  stållen  på  omse  sidor  om 
oppningen  ett  par  tegelforband  forsummats,  så  att  ett  par  genom  3  tegelskift 
gående  fogar  kvarsutto.  Och  dessa  på  hvardera  sidan  jåmnt  30  ctm.  fråti  den 
funna  smygen.  Saken  stod  nu  klar  for  mig.  Det  var  verkligen  en  dorr.  Utåt 
hade  den  varit  forsedd  med  2  anslagsfalsar  af  tilsammans  30  ctm.  bredd,  alldeles 
som  kållardorren  i  samma  byggnad  —  den  enda  qvarvarande  ytterdorren  i  denna 
flygel.  Den  hade  utifrån  synts  en  anfallande  fiende  stor  och  rymlig  att  komma 
in  igenom,  och  man  har  riktat  anfallet  mot  denna  punkt.  Dorren  har  blifvit 
språngd,  och  på  den  qvarsittande  losa  tråtappan,  som  i  fredstid  ledde  dit,  eller, 
om  denna  af  forsvararne  språngts  eller  borttagits,  på  hvarandras  ryggar  har  man 
åntrat  upp  och  kommit  in  i  —  nischen.  Hårifrån  har  blott  en  och  en  kunnat 
intrånga  i  husets  inre,  men  på  hvad  sått?  Jo  endast  genom  att  sammanklåmd 
och  nedhukad  hoppa  ner  på  det  2  fot  nedanfor  dorren  liggande  golfvet.  Den 
intrångande  var  således  genom  den  stållning,  han  vid  intrådet  måste  intaga,  ur- 
ståndsatt  att  forsvara  sig,  och  dårtill  blottstålde  han  på  ett  betånkligt  sått  sitt 
hufvud  for  forsvararens  godtyckliga  behandling.  Den  hålsning  han  fick  var  ett 
slag  med  en  bila,  en  »morgonstjerna«  eller  något  annat  lika  trefligt  instrument, 
och  så  var  den  fårdig.  Turen  kom  till  nåsta  man.  Samma  behandling.  De 
innanfor  stående  kunde  fullkomligt  obehindradt  fortsåtta  sitt  blodiga  arbete,  så 
långe  det  fanns  någon,  som  ville  forsoka  att  titta  in  den  vågen.  Man  kan  tånka 
sig  hvilken  frojd  det  varit  for  de  innanfor  stående  forsvararne  att  blott  få  slagta 
ner  sina  motståndare  en  och  en  utan  att  alls  behofva  tånka  på  sin  egen  såker- 
het.  Kriget  var  allt  bra  mycket  gemytligare  i  gamla  dagar  ån  i  våra. 

Historien  vet  ej  att  fortålja,  om  dessa  och  andra  forsvarsanstalter  kommit 
till  att  praktiskt  afprofvas.  Egendomligt  nog  lår  emellertid  borgen  under  Sten- 
bocks  tid,  då  alla  befåstningsanordningar  voro  forstorda,  hafva  blifvit  utsatt  for 
en  belågring,  som  slutade  med  att  borgen  genom  forråderi  kom  i  fiendehand. 

Enligt  år  mig  meddelad  mycket  romantisk  skildring,  som  dock  forefaller 
tåmligen  »historisk«,  och  for  hvars  sanningsenlighet  jag  ej  vill  gå  i  borgen, 
skulle  på  Mårtensdagen  1676  slottet  hafva  blifvit  genom  forråderi  intaget  af  ett 
snapphaneparti ;  ledarinnan  af  dess  forsvar,  en  froken  Christina  Horn,  brånd,  och 
dess  af  en  handfull  af  Stenbock  hernsånda  invalider  bestående  besåttning  ned- 
skjuten  just  ogonblicket  innan  undsåttning  anlånde.  Den  årade  forfattaren  till- 

liigger  på  tal  om  froken  Horns  dod:  »Dock  hade  den  skona  flickan  troligen  dott 
utan  smårtor,  ty  en  kula  från  ena  eller  andra  hallet  hade,  innan  elden  nådde 
henne,  genomborrat  hennes  hjårta«.  Bofven-forrådaren  fick  dåremot  lida  »en 
qvalfull  dod«,  ty  han  blef  » ihjelpiskad  af  de  ursinniga  dragonerna«. 

Froken  Horn  hade  emellertid  fått  lida  doden,  for  det  att  hon  ej  ville  upp- 
gifva,  hvar  hon  gomt  »skatten«.  Skatten  ja.  Naturligtvis  kan  ej  en  gammal 
hederlig  borg  existera  utan  en  skatt.  Oeh  Vegeholms  skatt  har  man  tiimligen 
god  reda  på.  Stenbock  hade  »fått  den  såsom  present«  af  en  tysk  stad  under 
30-åriga  kriget  for  de  »tjånster«  han  gjort  densamma,  och  den  lår  af  froken 
Horn  vid  ofvannåmnde  tillfålle  ha  blifvit  gomd  i  en  hemlig  kållare,  som  aldrig 
sedan  igenfunnits.  1  nådens  år  1902  den  26  augusti  fann  emellertid  under- 
tecknad  just  den  kållare,  i  hvilken  skatten  —  skulle  ha  legat,  om  någon  sådan 
funnits. 

Vid  uppbrytningen  af  golfvet  i  ett  af  botten våningens  rum  fanns  nåmligen 
lost  liggande  i  det  grus,  som  utgjorde  bådd  for  golfstockarne,  en  liten  rektangulår 
kalkstensplatta.  Når  denna  upplyftes,  var  dårunder  ett  hål,  något  ofver  en  fot  i 
fyrkant.  Vid  lodning  med  tumstocken  befanns  detta  hål  vara  c:a  5  fot  djupt 
och  betydligt  storre  nedåt  ån  uppe  i  golfytan.  Att  anskaffa  en  lykta  gick  ju 
ganska  snart,  och  vid  nårmare  skårskådande  befanns  den  fyrkantiga  oppningen 
sitta  i  hjåssan  af  en  tegelmurad  hvalfkuppa,  till  formen  nårmast  att  likna  vid  de 
vanliga  balmflåtade  bikuporna.  Kållarens  golf  bildades  af  morkbrun,  något  mylla- 
blandad  grus,  eljest  syntes  ingenting  dår.  Så  fort  sig  gora  låt,  anskaffades  en 
handtlangare  af  så  pass  rimliga  dimensioner,  att  han  kunde  passera  toppgluggen, 
ett  åmbar  fick  han  efter  sig,  och  så  borjade  gråfningen  och  upplangningen.  Bytet 
utgjordes,  grusen  oberåknad,  af  en  storre  och  en  mindre  sorts  slitna  golfplattor, 
som  en  gång  varit  glaserade,  grona  och  gula,  samt  en  pipa  af  en  bronsljusstake 
af  obeståmbar  ålder.  Egendomligt  år,  at  något  fynd  af  golfplattor  ej  gjorts 
någonstådes  i  byggnaden  mera  ån  i  denna  kållare.  Gråfningen  fortsattes,  till 
dess  vi  kommo  ned  till  den  hvita  bottensanden,  men  af  »skatten«  sågo  vi  ej 
roken. 

Ett  fynd  hade  jag  så  når  glomt  att  nåmria.  I  kållaren  fanns  nåmligen  en 
oåndlighet  af  —  myggor.  Hvad  dessa  hade  i  denna  kållare  att  gora,  har  jag 
forgåfves  sokt  utforska.  Hade  åndå  någon  skatt  funnits,  så  kunde  man  ju  frestas 
att  tånka,  att  de  voro  satta  dår  på  post  for  att  gora  tillvaron  så  bitter  som  moj- 
ligt  for  den,  som  sokte  intrånga  for  att  på  oråttmåtigt  sått  bemåktiga  sig  annans 
egendom.  Men  nu?  Det  konstigaste  år,  att,  ånnu  två  månader  efter  kållarens 
oppnande  sutto  myggorna  troget  kvar  på  sin  post.  Huru  de  haft  det  sedan  i 
vinterkylan  har  jag  ej  gjort  mig  underråttad  om.  Men  jag  ofverlåmnar  åt  herrar 
biologer  att  soka  firma  losningen  af  den  gåtan. 

Det  tegel,  hvaraf  denna  kållare  år  uppford,  år  af  det  stora  medeltida  for¬ 
matet,  men  murbruket  och  murningssåttet  gifva  vid  hånden,  att  kållaren  har 
blifvit  byggd  af  Stenbock.  Den  år  alldeles  tydligt  gjord  i  afsigt  att  dåri  mot 
brand  eller  stold  forsåkra  dyrbara  foremål  af  ett  eller  annat  slag.  Dess  låge  talar 
också  hårfor.  Det  rum  i  bottenvåningen,  som  inrymmer  densamma,  år  just  det, 
hvars  våggar  varit  prydda  med  den  hår  ofvan  forst  beskrifna  pråktiga  kalkmål- 
ningen  och  har  tydligen  varit  ett  af  borgherrens  egna  gemak. 

Stenbock  fick  for  kla  reran  de  af  sina  affarer  på  gamla  dagar  sålje  Vege- 
holm.  Måhånda  sammanhånger  hårmed  en  inskription,  som  med  något 
hvasst  instrument,  en  spik  eller  dylikt  år  gjord  i  kalkputsen  i  ett  af  borgens 
rum  (sydvestra  rummet  i  bottenvåningen).  Våggen  har  varit  putsad  och  någon 
gång  på  1500-talet  ornamentalt  målad  i  kalkfårg.  Hvilka  oden  rummet  genom- 
gått  innan  det  blef  så  forsummadt  att  man  borjade  klottra  på  våggarne  år  ej 
bekant.  Emellertid  återfinnas  hår  en  massa  monogram,  hvaribland  på  flera  stållen 
I.H.S.  Vidare  står  på  en  vågg  årtalet  1684  —  det  år  då  Stenbock  lemnade 
Vegeholm,  och  ett  stycke  dårifrån  foljande  inskription: 

DU  SKULLE  HALVE 
TENCKT  DERPAA 
LØR 

DET  ER  «NU  FORSILDE  AT 

BIE 

Forsok  till  tolkning  håraf  kommer  obetingadt  in  på  de  rena  gissningarnes 
område.  Om  inskriptionen  fortsatt  kan  ej  nu  afgoras,  då  den  putsyta,  på  hvilken 
densamma  år  gjord,  år  skadad  och  delvis  bortslagen. 

Mångfaldiga  andra  intressanta  fynd  från  denna  gamla  mårkliga  byggnad 
skulle  jag  kunna  fortålja  om,  men  jag  måste  for  denna  gång  stanna  vid  de  hår 
anforda. 

*  * 

* 

Borgens  ombyggnad  och  restaurering  har  fortgått  och  fortgår  allt  jemt  efter 
den  från  borjan  fattade  planen.  Af  de  två  yttre  tornen,  hvars  fasta  grundvalar 
framdrogos  i  ljuset,  står  det  ena  nu  åter  så  godt  som  fårdigt,  det  andra  har  just 
borjat  resa  sig  ofver  marken.  De  en  gång  fritt  liggande  sodra  och  norra  bygg- 
nadernas  gaflar  resa  sig  nu  åter  på  sina  gamla  platser.  Att  dessa  torn  och  dessa 
gaflar  stå  på  sina  råtta  platser,  det  veta  vi,  men  att  de  en  gång  sett  ut  precis 
så,  som  de  nu  komma  att  gora,  det  år  ju  ej  så  absolut  såkert.  Men  då  genom 
kånnedomen  om  tornens  och  gaflarnes  storlek  och  plats  byggnadens  hufvudsakliga 
gruppering  varit  gifven,  hafva  motiv  till  dessa  byggnadsdelars  nårmare  utseende 
måst  hemtas  dels  från  ett  noggrannt  studium  af  de  faktiskt  framdragna  gamla 
karaktåristiska  delarne  af  byggnaden,  dels  från  andra  skånska  eller  danska  borgar 
från  samma  tid.  Det  gamla  trapptornet  på  borggården  har  icke  kunnat  åter- 
uppmuras,  dels  emedan  spåren  af  det  samma  icke  återfunnos,  forr  ån  arbetet 
med  gårdens  iordningsstållande  redan  långt  framskridit,  dels  emedan  just  gården 
genom  uppforandet  af  de  Cedercrantzska  arkaderna  undergått  en  for  byggnadens 
bekvåma  beboende  så  hogst  viktig  forandring,  att,  då  valet  stod  emellan  bibe- 
hållandet  af  tornet  eller  arkaderna,  det  samma  måste  utfalla  till  arkadernas  fordel, 
detta  såvål  på  den  grund,  att  arkaderna  åro  af  så  stor  vigt  for  byggnadens  be 
qvåma  beboende,  som  dårfor  att  arkaderna  nu  finnas  sådana  de  ståt  dart  i  ofver 
150  år,  medan  tornet  måste  helt  och  hållet  ur  fantasien  rekonstrueras. 

Gårdens  behandling  år  ett  af  de  viktigaste  momenten  i  det  nu  pågående 
byggnadsarbetet.  Den  har  nemligen  med  bibehållande  af  och  i  anslutning  till 
dess  under  1700-talet  erhållna  karaktår  ofvergått  ifrån  att  vara  oppen  gård  till  att 
vara  en  modern  hall,  forsedd  med  glastak  och  vårmeledning. 

Likasom  hufvuduppgiften  vid  den  nu  pågående  ombyggnaden  år  att  af  det 
kalla  och  obeqvåma  hus  att  gora  en  beqvåm  och  val  ombonad  bostad,  så  år 
också  hufvudvilkoret  hårfor  det,  att  husets  centrala  del  och  den  naturliga  kom¬ 
munikationsleden  emellan  bostadens  olika  partier  —  gården  —  gores  låmplig 
att  anvåndas  icke  blott  under  några  soliga  sommardagar  utan  hela  året  om. 
Jag  tror  mig  således  hafva  visat,  att,  praktiskt  sedt,  fullgiltiga  skål  for efun nits 
for  glastakets  anbringande  ofver  och  vårmelednings  indragande  i  den  gamla 
gården. 

Estetiskt  sedt  har  jag  sokt  losa  denna  moderna  anordning  så,  att  den  skall 
for  den  kånslige  betraktaren  så  litet  som  mojligt  sticka  af.  Gården  har  en  gang 
genom  uppforandet  af  arkaderna  helt  blifvit  betagen  sin  karaktår  af  medeltida 
borggård.  Den  har  ifrån  att  vara  stor  och  rymlig  blifvit  nedbragt  till  mindre 
ån  tredjedelen  af  sin  forrå  storlek,  så  att  det,  åfven  på  den  tid,  då  den  upp- 
fordes,  ej  hade  varit  forenadt  med  några  konstruktiva  svårigheter  att  forse  den 
med  glastak.  Taket  år  nu  gjordt  hogt  och  luftigt  for  att  ej  trycka  rummets 
arkitektur,  og  glasets  indelning  i  rektangulåra  smårutor,  afdelade  med  tråsprojsar, 
år  gjord  i  fullkomlig  ofverensståmmelse  med  den  tidens  smak,  under  hvilken 
arkaderna  uppfordes.  Hela  hallen  —  om  vi  så  må  kalla  den  gamla  gården  — 
biir  putsad  och  hvitmenad;  i  dess  midt  anbringas  en  marmorbassin  med  spring¬ 
vatten,  golfvet  lågges  inom  arkaderna  med  kalksten  och  midt  i  det  fria  gårds¬ 
rummet  med  strid  grus,  och  ågaren  tånker  moblera  den  endast  med  några 
italienska  marmorbånkar  af  antik  modeil  samt  blad-  oeh  blomvåxter  i  grupper. 
Intrycket  af  densamma  biir  således  fortfarande  gårdsplats  och  ej  modern  hotell- 
vestibul. 

Men  på  samma  gång  vi  måste  underkasta  oss  de  moderna  krafven,  få  vi 
ej  helt  glomma,  att  det  år  en  flerhundraårig  byggnad  vi  rora  oss  inom.  Vi  soka 
fram  ur  sitt  dunkel  de  gamla  fonsternischerna  med  sina  stenbånkar,  och  i  fasaden 
låta  vi  åter  de  gamla  små  fonstren  komma  till  heders,  hvilka  så  vål  ståmma 
ofverens  med  det  gamla  måktiga  tunga  murverket.  Vi  låta  de  gamla  murarne 
åter  kronas  af  de  allvarliga  gaflarne  och  den  hoga  obrutna  takresningen,  vi  frarn- 
gråfva  tornen  och  låta  dem  åter  resa  sig  for  att  fullståndiga  det  måktiga  intrycket 
af  den  gamla  riddarborgen. 


FORSLAG  TIL  EN  BRO  MELLEM  PRIVATBANKEN  OG 
BØRSEN  SOM  MONUMENT  FOR  TIETGEN. 


isse  Monumenter,  som  vedtages  og  subskriberes,  uden  at  man  saa  meget 


som  har  tænkt  sig  en  Plads  til  dem,  og  som  man  bagefter  diskuterer  om 
at  flytte  hist  og  sætte  her  eller  vende  den  modsatte  Vej  —  de  generer  mig. 

Til  et  Monument  hører  en  bestemt  Plads  og  ingen  anden  i  Verden.  Monu¬ 
mentet  og  Pladsen  —  de  skal  være  som  rette  Ægtefolk,  og  hvad  Gud  har  sam¬ 
menføjet,  skal  Mennesker  ikke  skille  ad. 

Men  inden  de  indgaar  Ægtepagten,  skal  de  beraade  sig  med  Gud  og  Sam- 

vittigheden,  og  jeg  tror  i  hvert  Fald  ikke,  at  »vox  dei«  blev  hørt,  dengang 
Tietgenmonumentet  formæledes  med  Børsrampen. 

Det  vil  derfor  ubetinget  være  det  sædeligste  at  ophæve  denne  Forbindelse. 

Jeg  haaber,  det  er  lykkedes  mig  at  finde  baade  det  Sted  og  det  Monument, 
der  praktisk  og  symbolsk  giver  det  fuldgyldige  Udtryk  for  Tietgens  Gerning. 

Rigtignok  hører  jeg  nogle  Kolleger  raabe  om  Vandalisme  mod  Børsens  Gavl. 
Teg  svarer:  »Hus  forbi«. 

Jeg  vil  netop  bøde  paa  den  Uret,  den  nye  Bank  øver  mod  den  gamle  Børs. 

Jeg  er  overbevist  om,  at  mit  Forslag  saa  langt  fra  at  skæmme  Børsen  vil 
hjælpe  den  op  af  dens  Fornedrelse,  vil  være  som  en  formildende  Omstændighed 


ved  den  nye  Bankbygning,  der  netop  lider  af  ikke  at  have  taget  tilbørligt  Hen¬ 
syn  til  sin  ærværdige,  historiske  Nabo. 

Meget  havde  været  vundet  i  denne  Henseende,  om  det  Parti  af  Banken 
nærmest  Børsen  var  bygget  lavere  end  det  øvrige;  men  har  Architekten  ikke 
kunnet  sætte  dette  igennem,  maa  han  netop  glæde  sig  over  min  Bro,  der  tager 
Brodden  af  den  store  Højdeforskel  i  de  to  Bygninger. 

Midtpartiet  af  Broen  er  bygget  af  Sandsten,  og  Buen  er  saa  høj  og  bred, 
at  baade  Tog-  og  Vognfærdsel  kan  foregaa  uden  Hinder.  Endepartierne  med 
Buer  til  Fodfærdsel  slutter  sig  architektonisk  til  hver  sin  Bygning,  idet  Profiler, 
Baand,  Sokkelhøjde,  Materialier  overføres  fra  enhver  af  de  to  Bygninger  til  det 
tilstødende  Parti. 

Alligevel  er  disse  to  Partier  ens  i  Hovedformerne. 

Tietgens  Statue  bør  vende  ind  mod  den  rolige,  lukkede  Plads  mellem  de 
tre  Bygninger  og  ikke  som  paa  Tegningen  ud  mod  Børsgade.  Solskinnet  i  det 
lille  Rum  vil  klæde  den,  og  man  vil  i  Fred  der  kunne  betragte  Monumentet, 
især  hvis  Hovedfærdslen  ad  Aare  føres  langs  Børsgade. 

Statuen  udføres  støbt  i  Bronce  eller  drevet  i  Kobber  ligesom  de  to  Luer 
over  Taget  og  de  to  Figurer  over  de  smaa  Porte.  De  slynger  Fjerhammen 
om  sig  og  bereder  sig  til  at  flyve  ud  i  Verden  (Sindbilleder  paa  Tietgens 
Ideer). 

Indskrifter  paa  Tavlerne  og  Luerne  forgyldes. 


Broen  er  indskudt  mellem  to  Karyatidepilastre  paa  Børsens  Gavl  ved  den 
nordre  Ende  af  denne  og  med  Flid  ikke  midt  paa. 

Forbindelsen  til  begge  Sider  sker  ved,  at  et  Vindue  omformes  til  en  Glas¬ 
dør;  i  øvrigt  bibeholdes  Højderne,  saa  at  begge  Rum  indvendigt  forandres  saa 
lidt  som  muligt. 

Vinduer  paa  begge  Sider  og  Ovenlys  ved  Endepartierne  gør  Forbindelses¬ 
gangen  lys  og  kaster  noget  Lys  derfra  ind  i  de  to  Sale,  saa  at  Belysningsfor¬ 
holdene  i  disse  ikke  vil  forandres  nævneværdigt.  n  T7-  T  T z 

o  P.  V.  L-Ki  rvT 

KONKURRENCE  OM  EN  BANKBYGNING 
I  FREDERIKSHAVN. 


I»Architekten«  Nr.  26  findes  blandt  Avertissementerne  en  Indbydelse  til  Kon¬ 
kurrence  om  en  Bankbygning  i  Frederikshavn. 

Jeg  har  tilfældig  faaet  Programmet  for  denne  Konkurrence  at  se,  og  da  jeg 
ikke  i  »Architekten«  Nr.  27  har  kunnet  opdage  nogen  Udtalelse  fra  Redaktionen 
eller  andre  om  denne  Sag,  vil  jeg  gerne  herved  fremsætte  nogle  Bemærkninger. 

Programmet  for  ovennævnte  Konkurrence  er  meget  kortfattet,  —  jeg  over¬ 
lader  til  eventuelle  Lysthavende  en  mere  indgaaende  Drøftelse  af  de  enkelte 
Punkter  og  skal  kun  her  fremdrage  nogle  faa,  som  straks  er  faldne  mig  i  Øje. 
Den  Programmet  medfølgende  Situationsplan  er  i  Maalestok  1  :  800,  uden  Højde- 
coter,  Angivelse  af  Naboforhold  etc.  og  uden  andre  opgivne  Maal  end  Facade¬ 
linien  til  Gaden,  hvilket  er  aldeles  utilstrækkeligt  for  nøjagtigt  at  kunne  optegne 
Planen  i  Maalestok  1  :  96,  3  Lin.  pr.  Alen,  i  hvilket  Maal  Tegningerne  fordres 
udførte. 

Mon  den  akademisk  uddannede  Architekt,  der  efter  Programmet  skal  være 
med  til  Bedømmelsen  af  Tegningerne  sammen  med  Bankens  Repræsentantskab, 
ogsaa  har  været  med  til  at  forfatte  dette  Program  etc.?  vilde  det  da  være  en 
utidig  Nysgerrighed  at  spørge  om  Navnet  paa  den  akademisk  Uddannede? 

Der  udsættes  en  Præmie  paa  800  Kr.  og  en  paa  400  Kr.,  og  de  præmierede 
Tegninger  tilfalder  Banken.  Byggesummen  maa  ikke  overstige  45,000  Kroner, 
hvori  er  indbefattet  alt  Inventar  til  Banklokalerne.  Der  fordres  3  Planer,  et 
Længde-  og  et  Tværsnit  samt  en  Facadetegning  i  mindst  3  Lin.  pr.  Alen;  et 
saadant  Arbejde  vil  under  almindelige  Forhold,  efter  Akademisk  Architektforenings 
Grundlag  for  Beregning  af  Honorarer,  andrage  c.  800  Kr. s  Værdi. 

Saafremt  de  udsatte  Præmier  nu  virkeligt  udbetaltes  de  Konkurrerende,  var 
denne  Side  af  Sagen  maaske  all  right ,  (dog  burde  vel  korrekt  set  aldrig  noget 
Arbejde  ved  Konkurrencer  tilfalde  Bygherren,  naar  dette  ikke  af  ham  bliver  be¬ 
talt  med  den  Værdi,  det  efter  de  vedtagne  Regler  for  Honorarer  er  sat  til); 
men  nej!  Programmet  tager  her  det  Forbehold,  at  saafremt  Udvalget  maatte 
finde  Anledning  til  at  bruge  f.  Eks.  første  Præmietagers  Projekt,  vil  den  sti¬ 
pulerede  Præmie  blive  beregnet  som  en  Del  af  Architekthonoraret,  saaledes  at 
alt,  hvad  de  Konkurrerende  skal  slaas  om,  er  400  Kr.  eller  Halvdelen  af  den 
Værdi,  som  hvert  af  alle  de  eventuelt  indsendte  Arbejde  burde  repræsentere. 

Og  hvad  der  absolut  forekommer  mig  at  være  den  mest  prekære  Side  ved 
Programmet,  er,  at  Udvalget  ydermere  kun  lover  den  eventuelt  lykkelige  Archi¬ 
tekt  at  benytte  ham  til  Udarbejdelsen  af  de  nødvendige  Detailtegninger,  men 
forbeholder  sig  Ret  til  selv  at  overtage  Kontrollen  og  Ledelsen  af  Arbejdet. 

Udvalget  maa  sandelig  ikke  alene  regne  med  stor  Velhavenhed  og  Offer¬ 
villighed  blandt  vore  Architekter,  naar  den  mener  at  kunne  regne  paa  Tilslut¬ 
ning  til  denne  Konkurrence,  men  tillige  tro,  at  vi  Architekter  har  saa  liden 
eller  ingen  Interesse  for  vore  Arbejder,  at  vi  mir  nichts  dir  nichts  overlader 
Ledelsen  og  Kontrollen  af  disse  til  enhversomhelst. 

Kunde  disse  Linier  bidrage  til  at  oplyse  rette  Vedkommende  om,  at  de 


danske  Architekter  er  aarvaagne,  naar  det  gælder  Standens  og  fremfor  alt  den 
danske  Architekturs  Interesser,  skulde  det  glæde  Indsenderen.  ^ 

¥ 

I  Tilslutning  til  ovenstaaende  kan  Redaktionen  udtale,  at  skønt  den  ikke 
har  haft  Lejlighed  til  at  gøre  sig  bekendt  med  det  omtalte  Konkurrence-Program, 
kan  den  dog  af  det  anførte  slutte,  at  det  maa  være  affattet  meget  mangelfuldt 
og  uden  Kendskab  til  de  af  Akademisk  Architektforening  udarbejdede,  vejledende 
Regler  for  Konkurrencer.  Man  tør  derfor  med  Sikkerhed  forudsætte,  at  næppe 
nogen  akademisk  Architekt  vil  ofre  Tid  og  Kræfter  paa  et  Arbejde  som  dette, 
medmindre  —  hvad  der  vilde  være  ønskeligt  —  Bankens  Repræsentantskab  vilde 
indse,  at  det  tjente  Sagen  og  sin  Bys  Interesser  bedst  ved  resolut  at  foretage 
saadanne  Ændringer  i  Programmet  i  Overensstemmelse  med  Akademisk  Arki¬ 
tektforenings  Konkurrenceregler,  at  det  kunde  være  berettiget  til  at  imødese  en 
Løsning  paa  den  stillede  Opgave,  som  kunde  blive  Banken  til  Ære  og  Byen  til 
Pryd.  —  For  øvrigt  har  den  ærede  Indsender  kun  forsaavidt  angivet  Honoraret 
for  et  Byggeforetagende  til  45,000  Kr.  rigtigt,  hvis  der  blot  skal  leveres  Teg¬ 
ninger  og  ikke  føres  Tilsyn;  ifølge  Arkitektforeningens  Pristarif  vil  det  være 
1750  Kr.,  saafremt  baade  Tegninger  og  Tilsyn  skal  præsteres.  pED 


RA  PROVINSERNE. 

Nysted  Kirke.  For  kort  Tid  siden  har  man  opdaget,  at  saavel  Taarnet  som 
Spiret  paa  Nysted  Kirke  ikke  befinder  sig  i  forsvarlig  Stand.  Kirkeinspektionen 
har  derfor  faaet  udvirket,  at  Ministeriet  har  beskikket  en  Kommission  til  at  fore¬ 
tage  et  Eftersyn  og  afgive  Skøn  over  Taarnets  og  Spirets  Soliditet.  Kgl.  Byg¬ 
ningsinspektør,  Prof.  Alb.  Jensen,  Architekt  H.  C.  Glaiin  og  Tømmermester 
H.  P.  Nielsen  er  Medlemmer  af  Kommissionen. 

¥ 

Det  nordjyske  Folkesanatorium  vil  blive  anlagt  i  Rold  Skov  en  halv  Fjerdingvej 
fra  Skørping  Station.  Arealet  er  Statsskov,  men  Landbrugsministeriets  Tilladelse 
til  at  indtage  det  fornødne  Areal  er  allerede  indhentet.  Sanatoriet  ventes  færdigt 
i  første  Halvdel  af  1904. 

¥ 

En  ny  Latinskole  har  Byraadet  i  Aarhus  besluttet  at  opføre,  og  man  har 
fundet  en  passende  Grund  paa  Pladsen  bag  den  nuværende  Kathedralskole.  Til 
Skolen  giver  Staten  et  Tilskud  af  80,000  Kr.,  medens  Aarhus  Kommune  og 
Havn  bidrager  et  lignende  Beløb. 

En  Raadhusbygning  i  Søllerød.  I  Søllerød  Sogneraad  har  man  i  den  sidste 
Tid  i  lukkede  Møder  ført  Forhandlinger  om  det  ønskelige  i  ligesom  i  Gentofte 
Kommune  at  faa  oprettet  et  mindre  Raadhus  til  Brug  for  Kommunens  samlede 
Administration.  Raadhuset,  der  tillige  skal  indrettes  med  en  tidssvarende  For¬ 
samlingssal  for  Sogneraadet,  ønskes  opført  paa  et  i  Kommunen  centralt  beliggende 
Sted.  For  et  Par  Uger  siden  blev  Sagen  officielt  fremsat  ved  Sogneraadets  For¬ 
handlinger,  og  man  besluttede  da  snarest  at  søge  Tanken  realiseret.  Der  er 
bleven  nedsat  et  Raadhusudvalg,  bestaaende  af  Formanden,  Tømmerhandler 

Captyn,  Proprietær  Angel  og  Folkethingsmand  Wilmann  til  at  undersøge  Sagen 
og  eventuelt  fremlægge  Indstilling  angaaende  Planerne  og  Beliggenheden  &for 
Raadhusbygningen. 


TEKNISKE  MEDDELELSER. 


Afkøling  af  Beboelses-  og  Forretningslokaler.  Om  dette  Emne  blev  der  for 
nogen  Tid  siden  holdt  et  Foredrag  i  Architekt-  og  Ingeniørforeningen  i  Ham- 
boig.  Taleien,  Hi.  Behiend,  som  er  Specialist  i  Kølemaskiner,  forklarede,  at 
til  en  saadan  Afkøling  paa  varme  Sommerdage  kan  benyttes  de  i  Bygningerne 
indlagte  Varmeledninger,  naar  disse  sættes  i  Forbindelse  med  Kølemaskiner. 
Medens  man  om  Vinteren  lader  varmt  Vand  eller  Damp  cirkulere  i  disse  Led¬ 
ninger,  kan  man  om  Sommeren  lade  dem  gennemstrømme  af  koldt  Vand,  hvis 
lave  Temperatur  frembringes  ved  en  i  Kælderen  opstillet  Kølemaskine.  Varme- 
transmissionen  gennem  Kølelegemernes  Vægge,  o :  gennem  de  ellers  til  Opvarm¬ 
ning  tjenende  Røi ledningel,  Ribberør  e.  lign.,  følger  ganske  de  samme  Love, 
hvadenten  disse  Legemers  Overflade  skal  afgive  eller  optage  Varme,  kun  maa 
man  tænke  sig  det  i  omvendt  Orden. 

Foruden  ved  en  saadan  umiddelbar  O verfladeaf køling  i  Rummene  kan  man 
ogsaa  frembringe  Afkøling  ved  at  suge  Luften  ud  af  Rummet,  bringe  dens  Tempe¬ 
ratur  ned  ved  at  lade  den  passere  særlige,  uden  for  Rummet  anbragte  Afkølings- 
apparatei  og  dernæst  attei  indføre  den  i  Rummet.  Paa  denne  Maade  vil  Luften 
afsætte  Støv  og  Fugtighed  paa  Kølelegemernes  Overflade,  navnlig  naar  disse 
holdes  under  Frysepunktet. 

\  ed  saadanne  Køleanlæg  er  det  at  bemærke,  at  man  har  med  betydeligt 
iingeie  Femperatui- Forskel  at  gøre,  end  naar  det  gælder  Opvarmning.  Om 
\  inteien  legnei  man  i  Reglen  med  ca.  45  0  C.  Forskel  mellem  ud-  og  indvendig 
Tempei atur,  o.  med  —  25  0  og  -f  20  °.  Om  Sommeren  derimod  er  der  for 
Afkølingen  kun  en  Forskel  af  10  til  15  0  C.,  nemlig  fra  +  30  å  3  5  0  til  +  20  0 
C.  eller  omtrent  en  Fjerdedel  af  Forskellen  om  Vinteren. 

\  ed  Opvarmning  plejer  man  at  ansætte  1  emperaturen  af  det  varme  Vand 
til  +  95  0  C.  og  det  opvarmede  Rum  til  -f  20  0  C.,  hvilket  altsaa  giver  en 
Forskel  af  75  °.  Ved  Afkøling  er  i  Overensstemmelse  med  foranstaaende  en 
Fjerdedel  af  denne  Forskel  nok,  altsaa  en  Temperatur  af  Kølevandet,  som  kun 
er  1 9—20  0  lavere  end  det  afkølede  Rum.  Ved  Hjælp  af  Kølemaskiner  kan 
man  imidicitid,  i  Sæi deleshed  naar  Saltvand  benyttes,  opnaa  saa  lave  Tempera- 
tuiei,  at  en  betydelig  større  Temperaturforskel  end  19 — 20  C.  kan  fremkomme 
hvorfor  man  altsaa  kan  klare  sig  med  mindre  Afkølingsflade. 

Som  Eksempel  anførte  Foredragsholderen,  at  ved  et  Beboelseshus  af  Mellem- 
støn  else,  som  har  Centralopvarmning,  er  Overfladen  af  Varmelegemerne  tilsam¬ 
men  omtrent  60  Kv.-M.  Dertil  beregner  man  en  Varmetransmission  af  400 
Varme-Enheder  pr.  Kv.-M.  Overflade.  Ved  Afkøling  behøver  man  nu  altsaa, 
ifølge  ovenstaaende,  kun  omtrent  100  V.  E.  pr.  Time  pr.  Kv.-M.  Altsaa  vil  for 
hele  Huset  benyttes  60  X  1 00  =  6000  V.  E.  pr.  Time;  hertil  behøves  en  mindre 
Kølemaskine,  som  koster  4000  å  5000  Mk. 

Anvendelse  af  Kølemaskiner  i  Privathuse  er  imidlertid  forholdsvis  kostbar, 
baade  fordi  Drivkraft  skal  vedligeholdes,  og  fordi  en  særlig  Maskinist  til  Pasning 
af  Maskinen  er  nødvendig.  Tilmed  plejer  jo  i  vort  Klima  Nødvendigheden  af 
saadanne  Afkølinger  kun  at  være  til  Stede  i  nogle  faa  Uger  af  Sommeren. 

Ved  offentlige  Bygninger,  Skoler,  større  Forretningshuse,  Forsamlingssale 
o.  lign.,  hvor  Drivkraft  til  elektrisk  Belysning  eller  Ventilation  allerede  haves, 
lader  Anvendelsen  af  Kølemaskiner  sig  lettere  etablere.  Det  skal  endnu  hertil 
føjes,  at  for  Afkøling  af  Rum  om  Sommeren  gælder  den  samme  Regel  som  for 
Opvarmning  om  Vinteren,  nemlig  at  der  findes  godt  isolerede  \  dervægge,  og  at 
Døre  og  Vinduer  holdes  tæt  lukkede.  (D.  Bauz.) 


FORSKELLIGT. 


Konstitution.  Ministeriet  for  offentlige  Arbejdet  har  under  28.  Marts  d.  A. 
efter  Ansøgning  fritaget  Professor  Vilh.  Petersen,  R.  af  Dbg.  og  Dbm.,  for  den 
ham  i  sin  Tid  overdragne  Konstitution  som  Bygningsinspektør  for  forskellige 
Staten  tilhørende  Bygninger  med  Udgangen  af  Marts  Maaned  d.  A.  og  har  fra 
den  1.  April  d.  A.  at  regne  overdraget  denne  Konstitution  til  Architekt  Martin 
Borch,  R.  af  Dbg. 

Malernes  Ret  til  at  opsætte  Tapeter.  Skønt  det  er  en  almindelig  Sædvane, 
at  Malerne  opsætter  Tapetpapir,  har  Sadelmagerne  i  Kjøbenhavn  anset  det  for  et 
Indgreb  i  deres  særlige  Omraade,  og  Formanden  for  Tapetsererforeningen  havde 
af  den  Grund  foranlediget  Malermester  Oluf  S.  Nielsen  tiltalt  for  uberettiget 
Næringsbrug.  Malerlavet,  der  ikke  bestred  Sadelmagernes  Ret  til  at  opsætte 
Tapetpapir,  men  blot  vilde  hævde,  at  ogsaa  Malerne  havde  Ret  dertil,  besluttede 
da  at  søge  Domstolenes  Afgørelse.  Højesteret  har  nu  stadfæstet  den  foreliggende 
Kriminalretsdom,  hvorved  Malermester  Nielsen  frikendtes  for  det  offentliges  Til¬ 
tale  i  denne  Sag. 

¥ 

En  Privatklinik  efter  Tegning  af  Architekt  Gotfred  Tvede  er  bleven  opført 
i  Bakkegaards  Allee  Nr.  20.  Kliniken,  der  drives  af  Frk.  Ingeborg  Lind,  er 
opført  udelukkende  med  Patientbehandling  for  Øje  og  maa,  hvad  Indretning  og 
Udstyr  angaar,  betragtes  som  et  Fremskridt  paa  Klinikernes  Omraade,  da  hidtil 
de  forskellige  Kliniker  her  i  Byen  har  været  indrettede  i  almindelige  Beboelses¬ 
lejligheder,  der  kun  lidet  egnede  sig  til  det  specielle  Formaal.  Kliniken  har 
Plads  til  24  Patienter,  dels  paa  Enestuer,  dels  paa  Fællesværelser.  I  Stueetagen 
findes  en  praktisk  indrettet  Operationsstue  med  tilhørende  Desinfektionsrum  og 
Forbindingsstue. 

&  * 

Schiller- Museet  i  Marbach,  som  er  opført  af  Architekterne  Eisenlohr  &  Weigle 
i  Stuttgart,  vil  blive  indviet  den  8de  Maj  d.  A.  ved  en  særlig  Fest. 

Udgiver  -  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

'  Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Omgiven  af  Holmens  Kirkegaard,  Dronning  Louises  Børnehospital  og  Øster- 
farimagsgades  Skole  opføres  en  Kirke,  hvis  N avn  bliver  Esaiaskiiken. 

Det  store  St.  Jacobs  Sogn  deles  nu  i  3  Dele,  og  Esaiaskirken  bliver  Sogne¬ 
kirke  for  den  vestre  Del,  der  bliver  begrænset  af  Østerbrogade,  Stockholmsgade 
og  Østersøgade. 

Grunden,  der  er  erhvervet  af  Kjøbenhavns  Kommune,  tilhører  det  kjøben- 


ES  AI  ASKIRKEN.  ARCHITEKT 

MOD  UPS  ALA  GADE.  THORVALD  JØRGENSEN. 


havnske  Kirkefond,  der  ogsaa  vil  blive  Ejer  af  Kirken,  som  opføres  for  frivillige 
Bidrag,  indkomne  i  Sognet. 

I  Kirkens  Underbygning  —  Krypten  —  bliver  Rum  til  Menighedsbrug, 
Sakristi,  Præsteværelse  etc.  Ovenover  hæver  den  treskibede  Kirke  sig  paa  en 
høj  Granitfod.  Indgangen  flankeres  af  2  mindre  Klokketaarne,  hvorimellem 
Orgelet  faar  sin  Plads.  Skibet  afsluttes  mod  Øst  over  Koret  med  et  støiie 
Taarn,  der  gennem  sine  store  Vinduer  under  Hvælvingen  sender  Lys  ned  over 

Korpladsen,  hvor  Kirkens  Alter,  Prædikestol  og  Døbefont  er  samlede,  synlige 
for  hele  Menigheden. 

Kirken  opføres  med  røde,  haandstrøgne  Mursten  og  Granit.  Tagene  dækkes 
med  brunglaserede  Ludovici  Falstagsten. 


Bag  Kirken  —  mod  Holmens  Kirkegaard  -  opføres  Præsteboligen,  der 
engang,  naai  Holmens  Kirkegaard  om  ca.  65  Aar  nedlægges,  vil  faa  Facade 
mod  Upsalagades  Forlængelse  mod  Østerfarimagsgade. 

Da  de  nødvendige  Midler  til  hele  Kirkens  Opførelse  endnu  ikke  er  tilstede, 
har  man  besluttet  kun  at  opføre  Krypten  og  Præsteboligen.  Krypten  vil  da 

vilbe  indviet  som  Kirke,  og  Fuldførelsen  af  hele  Kirkeanlæget  vil  kunne  ske 
uden  Afbrydelse  af  Kirkehandlingerne  i  Sognet. 

Ingeniør  Ramsing  leder  lndlæget  af  Varmeværket.  Architekt  V.  Randrup 
er  Bygningens  Konduktør.  Desuden  er  følgende  Haandværksmestre  beskæftigede: 


/o  S-  °  'o 

Murmester  Gram,  Tømmermester  Kornerup  Koch,  Snedkermester  Nielsen,  We- 
bersgade,  Smedemester  Blucher,  Fabrikant  Hess,  Vejle,  d’Hrr.  Hassel  &  Teudt, 
Entreprenør  Rasmussen  samt  Malermestrene  C.  Petersen  &  Andersen. 

Thorvald  Jørgensen. 

borgerlig  bygningskunst. 


p\er  el-  nu  forløbet  7  Uger,  siden  Bedømmelsen  faldt  i  den  Konkurrence  om 
Præmiering  af  Byggeforetagender,  som  Kommunalbestyrelsen  har  vedtaget 
i  Borgerrepræsentationens  Møde  den  26.  Marts  1902. 

Som  flere  Gange  nævnt,  bl.  a.  i  nærværende  Tidsskrift,  er  det  Meningen, 
at  den  skal  gentages  i  alt  Fald  endnu  de  følgende  fire  Aar  og  muligvis  oftere! 


ES  AI  ASKIRKEN.  ARCHITEKT 

SITUATIONSPLAN.  THORVALD  JØRGENSEN. 


forsaavidt  Tanken  vil  vise  sig  at  være  god  og  heldbringende  for  Byen.  Hvad 
der  først  og  fremmest  kunde  have  gavnet  Sagen,  er  desværre  i  denne  første 
Aargang  udeblevet.  Det  var  en  samlet  Udtalelse  fra  de  fire  Architekter,  der  har 
deltaget  1  Bedømmelsen.  Da  de  er  særligt  kyndige  og  Fagmænd,  vilde  deres 
Meningstilkendegivelser  have  største  Betydning  og  først  rigtigt  have  haft  den 
opdragende  og  belærende  Virkning,  som  Architekter,  Bygherrer  og  Publikum  nu 
omsonst  sukker  efter.  Om  det  har  været  Kommunalbestyrelsens  Ønske  eller 
Forlangende,  at  der  ikke  skulde  afgives  nogen  motiveret,  offentlig  Kendelse,  faar 

være  usagt.  I  hvert  Fald;  hvis  dette  har  været  Tilfaldet,  buide  Aichitckteinc 
have  hævdet  deres  Stilling  og  fast  staaet  paa,  at  de  ovei  foi  deies  Standsfæller 
var  berettigede  til  at  udtale  sig,  klart  og  tydeligt,  saa  at  dei  ingen  Tvivl  kunde 
være  tilbage  om,  hvad  det  er,  de  er  gaaede  ud  fra  som  det  rette,  og  hvad  det 
er,  som  de  har  at  anke  imod.  Hvert  Projekt,  som  var  indleveret,  baade  de 
præmierede  og  upræmierede,  skulde  være  taget  frem  for  sig  og  kiitiseiet,  det 
vilde  have  været  overkommeligt,  thi  der  var  kun  femten.  Uden  Tvivl  har  de 
fire  Architekter  i  Tilfælde  af  et  Forbud  fra  Kommunalbestyrelsen  været  for  svage 
og  eftergivende.  For  det  første  staar  der  udtrykkeligt  i  §  8  af  de  »Konkurrence¬ 
regler«,  som  Akademisk  Architektforening  har  vedtaget;  »De  fagk} ndige  Dom¬ 
mere  skal  i  alle  Tilfælde  være  berettigede  til  at  offentliggøre  deres  Indstilling.« 
Og  her  gør  det  ingen  Forskel,  om  det  er  en  Konkurrence  foi  Bygningel,  dei 
er  opførte,  eller  for  Bygninger,  der  skal  opføres.  Det  opdragende,  det  moralske 
Element  er  endda  større  i  førstnævnte  Tilfælde,  det,  som  hei  foieliggei.  Og 
for  det  andet  vilde  det  selv  uden  en  saadan  Paragrafs  Eksistens  væie  koirekt  og 
hensynsfuldt,  om  de  havde  givet  en  Forklaring,  hvorfor  dei  fandt  et  saa  stoit 
Mandefald  Sted,  at  kun  Halvdelen  af  Præmierne  blev  uddelt,  medens  den  anden 
Halvdel  gik  tilbage  i  Kommunens  Kasse.  Architekter,  som  har  haft  det  Arbejde 
at  levere  de  Tegninger,  man  ret  omstændeligt  ønskede  som  Adgang  til  Prøven, 
kan  kræve  at  vide  lidt  Besked  med,  hvorfor  de  er  blevet  kasserede.  De  maa 
have  Klarhed  paa,  om  deres  Arbejde  og  deres  Værker  er  saa  forfærdeligt  slette, 
at  de  endogsaa  er  under  al  Kritik.  Thi  for  ethvert  tænkende  Væsen  maa  det 
være  evident,  at  medens  der  i  og  for  sig  ikke  er  noget  saarende  ellei  krænkende 
for  en  Architekt  i,  at  en  Konkurrent  faar  Præmie  og  han  selv  ikke,  er  der  der¬ 
imod  en  dobbelt  Brod  deri,  at  Præmien  overhovedet  ikke  uddeles,  hvilket  med 
andre  Ord  er  at  reducere  alt  in  absurdum  og  erklære  det  for  under  Lavmaal  — 
en  Fremgangsmaade,  som  Komiteen  efter  Programmets  Ordlyd  vel  er  juridisk 
berettiget  til,  idet  der  i  Bestemmelsernes  §  5  staar:  »Hvis  i  et  Aar  for  en  eller 
flere  af  de  ovennævnte  Grupper  ingen  Bygning  anses  prisværdig,  uddeles  Pris¬ 
belønningen  ikke«, — ved  den  foreliggende  Konkurrence  næppe  var  moralsk  be¬ 
rettiget  til  og  i  ethvert  Tilfælde  skylder  en  Forklaring  for. 

Denne  Forklaring  er  hidtil  ikke  fremkommen  offentligt,  og  der  er  nu  ingen 
Grund  til  at  antage,  at  den  nogensinde  vil  komme. 

Derimod  har  to  af  Dommerne,  Architekterne  Mørk-Hansen  og  Rosen,  givet 
deres  Følelser  Luft,  henholdsvis  i  »Berlingske  Tidende«  for  5.  Marts  og  i  »Archi- 
tekten«  for  20.  Marts.  Den  første  Artikel  udmærker  sig  ved  en  jævn,  adstadig 
Pasgang  og  siger  med  smukke  V endinger  i  og  for  sig  intet.  Den  anden  minder 
om  et  Steeple-chase  over  Stok  og  Sten  og  siger  saa  forresten  med  mere  eller 
navnlig  mindre  høflige  Talemaader  akkurat  det  samme.  Begge  er  besjælede  af 
den  Højtidelighed,  som  er  mange  Architekter  egen,  naar  de  engang  imellem 
sætter  Pennen  paa  Papiret.  Med  ædel  Varme  og  vage  Udtryk  udtale  de  deies 
gode  Overbevisning  om  det  Skønne  og  Sande,  og  med  dydig  Harme  vende  de 
sig  fra  dem,  der  tænker  anderledes.  Et  Mellemstadium  kendes  ikke.  Naturligvis 
undgaar  man  ikke  at  faa  de  ikke  usædvanlige  Vendinger  »at  holde  Fanen  højt« 
og  »at  sætte  Maalet  højt«.  Ja,  sandeligen  er  det  jo  et  overmaade  skønt  Højde- 
maal  at  sætte  sig,  og  man  maatte  være  en  sort  Sjæl,  om  man  ikke  sluttede  sig 

deitil.  Jeg  selv  holder  ogsaa  meget  af  at  se  Fanebærere;  det  ser  saa  kønt  ud. 
Men  en  mere  indgaaende  Forklaring  paa,  hvad  Meningen  er,  vilde  have  været 
at  foretrække;  thi  intet  er  saa  kedsommeligt  for  rettænkende  Mennesker  som  at 
blive  hængt  under  fire  Øjne. 

For  fuldt  ud  at  kunne  forstaa,'  hvad  der  egentlig  har  været  Kommunal¬ 
bestyrelsens  Tanke  med  disse  Konkurrencer  om  Præmier  for  udførte  Bygge¬ 
foretagender,  vil  det  være  af  Betydning  at  gaa  tilbage  til  Sagens  allerførste  Be¬ 
gyndelse.  Og  det  træffer  sig  da  saa  heldigt,  at  intet  er  klarere  og  tydeligere  i 
saa  Henseende  end  den  Skrivelse  af  27.  Februar  1902,  i  hvilken  Fællesudvalget 
til  kunstneriske  Formaals  Fremme  for  Kommunalbestyrelsen  fremsætter  sit  Forslag 
om  Anvendelse  af  et  aarligt  Beløb  af  Kunstfonden  til  Prisbelønning  for  private 
Nybygninger*).  Den  er  saa  udtømmende  og  god  at  faa  Forstand  af,  og  den 
siger  saa  mange  træffende  Ting,  som  har  Interesse  vidt  ud  over  det  foreliggende 
Spørgsmaal,  at  den  fortjener  at  kendes  af  alle,  foruden  af  dem,  der  har  fungeret 
som  Dommere  i  den  afholdte  Konkurrence.  Den  lyder  i  sin  Helhed  som  følger: 

»Inden  foi  Fællesudvalget  til  kunstneriske  Formaals  Fremme  er  oftere  rejst 
det  Spørgsmaal,  om  man  ikke  burde  fremsætte  Forslag  om  af  den  kommunale 
Kunstfonds  Midler  at  anvende  et  passende  aarligt  Beløb  til  Prisbelønning  af  pri¬ 
vate  Nybygninger,  hvis  Fa  gader  har  Vidnesbyrd  om  kunstneriske  Bestræbelser.**) 

Til  Gunst  for  et  saadant  Forslag  kan  navnlig  anføres  følgende:  Saa  sandt 
som  æn  Bys  kunstneriske  Fysiognomi  er  en  Sag  af  kommunal  Interesse,  saa 
utvivlsomt  beror  dette  Stadens  Fysiognomi  i  langt  højere  Grad  paa  de  private 
}ggefoi  etagendel  s  Beskaffenhed  end  paa  den  offentlige  Byggevirksomhed,  Kom¬ 
munens  eller  Statens,  eftersom  de  private  Huse  er  saa  overvældende  manere  i 
Tal  1  Sammenligning  med  de  offentlige  og  findes  i  alle  Bydele,  medens*  de 
offentlige  Bygninger  hovedsagelig  samles  i  visse  centrale  Partier  af  Staden.  En 
offentlig  Intei esse  i  de  private  Husfagaders  Udseende  kunde  tænkes  varetagen 
gennem  Stadens  Byggelov;  men  det  vil  let  ses,  at  naar  man  ikke  vil  skride  til 
ganske  utaalelige  og  muligvis  endog  af  ganske  ensidige  kunstneriske  Opfattelser 
bestemte  Indskrænkninger  i  Byggevirksomheden,  vil  man  gennem  en  Byggelovs 
Paragrafer  kun  kunne  naa  til  det  negative,  at  hindre  det  absolut  misprydende 
ellei  hvad  dei  ikke  bør  taales  i  visse  bestemte  Omgivelser.  Vil  man  opnaa 
noget  positiv  t  paa  dette  Omraade,  maa  man  virke  ved  positive  Midler,  ved  Be¬ 
lønninger,  ikke  ved  Forbud.  En  saadan  Virksomhed  er  ikke  uden  Forbilleder; 
særligt  i  Paris  og  Bruxelles  har  Kommunen  med  heldig  Virkning  tilstræbt  større 
Rigdom  og  Afveksling  i  Nybygningers  Fremtræden  ved  Udsættelse  af  Prisbeløn¬ 
ningel  foi  kunstnerisk  værdifulde  Husfacader.  En  yderligere  Grund  til  just  nu 
at  tage  Sagen  op  i  Kjøbenhavn  er  den,  at  der  i  de  "senere  Aar  saavel  hos  Byg¬ 
herrer  som  hos  Bygmestre  er  en  voksende  Forstaaelse  af  offentlig  Pligt  o«-  eo<Tn 
Fordel  ved  Bestræbelser  i  den  angivne  Retning.  Hvis  et  saadant  i  Privatinitiativet 
hvilende  Giundlag  savnedes,  vilde  offentlige  Prisbelønninger  ikke  nytte;  naar  der 
derimod  er  Bestræbelser  oppe  efter  større  kunstnerisk  Virkning,  synes  det  natur- 
bgt,  at  det  offentlige  ti  æder  til,  opmuntrende  og  mulig  retledende. 

I  Beti  agtningei  som  de  ovenstaaende  bunder  det  nedenstaaende  Forslag. 
Det  Pengeoffer,  dets  Gennemførelse  vilde  kræve,  er  saa  ringe,  at  det  næppe  vil 
kunne  fremkalde  Betænkelighedet  endog  under  de  nærværende  vanskelige  Tider 
foi  Kommunen.  Derimod  kan  der  imod  selve  Grundtanken  i  Forslaget  frem¬ 
sættes  enkelte  Indvendinger,  som  kortelig  skal  berøres. 


*)  Se  Borgerrepræsentationens  Forhandlinger  for  24.  Marts  1902,  Pag.  2224. 

**)  Udhævet  af  mig. 


Vil  ikke  Bedømmelsen  blive  baaren  af  en  ensidig  kunstnerisk  Opfattelse? 
Forslaget  bar  imødegaaet  denne  Indvending  ved  at  sammensætte  Bedømmelses¬ 
udvalget  af  Stadens  kunstneriske  Raadgiver,  Stadsarchitekten,  af  Architektei,  ud¬ 
pegede  af  en  Forening,  der  rummer  alle  de  forskellige  Afskygninger  inden  for 
vor  Architektverden,  og  endelig  af  kunstnerisk  interesserede  Lægmænd  i  Kom¬ 
munalbestyrelsens  to  Afdelinger. 

Vil  Bedømmelsen  ikke  blive  ensidig  i  en  anden  Retning  derigennem,  at 
man  ved  Bedømmelsen  ikke  tilstrækkeligt  vil  tage  Hensyn  til,  hvilke  pekuniære 
Midler  der  har  staaet  til  Raadighed,  saaledes  at  den  Architekt,  der  har  haft  kost¬ 
barere  Materialier  til  sin  Raadighed  eller  har  været  i  Stand  til  at  give  Beboelses¬ 
lagene  i  sit  Projekt  en  anselig  Etagehøjde,  vil  staa  som  den  begunstigede  i 
Væddestriden  i  Sammenligning  med  en  Rival,  der  har  været  mindre  heldig  med 
sin  Bygherre?  Over  for  denne  vægtige  Indvending  skal  det  først  bemærkes,  at 
den  kunstneriske  Opfattelse  i  Danmark  i  det  hele  vistnok  bevæger  sig  i  det  sunde 
og  gode  Spor,  at  en  Bygnings  Skønhed  væsentlig  set  beror  paa,  at  dens  Formaal 
har  faaet  et  kunstnerisk  afklaret  Udtryk  i  dens  ydre  Fremtiæden,  paa  Samklangen 
mellem  det  indre  og  ydre.  Det  kan  være  vanskeligere  at  opnaa  dette  ved  Byg- 
ninger  af  en  Art  end  ved  en  anden,  men  der  anerkendes  ikke  nogen  kunstneiisk 
Rangforordning  efter  Bygningernes  Art;  et  Pakhus  vil  efter  Omstændighederne 
kunne  være  lige  saa  kunstnerisk  værdifuldt  som  et  Slot.  Men  Udvalget  har  end¬ 
videre  søgt  at  afvæbne  den  nævnte  Indvending  ved  Prisbelønningernes  Fordeling 
efter  Grupper,  som  angivet  i  Forslagets  §  i.  Kun  inden  for  hver  af  de  nævnte 
Grupper  vil  det  omtalte  Forhold  kunne  gøre  sig  gældende  med  begrænset,  men 
da  heller  ikke  uberettiget  Vægt. 

Medens  man  i  øvrigt  ikke  anser  det  fornødent  at  gennemgaa  Forslagets 
enkelte  Bestemmelser,  skal  det  dog  endnu  bemærkes,  at  Betragtninger  af  den 
sidst  omtalte  Art  have  fremkaldt  Drøftelse  inden  for  Udvalget  om,  hvorvidt  Pris¬ 
belønningen  burde  tildeles  Bygmesteren  eller  Bygherren,  og  at  man  kun  med 
megen  Tvivl  har  valgt  det  første.  Det  kan  ikke  uden  Føje  hævdes,  at  det  er 
Bvgh errens  Fortjeneste,  om  han  vælger  den  gode  Architekt  fremfor  den  ringere, 
oo-^at  han  ved  sin  Rundhaandethed  sætter  ham  i  Stand  til  at  fyldestgøre  kunst¬ 
neriske  Krav,  og  endvidere,  at  den  igennem  en  anselig  Pengepræmie  bevirkede 
Nedbringelse  af  Byggeudgiften  just  vilde  indeholde  den  kraftigste  Opfoidnng  ti 
saadan  Offerberedvillighed  fra  Bygherrens  Side.  Dette  sidste  Moment  vilde 
maaske  være  afgørende,  hvis  de  foreslaaede  Præmier  androge  betydeligere  Beløb, 
men  ved  et  større  Byggeforetagende  med  en  Byggeudgift  af  hundrede  Tusinder 
af  Kroner  vil  en  Præmie  af  1000  Kroner  næppe  spille  nogen  Rolle  i  saa  Hen¬ 
seende.  Og  ved  en  Afvejen  af  det  først  omtalte  Moment  imod  den  Fortjeneste, 
der  tilkommer  selve  Skaberen  af  det  kunstneriske  Bygningsværk,  synes  dog  Vægt- 
skaalen  at  maatte  tynge  ned  til  Fordel  for  Bygmesteren.  Udvalget  har  derfor 
valgt  at  foreslaa  Belønningen  tildelt  Architekten.« 


Derefter  anføres  Fællesudvalgets  Forslag,  som  tidligere  er  gengivet  i  »Archi¬ 
tekten«  (1902  Nr.  15),  og  som  fastsætter  en  Præmie  åf  1000  Kr.  for  hver  af 
følgende  fire  Klasser:  1)  for  en  Beboelsesbygning  med  større  Lejligheder,  2)  for 
en  Beboelsesbygning  med  mindre,  højst  3-Værelsers,  Lejligheder,  3)  for  en  For¬ 
retningsejendom  og  4)  for  en  Gruppe  af  Arbejderboliger.  I  Skrivelse  af  13.  Marts 
havde  Magistraten  meddelt,  at  Forslaget  var  tiltraadt  af  den  samlede  Magistrat, 
hvorhos  flere  af  Magistratens  Medlemmer  havde  udtalt  sig  for,  at  der  om  den 
paagældende  Præmiering  udfærdigedes  en  til  Bygherren  rettet  Tilkendegivelse,  og 
at  der  til  ham  paa  Forlangende  udleveredes  et  til  Anbringelse  paa  Bygningen 
indrettet  Mærke.  I  Borgerrepræsentationens  Møde  den  24.  Marts  1902  vedtoges 
Forslaget. 


Sjældent  har  vistnok  et  Program  foreligget  tydeligere  og  bestemtere,  og 
sjældent  er  man  gaaet  saadan  bort  fra  det  som  her.  Hvad  der  først  og  frem¬ 
mest  slaar  den  opmærksomme  Læser  er,  at  Skrivelsen  straks  i  første  Punktum 
nævner  » Facader «  som  det,  der  skal  konkurreres  om,  og  siden  udelukkende  taler 
herom,  bl.  a.  ved  at  henvise  til  Forbillederne  i  Paris  og  Bruxelles.  Det  er  Byens 
Fysiognomi,  der  har  ligget  Kommunalbestyrelsen  paa  Sinde,  og  det  er  paa  dette, 
at  den  vil  ofre  noget.  Og  med  Rette.  Thi  det  er  dette,  der  trænger  til  at 
ophjælpes,  og  det  er  dette,  som  i  langt  højere  Grad  bestemmes  ved  private  end 
ved  offentlige  Byggeforetagender.  Det  er  derfor  ganske  rigtigt  set,  at  det  er 
Fagaderne,  der  skal  bedømmes,  og  ikke  Planerne.  Thi  ved  disses  Udarbejdelse 
gør  der  sig  i  det  daglige,  praktiske  Liv  saa  mange  forskellige  Omstændigheder 
gældende,  at  det  næsten  er  vanskeligere  at  gøre  Planen  af  en  privat  Bygning 
med  Smaalejligheder  kunstnerisk  end  Planen  til  en  offentlig,  monumental  Bygning. 
Kommunen  kender  særdeles  godt  en  Del  af  disse  Vanskeligheder;  thi  de  Grunde, 
der  udlægges  f.  Eks.  ved  Gadeanlæg,  er  ligesom  de,  der  afhændes  privat,  ofte 
af  en  saa  uregelmæssig  Form,  at  det  er  forbundet  med  stor  Vanskelighed  at  faa 
noget  ud  af  dem.  Naar  dertil  kommer  de  høje  Grundpriser,  hvormed  selve 
Kommunen  fører  an  uden  at  tænke  paa  Byens  architektoniske  Udvikling,  men 
blot  paa  Hensynet  til  at  fylde  Kassen,  og  i  det  Hele  de  økonomiske  Forhold  i 
Samfundet,  der  gør  det  nødvendigt  for  en  Bygherre  at  udnytte  sin  Ejendom  det 
mest  mulige,  er  det  som  om  alt  slyngede  sig  sammen  for  at  gøre  en  fuldt  ud 
kunstnerisk  Løsning  af  en  privat  Byggesag  til  en  som  oftest  uløselig  Opgave  fol¬ 
en  Architekt.  Der  har,  maaske  ubevidst,  hos  Kommunalbestyrelsen  været  en 
Trang  til  Stede  til  at  bøde  paa,  hvad  den  kan  bebrejde  sig  selv,  ved  paa  andre 
Maader  at  hjælpe  Byen  til  et  smukt  Udseende;  og  dette  bør  paaskønnes. 

Ifølge  Motiveringen  ønsker  den  at  se  »private  Nybygninger,  hvis  Facader 
bærer  Vidnesbyrd  om  kunstneriske  Bestræbelser«,  ved  den  foreliggende  Konkur¬ 
rence.  Og  Udtrykket  er  vel  valgt,  thi  at  stille  Fordringer  om  fuldt  ud  kunst¬ 
neriske  Løsninger  vilde  være  overdrevent  og  utopisk. 

At  Bedømmelseskomiteen  har  valgt  netop  de  to  præmierede  Projekter,  maa 
glæde  Enhver  og  synes  overensstemmende  med  de  flestes  Smag.  Det  er  begge 
to  Bygninger,  der  i  høj  Grad  hæver  Kjøbenhavns  Fysiognomi,  og  at  deres  Fa¬ 
cader  tydeligt  bærer  Præg  af  kunstneriske  Bestræbelser,  som  Programmet  siger, 
er  hævet  over  al  Tvivl.  Med  Hæder  bør  for  øvrigt  nævnes  det  konkurrerende 
Projekt  »Urtekræmmerstiftelsen«,  der  vel  er  nok  saa  frisk  og  selvstændigt  som 
Schioldanns  Stiftelse  og  efter  nogles  Mening  burde  have  været  foretrukket. 

Men  det  kan  vel  ikke  være  Bedømmelseskomiteens  Mening  at  slaa  fast,  at 
de  to  præmierede  Bygninger  er  »virkelig  kunstneriske  Løsninger«,  og  at  hermed 
Maalestokken  er  given?  Schioldanns  Stiftelse  er  en  god  og  solid  Bygning;  men 
i  for  høj  Grad  bærer  den  Præget  af  kun  at  være  et  dygtigt  Akademiarbejde.  Om 
nogen  fin  kunstnerisk  Karakteristik  kan  der  ikke  være  Tale;  dertil  er  der  for 
stort  et  Misforhold  til  Stede  mellem  dets  imponerende,  monumentale  Ydre  (noget 
i  Retning  af  Christiansborg)  og  dets  beskedne  Indre:  2-  og  3-Værelsers  Lejlig¬ 
heder.  Og  Hotel  Bristol,  der  for  øvrigt  er  en  Pryd  for  Pladsen,  er  ikke  nogen 
fuldendt  architektonisk  Komposition.  Vinduerne  i  en  saadan  Bygning  er  for 
banale  og  almindeligt  kjøbenhavnske.  Enkelthederne  er  ikke  altid  gode.  Det 

indbyggede  Hjørne  falder  fuldstændigt  ud  af  Helheden  og  er  uheldigt  samarbejdet 
med  det  øvrige.  Planen,  hvis  Bestemmelse  efterhaanden  har  undergaaet  forskel¬ 
lige  Forandringer,  kan  paa  Grund  af  disse  ikke  siges  at  staa  i  nogen  uløselig 
Forbindelse  med  det  ydre,  som  bliver  ved  at  være  den  samme  Skal.  Og  Fa¬ 
caden  gør  i  det  hele  Indtrykket  af  snarere  at  være  fremgaaet  af  en  letløbende 
Rutine  end  af  en  fin  og  følsom  Kunstsans. 

Ja,  naar  man  skal  sætte  Maalet  saa  højt  og  saa  idealt  som  at  forlange  fuld¬ 
endte  Kunstværker,  mon  der  saa  i  hele  Staden  skulde  findes  blot  eet  Hundrede 
Bygninger,  offentlige  som  private,  om  hvilke  man  kan  sige,  at  de  er  det? 
Og  mon  der  skulde  være  blot  halvt  saa  mange,  om  hvilke  man  kan  forvente, 
at  deres  Glorie  vil  straale  ud  over  den  samlevende  Generation  og  rnaaske  den 
efterfølgende?  Saa  stor  en  Sjældenhed  er  et  virkeligt  Kunstværk,  og  saa  høj  og 
opløftet  er  Kunsten  i  og  for  sig.  Men  for  en  Bys  smukke  Fysiognomi  er  dette 
heller  ikke  nogen  Nødvendighed.  Heldigvis  udkræves  der  ikke  saa  meget.  En 
Facade,  der  blot  bærer  Præget  af  kunstnerisk  Stræben,  vil  altid  have  sin  Betyd¬ 
ning;  og  kunde  vi  være  saa  lykkelige  at  faa  mange  af  dem,  hvilket  Kommunal¬ 
bestyrelsen  altsaa  søger  at  fremme,  vilde  vi  være  godt  hjulpne. 

Er  Planen,  dens  kunstneriske  Udarbejdelse  da  absolut  uundværlig  hertil? 
Jeg  mener  det  ikke.  Der  findes  f.  Eks.  paa  Boulevarden  en  Bygning,  hvis  Fa¬ 
cade  er  saa  skøn  som  nogen  og  vilde  være  en  Pryd  for  enhver  Hovedstad. 
Hvem  tænker  paa,  at  den  egentlig  kun  er  et  »Skærmbrædt«  for  en  Plan,  ud¬ 
arbejdet  af  en  hel  anden  Bygmester  end  den  Architekt,  der  har  givet  Bygningen 
dens  fuldt  ud  kunstneriske  Præg?  Der  findes  en  anden  Facade  et  Sted  i  Bred¬ 
gade,  hvor  et  overmaade  skønt  Portparti  alene  vilde  kvalificere  den  til  en  Præmie, 
hvis  den  skulde  deltage  i  en  Konkurrence  som  den  foreliggende.  Enhver,  der 
har  Sans  for  sligt,  bliver  helt  varm  om  Hjertet  ved  at  finde  den;  thi  ligesom 
det  er  Tilfældet  f.  Eks.  i  Malerkunsten,  Digtekunsten  o.  s.  v.,  kan  man  glæde 
sig  ved  en  vellykket  Enkelthed,  selv  om  Helheden  svigter.  Er  der  nogen,  der 
tænker  paa,  at  ogsaa  denne  Facade  er  et  »Skærmbrædt«,  som  skjuler  over  en 
endda  temmelig  uheldig  Plan?  Og  gør  dette  i  Virkeligheden  det  allermindste  til 
Sagen  med  Hensyn  til  Byens  Fysiognomi? 

Det  oprindelige  Standpunkt  er  altsaa  godt  og  tydeligt.  Men  de  bedøm¬ 
mende  Architekter  have  villet  det  anderledes,  og  de  har  faaet  Kommunalbesty¬ 
relsens  egne  Dommere  til  at  tiltræde  deres  Opfattelse.  Saa  vidt  man  kan  for- 
staa  de  Udtalelser,  der  er  fremkomne  i  Architekterne  Mørk-Hansens  og  Rosens 
langtfra  udtømmende  og  tydelige  Indlæg,  og  saa  vidt  jeg  kan  fornemme  paa 
mundtlige  Udtalelser,  har  Planerne  rnaaske  endog  i  for  overvejende  Grad  været 
bestemmende.  Nu  vel,  en  Architekt  kan  ikke  se  helt  bort  herfra;  men  om  dette 
end  i  Almindelighed  er  forstaaeligt,  er  det  dog  ikke  korrekt  efter  det  Program, 
som  var  givet  fra  Fællesudvalget  til  kunstneriske  Formaals  Fremme.  Men  det 
kommer  da  nu  blot  an  paa  at  faa  klargjort,  hvad  der  forstaas  ved  en  god  Plan 
til  et  privat  Byggearbejde. 

En  lille  Digression  er  her  nødvendig.  De  akademiske  Architekters  Uddan¬ 
nelse  foregaar,  som  Gud  og  Hvermand  ved,  ved  Kunstakademiet.  De  lærer  her 
Architekturen  at  kende  gennem  de  mange  Faser,  den  har  undergaaet  i  Tidernes 
Løb.  Stilarterne  læres,  først  og  fremmest  de  antike  nogenlunde  grundigt,  der- 

næst  de  mest  fremherskende  af  de  andre  ret  overfladisk.  Mindre  fremtrædende 
Stilarter  og  Nuancer  forbigaas,  skøndt  de  i  og  for  sig  kunne  være  særdeles 
værdifulde.  Man  lærer  at  komponere.  Man  forløfter  sig  paa  de  vældigste  Op¬ 
gaver,  paa  Projekter,  som  det  vil  falde  i  de  allerfærrestes  Lod  at  komme  i  Lag 
med  i  Livet.  Der  er  Universiteter,  Børser,  fyrstelige  Residensslotte,  Odeon’er, 
Bazarer  o.  s.  v.  o.  s.  v.  Og  alt  dette  kan  være  meget  godt.  Det  er  klart,  at 
det  er  disse  monumentale  Opgaver,  der  give  talentfulde  Elever  mest  Luft  under 
Vingerne;  det  er  ved  at  tumle  med  dem,  at  Kunstens  høje  Ideer  udvikles  og 
læres.  Men  saa  vist  som  det  vil  falde  i  det  overvejende  Antal  Architekters  Lod 
mest  at  skulle  tilbringe  deres  Liv  med  mere  dagligdags  Opgaver,  og  saa  vist 
som  det  ikke  er  tilstrækkeligt,  at  Kunstakademiet  viser  sin  Imødekommen  her 
overfor  ved  ogsaa  at  give  Eleverne  mindre  Nødder  at  knække,  saasom  Landsby¬ 
kirker,  Hoteller,  Villaer  (dog  helst  for  Rigmænd),  —  af  lige  saa  stor  Sandhed 
er  det,  at  Kunstakademiets  Undervisning  aldrig  imødekommer  Livets  praktiske 
Krav  ved  at  stille  den  naturlige  Opgave :  at  tegne  et  almindeligt,  borgerligt  Hus. 
Hvis  man  indlod  sig  herpaa,  vilde  baade  Lærere  og  Elever  føle,  at  det  at  pro¬ 
jektere  en  saadan  Bygning  paa  en  bestemt,  given  Byggegrund  af  en  uheldig  og 
uregelmæssig  Form,  med  Kælder,  Stueetage  med  Butiker  og  store  Vinduer,  med 
4  Etager  og  Kvist,  med  nogenlunde  samme  Etagehøjde  over  det  hele  og  med 
i  alt  Fald  en  vis  Hensyntagen  til  Byggelovens  Fordringer,  er  noget  ganske 
andet  end  at  tegne  et  idealt  Projekt  paa  en  Byggeplads  saa  omfangsrig  som 
hele  det  opspændte  Papir  paa  det  store  Tegnebrædt,  med  ubegrænset  Frihed  til 
at  indskrænke  Etagernes  Antal  til,  hvad  man  synes  er  kunstnerisk  forsvarligt  og 
gøre  deres  Højder  som  man  vil,  og  med  lige  saa  lidet  Hensyn  til  en  Byggelovs 
Fordringer,  som  hvis  man  skulde  anbringe  Kunstværket  midt  i  et  Maanelandskab. 
Dette  bør  Kunstakademiet  optage  mellem  sine  Prøver.  Den  Statsanstalt,  der  bl.  a. 
har  den  vigtige  Opgave  at  lægge  Grunden  for  Architekturens  Udvikling  her¬ 
hjemme,  gør  i  Virkeligheden  ud  over  det  rent  skolemæssige-ideelle  saare  lidet 
for  Bygningskunsten.  Den  lægger  ikke  sin  store  Autoritet  i  Vægtskaalen  for  at 
dæmme  op  for  den  Udvikling  af  »Architekter«,  der  foregaar  fra  tekniske  Skoler 
eller  endogsaa  helt  udenom  disse,  den  gør  intet  for  at  skaffe  sine  egne,  akade¬ 
misk  uddannede  Myndlinge  en  jus  practicandi,  som  skulde  være  dem  alene  for¬ 
beholdt,  den  drager  ikke  de  i  deres  Kald  vaklende  unge  Spirer  til  sig  ved  at 
vise  dem  Architekturens  nøje  Forbindelse  med  det  praktiske  Liv,  men  skræmmer 
dem  snarere  blot  bort  ved  en  alt  for  abstrakt  Undervisning.  Den  synes  at  be¬ 
tragte  almindelige,  borgerlige  Bygninger  som  »Gadens  Børn«,  som  den  er  for 
fornem  til  at  have  med  at  gøre.  Og  dog  er  det  indlysende,  at  Kunstakademiet 
maa  slaa  ind  paa  en  friskere  Kurs  for  at  bevare  den  det  tilkommende  Supremati 
over  for  Nutidens  mange  ilfærdige  Brydninger.  Vi  se  jo  nu,  hvorledes  det  lærde 
Skolevæsen  maa  omordnes  for  at  imødekomme  de  Krav,  der  først  og  fremmest 
stilles  i  Livet,  med  Opgiven  af  alt,  som  kun  er  i  Vejen  for,  at  dette  kan  ud¬ 
folde  sig  frit  og  selvstændigt.  Vi  se,  hvorledes  der  i  det  juridiske  Studium  ved 
Universitetet  er  en  tilsvarende,  fornuftmæssig  Bestræbelse  til  Stede.  Men  vi  se 
endnu  intet  tilsvarende  foregaa  ved  vort  Kunstakademi  og  dets  Uddannelse  af  de 
Elever,  der  fremfor  nogen  anden  skal  træde  ind  i  det  praktiske  Liv:  Archi- 
tekterne. 

Derved  fremkommer  der  et  ganske  særegent  Begreb,  som  hedder  det  aka¬ 
demiske  og  en  ganske  særegen  Kunstopfattelse,  som  hedder  den  akademiske. 
Men  i  Livets  almindelige  Kunstopfattelse  holder  den  ikke  altid  Stik.  Thi  den 
kan  det  ikke. 

Naar  man  nu  —  efter  denne  Digression  —  atter  kommer  tilbage  til  Spørgs- 
maalet:  hvad  forstaas  der  ved  en  god  Plan  til  en  almindelig  borgerlig  Bygning? 
og  sætter  det  i  Forbindelse  med  den  afholdte  Konkurrence,  da  er  dette  et  Spørgs- 
maal,  som  det  vil  være  af  største  Interesse  at  faa  klaret.  Thi  naar  denne  Kon¬ 
kurrence  efter  Kommunalbestyrelsens  Ønske  skal  gentages  endnu  i  alt  Fald  fire 
Gange,  er  det  et  Principspørgsmaal  af  blivende  Værd,  for  saa  vidt  det  ogsaa 
senere  skal  være  Tilfældet,  at  Programmets  Bestemmelse  forvandles.  Og  her 
møder  os  da  straks  i  første  Aargangs  Afgørelse  den  Ejendommelighed,  at  af  de 
fire  akademiske  Architekter,  der  har  fungeret  som  Dommere,  er  den  ene  ansat 
som  Professor  i  Architektur  ved  Kunstakademiet,  den  anden  som  Lærer  i  do. 
ved  do.,  den  tredie  i  en  vis  Forbindelse  med  dette  som  Foredragsholder  og  for 
øvrigt  kun  beskæftiget  i  stor  Maalestok  med  kommunale  Byggeforetagender. 
Ingen  af  dem  har,  som  bekendt,  i  nogen  nævneværdig  Grad  beskæftiget  sig 
med  almindeligt,  borgerligt  Byggeri  og  vistnok  aldrig  planlagt  en  almindelig  Be¬ 
boelsesbygning  fra  Grunden  af.  Den  fjerde  Dommer  er  Architekt  Rosen,  der  ej 
heller,  saa  vidt  vides,  har  haft  noget  med  kjøbenhavnsk  Byggeri  at  gøre  ud  over 
det,  at  han  har  givet  Tegning  til  en  af  de  »Borge«,  hvorover  han  meget 
skæmtefuldt  og  morsomt  raillerer  i  sit  Indlæg.  Desværre  savner  man  nu  den 
officielle  Motivering,  som  havde  været  fuldt  oplysende.  Men  efter  Komiteens 
Sammensætning,  efter  mundtlige  Bemærkninger  om  Motiverne  og  efter  Architekt 
Rosens  rent  almindelige  og  vage  Udtalelse  om,  »at  der  til  en  kunstnerisk  Løs¬ 
ning  af  et  Byggeforetagende  hører:  i)  En  saavel  i '  praktisk  som  kunstnerisk 
Henseende  god  Plan  med  tilhørende  Snit  samt  2)  en  god  Facade«,  er  det  ikke 
vanskeligt  at  slutte,  at  der  ved  en  god  Plan  skal  forstaas  en  akademisk  Plan. 
En  akademisk  Plan  er  en  saadan,  hvor  Linierne  løber  lige  igennem  og  del¬ 
ingen  Fremspring  er  til  Trapper  o.  h,  —  en  saadan,  der  er  uberørt  af  Byggelov 
og  andre  Viderværdigheder  —  en  saadan,  som  Schioldanns  Stiftelse  har. 

Ja,  —  en  saadan  kan  man  i  visse  Tilfælde  være  saa  lykkelig  at  kunne 
frembringe.  Er  en  Byggegrund  rektangulær  og  smal,  saa  at  Udbygninger  for¬ 
byder  sig  af  sig  selv,  ligger  den  lige  for  Haanden  og  er  velkommen.  Enhver 
omsigtsfuld  Architekt  søger  selvfølgeligt  at  simplificere  Løsningen,  saa  at  Skæv¬ 
heder  og  Fremspring  undgaas,  naar  han  ikke  ved  netop  at  have  dem  med  kan 
frembringe  noget  godt.  En  Plan  som  den  af  et  Bygningskompleks  paa  Blaa- 
gaardsplads,  med  mange  unødvendige  Ud-  og  Indkrængninger,  er  utaalelig;  den 
gør  Indtryk  af,  at  dens  Ophavsmand  snarest  har  villet  vise  sin  Færdighed  og 
Rutine  i  rigtigt  at  tumle  med  Byggeloven.  Men  har  jeg  Valget  mellem  at  kunne 
frembringe  en  Plan  lige  ud  ad  Vejen  og  en  med  Fremspring,  er  jeg  ikke  saa 
doktrinær  at  mene,  at  den  første  ubetinget  er  den  bedste.  Fremkommer  der  ved 
en  Plan  af  første  Slags  Værelser  i  en  to  Værelsers  Lejlighed,  der  som  i  Schiol¬ 
danns  Stiftelse  har  den  uheldige  Form  at  være  409"  brede  og  903"  dybe, 
foretrækker  jeg  ubetinget  en  Plan  af  den  anden  Slags,  der  som  i  et  andet  Kon¬ 
kurrenceprojekt,  nemlig  Urtekræmmerstiftelsen  (»Arch.«,  1901,  Nr.  24)  giver 

— -  308  — 


Værelser  af  en  behagelig  og  vel  afrundet  Form,  tilmed  naar  Fremspringene  paa 
Gaardsiden  er  saa  nydeligt  og  kunstnerisk  behandlede  som  her  og  forhøjer  Fa¬ 
cadens  Værdi.  Jeg  har  for  mig  liggende  en  smuk  og  akademisk  overmaade  til¬ 
talende  Plan  med  udmærkede  Lejligheder  og  en  herlig,  regelmæssig  Gaard.  Men 
naar  jeg  ser,  at  der  i  en  Lejlighed  fra  Køkkenet  kun  er  Forbindelse  med  Køk¬ 
kentrappen  gennem  en  mørk  Korridor  forbi  alle  Soveværelserne,  ca.  40  Al.  lang, 
ønsker  jeg  paa  Husmoderens  Vegne,  at  Architekten  havde  givet  »det  akademi¬ 
ske«  en  god  Dag  og  lavet  en  Køkkentrappe  lige  ved  Køkkenet,  selv  om  den 
havde  sprunget  frem  i  Gaarden.  Og  jeg  har  endvidere  foran  mig  liggende  en 
Tegning  af  et  andet  Byggeforetagende,  hvis  Facade  er  en  af  de  yndefuldeste, 
jeg  kender  her  i  Byen,  og  paa  en  frisk  og  naturlig  Maade  er  afpasset  efter  det 
Terræn,  hvor  den  udfolder  sig.  Og  jeg  tænker  uvilkaarligt  paa,  at  det  eventuelt 
ved  en  Konkurrence  vilde  være  Synd  og  Skam  ikke  at  betragte  den  som  selv¬ 
skreven  til  en  Præmie,  selv  om  det  maa  indrømmes,  at  Hovedtrapperne  efter 
Planen  at  dømme  næppe  vilde  staa  for  Architekt  Rosens  Kritik,  og  selv  om 
man  i  nogle  Lejligheder  har  Klosettet  beliggende  ret  uheldigt  i  Hovedentréen,  del¬ 
er  af  en  skæv  og  grim  Form,  og  selv  om  Klosetterne  i  nogle  andre  Lejligheder 
er  saa  mærkeligt  beliggende  bag  Køkkentrapperne,  at  man  ikke  forstaar,  at  en 
altid  mellemfornøjet  Sundhedskommission  har  tilladt  dem,  og  selv  om  de  to  Væ¬ 
relser  i  herskabelige  syv  Værelsers  Lejligheder  er  meget  uheldige  ved  deres  skæve 
Form,  og  selv  om  Gaardfacaderne  gaar  frem  og  tilbage,  frem  og  tilbage. 

Bedømmelsen  er  nu  faldet  for  første  Gang  og  Præmier  i  anden  og  tredie 
Klasse  tilkendt  to  Architekter,  der,  som  Architekt  Rosen  meget  pompøst  siger, 
har  opnaaet  »den  Udmærkelse,  det  maa  siges  at  være,  at  blive  udkaaret  [til  hvad?] 
af  sin  Bys  og  sin  Stands  dertil  udvalgte  Mænd«.  De  øvrige  faa  da  trøste  sig 
ved,  at  er  de  ikke  faldne  i  Architekt  Rosens  Smag,  saa  er  den  jo  heller  ikke 
ufejlbarlig,  og  endvidere  uegennyttigt  glæde  sig  over,  at  de  indirekte  har  været 
med  at  sætte  Kommunalbestyrelsen  i  den  behagelige  Situation  samtidigt  at  vise 
sit  velvillige,  kunstneriske  Sindelag  og  at  bringe  nogle  Penge  tilbage  til  Kommu¬ 
nens  Kasse.  I  fjerde  Klasse,  Gruppe  af  Arbejderboliger,  faldt  ingen  Præmier; 
det  fortjener  dog  at  bemærkes,  at  med  lidt  god  Vilje  kunde  her  have  været 
Anledning  til  med  Tak  at  yde  Architekt  Bøttger  Byens  Anerkendelse  for  det 
ihærdige  og  trofaste  Arbejde,  han  i  mere  end  en  Menneskealder  fremfor  nogen 
har  præsteret  i  denne  vigtige  Sag,  og  for  hvilket  han  paa  den  franske  Verdens¬ 
udstilling  i  Aar  1900  hædredes  med  Guldmedaille. 

Og  i  første  Klasse,  Beboelsesbygninger  med  større  Lejligheder - ja, 

der  maa  jeg  gaa  til  Bekendelse  og  indrømme,  at  bl.  a.  jeg  selv  har  stillet  til 
Konkurrence  med  et  Arbejde,  som  findes  gengivet  i  »Architekten«,  Nr.  26  for 
27.  Marts.  Jeg  er  forberedt  paa  at  møde  al  den  personlige  Kritik,  der  sikkert 
vil  ramme  mig  efter  denne  Afsløring  i  Forbindelse  med  alt  ovenstaaende.  Men 
jeg  devoverer  mig;  thi  jeg  har  jo  nu  engang  taget  mine  »Vovehals-Bukser«  paa. 
Og  jeg  maa  endyderligere  tilstaa,  at  indtil  jeg  hører  nærmere  fra  Bedømmelses¬ 
komiteen,  er  j-eg  sandeligt  naiv  nok  til  ikke  at  kunne  fatte  den  fine  Distinktion 
mellem  de  præmierede  Projekters  Fortjenester  og  min  egen  Uværdighed,  idet 
jeg  mener,  at  ogsaa  mine  »Facader  bære  Vidnesbyrd  om  kunstneriske  Bestræ¬ 
belser«. 


Men  hvad  vil  nu  Følgerne  først  og  fremmest  blive  af  denne  første  Episode? 
Ja,  egentlig  er  det  ikke  helt  lysteligt  at  tænke  paa;  thi  der  kan  virkelig  være 
Fare  for,  at  de  gode  Hensigter,  som  Kommunalbestyrelsen  har  haft  med  sin 
smukke  Ide,  løber  ud  i  Sandet.  Og  det  vilde  være  Synd,  da  Tanken  er  saa 
sund  og  hviler  paa  en  varm  Interesse  for  vor  Hovedstads  Fysiognomi.  For  Ar- 
chitekters  Vedkommende  vil  det  rimeligvis  være,  at  de  foretrække  at  holde  sig 
helt  borte  fra  den  Art  Konkurrencer  i  Fremtiden.  I  og  for  sig  vilde  det  ogsaa 
være  det  rimeligste,  at  hele  Fremgangsmaaden  ordnedes  paa  en  anden  Maade, 
saa  at  man  ikke  skulde  anmelde  sig  selv  og  tillige  præstere  et  meningsløst 
Tegnearbejde,  hvorimod  det  burde  være  Bedømmelseskomiteens  Opgave  blandt 
alle  i  det  sidste  Aar  med  Bygningsattest  fuldførte  Bygninger  at  udfinde  de  bedste, 
idet  den  tillige  offentliggjorde  sin  Motivering.  Men  en  langt,  langt  vigtigere 
Virkning  kan  allerede  dette  første  Forsøg  have.  Og  det  er  den  moralske  Ind¬ 
flydelse  paa  Bygherrerne.  Thi  det  nytter  ikke  at  nægte  det:  det  er  dog  i  sidste 
Instans  dem,  der  skal  opmuntres  til  at  yde  noget  godt  til  Byens  Fysiognomi. 
Lad  Architekterne  faa  Præmie  eller  ej,  blive  glade  eller  blive  misfornøjede;  det 
kommer  man  nok  ud  over,  og  en  skarp  Kritik  eller  et  tabt  Slag  for  den  enkelte 
har  intet  at  sige,  naar  det  gælder  hele  Samfundet.  Men  naar  Bygherrerne  ser, 
at  der  ikke  ydes  dem  nogen  Anerkendelse  for  de  Ofre,  som  deres  Raadgivere  har 
faaet  dem  til,  naar  de  ser  deres  Architekter  blive  ganske  og  aldeles  desavouerede 
og  helt  i  Tavshed  lagte  ad  acta  —  ja,  da  indtræder  der  ganske  naturligt  en 
Reaktion,  og  hvis  de  en  anden  Gang  vil  bygge,  tager  de  sig  maaske  i  Agt  for 
at  gøre  den  mindste  Smule  ud  over  det  strengt  nødvendige ;  thi  hvorfor  skal  de 
egentlig  gøre  det? 

Kommunalbestyrelsen  har  ment  det  saa  godt  med  sit  Forslag;  den  Skrivelse 
af  27.  Februar  1902,  som  ovenfor  er  gengivet,  vidner  om  en  fin  Forstaaelse  af 
Byens  Tarv.  Det  er  selvfølgeligt  ogsaa  hævet  over  enhver  Tvivl,  at  Architek¬ 
terne  i  Bedømmelsen  har  handlet  samvittighedsfuldt  efter  deres  Overbevisning 
om,  hvad  der  var  det  rigtige.  Men  hvad  jeg  her  har  søgt  at  ville  paavise  er 
det,  at  deres  Mening  ikke  er  den  rette ;  og  paa  dette  Skær  bør  en  retfærdig  Sag 
ikke  strande.  Lad  de  forskellige  Opfattelser  komme  til  Orde  i  »Architekten«, 
saa  at  Konkurrencens  Formaal  og  Betydning  bliver  tydeligt  belyste  fra  alle  Sider; 
med  det  samme  vil  vi  da  maaske  kunne  faa  Klaring  paa  det  vigtige  Spørgsmaal: 
hvad  der  forstaas  ved  en  god  Plan.  Diskussion  om  Principer  er  saare  gavnlig, 
selv  om  maaske  En  og  Anden  kunde  finde  paa  at  være  mindre  tilfreds  med,  at 
der  netop  fra  hans  Virkekreds  fremdroges  de  Eksempler,  som  i  Sagens  Interesse 
nødvendigvis  maa  fremdrages.  Thi  først  og  fremmest  gælder  det  i  denne  Sag 
som  i  alt  andet  at  gaa  udenom  alle  Talemaader  og  skaffe  det  tilveje,  som  fore¬ 
løbigt  ganske  mangler:  Klarhed.  EUGeN  Jørgensen. 


DEN  KOMMUNALE  PRÆMIEKONKURRENCE. 

Undertegnede,  der  hverken  har  været  Dommer  eller  Konkurrent,  ej  heller 
gør  sig  Haab  om  at  blive  nogen  af  Delene,  altsaa  maa  siges  at  være  fuld¬ 
stændig  menig,  neutral  og  uvildig,  udbeder  mig  Tilladelse  til  at  fremsætte  et 

Par  Bemærkninger  i  Anledning  af  og  som  Supplement  til  Architekt  Rosens  Ar¬ 
tikel  i  »Architekten«  Nr.  25. 

Da  Redaktionens  Ønske  om  at  se  offentliggjort  de  Motiver,  der  har  ledet 
til  Afgørelsen  af  Konkurrencen,  ikke  lader  til  at  blive  imødekommet  af  d’Hrr. 
Dommere,  har  jeg  i  min  Enfoldighed  og  med  de  Antydninger,  der  findes  i  Archi¬ 
tekt  Rosens  Artikel  forsøgt  at  udfinde  disse  Motiver. 

Hovedfordringen  lyder  i  al  sin  Originalitet  saaledes:  1)  »en  saavel  i  prak¬ 
tisk  som  i  kunstnerisk  Henseende  god  Plan«  og  2)  »en  god  Facade«.  Naar  man 
nu  betragter  den  præmierede  Stiftelse,  med  dens  pompøse  Ydre,  dens  statelige 
Midteparti,  Endepartier,  Midteparti  paa  Midteparti  og  Midtepartier  paa  Ende¬ 
partier,  da  er  man  straks  paa  det  Rene  med,  at  det  virkeligt  er  en  Kunst  at  faa 
et  Hus  med  2 -Værelsers  Lejligheder  til  at  ligge  bag  en  saa  kunstnerisk  Facade, 
og  at  en  til  Grund  for  et  saadant  Hus  liggende  Plan  i  Sandhed  maa  betegnes 
som  en  baade  praktisk  og  kunstnerisk  udpønsket  Plan.  Og  naar  det,  som  Hr.  R. 
siger,  er  en  »uafviselig  Fordring,  at  Hovedtrappen  er  behandlet  med  Omhu«  — 
hvor  meget  større  er  da  ikke  Fortjenesten,  naar  der  i  Huset  er  ikke  mindre  end 
7  Hovedtrapper,  der  forhaabentligt  alle  er  behandlede  med  Omhu. 

Og  vender  vi  os  til  det  andet  laurbærkronede  Projekt,  Hotel  Bristol,  da 
maa  man  sandeligt  beundre  den  Smidighed,  hvormed  det  Hele  er  arrangeret. 
Oprindeligt  bestemt  for  et  andet  Formaal,  altsaa  med  en  helt  anden  Plan,  som 
til  at  begynde  med  vel  har  bestemt  Facadens  Anordning,  fremtræder  det  nu  som 
Hotel,  men  Facaden  er  den  samme.  Saa  erhverves  der  et  Nabohjørne:  værs’- 
artig,  saa  sætter  vi  en  Ende  til,  og  ved  Hjælp  af  et  Kompleks  af  Kviste  og 
Gavle  med  Krøller  bringer  man  det  til  at  se  ud  som  en  uskyldig  Spas,  at  Hjør¬ 
net  ei  senere  tilsat.  Med  et  tungsindigt  udseende  Taarn  sættes  Toppen  paa 
Kransekagen;  Kunstneren  har  sikkert  i  det  Ydre  villet  udtrykke,  at  Taarnet 
egentlig  er  beklemt  over  Situationen  og  hellere  end  gærne  vilde  gaa  ned  med 
Elevatoren  en  Dag,  naar  Opsynsmanden  vender  Ryggen  til.  Det  er  sikkert  ogsaa 
af  den  Grund,  at  Taarnet  er  lagt  skævt  for  Facaden,  hvorved  det  paa  en  fin 
Maade  antydes,  at  Taarnet  ikke  skal  opfattes  som  hørende  til  Familien.  —  Hoved- 
trappen,  som  skal  »behandles  med  særlig  Omhu«,  er  næsten  lige  saa  rummelig 
som  en  almindelig,  borgerlig,  kjøbenhavnsk  Hovedtrappe  og  adskiller  sig  saaledes 
paa  en  original  Maade  fra  andre  moderne  Hoteltrapper.  —  —  — 

Ovenstaaende  Betragtning  har  jeg  ikke  villet  forholde  Offentligheden,  især 
foidi  jeg  og  flere  andre  menige  Architekter  fandt,  at  Hr.  Rosens  Artikel  trængte 
til  et  Supplement,  for  at  man  ved  fremtidige  Konkurrencer  kunde  have  en  Slags 
Rettesnor,  og  jeg  vil  derfor  korteligt  sammendrage  Resultaterne  af  min  Tænkning 
i  følgende  »Theses«  : 

1)  Den  saavel  praktiske  som  kunstneriske  Plan  behøver  ikke  at  staa  i  nogen 
inderlig  Forbindelse  med  den  kunstneriske  Facade. 

2)  Der  bør  være  saa  mange  Midte-  og  Endepartier  som  muligt. 

3)  Hovedtrapperne,  der  helst  maa  have  skæve  Trin,  skal  behandles  med 
særlig  Omhu. 


K.  V. 


KONKURRENCE  OM  EN  BANKBYGNING  I  FREDERIKSHAVN. 


a  jeg  af  den  ærede  Redaktions  Bemærkning  (sidste  Punktum)  til  min  lille 


LJ  Opsats  i  »Architekten«,  Nr.  28  vedrørende  ovennævnte  Konkurrence  ser, 
at  i  hvert  Fald  Redaktionen  maa  have  misforstaaet  mig  og  ydermere  har  opstillet 
et  Regnestykke,  der  ikke  stemmer  med  Architektforeningens  Pristarif,  tillader  jeg 
mig  at  gøre  opmærksom  paa  den  formentlig  af  Redaktionen  gjorte  Fejlregning. 

Ved  Beregningen  af  Architekthonoraret,  800  Kr.,  har  jeg  kun  talt  om  Vær¬ 
dien  for  Konkurrencetegningerne.  Saafremt  alle  nødvendige  Tegninger,  Beskri¬ 
velser  o.  s.  v.  —  uden  Tilsyn  —  skal  leveres,  vil  Architekthonoraret  selvfølgelig 
langt  overskride  de  800  Kr.  (Pristariffen  opgiver  ikke  nogen  nøjagtig  Sum  for 
dette  specielle  Tilfælde). 

Endvidere  maa  bemærkes,  at  den  af  Redaktionen  nævnte  Sum,  175°  Kr-> 
svarer  til  et  Arbejde  af  Værdi  45,000  Kr.  under  iste  Klasse,  men  jeg  tror  ikke 
nogen  Architekt  vil  regne  en  Bankbygning  som  henhørende  under  iste  Kl.,  den 
hører  sikkert  under  2den  eller  maaske  3 die  Kl.  efter  Udstyrelsen.  Saaledes  vil 
det  fulde  Architekthonorar  med  Tilsyn  etc.  efter  Pristariffen  blive  2200  Kr.  eller 
rnulig  2425  Kr.  plus  Tillæg  for  Inventariet.  N. 


FRA  PROVINSERNE. 


Si.  Josephs- Ordenens  Sygehus  i  Esbjerg  vil  i  Løbet  af  Sommeren  blive  opført 
paa  en  til  dette  Brug  erhvervet  Grund  paa  Nørregade.  1  egningerne  til  Byg¬ 
ningen,  der  faar  4  Etager  og  er  indrettet  med  Længdekorridorer,  er  udført  af 
Architekt  Jensen-Wærum,  Randers.  Sygehuset  skal  være  færdigt  til  at  tages  i 
Brug  næste  Sommer. 


Til  Alderdomshjemmet  i  Nakskov  er  Grundstenen  bleven  nedlagt  den  1.  April. 
Bygningen,  der  er  bestemt  til  at  rumme  50  Personer,  opføres  efter  Tegninger 
af  Architekt  Glahn,  Nykøbing  p.  F. 

Gobelinerne  paa  Frederiksborg.  Det  første  af  de  til  Udsmykning  af  Riddersalen 
bestemte  Gobeliner  er  i  disse  Dage  af  Frøkenerne  Constantin-Hansen  og  Bindes- 
bøll  blevet  afleveret  til  Nationalmuseet  paa  Frederiksborg  Slot.  Der  vil  hcngaa 
ca.  20  Aar,  før  alle  Riddersalens  Gobeliner  bliver  færdige,  og  de  vil  koste  om¬ 
trent  500,000  Kr. 

¥ 

Store  Ombygninger  og  elektrisk  Sporvogn  i  Aarhus.  Efter  hvad  Aarhusbladene 
meddeler  paatænkes  det  at  opkøbe  hele  den  ene  Side  af  GI.  Guldsmedgade  og 
ombygge  denne,  saaledes  at  Gaden  bliver  bredere  og  kan  faa  Plads  til  elektrisk 
Sporvogn.  Omkostningerne  ved  denne  Udvidelse  antages  at  ville  beløbe  sig  til 
ca.  1/2  Million  Kroner. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

B  Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  j.  Telf.  4525. 

Trykt  lios  Nielsen  &  Lydiche. 

SITUATIONSPLAN. 


En  Fjerdingvej  fra  Silkeborg,  paa  et  Terræn,  der  skraaner  20  Fod  ned  mod 
Vejl  Sø  og  er  omgivet  af  store  Granskove,  har  »Nationalforeningen  til 
Tuberkulosens  Bekæmpelse«  opført  sit  første  store  Brystsygesanatorium.  Belig¬ 
genheden  er  fortrinlig,  og  der  haves  fra  Vinduerne  og  fra  Parkanlæget  en  hen¬ 
rivende  Udsigt  over  de  smukke  Himmelbjærgsøer.  Selve  Grunden  er  tør  og 
sandet,  ogsaa  Søens  Bund  bestaar  af  fint,  hvidt  Sand,  og  fra  en  artesisk  Brønd 
forsynes  Anstalten  med  klart  og  godt  Drikkevand. 

Sanatoriet  ved  Silkeborg  er  udelukkende  bestemt  for  Mænd.  Der  findes 
ialt  122  Senge,  og  hele  Anlæget  vil,  naar  det  staar  fuldt  færdigt,  koste  ca. 
3000  Kr.  pr.  Seng.  Til  Sammenligning  skal  her  kun  anføres,  at  Boserup  Sana¬ 
torium  har  kostet  ca.  6000  Kr.  pr.  Seng,  Vejlefjords  Sanatorium  ca.  7000  Kr., 
og  at  enkelte  tyske  Sanatorier,  f.  Eks.  Beelitz  ved  Berlin,  naar  op  til  en  Pris  af 
ca.  16000  Kr.  pr.  Seng.  Man  vil  da  kunne  forstaa,  at  Prisspørgsmaalet  har 
spillet  en  umaadelig  Rolle  ved  Projektets  Udarbejdelse,  og  dette  Spørgsmaal  har 

SNIT  AF  HOVEDBYGNING. 


her  saa  meget  større  Betydning,  som  Sanatoriet  opføres  for  og  skal  drives  hoved¬ 
sagentlig  for  private  Midler. 

Med  Flensyn  til  selve  Bygningsforholdene  er  der  nogen  Uenighed  om,  hvor¬ 
vidt  et  saadant  Sanatorium  bør  opføres  efter  det  for  Hospitalsbygninger  saa  højt 
priste  Pavillonsystem,  eller  om  Bloksystemet  kan  antages  fuldt  tilfredsstillende. 
Pavillonsystemet,  der  ved  almindeligt  Hospitalsbrug,  hvor  det  gælder  om  at  holde 
de  forskellige  Grupper  af  Sygdomme  strengt  isolerede  fra  hverandre,  har  sine 
uendeligt  store  Fordele,  som  næppe  kan  opnaas  ved  nogen  anden  Bygningsform, 
har  den  i  praktisk  Henseende  mindre  behagelige  Egenskab,  at  det  er  dyrt.  Paa 
et  Sanatorium,  hvor  alle  Patienter  væsentligt  lider  af  samme  Sygdom,  og  hvor 
Isolationen  spiller  mindre  Rolle,  vil  Bygninger  efter  Bloksystemet  vise  sig  fuldt 
ud  formaalstj enlige.  Den  største  Afstand,  hvor  Smitstoffet  direkte  kan  spredes 
ved  den  brystsyges  Hoste  —  den  saakaldte  Draabeinfektion  —  kan  paa  Grundlag 
af  talrige  Forsøg  sættes  til  ca.  i1/2  Meter,  og  de  Pladsforhold,  som  er  nødven¬ 
dige  til  Undgaaelse  af  direkte  Smitte,  kan  lige  saa  godt  skaffes  til  Veje  i  en 
samlet  Bygning  som  i  de  adskilte  Pavilloner.  Hvad  der  ved  et  Sanatorium  taler 
direkte  for  Bloksystemet  er,  at  Lægeadministrationen  skal  udøves  af  en  enkelt 


-  3M  - 


Overlæge,  som  skal  følge  hver  Patient  til  de  mindste  Detailler,  og  denne  Kon¬ 
trol  gøres  højst  vanskelig,  hvor  Pavillonsystemet  anvendes.  Man  vil  i  den  efter¬ 
følgende  Beskrivelse  af  de  enkelte  Bygningers  indre  Fordeling  lægge  Mærke  til, 
at  der  overalt  er  taget  Hensyn  til,  at  Lægen  med  Lethed  kan  udøve  den  nød¬ 
vendige  og  stadige  Kontrol  med  Patienterne. 

Hele  Bygningskomplekset  omfatter  selve  Sanatoricbygningen  med  dertil  knyt¬ 
tede  Liggehaller,  en  Økonomibygning  med  tilhørende  Dampskorsten,  en  Over¬ 
lægebolig  og  flere  Smaabygninger,  der  benyttes  til  Stald  for  Forsøgsdyr,  til 
Værkstedslokaler  etc. 

Selve  Hovedbygningen  omfatter  Kælder,  Stue,  iste  og  2den  Etage  samt  Tag¬ 
etage.  I  Kælderetagen  findes  Kokkenerne,  Viktualierum,  Opvask  o.  s.  v.,  og  i 
Niveau  hermed  en  Køkkengaard  med  et  Halvtag  i  Bølgeblik.  I  fire  store  Damp¬ 
kogekar  koges  Maden,  medens  al  Stegning  foregaar  ved  et  mægtigt  Gaskomfur 
i  Midten  af  Varmtkøkkenerne.  1  Smørrebrødskøkkenet  er  der  af  Renligheds- 

hensyn  anvendt  Marmorplader  paa  Bordene,  og  her  som  i  de  andre  Køkkener 
er  der  Flisegulv.  For  at  undgaa  Gener  fra  Madosen  er  der  fra  alle  Køkkenrum 
og  Anretteværelser  etableret  en  meget  kraftig  Udsugning.  En  dobbelt  Elevator 
tjener  til  at  befordre  Maden  fra  Køkkenet  op  til  Anretteværelset  i  Stuen.  Til 
at  holde  Maden  varm  findes  et  stort  Varmeskab  af  nyeste  Konstruktion,  medens 
der  til  Opbevaring  af  Mælk,  Kød  og  andre  letfordærvelige  Varer  er  indrettet 
særlige  Kølekældere.  Kælderetagen  rummer  tillige  Badeanstalt  med  Kar-  og 
Brusebade  af  bedste  Konstruktion  og  med  et  særligt  Værelse  for  Lægen,  der 
dirigerer  Douchen.  Endvidere  findes  der  W.  C.  for  Køkkenpersonalet,  Mørke¬ 
kammer  til  fotografisk  Brug,  Lægernes  Laboratorium,  Garderobe  for  Liggetøj  med 
særlig  Tørrestue,  W.  C.  og  Haandvask  ved  Garderoben,  samt  Thekøkken  med 
Elevator  til  alle  Etager.  I  et  særligt,  hvælvet  Rum  under  Jorden  er  Spytkoge- 
kedlen  anbragt.  Medens  man  i  andre  Sanatorier,  baade  her  og  i  Udlandet,  i 
Spande  transporterer  det  smittefarlige  Spyt  fra  Skyllerummene,  hvor  Patienterne 
selv  renser  deres  Spyttekrus,  til  Desinfektionskedlen  - —  en  Transport,  hvorved 
Indholdet  let  kan  spildes  paa  Trapper  og  Gange  — ,  er  der  her  indført  den  For¬ 
bedring,  at  der  fra  hver  Vandkumme  i  Skyllerummet  er  ført  Rør  direkte  ned  til 

Kedlens  Bund.  Kedlen,  som  rummer  ca.  500  Potter,  er  ved  et  automatisk  vir¬ 
kende  Apparat  indrettet  saaledes,  at  det  ved  Bunden  indførte  Spyt  i  Løbet  af 
24  Timer  passerer  Kedlen.  Under  sin  Passage  her  holdes  det  ophedet  ved  Damp, 
saa  at  enhver  Smittekim  er  dræbt,  naar  det  fra  Kedlens  Overflade  føres  ind  i 
Afløbsrorene,  der  staar  i  Forbindelse  med  en  Septic-tank.  Kælderen  rummer  i 
øvrigt  et  Par  Smaalejligheder  for  underordnede  Funktionærer,  en  Folkespisestue, 
Karlekamre  o.  s.  v.  Fra  Kælderen  fører  en  underjordisk  Tunnel  til  Økonomi¬ 
bygningen.  Gennem  denne  Tunnel  gaar  tillige  alle  Damprør  og  Ledninger. 

Træder  man  gennem  Nordsidens  Hoveddør  ind  i  Sanatoriets  Stueetage, 
kommer  man  først  ind  i  en  Forstue  og  derfra  ind  i  den  store  Hal,  som  er  be¬ 
stemt  til  Ophold  for  Patienterne  før  Maaltiderne.  Hallen  er  i  aaben  Forbindelse 
med  den  store  Trappe,  og  Patienterne  er  derved  under  stadig  Kontrol  al  Opsynet. 
Fra  Forstuen  er  der  Adgang  til  Toiletter  og  Garderobe,  og  Højden  af  disse  Rum 
er  delt  saaledes,  at  der  fra  Hovedtrappens  første  Repos  er  Adgang  til  endnu  to 

Garderober.  Saavel  i  Toiletter  som  i  Garderober  er  Gulvet  udført  i  Terrazzo. 
I  Hallen  er  der  Bjælkeloft  med  stærke  Farver,  paa  Væggene  højt  Panel.  Varme¬ 
elementerne  er  anbragte  om  Hallens  fire  Stolper.  Møblementet  er  udført  i  Al¬ 
muestil.  Fra  Hallen  fører  store  Glasdøre  ud  til  Sydterrænet.  Den  staar  ligeledes 
i  Forbindelse  med  den  store  Spisesal,  der  rummer  130  Siddepladser  om  Bordene. 
Der  findes  tillige  en  mindre  Spisesal,  der  benyttes  af  Rekonvalescenter  eller  af 
Overlægen,  naar  han  har  Besøg  af  fremmede  Læger.  Ved  Siden  af  Spisesalen 
findes  et  stort  An  retteværelse.  Fra  alle  tre  Lokaler  fører  store  Ventilationsrør, 
hvorigennem  der  foregaar  en  kraftig  Udsugning.  Hallen  og  Spisesalen  belyses 
ved  store  Ringkroner  og  ved  Lampetter  paa  Væggene  og  Stolperne;  Belysningen 
er  elektrisk. 

Ved  den  anden  Side  af  Hallen  er  der  en  mindre  Sygeafdeling,  hvortil  Ad¬ 
gangen  for  Kontrollens  Skyld  sker  gennem  Kontoret.  Hvert  Sygeværelse  er  for¬ 
synet  med  en  Balkon,  hvortil  man  kommer  ud  gennem  en  Glasdør,  over  hvilken 
er  anbragt  et  Vindu.  Sygegangen  er  bestemt  til  Opholdssted  for  Patienter,  som 
kun  maa  være  oppe  et  Par  Timer  om  Dagen.  Fra  samme  Gang,  som  vender 

PLAN  AF  ANDEN  SAL. 


PLAN  AF  FØRSTF.  SAL. 


PLAN  AF  STUE. 


PLAN  AF  KÆLDER. 

mod  Nord,  skaffes  om  Sommeren  Kølighed  til  Sygeværelserne.  Desuden  er  alle 
disse  forsynede  med  Markise.  I  Fløjen  mod  Vest  er  Værelse  for  Sygeplejerske, 
Thekøkken,  Skyllerum  med  W.  C.  for  Patienter  og  for  Læger  og  Sygeplejerske. 
Endvidere  findes  her  Overlægens  og  Reservelægens  Værelser,  forsynede  med 
Vaske  til  koldt  og  varmt  Vand,  store  Skabe  med  Glasskydedøre  til  Instrumenter 
og  Medicin.  Der  er  Skodder  for  Vinduerne,  som  Lægen  kan  lukke,  naar  han 
skal  foretage  Halsundersøgelser  ved  elektrisk  Lys.  I  Thekøkkenerne  er  der  \  aske 
med  varmt  og  koldt  Vand  og  Gaskogeapparater. 

1  Etagerne  optages  hele  Sydfacaden  af  Sygeværelser,  ikke  som  paa  Boserup 
og  Vejle  Sanatorium  adskilt  af  den  store  Hovedtrappe.  I  hver  Etage  er  der  Toi¬ 
letter  og  Værelser  for  Sygeplejerskerne.  Paa  Gangene  er  der  langs  Ydermuren  an¬ 
bragt  lange  Marmorborde  med  Fajancefade  og  Hane  over  hvert  Fad,  og  for  hver 
Ende  af  Vaskebordene  Kummer  med  Varmtvandshaner  for  Tandbørstning.  Langs 
hele  Facadevæggen  gaar  en  gennemløbende  Spejlfrise,  hvorunder  findes  Hylder 
for  Rekvisiter.  Paa  Gangenes  Skillerumsvægge  er  faste  Skabe  med  Hylder,  og  det 
er  indrettet  saaledes,  at  hver  Patient  faar  sit  Vandfad  og  sit  Skab.  Opsynet  kan 
fra  Hovedtrappen  overse  begge  Gange,  saaledes  at  der  ikke  kan  finde  nogen 
Uorden  Sted  ved  Morgentoilettet.  Da  Skabe  og  Vaskefade  er  anbragte  udenfor 
Soveværelserne,  kan  disse  aflaases  om  Dagen,  og  Patienterne  derved  afholdes  fra 
at  opholde  sig  paa  Soveværelserne,  noget  de  er  meget  tilbøjelige  til,  hvis  man 
ikke  passer  paa.  Men  man  undgaar  samtidig  Møbler  —  Skabe,  Servanter,  Kom¬ 
moder  o.  lign.  —  i  Soveværelserne.  Dette  er  meget  heldigt,  da  man  i  et  Sa- 
natorie  saa  vidt  muligt  skal  undgaa  alt,  hvad  der  kan  samle  Støv.  Adskillige 
udenlandske  Sanatorier  vise  i  saa  Henseende  en  stor  Inkonsekvens,  idet  der  vel 
i  Sygerummenes  Snedkerarbejde  er  taget  Hensyn  til  Støvfrihed  ved  afrundede 
Hjørner,  Mangel  paa  Profiler  o.  s.  v. ,  medens  Møblementet  som  oftest  bestaar 
af  banale  Fabriksmøbler  med  Masser  af  Udskæringer,  Profiler  og  lignende  Støv¬ 
samlere. 

I  Soveværelserne  saa  vel  som  overalt  paa  Bygningens  Bræddegulve  lægges 
Linoleum.  Soveværelserne  forsynes  med  store  Jærnstativer  til  Patienternes  løj, 
desuden  anbringes  ved  hver  Stang  en  firkantet  glat  Taburet,  som  forsynes  med 
Hylder  og  mindre  Skuffer.  Denne  afgiver  Plads  til  Henlægning  af  Undertøjet 
—  Strømperne  hænges  til  Udluftning  paa  en  Jærnbøjle  ved  Sengens  Fodende  — 
og  Hylden  er  beregnet  til  Lommernes  Indhold,  til  Spyttekruset  m.  m.,  den  lille 
Skuffe  til  Ur,  Portemonnai  o.  lign.  Ved  Sengene  lægges  ingen  Tæpper  eller 
Maatter,  men  hver  Patient  har  et  Par  Tøfler  staaende  ved  sin  Seng. 

Alle  Dørene  til  Soveværelserne  er  dobbelte  Svingdøre  med  Vippevinduer 
over.  Man  han  valgt  Svingdøre  for  at  undgaa  den  store  Gene,  som  paa  andre 
Sanatorier  forvoldes  af  Døre,  som  klapre  og  smække  haardt  i  Fals  ved  den 
Gennemtræk,  der  altid  er  til  Stede  i  et  Sanatorium. 

I  den  vestlige  Fløj  findes  der  i  hver  Etage  et  Skyllerum ,  hvori  ambulant 
Badekar,  og  et  Thekøkken.  Trapperne  er  anbragte  saaledes,  at  der  i  Tilfælde 
af  Ildebrand  er  let  Adgang  til  dem  alle  fra  alle  Rum.  Desuden  er  der  paa  hen¬ 
sigtsmæssige  Steder  anbragt  Brandhaner  og  Slanger. 

Foruden  Værelserne  i  Sydfa^aden  er  der  i  Fløjene  Værelser,  der  paa  iste 
Sal  skal  bruges  til  Isolation  af  Patienter,  som  paadrage  sig  andre  Sygdomme, 

medens  der  paa  2den  Sal  er  indrettet  Lejlighed  for  Reservelægen  og  Kandidaterne 
samt  et  Par  Gæsteværelser.  1  alle  Sygeværelser  er  anvendt  Patentoplukning  af 
Vippevinduerne,  saavel  i  Facaden  som  over  Dørene  i  Skillerummet.  Beslaget 
er  indstilleligt  for  større  og  mindre  Oplukning. 

Der  er  i  alle  Sygeværelser,  paa  Gange  og  Trapper  samt  i  Toiletter  anvendt 
elektiisk  Lys  i  stor  Udstrækning,  og  der  er  ligeledes  elektriske  Ringeapparater 
fra  alle  Sove-  og  Sygeværelser  til  de  respektive  Sygeplejersker.  Der  vil  lige¬ 
ledes  paa  passende  Steder  blive  anbragt  elektriske  Alarmklokker. 

Tagetagen  optages  ganske  af  Pigeværelser,  Strygeværelser  og  Linnedmaga¬ 
siner,  ligesom  der  ogsaa  findes  Stuer  til  Reparation  af  Linned  og  Dækketøj.  Der 
findes  hei  Toiletter  og  Thekøkken  som  i  de  andre  Etager.  Man  kan  komme 
endnu  højei c  op,  idet  en  bekvem  Trappe  fra  Hovedtrappen  fører  op  til  Udsigts- 
\æi  eiset  i  Lanternen.  Omkring  denne  Lanternes  Fodstykke  er  indrettet  et  om¬ 
løbende  Ventilationskammer,  og  hertil  føres  alle  Udsugningsrør  fra  Bygningens 
Rum  og  fra  Badeanstalten. 

Endelig  findes  paa  2det  Loft  i  Midtebygningen  Rum  til  Opbevaring  af 
Patienternes  Kofferter  og  øvrige  overflødige  Bagage.  Der  findes  tillige  de  store 
Beholdere,  som  skal  indeholde  Vandforsyningen  til  hele  Sanatoriebygningen  und¬ 
tagen  til  Køkkenet  og  hvad  dertil  hører.  Disse  forsynes  nemlig  fra  en  Vand¬ 
beholder  i  Økonomibygningen.  Det  er  af  økonomiske  Grunde,  at  der  ikke  er 
opført  et  fælles  stort  Vandtaarn. 

Sanatoriebygningen  er  ligesom  de  andre  Bygninger  beskyttet  mod  Lynned¬ 
slag  ved  et  Næt  af  Lynafledere. 

Af  Liggehallerne  staar  den  vestre  i  Forbindelse  med  Sanatoriebygningen,  i 
h\is  Kælder  Rummet  for  Liggetøj  findes.  Ved  Forbindelsesbygningen  er  der 
la\et  et  stort  Rum  for  Støvlepudsning.  Selve  Liggehallerne  er  indrettede  noget 
anderledes  end  sædvanligt,  idet  deer  forsynede  med  et  Halvtag,  der  skraaner  ned 
mod  Bagvæggen.  Taget  er  Bitumentag,  dækket  med  to  Lag  Græstørv  som 
Isolation  mod  Solens  Straaler  om  Sommeren.  Gulvet  er  af  Beton  med  Stræk¬ 
metal  og  afgrænses  af  en  Granitforkant  med  Granit-Stolper.  I  Tagets  Forkant 
foroven  er  anbragt  Sejldugsrullegardiner,  og  i  Bagvæggen  findes  for  hvert  Fag 
Vippevinduer.  Fortil  er  efter  Overlæge  Sofus  Bangs  Anvisning  i  1  Alen  og  6 
Tommers  Højde  anbragt  et  List  Brystværn ,  hvorpaa  der  til  Vinterbrug  sættes 
Rammer  med  Glas;  disse  skærmer  mod  Blæsten  uden  at  borttage  Udsigten  fol¬ 
de  hvilende  Patienter.  Til  hver  Liggehalle  hører  et  Magasin  for  Liggetøjet 
med  Tørrerum  og  Toiletter.  Ogsaa  her  er  elektrisk  Belysning. 

Liggehallerne  er,  som  Situationsplanen  viser,  anbragt  paa  hver  Side  af  Sana¬ 
toriebygningen ,  ikke  foran  denne,  saaledes  som  det  ofte  træffes  andet  Steds  til 
stor  Gene  for  Kælderens  Luft-  og  Lystilførsel.  Liggehallernes  Beliggenhed  af¬ 
giver  god  Læ  for  det  store  Sydterræn.  I  Skoven  opslaas  lette  Liggehaller  til 
Sommerbrug. 

I  Økonomibygningen  findes  tilvenstre  Kedelanlæget  —  Højtrykskedler  med 
røg fii  Forbrænding  samt  Kulrum,  i  Midten  Maskinrum  med  Akkumulatorrum 
og  Væiksted,  tilhøjre  Dampvaskeriet  med  Tørrestue,  Rullestue  samt  Rum  for 
Sæbe  og  Soda.  I  Gavlen  tilhøjre  ligger  Desinfektionsovnen,  Sektionsstue  og 
Ligrum.  Desinfektionsovnen  er  indmuret  i  Skillevæggene,  saaledes  at  det  Tøj, 


—  321 


der  skal  desinficeres,  indleveres  i  et  Rum  i  Gavlen  og  efter  endt  Desinfektion 
udleveres  i  Vaskeriet. 

I  Forstuen  til  Bygningen  er  der  Vandkloset  for  Mænd  og  Kvinder.  I  Kæl¬ 
deren  under  Maskinstuen  udmunder  Tunnelen  fra  Sanatoriebygningen ;  den  er 
saa  stor,  at  en  Mand  kan  gaa  oprejst  igennem  den.  Gulvet  i  Bygningen  er 
Betongulv  med  Strækmetal.  Over  Maskinstuen  er  anbragt  de  store  Vandbe¬ 
holdere,  som  forsyner  Vaskeriet,  Lægeboligen  og  Køkkenet  i  Sanatoriebygningen. 
Overalt  i  Økonomibygningen  er  der  store  Ovenlys,  ligesom  der  i  Taget  er  an¬ 
bragt  Ventilationshætter  fra  alle  Rum.  Bygningerne  forsynes  med  varmt  Vand, 
der  sættes  i  kunstig  Cirkulation  ved  elektriske  Motorer.  Drivkraften  er  paa  45 
Hestes  Kraft.  Af  koldt  Vand  er  der  beregnet  800  Liter  pr.  Seng  1  Døgnet. 
Alt  Spildevand  saa  vel  som  Afløbet  fra  Pissoirer  og  Vandklosetter  føres  gennem 
en  Kloakledning  til  et  stort  Septic-tank-Anlæg  med  Kokesfiltre. 

I  Forbindelse  med  Økonomibygningen  vil  der  blive  bygget  et  stort  Værk¬ 
stedslokale  med  Drivkraft  fra  denne.  Her  kan  Patienterne,  naar  Vejret  er  for 


daarligt  til  at  spasere  i,  beskæftige  sig  med  forskellige  Arbejder  og  gradvis 
vænnes  til  efter  Udskrivningen  at  genoptage  deres  tidligere  Haandværk. 

Bag  Økonomibygningen  opføres  en  stor  Stald  for  Forsøgsdyi. 

Overlægeboligen  ligger  borte  fra  Sanatoriet  og  med  privat  Indgang  fra  Hoved¬ 
vejen.  Gennem  Liggehallen  bar  Lægen  en  bekvem  Adgang  til  Sanatoriet.  Byg¬ 
ningen  rummer  en  stor  Lejlighed  med  tilhørende  Udenomsrum,  og  Lejligheden 
kan  hvis  det  ad  Aare  skulde  blive  nødvendigt  —  let  udvides  med  3  Væ¬ 
relser  i  Tagetagen.  Bygningen  er  forsynet  med  en  selvstændig  Varmtvandsop- 
varmning.  Overalt  er  der  elektrisk  Lys,  og  der  findes  Badeværelse  og  VV.  C. 
baade  for  Familien  og  Tyendet.  I  Gaarden  er  der  Rum  for  Cykler  og  for 
Automobil,  Haveredskaber  etc.  Endelig  er  der  i  Kælderen  indrettet  et  privat 
Laboratorium. 

Fra  Lægens  Lejlighed  haves  en  bekvem  Oversigt  over  Haveanlæget ,  hvor 
store  Alléer  udgaar  fra  Sanatoriebygningens  Midte  og  fra  Overlægens  Arbejds¬ 
værelse.  Det  liggende  8-Tal  i  Planen  er  bestemt  til  Dosering  af  Motionen, 
idet  Patienterne  faa  Ordre  til  at  spadsere  8-Tallet  igennem  et  større  eller  mindre 
Antal  Gange.  Der  findes  i  Anlæget  Masser  af  Bænke,  og  der  er  indrettet 
Sladrepladser  ved  Flagstangen  og  ved  den  store  Baadebro.  Overlægen  hai  sin 
private  store  Have,  der  gaar  helt  ned  til  Vejl  Sø,  hvor  der  er  glimrende  Piskeli. 
Haveanlæget  omfatter  ogsaa  en  Croquetplads  og  en  Skydebane. 

Bag  den  østre  Liggehal  ved  Køkkengaarden  er  anlagt  store  Køkkenhaver, 
og  bag  "'disse  findes  Gaarde  til  Svinehold,  forsynede  med  Betonunderlag  og  Afløb. 
Her  vil  tillige  en  større  Hønsegaard  faa  Plads. 

Sanatoriet,  som  vil  være  færdigt  til  at  tages  i  Brug  til  Efteraaret,  koster 
godt  og  vel  300,000  Kr.,  hvoraf  Bygningsarbejderne  c.  200,000  Kr.  og  Ingeniør¬ 
arbejderne  c.  100,000  Kr.  Det  er  opført  for  »Nationalforeningen  til  Tuberku¬ 
losens  Bekæmpelse«  af  Architekterne  V.  &  B.  Ingemann.  Ingeniørarbejdet  ci 
ledet  af  Ingeniør  Jess  Jensen.  Arbejdet  er  overtaget  i  Hovedentreprise  af  Tøm¬ 
mermester  Riegels  Jensen,  Silkeborg.  Af  de  forskellige  Arbejder  har  Mui el¬ 
mester  Joh.  Jensen,  Aarhus,  udført  Murarbejdet,  Møller  &  Jochumsen,  Horsens, 
Kedelanlæget,  Ludvig  Lund,  Kjøbenhavn,  det  elektriske  Anlæg,  Brødrene  Thøfner 

Spildevandsledninger,  Balschmidt,  Silkeborg,  Gasindlæget,  »Vølund«  Vaskeri- 
anlæget  og  Silkeborg  Kommune  Kloakanlæget  og  Septic-tank’en. 


Theilland-Poulsen. 


FORLORNE  TÆNDER. 


elvillige  Hænder  har  tilstillet  mig  et  Nummer  af  »Politiken«  af  20.  d.  M., 


V  i  hvilket  Hr.  Erstad  Jørgensen  fremkommer  med  følgende  Udtalelser:  »Gaa 
ned  ad  Strøget  og  føl  Architekturen  paa  Tænderne.  Det  er  mildest  talt  en  slem 
Mundfuld.  Der  er  ikke  mange  Tænder  tilbage,  som  hører  hjemme  i  Rækkerne. 
De  gamle  Stumper  er  rykkede  ud,  og  store,  firkantede,  forlorne  Bisser  er  komne 
i  Stedet,  uden  at  der  er  gjort  noget  Forsøg  paa  at  faa  de  nye  til  at  falde  sam¬ 
men  med  den  oprindelige  Bestand.  Det  er  lutter  forskellige  Tandlæger,  der  har 
indsat  de  forlorne,  og  hver  især  har  de  anstrengt  sig  for  at  gøre  deres  saa  ulig 
de  andre  som  vel  muligt. 

Hvor  kunde  f.  Eks.  d’Hrr.  Levy  og  Mathiesen  indsætte  to  saa  diametralt 
modsatte  Fremtoninger,  Side  om  Side,  som  den  hvide  Fortand  ved  Gammeltorv 
og  den  plettede  Hjørnetand  Nygade  Nr.  6?« 

Den  samme  Klage  over  Misforholdet  mellem  de  to  Naboers  Fysiognomi  har 
nu  i  Aarenes  Løb  passeret  Revy  gennem  Dagbladene  og  ogsaa  været  fremme  i 
»Architekten«,  og  hver  Gang  har  jeg  ventet  paa  en  lille  Oplysning  fra  min 
Kollega,  Architekt  Mathiesen,  men  den  er  stadig  udebleven.  Jeg  haaber  da,  at 
det  ikke  vil  betragtes  som  Vigtigmageri  fra  min  Side,  naar  jeg  nu  efter  de  mange 
Aars  Forløb  oplyser  følgende:  Da  jeg  i  sin  Tid  havde  udarbejdet  Tegningerne 
til  den  omhandlede  Bygning  paa  Gammeltorv  Nr.  4,  kom  Hr.  Mathiesen  til  mig 
for  at  faa  Oplysninger  om,  hvorledes  jeg  havde  ordnet  mit  Gaardareal,  idet  han 
fortalte  mig,  at  han  skulde  udarbejde  Tegninger  til  en  Bebyggelse  af  Nabo¬ 
grunden;  det  er  en  Selvfølge,  at  jeg  gav  ham  alle  de  ønskede  Oplysninger,  ja 
jeg  gav  ham  endogsaa  yderligere  en  Kopi  af  min  Fagadetegning,  idet  jeg  ganske 
tydeligt  mindes,  at  jeg  bad  ham  ved  Udarbejdelsen  af  sit  Projekt,  saavidt  muligt, 
tage  Hensyn  til  Forholdene  i  min  Facade  og  Torvets  Karakter. 

Denne  Oplysning  er  nu  vist  ikke  af  den  Betydning,  at  den  hører  til 
Verdenshistorien,  men  alligevel  ganske  behagelig  at  blive  af  med,  derfor  har  jeg 
talt  og  lettet  mit  Hjerte. 

Derpaa  kun  et  Par  Ord  til  lir.  Erstad  Jørgensen,  der  videre  i  sin  Omtale 
af  Architekterne  siger:  »at  der  er  saa  mange  aandelige  Bøller,  der  løber  frit 
omkring  og  slaar  Tænder  ind  for  at  erstatte  dem  med  forloren  Herlighed.«  Jeg 
vil  ikke  sige  Hr.  Jørgensen  imod,  skønt  jeg  maaske  nok  vilde  bruge  nogle  andre 
Udtryk. 

Jeg  byggede  engang  en  Villa  ude  i  Skodsborg;  den  laa  mellem  Landevejen 
og  en  naturbevokset  Skrænt  ned  mod  Stranden,  og  nedenfor  Skrænten  laa  en 
stor,  aaben  Forstrand  ud  mod  Sundet.  Netop  af  Hensyn  til  denne  Beliggenhed 
fik  min  Bygning  (se  »Architekten«  3.  Aarg.  Nr.  10)  et  saa  beskedent  Udseende 
som  muligt,  og  jeg  søgte  at  undgaa  de  udprægede,  alt  for  monumentale  Stil¬ 
former.  Var  det  nu  ikke  Dem  selv,  Hr.  Erstad  Jørgensen,  som  fyldte  Forstran- 


den  op  paa  den  mest  naturstridende  Maade,  langt  op  over  Omgivelserne  for  at 
danne  et  Plateau,  paa  hvilket  De  planlagde  en  Have  med  stive,  geometriske 
Figurer  i  en  eller  anden  Ludvigs  Stil,  med  Buxbomindfatninger  efter  Hoved¬ 
linealen,  Pergolaer  og  røde  Krukker  paa  en  hvid  Pind  i  hvert  Hjørne  af  Fir¬ 
kanterne,  midt  imellem  Øresundet  og  den  lille,  bevoksede  Skrænt,  hvor  Træerne 
ikke  kan  rødme  over  al  den  Herlighed,  De  har  lagt  for  deres  Fødder,  kun  fordi 
de  fleste  er  eviggrønne? 

Begynder  De  ikke,  for  at  bruge  Deres  egne  Udtryk,  selv  at  føle  paa  Deres 
Gebis? 

I  Deres  citerede  Artikel  siger  De  videre,  »at  vore  Architekter  er  lige  saa 
ængstelige  i  deres  Kritik,  naar  den  skal  offentlig  frem,  som  de  er  hvasse  i  deies 
Domme  Mand  og  Mand  imellem« ;  og  her  ser  De  Sandheden  af  Deres  Oid. 
Naar  De  ikke  selv  havde  givet  Dem  den  mærkelige  Titel  af  »Havearchitekt«, 
havde  De  jo  staaet  uden  for  alt  Vrøvlet  og  kunde  som  Gartner  med  sorgfiit 
Sind  have  holdt  Dem  ved  Jorden.  Fred.  L.  Levy. 


BYGGELOVEN. 


re  Læger:  Professor,  Kommunelæge  Axel  Hertel,  Dr.  med.,  Kredslæge  Poul 


1  Hertz  og  Professor,  Dr.  med.  H.  A.  Nielsen  har  udsendt  en  »Betænkning 
over  et  Forslag  til  Byggelov  for  Kjøbenhavn,  udarbejdet  af  en  af  flere  Foreninger 
og  Institutioner  i  Kjøbenhavn  nedsat  Kommission.« 

Blandt  andre,  mere  eller  mindre  utilslørede,  Ytringer  i  denne  Betænkning 
forekommer  følgende  —  skal  vi  sige  — -  snurrige  Passus:  »Man  tør  vente,  at 
Kommunalbestyrelsen  i  denne  Sag  vil  røgte  den  store  Almenheds  Tarv,  uanset 
de  snævre  private  Interesser,  der  mere  eller  mindre  utilsløret  kommer  til  Orde,  ogsaa 
i  det  foreliggende  Byggelovforslag *).  Da  det  Indhold,  som  Fællesudvalget  giver 
Byggelovforslaget,  sikkert  vil  faa  en  væsentlig  Indflydelse  paa  den  nye  Byggelovs 
endelige  Affattelse,  udtaler  vi  paa  Lægeforeningens  Vegne  Haabet  om,  at  Fælles¬ 
udvalget  ikke  vil  gaa  paa  Akkord  med  de  Sundhedskrav,  der  bør  stilles  til  den 
fremtidige  Bebyggelse  i  Staden.« 

Denne  Udtalelse  er  saa  meget  mere  —  skal  vi  sige  —  snurrig,  som  to  af 
Kommissionens  Medlemmer  var  Delegerede  fra  Lægeforeningen  for  Kjøbenhavn 
og  Omegn. 


FORSKELLIGT. 


Udnævnelser.  Fhv.  konst.  kgl.  Bygningsinspektør,  Professor  Vilh.  Petersen 
er  udnævnt  til  Etatsraad.  —  Konservator  ved  det  nationalhistoriske  Museum  paa 
Frederiksborg  Slot,  Architekt  V.  Holck  er  udnævnt  til  Ridder  af  Danebrog. 

*)  Udhævelserne  er  foretaget  af  Meddeleren. 

Udgiver  :  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

DET  NYE  THEATER  I  KOLN. 


I  Slutningen  af  forrige  Aar  blev  i  Koln  indviet  et  stort  nyt  Theater,  som  var 
et  Værk  af  Architekten  Karl  Moritz,  der  var  bleven  Sejrherre  i  to  om 
denne  Bygning  afholdte  Konkurrencer.  Baade  Byggepladsen  og  det  Program, 
der  har  ligget  til  Grund  for  Theatrets  Opførelse,  adskiller  sig  en  Del  fra  andre 
Anlæg  af  lignende  Art  og  skal  derfor  nærmere  beskrives  her.  Førstnævnte  be- 
staar  saaledes  af  to,  ved  en  Gade  adskilte  Grundstykker,  et  trekantet  og  et  fir¬ 
kantet,  hvoraf  det  ene  oprindeligt  var  bestemt  til  Plads  for  almindelige  Beboelses¬ 
huse  ;  Programmet  stillede  den  Fordring,  at  Theaterbygningen,  der  skulde  være 
indrettet  baade  for  Opera  og  Skuespil ,  tillige  skulde  omfatte  en  større  Restau¬ 
ration  med  Haveanlæg  samt  et  rummeligt  Dekorationsmagasin.  Af  omstaaende 
Plan  fremgaar,  hvorledes  Opgaven  blev  løst,  idet  Theater  og  Haverestaurant 

er  adskilte  ved  en  smal  Passage,  bestemt  til  Gennemkørsel  for  Vogne,  der  ved 
Forestillingens  Slutning  afhenter  Publikum.  Gennemkørselen  er  paa  to  Steder 
overbygget  med  Terrasser,  som  sætter  Restaurationen  i  Forbindelse  med  Theatret. 

Magasinbygningen  ligger  paa  den  trekantede  Byggegrund  og  er  skilt  fra 
Theatret  ved  Engelbertstrasse,  der  i  iste  Sals  Højde  er  overbygget  med  en  Fort¬ 
sættelse  af  Scenebygningen,  som  indeholder  Prøvelokaler  o.  lgn. 

Bygningens  Plan  er  godt  markeret  i  det  Ydre,  der  imidlertid  ikke  har  det 
saa  bekendte  Theaterpræg  over  sig. 


A  Forhal,  B  Garderober,  C  Orkester,  D  Scene,  E  Sal  til  Korprøver,  F  Prøvescene,  G  Lys- 
gaarde,  H  Paaklædningsrum  for  Herrer,  /  Paaklædningsrum  for  Damer,  K  Magasinbygning, 
L  Musikpavillon,  M  Restaurationshave. 


Gennem  7  Bueaabninger  i  Facaden  træder  man  ind  i  Forhallen,  som  er  9 
m.  bred.  Paa  hver  Side  af  den  fører  3  Trapper  op  til  de  forskellige  Etager, 
hvor  de  udmunder  i  brede,  lyse  Gange  med  rummelige  Garderober  og  Toiletter. 
De  største  af  Trapperne  fører  til  Balkonen  og  er  særligt  kostbart  udstyrede,  dette 
gælder  ogsaa  for  den  i  denne  Etage  værende  Foyer.  I  2den  Etage  findes  en 
Promenade  med  2  Buffetrum  og  i  Gallerietagen  er  en  Forfriskningssal  af  9  m. 
Bredde  og  33  m.  Længde. 

I  den  øverste  Etage  er  indstalleret  Opvarmnings-  og  Afkølingsapparaterne, 
som  ligger  i  tre  Afdelinger  over  hverandre,  i  hvilke  den  friske  Luft  kan  ind- 

suges  og  behandles  efter  sin  Bestemmelse.  Den  underste  Afdeling  rummer  Koldt- 
vands-  og  Saltvandsbeholderne,  hvorover  den  friske  Luft  stryger,  for  i  afkølet 
Tilstand  at  kunne  komme  ind  i  Bygningens  Lokaliteter;  den  midterste  Afdeling, 
der  er  skilt  fra  de  andre  ved  Rabitsvægge  og  Korkisolering,  indeholder  Damp- 
101  ene,  som  opvarmer  den  friske  Luft,  der  i  borvejen  er  bleven  renset  gennem 
særlige  Filtre,  og  herfra  strømmer  ind  i  den  øverste  Kanal,  hvor  Klapper,  som 
kan  indstilles,  regulere  dens  Indførsel  i  I  ilskuerrummet.  Man  kan  saaledes  gen¬ 
nem  de  samme  Aabninger  føre  baade  kold  og  varm  Luft  efter  Behag.  Udsug¬ 
ningen  af  den  fordærvede  Luft  sker  under  Parket-  og  Logesæderne  til  en  ved 
bngelbertstrasse  værende  Skorsten,  hvor  der  findes  en  stor  Exhauster. 

Tilskuerpladsen  er  21X25  m.  stor  og  indeholder  foruden  Parket  og  Par¬ 
terre  tillige  Parketloger,  Balkon,  iste  og  2den  Etage  samt  Galleri.  De  1806 
Siddepladser  er  fordelte  paa  følgende  Maade:  Parket  og  Parterre  5 1 8,  Parketloger 
/2,  Balkon  126,  Balkonloger  106,  iste  Etage  272,  Logerne  i  iste  Etage  42, 
2den  Etage  315,  Galleri  335. 

Loftet  hviler  paa  8  Piller,  imellem  hvilke  4  større  og  4  mindre  Kapper 
danner  Overgangen  til  den  omgivende  Mur.  Den  traditionelle  Lysekrone  i  Sa¬ 
lens  Midte  er  her  udeladt,  og  Belysningen  sker  fra  Lampetter,  som  er  anbragte 
paa  de  8  Loftstøtter.  Farverne  i  Theatersalen  er  Guld,  Rødt  og  Hvidt,  hvortil 
kommei  Foitoninger  i  Graat  og  Mørkeblaat.  Loftet  er  dækket  af  et  stort  Maleri, 
forestillende  Prometheus,  der  røver  den  guddommelige  Ild.  Salens  Akustik  har 
vist  sig  overordentligt  tilfredsstillende. 

Scenen  er  33  m.  bred  og  lom.  dyb,  og  dens  Størrelse  kan  yderligere  for¬ 
øges  ved  det  bagved  liggende  Rum,  der  har  en  Bredde  af  12  m.  og  en  Dybde 
af  19  m.  Prosceniumsaabningen  har  samme  Størrelse  som  i  Hofburgtheatret  i 
Wien  og  Festspielhause  i  Bayreuth,  nemlig  12,75  m-  Paa  begge  Sider  af  Scenen 
ligger  i  flere  Etager  de  forskellige  Paaklædningsrum,  Statistværelse,  Rustkammer, 
Værelser  for  Korister,  Skrædderi,  samt  Prøvelokaler  for  Kor  og  Ballet,  og  endelig 
en  fuldstændig  Prøvescene. 

Scenebygningens  Højde  er  fra  Kældergulv  til  Tagryg  43  m.  Binderfagene 
i  I  åget  er  af  Jærn,  og  disse  bære  Maskineriet  for  oven,  Snoreloftet  og  Arbejds- 
gallerierne  paa  Siderne. 

I  Gulvet  findes  6  Forsænkninger,  der  drives  ved  hydraulisk  Kraft;  hele 
Scenen  er  selvfølgeligt  elektrisk  oplyst. 

Magasinbygningen  indeholder  foruden  Opbevaringsrum  for  alle  mulige  Theater- 
lekvisiter  tillige  en  stor  Malersa],  Klejnsmede-  og  Snedkerværksted  samt  Smedie 
og  Stald  til  6  Heste. 

Den  bebyggede  Grundflade  er  ialt  5348  kv.  m.  stor;  naar  Magasinbygningen 
fraregnes,  er  den  4462  kv.  m.  Til  Sammenligning  med  sidstnævnte  Tal  kan  an- 
føies,  at  Theatret  i  Wiesbaden  er  3  3  5°)  *  Bayreuth  3462,  Prinzregenten-Theatret 
i  Miinchen  ca.  3720,  Operaen  i  Frankfurt  3767,  Hoftheatret  i  Dresden  5003, 
Burgtheatret  i  Wien  5057  kv.  m. 

Theatrets  store  Foyer  fremhæves  som  et  i  architektonisk  og  dekorativ  Hen¬ 
seende  meget  vellykket  Rum. 


DEKORATIV  KUNST. 


Red.  har  modtaget  følgende  Tale  af  P.  V.  J. -Klint  ved  en  festlig  Sammen¬ 
komst  af  Medlemmer  af  Selskabet  for  dekorativ  Kunst. 


ine  Herrer  og  Damer!  Jeg  vil  forsøge  i  almindelige  Træk  at  give  en 


A-VX  Fremstilling  af  de  Strømninger  indenfor  Kunstverdenen,  der  har  præget 
vor  Udstilling,  en  Kritik  af  vore  Bestræbelser  uden  at  nævne  hverken  den  enkelte 
Ting  eller  dens  Fremstillere. 

Jeg  maa  da  til  en  Begyndelse  give  Dem  et  lille  Kursus  i  Ingeniørvidenskab. 

Naar  man  skal  føre  en  Flod  med  rent  og  klart  Vand  fra  Kilderne  til  en 
Hovedstads  Forsyning,  da  gælder  det  om,  at  denne  Flod  ikke  undervejs,  thi 
Vejen  er  oftest  lang,  forurenes  ved  Tilflydning  fra  Siderne  af  Overfladevand,  Vand, 
der  flyder  af  eller  siver  gennem  Jordens  øverste  Lag  og  optages  af  Grøfter, 
Dræn  eller  Rendestene. 

Man  graver  da  paa  begge  Sider  af  Floden  parallelt  løbende  med  denne  en 
dyb  Grav,  stor  nok  til  at  optage  det  Vand,  der  tilflyder  fra  Siderne. 

Har  nu  Floden  et  langt  Løb  til  Hovedstaden,  da  kan  Tilflydningen  af  Vand 
fra  begge  Sider  blive  saa  stor,  at  disse  Grave  selv  bliver  rindende  Vande,  saa 
at  man  bar  en  krystalklar  Flod  i  Midten  og  to  grumsede,  en  paa  hver  Side. 

Nu  hænder  det  mangen  en  hed  Vandringsmand,  som  skyder  over  Markerne 
for  at  finde  den  klare  Flod,  at  han  standser  ved  den  grumsede  Rende  og  i  sin 
stærke  Tørst  tror,  at  det  er  den  rette  Livets  Flod,  ban  har  funden,  og  ban 
drikker  deraf  og  sætter  sin  lille  Baad  ud  derpaa,  og  ban  ser  ikke,  at  det  kun 
er  Pirkeriets  og  Smaalighedens  skidne  Vande.  Vel  troede  ban,  at  Livets  Flod 
var  større  og  friskere,  men  gamle  Professorer  i  fladbundede  Pramme  mudrer  op, 
saa  godt  de  kan,  og  forsikrer  ham,  at  det  er  kun  Ungdommens  overdrevne  Haab; 
der  er  nu  engang  ikke  bedre  i  Vente. 

I  denne  Rendesten  faldt  mange  Kunstnere  af  den  Slægt,  der  var  før  os, 
ikke  mindst  dem,  der  øvede  Dekoration ;  men  nu  om  Dage  er  vi  almindeligvis 
saa  frigjorte,  takket  være  Indflydelser  fra  den  store  Verden  og  fra  store  Kunst¬ 
nere  midt  iblandt  os,  som  dog  ikke  alle  er  her  til  Stede,  at  vi  ikke  lader  os 
forlede  til  at  tro,  at  Pirkeriet  er  god  Kunst,  og  der  vil  findes  lidet  af  det  paa 
vor  Udstilling. 

Værre  gaar  det,  naar  man  søger  Livets  Flod  fra  den  anden  Side.  Thi  til 
den  grumsede  Rende  paa  bin  Side  er  der  i  den  senere  Tid  flydt  saa  meget 
Overfladevand,  at  den  skummer  og  bruser  og  ter  sig,  saa  selv  kloge  Skippere, 
der  sejler  paa  den,  tror,  at  de  farer  vel. 

Man  husker  maaske  den  pudserlige  Tegning  af  Fritz  Jiirgensen,  hvor  en 
Mand  gaar  med  sin  lille  Dreng  ved  Haanden  langs  et  Bolværk.  »Far!  er  det 
Verdenshavet?«  spørger  Drengen.  »Nej,  min  Dreng!  det  er  Frederiksholms 
Kanal.« 

Saadan  er  det  gaaet  mange  af  os,  som  hin  vankundige  Unge;  ikke  nok 
med,  at  vi  har  troet  at  sejle  paa  Livets  Flod,  har  vi  allerede  ment  at  være  paa 
det  store  Hav,  og  saa  var  det  kun  en  skiden  Kanal,  vi  sejlede  paa,  en  Kanal, 
som  førte  med  sig  megen  smitsom  Sot,  store  ukultiverede  Former,  overdrevne 

Udtryk,  Affektation  og  Skaberi,  Letfærdighed  og  Rabalderkunst,  en  Kanal,  som 
kun  var  gravet  for  at  holde  Livets  Flod  ren. 

Endda  maa  vi  prise  den  sunde  Natur,  vi  arvede  fra  vore  sunde  hædre,  at 
ingen  af  disse  Soter  er  bleven  epidemiske  hos  os,  ja  at  vi  endog  næsten  er 
gaaet  fri  for  den  allerfarligste,  den,  som  nu  har  hærget  Europa  i  et  Aarti  eller 
mere  og  der  synes  kronisk  at  sætte  sig  fast,  saa  man  endog  kalder  denne  Sot 
»moderne  Stil«.  —  —  — 

Faa  er  endnu  de  udvalgte  iblandt  os  af  god  Byrd  og  høj  Kultur,  som  ikke 
standses  af  Overfladevandene,  men  hurtigt  øjner  den  dybe,  klare  Flod  bagved. 
Men  mange  er  de,  der  gennem  Kamp  og  Møje  er  naaet  over  de  grumsede 
Vande. 

Vor  Udstilling  giver  os  Haab  om,  at  den  dekorative  Kunst,  som  med  saa 
meget  andet  godt  vaagnede  til  nyt  Liv  i  vort  Folk  for  mere  end  et  halvt  Aar- 
hundrede  siden,  vaagnede  med  Naturlighed  og  Finhed,  med  Storhed  og  Hjerte¬ 
lighed,  vil  finde  vore  Bestræbelser  som  sine  ægte  Børn  frigjorte  under  Indflydelse 
af  de  store,  gamle  Mestre,  Livets  Tjenere. 

Danmark!  Din  Mund  er  min! 

Du  er  mit  Elskiand! 

Drik  mig  til  i  ædel  Vin, 

Er  den  end  fra  Vælskland! 


TEKNISKE  MEDDELELSER. 

»Skyskraberne« .  Om  disse  for  Amerika  egne  Bygninger,  hvis  Konstruktioner 
ofte  frembyder  ejendommelige  og  interessante  Eksempler,  blev  for  kort  Tid  siden 
holdt  et  Foredrag  i  Architekt-  og  Ingeniørforeningen  i  Hamburg,  hvoraf  vi  hid¬ 
sætte  følgende: 

De  bærende  Dele  i  disse  Bygninger  er  selvfølgeligt  Jærn  og  Staal,  sammen¬ 
stillede  i  Fag,  som  er  udmurede  eller  dækkede  af  Murværk,  der  omslutter  Jærnet 
brandsikkert.  I  de  forenede  Stater  er  I-Bjælker  anvendt  allerede  i  1854,  medens 
Staalbjælker  først  fremkom  i  1885.  Fra  1855  til  1870  blev  Ydervægge  frem¬ 
stillede  af  Støbejærn,  idet  man  levede  i  den  fejlagtige  Tro,  at  dette  Mateiiale  vai 
mere  brandsikkert  end  Sten.  Indtil  1883  fandtes  de  højeste  Bygninger  i  Chicago, 
de  indeholdt  8—9  Etager.  I  1883  byggede  man  allerede  paa  Jærnfundamenter, 
for  at  undgaa  de  kæmpemæssige  Kældermure,  som  ellers  vilde  udfordres.  I  1890 
opførtes  i  Chicago  det  bekendte  Masonic  Temple,  som  indeholder  20  Etager;  i 
i897_98  blev  Pach  Row  Budding  bygget,  den  har  30  Etager  og  er  omtrent 
128  Meter  høj.  For  Tiden  arbejdes  der  paa  Tegninger  til  Bygninger  med  40 
Etager. 

Bygningsautoriteterne  i  Chicago  har  udarbejdet  nøjagtige  Forskrifter  for  Op¬ 
førelse  af  disse  Kæmpebygninger  og  stillet  meget  strænge  Fordringer  med  Hensyn 
til  deres  Brandsikkerhed. 

De  massive  Lofter  blive  fortrinsvis  udførte  med  Terrakotta  Hulsten;  Dragerne 
hviler  ikke  paa  Understøttelserne,  men  er  laskede  ind  imellem  disse.  Hver  Dra¬ 
ger  bliver  i  Vs  °g  2/s  sin  Længde  forbunden  med  Nabodrageren  ved  Rund- 


jærn  af  20—25  m.  m.  Tykkelse.  Der  er  tillige  fastslaaet  en  Række  Tal  som 
Maksimalbelastninger  og  Konstruktionernes  enkelte  Dele,  og  der  fordres  meget 
nøje  Beregninger  og  Tegninger  fremsendte  til  Approbation,  forinden  Arbejderne 
kan  paabegyndes. 

Til  »Finer-Murværket«  ( veneering  zucills)  gælder  Teglsten  og  Terrakotta  for 
at  være  det  mest  brandsikre;  mindre  godt  anses  Kalksten,  Marmor  og  Sandsten 
for  at  være;  Granit  har  ved  mange  Lejligheder  vist  sig  at  være  upaalideligt. 

Den  brandsikre  Omgivelse  af  Jærnsøjler  skal  i  Chicago  være  ca.  40  Cm. 
tyk;  Flancher  eller  Vinkeljærn  skal  have  ca.  5  Cm.  tvk  Isolering;  Hulrummene 
i  Søjlerne  fyldes  med  Cement.  Søjlerne  sammenstilles  i  Reglen  af  Profiljærn ;  de 
stærkeste,  hidtil  udførte  Søjler  findes  i  Waldorf-Astoria-Hotel  i  New  York,  de  har 
en  Bæieevne  af  2,450)000  Kg.,  en  Højde  af  9,25  Meter  og  en  Egenvægt  af 
21,510  Kg.  De  højeste  Søjler  er  i  Schiller-Theatret,  de  maale  ikke  mindre  end 
28  Meter. 

Særlig  Omhu  anvendes  paa  Funderingerne,  idet  man  her  bestræber  sig  paa 
at  gøre  de  bærende  Piller  saa  ringe  i  Kvadratindhold  som  muligt,  for  at  indvinde 
Plads  til  Kælderrummene;  man  har  derfor  forsøgt  forskellige  Former,  hvoraf  den 
i  The  Fair  Budding  i  Chicago  anvendte  hidtil  anses  for  at  være  den  bedste. 


Diameter,  hvori  disse  Trapper  kan  konstrueres 


En  opsadlet  Vindeltrappe  af 
Træ,  uden  gennemgaaende  Van¬ 
ger,  er  bleven  konstrueret  af  Fir¬ 
maet  Brdr.  Neumaier  i  Miinchen, 
og  der  er  taget  Patent  paa  den. 
Som  Afbildningen  viser,  er  Trap¬ 
pen  fritstaaende ;  Stødtrinene  er 
stemmede  ind  i  Spindelen  og  er 
i  hele  deres  Længde  gennemtrukne 
med  en  stærk  Jærnbolt,  der  i  den 
ene  Ende  er  fastgjort  til  Spindelen 
og  i  den  anden  Ende  fastholder 
Ballustren.  Trapper  af  denne  Kon¬ 
struktion  skal  have  et  særdeles 
tiltalende  Udseende  og  tillige  være 
i  Besiddelse  af  praktiske  Fordele 
fremfor  Jærntrapper;  de  skal  og- 
saa  vise  sig  billigere  i  Udførelse 
end  disse.  Trapperne  kan  selv¬ 
følgeligt  fremstilles  i  alle  Træ¬ 
sorter  og  behøver  ikke,  da  de 
er  meget  lette,  noget  særligt 
solidt  Fundament.  Den  største 
med  Sikkerhed,  er  3  Meter. 


FORSKELLIGT. 


D  Hit.  Architekter,  som  har  deltaget  i  den  fornyligt  afholdte  Konkurrence 
om  et  Theater  i  Randers,  anmodes  om  at  indsende  deres  Projekter  til  »Archi- 
tekten « s  Kontor,  Helgolandsgade  5,  for  at  disse  kan  blive  udstillede  i  et  Møde, 
som  Akademisk  Architektforening  agter  at  afholde  mellem  den  10.  og  16.  Maj. 

¥ 

Den  Neuhausenske  Konkurs.  Ved  Akademiraadets  Møde  den  28.  April  til¬ 
kendtes  Architekt  Alfred  Brandt  den  udsatte  Præmie  500  Kr.  for  Opgaven  i 
Bygningskunst:  En  Kirke  for  en  lille  Købstad  i  Forbindelse  med  Bolig  for  Præsten 
og  Menighedshus,  saaledes  at  det  hele  udgør  et  samlet  Kompleks. 

¥ 

Frederiksbergs  kommunale  Konkurrence.  Frederiksbergs  Kommunalbestyrelse  har 
vedtaget  hvert  Aar  at  uddele  Præmier  for  det  i  architektonisk  og  hygiejnisk  Hen¬ 
seende  heldigst  gennemførte  Byggeforetagende  i  Kommunen  i  Henhold  til  neden- 
staaende  Regler: 

Præmierne  bestaa  i 

1)  Et  Diplom  til  den  Architekt,  efter  hvis  Tegning  Bygningerne  er  opførte. 

2)  Et  Diplom  til  Bygherren. 

3)  En  Broncetavle  eller  huggen  Sten  med  Inskription  til  Indmuring  i  Bygningen. 

4)  En  Pengepræmie  af  Størrelse  som  et  halvt  Aars  Skat  til  Kommunen  af  den 

paagældende  Bygning. 

Bedømmelsen  sker  af  en  Komité,  bestaaende  af  et  Medlem  af  Kommunal¬ 
repræsentationen,  Bygningsinspektøren,  Stadsingeniøren  og  to  af  Akademisk  Archi¬ 
tektforening  valgte  Medlemmer. 

Præmien  tilkendes  ved  simpel  Majoritet,  dog  at  Beløbet  under  4)  kun  ud¬ 
betales,  naar  Komiteens  Afgørelse  er  enstemmim 

0  D 

Hvert  Aar  uddeles,  om  Komiteen  finder  Anledning  dertil,  en  Præmie  for 
Villaer,  en  for  høje  Huse  med  store  Lejligheder  og  en  for  høje  Huse  med  smaa 
Lejligheder. 

Til  Medlemmer  af  Bedømmelseskomiteen  har  Frederiksberg  Kommunal¬ 
bestyrelse  valgt  Hr.  Tømmermester  Adam  Matthissen  og  Akademisk  Architekt¬ 
forening  Architekterne:  konst.  kgl.  Bygningsinspektør  Martin  Borch  og  Viggo  Dahl. 

¥ 

En  international  Pr æmiekonkurrence  angaaende  Facadetegninger  til  en  ny  An¬ 
komststation  paa  Basels  Banegaard  udløber  den  31.  Maj  d.  A.  Opgaven  bestaar 
i  at  fremskaffe  Udkast  til  en  allerede  fastslaaet  Plan.  Med  Hensyn  til  Stilen  er 
der  ingen  særlige  Fordringer  stillet,  og  angaaende  Materialier  fordres  kun,  at 
anerkendt  gode  og  vejrbestandige  Bygningsmaterialier  skal  benyttes,  samt  at  Sten 
Ira  selve  Landet  bør  foretrækkes.  Til  Uddeling  af  3  Præmier  er  10,000  Frcs. 
disponible. 

Dommerudvalget  bestaar  af  Architekterne  Prof.  Hans  Auer  i  Bern,  L.  Fried¬ 
rich  i  Basel,  Prof.  G.  Gull  i  Zurich  samt  nogle  Medlemmer  af  den  schweiziske 
Jærnbanebestyrelse. 

¥ 


En  Konkurrence  om  Tegninger  til  Linoleumsmønstre  er  udstedt  af  Linoleums- 
Fabriken  Hansa,  Delmenhorst.  Præmierne  er  paa  1000,  500,  300  og  200  Mk. 

I  Dommerudvalget  sidder  d’Hrr.  Professorer  Max  Koch  og  Carl  Zaar  i  Berlin. 
Det  gælder  om  at  fremskaffe  originale  Mønstre,  der  egne  sig  til  Udførelse  i  det 
paagældende  Materiale,  og  der  maa  ikke  anvendes  mere  end  højst  5  Farver. 
Efterligninger  af  andre  Materialier  bliver  ikke  godkendte.  Fristen  for  Indlevering 
af  Tegninger  udløber  d.  15.  Juni  d.  A. 

¥ 

Aemilia-Ars.  Ved  den  i  Fjor  afholdte  Udstilling  i  Turin  kunde  besøgende 
ikke  undgaa  at  bemærke  Navnet  Aemilia-Ars,  som  i  den  italienske  Afdeling  dan¬ 
nede  Fællesmærket  for  en  stor  Del  forskellige  kunstindustrielle  Arbejder,  der  alle 
bar  Præget  af  at  være  frembragte  under  alvorlig  Stræben  efter  at  skabe  noget 
originalt  og  godt,  som  kunde  være  medvirkende  til  at  bringe  den  italienske 
Kunstindustri  frem,  for  at  den  kunde  indhente  det  Forspring,  de  andre  europæiske 
Lande  havde  faaet  i  de  senere  Aar. 

Aemelia-Ars  er  et  Selskab,  som  blev  stiftet  1898  i  Bologna  med  det  Formaal 
at  samle  Landets  bedste  Kræfter  til  Fremhjælpning  af  den  lokale  Produktion,  sær¬ 
ligt  hvor  det  galdt  smagfuld  og  kunstnerisk  Udstyrelse  af  Boligen. 

Man  forsøgte  —  til  en  Begyndelse  ved  Præmiekonkurrencer  —  at  skaffe  smukke 
Udkast  til  Veje,  men  dette  slog  fejl,  hvorfor  Selskabets  kunstneriske  Ledelse  selv 
skaffede  sig  Tegninger  og  Modeller  fra  dygtige  Kunstnere  og  overdrog  Arbejder¬ 
nes  Udførelse  til  ubemidlede  Haandværkere.  Smaa  Værksteder  blev  ved  saa- 
danne  Lejligheder  understøttede  med  mindre  Pengebeløb,  medens  det  under  Ud¬ 
førelse  værende  Arbejde  betragtedes  som  Pant  fol  det  laante.  Ved  støne  Væik- 
steder  indskrænkede  Selskabet  sig  til  at  overlade  dem  Tegningerne  gratis  eller 
mod  Forkøbsret. 

1  April  1900  afholdt  Selskabet  en  lille  Udstilling  i  Bologna  af  Møbler,  Ke¬ 
ramik,  Metalarbejder  m.  m.,  som  var  fremstaaede  under  Medvirkning  af  Aemilia- 
Ars  i  Provinserne  Romagna  og  Emilia  (særligt  dog  i  Bologna). 

Af  Selskabets  Love  skal  her  anføres  følgende:  dets  Bestaaen  er  fastsat  til 
25  Aar  og  dets  Formaal  er  at  forbedre  saavel  den  kunstneriske  Kvalitet  som  den 
praktiske  Brugbarhed  af  kunstindustrielle  og  dekorative  Frembringelser,  —  og  paa 
denne  Maade  tillige  at  ophjælpe  den  kunstindustrielle  Produktion,  til  Fordel  baade 
for  Kunstneren,  Haandværkeren  og  Købmanden.  1  Selskabets  Salgslokale  kan  kun 
saadanne  Arbejder  blive  udstillede,  som  svarer  til  de  opstillede  Betingelser. 

Kapitalen  er  tilvejebragt  ved  Aktier,  der  er  udstedte  paa  Navn  og  hver  lyder 
paa  100  Lire. 

Ledelsen  besørges  af  et  Forretningsudvalg,  som  for  den  kunstneriske  Dels 
Vedkommende  bistaas  af  en  Kunstkommission.  Udvalget  vælges  paa  3  Aar  og 
bestaar  af  2  Præsidenter,  1  Kasserer,  1  Sekretær  og  11  Medlemmer,  hvoraf  6 
er  Damer.  Kunstkommissionen  har  9  Medlemmer,  hvoraf  de  4  er  Damer. 

(Kunst  und  Handw.) 

ET  BONDEHUS  VED  AACHEN. 


Den  lille  maleriske  Landbygning,  hvoraf  nedenfor  findes  en  Afbildning,  ligger 
mellem  Aachen  og  den  for  sine  Pottemagerarbejder  bekendte  Landsby 
Raeren.  1  denne  Landsdel  drives  Kvægopdrætning  som  Hovednæringsvej,  me¬ 
dens  egentlig  Agerdyrkning  næsten  er  ukendt.  Landet  er  ikke  inddelt  i  større 
Grundejendomme,  men  bestaar  for  det  meste  af  middelstore  Bøndergaarde  med 
en  Gennemsnitsbesætning  paa  20 — 35  Køer  samt  nogle  Svin. 

Det  her  gengivne  Bondehus  er  saaledes  til  .en  Besætning  paa  14  Stkr.  større 
og  8  Stkr.  mindre  Kreaturer  eller  en  samlet  Besætning  af  20  Stkr.  Hornkvæg. 
Hertil  kommer  endnu  en  Svinestald  paa  ca.  1 1  Kvadratmeter  og  et  herover 
liggende  Hønsehus;  og  endelig  en  Stald  til  2  Heste.  Ejerens  Bolig  bestaar  af 
3  Værelser  samt  en  Folkestue,  hvilke  Lokaler  ligger  i  Stueetagen,  medens  der 
i  Stuehusets  øverste  Etage  er  indrettet  4  Værelser.  Fra  Folkestuen  er  der  gen- 

nem  et  lille  Vindue  Overblik  over  Heste-  og  Kostalden.  Disse  Staldrum  støde 
umiddelbart  op  til  Boligen,  men  er  dog  ved  en  Mur  adskilte  fra  denne.  Folke¬ 
stuen  er  tilgængelig  fra  den  øvrige  Bolig,  men  har  tillige  en  særlig  Adgang 
ude  fra;  Kostalden,  der  er  meget  omhyggeligt  ventileret,  har  en  Højde  indvendig 
af  3  Meter  og  er,  for  at  undgaa  Gennemtræk,  kun  forsynet  med  Døre  paa  den 
ene  Side. 

En  særlig  Fordring,  som  Bygherren  stillede,  var,  at  Taget  over  Staldbyg¬ 
ningen  skulde  have  et  meget  stort  Udhæng,  saaledes  at  der  under  dette  kunde 

henstilles  Karrer,  Redskaber  o.  lign.,  samt  at  det  i  Nødsfald,  under  truende 
Regnvejr,  tillige  kunde  dække  over  et  Hølæs. 

Bygningens  Sokkel  er  opført  af  Sten,  som  er  brudte  i  Nærheden,  Murene 
er  af  Teglsten  med  Berapning,  Bindingsværket  er  mørktfarvet  Egetræ;  Taget  er 
rødt  Tegltag. 

Omkostningerne  ved  Opførelsen  af  Bygningen  beløb  sig  —  foruden  Archi- 
tekthonoraret  —  til  ca.  25,000  Mark,  hvilket  bliver  omtrent  60  Mark  pr.  Kva¬ 
dratmeter. 


KAPEL  I  KØGE. 


den  for  Køge,  paa  den  nye  Kirkegaard  Nord  for  Byen,  er  opført  et  Kapel 


u  af  hvilket  her  gengives  Afbildninger  efter  Architekt  Martin  Borchs  Teg¬ 
ninger.  Kapellet  er  en  Gave  til  Byen  fra  en  af  dens  Borgere,  Etatsraad  Hassel- 
balck.  Dets  Ydermure  er  opførte  af  røde  Munkesten  fra  Hillerødsholm  Tegl¬ 
værk,  og  Taget  er  dækket  med  røde  Teglsten.  Hvælvingerne  indvendig  er  af 
Træ.  Udgifterne  ved  hele  Arbejdet  har  været  6000  Kr.  Endnu  staar  tilbage 
at  foretage  den  indvendige  Udsmykning  af  Kapellet.  Ved  Arbejdet  har  følgende 
Haandværksmestre ,  alle  fra  Køge,  medvirket:  Murmester  Christian  Hansen, 
Tømmermester  Ole  Nielsen,  Malermester  Gottschalck  og  Blikkenslagermester 
Christensen. 

ET  GENSVAR. 


Hr.  Architekt  Levy  fremdrager  i  »Architekten«  Nr.  30,  under  Overskriften 
»Forlorne  Tænder«  et  Villaanlægs  Tilblivelseshistorie  tor  at  vise,  at 
heller  ikke  jeg  tager  det  saa  nøje  med  Helheden,  og  han  benytter  Lejligheden 
efter  ringe  Evne  til  Forsøg  paa  at  gjøre  mit  Arbejde  latterligt.  Jeg  er  imidlertid 
i  det  heldige  Tilfælde  at  kunne  præsentere  Læserne  et  Par  Billeder  fra  den  paa¬ 
gældende  Have,  og  ved  Hjælp  af  Hr.  Levys  Beretning  vil  De  let  finde  Dem  til¬ 
rette  i  det  »franske«  Anlæg.  De  vil  baade  faa  »de  røde  Krukker  paa  en  hvid 
Pind«  at  se,  De  vil  kunne  glæde  Dem  over  »Pergolaerne«,  de  »geometriske  Fi- 

gurer«,  den  »lille«  Skrænt  og  den  overvejende  »eviggrønne«  Træbestand,  — 
hvis  man  da  kan  tro,  hvad  Hr.  Levy  siger. 

Følgende  supplerende  Bemærkninger  vil  dog  maaske  yderligere  oplyse  Sagen. 

Planen  til  Haven  blev  udarbejdet  samtidigt  med  Tegningerne  til  Villa¬ 
bygningen,  og  Haven  blev  anlagt,  før  der  viste  sig  en  Murer  paa  Pladsen.  Det 
vil  derfor  nu  være  vanskeligt  fuldt  ud  at  dokumentere,  om  det  skyldes  Architekt 
Levy  eller  mig,  at  Helheden  blev  saa  som  saa,  men  karakteristisk  for  Hr.  Ar¬ 
chitekten  er  det,  at  det  ikke  med  en  Tanke  falder  ham  ind,  at  ogsaa  han  kunde 
have  haft  nogen  Forpligtelse  til  at  fremskaffe  den  ønskelige  Helhed.  Hr.  Levy 
gaar  uden  videre  ud  fra,  at  naar  han  agter  at  bygge  en  Villa  »saa  beskeden 
som  mulig«,  saa  skal  Havearchitekten  (man  undskylde  den  »mærkelige«  Titel) 
fluks  anlægge  en  Have  ligesaa  beskeden,  hvad  enten  de  givne  Forhold  er  saa  eller 
saa,  han  skal  lade  Havet  æde  Forstranden  bort,  for  ikke  at  fylde  op  paa  »natur- 


stridig  Maade«,  skal  lade  over  Halvdelen  af  den  i  Forvejen  meget  indskrænkede 
Grund  henligge  som  »aaben  Forstrand«,  selv  om  alle  Betingelser  er  tilstede  for 
Anlæg  af  den  Rosenhave,  Ejeren  ønsker  at  faa.  Andre  vil  dog  maaske  mene, 
at  det  havde  været  nok  saa  rimeligt  at  bygge  Huset  til  Terrainet,  saaledes  som 
det  maatte  blive ,  naar  det  skulde  omdannes  til  Have  for  et  kostbart  Hus,  som  at 
bygge  det  til  den  aabne  Forstrand  og  den  nøgne  Mark. 

Men  selv  om  det  nu  ogsaa  havde  været  saa  indlysende,  som  Hr.  L.  synes 
at  mene,  at  en  Villa  for  en  Rigmand,  fordi  den  ligger  ovenfor  en  50  Fod  høj 
Skrænt  med  pragtfuld  Udsigt  over  Øresund,  netop  af  den  Grund  maa  have  et 
»saa  beskedent  Udseende  som  muligt«,  saa  burde  han  dog  i  det  mindste  have 

gjort  mig  opmærksom  paa  denne  Kendsgerning  eller  blot  have  givet  mig  en 
Skitse  af  Huset,  for  at  jeg  kunde  se,  hvad  hans  Tanke  var.  Men  jeg  erindrer 
ikke,  at  Hr.  L.  nogensinde  eller  paa  nogen  Maade  antydede  Ønsker  med  Hen¬ 
syn  til  Havens  Anlæg;  han  behandlede  mig  som  den  Gartner,  der  havde  »at 
holde  sig  ved  Jorden«,  og  ikke  vove  sig  op  til  de  svimlende  Højder,  hvor  Ar- 
chitekterne  færdes;  og  det  eneste  jeg  fik  fra  Architektens  Kontor  var  en  fejlagtig 
Opgivelse  af  Kælderudgravningens  Dybde  samt  en  Grundplan  af  Huset,  som  se¬ 
nere,  da  Haven  var  anlagt,  viste  sig  at  være  ligesaa  fejlagtig. 

Efter  denne  urigtige  Plan,  som  endnu  er  i  mit  Eje,  tegnede  jeg  Haven, 
og  saaledes  er  det  gaaet  til,  at  den  aabne  Veranda  og  Husets  Gavl  er  komne 
saa  ganske  skævt  for  Havens  Midtelinje. 

Først  da  Huset  blev  bygget,  viste  Fejlen  sig  og  kunde  da  meget  vanske¬ 
ligt  rettes. 

Mere  behøves  næppe  for  at  karakterisere  Hr.  Levys  Interesse  for  Helheds¬ 
virkningen  af  et  Villaanlæg,  men  da  mit  Navn  nu  er  bleven  nævnt  i  Forbindelse 
med  denne  Have,  maa  det  samtidigt  være  mig  tilladt  at  tage  Afstand  fra  det  An¬ 
læg,  Hr.  Levy  har  omgivet  sin  Villaplan  med,  da  denne  offentliggjordes  i  3 die 
Aargang  af  »Meddelelser  fra  Akademisk  Architektforening«  Side  123. 

Det  er  øjensynlig  tegnet  efter  mit  Haveanlæg  —  jeg  kan  se  det  paa  et 
Par  misforstaaede  Hak  i  Plænen  mod  Vejen  —  men  iøvrigt  har  Hr.  Levy  vist¬ 
nok  ogsaa  der  »søgt  at  undgaa  de  udprægede  Stilformer«  og  har  tegnet  en  Have, 
som  enhver  nogenlunde  ærekær  Gartnerelev  vilde  undse  sig  for  at  offentliggøre. 


E.  Erstad  Jørgensen. 


BING  &  GRØNDAHLS  JUBILÆUMSUDSTILLING. 


an  skal  ikke  være  længe  om  at  opdage,  at  Hejrestellet  er  denne  Udstillings 


ÆV_L  fornemste  Værk,  gennemført  som  det  er  med  fin  Forstaaelse  baade  af 
Østens  og  Vestens  Porcellainskunst,  med  rig  Fantasi,  krævende  det  fuldkomne 
Herredømme  i  Teknikken,  benyttende  baade  Underglasurens  Blaa  og  Over¬ 
glasurens  Guld. 

Hvor  langt  større  er  ikke  den  Kunst,  der  frembringer  et  Værk,  som  taaler 
at  gentages  atter  og  atter,  et  Stel  med  alle  de  Krav,  det  stiller  til  Hensigts¬ 
mæssighed  ved  Brugen,  end  at  frembringe  et  »Unicum«. 

Med  Rette  kan  man  kalde  dette  Stel  den  unge  danske  Porcellainskunsts 
Hovedværk.  Er  det  en  Fejl,  at  det  er  saa  kostbart,  saa  deler  det  denne  Fejl 
med  alt  fint  Porcellain.  Større  Kunst  endnu  vilde  det  være  at  frembringe  et 
lige  saa  skønt  og  mærkeligt  Stel  saa  billigt  og  hensigtsmæssigt,  at  vi  alle  kunde 
have  det  paa  Bordet. 

Det  maa  beklages,  at  Pietro  Krohn  saa  tidligt  skød  sin  kunstneriske  Virk¬ 
somhed  til  Side  for  udelukkende  at  skabe  Betingelser  for  de  andre. 

De  naturalistiske  Kopper  af  samme  Mester  kan  hverken  i  Smag  og  Brug¬ 
barhed  staa  Maal  med  Hejrestellet. 

Stor  Glæde  har  man  af  Heinrich  Hansens  Rosenborgstel.  Hvor  rigt  og 
pragtfuldt  det  dækker.  Liniernes  kongelige  Værdighed  og  Profilernes  Elegance 
kappes  med  Blomsternes  Nydelighed,  kun  Vædderhovedernes  matte  Guld  falder 
lidt  ved  Siden  af. 

Der  var  min  Tro  ogsaa  Folk  paa  Bjærget  i  gamle  Dage. 

Den  ny  Mester,  J.  F.  Willumsen,  gjorde  en  Genistreg,  da  han  opdyrkede 
de  Jærnpletter,  som  alle  Dage  var  Porcellainsmestrenes  Sorg,  til  virkelige  Skøn¬ 
hedspletter;  det  at  gøre  Hindringerne  om  til  Midler,  var  ogsaa  i  Nornernes  Dage 
høj  Kunst  i  Norden. 

Mandighed  og  Fantasi  føjede  han  ind  i  Porcellainskunsten,  men  —  Ynden 
gik  sig  jo  af  og  til  en  lille  Tur. 

Heldigvis  bevarede  Kvinderne  den,  og  mange  af  de  nye  Stykker  er  tydeligt 
nok  fremgaaede  af  et  Ægteskab  mellem  Kraft  og  Ynde.  Navnlig  den  af  Frk. 
Hegermann-Lindencrone  særligt  dyrkede  Maner  med  Blomstermotiver  i  gennem- 

brudt  plastisk  Arbejde  synes  at  have  rige  Muligheder  for  at  udvikle  en  virkelig 
Porcellainsstil. 

Er  det  af  økonomiske  Grunde,  at  Fabrikken  har  lagt  til  Side  de  ejendomme¬ 
lige  Emailler,  som  Elias  Petersen  var  Mester  for,  saa  er  det  Skade;  den  hvide 
Hanekrukke  tog  sig  pragtfuld  ud  med  Emaillernes  dybe  Farver. 

Af  de  mange  kønne  Porcellains-Dyr  og  -Mennesker  sætter  jeg  mest  Pris 
paa  Fru  Carl  Nielsens  Maage.  Farve  bør  der  være  paa  Porcellainsfigurer,  selv 
om  man  ikke  tør  gaa  tilbage  til  de  barnlig  muntre  Overglasurfarver,  som  de 
gamle,  morsomme  Porcellainsdukker  pynter  sig  med. 

Fabrikken  har  anvendt  sine  første  Halvhundrede  med  Ære.  Hvis  det  ikke 
er  formasteligt  at  give  saadan  en  gammel  Hædersmand  et  godt  Raad  for  Frem¬ 
tiden,  vil  jeg  anbefale  ham  ad  Aare  at  skabe  os  et  billigt  Porcellainsstel  lige 
saa  smukt  og  ejendommeligt  som  Hejrestellet.  P  V  T  K 


TEKNISKE  MEDDELELSER. 

Hvoraf  bestaar  de  saakaldte  fugefri  Gulvflader.  Om  dette  Emne  har  Archi- 
tekten  H.  Lehnhoff  skrevet  nogle  Meddelelser  i  D.  Bauz.,  hvoraf  vi  anføre  føl¬ 
gende:  I  den  sidste  Fjerdedel  af  forrige  Aarhundrede  fremkom  et  Bygningsma¬ 
teriale  ,  som  blev  bragt  i  Handelen  under  Navnet  Magnesitplader,  og  som  paa 
Grund  af  flere  gode  Egenskaber  straks  fik  en  temmelig  stor  Udbredelse.  Senere 
blev  imidlertid  Fremstillingsmaaden  af  dette  Materiale  mindre  omhyggelig,  hvor¬ 
ved  sporedes  tydelige  Mangler  i  det  færdige  Produkt,  og  Forbruget  af  dette  aftog 
derfor  i  paafaldende  Grad.  Dette  Plademateriale,  som  særligt  blev  anvendt  til 
Vægbeklædninger,  men  ogsaa  viste  sig  brugbart  i  mange  Tilfælde  til  Gulve,  be¬ 
stod  hovedsageligt  af  brændt  Magnesit,  en  Stenmasse,  der  bl.  a.  udvindes  i 
Schlesien.  Magnesiten  blev  finmalet  og  med  Tilsætninger  af  Klormagnesiums¬ 
opløsning,  Savsmuld  samt  et  Indlæg  af  Jutestof  presset  i  Træforme  til  Plader  af 
forskellig  Størrelse.  Efter  nogle  Dages  Forløb  var  Pladerne  hærdnede,  og  3  å  4 
Uger  efter  kunde  de  benyttes. 

En  ganske  lignende  Sammensætning  gælder  for  de  mange  Patenter,  som 
for  Tiden  atter  er  fremkomne  paa  Markedet  og  falbydes  som  Torgament,  Xylopal, 
Papyrolith ,  Korkolith,  Minerallith ,  Terralith,  o.  s.  v.  Godheden  af  disse  Produkter 
afhænger  i  første  Række  af,  hvor  nøjagtigt  Blandingen  af  deres  forskellige  Be¬ 
standdele  er  foretaget,  thi  kun  naar  denne  sker  efter  ganske  bestemte  Forhold 
og  ved  en  meget  omhyggelig  Gennemæltning  faar  Massen  de  virkeligt  gode 
Egenskaber,  som  den  kan  være  i  Besiddelse  af.  Farvning  af  Stoffet  kan  ske  ved 
Tilsætning  af  Cementfarver,  som  ikke  angribes  af  Syrer. 

Afvigelser  fra  de  givne  Blandingsforhold  gør  efter  nogen  Tids  Forløb  Fa¬ 
brikatet  porøst,  saa  at  det  opsuger  Vand.  Ved  Anbringelsen  paa  Væg-  eller 
Gulvflader  maa  man  passe,  at  Underlaget  ikke  er  fugtigt,  da  dette  indvirker 
skadeligt  paa  Holdbarheden ;  ved  Jærndele  maa  man  først  anbringe  et  Isoleringslag 
af  Cement  e.  lgn.,  for  at  Metallet  ikke  skal  angribes  af  det  i  Massen  værende 
Klormagnesium.  Magnesit-Blandingerne  er  i  Almindelighed  ikke  angribelige  af 


—  339  - 


Syrer,  men  bliver  dog  ved  Paavirkning  af  Fedtsyrer  eller  Urin  bløde  og  klæbrige, 
hvorfor  Gulve  af  dette  Materiale  ikke  er  praktiske  i  Slagterier,  Viktualieudsalg, 
Køkkener,  Pissoirer  og  lignende  Steder. 

I  Skolebygninger  og  Hospitaler  er  saadanne  Gulvbeklædninger  derimod  mere 
anvendelige,  og  det  er  da  hensigtsmæssigt  i  saadanne  Rum  at  pudse  Væggene 
i  io  å  12  cm.  Højde  over  Gulvet  med  den  samme  Blanding,  saa  at  man  der¬ 
ved  danner  en  Sokkel  i  Forbindelse  med  dette.  Ved  Arbejdets  Udførelse  ud¬ 
kræves  imidlertid  stor  Omhu  og  øvede  Arbejdere. 


FORSKELLIGT. 

Kunstakademiet.  I  Skoleraadets  Forsamling  den  30.  April  bestod  følgende 
Elever  af  Akademiets  Architekturskole  Afgangsprøven:  Einar  Thuren,  Edmund 
Marston,  Louis  Jeppesen,  Holger  Aagaard  Lange,  Hans  Chr.  Mortensen  Steen 
og  Olaf  Petri. 

Et  Bismarck- Monument  vil  nu  ogsaa  blive  rejst  i  Frankfurt  a.  M.  Billedhuggeren, 
Professor  Siemering  i  Berlin  skal  udføre  det,  og  det  skal  koste  200,000  Mark. 
Monumentet,  som  bliver  en  staaende  Figur  i  U/2  naturlig  Størrelse,  fremstilles 
i  drevet  Kobber. 

¥ 

Centralkirke^ arden  i  Wien.  Ved  den  •  for  nogen  Tid  siden  afholdte  Kon¬ 
kurrence  om  Bygningerne  til  denne  Kirkegaard  blev  første  Præmie  tilkendt  Archi- 
tekt  Max  Hegele.  Det  er  nu  bleven  denne  Kunstner  overdraget  at  udføre  Teg¬ 
ninger  til  de  monumentale  Portaler,  Lighallerne,  Kirken,  Arkadegravene  m.  m. 
Byggesummen  er  ansat  til  ca.  1,500,000  Gylden.  Opførelsen  af  samtlige  Byg¬ 
ninger  vil  medtage  omtrent  4  Aar. 


FORENINGSMEDDELELSER. 

Akademisk  Architektforenings  Understøttelsesfond. 

I  Henhold  til  Understøttelsesfondets  Statuter  har  Enker 
efter  Medlemmer  af  Foreningen  Adgang  til  at  søge  om 
Understøttelse  af  Fondets  Midler. 

Ansøgningsblanket  kan  fra  15.  ds.  faas  udleveret  ved 
Henvendelse  til  Architekt  Fred.  Christensen,  St.  Marcus 
Allé  4,  F.,  og  Ansøgning  maa  for  at  komme  i  Betragtning 
indgives  til  Bestyrelsen  under  Adresse:  Bredgade  34,  inden  Udgangen  af  Maj 
Maaned.  Understøttelsesfondets  Bestyrelse. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lydiche. 

5.  A ARGANG  N2  33 


KJØBENHAVNS  RAADHUS. 


landt  de  mange  smukke  Enkeltheder,  man  glæder  sig  ved  i  Kjøbenhavns 


-JL'  nye  Raadhus,  er  de  forskellige  Indgangspartier  og  Portaler,  som  Arehitekt 
Nyrop  saa  godt  har  forstaaet  at  karakterisere  hver  især  i  Overensstemmelse  med 
det,  hvortil  de  fører,  idet  dog  tillige  en  vis  Ensartethed  som  en  rød  Traad  gaar 
gennem  dem  alle.  Den  cirkelbuede  Afslutning  foroven  er  fremherskende,  i  alt 
Fald  for  de  større  Indganges,  Portenes,  Vedkommende;  er  det  ikke  altid  just 
selve  Lysningen,  der  foroven  begrænses  af  Halvcirklen,  er  denne  dog  fremtrædende 
i  Murkonstruktionen  ovenover.  Forholdet  mellem  Højde  og  Vidde  er  harmonisk 
og  vel  afpasset;  man  har  Indtrykket  af,  at  der  er  fuld  Frihed  til  at  gaa  ind  og 
ud,  og  at  Rummet  aabner  sig  indbydende  og  beskyttende  for  alle. 

Mærkeligt  nok  er  selve  Hovedindgangen  paa  Raadhusets  Forside  den,  som 
allermindst  fanger  Interessen.  Vel  er  den  stor  og  vid,  hele  syv  Alen  bred;  men 
det  er,  som  om  den  ovenover  anbragte  Statue  af  Absalon,  Væbnerne,  Balkonen 
o.  s.  v.  helt  tager  Luven  fra  den,  som  om  Bygmesteren  havde  ment,  at  dermed 
er  der  gjort  nok  for  den.  Ganske  anderledes  fængslende  er  den  Portal,  man 
træffer  lige  der  indenfor.  Med  sine  kraftigt  profilerede  Led,  med  sine  rige  Flader 
med  Ornamenter  og  Figurer,  med  sine  stærke  Farver,  med  det  udmærkede  monu¬ 
mentale  Relief,  Byens  ældste  Raad,  der  skyldes  Fru  Slott-Møller,  og  med  det 
lokkende  Indblik  gennem  Glasruderne  til  Raadhushallens  festligt  lysende  Vægflader, 
stemmer  denne  Portal  i  det  velformede  og  roligt  belyste  Forrum  straks  den 
Indtrædende  til  en  vis  Andagt,  Respekt  for  det  Kunstværk,  det  Udtryk  for  kraftig 
Borgeraand,  som  man  nærmer  sig.  Saaledes  som  Portalen  viser  sig  indvendig, 
paa  den  hvide  Væg  i  Raadhushallen,  omgivet  af  stadigt  gentagne,  stiliserede 
Muslingskaller,  faar  man  et  velgørende  Indtryk  af  Sikkerhed  og  Ro.  Ganske 
allerkæreste  er  de  smaa  Indgange  fra  Hallen  til  Vindeltrapperne  til  iste  Etage, 
navnlig  naar  Blikket  tillige  omfatter  det  med  Kjøbenhavns  forgyldte  Vaaben  pry¬ 
dede,  simple  Jærnrækværk  og  de  mønstrede  Vægge  i  den  dæmpede  Belysning. 
De  to  store  Portaabninger  fra  Hallen  mod  Præsidenttrappen  og  Borgertrappen 
fængsler  Øjet  til  nærmere  Beskuelse  ved  de  friske  og  originale,  i  høj  Grad  deko¬ 
rative  Friser  af  glaserede  Lerfliser  fra  Herman  Kåhler,  begge  komponerede  af 
Hansen-Reistrup,  den  ene  med  flyvende  Krager  over  et  Landskab,  den  anden 
med  Maager  over  en  Sø. 

INDGANG  TIL  FATTIG  VÆSEN  ET.  INDGANG  TIL  VEf-  OG  KLOAKVÆSENET. 


MIDTEINDGANG  PAA  BAGSIDEN  (HVALROSDØREN).  BAGHUSPORT  PAA  TIVOLISIDEN. 


I  den  aabne  Gaard  fører  brede  Granittrapper  ned  fra  Forruramene  ved  disse 
to  Hovedtrapper;  store  Basilisker  krybe  ned  langs  Vangerne  fra  Portalerne.  Uden 
Skade  kunde  de  roaaske  have  været  endnu  større  og  end  mere  grimmige.  De 
skyldes  som  saa  meget  andet  Skulpturarbejde  i  den  haarde  Granit  Billedhugger 
Bundgaard.  Hans  Værk  er  f.  Eks.  ogsaa  de  to  Hvalrosser,  der  ligger  paa  Vagt 
ved  Siden  af  Midteindgangen  paa  Bagsiden,  over  hvilken  den  betydningsfulde 
Indskrift  staar:  »Saa  er  By  som  Borger«. 

Rundt  om  i  Bygningen  findes  Indgange  og  Portaler,  baade  ud-  og  indvendig, 
der  alle  bærer  Vidnesbyrd  om  Martin  Nyrops  Opfindsomhed  og  Frodighed. 
Indgangen  til  Vej-  og  Kloakvæsenet  karakteriseres  ved  et  Par  stive  Brolægger¬ 
jomfruer,  Indgangen  til  Fattigvæsenet  ved  et  Relief  over  Døren :  Dyrene  i  Skoven, 
der  æder  af  det  Hø,  som  veldædigt  er  blevet  sat  ud  til  dem,  Døren  til  Alderdoms¬ 
understøttelsens  Kontorer  ved  en  Høne,  der  samler  Kyllingerne  under  sine  Vinger 
o.  s.  v.  Overalt  i  Raadhuset  findes  Sporene  af  en  ganske  ualmindelig  architektonisk 
Digterævne.  Mange  er  tilbøjelige  til  at  mene,  at  alt  dette  griber  for  vidt  om 

°R  f°r  mange  »Snurrepiberier«  ødelægger  Helhedsindtrykket.  Det  er 
næppe  rigtigt.  Bygningen  er  stor  og  for  saa  vidt  »hel«  nok  endda.  De  mange 
smaa  Nydelser,  en  indgaaende  Betragtning  forskaffer,  kan  dog  i  og  for  sig  kun 
være  et  Plus  til  Bygningens  Kunstværdi.  I  ældre  Tider  var  det  den  ene  Gene- 
lation  efter  den  anden,  der  byggede  paa  et  Raadhus ;  nu  om  Stunder  gøres  det 
fiks  og  færdigt  i  Løbet  af  et  Decennium.  I  gamle  Tider  kom  der  lidt  efter  lidt 
et  eller  andet  »morsomt«  Indfald  frem,  hvorover  man  nu  glæder  sig  som  Udtryk 
lor  Folkeaand  og  Folkeliv.  Her  er  det  alt  anbragt  med  det  samme,  af  samme 
Mester.  Skulde  man  derfor  mindre  glæde  sig  derover?  p.  ^ 


TRONDHJEMS  DOMKIRKE. 


Restaureringen  af  Domkirken  i  lrondhjem  har  givet  Konservator  Jens  Thiis 
i  samme  By  Anledning  til  i  det  norske  Blad  »Verdens  Gang«  for  den  26. 
April  at  rette  et  Angreb  paa  den  Maade,  hvorpaa  Architekt  Christie,  der  hidtil 
har  ledet  Arbejdet,  nu  agter  at  opføre  Langskibet  og  Vestfacaden.  Da  det  ogsaa 
for  Danske  vil  have  Interesse  at  erfare,  hvad  der  vedrører  dette  gamle  og  be¬ 
rømte  Bygningsværk,  skal  her  anføres  Hovedsagen  af  Jens  Thiis’s  lange  Indlæg, 
der  som  let  forstaaeligt  vækker  umaadelig  Opsigt  i  Norge,  ikke  mindst  i  selve 
Trondhjem. 

Genopførelsen  af  den  gamle  Nidaros-Domkirke,  som  siden  1869  har  været 
en  national  Opgave  af  næsten  symbolsk  Betydning  for  Norge,  er  nu  saa  vidt 
li  emski  edet,  at  man  staar  i  Begreb  med  at  tage  fat  paa  Kirkens  vestre  Skib  — 
dens  Langskib,  dens  anseligste  Parti  og  Kirkens  Hovedfacade.  Kor  og  Skrudhus 
er  forlængst  færdige.  Det  romanske  Tværskib,  som  er  Kirkens  ældste  Del, 
nærmer  sig  stærkt  sin  Fuldendelse  i  det  Indre,  det  Ydre  er  helt  færdigt.  Og 
det  rekonstruerede  Hovedtaarn  over  Skibenes  Kryds  fik  ifjor  sin  Taarnhjelm  og 
sit  Spir.  Men  den  Del,  som  det  staar  tilbage  at  bygge  op,  er  hverken  den 
mindst  omfangsrige  eller  den  mindst  vigtige.  Vestskibets  populære  Navn  i 

Trondhjem  er  »Ruinen«.  Og  den  Tilstand  af  Ødelæggelse,  hvori  denne  Del  af 
Kirken  befinder  sig,  gør  Navnet  rimeligt  nok.  Lige  siden  den  svære  Brand  i 
1531,  som  hærgede  Kirken  og  det  meste  af  Byen,  har  Langhuset  —  det  vestre 
Skib  —  staaet  tagløst  og  aabent.  1  de  senere  Aar  har  det  tjent  som  Værksted 
for  Restaurationsarbejdet. 

En  Rest  og  en  Ruin  var  Kirken  allerede  den  Gang,  da  Præsten  Maschius 
i  1661  gjorde  sine  Kobberstik  af  Kirken,  saaledes  som  den  da  saa  ud.  Det 
høje  Taarn,  som  knejser  over  Krydset,  er  blot  et  provisorisk  Trætaarn  til  Be¬ 
skyttelse,  efter  at  det  gamle  Taarn  var 
styrtet  ned  i  Branden  og  havde  slaaet 
Hvælvingerne  i  Vestskibet  ind.  Det  gi¬ 
ver  for  saa  vidt  ingen  Norm  for,  hvor¬ 
dan  Taarnet  egentlig  har  været,  eller  for 
hvordan  det  burde  være  genopført.  Af 
Vestskibets  Mure  stod  der  i  Maschius’s 
Dage  —  som  nu  —  blot  to  Stokværk, 
af  Vestfronten  knapt  en  Trediedel  af  den 
almindelige  Højde.  Og  de  Hjørne- 
taarne,  som  flankerer  Vestfronten,  og 
hvis  oprindelige  Udseende  vi  ikke  aner, 
var  ligeledes  reducerede  til  den  samme 
Højde. 

Maschius’s  Stik  af  Vestfronten  viser 
baade  det  hovedsagelige  af  det,  som  nu 
staar,  og  desuden  en  lille  Rest  til,  som 
dengang  fandtes,  men  nu  ikke  er  mere, 
og  som  er  af  uvurderlig  Værdi  for  en 
Viderebyggen  af  Vestfacaden,  nemlig  de 
to  Murrester  af  Facadens  tredje  Stokværk, 
hvoraf  den  ene  er  smykket  med  to 
Statuer  i  Nicher,  overdækket  af  spidse 
Gavle  og  paa  Siderne  omgivet  af  Søjler, 
som  staar  perspektivisk  bagved  hinanden. 
Det  lykkelige  Tilfælde,  som  har  reddet 
disse  Stumper  af  Facadens  tredie  Stokværk  over  paa  den  dilettantiske  Kobber¬ 
stikkers  Gravérplade  og  dermed  over  til  os,  slaar  altsaa  først  og  fremmest  fast, 
at  Facaden  har  været  skulptursmykket  op  over  den  Højde,  hvori  vi  nu  har  den. 
Dernæst  giver  disse  Rester  paa  Kobberstikket  den  omtrentlige  Højde  af  det  tredje 
Stokværk,  viser  Statuernes  Plads,  Dimensioner  og  Overdækning  og  giver  gennem 
Søjlestillingen  et  Fingerpeg  i  Retning  af,  hvorledes  dette  Stokværk  er  at  supplere. 
Disse  Momenter  har  Kirkens  Genopbygger,  Architekt  Christie,  i  sin  Rekonstruk¬ 
tion  af  Vestfacaden  benyttet  meget  godt.  Han  har  brugt  de  perspektivisk  stillede 
Søjler,  som  Maschius’s  Stik  viser,  til  Indramning  af  de  Vinduer,  som  nødvendig¬ 
vis  maa  forekomme  i  denne  saakaldte  Triforie-Etage.  Denne  tredje  Etage  af  den 
rekonstruerede  Facade  giver  i  det  hele  taget  et  godt  og  tilforladeligt  Indtryk,  den 
er  i  sig  selv  harmonisk  og  gaar  udmærket  sammen  med  de  to  nedre  Stokværk. 


KIRKEN  SET  FRA  VEST  EFTER  ARCHITEKT 
CHRISTIES  REKONSTRUKTION. 


Det  treskibede,  brede  Langbus  med  de  to  Idjørnetaarne  paa  Facaden  er  et 
Værk  fra  den  sidste  Halvdel  af  det  trettende  Aarhundrede.  Erkebiskop  Sigurd 
paabegyndte  det  i  1248  paa  de  samme  Fundamenter,  som  Erkebiskop  Eystein 
nogle  Aartier  i  Forvejen  havde  lagt  for  sin  Kirkes  projekterede  romanske  Lang¬ 
hus  —  Fundamenter,  som  nu  blev  udvidede  i  Bredden,  fordi  Sigurd  lagde  sit 
gothiske  Langskib  større  an.  Medens  de  ældre  gothiske  Dele  af  Kirken,  Koret, 
som  Eystein  i  det  væsentlige  naaede  at  fuldende,  er  opførte  i  den  tidlige  engelske 
Gotbik,  den  saakaldte  early  english  style ,  er  Vestskibet  et  Pragtværk  i  den  fuld¬ 
modne  og  blomstrende  engelske  Gotbik,  den  som  Englænderne  selv  kalder  de- 
corated  style.  Det  er  ikke  vanskeligt  at  se,  selv  af  det,  som  nu  staar  som  Rester, 
hvorfra  Sigurd  har  hentet  sin  Bygmester. 

Det  er  fra  England.  Og  man  er  ikke 
langt  fra  at  kende  selve  Bygmesteren,  om 
ikke  netop  af  Navn,  saa  i  al  Fald  af  et 
andet  stort  og  berømt  Værk.  En  Afbild¬ 
ning  fra  det  Indre  af  det  saakaldte  »Engle- 
kor«  i  Lincolns  mægtige  Kathedral,  et  af 
den  engelske  Bygningskunsts  Mesterværker, 
gør  det  klart  nok,  at  her  er  nøje  Sammen¬ 
hæng  i  Stort  og  i  Smaat.  Er  det  ikke 
den  selvsamme  Bygmester,  som  har  givet 
Tegninger  til  Vestskibet  i  Nidaros-Domen, 
samtidig  med  og  efter  at  han  havde  »Angel 
choir«  i  Lincoln  under  Opførelse  (det  fuld¬ 
førtes  i  1255),  saa  er  det  i  ethvert  Fald 
en  af  hans  nærmeste  »Skole«,  os'  da  en 
Elev,  som  ikke  har  staaet  tilbage  for  Me¬ 
steren  i  Talent.  Det  hele  Anlæg,  Propor¬ 
tioner,  Profiler  og  Detailler  (deriblandt  de 
fundne  EnglereliefFer  i  de  trekantede  Felter 
mellem  Buer  og  Piller  i  nederste  Stokværk) 
gør  for  det  Indres  Vedkommende  en  saadan 
Antagelse  til  noget  mere  end  Hypothese. 

Sammenhængen  mellem  de  to  Kirker  er 
selvfølgeligt  heller  ikke  undgaaet  en  Kender  af  engelsk  Gothik  som  Arcnitekt  Christie. 
I  alt  væsentligt  har  han  i  Vestskibets  Indre  fulgt  Billedet  i  Lincoln,  hvor  ikke  det 
fundne  Materiale  strakte  til.  Anderledes  forholder  det  sig  med  Fagaderne  til  de  to 
Kirker.  Her  er  der  liden  eller  ingen  Lighed.  Her  er  Resterne  af  Trondhjem  Dom¬ 
kirke  tilstrækkelige  til  at  bevise  et  væsentligt  forskelligt  Anlæg  og  en  anden  Type 
end  Lincolnfacaden.  De  to  Facadetaarne,  som  ogsaa  findes  paa  den  engelske  Kirke, 
er  ganske  anderledes  placerede,  bagved  Facaden,  ikke  som  i  Trondhjem  i  Flugt 
med  den.  I  Trondhjem  stiller  Taarnene  sig  bredt  og  myndigt  frem,  vokser 
sammen  med  Facaden  ud  over  Langhusets  Bredde  og  giver  derved  Fronten  en 
egen  Karakter  af  Magt  og  Vælde.  En  lignende  Ejendommelighed  i  Taarnstil- 
lingen  genfindes  paa  enkelte  engelske  Kathedraler  som  den  i  Salisbury  og  den  i 
Wells,  men  ikke  i  Lincoln.  Derimod  kan  snarere  Lichfield-Kathedralen  komme 


KIRKEN  SET  FRA  VEST  MED  DEN  FOR¬ 
HØJEDE  FAgADEVÆG  OG  »ROSE«. 


347  - 


i  Betragtning  ved  Rekonstruktionen  af  Trondhjem  Kirken,  for  saa  vidt  det  nedie 
Parti,  som  er  levnet  af  Trondhjemsfacaden,  viser  nogen  Lighed  med  det  til¬ 
svarende  Poi'talparti  af  denne  stadselige  engelske  Kirkefacade,  som  ogsaa  ei  ligt 
billedsmykket  og  har  sine  Taarne  i  Behold.  Men  der  er  intet,  som  tyder  paa, 
at  de  to  Kirkefronter  har  Bygmester  tilfælles,  og  der  er  ingen  Grund  til  i  Tvivls- 
maal  at  føle  sig  bundet  af  Lichfield-Facaden.  Dette  er  i  største  Korthed  de  vig¬ 
tigste  kunsthistoriske  Analogier,  som  Genopbyggelsen  af  Irondhjems  Domkirkes 
Vestskib  har  at  regne  med.  Selvfølgelig  kan  en  intim  Kender  af  engelsk  Gothik 
paa  utallige  Hold  hente  Belæring  og  Ideer  andet  Steds  fra. 

Hvad  har  saa  Rekonstruktionens  Bygmester  haft  at  holde  sig  til  af  fore¬ 
fundet  Materiale  i  Bygværket  selv?  Hvor  langt  strækker  det  til,  som  skal  tjene 
til  Genoprejsning  af  det  faldne  Vestskib?  Er  det  meget  eller  lidet."  For  Langhusets 
Vedkommende,  det  vil  sige  for  dets  indre,  dets  nordre  og  søndre  Væg,  —  sæi- 
deles  meget.  For  Facadens  øvre  Del  temmelig  lidet.  For  Faarnene  slet  ingen 
Ting.  Som  nævnt  er  to  Stokværk  af  Vestskibets  Mure  levnede.  Det  tiedie, 
Kleristorieetagen,  som  maa  have  indeholdt  den  anden  og  vigtigste  Vinduesrække, 

er  styrtet  ned.  Men  heldigvis  er  der 
fundet  et  stort  Antal  Fragmenter  af  de 
nedstyrtede  Vinduer,  saa  disses  Form,  Di¬ 
mensioner  og  Profiler  lader  sig  nøje  be¬ 
stemme,  og  dermed  er  Vanskeligheden  ved 
at  rekonstruere  dette  Stokværk  væsentligt 
overvundet,  idet  Vinduernes  Placering  føl- 
oer  af  sig  selv.  Det  Indres  Konstruktion 

o  o 

forøvrigt  fremgaar  tydeligt  nok  af  det, 
som  staar,  og  de  fundne  Spor  i  Forening. 
Saaledes  er  Skibets  Højde  en  given  Ting. 
Et  af  de  vigtigste  eller  det  allervig¬ 
tigste  Udgangspunkt  for  Vestskibets  Rekonstruktion  er  den  Vinkel,  som  tydeligt 
tegner  sig  paa  Hovedtaarnets  vestre  Murvæg,  og  som  viser,  hvor  Taget  over 
Vestskibet  har  sat  an.  Vinkelens  Toppunkt  markerer  Tagværkets  Højde  og  dens 
Bens  Endepunkter  Hovedgesimsens  Beliggenhed.  Hvælvingernes  Spændvidde 
fremgaar  endvidere  af  Bueaabningerne  ind  til  Tværskibet  og  af  lagets  Beliggen- 
hed.  Men  selv  om  det  konstruktive  for  det  Indres  Vedkommende  kan  synes 
klart  nok  i  Vestskibet,  er  her  alligevel  nok  af  Opgaver  for  en  Genopbyggers 
Fantasi  og  Evne:  Detaillerne,  Udsmykningen,  Ornamentiken  og  Skulpturerne. 
Her  er  Tumleplads  for  Talentet,  ikke  blot  for  Bygmesterens  Vedkommende,  men 
i  lige  saa  høj  Grad  for  den  Billedhugger,  som  skal  supplere  hans  Værk.  Thi  ingen 
Del  af  Kirken  har  været  rigere  og  kostbarere  smykket  end  Vestskibet.  Vi  ser 
det  af  det,  som  endnu  findes  paa  Plads,  og  vi  ser  det  af  den  stoie  Mængde 
fundne  Fragmenter:  Profilstene,  Søjlerester  og  Kapitæler,  Masværk  og  Løvværk, 
Hoveder,  Relieffer,  Statuer,  som  er  komne  for  Dagen  ved  Gravning  eller  ved 
Nedrivning  af  senere  Flikværk  paa  den  gamle  Bygning.  Særligt  er  et  stoit  An¬ 
tal  vigtige  Fund  gjort  i  den  nedrevne  senere  Del  af  Hovedtaarnet,  hvoi  dyiebare 
Fragmenter  af  Vestskibet  fandtes  indmurede.  Vestskibets  Ruin  har  nemlig  ned 
igennem  Tiderne  været  brugt  som  Stenbrud,  hvorfra  Materialer  hentedes  til  at 

udbedre  andre  forfaldne  Dele  af  Bygværket.  Og  de  barbariske  Protestanter,  som 
har  arbejdet  ihærdigere  paa  Kathedralens  Ødelæggelse  end  Tidens  Tand,  end 
Ildebrande  og  Vejr  og  Væde,  ænsede  lidet,  om  det  var  et  Helgenhoved  eller 
en  firkantet  Blok,  de  puttede  ind  i  Hullet;  Hovederne  var  lettere  at  faa  løs  end 
Kvadrene.  Disse  kostbare  Fund  har  Architekten  med  stor  Pietet  samlet,  renset 
og  ladet  ordne  til  et  helt  lidet  Museum  i  den  tilgrænsende  Erkebiskopgaards 
Kælder.  Men  selvfølgeligt  maa  Størstedelen  af  disse  Fund  komme  til  Anvendelse, 
alt  som  Vestskibet  rejser  sig.  Man  maa  jo  i  det  hele  forlange,  at  ingen  gammel 
Sten  bliver  forkastet  og  erstattet  med  en  ny,  hvor  den  gamle  paa  nogen  mulig 
Maade  kan  bruges.  Der  bliver  desværre  nok  af  flunkende  nye  Partier  paa  Kir¬ 
ken  alligevel.  Foruden  Resterne  melder  ogsaa  Tradition  og  Literatur  om  Vest¬ 
skibets  Rigdom.  Schønning  har  i  sin  Domkirke- 
Beskrivelse  fra  1762  regnet  ud,  at  blot  paa  Vest¬ 
skibet  —  udvendig  og  indvendig  —  har  Pillernes 
og  Prydsøjlernes  samlede  Antal  naaet  op  til  1118, 
og  han  har  næppe  regnet  for  højt.  Hos  Peder 
Claussøn  i  hans  »Norges  Beskrivelse«  læser  man 
om  de  »12  Apostle  udhugen  i  megit  store  Billeder 
og  forgyldte«.  Endnu  staar  der  paa  Vestfronten  5 
mere  eller  mindre  molesterede  Statuer  i  deres 
Nicher,  men  Billedstøtternes  Tal  har  aabenbart 

været  mere  end  det  tidobbelte.  Og  endelig  no¬ 
terer  Schønning  en  Tradition  om,  at  der  »øverst 
i  Vestfronten  skal  have  staaet  en  meget  stor,  i 
Sten  udhugget  og  forgyldt  Rose«. 

Hvad  kan  man  da  vide  om  Facadens  op¬ 
rindelige  Udseende,  om  dens  øvre,  nu  nedstyr¬ 
tede  Partier?  Hvor  langt  hjælper  her  Fund  og 

Fragmenter,  og  hvilken  Støtte  er  der  at  søge  i  Analogier  og  Tradition? 

Blandt  andre  Fotografier,  som  er  til  Salgs  i  Kirken  selv,  er  ogsaa  et  i 
stort  Format  af  Architekt  Christies  Konstruktion  af  Vestfronten,  som  delvis  er 

bemalet  med  tre  Farver.  Store  Partier  er  malede  blaa,  over  dem  ses  to  gule 

Pletter,  og  længere  oppe  ses  spredt  og  usammenhængende  en  Mængde  ganske 
smaa  røde  Pletter  og  Punkter.  Men  den  langt  overvejende  Del  af  Fotografiet 
er  uden  Bemaling.  Den  blaa  Farve  markerer  de  Dele  af  Facaden,  som  endnu 
staar,  det  gule  betegner  det  Supplement  til  vor  Viden,  som  vi  skylder  Ma- 
schius’s  Stik,  og  alle  de  mange  smaa,  røde  Pletter  afmærker  de  fundne  gamle 
Fragmenter,  som  Architekten  har  henført  til  Vestfronten,  og  hvortil  han  støtter 
sin  Rekonstruktion.  Man  forbavses  over,  hvor  lidet  det  er,  som  er  gammelt 
ovenover  de  to  levnede  første  Etager,  og  det  første  Indtryk  af  dette  Facade- 
bidede  er  Beundring,  Beundring  for  den  Kløgt  og  Sindighed,  som  har  forstaaet 
at  lappe  alle  disse  Smaabidder  sammen,  og  for  den  Kunst,  som  med  disse  faa 
og  spredte  Holdepunkter  har  kunnet  klatre  til  Tops  her  —  har  kunnet  rejse 
denne  Facade  med  dens  Gavl  og  Taarne.  Det  næste,  man  lægger  Mærke  til,  er 
imidlertid,  at  Taarnene  ikke  har  en  eneste  rød  Plet,  og  at  de  er  kedeligere  end 
de  andre,  tørre  og  lidet  passende  sammen  med  det  frodige  Underparti.  Og  efter- 

haaden  som  man  overvinder  det  første  imponerende  Indtryk  af  Kombinationsevne 
og  Sindighed,  som  Farvepletterne  giver,  efterhaanden  som  man  begynder  at  for¬ 
dybe  sig  i  den  fmstregede  Tegning,  leder  efter  Hovedlinierne,  vejer  Masser  og 
Forhold  mod  hinanden  —  dukker  Spørgsmaalene  frem :  Er  det  sandsynligt? 
Kunde  det  tænkes  anderledes?  Er  det  som  Helhed  rigtigt?  Er  det  smukt?  Siden 
det  er  en  Rekonstruktion,  det  gælder,  bør  man  vel  først  stille  Spørgsmaalet:  Er 
det  rigtigt?  Men  da  det  handler  om  det  fremtidige  Udseende  af  Nordens  skøn¬ 
neste  Bygværk,  tør  ogsaa  det  andet  Spørgsmaal:  Er  det  smukt?  have  sin  Ret. 

Konservator  Jens  Thiis  stiller  det  sidste  Spørgsmaal  først.  Det,  han  har  at 
indvende  mod  Architekt  Christies  Facade,  har  ikke  sit  Udspring  i  arkæologiske 
Undersøgelser  og  er  i  det  hele  ikke  Frugten  af  nogen  Slags  Lærdom.  Men  det 
har  sit  Udspring  i  en  ren  æstethisk  Uvilje  mod  Resultatet.  Imidlertid  er  han 
ogsaa  kommen  til  den  'Fro,  at  naar  man  begynder  at  fordybe  sig  i  Detailler  og 
har  Anledning  til  at  sammenholde  Facaderekonstruktionen  med  det  eksisterende 
i  Kirken  selv  og  i  Stenmusæet,  og  tillige  tager  den  sammenlignende  Kunst¬ 
historie  til  Hjælp  —  saa  løsner  enkelte  af  de  »røde  Stene«  sig  i  Christies  Fa¬ 
cade.  Da  det  ikke  er  smukt  nok,  ikke  friskt  og  umiddelbart  nok,  kan  det  efter 
hans  Mening  heller  ikke  være  rigtigt  nok. 

Konservator  Jens  Thiis  mener  derefter,  at  en  Del  af  de  Stene,  som  sidder 
i  Architekt  Christies  store  og  brede,  seksdelte  og  lavstammede  Spidsbuevindue 
lige  over  Midteportalen,  ikke  hører  hjemme  der,  men  i  Rækken  af  Kleristorie- 
vinduerne  i  de  to  Langvægges  tredie  Stokværk,  hvor  de  ifølge  deres  Maal  og 
Profiler  passer  ind,  og  hvorfra  de  er  hentede.  Det  brede,  korte,  seksdelte  Vin¬ 
due  paa  Christies  Front  lader  sig  plukke  fra  hinanden  og  sammenstille  igen  til 
ordinære  Kleristorievinduer. 

Hvorfor  er  saa  dette  Vindue  anbragt  paa  Vestfronten,  hvor  det  virker 
uskønt,  fladklemt,  afmægtigt,  idet  der  ikke  er  tilstrækkelig  Plads  for  det?  Rime¬ 
ligvis  fordi  Lichfieldfacaden  og  flere  andre  engelske  Facader  har  et  stort  spids¬ 
buet  Vindue  over  Midteportalen.  Men  saa  vidt  vides  har  disse  Vinduer  aldrig 
den  Form,  som  Christie,  tvunget  af  de  konstruktive  Forhold,  der  har  maattet 
give  det,  ja  endogsaa  med  Brud  paa  de  konstruktive  Betingelser.  De  engelske 
Kathedraler  er  højere  under  Hvælvingerne  og  har  desuden  forholdsvis  lavere 
Portaler  end  Trondhjems  Kirke.  Derfor  bliver  der  Plads  paa  de  engelske  Fa¬ 
cader  til  et  stort  Vindue,  og  det  er  højt,  slankt,  gothisk  elegant.  I  Trondhjem 
har  der  ikke  været  Plads  for  et  sligt  Vindue.  Der  nraatte  et  teknisk  Kunstgreb 
til  for  at  presse  det  ind. 

Ser  man  Kirken  i  Længdesnit,  rager  Vinduet  op  over  Hvælvingernes  natur¬ 
lige  Højde.  Fra  Taarnet  af  løber  gennem  alle  Hvælvingers  højeste  Punkter  en 
horizontal  Linie,  som  kaldes  Hvælvingernes  »Topgrat«.  Netop  som  denne  Linie 
er  i  Begreb  med  at  støde  an  mod  Facadevæggen,  faar  den  pludselig  et  Knæk 
og  hæver  sig  i  en  mærkværdig  og  kunstig  Kappekonstruktion.  Paa  den  Maade 
naar  dette  gennem  8  Felter  fortsatte  Hvælvingssystem  Væggen.  For  en  Iagttager, 
som  staar  lidt  længere  inde  i  Kirken,  maa  jo  dette  se  ganske  ufatteligt  ud: 
Hvor  bliver  den  sidste  Hvælving  af?  Hvor  har  den  sit  fjerde  Støttepunkt?  For 
hvem  kan  vide,  at  Sluthvælvingens  fjerde  Kappe  pludselig  har  drejet  sig  om  paa 
sine  Hængsler  og  peger  i  Vejret?  Og  hvorfor  er  dette  sket?  Med  Brud  paa 

al  rimelig  og  vanlig  Konstruktion?  Bare  for  at  give  dette  Frontvindue  Plads. 
Dette  Vindue,  som  ikke  hører  hjemme  her.  Og  som  vil  virke  amputeret  for 
enhver  Betragter  indenfra,  som  ikke  er  ganske  nær.  Staar  man  oppe  i  Højkoret 
og  ser  gennem  Kirkens  hele  Længde,  har  man  for  Enden  en  Væg  med  et  svært 
Vindue,  som  har  mistet  Hovedet,  fordi  den  paa  en  umotiveret  Maade  rager  op 
over  alle  Hvælvingerne.  Er  ikke  Malplaceringen  her  indlysende?  Og  hvis  ikke 
dette  tekniske  Bevis  mod  Facadevinduet  er  Bevis  nok,  saa  maa  Vinduet  i  al  Fald 
bort  af  en  anden  væsentlig  Grund.  Der  skal  staa  noget  andet  paa  den  Plads. 
Der  skal  staa  en  »Rose«  der,  et  Cirkelvindue  med  Masværks  Ribber.  Man  har 
Traditionen  for  det.  Schønning  beretter  det;  han  siger,  at  »øverst  i  Vestfronten 
skal  have  staaet  en  meget  stor  i  Sten  udhugget  og  forgyldt  Rose«.  Hvem  tør 
bestride  Rigtigheden  af  denne  yderst  paalidelige  Forfatters  Ord,  som  selvfølgelig 
har  noget  at  støtte  sig  til?  Og  Rosen  passer  ind  der,  hvor  Spidsvinduet  ikke 
passer  ind  uden  Vold  mod  Hvælvingen.  Smukt  og  naturligt  fylder  Rosen  Rum¬ 
met  over  det  authentiske  »Korsfæstelsesrelief«  over  Hovedportalen,  paa  en  natur¬ 
lig  og  behagelig  Maade  bryder  den  Monotonien  i  de  øvre  statuesmykkede  Stok¬ 
værk,  det  tredie;  og  det  fjerde  overflødiggør  det  fuldkommen  apokryfe  »Himmel¬ 
fartrelief«  som  er  klemt  ind  over  »Korsfæstelsesreliefet«  paa  Christies  Tegning, 
afværger  en  saa  banal  Løsning  som  den  med  de  to  hinanden  gentagende  Gavle 
i  Facadens  øverste  Parti  og  fortrænger  det  andet,  her  indbefattede  aprokryfe  Re¬ 
lief  med  »St.  Olavs  Død  i  Slaget«.  Men  fremfor  alt:  Rosen  giver  Øjet  et 
Hvilepunkt,  Fagaden  et  Midtpunkt  og  det  Indre  et  herligt  Lysmotiv !  Rosen  kan 
ikke  andet  end  forenkle  og  forskønne. 

Vi  ser  da  ogsaa,  at  begge  de  Udkast  til  Vestfacaden,  som  foreligger  før 
Christies,  Munci-is  og  Schirmers  samt  Joachim  Mathiesens  har  respekteret  Tradi¬ 
tionen  og  taget  Rosen  op  til  Bedste  for  Fagadens  hele  Virkning. 

Mod  æstethiske  Krav  og  Traditionens  Bud  i  Fællesskab  burde  ingen  Ind¬ 
vending  have  nogen  Gyldighed.  Men  man  kan  jo  tænke  sig,  at  det  alligevel 
vil  blive  ført  i  Marken  til  Forsvar  for  Christies  Løsning,  at  »Rose«  paa  Vestfron¬ 
ten  er  fransk,  det  er  ikke  engelsk.  Dertil  er  først  og  fremmest  at  svare,  at  Ni- 
darosdomkirken  vel  tilhører  den  engelske  Stilkarakter  i  sine  Hovedtræk.  Men 
den  ligger  nu  i  Norge  og  ikke  i  England  og  har  mange  Egenheder,  som  de 
engelske  Kirker  ikke  har.  Hvad  skulde  være  til  Hinder  for,  at  den  norske  Byg¬ 
herre,  som  maaske  har  set  mere  af  Verden  end  et  Par  engelske  Kirker,  har  for¬ 
elsket  sig  i  det  franske  Rosemotiv  paa  Vestfronten  og  ønsket  det  for  sin  Kirke? 
Og  hvorfor  skulde  ikke  den  engelske  Architekt  føje  ham  i  det?  Der  var  nemlig 
i  Trondhjem  Kirke  ingen  Anledning  til  at  benytte  Rosemotivet  der,  hvor  de  en¬ 
gelske  Kirker  sædvanligt  har  det  —  i  Korets  Slutvæg,  i  det  saakaldte  »Lady- 
chapel«.  De  engelske  Kirker  har  netop  som  en  karakteristisk  Ejendommelighed 
et  ret  afsluttet  Kor,  en  Væg,  som  just  er  bestemt  for  en  slig  Prydelse  som  et 
Rosenvindue  —  Solen  bag  Alteret!  Men  Trondhjem  Domkirke  har  jo  netop 
ikke  noget  ret  engelsk  Kor,  men  en  ottekantet  Afslutning  med  en  indre  Omgang 
og  Smaakapeller.  Her  er  ingen  Plads  for  »Rosen«.  Tværskibene  var  færdig- 
byggede.  Tilbage  stod  den  ene  Plads  paa  Vestfronten  over  Hovedportalen.  Og 
hvor  skulde  den  vel  passe  bedre? 

Men  den  »Rose«,  som  mangler,  er  ikke  den  eneste  Indvending,  Konserva- 

tor  Thiis  bar  at  gøre  mod  Architekt  Christies  Facade.  Det  er  ikke  engang  den 
vigtigste.  For  alt  det  af  Vestfacaden,  som  naar  op  over  det  tredje  Stokværk  — 
og  det  er  Halvparten  —  er  efter  hans  Mening  Rekonstruktionen  arkitektonisk 
Digt.  Men  Digt  kan  være  inspireret  og  det  kan  være  sammenrimet.  Forf.  kan 
ikke  se  nogen  Inspiration  i  denne  Facade.  Den  forekommer  ham  tør,  fantasiløs, 
sammenlappet,  ikke  prydende  for  Kirken.  Her,  hvor  saa  lidet  er  levnet  at 
det  gamle,  nytter  det  ikke  blot  med  Samvittighedsfuldhed  og  Arkæologi.  Her 
trænges  der  til  en  skabende  Kunstnerevne,  som  ikke  blot  er  fortrolig  med  en 
svunden  Tids  Formsprog  i  dets  Enkeltheder,  men  som  ogsaa  føler  sig  gennem- 
bruset  af  noget  af  denne  Tids  Rytme,  dens  Skønhedssans,  dens  Sans  for  For¬ 
hold,  for  Magt  og  Vælde.  Her  maa  fremfor  alt  ikke  pirkes  med  Smaating,  men 
drages  stolte  Linier.  Den  anden  og  den  vigtigere  Hovedtanke  mod  Christies 
Facade  er  den,  at  de  dybe  Indsnit  mellem  dets  Gavlparti  og  de  høje,  tandede 
Taarne  er  unødigt,  spaltende  og  stygt.  Facadevæggen  er  med  andre  Ord  ikke 
ført  højt  nok  op.  En  Facade  af  den  Bredde,  med  de  to  Flanketaarne  og  med 
det  bag  sig,  som  den  har,  trænger  til  anseligere  Dimensioner.  Der  er  intet, 
som  forbyder  at  give  Facaden  større  Masse  og  dermed  hele  Indtrykket  større 
Magt  og  Rigdom.  Det  naturlige  vilde  være  at  løfte  Facadevæggen  op  i  Højde 
med  den  løbende  Gesims  paa  Midtskibets  Sider  —  altsaa  give  Facaden  en  Etage 
til.  Den  skulde  da  beklædes  med  Statuer,  som  Muren  nedenfor.  Mathiesen  har 
været  langt  inde  paa  den  Tanke  at  lave  en  Facade  med  overordentlig  Statuerig¬ 
dom,  en  tæppeagtig  Facade  med  Billeder,  høj  og  rig.  Men  han  er  gaaet  for 
vidt,  han  har  formelig  indkapslet  Taarne  og  Gavle  i  Statuerækker,  saa  det  ser  ud, 
som  de  stikker  op  af  et  Futteral.  Det  gode  Forhold  ligger  mellem  Mathiesens 
Tæppefacade  og  Christies  GafFelfacade. 

Der  er  heller  ingen  Grund  til  at  behandle  Trappetaarnene  yderst  paa  Fløjene, 
som  sket  er.  Det  er  ganske  urimeligt  endnu  at  afbryde  dem  der,  hvor  Christie 
har  standset  dem  i  ATæksten,  for  saa  at  hensætte  Resten  paa  hver  Side  af  Midt¬ 
skibets  Gavlparti,  hvor  de  bare  tynger  og  trykker.  Hvor  i  al  Verden  er  der 
Analogier  for  en  slig  Ordning?  Trappetaarnene  bør  føres  videre  op  der,  hvor 
de  staar  den  Dag  i  Dag  med  sin  Rod  i  Jorden,  i  alt  Fald  til  Klokkeetagen, 
og  Midtpartiet  bør  frigøres  for  den  Slags  tyngende  og  belemrende  Bygningsled, 
som  her  ingen  Nødvendighed  har.  Og  Facaden  vil  da  vinde  baade  i  Kraft  og 
Elegance. 

De  to  Taarne,  som  Christie  har  forsynet  Vestfacaden  med,  er  helt  mis¬ 
lykkede.  Det  er,  som  om  den  samme  Architekt,  som  dog  i  det  romanske 
Tværskib  har  gjort  saa  gode  og  fine  Ting  og  ogsaa  i  Koret  har  løst  Problemer 
med  Held,  her  ganske  har  mistet  sin  Taktfølelse,  sin  historiske  Sentiment.  Taar- 
nene  er  tyske  og  halvprotestantiske  i  hele  deres  forpinte  Slankhed  og  ser  des¬ 
uden  ud,  som  om  de  var  byggede  ovenfra  og  nedad.  Er  der  Spor  af  gamme 
Stil  i  dem?  Det  synes  snarere,  som  om  de  glinser  af  det  19.  Aarhundrede!  — 
saa  er  der  i  alt  Fald  mere  af  det,  som  hedder  early,  end  det,  som  decorated, 
den  modne  og  bløde  Stil,  som  er  Charmen  ved  det,  man  har  igen  af  denne 
stakkels  Vestfront  af  Trondhjems  Domkirke.  Utvivlsomt  vil  disse  Fronttaarne, 
om  de  bliver  opførte,  skade  Helhedsindtrykket  af  Bygværket  mere  end  alt,  hvad 
Hovedtaarnet  gør —  og  det  vil  sige  meget.  De  maa  først  og  fremmest  gøres  om. 

Hidtil  har  Restaurationsarbejdet  under  Architekt  Christies  Ledelse  gaaet  sin 
jevne  Gang  i  over  30  Aar  —  man  kan  vel  sige  saa  temmeligt  uforstyrret.  Dom- 
kirkearchitekten  har  maaske  mere  end  nogen  anden  Mand  i  Landet  vidst  at  vinde 
et  helt  Folks  Tillid  —  fra  de  øverste  Myndigheder  (og  ikke  mindst  den  be¬ 
vilgende)  til  Almuesmanden,  som  giver  sin  Skilling  i  Skat  til  Kirkens  Genrejs¬ 
ning.  Der  er  noget  formelig  sacrosanct  ved  Domkirkens  Restauration  og  dens 
Leder.  Det  er  let  forstaaeligt.  Da  Christie  kom  til  Kirken,  var  der  ingen  an¬ 
den  der  i  Landet,  som  havde  Betingelser  for  en  saadan  Opgave.  Selv  gik  han 
til  Værket  med  en  fortrinlig  Uddannelse,  med  Begejstring  for  Opgaven  og  en 
sejg  Energi.  Ogsaa  hans  Egenskaber  som  Privatmand  indgød  Tillid  og  Agtelse, 
hans  uegennyttige  og  opofrende  Iver,  hans  Dannelse  og  Elskværdighed.  Efter- 
haanden  vænnede  man  sig  til  at  forlade  sig  helt  paa  Christie,  paa  hans  prøvede 
Samvittighedsfuldhed,  hans  mangeaarige  Erfaring,  hans  utvivlsomme  Pietet  og 
solide  Kundskaber.  Men  det,  som  man  ikke  gjorde  sig  klart  Rede  for,  var  det, 
at  der  ogsaa  skulde  en  stor  skabende  Evne  til,  næsten  Geni  for  at  bygge  denne 
Kirke  op  igen,  som  den  burde  være.  Og  Christie  klarede  alt,  indtil  hans  ska¬ 
bende  Talent  blev  sat  paa  Prøve  —  tildels  beundringsværdigt  klarede  han  det. 
Der  kan  være  Fejl  ogsaa  i  de  færdige  Dele  af  Kirken,  men  alt  ialt  var  han 
heldig  med  sit  Værk.  Det  var  i  Fjor,  da  Hovedtaarnet  blev  afdækket,  at  den 
ubegrænsede  Tillid  til  Christies  Restauration  fik  en  stor  Brist.  Det  er  næppe 
for  meget  sagt,  at  Følelsen  af,  at  det  nye  Hovedtaarn  paa  Trondhjems  Dom¬ 
kirke  skæmmer  Bygværket,  er  almindelig.  Rigtignok  har  den  Kritik,  som  er 
kommet  offentlig  til  Orde,  været  anonym  og  tildels  svagt  fundamenteret  i  sit 
Kendskab  til  Kirken.  Men  baade,  hvad  der  tales  Mand  og  Mand  imellem,  og 
hvad  der  er  fremkommet  offentlig,  forekommer  Forf.  at  samle  sig  i  en  alminde¬ 
lig  Misfornøjelse  med  det  Taarn,  Kirken  har  faaet,  og  ofte  hører  man  Udtalelser 
som  den:  »Jeg  synes  den  var  pænere  før,  da  den  havde  det  flade  Taarn!«  Selv¬ 
følgeligt  behøver  derfor  ikke  denne  Misfornøjelse  at  være  berettiget.  Folk  har 
saa  mange  Fordomme.  Men  her  mener  Forf.,  er  Misfornøjelsen  stærkest  blandt 
dem,  som  maa  regnes  for  de  mest  meningsberettigede,  de,  som  har  øvet  deres 
Øje  og  stiller  Krav.  Og  i  et  saa  elementært,  æsthetisk  Spørgsmaal  som  dette 
skal  man  heller  ingenlunde  uden  videre  kaste  Vrag  paa  Godtfolks  læge  Mening. 
Man  siger  jævnlig,  at  Taarnet  er  tungt.  Men  tungt  er  det  ikke,  fordi  det  har 
for  tung  Masse  —  snarere  det  modsatte  —  men  fordi  det  er  ilde  proportioneret. 
Smuk  er  i  og  for  sig  Stentaarnets  Terning  med  Arkaderne  og  Marmorsøjlerne, 
endogsaa  fortrinlig.  Men  karakterløs  og  flovt  er  Forholdet  mellem  denne  Hoved¬ 
masse,  den  kraftige  brede  Underbygning,  og  den  overdrevent  slanke  Hjælm,  og 
videre  mellem  Hjælmen  selv  og  dens  meningsløst  udhævede  og  sammenlappede 
Spir.  Men  utvivlsomt  ligger  dog  Hovedfejlen  i  den  overdrevne  Højde  paa  Fia- 
lerne,  som  ser  ud,  som  de  er  krøbne  op  paa  Parapetet  og  staar  der  og  strækker 
sig  paa  Taa  for  at  række  sig  rigtigt  langt  til  Vejrs.  I  Stedet  for  at  de  natur¬ 
ligvis  skulde  være  det  tætbyggede  og  energifulde  sidste  Udløb  af  al  den  latente 
Kraft,  som  den  massive  Underbygning  synes  at  eje.  Og  Forbindelsen  mellem 
Smaataarnene  og  Hjælmen  maatte  ogsaa  kunne  tænkes  intimere  og  anderledes. 
Derimod  er  al  Tale  om  en  Stenbjælm  vistnok  udelukket.  Baade  fordi  Taarnets 
Konstruktion  næppe  vilde  taale  Vægten,  og  fordi  denne  Type  af  Taarne  er  frem- 

med  for  den  ældre  engelske  Gothik,  indenfor  hvis  Stilgrænse  Rekonstruktionen 
har  at  holde  sig.  Men  derimod  kunde  alle  se,  hvor  ganske  anderledes  og  al¬ 
vorlig  Kirken  saa  ud,  dengang  Taarnet  blot  havde  sin  lave,  midlertidige  Hætte, 
eller  endogsaa  efter  at  Smaataarnene  paa  Hjørnerne  var  rejste,  medens  Rummet 
for  Taarnhjælmen  stod  aabent.  Vistnok  var  Taarnet  i  denne  Skikkelse  ufuldendt. 
Men  saa  ufuldendt  er  alle  store  gothiske  Kathedraler  paa  faa  Undtagelser  nær, 
og  de  ser  godt  ud  endda!  Hvem  vilde  fordriste  sig  til  at  rejse  Taarnhjælm  paa 
Notre-Damen  i  Paris  eller  paa  Lincoln-Domens  tre  Taarne? 

Det  er  i  den  ellevte  Time,  at  dette  Spørgsmaal  er  rejst:  Skal  Architekt 
Christies  Planer  uforandret  lægges  til  Grund  for  Vestskibets  Rekonstruktion?  Skal 
Nidaros-Domkirken,  Nationalsymbolet,  som  den  er  blevet  til,  faa  den  Indgangs¬ 
side?  En  departemental  Kommission  har  i  den  sidste  Tid  været  samlet  i  Trond- 
hjem  for  at  overveje  det.  Kommissionen  skal,  efter  hvad  det  forlyder,  være 
kommet  til  det  Resultat,  at  Architekt  Christies  Planer  i  det  væsentlige  bør  følges. 
Er  dette  saa,  er  vel  Sandsynligheden  stor  for,  at  den  uheldige  Rekonstruktion  af 
Vestfacaden  vil  blive  sat  i  Værk.  Planerne  foreligger,  Bevillingen  er  givet.  Saa 
vil  man  vel  tage  fat. 

Konservator  Jens  Thiis  slutter  sit  vægtige  Indlæg  med  følgende  dybtfølte 
Udbrud:  »Har  disse  Planer  været  underkastet  fuldt  sagkyndigt  Skøn?  Hvor  tager 
man  fuldt  sagkyndigt  Skøn  fra  om  engelsk  Kathedralstil  her  i  Landet?  Kanske 
findes  det,  men  hvor?  Her  gælder  det  Værdier.  Pekuniære  og  nationale.  Pla¬ 
nen  kan  ikke  ændres,  naar  den  er  sat  i  Værk,  uden  stor  Bekostning  og  Uhygge. 
Men  Architekten  selv,  den  bevilgende  Myndighed,  Trondhjems  By,  som  gennem 
sin  Sparebank  bidrager  rigeligt  hvert  Aar,  ja  hele  det  norske  Folk  har  Krav  paa 
at  vide,  hvor  det  skal  ende,  som  nu  tages  fat.  Det  er  for  sent  at  komme  med 
Kritiken,  naar  Planen  er  blevet  mere  end  en  Papirplan,  naar  den  begynder  at 
virkeliggøre  sig  Kvader  for  Kvader.  Jeg  saa  det  forleden  Dag:  man  har  taget  fat 
paa  Taarnene.  Her  maa  fornyet  Overvejelse  til.  Og  et  andet  Skøn.  Selv  om 
det  skal  hentes  fra  England.« 


»FARVEL.« 


I  forrige  Nummer  af  »Architekten«  har  Hr.  Erstad  Jørgensen  skrevet  noget, 
som  han  kalder  et  »Gensvar«  til  mig.  Ud  fra  den  mildeste  Forklaring  for¬ 
moder  jeg,  at  han  ikke  rigtigt  har  forstaaet,  hvad  jeg  skrev,  eftersom  han  disker 
op  med  en  hel  Del,  Sagen  ganske  uvedkommende  Bemærkninger.  Det  vil  erin¬ 
dres,  at  jeg,  foranlediget  ved,  at  Hr.  E.  J.  med  mindre  pæne  Ord  havde  givet 
de  kjøbenhavnske  Architekter  en  forsvarlig  Overhaling,  fordi  de  ikke  tog  Hensyn 
til  Naboomgivelserne,  naar  de  byggede,  og  efter  at  han  i  denne  Forbindelse 
(som  jeg  senere  har  oplyst  ham  om  med  Urette)  havde  nævnt  mit  Navn,  viste 
ham,  hvorledes  han  selv  ved  et  Haveanlæg,  han  har  udført  i  Skodsborg,  akkurat 
havde  begaaet  en  lignende  Forsyndelse.  For  at  støtte  denne  min  Paastand  har 
han  elskværdig  til  forrige  Nummer  leveret  to  Fotografier,  af  hvilke  især  det,  der 
er  taget  op  mod  Bygningen,  bekræfter  hvert  af  mine  Ord,  ja  endydermere  med 

en  Række  hvide  Pæle  viser  den  lige  Skillelinie,  hvor  Naturen  hører  op  og  Hr. 
Erstad  Jørgensen  begynder. 

Her  savnes  dog  et  tredie  Billede,  set  ude  fra  Søen.  Det  vilde,  saa  langt 

den  paagældende  Ejendom  naar,  vise  et  c.  7  Fod  højt  Plankeværk,  til  liden  Pynt 

for  den  naturlige  Kystlinie,  ragende  op  over  Omgivelserne,  der  dels  har  aaben 
Strand  mod  Havet  og  dels  almindelige  lave  Glacier,  og  dette  Plankeværk  er  kun 
nødvendiggjort  for  at  omdanne  den  naturlige  Terrænskraaning  til  et  »havearcbi- 
tektonisk«  Plateau. 

Uden  Spor  af  Forbindelse  med  disse  Fakta  ønsker  Hr.  E.  J.  en  Diskussion 

om,  hvorvidt  han  hos  mig  har  faaet  opgivet  en  urigtig  Kældergulvhøjde,  og  om 

hvorfor  Bygningen  (for  øvrigt  efter  Bygherrens  Ønske)  blev  opført  en  Alen  læn¬ 
gere  nordlig,  end  mine  Tegninger  viste,  ligesom  han  fremdrager  nogle  »mis- 
forstaaede  Hak«  i  den  Signatur  for  et  Haveanlæg,  hvormed  jeg  i  de  Tegnin¬ 
ger,  der  i  sin  Tid  fandtes  her  i  » Architekten«,  havde  antydet,  at  Bygningens 
Omgivelser  var  beplantede.  Jeg  kan  ikke  tjene  ham  med  nogen  videre  Debat 
om  disse  Smaatterier,  der  hverken  vedrører  Sagen  eller  interesserer  »Architekten« s 
Læsere.  Jeg  behøver  i  det  hele  ikke  at  tale  mere  om  denne  Sag,  jeg  tror  nok, 
at  jeg  har  været  tilstrækkeligt  tydelig. 

Kun  et  endnu!  Hr.  Erstad  Jørgensen  ønsker  fremdeles  at  kalde  sig  Have- 
architekt,  men  beder  dog  nu,  at  »man  vil  undskylde  den  mærkelige  Titel« .  Jeg 
i  alt  Fald  kan  desto  værre  ikke  gøre  ham  denne  Tjeneste;  for  det  første 
fordi  det  fremdeles  synes  mig  Affektation,  at  en  Gartner,  der  har  besøgt  Akade¬ 
miets  Tegneklasser  i  kort  Tid,  skal  særtegne  sig  fremfor  sine  Standsfæller  med 
en  Titel,  der  forudsætter  en  kunstnerisk  og  teknisk  Dannelse,  som  han  ikke  har 
erhvervet  sig  og  saaledes  ikke  er  i  Besiddelse  af,  og  for  det  andet  fordi  Archi- 
tekterne  virkeligt  har  en  Forpligtelse  til  lige  over  for  Publikum  at  fastholde,  hvad 
man  forstaar  ved  Ordet  »Architekt«,  ikke  mindst  paa  en  Tid,  hvor  en  Masse 
Mennesker  uden  for  Standen  gør  Indhug  og  smykker  sig  med  denne,  som  det 
synes  saa  eftertragtede  Betegnelse*).  Selv  om  Architekternes  Tænder,  som  Hr. 
Erstad  Jørgensen  siger,  saa  ofte  er  forlorne,  skader  det  vist  ikke  at  vise,  at  vi 
alligevel  ogsaa  ved  Lejlighed  kan  bide  med  dem.  r-  r  f 


FORSKELLIGT. 

Kunstakademiet.  I  Skoleraadets  Forsamling  den  10.  Maj  bestod  Eleverne 
af  Akademiets  Architekturskole,  Helge  Boisen-Møller  og  Axel  Erhard  Petersen, 
Afgangsprøven  for  Architekter. 

* 

Den  femte  internationale  Architektkongres  finder  Sted  i  Madrid  i  Dagene  fra 
6.  til  13.  April  1904  og  vil  blive  sat  i  Forbindelse  med  Udflugter  til  Alcala, 
Toledo  og  Sevilla.  Følgende  Forhandlingsemner  er  foreløbigt  stillede  i  Udsigt: 
Det  »moderne«  i  Bygningskunsten;  Restaureringsarbejder  m.  m.;  det  videnskabe- 

*)  Se  Kjøbenhavns  Vejviser,  hvor  Hr.  Erstad  Jørgensen  findes  opført  i  Rubriken: 
Architekter. 

lige  Studium  i  Architekturundervisningen ;  moderne  Konstruktioners  Indflydelse 
paa  de  kunstneriske  Former;  den  kunstneriske  Ejendomsret;  Bygningshaandvær- 
kernes  Uddannelse;  Byggeloves  og  Politiforordningers  Indflydelse  paa  Privat¬ 
byggeri;  Afhændelsen  af  kunsthistoriske  Bygningsværker  m.  m. 

¥ 

Arealfordelingen  -  i  Paris.  Af  den  i  Paris  udkommende  Bog  » livre  fonder«, 
der  bl.  a.  indeholder  Oplysninger  om  Byens  Arealer  m.  m.,  anføres  følgende: 
Af  Byens  7802  Hkt.  Grundflade  er  2629  Hkt.  (33V2  PCt  )  .optagne  af  Bygninger, 
1983  Hkt.  (2 5 1/2  pCt.)  er  ubebygget  Areal,  641  Hkt.  (8  pCt.)  er  Privathaver, 
259  Hkt.  (31/2  pCt.)  offentlige  Haver,  100  Hkt.  (1  pCt.)  Privatgader,  1967  Hkt. 
(25 1/2  pCt.)  offentlige  Gader  og  Fæstningsvolde,  og  endelig  optages  220  Hkt. 
(3  pGt.)  af  Seinen.  Af  79,742  bebyggede  Grundstykker  er  de  47,716  betegnede 
som  gode  eller  meget  gode  i  hygiejnisk  Henseende,  medens  Resten  har  faaet 
Prædikatet  middelmaadige  eller  daarlige. 


FORENINGSMEDDELELSER. 

Onsdag  den  13.  Maj  afholdt  Foreningen  Møde  i  Indu¬ 
striforeningens  Lokale. 

Formanden  bød  Velkommen  til  de  6  nye  Architekter, 
som  var  indmeldte  i  Foreningen. 

Til  Dommere  i  Konkurrencen  om  Plakatsøjlerne  var 
valgte  Axel  Berg  og  Emil  Jørgensen. 

Derefter  gaves  nogle  Meddelelser  angaaende  Planen  fol¬ 
det  forestaaende  Architektmøde  i  Kjøbenhavn  den  28.  og  29.  Juni. 

Formanden  opfordrede  Medlemmerne  til  at  deltage  i  den  tekniske  og  hygi¬ 
ejniske  Kongres  den  24 — 27.  Juni,  og  Wenck  anmodede  om  at  indsende  reg¬ 
ninger  til  den  Udstilling,  som  arrangeres  i  den  Anledning. 

I  Lokalet  var  udstillet  en  betydelig  Samling  af  Etatsraad  Herholdts  Rejse¬ 
skitser,  endvidere  en  Del  Studier  fra  en  Rejse  til  Visby  af  Architekterne  Kamp- 
mann,  Harrild  og  V.  Schmidt,  samt  Konkurrencearbejder  til  en  Theater-  og 
Foreningsbygning  i  Randers. 

Akademisk  Architektforenings  Understøttelsesfond. 

I  Henhold  til  Understøttelsesfondets  Statuter  har  Enker  efter  Medlemmer  af 
Foreningen  Adgang  til  at  søge  om  Understøttelse  af  Fondets  Midler. 

Ansøgningsblanket  kan  fra  15.  ds.  faas  udleveret  ved  Henvendelse  til  Archi- 
tekt  Fred.  Christensen,  St.  Marcus  Allé  4,  F.,  og  Ansøgning  maa  for  at  komme 
i  Betragtning  indgives  til  Bestyrelsen  under  Adresse:  Bredgade  34,  inden  Udgangen 
af  Maj  Maaned.  Understøttelsesfondets  Bestyrelse. 

AKADEMISK  ARCHI 
TEKTFORENING  *  ¥ 


KJØBENHAVN 

DEN  2  2.  MAJ  I903 

5.  A ARGANG  Nfl  34 


REGENSEN. 


L" or  nogen  Tid  siden  henvendte  Stipendiebestyrelsen  for  Regensen  sig  til  mig 
i  Anledning  af,  at  det  paatænktes  delvis  at  omdanne  det  indre  af  denne 
Bygning.  Da  der  ingen  Tegninger  fandtes,  blev  det  nødvendigt  at  foretage  en 
komplet  Opmaaling.  Dette  Arbejde  udførtes  af  en  af  mine  Assistenter,  den 
unge  Architekt  Ewers. 

Vel  kan  Regensen  ikke  siges  at  være  noget  architektonisk  Mesterværk,  men 
dog  er  der  næppe  i  hele  Kjøbenhavn  et  saa  stemningsfuldt  Gaardinteriør  som 
netop  Regensens  med  dens  pragtfulde  Lind,  Kirkefløjen  og  Rundetaarn  i  Bag¬ 
grunden.  Og  hvor  velgørende  en  Modsætning  danner  ikke  den  gamle  Bygnings 
smukke  røde  Mure  til  de  moderne  Kaserner  med  deres  Butiksruder,  Snørkler  og 
Sving.  Baade  for  de  Minder,  der  knytter  sig  til  Regensen,  og  fordi  den  ligger 
saa  bekvemt  for  de  Studerende,  maa  man  oprigtigt  haabe,  at  Stipendiebestyrelsens 
Bestræbelser  for  at  omdanne  dens  Indre  endnu  mange  Aar  maa  bevare  det  Ydre 
ubeskaaret. 

Martin  Borch. 


REGENSEN. 

INTERIØRER  FRA  REGENSEN. 

Af  Bering  Liisberg. 


I. 

»Naa,  Student,  De  bor  jo  ganske  kønt.  Her  kunde 
blive  nysseligt,  naar  her  blev  lagt  nyt  Gulv  og  Loftet 
blev  hvidtet,  og  Væggene  blev  fjongsede  lidt  op,  og 
der  saa  kom  Panel  og  saadan  lidt  Pilleri.« 


Siden  Kobbersmedemester  Smidt  i  1843  —  44  ved  sit  berømte  Besøg  paa  Re¬ 
gensen  udtalte  hine  Ord,  er  Lofterne  hist  og  her  vel  nok  blevet  hvidtede 
og  nye  Gulve  er  blevet  lagte,  men  den  Forfinelse,  som  han  udtrykker  ved,  at  der 
ogsaa  skulde  komme  Panel  og  saadan  lidt  Pilleri,  staar  maaske  først  nu  for  Døren ; 
—  en  Omordning,  sigtende  til  at  skaffe  Alumnerne  Eneværelser.  Men  inden  de 
gamle  R egens- Interiører  forsvinder  helt,  vil  det  være  naturligt  at  friske  Minderne 
op  om  det  Liv,  der  er  ført  i  dem  i  de  skiftende  Tider.  »Architekten«  har  tid¬ 
ligere  bragt  Regensens  Bygningshistorie  eller  ydre  Historie  (III,  S.  148) ;  her  kom¬ 
mer  da,  som  en  naturlig  Tilføjelse,  nogle  Stykker  af  dens  indre  Historie. 

Det  vil  erindres,  at  Regensen  er  en  Fribolig  for  de  Studenter,  som  »spiste 


-  358  - 


ved  Kongens  Bord«,  eller  med  andre  Ord  for  Kommunitetets  Alumner.  Kom¬ 
munitetet  blev  stiftet  1569  af  Frederik  II.  paa  det,  som  det  hedder  i  Fundatsen, 
»der  udi  Fremtiden  ikke  skulde  blive  Brøst  paa  lærde  Mænd,  som  kunde  være 
Religionen  tjenlige.« 

Det  var  Christian  III. s  Tanke,  som  Sønnen  her  satte  i  Værk.  Allerede 
1539,  i  Fundatsen  for  det  efter  Reformationen  genoprettede  Universitet,  udtaler 
Kongen  det  som  sin  Hensigt  at  lade  opføre  Boliger  for  fattige  Studenter,  men 
Tiderne  blev  ikke  til  det,  og  saavel  han  som  hans  Søn  maatte  lade  det  blive 


REGENSEN.  PLAN  AF  FØRSTE  SAL. 


ved  at  yde  Føden  —  som  det  dog  først  kommer  an  paa  —  til  en  Del  Studenter. 
Friboligen  kunde  saa  komme  bagefter,  naar  maaske  de  til  Bespisningen  henlagte 
Kapitaler  havde  vokset  sig  store  nok  dertil. 

Det  skete  i  1618,  i  hvilket  Aar  Kommunitetet  ved  Christian  IV. s  Hjælp 
erhvervede  en  Grund  mellem  Skidenstræde,  Købmagergade  og  Kannikestræde,  og 
i  det  følgende  Ti- Aar 


saa  rejste  sig  den  kære  Gaard, 
der  gav  os  Ly  i  Ungdomstiden, 
og  som  vi  aldrig  glemme  siden, 
mens  vi  i  Danmarks  Have  staar. 

Naar  Christian  III.  og  Frederik  II.  straks  efter  Reformationen  lod  sig  det 
være  magtpaaliggende  at  gøre  noget  for  de  fattige  Studenter,  maa  man  ikke 
lægge  for  stor  Vægt  paa  Ordet  »fattige«.  Det  havde  en  anden  og  mere  al¬ 
mindelig  Betydning  dengang  end  i  vore  Dage.  Kirkens  Velstand  var  forsvundet 
ved  Reformationen,  og  Adelen  —  Herrestanden  i  Modsætning  til  den  »fattige 


FLØJEN  LANGS  KRYSTALGADE.  SNIT  AF  KIRKEFLØJEN. 


Almue«,  d.  v.  s.  den  stakkels  ufri  Borger-  og  Bondestand  —  saa  ikke  længer  sin 
Fordel  ved  at  lade  sine  Sønner  gaa  den  gejstlige  Vej.  De  kongelige  Stiftelser 
skyldes  derfor  først  og  fremmest  Ønsket  om  at  drage  Folk  ind  paa  den  studerende 
Vej,  og  i  det  første  Aarhundrede  efter  Reformationen  fik  Universitetet  i  langt 
overvejende  Grad  sin  Tilgang  fra  Folkets  jævne,  brede  Lag. 

Der  herskede  derfor  ingen  Overdaadighed  i  den  nye  Studenterbolig.  Unge 

SNIT  AF  KIRKEFLØJEN.  FLØJEN  LANGS  KANNIKESTRÆDE. 

Mennesker  var  i  de  Tider  vænnede  til  den  største  Tarvelighed,  ja  vel  mere  end 
Tarvelighed,  til  mange  Hug  og  ringe  Mad,  og  hvorfor  skulde  der  paa  Regensen 
gives  mere,  end  Folks  Børn  var  vant  til  at  faa?  Faldt  det  mangen  Gang 
haardt  at  klare  sig,  saa  kendte  de  unge  Mennesker  jo  deres  Klassikere  og  kunde 
trøste  sig  ved  den  gamle  Sentens :  Per  aspera  ad  astra ! 

De  i  oo  Studenter,  som  Kommunitetet  oprindeligt  talte,  og  som  under  Chri- 


stian  IV.  voksede  til  144,  beboede  2  og  2  som  Kontubernaler  de  af  2  Kamre 
bestaaende  Lejligheder.  Af  disse  2  Kamre  var  det  inderste  Studerekammeret 
—  paa  Datidens  Sprog:  Museum  —  og  forsynet  med  Kakkelovn.  En  saadan 
fandtes  unødvendig  i  det  yderste  Værelse,  Sovekammeret  eller  Cubiculum,  hvor 
man  kun  behøvede  at  opholde  sig,  medens  man  sov,  og  under  denne  Beskæf¬ 
tigelse  forudsattes  det,  at  man  nok  kunde  holde  sig  varm  i  Sengen.  For  yder- 


FAgADE  MOD  KANNIKESTRÆDE. 

Den  lille  Dør  er  Opgangen  til  det  gamle  Ligbærerkontor. 


ligere  at  sikre  sig  det,  delte  de  to  Kontubernaler  ogsaa  Seng,  men  om  de  var 
i  Stand  til  at  holde  Varmen  i  den,  kom  jo  noget  an  paa  Sengklæderne,  og  dem 
var  det  oftest  smaat  med.  Thi  dem  maatte  Alumnerne  selv  sørge  for,  og  paa 
Sengens  som  paa  Kistebænkens  Indhold  kunde  Hjemmets  Velstand  eller  Vel¬ 
gørernes  Hjælpsomhed  maales.  M aaske  dog  mest  det  sidste.  Thi  selv  om  der 
var  taalelige  Kaar  i  Hjemmene,  var  al  Forsendelse  af  Varer  forbunden  med  store 

Vanskeligheder,  og  Studenternes  Trivsel  i  Kjøbenhavn  var  i  særlig  Grad  afhængig 
af  de  Venner  eller  Velgørere,  de  vandt  sig.  Og  af  Regensens  Gaveprotokol 
fremgaar  det,  at  netop  Sengklæder  undertiden  er  blevet  skænkede  til  en  eller 
anden  og  senere  er  tilfaldne  Stiftelsen.  Mangen  Student  er  sikkert  kommen  til 
Byen  uden  andet  Haben-Gut  end  de  Pjalter,  han  bar  paa  sin  Krop,  og  saa 
maatte  han  jo  endda  prise  sin  gode  Lykke,  om  han  var  saa  heldig  at  faa 


Regens.  I  Jakob  Worms:  »Studentens  Klagesang«  (fra  Christian  V.s  Tid) 
hedder  det: 


Holmens  Fanger  har  det  bedre 
end  en  venneløs  Student, 
selv  om  de  i  Bolt  og  Fjedre 
hen  i  Trældom  bliver  sendt: 

De  dog  nyde  Bord  og  Brød, 
til  de  Drog  de  blive  død. 

Og  læser  man  Rasmus  Ærøboes  Beskrivelse  af  sin  Ungdoms  Trængselsaar  under 
Minervas  Fane,  vil  man  sande,  at  Sammenligningen  mellem  den  fattige  Student 
og  Bremerholmsfangen  ikke  er  saa  ganske  greben  ud  af  Luften.  Regensianerne 
var  de,  der  var  heldigst  stillede  af  Datidens  Studenter. 

Værelserne  paa  Regensen  var  saa  spartansk  indrettede  som  vel  muligt. 
Stengulv  i  begge  Kamre,  kalkede  Vægge,  hvidtet  Bjælkeloft  og  Vinduer  med 
Blysprosser.  Og  Udstyret  var  derefter.  Foruden  Himmelsengen  —  thi  hvor  tarve¬ 
ligt  det  hele  var,  saa  simpelt  var  det  dog  ikke,  at  der  ingen  Himmel  var  over 
Sengen  —  bestod  Bohavet  kun  af  et  Bord  og  en  Kistebænk.  I  denne  var  der 
to  Rum,  og  her  havde  Studenterne  deres  tørre  Kost,  om  ellers  de  ejede  noget 
af  den  Slags.  Brændsel  har  vistnok  altid  hørt  med  til  Boligen,  men  Lys  har 
Alumnerne  i  alt  Fald  til  Tider  selv  maattet  levere. 

I  Sommerhalvaaret  blev  der  purret  ud  om  Morgenen  Kl.  4.  Naar  man 
havde  faaet  Søvnen  af  Øjnene  og  en  Smule  Vand  i  Ansigtet,  tog  man  i  en 
Fart  en  Bid  Brød  og  en  Taar  01,  om  ellers  der  var  noget  i  Kistebænken,  og 
stillede  saa  til  Lovsang  i  Regenskirken,  Fløjen  til  Købmagergade,  der  endnu  kaldes 
Kirken,  og  som  først  1656  blev  afløst  af  Trinitatiskirke  som  Studenterkirke.  For 
at  ingen  skulde  skulke  fra  Lovsangen,  blev  Regensens  Port  først  lukket  op,  efter 
at  den  var  forbi.  Kl.  6  begyndte  de  akademiske  Forelæsninger,  saa  det  Maaltid, 
som  Alumnerne  samledes  til  Kl.  10  var  i  Virkeligheden  svarende  til  vor  Middag, 
om  end  det  kaldtes  Frokost  (Prandium).  Maaltiderne  indtoges  i  Kommunitets¬ 
bygningen  ved  Nørregade,  der  endnu  i  daglig  Tale  hed  Klostret  efter  Stiftelsens 
ældste  Spisesal  i  en  af  det  gamle  Hospitals-  eller  Klosterbygninger,  det  nuværende 
Begravelseskapel  ved  Helligaandskirken.  Derefter  var  der  atter  Øvelser,  indtil 
alle  Kl.  5  samledes  paa  Klosteret  til  Aftensmaaltid  (Coena)  under  Provstens  For¬ 
sæde  lige  som  om  Formiddagen.  Men  inden  der  vankede  Mad,  blev  Kollegie- 
hefterne  eftersete,  og  viste  der  sig  nogen  Dovenskab  eller  Forsømmelighed  under 
Forelæsningerne,  blev  Synderen  uden  Naade  vist  bort  fra  Bordet. 

Naar  Lovsangen  og  de  to  første  Retter  var  fortærede  i  Fred  og  Ro,  begyndte 
Øvelserne  atter  og  foregik  som  al  Samtale  ved  Bordet  udelukkende  paa  Latin. 
Modersmaalet  blev  forfulgt  med  store  Bøder;  det  blev  t.  Eks.  straffet  haardere  at 
tale  Dansk  ved  Bordet  end  at  møde  beruset,  —  et  saare  betegnende  Tidens 
Træk.  Det  var  de  berømte,  for  ikke  at  sige  berygtede  Disputere-  og  Taleøvelser, 
som  havde  til  Maal  at  udvikle  Færdighed  i  det  latinske  Sprog  og  i  Datidens  filo¬ 
sofiske  Trækning,  der  dreves  som  en  aandelig  Gymnastik  under  Maaltiderne. 
Om  Søndagen  blev  der  opgivet  Temaer  af  Dagens  Evangelium;  det  er  disse 
Prækeøvelser,  Jeronimus  tænker  paa  i  »Jean  de  France«,  naar  han  taler  om  de 

»Snese  smukke  Karle,  der  har  studeret  deres  Prækestol  paa  Klostret,  og  gjort 
Prækener,  som  har  været  højt  agtede  endog  udi  vor  Frue  og  Runde  Kirke«. 

Men  dermed  var  man  ikke  færdig.  Naar  Maaltid  var  ovre,  skulde  der  op¬ 
læses  et  Stykke  af  Biblen  eller  en  anden  gudelig  Bog  paa  Latin,  og  det  skulde 
mindst  vare  en  halv  lime.  Saa  endelig  slog  Forløsningens  Time,  og  den  korte 
Tid,  der  var  tilbage  af  Dagen,  —  thi  efter  Lovsang  i  Kirken  Kl.  9  skulde  alle 
i  Seng,  —  har  sandsynligvis  været  fri. 

Efter  Spisesedlen  at  dømme  led  Alumnerne  ingen  Nød.  Der  blev  til  hvert 
Maaltid  givet  3  Retter  Mad,  afvekslende  Grød  (Vælling),  Fisk  (Sild)  og  Kød. 
Men  Teori  er  et  og  Praksis  et  andet.  Der  lød  uafladelige  Klager  over  Maden 
og  dens  Beskaffenhed,  og  Misfornøjelsen  med  Bespisningen,  der  ifølge  de  dertil 
lagte  Kapitaler  kunde  være  baade  god  og  rigelig,  har  sikkert  ligget  til  Grund  fol¬ 
en  Mængde  af  de  Uroligheder,  som  Regensen  i  tidligere  Tid  var  Vidne  til. 

Det  var  ingen  Forlystelsespost  at  være  Regensprovst  i  det  XVII.  Aarhun- 
drede.  Jørgen  Hammer,  der  sad  inde  med  denne  Værdighed  omtr.  1650,  er¬ 
klærer,  at  han  ikke  kan  ønske  sin  værste  Fjende  noget  værre,  end  at  løse  ham 
af.  Og  det  er  et  meget  spagfærdigt  Udtryk,  hans  senere  Eftermand,  Jens  Bir- 
cherod,  Forfatteren  af  de  bekendte  Dagbøger,  anvender,  naar  han  skriver,  »at 
han  nu  fornam,  hvad  Uro  og  Fortræd  det  giver,  at  have  med  Studenternes  In¬ 
spektion  at  bestille«.  Sagen  var  den,  at  man  havde  saa  overordentlig  vanskeligt 
ved  at  forstaa  Ungdommen  i  de  Tider.  Ligesom  man  over  for  Børn  kun  kendte 
et  Opdragelsesmiddel,  nemlig  Prygl,  saaledes  kendte  man  over  for  unge  Menne¬ 
sker  kun  barsk  Strenghed  og  haard  Behandling. 

I  Spektaklerne  paa  Regensen  havde  Drukkenskaben  —  som  alle  andre  Steder 
sin  rigelige  .Del.  Men  den  Last  var  i  de  Tider  saa  almenmenneskelig,  at 
den  nærmest  blev  anført  som  en  formildende  Omstændighed.  I  1604  var  der 
under  Majgildesdagene  fra  St.  Hans  til  1.  Juli  af  Regensianerne  bleven  fortæret 
16  18  Idr.  tysk  01,  og  en  af  disse  Dage  var  der  af  samtlige  Alumner  kun 

mødt  30  til  Spisring  paa  Klostret,  —  de  andre  var,  trods  Forbud  og  Trusler, 
»gaaet  til  Driks«.  Naar  Morten  Nielsen  i  1632  havde  gjort  Parlament  med 
Provsten,  Johannes  Bonde,  draget  ham  i  Haar  og  kradset  ham  i  Ansigtet,  saa 
kan  det  vel  ikke  forsvares,  men  faar  man  at  vide,  at  han  var  drukken,  saa  for¬ 
andres  Sagen  straks  en  Del,  og  hører  man  endelig,  at  Regensprovsten  har  slaaet 
først,  saa  undrer  man  sig  mindre  over  det  hele. 

Men  hvad  bød  Tiden  paa  i  Retning  af  Adspredelse  og  Fornøjelse  uden  den 
raa  Drukkenskab?  Paa  den  Maade  Studierne  dreves,  skulde  kun  de  store  Lys 
kunne  vækkes  til  aandelige  Interesser,  de  smaa  blev  til  osende  Praase  eller  gik 
ud  af  Mangel  paa  Luft.  Boldspil  og  Keglespil  blev  forbudte  i  Regensgaarden, 
ikke  blot  af  Hensyn  til  Vinduesruderne,  men  ogsaa  »af  Hensyn  til  det  stærke  Til¬ 
løb  og  den  uanstændige  Raaben  af  Andre  uden  for  Regensen«.  Man  forstaar 
bedre,  at  det  i  Slutningen  af  det  XVII.  Aarhundrede  blev  Regensianerne  forbudt 
at  skyde  Naboernes  Duer  ned  fra  Taget  »med  Bøsser  og  Fyrrør«. 

ENGELSK  KRITIK  OVER  TYSKE  MINDESMÆRKERS 
VEDLIGEHOLDELSE. 


I  et  Møde,  som  Architectural  Association  har  holdt  i  Royal  Institute  of  Britisk 
Architects,  talte  Architekten  og  Kunsthistorikeren  W.  D.  Caroe  om  Vedlige¬ 
holdelsen  af  Bygningsværker.  Caroe  indtager  i  England  en  Mellemstilling  mellem 
de  to  Partier,  som  dér  staar  lige  over  for  hinanden  i  Restaureringsspørgsmaalet. 
Han  vendte  sig  imod  de  Grundsætninger,  der  hyldes  af  Society  for  the  protectwn 
of  ancient  buddings ,  som  vil  forbyde  enhver  Berøring  af  gamle  Bygningsværker, 
og  søgte  en  gylden  Middelvej,  idet  han  navnlig  skelnede  mellem  de  enkelte 
Bygningers  Bestemmelse  og  henviste  til,  at  en  forskellig  Behandling  burde  finde 
Sted,  naar  et  gammelt  Bygningsværk  endnu  tjente  det  Formaal,  hvorfor  det  var 
opført,  og  naar  det  kun  skulde  ses  som  en  gammel  Kunstfrembringelse.  Medens 
han  tilsteder  vidtgaaende  Forandringer  for  Bygninger  af  første  Slags,  fordrer  han, 
at  Ruiner  skal  bevares  som  Ruiner.  Fremfor  alt  haaner  han  den  Maade,  hvor- 
paa  Fornyelser  tidligere  er  blevet  gennemførte  i  England,  og  hvorpaa  de  endnu 
andetsteds  bliver  udførte.  Han  tog  nærmest  sine  Eksempler  herpaa  fra  Frankrig, 
Spanien  og  Skandinavien. 

Dette  Foredrag  har  givet  den  bekendte  Architekt  og  Kunsthistoriker,  Pro¬ 
fessor  Cornelius  Gurlitt  i  Dresden,  Anledning  til  nogle  Betragtninger,  der  væ¬ 
sentligt  gaar  i  samme  Retning.  De  indeholdes  i  en  lille  Artikel  om  dette  Emne 
i  det  tyske  Blad  »Der  Zeitgeist«,  hvori  han  tillige  refererer  det  engelske  Fore¬ 
drag  i  dets  Hovedtræk. 

»Vi  kunne  lade  os  advare  af  Udlandet«,  sagde  bl.  a.  Englænderen  Caroe  til 
sine  Landsmænd.  »I  Frankrig,  Tyskland  og  Italien  bliver  man  ved  at  udviske 
de  gamle,  historiske  Bygningers  Væsen  ved  stilfulde  Fornyelser  for  derved  at 
gøre  dem  til  »Støbejærns- Ekkoer«  af  sig  selv.  Den  store  franske  Architekt  og 
Arkæolog  Viollet  le  Duc  har  opstillet  Programmet,  hvorefter  den  Bygning,  det 
drejer  sig  om  at  restaurere,  igen  skal  føres  tilbage  til  sin  gamle  Skikkelse.  Paa 
sin  pedantiske  Vis  erklærer  han  jo  een  Stil  for  den  skønneste  og  interessanteste, 
fjerner  alle  Vidnesbyrd  om  andre  Stilarter  som  ikke  passende  og  føjer  i  Kraft  af 
sin  Lærdom  til,  hvad  der  ikke  mere  var  til  Stede  i  sin  oprindelige  Form,  saa- 
ledes  som  det  vel  tidligere  engang  kan  have  været.  Denne  Virksomhed  er 
overalt  dreven  med  feberagtig  Hast.  Det  er  som  om  man  var  bange  for  at  for¬ 
sømme  noget.  Denne  Utaalmodighed  stammer  fra  Restauratorernes  hensynsløse 
Forfængelighed,  som  antager,  at  ingen  senere  Tidsalder  vil  kunne  gøre  et  saa- 
dant  Arbejde  bedre  end  vor  egen.  Efter  Viollet  le  Dues  fordærvelige  Recept 
bliver  der  nu  restaureret  alle  Vegne.  Opførelsen  af  Befæstningsværkerne  ved 
Carcassonne  i  Sydfrankrig,  om  hvilke  den  lærde  Franskmand  skrev  en  udmærket 
Afhandling,  er  et  slaaende,  men  tillige  pudsigt  (ludicrous)  Eksempel  paa  hans 
Methode.  I  Stedet  for  at  nøjes  med  det  særdeles  rosværdige,  videnskabelige 
Arbejde,  at  genfremstille  de  gamle  Mure  i  Tegning,  besluttede  man  trods  de 
svære  Bekostninger  at  overføre  Viollet  le  Dues  Lærdom  i  Sten.  Dette  Skridt 
var,  naar  man  betragtede  det  fordomsfrit,  latterligere  end  man  kan  forestille  sig. 
Man  maatte  spørge  sig  selv,  om  de  Franske,  der  ofrede  utalte  Tusinder  for  den 

maaske  rigtige,  men  maaske  ogsaa  ganske  falske  Rekonstruktion  af  gamle  Fæst¬ 
ningsmure,  virkeligt  endnu  var  ved  deres  fulde  fem. 

Men  i  enhver  By,  næsten  i  hver  Landsby,  finder  man  lignende  Eksempler, 
lignende  »Støbejærns-Ekkoer«  fra  Middelalderen.  I  Kathedralen  i  Angouléme 
findes  ikke  en  gammel  Sten  mere,  den  i  Leon  er  ganske  ombygget,  St.  Front 
i  Perigueux  er  berøvet  sin  Historie,  Albi  og  Mont  St.  Michel  er  restaurerede  og 
nu  i  Færd  med  at  blive  restaurerede  om  igen,  efter  hvad  man  siger:  rigtigere. 
Den  franske  Regering  synes  ikke  at  vide,  hvad  den  skal  gøre  ved  sine  Penge. 
Den  vidunderlige  Korsgang  ved  St.  Gregorio  i  Valladolid  er  ødelagt  ved  Om¬ 
bygning,  Visby  forandret  efter  en  talentfuld  moderne  Architekts  Smag,  Upsala 
er  blevet  et  nyt  Værk,  Trondhjem  og  Stavanger  overbearbejdede  fra  nyt  af;  — 
ogsaa  danske  Restaureringsarbejder  nævner  den  engelske  Forfatter.  Og  Tysk¬ 
land  1  Restaureringsarbejderne  der  er  skrækkeligere  ( more  appalling),  end  Ord  kan 
udsige.  Man  ved  ikke,  hvor  man  skal  begynde,  og  hvor  man  skal  ende,  naar 
man  taler  om  dem!« 

Hele  denne  Maade  at  se  Sagen  paa  falder  godt  sammen  med  Prof.  Gurlitts 
Anskuelser.  Man  vil  erindre,  at  det  var  ham,  som,  da  der  i  1901  var  Tale  om 
at  afslutte  den  i  1895  paabegyndte  Genopførelse  af  Heidelberg  Slot  ved  Restau¬ 
reringen  af  den  saakaldte  »Otto  Heinrich-Bau«,  i  en  Rundskrivelse  henvendte  sig 
til  forskellige  af  Tysklands  fremragende  Videnskabsmænd,  Kunstnere  og  Forfattere, 
som  han  ansaa  for  sagkyndige  paa  dette  Omraade,  og  derved  samlede  180  Pro¬ 
tester  mod  Slottets  Genopførelse,  der  allerede  var  lagt  i  Hænderne  paa  Professor 
C.  Schåfer*).  Der  opnaaedes  dog  herved,  at  den  storhertugelige  badensiske  Re¬ 
gering  erklærede,  at  Sagen  endnu  ikke  var  moden  til  Afgørelse,  og  at  den  derfor 
ikke  vilde  forelægge  den  for  den  Landdag,  som  netop  var  inde.  Afgørelsen  blev 
derved  udsat  til  1904,  da  Stænderne  i  Baden  kun  træder  sammen  hvert 
andet  Aar. 

Prof.  Gurlitt  knytter  til  Caroes  Foredrag  den  Bemærkning,  at  Tyskerne  blot 
behøver  at  sætte  Hochkonigsburg  i  Elsass  i  Stedet  for  det  nævnte  Carcassonne 
og  Kirkerne  i  Metz  og  St.  Peter  i  Strassburg  i  Stedet  for  de  andre  nævnte 
Kirker,  saa  faar  man  at  vide,  hvad  man  tænker  i  England  om  Tysklands  Restau¬ 
reringsarbejder.  Thi  Caroé  høstede  det  livligste  Bifald  hos  sine  talrige  Tilhørere, 
Englands  første  Sagkyndige.  Og  sarkastisk  udbryder  ban:  »I  England  synes  man 
altsaa  ikke  at  være  af  den  Anskuelse,  at  hos  os  netop  det  rette  Tidspunkt  er 
kommet,  det  maaske  aldrig  tilbagevendende  Højdepunkt  for  kunstnerisk  Restau¬ 
reringsarbejde.  Som  en  af  de  Grunde,  hvorfor  Heidelberg  Slot  burde  restaureres, 
blev  angivet,  at  vi  nu  er  naaede  til  en  Fuldendthed  i  Restaureringskunsten,  som 
den  vel  aldrig  senere  kan  opnaas.  Man  maa  da  takke  Gud  for,  at  han  har  givet 
os  en  Mand  som  Schåfer,  der  er  den  udkaarne  Personlighed  i  vor  benaadede 
Tid.  Og  nu  den  engelske  Bedømmelse!  Nu  skal  det  altsaa  blot  være  vor  Tids 
»hensynsløse  Forfængelighed«,  at  den  holder  sig  for  skikket  til  at  »skabe  i  alle 
tidligere  Aarhundreders  Aand«. 

Sin  Mening  om  Caroes  Foredrag  sammentrænger  Gurlitt  i  følgende  Slutning 
paa  Artiklen : 


*)  Se  »Architekten«  4.  Aarg.  B,  Pag.  in. 

»Hr  det  nu  »Spleen«  hos  den  engelske  Taler?  Eller  har  han  maaske  dog 
Ret?  I  nogle  Aartier  har  vi  erkendt,  at  Englænderne  overfløjede  os  i  mange 
Henseender,  saaledes  navnlig  med  Hensyn  til  Fordybelse  i  Middelalderen,  i  dens 
Gothik.  De  maa  i  ethvert  Tilfælde  ikke  undervurderes  som  sagkyndige  Dom¬ 
mere.  Vi  har  altsaa  al  mulig  Grund  til  opmærksomt  at  høre  efter  deres  Tale, 
selv  om  den  ikke  klinger  behageligt.  Mig  i  alt  Fald,  der  allerede  for  Aar  til¬ 
bage  offentliggjorde  mine  Betænkeligheder  ved  store  Restauratorers  Kunst  med 
faa,  meget  faa  Undtagelser,  mig  vil  man  ikke  kunne  tage  det  ilde  op,  at  jeg 
henviser  til  en  fremmed  Dom,  der  maner  til  at  sige  Stop.  Thi  har  Caroé  ikke 
Ret,  naar  han  mener,  at  de  gamle  Bygningsværker  tabe  deres  historiske  Karakter 
ved  Restauratorers  Stilmakkeri?  Tidligere  kunde  man  se  paa  et  Bygningsværk, 
om  det  var  gammelt  eller  nyt.  Nu  ligner  en  ny,  stilfuld  Kirke,  der  er  bygget 
i  det  13de  Aarhundredes  Aand,  en  lige  saa  stilfuldt  restaureret,  virkeligt  fra  det 
13de  Aarhundrede  stammende  Kirke,  saa  paafaldende,  at  selv  Fagmanden  bliver 
narret.  Stilisterne  er  lykkelige,  naar  en  saadan  faar  dem  selv  til  at  løbe  med 
Limstangen,  naar  ikke  et  Menneske  mere  formaar  at  se,  om  Bygningen  er  fra 
1903  eller  1203,  og  naar  det  er  lykkedes  dem  at  slette  syv  Aarhundreder  ud 
af  Bygningens  Historie.  Vi,  som  har  blameret  os,  skal  saa  beundre  de  Folk, 
som  opnaaede  at  tage  os  kunstnerisk  ved  Næsen !  I  denne  Virksomhed  skal  vi 
anerkende  den  »ægte«,  den  »sande«  Kunst!« 


F.  MELDAHL: 

VENEDIG,  DETS  HISTORIE  OG  DETS  MINDESMÆRKER. 

(Hagerups  Boghandel,  1903.) 


et  er  sjældent,  at  der  paa  Dansk  udgives  et  saa  imponerende  Værk,  484 


Pagina  i  stort  Oktav,  næsten  Folio,  med  220  Billeder.  Man  maa  have 
Kammerherre  Meldahls  Jærnenergi  for  at  kunne  gennemføre  det  og  samle  dette 
uhyre  Materiale.  I  Literaturoversigten  nævnes  ikke  mindre  end  34  til  Dels  store 
Værker,  hvoraf  det  er  sammendraget. 

Bogen  begynder  med  de  Ord:  »For  at  forstaa  et  Folks  Bygningskunst  maa 
man  kende  de  Forhold,  under  hvilke  den  er  bleven  til:  Landets  fysiske  Beskaffen¬ 
hed,  Folkets  Herkomst  og  dets  historiske  Liv  i  alle  dets  Faser,  dets  Samkvem 
med  Omverdenen,  de  Krige,  det  har  ført,  de  Handelsforbindelser,  det  har  haft, 
de  kirkelige  og  politiske  Forhold,  hvorunder  det  har  levet.«  Dermed  er  Bogens 
Plan  betegnet,  og  den  er  gennemført  i  et  Omfang,  som  næsten  bringer  Læseren 
til  at  gyse.  Men  det  er  først,  naar  man  er  midt  inde  i  Bogen,  at  man  mærker, 
hvad  det  er  for  et  Kæmpeværk:  til  en  Begyndelse  bliver  man  lokket,  saaledes 
at  man  bliver  begærlig  efter  at  læse  videre;  og  navnlig  er  den  ypperligt  skrevne 
Indledning  en  fuldstændig  Højsang  til  Venezias  Pris. 

Der  fortælles  om  Venedigs  geografiske  Forhold,  Byens  Historie,  Statsforfat¬ 
ning,  Søfart,  Handel,  Industri,  Haandværk  og  Kunst,  dens  Bebyggelse,  Paladser, 
Villaer  og  Familielivet  i  disse,  Venedigs  Festliv,  kirkelige  Liv,  Klostre  og  Byg¬ 
ningskunst.  Særlige  Kapitler  omhandler  Dogepaladset,  Scuolaer,  Paladser  og 

Kampaniler;  og  det  er  næppe  for  meget,  naar  man  siger,  at  der  om  disse  er 
skrevet  omtrent  alt,  hvad  der  kan  skrives.  Der  kan  selvfølgeligt  i  en  Blad¬ 
anmeldelse  ikke  være  Tale  om  at  gøre  Regnskab  i  det  enkelte  for  dette  store 
Stof;  man  kan  kun  sige:  tag  og  læs  alle  I,  som  vil  lære  Venedig  at  kende. 
Kun  skal  det  fremhæves  som  karakteristisk,  at  man  overalt  mærker  en  bestemt 
didaktisk  Hensigt,  uden  at  man  dog  bliver  »verstimmt«.  Et  Par  Eksempler  kan 
bedst  oplyse  dette.  Efter  en  indgaaende  Beskrivelse  af  Statsmaskineriet  hedder 
det  saaledes  om  Dogepaladset: 

»Hvem  kan  betræde  Giganttrappen  uden  at  sige  sig  selv,  at  her  maa  der 
være  foregaaet  og  være  tilstræbt  noget  særligt  betydningsfuldt,  der  skulde  gøre 
sig  gældende  lige  over  for  Mængden?  og  hvem  lader  Blikket  glide  hen  over 
Gallerierne  paa  iste  Sal  uden  at  føle,  at  disse  maa  have  haft  en  særlig  Bestem¬ 
melse  som  Tilskuergallerier?  De  rummelige,  indre  Trapper  til  det  store  Raad 
og  Scrutinio  Salen  viser  hen  til  den  store,  almindelige  Færdsel,  og  den  rigt  ud¬ 
styrede  Scala  d’oro  maa  selvfølgeligt  have  ført  op  til  Regeringens  højeste  Funk¬ 
tionær,  Dogen  og  hans  Dogaresse,  samt  til  Senatet,  Signoriet  og  Kollegiet,  hvor 
Sala  delle  quattre  porte  tjente  som  Pragtvestibule  for  disse  vigtige  Institutioners 
Forsamlingssale. « 

»Naar  man  ved  det  foregaaende  er  kommen  til  Forstaaelse  af  Kollegiets, 
Signoriets  og  Senatets  dominerende  Betydning  som  Ihændehaverne  af  den  egent¬ 
lige  Regeringsmagt,  vil  man  fatte,  at  de  maatte  have  en  saadan  Pragtforhal  og 
hver  for  sig  saadanne  Lokaler  som  Senatssalen,  Collegio  og  Anticollegio,  og  at 
disse  netop  alle  maatte  udstyres  med  rige  Dekorationer  og  med  allegorisk  og 
historisk  Kunst,  ligesom  Timands-  og  Tremandsraadets  Lokaler  netop  maatte 
ligge,  som  de  ligger,  med  Forbindelse  til  Pozzoen,  Blykamrene,  Fængslerne  og 
Inkvisitionens  Torturrum,  samt  staa  i  nær  Forbindelse  med  Dogeboligen,  det 
store  Raad,  Senatet,  Signoriet  og  Quarantierne.  Endvidere  maa  man  beundre 
den  praktiske,  godt  grupperede  Maade,  paa  hvilken  det  store  Raads  og  Scrutinio- 
salens  vældige  Rum  have  fundet  Plads  i  Bygningen,  og  intet  viser  bedre  den 
relativt  underordnede  Stilling,  Dogen  i  Grunden  har  indtaget,  end  hans  forholds¬ 
vis  beskedne  Familiebolig  midt  imellem  alle  de  nævnte  Institutioners  Pragtrum, 
i  hvilke  han  og  Dogaressen,  naar  Statens  Gerning  krævede  det,  maatte  optræde 
som  festlige  Topfigurer,  for  efter  endt  Funktion  atter  at  forsvinde  næsten  som 
Privatpersoner  i  deres  egne  Værelser.« 

»Hvor  mange  af  de  tusinde  nysgerrige  besøgende,  som  i  det  sidste  Aar- 
hundrede  er  vandrede  igennem  disse  Lokaler,  har  haft  Tanke  for  den  verdens¬ 
historiske  Gerning,  som  er  bleven  udført  i  disse  Rum,  hvor  store  Slægter  har 
glimret  og  er  gaaede  til  Grunde,  ødelagte  af  det  Arbejde  og  den  Demoralisation, 
som  det  politiske  Liv  altid  fører  med  sig!  Hvor  mange  har  haft  Begreb  om, 
at  det  er  en  Verdensscene,  de  vandrer  paa;  Skuespillerne  er  forlængst  forsvundne, 
men  Folkets  store  Gerninger  og  Tidernes  ideelle  Indhold  er,  som  Minder  for 
kommende  Tider,  optegnede  paa  Lofter  og  Vægge,  saaledes  som  Kunsten  ene 
formaar  det,  dog  kun  forstaaeligt  for  den,  der  er  i  Stand  til  at  tyde  Kunstens 
Sprog. « 

Et  andet  Eksempel  findes  S.  83,  hvor  der  citeres  en  Udtalelse  af  en  frem¬ 
ragende  Statsmand,  saalydende: 

»Et  Folks  Velvære,  Værdighed,  Selvfølelse  og  Moralitet  affødes  ved  dets 
Arbejde;  og  den  bedste  Velgørenhed  og  største  patriotiske  Gerning  er  den,  at 
løfte  et  Lands  Haandværk,  Industri  og  Handel  —  selv  om  Staten  skal  ofre  store 
Midler  derpaa.« 

Bogen  er  ledsaget  af  ioo  Tavler  med  Planer,  Facader  og  Snit  af  Kirker, 
som  er  ordnede  efter  deres  forskellige  Planformer;  men  foruden  disse  er  1 1 9 
Billeder  indtrykte  i  Teksten,  dels  efter  Fotografier,  dels  efter  Tegninger,  der 
hidtil  kun  har  været  lidt  kendte.  I  Forhold  til  Omfanget  er  Bogen  meget  billig. 

V.  K. 


TEKNISKE  MEDDELELSER. 


Døre  med  et  Overtrak  af  Kobber  kan  udføres  efter  følgende  Fremgangsmaade : 
Den  færdige  Trædør  lægges  i  et  Bad  af  varm  Linolie  og  Harpiks;  derved  tættes 
alle  Træets  Porer,  og  det  bliver  uigennemtrængeligt  for  Vand.  Derefter  indgnides 
Døren  med  Broncepulver  og  lægges  i  et  elektrolytisk  Bad,  hvorved  det  faar  et 
Overtræk  af  Kobber  eller  Bronce,  som  er  fast  forbundet  med  Trædøren. 

Disse  Døre  faar  et  Udseende,  der  skuffende  ligner  virkelige  Metaldøre,  og 
de  er  lige  saa  brandsikre  som  disse. 


FORSKELLIGT. 


Ved  Arkitektforeningens  Møde  i  Industriforeningens  Lokale  Onsdag  den  13. 
Maj  fandtes  mellem  de  udstillede  Rejseskitser  og  Studier  en  Samling  Akvareller 
fra  Visby,  udførte  af  Architekt  Wenck  under  hans  Ophold  der  for  et  Par  Aar 
siden. 

¥ 

Kejsergades  Udvidelse.  Den  bekendte  gamle  Bindingsværksejendom  paa  Hj. 
af  Graabrødretorv,  Kejsergade  og  Skindergade,  som  i  1899  erhvervedes  af  Kjø¬ 
benhavns  Kommune  med  en  eventuel  Udvidelse  af  Kejsergade  for  Øje,  er  i  disse 
Dage  solgt  til  Grosserer  Chr.  Hasselbalck  for  en  Købesum  af  151,000  Kr.  Ved 
Ejendommens  Nedrivning  skal  Køberen  afgive  475  Kv.-Alen  Grund,  saa  at  Kejser¬ 
gade  kan  udvides  til  25  Alens  Bredde.  Kommunen  købte  i  sin  Tid  Ejendommen 
for  215,000  Kr.,  og  Udvidelsen  af  Gaden  kommer  saaledes  til  at  koste  Byen 
64,000  Kr. 

¥ 

Maribo  Byvaaben.  Der  er  i  disse  Dage  blevet  meddelt  allerhøjeste  Appro¬ 
bation  paa  det  af  Maribo  Byraad  foreslaaede  Vaaben  og  Segl,  hvori  der  paa  for¬ 
gyldt  Grund  er  fremstillet  en  Nonne,  iført  Birgittinerindernes  sorte  og  hvide 
Ordensdragt. 

KJØBENHAVN 

DEN  29.  MAJ  1903 

5.  Aargang  Ns  3  5 


DET  MOSAISKE  TROESSAMFUNDS 
STIFTELSESBYGNING. 


Det  mosaiske  Troessamfund  i  Kjøbenhavn  har  altid  omfattet  sine  mange 
trængende  Medlemmer  med  megen  Kærlighed  og  bevist  dette  ved  de 
overordentligt  talrige  Legater  og  Friboliger  for  gamle,  svage  og  nødlidende,  som 
det'  efterhaanden  har  stiftet.  Nu  senest  har  det  lagt  dette  sit  Sindelag  for  Dagen 
ved  den  Bygning,  det  har  opført  i  Kjøbenhavn  i  Ny  Kongensgade  Nr.  8,  10 
og  12.  Da  nemlig  Ejendommen,  Borgergade  Nr.  41,  der  1850  var  bygget  til 
Fribolig  tor  en  Del  af  Menighedens  fattige,  ikke  længere  var  tidssvarende,  er 
denne  nu  nedlagt  og  sammen  med  den  Melchiorske  Stiftelse  (tidligere  Løn- 

gangsstræde  Nr.  19)  og  den  Eibeschiitzske  (tidligere  Kompagnistræde  Nr.  12) 
flyttet  hen  i  den  Nybygning,  der  nedenfor  beskrives. 

Ved  Salget  af  de  gamle  Stiftelsesbygninger,  ved  Tilskud  fra  Samfundets 
Kasse  og  ved  Gave  fra  Menighedsmedlemmer  til  et  Beløb  af  85,000  Kroner 
blev  det  muligt  at  erhverve  den  saakaldte  Treschowske  Gaard  og  en  mindre 
Naboejendom  ialt  ca.  3,500  Kv.-Al.  Den  gamle  Hovedbygning,  der  fandtes  paa 
Grunden,  er  bibeholdt  og  istandsat  og  bruges  herefter  som  en  Slags  Menigheds¬ 
hus;  i  dennes  Stueetage  er  der  nu  Foredragssal,  Læsestue  og  Bogsamling  samt 
Bolig  for  Bibliothekaren,  paa  1.  Sal  Menighedens  Kontorer  og  Repræsentantskabs¬ 
sal  samt  et  lille  Museum  for  jødisk  Kultur.  Bygningens  øverste  Etage  huser  et 
Børnehjem,  hvor  de  enkelte  Børn,  som  af  en  eller  anden  Grund  ere  uden  For¬ 
ældrenes  Omsorg,  anbringes  og  opdrages  under  Opsigt  af  en  Plejemoder,  der 
boer  paa  Stedet.  Det  store  Herskabskøkken  i  Sidefløjen  er  bibeholdt  for  frem¬ 

PLAN  AF  STUEN. 

tidigt  at  levere  Mad  til  Børnehjemmet  og  to  Spisestuer  i  Bygningens  Stue¬ 
etage,  hvilke  have  egen  Indgang  fra  Gaarden,  saa  at  Beboerne  i  Stiftelsen 
let  kunne  ty  herhen  og  bespises,  naar  de  ikke  selv  ere  i  Stand  til  at  tilberede 
deres  Mad. 

Medens  den  gamle  Bygning  saaledes  forholdsvis  let  lod  sig  omdanne  til 
Menighedshus,  var  det  nødvendigt  at  opføre  Stiftelsesbygningen  fra  Grunden. 
Facaderne  ere  grovpudsede  med  Kalk;  mod  Gaden  ere  de  to  smaa  Portaler  og 
Sokkelen  af  rød  Granit,  Balkonen  af  Bremersten,  Tagene  dækkede  med  sort¬ 
glaserede  Tegl.  Stiftelsens  Ydre  mod  Gaden  maatte,  saa  vidt  gørligt,  tilpasses 
efter  Kvarterets  Omgivelser,  skulde  gerne  fremtræde  som  en  Helhed  og  dog 
antyde,  at  her  var  tre  Stiftelser  samlede,  som  desuden  hver  skulde  have  sin  egen 
Indgang.  Gadedøren  i  Nr.  8  fører  da  ind  til  Melchiors  Stiftelse,  der  bestaar  af 
4  Etager  med  3  og  4  Lejligheder  paa  2  Værelser,  Entré  og  Køkken.  Gen¬ 
nem  Gadedøren  i  Nr.  12  kommer  man  ind  i  Eibeschutz  Stiftelse  med  13  dels 

2-,  dels  i -Værelsers  Boliger,  og  ad  Porten  i  Nr.  io  gaar  man  ad  Trappen  i 
samme  og  de  to  Trapper  i  Sidefløjene  mod  Haven  op  til  andre  Stiftelses- 
lejligheder.  I  Sidefløjene  findes  kun  Værelser  for  enlige  Personer  med  en  Senge¬ 
alkove  og  et  lille  Tekøkken,  og  Brugen  af  Fløjene  er  saaledes,  at  den  ene  kun 

benyttes  af  Kvinder,  den  anden  af  Mænd.  I  det  hele  Kompleks  er  der  ialt  40 
Boliger. 

I  hver  Etage  benyttes  Hovedtrapperne  kun  af  to  Lejligheder,  da  man  har 
villet  undgaa  lange  Stiftelseskorridorer  for  at  bevare  almindelige,  borgerlige  Be¬ 
boelsesforhold.  Til  Lejlighederne  hører  W.  C.,  og  paa  Gangene  er  der  Kum¬ 
mer  til  Tømning  af  Gulvspande  samt  støbte  Udslagningstragte,  dels  anbragte 

paa  Køkkentrappereposerne,  dels  i  særlige,  smaa  Rum,  i  hvilke  Skarnbøtterne 
tømmes.  Røret,  i  hvilket  Tragtene  udmunde,  er  udført  af  svære,  galvaniserede 
Jernplader,  ført  udvendigt  op  over  Gesimsen  og  foroven  forsynet  med  en  Bruse, 
saa  at  det  let  kan  udskylles. 

I  Tagetagen  i  Forhuset  er  der  nogle  enkelte  Boliger,  i  Sidehusene  Vaske¬ 
rum,  Stryge-  og  Tørrestuer.  Saa  vel  den  ny  som  den  gamle  Bygning  op¬ 
varmes  centralt  med  Varmtvandsledninger  fra  tre  i  Kælderen  anbragte  Kedler; 
samtlige  Lokaler  ere  elektrisk  belyste,  i  Boligerne  med  flere  Værelser  dog  saa- 
ledes,  at  der  kun  kan  tændes  i  ét  Værelse  ad  Gangen.  For  Beboerne  er  der  i 
Stueetagen  i  Fløjen  mellem  Haven  og  Menighedshusets  Gaard  indrettet  to  Bade- 

værelser  med  Kar-  og  Brusebade  og  ved  Siden  af  disse  et  noget  større  Værelse 
med  Porcellainskar  og  en  større  i  Gulvet  forsænket  Marmorbeholder,  hvor  de 
af  Menighedens  kvindelige  Medlemmer,  der  ønske  det,  kunne  foretage  deres 
rituelle  Badninger. 

Undertegnede  har  været  Architekt  ved  det  samlede  Byggeforetagende,  E. 
Lytthans-Petersen  har  udført  Murarbejdet,  H.  P.  Nielsen  Tømrerarbejdet,  Hans 
A.  Holm  &  Søn  Snedkerarbejdet,  Th.  Dreyer  &  Co.  Gas-,  Vand-  og  Faldrør, 
H.  Adler  og  O.  Bendix  Malerarbejdet,  H.  M.  Nielsen  Smeddearbejdet,  Meyer 
&  Andersen  de  elektriske  Installationer,  Hans  &  Jørgen  Larsen  Drain-  og 
Spildevandsledninger  samt  Stenhuggerarbejdet  og  H.  Thorbrøgger  &  Co.  Varme¬ 
værket.  „  T  T 

Fred.  L.  Levy. 

ARCHITEKT  OG  HAVEARCHITEKT. 


T  »Architekten«s  Nr.  33  (15.  Maj)  søger  Hr.  Levy  i  et  »Farvel«  at  reducere 
I  Hovedsagen  til  »Smaatterier,  der  hverken  vedkommer  Sagen  eller  interesserer 
Læserne«,  og  han  fremkommer  med  en  ny  Række  fejlagtige  Oplysninger  om 
de  virkelige  Forhold,  som,  for  at  anvende  de  mildeste  Forklaringer,  enten  maa 
skyldes  en  meget  beklagelig  Mangel  paa  Hukommelse  eller  fuldstændig  Uviden¬ 
hed  om  de  tekniske  Ting,  hvorom  han  taler. 

Da  Hr.  Levy  imidlertid  har  Afgang  fra  Akademiet,  har  han  jo  modtaget 
»den  kunstneriske  og  tekniske  Dannelse«,  som  efter  hans  Mening  ikke  kan  ei- 
h verves  andre  Steder  i  Verden,  og  det  maa  altsaa  være  Hukommelsen,  det 
skorter  paa,  naar  Hr.  Levy  skriver,  at  et  Billede  ude  fra  Søen  vilde  vise 

»et  ca.  7  Fod  højt  Plankeværk  til  liden  Pynt  for  den  naturlige  Kystlinie , 

ragende  op  over  Omgivelserne,  der  dels  har  aaben  Strand  mod  Havet  og 

dels  almindelige  lave  Glacier,  og  dette  Plankeværk  er  kun  nødvendiggjort  for  at 
omdanne  den  naturlige  Terrainskraaning  til  et  »havearchitektonisk«  Plateau«. 
»Plankeværket«  gaar  maaske  dog  paa  den  tekniske  Uvidenheds  Regning  det 
er  et  Bolværk ,  Hr.  Levy  mener,  og  dette  er  ganske  rigtigt  ca.  7  Fod  højt.  Men 
der  findes  ingen  »naturlig  Kystlinie«,  idet  saavel  Naboer  som  Naboers  Naboer 
og  i  det  hele  taget  alle  mellem  Skodsborg  og  Vedbæk,  paa  ganske  faa  Und¬ 
tagelser  nær,  har  Bolværk  mod  Havet,  og  mange  har  endda  uden  for  dette  et 
forsvarligt  Stenglacis  og  et  helt  System  af  Høfder,  som  i  Forbindelse  med  utal¬ 
lige  Badehusbroer  har  borttaget  den  sidste  Rest  af  »naturlig  Kystlinie«.  .  Mit 

Bolværk  er  ganske  vist  et  Par  Fod  højere  end  Naboernes,  men,  allerede  inden 
Haven  var  anlagt,  viste  dette  sig  at  være  ganske  nødvendigt,  idet  en  Storm  øde¬ 
lagde  næsten  alle  Naboernes  Kystsikringsanlæg  og  bortskyllede  Strandhaverne 
baade  20  og  30  Fod  op  i  Land,  medens  vi  ikke  mistede  en  Tomme  Jord  eller 
en  Planke  af  vort  Værn. 

Uden  at  trætte  med  en  yderligere  Optrævling  af  Hr.  Levys  Artikel,  skal 
jeg  tillade  mig  kort  at  gøre  Rede  for  mine  Bevæggrunde  til  at  betegne  mig  som 
»Havearchitekt«. 

Som  bekendt  er  der  indenfor  Gartnerfaget  mange  Grene,  og  Gartnere  be¬ 
tegnes,  naar  de  er  komne  i  selvstændige  Stillinger,  paa  forskellig  Maade.  Uden 
at  tage  Hensyn  til  Betegnelser,  der  knytter  sig  til  bestemte  Embeder,  saasom 
Haveinspektør,  Slotsgartner,  Overgartner  o.  1.,  falder  Størstedelen  af  Gartnere 
ind  under  følgende  tre  Kategorier:  Handelsgartnere,  Anlægsgartnere  og  Gartnere 
(eller  Privatgartnere). 

De  to  første  Betegnelser  forklarer  sig  selv,  og  »Gartner«  kaldes  cnrvei, 
der  har  privat  Ansættelse  paa  en  Herregaard,  en  Villa  eller  en  Institution,  foi 
at  lede  et  derværende  Gartneri  eller  vedligeholde  en  Have.  Indenfor  Anlægs¬ 
gartneriet,  hvortil  jeg  selvfølgeligt  nærmest  hører,  har  der  imidlertid  fundet  en 
Arbejdsdeling  Sted,  idet  nogle  udelukkende  projekterer  Haveanlæg  og  har  T  lisyn  • 
med  Udførelsen,  medens  andre  (og  det  er  de  mange)  paatager  sig  selve  Anlæget. 
Ganske  tilsvarende  Architekt  og  Haand  værksmester.  En  af  disse  projekterende 

Anlægsgartnere  kalder  sig  »Landskabsgartner«,  en  Betegnelse,  som  stammer  fra 

det  1 8de  Aai hundiede,  hvor  »den  landskabelige  Havestil«  afløste  »den  franske 
Stil«,  men  dels  finder  jeg  dette  Navn  temmeligt  meningsløst,  dertil  ikke  beteg¬ 
nende  nok,  og  endvidere  bruges  det  ligesaa  vel  og  med  samme  Ret  af  udførende 
Anlægsgartnere  som  af  planlæggende,  og  enhver  Architekt  vil  kunne  forstaa  det 
upraktiske  i,  at  Publikum  ikke  kan  skønne,  om  det  er  en  Architekt  eller  en 
Murmester,  en  Havearchitekt  eller  en  Anlægsgartner,  man  har  med  at  gøre. 

Utilfreds  med  de  almindeligt  anvendte  Betegnelser  søgte  jeg  en  bedre  og 

fandt  den  hurtigt  i  de  udenlandske  Fagskrifter,  hvor  »Gartenarchitekt«  og  »Ar- 
chitect-Paysagiste«  forekommer  meget  hyppigt.  Og  gaar  man  tilbage  i  Tiden, 
stødei  man  paa  det  samme  Navn.  I  Renaissancetiden  projekteredes  som  bekendt 
Hus  og  Have  under  et  af  Architekten,  selv  om  der  ogsaa  dengang  var  Archi- 
tekter  og  Ingeniører,  der  hovedsageligt  anlagde  Haver. 

Senere  under  Havekunstens  Blomstringsperiode  i  Frankrig,  hvor  Le  Notre 
under  Louis  XIV  anlagde  Versailles  og  utallige  andre  Haver,  var  Havearchitekt 
og  Haveingeniør  de  almindelige  Betegnelser,  og  ogsaa  her  hjemme  saa  man  en 
Gartner  (Eigtved)  bygge  Slotte  og  anlægge  Haver. 

Betegnelsen  er  saaledes  historisk  velbegrundet  og,  saa  vidt  et  Leksikon  kan 
sige  mig  Besked  om  den  sproglige  Side  af  Sagen,  er  der  heller  ikke  noget  at 

indvende  imod  Sammensætningen,  —  en  Havebygmester,  en  Haveophavsmand, 

en  Haveskabei  ei  dog  altid  mere  betegnende  end  en  Landskabshavebruger. 

At  det  skulde  være  generende  for  Architekterne,  at  en  Del  Mennesker '  be- 
tegnei  sig  med  Oid  som  Havearchitekt  (Møbelarchitekt  har  jeg  ogsaa  set  an- 
\  endt),  kan  jeg  ikke  indse.  Architekt  er  dog  ikke  en  Titel  paa  lignende  Maade 
som  Kammerherre  eller  Professor,  men  Betegnelse  for  den  borgerlige  Virksomhed 
at  piojekteie  Huse,  og  der  fordres  som  bekendt  ikke  nogen  Prøve  for  at  kunne 
praktisere  som  Architekt  Paa  den  anden  Side  er  det  meget  naturligt,  at 
de  akademisk  uddannede  Architekter  slutter  sig  sammen  for  at  varetage  fælles 
Intei esset,  og  da  det  gavner  Bygningskunsten  og  derigennem  Samfundet,  er  det 
ogsaa  ønskeligt;  men  derfra  og  til  at  frakende  enhver,  som  ikke  har  aflagt 
denne  I  løve,  »kunstneiisk  og  teknisk  Dannelse«,  er  et  stort  Spring,  som  dog 
vist  kun  en  Hr.  Levy  vil  vove  sig  til. 

I  aktum  ei  det,  at  Architekterne  ikke  kan  have  den  Uddannelse,  som  nu 
om  Stunder  fordres  af  en  Haveanlæggcr,  det  kan  være  svært  nok  for  dem  at 
sætte  sig  ind  i  alle  de  forskellige  Opgaver  inden  for  Bygningsfaget ;  hvorfor 
skulde  de  saa  ikke  kunne  taale,  at  andre  tager  denne  Opgave  paa  sig,  og  der¬ 
med  ogsaa  faar  Del  i  Architektnavnet  —  Architekt  for  Haver  —  Havearchitekt. 

E.  Erstad  Jørgensen. 


FRA  PROVINSERNE. 

Et  Alderdomshjem  i  Svendborg.  Svendborg  Byraad  har  vedtaget  at  opføre  et 
Alderdomshjem,  der  efter  foreløbig  Beregning  er  anslaaet  til  65,000  Kr. 

_ .  ¥ 

<f)  Desværre.  Red. 


374  — 


Silkeborg  Papirfabrik  skal  i  en  nær  Fremtid  udvides  med  en  ny  Fabriksbyg¬ 
ning  og  en  70  Alen  høj,  rund  Dampskorsten.  Byggearbejderne  vil  andrage 
ca.  100,000  Kr. 

¥ 

I  Skive  vil  man  opføre  et  større,  moderne  indrettet  Hotel  med  Selskabs¬ 
lokaler.  Bygningen,  der  skal  være  paa  2  Etager,  er  beregnet  til  ca.  100,000  Kr. 


FORSKELLIGT. 


Architekten  Skjold  Neckelnianu,  der  en  Tid  var  Professor  ved  den  tekniske 
Højskole  i  Stuttgart,  er  afgaaet  ved  Døden  den  13.  Maj  efter  et  langt  og  haab- 
løst  Sygeleje.  Han  blev  kun  49  Aar  gammel.  Vi  skal  i  et  senere  Nummer 
nærmere  omtale  denne  dygtige  og  virksomme  Kunstners  Livsgerning.  Som  be¬ 
kendt  var  Neckelmann  danskfødt. 

¥ 

Den  nordiske  tekniske  og  hygiejniske  Kongres  finder  som  bekendt  Sted  i  Dagene 
24. —  27.  Juni.  I  Forbindelse  med  Kongressen  vil  blive  arrangeret  et  Par  Ud¬ 
stillinger.  Den  ene  af  disse  kommer  til  at  bestaa  af  Architekt-  og  Ingeniør¬ 
tegninger  og  faar  Plads  i  den  fri  Udstillings  Bygning,  Vester  Farimagsgade.  Ud¬ 
valget  for  denne  Udstilling  bestaar  af:  Afdelingsingeniør  S.  M.  Andersen,  Archi¬ 
tekt  Sylvius  Knudsen,  Professor  A.  Lutken,  Ingeniør  R.  Thorning-Madsen,  Archi¬ 
tekt  K.  Varming  og  Architekt  H.  Wenck. 

Den  anden  Udstilling,  som  vil  omfatte  teknisk-hygiejnisk  Materiel,  arrangeres 
paa  Terrænet  bag  Tivolis  nye  Koncertsal.  Dette  Udstillingsudvalg  bestaar  af: 
Kredslæge  K.  Carøe,  Korpslæge  M.  J.  Grønlund,  Generallæge  H.  Laub  og  Justits- 
raad,  Direktør  J.  F.  Meyer. 

Anmeldelser  til  disse  Udstillinger  maa  ske  snarest  mulig  til  en  af  oven¬ 
nævnte  Herrer. 

¥ 

Rotternes  Udryddelse.  Da  de  Fag,  hvortil  »Architekten«  henvender  sig,  ofte  vil 
have  følt  de  store  pekuniære  Tab,  som  Rotterne  foraarsager,  henledes  Opmærk¬ 
somheden  paa  »Foreningen  til  lovordnet  Udryddelse  af  Rotter«,  hvis  Formaal  er 
Iværksættelsen  af  en  Lov  til  systematisk  Udryddelse  af  Rotterne  i  Danmark. 

Der  er  ingen  Tvivl  om,  at  en  saadan  Lov,  som  Folkethinget  allerede  under 
det  foregaaende  Ministerium  har  ønsket  fremsat,  er  højst  nødvendig  og  i  Forhold 
til  de  betydelige  Værdier,  der  vil  indvindes,  kan  bringes  til  Udførelse  ved  be¬ 
skedne  Midler  fra  Stats  og  Kommuners  Side.  Foreningen,  der  har  Kontor 
H.  C.  Ørstedsvej  16,  udgiver  et  periodisk  Tidsskrift  ved  Navn  »Rottefjenden«, 
og  fra  dens  Formand,  Justitsraad  Zuschlag,  foreligger  allerede  2  Bøger  om  Sagen, 
hvoraf  den  ene  i  det  franske  Sprog.  Medlemskontingentet  er  mindst  2  Kr.  aar- 
ligt  eller  25  Kr.  en  Gang  for  alle  —  for  Selskaber  samt  private  og  offentlige 
Institutioner  o.  1.  dog  ikke  under  10  Kr.  aarligt  eller  50  Kr.  en  Gang  for  alle. 

¥ 

Hurtigbyggeri.  Den  stærkt  besøgte  Undervisningsanstalt  Massachusetts  Institute 
of  Technology  i  Boston  trængte  ifjor  til  en  Udvidelse,  da  Tilgangen  af  nye  Elever 

var  saa  betydelig,  at  de  forhaandenværende  Lokaler  ikke  kunde  rumme  dem. 
Direktionen  besluttede  da  at  anvende  en  Sum  af  100,000  Dollars  til  Opførelsen 
af  en  elektroteknisk  Afdeling,  som  skulde  staa  i  Forbindelse  med  det  øvrige 
Anlæg.  Vanskeligheden  bestod  imidlertid  i  at  faa  denne  Nybygning  opført  og 
gjort  færdig  til  Brug  i  Skolens  Ferie,  det  vil  sige  i  et  Tidsrum  af  tre  Maaneder, 
men  efter  nogen  Betænkning  paatog  en  i  Betonkonstruktioner  meget  erfaren  Byg¬ 
mester,  Frank  B.  Gilbreth,  sig  dog  Arbejdet. 

Kontrakten  blev  underskrevet  den  28  Juni  og  Afleveringsfristen  fastsat  til 
15  Septbr.  s.  A.  Den  2  August,  altsaa  35  Dage  efter  Kontraktens  Underskrift, 
var  Bygningen  under  Tag  og  flere  af  Klasserummene  færdigt  pudsede. 

Bygningen  indtager  et  Fladerum  af  3700  Kvadratmeter,  og  til  Funderingen 
maatte  man  bl.  a.  ramme  1300  Pæle.  Hovedrummet  er  en  Maskinhal  paa 
100  M.  Længde  og  14  M.  Bredde;  denne  Hal  er  forsynet  med  en  Løbekran, 

som  bevæger  sig  i  hele  dens  Længde  og  er  bestemt  til  Flytning  af  svære  Ma¬ 

skiner.  En  Fjerdedel  af  Hallen  har  solide  Betonfundamenter,  hvorpaa  Maskiner 
og  Dynamoer  kan  anbringes.  Fra  Maskinhallen  gaar  et  Skinnespor  ind  til  et 
Auditorium,  hvor  der  er  Plads  til  400  Tilhørere;  paa  dette  Spor  transporteres 
Maskiner  o.  1.,  som  skal  fremvises  ved  Foredragene.  Endvidere  indeholder  Byg¬ 
ningen  forskellige  mindre  Rum  til  Brug  for  Elevernes  Undervisning,  en  lille 
Foredragssal,  en  Del  Værksteder  o.  s.  v.,  desuden  9  Klasseværelser,  en  stor 
Foredragssal,  et  Rum  for  Lysmaalinger,  et  Bibliothek,  et  stort  Laboratorium  samt 
4  Professorværelser.  Alt  i  alt  har  Nybygningen  47  Rum.  Taget  har  70  Over¬ 
lys,  som  vender  mod  Nord. 

For  at  kunne  lede  og  overse  Arbejdet  indrettede  Bygmesteren  Mr.  Gilbreth 
sig  et  Kontor  paa  et  Stillads  i  Bygningens  umiddelbare  Nærhed.  Dette  Kontor 
forsynede  han  med  Telefoner  og  Talerør,  som  stod  i  Forbindelse  med  Byg¬ 
ningens  forskellige  Afdelinger,  ligesom  han  med  Kikkerter  stadigt  vaagede  over 

Arbejdernes  Virksomhed.  Da  Bygningens  Mure  naaede  op  over  hans  Kontor¬ 

vinduer,  flyttede  han  sit  Hovedkvarter  op  paa  Taget  af  en  Nabobygning,  og  her¬ 
fra  fortsatte  og  fuldendte  han  Arbejdet.  Ramningen  af  Pælene  tog  13  Dage; 
7  Dage  derefter  var  alle  Fundamenterne  færdige,  og  efter  endnu  8  Dages  Forløb 
var  Murene  opførte  til  Gesimshøjden.  Til  Murværket  medgik  en  Million  Sten. 

Bost.  Even.  Transcript. 

¥ 

Modeller  i  Stedel  for  Perspektiver.  Architekten  Hans  Gråssel  i  Miinchen  op¬ 
træder  som  en  ivrig  Forkæmper  for  Modellernes  Indførelse  paa  Tegnestuerne, 
idet  han  gør  gældende,  paa  Grundlag  af  en  lang  Erfaring,  at  Modeller  af  Papir 
eller  Gibs  er  langt  lettere  at  udføre  og  tillige  viser  sig  mere  nyttige  end  Per¬ 
spektivtegninger,  der  ofte  ved  flot,  skitsemæssig  Behandling  og  pragtfulde  Farver 
giver  usande  Billeder  af  de  Bygninger  eller  Anlæg,  som  de  skal  fremstille,  og 
derved  bereder  baade  Bygherre  og  Kunstner  Skuffelser,  som  undgaas  ved  Anven¬ 
delse  af  Modeller.  Ogsaa  i  Konkurrrencer  anbefaler  han  Modellen  i  Stedet  for 
Perspektiven. 

Udgiver:  AKADEMISK  ARCH1TEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Blandt  de  nyopførte  Bygninger,  som  efterhaanden  giver  Danmarks  anden  Hoved¬ 
stad,  Aarhus,  et  i  architektonisk  Henseende  fremtrædende  og  karakteristisk 
moderne  Præg,  maa  nævnes  Statsbibliotheket,  hvortil  Tegningerne  skyldes  Archi- 
tekt,  konst.  kgl.  Bygningsinspektør  Hack  Kampmann.  Bygget  paa  en  af  Byen 
skænket  Grund  paa  den  gamle  Bispetofts  Skraaning  ved  Aaen  er  denne  Bygning, 
under  Byens  fremskridende  Udvidelse  og  Bebyggelse,  nu  centralt  beliggende. 

Bygningens  Forhistorie  strækker  sig  mere  end  et  Tiaar  tilbage  i  Tiden.  Det 
var  det  store  kgl.  Bibliotheks  Overbibliothekar,  Justitsraad,  Dr.  Chr.  Bruun,  der 
fra  første  Færd  havde  fremsat  den  Tanke,  at  de  talrige  danske  Bog-Dubletter, 
som  Aar  efter  Aar  i  Kraft  af  den  kgl.  Befaling  af  17  Juli  1697  afgaves  til  det 
store  kgl.  Bibliothek,  og  som  ophobedes  paa  et  brandfarligt  Loft  i  Proviantgaarden 
i  Kjøbennavn,  skulde  flyttes  herfra  og  anbringes  i  en  særlig  Bibliotheksbygning 

i  en  Provinsby,  som  ganske  naturligt  maatte  blive  Aarhus.  Han  fandt  en  kraftig 
Støtte  for  sin  Idé  i  den  nuværende  Statsbibliothekar  i  Aarhus,  daværende  Over¬ 
lærer  sammesteds,  Mag.  J.  J.  E.  Hoffmeyer.  Der  nedsattes  da  18  Marts  1892 
en  Kommission  til  Overvejelse  af  Sagen,  bestaaende  af  Overbibliothekar  Chr. 
Bruun  (Formand),  Overbibliothekar  S.  Birket  Smith,  Overlærer  J.  Hoffmeyer, 
Architekt,  Professor  Hans  J.  Holm,  Højskoleforstander  Ludvig  Schrøder  og  Borg¬ 
mester  F.  Vestergaard.  Kommissionen  afgav  sin  Betænkning  i  September  1893; 
den  13  November  1895  fremsatte  daværende  Kultusminister  Bardenfleth  i  Folke- 

thinget  et  »Forslag  til  Lov  om  Opførelsen  af  en  ny  Bygning  for  det  store  kgl. 
Bibliothek  og  om  Oprettelse  af  et  Provinsbibliothek  i  Aarhus«.  Da  der  var 
Uenighed  om  Byggeplanerne  for  det  store  kgl.  Bibliothek,  gik  der  nogen  Tid 
med  Drøftelsen  af  Lovforslaget;  men  den  26  Februar  1897  vedtoges  det  en¬ 
stemmigt  i  Folkethinget,  og  ved  Kongens  Underskrift  den  22  Marts  s.  A.  blev 
det  Lov. 

Det  var  til  at  begynde  med  en  stor  Bogsamling,  der  straks  vilde  kunne 
indføres  i  den  nye  Bygning.  For  det  første  var  der  dels  det  store  kgl.  Biblio- 
theks  alt  eksisteiende  Dubletsamling  af  de  her  i  Riget  udkomne  Skrifter,  dels 
det  ene  Eksemplai  af  de  ogsaa  i  Fremtiden  udkommende  Skrifter,  der  ifølge  de 
gældende  Regler  om  Bogtrykkernes  Afleveringspligt  skal  afleveres.  Med  andre 
Ord:  en  forhaandenværende  Beholdning  af  over  100,000  Bøger  (foruden  Aviser), 
indeholdende  bl.  a.  hele  vor  Nationallitteratur  fra  det  19.  Aarhundredes  Begyn¬ 
delse.  Men  dernæst  fik  Statsbibliotheket  i  Aarhus  en  værdifuld  Forøgelse  ved 

Indlemmelsen  af  de  fire  Bogsamlinger:  Stifts-  og  Skolebibliotheket  i  Aarhus,  den 
Regeriburgske  Samling,  Vahls  Missionsbibliothek  og  Bibliotheca  Wegeneriana,  til¬ 
sammen  omtrent  100,000  Bind.  En  ganske  egen  Interesse  iblandt  disse  har 
Regenburgs  Samling  vedrørende  Hertugdømmerne  Slesvig  og  Holsten,  med  sær¬ 
ligt  Hensyn  til  Slesvig-Holsteinismens  Historie,  omfattende  alt,  hvad  der  er  udkom¬ 
met  af  Bøger,  mange  nu  uerstattelige  Avisnumre  og  Flyveblade  m.  m.  denne 
Sag  vedrørende. 

Byggearbejdet  paabegyndtes  i  Forsommeren  1898  og  var  færdigt  fire  Aar 
derefter,  saa  at  Kultusminister  Christensen  kunde  indvie  Bygningen  den  1 7  Juni 
1902.  Bygningen  bestaar  af  3  Etager.  Den  underste  optages  tildels  af  Varme¬ 
anlæg;  desuden  er  der  Bogbinderværksteder  m.  m.  og  en  Bolig  for  Kustoden. 
I  de  andre  Etager  er  det  Læsesalen,  der  indtager  den  største  Plads;  om  den 
grupperer  sig  Forstuen,  hvortil  man  kommer  ind  i  den  mellemste  Etage  fra  den 
højtliggende  Gaard,  Garderobe  m.  v.,  Lokaler  for  Bibliothekarerne  og  for  Udlaan, 
Læsestue  med  Kortsamling,  endvidere  alle  Bogsalene,  tildels  i  3  Etager.  Af 
disse  ei  dei  4  store  og  19  mindre  Rum;  Etageadskillelserne  mellem  dem  er 
Gulve  af  Jærnriste,  hvorimellem  Reolerne  er  anbragte. 

Udvendigt  gør  Bygningen,  hvis  Facader  er  opførte  af  røde,  haandstrøgne 
Mursten  med  rigelig  Anvendelse  af  Granit  og  Sandsten  til  Sokkel,  Vinduespiller, 
Portal,  Indfatninger,  Gesims  o.  s.  v.,  et  roligt  og  værdigt,  om  end  noget  afstreget 
Indtryk.  De  høje,  smalle  Vinduer  svarer  til  Planens  Inddelinger  og  bidrager  i 
høj  Grad  til  at  give  Bygningen  sit  Præg  af  det,  den  skal  være:  et  Bibliothek. 
Man  naar  ind  til  Portalen  over  en  lille  Forplads  ovenover  den  store  Lysgang, 
der  strækker  sig  langs  denne  Facade;  den  flankeres  af  to  store  og  høje  Sten¬ 
vanger,  hvorpaa  to  omtrent  paa  assyrisk  Relief-Vis  indskaarede,  stiliserede  Løver 
er  anbragte  som  Indgangens  Vogtere.  Portalen  selv  er  bred,  firkantet,  under¬ 
sætsig,  omfattende  en  firkantet  Indgangsdør;  over  hvilken  det  danske  Rigsvaaben 
er  anbragt.  Ornamentiken  i  Indgangspartiet  er  kraftigt,  lodret  og  vandret  Flet¬ 
værk,  der  krydser  hinanden,  —  et  Motiv,  der  sikkert  stammer  fra  spansk  Archi- 


STATSBIBLIOTHEKET  ARCHITEKT 

I  AARHUS.  H-  KAMPMANN. 


tektur.  Overhovedet  mærkes  det,  at  Architekten  ikke  har  taget  det  saa  nøje, 
om  han  henter  sine  Motiver,  dem  han  i  øvrigt  vel  forstaar  at  give  en  selvstændig 
og  personlig  Behandling,  fra  de  mest  forskellige  og  hinanden  ganske  uvedkom¬ 
mende  Stilarter.  Saaledes  er  den  brede  Frise  i  Hovedgesimsen  i  Mellemrummene 
mellem  de  kraftige,  spanske  Konsoller  udfyldt  med  helt  græske,  gennembrudte 
Krydssammenskæringer,  og  de  talrige,  lærde  Ugler,  dei  siddei  langs  Tagrenden, 
helt  ægyptiske.  Over  Taget,  der  er  af  det  ikke  særligt  interessante  Materiale 
Skifer,  hæver  sig  en  gennemgaaende,  lang  og  lav  Overbygning  med  Ovenlys 
ned  til  Læsesalen  —  en  Bygningsdel,  hvis  Nødvendighed  tydeligt  ses  blot  at 
være  foreskrevet  af  praktiske  Grunde. 

Med  Udformningen  af  Bygningens  væsentligste  Rum,  den  stoie  Læsesal, 
har  Kampmann  vundet  en  smuk,  architektonisk  Sejr,  som  nok  kan  veje  op  mod 
det  mindre  gode  Resultat,  han  opnaaede  sidste  Gang,  han  i  Aarhus  skabte  et 
Interiør  i  en  stor,  monumental  Bygning,  nemlig  Foyeren  i  Byens  Theater.  Me- 

dens  man  i  denne  ganske  savner  en  fast  og  sikker  Holdning  i  de  architektoniske 
Linier  og  Flader,  over  hvilke  en  alt  for  overdaadig  Stuk-Dekoration  breder  sig 
slapt  og  villieløst,  er  Læsesalens  Architektur  derimod  frembragt  med  en  fast 
Haand.  Over  Salen  hæver  sig  tre  skønt  formede  Kuppelhvælvinger,  hver  med 
sit  store,  runde  Overlysvindue,  fra  hvilket  Lyset  bredt  og  roligt  strømmer  ud 

over  hele  Rummet.  De  bærende  Piller  er  ikke  fremhævede  med  Søjler  eller 
anden  bestemt  Artikulering,  men  kendetegner  sig  snarere  som  Skillevægge  mellem 
tre  Hovedafdelinger  paa  hver  Side,  der  er  overhvælvede  af  Tøndehvælvinger, 
inddelte  med  Kasetter.  Saaledes  er  den  simple,  architektoniske  Hovedtanke, & og 
den  plastiske  Dekoration,  Architekten  har  udkastet  hertil  i  heldigt  Samarbejde 
med  Billedhuggeren  og  Maleren  Hansen-Reistrup,  understøtter  den&ved  sin  klare 
Form  og  sine  gode  Limer.  Fra  det  rige  Løvværk,  der  udfylder  de  sfæriske 

Trekanter  nederst  i  Kuppelhvælvingerne,  i  hvilke  de  berømteste  danske  Digteres 
og  \  idenskabsmænds  Navne  er  anbragte,  skyder  lange  Tidselstænger  op” mod 
den  Krans,  der  omgiver  Overlyset,  omtrent  som  Ribber  i  en  Stjernehvælvinm 
Ved  en  diskret  Anvendelse  af  kun  een  Farve,  den  hvide,  i  fine  Nuancer  er  der 
tilvejebragt  Ro  og  Harmoni.  Langs  Randen  foroven  sidder  flittige  Edderkopper 
og  spinder  de  lange  Traade,  i  hvilke  de  pragtfulde  Lysekroner  er  ophængte. 
Disse,  der  ligeledes  skyldes  Kampmanns  og  Hansen-Reistrups  Fantasi,  er  af  for¬ 
gyldt  Messing;  Døgnfluer  og  Sværmere  kredser  om  Lyset,  der  strømmer  fra 
dem.  Det  er  de  eneste  stærke  og  fremtrædende  Farver,  der  trænger  sig  frem  i 
den  mildt  afstemte  Farvesymfoni,  —  saa  smukke  de  end  i  og  for  sig” er,  dog 
maaske  for  kraftigt;  en  Læsesals  fornemste  Opgave  maa  jo  være  den”  at’lnte” 
i  særlig  Grad  distraherer  den  Studerende  og  bortleder  hans  Opmærksomhed  fra 
Arbejdet.  Mellem  Hovedskillevæggene  er  som  Pulpitur  indskudt  en  Etage¬ 
adskillelse,  hvis  bærende  Jærnbjælke-Konstruktion  staar  synlig,  fortil  begrænset  af 
et  Trærækværk  med  en  simpel  og  klar  Inddeling.  Det  hertil  anvendte  Kayos 
Lassia  Træ  med  sin  rolige  Farve  og  det  af  Teaktræ  forarbejdede  Inventar  (Stole, 
Borde,  Reoler,  en  Montre  i  Midten  til  Udstilling  af  Manuskripter  o.  1.),  hvis 
smukke  Tegning  skyldes  Architekt  Harild,  staar  godt  sammen  med  Helheden, 
—  alt  i  alt  et  iestligt  og  værdigt,  lyst  og  indbydende'  Arbejdsrum  for  den  frede¬ 
lige  og  stille,  aandelige  Virksomhed,  som  skal  udvikles  her. 

Pladsen  uden  om  Bygningen  er  saa  vid,  at  der  senere  kan  tilføjes  to  Side¬ 
fløje,  hver  for  sig  saa  stor,  at  den  kan  rumme  det  samme  Bogrum,  som  findes 
i  den  allerede  opførte  Bygning.  I  Terrænet  uden  for  den  er  der  anbragt  en 
lille,  for  største  Delen  underjordisk  Bygning,  hvor  Varmeapparatets  Kedelanlæg 
ei  anbiagt,  tillige  med  en  dertil  hørende  høj  Skorsten. 

Som  Konduktør  ved  Byggearbejdet  har  Architekt  Harild  virket.  Billed- 
huggd  Ølsgaard  har  udført  Stukkatørarbejdet,  Chr.  Petersen  Murerarbejdet, 
Plier  Hansen  Tømmerarbejdet,  Storm  og  Clemmensen  Snedkerarbejdet,  Lund 
Blikkenslagerarbejdet,  Sørensen  Glarmesterarbejdet,  deriblandt  de  smukke  Glas¬ 
mosaiker  i  Dørfyldinger  og  andre  Steder,  og  Salling  Lysekronerne,  —  alle 
Mestre  i  Aarhus.  Inventariet  er  udført  dels  af  Snedkermestrene  Clemmensen  og 
Martin  Nielsen,  Aarhus,  dels  af  Snedkermester  Bunch  i  Kjøbenhavn.  Ingeniør 
Ramsing  bar  projekteret  det  fortrinligt  virkende  Varmeapparat  med  lavspændt 
Damp. 


DEN  NORDISKE  TEKNISKE  OG  HYGIEJNISKE  KONGRES  1903. 

T^omiteen  for  ovennævnte  Kongres  har  nu  udsendt  Indbydelse  til  Teknikere 
og  Hygiejnikere  (Architekter,  Industridrivende,  Ingeniører,  Læger,  Ve¬ 
terinærer  og  Medlemmer  af  Kommunalbestyrelser,  Bygnings-  og  Sundhedskom¬ 
missioner)  1  Danmark,  Finland,  Norge  og  Sverige.  Adgang  har  tillige  andre, 
der  efter  Komitéens  Skøn  kan  have  Interesse  af  de  behandlede  Emner. 

Kongressen  vil  finde  Sted  i  Dagene  fra  Onsdag  den  24.  Juni  til  Lørdag 
den  27.  Juni,  begge  Dage  inklusive,  og  Adgang  betales  med  20  Kr.  for  Del¬ 
tagere  og  10  Kr.  for  ledsagende  Damer. 

Under  Kongressen  vil  der  hovedsageligt  blive  lagt  Vægt  paa  Forevisning  af 
tekniske  og  hygiejniske  Anlæg  og  Institutioner  med  tilhørende  korte,  instruk- 
toriske  Foredrag,  medens  Foredrag  og  Diskussioner  ere  søgte  begrænsede  til  væ¬ 
sentligst  at  angaa  Emner,  der  have  stor  og  almindelig  Interesse,  og  som  kunne 
ventes  belyste  fra  de  forskellige  Nationers  Side. 

Til  Kongressen  vil  der  blive  knyttet  mindre  Udstillinger  af  Architekt-  og 
Ingeniørtegninger  i  den  fri  Udstillingsbygning  og  en  teknisk-hygiejnisk  Udstilling 
i  Tivoli,  samt  fælles  Udflugter  og  festlige  Sammenkomster. 

Kongressen  vil  omfatte  12  Sektioner,  og  Programmet  for  de  fire  Dage,  i 
hvilken  den  varer,  er  ordnet  paa  følgende  Maade: 

Onsdag  dm  24.  Juni: 

Kl.  9 — 12  Aabningsmøde  i  Tivolis  Koncertsal. 

»  12 — 1  Frokost  i  Tivoli. 

»  1  i/a  Besøg  paa  Carlsberg  Bryggerier,  paa  Kjøbenhavns  nye  Raadhus,  den 
kod  Porcellænsfabrik,  Classenske  Boliger,  Oskar  Køhiers  Fabrikker, 
Lægeforeningens  Boliger,  forskellige  Arbejderboliger,  Badeanstalten 
»Kjøbenhavn«,  kommunale  Badeanstalter  m.  m. 

«  7  Besøg  paa  Raadhuset  med  Reception  af  Kjøbenhavns  Kommunalbe¬ 

styrelse. 

Torsdag  den  24.  Juni: 

Kl.  9 — 12  Forhandlinger  i  Sektionerne  i  Forsikringsselskabet  »Danmarks«  Ny¬ 
bygning,  Vestre  Boulevard. 

»  12 — 1  Frokost  i  Tivoli. 

»  1  Besøg  paa  Hovedbrandstationen,  Frihavnen,  Burmeister  &  Wains  Ma¬ 

skin-  og  Skibsbyggeri,  Orlogsværftet,  Hovedtelefoncentralen,  Elektrici¬ 
tetsværkerne,  Kvægtorvet,  Godsbanegaarden,  Glyptoteket,  det  kgl. 
Bibliotheks  Nybygning,  det  militære  Epidemihospital,  Almindelig  Ho¬ 
spital,  Kunstmuseet,  Kommunehospitalet,  Øresundshospitalet,  forskel¬ 
lige  Skoler,  Finsens  Lysinstitut,  Gardehusarkasernen  m.  m. 

»  2  Udflugt  til  Skodsborg  og  Klampenborg,  særligt  for  de  ved  Kongressen 

indtegnede  Damer. 

»  6 1/2  Middage  indenfor  de  forskellige  Sektioner. 

Fredag  den  26.  Juni: 

Kl.  9 — 12  Forhandlinger  i  Sektionerne  i  Forsikringsselskabet  »Danmarks«  Ny¬ 
bygning. 

»  12 — 1  Frokost  i  Tivoli. 

»  1  Besøg  paa  Vestre  Kloakpumpestation,  Godsbanegaarden,  Sluseanlægene 

i  Kalvebodstrand,  Ny  Langebro,  Vestre  Gasværk,  Statsprøveanstalten, 
Frederiksberg  Hospital,  Vestre  Fængsel,  Øresunds  kemiske  Fabrikker, 
Vandværket  ved  Nordvestvej,  Ligbrændingsanstalten,  Statens  Serum¬ 
institut,  forskellige  Hospitaler,  forskellige  Fabrikker,  Stiftelser,  Alder¬ 
domshjem  m.  m. 

Endvidere  vil  der  denne  Dag  blive  arrangeret  nogle  Udflugter,  saaledes : 

til  Boserup  Sanatorium  og  Roskilde, 

til  Hedehusenes  Teglværk  samt  Holmegaards  Glasværk  og  Mosebrug, 

til  Roskilde,  Haslev,  Bregentved  m.  m. 

Enhver  af  disse  Udflugter  vil  medtage  omtrent  hele  Dagen. 

Lørdag  den  27.  Juni: 

Kl.  9  —  12  Slutningsmøde. 

»  12  Udflugt  til  Hillerød  (Frederiksborg),  Fredensborg  og  Helsingør. 

»  6  Festmiddag  paa  Marienlyst. 

Deltagerne  i  Kongressen  har  under  Mødedagene  og  naar  Emblem  bæres: 

Fri  Kørsel  paa  Københavns  og  Frederiksbergs  Sporvogne. 

Fri  Adgang  til  Tivoli  samt  til  Udstillingerne  af  Architekt-  og  Ingeniør- 
tegninger  og  af  teknisk  hygiejnisk  Materiel. 

1  Sektionen  for  Husbygningsteknik  er  anmeldt  følgende  Foredrag: 

Relation  ofver  forslag  till  restaurering  af  Åbo  slott,  Architekt  J.  Ahren- 
berg,  Finland. 

Ronvik  sindssygeasyl  ved  Bodo,  Architekt  A.  Bagge,  Norge. 

Om  uppmåttning  af  byggnader  på  fotografisk  våg,  Architekt  R.  Enblom, 
Sverige. 

Restaureringsarbejder  ved  Thorvaldsens  Museum,  Stadsarchitekt,  Profes¬ 
sor  L.  P.  Fenger. 

Finlands  medeltids  kyrker,  Architekt  K.  Frankenhåuser. 

Naturlig  Stens  Anvendelse  i  Husbygning,  Architekt  J.  O.  Hjorth,  Norge. 

Relation  ofver  forsok  med  impregnering  af  trå,  uttforda  af  en  af  Tek¬ 
niska  foreningen  tilsått  kommission  under  åren  1897 — 1903,  Professor 
C.  G.  Nystrom,  Finland. 

»Glasmåleriets  teknik«  illustreres  ved  Tegninger  af  Glasmalerier  paa 
Gottland. 

I  Sektionen  for  Bolighygiejne,  Fabrikshygiejne  etc.  er  anmeldt  følgende 
Foredrag : 

Nye  arbejderboliger  i  Kristiania,  Architekt  H.  Berle,  Norge. 

Arbejderboliger,  historiske  og  tekniske  Meddelelser,  Architekt  Olaf 
Schmidth,  Danmark. 

Boligforholdene  i  Kristania,  Ingeniør  Svane,  Norge. 

Boligstatistik,  Kontorchef  Cordt  Trap,  Danmark. 

Badstuebad  paa  Landet  i  Norge,  med  Fremvisning  af  Modeller,  Distrikts¬ 
læge  C.  Romche,  Norge. 

Badstuebadet  som  Folkebad,  Ingeniør  H.  de  Neergaard,  Danmark. 

Några  meddelanden  om  den  svenska  arbetareskyddslagstiftningen  och  yrkes¬ 
inspektionen,  Yrkesinspektør  J.  E.  Beckmanson,  Sverige. 

Bolighygiejne  og  dens  Forhold  til  Bebyggelsen  i  større  Byer,  Dr.  med. 
P.  Hertz,  Danmark. 

Sparsomhedens  krav  kontra  hygiejnens  ideelle  krav  og  teknikernes 
stilling  til  begge,  Ingeniør  Olaf  G.  Amundsen,  Norge. 

Fabrikshygiejnen  og  dens  Udbredelse,  Ingeniør  J.  V.  W.  Konow. 

Med  Hensyn  til  Foredrag  under  de  andre  Sektioner  samt  øvrige  Oplys¬ 
ninger  henvises  til  det  detaillerede  Program  for  Kongressen,  som  udleveres  fra 
Bureauet,  Amaliegade  38. 

I  de  tre  første  Mødedage  vil  der,  som  ovenfor  angivet,  være  Frokost  i 
Tivoli  for  alle  Kongressens  Deltagere.  Betalingen  herfor  er  indbefattet  i  Kon¬ 
tingentet. 

Alle  Udflugter  og  Festligheder  vil  kun  finde  Sted,  for  saa  vidt  de  finde  for¬ 
nøden  Tilslutning.  For  de  større  Udflugter,  Sektionsmiddagene  samt  Middagen 
paa  Manenlyst  erlægges  særlig  Betaling. 

Anmeldelse  om  Deltagelse  i  Kongressen  modtages  senest  Lørdag  den 
20.  Juni. 


FRA  PROVINSERNE. 

Restaurering  af  Fredensborg  Slot.  I  disse  Dage  paabegyndes  en  Restaurering 
af  Fredensborg  Slot,  og  samtidig  forsynes  Slottet  med  Badeværelser  og  Vand¬ 
klosetter.  Arbejderne  skal  være  tilendebragte  inden  1.  August. 

¥ 

Amtmandsboligen  i  Sorø  skal  ligeledes  restaureres  og  vil  ved  samme  Lejlig¬ 
hed  blive  forsynet  med  elektrisk  Lys  og  Centralvarme.  Restaureringen  vil  koste 
ca.  50,000  Kr. 


TEKNISKE  MEDDELELSER. 

Udtørring  af  fugtige  Kaldermure  i  aldre  Bygninger.  Af  de  Midler,  som  be¬ 
nyttes  for  at  beskytte  Kældermure  for  den  Fugtighed,  som  hidrører  fra  den  om¬ 
givende  Jordmasse,  er  de  tætte  Beklædninger  mindre  gode.  Hvadenten  en  saadan 
Beklædning  bestaar  af  Cementpuds,  af  Teglsten,  Skifer  eller  Glasplader,  satte  i 
Cement,  eller  af  et  Asfaltlag,  hindrer  den  den  i  Muren  værende  Fugtighed  fra 
at  fordampe  og  gør  næsten  ondt  værre. 

At  opføre  en  Blendmur  omkring  Kældermuren,  saaledes  at  der  mellem  de 
to  Mure  bliver  et  smalt  opad  dækket  Luftrum,  bevirker  kun,  at  der  heri  samler 
sig  et  stagnerende  Luftlag,  der  gøres  fugtigt  fra  den  yderste  Mur  og  atter  med¬ 
deler  Fugtigheden  til  Kældermuren,  og  denne  Methode  bliver  først  brugbar,  naar 
Luftlaget  gøres  betydeligt  større,  den  yderste  Mur  isoleres  og  Luftrummet  opad- 
til  holdes  aabent.  Saadanne  Kanaler  giver  en  ganske  god  Udtørring,  men  med¬ 
fører  andre  Ubehageligheder.  Helt  eller  delvis  aabne  Udluftningskanaler  danner 
Samlingssteder  for  Regn,  Sne  eller  Smuds,  og  Svingningerne  i  den  ydre  Tempe¬ 
ratur  vil  af  og  til  give  Anledning  til  Fortætning  afVanddampe  paa  Kældermuren, 
der  saaledes  tilføres  ny  Fugtighed.  Kun  naar  Kanalerne  til  Stadighed  forsynes 
med  frisk  Luft,  der  ikke  er  afhængig  af  den  ydre  Lufts  Temperatursvingninger, 
opfylder  disse  Kanaler  de  tekniske  Krav,  men  billige  er  de  ikke. 

En  billig  og  samtidig  virksom  og  pladsbesparende  Konstruktion  til  Udtørring 
af  ældre  fugtige  Kældermure  kan  fremstilles  ved  en  isoleret  Formur,  opført  af 
Drainrør,  paa  følgende  Maade:  I  en  smal  Udgravning,  der  gaar  helt  ned  i 
Kældermurens  Dybde,  sættes  tæt  op  ad  den  fugtige  Kældermur  i  almindelig 

Forbandt  en  Tørremur  af  ca.  io  Ctm.  vide  og  30—40  Ctm.  lange  Drainrør 
—  eller  lignende  porøse  Hullegemer.  Rørene  lægges  vandret,  saa  at  de  en¬ 
kelte  Skifter  danner  gennemløbende  Rørkanaler.  Efter  at  nogle  Skifter  er  op¬ 
førte,  anbringes  udvendigt  paa  disse  et  tilsvarende  stort  Stykke  Asfaltpap,  og  Ud¬ 
gravningen  fyldes  med  Jord  i  samme  Højde.  Derpaa  opmures  igen  nogle  Skifter, 
isoleres  med  Asfaltpap  og  Jord  fyldes  paa,  og  dette  gentages,  indtil  Rørvæggen 
er  fyldt  tilstrækkeligt  højt  op  til  at  beskytte  Kældermuren  mod  Fugtighed  fra 
Siden.  For  at  hindre  Vand  i  at  trænge  ned  i  Rørvæggen,  føres  den  øverste 
Kant  af  Asfaltpappet  hen  over  det  øverste  Skifte  Drainrør  og  derpaa  et  Stykke 
op  langs  Kældermuren,  hvorpaa  det  hele  afglattes  med  Jord.  Ved  indtrukne  og 
fremspringende  Murhjørner  rettes  Drainrørene  til  i  Gæring  ved  Hjælp  af  en  Ham¬ 
mer  eller  føres  om  Hjørnerne  ved  Hjælp  af  buede  Rørstykker.  Samtidigt  med 
denne  Rørvæg  opføres  i  hver  Side  af  den  en  lodret  x/2  Stens  Kanal  af  Mur¬ 
sten.  I  disse  Kanaler  udmunder  alle  horisontale  Drainrørskanaler.  Foroven  er 
disse  Skaktkanaler  lukkede,  men  forneden  er  de  ved  Hjælp  af  Tværkanaler  ført 
gennem  Kældermuren  ind  i  Kælderens  Indre.  Medens  den  ene  af  disse  Tvær¬ 
kanaler  udmunder  aabent  i  Kælderen  eller  er  forsynet  med  en  Skydeventil  til 
Regulering  af  Trækket,  føres  den  anden  ind  til  et  varmt  liggende  Aftrækrør,  der 
suger  den  fugtige  Luft  ud  af  Rørsystemet  og  fører  den  ud  i  det  fri,  medens  der 
fra  Kælderen  stadig  strømmer  ny  Luft  ind  i  Kanalerne  og  fjærner  Fugtigheden 
fra  Murene.  Mellem  Kældermuren  og  de  tæt  op  ad  denne  liggende  Rør  fore- 
gaar  der  ogsaa  en  kapillær  Udsugning,  ligesom  Luften  kommer  til  at  virke  paa 
en  stor  Fordampningsflade  i  Rørvæggens  Hulrum.  Udgifterne  til  en  saadan  Ud¬ 
tørringsmur  skal  kun  beløbe  sig  til  ca.  x/3  af  Udgifterne  til  en  dækket,  vid  Ud¬ 
luftningskanal. 


FORSKELLIGT. 


Legat.  Frøken  Marie  Hansen  og  Architekt,  Friherre  Theophilos  Hansens 
Rejselegat  —  stort  1750  Kr.  —  skal  den  13de  Juli  d.  A.  bortgives  til  en  Ar¬ 
chitekt.  Ansøgninger  om  dette  Legat  indleveres  til  Undertegnede  inden  13. 
Juni  d.  A.  P.  B.  V. 

P.  Bønecke. 

Nye  Raadhus. 

Legatet  uddeles  til  akademiske  Architekter.  Betingelserne  for  at  søge  Le¬ 
gatet  skal  være,  at  Vedkommende  har  dansk  Indfødsret  og  for  en  Del  af  Tiden, 
hvori  Rejsen  varer,  vil  opholde  sig  i  Wien.  For  saa  vidt  Bestyrelsen  finder  det 
rigtigt,  kan  den  tildele  den  samme  Architekt  Legatet  i  2  Aar.  Hvis  nogen  af 
Theophilos  Hansens  Slægtninge  ifølge  Statuterne  kan  være  kvalificerede  til  at  nyde 
Legatet,  skal  disse  være  fortrinsberettigede.  Legatnyderen  har  at  indsende  til 
Bestyrelsen  en  kort  Beretning  om  sin  Rejse  og  en  Redegørelse  for  det  Udbytte,, 
han  har  haft  af  samme. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

AKADEMISK  ARCHI 
TEKTFORENING  *  * 


KONG  FREDERIK  DEN  FØRSTES  MONUMENT  I 
SLESVIG  DOMKIRKE. 


Monumentet  er  i  sin  Tid  bekostet  af  Frederik  d.  I. s  Sønner,  Kong  Christian 
den  III.  og  Hertugerne  Adolf  og  Johan,  og  besørget  udført  af  Hofmaler 
Jacob  Bink  i  Antwerpen.  Bink  arbejdede  dengang  samtidigt  for  Kongen  og  Her¬ 
tug  Albrecht  af  Preussen,  for  hvilken  sidste  han  i  Antwerpen  ogsaa  udførte  den¬ 
nes  Gemalinde  Dorotheas  Monument  til  Konigsberg  Kirke. 

1332  meldte  Bink,  at  Monumentet  var  færdig  til  Opstilling,  men  dette 
skete  først  1555.  Monumentet  ligner  noget  dem  i  Konigsberg,  kun  ere  disse 


FIGURER  FRA  MONUMENTETS  FODSTYKKE. 


—  389  — 


KONG  FREDERIK  DEN  FØRSTES  MONUMENT  I  SLESVIG  DOMKIRKE. 


større  og  have  en  rigere,  større  Overbygning.  Nogle  Forskare  mener,  at  Kunst¬ 
nere  fra  Mailand  har  haft  Part  i  Arbejdet. 

Kong  Frederik  ligger  smukt,  stemningsfuldt  bedende  paa  Monumentet  og  er 
udført  i  Alabast  med  rig  Forgyldning.  Det  flerfarvede  Marmor-Underpartis  Hoved¬ 
gesims  bæres  af  6  Karyatider:  Tro,  Haab,  Kærlighed,  Klogskab,  Styrke  og  Ret¬ 
færdighed  med  deres  respektive  Emblemer;  fire  sørgende  Genier  staar  inde  imel¬ 
lem  disse.  Alle  disse  Figurer  ere  udførte  i  Alabast  og  med  forgyldte  Zirater. 


—  39°  — 


Sammenstillingen  af  de  architektoniske  og  figurlige  Former  samt  Valget  af  de 
farvede  Marmor-  og  Alabastdele  er  komponeret  af  en  fremragende  Mester.  I  de 
figurlige  Dele  ses  noget  af  de  tunge,  fyldige  Former,  som  er  ejendommelige 
for  den  Tids  nederlandske  Kunst. 

Monumentet,  mener  nogle,  skal  oprindeligt  have  staaet  i  Slesvigs  Domkirkes 
Hovedskibs  vestre  Ende,  men  blev  senere  flyttet  op  i  Kirkens  Højkors  søndre 
Side,  hvor  det  stod  til  1901  —  2,  og  blev  saa  flyttet  til  det  nordøstlige  Kapel 
ved  Siden  af  Højkoret. 

Ved  Prof.  Haupts  Initiativ  blev  der,  da  der  for  nogle  Aar  siden  toges  Form 
over  Monumentet,  fremsat  den  Tanke  at  sende  en  Afstøbning  til  Danmark,  og 
Hs.  Maj.  Kejseren  af  Tyskland  sendte  derefter  en  Gibsafstøbning  som  Gave  til  vor 
høje  Konge,  som  saa  overdrog  mig  at  faa  den  opstillet  i  Nationalmusæet  paa  Frede¬ 
riksborg.  Afstøbningen  udførtes  af  Billedhugger  Walger  i  Berlin,  som  ogsaa  har 
foretaget  Opstillingen  paa  Frederiksborg  Slot.  Musæet  har  derpaa  ydet  de  Mid¬ 
ler,  som  udfordredes,  for  at  Afstøbningen  i  dekorativ  Henseende  fuldt  ud  kunde 
komme  til  at  ligne  Monumentet  i  Slesvig  Domkirke.  Hr.  Malermester  Johansen 
udførte  dette  efter  i  Slesvig  at  have  gjort  de  fornødne  Studier. 


F.  Meldahl. 


SKJOLD  NECKELMANN. 


om  korteligt  meddelt  i  et  tidligere 
Nummer  af  »Architekten«  afgik  i  for¬ 
rige  Maaned  ved  Døden  Architekten,  Pro¬ 
fessor  Skjold  Neckelmann  i  en  Alder  af 
knap  50  Aar. 


Neckelmann  var  født  den  24.  Novbr. 
1853  i  Hamborg,  men  var  paa  fædrene 
Side  dansk.  Hans  Bedstefader  var  Borg¬ 
mester  og  Byfoged  i  Randers,  og  hans 
Fader,  der  endnu  lever  som  Privatmand  i 
Hamborg,  har  været  Købmand  i  Caracas 
og  La  Guayra. 


Som  ganske  ung  kom  Skjold  Neckel¬ 
mann  i  Murerlære  i  Hamborg  og  besøgte 
samtidigt  i  Vintermaanederne  den  dervæ¬ 
rende  Bygningsskole.  Han  var  dernæst  en 
Tid  Assistent  hos  Architekten  Haller  i 


Hamborg,  men  begav  sig  i  1874  til  Wien  for  at  studere  under  Theophh.os 
Hansen,  hvis  Skole  paa  den  Tid  stod  i  sin  Blomstring.  Her  blev  han  i  seks 
Semestre  og  udviste  i  den  Tid  saa  megen  Flid  og  kunstnerisk  Begavelse,  at  han 
blev  belønnet  med  et  særligt  Stipendium,  hvorved  han  blev  sat  i  Stand  til  at 
foretage  en  kort  Studierejse  til  Italien.  I  1877  virkede  han  under  Architekt- 
firmaet  Gropius  &  Schmieden  i  Wiesbaden  og  var  der  hovedsageligt  beskæftiget 

ved  Opførelsen  af  et  stort  Sygehus;  herefter  drog  han  til  Berlin,  hvor  han  fik 
Ansættelse  i  det  kommunale  Bygningskontor. 

Ristløs  og  fremadstræbende  som  han  var,  slog  han  sig  imidlertid  ikke  til 
Ro  her,  men  drog  i  1879  til  Paris,  hvor  han  i  to  Semestre  studerede  Maler¬ 
kunst  under  Historiemaleren  A.  Glaize. 

I  sin  Fødeby  Hamborg  forenede  han  sig  nu  med  Architekten  Franz  Schmidt 
og  udførte  sammen  med  denne  Kunstner  forskellige  større  og  mindre  Bygge¬ 
arbejder;  men  dette  Firma  blev  dog  først  ret  bekendt,  da  det  i  en  Konkurrence 
ved  Hygiejne-Udstillingen  i  Berlin  1883  opnaaede  en  iste  Præmie  for  Tegninger 
til  et  Mønstertheater.  Det  følgende  Aar  1884  deltog  Schmidt  &  Neckelmann  i 
den  store  Konkurrence  om  Bebyggelsen  af  Museumsøen  i  Berlin;  deres  stort  an¬ 
lagte  Projekt  vakte  berettiget  Opmærksomhed,  men  blev  dog  ikke  prisbelønnet, 
da  det  vilde  blive  for  kostbart  at  gennemføre*). 

Neckelmann  begav  sig  nu  til  Leipzig,  hvor  han  sammen  med  August  Har- 
tel  deltog  i  en  stor  Del  Konkurrencer  og  næsten  altid  med  heldige  Resultater. 
Det  skil  saaledes  her  anføres,  at  de  i  1886  ved  Konkurrencen  om  Landdags-Byg- 
ningen  i  Strassburg  fik  baade  iste  og  2den  Præmie  blandt  61  indsendte  Projekter. 
Arbejdet  ved  Opførelsen  af  denne  Bygning  blev  dem  da  ogsaa  overdraget  og 
havde  til  Følge,  at  de  tillige  kom  til  at  opføre  Universitetsbibliotheket  i  Strass¬ 
burg.  Om  end  altsaa  disse  to  betydelige  Bygninger  er  bievne  til  under  begge 
Architekters  Navne,  er  de  dog  hovedsageligt  Neckelmanns  Værk.  Hartel  var  nem¬ 
lig  imidlertid  bleven  udnævnt  til  Dombaumeister  i  Strassburg  og  tog  meget  lidt 
Del  i  Opførelsen  af  de  to  ovennævnte  Bygninger. 

Derimod  skyldtes  det  i  større  Grad  dennes  Medvirken,  at  Firmaet  i  1888 
vandt  :ste  Præmie  i  Konkurrencen  om  en  evangelisk  Kirke  i  Koln.  Samme  Aar 
fik  Neikelmann  overdraget  Opførelsen  af  det  kgl.  wurtembergske  Landesgewerbe- 
Museum,  efter  at  han  i  den  herom  afholdte  Konkurrence  havde  opnaaet  iste  Præ¬ 
mie.  Pette  meget  omfattende  Bygningsanlæg  betragtes  som  hans  Hovedværk.**) 

Neckelmann  følte  sig  stærk  draget  mod  det  Land,  som  han  paa  fædrene 
Side  var  knyttet  til,  og  hvor  en  stor  Del  af  hans  Familie  levede,  men  trods  flere 
Forsøg  fra  hans  Side  lykkedes  det  ham  dog  ikke  at  faa  fast  Fod  her.  Sammen 
med  Kammerherre  F.  Meldahl  udgav  han  i  1888  et  betydeligt  Billedværk 
» Denkmåler  der  Renaissance  in  Danemark «,  og  ved  Konkurrencen  i  Anledning  af 
Kristiansborg  Slots  Genopførelse  deltog  han  med  et  Projekt  under  Mærket  »Mine 
Fadres  Land«. 

I  Efteraaret  1892  blev  Skjold  Neckelmann  udnævnt  til  Professor  i  Archi- 
tektur  ved  den  tekniske  Højskole  i  Stuttgart,  og  med  Liv  og  Interesse  virkede 
han  er  Tid  der  i  sin  Lærergerning;  men  allerede  i  1900  maatte  han  paa  Grund 
af  en  Hjernelidelse  fratræde  sin  Virksomhed,  og  da  man  Aaret  efter  kom  til  Er¬ 
kendelse  af,  at  hans  Tilstand  var  haabløs,  maatte  han  indlægges  paa  et  Hospital 
i  Neckargemiind. 

Neckelmann,  som  døde  ugift,  var  en  usædvanligt  virksom  og  fremadstræbende 
Natur,  et  godt  Menneske  og  en  udmærket  Kammerat,  der  var  elsket  og  beundret 


*)  Deutsche  Bauz.  Nr.  62.  1884. 

**)  Medd.  fra  Akad.  Archf.  I  Bind.  Pag  224. 

af  sine  tyske  Kolleger.  Han  var  et  af  de  lykkelige  Mennesker,  for  hvem  Arbejdet 
gik  som  en  Leg,  og  med  utrættelig  Fantasi  og  Skaberkraft  udførte  han  det  store 
Antal  af  Projekter,  der  i  Tidens  Løb  udgik  fra  hans  Haand,  medens  han  med 
største  Omhu  vaagede  over  Udførelsen  af  de  Byggearbejder,  som  blev  ham 
overdragne. 

Hans  Kunst  var  ikke  original  efter  vor  Tids  Opfattelse,  han  holdt  sig 
gerne  til  den  italienske  Renaissance  og  var  tillige  stærkt  paavirket  af  Theo- 
philos  Hansen.  Hans  Udkast  var  dristige  og  fantasifulde,  de  skød  vel  nu  og  da 
over  Maalet,  men  var  dog  altid  prægede  af  et  alvorligt  Studium  og  dygtig 
Gennemarbejdelse. 

I  Stuttgart  fandt  Skjold  Neckelmanns  Begravelse  Sted  med  stor  Højtidelighed 
og  under  megen  Deltagelse  fra  Autoriteters  og  Kunstfællers  Side,  fra  hans  Slægt 
og  fra  hans  mange  Venner. 


INTERIØRER  FRA  REGENSEN. 


Af  Boring  Liisberg. 


II. 


ed  Datidens  Undervisningsforhold  og  den  studerende  Ungdoms  hele  Livs- 


TVJl  vilkaar  var  »Studenteraand«  i  vore  Dages  Betydning  en  Utænkelighed. 
Men  der  herskede  naturligvis  mellem  Studenterne  paa  Regensen  et  vist  Sammen¬ 
hold,  der  til  daglig  gav  sig  mest  til  Kende  overfor  Spisemestren  og  Myndig¬ 
hederne.  Blev  en  Kammerat  »relegeret«  eller  bortvist  fra  Universitetet  og  der¬ 
med  fra  Regensen,  viste  de  andre  deres  kammeratlige  Sammenhold  ved  at 
bringe  ham  en  Serenade,  —  »saaledes  som  det  ved  andre  Universiteter  bru¬ 
geligt  er«  —  selv  om  Hovedmændene  bagefter  til  Skræk  og  Advarsel  for  lige¬ 
sindede  fik  Lov  at  vandre  en  8  Dages  Tid  i  »Carceret«,  Studenterkælderen  eller 
Arresten  i  den  endnu  bestaaende,  gamle  Konsistoriekælder.  Det  har  sikkert  været 
en  Fornærmelse  mod  en  Student,  der  i  1654  foranledigede  det  store  Slagsmaal 
paa  Kaarder,  der  udkæmpedes  paa  selve  vor  Frue  Kirkegaard  mellem  Regen¬ 
sianerne  og  nogle  »Hofkarle«.  3  Aar  i  Forvejen  havde  endog  en  Skare  fra 
Regensen  søgt  at  fri  en  Kammerat  ud  af  Bøddelens  Hænder  paa  Gammeltorv, 
hvor  han  skulde  lide  Døden  for  et  Mord.  Det  var  ganske  vist  forbudt  Studenterne 
at  bæreVaaben;  alle,  som  laa  paa  Regensen,  skulde  jo  være  Theologer  og  ikke 
kæmpe  med  Vaaben  af  denne  Verden,  men  det  faldt  vanskeligt  for  det  hede, 
unge  Blod,  hvor  haardt  end  Overtrædelse  af  Forbudet  stundom  blev  revset. 

Kjøbenhavns  Belejring,  under  hvilken  Regensens  Folk,  som  udgjorde  den 
langt  overvejende  Del  af  den  studerende  Ungdom,  med  Ære  deltog  i  de  for¬ 
forskellige  Udfald  og  i  Stormnatten  hævdede  deres  Post  paa  Slotsholmen,  om¬ 
trent  hvor  nu  Stormbroen  støder  til  denne,  fik  da  ogsaa  blivende  Betydning  for 
hele  Standen.  Under  den  erhvervede  de  sig  Ret  til  at  bære  Kaarde,  og  det  var 
et  Adelsmærke  midt  i  deres  usle  Fattigdom,  Tegnet  paa  den  frie  Mands  Værdig¬ 
hed.  At  Studenterne  opfattede  Kaarden  saaledes,  ses  bedst  af  den  Stædighed, 

med  hvilken  de  holdt  fast  paa  den.  Under  den  ulmende  Bevægelse  mod  Adelen 
under  Herredagen  i  1660  kom  det  til  Slagsmaal  mellem  Studenterne  og  deres 
gamle  Modstandere,  de  adelige  Domestiker  i  Kannikestræde,  udenfor  Regensen. 
Og  det  gik  saa  alvorligt  til,  at  en  Regensianer,  »en  af  de  Sorte«,  mistede  Livet  i 
Bataillen.  I  den  Anledning  maatte  Universitetets  Rektor  efter  Rigshovmestrens 
Befaling  ved  en  Proklamation,  der  sandsynligvis  er  blevet  opslaaet  paa  Regensen, 
befale  Studenterne  at  nedlægge  Vaabnene  og  holde  sig  hjemme  efter  Kl.  6.  Men 
nu  var  de  Sorte  Karle  for  deres  Hat.  De  slog  en  Erklæring  op  ved  Siden  af 
Proklamationen,  at  de  nok  skulde  holde  sig  hjemme,  men  deres  Vaaben,  »som 
de  med  Ære  og  Berømmelse  havde  baaret  mod  Kongens  Fjender,  hvorom  hans 
kongelige  Majestæt  bedst  kunde  vidne«,  agtede  de  ingenlunde  at  nedlægge.  Den 
Gang  fik  de  Lov  at  beholde  Kaarden,  men  7  Aar  senere  befalede  et  Kongebrev, 
at  denne  »Uskikkelighed«,  nemlig  at  bære  Kaarde,  skulde  ophøre.  Uagtet  dette 
Forbud  gentoges  mange  Gange  siden,  baade  for  Theologer  alene  og  for  alle  Stu¬ 
denter  i  Almindelighed,  var  man  dog  ikke  kommet  videre  i  1694,  end  at  theo- 
logiske  Studenter  kunde  møde  paa  Prædikestolen  i  kjøbenhavnske  Kirker  med 
Kaarde  ved  Siden. 

Denne  Strid  med  de  adelige  Domestiker  var  af  gammel  Oprindelse,  og  Stu¬ 
denternes  Uvilje  har  fra  første  Færd  sandsynligvis  været  rettet  mod  Adelen  selv. 
I  1645  k^ger  en  Adelsmand  over,  at  Studenterne  sig  »ufiinligen«  mod  Adelen 
forholder,  »med  usømmelige  Ord  og  Vedernavn,  med  Raaben  og  Skrigen  af  Vin¬ 
duerne  efter  Adelen  paa  Gaden  og  med  Stene  at  slaa  efter  Adelen«.  Med  andre 
Ord,  Studenterne  har  som  de  mest  vakte  af  Borgerstanden  stærkest  følt  For¬ 
bitrelsen  mod  den  priviligerede  Stand.  Naturligvis  har  den  velklædte  og  velfor- 
sørgede  adelige  Tjener  set  ned  paa  den  ludfattige  Student  med  den  største  Foragt. 
Og  de  to  Modstandere  var  hinanden  saa  tæt  inde  paa  Livet,  at  det  uafladeligt 
maatte  komme  til  Rivninger.  Den  gamle  Kanslergaard,  der  laa  paa  den  vestlige 
Del  af  nuværende  Trinitatis  Præstegaards  Grund  var  næsten  til  Stadighed  beboet 
af  Adel,  —  saaledes  boede  den  skønne  Marie  Grubbe  her  en  Tid  med  sin 
Mand  Ulrik  Fredrik  Gyldenløve,  et  Naboskab,  der  sikkert  ikke  er  gaaet  af  uden 
adskillige  Hjerters  Forlis  inde  paa  den  røde  Gaard,  —  og  Fjenderne  var  altsaa  hin¬ 
anden  saa  nær,  som  de  kunde  være.  Det  er  naturligvis  kun  de  store  Slag,  dem 
der  faar  Indflydelse  paa  Nationernes  Skæbne,  som  Historien  optegner,  men  imel¬ 
lem  dem  maa  billigvis  nævnes  den  berømte  Belejring  af  Regensen  ved  Lakajerne 
i  Marts  1696,  som  Holberg  har  benyttet  i  »Jacob  von  Thyboe«,  og  som  han 
havde  særlige  Forudsætninger  til  at  kunne  skrive  om,  saasom  han  selv  havde 
boet  i  Huset  som  Huslærer  hos  Admiral  Giedde  nogle  faa  Aar  efter  Slaget  og 
saaledes  havde  indgaaende  Kendskab  til  de  topografiske  Forhold  paa  Stedet.  I 
1719  fulgte  den  næste  store  Regensbataille,  nemlig  Landkadetternes  Belejring  af 
Studenter-Kasernen,  som  den  kaldtes,  og  endelig  i  1793  den  berømte  Posthus¬ 
fejde,  der  endte  med,  at  Regensen  mistede  sin  Klokke,  med  hvilken  der  var 
blevet  ringet  til  Vaaben  mod  Fjenden. 

Studenternes  Fattigdom  og  hele  sørgelige  Stilling  i  Samfundet  bliver  ind¬ 
lysende  alene  ved,  at  man  kunde  give  dem  Retten  til  at  bære  Lig  som  et  Privi¬ 
legium  af  virkelig  Betydning.  Det  stammede  fra  den  store  Pest  1711,  og  intet 
maler  Studentens  Fattigdom  bedre  end  det,  at  han,  for  at  friste  Livet,  maatte  give 

sig  til  en  Næringsvej  af  en  saadan  Art.  Hvor  ydmygende  den  har  været,  bliver 
indlysende  af  Konsistorii  Bestemmelse,  at  der  mellem  dem,  der  blev  udtagne  til  at 
bære  Lig,  ikke  maatte  være  Drukkenskab  eller  anden  Uskikkelighed,  og  at  de 
skulde  være  i  sømmelige  Klæder.  Men  Sømmeligheden  mellem  disse  Udvalgte 
var  dog  ikke  større,  end  at  man  i  de  bedre  Borgerhuse  satte  Mad  og  Drikke 
ud  i  Gangen  og  lod  Studenterne  spise  derude,  for  ikke  at  faa  dem  ind  i  Stuen 
»med  deres  megen  ilde  Stank«. 

Den  gamle  Regens,  der  havde  set  Mænd  som  Ole  Borch,  Thomas  Kingo, 
Henrik  Gerner,  Lægen  Jakob  Vinsløv,  Hans  Gram,  Adolf  Brorson  og  mange  andre 
inden  for  sine  Mure,  sank  i  Aske  under  Kjøbenhavns  Brand  1728,  men  da  den 
hen  imod  Aarhundredets  Midte  havde  rejst  sig  igen  i  sin  Helhed,  var  der  ikke 
bleven  gjort  mere  for  Studenten  i  hans  Hul,  end  man  havde  fundet  nødvendigt 
paa  Christian  IV. s  Tid,  maaske  med  Undtagelse  af,  at  der  hist  og  her  var  kom¬ 
met  et  Klædeskab  til.  Senere  hen  i  Aarhundredet  kom  der  Bræddegulv,  Tapeter 
af  Papir  og  runde  Kakkelovne.  Men  det  ydmygende  Privilegium  stod  endnu 
ved  xMagt,  og  det  maatte  endnu  regnes  for  at  blive  straffet  haardt,  om  man  ved 
at  komme  hjem,  efter  at  Porten  var  lukket,  mistede  sin  Ret  til  et  »Pengelig«, 
thi  de  fattige  Lig  maatte  besørges  uden  Betaling;  det  var  kun  gode  Folk,  der 
betalte  for  at  komme  i  Jorden,  og  det  var  igen  kun  rigtigt  fine  Folk,  der  gav 
den  sølle  Student  et  Par  Handsker  i  Lighed  med  Tyendet,  for  at  han  ikke  skulde 
stikke  altfor  meget  af  ved  Ligfærden.  Og  Jærnstængerne  i  Vinduerne,  der  gav 
Studenternes  Hjem  Karakteren  af  et  Fængsel,  og  den  haarde,  ydmygende  Skole¬ 
drengetvang,  Fattigdommen  og  dens  tro  Følgesvende  Raahed  og  Drukkenskab, 
var  flyttede  med  over  paa  den  nye  Bygning. 

Men  en  ny  Tid  stod  for  Døren.  I  1736  ophørte  den  fælles  Spisning  paa 
Kommunitetet,  og  i  Stedet  for  to  Maaltider  daglig  gaves  der  nu  Studenten  4 
Mark  om  Ugen  i  Kostpenge.  Det  er  lidet  troligt,  at  han  vandt  ved  Byttet  i 
Huld,  men  det  var  et  Skridt  af  største  Betydning,  thi  det  aarhundredgamle  Fælles¬ 
skab  mellem  Regensianerne  blev  her  for  første  Gang  rokket.  Bordøvelserne  gik 
nu  over  til  at  være  almindelige,  akademiske  Øvelser  eller  Forelæsninger,  men  op¬ 
hørte  i  1777  som  alt  for  gammeldags,  og  endelig  bortfaldt  i  1790  det  yd¬ 
mygende  Ligbærerprivilegium,  der  dog  mindedes  langt  ned  i  Tiden  ved  Navnet 
»Ligbærerkontoret«  paa  Værelset  til  venstre  for  Porten.  Thi  her  bestilte  man 
stadigt  Begravelserne,  lige  til  Begravelseskontoret  blev  oprettet.  Og  som  et  Sym¬ 
bol  paa,  at  den  gamle  Tid  virkeligt  var  omme,  blev  i  samme  Aar  de  hæslige 
Jærnstænger  tagne  bort  fra  Vinduerne.  1  Stedet  for  at  være  et  Fængsel  begyndte 
Regensen  nu  at  blive  et  Hjem.  Og  i  dette  Hjem  blev  den  venlige,  beskedne 
og  stilfærdige  Rasmus  Nyrup  først  som  Viceprovst  og  siden,  efter  at  Jens  Bagge- 
sen  havde  trukket  sig  tilbage,  som  Regensprovst  de  unge  Studenter  en  Fader. 

Men  Regensen  blev  tillige  Hjemstedet  for  den  nye  Tids  Ideer.  Klubviserne 
forsvandt  snart;  man  begyndte  at  interessere  sig  for,  hvad  der  skete  ude  i  Ver¬ 
den.  Det  var  dog  imidlertid  ikke  Politiken,  der  først  skulde  samle  Studenterne 
i  Danmark  og  fremkalde  Studenteraanden,  det  var  Æsthetiken.  Typen  »den  dan¬ 
ske  Student«,  den  friske,  glade  og  frejdige  Svend,  som  vi  kender  ham  fra  Livet 
og  fra  Litteraturen  før  1870,  skabtes  i  de  bevægede  Aar  1812  — 14,  og  Regen¬ 
sianeren  Poul  Møller  var  hans  nærmeste  Ophav.  Vil  man  se  Repræsentanter  for 

2  Tidsaldre  fra  Regensen,  tænke  man  sig  blot  Steen  Steensen  Blicher,  den  fat¬ 
tige  Præstemand,  der  har  kendt  og  følt  det  Tryk,  der  hvilte  paa  de  »de  Sorte« 
fra  gammel  Tid,  og  som  man  kunde  finde  igen  hos  mangen  gammel  »sølle  Ad¬ 
junkt«  endnu  efter  Aarhundredets  Midte,  i  Modsætning  til  den  »krøllede  Frits« 
med  Studenteraanden  og  det  lyse  Blik  paa  Livet. 

Ligesom  »Studenterforeningen«  udgik  fra  Regensen  —  det  var  paa  en  smuk 
Sommeraften  i  1820,  at  man  første  Gang  hørte  Klangen  af  Christian  Winthers: 

Her  under  Nathimlens  rolige  Skygge, 
vil  vi,  o  Frihed,  dit  Tempel  opbygge, 

at  man  skred  til  Værket  og  byggede  »Templet«,  d.  v.  s.  Studenterforeningen,  — 
saaledes  stammer  ogsaa  Studentersangen  fra  Regensen.  Det  var  A.  P.  Berggreen, 
der,  selv  Regensianer,  indøvede  den  4stemmige  Sang  under  Linden,  under  hvis 
Grene  Chiistian  W  inthers,  Poul  Rytters  og  Hostrups  Sange  senere  har  lydt  for 
første  Gang. 

Men  Julirevolutionen  kom,  og  Politiken  tog  alle  fangen.  Den  gamle  Stu¬ 
denterborg  blev  de  nye  Tankers  Fristed.  Her  politiserede  man,  og  her  demon- 
stieiede  man.  De  første  skandinaviske  Studentersammenkomster  organiseredes 
herfra,  og  Demonstrationer  mod  Frederik  VI.s  landsfaderlige  Regering  udgik  fra 
den  røde  Gaard.  Regensen  blev  »Uroen«  i  Frederik  VI’s  stilfærdige  København, 
og  forskellige  Øjne  rundt  om  i  Europa  fulgte  opmærksomt,  hvad  der  gik  for  sig 
paa  Regensen. 

Den  lid  er  forbi.  Men  Provst  Hviids  gamle  Lind  staar  endnu  (plantet  12. 
Maj  1785).  Den  har  samlet  mange  af  de  Mænd,  der  regnes  til  de  bedste  i 
Dan maik,  undei  sin  Krone,  og  rundt  om  fra  Landets  Præstegaarde  og  Embeds¬ 
boliger  gaar  der  stadigt  mangen  venlig  Tanke  tilbage  til  »den  røde  Gaard«. 


FRA  PROVINSERNE. 


Ribe  Domkirke.  Indvielsen  af  Domkirken  efter  Istandsættelsen  ventes  at  ville 
finde  Sted  i  Juni  Maaned  1904. 

¥ 

Aalborg  Portland  Cementfabrik ,  der  i  1902  har  produceret  340,500  Tdr.  Ge¬ 
ment  vil  i  Aar  bringe  sin  Produktion  op  paa  400,000  Tdr.  Regnskabet  udviser 
et  Overskud  paa  251,585  Kr. 

¥ 

En  ny  Fattiggaard  i  Esbjerg  er  vedtaget  af  Byraadet  og  vil  blive  opført  i 
Løbet  af  Sommeren.  Anlægssummen  et  projekteret  til  30,000  Kr. 

¥ 

Et  Svinehus  indrettet  til  Beboelse.  En  Mand  paa  Fyn,  hvis  Stuehus  for  kort 
Tid  siden  nedbrændte,  har  med  ringe  Ulejlighed  lavet  sit  Svinehus  om  til  Be¬ 
boelseshus.  De  stedlige  Blade  omtaler  Huset  som  særdeles  hyggeligt.  Land¬ 
boerne  maa  løvrigt  ikke  stille  store  Fordringer  til  Bygninger;  paa  en  dansk  Land- 

station,  hvor  selve  Stationsbygningen  er  under  Ombyggelse,  har  man  indrettet 
Retiradebygningen  til  Station,  hvorfra  Billetsalg  og  Godsekspedition  foregaar  til 
Publikums  fulde  Tilfredshed. 

* 

Svendborg  Byraad  vedtog  for  kort  Tid  siden  at  opføre  et  Alderdomshjem. 
Denne  Beslutning  har  rejst  en  Storm  af  Indignation  blandt  Skatteyderne,  og  disse 
har  nu  sendt  Byraadet  en  Protest,  forsynet  med  550  Underskrifter. 

¥ 

Arbejderboliger  ved  Gedser.  Til  Brug  for  Statsbanefunktionærerne  ved  Gedser 
vil  der  blive  opført  en  Række  Huse,  hvert  med  en  3-Værelses  Lejlighed  i  Stuen 
og  2  Værelser  paa  Kvisten.  Tegningerne  er  udførte  af  Architekt,  Prof.  Erik 
Schiødte  efter  Konference  med  Statsbanernes  Architekt  Wenck. 


TEKNISKE  MEDDELELSER. 

En  Dampskorsten  af  Beton.  Det  franske  Byggesystem  Hennebique,  der  jo  i 
de  sidste  Aar  har  faaet  en  Mængde  Konkurrenter  hele  Verden  over,  er  iflg.  det 
amerikanske  Tidsskrift  » Engineering  News «  for  nylig  bleven  anvendt  ved  Opførelsen 
af  en  Dampskorsten  af  ret  betydelige  Dimensioner.  Skorstenen  hører  til  et  Elek¬ 
tricitetsværk  i  Los  Angelos  i  Kalifornien.  Dens  Højde  er  fra  Fundamentets  Under¬ 
kant  og  til  Toppen  5  3  m. ;  den  indvendige  Diameter,  som  er  ens  helt  igennem, 
er  3,35  m.  Fundamentet  gaar  til  en  Dybde  af  4,70111.  under  Jordoverfladen,  og 
udvider  sig  forneden  til  en  Betonplade  med  9,50  m.  Diameter.  Skorstenens  un¬ 
derste  Del,  indtil  ca.  10  m.  over  Jorden,  har  en  udvendig  Diameter  af  5,50111., 
medens  den  øvrige  udvendige  Diameter  af  den  cylindriske  Skorsten  er  4,65  m. 
Ydermuren  bestaar  fra  Sokkelens  Overkant  og  til  den  øverste  Gesims  af  to 
Vægge  med  en  mellemliggende  Luftkanal,  som  fra  28  ctm.  udvider  sig  foroven 
til  en  Bredde  af  40  ctm.  Tykkelsen  af  den  yderste  Væg  aftager  opefter  fra 
23  ctm.  til  13  ctm.,  og  den  inderste  Væg  fra  13  til  10  ctm.  Begge  disse 
Vægge  er  ind  imod  Luftkanalen  forstærkede  med  Ribber,  som  dog  ikke  berører 
hinanden,  saaledes  at  den  yderste  Væg  ved  Vindtryk  kan  svinge  uafhængigt  af 
den  inderste. 

Jærnforstærkningerne  er  udført  efter  det  saakaldte  Ransome-System,  det  er 
vandrette  Ringe  af  koldt  bøjede  Jærn  med  kvadratisk  Tværsnit;  disse  Ringe 
krydses  af  lodrette  Stænger  af  samme  Profil.  I  den  inderste  Væg  ligger  disse 
Ringe  med  en  indbyrdes  Afstand  af  46  ctm.,  i  den  yderste  med  71  ctm.  Tyk¬ 
kelsen  er  6  mm.  i  Kvadrat. 

De  lodrette  Jærn  i  den  ydre  Væg  staar  forneden  med  en  Afstand  af  30  ctm. 
og  foroven  med  1,2  m.,  med  en  Tykkelse  af  18  mm.  1  den  indre  Væg  er 
Tykkelsen  af  de  lodrette  Jern  6  mm.  og  Afstanden  0.90  m.  Skorstenhovedet 
er  udført  af  Betonblokke  med  Jærnindlæg.  Betonen  blev  for  den  inderste  Vægs 
Vedkommende  blandet  i  Forholdet  1:2:4  og  for  den  yderste  1:2:6.  Ud¬ 
førelsen  skete  i  Afsatser  paa  ca.  1,52  m.  Højde,  og  hele  Arbejdet  stod  paa  i  2 
Maaneder. 


398  - 


FORSKELLIGT. 


Konkurrencerne  i  Randers  og  Frederikshavn  blev  som  bekendt  afsluttede  i  for¬ 
rige  Maaned. 

Ved  Konkurrencen  i  Randers,  som  omfattede  Tegninger  til  en  Theater-  og 
Foreningsbygning,  tilfaldt  de  tre  Præmier  følgende:  Hjalmar  Kjær,  Odense, 
C.  Harild  og  Rich.  Bergmann,  begge  i  Kjøbenhavn.  Som  Dommere  paa  Aka¬ 
demisk  Architektforenings  Vegne  deltog  kgl.  Bygningsinspektør  H.  Kampmann, 
Aarhus,  og  Architekt  N.  Jacobsen,  Odense. 

De  tre  præmierede  Architekter  blev  dernæst  af  Byggeudvalget  indbudte  til 
paa  ny  at  konkurrere,  idet  Udvalget  henstillede  til  d’Hrr.  ved  en  fornyet  Behand¬ 
ling  af  deres  oprindelige  Projekter  at  tage  særligt  Hensyn  til  visse,  af  Udvalget 
fremsatte  Ønsker. 

Resultatet  af  denne  Konkurrence,  ved  hvilken  Architekt  Anton  Rosen  assi¬ 
sterede  ved  Bedømmelsen  istedetfor  ovennævnte  to  Dommere,  blev,  at  Udvalget 
tildelte  Architekt  C.  Harild  Arbejdet  som  ledende  Architekt  ved  Byggeforetagendet. 

Angaaende  Konkurrencen  om  Bankbygningen  i  Frederikshavn  er  der  tidligere 
(Pag.  293)  faldet  nogle  Udtalelser,  der  sikkert  har  haft  til  Følge,  at  Akademisk 
Architektforenings  Medlemmer  holdt  sig  tilbage  fra  Deltagelsen  paa  enkelte  nær, 
hvoraf  en  da  ogsaa  erhvervede  iste  Præmie. 

Som  Dommere  fungerede  Godsejer  Johan  Knudsen  til  Bangsbo,  Boghandler 
Søren  Engsig  og  Købmand  Kirkegaard,  desuden  deltog  efter  Opfordring  Archi- 
tekterne  Mørk-Hansen  og  Carl  Brummer  i  Bedømmelsen. 

iste  Præmie,  800  Kr.,  tilfaldt  P.  V.  Jensen-Klint,  2den  Præmie,  400  Kr., 
Knud  Henningsen  &  Gerhard  Poulsen.  En  ekstra  Præmie  paa  200  Kr.  tildeltes 
Aug.  Colding  i  Nyborg. 

Der  var  indleveret  ikke  mindre  end  23  Projekter,  hvoraf  en  stor  Del  dog  bar 
Umodenhedens  Præg. 

Den  internationale  Brandudstilling  i  London  1903  er  bleven  aabnet  den  6  Maj; 
den  omfatter  10  Grupper,  hvoraf  flere  er  af  stor  Interesse  for  Bygningsvæsenet. 

I  Forbindelse  med  denne  Udstilling  vil  der  i  Dagene  fra  7de  til  10de  Juli 
blive  afholdt  en  international  Kongres,  ved  hvilken  Sprogene  bliver  engelsk, 
fransk  og  tysk.  Den  tekniske  Overledelse  er  lagt  i  Hænderne  paa  Architekten 
Edwin  O.  Sachs.  Anmeldelser  eller  Forespørgsler  rettes  til:  The  Honorary 
Secretary,  British  Fire  Prevention  Committee,  Waterloo  Place  Nr.  1.  Lon¬ 
don.  S.  W. 

* 

International  Konkurrence.  For  Anføreren  i  den  meksikanske  Uafhængigheds¬ 
krig  Morelos  in  Morelia  agter  Regeringen  i  Staten  Michoacan  at  opføre  et  større 
Mindesmærke.  Der  ønskes  en  Rytterstatue  paa  en  architektonisk  Sokkel  med 
allegorisk  Dekoration.  Monumentet  vil  blive  opstillet  paa  en  stor,  aaben  Plads, 
omgiven  af  smukke,  gamle  Træer. 

Til  Opførelsen  af  Monumentet  kan  anvendes  en  Sum  af  80.000  Pesos,  om¬ 
trent  130.000  Kr.  Det  Udkast,  som  bliver  belønnet  med  iste  Præmie,  faar 
1200  Pesos,  2den  Præmie  er  paa  600  Pesos.  Dersom  det  præmierede  Udkast 

er  ledsaget  af  konstruktive  Tegninger,  bliver  Præmien  forhøjet  med  2  5  °/0.  Det 
er  Hensigten  at  overdrage  Arbejdet  ved  Monumentets  endelige  Udførelse  til  den 
Kunstner,  som  erholder  iste  Præmie.  Udkastene  skal  være  indleverede  senest 
den  30  September  d.  A.  Grundstenen  til  Monumentet  skal  nedlægges  den  1 
Januar  1904.  Nærmere  Oplysninger  kan  faas  hos  Regeringssekretær  for  Micho- 
acan,  Luis  B.  Valdés  in  Morelia,  Meksiko. 


Theaterbygninger.  Ved  forskellige  Konkurrencer,  som  i  den  senere  Tid  har 
været  afholdt  angaaende  nye  Theatre  i  ældre  tyske  Byer,  har  man  sporet  en 
prisværdig  Trang  hos  de  konkurrerende  Architekter  til  at  vige  bort  fra  det  tradi¬ 
tionelle  Theaterydre  i  italiensk  Renaissancestil.  Bestræbelserne  er,  som  man  kan 
forstaa,  særlig  gaaet  i  Retning  af  at  skaffe  Bygninger,  som  harmonerede  med  de 
paagældende  Byers  mest  karakteristiske  gamle  Bygningsværker,  og  som  heldige 
Eksempler  nævnes  Udkast  af  Professor  Friedr.  Ratzel  til  det  nye  Stadttheater  i 
Freiburg  og  Architekt  Theodor  Fischers  Tegninger  til  Theatret  i  Heilbron  samt 
Architekt  Seelings  Theaterbygning  i  Niirnberg. 


DET  NORDISKE  ARCHITEKTMØDE. 


Som  tidligere  omtalt  vil  der  i  Dagene  28  —  29.  Juni 


blive  afholdt  nordisk  Architektmøde  med  Udgangspunkt 


Programmet  i  sine  Hovedtræk  lyder  paa  følgende: 


!>i  Finske,  norske  og  svenske  Architekter  ventes  at  ville  ind¬ 


træffe  i  Kjøbenhavn  senest  Lørdag  den  27.  Juni,  forsaavidt 
de  ikke  alt  er  tilstede  som  Deltagere  i  den  nordiske  tek¬ 


niske  og  hygiejniske  Kongres.  Modtagelsen  af  tilrejsende  Deltagere  i  Touren  vil 
foregaa  Lørdag  den  27.  Juni  ved  et  særligt  Udvalg  af  Danske. 

Søndag  den  28.  Juni  om  Morgenen  vil  Tog  afgaa  til  Ringsted,  hvor  Fro¬ 
kosten  indtages  og  Kirken  beses.  Derefter  Tour  til  Sorø  m.  m.;  om  Aftenen 
tager  man  til  Korsør  og  derfra  med  Damper  til  Svendborg,  hvor  man  venter  at 
ville  ankomme  ca.  Kl.  10.  —  Næste  Dag  vil  Udflugter  ske  fra  Svendborg  til 
Hesselagergaard,  Glorup,  Rygaard  m.  m.  —  Hjemkomst  til  Kjøbenhavn  vil  finde 
Sted  Mandag  Aften  Kl.  8,45.  —  Afslutning  i  Tivoli. 

Medlemmer  af  Akademisk  Architektforening,  som  ønsker  at  deltage  i  Touren, 
opfordres  til  at  indsende  Anmeldelse  til  Architekt  A.  S.  Lauritzen,  Falkonerallé 
13,  3,  inden  den  20.  Juni.  Efter  denne  Dato  modtages  ingen  Anmeldelser,  da 
der  kun  raades  over  et  begrænset  Antal  Pladser.  Deltagelse  i  Mødet  vil  koste 
ca.  40  Kr. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  lios  Nielsen  &  Lvdiche. 

KJ  0  BENHAVN 

DEN  19.  JUNI  1903 
V  A ARGANG  N2  38 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


BYGGESELSKABET  WESTEND. 


Nedenstaaende  bringer  »Architekten«  et  Oprids  af  det  af  ovennævnte  Selskab 
under  Opførelse  værende  Byggeanlæg  ved  Vesterbrogade  paa  den  Grund, 
som  tidligere  indtoges  af  de  2  nedbrudte  Ejendomme  Vesterbrogade  65  og  67. 
—  Bygningskomplekset  bestaar  af  en  højere  Forbygning  mod  selve  Vesterbro¬ 
gade,  hvorfra  en  bred  Hovedport  fører  til  en  i81/4  Al.  bred  Privatgade,  der  ved 
sin  Afslutning  staar  i  Forbindelse  med  en  ny  anlagt  offentlig  Gade  af  25  Alens 
Bredde  til  Mathæusgade  og  en  do.  Tværgade  til  Dannebrogsgade.  Af  dette 
sidste  Anlæg,  der  vil  blive  udført  efter  en  samlet  Plan,  skal  »Architekten«  senere 
bringe  en  Gengivelse. 

Omtrent  ud  for  den  nye  Tværgade  til  Dannebrogsgade  ligger  den  af  afdøde 
Professor  O.  V.  Koch  opførte  Apostelkirke  i  Saxogade.  Da  der  ved  denne 
Kirke  paa  Grund  af  Byggepladsens  særlige  Form  hidtil  har  hersket  meget  daar- 
lige  Tilkørselsforhold,  vil  der  i  den  Ejendom,  som  opføres  mellem  Kirken  og 
den  nye  Gade,  blive  lavet  en  Gennemkørsel,  saaledes  at  der  her  bliver  en  be¬ 
kvem  Adgang  til  Kirken  saavel  for  Kørende  som  Gaaende. 


NYBYGNING  PAA  ARCHITEKT 

VESTERBROGADE.  PROF.  ALB.  JENSEN. 


Det  under  Opførelse  værende  Kompleks 
indrettes  for  største  Delen  til  3-  å  4- Værelsers 
rummelige  og  veludstyrede  Beboelseslejligheder 
i  lavere  Sidebygninger  mod  den  private  Gade 
og  større  6-  å  7-Værelsers  Lejligheder  i  For¬ 
bygningen  mod  Vesterbrogade. 

I  Stueetagen  overalt  Butiker.  Til  samt¬ 
lige  Lejligheder  anbringes  Altaner  og  mod 
Vesterbrogade  over  Underbygningen  en  gen¬ 
nemløbende  Altan  med  et  samlende,  udbuet 
Glastag  over  den  store  Portindgang. 

Selskabet  »\Vestend«s  Bestyrelse  bestaar 
af  d’Hrr.  Grosserer  S.  N.  Meyer,  Murmester 
Lytthans-Petersen  og  Tømmermester  A. 
Tesch.  De  to  sidstnævnte  udfører  tillige 
henholdsvis  Murer-  og  Tømrerarbejdet.  An¬ 
dre  Firmaer,  der  har  overtaget  de  forskellige 
Arbejder,  er: 

Dampsnedkerierne  Aktieselskabet  Herman 
Ebert,  Hans  A.  Holm  &  Søn  samt  Aktie¬ 
selskabet  »Silvan«.  Malermestrene  Jørgensen 
&  Mogensen,  C.  Møllmann  samt  Bernhard 
Schrøder,  Nielsen  &  Hansen.  H.  Garde 
udfører  Betonarbejdet,  H.  C.  Berg  Cement- 
støberarbejdet,  Aktieselskabet  »Titan«  Ele¬ 
vatorerne,  Smedemester  C.  M.  Petersen 
Beslag-  og  Klejnsmedearbejdet,  Sommermeyer 
(»Panzer«,  Berlin)  Altanarbejdet,  F.  V.  Bode 
og  Dreyer  Blikkenslager-  og  Skiferdækker¬ 
arbejdet,  Brødrene  J.  &  O.  Timm  Gas-  og 
Vandarbejdet,  Olaf  C.  Madsen  Glarmester- 
arbejdet,  Wendts  Jærnstøberi  Jærnsøjler, 
»Sanitas«  Badeovne,  Badekar  m.  m. 

Ingeniør  Hoff  er  Selskabets  tekniske 
Leder  for  Udførelsen  af  Gade-,  Kloak-  og 
Klosetanlæg.  Som  Bygningskonduktører  fun¬ 
gerer  d’Hrr.  Architekter  C.  Monberg  og  L. 
Jeppesen.  Prof.  Albert  Jensen  er  Selskabets 
ledende  Architekt. 

Af  det  store  Bygningskompleks  vil  Pas¬ 
sagebygningen  mod  Vesterbrogade  blive  fuld¬ 
ført  i  Løbet  af  Sommeren,  hvorefter  der  vil 
blive  taget  fat  paa  den  nye  Gade.  Det  om¬ 
fattende  Byggearbejde  er  et  af  de  største 
Privatforetagender,  der  er  kommen  til  Ud¬ 
førelse  her  i  Byen  i  de  senere  Aar. 

EJENDOMS-  OG  BOLIGSTATISTIK. 


For  kort  Tid  siden  udkom  Tabelværk  Nr.  13  til  Kjøbenhavns  Statistik,  en 
Række  Tabeller,  der  fremstiller  Befolkningens  Fordeling  samt  Beboelses¬ 
forholdene  i  Staden  Kjøbenhavn,  Sundbyerne.  Frederiksberg  og  Gentofte-Ordrup. 
Det  omfattende  statistiske  Værk  er  udarbejdet  paa  Grundlag  af  Folketællingen 
den  1.  Februar  1901  og  paa  Kjøbenhavns  Kommunalbestyrelses  Foranstaltning 
udgivet  ved  Cordt  Trap,  Chef  for  Stadens  statistiske  Kontor. 

Ved  Hjælp  af  Værkets  forskellige  Tabeller  er  vi  i  Stand  til  at  konstatere, 
at  der  i  Kjøbenhavn  med  Sundbyerne  paa  det  paagældende  Tidspunkt  fandtes 
12,511  private  Beboelsesejendomme  med  ialt  379,080  Beboere,  medens  Frede¬ 
riksberg  havde  2916  Ejendomme  med  72,792  Beboere  og  Gentofte-Ordrup  1976 
med  13,090.  Men  desuden  fandtes  der  i  Gaarde  og  i  beboede  Bygninger  uden 
Beboelseskarakter  et  Antal  Beboere,  saaledes  at  Indbyggerantallet  for  Kjøbenhavn 
med  Sundbyerne,  Frederiksberg  og  Gentofte-Ordrup  ialt  bliver  henholdsvis  400,575, 
76,231  og  14,470- 

Med  Hensyn  til  Bebyggelsens  Karakter  fremgaar  det,  at  de  høje,  kaserne- 
agtige  Ejendomme  med  5 — 6  Etager  i  det  gamle  Kjøbenhavn  udgør  henimod 
tre  Femtedele  og,  naar  de  4-Etagers  medtages,  henimod  tre  Fjerdedele  af  samt¬ 
lige  Ejendomme.  Derimod  er  der  i  Gentofte-Ordrup  Kommune  kun  2  3  pCt. 

af  Ejendomme  med  4  Etager  og  derover,  medens  Sundbyerne  og  navnlig  Fre¬ 
deriksberg  danner  Overgang  til  det  gamle  Kjøbenhavns  tætte  Bebyggelse. 

Der  fandtes  i  Kjøbenhavn  2397  eller  22,2  pCt.  Ejendomme  med  beboede 
Kældere,  og  Kælderens  Anvendelse  til  Beboelse  stiger  indad  mod  Centrum  med 
Etagetallet  o:  med  Grundens  intensive  Benyttelse.  Af  de  kjøbenhavnske  Ejen¬ 
domme  var  der  566,  hvor  der  ovenpaa  en  beboet  Kælder  var  stablet  6  Etager 
op,  altsaa  ialt  7  Beboelseslag.  Af  Ejendomme  med  1  —  2  Lejligheder  var  der  i 
det  gamle  Kjøbenhavn  kun  15,6  pCt.,  i  Sundbyerne  31,8,  i  Frederiksberg  35,7, 
medens  der  i  Valby-Brønshøj-Distrikterne  var  61,5  og  i  Gentofte-Ordrup  83,5 
pCt.  Gennemsnitstallet  af  Beboere  i  de  virkeligt  beboede  Ejendomme  bliver  i 
det  gamle  Kjøbenhavn  33,7  pr.  Ejendom,  i  de  indlemmede  Distrikter  12,6,  i 
Sundbyerne  19,9,  i  Frederiksberg  25,0  og  i  Gentofte-Ordrup  8,4,  men  af  disse 
Tal  fremgaar  ikke,  hvor  tæt  befolket  en  enkelt  Ejendom  kan  være;  —  i  det 
gamle  Kjøbenhavn  har  de  9/20  af  Ejendommene  højst  24  Beboere,  medens  de 
1I/2o  har  over  25  og  ca.  Vs  over  5°  Beboere.  Af  Ejendomme  med  mindst 
100  Beboere  var  der  i  hele  det  gamle  Kjøbenhavn  348,  deraf  var  40  med 
mellem  200  og  300  Beboere,  7  med  mellem  300  og  500  og  1  med  over 
500  Beboere. 

Af  Lejligheder  fandtes  der  —  de  ledige  fraregnede  —  i  Kjøbenhavn  med 
de  indlemmede  Distrikter  96,176,  i  Sundbyerne  5285,  tilsammen  noget  over 
100,000,  i  Frederiksberg  18,501  og  i  Gentofte-Ordrup  3147.  For  det  gamle 
Kjøbenhavns  Vedkommende  var  13,2  pCt.  af  Lejlighederne  Etværelseslejligheder 
—  en  Arv  fra  gammel  Tid,  hvor  Arbejderbefolkningen  for  en  væsentlig  Del 
boede  i  saadanne  Lejligheder.  Den  mest  fremskudte  Stilling  indtager  dog  To¬ 
værelserslejlighederne,  idet  de  af  Hovedstadens  samlede  Antal  Beboelseslejligheder 
udgør  ca.  to  Femtedele  og  sammen  med  Etværelseslejlighederne  over  Halvdelen. 

Tre-  og  Fireværelserslejlighederne  udgør  benved  en  Trediedel,  medens  de  store 
Lejligheder  paa  5  Værelser  og  derover  udgør  ca.  en  Syvendedel.  1  Frederiksberg 
udgør  Et-  og  Toværelserslejlighederne  ikke  en  Trediedel  af  samtlige  Lejligheder,  me¬ 
dens  Tre-  og  Fireværelserslejlighederne  dominerer;  i  Sundbyerne  udgør  Toværelsers- 
lejlighederne  over  Halvdelen,  medens  de  store  Lejligheder  kun  er  svagt  repræ¬ 
senterede.  Brønshøj-  og  Valbydistrikterne  viser  lavere  Procenttal  for  Toværelsers- 
lejligheder  end  Sundbyerne,  men  højere  paa  Tre-  og  Fireværelserslejligheder;  dette 
forklares  ved,  at  de  nye  Arbejderbyggeforeninger  med  Lejligheder  paa  3 — 4  Væ¬ 
relser  er  stærkest  repræsenterede  i  de  førstnævnte  Distrikter. 

Sammenligner  man  Procenttallene  for  Et-  og  Toværelserslejligheder  i  det 
gamle  Kjøbenhavn  for  1901  med  de  tilsvarende  i  1895  viser  Etværelseslejlig¬ 
hederne  Nedgang,  Toværelserslejlighederne  Opgang;  i  Frederiksberg  er  der  Ned¬ 
gang  for  begge  Slags  Lejligheder,  hvilket  for  en  Del  skyldes  den  frederiksbergske 
Byggelov  af  1890,  som  endog  i  nogle  Aar  helt  satte  Bom  for  Indretning  af 
Toværelserslejligheder. 

Tager  man  alle  de  forskellige  Distrikter  under  et,  ser  man,  at  Procenttallet 
for  Toværelserslejligheder  er  gaaet  noget  ned,  men  steget  stærkt  for  Tre-  og 
Fireværelserslejlighederne. 

Dette  betyder,  at  Udviklingens  Tyngdepunkt,  der  fra  1880 — 93  har  ligget 
i  en  Forskydning  mellem  Et-  og  Toværelserslejligheder,  nu  begynder  at  flytte 
sig  længere  opad  fra  To-  til  Tre-  og  Fireværelserslejligheder.  For  de  større 
Lejligheder,  særligt  for  dem  paa  8  eller  flere  Værelser,  er  der  en  ret  betydelig 
Nedgang,  hvilket  skyldes,  at  en  Del  af  den  velhavende  Befolkning  har  slaaet  sig 
ned  i  Villakvartererne  i  Byens  Omegn. 

Ret  interessant  er  det  at  se,  hvorledes  Beboernes  Antal  er  fordelt  pr.  Lej¬ 
lighed.  I  det  hele  stiger  Gennemsnitsantallet  af  Beboere  jævnt  med  Lejlighedernes 
Værelseantal,  men  selvfølgeligt  kommer  der  i  de  smaa  Boliger  et  større  Gennem¬ 
snitsantal  Personer  pr.  Værelse,  i  Kjøbenhavn  begyndende  med  2,09  for  Et¬ 
værelseslejligheder  og  aftagende  opad  for  hver  højere  Boliggruppe,  indtil  der 
for  8  Værelser  eller  derover  kommer  0,69  Personer  pr.  Værelse.  Kommunernes 
sociale  Fysiognomi  giver  sig  tilkende  i  de  forskellige  Gennemsnitsantal  Personer 
pr.  Værelse.  Medens  der  t.  Eks.  i  Sundbyerne  er  omtrent  5,  i  Kjøbenhavn 
omtrent  4  Personer  om  at  dele  3  Værelser,  stiller  Forholdene  i  Gentofte-Ordrup 
Kommune  sig  saa  gunstigt,  at  der  omtrent  kan  blive  1  Værelse  til  hver  Person. 

En  særlig  Interesse  har  det,  for  de  smaa  Lejligheders  Vedkommende  at 
opløse  Gennemsnitstallene  i  de  enkelte  Kombinationer  af  Beboere,  og  man  ser 
da,  at  der  i  Kjøbenhavn  med  Valby  og  Brønshøj  er  3949  Etværelseslejligheder 
med  1  Beboer,  2917  med  2  Beboere,  1518  med  3  Beboere  o.  s.  v.,  indtil  man 
kommer  til  enkelte  Lejligheder  med  11,  12  og  13  Beboere.  Af  Toværelsers¬ 
lejligheder  har  3762  1  Beboer,  9596  2,  8803  3,  6615  4  o.  s.  v.  Paa  Frede¬ 
riksberg  er  Forholdene  relativt  bedre,  dog  findes  1  Etværelseslejlighed  med  8, 
1  med  9  og  2  med  10  Beboere. 

Det  store  Flertal  af  Etværelseslejligheder  rummer  1  å  2  Beboere,  af  To¬ 
værelserslejligheder  2,  3  å  4,  af  Treværelserslejligheder  2,  3,  4  og  5  Beboere. 
Tallet  paa  Lejligheder  i  Kjøbenhavn,  hvor  der  er  mindst  4  Personer  om  at  dele 
et  Værelse,  udgør  3260  med  ialt  21,140  Beboere. 

At  Byens  100,954  beboede  Lejligheder  har  ikke  færre  end  15,213  Logerende. 
Procenttallet  for  Boliger  med  Logerende  stiger  fra  2,6  pCt.  for  Etværelseslejlig¬ 
heder  til  9,2  pCt.  for  Toværelserslejligheder  og  24,3  og  27,7  pCt.  henholdsvis 
for  Tre-  og  Fireværelserslejligheder.  I  de  to  sidste  Boliggrupper  har  altsaa  om¬ 
trent  Fjerdedelen  af  Husstandene  Logerende.  Af  Etværelseslejligheder  havde  288 
og  42  henholdsvis  1  og  2,  nogle  enkelte  endog  3  eller  4  Logerende. 

Logerendeholdet  har,  som  det  var  at  vente,  den  største  Udbredelse  i  Kjø- 
benhavn  og  Frederiksberg,  betydeligt  mindre  i  Sundbyerne  og  Gentofte-Ordrup. 
Derimod  spiller  Tyendet  langt  den  største  Rolle  i  sidstnævnte  Kommune,  hvor 
der  godt  og  vel  kommer  1  Tyendeperson  paa  hver  tredie  Husstand.  Sin  Mod¬ 
sætning  har  denne  Kommune  i  Sundbyerne,  hvor  der  for  hver  20  Husstande 
kun  er  1  Tyende. 

Udvidelsen  af  Grænsen  for  den  kjøbenhavnske  Statistik  med  Gentofte-Ordrup 
er  af  stor  Betydning  for  Tilvejebringelsen  af  en  virkeligt  oplysende,  kjøbenhavnsk 
Beboelsesstatistik,  idet  Hovedstaden  og  de  omgivende  Kommuner  mere  og  mere 
udgør  et  stort  Beboelsesdistrikt.  Tabelværk  Nr.  13,  der  i  sine  mange  Tabeller 
giver  paalidelige  Oplysninger  om  en  Mængde  interessante  Spørgsmaal  paa  Be- 
boelsesstatistikens  Omraade,  er  et  Værk,  som  Udgiveren  og  hans  Stab  af  Med¬ 
arbejdere  har  indlagt  sig  stor  Fortjeneste  af. 


KIRKERNE  I  SKAANE. 


nder  Titlen  »Forskningar  om  Skånelands  kyrkor«  har  Professor  E.  Wrangel 


V.J  i  Lund  skrevet  en  lille  Afhandling  i  »Historisk  tidskrift  for  Skåneland«, 
der  udgives  af  Lauritz  Veibull,  iste  Bd.,  5 — 6  Hefte  (Maj  1903). 

Forfatteren,  der  selv  tidligere  har  udgivet  »Tegelarkitekturen  i  norra  Europa 
och  Upsala  domkyrka«  (1897),  omtaler  flere  Værker,  der  i  de  senere  Aar  er 
udkomne,  og  hvori  Skaancs  Kirker  behandles,  saaledes  bl.  a.  R.  Steffen,  »Roman¬ 
ska  småkyrkor  i  Ostersjolånderna«  (1901),  og  navnlig  det  mærkeligste  Arbejde, 
som  i  de  senere  Aar  er  fremkommet  om  Skandinaviens  Architektur,  nemlig 
Fr.  Seesselberg,  »Die  fruhmittelalterliche  Kunst  der  germanischen  Volker«  (1897). 
Dette  Værk  kritiserer  Forf.  stærkt;  det  har  mærkeligt  nok  endnu  ikke  faaet 
nogen  udtømmende  Anmeldelse  eller  Kritik,  om  end  P.  Johansen  i  det  danske 
Tidsskrift  for  Kunstindustri  1898  har  kritiseret  denne  Forfatters  mærkelige  Op¬ 
fattelse  paa  Ornamentikens  Omraade.  Hvad  Prof.  Wrangel  særligt  ønsker  at  frem¬ 
føre  i  sin  Artikel,  er  Ønsket  om,  at  der  maa  blive  draget  bedre  Omsorg  for 
Sydsverrigs  Mindesmærker.  I  de  sidste  Aartier  er  der  vel  af  og  til  foretaget 
Undersøgelser  fra  Videnskabs-,  Historie-  og  Antikvitetsakademiet,  især  naar  der 
forestod  en  Restaurering  eller  en  Nedbrydning,  og  i  dettes  topografiske  Arkiv, 
hvor  bl.  a.  Brunius’  Samlinger  forvares,  findes  Optegnelser,  dog  mest  ældre,  om 
adskillige  sydsvenske  Kirker  samt  mange  Afbildninger  af  saadanne.  Disse  Op¬ 
tegnelser  og  Afbildninger  er  til  Dels  allerede  anvendte  af  Hans  Hildebrand  i  det 
store  Arbejde  om  Sverrigs  Middelalder,  hvor  yderligere  kan  ventes  en  særskilt 

Afhandling  »om  Kunsten«.  Men  Forskningerne  for  nævnte  Akademis  Regning 
synes  ikke  at  være  drevne  systematisk;  og  man  maa  dybt  beklage,  at  et  nøj¬ 
agtigt  Inventarium  for  Mindesmærkerne  ikke  for  lang  Tid  siden  er  blevet  anlagt ; 
dette  burde  vel  netop  være  Akademiets  Opgave.  Fandtes  et  saadant,  i  Lighed 
med  hvad  man  har  flere  Steder  i  Tyskland  og  Frankrig,  vilde  man  sikkert  ikke 
have  vovet  at  ødelægge  saa  meget  af  kunstnerisk  og  historisk  Værd,  som  man 
har  gjort  selv  i  de  sidste  Aartier.  Skaanes  ældre  Mindesmærker  synes  man  fra 
dansk  Side  at  have  undersøgt  grundigt  og  systematisk  paa  flere  Punkter;  og  i 
det  danske  Nationalmuseum  turde  findes  bedre  Optegnelser  og  Tegninger  end  i 
det  svenske  Rigsmuseum,  f.  Eks.  af  gamle  Borge  og  Slotte,  ogsaa  af  Kirker, 
ligesom  ogsaa  J.  B.  Løffler  i  sin  »Udsigt  over  Danmarks  Kirkebygninger«  (1883) 
har  bearbejdet  den  kirkelige  Architektur  virkeligt  videnskabeligt.  Yderst  vigtigt 
er  det,  at  Beskrivelser  og  Tegninger  snart  indsamles  fra  alle  Sider;  thi  det  ene 
Mindesmærke  efter  det  andet  ødelægges  til  Trods  for  den  voksende  Interesse. 
Kun  sjældent  bliver  der  vist  ført  nøje  Tilsyn  ved  en  Ombygning  eller  Nedriv¬ 
ning;  og  ofte  er  saadanne  sikkert  tilladte,  uden  at  nogen  Sagkyndig  har  undersøgt 
den  gamle  Bygning.  Her  vilde  »Provinskonservatorer«  og  »Antikvitetsinspektører« 
kunne  gøre  stor  Nytte  ved  stadigt  at  gaa  til  Haande  i  saadanne  Tilfælde.  I 
Halland  og  Blekinge  er  mange  gamle  Kirker  forsvundne  allerede  i  Begyndelsen 
af  det  1 9de  Aarhundrede.  I  Skaane  synes  Kirkefondenes  Rigdom  især  i  sidste 
Del  af  Aarhundredet  at  have  fristet  til  den  ene  Nybygning  efter  den  anden.  I 
de  sidste  30  Aar  er  der  sikkert  foretaget  mere  end  et  halvhundrede  Nybygninger 
eller  radikale  Ombygninger.  Man  kommer  Sandheden  temmeligt  nær  ved  at 
sige,  at  i  de  sidste  Decennier  er  hvert  Aar  gennemsnitligt  to  gamle  Kirker  blevet 
nedbrudte  eller  har  mistet  deres  gamle  Præg  og  oprindelige  Karakter  ved  Om¬ 
bygning.  Og  blandt  dem  har  flere  været  udmærkede  ved  deres  Architektur, 
Ornamenter,  Malerier  eller  anden  Udsmykning.  Siden  Aaret  1890  er  18  gamle 
Kirker  blevet  nedrevne!  Prof.  Wrangel  slutter  sin  Afhandling  saaledes:  »Skal 
det  blive  ved  at  gaa  saaledes?  Da  vil  der  mod  Slutningen  af  dette  Aarhundrede 
kun  staa  lidet  tilbage  af  de  gamle  Kirker,  disse  mærkelige,  typiske  Vidnesbyrd 
om  henrundne  Tiders  Kultur  og  Kunstforhold.  Og  hvor  betydningsløse  som 
Kultur-  og  Kunstmonumenter,  hvor  lidet  karakteristiske  i  deres  skablonmæssige 
Efterligning  er  ikke  de  nye  Bygninger,  man  opfører  i  Stedet  derfor!  En  stærk 
Opinion  maa  danne  sig  imod  Ødelæggelseslysten;  ikke  forgæves  burde  man  hen¬ 
vende  sig  til  et  interesseret  og  oplyst  Præsteskab.  Alle  Venner  af  vor  nationale 
Kultur  maa  her  forene  sig,  —  til  Forsvar  for  vore  dyrebare  Fortidsminder!« 


BØGER  OG  TIDSSKRIFTER. 

P.  A.  Rosenberg:  Grækeraanden.  Tolv  populære  Foredrag  over  Aandshistorie. 
Karl  Schønbergs  Forlag.  1903. 

Under  denne  Titel  er  samlet  den  Række  Forelæsninger,  som  Magister  P.  A. 
Rosenberg  under  stærk  Tilstrømning  af  Tilhørere  holdt  paa  Kunstakademiet  i 

Kjøbenhavn  i  Vinteren  1901 — 2.  Foredragene  er  gengivne  efter  stenografisk 
Referat.  Med  største  Interesse  læser  man  denne  Bog,  som  vil  være  lige  kær¬ 
kommen  for  de  mange,  der  har  været  Tilhørere,  som  for  de  fleste,  der  inter¬ 
esserer  sig  for  Kulturhistorie.  Foruden  at  Bogen  udmærker  sig  ved  sin  livfulde 
og  letflydende  Fremstilling,  der  umærkeligt  og  uden  Anstrengelse  fører  Læseren 
ind  selv  paa  et  for  vordende  Kunstnere  saa  fremmed  Omraade  som  den  græske 
Filosofi,  er  den  fængslende  ved  sit  rige  Stof  af  historiske,  litterære  og  helt  kul¬ 
turelle  Fakta.  Beundringsværdig  er  den  Maade,  hvorpaa  et  overvældende  rigt 
Materiale  er  lagt  til  Rette  og  fremdraget  i  et  saa  begrænset  Tidsrum  som  tolv 
Forelæsningstimer,  uden  at  man  paa  noget  Punkt  mærker  nogen  pinlig  Anstren¬ 
gelse  herved  eller  nogen  for  tæt  Sammenpakning  af  det.  Overalt  har  man  en 
velgørende  Sikkerhedsfølelse;  man  mærker,  at  Foredragene  har  deres  Støtte  i  en 
virkelig  Veltalenhed,  som  ikke  behøver  ængsteligt  at  lede  efter  Udtrykkene,  en 
vidt  omfattende  Kundskabsfylde  og  en  bevidst  Personlighed.  I  Forordet  siger 
Forf.:  »De  Forestillinger,  Ideer  og  Principer,  vi  lever  paa,  har  deres  Tilblivelses¬ 
historie,  og  Fordybelsen  i  denne  kaster  Lys  over  Aandens  Væsen  og  Vilkaar. 
Al  Oplysning,  der  ikke  fører  til  Selvforstaaelse,  er  gold ;  om  den  gælder  Paulus’ 
Ord:  »Kundskab  opblæser.«  Hvad  Aand  vil  sige,  kan  kun  erfares  af  den,  som 
ser  baade  indad  og  udad,  —  ind  i  Personlighedens  Grund  og  ud  i  Historiens 
Mangfoldighed.  Først  naar  Aandsmaalestokken  anlægges,  kommer  der  Orden  og 
Sammenhæng  i  Opfattelsen  af  saavel  den  Enkeltes  Liv  som  Slægtens.«  For 
Kunstnerne,  der  som  oftest  ifølge  deres  Naturel  ikke  er  tilbøjelige  til  at  »filo¬ 
sofere«  over  Tilværelsen,  men  forholder  sig  ret  umiddelbart  til  den,  vil  Bogen 
kunne  have  stor  opdragende  og  supplerende  Betydning.  Der  er  i  den  ikke  taget 
noget  udførligt  Hensyn  til  den  græske  bildende  Kunst,  da  Forf.  med  Rette  gaar 
ud  fra,  at  hans  særlige  Tilhørerkreds  maa  antages  at  være  tilstrækkeligt  oplyst  i 
saa  Henseende  fra  anden  Haand,  dels  i  selve  Klasserne,  dels  ved  de  Foredrag 
over  Kunsthistorie,  de  for  øvrigt  hører  ved  Kunstakademiet.  Forfatteren  anfører 
selv  i  sit  Forord,  at  Fremstillingen  derved  for  Læsernes  Vedkommende  lider  af 
en  Mangel;  men  det  fornødne  Materiale  hertil  findes  i  enhver  kunsthistorisk 
Haandbog,  og  Synspunktet  for  Forstaaelsen  er  i  alt  væsentligt  angivet  i  Fore¬ 
dragene.  —  Forf.  indleder  Bogen  med  det  Spørgsmaal:  Hvad  er  Kultur?  og  de¬ 
finerer  den  som  den  hele  Sammenhæng  af  menneskelig  Virksomhed  i  materiel 
og  aandelig  Retning.  Derefter  skildres  den  græske  Religion,  Homer  og  Livet  i 
den  Homeriske  Verden,  Hesiodos,  Samfundslivet,  Solon  og  den  politiske  Kultur, 
den  dramatiske  Kunsts  Udvikling  med  Karakteristik  af  de  store  Digtere,  den 
græske  Filosofi,  klart  og  letfatteligt  fremstillet,  saa  at  den  Rædsel,  især  mange 
Kunstnere  føler  herfor,  maa  vende  sig  til  levende  Interesse  —  særligt  maa  frem¬ 
hæves  hans  Skildring  af  Sokrates  og  Sofisterne  —  for  at  slutte  med  en  Frem¬ 
stilling  af  Grækenlands  Opløsning  og  Demosthenes’  fortvivlede  Modstand  mod 
Makedoniens  Overmagt.  —  I  Vinteren  1902—3  har  Forf.  ført  sine  Forelæsninger 
videre  med  en  Fremstilling  af  »Romeraanden«  og  »Den  oldkristelige  Aand«;  for- 
h  aaben  tligt  vil  de  derefter  blive  fortsatte  med  Middelalderen,  Renaissancen  o.  s.  v., 
saa  at  det  virkeligt  kan  lykkes  Forf.  at  føre  det  Maal  til  Ende,  han  har  sat  sig: 
at  give  det  første  Udkast  til  en  »Historiens  Filosofi«  i  populær  Fremstilling,  en 
Opgave,  som  herhjemme  endnu  venter  paa  sin  Løsning. 

Bogen  har  en  særlig  Interesse  for  »Akademisk  Architektforening«.  Der  er 
vel  tidligere  ved  Kunstakademiet  holdt  Foredrag  over  kulturhistoriske  Emner, 
saaledes  af  Docent  A.  B.  Drachmann,  Prof.  Troels  Lund  og  Dr.  phil.  Valdemar 
Vedel;  men  disse  har  staaet  ret  isolerede  og,  som  rimeligt  er,  har  Foredrag 
over  selve  Kunsthistorien  været  Reglen.  I  en  Skrivelse  af  i.  November  1899 
henvendte  da  Akad.  Architektforening  sig  til  Akademiet  med  Anmodning  om,  at 
ogsaa  Kulturhistone  i  dens  større  Almindelighed  maatte  blive  doceret,  i  Følelsen 
af,  at  denne  danner  en  bred  Basis  for  den  kunstneriske  Personligheds  Udvikling. 
Tanken  fandt  en  værdifuld  Støtte  hos  den  daværende  Direktør  for  Akademiet, 
Kammerherre  F.  Meldahl,  hvem  Initiativet  til  de  tidligere  holdte  Foredrag  over 
kulturhistoriske  Emner  skyldtes,  og  som  i  det  hele  havde  et  aabent  Øje  for  Rigtig¬ 
heden  og  Rækkevidden  af  det,  som  Akad.  Architektforening  ønskede  at  faa  frem. 
Og  naar  det  nu  herefter,  som  man  kan  formode,  er  Meningen  i  Løbet  af  nogle 
Aar,  omtrent  svarende  til  den  Tid,  Eleverne  normalt  behøver  til  at  uddannes 
paa  Akademiets  Skoler,  at  gennemgaa  Kulturhistorien  fra  den  graa  Oldtid  indtil 
den  nyeste  Tid,  vil  dette  sikkert  være  af  virkelig  Betydning.  Det  ligger  da  i 
Sagens  Natur,  at  Foredragene  —  saaledes  som  Magister  P.  A.  Rosenberg  saa 
godt  har  forstaaet  - —  ikke  bør  være  bebyrdede  med  nogen  tør  Videnskabelighed, 
men  tværtimod,  om  man  saa  maa  sige,  saa  indsmigrende  som  muligt.  Thi  det, 
som  det  vel  først  og  fremmest  kommer  an  paa,  er  at  vække  den  tænksomme 
Tilhører  til  Selvarbejde,  saa  at  han  ikke  bliver  staaende  ved,  hvad  han  har  hørt, 
men  nu  selv  paa  egen  FIaand  arbejder  videre.  At  skildre  »Grækeraanden«  fuldt 
udtømmende  i  12  Timer,  er  en  uløselig  Opgave;  og  det  færdige  Værk  vil  ikke 
kunne  undgaa  at  være  præget  heraf.  Hvorledes  skal  man  f.  Eks.  kunne  uddybe 
to  saa  mægtige  Skikkelser  som  Plato  og  Aristoteles  i  en  eneste  Forelæsning? 
Historieskrivningen  er  slet  ikke  omtalt,  og  Kunstarterne  Maleri,  Skulptur,  Archi- 
tektur  og  Musik  med  velberaad  Hu  forbigaaede,  Men  det  første  Skridt  paa  den 
nye  Bane  er  gjort  og  det  med  Held.  Det  tæt  overfyldte  Auditorium  og  den 
vaagne  Interesse  hos  alle  Tilhørerne  viste  tydeligt  nok,  hvor  velkommen  Fore¬ 
dragsrækken  var,  og  hvilken  Trang  der  var  til  Stede  ved  Kunstakademiet  til  at 
faa  mere  i  samme  Retning. 


FORSKELLIGT. 

Et  nyt  Provinsielt- Musæum  skal  opføres  paa  Domkirkepladsen  i  Miinster. 
Bekostningen  er  anslaaet  til  at  ville  blive  570,000  Mark. 

¥ 

En  Bygningsskole  i  Erfurt  er  fornylig  bleven  indviet.  Bygningen  er  bleven 
opført  efter  Tegninger  af  Stadtbaurath  Peters  og  har  kostet  400,000  Mark, 
hvoraf  de  34,000  Mark  falder  paa  den  indre  Udstyrelse.  Selve  Skolen  er  først 
bleven  grundlagt  for  U/2  Aar  siden. 


FORENINGSMEDDELELSER. 


Bestyrelsen  for  »Akademisk  Architektforening«  har  mod¬ 
taget  en  Skrivelse  fra  »Foreningen  for  Installatører  af  elek¬ 
trisk  Lys  og  Kraftoverføring  for  Kjøbenhavn  og  Omegn«, 
i  hvilken  denne  Forenings  Bestyrelse  anfører,  at  »den  har 
bragt  i  Erfaring,  at  der  navnlig  i  den  senere  Tid  meget 
ofte  fremkommer  Anmodninger  til  de  autoriserede  Installa¬ 
tører  om  Tilbud  paa  elektriske  Arbejder  af  en  eller  anden 
Art  fra  Entreprenører  for  andre  Arbejder.  Ofte  drejer  det  sig  her  om  Personer, 
som  kun  i  ringe  Grad  kan  antages  at  have  Indsigt  i  Udførelsen  af  elektriske 
Anlæg.  Dette  Forhold  er  uheldigt.  Ved  Arbejder  af  en  saa  særlig  Art  som 
elektriske  Anlæg  er  det  formentligt  saavel  i  Bygherrens  og  Architektens  eller 
Ingeniørens  som  i  de  elektriske  Installatørers  Interesse,  at  Henvendelse  sker  di¬ 
rekte  og  uden  Anvendelse  af  unødvendige  Mellemmænd  til  den,  der  efter  sin 
Uddannelse  og  Virksomhed  er  i  Stand  til  at  sikre  Arbejdets  paalidelige  Udførelse, 
som  paa  første  Haand  vil  kunne  give  enhver  ønskelig  Oplysning  angaaende  An- 
læget,  og  som  tilmed  vil  kunne  holde  Omkostningerne  inden  for  den  snævreste 
Grænse.«  Skrivelsen  slutter  med  en  Henstilling  til  Architekterne  om  at  med¬ 
virke  til  at  hemme  en  videre  Udvikling  af  disse  uheldige  Forhold  derved,  at 
Henvendelser  om  Tilbud  paa  elektriske  Installationer  for  Lys  og  Kraft,  til  hvilke 
Elektriciteten  faas  fra  de  elektriske  Centralstationer,  finder  Sted  direkte  til  de 
autoriserede  Installatører,  som  alene  er  berettigede  til  at  udføre  Arbejder  af  denne 
Art.  Om  de  autoriserede  Installatørers  Navne  og  Adresser  vil  Kjøbenhavns  Vej¬ 
viser  give  alle  fornødne  Oplysninger. 

¥ 

Bestyrelsen  for  »Akademisk  Architektforening«  har  endvidere  modtaget  en 
Skrivelse  fra  »Gas-  og  Vandmesterforeningen«  i  Kjøbenhavn,  der,  tagende  sit  Ud¬ 
gangspunkt  fra  en  bestemt  angiven  Licitation,  hvor  Gas-  og  Vandledningsarbejdet 
var  slaaede  sammen  med  Blikkenslagerarbejdet,  derefter  fortsætter:  »Hvad  der 
i  nærværende  Tilfælde  er  sket  fra  nævnte  Byggeudvalgs  Side,  er  ikke  et  ene- 
staaende  Tilfælde.  Gas-  og  Vandmestrene  har  i  mange  andre  Tilfælde  haft 
samme  Grund  til  at  beklage  sig  som  her.  Vi  tror  at  kunne  forudsætte,  at  den 
ærede  Bestyrelse  er  enig  med  os  i  vort  Hovedsynspunkt,  at  det  er  i  samtlige 
Parters  Interesse,  at  Licitationerne  specificeres  saa  meget  som  muligt,  saaledes  at 
man  ikke  blander  Arbejder,  som  i  og  for  sig  intet  har  med  hinanden  at  gøre, 
sammen  i  een  Post.  Akad.  Architektforening  har  i  forskellige  Tilfælde  af  lig¬ 
nende  Art  netop  i  den  senere  Tid  vist,  at  den  beredvilligt  vilde  støtte  Haand- 
værk  og  Industri  i  Bestræbelserne  for  klare  og  mere  specificerede  Licitationer.« 
Skrivelsen  slutter  med  en  Anmodning  om  ved  fremtidige  Licitationer,  Beskrivelser 
af  og  Betingelser  for  Arbejdets  Udførelse  at  optage  Gas-  og  Vandlednings-  samt 
Afløbsarbejdet  som  en  særskilt  Post. 

KJ  0  BENHAVN 

DEN  2  é.  JUNI  1903 


5.  A ARGANG  N?  39 


TEKTFORENING  *  * 


DET  ANDET  NORDISKE  ARCHITEKTMØDE 

DEN  28.  OG  29.  JUNI  1903  I  DANMARK. 


ed  det  nordiske  Architektmøde,  som  afholdtes  i  Sommeren  1901  i  Sverrig 


V  med  Jonkoping  som  Udgangspunkt,  var  der  kun  een  Mening  om,  at  dette 
første  Forsøg  var  lykkedes  fuldt  ud;  og  hurtigt  var  man  paa  det  Rene  med,  at 
en  Gentagelse  under  den  samme  frie  og  kammeratlige  Form,  der  gav  Mødet  sit 
Præg,  var  at  ønske.  De  nordiske  Architekter,  der  havde  været  samlede  til  det 
korte,  men  indholdsrige  Stævne,  tog  Afsked  med  hverandre  i  Haabet  om  hvert 
andet  af  de  kommende  Aar  at  kunne  mødes  efter  Tur  i  de  forskellige  Lande, 
til  at  begynde  med  i  Danmark. 

I  høj  Grad  bekræftede  det  forrige  Mødes  hele  Forløb,  hvad  man  paa  For- 
haand  kunde  tænke  sig  vilde  være  Tilfældet.  De  mange  fælles  Synspunkter,  der 
knytter  de  nordiske  Nationer  sammen,  den  særligt  faglige  og  kunstneriske  Inter¬ 
esse,  hvormed  Architekter  overalt  betragter  de  dem  vedrørende  Emner,  og  den 
store  Lighed  i  sproglig  og  kulturel  Flenseende  for  hele  Skandinavien  affødte  hur¬ 
tigt  et  saa  hjerteligt  og  utvungent  Samliv,  at  det  for  alle,  som  var  til  Stede, 
staar  som  et  virkeligt  skønt  Minde.  Mangt  et  tidligere  indledet  Venskab  gen- 
opfriskedes,  og  mange  andre  nye  sluttedes  med  Livskraft  for  lange  Tider.  Meget 
var  der  at  lære  ved  under  kyndig  Vejledning  at  se  andre  Forhold  end  de  hjem¬ 
lige  og  dagligdags.  Og  mange  frugtbringende  Tanker  udveksledes. 

Naar  det  nu  i  Dagene  den  28.  og  29.  Juni  falder  i  de  danske  Architekters 
Lod  at  skulle  modtage  som  Gæster  Standsfæller  fra  Finland,  Norge  og  Sverrig, 
da  skal  det  første  Ord,  som  lyder  dem  imøde,  være  et  hjerteligt:  Velkommen  1 
og  de  næste  et  velment:  Tak  for  sidst!  Vi  venter,  at  de  mange  kun  ved  For¬ 
holdenes  Natur  afbrudte  Venskabsforhold  atter  maa  blusse  kraftigt  op,  og  at  nye 
lige  saa  værdifulde  maa  blive  stiftede.  Vi  ønsker,  at  vore  Gæster  maa  befinde 
sig  vel  i  vor  Midte  og  tage  til  Takke  med,  hvad  vi  formaar  at  byde  dem.  Og 
vi  haaber,  at  det  Udbytte,  der  kan  formodes  at  ville  være  Følgen  af  den  gen¬ 
sidige  Belæring,  maa  blive  stort  og  frodigt,  til  Forfriskelse  og  Styrkelse  af  alles 
Villier  og  Kræfter. 

ST.  BENDTS  KIRKE  I  RINGSTED"). 

Af  Prof.  H.  Storck. 


Der  er  i  Danmark  udfoldet  en  rig  Byggevirksomhed  i  det  12.  Aarhundrede, 
hvorom  talrige  Minder  ere  bevarede.  Tænkes  der  særligt  paa  Valdemar 
den  Store  og  hans  Mænd,  er  det  navnlig  i  Ringsted — Sorø-Egnen,  at  disse  Min¬ 
der  træde  os  i  Møde. 


KALKMALERI  I  ST.  BENDTS  KIRKE. 

Paa  Tronen  sidder  Dronning  Agnes,  Erik  Menveds  Moder.  Tilvenstre  fremstilles  Mordet 
paa  Erik  Plovpenning,  tilhøjre  Optagelsen  af  hans  Lig  fra  Slien. 


I  Fjenneslev  havde  Skjalm  Hvide,  Knud  Lavards  Fosterfader,  en  Gaard,  hvor 
efter  ham  Sønnen  Asker  Ryg  boede.  Antageligt  har  han  bygget  Kirken;  de 
to  Taarne,  hvormed  den  senere  prydedes,  sætter  Sagnet  som  bekendt  i  For¬ 
bindelse  med,  at  hans  Hustru  Fru  Inge,  medens  han  var  i  Leding,  fødte  ham 
Tvillingerne  Absalon  og  Esbern  Snare. 

Ikke  langt  derfra  havde  en  anden  Søn  af  Skjalm  Hvide,  Ebbe  Skjalmsen 
og  Hustru  Ragnhild  bygget  Bjernede  Kirke.  Denne  Bygning  har  sandsynligvis 


*)  Artiklen  maa  kun  betragtes  som  et  Forsøg  paa  at  give  en  kort  Vejledning  ved  det 
nordiske  Architektmødes  Besøg  i  Ringsted  Kirke  1903. 

Vest 

PLAN  AF  ST.  BENDTS  KIRKE  1  RINGSTED. 


været  af  Træ.  Efter  Indskriften  over  Døren  ombyttede  Sønnen  Sune  Ebbesen 
den  med  en  Kirke  af  Sten. 

I  Sorø  grundlagde  den  samme  Slægt  et  Kloster,  og  her  opførte  Absalon 
den  bekendte  Kirke  samtidigt  med,  at  Valdemar  den  Store  lod  Klosterkirken  i 
Ringsted  ombygge. 

Øst 


Nord 


Svend  Estridsen  havde  paabegyndt  Stiftelsen  af  Benediktinerabbediet  i  Ring¬ 
sted,  hvilket  hans  Medarbejder  Biskop  Svend  Norbagge  af  Roskilde  (*f*  1088) 

fuldendte  1081  eller  82,  og  til  ham  henføres  den  til  Vor  Frue  og  St.  Bendt 

indviede  Klosterkirke. 

Foran  Højalteret  i  denne  Kirke  jordedes  Hertug  Knud  Lavard,  der  1 1 3 1 

var  bleven  snigmyrdet  i  Haraldsted  Skov  nær  ved  Ringsted,  af  Kong  Niels’  Søn 

Magnus.  Snart  viste  der  sig  ved  den  saa  almindeligt  afholdte  Fyrstes  Grav  Tegn, 

der  bestyrkede  Troen  paa  hans  Hellighed,  og  efter  at  Sønnen  Valdemar  1157 
var  bleven  Konge,  ønskede  han  at  sprede  større  Glans  over  Faderens  Hvilested, 
som  han  tillige  vilde  gøre  til  Begravelsessted  for  sig  og  Efterkommere.  Der 
foretoges  da  Byggearbejder  —  en  Udvidelse  kaldes  de  — ,  som  angives  at  have 
været  færdige  allerede  1160. 

Ved  de  i  de  sidste  Aar  foretagne  Undersøgelser  er  der  fundet  Rester  af 
Svend  Norbagges  Kirke.  De  ere  antydede  paa  den  hosstaaende  Plan*)  og  bestaa 


ST.  BENDTS  KIRKE  I  RINGSTED.  FØR  RESTAURERINGEN. 


af  Kalktuf,  hvilket  Materiale  rimeligvis  ogsaa  har  været  benyttet  til  hele  Byg¬ 
ningen,  hvorimod  der  til  Kong  Valdemars  Kirke,  saaledes  som  vi  nu  kende 

den,  saa  godt  som  udelukkende  er  anvendt  Tegl.  Hvis  der  derfor  ved  den 
nævnte  Udvidelse  ikke  skal  forstaas  et  mellemliggende,  ukendt  Byggeforetagende, 
maa  den  nærmest  betragtes  som  en  fuldstændig  Ombygning  i  større  Stil  og  af 

andet  Materiale,  men  denne  maa  da  have  taget  længere  Tid  end  de  3  Aar  fra 

Valdemars  Tronbestigelse  indtil  1160.  Meget  tyder  ogsaa  paa,  at  der  er  .  sket 


*)  En  nøjagtig  Plan  kan  først  gives,  naar  alle  Undersøgelser  og  Detailopmaalinger  ere 
afsluttede.  Paa  nærværende  Antydning  af  Planen  betyder  Sort  oprindeligt  Murværk, 
Krydsskravering  Rekonstruktioner,  enkelt  Skravering  senere  Tilføjelser  og  de  prikkede 
Partier  Rester  af  Svend  Norbagges  Kirke. 

Afbrydelser  i  Arbejdet,  medens  andre  Forhold  vidner  om,  at  der  under  Opførelsen 
er  foretaget  Afvigelser  fra  den  lagte  Plan,  hvilke  baade  maa  have  kostet  Over¬ 
vejelser  og  taget  Tid.  Der  findes  saaledes  en  iøjnefaldende  Forskel  mellem  Høj¬ 
kirkens  vestlige  og  dens  østligste  Del,  ikke  alene  hvad  Formen,  men  ogsaa  hvad 
Materialet  angaar.  Om  hvorledes  Chorrundingen  skulde  være,  synes  der  under 
Opførelsen  at  have  været  Uklarhed.  Man  har  tidligere  slaaet  sig  til  Ro  med 
den  Antagelse,  at  kun  dens  underste  Del  var  oprindelig,  medens  det  øverste 
Parti  var  en  senere  Tilføjelse,  og  meget  talte  herfor.  Nyligt  har  man  imidlertid 
bagved  de  nedtagne  Støttepiller  (se  Gengivelsen  af  Østsiden  før  Restaureringen)  fun- 

ST.  BENDTS  KIKKE  I  RINGSTED.  EFTER  RESTAURERINGEN. 


det  Rester  af  tilsyneladende  samtidige,  romanske  Vinduer  saavel  i  det  underste  som 
i  det  øverste  Parti.  Disse  ere  igen  opgivne  for  de  nuværende  rigere  profilerede, 
men  anderledes  placerede  Vinduer.  Man  kunde  tro,  at  Forandringen  hidrørte  fra 
Hvælvingernes  Indbygning,  der,  som  det  senere  skal  omtales,  maa  henføres  til 
Istandsættelser  efter  Branden  1241;  men  til  dette  Tidspunkt  henføres  ogsaa  det 
store,  tredelte  Vindu  paa  den  nordlige  Korsarms  Nordside,  og  dette  har,  hvad  der 
er  godtgjort  ved  nyligt  foretagne  Undersøgelser,  afløst  smaa  romanske  Vinduer  med 
noget  nær  samme  Profilering  som  den,  der  er  benyttet  til  Chorrundingens  nu- 

værende  Vinduer.  Chorrundingen  indeholder  saaledes  endnu  uløste  Gaader,  af 
hvilke  vel  i  det  mindste  nogle  tør  henføres  til  Forandringen  under  selve  Op¬ 
førelsen.  Ogsaa  med  Hensyn  til  selve  Chorets  Udstrækning  synes  der  at  være 
foretaget  Afvigelser  under  Byggearbejdet.  De  svære,  afbrudte  Halvsøjler,  der  nu 
ses  paa  den  østlige  Side  af  Aabningerne  ud  til  Kapellerne,  kunne  næppe  oprin¬ 
deligt  have  havt  anden  Bestemmelse  end  at  afslutte  Choret  og  bære  de  store 
Rundbuer,  der  skulde  kastes  over  Aabningerne  til  Korsarmene. 

Nogle  Steder  har  man  begyndt  med  simplere  Former  og  er  derefter  gaaet 
over  til  rigere,  f.  Eks.  Bueaabningerne  til  Kapellerne  ved  nordre  Korsarm,  der 
efter  de  stedfundne  Undersøgelser  fra  først  af  have  været  anlagte  uden  Halvsøjler. 
Den  mærkelige,  ret  gaadefulde  Bue  mellem  samme  Korsarm  og  det  nordlige 
Sideskib  viser  det  modsatte  Forhold,  idet  man  her  har  opgivet  et  rigere  Anlæg. 
I  det  Ydre  er  det  ikke  alene  Vinduesforholdene,  der  variere,  men  ogsaa  Soklerne, 
ligesom  der  er  fundet  Anlæg  til  Liceninddeling  —  dog  kun  i  nogle  faa  Skifters 
Højde  (Nordsiden  af  Choret).  Dette  og  andet  mere  synes  klart  at  angive,  at  Op¬ 
førelsen  af  Kong  Valdemars  Bygning  maa  have  taget  langt  mere  end  3  Aar. 
1169  var  Knud  Lavard  bleven  canoniseret,  og  1170  blev  hans  Lig  højtideligt 
skrinlagt.  Om  mere  end  Choret  da  har  staaet  færdigt,  maa  staa  hen. 

Væsentlige  Partier  af  Valdemars  Bygning  staa  endnu  vel  bevarede,  men 
Indtrykket  af  dem  er  ved  senere  Tilføjelser  blevet  et  andet.  Kirken  havde  fra 
først  af  —  sandsynligvis  omtrent  i  hele  sin  Udstrækning  —  Træloft.  Efter  en 
Brand  1241  indbyggedes  Hvælvingerne,  til  hvis  Understøttelse  der  opførtes  svære 
Piller,  som  uheldigvis  kom  til  at  dække  den  ejendommelige  Prydelse  i  Højkirkens 
og  Korsarmenes  Murflader,  ligesom  Vinduernes  Inddeling  og  Former  i  en  be¬ 
klagelig  Grad  forstyrredes.  Arbejdet  efter  denne  Brand  har  været  saa  betydeligt, 
at  Kirken  først  igen  kunde  indvies  1268.  1300  omtales  igen  en  Ildsvaade; 

omtrent  ved  denne  Tid  maa  Hvælvingerne  have  modtaget  den  malede  Udsmyk¬ 
ning,  som  i  de  sidste  Aar  igen  er  fremdraget,  og  hvoraf  en  Prøve  hosstaaende 
er  gengivet  (i  Midten  Dronning  Agnes,  Erik  Menveds  Moder,  og  ved  Siderne 
Begivenheder  i  Erik  Plovpennings  Historie). 

Taarnet  har  selvfølgeligt  intet  at  gøre  med  det  oprindelige  Anlæg;  det  er 
en  langt  senere  Tilbygning,  formentligt  foretagen  1475  Abbed  Byrge. 

Mod  Syd  sluttede  en  Del  af  Klosteret  sig  til  Kirken  og  omsluttede  i  For¬ 
bindelse  med  denne  en  firkantet  Gaard.  Klosteret  brændte  imidlertid  1806  og 
rejste  sig  ikke  mere.  Ogsaa  Kirken  led  betydeligt  ved  denne  Lejlighed;  navnlig 
er  det  gaaet  ud  over  dens  vestligste  Del  og  det  sydlige  Sideskib,  hvis  Hvælvinger 
gik  tabte.  Den  gamle  Vestside  og  det  nærmeste  Fag  forsvandt  og  erstattedes 
med  den  Afslutning,  der  endnu  ses.  Taarnets  iøvrigt  tarvelige  Spir,  hvis  Her¬ 
komst  ikke  kan  bestemmes,  brændte  ligeledes,  og  hvad  der  var  tilbage  af  Ka¬ 
pellerne  ved  Korsfløjene  nedbrødes. 

Ringsted  Kirke  har  altsaa  delt  Skæbne  med  de  fleste  andre  større  middel¬ 
alderlige  Bygningsmonumenter  her  i  Landet,  idet  den  ene  Ildsvaade  efter  den 
anden  har  hjemsøgt  den.  Endelig  led  Bygningen  meget  ved  en  1868 — 69  fore¬ 
tagen  delvis  Restaurering,  der  udslettede  endnu  tilbageværende  Spor  af  flere 
gamle  Forhold.  Naar  saa  mange  Rester  af  dens  fordums  Udstyrelse  alligevel 
ere  bevarede,  skyldes  dette  sikkert  ikke  arkæologiske  Hensyn,  men  nærmest  tid- 


BRONCETAVLE  i  ST.  BENDTS  KIRKE  I  RINGSTED,  FREMSTILLENDE  KONG  ERIK  MENVED  OG 

DRONNING  INGEBORG. 

ligere  Tiders  Bestræbelse  efter  at  komme  saa  let  som  muligt  fra  nødvendige 
Istandsættelser.  Den  Forhøjelse  af  Jordsmonnet  uden  om  Kirkerne,  Tiden  med¬ 
fører,  har  ogsaa  reddet  vigtige  Oplysninger  fra  Tilintetgørelse.  Eksempelvis  skal 
nævnes,  at  Størstedelen  af  Kapellernes  og  Apsidernes  Sokler  fandtes  bevaret 
under  Fylden. 

At  der  i  denne  Kirke  skulde  være  Inventarier  af  betydelig  Ælde  tilbage,  er 
efter  det  meddelte  ikke  at  vente.  Fra  den  tidligere  Middelalder  findes  kun  en 
Døbefont  og  fra  den  senere  de  udskaarne  Korstole. 

Rækken  af  de  fyrstelige  Grave,  der  sluttede  sig  til  Knud  Favards,  afsluttedes 
med  den  svenske  Konge  Birger  Magnussens  Dronning  Margrethes  (*j*  1341). 
Hendes  Bi  oder  Erik  Menved  (*f*  1 3 1 9)  var  den  sidste  danske  Konge,  der  blev 
begravet  i  Ringsted  Kirke.  Kun  over  ham  og  Dronning  Ingeborg  er  et  middel- 
aldei ligt  Monument  bevaret,  den  udmærkede  og  her  i  Fandet  enestaaende 
Broncetavle. 


RYGAARD.  SET  FRA  SYD. 

RYGAARD  OG  HESSELAGERGAARD. 


T  Ti  kender  ganske  godt  vore  romanske  Kirkebygninger ;  gennem  tre  Slægtled 
V  har  man  nu  anvendt  Tid  og  Arbejde  paa  at  studere  dem  og  offentliggøre 
dem  i  Afbildninger.  Mindre  god  Besked  ved  vi  derimod  om  vore  Kirker  og 
Klostre  fra  den  senere  Middelalder;  hvad  der  er  offentliggjort  af  den  Art,  er  mere 
tilfældigt.  Man  burde  nu  snart  gaa  noget  mere  systematisk  til  Værks,  og  en 

Kunsthistoriker  burde  fortsætte  for  den  senere  Middelalders  Vedkommende,  hvad 
Høyen,  Helms  og  Løffler  har  givet  for  den  ældre  Middelalders  Vedkommende. 
Vi  har  snart  lovligt  længe  tygget  Drøv  paa  vore  romanske  Kirkebygninger. 


RYGAARD.  PLAN  AF  STUE  OG  NORDFLØJENS  KÆLDER. 


Heller  ikke  om  den  verdslige  Bygningskunst,  der  i  det  16.  Aarhundrede 
afløser  den  kirkelige  Bygningskunst,  ved  vi  synderlig  meget.  Dog  paa  dette 
Punkt  er  der  Udsigt  til,  at  vor  Videlyst  snart  vil  blive  tilfredsstillet,  idet  en 
Række  Opmaalinger  af  danske  Herreborge,  som  Kunstakademiets  Elever  har  fore¬ 
taget  under  Ledelse  af  Hans  J.  Holm,  snart  vil  foreligge  offentliggjorte. 

Der  findes  i  det  nuværende  Danmark  seks  nogenledes  vel  bevarede  Herre¬ 
borge  fra  det  16.  Aarhundrede.  De  fem,  nemlig  Rygaard,  Hesselagergaard, 
Egeskov,  Nakkebølle  og  Ørbæklunde,  ligger  paa  Fyn,  den  sjette,  Borreby,  ligger 
paa  Sjælland  ved  Skelskør.  Disse  seks  Herreborge  ligner  hverandre,  ikke  som 
den  ene  Draabe  Vand  ligner  den  anden,  men  som  det  ene  Menneskeværk  ligner 
det  andet,  naar  væsentlige  Tanker  er  overførte  fra  det  ene  Værk  til  det  andet. 
Og  det  er  ikke  vanskeligt  at  forstaa,  hvorfor  disse  Herreborge  har  Slægtlighed, 
skønt  der  er  mindst  to  Menneskealdre  mellem  Opførelsestiden  for  den  ældste, 
Rygaard,  og  den  yngste,  Ørbæklunde ;  de  fem  Herreborge  ligger  nemlig  nær 
ved  hinanden,  Hesselagergaard  og  Borreby  er  opførte  af  een  og  samme  Mand, 


RYGAARD.  SNIT  FRA  SYD  TIL  NORD. 


Kristian  III. s  Kansler  Johan  Friis,  Ørbæklundes  Bygherre  er  Johan  Friis’  Broder¬ 
søn,  og  Egeskov  og  Nakkebølle  er  opførte  af  Brødrene  Frants  og  Jakob  Brokkenhus. 

Alle  Herreborgene  er  Vandborge,  o:  de  er  omflydte  af  Vand.  Hovedbyg¬ 
ningen,  »det  store  Hus«,  som  den  kaldes,  ligger  enten  i  ensom  Majestæt  paa  en 
Holm  eller  i  en  Sø,  eller  ogsaa  er  den  bygget  sammen  med  Økonomibygningerne, 
og  ogsaa  Fade-  og  Staldbygningerne  var  omgivne  med  Vand.  Naar  man  i  det 
1 6.  Aarhundrede  vilde  aflægge  Besøg  paa  Hovedbygningen,  maatte  man  saaledes 
passere  to  Grave,  inden  man  kunde  stige  af  ved  Foden  af  Trappetaarnet  paa 
»det  store  Hus«.  Nu  er  de  oprindelige  Anlæg  forstyrrede;  man  behøver  jo  ikke 

mere  at  tage  den  Slags  Forsigtigheds-Foranstaltninger ;  men  det  store  Hus  er  i 
Reglen  nogenledes  bevaret. 

Det  løfter  sine  svære,  brunrøde  Murmasser  over  det  flade  Land  og  de 
grønne  Trækroner  og  spejler  sig  i  de  stille  Grave;  det  er  to  Stdkværker  højt 
over  de  hvælvede  Kældere.  Mellem  første  og  andet  Stokværk  krager  Muren 
let  frem,  og  denne  Udkragning  understreges  af  en  Rundbuefrise,  og  ogsaa  over 
andet  Stokværk  krager  Muren  frem,  men  her  stærkere,  og  ogsaa  denne  Udkrag¬ 


ning  betegnes  ved  en  Række  Rundbuer.  Ovenover  det  øverste  Halvstokværk 
rejser  sig  da  for  Langsiderne  det  høje,  ægte  nordisk  tunge  og  stejle  lag,  medens 
Smalsiderne  løfter  sig  til  pyntelige  Gavle. 

Formodentlig  var  Borgen  med  dens  tilliggende  Bygninger  omgivet  af  en 
Række  Palissader,  og  denne  Palissaderække  dannede  i  Forbindelse  med  Gravene 
Herreborgenes  passive  Værn.  Men  man  var  ogsaa  i  Stand  til  at  føre  et  aktivt 
Forsvar;  man  havde  indrettet  sig  paa  at  kunne  afslaa  Angreb  fra  selve  Hoved¬ 
bygningen.  Det  øverste  Halvstokværk,  Vægterloftet,  er  nemlig  indrettet  til  Kamp¬ 
loft.  Brystningsmuren  er  gennembrudt  af  rundbuede  Skydeskaar,  i  hvilke  man 


RYGAARD.  DEL  AF  GAARDEN,  SET  FRA  SYDVEST. 


kunde  manøvrere  med  de  tunge  Hagebøsser,  der  var  anbragte  i  Gafler,  —  en 
saadan  Hagebøsse  har  man  opfisket  fra  Søen  uden  om  Egeskov  —  og  af  skraa 
Skoldehuller,  der  munder  ud  under  Rundbuerne  udvendig. 

Det  er  da  ganske  klart,  hvorledes  Herreborgen  traadte  i  Virksomhed,  naar 


HESSELAGERGAARD.  SET  FRA  ØST. 

den  skulde  tage  det  op  med  en  Fjende.  Naar  Fjenden,  efter  at  have  brudt 
Palissaderækken  og  efter  at  have  passeret  den  ydre  Grav,  nærmede  sig  det  store 
Hus,  blev  han  hilst  med  en  Kugleregn  fra  Vægterloftets  Skydeskaar;  men  naar 
han  var  kommet  ind  under  Bygningens  Mure,  kunde  han  ikke  længer  bestryges 
fra  Skydeskaarene.  Da  traadte  Skoldehullerne  i  Virksomhed.  I  et  samtidigt 
Skrift  af  Svenskeren  Peder  Månson  hedder  det,  at  naar  Fjenden  kommer  ind  til 

Murene,  da  inaa  man  holde  kogende  Kalkvælling  beredt  i  Bryggerkedlerne  til  at 
gyde  over  ham,  man  maa  kaste  Ild  og  Aske  paa  ham,  kogende  Vand,  Olie 
eller  anden  Fedme  samt  alskens  ildelugtende  Urenlighed.  Ved  Hjælp  af  Skolde- 
hullerne  beredte  man  altsaa  Fjenden  en  varm  Modtagelse. 

Rygaard  er  —  som  allerede  nævnt  —  den  ældste  af  de  seks  danske  Herre- 

HESSELAGKRGAARD.  PLAN  AF  KÆLDER. 


borge,  men  som  den  nu  staar,  er  den  ikke  i  een  Støbning.  Det  store  Hus  er 
opført  forinden  Grevens  Fejde.  De  to  pyntelige  Gavle  er  rent  middelalderlige, 
og  af  de  sparsomme  Malerirester  i  den  ret  vel  bevarede  Dansesal  i  andet  Stok¬ 
værk  fremgaar  det,  at  Malerierne  maa  være  udførte  i  første  Fjerdedel  af  det  16. 
Aarhundrede.  Noget  senere,  sikkert  kort  efter  Grevens  Fejde,  er  samtidigt  de 
to  Sidefløje  og  Portfløjen  byggede,  og  atter  senere  er  de  to  Trappetaarne  til¬ 
føjede;  de  er  ikke  opførte  tidligere  end  i  Slutningen  af  det  1 6.  Aarhundrede. 


I  Hovedbygningen  med  de  to  Buefriser,  det  udkragende  Halvstokværk  og 
de  pyntelige  Gavle  finder  man  de  væsentligste  Træk  i  de  senere  Herreborge. 
De  synes  at  være  opstaaede  ved  en  Kombination  af  middelalderlig  verdslig  og 
kirkelig  (klosterlig)  Architektur,  og  det  maa  have  været  en  virkelig  Kunstner, 
der  her  har  kombineret.  Man  kan  gætte  paa,  at  Martin  Bussart  har  gjort  et 
Udkast  til  Hovedbygningen;  han  var  kongelig  Bygmester,  medens  Bygherren 
Johan  Urne  var  Befalingsmand  paa  Kjøbenhavns  Slot.  Men  mere  end  en  Gisning 
er  det  jo  ikke. 

Nu  ligger  Rygaard  hen  som  et  Bytte  for  utallige  Rotter  og  for  en  langsom, 
men  sikker  Ødelæggelse  af  Tiden.  Dog  værre  end  Rotter  og  haardere  end 


HESSELAGERGAARD.  SNIT  FRA  VEST  TIL  ØST. 


Tiden  er  en  unænsom  Restaurator.  Held  Rygaard  1  endnu  har  ingen  akademisk 
Architekt  faaet  fat  i  den. 

Da  Johan  Friis  fra  1538  af  opførte  Hess  ela ger gaard,  udvidede  han  Grund¬ 
planen  af  Rygaards  Hovedbygning  ved  at  tilføje  et  svært,  firkantet  Trappetaarn 
for  den  ene  Langside  og  to  polygone  Hjørnetaarne  ved  den  anden  Langside, 
men  han  bibeholdt  de  to  Stokværker,  det  øverste  Halvstokværk  og  de  to 
Buefriser. 

Der  kan  vel  næppe  være  Tvivl  om,  at  Udvidelsen  af  Grundplanen  skyldes 
fortifikatoriske  Hensyn.  Det  er  Principet  for  Befæstningen  af  en  By-  eller  Borg¬ 
mur,  der  her  er  overført  paa  en  Vaaning.  Fra  Trappetaarnet  kunde  man  be¬ 
stryge  den  ene  Langside,  fra  Hjørnetaarnene  den  anden  Langside  og  de  to 
Smalsider. 

Man  undrer  sig  over,  at  der  her  i  Danmark  henimod  Midten  af  det  1 6. 
Aarhundrede  og  senere  opførtes  den  ene  Herreborg  efter  den  anden,  paa  en 
Tid,  da  i  det  øvrige  Europa  Slottet  og  Herresædet  afløste  Borgen ;  men  man 
maa  huske  paa  de  særligt  danske  Forudsætninger.  De  fem  Herreborge  er  op¬ 
førte  efter  Grevens  Fejde,  de  fire  ligger  'paa  Strækningen  Svendborg — Faaborg — 
Odense,  hvor  Almuen  under  Fejden  huserede  værst.  Det  er  aabenbart  med 
Almuens  Udskejelser  i  frisk  Erindring,  at  de  fem  Herreborge  er  opførte.  Mod 


HESSELAGERGAARD.  SET  FRA  SYD. 


Almuen  er  det,  at  de  truende  knytter  Næven,  ikke  mod  andre.  Thi  selv  nok 
saa  stærke  Mure  vilde  ikke  kunne  holde  for  et  Angreb  af  en  regulær  Hær,  der 
var  forsynet  med  Kanoner,  men  en  sammenløben,  daarligt  udrustet  Almuehob 
maatte  staa  tidligt  op  om  Morgenen,  hvis  den  vilde  tiltvinge  sig  Adgang  til 
Hovedbygningen.  For  en  saadan  Hob  maatte  et  Angreb  paa  Herreborgen  være 
fuldstændigt  ødelæggende. 

Imidlertid  gik  Tiden,  og  Adelen  blev  mere  sorgløs.  Det  ser  man  af  Ørbæk- 
lunde,  hvor  det  gamle  Skema  endnu  er  benyttet ;  men  det  er  kun  en  Skal  uden 
Kærne.  Dog  allerede  Johan  Friis  ofrede  paa  Hesselagergaard  en  hel  Del  for 

PROGRAM. 

Søndag  den  28.  Juni. 

Kl.  8  3°  F.  M.  Afrejse  pr.  Iltog  fra  Kjøbenhavns  Hovedbanegaard. 

Kl.  9  37  i  Ringsted.  Frokost  paa  Hotel  Postgaarden  9  45.  Kirken  beses. 

Kl.  ca.  1 1  3°  pr.  Vogn  til  Sorø.  (Forfriskning.)  Kirken,  Klosterporten  og  Aka¬ 
demihaven  beses. 

Kl.  3  G  Middag  paa  Hotel  Postgaarden. 

Kl.  5  35  Afrejse  fra  Sorø  Banegaard  pr.  Ekstratog.  I  Korsør  Kl.  6  £E 

Kl.  6  J_5  fra  Korsør  Havn  pr.  Ekstraskib.  I  Svendborg  8  45.  Aften  i  Christians- 

minde. 

Mandag  den  29.  Juni. 

Kl.  7  3°  beses  Set.  Nicolai  Kirke. 

Kl.  8  3°  Afrejse  fra  Svendborg  Banegaard  pr.  Ekstratog  til  Hesselager.  Pr.  Vogn 
til  Hesselagergaard.  Frokost  i  Skoven  Kl.  10  3°. 

Kl.  1 1  30  pr.  Vogn  til  Rygaard.  Rygaard  beses.  Spadseretur  gennem  Parken  til 
Glorup  Have.  Maaltid.  Fra  Glorup  Kl.  4  00. 

Kl.  4  30  Afrejse  fra  Øxendrup  Station.  I  Nyborg  Færgehal  5  12. 

Kl.  5  G  Afrejse  pr.  Færge  over  Korsør  til  Kjøbenhavn  8  45.  Aften  i  Tivoli. 

DET  ANDET  NORDISKE  ARCHITEKTMØDE 

DEN  28.  OG  29.  JUNI  1903  I  DANMARK. 


rAet  var,  som  en  af  vore  Gæster,  Finnen  Hugu  Lindberg,  betonede  i  en  Tale, 
som  om  selve  de  højere  Magter  havde  lagt  alt  tilrette  for  at  gøre  Archi- 
tekternes  Udflugt  til  Sjælland  og  Fyn  saa  vellykket  og  righoldig  som  muligt. 
Alle  væsentlige  Betingelser  for  en  saadan  To-Dages  Udflugt  var  til  Stede  fra 
først  til  sidst:  et  herligt  Vejr  med  ikke  for  overdreven  Varme,  en  ren  og  klar 
Himmel  baade  om  Dagen  og  om  Natten,  og  Naturomgivelser,  saa  skønne  og 


ST.  NICOLAI  KIRKE  I  SVENDBORG  (MED  HJØRNET  AF  ST.  NICOLAI  APOTHEK). 

ægte  danske,  at  vore  Gæster  fra  Finland  og  Sverrig  derigennem  maatte  faa  et 
blivende  og  varigt  Indtryk  af  Danmarks  "bedste  Ejendommeligheder.  Naar  dertil 
kommer  Glæden  ved  at  kunne  genopfriske  mangt  et  tidligere  knyttet  Venskab, 
ved  at  stifte  nye  og  ved  at  se  saa  interessante  og  kunstnerisk  fremragende  archi- 
tektoniske  Værker  under  kyndig  Ledsagelse  og  Vejledning,  er  det  let  at  forstaa, 
at  der  kun  kunde  være  en  Mening  om,  at  det  andet  nordiske  Architektmøde 
forløb  paa  en  Maade,  der  værdigt  bevarede  Traditionen  fra  Mødet  i  Jonkoping 
1901.  Vi  Danske,  hvem  saa  mange  skandinaviske  Gæster  glædede  ved  deres 
Nærværelse,  bringer  disse  en  Tak,  fordi  de  kom  og  bragte  saa  megen  frisk  Ung¬ 
dom  og  saa  meget  lyst  Humør  med.  Og  det  maa  vel  her  tillige  være  tilladt 
at  bringe  dem  af  de  Danske,  der  havde  lagt  Turen  til  Rette,  en  Tak  for  den 
fortrinlige  Maade,  hvorpaa  dette  var  gjort  fra  først  af  og  med  Præcision  gennem¬ 
førtes  i  alle  Enkeltheder.  Festudvalget  bestod  af:  Professor  Hans  J.  Holm  som 
Formand  og  Architekterne  Ludvig  Clausen,  Hack  Kampmann,  A.  S.  Lauritzen 
og  Anton  Rosen. 

ST.  NICOLAI  KIRKE  I  SVENDBORG.  MA  ALT  1897. 

PLAN.  MAGDAHL-N1ELSEN. 

Det  har  sin  Interesse  at  kende  alle  Deltagernes  Navne. 

Fra  Finland  var  mødte:  Architekterne  von  Essen,  Fabritius,  Bertel  Jung, 
Walter  Jung,  Kallio,  Hugu  Lindberg,  G.  Nystrom,  Arvid  Rundberg,  Gunnar 
Stenius,  G.  Sundelin  og  W.  Thomé,  alle  fra  Helsingfors. 

Fra  Sverrig  var  mødte:  Architekterne  Améen  (Stockholm),  Arvidius  (Malmo), 
Bergman  (Stockholm),  Boman  (Falun),  Clason  (Stockholm),  Dahl  (Stockholm), 
Dalilander  (Orebro),  Enblom  (Stockholm),  Falkenberg  (Stockholm),  Hedin 
(Gefle),  Hedlund  (Goteborg),  Josephson  (Stockholm),  Morsing  (Stockholm), 
Moller  (Stockholm),  Rasmussen  (Goteborg),  Smedberg  (Malmo),  Stoltz  (Malmo), 
Tengbom  (Stockholm),  Thurdin  (Hernosand),  Torulf  (Stockholm),  Ulrich 
(Stockholm),  Westholm  (Stockholm),  Wåhlin  (Malmo). 

Fra  Danmark  var  mødte:  Architekterne  Ludv.  Andersen,  Arne-Petersen, 
Axel  Berg,  Clausen,  Clemmensen,  Vilh.  Fischer,  Andr.  Fussing,  Glahn  (Ny¬ 
købing  p.  F.),  Gundestrup,  F.  C.  C.  Hansen  (Sorø),  Nicolai  Hansen,  Harild, 
Hans  J.  Holm,  Bernh.  Ingemann,  Emil  Jørgensen,  Eugen  Jørgensen,  Thorvald 
Jørgensen,  Kampmann  (Aarhus),  Fritz  Koch,  Arnold  Krog,  Kyhnell  (Aarhus), 
Knud  Larsen  (Slagelse),  Lauritzen,  Lemche,  Leuning-Borch,  Levy,  Magdahl- 

Nielsen,  Mynster,  Nyebølle,  Olesen,  Axel  Erhard  Petersen,  Holger  Rasmus¬ 
sen,  Rosen,  Erik  Schiødte,  Valdemar  Schmidt,  Steenberg,  Storck,  Sylov, 
Theill,  Alfred  Thomsen,  Varming,  Wenck,  Wiinholdt  og  Wright  samt  Bygnings¬ 
historikeren,  cand.  polit.  Fr.  Schiøtt. 

Fra  Norge  var  desværre  ingen  Architekter  mødte,  og  de  gode  Venner,  man 


—  431 


havde  truffet  i  Jonkoping  1901,  savnedes  stærkt.  Der  havde  vist  sig  uover¬ 
vindelige  Vanskeligheder  for  Nordmændene  ved  at  komme  med. 

Det  første  architektoniske  Mindesmærke,  der  besøgtes,  var  St.  Bendts  Kirke 
i  Ringsted.  Kirken  undergaar  for  Tiden  en  gennemgribende  Restaurering  under 
Prof.  Storcks  kyndige  Ledelse.  Af  stor  Interesse,  ikke  alene  for  vore  Gæster, 
men  ogsaa  for  de  Danske  selv,  var  det  netop  paa  det  nuværende  Stadium  at 
kunne  gøre  sig  bekendt  hermed.  Først  ved  at  se  et  saadant  Arbejde  paa  næit 
Hold,  har  man  det  rette  Indtryk  af,  hvor  store  Vanskeligheder  der  kan  beredes 
Architekten,  og  hvor  mange  Tvivlsspørgsmaal,  der  kan  rejse  sig.  Man  aner, 
hvilken  omfattende  Viden  der  kræves,  og  hvilken  nøje  Kritik  dei  maa  til  foi 
at  afveje  det  ene  Hensyn  mod  det  andet,  fil  stor  Belæring  var  de  Tegninger, 


ST.  NICOLAI  KIRKE  I  SVENDBORG.  DEL  AF  SØNDRE  SIDESKIB,  SET  MOD  ØST. 


som  Prof.  Storck  havde  ladet  ophænge  i  Koret,  samt  de  Oplysninger,  der  med¬ 
deltes  baade  af  Professoren  selv  og  af  hans  Konduktør  paa  Stedet,  Architekt 
Christensen. 

Der  indtoges  derefter  en  solid  Frokost  paa  Hotel  Postgaarden,  hvor  Aka¬ 
demisk  Architektforenings  Formand  Axel  Berg  kort  bød  Velkommen. 

Selskabet  begav  sig  derpaa  til  Vogns;  og  da  man  var  naaet  til  Sorø,  var  alle, 
Værter  og  Gæster,  allerede  godt  »rystede  sammen«  og  Tungebaandene  løste  for 
kammeratlig  og  livlig  Samtale.  Paa  Vejen  havde  man  kastet  længselsfulde  Blikke 
til  de  nærliggende  Kirker  Fjenneslev  og  Bjernede  -  men  dei  vai  ikke  Tid  til 
at  besøge  dem  ;  man  maa  jo  vide  at  begrænse  sig.  Efter  at  have  nydt  de  sæi- 
deles  velkomne  »Forfriskninger«  besaa  man  Sorø  Kirke,  Klosterpoi ten,  Akademiet, 
Akademihaven,  Ingemanns  Bolig  og  det  af  F.  C.  C.  Hansen  indrettede  lille  Museum 
for  fundne  Sager  i  Saxos  Celle.  For  Danske  er  alt  dette  gammelt  og  kendt; 
for  de  Fremmede  var  det  nyt  og  til  stor  Glæde.  Paa  Vejen  tilbage  til  Hotellet 
kunde  man  ikke  undgaa  at  kaste  et  Blik  ind  i  den  hyggelige  og  maleiiske  Gaaid 

bag  den  Bindingsværksbygning,  der  bærer  Navnet  »Seigneur  Fosse’s  Gaard«.  En 
god  Middag  indtoges  derefter  paa  Hotel  Postgaarden  —  og  allerede  nu  viste  det  sig, 
hvor  lidet  den  Overenskomst  nyttede,  der  var  indgaaet  om  ikke  at  holde  Taler. 
Atter  bød  Axel  Berg  Velkommen.  Professor  Clason  takkede  paa  Svenskernes 
Vegne,  idet  han  tillige  drak  et  Mindebæger  for  V.  Koch,  der  havde  ført  de 
Danske  til  Mødet  i  1901.  Endvidere  returnerede  Hugu  Lindberg  og  Professor 
Nystrom  Skaalerne.  Rask  og  livligt  smeldede  Finnernes  ni  korte  Hurraer,  malm¬ 
fuldt  og  rhytmisk  klang  Svenskernes  fire  —  og  uordentligt  og  grødet  lød  de 
Danskes  tre  lange  og  tre  korte  Hurraer.  Naar  man  hører  dem,  skulde  man  i 
Sandhed  tro,  at  vi  var  en  Nation,  der  ikke  kan  tælle  til  tre!  Altid  kommer  del¬ 


nøgle  drattende  udenfor  Reglen.  Det  er  virkelig  noget,  der  burde  læres  —  mon 
det  ikke  havde  været  heldigt  som  Undervisningsfag  efter  den  nye  Skolelov? 

Sejladsen  paa  det  flagsmykkede  Extra-Dampskib  fra  Korsør  til  Svendborg 
var  »fortjusande«,  og  det  i  stigende  Grad  jo  mere  man  nærmede  sig  Staden. 
Indsejlingen  her  er  berømt  for  sin  Skønhed,  og  lyst  og  venligt  under  den  ned- 
gaaende  Sols  Straaler  bredte  de  mange  Øer  sig  om  Sunde  og  Belter.  Ingen 
kunde  være  ufølsom  for  denne  Nydelse,  selv  ikke  de  tre,  fire  Architekter,  hvis 
Hatte  var  blæste  i  Vandet  under  Sejladsen ;  de  fik  jo  desuden  at  trøste  sig  med, 
at  der  vel  vilde  blive  Lejlighed  til  at  faa  andre  Hatte  undervejs. 

I  Svendborg  havde  en  Komité  dannet  sig  paa  Byraadets  Vegne,  bestaaende 
af  Dr.  Barfoed,  Landinspektør  Hvenegaard,  Murmester  Madsen  og  Fabrikant 
Jensen,  for  at  berede  Mødets  Deltagere  en  festlig  Modtagelse  i  det  nærliggende 
Badested  Kristiansmindes  Have,  beliggende  med  skøn  Udsigt  over  Svendborgsund. 
Ved  det  festlige  Aftensbord  talte  bl.  a.  Herredsfoged  Just  Thiele,  Dr.  Barfoed 
og  Fabrikant  Jensen  for  Gæsterne,  og  Taler,  Sang  og  Hurraer  fulgte  Slag  i  Slag. 

Det  var  saa  skøn  en  Sommeraften,  som  nogen  kunde  ønske  sig,  og  da  det 
sidste  St.  Hansblus  ude  paa  Søen  var  slukket,  og  de  sidste  Stjerner  fra  Raket¬ 
terne  var  døde  bort,  var  det  med  en  vis  Vemod,  man  maatte  bryde  op  for  at 
søge  den  nødvendige  Hvile  i  Hotellernes  Senge. 

Mandag  Morgen  var  man  tidligt  paa  Færde  for,  inden  den  videre  Rejse 
skulde  begynde,  at  bese  St.  Nicolai  Kirke.  Kirken,  hvoraf  »Architekten«  hermed 
bringer  nogle  Fremstillinger,  er  opført  i  den  romanske  Tid  omtrent  samtidigt 
med  Roskilde  Domkirke  eller  i  den  første  Halvdel  af  det  13de  Aarhundrede;  i 
Aarene  1892 — 1894  er  den  restaureret  af  Professor  Storck,  der  bl.  a.  befriede 

Murene  baade  udvendigt  og  ind¬ 
vendigt  for  deres  Pudslag,  saa  at 
de  nu  staa  med  deres  oprindelige 
Fugning  og  Murstensfarve,  nre- 
dens  alle  Hvælvingskapper  blev 
pudsede.  Samtidigt  blev  Kirke¬ 
pladsen  udgravet,  saa  at  Soklen 
atter  kom  for  Dagen.  Lige  over 
for  Kirken  ligger  det  af  Mag- 
dahl-Nielsen  i  1897 — 1898  op¬ 
førte  smukkeSt.  Nicolai  Apothek*). 

Efter  med  Ekstratog  at  være 
bragt  til  Stationen  Hesselager, 
steg  man  atter  paa  de  der  ven¬ 
tende  Vogne  og  naaede  efter  en 
smuk  Køretur  mellem  de  bug¬ 
nende  Kornmarker  til  Hesselager- 
gaard,  som  blev  beset  fra  Kælder 
til  Vægterloft.  Sidst  udkomne 
Nummer  af  »Architekten«,  der 
var  blevet  uddelt  til  Gæsterne, 
tillige  med  de  Tegninger  og  Op- 
maalinger,  Prof.  Hans  J.  Holm 
havde  medbragt  og  forklarede, 
gav  fyldestgørende  Oplysninger 
om  den  gamle  Herreborgs  Historie 
og  Architektur,  —  og  man  kunde  derfor  nu  med  en  rolig  Bevidsthed  om  at 
have  gjort  sin  architektoniske  Skyldighed  strække  sine  Lemmer  i  Græsset  under 
de  store  Træers  Skygger  for  at  lade  den  anrettede,  landlige  og  velsmagende  Fro¬ 
kost  komme  til  sin  Ret  under  de  mest  stemningsfulde  Omgivelser.  De  ærværdige, 
gamle  Mure,  der  er  byggede  1538  og  følgende  Aar  paa  Resterne  af  den  ældre 
Bygning,  som  blev  opført  under  Grevens  Fejde,  og  som  i  sine  unge  Dage  saa 
ned  over  de  mange  urolige  Horder,  den  skulde  byde  Trods,  skuede  nu  ned  paa 
et  lystigt  Kompagni,  som  ikke  var  til  Sinds  at  lade  sig  nøje  med  et  Traktement 
med  flydende  Beg  og  kogende  Vand  fra  Skoldehullerne  paa  Vægterloftet.  De 


*)  Se  »Meddelelser  fra  Akad.  Architektforening«  1,  Side  101. 

blev  Vidne  til,  at  baade  »Helan,  Halfvan,  Terzen  og  Quarten«  gik,  og  de  hørte 
med  Undren  Finnernes  Sang  om  en  anden  Slags  Krigsførelse: 

De  halfvorna  de  tages  på  mångahanda  vis, 

De  halfvorna  de  tagas  på  mångahanda  vis, 

Men  aldrig  så  långsamt  som  Bismarck  tog  Paris 
I  sin  ungdom. 

Derefter  indtoges  Rygnard,  hvor  man  gæstevenligt  hilsedes  af  Skovrider 
Lymann  og  Godsforvalter  Warberg.  Man  oversvømmede  Borgen  som  Rotter, 
man  beundrede  dens  statelige  Architektur  og  maleriske  Udseende,  og  man  be¬ 
klagede,  om  det  skulde  ske,  at  denne  saa  interessante  og  værdifulde  gamle  Borg, 
hvis  ældste  Del  formentlig  er  opført  i  Kong  Hans’s  eller  Christian  III. s  Tid, 
skulde  synke  i  Grus.  Den  er  jo  dog  en  af  de  skønneste  verdslige  Bygninger, 


ST.  NICOLAI  KIRKE  I  SVENDBORG.  DEL  AF  NORDRE  SIDESKIB,  SET  MOD  ØST. 

Danmark  ejer.  Men  lang  Tid  til  Betragtninger  af  denne  Art  var  der  ikke;  thi 
nu  vinkede  Spadsereturen  til  det  nærliggende  Slot  Glorup  med  dets  herlige  Park. 
Ved  Indgangsporten  mødte  Stamhusbesidderen,  Grev  Moltke-Hvitfeldt,  for 
personlig  at  byde  Architekterne  Velkommen,  og  man  begav  sig  paa  Vandring 
gennem  den  omtrent  90  Tdr.  Land  store,  prægtige  Park,  der  er  noget  i  sit  Slags 
enestaaende  her  i  Landet.  De  store  Lindealleer  er  fra  1780,  og  Havearchitek- 
turen  er  anlagt  af  den  samme  Architekt,  der  har  bygget  det  nuværende  Slot, 
Zuhn,  Elev  af  Jardin,  der  som  bekendt  baade  af  Navn  og  af  Gavn  var  Have- 
architekt.  Den  indeholder  for  øvrigt  mange  sjældne  Træer,  store  Driverier, 
Anlæg  baade  i  fransk  og  engelsk  Stil,  Damme,  Fontæner,  Statuer  af  græske 
Guder  og  Gudinder,  Bronceafstøbninger  af  Venus  fra  Milo  og  den  belvederiske 
Torso  o.  s.  v.  Ved  en  splendid  Dejeuner-dinatoire  var  alle  Mødets  Deltagere 
derefter  Grevens  Gæster;  ved  Bordet,  hvor  han  præsiderede,  udtalte  han  sin 
Glæde  over  at  se  Architekter  hos  sig,  hvorefter  Axel  Berg  takkede  paa  samtlige 
Finskes,  Svenskes  og  Danskes  Vegne. 

Nu  lakkede  det  andet  nordiske  Architektmøde  stærkt  mod  Enden.  Endnu 
var  der  dog  forbeholdt  det  en  Slutningsfest  af  megen  Stemningsfuldhed.  Det 
var  Sexaen,  som  ventede  i  Tivoli.  Og  medens  hele  den  to  Dages  Rejse  havde 
været  forbeholdt  Herrer  alene  og  Komiteen  var  gaaet  saa  rigoristisk  til  Værks, 
at  den  havde  nægtet  Adgang  —  man  maa  formode  med  et  dybt  Suk  —  til  to 
kvindelige,  finske  Architekter,  der  havde  ønsket  at  deltage,  fik  nu  Architektmødet 
fornyet  Livskraft  ved  den  forskønnende  Tilstedeværelse  af  svenske  og  danske 
Damer.  Talerne  strømmede  frem.  Prof.  Ci.ason  og  Hugu  Lindberg,  begge 
saa  sympathetiske  og  typiske  Repræsentanter  for  deres  Nationer,  Prof.  Hans  J. 
Holm,  Axel  Berg,  Wåhi.in,  Levy,  Thurdin  og  mange  flere,  alle  maatte  frem. 
Fraværende  Venner  som  Gripenberg  fra  Finland,  Prof.  Wrangel  fra  Lund, 
Nyrop  fra  Danmark  og  alle  Nordmandene  mindedes.  Hugu  Lindberg,  der  havde 
vundet  Alles  Hjerter  ved  sin  mandige  og  faste  Optræden,  ved  sin  klangfulde 
Røst,  sine  vægtige  og  smukke  Tanker,  der  fremførtes  i  en  virkeligt  veltalende 
og  afrundet  Form,  udtalte  Haabet  og  Ønsket  om,  at  næste  nordiske  Architektmøde 
maatte  holdes  i  Helsingfors,  saafremt  ikke  Nordmændene  maaske  mente  at  have 
Forretten  - —  en  Tanke,  der  modtoges  med  stormende  Tilslutning. 

Mødet  hævedes  officielt;  men  endnu  længe  forblev  en  trofast  Skare  samlet 
der,  hvor  alle  danske  Kongresser  sluttes:  om  Bodega  Tønderne  foran  Bazarbyg- 
ningen.  Langt  ud  paa  Natten  lød  munter  Skæmt,  Taler  og  Sang  —  og  det 
var  helt  ud  paa  Morgenstunden,  da  de  sidste  danske  Hurraer  kom  drattende  ud 
af  Tivolis  Port. 

Atter  har  det  vist  sig,  hvor  vellykket  et  saadant  Møde  mellem  nordiske 
Nationers  Standsfæller  kan  være,  og  hvor  godt  de  kunne  sammen  i  Gammen  og 
Alvor.  De  danske  Architekter  bringe  Finner  og  Svenske  en  hjertelig  Tak  for 
Samværet  og  sende  en  venlig  Hilsen  til  Nordmændene,  hvem  det  denne  Gang 
ikke  forundtes  at  være  med,  med  det  Haab  at  Alle  igen  kunne  mødes  om  to  Aar. 


Clichéen  til  Billedet  af  St.  Nicolai  Kirke,  set  udvendigt,  er  velvilligt  udkant  til  »Ar- 
chitekten«  fra  Traps  Beskrivelse  af  Danmark,  II  Udgave. 

Clichéerne  til  Billederne  af  de  fire  Interiører  af  St.  Nicolai  Kirke  er  velvilligst  ud- 
laante  til  » Architekten«  af  Svendborg  Byraad,  der  havde  vist  Architektmødets  Deltagere 
den  Opmærksomhed  i  Kirken  at  uddele  til  dem  et  lille  Mindeblad,  hvor  disse  vare 
gengivne. 


GLORUP. 

ET  REJSEMINDE. 


iddelalderens  Herresæder  vare  som  Regel  ikke  omfattende  Anlæg,  hverken 


-LVJL  i  Bygningsværker  eller  i  Jordbrug;  det  var  først  i  Renaissancetiden  efter 
Kirkens  Reformation,  at  Adelen  ret  begyndte  at  samle  Jordegodskomplexer ;  det 
over  hele  Landet  spredte  Jordegods,  der  ved  Arv,  Giftermaal  etc.  var  tilfaldet 
Slægten,  blev  nu  ved  Mageskifte  med  Standsfæller  eller  Kronen  samlet  tæt  op 
til  Familiesædet,  medens  man  skilte  sig  ved  de  fjernt  —  maaske  i  andre 
Landsdele  —  liggende,  spredte  Bøndergaarde.  Nu  kunde  da  ogsaa  Fæstebønderne, 

foruden  deres  egen  Avling,  ved  Hovarbejde  besørge  Hovedgaardsavlen;  under 
Datidens  extensive  Jorddrift,  hvor  de  havde  nok  af  ledige  Arbejdsdage,  kunde 
det  gjøres  uden  Besvær  for  dem,  og  gennem  Hovarbejdet  kunde  Bønderne  svare 
en  Del  af  det  Vederlag,  de  maatte  yde  for  Brugen  af  den  dem  overladte  Jord. 
Saa  kunde  man  ogsaa  udvide  Hovedgaardens  Jordbrug,  inddrage  ledige  Gaarde, 
udyrkede  Overdrev  eller  afdrevne  Skovpartier  under  Hovedgaardsjorden,  saa  ud¬ 
videdes  Avlsgaardens  Bygninger  efter  den  større  Bedrift,  og  som  Afslutning  kom¬ 
mer  en  ny,  stor  Hovedbygning,  fra  først  af  mere  alvorlig  og  fæstningsagtig, 
senere,  da  Forsvarshensynene  træde  i  Baggrunden,  mere  anlagt  paa  Livsnydelse, 
med  større  Vinduer,  pyntelie  Spir,  Haver,  Fiskedamme,  Ridebaner  etc. 

Saaledes  voxede  efter  Reformationen  de  store  Adelsgaarde  frem  fra  langt 


GLORUP  HOVEDBYGNING. 

ringere  Spirer;  det  var  Sædegaardene,  de  Steder,  hvor  en  Gren  af  Landets  Blomst, 
Adelen,  havde  Sæde,  i  Retning  af  Omfang  og  Bygninger  staaende  langt  over 
Bondegaarden,  ja  selv  Jordtilliggendet  var  ved  sin  Tiendefrihed  af  en  finere 
Kvalitet  end  den  simple  Bondejord. 

Over  en  saadan  gammel  Gaard,  hvis  Navn  gaar  langt  tilbage  i  Tiden  samt 
er  knyttet  til  Landets  berømteste  Ætter  og  Navnene  paa  dets  bedste  Mænd, 
hviler  der  en  særlig  Duft;  det  er  noget  andet  end  de  Parvenu-Herregaarde,  der 
ved  Krongodsslagteriet  i  det  18de  Aarhundrede  oprettedes  af  nedlagte  Bondebyers 
Jord  og  solgtes  til  velhavende  Borgermænd  eller  til  »Herregaardsslagtere«,  der 
indvandt  Kjøbesummen  og  mere  til  ved  Bortsalg  af  Bøndergods,  Forhugning  af 
Skovene  til  Upligt,  og  tilsidst  Udparcellering  af  Hovedgaardsjorden,  —  ogsaa  noget 
andet  end  de  Avlsgaarde,  som  vor  Tids  Godsejere  have  oprettet  af  den  tiende¬ 
pligtige  Bondejord,  hvorover  de  fik  Dispositionsret,  naar  Resten  af  Fæstegodset 
solgtes  til  Selveje  eller  fuldstændigt  Arvefæste. 

En  saadan  historisk  Gaard  er  Sædegaarden  Glorup  i  Svindinge  Sogn,  Gudme 
Herred,  Svendborg  Amt,  Residensen  for  Besidderne  af  Stamhuset  Moltkenborg. 
Den  nævnes  allerede  1390,  og  1481  finder  man  som  dens  Ejer  Axel  Walken- 
dorff,  i  hvis  Slægt  den  forbliver  i  henved  200  Aar,  indtil  Henning  Walken- 
dorffs  Enke  under  Landets  almindelige  Forarmelse  efter  Svenskekrigen  maatte 
gjøre  Opbud  1661  og  Gaarden  udlægges  til  en  af  Kreditorerne. 

Ættens  berømteste  Mand  var  vel  Christopher  Walkendorff  (*f*  1601), 
Rigens  Hofmester  og  en  af  de  styrende  Regeringsraader  i  Christian  IV’s  Mindre- 
aarighed.  Han  flyttede  Glorup  fra  dets  'gamle  mere  østlige  Plads  hen  paa  det 
nuværende  Sted,  og  foruden  Avlsgaarden,  af  hvis  Bygninger  adskillige  bevaredes 
til  1870erne,  opførte  han  en  ny,  af  Vandgrave  omgivet  Hovedbygning,  der  efter 
de  foreliggende,  sparsomme  Efterretninger  bestod  af  fire  toetages  Fløje  med 
Hjørn  etaarne. 

Glorup  gled,  som  sagt,  ud  af  Walkendorffernes  Hænder  over  til  Henning 
Pogwisch,  siden  til  Slægten  Ahlefeldt  og  derfra  til  Familien  Plessen,  af  hvil¬ 
ken  Gehejmeraad  Christian  Ludvig  Plessen  (Ejer  1723  —  52)  lod  den  forfaldne 
Hovedbygning  reparere.  Ved  denne  Lejlighed  forsvandt  Hjørnetaarnene  og  vel 
ogsaa  det  øvre  Stokværk;  men  han  blev  ikke  færdig  med  Arbejdet,  og  efter  hans 
Død  fortsattes  det  ikke  af  det  næste  Tiaars  vexlende  Ejere. 

Først  da  Glorup  1762  kjøbtes  af  Lensgreve  Adam  Gottlob  Moltke  til 
Bregentved,  kom  det  til  en  Mand,  der  havde  Lyst  og  Evne  til  at  bygge  et 
smukt  Herresæde  i  standsmæssige  Omgivelser,  ogsaa  Forstaaelsen  af,  at  dette 
Arbejde  maatte  lægges  i  Hænderne  paa  Kunstnere,  ikke  paa  Haandværkere  og 
Gartnere. 

Moltke  var  Kongens  Yndling,  der  —  dels  ved  kongelige  Naadegaver,  —  dels 
og  særlig  ved  klog  Økonomi  og  Held  samlede  sig  store  Jordegodser  og  betydelig 
Formue.  Men  det  var  ogsaa  en  Mand,  der  havde  Interesse  for  Videnskab  og 
Kunst  samt  Forstaaelse  af,  at  Adel  forpligter  til  at  ofre  noget  paa  deres  Fremme. 
Han  havde  Interesse  for  Naturvidenskaberne,  og  i  sit  prægtige  Palais  paa  Amalien¬ 
borg  (nu  Christian  VII’s  Palais)  samlede  han  i  den  med  Platfondmalerier  af 
Carl  von  Mandcrns  Haand  smykkede  Pavillon  mod  Frederiksgade  sjeldne  »Cabi- 
netter«  af  mineralogisk  og  zoologisk  Indhold,  Samlinger,  der  senere  af  hans  Efter¬ 
kommere  skænkedes  Staten,  ledsagede  af  betydelige  Legater;  i  Pavillonen  mod 
Amaliegade  fandt  man  et  betydeligt  Bibliothek  og  i  Hovedbygningen  en  kostbar 
Malerisamling,  der  nu  findes  i  en  Tilbygning  til  det  Moltkeske  Palais  i  Dron¬ 
ningens  Tværgade  og  regnes  for  en  Perle  blandt  de  danske  Kunstsamlinger. 
Sin  Interesse  for  de  skjønne  Kunster  viste  han  ogsaa  ved  at  fremme  den  ældre 
Kunstskoles  Omdannelse  til  et  Akademi  for  de  skjønne  Kunster,  der  fik  Plads 
paa  et  kongeligt  Slot,  Cbarlottenborg,  og  hvis  første  Præces  han  blev,  ligesom 
han  i  sin  Egenskab  som  Direktør  i  Asiatisk  Kompagni  foranledigede,  at  dette  til 
Ære  for  Frederik  V  bekostede  Udførelsen  af  Saly’s  skjønne  Rytterstatue,  der  op¬ 
stilledes  paa  Amalienborg  Plads. 

Det  er  vel  nærmest  ham,  der  bevirkede  Anlæget  af  Amalienborgkvarteret, 
Frederiksstaden,  hvor  Eigtved  opførte  det  førnævnte  prægtige  Palais,  i  hvis  Have 
Jardin  senere  byggede  en  Voliere  af  Bornholmsk  Sandsten,  og  rundt  om  paa 
hans  Ejendomme  træffe  vi  Beviser  paa  hans  Sands  for  Bygnings-  og  Havekunst. 

Marienlyst  ved  Helsingør,  som  han  havde  erhvervet,  fik  under  Jardins  Ledelse 
en  ny  Form  ved  Nyanlæg  af  Haven  samt  Udvidelse  og  Omdannelse  af  Frederik 
IFs  Renaissance- Hus;  Bregentved  Have  forskjønnedes  ved  Anlæg,  Statuer  og 
Monumenter;  i  den  til  Godset  hørende  Karise  Kirke  opførtes  et  Gravkapel  for 
den  højgrevelige  Familie  (vistnok  begyndt  af  Hofbygmester  Fortling  og  fuldført 
af  dennes  Svigersøn  C.  F.  HarsdorfF);  den  lille  kjønne  Hovedgaard  Thureby- 
holm  byggedes,  og  nu  kommer  ogsaa  Glorup  til,  hvis  Fuldførelse  og  Forskjøn- 
nelse  tager  hans  Interesse  fangen. 

Den  firfløjede  Hovedbygning,  hvoraf  vel  alt  det  øvre  Stokværk  var  nedtaget 
og  afløst  af  en  Mansardetage,  omdannes  og  fuldføres  nu;  det  bliver  en  paa  høj 
Kjælder  hvilende  enetages  Gaard  med  Mansardtag  af  glasserede  Sten  og  hvid¬ 
kalkede  Facader;  Graven  foran  Østfløjen  fyldtes,  og  Pladsen  foran  udlagdes  som 
en  stor  Ridebane  og  Tilkjørsel;  Fløjens  Endepartier  indfattedes  med  Lisener  og 
forsynedes  med  trekantede  Frontoner,  medens  Midtpartiet  med  Porten  indfattedes 
af  koblede  Lisener,  der  bare  en  Attika,  foroven  smykket  med  Vaser,  Vaaben- 
skjolde,  Guirlander  og  desl.  Paa  Tagryggen  anbragtes  et  Klokkespir,  bestaaende 
af  en  firkantet  Underbygning  med  Urskive  og  derover  en  kuppeldækket  Søjlehal. 
Paa  Vestfløjens  Gaardfacade  anlagdes  en  stor  Stentrappe,  og  alle  Rummene  ud¬ 
smykkedes  med  Stuklofter,  Tapeter  og  Paneler;  —  rigt  Møblement  og  mange 
Kunstværker  samledes  i  Gemakerne. 

Og  saa  anlagdes  paa  Sydsiden  af  den  1765  fuldendte  Gaard  en  prægtig 
Have  med  et  stort  Vandbassin  og  Springvand  oppe  ved  Huset  og  Syd  derfor  et. 
Anlæg  i  Datidens  franske  Stil,  en  Have,  der  fik  sin  skjønneste  Indfatning,  da 
der  c.  1780  anlagdes  prægtige  Lindealler  langs  Siderne;  den  vestlige  Allé  fort¬ 
sattes  nord  for  Gaarden  og  lukkedes  i  Enderne  af  Indkjørselsporte  med  Sten¬ 
piller,  Vaser  og  Smedejernsporte.  Endelig  anbragtes  der  i  Haven  Statuer,  Vaser, 
sjældne  Træer,  en  Labyrint,  en  prægtig,  senere  nedtaget  Pavillon  med  en  Mar¬ 
morstatue  af  Andromeda,  der  nu  findes  opstillet  i  en  Efterligning  af  den  gamle 
Pavillon,  samt  endelig  efter  Tidens  Skik  ogsaa  en  Hytte,  i  hvilken  en  ærværdig 
Eremit  med  langt  Skæg  og  Bog  i  Haanden  rejste  sig  fra  sit  Leje  og  bukkede, 
naar  man  traadte  paa  Dørtærskelen.  Senere  opstilledes  der  ogsaa  i  Haven  et 
Monument  til  Minde  om  Mokkernes  Familiesammenkomst  paa  Glorup  1778. 

Den  Kunstner,  som  af  A.  G.  Mokke  benyttedes  ved  Arbejdet,  var  Archi- 
tekten  Christian  Joseph  Zuber  (f.  1736,  d.  16. — 9. — 1802),  en  Søn  af  Hof¬ 
tømmermester  Frantz  Joseph  Zuber,  der  tillige  var  Maskinmester  ved  Hoftheatret 
og  nærmest  er  bekjendt  ved  det  kunstige  Maskineri,  han  konstruerede,  da  Fre¬ 
derik  V’s  statue  eqvestre  skulde  bringes  fra  Gjethuset  til  Frederikspladsen.  Sønnen 
gik  først  i  Latinskole,  og  efter  en  videre  Uddannelse  i  Geometri,  Landmaaling 
°g  Bygningskunst  studerede  han  videre,  oprindelig  ved  Ingeniørakademiet  i  Wien, 
senere  her  paa  Charlottenborg,  hvor  han  vandt  alle  Medaillerne  og  tillige  fik  praktisk 
Uddannelse  som  Tegner  og  Konduktør  hos  Jardin,  navnlig  ved  Marienlyst  og 
Haveanlægene  om  Fredensborg  og  Frydenlunds  Slotte.  Endelig  byggede  han 
selvstændigt  Glorup*),  hvor  vel  ogsaa  Haveanlæget  skyldes  ham;  thi  dengang 


*)  1781  siger  han  om  Moltke:  »vor  welchem  ich  Glorup  in  Fuhn  aufgebauet,  und 
der  Zeit  sowohl  als  jetzt  noch  verschiedene  Verrichtungen  gehabt  håbe. 

hørte  jo  de  regelmæssige,  efter  geometriske  Linier  afstukne  Haveanlæg  til  Byg¬ 
ningskunstnerens  Arbejde,  —  det  var  jo  ikke  Parkanlæg,  hvor  botaniske  Kundskaber 
og  landskabsmalerisk  Blik  spille  Hovedrollen  — ,  og  som  Jardins  Medarbejder  ved 
de  nævnte  store  Haveanlæg  havde  han  jo  fornøden  Erfaring.  1766  blev  han 
kgl.  Bygningsinspektør  og  gjorde  nu  paa  kongelig  Bekostning  i  6  Aar  Studierejser  i 
Frankrig  og  Italien;  men  da  han  kom  hjem,  var  hans  Beskytter,  Mokke,  fjernet  fra 
sine  Embeder  og  hans  Lærer,  Jardin,  afskediget;  der  var  ingen  Hofbygmesterstilling 
eller  andre  overordnede  Embeder  i  Bygningsfaget  ledige,  saa  han  maatte  nøjes  med 
at  lede  Reparationen  af  Aarhus  Domkirke  og  forresten  slaa  sig  igennem  ved  Privat¬ 
arbejde.  For  Baron  Gyldencrone  opførte  han  saaledes  den  smukke  Herregaard 
Moesgaard  ved  Aarhus  og  c.  1777  for  den  nobiliterede  Handelsmand,  Baron  Iselin, 
det  pompøse  Ladegaardsanlæg  paa  Rosenfeldt  ved  Vordingborg  (Hovedbygningen 
kom  ej  til  Opførelse)  og  han  anlagde  vel  ogsaa  den  derværende  lille  franske  Have. 

Først  1781  bliver  han  efter  haarde  Kampe  Hofbygmester,  vist  nærmest 
modarbejdet  af  Harsdorff,  der  støttede  Architekten  Hans  Næss  og  sine  Elever 
Meyn  og  Magens;  og  nu  faar  han  da  ogsaa  et  større  offentligt  Arbejde,  Op¬ 
førelsen  af  Bibliotheksfføjen  mellem  den  søndre  lille  Løngang  paa  Christiansborg 
og  Tøjhuset,  et  Værk,  hvor  han  skaber  den  danske,  saakaldte  »forgyldte«  Biblio- 
thekssal  —  ogsaa  urettelig  kaldet  den  Harsdorffske  —  men  andre  større  Opgaver 
faldt  ej  i  hans  Lod. 

Han  har  vel  i  den  forløbne  Tid  maattet  fægte  sig  igjennem,  og  Hoibygmester- 
gagen  var  ikke  saa  stor,  at  der  foruden  til  tarveligt  Underhold  kunde  blive  noget 
tilovers  til  Dækning  af  gammel  Gjæld;  hans  Hustru  blev  syg,  og  et  Barn,  der 
fik  Smaakopper,  mistede  derved  Synet.  Alt  dette  angreb  ham  saa  stærkt,  at  han 
mistede  sin  Arbejdskraft,  Sagerne  dyngedes  op  paa  hans  Bord  og  med  dem 
Erindringsskrivelserne;  intet  blev  færdigt,  og  tilsidst,  —  i  1789,  —  maatte  han  afske¬ 
diges  med  en  Pension  paa  300  Rdr.  C.  Sine  sidste  Leveaar  har  han  vistnok 
tilbragt  i  Fredericia,  hvor  Hustruen  døde  1800,  hans  Navn  og  Gjerning  blev 
glemt,  ja  Dansk  Kunstnerleksikon  kjender  ej  engang  hans  Dødsaar. 

Men  hans  Værker  have  faaet  Lov  at  staa,  saaledes  Glorup,  af  hvis  Have 
der  Landet  over  gik  stort  Ry,  og  hvis  Gaard  og  Gods  kom  til  at  danne  Hoved¬ 
delen  af  det  Stamhus,  Moltkenborg,  som  A.  G.  Mokkes  Enke,  Sophie  Hedevig 
Råben,  1793  oprettede  for  sin  ældste  Søn,  der  1843  knyttede  Navnet  Hvitfeldt 
til  sit  Fædrenenavn.  I  Tidens  Løb  gik  vel  noget  af  Havens  Glans  bort,  og 
Skræpperne  —  egentlig  nok  Hestehov  eller  Pestilensurt  —  voxede  frem  i  det 
c.  30  Tdr.  Land  store  Anlæg,  hvor  de  gav  Ly  for  de  af  H.  C.  Andersen, 
Glorups  stadige  Gæst,  forevigede  hvide  Snegle,  den  lykkelige  Familie,  hvis  Livs- 
maal  var  at  komme  op  paa  Herregaarden,  blive  kogte,  saa  de  blev  sorte,  og  saa 
lagte  paa  et  Sølvfad. 

Der  kom  dog  en  ny  Tid  for  Haven  og  Parken,  der  i  1862 — 75  omlagdes 
og  udvidedes  af  Landskabsgartnerne  Flindt  og  Eltzholtz,  saaledes  at  den  kom 
til  at  omfatte  ca.  90  Tdr.  Land,  hvoraf  Vandbassinet  optager  ca.  2  Tdr.  Land, 
det  franske  Anlæg  ca.  2^2  Td.  Land,  medens  Resten  er  et  Anlæg  i  engelsk  Stil. 
Her  findes  mange  sjeldne  Træer,  og  over  en  27  Fod  dyb  Kløft  er  der  spændt 
en  143  Fod  lang  Hængebro,  som  dog  er  noget  umotiveret,  idet  der,  —  i  hvert 
Fald  om  Sommeren,  —  kun  er  lidet  Vand  i  den  gjennem  Kløften  løbende  Bæk. 

Gaarden  selv  har  vel  ogsaa  undergaaet  Forandringer  i  Tidernes  Løb,  Gra¬ 
vene  ere  fyldte,  Ændringer  foretagne  i  det  Indre,  et  Kapel  i  middelalderlig  fransk 
Stil  bygget  udfor  Nordsiden,  Avlsgaarden  og  Staldene  flyttede  længere  bort,  men 
der  er  endnu  i  Hus  og  Have  saameget  at  glæde  sig  over  af  gammel  Bygnings¬ 
kunst,  gammel  og  ny  Havekunst,  af  dejlig  Natur,  frodige  Marker  og  Skove,  og 
fra  Enden  af  Haven  seer  man  over  til  Stamhusets  anden  Hovedgaard,  den  gamle, 
halvt  middelalderlige  og  fæstningsagtige  Rygaard.  Den  og  Glorup  ligger  hinanden 
saa  nær,  i  Alder  skilles  de  over  200  Aar,  og  i  Anlæg  synes  Forskjellen  langt 
større;  det  er  to  helt  forskjellige  Kulturperioder,  der  her  ligge  Side  om  Side. 


Fr.  Schiøtt. 


DEN  NORDISKE  TEKNISKE  OG  HYGIEJNISKE  KONGRES  1903. 


ongressen  aabnedes  Onsdag  den  24.  Juni  Kl.  9  om  Morgenen  ved  et  Møde 


TV  i  Tivolis  nye  Koncertsal,  der  i  denne  Anledning  var  bleven  festligt  deko¬ 
reret.  Mødets  Indledning  overværedes  af  Deres  kongelige  Højheder  Kronprinsen, 
Kronprinsessen  og  Prinsesse  Thyra.  Overpræsident  Oedenburg  holdt  Aabnings- 
talen,  i  hvilken  han  fremhævede,  at  i  de  seks  Aar,  som  var  forløbne,  siden  der 
i  Stockholm  var  afholdt  Kongresser  om  de  to  samme,  paa  flere  Maader  beslæg¬ 
tede  Emner,  som  skulde  beskæftige  denne  Kongres,  var  der  paa  begge  Omraader 
sket  Fremskridt  og  udrettet  Gerninger,  der  vel  kunde  begrunde  Sammenkaldelsen 
af  en  ny  Kongres,  der  tillige  kunde  bidrage  til  at  fremkalde  og  bestyrke  det 
personlige  og  meget  betydningsfulde  nærmere  Bekendtskab  mellem  de  nordiske 
Rigers  Mænd,  som  virker  i  denne  Gerning.  Paa  Finlands  Vegne  takkede  Pro¬ 
fessor  Palmberg  for  Indbydelsen  til  Kongressen ;  paa  de  norske  Delegeredes  Vegne 
talte  dernæst  Marineinspektør  Sparre  og  paa  de  svenskes  Professor  Hoffstedt. 

Generaldirektør  Ambt  holdt  derpaa  et  Foredrag  om  tekniske  Fremskridt  i 
Kjøbenhavn  og  omtalte  heri  først  den  mekaniske  og  dernæst  den  kemiske  Indu¬ 
stri.  Han  dvælede  ved  Bygningsteknikens  Fremskridt,  omtalte  Havnen  med  de 
vigtigste  af  dens  Nyanlæg,  Sporvejsdriftens  Udvikling,  Gasværkerne,  Elektricitets- 
og  Vandværkerne  samt  den  store  Kloakplan. 

Stadslæge,  Etatsraad  Hoff  gav  herefter  en  Oversigt  over  de  hygiejniske 
Fremskridt  i  Kjøbenhavn.  Taleren  henviste  heri  til,  at  der  var  oprettet  et  hy¬ 
giejnisk  Laboratorium  ved  Universitetet,  Aabningen  af  Statens  Seruminstitut  og 
Finsens  Lysinstitut.  Hvad  Bekæmpelsen  af  Tuberkulosen  angik,  var  der  ogsaa 
sket  store  Fremskridt;  der  var  oprettet  et  Sanatorium  af  Kjøbenhavns  Kommune 
i  Boserup  Skov  og  ved  privat  Initiativ  et  ved  Vejlefjord,  Nationalforeningen  til 
Tuberkulosens  Bekæmpelse  var  dannet,  og  ved  Silkeborg  var  et  Folkesanatorium 
under  Opførelse.  Stadslægen  gav  derpaa  en  Oversigt  over  Byens  Hospitalsvæsen ; 
vi  har  ialt  4100  Hospitalssenge,  hvoraf  Kommunen  ejede  ca.  3000,  eller  ca.  1 
Seng  for  hver  100  Mennesker.  Efter  at  have  omtalt  Dødelighedsprocentens  Af¬ 
tagen  og  Grundene  dertil,  sluttede  han  med  at  udtale  Haabet  om,  at  Deltagerne 
ved  Besøgene  vilde  faa  det  Indtryk,  at  Kjøbenhavn  havde  fulgt  med  paa  Hygi¬ 
ejnens  Omraade. 

Endelig  holdt  Sundhedsinspektør  H.  Berner  et  Foredrag  om  medicinsk  Sta¬ 
tistik  fra  Kristiania. 

Kl.  1 2  samledes  Deltagerne  til  en  Fællesfrokost  i  Restauranten  i  Tivolis 
Koncertsal,  hvorefter  Besøget  paa  Carlsberg-Bryggeriet  gik  for  sig  under  Ledelse 
af  Brygger  Jacobsen  selv,  der  med  stor  Beredvillighed  fungerede  som  en  utrætte¬ 
lig  og  fortræffelig  Cicerone. 

Om  Aftenen  var  alle  Kongressens  Deltagere  Gæster  paa  Raadhuset  efter 
Indbydelse  fra  Kjøbenhavns  Overpræsident,  Borgmestre  og  Raad. 

Torsdag  den  2j.  Juni  afholdt  Kongressens  forskellige  Sektioner  Møder  med 
Foredrag  i  Forsikringsselskabet  »Danmark« s  nyopførte,  endnu  ikke  færdige  Byg¬ 
ning,  som  med  stor  Imødekommenhed  var  stillet  til  Disposition  i  de  Dage,  Kon¬ 
gressen  stod  paa. 

Blandt  de  mange  Emner,  som  her  blev  behandlede,  skal  vi  kun  fremføre 
de  enkelte,  som  har  særlig  Interesse  for  Læserne  af  nærværende  Tidsskrift. 

Professor,  Kredslæge  H.  A.  Nielsen  talte  saaledes  om  Byhygiejnen  og  om¬ 
talte  Luftstøvets  og  de  luftformige  Forurensningers  sanitære  Betydning;  særligt 
fremhævedes  Gadestøvets  konstante  Indhold  af  Betændelsesbakterier  som  Aarsac 
til,  at  Smitsoterne  viser  større  Dødelighed  i  de  store  Byer  end  paa  Landet.  Der 
kræves  derfor  yderligere  Foranstaltninger  til  Luftens  Renholdelse,  og  i  den  Ret¬ 
ning  fremhævedes,  at  der  bl.  a.  maa  tages  Forholdsregler,  som  skaffer  mere 
Lys  og  Luft  til  Byerne  gennem  forud  lagte  Bebyggelsesplaner,  der  muliggør 
rigelig  direkte  Sollys  og  Luft  til  enhver  Krog,  saa  at  de  naturligt  rensende  Kræf¬ 
ter  kan  faa  saa  udstrakt  Indvirkning  som  mulig. 

Ingeniør  Meyer  talte  dernæst  om  Gaderensning. 

Gaderensning  faldt  i  3  Afsnit,  Samlingen  af  Affaldet,  Bortskaffelsen  fra  Ste¬ 
det  og  Ødelæggelsen.  Den  aarlige  Mængde  af  Gadeaffald  her  i  Kjøbenhavn 
kunde  dække  Arealet  i  en  Højde  af  ca.  3  Centimeter;  for  hvert  Menneske  ud¬ 
gjorde  det  250  Kilogram. 

Samlingen  af  Affaldet  krævede  en  stor  Arbejdsstyrke,  da  den  væsentlig 
maatte  foregaa  ved  Haandkraft.  Den  Ordning,  som  fandtes  her  i  Kjøbenhavn, 
at  Grundejerne  besørgede  Fejningen,  kunde  virke  tilfredsstillende  under  et  godt 
Tilsyn.  Lyskassernes  Rensning  var  meget  vigtig.  De  burde  jævnlig  baade  ud¬ 
fejes  og  udskylles. 

Taleren  omtalte  dernæst  de  makadamiserede  Kørebaner,  der  gav  alt  for 
meget  Støv  og  ikke  burde  taales  i  Byer.  Det  samme  gjaldt  de  grusbelagte  Stier, 
som  ogsaa  støvede  stærkt.  Gennem  en  rationel  Gadebefæstelse  kunde  man  i 
høj  Grad  lette  Gaderensningen.  Hovedgaderne  burde  fejes  et  Par  Gange  daglig. 
Hvad  Bortkørselen  af  Affaldet  angik,  da  burde  denne  vistnok  helst  besørges  af 
Kommunen,  da  den  derved  udførtes  mest  rationelt.  Vistnok  var  Lossepladsernes 
skadelige  Virkning  bleven  noget  overdreven  af  Hygiejnikerne,  i  hvert  Fald  i 
visse  Retninger.  Naar  Ophobningerne  havde  ligget  hen  i  nogen  Tid,  kunde  de 
uden  Fare  benyttes  til  Bebyggelse,  Parkanlæg  o.  s.  v. 

Efter  Forsamlingens  Ønske  udtalte  Foredragsholderen  sig  om  Gadevanding , 
og  han  mente,  at  Gadevanding  ikke  var  af  saa  overdreven  stor  Betydning.  Man 
havde  hertil  brugt  Havvand,  navnlig  i  England.  Men  Saltvand  var  i  flere  Ret¬ 
ninger  uheldigt.  Det  efterlod  bl.  a.  et  slimet  Lag  paa  Gaden.  Vandingen  med 
Olie  stammede  fra  Amerika.  I  Kalifornien  vandedes  de  sandede  Veje  med  den 
derværende  Petroleum,  der  indeholdt  megen  Asfalt.  I  Virkeligheden  lavede  man 

der  ved.  Olievanding  virkelige  Asfaltveje.  Forudsætningen  for  at  kunne  bruge 
Olievanding  var  at  have  asfaltholdig  Raaolie  til  sin  Raadighed.  Den  kunde  kun 
anvendes  paa  nyistandsatte  Veje,  jævnt  dækkede  med  et  Sandlag-;  anvendt  paa 
Ler  viste  der  sig  et  klæbrigt  Affald.  Man  burde  ikke  nære  for  store  Forvent¬ 
ninger  til  denne  Methode. 

Professor  A.  Oppermann  fik  dernæst  Ordet  for  i  sit  Foredrag  at  skildre  den 
Betydning,  Parkanlæg  og  Beplantninger  havde  for  en  Bys  hele  Hygiejne. 

Alle  Dele  af  Befolkningen  paavirkedes  gunstigt  gennem  smukke  og  store 
Parkanlæg.  Taleren  advarede  mod  at  anlægge  Parkerne  paa  sumpede  Steder. 
De  burde  ligge  højt  og  frit.  De  skulde  i  Anlæget  gøres  saa  store  som  muligt. 
Senere  var  det  næsten  umuligt  at  udvide  dem.  Ved  Parkanlæget  burde  man 
sørge  for,  at  de  aabne  græsklædte  Flader  blev  Hovedsagen,  Træerne  Indramningen. 
Enhver  By,  der  tror  paa  sin  Fremtid,  bør  anlægge  Parker,  helst  saaledes,  at  der 
for  hver  tusinde  Indbyggere  bliver  i  Td.  Land  Park.  Taleren  gjorde  opmærksom 
paa,  at  man  var  alt  for  ængstelig  for  at  plante  paa  dertil  egnede  Arealer  i 
Byernes  Nærhed. 

Taleren  omtalte  de  forskellige  Arter  af  Byplantninger,  Boulevarder,  Alléer, 
Beplantningerne  paa  Villaveje,  enkelte  Træer  plantede  i  Gaderne  osv.  Her  i 
Kjøbenhavn  var  det  at  haabe,  at  man  maatte  faa  store,  frie  Parker  ude  paa 
Kommunens  Arealer  i  Byens  Udkant. 

Taleren  sluttede  med  at  paavise,  at  Parkanlæg  tillige  var  til  økonomisk  For¬ 
del  for  en  By,  og  at  Kommunen  ogsaa  havde  denne  Interesse  i  at  fremme  dem. 

Architekt  Andr.  Bugge  omtalte  Ronvik  Sindssygeasyl,  som  er  en  Statsanstalt 
for  230  Syge,  beliggende  i  Tromsø  Stift  ved  Bodø.  Bygningerne  dannede  en 
sluttet  Firkant  med  Korridorsystem  og  dækkede  Forbindelsesgange,  en  Grund¬ 
form,  som  har  vist  sig  heldig  under  de  norske  Vejrforhold.  Asylet  blev  paa¬ 
begyndt  1895  og  var  færdigt  1902;  Bekostningen  var  1.700.000  Kr.  Anlægets 
Architekt  var  L.  Sohlberg  fra  Trondhjem. 

Architekt  Hjorth  holdt  Foredrag  om  de  for  Husbygningen  tjenlige  norske  Sten¬ 
arter  og  betonede  heri,  at  Træet  egentlig  var  det  norske  nationale  Byggemateriale, 
og  at  Anvendelse  af  Natursten  og  national  Architekturudvikling  i  dette  Materiale 
derfor  lod  meget  tilbage  at  ønske.  Han  betegnede  de  norske  Granit-  og  Syenit- 
forekomster  som  Hovedmaterialier  blandt  Natursten,  der  paa  Grund  af  forholdsvis 
ringe  Pris  og  gode  Egenskaber  antageligt  vilde  faa  stor  Anvendelse  som  Bygge¬ 
materiale.  Foredraget  ledsagedes  af  Lysbilleder,  forestillende  større  Bygnings¬ 
værker  i  Naturmateriale. 

Architekt  Enblom  gav  nogle  Meddelelser  om  Opmaaling  af  Bygninger  ad 
fotografisk  Vej.  Det  var  meget  let  og  kunde  tildels  ogsaa  udføres  af  Ikke-Archi- 
tekter.  Den  simpleste  Form  var  at  fotografere  en  Facade  eller  lgn.  parallelt  med 
hotografipladen.  Man  kunde  ogsaa  ved  at  tage  Fotografier  af  samme  Genstand 
fra  flere  givne  Punkter  ved  en  simpel  Konstruktion  bestemme  hvert  Punkts  Højde 
over  Horisontalplanen. 

Prof.  Nystrom  meddelte,  at  Tekniska  Foreningen  i  Finland  i  Aaret  1897 
havde  foranstaltet  en  Række  Forsøg  for  at  udfinde,  hvilke  Trækonserverings-  og 
Imprægneringsmidler  der  var  de  bedste  for  finske  Forhold  og  Træsorter.  Resul¬ 
taterne  fremvistes  ved  Foredraget  paa  en  Tabel. 

Prof.  L.  Fenger  holdt  paa  Thorvaldsens  Museum  et  Foredrag  oui  Restau¬ 
reringen  af  Museets  ydre  Dekoration.  Han  udtalte  som  sin  Overbevisning,  at  man 
af  de  foretagne  Prøver  maatte  fastholde  Cementmosaiken  som  den,  der  gav  re¬ 
lativt  størst  Sikkerhed,  og  som  med  Hensyn  til  Udseendet  fuldstændigt  sluttede 
sig  til  Kunstnerens  Tanke. 

Skolelæge  F.  Ingerslev  talte  om  nogle  særlige  Krav  til  Belysningsforholdene 
i  Klasselokaler  og  udviklede  herved,  at  Kravene  maatte  gaa  ud  paa:  Rudcareal 
*/4  å  1/5  af  Gulvareal,  Vinduerne  helt  op  til  Loftet.  Rudernes  nederste  Kant 
højere  end  Skolebordene  (ca.  1,25  Meter  over  Gulvet);  ikke  Matglasruder  og 
ikke  Dobbeltvinduer.  Væggene  skulde  helst  være  lyst  blaagrønne. 

Architekt  Olaf  Schmidth  gav  Oplysninger  om  Arbejderboliger  og  deres  histo¬ 
riske  Udvikling.  I  Danmark  var  siden  1856  udrettet  betydeligt,  og  navnlig  var 
der  opført  en  Mængde  Kolonier  af  Smaahuse,  baade  i  Hovedstaden  og  i  Pro¬ 
vinserne.  Ved  Loven  af  26.  Feb.  1898  fik  Bevægelsen  særlig  Fart,  da  der  paa 
billige  Vilkaar  stilledes  2  Mili.  Kroner  af  Statskassens  Midler  til  Raadighed  for 
Formaalet. 

Kontorchef  Cordt  Trap  talte  om  Kjøbenhavnske  Beboelsesforhold.  Et  Hoved¬ 
punkt  i  Udviklingen  siden  1880  var  en  Forskydning  fra  Et-  til  Toværelseslejlig¬ 
heder  og  senere  (1895  —  1901)  til  Tre-  og  Fireværelseslejligheder.  Kælderbefolk¬ 
ningen  var  ikke  stor  og  i  Aftagende.  I  1901  udgjorde  den  3  °/0,  Mellem-  og 
Baghusbeboere  16,5  °/0  af  den  privatboende  Befolkning. 

Efter  at  Fællesfrokosten  i  Tivoli  var  indtaget,  spredtes  Deltagerne  til  de  for¬ 
skellige  instruktive  Besøg  og  Udflugter;  blandt  disse  Besøget  paa  Kjøbenhavns 
Kommunes  Vandværk  ved  Søndersø.  For  Kongressens  Damer  var  arrangeret  en 
Udflugt  til  Klampenborg  og  Skodsborg,  medens  dc  øvrige  Deltagere  fordelte  sig 
til  en  »teknisk«  Middag  paa  Skydebanen  og  en  »hygiejnisk«  paa  Standard. 

(Fortsættes.) 


FORSKELLIGT. 

Udflugten.  Som  Udtryk  for  den  V elvillie ,  der  overalt  har  mødt  Archi- 
tekterne  under  deres  Møde,  skal  med  Tak  anføres,  at  Sydfynske  Jærnbaneselskab 
gratis  stillede  Extratog  mellem  Svendborg  og  Hesselager  til  Disposition,  samt  at 
Driftsinspektøren  selv  førte  dette.  Ligeledes  har  Generaldirektoratet  for  de  danske 
Statsbaner  vist  Architekterne  den  Opmærksomhed,  som  de  i  høj  Grad  paaskønner, 
at  lade  Exprestoget  udenfor  Reglen  standse  ved  Ringsted,  og  overalt  at  sørge  for, 
at  den  samme  Gennemgangsvogn  var  til  Stede. 

* 

Fotografens  Navn ?  I  Anledning  af  gentagne  Forespørgsler  skal  Red.  oplyse, 
at  de  smukke  Fotografier  af  Rygaard  og  Hesselagergaard  i  forrige  Nummer  af 
»Architekten«  skyldes  Fotograf,  cand.  phil.  Hude  i  Roskilde,  der  har  Æren  af 
at  have  fotograferet  saa  mange  gode,  gamle  Kirker  og  verdslige  Bygninger  i 
Danmark. 

Udgiver :  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

OVERINSPEKTØRBOLIG  VED  BRAHETROLLEBORG. 


Under  Baroniet  Brahetrolleborg,  der  ejes  af  Lehnsgreve  Reventlow,  er  til 
Brug  for  Overinspektøren  over  samtlige  Reventlowske  Godser  opført  den 
i  hosstaaende  Afbildning  gengivne  Bolig.  Denne,  som  i  Stueetagen  indeholder 
de  daglige  Opholdslokaler,  har  paa  første  Sal  de  fornødne  Rum  til  Soveværelser, 
Badeværelse,  Gæsteværelse  o.  s.  v.  samt  et  Godsarkiv  i  det  lille  Taarn  ved  Siden 
af  Kontorerne. 

Bygningen  er  opført  efter  Tegninger  og  under  Ledelse  af  Architekt  Viggo 
Dahl,  og  de  forskellige  Arbejder  er  udførte  af  lokale  Haandværkere ;  dog  er 
Blikkenslagerarbejdet  leveret  af  Blikkenslagermester  Hannibal  i  Kjøbenhavn  og 
Centralvarmeapparatet  af  Fabrikant  Jespersen,  Nykøbing  p.  F. 


ARCHITEKT  VIGGO  DAHL. 

DEN  NORDISKE  TEKNISKE  OG  HYGIEJNISKE  KONGRES  1903. 


(Forts.) 

Fredag  den  26.  Juni.  Møderne  og  Foredragene  i  »Danmarks«  Bygning  fort¬ 
sattes  fra  den  foregaaetide  Dag. 

Prof.  Wallin  indledede  saaledes  en  Diskussion  om  Lynafledere  paa  Byg¬ 
ninger. 

Ingeniør  Ramsing  talte  om  Bestemmelser  vedrørende  Til-  og  Afgangskanaler 
for  Luft  i  Beboelsesbygninger. 

Kredslæge  Dr.  P.  Hertz  talte  om  Bolighygiejne  og  dens  Forhold  til  Bebyggelsen 
i  større  Byer. 

Sammenhobningen  af  Mennesker  paa  smaa  Arealer  var  den  store  Fare  i 
Byerne.  I  de  tættest  beliggende  Bydele  her  i  Byen  f.  Eks.  var  Dødeligheds¬ 
procenten  størst.  Af  økonomiske 
Grunde  hobede  man  her  i  Byerne 
det  ene  Beboelseslag  ovenpaa  det 
andet.  Husbygning  var  bleven 
til  en  Spekulationsforretning,  og 
det  gik  ud  over  Bybeboernes  Liv. 
Den  tætte  Bebyggelse  var  en  Arv 
fra  Fortiden,  hvor  man  ikke  kunde 
komme  uden  for  Voldene  og  Be¬ 
fæstningerne.  Men  nu  var  der 
ingen  som  helst  Grund  mere  til 
at  hobe  Husene  saa  tæt  sammen, 
som  man  gjorde.  En  By  burde 
bebygges  efter  et  vist  Zonesystem : 
Fabrikskvarterer,  Villakvarterer  o. 
s.  v.  Der  burde  indføres  nye  og 
bedre  Regler,  om  Hushøjden,  om  Gadebredden  o.  lign.  Taleren  gav  udførlige 
Anvisninger  om  de  Reformer,  man  skulde  tilstræbe  i  en  ny  Byggelov. 

Ligesom  de  foregaaende  Dage  samledes  dernæst  Deltagerne  til  Frokost  i 
Tivoli,  hvorpaa  Besøgene  og  Udflugterne  foretoges,  bl.  a.  til  St.  Hans  Hospital 
og  Sanatoriet  i  Boserup  Skov. 

Lørdag  den  2y.  Juni,  Kongressens  sidste  Dag,  begyndte  med  et  Fællesmøde 
i  Tivolis  Glassal. 

Professor,  Dr.  jur.  V.  Bentzon  holdt  Foredrag  om  Erfaringer,  som  han 
havde  gjort  som  Formand  for  Dansk  Ingeniørforenings  Voldgiftskommission. 

Derefter  gav  Professor  Nystrøm  en  Række  Oplysninger  om  Boligforholdene 
m.  m.  i  Kjøbenhavn ,  Stockholm  og  Helsingfors. 

Mødet  sluttedes  dernæst  af  Overpræsident  Oldenburg,  der  bragte  en  Tak 
til  Foredragsholdere,  Institutioner,  som  havde  støttet  Kongressen,  Udstillere  m.  fl. 

Dagen  sluttede  paa  Marienlyst  med  en  Festmiddag,  hvori  deltog  ca.  700 
Personer. 

I  Forbindelse  med  Kongressen  var,  som  tidligere  omtalt  her  i  Bladet,  ar¬ 
rangeret  et  Par  Udstillinger.  Den  ene  af  disse,  der  omhandlede  teknisk-hygiejnisk 

Materiel  m.  m.,  var  installeret  i  en  Hal,  som  til  dette  og  lignende  Øjemed  var 
opført  paa  Tivolis  Terræn,  bag  den  nye  Koncertsal. 

I  denne  Hal  var  der  i  et  Hjørne  arrangeret  en  Udstilling  fra  Blegdams¬ 
hospitalet,  visende,  hvorledes  en  Stue  paa  dette  Mønsterhospital  er  indrettet. 
I  Nærheden  heraf  havde  H.  Struers  kemiske  Laboratorium  udstillet  en  righoldig 
Samling  Instrumenter  til  kemisk  Brug  og  tillige  et  vistnok  praktisk  Formalin- 
Desinfektionsapparat  ,  hvor  der  i  Modsætning  til  tidligere  benyttede  Apparater 
anvendes  flydende  Formalin. 

Interessante  Udstillinger  fandtes  tillige  fra  Theo  Bærentzen,  Holger  Kjøl- 
stad,  »Sanitas«,  Recks  Opvarmningskompagni,  Bruun  &  Sørensen,  Brød.  Thøfner 
m.  fl.;  særligt  skal  fremhæves  Brødrene  Clorius’  automatiske  Varmeregulatorer, 
der  virker  nøjagtigt  selv  ved  højtspændt  Damp.  Aktieselskabet  »Titan«  havde 
en  transportabel  Desinfektionsovn  og  Kr.  Noe  Harboe  et  Udvalg  af  Kloaklukkere, 
Ventiler  m.  m. 

Stor  og  fortjent  Opmærksomhed  vakte  de  fra  Krugers  Tapetfabrik  udstillede 
Prøver  paa  sanitære  Tapeter.  Med  deres  fine,  glimrende  Farver  minder  disse 
Tapeter  om  Silketapeter,  men  frembyder  den  Fordel  fremfor  dem,  at  de  kan 
afvaskes  og  holdes  rene. 

Af  særlige  Udstillinger  var  der  i  Terrænet  udenfor  Hovedteltet  vist  et 
Dockersk  Telt,  indrettet  til  Feltlasaret  med  8  Senge,  og  ligeledes  et  af  Hærens 
lette  Sygetelte,  et  saakaldet  Tortoisetelt,  der  kan  rumme  8  Senge  med  tilhørende 
Borde  og  Stole.  De  udstilledes  af  Dameafdelingen  under  »Det  røde  Kors«. 

Nyt  herhjemme  er  de  lette  Bygninger,  væsentlig  opførte  af  Bølgeblik,  som 
udstilledes  af  Muxolls  Efterfølger.  Saadanne  Bygninger,  som  kan  rejsgs  i 
Løbet  af  faa  Dage,  benyttes  meget  i  England  og  Amerika  som  Sanatoriebygninger 
eller  Sommerboliger.  Den  her  viste  Bygning  var  indrettet  med  en  større  Syge¬ 
stue,  samt  to  mindre  Rum,  et  Badeværelse  og  Værelse  for  Opsyn.  Bygningen 
oplystes  fra  eget  Gasværk,  udstillet  af  »Nordisk  Auers  Gasglødelys-Aktieselskab«. 

Muxolls  Efterfølger  udstillede  ogsaa  en  Liggehal  til  Friluftskur  for  Bryst- 
syge-Patienter.  Hallen  er  til  at  dreje  i  alle  Retninger,  saa  at  Patienterne  altid 
vil  kunne  faa  de  gunstigste  Vind-  og  Lysforhold. 

Den  anden  af  Kongressens  Udstillinger  havde  fundet  Plads  i  den  frie  Ud¬ 
stillings  Bygning  i  Vesterfarimagsgade  og  omfattede  Architekt-  og  Ingeniørtegninger. 
Da  det  næsten  udelukkende  var  danske  Udstillere,  som  her  var  mødte  frem  med 
Arbejder,  som  vel  for  Størstedelen  var  kendte  af  Fagfællerne  herhjemme,  var  der 
ganske  vist  ikke  meget  nyt  for  os  Danske  at  sé,  men  et  Besøg  paa  den  smukt 
arrangerede  og  fyldige  Udstilling  var  dog  i  enhver  Henseende  Umagen  værdt, 
hvorfor  det  maa  beklages,  at  der  ikke  blev  givet  det  større  Publikum  Anledning 
til  at  gøre  sig  bekendt  med  den.  Man  saa  her  Projekterne  til  den  nye  Person- 
banegaard,  til  Broen  over  Lillebelt,  Modellen  til  Bølgebryderne  i  Kjøbenhavns 
Havn,  samt  en  stor  Del  interessante  Konstruktionstegninger  o.  s.  v. 

Architekternes  Udstilling  var  vel  den  fyldigste  og  den,  som  lettest  fangede 
Øjet;  de  fleste  af  de  udstillede  Tegninger  vil  dog  være  kendte  fra  tidligere  Re¬ 
produktioner  i  »Architekten«,  men  der  gaves  jo  ved  Udstillingen  Lejlighed  til  at 
stifte  Bekendtskab  med  Originaltegningerne,  som  ved  deres  gennemgaaende 
smukke  Udførelse  dannede  en  meget  repræsentativ  Samling.  Man  fandt  heriblandt 

Tegningerne  til  Overformynderiets  Bygning,  til  forskellige  Kirkebygninger,  den 
nye  Forbrændingsanstalt  paa  Frederiksberg,  den  nye  Veterinær-  og  Landbohøjskole, 
Godsbanegaarden  og  den  nye  Banegaard  i  Esbjerg.  Ogsaa  en  Del  Konkurrence¬ 
tegninger  havde  fundet  Plads  paa  Udstillingen,  saaledes  Privatbanken,  Arresthuset 
i  Aarhus,  Bispebjerg  Kirkegaard  m.  fl. 

Forhaabenligt  vil  Kongressens  fremmede  Gæster  gennem  denne  instruktive 
lille  Udstilling  have  faaet  det  bedste  Indtryk  af  vore  Ingeniørers  og  Architekters 
Virksomhed  herhjemme. 

¥ 

Blandt  Kongressens  Deltagere  var  32  danske  Architekter  samt  18' Bygnings¬ 
entreprenører,  Mestre  o.  s.  v. ;  endvidere  9  svenske,  5  norske  og  4  finske 
Architekter. 

¥ 

I  Anledning  af  den  tekniske  og  hygiejniske  Kongres  udkom  følgende 
Bøger : 

Kortfattet  Beskrivelse  af  nogle  Anlæg  og  Institutioner.  112  Sider  og  1  Plan. 
Indeholdende  korte  Oplysninger  om  de  Bygninger  og  Anlæg,  som  Kongressens 
forskellige  Sektioner  havde  planlagt  Besøg  paa.  (Udgivet  af  Kongressens  For¬ 
retningsudvalg.) 

Foredrag.  112  Sider  og  1  PI.  Indeholdende  et  kort  Uddrag  af  13  Fore¬ 
drag,  som  skulde  holdes  paa  Kongressen.  (Udgivet  af  Forretningsudvalget.) 

Undersøgelser  over  Linolie  og  Beskyttelsesmidler  for  Træ  og  færn.  Udførte  ved 
Statsprøveanstalten  1899  —  1903.  Udgivet  paa  Foranstaltning  af  Ministeriet  for 
Kirke-  og  Undervisningsvæsenet.  107  Sider  med  Tabeller  og  grafiske  Frem¬ 
stillinger  samt  1  PI.,  indeholdende:  I.  Undersøgelser  over  nogle  Raamaterialier 
og  Produkter,  som  benyttes  til  forskellige  Slags  Paastrygningsmidler  for  Træ  og 
Jærn.  II.  Undersøgelser  over  forskellige  Paastrygningsmidlers  Evne  til  at  beskytte 
Tømmer  mod  Raaddenskab.  III.  Undersøgelser  over  forskellige  Paastrygnings¬ 
midlers  Evne  til  at  beskytte  Jærn  mod  Rust. 

Beskrivelse  af  Forbrændingsanstalten  for  Dagrenovation  i  Frederiksberg  Kommune, 
Udarbejdet  af  konst.  Stadsingeniør  C.  J.  Brodersen.  12  Sider  og  4  Planer. 

Beskrivelse  af  Frederiksberg  Kommunes  ny  Hospitals  og  Forsørgelsesvæsens  Byg¬ 
ninger  ved  Nordre  Fasanvej.  Udarbejdet  af  konst.  Stadsingeniør  C.  J.  Brodersen. 
32  Sider  og  21  Planer. 

Foreningen  for  Lægevagtstalioner  og  dens  Virksomhed  1886— 1902.  15  Sider. 

Udgivet  af  Kongressens  Forretningsudvalg  ved  Prof.,  Dr.  med.  H.  P.  Ørum. 


TEKNISKE  MEDDELELSER. 

En  Skydedør  med  fere  Fløje.  Det  hænder  undertiden,  at  man  har  Vanske¬ 
lighed  ved  at  tilvejebringe  praktiske  Døre  til  meget  store  Forbindelsesaabninger 

mellem  to  Lokaler,  idet  Vægpladsen  ved  Siden  af  disse  AabningerTkke  altid  er 
tilstrækkelig  til  Optagelsen  af  Dørfløjene.  |'Et  Firma  i  Berlin,  Bruno  Mådler, 


fig.  i. 


har  i  den  Anledning  konstrueret  en  Dør,  der  i  flere  Henseender  synes  at  have 
praktiske  Fordele  fremfor  flere  tidligere  Konstruktioner  af  denne  Art.  Døren  er 
en  Skydedør  i  den  saakaldte  Harmonikaform, 
og  den  kan  uden  større  Vanskelighed  an¬ 
bringes  i  en  hvilken  som  helst  Døraabning. 

1  en  af  Profil jærn  samlet  Kasse,  som  skjules 
af  Dørindfatningen,  hænger  Dørfløjene  for¬ 
oven  og  glider  der  ved  Hjælp  af  smaa, 
paa  Kuglelejer  gaaende  Hjul,  som  løber  paa 

2  i  Kassen  anbragte  Skinner  (Fig.  2).  Kun 
hveranden  af  Dørens  Fløje  behøver  at  være 
forsynet  med  en  saadan  Ophængning,  idet 
disse  i  øvrigt  holdes  sammen  med  alminde¬ 
lige  Hængsler,  ligesom  den  nærmest  Karmen 
værende  Fløj  anbringes  paa  denne  som  en  almindelig  Dør.  For  at  fastholde 
Døren  i  lukket  Tilstand  maa  hveranden  af  Fløjene  være  forsynet  med  Skudrigler, 
der  passer  ned  i  Gulvet. 

¥ 

Et  brandsikkert  Materiale  til  Benyttelse  som  Skillerum,  der  i  Handelen  frem¬ 
kommer  under  Navnet  »Lugino-Væg«,  blev  for  nylig  prøvet  i  Dortmund,  i 
Overværelse  af  Brandvæsenet  og  flere  fremragende  Architekter.  Fremgangs- 
maaden  ved  Prøven  var  følgende:  En  Forsøgsplade  paa  en  Kvadratmeters  Stør¬ 
relse  blev  opstillet  og  udsat  for  en  Hede  af  1400  0  C.  Efter  9  Minutters  Forløb 
smeltede  de  ved  Siden  af  Pladen  opstillede  Kobber-  og  Jærnstykker.  Efter  at 


fig.  2. 

den  65  cm.  tykke  Plade  havde  været  udsat  for  den  stærke  Varme  i  15  Minutter, 
kunde  man  holde  sin  Haand  paa  den  Side  af  den,  som  vendte  fra  Ilden.  Pladen 
blev  dernæst  overhældt  med  koldt  Vand,  uden  at  dette  havde  nogen  synlig  Ind¬ 
flydelse  paa  dens  Stabilitet.  Materialet,  paa  hvilket  der  er  udtaget  Patent,  er 
ogsaa  skikket  til  at  hindre  Lydforplantning. 


BØGER  OG  TIDSSKRIFTER. 


» Grækeretanden . «  Den  rosende  Anmeldelse  af  Magister  P.  A.  Rosenbcrgs 
»Grækeraanden«  i  »Architekten»  S.  409—11  foranlediger  mig  til  en  Indsigelse, 
som  jeg  haaber  maa  faa  Plads  i  Tidsskriftet,  hvor  jeg  tidligere  har  fundet  vel¬ 
villig  Gæstfrihed. 

Hr.  Rosenbergs  Bog  vrimler  for  det  første  af  smaa  og  store  positive  Fejl  i 
Enkeltheder*).  Det  har  i  manges  Øjne  maaske  mindre  at  sige;  Enkeltheder  glem¬ 
mer  Tilhørere  og  Læsere  vel  snart  igen  og  har  for  saa  vidt  ingen  Skade  af 
deres  Urigtighed.  Men  det  forekommer  mig  ligefuldt  upassende  at  skrive  om  en 
Ting,  naar  man  er  saa  uvidende  om  de  til  Grund  liggende  Fakta  og  saa  ude  af 
Stand  til  at  benytte  Faglitteraturen  ordentligt.  Meget  værre  er  det  dog,  at  Bo¬ 
gens  hele  Grundsyn  er  fuldkommen  skævt  og  uvidenskabeligt,  og  at  Forfatteren 
har  ganske  urigtige  og  forældede  Forestillinger  om  væsentlige  Sider  af  græsk 
Aandsliv.  »Aandrighed«  paa  et  saadant  Grundlag  kan  kun  blive  forloren,  og 
naar  den  paatager  sig  at  belære  usagkyndige,  kan  den  kun  gøre  Skade.  Jeg 
kan  forsikre  de  mange,  som  efter  Anmeldelsen  har  fulgt  Magister  Rosenbergs 
Foredrag  ved  Kunstakademiet  med  Interesse,  at  den  Forestilling,  de  derigennem 
har  faaet  om  græsk  Aand,  er  værre  end  intet,  en  Hindring  for  nogen  Sinde  at 
komme  til  en  virkelig  Forstaaelse  af  den.  Jo  mere  saadan  Skønsnak  og  af 
virkelig  Viden  lidet  generet  Tilskæring  af  Historien  slaar  an  hos  usagkyndige 
Tilhørere,  desto  skarpere  maa  der  i  Sandhedens  Navn  protesteres  mod  et  saa 
groft  Misbrug  af  Begrebet  Undervisning  og  Oplysning. 

Det  er  dette  Hensyn,  der  har  dikteret  min  Indsigelse.  Indlade  mig  paa  en 
Polemik  mod  Bogen  vil  jeg  ikke;  dens  Karakter  er  tilstrækkeligt  paavist  i  to 
udførlige  og  sagkyndige  Anmeldelser,  af  cand.  mag.  Carl  V.  Østergaard  i  »Berling- 
ske  Tidende«  for  15.  Juni  og  af  Docent  Dr.  A.  B.  Drachmann  i  »Politiken« 
for  22.  Juni.  Hr.  Rosenbergs  Forsøg  paa  at  imødegaa  den  sidstnævnte  Anmel¬ 
delse  (Politiken  for  29.  Juni)  er  for  enhver  Sagkyndig  betydningsløst. 

Kjøbenhavn,  den  7.  Juli  1903. 

J.  L.  Heiberg, 

Prof.  Dr. 


*)  Jeg  kan  stille  godt  og  vel  400  til  Hr.  Rosenbergs  Disposition. 

FORSKELLIGT. 


Udnævnelse.  Architekt,  fhv.  Docent  ved  Kunstakademiet  Chr.  V.  Nielsen 
er  udnævnt  til  Æresmedlem  af  Akademiet  i  Bologna. 

¥ 

Konserveringsmidler  for  Træ.  Paa  Finansloven  for  indeværende  Aar  er  der 
meddelt  Dansk  Ingeniørforening  en  Bevilling  til  ved  Statsprøveanstalten  at  lade  ud¬ 
føre  en  Række  sammenligneude  Undersøgelser  mellem  forskellige  Konserverings¬ 
midlers  Evne  til  at  beskytte  Træ  mod  Forraadnelse  og  Svamp,  idet  Undersøgel¬ 
serne  agtes  udførte  paa  den  Maade,  at  et  stort  Antal  Pæle  behandles  med  de 
forskellige  Midler  og  nedgraves  paa  et  dertil  af  2den  Ingeniørdirektion  velvillig 
overladt  Terræn  paa  Vestfronten,  for  at  man  derefter  i  en  længere  Aarrække 
kan  følge  Beskyttelsesmidlernes  Virkning. 

Det  af  »Dansk  Ingeniørforening«  til  Ledelse  af  Forsøgene  nedsatte  Udvalg 
anmoder  i  den  Anledning  d’Hrr.  Fabrikanter  eller  Forhandlere,  der  kunde  ønske 
de  af  dem  fabrikerede  eller  forhandlede  Beskyttelsesmidler  for  Træ  inddragne 
under  Undersøgelsen,  om  at  meddele  dette  inden  Juli  Maaneds  Udgang  til  Ud¬ 
valgets  Sekretær,  Hr.  Kemiker  ved  Østre  Gasværk,  cand.  polyt.  O.  J.  H.  Madsen, 
samt  at  oplyse  om  Midlets  Navn  og  Pris  og  at  fremsende  Brugsanvisning  og 
eventuelt  Prospekter  desangaaende. 

Udvalget  forbeholder  sig,  saafremt  de  anmeldte  Beskyttelsesmidlers  Mængde 
maatte  blive  for  stor,  til  at  de  alle  kan  blive  prøvede,  at  vælge  imellem  dem. 

Til  Prøven  maa  efter  nærmere  Underretning  det  nødvendige  Kvantum  af 
Beskyttelsesmidlet  stilles  gratis  til  Raadighed.  Om  det  ønskes,  vil  der  blive 
givet  en  Repræsentant  for  den  paagældende  Fabrikant  eller  Forhandler  Lejlighed 
til  at  overvære  Bestrygningen  eller  Imprægneringen  af  Træet  med  hans  Vare, 
for  at  sikre,  at  den  foregaar  i  nøje  Overensstemmelse  med  Brugsanvisningen. 

¥ 

En  » Skyskraber «  forbudt.  I  Boston  skulde  for  et  Par  Aar  siden  opføres  et 
af  de  bekendte  Bygningsværker,  der  henhører  under  Arten  »Skyskrabere«.  Paa 
Copleyplads,  hvor  denne  Bygning  skulde  rejses,  laa  imidlertid  allerede  Bostons 
Kunstmuseum.  I  denne  Anledning  nedlagde  Staten  Massachusetts  Protest  imod 
Skyskraberens  Opførelse,  idet  den  gjorde  gældende,  at  der  paa  dette  Sted  ikke 
maatte  opføres  Bygninger  med  større  Højde  end  27  Meter,  og  som  særlig  Grund 
herfor  angav,  at  den  paatænkte  høje  Bygning  vilde  borttage  Lyset  fra  Kunst¬ 
museet,  saaledes  at  de  deri  udstillede  Kunstværker  ikke  kunde  komme  til  deres 
Ret.  Sagen  blev  indanket  for  Retten,  og  de  Forenede  Staters  højeste  Domstol  har 
nu  givet  Staten  Massachusetts  Medhold  og  derved  umuliggjort  Bygningens  Op¬ 
førelse  i  det  paatænkte  Omfang. 

¥ 

En  Konkurrence  for  Kunstkritikere.  Komiteen  for  Kunstudstillingen  i  Venedig 
har  fundet  paa  et  nyt  Reklamemiddel,  som  bestaar  i  Udskrivningen  af  en  Kon¬ 
kurrence  om  den  bedste  kritiske  Studie  over  de  paa  den  femte  internationale 
Kunstudstilling  værende  Arbejder.  Der  er  udsat  tre  Præmier,  1500,  1000  og 

500  Lire.  Artiklerne  kan  være  forfattede  i  det  italienske,  franske,  tyske,  engel¬ 
ske  eller  spanske  Sprog  og  skal  være  indleverede  inden  Udstillingens  Slutning 
den  io.  Oktober  d.  A.  Juryen  er  sammensat  af  bekendte  Kunstkiitikcie  og 
-historikere. 

¥ 

Nye  Ractdhuse  i  Berlin.  Som  bekendt  paatænkes  det  at  opføre  i  Berlins  for¬ 
skellige  Bydele  mindre  Raadhuse,  da  det  nuværende  langtfra  kan  afgive  Plads  ti! 
den  fornødne  kommunale  Administratron.  I  Wilmersdorf  er  saaledes  planlagt  en 
Raadhusbygning  paa  Fehrbellinerplads,  som  skal  koste  3V2  Miil.  Maik,  og  i 
Friedenau  skal  lægges  en  kommunal  Bygning  til  350,000  Mark. 

¥ 

En  stor  Hal  til  Sangerfeslen  i  Frankfurt  a.  M.  er  bleven  opført  under  Ledelse 
af  Stadsbygningsinspektør,  Architekt  K.  Wilde.  Salens  Længde  ei  74  Metei, 
dens  Bredde  47  Meter  og  Højden  22  Meter.  Den  vil  kunne  rumme  7700  Per¬ 
soner.  Podiet  er  indrettet  til  1700  Sangere  og  120  Musikere. 

¥ 

En  Gustav  Adolf -Kirke  opføres  i  Berlin  efter  Tegninger  af  Architekt  J.  Kkøgér. 
Omkostningerne  ved  Opførelsen  vil  beløbe  sig  til  390,000  Mark. 

¥ 

Et  Liszt- Monument,  der  er  udført  af  Billedhuggeren  A.  Freand,  vil  blive 
afsløret  i  Stuttgart  den  22.  Oktober. 

¥ 

Et  Monument  for  Charles  Garnier,  den  store  Operas  bekendte  Bygmester,  blev 
fornylig  afsløret  i  Paris.  Monumentet,  der  har  faaet  Plads  foran  Operabygningen, 
hvor  Scribegaden  og  Aubergaden  skærer  hinanden,  bestaar  af  en  mægtig  Sokkel 
af  mørkerødt  Marmor,  der  bærer  en  Bronceafstøbning  af  Carpeaux’  Buste  af  den 
afdøde  Architekt.  Ved  Siderne  af  selve  Monumentet  er  opstillet  allegoriske  Fi¬ 
gurer,  til  venstre  en  Yngling,  der  løfter  en  Palmegren  i  Vejret  op  mod  Mesteien 
som  Symbol  paa  Efterslægtens  Beundring.  Til  højre  staar  en  anden  Yngling,  der 
symboliserer  Arbejdet.  Han  holder  Blyanten  i  Haanden  og  synes  at  lytte  til 
Mesterens  Raad,  før  han  giver  sig  i  Færd  med  sin  Tegning.  Paa  Sokkelen  er 
indhugget  et  Grundrids  af  Operaen.  Udkastet  til  Monumentet  skyldes  Aichitekt 
Pascal. 

¥ 

En  international  Konkurrence  angaaende  Udkast  til  et  Regeringspalads  i  Lima 
er  udstedt  af  den  peruanske  Regering.  Tegningerne  skal  være  indsendte  inden 
den  31.  Decbr.  d.  A.  Bygningen  skal  koste  ca.  3  Miil.  Kroner,  og  de  to  Præ¬ 
mier,  som  er  stillede  i  Udsigt,  er  paa  ca.  5000  og  2000  Kroner.  Paladset  skal 
foruden  Bolig  for  Præsidenten  tillige  indeholde  Lokaler  til  6  Ministerier.  Nær¬ 
mere  Oplysninger  gives  af  det  peruanske  Konsulat  i  Berlin. 


Udgiver  : 


AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

KJØBENHAVN 

DEN  I  7.  JULI  I903 

5.  Aargang  N242 


DE  SIDSTE  GRÆSTØRVSKIRKER  PAA  ISLAND. 

Af  Daniel  Bruun. 


FLUGUMYRE  KIRKE  OG  PRÆSTEGAARD  (SET  FRA  VEST). 


Paa  Island  har  i  endnu  højere  Grad  end  paa  Færøerne  gammel  Sæd  og  Skik 
holdt  sig  omtrent  uforandret  lige  fra  Oldtiden  til  vore  Dage,  saaledes  ogsaa 
naar  der  er  Tale  om  Bygningsskikkene.  Mangelen  paa  tilstrækkeligt  Bygnings¬ 
materiale  af  Tømmer  samt  det  barske,  regnfulde  Vejr  maatte  opfordre  Beboerne 
til  at  bygge  sig  Huse  af  andet  end  Træ;  i  alle  Tilfælde  ledte  disse  Forhold  dem 
ind  paa  at  skærme  deres  Huse  med  Vægge  af  jord  og  Græstørv,  paa  lignende 
Vis  som  Nordboerne  andet  Steds  i  træløse  Egne  har  gjort  det. 

Uden  Træ  —  bortset  fra  hvad  der  blev  indført  —  var  Islænderne  ikke, 
eftersom  de  paa  visse  Steder  i  ikke  ringe  Mængde  havde  Drivtømmer  til  deres 
Raadighed ;  men  i  det  hele  og  store  har  de  dog  —  hvilket  Ruiner  af  gamle 
Bygninger  viser  —  fra  den  ældste  Tid  anvendt  Konstruktioner  med  Vægge  af 
Græstørv  baade  i  Ind-  og  Udhuse.  Endnu  ser  man  i  alle  Egne  af  Landet,  at 

de  fleste  Huse  paa  Gaardene  er  opførte  paa  denne  Maade,  skønt  den  nye  Tid 
har  medført,  at  Træhuse  med  en  Beklædning  af  Jærnblik  er  blevet  almindelige. 

Kirkerne  danner  i  saa  Henseende  ingen  Undtagelse,  de  er  i  vore  Dage  som 
oftest  opførte  af  Træ,  men  var  i  gamle  Dage  byggede  med  Vægge  af  Sten, 
Jord-  og  Græstørv. 

Endnu  er  der  Repræsentanter  for  disse  gamle  Tørvekirker  tilbage.  Deres 
Tid  er  imidlertid  snart  forbi,  eftersom  det  ikke  tillades  ved  Nybygninger,  at  de 
genopføres  paa  gammel  Vis.  Om  nogle  faa  Aar  vil  derfor  deres  Dage  være 
talte.  Det  kan  derfor  sikkerlig  have  sin  Interesse,  forinden  dette  sker,  at 
fæste  Blikket  paa  den  højst  ejendommelige  Bygningsskik,  de  repræsenterer,  en 
Bygningsskik,  der  har  sin  Rod  i  Oldtiden,  og  som  efter  vort  Skøn  i  mange  Hen- 


DET  INDRE  AF  HOVSTAD  KIRKE. 

Vægge,  Loft  og  Stolestader  er  umalede ;  dog  er  Hovederne  paa  sidstnævnte  malede  (redt).  Alterbordet  er  malet  (blaat), 
Alterskranken  ligeledes  (blaa  med  rødt  Tremmevaerk).  Prædikestolens  Felter  er  forsynede  med  Evangeliebilleder ; 
udenom  dem  er  Rammerne  malede  (brune). 

seender  er  langt  smukkere  og  mere  harmonisk,  langt  mere  alvorsfuld  og  svarende 
til  Øjemedet  end  de  som  oftest  uskønne  og  i  alle  Tilfælde  uden  architektonisk 
Sans  byggende  Nutidskirker  af  Træ. 

Vi  skal  imidlertid  i  denne  lille  Afhandling  udelukkende  beskæftige  os  med 
de  sidste  Græstørvskirker. 

Saadanne  har  Forfatteren  set  paa  Hovstad,  Flugumyre,  Videmyre  og  Aabæ 
(i  Skagefj ordsdalen),  paa  Tjarnir  og  Saurbæ  (i  0 fjordsdalen)  samt  paa  Hov  og 
Stadarfell  i  Ørævebygden  (Øster  Skaftafells  Syssel).  Maaske  kommer  hertil  endnu 
en  enkelt.  Kirke  af  lignende  Art,  andetsteds  paa  Island. 

I  disse  Græstørvskirker  er  Væggene  som  i  alle  andre  Huse  byggede  at 
Jord-  eller  Græstørv  og  Sten  eller  af  Tørv  alene,  og  Tagdækket  er  ligeledes 

Græstørv.  Gavlene  er  dog  af  Brædder.  Sete  udefra  adskiller  disse  Huse  sig 
ikke  væsentligt  fra  andre  af  Gaardenes  frit  liggende  Bygninger  (Smedje,  Stald 
o.  s.  v.),  thi  Kirketaarne  eller  Spir  har  de  ikke.  Kun  Kirkegaarden  udenom 
med  de  græsgroede  Tuer  og  Klokkerne  paa  Bygningens  Gavl,  eller  i  særlige 
Klokkehuse,  forraader,  at  man  har  med  en  indviet  Bygning  at  gøre.  Indvendig 
er  Kirkerne  beklædte  med  Brædder  og  danner  et  stort  Rum,  der  ved  Balluster- 
væik  er  delt  i  Kor  og  Skib  ligesom  i  de  færøske  Kirker;  derimod  mangler  altid 
Forrummet  paa  de  islandske.  Taget  hviler  paa  Spær,  er  stivet  af  ved  Tvær-  og 
Hanebjælker  og  har,  ligesom  de  gamle  færøske  Bygdekirker,  aaben  Tagstol. 


I  Kirkens  Østgavl  er  Alterbord  med  Skranke  og  paa  Skibets  søndre  Side 
er  Prædikestolen  anbragt.  Som  oftest  er  der  i  Grønsværstaget  ved  Prædikestolen 
indsat  et  Vindue.  Naar  Præsten  stiger  op  paa  Prædikestolen,  som  Regel  ad  en  lille 
Trappe  i  Koret,  maa  han  ofte  bøje  sit  Hoved  ind  under  en  af  Kirkens  Tvær¬ 
bjælker,  og  naar  han  har  indtaget  sit 
Stade,  rager  hans  Hoved  op  over  dem. 

Det  er  en  Nødvendighed  at  have 
en  Lysaabning  i  Taget  ved  Prædike¬ 
stolen,  eftersom  der  oppe  under  dette 
ellers  vilde  være  halvmørkt,  saa  Præ¬ 
sten  ikke  kunde  se  at  læse,  og  dette 
er  en  Nødvendighed  for  en  islandsk 
Præst. 

Thi  ifølge  Skik  og  Brug  holder 
han  nemlig  ikke  som  hjemme  i  Dan¬ 
mark  en  Prædiken,  men  han  læser  en 
saadan  op.  Denne  Skik  skal  være  ind¬ 
ført  af  Biskop  Vidalin,  som  levede  i 
Begyndelsen  af  det  18de  Aarhundrede. 

Motivet  til  dette  Paabud  var  nok  det, 
at  Biskoppen  derigennem  vilde  tvinge 
sine  Præster  til  at  udarbejde  deres  Præ¬ 
diken  hjemme.  Man  fortæller,  at  en 

gammel  Præst,  der  var  en  god  Ven  at  Biskoppen,  skrev  til  denne  i  Anledning 
af  Paabudet.  I  Brevet  spøgte  han  over  dette  og  spurgte  Biskoppen,  hvad  han  nu 
skulde  gøre,  hvis  en  Hund  pludseligt  under  Gudstjenesten  kom  spadserende  op 
paa  Taget  —  saaledes  som  de  ofte  gør  paa  de  islandske  Huse  — •  og  satte  sig 
paa  det  lille  Prædikestolevindue  i  hans  Kirke,  saa  han  ikke  kunde  se.  Biskoppen 
svarede  blot: 

»Saa  siger  Du  bare  Burri  Burr!« 

løvrigt  kommer  der  Lys  ind  i  Kirkerne  gennem  Vinduer  i  Gavlene,  stundom 
dog  kun  i  Østgavlen  paa  begge  Sider  af  Altertavlen  og  sjældnere  tillige  over 
denne.  Gavlene  er  ofte  tjærede  og  Vinduerne  malede  hvide. 

Tagkonstruktionerne  i  disse  gamle  Kirker  er  i  flere  Tilfælde  ikke  lavede  af 
Tømmer,  men  kun  af  sammentømrede  Planker,  fordi  man  ikke  altid  har  været 
i  Besiddelse  af  tilstrækkelig  svært  Tømmer,  naar  undtages  enkelte  Steder,  hvor 
der  var  Drivtømmer  i  Mængde,  som  f.  Eks.  i  Øster  Skaftafells  Syssel.  En  Ejen- 


HOVSTAD  KIRKE. 

KORET  MED  OPGANG  TIL  PRÆDIKESTOLEN. 

Ørø'j/.-Enkelthed  af  Tremmeværket  iVæg- 
gen  mellem  Kor  og  Skib  (grøntmalet). 

Neders t :  Alterbord  med  Altertavle  og  en  |  |  |  |  - 1 — | - 1 - 1 - \ 

Del  af  Knæfaldet  (malet  grønt,  rødt  og 

blaat).  Altertavlen  forestiller  Nadveren.  GRUNDPLAN  AF  KIRKE  OG  KIRKEGAARD 


GRUNDPLAN  AP  KIRKEN. 


Øverst:  Enkelthed  af  Trem- 
meværket  i  Væggen  mellem 
Kor  og  Skib  (grøntmalet). 
Nederst:  Enkelthed  af  Skran¬ 
ken  foran  Alteret. 


dommelighed  ved  Kirkerne  er  endvidere,  at  Vinduerne  som  Regel  er  spigrede  fast, 
saa  de  ikke  kan  aabnes.  Dette  er  gjort  af  Hensyn  til  den  stærke  Blæst,  der  af 
og  til  hersker  i  Landet,  og  som  ellers  vilde  udsætte  Vinduerne  for  at  blæse  op. 
Af  samme  Grund  er  disse  de  fleste  Steder  forsynede  med  Skodder  for  at  be¬ 
skytte  Ruderne,  hvilke  holdtes  tillukkede,  naar  Kirken  ikke  benyttedes.  Undertiden 
er,  af  lignende  Grund,  de  islandske  Kirker  i  Hjørnerne  lænkede  til  Undergrunden 
ved  Ankerkæder  fra  strandede  Skibe. 

Vi  skal  nu  omtale  enkelte  af  de  sidste  Tørvekirker:  Hovstad  (Hofstadir) 
Kirke  i  Skagefjordsdalen  kan  betragtes  som  Typen  paa  en  saadan.  Den  er  kun 
lille,  som  alle  disse  gammeldags  Kirker  (13  Fod  bred  og  30  Fod  lang),  men 
hvad  der  gør  denne  Kirke  særlig  interessant,  er  de  udsavede  Ornamenter  og  det 
malede  Tremmeværk,  der  er  mærket  med  Aarstallet  1832,  og  som  adskiller  Kor 
fra  Langhus.  Det  er  formodentlig  samtidigt  med  Kirken.  Vedrørende  Bygningens 

Detailler  henvises  til  hosstaaende  Gengivel¬ 
ser  efter  Tegninger  og  Opmaalinger,  som 
fandt  Sted  i  1898,  da  Forf.,  ledsaget  af 
Maler  Joh.  Klein,  besøgte  flere  af  de  her 
omhandlede  Kirker.  Man  lægge  Mærke  til, 
at  Klokken  er  anbragt  inde  i  Kirken. 

De  øvrige  Græstørvskirker  er  ganske  af 
samme  Slags.  Kirken  paa  Flugumyre  (Skage- 
fjord)  er  godt  50  Aar.  Kirkeklokkerne  hæn¬ 
ger  her  over  Indgangsdøren,  der  som  sæd¬ 
vanligt  er  i  vestre  Gavl.  Altertavlen,  der  er 
fra  1727,  er  aabenbart  flyttet  fra  en  ældre 
Kirke  over  i  denne. 

Kirken  paa  Videmyre  (Skagefjord)  er, 
at  dømme  efter  Fløjet,  bygget  i  1822. 
Altertavlen  er  fra  1616.  Den  ene  af  Kir¬ 
kens  to  Klokker,  der  begge  er  anbragte 
udvendigt  paa  Kirkens  Gavl,  er  fra  1630. 
Øst  for  Kirken  findes  Ruiner  af  en  gammel  Forskandsning  (Virki),  rimeligvis 
fra  den  bevægede  Sturlungetid. 

Aabæ  (Åbær)  Kirke  i  Østerdalen,  en  af  Skagefjordsdalens  inderste  Forgre¬ 
ninger,  hører  vist  til  de  mindste  Kirker,  der  overhovedet  gives.  Dens  indvendige 
samlede  Længde  er  1 71/3  Fod  (Skibet  10  Fod),  den  tilsvarende  Bredde  9x/2  Fod. 

Naar  Kirken  er  proppet  fuld  af  Mennesker,  kan  der  være  25  å  30  Per¬ 
soner  i  den;  men  saa  maa  Pladsen  langs  Korets  Ydervægge  ogsaa  være  optaget. 
Kirken  er  Annekskirke  til  Goddale.  Den  har  en  gammel,  malet  Altertavle,  der 
forestiller  Nadveren;  desuden  findes  i  Kirken  et  gammelt  Maleri,  forestillende 
Kristus  paa  Korset.  Paa  Alterbordet  er  en  trearmet  Metal-Lysestage. 

Nu  er  der  ingen  Kirkegaard  ved  Aabæ,  men  i  det  17de  Aarhundrede  fandtes 
en  saadan.  Den  blev  imidlertid  bortskyllet  af  den  tæt  forbi  Gaard  og  Kirke 
løbende  farlige  Jøkelelv,  og  siden  maa  Ligene  fra  Bygden  føres  den  besværlige 
Vej  til  Goddale  over  tojøkelelve  eller,  hvis  disse  er  impassable,  da  til  Silvrastad 
Kirke  i  Nord. 


HOVSTAD  KIRKE. 

Gennembrudt  Tremmeværk  i  Væggen  mellem 
Kor  og  Skib.  Koret  øverst  er  rødmalet  med 
en  grøn  Plet  i  Midten.  Tremmeværket  neden¬ 
under  er  rødmalet  med  grønne  Midterpartier. 
Det  midterste  er  forsynet  med  Aarstallet  1832. 

Kirken  paa  Tjarnir,  inderst  i  Øtjordsdalen,  frembyder  intet  mærkeligt,  lige 
saa  lidt  som  Saurbce  Kirke  i  samme  Dal.  Sidstnævnte  er  iøvrigt  fra  1858, 
og  Klokkerne  hænger  over  Indgangsdøren  i  vestre  Gavl.  Derimod  er  det  værd 
at  bemærke,  at  Kirkegaarden  er  rundagtig  (16 — 18  Skridt  i  Tværmaal)  og  om¬ 
givet  af  høje  Jordtørvsmure.  Ejheller  Kirkerne  paa  Hov  (Hof)  og  Sandfell  ved 
Foden  af  Ørævejøklen  paa  Sydøstlandet  frembyder  noget  særligt ;  kun  skal  ogsaa 
for  Hovs  Vedkommende  anføres,  at  Kirkegaarden  er  rundagtig,  saaledes  som  det 
ofte  var  Skik  i  gamle  Dage.  Blandt  Tuerne  paa  denne  Kirkegaard  vises  14,  der 
tilhører  Besætningen  fra  et  Skib,  som  strandede  ved  Ingolfshøfden  for  et  Par 
Hundrede  Aar  siden. 


VIDEMYRE  KIRKE  I  SKAGEFJORDSDALEN,  SET  FRA  VEST. 

(fløjet  bærer  aarstallet  1822.) 

Endnu  skal  anføres,  at  jeg  enkelte  Steder  har  truffet  nedlagte  Tørvekirker, 
som  nu  enten  brugtes  til  profant  Brug  eller  ogsaa  komplet  laa  i  Ruiner.  Paa 
Gaarden  Nupstad  i  Vester  Skaftafells  Syssel  saa  jeg  saaledes  en  nedlagt  Kirke, 
der  i  Lidenhed  endog  overgik  Aabæ  Kirken.  Dens  Længde  var  indvendig  kun 
11  Fod,  Bredden  7  Fod.  Fra  Gulv  til  Tværbjælker  var  5  Fod,  derfra  til  Tagryg 
4  Fod.  Klokken  hængte  endnu  paa  Plads  inde  i  Kirken ,  der  blev  brugt  til 
Oplagshus.  Paa  Skutustad  ved  Myvatn  stod  i  1896  en  lignende  Kirke;  da  jeg  i 
1902  atter  besøgte  Stedet,  var  den  dog  forsvundet.  De  omtalte  Smaakirker  i 
Aabæ  og  Nupstad  var  selvfølgeligt  ikke  Hovedkirker,  men  Annekskirker  til  større. 

I  ældre  Tid  var  enkelte  af  Hovedkirkerne  dog  ret  store.  Dette  gjaldt 
saaledes  de  med  »Udskud«  forsynede  Græstørvskirker,  der  var  baade  længere  og 
bredere  end  de  almindelige. 

Den  sidste  Kirke  med  »Udskud«  (» Utbrotakirkia «*)  fandtes  paa  Store  Nup  i 

*)  Hin  sibasta  utbrota  Kirkja  d  Islandi  i  »Årbåk  hins  islenzka  fornlejfafjelags«  1897. 
(Reykjavik  1897). 

Aanæs  Syssel.  Den  blev  nedreven  i  1876  og  er  beskreven  af  Islænderen 
Brynjolfur  Jonsson,  ligesom  han  har  ladet  udføre  en  Model  af  den,  hvilken  findes 
i  Nationalmusæets  2.  Afdeling  og  gengives  her. 

Det  ses  af  den,  at  disse  Kirker  repræsenterer  det  ypperste  af  kirkelig  Byg¬ 
ningsskik  paa  Island.  Kirken  var  efter  Længden  ved  Rækker  af  Støtter  delt  i 
et  Langskib  med  to  Sideskib,  hvilke  sidste  var  anbragte  i  »Udskud«  eller  »Skot« 
langs  Siderne.  Kirkeklokkerne  var  ophængte  inde  i  Kirkerne.  løvrigt  adskilte 
disse  Kirker  sig  ikke  væsentligt  fra  dem  med  enkelt  Skib.  Hovedforskellen  var, 
at  der  selvfølgeligt  var  bedre  Plads  i  dem. 

I  de  gamle  islandske  Kirker  var  iøvrigt  som  Regel  Pladsen  tildelt  hvert  Køn 
for  sig,  ligesom  gifte  og  ugifte  ofte  havde  hver  sin  Plads.  I  Koret  sad  de  gifte 
Mænd.  I  Hovedskibet  de  gifte  Kvinder,  og  inderst  i  Stolen  paa  nordre  Side 
Præstekonen  og  de  fornemste  Kvinder,  altsaa  lige  over  for  Prædikestolen.  Denne 
Stol  var  ofte  særlig  indhegnet  og  prydet. 


MODELAF  DEN  SIDSTE  KIRKE  MED  UDSKUD  (*  UTBROTA  KIRKJA«)  PAA 
STORE  NUP  I  AANÆS  SYSSEL. 


I  Kirkerne  med  Udskud  sad  de  unge  Mænd  i  Reglen  langs  Udskuddets  søndre 
Side;  de  ugifte  Piger  langs  tiorde  Side. 

Kirkerne  i  endnu  ældre  Tid  har  sikkerligt  ganske  lignet  de  beskrevne. 

Interessante  Oplysninger  om  Sagatidens  Kirker  findes  i  Dr.  Gustaf  Ceder- 
schiolds  Afhandling:  »Studier  ofver  islåndska  kyrkomåldagar  i  fristatstiden«  (i 
Aarb.  for  nord.  Oldk.  og  Hist.  1887). 

Det  fremgaar  heraf,  at  Kirkerne  dengang  havde  ganske  de  samme  smaa 
Dimensioner  som  i  Nutiden.  Derimod  var  de  sikkert  smukkere  udstyrede  med 
alt,  hvad  der  hørte  til  katolsk  Gudstjeneste. 

I  de  nuværende  islandske  Kirker  findes,  vel  nærmest  paa  Grund  af  de 
hyppige  Ombygninger,  ikke  ret  meget  Iventar  fra  Fortiden. 

En  enkelt  malet  Altertavle,  Kalk  og  Disk,  Messinglysestager  og  Messeklæder 
er  alt,  hvad  man  træffer.  Man  har  i  de  senere  Aar  ryddet  slemt  ud  i  Kirkerne: 
Gamle  Døbefade,  Messinglysestager  o.  1.  er  blevet  solgte  og  ligesom  paa  Færøerne 
erstattede  med  mere  nymodens  Ting. 

Et  og  andet  Sted  ser  man  endnu  et  Krucifiks  fra  katolsk  Tid,  et  Epitafium 
over  en  Præst  o.  1. ;  men  for  største  Delen  er  Kirkerne  blottede  for  Genstande 

af  historisk  og  kunstnerisk  Værdi.  Derimod  findes  ikke  saa  faa  af  disse  Ting 
nu  i  Musæet  i  Reykjavik. 

Den  gammeldags  Kirkegaard  er  i  Reglen  indhegnet  med  et  højt  Gærde  af 
Græstørv.  Gennem  dette  fører  en  Indgang  som  oftest  paa  vestre  Side  (ud  for 
Kirkedøren).  Denne  er  ofte  overbygget  med  et  Tag  af  Træ,  hvori  stundom  Kirke¬ 
klokkerne  hænger,  hvis  de  ikke  er  anbragte  enten  inde  i  Kirken,  uden  paa 
dennes  Gavl,  eller  i  et  særligt  fritstaaende,  paa  fire  Hjørnestolper  hvilende  Træ¬ 
tag,  der  ofte  er  smukt  forsiret  med  Udskæringer. 

Ligesom  paa  de  færøske  Kirkegaarde  er  der  sjældent  gjort  ret  meget  for  at 
pynte  paa  Udseendet.  Græsgroede  Tuer  over  Gravene  ( leidi )  ligger  Side  om  Side. 
Stundom  er  der  slet  ingen  Gravsten  eller  Kors  anbragte,  andre  Steder  ses  enkelte 
saadanne. 

Paa  Gravene  var  det  i  ældre  Tid  ikke  ualmindeligt,  at  man  anbragte  lang¬ 
agtige,  smalle  Ligsten  med  udhuggede  Indskrifter;  disse  Sten  var  ofte  naturlige 


KLOKKEHUS  FRA  HALS  KIRKE  I  FJOSKADAL  I  SØNDER  TINGØ  SYSSEL. 
(Nu  nedrevet.) 


Basaltstykker.  Ejendommelige  »Ligtræer«  og  Kors,  ligeledes  med  Indskrifter, 
træffes  ogsaa.  Endog  helt  ned  i  det  19.  Aarhundrede  er  Runeindskrift  i  en¬ 
kelte  Tilfælde  blevet  anvendt  paa  Ligsten.  Paa  Glaumbær  Kirkegaard  saa  jeg 
en  saadan  fra  1847.  løvrigt  er  Runeindskrifter  paa  ældre  Ligstene  ikke  sjældne, 
dog  aldrig  ældre  end  det  12.  Aarhundrede. 

Kirkegaarden  har  nu  som  oftest  en  firkantet  Grundplan ;  men  i  ældre  Tid 
var  den  ofte  rund  og  skærmet  af  et  højt  Græstørvsdige,  hvorpaa  vi  har  anført 
Eksempler. 

De  islandske  Kirker  er  godt  besøgte,  naar  der  holdes  Kirketjeneste.  Dels  er 
Islænderne  flittige  Kirkegængere  og  dels  betragter  de  et  Ridt  til  Kirke  som  en 
Adspredelse.  Her  træfler  man  andre  Mennesker,  og  her  forhandler  man  efter 
Gudstjenesten  om  mange  verdslige  Ting. 

De  islandske  Præsier  lever  som  Regel  under  tarvelige  Kaar,  og  saadan  har 
det  været  i  Aarhundreder. 

De  maa  anvende  megen  Tid  og  stor  Dygtighed  paa  deres  Landbrug,  om  de 
skal  kunne  leve,  og  samtidig  maa  de  jo  forrette  deres  Præstegerning.  Man  maa 

give  dem  den  Ros,  at  om  der  ogsaa  er  enkelte  Undtagelser,  har  de  dog  stedse 
været  Foregangsmænd  i  den  Egn,  i  hvilken  de  har  levet.  De  har  arbejdet  som 
gode  Bønder  og  samtidigt  været  deres  Omgivelsers  gode  Sjælesørgere.  Deres 
Hjem  har  som  oftest  været  bedre  end  Bøndernes,  og  de  har  været  disse  et  Eks¬ 
empel  at  se  op  til. 

Undtagelser  har  der  dog  altid  været,  og  navnlig  i  ældre  Tid  var  der  flere 
fordrukne  Præster,  som  jo  ikke  afgav  det  bedste  Eksempel  for  deres  Menighed. 
At  de  ogsaa  i  sædelig  Henseende  kunde  skeje  ud,  er  sikkert  nok.  Hændte  det, 
at  de  f.  Eks.  fik  Børn  med  andre  Kvinder  end  deres  Hustruer,  blev  de  jo  af¬ 
satte  fra  deres  Embeder;  men  ofte  blev  de  dog  tagne  til  Naade  igen  efter 
nogle  Aars  Forløb. 

Ved  de  islandske  Kirker  er  ikke  ansat  nogen  fast  Kirkebetjent;  men  som 
Præstens  Medhjælper  fungerer  en  eller  to  agtede  Bønder  fra  Egnen,  som  er  valgte 
dertil  af  Menigheden. 

Medhjælperen  læser  Kirkebønnen  før  og  efter  Gudstjenesten,  besørger 
Ringningen,  hjælper  Præsten  i  og  af  Messeklæderne,  tænder  Tællelysene  paa 
Alteret  og  pudser  dem  under  Gudstjenesten,  naar  Vægen  er  bleven  for  lang  og 


LIGTRÆ  OG  LIGSTEN  MED  »FODKORS«  FRA  HJARDARHOLT  KIRKEGAARD  I  DALA  SYSSEL. 


giver  sig  til  at  ose.  Denne  Operation  foretages  som  Regel  med  stor  Stilfærdighed; 
men  man  har  jo  ogsaa  Eksempel  paa  det  modsatte:  Et  Sted  var  Medhjælperen 
undtagelsesvis  lidt  fuld  i  Kirken.  Da  han  skulde  pudse  Lyset  med  Lysesaksen 
tog  han  fejl,  brækkede  Lyset  af  og  smed  det  hen  paa  Præsten,  hvis  Haar  det 
sved.  Der  blev  selvfølgelig  stor  Staahej. 

Gudstjenesten  foregaar  iøvrigt  ganske  som  i  Danmark.  Mange  Steder  ci¬ 
der  ypperlig  Salmesang,  ligesom  Haandorgeler  er  almindelige. 

Gamle  katolske  Skikke  har  flere  Steder  holdt  sig  helt  ned  til  vor  Tid,  saa- 
ledes  i  Øster  Skaftafells  Syssel. 

Endnu  for  ikke  længe  siden  var  det  Skik,  at  Mændene,  naar  de  kom  inden 
for  Kirkedøren,  bøjede  sig  fremefter,  idet  de  korsede  sig  paa  Panden.  Noget 
lignende  gjorde  de,  hvis  de  passerede  Korindgangen. 

En  anden  gammel  Skik  er  det,  at  Kvinderne,  naar  de  er  komne  ind  i  Kir¬ 
ken  og  har  taget  Sæde,  da  holder  Lommetørklædet  op  for  Ansigtet  og  bøjer 
Hovedet  frem,  idet  de  mumler  en  Bøn. 

Ved  Begravelser  var  det  endvidere  Skik,  at  hele  Følget  knælede  ned,  medens 
Graven  blev  tilkastet;  inden  man  forlod  Stedet,  slog  hver  især  Kors  over 
Graven. 

Solen  ringes  derimod  ikke  hverken  op  eller  ned.  Kirkeklokkerne  ringer 

i  det  hele  taget  kun  til  Kirke  og  Aftenen  for  de  store  Højtider:  Jul,  Nytaar, 
Paaske  og  Pinse  eller  Dagen,  før  en  Kirke  bliver  indviet,  samt  ved  særlige  Lejlig¬ 
heder  som  Begravelse,  Bryllup  o.  lign.  Naar  i  gamle  Dage  Bønderne  hørte 
Klokkerne  ringe,  løftede  de  paa  Hatten. 

De  kirkelige  Handlinger,  som  foregaar  indenfor  de  islandske  Kirkers  Vægge, 
er  foruden  Gudstjenesten  Bryllup  og  Begravelse  samt  Konfirmation,  derimod  er 
det  sjældent,  at  Barnedaab  foregaar  i  Kirkerne.  Dertil  er  Afstandene  altfor  lange 
og  et  Ridt  med  Børnene  for  besværligt,  hvorfor  disse  som  Regel  døbes  i 
Hjemmet.  Døbefonten  er  derfor  sjælden  i  islandske  Kirker. 

Bryllupperne  holdes  helst  i  Vaar  og  Høst,  til  hvilke  Tider  man  er  bedst 
forsynet  i  Hjemmene  med  Varer.  Om  Vinteren  er  Samkvemmet  desuden 
vanskeligt,  og  om  Sommeren  har  man  ikke  Tid,  da  hver  Dag,  det  er  godt  Vejr, 
maa  benyttes  til  Høhøsten. 

Naar  Bryllupet  er  berammet  og  Gæsterne  —  stundom  indtil  hundrede  — 
er  indbudte,  bliver  det  mange  Steder  endnu  fejret  med  den  gammeldags  Pomp, 
som  man  er  i  Stand '  til  at  stille  paa  Benene.  Brudgommen  henter  Bruden  i 
hendes  Hjem,  og  under  Ledsagelse  af  Slægt  og  Venner  rider  man  til  Kirke  ad¬ 
stadigt  og  sindigt,  som  det  sømmer  -  sig  ved  saadan  en  højtidelig  Lejlighed. 
Endnu  er  Bruden  ikke  pyntet;  det  foregaar  i  den  Kirken  nærmest  liggende 
Gaard  (Præstegaarden) ;  thi  det  vilde  med  den  nymodens  Festdragt  være  upraktisk 
at  foretage  et  Ridt.  Medens  hun  pyntes,  bydes  Kaffe  til  Gæsterne.  Siden  be1 
giver  man  sig  til  Kirken.  Først  Brudgommen,  ledsaget  af  sin  Forlover;  han 
maa  vente  en  passende  Tid  paa  Bruden.  Naar  hun  kommer,  Haand  i  Haand 
med  sin  Forlover,  ringer  Klokkerne,  og  Vielsen  foregaar.  Efter  denne  føres 
Brud  og  Brudgom  hen  til  hver  sit  Sæde  af  deres  Forlovere,  og  først  efter  at 
der  er  sunget  en  Salme,  træder  Brudgommen  hen  og  fører  sin  Hustru  ud  af 
Kirken  ved  Haanden  og  tilbage  til  Huset,  hvor  hun  skal  omklæde  sig  for  at 
kunne  foretage  Ridtet  hjem. 

Imedens  skænkes  der  Forfriskninger  til  Brudefølget,  og  naar  Bruden  er  færdig 
gaar  det  hjemad,  denne  Gang  i  strygende  Fart  og  som  oftest  under  Ledsagelse 
af  Præsten.  Atter  maa  Bruden  pyntes  for  at  kunne  optræde  i  sit  fulde  Skrud 
ved  Gildet. 

Til  at  forestaa  Anretningen  er  der  udnævnt  særlige  Skaffere,  hvilken  Be¬ 
stilling  anses  for  en  Hæderspost.  Under  Maaltidet  holdes  der  ingen  Taler.  I 
gamle  Dage  skænkedes  Snaps,  stundom  Vin,  til  hver  Ret,  men  siden  Afholds- 
bevægelsen  har  taget  Flugt  paa  Island  er  dette  mere  og  mere  gaaet  af  Brug. 
Efter  Bordet  forlyster  man  sig  med  Sang  og  Runddans,  ligesom  der  bydes  Drikke¬ 
varer.  Munterheden  stiger,  men  for  at  ingen  skal  komme  i  Klammeri,  eller 
gammelt  Uvenskab  maaske  atter  bryde  ud,  er  der  forud  udtaget  to  Mænd,  som 
har  den  Bestilling  at  paase,  at  ingen  laver  Ufred.  Derimod  anses  det  ligesom 
paa  Færøerne  ikke  for  upassende,  at  man  synger  »Taatter«  om  hinanden.  Slige 
Viser  kan  være  bidende  nok ;  de  digtes  ofte  paa  staaende  Fod  og  ægger  til 
Svar  paa  lignende  Vis. 

Gildet  varer  længe,  stundom  i  to  Dage,  og  Brudeparret  maa  være  med 
hele  Tiden.  Førend  Gæsterne  tager  bort,  giver  de  Brudeparret  Gaver. 

I  »Badstuen«,  det  store  Fællesrum  paa  de  islandske  Gaarde,  hvor  man  paa 

en  Gang  sover  og  opholder  sig,  foregaar  de  vigtigste  Faser  i  Bondens  ens¬ 
formige  Liv. 

Her  fører  han  sin  Hustru  ind  til  Brudesengen,  der  staar  i  Række  med  alle 
Husets  andre  Senge.  Her  føder  Kvinden  sine  Børn,  medens  Stuen  maaske  er 
fuld  af  Mennesker,  og  her  hylles  det  døde  Legeme  i  et  Lagen,  efter  at  Øjnene 
er  klemte  til  og  Salmebogen  er  anbragt  under  Hagen. 

Indtil  Kisten  er  tømret  sammen  eller  hentet,  ligger  Liget  nu  stundom  i  sin 
Seng  Natten  over,  medens  de  Levende  slumrer  rundt  om. 

Siden  anbringes  det  i  Kisten  og  stilles  ind  i  et  andet  Rum,  maaske  Hø¬ 
laden,  indtil  Begravelsen  kan  finde  Sted. 

Paa  Begravelsesdagen  møder  de  Indbudte  —  i  mange  Egne  kun  de  — 
i  Hjemmet.  Husherren  holder  maaske  nu  selv  en  kort  Andagt,  og  Kisten  an¬ 
bringes  paa  en  Hest,  fastsurret  paa  tværs  til  en  Kløvsaddel,  eller  anbringes  paa 
en  Baare  mellem  to  Heste.  En  Mand  rider  foran  og  leder  Hesten,  medens  to 
andre  holder  sig  paa  hver  sin  Side  af  denne.  De  har  Reb  anbragt  i  Kisten, 
for  ved  Hjælp  af  dem  at  kunne  forhindre,  at  den  glider  ned. 

Bagved  rider  Følget,  mellem  hvilket  maaske  Præsten  befinder  sig.  Naar  Lig¬ 
toget  nærmer  sig  Kirken,  begynder  Klokkerne  at  ringe,  og  Kisten  bæres  ind  i 
denne. 

I  ældre  Tid  fik  Mændene  i  Følget  ved  Ankomsten  til  Kirken  en  Snaps  og 
Kvinderne  »Messevin«,  thi  det  havde  jo  stundom  været  en  kold  og  lang  Tur. 
Denne  Skik  er  nu  saa  godt  som  ophørt.  Efter  Talen  bæres  Kisten  ud  og  sæn¬ 
kes  i  Jorden.  I  afsides  Egne  knæler  stundom  Følget,  medens  Graven  kastes 
til,  ligesom  hver  enkelt  af  de  tilstedeværende  korser  Graven,  inden  de  forlader 
denne. 

Undertiden,  navnlig  om  Vinteren,  hændte  det  tidligere,  at  Præsten  ikke 
kunde  komme  til  Stede.  Man  anbragte  da  en  Pæl  gennem  Jordsmonnet  ned  til 
Kisten,  hvilket  kaldtes  at  »staursetja«  (ø :  sætte  Pæl).  Naar  Præsten  senere  kom, 
blev  Pælen  taget  op  for  at  han  gennem  Huilet  kunde  forrette  Jordpaakastelsen. 
Et  lignende  Forhold  omtales  iøvrigt  i  Sagaerne  for  Grønlands  Vedkommende. 

Naar  Begravelsen  paa  Kirkegaarden  var  forbi,  red  man  i  ældre  Tid  tilbage 
til  Gaarden  for  at  fejre  Gravøllet.  Al  ydre  Tvang  var  nu  forbi,  og  man  hengav 
sig  til  Lystighed  og  lod  Hestene  strække  ud  for  at  kunne  begynde  Gildet. 

Selv  om  de  efterlevende  var  nok  saa  sørgmodige,  maatte  de  skjule  det, 
drikke  og  spise  med  de  Indbudne.  Da  jeg  undrede  mig  over  denne  Skik,  sagde 
en  Bonde  til  mig: 

»Det  vilde  dog  være  underligt,  om  en  gammel  Mand,  træt  af  Dage,  skulde 
begrædes«,  og  da  jeg  indvendte,  at  det  dog  ogsaa  hændte,  at  unge  Mennesker 
døde  bort  fra  Børn  og  Forældre,  som  vilde  savne  dem,  svarede  han  kort:  »Det 
andet  Liv  er  dog  bedre«! 

Begravelsesgilderne  varede  i  ældre  Tid  til  den  lyse  Morgen  og  i  enkelte 
Tilfælde  i  flere  Dage.  Man  støjede,  morede  sig  og  »sang  Sjælen  ind  i  Him¬ 
merig«. 

5.  Aargang  N543 


VILLA  I  SKJOLDSGADE. 


I  Skjoldsgade  er  den  Villa,  hvoraf  her  gengives  Tegninger,  bleven  opført  i 
Løbet  af  Aaret  1902 — 03  for  Dr.  phil.,  Redaktør  Edv.  Brandes.  Som  det 
fremgaar  af  Planen,  er  Grunden,  hvorpaa  den  er  beliggende,  af  en  højst  uregel¬ 
mæssig  og  vanskelig  Form ;  det  har  derfor  kun  været  muligt  at  gennemføre 
Projektet  ved  mange  Dispensationer  fra  Magistratens  Side  og  ved  velvillig  Imøde¬ 
kommen  fra  Naboejerne.  Medens  Grunden  paa  den  sydlige  Grænse  støder  op 
mod  en  anden  Villagrund,  er  den  mod  Vest  og  Nord  begrænset  af  Holmens 
Kirkegaard,  der  her  skyder  sig  frem  som  en  meget  spids  Trekant.  Den  lille 
Have,  der  hører  til  Villaen,  faar  en  særegen  Ynde  netop  derved,  at  den  helt  er 
omgivet  af  Kirkegaardens  grønne  Træer. 

Ved  Planlæggelsen  er  man  gaaet  ud  fra  at  gøre  en  Hal,  der  strækker  sig 
gennem  to  Etager,  til  det  centrale,  hvorom  alle  Værelser  grupperer  sig.  Der 
er  fra  den  Adgang  til  Herreværelse,  Dagligstue  og  Spisestue  i  Stueetagen.  En 
rummelig,  fritliggende  Trappe  i  Hallen  fører  op  til  et  Galleri,  hvorfra  man  kom¬ 
mer  ind  til  Soveværelse,  Paaklædningsværelse  —  udenfor  dette  findes  en  stor, 
aaben  Altan,  overdækket  af  Espalier  paa  Piller  — ,  Badeværelse  og  Gæsteværelse. 
Ad  en  mindre  Trappe  naar  man  op  til  de  to  Pigekamre  med  det  dertil  hørende 

'særlige  Badeværelse.  Køkkenet  er  lagt  ud  i  en  mindre  Bygning  for  sig  og  staar 
gennem  et  Anretningsværelse  i  Forbindelse  med  Spisestuen,  medens  det  til  den 
modsatte  Side  har  direkte  Udgang  til  Gaarden.  I  Forbindelse  med  Herreværelset 
staar  et  rummeligt  Bibliothek,  hvortil  man  ogsaa  kan  komme  direkte  fra  Entreen. 

Den  lavere  Bibliotheksbygning  er 
beliggende  med  sin  Gavl  lige  i 
Grænseskellet  mod  Kirkegaarden. 
Den  følger  saaledes  Grundens  skæve 
Form ;  men  Skævheden  virker  paa 
intet  Sted  stødende,  da  Gavlen 
fuldstændigt  dækkes  af  Kirkegaar- 
dens  høje  Træer,  der  danner  et 
tæt  Læbælte  for  den. 

Fra  Dagligstuen  er  der  Ud¬ 
gang  til  en  Platfond  og  en  Fri- 
trappe,  som  fører  ned  til  Haven, 
samt  Nedgang  til  et  stort  og  rum¬ 
meligt  Billedhugger-Atelier,  belig¬ 
gende  med  et  bredt  Vindue  og 
Ovenlys  direkte  mod  Nord. 

I  'Kælderen  findes  Plads  for 
Varmeværket,  de  nødvendige  Økonomirum  samt  en  Støberikælder  til  Brug  for 
Virksomheden  i  Atelieret. 

Indvendigt  er  Hallen  udstyret  med  høje  Paneler  af  Pitchpine;  Stolperne  og 
Balustraden,  der  adskiller  Forhallen  fra  Hallen,  samt  Balustrene  omkring  Galleriet 

og  Bjælkerne  i  Loftet  er  af  samme  Materiale.  En  stor,  norsk  Peis,  hvor  Ilden  * 
brænder  frit  i  aabent  Ildsted,  har  sin  Plads  paa  den  ene  Væg,  og  ved  Siden  af 
den  dannes  en  hyggelig  Siddeplads  i  Krogen  under  Trappeløbet.  I  den  mod- 
staaende  Væg  i  Forhallen  er  et  stort  Vindue,  hvor  rig  Glasmosaik  dæmper  Lysets 
Straaler;  for  øvrigt  oplyses  Hallen  ved  fem  højtsiddende  Vinduer  med  Blysprosser 
og  Kathedralglas.  —  I  Spisestuen  er  der  Bjælkeloft,  Væggene  er  fra  nederst  til 
øverst  dækkede  af  højrødt  Yute-Betræk.  I  Herreværelse  og  Dagligstue  er  der 
paa  Loftsfladerne  anbragt  Anaglypta-Tapeter  (fra  Keller  &  Reiner  i  Berlin).  Væg¬ 
gene  er  beklædte  med  engelske  Liberty-Tapeter ;  i  Dagligstuen  er  der  desuden  højt 
Panel,  hvis  Fyldinger  er  prydede  med  udskaarne  Relieffer. 

Udvendigt  er  Murene  behandlede  med  en  særegen  Slags  grov  Puds  og 
hvidtede.  I  Entré  Bygningen  er  foroven  anbragt  Bindingsværk.  Under  en  Del 

af  Villaen  er  der  en  høj  Sokkel  af  kløvede  Kampesten.  Omkring  hele  Villaen 
strækker  sig  en  Gesims,  bestaaende  af  Buer  og  Pitch-pine-Halvsøjler,  der  bærer 
de  frit  udhængende  Spær.  Alle  Tage  er  dækkede  med  grønne,  glaserede  Tag¬ 
sten  (fra  Frederiksholms  Teglværk),  dels  formede  som  gammeldags  Munketagsten, 
dels  paa  de  lavere  Tilbygningers  Tage  flade  og  mindre  i  Formen. 

Tegningerne  til  Villaen  er  udførte  af  Architekt  Eugen  Jørgensen.  Af  de 
forskellige  Haandværkere,  der  har  medvirket  ved  Opførelsen,  skal  her  nævnes: 
Murmester  Gram,  Tømmermester  Knud  Veng,  Hermann  Eberts  Dampsnedkeri, 
Malermester  Schubeler,  Smedemester  Høst,  Blikkenslager  Hannibal  samt  Gas- 
og  Vandmester  Pers.  Varmeværket  er  indlagt  af  Vølund,  elektrisk  Lysindlæg 
af  Lauritz  Knudsen.  Glasmosaikerne  er  fra  Glarmester  Fledelius.  Haven  er 
anlagt  af  Gartner  Fabricius-Hansen. 

THEOPHILOS-HANSEN-FEST  I  WIEN. 


Den  8.  Juli  fejrede  Kunstnerne  i  Wien  i  For¬ 
bindelse  med  Hansen-Klubben  og  den  øster- 
rigske  Architektforenings  Hansen-Komité  90-Aars- 
Dagen  for  den  berømte  dansk-wienske  Architekt, 
Theophilos  Hansens  Fødsel. 

At  denne  Fest  overværedes  af  en  saa  stor 
Skare,  ikke  blot  af  Wienerkunstnere,  men  ogsaa  af 
fremmede  Kunstnere,  som  for  Tiden  Opholder  sig  i 
Wien,  skyldes  ikke  blot  Pietetshensyn  mod  den 
afdøde  Mester,  men  især  den  almindelige  Anerken¬ 
delse  af  »den  store  Græker«s  kunstneriske  Betyd¬ 
ning.  Selv  om  Theophilos  Hansen  —  ligesom 
mange  andre  betydningsfulde  Mænd  —  havde  den 
Skæbne ,  ikke  straks  at  blive  forstaaet ,  saa  for- 
maaede  han  dog  med  den  Udholdenhed,  som  er 
særegen  for  Genier,  at  arbejde  fremad  mod  sit  store  Maal,  indtil  det  til  sidst 
lykkedes  ham  ikke  blot  at  forsone  sine  bitreste  Modstandere,  men  ogsaa  at  gøre 
dem  til  sine  trofaste  Tilhængere.  Han  besad  i  høj  Grad  den  for  en  Kunstner 
lige  saa  sjældne  som  betydningsfulde  Ærgerrighed  ikke  at  ville  falde  i  den  store 
Hobs  Smag,  han  var  Aristokrat  i  sin  Kunst  og  kæmpede  snarest  af  al  Magt  for 
at  undgaa  den  Anerkendelse  og  det  Bifald,  som  opnaas  ved  at  lefle  for  Publi¬ 
kums  slette  Smag. 

Til  Trods  for  dette  havde  han  en  praktisk  Forstaaelse  af  de  Krav,  som 
moderne  Forretnings-  og  Kulturliv  stiller,  noget  man  bedst  faar  Indtryk  af  ved 
hans  senere  Byggeforetagender.  Saaledes  ser  man  paa  hans  i  antik  Stil  opførte 
»Heinrichshof«  klassisk  gennemførte  Skorstene,  som  senere  kopieredes  af  Fransk- 
mændene  Violet  le  Duc  og  César  Dely.  I  det  hele  har  Ph.  Hansens  Virksomhed 
haft  stor  Indflydelse  paa  Architekturen,  selv  i  de  Stilretninger,  der  staar  den 
klassiske  fjærnest. 

Theophilos  Hansen  skabte  sig  en  egen  Retning  i  Architekturen  og  veg 
aldrig  bort  fra  dennes  bestemt  optrukne  Grænser.  Dette  maa  ikke  forstaas  saa¬ 
ledes,  at  han  ikke  havde  Blikket  for  andre  Kunstretninger  i  Bygningskunsten, 
eller  for  dennes  praktiske  Krav,  men  han  holdt  altid  fast  paa,  at  hans  egen 
Retning  var  den  rigtigste.  Han  troede  fuldt  og  fast  paa,  at  den  klassiske  Skøn¬ 
hed  i  den  græske  Architektur  altid  maatte  staa  som  Forbillede  for  den  moderne 
Bygningskunst,  og  ved  Siden  heraf  anerkendte  han  kun  den  byzantinske  Archi¬ 
tektur  for  Kunst,  den,  der  —  som  han  selv  udtrykte  sig  —  var  udviklet  af  den 
græske  »som  Røgen  af  Flammerne«. 

Det  er  ikke  Meningen  her  at  vurdere  Theophilos  Hansens  kunstneriske  Be¬ 
tydning,  hans  Navn  danner  et  Kapitel  af  Kunsthistorien,  som  han  selv  har  skrevet 
og  illustreret  ved  sine  Værker.  Jeg  skal  dog  anføre  nogle  enkelte  af  hans  Ar¬ 
bejder,  hvoraf  den  østerrigske  Parlamentsbygning  til  alle  Tider  vil  staa  som  det 
berømmeligste.  Det  er  det  Arbejde,  hvor  Mesterens  kunstneriske  Trosbekendelse 


er  lagt  klarest  for  Dagen,  og  hvor  han  har  arbejdet  med  størst  Frihed,  fri  med 
Hensyn  til  Valget  af  Byggepladsen,  idet  Gader  og  Torve  er  regulerede  i  nøje 
Overensstemmelse  med  hans  Forskrifter,  og  fri  med  Hensyn  til  Valg  af  Materiale. 
Under  disse  Forudsætninger  er  det  intet  Under,  at  Bygningen  er  bleven  ægte 
Hansensk.  Det  var  hans  kæreste  Arbejde,  men,  som  han  engang  selv  har  sagt: 
»Livets  ublandede  Glæde  falder  aldrig  i  nogen  Dødeligs  Lod«,  og  han  opnaaede 
heller  ikke  at  se  denne  sin  Livsopgave  fuldført. 

Foruden  denne  mægtige  Bygning  skal  nævnes  den  græske  Kirke  paa  Fleischen- 
markt,  Krigsarsenalets  Vaabenmusæum,  Heinrichshof,  der  er  Forbilledet  til  en  stor 
Del  af  Wiens  Privatbygninger,  den  evangeliske  Kirke,  Erkehertug  Wilhelms  Palais, 
Børsen,  Musæumsbygningen  og  Bygningen,  der  huser  Akademiet  for  bildende 
Kunst. 

Jeg  skal  endnu  kun  minde  om,  hvad  Theophilus  Hansen  var  som  Menne¬ 
ske  og  som  Lærer.  Selv  om  hans  Kunst  i  Begyndelsen  havde  sine  Modstandere, 
saa  var  han  personlig  afholdt  af  enhver,  som  kom  nærmere  i  Berøring  med 
ham.  Han  var  noget  tilknappet  og  indesluttet  af  Væsen,  men  ofte  munter,  dertil 
en  stor  Hader  af  alle  smigrende  og  høflige  Talemaader.  Han  havde  en  varm, 
medfølsom  Karakter  og  var  altid  beredt  til  at  vise  sine  Medmennesker  en  Tjeneste, 
selv  om  den  undertiden  kunde  være  forbunden  med  store  personlige  Ofre. 

Hvor  mange  af  hans  Elever  kan  takke  ham  ikke  blot  for  deres  kunstneriske 
Uddannelse,  men  ogsaa  for  rigelig  pekuniær  Understøttelse.  En  af  disse  Elever, 
der  nu  nyder  stor  Anseelse  for  sine  Bestræbelser  i  moderne  Retning,  sendte  han 
paa  sin  private  Bekostning  til  Italien  for  at  han  kunde  komme  sig  af  en  alvorlig 
Sygdom.  Og  herfor  skylder  den  unge  Generation  af  de  »moderne«  Kunstnere 
ham  stor  Tak. 

Han  stod  i  venskabelig  Berøring  med  Kunstnere  som  Schmidt,  Justl  og 
Hasmann,  selv  om  han  i  kunstnerisk  Henseende  ikke  delte  Anskuelser  med  dem. 
Til  Schmidt  har  han  engang  sagt:  »Du,  Smith — han  udtalte  altid  Navnet  med 
dansk  Akcent  — ,  hvis  du  engang  i  dine  unge  Dage  var  rejst  til  Athen,  var  der 
maaske  blevet  et  ganske  brugbart  Menneske  af  dig.«  Hvor  »brugbar«  Schmidt 
ansaas  for  af  andre,  ses  af,  at  han  kort  efter  for  sine  Arbejder  ophøjedes  i  Fri¬ 
herrestanden. 

Wiens  Kunstnere  har  rejst  et  Mindesmærke  for  Theophilos  Hansen;  hans 
Navn  vil  aldrig  glemmes  i  den  By,  hvor  han  vandt  sin  Ære  og  Berømmelse. 

Kjøbenhavn,  12.  Juli  1903. 


Oscar  Biener. 


»GRÆKERAANDEN.« 


a  der  muligvis  blandt  »Architekten«s  Læsere  findes  nogle  af  mine  Til- 


LJ  hørere  fra  Akademiet,  vilde  jeg  gerne  i  Anledning  af  Prof.  J.  L.  Heibergs 
Overfald  paa  min  Bog  »Grækeraanden«  bede  om  Plads  for  medfølgende  Be¬ 
mærkninger.  Saasom  Prof.  Heibergs  Opfattelse  af  Grækerne  forefindes  i  hans 
udgivne  Skrifter,  og  saasom  jeg  har  læst  disse,  saa  er  det  mig  ikke  ubekendt, 
at  min  Opfattelse  i  væsentlige  Punkter  afviger  fra  hans.  Men  indtil  Prof.  Heiberg 

præsterer  et  stringent  Bevis  for,  at  han  har  Patent  paa  at  vide,  hvorledes  Græ¬ 
kerne  tænkte  og  følte,  vil  jeg  fastholde  den  Opfattelse,  jeg  gennem  tyve  Aars 
Beskæftigelse  med  græsk  Filosofi  og  Litteratur  har  dannet  mig  af  Grækeraanden. 
Og  er  det  mig  da  ligesom  en  Smule  Trøst,  i  min  Uenighed  med  Prof.  Heiberg, 
at  jeg  har  Meningsfæller  blandt  en  hel  Del  af  de  nyere  Forskere,  mit  Studium 
har  bragt  mig  i  Forbindelse  med.  Foreløbigt  stiller  jeg  altsaa  min  Paastand  mod 
Prof.  Pleibergs  Paastand  uden  at  lade  mig  afficere  af  Skældsord,  ( —  det  er 
muligt,  at  Smedens  Kat  døde  af  Tak,  af  Skældsord  døde  den  efter  For¬ 
lydende  ikke  — ) :  jeg  kan  forsikre  de  mange,  der  med  Forundring  har  læst 
Prof.  Heibergs  Notits,  at  den  Forestilling,  de  derigennem  har  faaet  om  min  Bog, 
er  værre  end  intet,  en  Hindring  for  nogen  Sinde  at  komme  til  en  virkelig  For- 
staaelse  af  den.  Derimod  turde  den  Forestilling,  de  ved  samme  Lejlighed  har 
dannet  sig  om  Prof.  Heibergs  Selvværdsættelse,  hans  Samvittighedsfuldhed,  Upar¬ 
tiskhed  og  Ridderlighed  som  Kritiker,  svare  saa  nogenlunde  til  Virkeligheden. 

12.  Juli  1903. 

P.  A.  Rosenberg, 

_ _  Mag.  art. 


TEKNISKE  MEDDELELSER. 


Et  Vaudtaarn  udført  i  Hennebique-Konstruktion.  Blandt  de  mange  Bygninger 
og  Anlæg,  som  er  fremkomne  i  den  senere  Tid,  udførte  efter  det  saakaldte 
Hennebique-System,  kan  det  maaske  have  Interesse  at  erfare  nogle  Enkeltheder 
angaaende  et  Vandtaarn,  som  for  nyligt  er  bleven  fuldført  i  Bayern.  I  denne 
Bygning  er  Træ  fuldstændigt  blevet  udelukket. 

Taarnet  omfatter  en  Vandbeholder  med  130 
cbm.  Indhold;  Beholderens  Bund  ligger  15  m. 
over  Jorden.  Det  er  delt  i  Etager  paa  c.  3,5  m. 
Højde,  og  disse  er  forbundne  ved  en  Betontrappe. 
Den  smalle  Gang  omkring  Beholderen  og  Rum¬ 
met  over  denne  er  tilgængelig  ad  Jærntrapper. 
Otte  Betonsøjler  af  30  X  40  cm.  Tværsnit,  for¬ 
synede  med  det  fornødne  Indlæg  af  Jærn,  bærer 
Vandbeholderen  og  hele  Taget,  medens  de  imel¬ 
lem  Pillerne  værende  murede  Felter  kun  er  ud¬ 
førte  for  Udseendets  Skyld  og  ikke  har  noget 
med  selve  Konstruktionen  at  gøre. 

Vandbeholderen  er  ved  en  Betonvæg  delt 
i  to  Dele,  saaledes  at  man  ved  Rengøringen  af 
Beholderen  altid  kan  have  dennes  ene  Halvdel 
i  Brug. 

Facadens  Inddeling  viser  først  en  c.  4  m. 
høj  Betonsokkel,  hvorpaa  de  8  bærende  Piller 
hviler  med  c.  10  cm.  Fremspring  for  de  mellem¬ 
liggende  Murstensfelter.  Foroven  er  en  konsol- 
vandtaarn  i  bayern.  agtig  Udkragning  paa  hver  Pille,  og  herpaa  hviler 

med  c.  60  cm.  Fremspring  den  cylindriske  Beholderbygning.  Taget  har  Form 
som  en  ottesidet  Pyramide,  der  gaar  et  Stykke  ned  over  Beholderen,  saaledes 
at  dennes  fulde  Højde  ikke  viser  sig  i  Facaden. 

Etageadskillelserne  er  8  cm.  tykke  og  støttes  hver  af  2  Betonbjælker  paa 
30  X  30  cm.  og  2  paa  15X15  cm.,  alle  med  Jærnindlæg.  Bunden  i  selve 
Beholderen  er  konstrueret  paa  lignende  Maade  som  de  andre  Etageadskillelser, 
kun  er  her  Betonbjælkerne  med  de  indlagte  Jærn  af  omtrent  den  dobbelte  Højde. 

Tagets  Gratspær  er  dannede  af  Beton  og  Jærn,  og  herover  er  Tagdækningen 
anbragt. 

Vandbeholderens  Vægtykkelse  er  forneden  14  cm.,  jævnt  aftagende  opefter 
til  10  cm.  Der  er  i  denne  et  stærkt  Jærnindlæg  for  at  give  Væggene  den  for¬ 
nødne  Modstandskraft  mod  Vandtrykket.  Blandingsforholdet  har  været  1  Del 
Cement,  3  Dele  Sand  og  3  Dele  groft  Grus. 


BØGER  OG  TIDSSKRIFTER. 


Jyske  Granitkirker,  opmaalte  og  undersøgte  under  Ledelse  af  H.  Storck  ved 
Architekterne  V.  Ahlmann  og  V.  Koch.  (H.  Hagerups  Boghandel.) 

Ministeriet  for  Kirke-  og  Undervisningsvæsenet  har  som  bekendt  i  en  læn¬ 
gere  Aarrække  ladet  foretage  Undersøgelser  og  Opmaalinger  af  vor  middelalder¬ 
lige  Architektur.  Der  foreligger  derfor  allerede  paa  dette  Omraade  en  ret  be- 
tydelig  Litteratur,  og  som  et  Led  i  denne  Række  er  nu  udkommet  ovennævnte 
anselige  og  smukt  udstyrede  Værk,  der  indeholder  67  Tavler  med  tilhørende 
Beskrivelse,  hvortil  yderligere  knytter  sig  et  kortfattet  Resumé  paa  Fransk. 

Værket  omfatter  ialt  15  Kirker;  af  hver  især  foreligger  der  geometriske  Op¬ 
maalinger,  Perspektiv  samt  Detailtegninger  og  Gengivelser  af  særlig  interessante 
Inventari  egenstande. 

Af  Viborg  Domkirke  har  Prof.  Storck  —  til  Dels  paa  Grundlag  af  Archi- 
tekt  Nebelongs  Opmaalinger  —  udført  Tegninger,  som  viser  Kirken  før  Restau¬ 
reringen,  og  hertil  er  føjet  Opmaalinger  af  Krypten,  udførte  af  Architekt  Julius 
Schmidt. 

Bogen  har  desværre  det  samme  store  og  upraktiske  Format  som  sine  For¬ 
gængere,  og  nogle  enkelte  af  Tegningerne  kunde  nok  have  haft  lidt  mere  Frisk¬ 
hed  nødig  i  Behandlingen,  men  alt  i  alt  bærer  dette  Værk  Vidne  om  et  stort 
og  alvorligt  Arbejde  og  et  nøje  Kendskab  til  vore  gamle  Kirker.  Den  ind- 
gaaende  Omhu,  hvormed  hele  Stoflet  er  lagt  til  Rette,  fortjener  stor  Anerkendelse. 

$ 

L.  Fiedler:  Das  Detail  in  der  modemen  Architektur.  (Fried.  Wolfram  &  Co., 
Wien  &  Leipzig.) 

De  180  Blade,  som  dette  Værk  omfatter,  indeholder  en  Samling  over¬ 
ordentlig  godt  gennemtegnede  Enkeltheder  af  moderne  Bygninger,  som  er  opførte 
i  de  sidste  Par  Aar  i  Mellemeuropa.  Man  finder  herimellem  ikke  faa  inter¬ 
essante  Eksempler  paa  moderne  Architektur  i  Privatbyggeri  saavelsom  i  større 
monumentale  Bygningsværker,  og  Navne  som  Otto  Wagner,  Otto  Rieth, 
Ohmann,  Olbrich,  Sauvage  o.  s.  v.  er  her  særdeles  smukt  repræsenterede. 

Architekt  Fiedler  i  Wien,  som  har  samlet  og  selv  tegnet  disse  Blade,  viser 
sig  heri  som  en  meget  dygtig  og  routineret  Tegner. 

¥ 

Fra  samme  Forlag  foreligger  endvidere  et  andet  Værk  under  Titlen  Aus- 
gefiihrte  Willen  und  Håns  er  in  Musteraquar ellen. 

I  denne  Samling  er  gennem  6 4  Blade  givet  en  meget  malerisk  Fremstilling 
af  en  Del  moderne  Villabygninger.  Stærke  Farver  og  virtuosmæssig  Behandling 
møder  Øjet  for  hvert  Blad,  man  tager  i  Haanden.  Det  er  den  bekendte  Archi- 
tektur- Akvarellist  R.  Voelkl,  som  har  udført  hele  Samlingen,  der  kan  tjene  som 
udmærkede  Forbilleder  for  enhver,  hvem  det  er  magtpaaliggende  at  fremstille 
bedaarende  Farveperspektiver. 

Det  er  heller  ikke  uden  Interesse  i  architektonisk  Henseende  at  gøre  Be¬ 
kendtskab  med  flere  af  de  smaa  Bygninger,  som  Værket  indeholder. 


FORSKELLIGT. 


Theophilos  Hansens  Legat  er  tildelt  Architekt  Harald  Lønborg  Jensen. 

¥ 

Konkurrence  i  Aarhus.  Ved  den  nyligt  afholdte  Konkurrence  i  Aarhus  om 
en  Bebyggelsesplan  for  nogle  Grunde,  beliggende  Syd  for  Byen  mellem  Hejbergs- 
gade  og  Marselisborg  Allée,  indkom  fem  Arbejder.  Første  Præmie,  1000  Kr., 
tildeltes  Architekt  Kjær  i  Odense,  anden  Præmie,  500  Kr.,  tilfaldt  Architekterne 
Knud  Ludvigsen  og  Hansen.  Som  Bedømmelseskomité  fungerede  Udvalget  for 
Byens  Bebyggelse  med  Bankdirektør  Nørgaard  som  Formand  og  Architekterne 
Clemmensen  og  Kampmann  paa  Akademisk  Architektforenings  Vegne. 

¥ 

Architektmødet.  Fra  en  Del  af  de  mange  Amatørfotografer,  som  deltog  i 
Architektmødet  den  28.  og  29.  Juni,  har  vi  faaet  sendt  Billeder,  der  udgør  en 
meget  morsom  lille  Samling.  Det  er  Hensigten  at  lade  disse  Billeder  reproducere 
og  samle  i  et  lille  Hefte,  der  kan  danne  en  Erindring  om  den  vellykkede  Sam¬ 
menkomst  af  nordiske  Architekter.  For  imidlertid  at  kunne  bestemme  Oplagets 
Størrelse  og  af  Hensyn  til  Bekostningen,  er  det  nødvendigt,  at  man  forud  erfarer, 
hvem  der  ønsker  sig  dette  Hefte  tilstillet,  hvorfor  man  anmoder  om  i  Løbet  af 
et  Par  Dage  at  faa  indsendt  til  Redaktionen  (Helgolandsgade  5)  et  Brevkort  med 
Opgivelse  af,  hvorvidt  et  eller  flere  Hefter  ønskes.  Prisen  vil  ikke  overstige 
2  Kroner  pr.  Hefte.  Det  er  en  Selvfølge,  at  Heftet  kun  kan  udkomme,  dersom 
tilstrækkelig  mange  Subskribenter  tegner  sig. 

—  Fra  Architektbesøget  i  Ringsted  den  28.  Juni  har  Redaktionen  modtaget 
fem  meget  vellykkede  smaa  Fotografier,  som  er  udførte  af  Bocks  fotografiske  Atelier, 
St.  Knudsgade  26,  Ringsted.  Billederne,  som  leveres  til  35  Øre  pr.  Stk.,  er 
fremlagte  paa  Redaktionens  Kontor,  Helgolandsgade  5,  hver  Dag  Kl.  11  3. 

Udgiver  -  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 

‘  Redaktionsudvalg:  Architekterne  EUGEN  JØRGENSEN  og  ALFR. THOMSEN. 

Kontor:  Helgolandsgade  5.  Telf.  4525. 

KJØBENHAVN 

DEN  31.  JULI  1903 

5.  A ARGANG  N2  44 


SIENA.  DOMKIRKEN  OG  VIA  DI  FONTEBRANDA  SET  FRA  S.  DOMENICO. 


REJSEBREV. 


Siena  er  en  herlig,  gammel  By,  hvor  man  let  og  uvilkaarligt  føler  sig  sat 
Aarhundreder  tilbage  i  Tiden ;  og  særligt  naar  man,  som  jeg,  var  saa  heldig 
at  overvære  den  aarlige  Begivenhed,  Hestevæddeløbet  om  »il  Palio«  paa  Raad- 
huspladsen  og  de  dertil  hørende  Festligheder,  saa  vil  Opholdet  i  Siena  egentlig 
ikke  synes  som* Virkelighed,  men  derimod  som  en  Drøm  om  længst  forsvundne 
Tider.  Byen  ligger  c.  400  Meter  over  Havet,  paa  Toppen  af  en  Høj,  eller 
maaske  rettere  flere  sammenstødende  Højderygge  og  ligner  i  Plan  en  ottearmet 
Blæksprutte,  med  Armene  strittende  ud  til  alle  Sider.  Mellem  Armene,  del¬ 
følger  Højderyggene,  er  der  Kløfter  bevoksede  med  Oliven,  Vin  og  anden  Frugt, 

og  i  Bunden  af  disse  Kløfter  eller  Hulninger  stiger  Vejene  op  til  Byens  Porte. 
Paa  det  højeste  Punkt  i  Byen  ligger  Domkirken,  majestætisk  dominerende  alt, 
saa  alene  Synet  af  Byens  Silhouet  leder  Tanken  tilbage  i  Tiden  til  Kirkemag¬ 
tens  Glansperiode.  Byen  rummer  mange  gamle  Bygninger;  særligt  er  Gothiken 
fra  det  13de  og  14de  Aarhundrede  godt  repræsenteret,  og  Renaissancen  har  i 
Palazzo  Piccolomini  et  Værk,  der  tør  nævnes  i  samme  Aandedræt  som  Strozzi  og 
Riccardi  i  Florenz.  Raadhuspladsen  eller,  som  den  hed  og  i  daglig  I  ale  endnu 
benævnes,  Piazza  del  Campo  har  Form  omtrent  som  en  Halvcirkel  og  ligner, 
idet  Terrainet  overalt  falder  ned  mod  Centrum,  et  antikt  Theater  med  det  her¬ 
lige  Raadhus  som  Scenebygning.  Langs  Yderkanten  er  der  hele  Pladsen  rundt 
en  bred  Kørebane,  der  ved  lave  Stenpiller  afgrænser  den  store  midterste  Plads, 

der  har  Form  som  en  kæmpe¬ 
stor  Muslingskal. 

Foruden  Raadhuset  er  der 
flere  middelalderlige  Bygninger 
omkring  Pladsen,  som  herved 
gør  et  særdeles  gammeldags 
Indtryk,  og  da  den  tillige  er 
uhyre  malerisk,  danner  den  en 
fortrinlig  Sceneplads  for  den 
aarlige  Fest  » 11  Palio  di  Siena «. 

Siena  er  inddelt  i  17  Con- 
trader  eller  Distrikter,  der  be¬ 
nævnes  efter  det  Dyr  eller  den 
Genstand,  de  fører  i  deres 
Vaaben,  f.  Eks.  Skildpadden, 
Leoparden ,  Taarnet,  Faaret, 
Muslingen,  Pindsvinet,  Sneglen, 
Uglen,  Gaasen  o.  s.  v.,  og  hver 
stiller  med  1  Hest  og  1  Ryt¬ 
ter  til  Væddeløbet.  De  har 
hver  deres  Lokaler  og  deres 


særlige  Kirke,  hvor  Rytter  saavel  som  Hest  velsignes  inden  Forestillingen. 
Nogen  Tid  forinden  den  store  Dag  begynder  der  at  udvikle  sig  en  lidt  fjendtlig 
Stemning  mellem  Contraderne ,  indtil  disse  paa  selve  Festdagen  næsten  staar 
krigerisk  over  for  hinanden.  Nu  lægges  der  et  tykt  Lag  Jord  over  hele  Køre¬ 
banen,  og  langs  Husene  opsættes  Tribuner,  7  å  8  Rækker  ovenover  hinanden, 
saa  at  Raadhuspladsen  kommer  til  at  ligne  en  uhyre  Cirkus.  Paa  det  farligste 
Punkt  af  Banen,  det  første  bratte  Sving  (Torvet  er  jo  halvcirkelformet),  er  der 
langs  Husrækken  opsat  Plankeværk,  behængt  med  Madratser,  da  Heste  og  Ryttere 
som  Regel  styrter  paa  dette  Sted.  I  4  Dage  forinden  Løbet  afholdes  Prøver  2 
Gange  dagligt,  men  da  Hestene,  smaa  Arbejdsheste,  vænnede  til  lidt  Foder  og 
mange  Hug,  er  uden  Træning,  er  det  umuligt  at  forudsige,  hvem  der  vil  blive 
den  sejrende.  Hestene  er  forsynede  med  en  Skyklap  for  det  Øje,  der  vender 
udad,  hvorved  de  kommer  til  at  se  ganske  grinagtige  ud  forfra.  Endelig  op- 
randt  den  store  Dag.  En  uhyre  Menneskemasse  samlede  sig  efterhaanden  paa 

Raadhuspladsen,  der  var  pyntet  til  Festen  med  Flag  og  Guirlander,  medens 
brogede  Tæpper  hang  ned  fra  alle  Husenes  Vinduer.  Sammen  med  en  ung, 
dansk  Maler  og  hans  Hustru  havde  jeg  Plads  paa  en  Balkon  ovenover  Tribunerne, 
saa  at  vi  havde  et  udmærket  Overblik  over  hele  Pladsen.  Det  var  ret  morsomt 
at  skue  ned  paa  et  saadant  Menneskehav  og  særligt  ud  over  den  store  Midte¬ 
plads,  hvortil  Adgangen  var  gratis,  og  som  derfor  rummede  de  livligste  Ele¬ 
menter.  Den  lignede  et  stort,  broget  Blomsterbed,  hvor  de  mest  forskelligartede 
Blomster  stod  Side  om  Side, 
bølgende  let  for  Vinden.  Nogle 
dundrende  Skud  gav  med  lange 
Mellemrum  Signal  til  forskel¬ 
lige  Ting,  vi  imidlertid  ikke 
kunde  se,  herefter  blev  Banen 
ryddet  af  en  langsomt  fremad¬ 
skridende  Række  Karabinierer. 

Alt  som  disse  skred  fremad, 
overfyldtes  Tribunerne,  og  den 
store,  levende  Masse  blev  saa 
efterhaanden  presset  ind  paa 
Midterpladsen.  Der  lød  nu  atter 
et  Skud,  og  ind  marcherede 
hele  Optoget  i  fuldstændigt 
middelalderlige  Kostumer.  For¬ 
rest  kom  Byens  Banner  (sort 
og  hvidt),  saa  nogle  med  væl¬ 
dige  Knipler  bevæbnede  Sven¬ 
de,  derpaa  nogle,  som  blæste 
paa  lange,  skrattende,  med 
Faner  forsynede  Trompeter, 
og  saa  en  hel  Del  andre. 

Efter  disse  kom  de  forskel¬ 
lige  Contrader.  Forrest  for 
hver  en  Trommeslager,  og 
saa  en  3  å  4  Stykker  med 
store,  brogede,  kortskaftede 
Silkefaner,  som  de  svingede 
aldeles  vidunderligt;  de  ka¬ 
stede  dem  højt  op  i  Luften,  greb  dem  saa  igen  og  lod  dem  sno  sig  omkring 
Kroppen,  Halsen,  Armene,  Benene  og  Hovedet.  Det  var  fuldstændigt  som  Ser¬ 
pentinedans  og  saa  prægtigt  ud  i  det  flimrende  Solskin.  Efter  dem  kom,  om 
jeg  da  husker  ret,  en  Ridder  i  Rustning  og  med  dragen  Sabel,  ledsaget  af  Pager 
med  ungdommelige  Slangkrøller  hængende  ned  under  Baretten.  Saa  kom  Con- 
tradens  betroede  Mand  —  han,  der  til  Væddeløbet  skulde  forsvare  Contradens 
Ære,  —  stolt  ridende  med  vajende  Fjerbusk  og  Lanse,  og  ved  hans  Side  trak 
man  den  Hest,  han  skulde  ride  til  Løbet.  Saaledes  kom  alle  Contraderne  en 
for  en,  og  efter  den  sidste  kom  en  gammelt  udseende  Karosse,  trukken  af  4 

kulsorte  Heste.  Paa  den  kørtes  »il  Palio «,  Sejrens  Løn,  et  stort,  broderet  og 
bemalet  Silkebanner,  samt  en  Del  andre  Bannere  foruden  forskellige  Riddere. 
Alt  i  alt  et  glimrende  Optog,  der  gik  Banen  rundt,  selvfølgeligt  til  Musik  fra  et 
stort  Orkester  midt  paa  Pladsen,  og  derpaa  tog  Plads  paa  en  stor  Tribune  lige 
foran  Raadbuset.  Saa  strammedes  Tovene  ved  Maalet,  Skuddet  lød,  og  Vædde¬ 
løberne  kom  ud  fra  Raadhusgaarden  og  red  paa  de  usadlede  Heste  hen  mellem 
Tovene.  Nu  lød  atter  et  Skud,  det  forreste  Tov  faldt,  og  af  Sted  styrtede  Ryt¬ 
terne,  under  opmuntrende  Raab 
fra  Mængden,  Banen  to  Gange 
rundt.  »Faaret«  kom  først,  og 
i  det  Øjeblik,  han  passerede  Maal- 
linien ,  brød  Begejstringen  og 
Lidenskaben  ud  i  lys  Lue,  Bar¬ 
riererne  sprængtes,  og  under  øre¬ 
døvende  Raab  og  Hvin  myldrede 
Folk  alle  Vegne  fra  ud  paa 
Banen,  Hattene  kastedes  højt  i 
Vejret,  og  hist  og  her  begyndte 
de  at  slaa  løs  paa  hverandre. 
Omtrent  en  kvart  Omgang  fra 
Maalet,  lige  ud  for  det  Sted, 
hvor  vi  sad,  fik  Sejrherren  He¬ 
sten  standset,  og  som  et  Lyn 
sprang  han  af,  løb  hen  blandt  en 
større  Deling  Karabinierer,  der 
for  Tilfældet  var  posteret  her,  og 
stillede  sig  under  disses  Beskyt¬ 
telse,  da  han  ellers  sikkert  vilde 
være  bleven  massakreret  af  de 
andre  Contrader.  Ud  for  os  kom 
en  Væddeløber  løbende,  efterfulgt 
af  en  rasende  Beboer  i  hans  Con- 
trade ;  han  naaede  ham,  væltede 
ham  og  begyndte  at  sparke  ham 
af  Arrigskab  over,  at  han  ikke 
havde  vundet  og  bragt  Palio’ en 
hjem  til  deres  Contrade.  Under 
Løbet  var  der  ogsaa  to  Ryttere,  der  piskede  løs  paa  hinanden  med  den  tykke 
Ende  af  deres  Ridepiske,  kort  sagt,  et  rigtigt  Væddeløb,  hvori  alle  tog  Del  med 
Lidenskab.  Saa  gik  naturligvis  »Faaret«s  Contrade  Banen  rundt,  da  den  første 
Begejstring  havde  sat  sig  og  Blodet  var  kommet  lidt  ned  under  Kogepunktet, 
og  baade  Rytter  og  Hest  var  Genstand  for  store  Ovationer.  Om  Aftenen  eller 
den  næste  Formiddag,  jeg  husker  ikke  saa  nøje,  aflagde  »Taarnet«  Visit  hos 
»Muslingen«,  da  denne  formentes  at  have  generet  dette  under  Løbet,  men  da 
Politiet  hurtigt  lagde  sig  imellem,  kom  der  kun  i  Mand  paa  Hospitalet. 

Om  Aftenen  gik  vi  først  til  Raadhuspladsen  og  hørte  Musiken  og  saa  paa 

Illuminationen.  Det  prægtige,  gamle  Raadhus  saa  imponerende  ud,  som  det  laa 
der  med  de  ærværdige,  mørke  Murmasser  ragende  op  over  Lysskæret  fra  Pladsen. 
Oven  paa  og  imellem  Tinderne,  ja  selv  oppe  paa  det  ranke,  stolt  knejsende 
Taarns  allerøverste  linder  flammede  smaa  Blus.  Det  var  morsomt  at  se  disse 


smaa  Flammer,  som  Vinden  tumlede  med  og  da  ogsaa  hist  og  her  fik  slukket 
nogle  af.  Det  var  ikke  kulørte,  roligt  brændende  Lamper,  nej,  det  var  Ild  — 
virkelig,  knitrende,  flammende  Ild,  der  sætter  Fantasien  i  Bevægelse,  Ild  som 


Fra  Raadhuspladsen  gik  vi  ned  til  den 


Ild  har  set  ud  fra  Tidernes  Morgen, 
vindende  Contrade  og  var  først  inde 
i  Kirken,  der  var  festligt  oplyst  og 
smykket  med  Contradens  brogede 
Bannere.  Her  for  den  glade  Uno-- 
dom,  glædesdrukken  over  Sejren, 
ud  og  ind,  raabende  og  skrigende, 
saa  man  havde  svært  ved  at  fatte, 
at  man  var  i  en  Kirke.  En  ung 
Mand  førte  os  ind  i  Contradens  i 
Nærheden  liggende  Lokaler,  hvor 
han  med  Stolthed  viste  os  alle  Tro¬ 
fæerne.  Vi  førtes  ogsaa  ad  en 
snæver,  stejl  Trappe  til  et  lavt,  fuld¬ 
stændigt  nøgent  og  tillige  skummelt 
udseende  Rum ,  formodentlig  en 
Slags  Samlingssal,  og  her  bar  de 
forladte,  lange,  af  Vin  tilsølede  Borde 
og  de  mange  tømte  Fiasco’er  Vidne 
om  de  hæderlige  Bestræbelser,  der 
var  gjorte  for  at  dæmpe  Begejstrin¬ 
gens  hellige  Ild.  Helt  dæmpet  var 
den  imidlertid  ikke  —  nede  paa 
Gaden  herskede  et  syndigt  Spek¬ 
takel,  Folket  jublede  over  Sejren 
og  afbrændte  »Kinesere«  m.  m.,  og 
vi  hjalp  med,  da  vor  galante,  unge 
Ledsager  velvilligt  overlod  os  nogle 
bengalske  Tændstikker,  som  vi  ka¬ 
stede  højt  op  i  Luften.  Til  sidst  kom  det  for  os  uforglemmelige  Øjeblik,  der 
til  alle  Tider  vil  staa  som  et  lysende  Punkt  i  vor  Tilværelse  —  vi  blev  præsen¬ 
terede  for  Sejrherren  og  trykkede  hans  Haand.  Mellem  os  sagt,  han  var  en 
Bandit  at  skue,  men  den  glimrende  Sejr  havde  lagt  en  Glorie  om  hans  Hoved, 
saa  han  i  Folkets  Øjne  lignede  en  Engel,  og  han  blev  da  ogsaa  stadigt  om¬ 
favnet,  klappet  og  kysset. 

Den  næste  Formiddag  drog  »Faaret«  rundt  i  Byen  og  aflagde  Visiter  hos 
de  andre  Contrader.  Det  var  det  samme  Optog,  som  deltog  i  Gaarsdagens  store 
Fest,  baade  Tromme  og  Faner,  og  selv  Hesten  blev  trukken  med  omkring;  den 
havde  det  godt,  tbi  den  blev  befølt  og  klappet  af  alle,-  og  hele  Tiden  regnede 

det  ned  over  den  med  ven¬ 
lige  Ord  og  Komplimenter. 
Alligevel  saa  den  saa  mistroisk 
ud,  som  var  den  fuldstændigt 
klar  over  dette  Velværes  Kort¬ 
varighed. 

Af  de  Fester,  der  følger 
med  il  Palio ,  er  der  ogsaa 
Festmaaltidet  i  den  vindende 
Contrades  Flovedgade.  »Faa- 
ret«s  Festmaaltid  overværede 
jeg  ikke,  men  derimod  det, 
som  »Skildpadden«  afholdt  i 
Anledning  af,  at  den  vandt 
ved  den  ordinære  Palio,  thi 
den  her  beskrevne  Palio  var 
ekstraordinært  arrangeret  til 

Ære  for  den  store  Dante-Kon- 
gres,  der  netop  i  de  Dage  af¬ 
holdtes  i  Siena.  Søndag  Aften,  en  Uge  efter  il  Palio,  gik  vi  ned  i  »Skild¬ 
padden«  s  Contrade  for  at  se  paa  den  ovenomtalte  Fest.  Den  bredeste,  mest 
lige  og  mindst  stejle  Gade  var  Festpladsen. 

I  Dagens  Anledning  var  den  paa  det  rige¬ 
ligste  oplyst  af  elektriske  Lamper,  og  for 
Enderne  af  Gaden  var  der  storartede 
Illuminationsarrangementer,  og  Husene  var 
paa  det  pragtfuldeste  pyntede  med  Faner 
og  Tæpper  ned  fra  alle  Vinduerne  samt 
store  Blomsterdekorationer.  Midt  ud  ad 
Gaden  var  det  umaadeligt  lange  Festbord 
dækket,  og  ud  for  dets  Midte  var  der  i 
den  ene  Husrække  en  lang  Terrasse,  hvor- 
paa  et  stort  Orkester  sad  og  spillede.  Ved 
Bordet  sad  eller  stod  »Skildpadderne«  og 
spiste  og  drak,  medens  Skafferne  bar  de 
fyldte  Fade  til  og  de  tømte  fra,  og  Or- 
densmarchallerne  opmuntrede  de  langsomt- 
gumlende  til  Anspændelse  af  Tyggered¬ 
skaberne,  saa  at  andre  Skildpadder  kunde 
komme  til.  Der  var  over  Festen,  som  over¬ 
alt  i  Italien  ved  Folkefester,  et  Præg  af 
naturlig  og  inderlig  følt  Glæde,  og  selv  om 
Spektaklet  er  øredøvende  og  Lidenskabens 
Bølger  gaar  højt,  ja  selv  om  en  enkelt  Gang 
en  forelsket  hævnende  løfter  Kniven,  saa 
ser  man  ikke  den  her  hjemme  saa  bekendte,  hildesheim.  dørparti  udskaaret  i  træ. 

bølleagtige  Raahed,  og  aldrig,  eller  da  yderst  sjældent,  ser  man  i  Italien  en  beruset 
—  jeg  tror  ikke,  at  jeg  i  et  helt  Aar  saa  ti  berusede  Mennesker.  Naa,  her 
hjemme  har  vel  tit  en  Snaps  maattet  bøde  -for  den  kolde  Kakkelovn,  saa  bliver 
Mennesket  beruset,  og  maaske  bliver  han  ond,  fordi  han  saa  let  mærker  For¬ 
skellen  paa  sin  egen  og  den  riges  Tilværelse.  I  Italien  mærkes  den  maaske  ikke 
saa  meget,  fordi  saa  stor  en  Del  af  Livet  leves  i  det  frie,  og  der  skinner  Solen 
lige  varmt  og  velgørende  paa  alle,  og  den  prægtige,  blaa  Himmel  hvælver  sig 

over  rig  som  fattig.  c  Tz 

h  *  Sylvius  Knutzen. 


STADSUDSTILLINGEN  I  DRESDEN. 

Formaalet  med  denne  Udstilling  er  at  vise,  hvad  der  karakteriserer  den 
moderne  By  og  hvad  navnlig  de  tyske  Byer  har  ydet  af  nyt  paa  Frem¬ 
skridtets  Vej. 

Det  er  altsaa  en  Udstilling,  som  neppe  kan  have  Krav  paa  det  brede,  al¬ 
mindelige  Publikums  Interesse,  og  Komiteen  har  heller  ikke  paaregnet  dette ;  men 
det  er  særlig  den  store  Skare  af  Teknikere,  Architekter.  Ingeniører  o.  s.  v.  som 
Tyskland  og  nærmeste  Naboriger  rummer,  at  Udstillingen  henvender  sig  til;  og 
disse  har  da  heller  ikke  ladet  Kaldelsen  gaa  upaaagtet  hen. 

Udstillingen  er  delt  i  to  Hovedgrupper,  hvoraf  den  første  omfatter  den 
egentlige  Byudstilling  og  den  anden  Industrien. 

Den  første  Gruppe,  som  indtager  næsten  hele  Udstillingsbygningen,  omfatter 
ialt  128  af  Tysklands  Byer,  og  heraf  kommer  atter  76  paa  Preussen.  Denne 
Gruppe  er  atter  delt  i  8  Klasser  med  følgende  Indhold: 

I.  Trafikmidler,  Belysning,  Gadeanlæg  og  Gadevanding,  Broer  og  Havne  o.  s.  v. 

II.  Udvidelse  af  Bygrænser,  Kontrol  med  Bygninger  og  Boliger. 

III.  Kommunalbestyrelsernes  Forhold  til  offentlig  Kunst,  Architektur,  Maleri, 
Skulptur  o.  s.  v. 

IV.  Kommunalbestyrelsernes  Forhold  til  Sundhedspleje  o.  lign.  Politivæsen. 

V.  Skolevæsen  og  Folkeoplysning. 

VI.  Fattigvæsen,  Sygepleje,  Velgørenhedsanstalter  og  Stiftelser. 

VII.  Finansvæsen. 

VIII.  Registratur-  og  Kontorindretning.  Statistik  og  Literatur. 

Anlæget  af  Udstillingen  er  baade  smukt  og  praktisk  udført.  Fra  Forhallen 
træder  man  ind  i  en  8  Meter  bred  og  20  Meter  lang  Passage,  formet  som  en 

høj  Tøndehvælving  og  hvilende 
i  et  stemningsfuldt  Halvmørke. 
Denne  Passage  udmunder  i  den 
store  og  meget  lyse  Hoved  hal, 
hvis  Endevæg  dannes  af  en  bred 
Niche,  der  optager  et  stort  Nep- 
tunspringvand.  Denne  Hal  er 
Udstillingens  salle  d’honneur  og 
indeholder  kun  et  Par  store  Mo¬ 
deller  af  Raadhusene  i  Leipzig  og 
Hannover  samt  Statuer  af  Bis- 
marck  og  Moltke.  Paa  hver 
Side  af  den  hvælvede  Passage, 
som  fører  ind  til  Hovedhallen, 
ligger  et  større  Rum,  som  inde¬ 
holder  Modeller  og  Udkast  samt 
fotografiske  Gengivelser  af  Raad- 
huse  og  Museer.  Bygningens 
øvrige  Udstillingsrum  slutter  sig 
til  ovennævnte  Hovedlokaler,  saa- 
ledes  at  man  ved  et  systematisk 
anlagt  Besøg  er  sikker  paa  ikke 
at  overse  noget  af  dem.  Selve 
Udstillingens  Ordning  er  forøvrigt 
saalcdes,  at  hver  Gruppe  er  sam¬ 
let  for  sig.  Den  enkelte  By  maa 
altsaa  udstille  paa  mange  forskel¬ 
lige  Steder,  hvilket  jo  i  visse 
Retninger  kan  være  udmærket, 
men  dog  heller  ikke  er  uden  Gener,  navnlig  for  Udstillerne. 

Hvad  selve  Udstillingsgenstandene  angaa,  saa  er  det  jo  Tegninger,  Foto¬ 
grafier  og  Modeller,  som  er  de  dominerende,  og  man  kan  selvfølgelig  ikke  und- 
gaa  herimellem  at  træffe  paa  gode  Bekendte,  der  har  været  udstillet  før,  bl.  a. 
i  Chicago,  Paris  og  Diisseldorf,  men  den  overvejende  Del  er  dog  nyt,  og  meget 
heraf  er  aabenbart  fremkommet  i  Anledning  af  nærværende  Udstilling. 

Den  anden  Hovedgruppe  dannes  som  sagt  af  Industrien,  og  her  har  det 
ikke  været  nogen  let  Sag  for  Udstillingskomiteen  at  drage  Grænserne. 

I  nogle  af  Træ  opførte  Haller  har  denne  Del  af  Udstillingen  faaet  Plads, 
og  som  de  mest  fremtrædende  skal  her  nævnes  Afdelingen  for  Bygningsvæsen 

og  almindelig  Industri  samt  Maskinhallen.  Endvidere  har,  som  ved  alle  andre 
Udstillinger,  flere  større  Firmaer  selv  opført  sig  Pavilloner.  Architekt  Fritz 
Schumacher  i  Dresden  har  forestaaet  den  kunstneriske  Ordning  af  Udstillingen. 


POMPEJ  I. 

BORD  AF  MARMOR. 


FRA  PROVINSERNE. 

1  Køge  Kirke  er  Halvdelen  af  Stolestaderne  i  den  nordre  Sidegang  bleven 
afdækket  og  renset  samt  forsynet  med  gothiske  Topstykker.  Herved  er  en  stor 
Del  interessante  Bomærker  bleven  fremdragne.  Den  paagældende  Stolerække 
hører  til  Landets  ældste  Kirkeinventar. 

4 

Ved  Damhussøen  har  Byggeinteressentskabet  »Fremtiden«  paabegyndt  Op¬ 
førelsen  af  44  Villaer,  som  hver  skal  indeholde  3  Væiclser,  Køkken,  Entie, 
Loftsværelse  og  Vaskehus.  I  il  hvert  Hus  hører  ca.  2000  Kv.-Alen  Joid.  Villa¬ 
byen,  hvis  Bygninger  skal  være  færdige  inden  Aarets  Udgang,  vil  blive  kaldt 
»Søtorp«. 


BØGER  OG  TIDSSKRIFTER. 

H.  Storck:  Tegninger  af  aldre  nordisk  Architektur.  (H.  Hagerups  Forlag).  Efter 
Professor  V.  Kochs  altfor  tidlige  Død  har  Professor  Storck  været  ene  om  Ud¬ 
givelsen  af  dette  Tidsskrift  og  har  med  sin  store  Kærlighed  og  Kendskab  til  vor 
middelalderlige  Kirkebygning  ikke  ladet  sig  skræmme  af  det  betydelige  Arbejde, 
som  er  forbundet  hermed. 

Heftet,  som  har  Nr.  4  i  fjerde  Samlings  anden  Række,  indeholder  nogle 
Tegninger  af  St.  Olai  Kirke  i  Helsingør,  paa  hvilke  man  finder  det  nye  af  Pro¬ 
fessor  Storck  opførte  Spir.  Endvidere  findes  en  meget  smuk  Tegning  af  en 
Lerflise,  funden  under  Restavreringsarbejderne  i  Ringsted  Kirke  og  forestillende 
en  Løve  og  en  Hjort  i  Kamp  med  hinanden  ;  udenom  findes  en  Boit  i  romansk 
Ornamentik.  _ 

Kongressen  i  Briissel.  Bestyrelsen  for  den  nte  internationale  Kongres  for 
Hygiejne  og  Demografi  meddeler,  at  der  til  Kongressen  vil  blive  knyttet  en 
Udstilling  af  Planer,  Tegninger,  Tryksager,  Apparater,  Varer  o.  a.,  som  vedrører 
de  Spørgsmaal,  der  forhandles  paa  Kongressen. 

Pladsen  stilles  gratis  til  Ud¬ 
stillernes  Disposition.  Kolli,  adres¬ 
serede  til  denne  Udstilling,  sendes, 
uden  Toldeftersyn,  direkte  til  det 
offentlige  Varelager  (l’entrepot  pu¬ 
blic)  i  Briissel.  Toldpligtige  Kolli 
kunne  afhentes  her  under  Transit¬ 
stempel  og  mod  en  Kaution. 

Kongressens  danske  Udvalg 
bestaar  af  d’Hrr.  Professor  E.  P. 

Bonnesen  samt  Lægerne  Etatsraad 
E.  M.  Hoff,  N.  P.  Schierbeck  og 
Axel  Ulrik. 

¥ 

Kunstnerkolonien  i  Dannstadt 
agter  i  Eftersommeren  1904  at 
aabne  en  ny  Udstilling,  bestaaende 
af  tre  Huse,  som  i  deres  Anlæg 
og  Indretning  skal  gælde  som 
Mønsterboliger  for  Borger-  og  Em¬ 
bedsmandsfamilier.  Samtlige  Ud¬ 
kast  er  udførte  af  Professor  J.  M. 

Olbrich. 

¥ 


Et  Goethc- Monument  er  bleven 
afsløret  i  Darmstadt  den  30.  Juni. 

Monumentet  er  udført  af  Billed¬ 
hugger,  Professor  L.  Habich  og 
Regeringsbygmester  A.  Zeller;  det  J  (REKOnstrueret). 

betegnes  som  meget  ejendomme¬ 
ligt  og  adskiller  sig  i  betydelig  Grad  fra  den  sædvanlige  Monumenttype. 


En  teknisk  Højskole  i  London,  som  skal  danne  et  Led  af  Universitetet  der, 
agtes  oprettet  efter  samme  Mønster  som  Berlins  tekniske  Højskole.  De  fore¬ 
løbige  Bygningsomkostninger,  der  er  beregnet  til  ca.  5  Millioner  Kroner,  er 
allerede  tilvejebragt  ved  frivillige  Bidrag. 

¥ 

Kejserinde  Elisabeths  Monument  i  Wien.  Komiteen  for  Oprettelsen  af  dette 
Monument  har  enstemmigt  vedtaget  at  overdrage  det  architektoniske  Anlæg  af 
saavel  selve  Monumentet  som  Haven,  der  vil  omgive  dette,  til  Professor,  Archi- 

tekt  Friedr.  Ohmann  i  Wien.  Samtidig  er  det  besluttet  at  indbyde  Billedhuggerne 
Prof.  Hans  Bitterlich,  Herm.  Klotz  og  Steph.  Schwartz  til  at  udføre  Modeller 
i  Legemsstørrelse  til  en  Elisabeth-Statue.  Man  tør  heraf  slutte,  at  der  i  første 
Linie  tilstræbes  en  kunstnerisk  Virkning,  hvori  den  architektoniske  Helhed  er 
den  afgørende. 

4 

Fa  fadedekoration  en  paa  Maximileaneum  i  Miinchen,  som  tidligere  bestod  i 
Freskomalerier  af  Piloty,  Echter  og  Diez,  er  nu  blevet  fornyet  som  Glasmosaik, 
der  er  udført  af  den  Bayeriske  Mosaik-Kunstanstalt  i  Miinchen. 

¥ 

Et  Folketheater  bliver  for  Tiden  opført  i  Miinchen  efter  Tegning  af  Architekt 
C.  Tittrich;  det  skal  indvies  til  Efteraaret.  Tilskuerpladsen  er  anlagt  amfi- 
theatralsk  og  skal  kunne  rumme  1200  Personer.  Scenen  har  en  Rampebredde 
af  1 5  Meter  og  en  Dybde  af  18  Meter. 

4 

En  Statue  af  Gustav  Wasa  er  for  nylig  bleven  afsløret  i  den  lille  By  Mora 
ved  Siljans  Strand  i  Dalarne.  Statuen  er  modelleret  af  den  svenske  Kunstner 
Anders  Zorn  og  fremstiller  Kongen  som  den  unge,  fredløse  Frihedshelt  i  Dalar- 
bondens  Dragt,  staaende  paa  en  Thingsten,  opflammende  de  vaklende  Bønder 
til  at  gribe  til  Vaaben  for  Fædrelandets  Sag.  Statuen,  der  er  den  bekendte 
Malers  første  større  Billedhuggerarbejde,  betegnes  som  meget  ejendommelig  og 
original  i  sin  Opfattelse,  men  af  en  egen  betagende  Kraft  og  Virkning. 

4 

Billederne,  som  findes  i  dette  Hefte,  er  alle  Gengivelser  af  Skitsebogsblade, 
udtagne  af  en  meget  stor  Samling,  som  er  udført  af  Architekt  Sylvius  Knutzen 
paa  en  Studierejse,  han  ifjor  foretog  med  Stipendium.  Disse  Blade,  som  alle  er 
udførte  med  kunstnerisk  Smag  og  Finhed,  er  dels  Akvareller,  dels  Blyants-  og 
Pennetegninger.  Billederne  Pag.  475  og  481  er  saaledes  farverige  Akvareller, 
medens  480  og  483  er  udførte  i  Sepiatoner.  —  De  her  viste  Gengivelser  er 
omtrent  2/3  af  Originalernes  Størrelse. 


FORENINGSMEDDELELSER. 


» Jyske  Granitkirker«.  Fra  Ministeriet  for  Kirke-  og 
Undervisningsvæsenet  har  Foreningen  modtaget  et  Eksem¬ 
plar  af  dette  smukke  Værk,  som  korteligt  blev  omtalt  i 
nærværende  Tidsskrift  Nr.  43. 

4 

I  disse  Dage  bliver  der  omdelt  til  Medlemmerne  af 
Akademisk  Architektforening  en  »Årsberåttelse«  fra  »Ofver- 
styrelsen  for  Allmånna  byggnaderne  i  Finland«,  udgivet  som  » ett  hyllnings-  och 
minnesblad«  til  det  nordiske  tekniske  Møde  i  Kjøbenhavn. 

Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 


—  484  - 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 


KJØBENHAVN 

DEN  7.  AUGUST  1903 
5.  A ARGANG  N2  4  5 


VINTERBOLIG  I  CHRISTIANIAGADE. 


Det  Projekt,  som  »Architekten«  her  giver  en  Fremstilling  af,  er  udført  af 
Architekt  Th.  Gundestrup  paa  Bestilling  af  Grosserer  L.  Dahl,  som  agtede 
at  opføre  en  Vinterbolig  paa  Hjørnet  af  Christianiagade  og  Frederikshaldsgade, 
men  som  paa  Grund  af  indtrufne  Omstændigheder  har  opgivet  Planen. 

E11  Hal,  som  strækker  sig  gennem  to  Etager,  giver  i  Stuen  Adgang  til 
Herreværelse,  Dagligstue  og  Anretningsværelse  og  paa  iste  Sal  til  Soveværelser, 
Paaklædningsværelse,  Bad,  W.  C.  og  Gæsteværelser  fra  et  Galleri ,  som  staar  i 
Forbindelse  med  en  rummelig,  fritliggende  Trappe. 

Paa  Loftet  findes  foruden  Tørreloft  m.  m.  Tjenerværelse  og  W.  C. 

I  Kælderen  er  der  Køkken,  Elevator,  Økonomirum,  Pigeværelse  og  Stryge¬ 
stue  samt  Varmeværk. 


ARCHITEKT  TH.  GUNDESTRUP. 


I  Portbygningen  findes  Toilet,  Garderobe  samt  Tjener-  og  Portnerloge,  som 
er  i  Forbindelse  med  Portnerboligen. 

En  lille  Gaard  adskiller  Portnerboligen  fra  Staldbygning  og  Vognport,  som 
støder  umiddelbart  op  til  en  lukket  Gaard  til  Vognvadsk  og  Gødningskumme. 

Udvendige  Mure  ere  pudsede  med  Palaispuds  og  Taget  af  sorte,  glaserede 
Tagsten. 

Indvendig  ere  samtlige  Værelser  og  Hal  dekorerede  i  Empirestil. 

VINDTRYK  PAA  DAMPSKORSTENE. 

Ide  første  Dage  af  dette  Aar  (se  »Architekten«  for  9.  Januar  1903)  udsendte 
et  Udvalg,  bestaaende  af  Generaldirektør  Ambt,  Form.  for  Dansk  Ingeniør¬ 
forening,  Architekt  Axel  Berg,  Form.  for  Akademisk  Architektforening,  Professor 
ved  Polyt.  Læreanstalt  S.  C.  Borch,  Direktør  for  Polyt.  Læreanstalt  G.  A. 
Hagemann,  Professor  ved  Polyt.  Læreanstalt  H.  I.  Hannover,  Direktør  for 
Meteorologisk  Institut  Adam  Poulsen,  Generalmajor  F.  Wagner,  Form.  for  den 
tekniske  Forening,  samt  Professor  ved  Polyt.  Læreanstalt  A.  S.  Ostenfeld  en 
Anmodning  om  at  faa  tilstillet  Oplysninger  om  de  af  Stormen  den  25. — 26. 
Decbr.  f.  A.  foraarsagede  Ødelæggelser  paa  Bygningsværker,  specielt  Dampskor¬ 
stene.  Udvalgets  Hensigt  hermed  var  ved  en  Bearbejdelse  af  det  indkomne 
Materiale  om  muligt  at  fremskaffe  Momenter  til  Bedømmelse  af  den  Sikkerhed, 
hvormed  slige  Architekt-  og  Ingeniørbejder  bør  udføres  her  til  Lands.  Udvalget 
har  dernæst  overdraget  Prof.  Ostenfeld  at  foretage  denne  Bearbejdelse  og  offent¬ 
liggøre  dens  Resultater. 

Af  den  færdige  Beretning  skal  her  anføres  følgende: 

Der  indkom  om  6  Skorstene  saa  detaillerede  Oplysninger,  at  det  har  været 
muligt  at  anstille  en  Stabilitetsberegning,  medens  Oplysningerne  i  enkelte  andre 
Tilfælde  var  saa  ufuldstændige,  at  de  ikke  kunde  tages  med  i  Betragtning. 

Resultaterne  af  den  foretagne  Beregning  er  sammenstillede  i  en  tabellarisk 
Oversigt,  hvoraf  det  fremgaar,  at  Faldretningen  altid  er  »med  Vinden«,  eller  i 
alt  Fald  omtrent  »med  Vinden«.  Endvidere  falder  Brudstedet  ikke  just  i  det 
efter  Beregningen  farligste  Tværsnit,  som  overalt  er  det  nederste.  Dette  er  i  og 
for  sig  ikke  saa  mærkeligt,  naar  man  forestiller  sig,  at  der  forud  for  Væltningen 
maa  være  gaaet  en  Revne  af  Brudfugen  paa  den  strakte  Side.  Og  Murværkets 
Modstandsdygtighed  mod  Træk  (Størrelsen  af  Adhæsionen  mellem  Sten  og  Mørtel) 

er  en  saa  uberegnelig  Størrelse  og  afhænger  sikkert  i  den  Grad  af  den  ved 
Opmuringen  anvendte  Omhu,  at  det  snarest  vilde  være  mærkværdigt,  om  den 
fra  Udførelsens  Side  uheldigste  Fuge  netop  faldt  sammen  med  den  theoretisk 
farligste.  I  nogle  Tilfælde  have  ogsaa  omgivende  Bygninger  givet  en  Del  Læ, 
hvortil  der  ikke  er  taget  Hensyn  ved  Beregningen. 

Hvad  Sikkerheden  af  de  undersøgte  Skorstene  angaar,  da  har  denne  for  de 
fems  Vedkommende  afgjort  været  utilstrækkelig,  om  end  i  meget  forskellig  Grad. 
Ganske  paafaldende  svag  har  den  ene  været.  Med  den  som  Eksempel  er  der 
særlig  Grund  til  at  advare  mod  den  overmaade  almindelige  Fremgangsmaade,  at 
bestemme  Dimensionerne  efter  en  eller  anden  empirisk  Regel  uden  efterfølgende 
Beregning  og  uden  at  tage  tilbørligt  Hensyn  til  den  store  Indflydelse,  som  Yder¬ 
fladens  Heldning  har  paa  Stabiliteten.  En  empirisk  Regel  kan  meget  godt  give 
rigtige  Dimensioner  med  en  Heldning,  og  ganske  uforsvarlige  Dimensioner,  hvis 
Yderfladen  nærmer  sig  mere  til  den  lodrette;  ved  den  nævnte  Skorsten  voksede 
Diameteren  kun  med  2,18  cm.  pr.  1  m.  Højde,  hvilket  er  ganske  usædvanlig 
lidt  (sædvanlig  3 — 5  cm.;  3  cm.  er  endda  en  Værdi,  man  kun  sjældent  kan 
naa  ned  til). 

En  anden  af  de  nedblæste  Skorstene  bar  derimod,  de  modtagne  Oplysnin¬ 
gers  Nøjagtighed  forudsat,  været  rigeligt  sikker.  Naar  den  alligevel  er  blæst  ned, 
kan  man  kun  finde  en  Forklaring  ved  at  antage  en  eller  anden  grov  Udførelses¬ 
fejl.  Som  medvirkende  Aarsag  kan  man  nok  tænke  sig  et  Sammentræf  af  særligt 
ugunstige  Omstændigheder,  f.  Eks.  at  et  usædvanligt  stærkt  Orkanstød  har  truffet 
Skorstenen  i  et  særligt  uheldigt  Øjeblik  under  dens  Svingninger,  men  en  til¬ 
strækkelig  Forklaring  finder  man  næppe  heri. 

Hvis  man  endelig  paa  Grundlag  af  disse  Oplysninger  vil  søge  et  Bidrag  til 
Afgørelsen  af,  hvilke  Fordringer  der  bør' stilles  til  Stabiliteten  af  Skorstene  her 
til  Lands,  synes  det,  at  et  Vindtryk  af  125  kg/qm  (25  %  pr.  □  '),  som  der 
saa  ofte  regnes  med,  maaske  dog  er  lovlig  lavt. 

Idet  vi  iøvrigt  henviser  til  Prof.  Osten  felos  Beretning,  skal  vi  til  Slut  anføre, 

hvad  der  som  Resultat  af  Undersøgelsen  kan  foreskrives  som  omtrentligt  passende 

for  vore  Forhold: 

1.  Man  bør  ikke  forlade  sig  paa  empiriske  Regler  for  Dimensionerne,  men  altid 
foretage  en  Beregning. 

2.  Der  bør  regnes  med  et  Vindtryk  paa  150  kg/qm  (for  runde  Skorstene  paa 
et  Areal  lig  2/3  det  lodrette  Diametralsnits). 

3.  Naar  der  ses  bort  fra  Modstandsevnen  mod  Træk,  maa  den  neutrale  Akse 
højst  rykke  ind  til  Tværsnittets  Centrum. 

4.  For  haardbrændte  Sten  i  Cement-Kalk-Mørtel  maa  største  Trykspænding, (naar 
Modstandsevnen  mod  Træk  lades  ude  af  Betragtning)  ikke  overskride  13 
kg/qcm ,  med  mindre  der  ved  Forsøg  direkte  eftervises  en  Brudgrænse 
>  250  kg/qcm  for  Murværket;  i  saa  Fald  kan  man  gaa  højere  op  med  den 
tilladelige  Trykpaavirkning,  dog  ikke  over  25  kg/qcm. 

ALSO  MIT  GUNST! 


Professor  C.  Nyrop,  der  med  sit  store  Kendskab  til  dansk  Haandværks 
Historie  allerede  har  beriget  vor  Litteratur  med  adskillige  værdifulde  Skrifter, 
har  nu  paa  sin  éoaarige  Fødselsdag  udgivet  et  stort  og  interessant  Værk  under 
Titlen  »Haandværkerskik  i  Danmark«. 

For  tredive  Aar  siden  begyndte  Forfatteren  at  samle  Materiale  til  dette 
Værk  overalt,  hvor  det  kunde  findes:  i  Opskrifter,  i  Lavsprotokoller,  i  Arkiver 
og  lignende  Steder,  og  denne  Samling  danner  med  nogle  forklarende  Indledninger 
Bogens  første  Afsnit,  »Handwerksgebrauch  und  Gewohnheit«.  Men,  som  For¬ 
fatteren  i  sit  Forord  siger,  ud  af,  hvad  han  havde  samlet,  raabte  Spørgsmaal 
paa  Spørgsmaal,  og  han  udarbejdede  da  Bogens  anden  Afdeling,  som  han  kaldte 
»Ziinfthistorie«,  og  i  hvilken  han  optegnede  Hovedlinierne  for  Ziinftens  Udvik¬ 
ling  her  i  Landet. 

I)et  foreliggende  Værk  indeholder  en  Mængde  fortrinlige  Oplysninger  om 
de  forskellige  Haandværkeres  Skikke  i  gamle  Dage.  Det  ziinftige  Haandværker- 
liv  kendes  først  her  i  Landet  fra  Begyndelsen  af  det  17de  Aarhundrede;  paa 
den  Tid  indtraadte  en  stærk  Byggeperiode,  ved  hvilken  en  stor  Del  tyske  og 
nederlandske  Haandværkssvende  indkaldtes.  Disse  var  alle  »ziinftige«  og  førte 
snart  Broderskabet  over  paa  de  danske  Svende,  der  under  de  daværende  For¬ 
hold  mente  at  kunne  have  Nytte  deraf. 

Oprindeligt  var  Ziinften  et  Broderskab  til  gensidig  Støtte,  en  Art  Frimureri 
med  sine  Formaal  og  Ceremonier,  men  i  Tidens  Løb  udviklede  den  sig  til  tomme 
Formaliteter  og  meningsløse  Drikkegilder. 

For  at  blive  ziinftig  Svend  maatte  Lærlingen  indvies.  Hertil  havde  de  for¬ 
skellige  Haandværksfag  hvert  sit  særlige  Ceremoniel,  der  dog  desværre  ofte  endte 
i  kaade  Løjer  og  indeholdt  Gewohnheiter  og  Formularer,  der  efter  samtidiges 
Erklæringer  var  »ziemlich  wider  die  Ehrbarkeit«. 

Svendeindvielsen  blev  en  smagløs  Efterligning  af  Daaben,  hvilket  jo  var 
nok  til  at  vække  Forargelse.  Lærlingen  valgte  sin  »Vater«,  som  skulde  føre 


—  489  — 


ham,  en  »Pfaff«,  som  skulde  døbe  ham,  samt  nogle  »Pathen«  (Faddere).  Selv 
mødte  han  udpyntet  og  med  paasværtet  Skæg,  med  Krone  eller  Paryk  med 
Horn  o.  s.  v. 

Haandværkernes  Indvielser  havde  jo  deres  Forbilleder  i  de  Ceremonier,  som 
de  unge  Studenter  maatte  gennemgaa,  naar  de  kom  til  Universitetet,  men  lige¬ 
som  disse  udartede  de  til  næsten  utænkelige  Raaheder.  Fra  trohjertede,  vel¬ 
menende  Vejledningsvink  og  smukke,  symbolske  Udtryk  gik  man  over  til  kaade 
Naragtigheder,  som  til  sidst  næsten  blev  eneraadende. 

Lærlingen  blev  »barberet«  med  en  sløv  Køkkenkniv,  eller  han  maatte  gen¬ 
nemgaa  »Slibningen«,  det  vil  sige,  sætte  sig  paa  en  Skammel,  der  stod  paa  et 
Bord ;  denne  Skammel  kunde  nu  enhver  af  de  tilstedeværende  Svende  støde  tre 
Gange  bort  under  Drengen,  som  derpaa  blev  trukken  op  igen  ved  Haaret.  Han 
skulde  ogsaa  løbe  paa  Gaden  og  raabe  Brand,  for  der  at  lade  sig  overgyde  med 
Vand  af  Svendene.  Snedkerlærlingen  skulde  »behøvles«,  og  Smedene  have 
»Nøglebidet«,  en  ikke  ufarlig  Ceremoni,  der  bestod  i,  at  en  Nøgle  blev  stukken 
i  Drengens  Mund  og  der  drejet  tre  Gange  rundt. 

Naar  den  unge  Mand  saa  havde  bestaaet  sin  Prøve  og  slutteligt  drukket  af 
»Velkomsten«,  var  han  Svend  og  Broder  i  et  hemmeligt  Samfund.  Han  fik  nu 
sit  Lærebrev,  og  han  kunde  paabegynde  sine  Vandringer,  den  Del  af  Haand¬ 
værkernes  Tilværelse,  som  stadigt  staar  med  en  vis  romantisk  Duft  om  sig. 

Kom  han  med  »Felleisen«  paa  Ryggen  til  en  By,  skulde  han  straks  søge 
Svendenes  Herberg  og  der  fremsige  sin  »Grusz«,  hvoraf  hvert  enkelt  Fag  havde 
sin  særlige.  Dernæst  holdtes  der  »Umfrage«,  der  bestod  i  et  Slags  Forhør, 
som  »Oldgesellen«  og  to  Bisiddere  afholdt  over  den  fremmede.  Her  var  ogsaa 
flere  Ceremonier  at  iagttage,  og  naar  disse  var  tilendebragte,  og  Svenden  var 
befunden  »ærlig«,  kunde  »Omskuningen«  begynde.  Herved  forstodes  den  egent¬ 
lige  Arbejdssøgning,  som  i  Almindelighed  besørgedes  af  en  af  de  tilstedeværende 
Svende,  der  vandrede  ud  til  de  omboende  Mestre  og  spurgte  om  Arbejde  for 
den  tilrejsende  Svend.  Lykkedes  det  ham  ikke  at  faa  dette,  fik  den  fremmede 
en  »Geschenk«  og  kunde  drage  videre,  ledsaget  til  Byporten  af  et  Par  Svende. 

Murerne  og  Tømrerne  synes  fra  gammel  Tid  at  have  staaet  selvstændigere 
overfor  Mestrene  end  Svendene  i  de  andre  Haandværk.  De  boede  ikke  hos 
Mestrene,  hvilket  havde  til  Følge,  som  Politimester  Claus  Rasch  betoner  i  1695, 
at  de  gør  »Klammeri  og  Nattegang  i  Værtshuse  og  paa  Gaderne«,  hvorfor  det 
blev  dem  forbudt  at  gaa  med  deres  Murhamre  og  store  Maalestokke  paa  Gaden, 
uden  lige  naar  de  gik  til  og  fra  Arbejdet. 

Indenfor  dem  selv  holdt  de  imidlertid  Justits,  og  en  egen  Æresfølelse  præ¬ 
gede  Standen. 

En  Tømrer,  der  i  1717  arbejdede  i  Esrom,  blev  saaledes  uretfærdigt  mis¬ 
tænkt  for  at  have  stjaalet  en  Økse ;  han  maatte  gaa  fra  sit  Arbejde  der  og 
bringe  Sagen  for  Lavet  i  København.  Svendene,  han  arbejdede  sammen  med, 
vilde  nemlig  ikke  have  med  ham  at  gøre,  førend,  som  han  skriver,  det  blev 
erklæret,  »at  det  var  lige  saa  fuldt,  som  jeg  skulde  have  taget  Bilen«. 

En  Murersvend  havde  i  Charlottenlund  hjulpet  Slotsforvalterens  Hustru  med 
at  binde  og  løse  en  Hund,  som  blev  kastreret,  hvilket  dengang  regnedes  for 
»uærligt«  Arbejde.  Af  den  Grund  vilde  heller  ingen  af  hans  Kammerater  ar- 

bejde  sammen  med  ham,  og  han  stævnede  derfor  Lavets  Oldgeseller  og  flere. 
Men  Dommen,  der  faldt  ud  til  hans  Favør,  blev  ikke  respekteret  af  disse,  og 
saa  afsagde  Politi-  og  Kommercekollegiet  en  ny  Dom,  hvorefter  4  Murersvende, 
der  nægtede  at  falde  til  Føje,  »for  saadan  deres  Forbrydelse,  andre  til  Eksempel 
og  sig  selv  til  velfortjent  Straf«  blev  dømte  til  at  arbejde  i  Jærn  i  Københavns 
Fæstning,  den  ene  i  to  Aar,  de  andre  hver  i  et  Aar. 

Saa  stærk  var  den  ziinftige  Æresfølelse,  at  man  f.  Eks.  i  Tømrerlavet  be¬ 
stemt  modsatte  sig  at  tage  uægtefødte  i  Lære,  og  man  var  ligeledes  paa  sin 
Post,  naar  en  Svend  vilde  gifte  sig  med  et  besovet  Fruentimmer.  Ungsvendene 
maatte  derfor  love  ikke  at  gifte  sig  med  nogen  »Hore,  Amme  eller  berygtet 
Fruentimmer«. 

Mærkelig  nok  forlyder  der  intet  om,  at  der  i  Murer-  og  Tømrerlavet  fand¬ 
tes  nogen  særlig  Akt,  hvorved  de  udlærte  blev  gjorte  til  Svende.  I  1762  kan 
ganske  vist  den  unge  Svend  ikke  »rejse  eller  passere«  uden  at  have  drukket  af 
Velkomsten,  og  i  1843  maatte  de  udlærte  Murerdrenge  mod  et  klækkeligt 
Vederlag  lære  »Gruszen«  af  Oldgesellen,  medens  endnu  i  vore  Dage  en  kort 
Ceremoni  finder  Sted  ved  Svendeoptagelsen  i  disse  Lav. 

En  Haandværkerskik,  som  ogsaa  findes  udførligt  omtalt  i  Professor  Nyrops 
Bog,  er  »Skilteflytningen«.  Dette  foregik  i  Reglen  hvert  andet  Aar,  naar  Lavet 
skiftede  Oldermand;  Skiltet  førtes  da  sammen  med  »Laden«,  »Velkomsten«  og 
de  andre  Lavssager  fra  den  gamle  Oldermands  Hus  til  den  nyes. 

Ved  saadanne  Lejligheder  arrangeredes  store  Optog  gennem  Byens  Gader 
»under  Musik  og  en  udklædt  Harlekins  tossede  Gøglerier«.  Foran  Toget  kom 
undertiden  »en  flyvende  Merkurius«  og  »en  Svend,  som  forestiller  en  Captain, 
med  en  Spadon  i  Haanden«.  Derefter  fulgte  Svende,  som  bar  Skiltet,  og  andre, 
som  bar  Værktøj  og  lign.  Som  oftest  optraadte  ogsaa  »en  Hyrde  og  Hyrdinde, 
som  begge  venlig  skiertzer  med  hverandre«,  ligeledes  en  »liden  Cupido«. 
Dernæst  »præsenterer  sig  de  41'e  Aarsens  Tider;  de  2de  første  udi  Fruentimmer 
og  de  2de  sidste  udi  Mands-Dragt«.  I  Snedkernes  Tog  forekommer  »Archi- 
tekturen  efter  de  5  Såulers  Orden«,  saaledes  at  fem  Mestersønner  hver  bærer 
en  Tegning  af  en  Søjle. 

Efter  Skilteflytningen  var  der  store  Gilder  og  Skaaledrikninger  med  lange, 
til  Dels  versificerede  Taler  paa  Dansk  og  Tysk. 

Afsnittet  om  Rejsegilder  oplyser  om,  at  Skikken  er  gammel,  og  henpeger 
paa,  at  man  allerede  i  det  sekstende  Aarhundrede  kan  spore  dem  ved  et  Par 
Bygninger,  som  Kjøbenhavns  Universitet  lod  opføre.  Tømrerne  selv  fulgte  den, 
da  deres  Lavshus  i  Peter  Hvidtfeldtsstræde  blev  opført  efter  Kjøbenhavns  Brand 
1728. 

I  de  nærmeste  Aar  efter  denne  Brand  var  der  jo  i  det  hele  taget  mange 
Rejsegilder  her  i  Byen.  Den  27.  Maj  1730  blev  Kransen  hejst  paa  Trinitatis 
Kirke  og  den  29.  November  1732  paa  Vor  Frue  Kirke.  Ved  disse  Lejligheder 
blev  der  holdt  versificerede  Taler,  der  navnlig  rummer  en  lovlig  højstemt  Smi¬ 
ger  over  Enevoldsherkeren  og  hele  den  kongelige  Familie,  medens  Haandvær- 
kerne  ved  en  anden  Tale  takkes  for  deres  »Kunst,  Besværlighed  og  Sved«. 

Talerne  var  ofte  paa  Tysk  og  endte  i  Reglen  med  Løftet  om  Fest  og 
Dans.  Ved  Rejsegildet  paa  Kristiansborg  Slot  18.  Juni  1738  fremgaar  af  Tøm- 

rernes  »Oration«,  at  de  regner  deres  Haandværk  for  det  ældste  i  Verden,  thi 
det  hedder  nok  saa  gemytligt  deri: 

»Adam  der  erste  Zimmermann 
Fing  allererst  das  Bauwerck  an, 

Der  Noah  drauf  nach  Gottes  Rath 
Den  Archen-Bau  gefuhret  hat; . 

Det  meddeles  endvidere  i  Maanedsavisen  »Extraordinære  Relationer«  (for 
Juni  1738),  at  det  var  blevet  Tømmersvendene  tilladt  »under  Musique  af  Sta¬ 
dens  Violons  udi  Procession  (til  Slottet)  at  fremføre  en  prægtig  Krans  med  en 
forgyldt  Krone  over«,  samt  at  det  havde  behaget  Deres  Majestæter  at  umage  sig 
»udi  et  paa  Stellagen  af  lige  Høyde  med  Slottets  Tag  udslaget  Telt  at  se 
samme  Krans  plante  med  sædvanlige  Ceremonier  og  nogle  Pokalers  Udtømmelse«. 

Kun  nu  og  da  kom  det  lavsmæssige  tydeligt  frem  i  disse  Taler,  der  i 
Reglen  gik  ud  over  »de  allerhøjeste  og  andre  høje  Sundheder«.  En  særligt  lavs¬ 
mæssig  Tale  holdtes  af  Tømrersvend  Johan  Vollmeister  den  30.  Juni  1769,  da 
Fløjen  blev  paasat  Frederikskirkens  Taarn  paa  Kristianshavn.  Ffer  blev  drukket 
ikke  mindre  end  ni  »Gesundheiter«,  skønt  Tømrerlavet  selv  ikke  fik  nogen 
Skaal.  Efter  Skaalen  fulgte  en  for  »den  andern  Meistern  insgemein  nach  Wiir- 
den,  Zunft  und  Amt«,  og  endelig  kommer  som  noget  nyt,  dog,  som  det  menes, 
maaske  tilfældigt,  en  Skaal  for  Svendene  alene:  »Es  lebe  der  Gesellen  Chor 
nach  edlem  Handwerksbrauch«. 

Det  er  Tømrerne,  som  ved  Rejsegilderne  gerne  vil  gøre  deres  Overlegenhed 
gældende,  og  dette  kommer  i  Særdeleshed  frem  ved  en  Tale,  som  Tømrerpolerer 
Jacob  Landtzmann  holdt,  da  Fanen  den  20.  Juni  1777  blev  sat  paa  Børsens 
Spir  i  København.  Han  slutter  med  en  Skaal  for  det  Lav,  som  alle  Rejsegilder 
skyldes,  Tømrerlavet. 

Som  det  af  ovenstaaende  smaa  Uddrag  vil  ses,  indeholder  Professor  Nyrops 
Bog  en  Mængde  interessante  Oplysninger  og  Træk  om  vort  gamle  Haandværker- 
liv.  Hertil  slutter  sig  et  fortrinligt  Register  og  en  utallig  Mængde  Henvisninger 
for  dem,  som  vil  søge  videre. 

»Also  mit  Gunst«,  saaledes  begyndte  den  ordførende  Svend  sin  »Umfrage«, 
og  med  de  samme  Ord  indleder  Professor  Nyrop  sin  Bog,  som  han  beskedent 
kalder  »et  Forsøg«,  idet  han  henpeger  paa,  at  vort  Lavsvæsen  endnu  langt  fra 
er  helt  gennemarbejdet.  Forf.  henviser  til  en  hel  Række  Undersøgelser,  som 
endnu  maa  gøres,  og  haaber,  at  hans  Bog  maa  kunne  gøre  Nytte  ved  disse. 
Vi  tvivler  ikke  om,  at  den  Begyndelse,  her  er  gjort,  er  god,  og  vi  knytter  her¬ 
til  det  Ønske,  at  Professor  Nyrop,  som  den  utrættelige  Gransker,  han  er,  endnu 
i  en  Aarrække  maa  besidde  Kraften  og  Lysten  til  at  fortsætte  dette  Værk  og 
derved  selv  blive  i  Stand  til  at  fremkomme  med  de  Tilføjelser  og  Rettelser, 
som  han  hentyder  til.  Han  har  med  saa  stor  Kærlighed  fordybet  sig  i  dette 
Emne  og  har  forstaaet  at  vække  saa  megen  Interesse  herfor  viden  om,  at  han 
ikke  maa  standse,  saa  længe  han  endnu  føler,  der  er  Opgaver  for  ham  at  løse. 

Og  derfor  vil  han  ogsaa  høste  Tak. 

VILLA  ZOAR  I  FREDENSBORG. 


VILLA  ZOAR. 

INDKØRSELEN  FRA  SKIPPERALLÉ. 

Iden  hyggelige  Skipperallé  med  de  gamle  Kastanietræer,  der  fører  fra  Fredens¬ 
borg  Slotsgaard  ned  til  Skipperhuset  ved  Esromsø,  ligger  Landstedet  Zoar. 
Navnet  har  Stedet  faaet  i  forrige  Aarhundrede  af  en  Præst,  som  var  kommen 


VILLA  ZOAR. 


ARCHITEKT 

MAGDAHL-NIELSEN. 


paa  Kant  med  Tilværelsen  i  Hovedstaden  og  da  af  Hoffet  fik  Boligen  overladt. 
Zoar  (eller  Bela)  er  Navnet  paa  det  Sted,  hvorhen  Loth  drog  fra  Gomorra.  — 


VILLA  ZOAR. 

SIDE  MOD  HAVEN. 

I  fire  Generationer  har  Navnet  Zoar  levet  i  Fredensborg  og  vil  efter  alt  at  dømme 
endnu  kunne  leve  længe. 

Den  nuværende  Ejer  Grosserer  Nic.  H.  Knudtzon  kjøbte  i  1899  Stedet  af 
Professor  Helsteds  Dødsbo,  og  da  de  gamle,  hvidkalkede  Bindingsværkshuse  ikke 
afgav  nogen  sund  eller  videre  herskabelig  Bolig,  blev  det  nye  Zoar  opført. 


VILLA  ZOAR.  ARCHITEKT 

MAGDAHL-NIELSEN. 

Beliggenheden  med  Omgivelse  af  Slotsparken  og  med  Slottet  i  umiddelbar 
Nærhed  blev  bestemmende  for  Anlægets  Karakter. 

Fra  Skipperalleen  blev  lagt  en  Vej  op  over  Grundens  nederste  Del,  og  her, 
hvor  en  stor,  prægtig  Valnød  breder  sin  Krone,  blev  Indkørselen  lagt,  med  Stald- 


bygning  og  Staldgaard  paa  den  ene  Side,  Portner-  og  Kuskebolig  paa  den  anden. 
Noget  højere  paa  Grunden,  paa  et  stærkt  skraanende  Terrain,  opførtes  Hoved¬ 
bygningen  med  tre  Etager  mod  Skipperallé,  to  mod  Haven.  Sammengroet  med 
Terrainet  og  omgivet  af  gamle  Linde  og  Valnød  gør  det  nye  Zoar  ikke  nogen 
Rift  i  Skipperalleens  Stemning. 

Hovedbygningen  indeholder  i  Kælderen  Økonomilejlighed  og  Folkestue,  i 
Stueetagen  findes  Opholdsværelser,  paa  første  Sal  Ejerens  Arbejdsværelse,  Sove- 
væielse  samt  Gæsteværelse  og  Billardstue  etc. 

Til  Anlæget  hører  Septic-Tank  og  eget  Gas-  og  Vandværk. 


VILLA  ZOAR.  ARCHITEKT 

STALDBYGNING.  MAGDAHL-NIELSEN. 

Bygningernes  Opførelse,  som  foregik  uafhængigt  af  de  gamle  Huses  Plads, 
strakte  sig  over  et  Tidsrum  af  c.  i  */2  Aar. 

Villa  Zoar  er  opført  efter  Tegninger  af  Architekt  Magdahl-Niei.sen.  Af 
Haand værkere,  som  har  medvirket  ved  Opførelsen,  skal  her  nævnes  Murmester 
F.  Kielberg,  Hillerød,  Tømmermester  J.  P.  Petersen,  Fredensborg,  Snedkermester 
H.  Andersen,  Hillerød,  Malermestrene  Petersen  &  Andersen,  Kjøbenhavn. 

Nogle  Stuklofter  i  Stueetagen  er  modellerede  af  Billedhugger  Lamberg- 
Petersen.  Installation  af  Vandklosetter  og  Vandindlæg  er  besørget  af  Ludvigsen 
&  Hermann,  og  Gasværket  er  anlagt  af  Nyboe  &  Nissen. 

Haveanlæget  er  planlagt  af  Erstad  Jørgensen,  som  paa  en  god  Maade  har 
forstaaet  at  forbinde  det  nye  med  det  gamle. 

MINDETAVLE  OVER 
SANTHALMISSIONÆR  BØRRESEN. 


Den  smukke  Skik  at  opsætte  Epitafier  i  vore  Kirker  over  afdøde,  fortjente 
Mænd  synes  desværre  i  Tidernes  Løb  at  være  gaaet  helt  til  Grunde. 
»Architekten«  har  lejlighedsvis  nogle  Gange  paatalt  dette  og  udtalt  sig  om,  hvor 

ønskeligt  det  vilde  være,  at  den  paa  dette  som  paa  saa  mange  andre  Punkter 
brudte  Tradition  maatte  blive  kaldt  til  Live  igen.  Den  Sædvane,  der  efterhaan- 
den  er  traadt  i  Stedet  for:  at  lade  en  Sølvkrands  henlægge  paa  den  Afdødes 
Baare,  er  i  Virkeligheden  saa  ukunstnerisk  og  til  saa  ringe  Glæde  for  de  Pieste, 
da  jo  intet  er  mere  rimeligt  end,  at  den  Afdødes  Efterladte  tager  sig  af  Kransen 
og  opbevarer  den  under  Laas  og  Lukke  i  et  Skab.  Vore  nysopførte  Kirker  gøre 
ofte  et  ret  nøgternt  Indtryk ;  de  ældre  har  altid  det  Lortrin  fremfor  dem,  at  der 
er  meget,  der  fængsler  Opmærksomheden  udover  selve  den  architektoniske  Kon¬ 
struktion  og  Dekoration,  nemlig  bl.  a.  alle  de  Mindestene  og  Mindetavler,  der 

opfylde  Gulve  og  Vægge.  Selve  Epitafie-Kunsten  er  saa  smuk  i  og  for  sig,  og 
der  er  netop  det  ejendommelige  ved  den,  at  Architektur,  Billedhuggerkunst  og 
Malerkunst  her  har  en  saa  enestaaende  Lejlighed  til  at  virke  sammen  i  skøn 
Harmoni,  at  man  skulde  synes,  at  den  maatte  være  særligt  fristende  og  tillok¬ 
kende  for  Udøvere  af  alle  tre  Kunstarter  at  give  sig  i  Kast  med,  og  netop  ind¬ 
bydende  for  Kunstelskere  som  et  Minde  om  dem,  der  vilde  være  pekuniært 
overkommeligt  for  mange,  der  nu  sætte  deres  Kraft  ensidigt  ind  paa  at  samle 
Malerier  o.  1.  Det  er  da  altid  en  Glæde  at  se,  at  der  dog  af  og  til  endnu 
skabes  nyt  i  denne  Retning,  saaledes  den  her  afbildede  Mindetavle  over  Santhal- 
missionæren  Børresen,  der  i  den  nærmeste  Fremtid  vil  blive  opsat  i  Vor  Frelsers 
Kirke  paa  Kristianshavn,  hvor  Børresen  blev  døbt  1826.  Tegningen  til  den  er 
udført  af  Architekt  Magdahl-Nielsen,  og  Portrætmedaillonen  er  modelleret  og 
hugget  i  Marmor  af  Professor  Saaby.  I  det  hele  er  Tavlen  udført  af  Marmor 
i  to  Farver  hos  Stenhuggerfirmaet  Hans  &  Jørgen  Larsen. 


NYHAVNS  HOVED. 


At  Kjøbenhavn  er  en  malerisk  By,  er  vitterligt  for  Alle,  som  har  Sans  og 
-  Øje  for  Sligt.  Maaske  er  det  mere  paafaldende  for  Udlændinge  og  1  il¬ 
rejsende  end  for  Hovedstadens  egne  Beboere;  den  daglige  Vane  og  det  Syn, 
man  har  for  sig  hver  Dag,  virker  sløvende.  Men  at  Kjøbenhavn  langtfra,  som 
den  burde,  udnytter  de  Betingelser,  der  foreligger,  er  lige  saa  vist.  Den  kunde 
være  endnu  langt  bedre  i  malerisk  Henseende,  hvis  der  blev  gjort  blot  lidt  mere 
derfor.  Et  saa  ypperligt,  malerisk  Parti  som  Nyhavn,  der  skærer  sig  midt  ind 

i  Byens  Centrum,  er 
saaledes  ikke  alene 
ikke  udnyttet ,  men 
endog  ødelagt  paa  den 
føleligste  Maade  af 
Verden.  Hvor  natur¬ 
ligt  vilde  det  dog 
ikke  være,  om  Ud¬ 
sigten  over  Skibene 
og  hele  det  brogede 
og  livlige  Skue,  som 
Færden  paa  Vandet 
afgiver,  frededes  og 
fremhævedes!  Navn¬ 
lig  naar,  som  Til¬ 
fældet  er,  Nyhavn 
ligger  i  lige  For¬ 
længelse  af  en  lang 
og  kedelig  Gade  som 
Gothersgade,  for  hvil- 

NUVÆRENDE  ORDNINi 

ken  den  vilde  være  et  oplivende  Point-de-vue.  Men  et  tredobbelt  Lag  af 
Skærmbrædder  gør  det  umuligt  at  faa  mindste  Kig  ud  over  Kanalen,  før  man 
er  lige  ved  den.  Det  er,  som  om  man  ikke  har  kunnet  gøre  nok  for  at  skjule 
den.  Først  et  stort  Nød- 
tørftshus  med  I  og  II  Klasse, 
og  saa  nok  engang  et 
lille  Nødtørftshus  for  en 
enkelt  Klasse  Mennesker, 
nemlig  Hannerne  —  det  er 
sans  comparaison  som  at 
dynge  Pelion  oven  paa  Ossa. 

Og  saa  for  tredie  Gang  et 
helt  langt  Bethelskib,  et  Byg¬ 
ningsværk,  der  mest  af  alt 
ligner  det  Legetøj  for  Børn, 
som  hedder  Noahs  Ark.  Alt 
dette  er  jo  ikke  noget  nyt ; 
det  har  i  Aarevis  været  et 
yndet  Samtaleemne  for  Kjø- 
benhavnere,  som  har  anset 
det  for  en  Skandale  —  og 
saa  ganske  roligt  har  ladet 
det  hele  blive  ved  det  Gamle. 

»Foreningen  til  Hoved¬ 
stadens  Forskønnelse«  har 

da  ikke  kunnet  undgaa  at  se,  at  her  var  en  Opgave  for  den  at  virke  hen  til 
at  løse.  Det  var  allerede  i  1898,  at  Sagen  første  Gang  bragtes  frem,  men  føist 
i  indeværende  Aar  er  man  naaet  til  at  lade  Architekt  Magdahl-Nielsen  udarbejde 
Tegninger  og  Model  til  Ordningen  af  Forholdene  ved  Nyhavns  Hoved. 

Som  det  fremgaar  af  Tegningerne,  hvoraf  »Architekten«  hosstaaende  bringer 
Gengivelser,  er  først  og  fremmest  alle  tre  Viderværdigheder  raserede.  Derefter 
er  der  ved  jævnt  og  fladt  skraanende  Trappeanlæg  tilvejebragt  Forbindelse  med 
Gadens  Niveau  og  Vandet;  den  omgivende  Balustrade  hæver  sig  saa  lidet  over 
Brolægningen,  at  den  ikke  kan  gøre  nogen  Skade  for  Udsigten,  og  ei  seh  følge¬ 
ligt  og  nødvendigt  foreskrevet  af  praktiske  Grunde.  En  lav  Opstander,  dei  spyr 
Vand  ud  i  en  Kumme,  vil  vel  heller  ikke  kunne  gøre  noget  Skaar  i  Glæden. 
Omkring  den  er  planlagt  en  halvcirkelformet,  stor  Bænk,  og  for  at  man  ikke 
skal  være  i  Forlegenhed  med,  hvor  Verdenshjørnerne  er  —  det  kan  jo  af  og  til 
være  ganske  rart  at  vide  —  er  meget  snedigt  og  tillige  meget  nydeligt  Bro¬ 
lægningen  uden  om  Kummen  ordnet  som  en  Vindrose.  Seks  Træer  begrænser 
Anlæget  paa  Siderne,  og  endelig  er  der,  eftersom  det  er  meget  nødtøiftigt  at 
have  Nødtørftshuse,  anlagt  to  saadanne,  et  paa  hver  sin  »Nyhavnsside«  ;  men  de 
er  heldigvis  for  Størstedelen  underjordiske;  kun  Taget  og  et  lavt  Overparti  rager 
op  over  Gaden.  Da  de  tilmed  ikke  spærrer  for  Udsigten,  maa  man  jo  i  paa¬ 
kommende  Tilfælde  være  glad  for  dem.  Hele  Anlæget  ser  meget  tiltalende  ud; 
det  er  vel  netop  paa  denne  Maade,  at  det  Hele  bedst  kunde  ordnes. 

Ifølge  Overslaget  vil  Bekostningen  ved  Anlægets  Gennemførelse  være 
61,000  Kr.  Der  er  nu  kun  tilbage  at  ønske,  at  denne  Sum  maa  blive  skaftet 
tilveje  og  Projektet  realiseret.  Tegningerne  og  Modellen  var,  som  det  vil  erin¬ 
dres,  udstillede  paa  Charlottenborg  i  Foraaret  1903  tillige  med  to  andre  af  »For¬ 
eningen  til  Kjøbenhavns  Forskønnelse«  fremskaftede  Projekter,  nemlig  af  Archi¬ 
tekt  Fritz  Koch  til  Ordningen  af  Forholdene  ved  Langelinie  og  af  Architekt 
Mørk-Hansen  til  Forskønnelse  af  Graabrødretorv.  Den  stærke  Tilstrømning  af 
livligt  interesserede  Tilskuere  synes  at  borge  for,  at  det  engang  vil  blive  til  Alvor 
i  alt  Fald  med  det  her  fremstillede  Projekt.  Thi  Løsningen  af  denne  Opgave 
vilde  virkeligt  være  til  Forskønnelse  for  Kjøbenhavn. 


FORSKELLIGT. 


Kongres  i  Madrid.  I  Løbet  af  Sommeren  1904  vil  der,  som  tidligere  med¬ 
delt  her  i  Bladet,  blive  afholdt  en  international  Architekt- Kongres  i  Madrid. 
Akademisk  Architektforening  har  i  den  Anledning  henvenet  sig  til  Ministeriet  for 
Kirke-  og  Undervisningsvæsenet  med  Andragende  om,  at  den  danske  Architekt- 
stand  maatte  blive  repræsenteret,  men  har  fra  nævnte  Ministerium  faaet  Meddelelse 
om,  at  man  ikke  raader  over  de  fornødne  Midler  til  en  saadan  Repiæsentation, 
og  at  Udenrigsministeriet  derfor  er  underrettet  om,  at  man  ikke  agter  at  lade  sig 
officielt  repræsentere  ved  Kongressen. 

THEATRUM  MUNDI. 


Hvem  erindrer  ikke  ved  landlige  Fester  som  Dyrskuer,  Markeder  o.  1.  at 
have  set  et  Theatrum  mundi  eller,  som  det  lærde,  latinske  Navn  populært 
ofte  fordanskes:  et  Theater-munter?  Midt  imellem  de  øvrige  dels  lettere,  dels 
mere  materielle  Nydelser,  som  overalt  er  tilstede  og  stærkt  besøgte,  staar  dette 
Bræddeskur  med  den  højtidelige  og  altomfattende  Overskrift  som  et  alvorligt 
manende  Tempel,  viet  til  Historiens  Muse,  udvendigt  prydet  med  store,  drastiske 
Fremstillinger  af  de  berømteste  Haupt-  und  Staatsactionen,  Nutiden  kan  se  tilbage 
paa,  saasom  den  franske  Rædselsperiodes  allerrædselsfuldeste  Dage,  Gladiatorerne 
i  Cirkus,  Jeanne  d’Arc  paa  Baalet,  den  spanske  Inkvisitions  Gyseligheder  i 
skumle  Hvælvinger,  Napoleons  Bedrifter  o.  1.  En  Udraaber  skriger  sig  hæs,  idet 
han  demonstrerer  med  en  stor  Spanskrørsstok  og  forklarer  Billederne:  »Her  ser 
De  Slaget  ved  Pyramiderne.  Napoleon  holder  paa  en  skimlet  Hest  i  Forgrunden. 
En  Adjudant  kommer  sprængende  og  melder:  Hr.  General!  Slaget  er  tabt!  Bon! 
svarer  Generalen.  I  Baggrunden  skinner  Solen.«  Folket  flokkes  om  Manden; 


FORAN  SORØ  AKADEMI. 


TH.  WÅHLIN  FOT. 


hans  bombastiske  Veltalenhed  er  uimodstaaelig,  spækket  som  den  er  med  land¬ 
lige  Talemaader  og  vel  anbragte  argumenta  ad  hominem,  og  de  Nydelser,  han 
antyder,  for  fristende.  Langsomt  og  trægt  glider  Mængden  inden  for  Forhænget 

for  at  modtage  en  historisk  Undervis¬ 
ning  i  dens  groveste  og  mest  primitive 
Form,  selv  om  det  ogsaa  skal  koste  en 
Styver  pro  persona. 

Saa  kraftigt  virker  Trangen  til  at 
»faa  noget  at  vide«,  og  saa  kildrende  er 
den  Gysen,  »Historien«  fremkalder,  aller¬ 
mest  naar  den  opløses  i  »Historier«. 
Jo  voldsommere  og  grummere  de  er, 
desto  stærkere  virker  de  paa  et  naivt  og 
umiddelbart  Sind  og  paa  uforfinede  San¬ 
ser.  Det  er  de  brede  Træk  og  de  store 
Flader,  der  ejer  den  største  Tiltræknings¬ 
kraft  paa  Aandens  Menigmænd ;  den 
indtrængende  Psykologi  og  de  fine  Pen¬ 
selstrøg  spiller  her  ingen  nævneværdig 
Rolle.  Men  med  den  stigende  Intelli¬ 
gens  og  større  Selvbevidsthed  lader  man 
sig  nu  ikke  nøje  hermed;  man  fordrer 
at  se  flere  Enkeltheder,  man  ønsker  at 
se  de  dybere  Aarsager  til  de  kendte 
Virkninger,  man  gentager  ideligt  sit 
Hvorfor?,  man  søger  at  trænge  dybere  og  dybere  ind  i  Historiens  Filosofi.  Man 
bliver  mere  og  mere  klar  over,  at  det  ikke  er  de  store  Slag  og  Krige,  der  er 


ST.  BENTS  KIRKE  I  RINGSTED.  ENBLOM  FOT. 


ARCHITEKTERNE  ET  HESTEHOVED  BAGUD.  B.  JUNG  FOT. 


det  afgørende  i  Verdensudviklingen.  Nej,  det  er  det  rent  menneskelige,  der 
inderst  inde  danner  dens  Væsen,  det  er  det  personlige,  hvorpaa  det  kommer  an. 
Historien  bliver  fra  en  Krigshistorie  til  en  Kulturhistorie;  først  ved  at  samle  saa 

mange  personlige  Træk  som  muligt  ud  af  Menneskehedens  Myretue  danner 
man  sig  en  begrundet  Mening  om  en  Tidsperiodes,  et  Afsnits,  et  Kapitels  Be¬ 
tydning  for  den  hele,  store  Roman. 


Her  er  det,  Amatørfotograferne  træder  til  i  det  rette  Øjeblik!  Held  os,  at 
Amatørfotografien  endelig  er  bleven  opfunden !  Victoria ,  at  Apparaterne  er 


TH.  WÅHLIN  FOT. 


KIRKEGA ARDSMUR  I  SORØ. 


FRA  SEIGNEUR  FOSSES  GAARD  I  SORØ.  TH.  WÅHLIN  FOT. 

bievne  saa  billige,  at  det  er  en  Skandale,  ikke  at  eje  et  —  eller  to!  De  er 
mer  uundværlige  end  Salt  til  et  Æg.  De  er  selv  som  Jordens  Salt.  Apparaternes 

Klikken  er  som  Tirailleur-Ild  i  en  Forpostkæde,  Amatørerne  er  Historiens  Pio¬ 
nerer.  Ved  dem  samles  et  uhyre  Stof  til  Brug  for  Historieskriverne.  Naar  først 

Hr.  Sørensen  og  Hr.  Petersen  er 
afbildede  i  alle  mulige  Situationer, 
baade  hvor  deres  ubevidste  Sjæle¬ 
liv  og  (hvis  de  har  noget)  deres 
bevidste  dito  giver  sig  et  Udslag, 
vil  det  være  muligt  for  Efter¬ 
verdenen  at  skrive  en  Kultur¬ 
historie  af  Rang.  Da  vil  man 
faa  at  se  et  Skuespil,  som  er 
værd  at  opføre,  da  vil  de  skjul¬ 
teste  Kroge  blive  oplyste,  der  vil 
ikke  findes  Nogen,  som  er  for 
ringe  til  i  alt  Fald  at  være  Statist 
paa  Verdenstheatret.  Nu  først 
vil  Begrebet  Theatrum  mundi 
fuldt  ud  svare  til  sit  store  Navn 
og  sit  betydningsfulde  Kald. 

Dette  ses  allerbedst  af  de 
Billeder,  »Architekten«  bringer  i 
nærværende  Nummer  som  Efter¬ 
slæt  fra  det  andet  nordiske  Archi- 
morgenstemning  i  Svendborg,  b.  Ingemann  FOT.  tektmøde  i  Danmark  den  28  og 

29  Juni  1903;  for  Efterslægten 
vil  de  have  fremragende  Værdi.  De  er  kun  et  lille  Udvalg  af  Hundreder,  som 


FØR  AFGANGEN  (SORØ).  F.  FALKENBERG  FOT. 

blev  optagne  i  Camera’erne.  Architekterne  er  som  bekendt  et  beskedent  Folke¬ 
færd;  deres  Personer  træder  altid  i  Skygge  for  deres  Værker;  disse  kender  man, 

ikke  Ophavsmændene  til  dem.  Hvem  tænker  f.  Eks.  nogen  Sinde  paa,  hvad 
Architekten  for  Raadhuset  i  Lybæk  har  heddet?  For  Escorial  i  Madrid?  For  Amfi- 


theatret  i  Nimes?  Hvem  har  blot  den 
har  set  ud?  Ved  vi  derimod  ikke.  Be¬ 
sked  med  den  mindste  Maler  til  det 
mindste  Maleri  i  det  mindste  Galleri  i 
Europa?  Og  er  han  ikke  rimeligvis 
paa  almindelig  Kunstnervis  bleven  malet 
Masser  af  Gange  af  Kammerater,  som 
han  saa  til  Gengæld  har  foreviget? 
Men  nu  skal  det  ogsaa  være  Slut ; 
der  er  dog  Grænser  for  alting.  Et 
mægtigt  Arsenal  er  gemt  i  Architekter- 
nes  Fotografi-Apparater,  og  Fremtidens 
Kunsthistorikere  skal  komme  til  at 
stønne  under  deres  Opgave,  naar  de 
nu  ogsaa  skal  tage  Hensyn  til  Archi- 
tekternes  Tarv. 

Hvor  travlt  har  dog  ikke  Littera¬ 
tur-Historikeren  med  at  paavise  Spiren 
til  en  fuldmoden  Digters  Femakts-Tra- 
gedier  allerede  i  de  barnlige  Rim,  han 
lavede  før  sit  tiende  Aar,  eller  med  at 
fortælle  os,  hvor  mange  Gange  om 
Aaret  han  i  sin  Manddoms  Kraft  lod 
sine  Strømper  vaske?  Hvor  opløftende 


mindste  Anelse  om,  hvordan  de  Herrer 


APOTHEKET  I  SVENDBORG.  ENBLOM  FOT. 

er  det  ikke  at  se  Billeder  af  frem- 


FROKOST  PAA  HESSELAGERGAARD.  F.  FALKENBERG  FOT. 


ragende  sceniske  Kunstnere,  tagne  i  den  Alder,  da  de  endnu  ikke  kunde  knappe 
deres  Bukser,  endsige  anede,  hvad  Helte-Tricots  er?  Hvor  befrugtende  er  det 


ikke  at  se  det  Krimskrams,  som  berømte  Malere  bar  tegnet  i  en  Alder  af  seks 
Aar,  —  kort  sagt,  alle  disse  store  Mænd, 

hvordan  de  nyser,  hvordan  de  hikker, 
hvordan  de  spiser,  hvordan  de  drikker. 


HESSELAGERGAARDS  KIRKE.  ENBLOM  FOT. 

Nu  kommer  Turen  ogsaa  til  Architekterne ;  ogsaa  de  maa  herefter  blive 
Piber  i  den  store  Orgelkoncert.  Hvor  belærende  og  hvor  supplerende  vil  det 


BORTKØRSEL  FRA  GLORUP.  TH.  WAHLIN  FOT. 

ikke  være  at  faa  at  vide,  at  den  og  den  Architekt  fik  Ideen  til  en  Fundament¬ 
plan,  20  Aar  før  den  skulde  bruges,  ved  i  et  lykkeligt  Øjeblik  at  drikke  Bror- 
skaal  med  en  Svensker,  og  at  Tanken  om  Fremtidens  Ornamentik  dæmrede 


—  506  — 


for  hans  Bevidsthed,  naar  han  betragtede  sin  Moders  røde  Tal  og  Cifre  paa 
Vasketøjet,  —  kort  sagt,  den  store  Mand, 


hvordan  han  gaar,  hvordan  han  staar, 
hvordan  han  sine  Streger  slaar. 


Behøves  for  øvrigt  en  nærmere  detailleret  Beskrivelse  af  de  her  fremstillede 
Billeder?  De  taler  da  tydeligt  nok  for  sig  selv.  Et  Billede  som  det  første  er 
som  et  Blik  ind  i  selve  Olympen,  som  ind  i  2den  Akt  af  »Orfeus  i  Under¬ 
verdenen«,  hvor  Guderne  grupperer  sig  malerisk  for  at  modtage  den  sørgende 
Sanger.  En  lige  saa  ophøjet,  antik  Stemning  er  fremherskende  paa  Side  504. 
Kommer  man  ikke  uvilkaarligt  til  at  tænke  paa  Géromes  berømte  Billede  af  de 
to  Augurer,  der  ser  paa  hinanden?  Er  der  ikke  en  fortryllende  Pantomime- 
Duft  i  Interiøret  fra  Seigneur  Fosses  Gaard  i  Sorø?  Eller  kan  man  se  noget 
mere  slaaende  Bevis  for  Architekternes  daglige  high-life  for  sine  Øjne,  end  det, 
som  viser  Greven  til  Glorup  tagende  Afsked  med  sine  højbaarne  Gæster?  Et 
Billede  som  det  af  Frokosten  uden  for  Hesselagergaards  ærværdige  Mure  med 
Architekterne,  »mumsande  smorgåsar«,  er  et  levende  Musikstykke  til  Ordene: 
»Uns  ist  so  kannibalisch  wohl  als  wie  funfhundert  Såuen«.  Og  hvilken  Dybde 
i  Karakteristiken  af  den  daglige  Konkurrence  aander  ikke  ud  af  Fremstillingen  af 
Architekter,  der  stiller  til  »Afgang«  ?  Et  andet  Billede  af  Architekter,  der  »læg¬ 
ger  op«,  viser,  at  der  gives  Øjeblikke  i  Livet,  hvor  selv  de  Umælende  er  et 
Hestehoved  foran  dem,  der  ellers  bilder  sig  noget  ind.  Samme  Billede  har  for 
øvrigt  for  Architekter  en  særlig  Interesse  ved  at  give  et  aktuelt  Bidrag  til  Løs¬ 
ningen  af  det  brændende  Spørgsmaal:  Perspektiv  eller  Fotografi. 

Amatør-Fotografien  er  en  frygtelig  Magt;  man  kan  snart  ikke  gaa  i  Fred 
for  den.  Lynskuddene  suser  En  om  Ørene  og  kan  træffe  En  i  de  mest  ube¬ 
vogtede  og  ubelejlige  Situationer.  Men  en  stor  Opgave  for  Kulturhistorien  er 
den  stillet;  den  har  sin  særlige  Mission.  Naar  det  først  rigtigt  er  gaaet  op  for 
Menneskeheden,  at  vi  er  alle  Mennesker,  og  naar  det  senere  lykkes  at  kombinere 
Amatør-Fotografien  —  Fremtidens  Theatrum  mundi  —  med  de  Røntgenske 
Straaler  til  Sjæleanalyse  og  muligvis  med  den  traadløse  Telegraf,  vil  hele  Til¬ 
værelsen  spindes  ind  i  een  Traad,  og  Digterens  Drøm  vil  være  gaaet  i  Op¬ 
fyldelse  : 

Seid  umscblungen,  Millionen! 


Crawford. 


FRA  FINLAND. 


Idet  finske  Blad  »Hufvudstadsbladet«  har  den  unge,  finske  Architekt  Bertel 
Jung,  som  var  Deltager  i  Architektmødet  den  28- — 29  Juni,  skrevet  en  varmt 
begejstret  Anmeldelse  om  dette.  Først  skildrer  han  Rejsen  fra  Helsingfors  over 
Østersøen : 

»Johanneeldar  blossade  ofverallt  langs  den  forsvinnande  hemlandskusten,  vårt 
stackars  land  hade  glomt  dagens  tunga  och  under  nattens  feststund  tåndt  offerbål 
åt  det  forsvinnande  ljuset.  Och  vi  kande  oss  fria  och  lyckliga  ånnu  en  gång 

och  kastade  vemodsblickar  mot  norr,  medan  de  ljusa  forhoppningarna  vinkade 
oss  sodarut.«  .  .  . 

»Att  under  midsommartiden  resa  ofver  Ostersjon  år  någonting  underbart 
lugnande  for  en  utpinad  månniskas  nerver.  Isynnerhet  om  medpassagerarne  åro 
af  samma  mening.  Det  var  också  som  en  solig  sotidag  ude  på  landet  hela  den 
två  dygn  långa  fården ;  vålklådda  herrar  och  damer  med  glada  och  snålla  barn 
på  forstå  klass,  och  i  foren  emigrantskaran  —  vålklådd  åfven  den  —  som  under 
harmonikans  och  fiolens  tonen  trådde  dansen  från  tidligt  om  morgonen  till  sent 
på  kvållen. 

Vi  hade  akvarellbockerna  med,  hafvet  skulle  ju  målas  och  solnedgången ! 
Men  det  blef  bara  karrikatyrer  som  gjordes,  fula  gubbar  och  sota  små  flickansikten, 
jag  tror  knapt  någon  af  midskeppspassagerarne  fick  vara  i  fred.  T.  o.  m.  några 
strama  engelsmån  stråckte  småningom  vapen  och  låto  oss  lugnt  fixera  deras 
rakada  nunor,  som  behorigen  »utmålade«  forevisades  for  jublande  åskådare. 
Karrikatyrteckningen  ligger  i  allmånhet  utmårkt  for  oss  arkitekter  —  den  saken 
vill  jag  hårmåd  fastslå,  och  den  som  ej  tror  må  se  i  våra  skizzbocker.  Vål 
ska  11  man  dår  finna  en  och  annan  kyrka,  ett  hvalf,  en  port  m.  m.  afritad,  men 
de  åro  undantag,  ty  »gubbarna«  le  mot  en  på  nåstan  hvarenda  sida.«  .  .  . 

Af  kjøbenhavnske  Bygninger  omtales  med  Beundring  flere,  først  og  frem¬ 
mest  Raadhuset, 

....  »Kopenham narnes  stolthet,  den  arkitektoniska  personifikationen  af 
borgerskapets  frihet,  rikedom  och  makt,  for  alla  jåktande  nutidsarkitekter  en 
kålla  til  lugn  och  upphojd  konstnjutning,  gamle  Martin  Nyrops  måsterverk.  Det 
fins  vål  ej  månget  hus  i  norden,  som  kan  gora  anspråk  på  så  många  och  så 
vågande  epitet.  En  åttling  af  ådel  norditaliensk  romansk  arkitektur  men  fodd 
och  fostrad  på  dansk  jord  och  nård  af  danska  konsttraditioner  skall  denna  bygg- 
nad  i  sitt  harmoniska  lugn  låra  den,  som  bara  kan  låras,  mer  ån  hundrade  fore- 
låsningar.  Hattarna  af  for  Martin  Nyrop!«  .  .  . 

Under  den  meget  udførlige  Beskrivelse  af  selve  Turen,  hedder  det  bl.  a. 
om  Forplejningen  undervejs: 

»Medan  vi  strofvade  omkring  borgen  och  fotograferade  af  hjårtans  lust, 
dukades  frokostbordet  ute  i  parken.  Frokosten  bestod  af  fårdigbrådda  smorgåsar 
med  pålagda  låckerheter,  supen,  61  och  kaffe.  Den,  som  ej  åtit  en  dansk  smor- 
gås  ute  i  en  park  på  Fyen,  han  vet  då  sannerligen  icke  huru  en  smorgås  kan 
smaka!  Jag  har  hort,  att  t.  o.  m.  svenskarna  bestålla  smorgåsar  från  Danmark, 
då  de  stålla  till  riktigt  fint  gåstabud.  —  Sjuttiosju  fridsamt  mumsande  arkitekter 
på  samma  grona  gråslinda,  det  må  ni,  godt  folk,  tro  att  år  en  syn!  Hår  fanns 
mat  tillråckligt,  ingen  behofde  rycka  brodbiten  ur  munnen  på  den  andra.  Den 
bilden  togs  i  mången  kamera,  och  den  bilden  vill  jag  se  på  emellenåt,  då  jag 
annars  fortviflar.  Fefve  endråkten  ! 

Af  Architekter,  som  deltoge  i  Mødet,  nævnes  enkelte  særligt: 

Det  vore  frestande  att  taga  en  och  annan  typisk  »gubbe«  ur  bogen  och 
låta  låsaren  gora  nårmare  bekantskap  med  honom.  Men  jag  år  rådd  for  att  jag 
under  den  två-dagars  långa  bekantskapen  ej  hann  få  fatt  de  karaktåristiska  dragen. 
Dock,  en  måste  jag  presentera  åtminstone,  »alla  danska  arkitekters  vordade  fader« 
Hans  Holm,  professor  vid  konstakademin.  En  man  på  några  och  sextio  år  med 
ett  vånligt  och  klokt  ansikte.  Konstnåren  bor  i  den  pråktiga  pannan  och  i 
i  ogonen  ler  skålmen.  Af  sina  elever  omfattad  med  kårlek,  år  han  mycket 
populår  i  sitt  land.  —  Och  så  ånnu  en  åldre  man  med  ådla  vackra  drag,  halft 
skålmska,  halft  vemodiga.  Hans  valspråk  år:  esse,  non  videri,  att  vara,  icke  att 

synas,  och  jag  vet  ej  huru  det  kom  sig,  att  vi  finnar  kande  den  storsta  saknaden, 
då  vi  togo  afsked  af  honom.  Vi  gåfvo  honom  ett  oknamn,  som  mycket  for- 
tjuste  honom,  ehuru  det  ingenting  hade  att  gora  med  hans  person.  Heder  åt 
dig  gamle  - —  ditt  riktiga  namn  och  ditt  smeknamn  må  vi  gomma,  ditt  sym¬ 
patiska  varma  vasen  och  ditt  oppna  kloka  ansikte  glomma  vi  ej !  —  Bland 
svenskarna  faste  man  sig  vid  professor  Clasons  långa  magre  gestalt  och  bleka 
distinguerade  ansikte.  Det  år  någonting  mycket  slutet  i  hans  drag,  och  forst  då 
man  hor  honom  tala  sig  varm,  tror  man  på  hans  auktoritet  och  inser  man,  att 
man  har  en  stor  intelligens  och  en  vaken  konstnår  framfor  sig.  —  Och  så  allas 
van,  den  fotograferande  lille  svenskan  i  knåbyxorna,  outtrottlig,  oforbrånnelig. 

- - Men  låsaren  trottnar  på  presentationen,  och  smorgåsarna  åro  for  långe 

sedan  uppåtna!«  .  .  . 

Beretningen  slutter  med  at  omtale  Sexaen  i  Tivoli  og  den  der  skete  Aftale 
om  atter  at  mødes  om  to  Aar. 

»Man  tånkte  sig  två  år  framåt  i  tiden,  till  den  tredje  nordiska  arkitekt- 
utflykten  och  drotnde  ljusa  drommar  och  våckte  ljufva  forhoppningar  hos  hvar- 
andra.  Danskarne  lårdes  att  tumma  på  saken:  vi  råkas  hos  »Dem«  om  två  år, 
och  vi  lårde  oss  hurra  på  danska.« 

Det  sidste  er  nu  i  og  for  sig  ikke  noget  saa  attraaværdigt;  dertil  er  Fin¬ 
nerne  selv  langt  dygtigere  med  deres  9  raske,  smaa  Bjæf. 

»Annu  foljande  dag,  då  vi  befunno  oss  långt  ute  på  Ostersjon,  ekade  detta 
hurra  i  dronen,  och  champagnen  från  Tivoli  i  forening  med  hafvets  vågor  vag¬ 
gade  oss  till  ro,  i  glomska  af  allt  ondt  i  vårlden.  Men  Urania  skot  god  fart 
norrut,  och  snart  syntes  vid  Uto  de  forstå  hårda  klipporna  af  vårt  land,  vårt 
fattiga,  stackars  land.« 


TEKNISKE  MEDDELELSER. 


Haardtglas-Mursten.  Medens  de  hule,  flaskeagtige  Glassten  efter  Falconniers 
System  ikke  synes  at  have  vundet  synderligt  Indpas  i  det  praktiske  Liv,  menes 
de  nyere  Haardtglas-Mursten,  som  bl.  a.  fremstilles  af  »Såchsische  Glaswerke«  i 
Denben  ved  Dresden,  at  være  ganske  brugbare,  naar  man  ønsker  at  skaffe  Lys 
ind  i  Rum,  hvori  der  ikke  findes  Vinduer.  Stenene  er  fremstillede  som  Glas¬ 
kasser  af  Form  som  almindelige  Mursten  og  af  Dimensioner  12X24X7  Ctm. 
De  er  ikke  lukkede  paa  alle  Sider,  men  den  ene  flade  Side  er  aaben,  saa  at 
de  nedadvendende  Rande  er  i  Stand  til  at  slutte  om  Fremspring  paa  den  øverste 
Flade.  Paa  de  smalle  Sider  er  de  endvidere  forsynede  med  Fuger  og  Fremspring, 
saa  at  der  ogsaa  i  denne  Retning  frembringes  en  uforskydelig  Forbindelse.  Ende¬ 
lig  er  Stenenes  Vægside  fremstillet  som  Rosetter,  der  gør  det  umuligt  at  se  gen¬ 
nem  Glasvæggen.  At  Glasstenene  er  aabne  til  den  ene  Side  har  tillige  den 
Fordel,  at  der  ikke  kan  opstaa  atmosfæriske  Spændinger  med  deraf  følgende  For¬ 
styrrelser  som  ved  de  lukkede  Glaslegemer. 

Med  Hensyn  til  Gennemgang  for  Varme  og  Lyd  forholder  en  Væg  af 
Glassten  sig  omtrent  som  en  Teglstensmur. 

Hvor  der  ønskes  særligt  tynde  Vægge,  kan  benyttes  et  smalt  Stenformat  af 
5  Gtm.s  Tykkelse. 

I  Normalstørrelse  koster  Stenene  af  klart  Glas  30  Pf.  Stykket,  medens 
Halvsten  og  smallere  Sten  koster  henholdsvis  20  og  15  Pf.  Sten  af  gult,  blaat 
eller  grønt  Glas,  til  Brug  ved  mosaikagtig  Opmuring,  koster  5  Pf.  mere  pr.  Stk. 

Vil  man  tætte  den  opførte  Mur,  kan  Fugerne  udfyldes  med  Glaskit,  Cement, 
Gibs,  Fiskelim  eller  en  Blanding  af  Blyhvidt  i  Olie  og  Kridt. 

* 

» U'achiuitzmetal «.  Som  bekendt  har  Kobber  altid  været  regnet  for  det 
bedste  og  smukkeste  Takdækningsmateriale,  og  rimeligvis  vil  det  endnu  længe 
vedblive  at  være  det.  Da  det  imidlertid  er  forholdsvis  kostbart  at  benytte,  er 
der  ofte  gjort  Forsøg  med  Surrogater,  som  trods  deres  lavere  Pris  dog  ikke  har 
kunnet  konkurrere  med  Kobberet,  hvilket  navnlig  har  vist  sig  med  Hensyn  til 
Holdbarheden. 

Et  Firma,  som  kalder  sig  »Deutsche  Wachwitzmetall  Actien  Gesellschaft« 
i  Herzbruch  i  Bayern,  har  nu  for  nogen  Tid  siden  bragt  et  nyt  Materiale  frem, 
som  ledsages  af  udmærkede  Anbefalinger  fra  stedlige  Autoriteter.  Dette  Materiale, 
som  bestaar  af  kobberpletteret  Staalblik,  skal  paa  forskellige  Maader  kunne  tjene 
som  Erstatning  for  Kobberet.  Det  egner  sig  saaledes  til  Fremstilling  af  Tag¬ 
render,  Nedløbsrør,  Gesimsforsiringer  o.  lign. 

Kobberovertrækket  er  homogent  samt  frit  for  Porer  og  Blærer,  og  det  er 
saa  stærkt,  at  det  yder  udmærket  Modstand  mod  baade  mekanisk  og  atmosfærisk 
Paavirkning.  Staalkærnen,  som  er  beskyttet  mod  Oxydering,  giver  Pladerne  saa 
stor  Styrke,  at  de  kan  anvendes  i  betydelig  ringere  Tykkelser  end  andre  Metal¬ 
plader.  Metallet  er  tillige  i  Besiddelse  af  en  saa  lille  Udvidelses-Koefficient,  at 
Aarstiderne  ikke  har  nogen  nævneværdig  Indflydelse  paa  det.  Firmaet  leverer 
Metallet  i  Plader,  som  lader  sig  behandle  ganske  som  almindeligt  Kobberblik; 
Pladernes  Størrelse  er  1  X  2  Meter  og  Tykkelsen  1  mm.  Prisen  er  for  Tiden 
85  Mark  pr.  100  Kg. 


FORSKELLIGT. 


Rettelse.  I  »Architekten«  Nr.  46  har  indsneget  sig  en  frygtelig  Sætterfejl, 
som  dog  ikke  kan  være  undgaaet  nogen  af  dette  Tidsskrifts  Læsere.  Side  494, 
5te  Linie,  staar:  Zoar  (eller  Bela),  - —  skal  selvfølgeligt  være:  Zoar  (el  Bela). 

¥ 

Architektmødet.  Som  meddelt  paa  Side  472  var  det  Redaktionens  Hensigt 
at  udgive  et  lille  Hefte,  indeholdende  et  Udvalg  af  de  mange  fortræffelige  Ama¬ 
tørfotografier,  som  blev  tagne  paa  den  vellykkede  Architektudflugt  den  28.  og 
29.  Juni.  Da  Antallet  af  de  Subskribenter,  som  paa  vor  Opfordring  har  meldt 
sig  til  dette  Hefte,  imidlertid  ikke  er  tilstrækkeligt  stort  til  at  dække  Omkost¬ 
ningerne  ved  Udgivelsen,  har  vi  maattet  lade  denne  Plan  falde.  I  Stedet  for 
gengiver  vi  i  Heftet  idag  et  lille  Udvalg  af  de  indkomne  Billeder  og  beklager 
kun,  at  vi  ikke  ser  os  i  Stand  til  af  det  rige  Materiale  at  medtage  endnu  flere. 

Der  blev  ialt  sendt  os  112  Fotografier;  deraf  kom  de  fleste  fra  Architekterne 
Enblom  og  Wåhlin,  men  ogsaa  Aug.  Stoltz,  Fred.  Falkenberg,  Bertel  Jung 

og  Sigurd  Westhoi.m  har  sendt  os  vellykkede  Billeder;  af  danske  Architekter 
har  kun  Bernh.  Ingemann  stillet  Fotografier  til  vor  Raadighed. 

4 

Museum  i  Bayonne.  Den  bekendte  franske  Maler  Bonnat  har  skænket  sin 
Fødeby  Bayonne  den  største  Del  af  sine  betydelige  Samlinger,  og  et  Museum 
alene  for  at  modtage  disse  er  bleven  opført  ved  Architekten  Plankæert;  dog  er 
anden  Etage  optagen  af  Byens  oprindelige  Samlinger,  hvoriblandt  nogle  Billeder 
af  Bonnat  selv.  To  anseelige  Statuer  fra  det  14de  Aarhundrede,  hidrørende  fra 
Slottet  Rieux  ved  Toulouse,  pryder  Indgangen.  For  øvrigt  bestaar  Samlingen  af 
Tegninger  af  den  moderne  Skole  (af  Ingres,  Puvis  de  Chavannes,  Gaillard  m.  fh), 
af  græske  Terracotter,  etruskiske  Vaser,  kostbare  Elfenbensstykker,  antike  Glas  o.  1. 
Endvidere  er  der  Værker  af  den  sientresiske,  den  florentinske,  den  flamske  og 
den  spanske  Skole  og  Haandtegninger  af  Michel-Angelo,  Perugino,  Raphael  og 
Fitian.  Endelig  en  Del  Kopier,  udførte  af  Bonnat  under  hans  Ophold  i  Rom, 
og  hans  eget  Portræt,  malet  af  Degas.  Man  er  allerede  i  Færd  med  at  udvide 
Bygningen,  som  er  bygget  alt  for  lille. 

¥ 

Et  Museum  for  Videnskab  og  Teknik  vil  blive  oprettet  i  Munchen  paa  Initia¬ 
tiv  af  Baurath  Oskar  von  Miller.  Hensigten  med  Museet  er  ved  en  historisk 
og  systematisk  ordnet  Samling  at  give  en  tydelig  Fremstilling  af  Sammenhængen 
mellem  videnskabelig  Forskning  og  tekniske  Resultater.  Det  er  det  berømte 
South  Kensington  Museum  i  London,  som  har  givet  Tanken  Rod,  og  en  stor 
Del  af  Miinchens  mest  fremtrædende  Teknikere  og  Videnskabsmænd  har  med 
Begejstring  sluttet  sig  til  Planen.  Prinsregent  Luitpold  har  tilbudt  Museet  fore¬ 
løbig  Plads  i  nogle  ledige  Lokaler  i  det  gamle  National  Museum,  og  offervillige 
Borgere  har  straks  erklæret  sig  beredte  til  at  garantere  en  Sum  af  100,000 
Mark.  løvrigt  mener  man  at  kunne  tilvejebringe  betydelige  Pengemidler  ved 
1  ilskud  fra  det  tyske  Rige,  fra  Kongeriget  Bayern  og  fra  Byen  Munchen,  saavel- 
som  fra  de  større  tekniske  Foreninger. 

Ved  et  Møde,  som  fandt  Sted  den  28.  Juni  under  Forsæde  af  Prins  Ludvig 
af  Bayern,  blev  Museet  stiftet,  og  Prinsen  udtalte  ved  denne  Lejlighed,  at  selv 
om  dette  Museum  fik  sin  Beliggenhed  i  Miinchen,  var  det  dog  ikke  Meningen, 
at  det  alene  skulde  være  til  Gavn  for  denne  By  eller  dette  Land,  hvori  den  var 
Hovedstaden;  Videnskaben  og  Tekniken  var  international,  og  Museet  burde 
derfor  stræbe  efter  at  blive  ligesaa. 

Kongres  i  Bryssel.  I  Dagene  fra  den  2.  til  den  8.  September  1 90}  vil  der 
i  Bryssel  blive  afholdt  den  11te  internationale  Kongres  for  Hygiejne  og  Demo¬ 
grafi  under  Forsæde  af  Kong  Leopold  II  og  Ærespræsidenten  Prins  Albert.  Af¬ 
delingen  for  Hygiejne  er  inddelt  i  7  Sektioner,  af  hvilke  den  3die  omfatter 
Ingeniør-  og  Architekt-Videnskab  i  Hygiejnens  Tjeneste.  Af  Forhandlingsemner, 
der  er  anmeldte  til  denne,  skal  her  blot  anføres:  Rensning  af  Kloakvand  og  Vand 
til  teknisk  Brug  for  Bakterier;  —  Hygiejne  ved  offentlige  Veje  (Affald  fra  Hus¬ 
holdninger,  Opsamlingen,  Transporten  og  Tilintetgørelsen  heraf;  hygiejniske 


Regler,  der  bør  overholdes  i  Bygninger  og  Byer);  de  sidste  20  Aais  Frem¬ 
skridt  med  Hensyn  til  Opvarmning  og  Ventilation  af  private  og  offentlige  Byg¬ 
ninger; —  hygiejniske  Hovedregler  for  Planlæggelse,  Luftfornyelse  og  Dekoiation 
indvendigt  i  Beboelseshuse.  I  6te  Sektion  vil  bl.  a.  blive  behandlet  Spørgsmaalet 
om  Autoriteternes  Indskriden  i  Forhold,  som  vedrører  Opførelsen  af  sunde  Bo¬ 
liger  for  Arbejderbefolkningen.  —  I  Afdelingen  for  Demografi  afhandles  bl.  a. 
Spørgsmaalet  om  Byernes  Tilvækst  og  Landdistrikternes  Affolkning,  Fordele  og 
Mangler  herved,  Aarsagen  hertil  og  Forholdsregler,  der  bør  tages. 

»Akademisk  Architektforening«  har  faaet  Opfordring  til  at  deltage  officielt  i 
Kongressen,  men  har  svaret  tilbage,  at  den  med  Tak  for  Indbydelsen  har  fundet 
Programmet  i  sin  Helhed  for  alt  for  fjernt  fra  Architektstandens  sællige  Opgav ei 
og  Interesser,  hvorimod  den  vil  henlede  sine  Medlemmers  Opmærksomhed  paa 
Kongressen. 

» Grand  Prix  de  Rome «  ved  Ecole  des  Beaux-Arts  i  Paris  er  i  disse  Dage 
uddelt  paa  Opgaven  Et  monumentalt  offentligt  Pladsanlæg.  Den  I  Grand  Piix  ei- 
hvervedes  af  Hr.  Jausseley,  Elev  af  Daurnet  og  Esquil;  II  Grand  Prix  tildeltes 
Hr.  Wielhorski,  Elev  af  Laloux,  og  III  Grand  Prix  tilfaldt  Hr.  Joulie,  Elev  af  Pascal. 

* 

Udgravninger  1  Rom.  Som  bekendt  foretages  der  stadigt  omfattende  aikæo- 
logiske  Udgravninger  i  Rom  for  at  bringe  nogle  af  de  skjulte  Skatte,  som  »den 
evige  Stad«  indeholder,  frem  for  Lyset. 

Der  er  saaledes  fornylig  paabegyndt  nogle  Udgravninger  paa  Palatinerhøjen, 
hvor  man  venter  at  fremdrage  muligt  eksisterende  Levninger  af  Byens  ældste 
Bygningsværker.  Efterforskningerne  her  har  særligt  koncentreret  sig  om  det, 
man  antager  er  Romulus’  Tempel,  en  firkantet  Bygning  ligefor  Scala  Caci.  Man 
har  allerede  afdækket  flere  Rækker  af  store  Tufstensblokke,  som  synes  at  gaa 
ned  til  en  betydelig  Dybde.  Man  finder  tillige  en  stor  Mængde  Brudstykker  af 
etruskiske  Vaser  og  Kar  med  smuk,  sort  Glasur. 

Paa  Forum  Romanum  fortsættes  Udgravningerne  ligeledes  med  stor  Iver  og 
med  gode  Resultater.  Man  har  her  fundet  en  Begravelsesplads,  og  en  Mængde 
af  Gravene  er  bievne  afdækkede.  Disse  er  udhuggede  i  Tufsten  og  synes  op¬ 
rindelig  at  have  været  dækkede  af  et  let  Sandlag. 

Fundet  af  denne  Begravelsesplads  paa  Forum  regnes  for  at  være  af  største 
Inteiesse  i  den  arkæologiske  Verden,  og  Lederen  af  Udgravningerne,  Giacomo 
Boni,  høster  megen  Anerkendelse  for  sine  kyndige  og  ihærdige  Undersøgelser. 

¥ 

Maleren  Professor  Franz  von  Lenbach  faar  for  1  iden  opført  sig  en  pragtfuld 
Bolig  paa  Miihlberge  ved  Starnberg,  et  Stykke  Vej  udenfor  Miinchen.  Archi- 
tekten  Professor  Gabriel  von  Seidl  har  udført  Tegningerne  og  leder  Arbejdet 
ved  Opførelsen. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  1  HOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche. 

KJ  0  B  EN  HAVN 

DEN  28.  AUGUST  1903 

5.  Aargang  N248 


DEN  KATHOLSKE  ST.  ANNA  KIRKE  OG  SKOLE 
PAA  AMAGER. 


Den  katholske  Menighed  paa  Amager,  der  hidtil  har  maattet  lade  sig  nøje 
med  meget  indskrænkede,  lejede  Lokaler  til  Skole  og  Gudstjeneste,  har  i 
Løbet  af  sidste  Aar  kunnet  glæde  sig  ved  en  meget  gunstig  Forandring  i  dette 
Forhold,  idet  Redemptoristordenen  paa  en  Grund  paa  Hjørnet  af  Amagerbrogade 
og  Hans  Bogbinders  Allé  har  ladet  opføre  en  større  Bygning,  indeholdende 
Kapel,  Skole  og  Præstebolig,  efter  Tegninger  af  Architekterne  Emil  Jørgensen 
og  O.  R.  Langballe. 

Bygningen,  der  er  beliggende  paa  den  nordlige  Side  af  Hans  Bogbinders 
Allé  med  Facade  mod  denne,  dannes  af  et  Midteparti  med  Kapel  og  to  Sidefløje. 


ARCHITEKTERNE  EMIL  JØRGENSEN  OG  LANGBALLE. 


I  Kælderen  under  Kapellet 
findes  Rum  for  Varmevær¬ 
ket,  og  over  Kapellet  er 
der  indrettet  en  stor  Biblio- 
thekssal. 

I  den  vestlige  Sidefløj 
findes  Skolen  med  4  Klasse¬ 
værelser,  Gymnastiksal  og 
Baderum  i  Kælderen  og 
med  Bolig  for  en  gift 
Lærer  i  Tagetagen,  medens 
den  østlige  Fløj  foruden 
Sakristi  og  Taleværelser  i 
Stueetagen  og  Oratorium 
paa  iste  Sal  er  indrettet 
som  Kloster  med  Bolig  for 
Ordenens  Præster,  for  hvilke 
der  tillige  er  Økonomi¬ 
lejlighed  og  Spisestue  i 
Kælderen. 

Grundstenen  nedlagdes 
den  22.  Juni  f.  A.  af  Biskop 
Johannes  van  Euch,  der 

ogsaa  foretog  den  højtidelige  Indvielse  af  Kapellet  den  22.  Marts  d.  A. 

Bygningen  er  opført  af  Murmester  A.  V.  Gunther  som  Hovedentreprenør 
under  Medvirkning  af  Tømmermester  Otterdahl,  Snedkermester  Hans  A.  Holm 


ST.  ANNA  KIRKE 
PAA  AMAGER. 


ARCHITEKTERNE 
EMIL  JØRGENSEN  OG  LANGBALLE. 


ST.  ANNA  KIRKE 
PAA  AMAGER. 


ARCHITEKTERNE 
EMIL  JØRGENSEN  OG  LANGBALLE. 

&  Søn,  Blikkenslagermestrene 
Dreyer  &  Holm,  Smedemester 
Blucher,  Malermester  Breden- 
beck  og  Glarmester  C.  L. 
Christiansen.  Stenhugger¬ 
arbejdet  er  leveret  af  Firmaet 
Maag  &  Muller.  Recks 
Opvarmningskompagni  har 
leveret  Varmeværket,  og  Entre¬ 
prenørerne  Hoppe  &  Lutz- 
Petersen  har  udført  Kloak-  og 
•Vejarbejdet. 

Efter  Indvielsen  har  Kir¬ 
ken  modtaget  som  Gave  2 
Malmklokker,  der  er  ophængte 
i  Tagrytteren  over  Kapellet, 
samt  en  Døbefont,  udført  i 
Klebersten  efter  Tegning  af 
Emil  Jørgensen  og  med  drevet 
Fad  af  Mogens  Ballin. 


ST.  ANNA  KIRKE  ARCHITEKTERNE 

PAA  AMAGER.  EMIL  JØRGENSEN  OG  LANGBALLE. 


APOTHEK  I  SUNDBYVESTER  PAA  AMAGER. 


Paa  den  søndre  Side  af  Hans  Bogbinders  Allé,  lige  over  for  St.  Anna  Kirke 
og  Skole,  ejer  den  katholske  Menighed  store  Grunde,  hvor  bl.  a.  tænkes 


APOTHEK  I  SUNDBYVESTER 
PAA  AMAGER. 


ARCH1TEKT 
EMIL  JØRGENSEN. 

opført  et  Hospital  for  St.  Elisabethssøstrene  — -  de  saakaldte  graa  Søstre  — ,  der 
har  Moderhus  i  Breslau. 

Paa  et  Stykke  af  disse  Grunde  ud 
mod  Amagerbrogade  lader  Ansgar- Stif¬ 
telsen  for  Tiden  opføre  et  Apothek  efter 
Tegninger  af  Architekt  Emil  Jørgensen. 

Bygningen,  der  i  sin  Helhed  udlejes  til 
Koncessionshaveren,  Apotheker  Madsen, 
indeholder  i  Kælder  og  Stue  Lokaler 
for  Apotheket;  paa  iste  Sal  indrettes 
Bolig  for  en  Læge,  medens  Manzard- 
etagen  vil  blive  beboet  af  Apothekeren. 

Arbejdet  ved  denne  Bygning  udføres  af 
Murmester  A.  V.  Gunther  som  Hoved¬ 
entreprenør,  Tømmermester  Anton 

Christensen,  Eberths  Maskinsnedkeri,  Smedemester  Kroll,  Blikkenslagermester 
P.  C.  Nielsen,  Malermester  Bredenbeck  og  Glarmester  Emmecke. 


apothek  paa  amager. 

PLAN  AF  FØRSTE  SAL. 


ARCHITEKT 
EMIL  JØRGENSEN. 

APOTHEK  PAA  AMAGER.  ARCHITEKT 

PLAN  AF  STUEETAGEN.  EMIL  JØRGENSEN. 


FRA  FINLAND. 


Offentlige  Bygninger  i  Finland.  Under  Titlen  » Offentliga  byggnader  i  Finland « 
har  Ofverstyrelsen  for  Allmanna  byggnaderna  i  Finland  udgivet  sin  Aarsberetning 
for  næste  Aar  som  et  Hyldnings-  og  Mindeblad  til  det  Nordiske  tekniske  Møde 
i  Kjøbenhavn  den  24 — 27  Juni.  Det  smukt  udstyrede  Hefte  indeholder  tillige 
med  en  kort  forklarende  Tekst  Gengivelser  af  Tegninger  til  nogle  af  de  offent- 

lige  Bygninger,  som  dels  allerede  er  opførte,  dels  er  under  Opførelse  under 
Ofverstyrelsens  Ledelse,  og  indledes  med  en  Tilegnelse  til  »våra  årade  och  hogt 
vårderade  nordiska  kolleger«  af  »dessa  anspråkslosa  bilder  från  den  offentliga 
byggnadsverksamhetens  i  Finland  begrånsade  område«  tillige  med  en  broderlig 
Hilsen  og  lak  for  venlig  Indbydelse  til  Danmarks  Architekter  og  øvrige  Tek¬ 
nikere,  undertegnet  af:  Seb.  Gripenberg,  Florentin  Granholm,  Th.  Granstedt, 
Jac.  Ahrenberg  og  M.  Schjerfbeck. 

Den  danske  Architektstand,  der  ved  Kongressen  og  Architektmødet  i  Kjø- 
benhavn  traadte  i  nærmere  personlig  Berøring  med  en  Del  Repræsentanter  fol¬ 
den  finske  Architektstand,  af  hvilken  den  fik  det  mest  sympathetiske  Indtryk,  og 
for  hvem  den  nu  nærer  den  varmeste  Venskabsfølelse,  returnerer  Takken  for 
Samværet  og  føjer  dertil  sin  Tak  for  Opmærksomheden,  der  er  vist  den  ved 
Tilsendelsen  af  det  her  omtalte  Hefte. 

Af  dette  har  det  særlig  Interesse  at  lære  Ordningen  af  det  offentlige  Byg¬ 
ningsvæsen  at  kende. 

»I  Storfurstendomet  Finland  existerar  en  styrelse  som  har  till  uppgift  att 
handlågga  byggnadsårenden,  en  styrelse  som  i  sitt  slag  år  ensamstående  icke 
blott  i  norden  utan  och  i-  hela  Europa,  den  kalias  sedan  1865  Ofverstyrelsen 
for  Allmånna  byggnaderna  i  Finland. 

Vårket  råknar  sin  begynnelse  från  1811.  Den  3  September  nåmnda  år 
utfårdade  nåmligen  kejsar  Alexander  I  kungorelse  om  inråttandet  af  ett  intendents- 
embete  for  Finland,  hvilket  ombetroddes  de  åligganden,  som  forut  tillhort  ofver- 
intendents-embetet  i  Stockholm,  och  till  en  borjan  utgjordes  af  två  tjenstemån, 
en  intendent,  som  tillika  var  arkitekt,  och  en  konduktor.  Intendents-embetet 
eller,  såsom  det  senare  benåmndes,  intendentkontoret  for  Allmånna  byggnader 
erholl  foråndrad  och  okad  stat  genom  instruktionen  af  den  13  Mars  1825,  samt 
åtskilliga  derefter  utkomna  kejserliga  bref.  Genom  instruktionen  af  den  27  Oktober 
1865,  som  an  nu  med  åndringar  och  tillågg  af  den  9  Juni  och  22  December 
1873,  20  April  och  6  Oktober  1873,  samt  25  Januari  1887  år  gållande,  om- 
bildades  vårket  till  Ofverstyrelsen  for  Allmånna  byggnaderna  i  Finland.  Enligt 
dessa  forfattningar  utgores  ofverstyrelsen  af  en  ofverdirektor  såsom  chef,  samt 
en  ofverarkitekt,  fyra  forstå,  fyra  andra  och  tre  tredje  arkitekter  samt  en  sekre- 
terare,  en  kamrerare  och  en  kanslist  såsom  tjenstemån.  .  ■ 

Ofverstyrelsens  åligganden  åro :  att  då  sådant  infordras,  afgifva  utlåtande  till 
styrelsen  i  alla  byggnadsfrågor,  samt  med  råd  och  upplysningar  i  byggnads- 
årende  tillhandagå  offentliga  auktoriteter  och  menigheter,  att  uppgora  ritningar 
och  kostnadsférslag  till  allmånna  byggnader  eller  å  dem  skeende  reparationer  och 
fåråndringar,  att  på  vederborande  menighets  ansokning  uppgora  samt  granska 
ritnings-  och  kostnadsférslag  till  sådana  kommunala  byggnader,  de  der  icke  sår- 
skildt  åro  stålide  under  annat  embetsverks  forvaltning;  att  årligen  fore  den  1 
December  till  Senaten  inkomma  med  forslag  till  de  byggnadsarbeten,  hvilka  for 
kronans  råkning  det  foljande  året  bora  utféras;  att  gå  i  férfattning  om  verk- 
stållande  af  de  arbeten,  som  på  grund  af  forenåmda  forslag  blifvit  bifallne,  samt 
att  afgifva  beråttelse  om  ofverstyrelsens  verksamhet,  tillika  med  redovisning  ofver 
de  till  dess  férfogande  stållda  medels  anvåndning.  Ofverdirektoren  utnåmnes 
(enligt  foregående  anmålan  af  K.  Senaten)  af  Kejsaren.  Han  har  inseendet  ofver 
årendenas  gång. 

Ofverarkitekten  (souschef)  utnåmnes  (efter  af  ofverstyrelsen  kungjord  ansok- 
ningstid  och  uppråttadt  forslag)  af  Kejsaren.  Han  åger  granska  redovisningar 
har  nårmaste  tillsyn  ofver  ofverstyrelsens  bibliotek  och  samlingar.  Forste  arki¬ 
tekterne  utarbeta  till  deras  behandling  ofverlemnade  årenden  och  sårskildt  alla 


ifrån  ofverstyrelsen  utgående  projekter,  hvarjemte  en  af  dem  handhar  narmaste 
tillsynen  ofver  alla  i  landet  till  lots-  och  båkinråttningen  horande  byggnader  och 
anstalter  m.  m.  Bland  andra  och  tredje  arkitekterne  utses  foreståndarne  for  låne- 
byggnadskontoren  i  enhvar  af  lånsresidentsståderna,  med  lindantag  af  Helsingfors, 
hvarest  lånebyggnaddskontoret  forestås  af  en  forstå  arkitekt. 

Lånebyggnadskontoren  stå  under  ofverstyrelsens  inseende  samt  ha  ledningen 
af  de  inom  lånet  for  kronans  råkning  forefallande  nybyggnads  och  reparations- 
arbeten,  åfvensom  narmaste  tillsyn  ofver  kronans  der  befintliga  hus  och  byggnader. 

Loneformånerna  utgora  for  ofverdirektoren  12,000  mk.,  ofverarkitekten 
8000  mk.,  forste  arkitekterne  enhvar  7000  mk.,  andre  arkitekterne  enhvar 
5000  mk.,  tredje  arkitekterne  enhvar  4000  mk.  Arvodes  forhøjning  tillkommer 
Ofverarkitekten  samt  forste,  andre  och  tredje  arkitekten  med  500  mark  efter  5 
och  10  års  tjenst,  sekreteraren  och  kamreraren  hvardera  5500,  samt  kanslisten 
2400  mark.  Kamreraren  tillkommer  loneforhojning  med  500  mark  efter  5  och 
10  års  tjenst,  sekreteraren  arvodes  forhojning  till  samrna  belopp  efter  5,  10  och 
1 5  års  tjenst. 

Extra  arkitekterne  å  stat  åtnjuta  arvoden  å  1200  mk.  Forståndarne  for 
lånebyggnadskontoren  uppbåra  dessutom  i  expensemedel  enhvar  500  mk. 

Hela  staten  år  1903  utgjorde  for  Ofverstyrelsen  123,500  mark  och  for 
lånebyggnadskontoren  47,775  mark.« 

Den  nuværende  Ofverdirektor  er  siden  Aaret  1887  Friherre  Odert  Sebastian 
Gripenberg,  personlig  kendt  af  de  danske  Architekter,  som  deltog  i  Mødet  i 
Jonkoping  1901. 

Heftet  bringer  derpaa  Beskrivelse  og  Tegninger  af  Kylmålå  uppf ostringsanstalt 
for  minderåriga  manliga  lagofvertrådare,  til  hvilken  der  28  April  1802  bevilgedes 
620,000  Fmk.  til  Opførelse  efter  Architekt  Hugo  Findbergs  Tegninger. 

De  offentlige  Skolebygninger  i  Finland  skænkes  der  en  udførlig  Omtale. 
Meget  omhyggeligt  gennemgaas  alle  de  mere  almindelige  og  særlige  Forhold, 
der  gør  sig  gældende  med  Hensyn  til  Valg  af  Byggeplads,  Bygningsmateriale, 
Klassernes  Beliggenhed  og  Størrelse,  Vinduesareal  o.  s.  v.  Det  anføres,  at  Over¬ 
bestyrelsen  ved  Opførelsen  af  Nybygningerne  i  hygiejnisk  og  konstruktiv  Hen¬ 
seende  er  gaaet  ud  fra  visse  Principer,  der  oprindeligt  er  baserede  paa,  hvad  der 
i  lignende  Tilfælde  anvendes  i  Tyskland  og  Sverrig,  dog  med  de  Modifikationer, 
som  er  nødvendige  ved  Forskellen  i  Klimaet,  Materialier,  Tilgang  og  Lands  Skik. 
Særligt  omtales  det  Finske  klassiske  Lyceum  i  fyvåskylå,  det  Finske  Reallyceum  i 
Sordavala,  Svenska  fruntimmersskolan  i  Abo ,  Finska  fruntimmersskolan  i  Uleåborg, 
Seminariet  i  Kajana,  Dbfstumskolan  i  Borgå,  Blindskolan  i  Helsingfors,  Industriskolan 
i  Abo  og  Industriskolan  i  Helsingfors. 

Af  offentlige  Sygehuse  i  Finland  afbildes  og  skildres  Pitkdniemi  Centralanstalt 
for  sinnessjuka  og  det  nye  Projekt  til  en  Bygning  for  Oftalmologisk  Klinik  i 
Helsingfors.  Til  denne  er  Overslaget  for  Bygning  med  Varme-  og  Ventilations¬ 
apparat,  Ledninger  hertil  samt  Kloak  beregnet  til  611,000  Fmk.,  hvoraf  ca. 
100,000  Mark  regnes  til  Funderingen  alene,  formedelst  den  daarlige  Grund. 
Bygningens  to  Fløje  staar  delvis  paa  fast  Klippegrund  og  dens  Midteparti  over 
en  dybt  nedgaaende  Kløft,  fyldt  nederst  med  Slam  og  vandførende  Lag  samt 
derover  med  Affald  fra  nedrevne  Bygninger,  fra  Gade-  og  Grundudgravninger 
o.  s.  v.  Tegningen  viser  da  ogsaa  en  Pilotering  til  en  Dybde  under  Gadens 
Niveau,  svarende  til  tre  Etagers  Højde. 

Endelig  omtales  Posthuset  i  Åbo. 

Det  er  ikke  her  Stedet  til  at  komme  med  nogen  Kritik  af  de  viste  Byg¬ 
ningsværker.  Kun  maa  det  være  tilladt  at  nævne,  at  medens  Planerne  gennem- 
gaaende  ser  meget  tiltalende  ud  og  enkelte  af  de  fremstillede  Facader  er  ganske 
nydelige,  er  der  andre,  som  gør  et  stærkt  Indtryk  af,  at  det  ikke  alene,  som 
ovenfor  nævnt,  er  hygiejniske  og  konstruktive  Motiver,  man  har  faaet  fra  Tysk¬ 
land,  men  ogsaa  (hvad  der  i  danske  Øjne  ikke  er  saa  rart)  architektoniske,  saa 
at  sige  lige  hentede  ud  af  »Bauzeitungen«.  Man  maa  da  blot  ønske  de  finske 
Architekter,  at  de  vil  frigøre  sig  for  disse  saa  meget  som  muligt  og,  som  det 
er  Tilfældet  med  meget  andet  af  deres  Byggeri,  stræbe  hen  imod  at  danne  sig 
deres  egen  selvstændige  Stil. 


TEKNISKE  MEDDELELSER. 


Metliode  til  Fastgørelse  af  Falstagsten.  For  at  fastholde  Tagstenene  til  Læg¬ 
terne,  saa  at  Storm  og  Vind  ikke  kan  løfte  og  fjerne  dem,  har  man  forsøgt  flere 
Sikringsmidler,  hvoraf  det  almindeligste  vel  har  været  Anvendelse  af  en  Jærn- 
traad,  som  man  trak  gennem  et  Hul  i  Stenen 
og  fastgjorde  til  Lægten  ved  et  Søm  e.  lign. 

Da  dette  Arbejdes  Godhed  jo  ganske  afhænger 
af,  hvor  omhyggeligt  den  paagældende  Haand- 
værker  udfører  det,  og  da  Jærntraaden,  der  i 
Reglen  er  temmelig  tynd,  hurtigt  ruster  over, 
har  Firmaet  Hiirtgen  Monnig  &  Co.  i  Køln  søgt 
at  forbedre  Forholdet  ved  en  ny  Fastgørelses- 
maade,  som  tilsyneladende  er  baade  praktisk  og 
billig. 

I  en  Tværribbe  paa  Tagstenens  underste 
Ende  anbringes  et  Hul  b,  ca.  6  mm.  stort.  Efter 
at  Stenen  er  anbragt  paa  sin  Plads,  bliver  en 
stærk  Jærnklamme  a  med  sin  ene  Ende  stukken  gennem  dette  Hul,  medens 
den  anden  Ende  griber  om  Lægten  cl,  hvorved  saavel  den  øverste  som  den 
underste  Sten  fastholdes.  Da  en  Klamme  er  nok  til  fire  Tagsten ,  er  An¬ 
vendelsen  af  denne  Methode  meget  billig. 

¥ 

Si egwart-Bj alken.  Siden  Monier-,  Hennebique-  og  andre  lignende  Konstruk¬ 
tioner  har  fundet  almindelig  Anvendelse,  fremkommer  der  selvfølgelig  —  og  da 
navnlig  i  Tyskland  —  en  utallig  Mængde  Arter  af  Etageadskillelser,  som  støtter 
sig  paa  ovennævnte  Opfindelser.  Blandt  disse  findes  en  Del,  som  har  Betingelser 
for  at  kunne  faa  mere  end  Øjeblikkets  Interesse,  og  vi  skal  saaledes  nedenfor 
nærmere  beskrive  et  af  Architekt  Siegwart  i  Luzern  opfundet  »Bjælkelag«,  som 
har  vakt  en  Del  Opmærksomhed  i  forskellige  tyske  Architektforeninger. 

Konstruktionen  bestaar  af  en  hul  Bjælke  med  firkantet  Profil  og  dannet  af 
Beton  og  Jærntraadsfletning  samt  Rundjærns- Armeringer  i  Sidevæggene.  Disse 

Bjælker  støbes  færdige  paa  Fabriken  og  transporteres  dernæst  til  Byggepladsen, 
hvor  de  henlægges  paa  deres  Bestemmelsessted,  idet  de,  anbragte  tæt  op  imod 
hinanden,  danner  den  færdige  Etageadskillelse.  Længdefugerne  imellem  disse 
Bjælker  udstøbes  med  Cement,  og  paa  denne  Maade  kan  hver  Etage  gøres  næsten 
færdig,  efterhaanden  som  Bygningen  opføres. 

Heri  ligger  en  Fordel  fremfor  de  almindelige  Adskillelser  mellem  Etager, 
som  fremstilles  paa  Stedet  af  Beton  og  Jærn,  idet  man  ved  sidstnævnte  maa 
lade  Forme  og  Stilladser  henstaa  i  længere  Tid,  for  at  Hærdningen  kan  foregaa, 
hvilket  virker  generende  og  hæmmende  paa  de  øvrige  Bygningsarbejder. 

De  enkelte  Betonbjælker  fremstilles  i  ens  Bredde,  nemlig  25  ctm.,  medens 
Tværsnittene  forekommer  i  fire  forskellige  Dimensioner,  c.  12,  15,  18  og  21 
cm. s  Højde,  efter  Spændvidden  og  Belastningen.  Ved  Bjælkernes  Støbning  an¬ 
vendes  1  Del  Cement  til  5  Dele  groftkornet  Sand;  Bjælkerne  gøres  hule,  bl.  a. 
af  Hensyn  til  Transport,  men  ogsaa  fordi  de  deri  værende  Hulrum  kan  benyttes 
som  Varme-  og  Ventilationskanaler.  De  udvendige  Sideflader  udføres  riflede, 
for  at  Cementudstøbningen  mellem  Bjælkerne  kan  forbinde  sig  fast  med  disse. 

Henlægningen  af  Bjælkerne  foregaar  ganske  paa  samme  Maade  som  ved 
Træbjælker,  idet  man  kan  anbringe  dem  direkte  paa  Muren  eller  paa  Understøt¬ 
telser  af  I-Jærn.  Hvor  Spændvidden  er  større  end  Bjælkernes  Længde,  kan  disse 
samles  over  Dragere  af  almindelige  Staalbjælker  eller  udførte  efter  samme  System 
som  Betonbjælkerne;  disse  Dragere  kan  ogsaa  lægges  i  selve  Bjælkelaget,  idet 
de  da  gives  en  saadan  Form,  at  Bjælkeenderne  hviler  i  særlige,  dertil  dannede 
Blancher. 

1  de  ovenanførte  Profiler  og  Dimensioner  støbes  Bjælkerne  i  Reglen  i 
Længder  paa  mellem  5  og  7  m. 

Gulve  og  Lofter  udføres  meget  let  paa  disse  Bjælkelag.  Parketgulve  fast¬ 
gøres  paa  Trælister,  som  kiles  fast  mellem  Bjælkernes  Længdefuger.  Mosaik¬ 
eller  Flisegulve  henlægges  paa  et  Mørtelunderlag;  skal  Linoleum  eller  lignende 
Beklædning  anvendes,  bør  man  først  anbringe  en  Gibsblanding  paa  et  Lag  Sand, 
for  at  gøre  det  uafhængigt  af  Bevægelserne  i  det  underliggende  Gulv. 

Lofterne  dannes  ved  at  affilse  Etageadskillelsernes  Underflader  med  Gibs 
e.  lign. ;  i  Kælderrum  er  dette  selvfølgelig  ikke  fornødent. 

Ved  Forsøgsanstalten  i  Charlottenburg  er  der  med  denne  Konstruktion  i  de 
sidste  Par  Aar  foretaget  en  Række  Belastningsprøver  med  meget  tilfredsstillende 
Resultater. 


FORSKELLIGT. 


Berigtigelse.  Det  er  ikke,  som  omtalt  i  »Architekten«  Nr.  46,  Architekt 
Fritz  Koch,  der  har  udkastet  Projektet  til  Langelinies  Omdannelse,  men  Archi¬ 
tekt  Søren  Lemche. 

For  næppe  et  Aar  siden, 
den  i.  Oktober  1902, 
blev  Grundstenen  nedlagt 
til  denne  Bygning,  som 
nu  staar  færdig  og  den 
27.  August  har  faaet  sin 
højtidelige  Indvielse.  Paa 
en  aaben  Plads,  ikke  langt 
fra  Charlottenlund  Station 
og  i  umiddelbar  Nærhed 
af  Kystbanelinien ,  ligger 
det  nye  Raadbus,  og  ved 
sine  strenge  Linier  og  al¬ 
vorlige  Udseende  adskiller 
det  sig  paa  iøjnefaldende 
Maade  fra  de  mange  smi¬ 
lende  Sommervillaer,  som 
kranser  denne  Banestræk¬ 
ning.  Bygningen  er  op¬ 
ført  af  røde  Munkesten  og 
dækket  med  røde  Munke¬ 
tegl,  begge  Dele  leverede 
af  Klostermose  Teglværk 
ved  Helsingør.  Paa  For¬ 
siden  fører  en  stor  Granit¬ 
trappe  op  til  Hovedind¬ 
gangen,  der  er  tvedelt  og 
i  Midten  prydet  af  en  svær 
Granitsøjle,  hvorover  der 
er  udbygget  en  Balkon, 
smykket  med  dekorative 
Vinranker,  udhuggede  i 
Stenen. 

Over  Indgangen  er 
endvidere  anbragt  et  Skjold 
af  hamret  Kobber ;  i  dette 
Skjold,  som  fremstiller 
Kommunens  Vaaben,  ses 
foroven  tre  Kirkeklokker, 
hvilke  angiver  Kommunens 
Kirkesogne:  Gentofte,  Or¬ 
drup  og  Hellerup,  under 
disse  Klokker  er  anbragte 
tvende  Lindetræer,  der 
bærer  Hentydning  til  Jæ¬ 
gersborg  Allé,  og  endelig 

forneden  afsluttes  Skjoldet  at  tre  Bølgelinier,  hvilket  i  dette  Tilfælde  betyder 
Øresund. 

Kirkeklokkerne  findes  i  øvrigt  som  dekorativt  Element  anbragte  forskellige 
Steder  paa  Bygningen,  saaledes  paa  Hjørner,  paa  Tagrender,  i  de  malede  Glas¬ 
ruder  o.  s.  v. 


GENTOFTE  KOMMUNES  ARCHITEKT 

RAADHUS.  ■  A.  THEJLL. 


Træder  man  ind  gennem  Hovedindgangen,  befinder  man  sig  i  en  rummelig 
Forhal,  som  strækker  sig  gennem  alle  Bygningens  Etager  og  staar  i  Forbindelse 
med  to  brede  Trapper.  I  Forhallens  Dekoration  lægger  man  Mærke  til  tre  ud¬ 
huggede  Skjolde  af  Sten  med  symbolske  Billeder,  forestillende  Bernstorffs-Støtten, 
Emilie  Kilde  og  Hellerup  Kirke. 

Bygningens  Etager  er  inddelt  paa  følgende  Maade: 

Kælderen  indeholder  Kontor  og  Arkiv  for  Vejassistenten,  Spisestue  for  Raa- 
det  og  Administrationspersonalet,  Portnerbolig  samt  Varmekammer  m.  m. 

I  Stueetagen  findes  Sogneraadets  Ekspeditionskontor,  Formandens  og  Sekre¬ 
tærens  Lokaler,  Kontor  for  Bygningsinspektøren,  Arkiver  o.  s.  v. 

Paa  iste  Sal  er  den  store  Samlingssal  med  tilhørende  Udvalgsværelser, 
Kontorer  for  Sundhedskommissionen,  Ingeniøren,  Arkiver  o.  s.  v. 

Endelig  findes  paa  2den  Sal  Kontorer  for  Skattevæsenet  samt  en  Del  dis- 

ponible  Lokaler.  I  alle  Etager  findes  selvfølgeligt  rummelige  Garderober  og 
Toiletrum. 

Bygningen  er  tegnet  og  opført  under  Ledelse  af  Architekt,  Bygningsinspektør 
A.  Thejll,  medens  Murmester  Carl  Rasmussen  har  været  Hovedentrepienøi . 
De  større  Arbejder  er  endvidere  bievne  udførte  af  følgende  i  Helleiup  bosiddende 
Mestre:  Tømmermester  J.  Jensen,  Snedkermester  Ludvig  Hansen,  Blikkenslager¬ 
mester  C.  Rasmussen  og  Hellerup  Malerforretning.  Blandt  andre  Mestre  og 
Leverandører  skal  anføres:  Smedemester  C.  Setterberg,  Kjøbenhavns  mekaniske 
Stenhuggerier,  C.  Wienberg  &  Søns  Stenhuggerier,  Glarmestei  J.  H.  Matzen 

m.  fl.  Billedhuggerne  C.  Petersen  og  Viggo  Hansen  har  været  medvirkende 
ved  flere  af  de  dekorative  Arbejder,  og  Frøken  A.  Thejll  har  udført  Murdekora¬ 
tionerne  i  Forhallen  og  Samlingssalen. 

Gentofte  Kommune  er  uden  Tvivl  stolt  over  det  Raadhus,  som  den  har 
rejst  sig,  og  den  kan  med  Rette  ogsaa  være  det;  Bygningen  staar  desuden  tillige 
som  et  talende  Vidnesbyrd  om  den  —  efter  vore  Forhold  —  mægtige  Udvik- 
ling,  som  i  Løbet  af  faa  Aar  har  fundet  Sted  i  denne  Kommune,  og  højst  nød¬ 
vendig  har  Opførelsen  af  det  nye  Raadhus  været;  thi  Sogneraadet  havde  ikke 
andre  Lokaler  end  nogle  Rum  i  Skolebygningen  paa  Jægersborg  Kaserne,  og 
dets  Arkiver  var  tillige  meget  mangelfulde.  Man  skred  da  efter  moden  Over¬ 
vejelse  til  Værket:  at  opføre  en  passende  og  Kommunen  værdig  Bygning,  som 
foruden  Raadets  egne  Lokaler  tillige  kunde  afgive  Plads  til  Kommunens  øvrige 
Administration,  alt  med  en  yderligere  Udvikling  for  Øje. 


ET  KREMATORIUM. 


7~ed  en  Konkurrence,  som  for  nogen  Tid  siden  blev  afholdt  i  Bremen  an- 
V  gaaende  Tegninger  til  et  moderne  Krematorium,  vakte  det  af  Architekt 
Kurt  Gabriel  i  Diisseldorf  udførte  Projekt  en  Del  Opmærksomhed  og  var  ogsaa 
blandt  de  præmierede.  Vi  gengiver  i  hosstaaende  Afbildning  en  Perspektiv  af 
Bygningen,  der  fremtræder  i  en  alvorlig  Gravkarakter  med  svære  Kvaderinddelinger. 
Gennem  en  bred  og  massiv  Portal  træder  man  ind  i  en  Forstue  og  derfra  videre 
ind  i  det  høje  Kapelrum,  der  modtager  sit  Lys  fra  de  tæt  under  Loftet  siddende 


KREMATORIUM. 

ARCHITEKT 
K.  GABRIEL,  DUSSELDORF. 


Vinduer.  En  Indvending,  som  med  Rette  kan  fremføres  mod  Projektet,  er  Kobber¬ 
taget  paa  Sidefløjene,  som  virker  disharmonisk  i  den  store  Stenmasse ;  her  burde 
have  været  anvendt  Stendækninger. 

Bygningen  er  meget  smukt  beliggende  paa  en  lille,  ensom  0  i  rolige  og 
stemningsfulde  Omgivelser. 


FORSKELLIGT. 

70  Aar.  Architekt  Chr.  V.  Nielsen  fyldte  den  26.  August  70  Aar,  i  hvilken 
Anledning  »Akademisk  Architektforening«s  Bestyrelse  overbragte  ham  sin  Lyk¬ 
ønskning.  Architekt  C.  V.  Nielsen,  der  har  ledet  saa  at  sige  den  hele  nulevende 
danske  Kunstnerstand  ved  de  første,  vaklende  Trin  paa  Kunstnerbanen  og  bl.  a. 
været  Lærer  for  dem  i  Perspektiv,  dels  paa  sin  private  Tegneskole,  dels  paa 
Kunstakademiet,  blev  (som  tidligere  meddelt  i  »Architekten«  Nr.  41)  fornylig 
udnævnt  til  Æresmedlem  af  Akademiet  i  Bologna.  Paa  sin  70-aarige  Fødselsdag 
havde  han  tilsendt  »Vort  Land«  en  Artikel  om  Akademiet  i  Bologna,  som  vi 
ikke  undlader  at  henlede  vore  Læseres  Opmærksomhed  paa.  Architekt  Chr.  V. 
Nielsen,  der  som  bekendt  er  Forfatter  til  forskellige  kunsthistoriske  Skrifter, 
navnlig  behandlende  Perspektiven,  dens  Historie  og  dens  Betydning  for  Kunsten, 
viser  sig  selv  i  sin  fremrykkede  Alder  som  en  grundig  og  interesseret  Forsker 
paa  mange  af  Kunstens  Omraader. 

¥ 

Rejsestipendium.  Opmærksomheden  henledes  paa,  at  en  Portion  af  Land¬ 
skabsmaler  A.  Kaufmann  og  Hustru  L.  Kaufmanns  Legat  til  Rejsestipendium,  som 
i  Aar  kan  søges  af  Malere,  Billedhuggere  og  Architekter,  er  ledig  og  bortgives 
fra  1.  Oktober  d.  A.  Ansøgninger  med  nøjagtig  Adresse  skal  være  indgivne 
til  Kunstakademiet  inden  den  28.  September,  Aften. 

¥ 

Prøve  for  Gas-  og  Vandmestre.  Den  af  Magistraten  anordnede  Prøve  for 
dem,  der  ønsker  Bemyndigelse  som  Gas-  og  Vandmestre,  vil  blive  afholdt  i 
Teknisk  Skole,  Ahlefeldtsgade  2.  Den  praktiske  Prøve,  iste  Afdeling,  vil  finde 
Sted  Onsdag  den  16.  September,  Kl.  9  Fm.  præcise. 

De,  der  agter  at  indstille  sig  til  Prøven,  maa  anmelde  dette  samt  indbetale 
Eksamensgebyret,  Kr.  25,00,  paa  Gasværkernes  Ingeniørkontor,  Lavendelstræde 
Nr.  1,  iste  Sal,  inden  Mandag  den  14.  September,  Kl.  2.  Borgerbrev  eller 
Fødselsattest  maa  forevises  ved  Indtegningen. 

¥ 

Udstilling  af  Kontorinventarium.  Industriforeningen  afholder  i  disse  Dage  en 
Udstilling,  som  har  Krav  paa  særlig  Interesse.  Den  omfatter  nemlig  bl.  a.  en 
Samling  Kontorinventarium  af  dansk  Tilvirkning,  fremstillet  med  det  særlige 

Formaal  at  konkurrere  med  de  amerikanske  og  svenske  Møbler,  som  i  de  senere 
Aar  har  faaet  meget  stærk  Udbredelse  herhjemme.  Som  bekendt  udmærker 
disse  Møbler  sig  ved  at  være  mere  praktiske  end  skønne,  og,  paa  nogle  enkelte 
Undtagelser  nær,  kan  vel  det  samme  siges  om  de  danske,  som  man  her  har 
Lejlighed  til  at  gøre  sig  bekendt  med.  Imidlertid  faar  man  dog  ved  denne 
Udstilling  et  bestemt  Indtryk  af,  at  vi  herhjemme  meget  godt  kan  tage  Kon¬ 
kurrencen  op  med  Udlandet  paa  dette  Omraade,  og  hvad  der  endnu  mangler  i 
Skønhed,  kan  vel  senere  indvindes;  ligesaa  kan  der  med  Hensyn  til  Udførelsen 
indvendes  et  og  andet,  som  dog  kan  imødegaas  ved  den  forholdsvis  lave  Pris 
paa  de  enkelte  Møbler.  Udstillingen  har  været  forbunden  med  Præmiering,  og 
Firmaerne  Severin  &  Andreas  Jensen  samt  Carlis  Hansen  har  hver  faaet  tildelt 
en  Præmie  paa  300  Kroner. 

? 

Architektmødet.  Vi  meddelte  Side  510  nogle  Navne  paa  de  Architekter, 
som  velvilligt  havde  sendt  os  Fotografier  fra  Udflugten  den  28.  og  29.  Juni; 
vi  kan  hertil  endnu  føje  Architekt  G.  A.  Sundelin  fra  Helsingfors,  som  har  for¬ 
øget  vor  Samling  med  otte  udmærkede  Billeder. 

¥ 

Raadhuset  i  Miinchen  er  et  temmeligt  omfattende  Bygningskompleks,  opført 
i  moderne  gothisk  Stil.  Der  er  den  Mærkelighed  ved  denne  Bygning,  at  den, 
skønt  knap  40  Aar  gammel,  allerede  er  bleven  udvidet  betydeligt  et  Par  Gange 
og  —  hvad  der  vel  maa  regnes  til  Held  for  den  - — -  stadig  under  samme  Archi- 
tekts  Ledelse.  I  Aaret  1865  sejrede  Architekt  Georg  Hauberrisser  i  Raadhus- 
konkurrencen,  og  Udførelsen  af  Tegningerne  til  Bygningen  blev  ham  overdraget. 
I  August  Maaned  1867  blev  Grundstenen  nedlagt,  og  i  1873  var  den  Del  af 
Bygningen,  som  dengang  var  bestemt  til  Opførelse,  færdig.  1  Aarene  1889  til 
1892  foregik  den  første  Udvidelse,  og  i  1899  paabegyndtes  de  nu  afsluttede 
Bygningsarbejder. 

Et  Blik  paa  Planen  giver  ogsaa  straks  det  Indtryk,  at  denne  har  været 
Genstand  for  Ændringer  og  Tilføjelser,  afpassede  efter  de  forskellige  Tiders  Krav; 
der  findes  nemlig  i  denne  saa  mange  Mærkeligheder  og  Paahæftninger,  som  man 
ikke  træffer  i  en  gennemarbejdet,  til  et  bestemt  Formaal  udarbejdet  Plan.  Det 
samlede  Areal,  som  indtages  af  Raadhuset  i  dets  nuværende  Skikkelse,  omfatter 
9150  Kv.-m.  Heri  findes  to  større  og  fem  mindre  Gaarde.  I  Bygningens  Ydre 
mærker  man  ikke  de  foretagne  Tilbygninger,  idet  Stilen  fra  den  første  Periode 
nøje  er  gennemført  ved  de  senere  Arbejder;  Uregelmæssighederne  i  Anlæget  er 
meget  behændigt  klarede  i  Architekturen,  og  det  rigt  udstyrede  Taarn,  som  Byg¬ 
ningen  er  bleven  forøget  med  ved  den  sidste  Udvidelse,  harmonerer  særdeles 
godt  med  den  store  Pragtgavl,  der  hører  til  den  første  Periode. 

At  komme  ind  paa  en  Forklaring  af  Planen  og  de  mange  Rum,  som  den 
indeholder,  vil  næppe  være  af  nogen  Interesse  her;  det  skal  kun  anføres,  at 
Forstue,  Gange  og  Trapper  er  prydede  med  en  uendelig  Variation  af  Kryds-  og 
Stjernehvælvinger,  medens  selve  Trapperne  viser  kunstfærdige  Konstruktioner; 
Gulvene  er  belagte  med  Lerfliser  i  mange  Farver  og  Mønstre.  I  Stueetagen  har 


Raadhuset  Butikslokaler,  der  paa  Hovedfa^aden,  ud  mod  Marien-Platz,  er  for¬ 
synede  med  aabne  Arkader.  I  Kælderen  findes  den  uundgaaelige  »Ratskellei« 
og  desuden  en  meget  betydelig  Vinkælder. 

Bygningens  Facader  er  rigt  smykkede  med  Gavle,  Kviste  og  Karnapper  og 
er  udførte  i  bugne  Sten ;  paa  Piller  og  Brystninger  er  anbragt  en  utallig  Mængde 
Figurer  af  Personer,  der  har  haft  Betydning  i  Miinchens  Flistorie. 

¥ 

Den  internationale  Konkurrence  angaaende  Tegninger  til  en  Regeringsbygning  i 
Lima,  som  er  udskrevet  af  den  peruanske  Regering,  har  vi  allerede  korteligt 
omtalt  i  et  tidligere  Nummer  af  Tidsskriftet.  Bygningen  maa  koste  benved  3 
Millioner  Kroner  og  skal  dække  en  Grundflade  paa  omtrent  14.000  Q-m.  Den 
skal  opføres  i  to  Etager  og  indeholde  Lokaler  for  de  forskellige  Ministerier  samt 
Bolig  og  Kontorlokaler  for  Præsidenten.  Den  underste  Etage  skal  være  Grund¬ 
mur,  medens  den  øverste  kan  være  Jærnbindingsværk.  Til  Etageadskillelser  maa 
helst  benyttes  Jærn-  og  Betonkonstruktioner.  Der  forlanges  Planer  i  1  :  200  og 
Facader  og  Snit  i  1  :  100;  endvidere  skal  der  leveres  Detailtegninger  af  Etage¬ 
adskillelser  og  øverste  Etage  i  1  :  10.  Flertil  ønskes  yderligere  en  tydelig  Be¬ 
skrivelse,  Materialberegning  og  detailleret  Overslag,  ved  hvilket  der  maa  tages 
Hensyn  til,  at  Cement  og  Jærn  skal  indføres  fra  Europa  eller  Nordamerika. 

Da  Alt,  hvad  der  indsendes,  skal  være  affattet  i  det  spanske  Sprog,  og  da 
der  kun  er  udsat  to  Præmier,  en  paa  ca.  5000  Kr.  og  en  paa  ca..  1800  Kr., 
vil  europæiske  Architekter  vistnok  næppe  i  synderligt  stort  Antal  give  sig  i  Lag 
med  denne  Opgave,  hvortil  Tegningerne  skal  være  indsendte  den  31.  December 
d.  A.  Sammensætningen  af  Bedømmelsesudvalget  er  endnu  ubekendt.  Et  Pro¬ 
gram,  som  er  affattet  paa  Spansk,  kan  erholdes  ved  Henvendelse  til  den  peru¬ 
anske  Generalkonsul  i  Hamburg. 

¥ 

International  Materialprøvningskongres  i  St.  Petersborg  1904  vil  blive  afholdt  i 
Dagene  fra  18.  til  24.  August.  Der  er  allerede  fra  en  Del  ansete  Fagmænd 
givet  Løfte  om  Afholdelsen  af  en  Række  Foredrag. 

Direktøren  for  Materialprøvningsanstalten  i  St.  Petersborg,  Hs.  Ekse.  Ge- 
hejmeraad,  Professor  N.  Belelubsky,  staar  i  Spidsen  for  en  Organisationskomité, 
hvis  Opgave  det  skal  være  at  give  de  fremmede  Gæster  et  Indblik  i  Ruslands 
Industri  samt  gøre  dem  bekendte  med  Landets  Naturforhold. 

Programmet  vil  saaledes  bl.  a.  byde  paa  en  Udflugt  til  de  finske  Vandfald. 
Kongressen  ender  med  en  Slutningsbanket  i  Moskov. 

Foredrag,  Beretninger  o.  s.  v.  skal  forelægges  paa  Kongressen  i  fire  Sprog 
og  maa  —  i  tre  enslydende  Eksemplarer  —  senest  den  13.  Januar  1904  være 
tilsendt  Forbundets  Præsident,  Hofraad,  Professor  L.  v.  Tetmajer  i  Wien. 

Statsprøveanstalten,  Hejbergsgade  6,  modtager  Anmeldelser  om  Foredrag  m.  m. 

— ■  528  — 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 


KJ  0  B  EN  HAVN 

DEN  I  I.  SEPTBR.  1 903 

5.  A ARGANG  N?  50 


+-H-'  I  i  I  1  | - h - f \ - 

SUNDBY  MENIGHEDSHUS. 


Sundby  Menighedshus,  som  er  beliggende  paa  Sundby  Kirkeplads,  Øst  for 
Kirken,  byggedes  i  Aarene  1901  — 1902  og  indviedes  den  6.  April  1902. 
Det  er  opført  af  røde,  haand- 
strøgne  Mursten  paa  en  Sokkel 
af  eftergjort  Granit  og  dækket 
med  Falstagsten;  Kammene  er 
dækkede  med  Munketegl.  I 
Stuen  findes  en  rummelig  For¬ 
stue,  Klokkerkontor,  Fællesbolig 
for  2  Diakonisser  samt  Bolig  for 
en  Opsynsmand.  Salen  rummel¬ 
en  Konfirmandstue  og  en  For¬ 
samlingssal.  Bygningens  Op¬ 
førelse  kostede  ca.  31,000  Kr., 
af  disse  er  ca.  11,000  Kr.  fri- 

villige  Bidrag,  indsamlede  i  Menigheden;  Resten,  20,000  Kr.,  stilledes  til  Raa- 
dighed  af  Stiftsmidlerne. 

Ved  Bygningens  Opførelse  har  følgende  Haandværkere  medvirket:  Mur¬ 
mester  Zeltner,  Tømmermester  L.  A.  Jørgensen,  Oxelbergs  Fabriker,  Maler- 

SUNDBY  MENIGHEDSHUS.  ARCHITEKT  S.  LEMCHE. 


mestrene  Sophus  Dich  &  Co.  og  Blikkenslagermester  Hannibal;  Gas-  og  Vand- 
arbejdet  udførtes  af  d’Hrr.  Dreyer  &  Co.,  Kloak-  og  Brolægningsarbejdet  af 
Entreprenør  P.  Chr.  Rasmussen.  De  to  store  Ovne  paa  Salen  leveredes  af 
Firmaet  Bonnesen  &  Danstrup  og  de  øvrige  Ovne  af  C.  M.  Hess,  Vejle. 
Architekt  S.  Lemche  har  udført  Tegningerne  og  ledet  Opførelsen. 


BISMARCK-MONUMENTER. 


For  Tiden  hersker  der  i  Tyskland  en  sand  Mani  for  at  rejse  Monumenter  og 
Søjler  for  »det  tyske  Riges  Grundlægger«,  Fyrst  Otto  v.  Bismarck.  For¬ 
eninger  og  Private  kappes  om  at  subskribere  til  Fordel  herfor,  og  Architekter 
og  Billedhuggere  har  fuldt  op  at  gøre  med  at  konkurrere  og  derefter  bringe 
Kunstværkerne  til  Udførelse.  Hver  stor  og  hver  lille  By,  hver  Landsdel  og  hver 
Kreds  maa  have  sit  synlige  Minde  om  den  hedengangne,  store  Mand.  Det  er 
en  Epidemi,  der  har  større  Træk,  men  for  øvrigt  er  ganske  den  samme  som 
den,  der  i  nogle  Aar  rasede  her  i  Danmark,  og  som  gav  sig  Udslag  i,  at  Kong 
Frederik  den  syvende  skulde  staa  paa  enhver  Købstads  Torv,  enten  med  Pikkel- 
hue  eller  med  Kalot  paa  Hovedet,  og  som  Buste  af  bronzeret  Gibs  anbringes 
paa  en  Kakkelovn  i  ethvert  fornuftigt,  borgerligt  Hjem. 

»Architekten«  har  tidligere  (IV,  Side  110)  omtalt  den  store  Konkurrence, 
der  afholdtes  om  et  Bismarck-Monument  i  Hamborg  i  Aaret  1901,  og  hvor 

Architekt  E.  Schaudt  og  Billedhugger  Hugo  Lederer  vandt  første  Præmie  ved 
deres  Udkast,  som  nu  bringes  til  Udførelse  for  en  Sum  af  400,000  M.,  og  som 
af  Kritiken  i  Bedømmelseskomiteen  betegnedes  som  saa  fremragende  efter  Ind¬ 
hold  og  Omfang,  at  »det  maa  gælde  for  et  fuldgyldigt  Bevis  for  de  tyske  Kunst¬ 
neres  Kunnen  og  Villen«.  Den  Høj,  hvorpaa  Monumentet  anbringes,  omdannes 
til  et  Plateau  med  mægtige  Terrasseanlæg,  og  midt  herpaa  hæver  sig  en  stor 
Opbygning,  hvor  en  kolossal  Statue  af  Rigskansleren  med  stiv,  martialsk  Hold- 


BISMARCK-MONUMENT  VED  ALTEBURG. 

ning  og  iført  middelalderlig  Rustning  staar  fast  og  selvbevidst  plantet  med  Benene 
lidt  ud  fra  hinanden,  saa  at  der  kan  blive  Plads  til  det  mægtige  Slagsværd,  han 
støtter  sine  foldede  Hænder  paa.  Dette  er  vel  nok  det  største  Monument  af  den 
Slags,  der  rejses  for  Tiden.  Men  ogsaa  andre  Steder  forberedes  store  Kraft¬ 
udfoldelser  eller  er  allerede  enorme  Monumenter  bievne  indviede. 

Til  Frankfurt  a.  M.  skal  Billedhuggeren  Professor  Siemering  i  Berlin  saaledes 
udføre  et  Monument  til  200,000  Mk.  Figuren  bliver  udført  i  drevet  Kobber, 
halvanden  Gang  naturlig  Størrelse. 

1  Heilbronn  blev  der  den  30.  Juli  d.  A.  paa  Fetnaarsdagen  for  Rigskanslerens 
Død  indviet  et  Bismarck-Monument  i  Nærheden  af  Neckar-Broen ;  til  Baggrund 
har  det  Kiliankirken,  den  gamle  Bydel  og  det  saakaldte  »Gotzenturm«,  hvor  den 
bl.  a.  fra  Goethes  Tragedie  berømte  Gotz  v.  Berlichingen  har  siddet  fangen. 
Det  er  udført  for  frivilligt  indkomne  Bidrag  efter  Tegninger  og  Udkast  af  Archi- 
tektcn,  Professor  Otto  Rieth,  Berlin,  og  Billedhugger  Emil  Kiemlen,  Stuttgart. 
E11  vid  Terrasse  med  brede  Stenbrystninger  og  i  Baggrunden  en  halvcirkelformet 
Niche  danner  den  architektoniske  Underbygning.  Ved  Siderne  af  Trappen  knejser, 
noget  umotiveret,  to  kolossale  Sfinkshoveder  med  Kroner,  men  uden  tilhørende 
Kroppe.  Den  store  Bismarck-Figur  er  fremstillet  barhovedet,  i  Militær- Overfrakke, 


BISMARCK-MONUMENT  PAA  HAMBERG. 


med  en  Papirrulle  i  den  højre  Haand  og  den  venstre  støttet  paa  en  drabelig 
Rytterpalask.  Paa  Fodstykket  findes  kun  det  ene  Ord:  Bisnutrek  indhugget;  men 
det  siger  jo  ogsaa  lige  saa  meget  som  mange  andre. 

»Architekten«  bringer  hermed  Afbildninger  af  to  Bismarcks-Klumper,  der 
begge  er  bievne  indviede  i  Løbet  af  denne  Sommer,  oven  i  Købet  paa  samme 
Dato,  den  21.  Juni,  Solhvervsdag. 

Det  ene  Monument  er  beliggende  i  Nærheden  af  Koln,  ved  Alteburg  ved 
Rhinens  Bredder.  Som  det  fremgaar  af  Billedet,  er  det  en  kolossal  Opbygning 
af  Sten  i  Former,  der  for  et  dansk,  udviklet  Øje  synes  klodsede  og  tørre  uden 
synderligt  organisk  Liv;  navnlig  er  den  øverste  Afslutning  meget  uheldig  og 
plump,  hvad  vi  vilde  kalde  for  »ægte  tysk«.  Men  interessant,  kan  det  jo  ikke 

nægtes,  og  af  en  vis  Virkning  er  den  Maade,  hvorpaa  Bismarck-Figuren  eller 
rettere  blot  dennes  Overkrop  slutter  sig  til  den  architektoniske  Fortn  og  ligesom 
vokser  ud  af  den.  Med  en  stiv  og  stejl  Symmetri,  der  minder  om  de  gamle 
ægyptiske  Gudebilleder,  —  et  Forbillede,  hvis  paa  engang  elegante  og  impo¬ 
nerende  Strenghed  dog  ikke  er  naaet,  —  er  alle  Dele  gennemførte:  Hoved  og 
Hovedbeklædning,  Armene,  Hænderne,  Brystharnisket  og  det  kæmpemæssige 
Rigsskjold  med  den  flakte  Ørn;  alle  Dele  er  stiliserede,  saa  at  de  saa  vidt  muligt 
er  bievne  saa  at  sige  stereometriserede. 

Det  andet  Monument  er  beliggende  paa  Hamberg  ved  Friedrichsruh  i  Nær¬ 
heden  af  Bismarcks  Begravelsessted;  det  er  opført  efter  Tegning  af  Architekten 
Kreis  i  Dresden  og  er  formet  som  sammenkoblede  tykke  Søjler  af  Harzergranit 
paa  18,5  Meters  Højde.  Indvendig  fører  en  stejl  Trappe  op  til  den  øverste 
Flade;  her  findes  omtrent  tyve  store  Jærnbeholdere  til  at  fyldes  med  Olie  og  et 
Jærnrækværk,  indenfor  hvilket  store  Favneknuder  kan  opstables.  Ved  festlige 
Lejligheder  tændes  det  hele  da  til  et  mægtigt  Baal,  der  kan  lyse  vidt  ud  over 
Egnen.  Foran  Søjlen  findes  et  Sten-Alter  (!)  —  mindre  kan  jo  ikke  gøre  det!- — , 
hvor  der  ligeledes  tændes  Ild  til  at  belyse  Søjlen  selv.  Monumentet  er  bekostet 
af  tyske  Studenter;  ved  Indvielsen  var  der  omtrent  1000  Studenter  fra  44  Høj¬ 
skoler  til  Stede  foruden  en  umaadelig  Mængde  Tilskuere,  og  højtideligt  afleveredes 
det  til  den  Afdødes  tilstedeværende  Søn  Herbert  v.  Bismarck. 

For  en  dansk  Smagsudvikling  er  der  ikke  noget  tiltalende  ved  disse  For¬ 
mer,  som  Tyskerne  selv  anser  for  saa  ganske  udmærkede.  Men  en  vis  Storhed 
vil  man  ikke  kunne  frakende  dem,  og  en  Fordel,  endda  en  meget  stor,  har 
disse  Monumenter:  de  falder  fuldstændigt  sammen  med  Nationens  hele  Tanke¬ 
gang  og  den  Opfattelse  af,  hvad  der  er  skønt,  som  er  den  egen.  Kort  sagt,  de 
er  ægte  tyske  —  og  mere  kan  en  Tysker  jo  ikke  ønske  sig.  Med  andre  Ord, 
de  er  ægte  nationale,  og  hvad  enten  andre  Nationer  synes  om  dem  eller  ej,  saa 
betyder  de  nu  engang  noget  for  det  Land,  af  hvilke  de  er  fremvoksede.  Dette 
er  en  Lykke  for  Landet  og  for  Monumenterne  selv;  og  hvis  vi  Danske  maaske 
ville  finde  paa  at  rynke  paa  Næsen  ad  dem  —  saa  maa  vi  hellere  gøre  os  selv 
det  Spørgsmaal:  Hvorledes  har  det  sig  egentlig  med  de  Monumenter,  vi  selv 
opstiller? 


KJØBENHAVNS  RAADHUS. 


I  »Nordisk  tidskrift  for  vetenskap,  konst  och  industri«,  udgivet  af  den  Letter- 
stedtske  Forening  (1903,  4de  Hefte),  har  Architekt  P.  V.  Jensen-Ki.int  skænket 
Kjøbenhavns  nye  Raadhus  en  velvillig  og  velklingende  Omtale  i  en  af  mange 
gode  Illustrationer  ledsaget  Artikel.  Af  særlig  Interesse  for  Danske,  som  jo  nu 
kender  —  eller  burde  kende  —  Raadhuset  ud  og  ind,  er  den  Karakteristik  af 
Bygmesteren,  som  Forf.  giver.  Det  hedder  her: 

»Efter  at  vi  nu  har  gaaet  hele  Bygningen  rundt,  vil  jeg  vove  mig  til  en 
Karakteristik  af  Nyrop  som  Bygmester  og  af  dette  hans  Hovedværk  i  Forhold 
til  dansk  Architektur  i  det  hele.  Først  vil  jeg  da  fremhæve,  at  vi  aldrig  i  Nu¬ 
tiden  har  set  et  saa  gennemført  Bygningsværk  i  Danmark.  Ja  vi  skal  vel  endog- 

saa  nu  udenfor  vort  Fædreland  for  at  finde  de  gamle  Bygningsværker,  der  i  saa 
Henseende  overgaar  Raadhuset;  det  skulde  da  være  Kronborg  eller  Amalienborg. 
Det  gamle  Frederiksborg  og  Christiansborg  er  jo  begge  delvis  ødelagte  af  Ilden. 
Nyrop  har  optaget  mange  gode  Traditioner  fra  gamle  Bygningsværker,  men  han 
føler  sig  ikke  bunden  af  dem.  Hans  Stil  er  bestemt  ved  hans  personlige  Til¬ 
egnelse  af  det  gamle  og  det  ny,  af  Kunsten  og  Naturen,  men  ganske  særligt  af 
Materialet.,  Hans  Behandling  af  Murstenen,  Kridtstenen,  Graniten  hver  for  sig 
og  i  indbyrdes  Forhold  er  mønstergyldig.  Han  sørger  for,  at  Materialet  kommer 
til  sin  Ret,  konstruktivt  og  dekorativt,  men  nøjes  ikke  med  Virkningen  i  Stof, 
Form  og  Farve.  Han  er  aldrig  artistisk,  men  fordrer  bestandigt  et  Indhold. 
Karakteristisk  er  i  saa  Henseende  hans  Behandling  af  Detaillen;  oftest  kræver 
han,  at  denne  sjæleligt  skal  tale  til  Beskueren.  Saadanne  umotiverede  Kruse¬ 
duller,  som  har  spillet  saa  stor  en  Rolle  i  nyere  dansk  Dekoration,  er  ham  saa 
fjerne  som  muligt.  Hans  Sans  for  godt  Haandværk  (og  gode  Haandværkere)  er 
saa  gennemgribende,  at  han,  naar  det  gælder,  kan  ofre  alt  paa  dette  ene  Alter; 
f.  Eks.  har  han  ofret  Tagfladens  Virkning.  Denne  Grundærlighed  har  han  ud¬ 
viklet  som  Lærling  af  vore  store  Foregangsmænd.  Han  er  mindre  bevidst,  min¬ 
dre  fornem,  men  gladere  end  disse;  hans  Fantasi  er  frodig,  men  ikke  fyldig, 
hans  Arbejder  kan  jævnlig  smage  af  Hovedlineal  og  Tegnebrædt.  Detaillen  kan 
spille  ham  det  Puds  at  blive  for  fremtrædende,  for  sprællende,  men  paa  de  af¬ 
gørende  Punkter  forstaar  han  ofte  glimrende  at  beherske  den,  som  i  Hoved¬ 
facaden,  Taarnet  og  hele  Planen,  hvis  store  Organisme  er  fortrinlig.  Kun  i 
mindre  Grad  kan  dette  siges  om  Taganlæget.  Nyrop  er  ikke  grundlæggende 
eller  banebrydende.  Alligevel  kan  man  med  Rette  tale  om  en  særlig  Nyropsk 
Stil,  men  denne  er  fast  knyttet  til  hans  Kunstnertemperament,  og  navnlig  egner 
hans  morsomme  Detailler  sig  ikke  til  at  gentages  og  »forbedres«  af  en  Skole. 
Enkeltformens  Mangel  paa  Fylde,  paa  Flydenhed  gør  ham  i  det  hele  mindre 
egnet  som  skoledannende;  snarere  tilraader  han  gennem  sin  Kunst  ligesom  de 
fleste  Nutidsmestre  kraftig  enhver  at  gaa  sine  egne  Veje.  Men  skrive  med 
Guldbogstaver  i  sin  Tegnestue:  »Stoffet  og  Tingen«.« 

Forf.  omtaler  bl.  a.  Raadhushallen  »eller  som  den  desværre  ofte  kaldes 
den  overdækkede  Gaard«  og  siger  i  denne  Forbindelse  gode  Ting.  Han  stiller 
endog  bestemte  Forslag: 

»Bueslag  og  Søjler  af  farverigt  norsk  Marmor  paa  en  Grund  af  søgrøn 
Majolika  samler  det  hele  Vinduesparti,  saa  det  virker  som  en  fin  Genklang  i 
Relief  af  den  aabne  Søjlegang.  Nedenunder  er  en  Frise  med  Plads  til  Indskrift, 
der  skal  danne  som  en  Fortsættelse  af  den  historiske  Frise  Salen  rundt,  en  Ud¬ 
sigt  over  Nutid  og  Fremtid.  C.  Hostrup  har  skrevet  et  Digt,  som  i  Stemning 
og  Indhold  kunde  passe  godt: 

Atter  stilles  Danskerætten  for  en  aaben  Dør, 

Aanden  flyver  over  Sletten  lavt  som  aldrig  før, 
kalder  Fattigfolk  til  Live,  puster  til  hver  Gnist, 
at  den  bedste  Dag  skal  blive  den,  der  kom  til  sidst.« 

Ved  Omtalen  af  Festlokalerne  hedder  det: 

»De  ovenfor  nævnte  Balkoner  for  hver  Ende  af  Salen  med  herligt  Snit¬ 
værk,  det  er  i  Sandhed  Arbejde,  der  er  en  stor  Kunstner  værdigt.  Naar  ad 

Aare  Loftets  Bjælker  straaler  i  Guld,  Blaat  og  Grønt,  Væggene  bliver  fyldt  med 
store  Figurbilleder  i  Freske,  gyldne  Reliefs  over  de  skønne  Dørindfatninger,  vil 
denne  Sal  sikkert  blive  uden  Mage  i  vor  Hovedstad.  I  det  hele  er  den  Række 
fornemme  Rum,  hvortil  der  er  Adgang  fra  Buegangen,  til  idel  Glæde.  Klædte 
som  de  er  i  Silke  og  kostelige  Stoffer,  røres  man  bestandig  af  den  rene  Smag¬ 
fuldhed,  der  aldrig  anvender  disse  pragtfulde  Stoffer  paa  en  pralende  Maade. 
Borgerrepræsentationssalen  i  Mellembygningen  kan  ikke  i  Skønhed  og  Fylde 
rnaale  sig  med  disse  Rum.« 

En  let  Omtale  skænkes  forskellige  af  de  Kunstnere,  der  har  haft  Del  i 
Raadhusets  Opførelse  og  Dekoration,  saasom  Bundgaard,  Møller-Jensen,  Frølich, 
Skovgaard,  Th.  Bindesbøll.  Og  Artiklen  slutter  paa  følgende  smukke  Maade: 

»For  nu  til  Slutning  at  samle  alt  i  et  Helhedsindtryk,  en  Hovedstemning, 
vil  jeg  sige,  at  aldrig  er  der  set  et  Raadhus  med  et  saa  folkeligt  Præg.  Lige¬ 
som  Portene  staar  aabne  for  alle  og  enhver,  saa  vi  uden  Adgangstegn  kan  glæde 
os  over  det  skønne  Hus,  saaledes  er  alt  kunstnerisk  set  let  tilgængeligt,  et  Hus 
efter  Folkets  Hjerte.  Man  ser  de  fattige  Koner  neje  sig  for  Storheden;  men 
straks  efter  siger  de:  nej  se  her!  nej  se  dog!  Alting  rører  ved  deres  Hjerte, 
ved  deres  Sans  for  hjemlig  Hygge,  for  Pryd  og  Renhed  i  Krogene,  for  Hylder 
og  broderede  Stykker,  for  grønne  Kranse  og  Skilderier.  Architekten  blev  slet 
ikke  vred,  da  en  Anmelder  kaldte  Raadhuset  »husmandsagtigt« ;  han  har  med 
Flid  pyntet  det,  saa  Smaamandens  Sind  glædes  og  højnes,  ligesom  den  katholske 
Præst  pynter  sit  stolte  Kirkehus ;  thi  han  ved,  hvad  Skønhed  og  Hygge  er  for 
dem,  der  gaar  i  Slud  og  Regn  i  en  kold  Verden.  Men  alle  Embedsmændene 
i  det  store  Borgerhus  vil  selv  blive  varmede  af  at  færdes  deri,  de  vrantne  Ord 
vil  dø  og  redebon  Hjælpsomhed  leve.« 


FORSKELLIGT. 

Campanilen  i  Venedig.  Genopførelsen  af  denne,  til  hvilken  Grundstenen 
allerede  er  lagt,  synes  at  møde  flere  Vanskeligheder,  end  man  oprindeligt  havde 
tænkt  sig.  Architekten  Beltrami  skal  efter  Forlydende  træde  tilbage  fra  Over¬ 
ledelsen  af  det  store  Byggeforetagende,  ikke  af  personlige  Motiver,  men  fordi 
han,  efter  at  have  undersøgt  Fundamenterne  paa  ny,  er  kommen  til  den  Over¬ 
bevisning,  at  der  fordres  større  og  videre  Fundamentering  for  Taarnet  end  den 
forhaandenværende,  som  oprindeligt  var  beregnet  for  et  Bygningsværk  paa  50 
Meters  Højde  og  ikke  paa  det  dobbelte.  Men  at  give  Fundamenterne  videre 
Udstrækning  vil  efter  hans  Mening  være  faretruende  for  Markus-Kirken.  Beltrami 
har  da  begrundet  sin  Tilbagetræden  med,  at  Opgaven  overstiger  hans  Kræfter. 
Imidlertid  fastholder  Venedigs  Borgmester,  Grev  Grimani,  og  Byraadet,  at  Gen¬ 
opførelsen  skal  finde  Sted,  og  tænker  paa  at  overdrage  den  til  en  Kommission 
paa  flere  Medlemmer. 


Udgiver:  AKADEMISK  ARCHITEKTFORENING.  —  Redaktør:  Architekt  K.  ARNE-PETERSEN. 
Redaktionsudvalg:  Architekterne  EUGEN  JØRGENSEN  og  ALFR.  THOMSEN. 

Kontor:  Helgolandsgade  5.  Telf.  4525. 

5.  A ARGANG  N?  51 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  ¥ 


FORRETNINGSEJENDOM  I  PILESTRÆDE. 


For  Firmaet  Lund  &  Lawerentz  har  Architekterne  V.  &  B.  Ingemann  opført 
den  Forretningsbygning  i  Pilestræde,  hvoraf  her  gengives  Plan  og  Facade. 
Ejendommen  bestaar  af  et  Forhus  mod  Gaden,  indeholdende  i  Stueetagen  Butik 
og  i  Etagerne  Lagerrum  for  lettere  Varer;  paa  anden  Sal  er  indrettet  en  Privat¬ 
bolig  for  den  ene  af  Firmaets  Chefer.  Tredie  Sals-Etage  er  overhvælvet;  for- 

FORRETNINGSBYGNING 
I  PILESTRÆDE. 


uden  gennem  Vinduerne  i  Facaden  faar  den 
et  stærkt  Ovenlys  gennem  Tagfladen.  For 
at  vinde  Fiøjde  i  Etagerne  er  Bygningsprofilet 
konstrueret  med  fladt  Bitumentag.  Endvidere 
findes  der  en  Mellembygning,  indrettet  som 
Pakhus  til  Rør  o.  1.,  og  en  Bagbygning, 
hvori  der  bl.  a.  er  Stald  til  fire  Fleste  med 
tilhørende  Selekammer  m.  m.  Gaarden  er 
helt  udgravet  til  Kælder  i  Forbindelse  med 
Bygningernes  Kælder. 

Følgende  Haandværksmestre  har  med¬ 
virket  ved  Bygningens  Opførelse:  Murmester 
Th.  Wienberg,  Tømmermester  Kornerup- 
Koch,  Snedkermester  Lars  Jørgensen,  Smede¬ 
mester  H.  M.  Nielsen  og  Malermestrene 
Nielsen  &  Hansen.  Alt  det  hugne  Sten-, 
arbejde  er  leveret  af  Kjøbenhavns  mekaniske 
Stenhuggeri,  og  det  støbte  Arbejde  af  Mur¬ 
mester  Carl  Schiøtz.  I  Bygningen  er  ind¬ 
lagt  Varmtvands-Central varmeapparat  af  Vø- 
lund  under  Tilsyn  af  Ingeniør  Jess  Jensen. 
Som  Konduktør  ved  Opførelsen  har  Archi- 
tekt  H.  Jacobsen  fungeret. 


FORRETNINGSEJENDOM  I  SKINDERGADE. 


For  Firmaet  S.  Seidelin  (hvis  Indehaver  er  Grosserer  Emil  Hjort)  er  den 
Bygning,  hvoraf  her  gengives  Plan  og  Facade,  opført  paa  Hjørnet  af  Skin- 
dergade  og  Niels  Hemmingsensgade  efter  Tegning  af  Architekterne  V.  &  B. 
Ingemann.  Bygningen  er  helt  igennem  indrettet  som  en  moderne  Forretnings¬ 


ejendom,  idet  den  ganske  optages 
af  Lagerlokaler  med  de  dertil  hø¬ 
rende  Kontorer  paa  iste  Sal  ud 
mod  Skindergade.  Den  store  Gaard 
er  udgravet  til  Kælder  i  Forbin¬ 
delse  med  Husets  Kælder,  begge 
meget  dybe.  I  en  Sidebygning  er 
indrettet  en  Stald  til  fire  Heste,  og 
derover  en  Treværelsers-Lejlighed 
for  Opsynet. 

Bygningen  er  opført  med  Mur¬ 
mester  Gram  som  Hovedentreprenør. 
Desuden  har  følgende  Haandværks- 
mestre  leveret  Arbejde:  Tømmer- 


FORRETNIN  GSBY  GNIN  G 
I  SKINDERGADE. 

mester  Knud  Veng,  Snedkermestrene  Nielsen  &  Holm,  Blikkenslagermester 
Lange  og  Malermester  Møj.lmann.  Det  støbte  Cementarbejde  paa  Facaden  er 
udført  af  Em.  Jensen  &  H.  Schumacher.  Billedskærerarbejdet  er  udført  paa  Stedet 
af  Billedhugger  Lamberg-Petersen.  I  Bygningen  er  indlagt  Varmtvands-Central- 
varmeapparat  af  Firmaet  Hein  &  Møller-Holst,  der  tillige  har  leveret  de  to 
store  Vareelevatorer.  Ingeniør  Jess  Jensen  har  haft  Tilsyn  med  disse  sidst¬ 
nævnte  Arbejder. 


FRANSKE 

GADEANLÆG. 


I  Paris  forestaar  Gennemførelsen 
af  et  større  Boulevardanlæg 
i  Boulogneskovens  umiddelbare 
Nærhed ;  denne  Boulevard,  der 
vil  faa  en  Bredde  af  120  m.  og 
en  Længde  af  33  Km.,  har  givet 
Anledning  til  forskellige  Forslag 
fra  Architekter  o.  a.,  og  mellem 
disse  har  Architekten  Hénard 
stærkt  ivret  imod  den  almindelige 
Gadeform  med  de  firkantede 
Bygningsblokke  og  foreslaar  til 
Afveksling  nogle  nye  Former  for 
Gade-  og  Husanlæg. 

Som  særligt  anbefalelsesvær¬ 
dig  anfører  han  en  Anlægsmaade, 
som  han  kalder  » Boulevard  å  re- 
dans «,  og  som  bestaar  i  Anbrin¬ 
gelsen  af  aabne  Gaarde  ud  mod 
Gaden ;  disse  skal  i  passende 
Afstande  bryde  Facadelinien  og 
vil  være  at  belægge  med  Servi¬ 
tut,  saa  at  der  aldrig  maa  bygges 
paa  dem ;  de  skal  derimod  an¬ 
lægges  som  Have  og  beplantes  med  højstammede  Træer,  der  kan  blive  med¬ 
virkende  i  Gadens  Fysiognomi.  En  saadan  Gade,  mener  Hénard,  maa  være 
36  m.  bred  med  en  lignende  Længde  paa  de  i  Gadelinien  liggende  Facader. 
Gaardene  mellem  disse  kan  da  have  en  Bredde  mod  Gaden  paa  28  m.  og  en 
Dybde  paa  20  m. 

En  anden  Form  paa  nye  Gadeanlæg  er  de  saakaldte  » Boulevards  a  vedans 
triangidaires «,  ved  hvilke  hver  Hus  facade  springer  frem  med  et  retvinklet  Hjørne, 
hvorved  Gadelinien  faar  Form  af  et  Savblad;  den  Plads,  som  Gaden  da  vinder 

mellem  de  fremspringende  Facader,  tænkes  anvendt  til  Anbringelsen  af  større 
Træer;  disse  Boulevarder  foreslaas  ogsaa  udførte  i  36  m.  Bredde. 

En  tredie  Art  Gadeanlæg  er  »Rue  simple  a  alignement  brise«,  hvor  Facaderne 
brydes  i  stumpe’  Vinkler,  saa  at  de  danner  en  Bølgelinie.  Architekt  Hénard  har 
selv  mest  Tillid  til  den  førstnævnte  Art  af  Gadeanlæg,  som  han  mener  har  for¬ 
skellige  Fortrin  for  de  andre;  han  anbefaler  forsøgsvis  at  anlægge  en  Del  af  den 
nye  Boulevard  paa  denne  Maade  og  mener  da,  at  man  hurtigt  vil  komme  paa 
det  rene  med  Fordelene  eller  Manglerne. 

Sikkert  er  det,  at  en  Gade  med  en  saadan  af  Beplantninger  afbrudt  Hus¬ 
række  vil  afgive  et  langt  smuk¬ 
kere  og  friskere  Syn  end  de 
nuværende  snorlige  og  kedelige 
Fagader,  og  det  var  maaske  værd 
at  tage  under  Overvejelse,  om 
vi  ikke  .ogsaa  herhjemme,  ved 
Anlæg  af  nye  Boulevarder  eller 
lignende,  kunde  komme  lidt  bort 
fra  den  traditionelle  og  trivielle 
Blokinddeling. 

Set  baade  fra  hygiejniske, 
fra  forretningsmæssige  og  fra 
andre  praktiske  Synspunkter  frem- 
byder  Boulevard  d  redans  Fordele, 
som  ikke  kan  undgaa  at  falde 
i  Øjnene.  Der  bliver  langt  mere 
Adgang  for  Sol  og  Luft  til  Væ¬ 
relserne  i  disse  Huse,  end  ved 
andre  Bebyggelsesmaader ;  de 
rummelige,  aabne  Gaarde  kan 
afgive  ypperlig  Plads  for  Kafé- 
og  Restaurationsanlæg  eller  kan, 
forsynede  med  Arkader,  indrettes 
med  Smaabutikker  o.  lign.;  de 
kan  ogsaa  indrettes  som  tiltalende 
Friluftsophold  for  Husenes  Be¬ 
boere  og  Legepladser  for  Bør¬ 
nene,  kort  sagt,  der  er  ved  disse  rue  simple  a  alignement  brisé. 

en  vid  Mark  at  arbejde  paa  samt 

interessante  og  taknemmelige  Opgaver  for  Architekterne  at  løse. 


BOULEVARD  A  REDANS  TRIANGULAIRES. 


L.,  i.,,— 

FAMILISTÉREN. 


Borgerrepræsentationen  vedtog  i  sit  Møde  den  18.  April  1898  at  nedsætte 
et  Fællesudvalg,  bestaaende  af  fem  Medlemmer  af  Borgerrepræsentationen 

og  tre  af  Magistraten  for  at  udarbejde  og  fremlægge  Planer  og  Forslag  om,  at 
Kommunen  forsøgsvis  opfører  Boliger  for  Arbejdere  og  andre,  der  er  ligestillede 
med  disse,  eller  i  foreliggende  Tilfalde  paa  anden  Maade  fremme  Opførelsen  af  saa- 
danne  Boliger. 

Udvalget  har  derefter  afgivet  en  Betænkning,  ledsaget  af  en  Plan  og  en 
Skrivelse  fra  Stadsarchitekten  vedrørende  Opførelsen  af  et  »Familiehjem«  (Famili- 
stére).  Ved  dette  forstaas  en  Bygning,  indrettet  til  et  større  Antal  Smaafamilier, 
navnlig  Enkemænd  og  Enker  med  Børn,  med  Fællesværelse  til  Ophold  for  Børnene 
og  til  Spisning  nr.  m.,  samt  Økonomilejlighed,  beregnet  paa  at  kunne  levere  Be¬ 
boerne  deres  Maaltider  og  at  kunne  besørge  deres  Vask  m.  m.,  og  med  Central¬ 
varme. 

I  Borgerrepræsentationens  Møder  den  7.  og  14.  September  d.  A.  var  Sagen 
underkastet  to  gentagne  Behandlinger,  og  det  vedtoges  til  Slut  at  stille  Sagen  i 
Bero  under  Hensyn  til  Kommunens  forhaandenværende  økonomiske  Situation. 
Fra  alle  Sider  var  man  enig  om  at  rose  den  smukke  Tanke,  der  laa  til  Grund 
for  Forslaget;  men  derimod  var  der  stor  Uenighed  om,  hvorvidt  dette  var  en 
Opgave,  der  egnede  sig  for  Kommunen,  eller  om  den  ikke  snarere  burde  hen¬ 
vises  til  det  private  Initiativ.  Det  maa  jo  tillige  erindres  —  saaledes  som  Fælles¬ 
udvalget  selv  gjorde  gældende  i  sin  Indstilling  —  dels,  at  de  Forhold,  der  ved 
Sagens  Behandling  i  1898  fra  alle  Sider  nævnedes  som  den  nærmeste  Foranled¬ 
ning  til  Ønsket  om  at  bringe  Spørgsmaalet  om  Arbejderboliger  frem,  nemlig 
Nedgangen  i  Antallet  af  Smaalejligheder  her  i  Byen  og  den  som  Følge  deraf 
fremkomne  Vanskelighed,  særligt  for  Familier  med  Børn,  ved  at  faa  Bolig,  og 
den  ret  stærkt  stigende  Husleje  netop  kort  efter  begyndte  at  forandre  sig,  saa¬ 
ledes  at  dei  nu  snarest  er  ret  rigeligt  af  ledige  Lejheder,  og  dels,  at  Kommunens 
finansielle  Stilling  i  de  senere  Aar  har  gjort  det  absolut  nødvendigt  at  vise  den 
største  Varsomhed  med  Overtagelsen  af  nye  Opgaver. 

Til  »Familiehjemmet«  var  det  paatænkt  at  benytte  den  bag  Helligkorskirkens 
Skole  liggende  og  umiddelbart  til  denne  grænsende  2204  Q  Al.  store  Grund 
mellem  Hans  Tavsensgade  og  Skolegade.  Bygningen  skulde  bestaa  af  en  større 
Hovedfløj  og  to  mindre  Sidefløje  med  en  høj  Kælder,  indeholdende  —  med 
delvis  Benyttelse  af  Underbygning  under  Gaardspladsen  —  foruden  Køkken,  Vik- 
tualierum,  Rum  til  Udlevering  af  Mad,  Kedelrum,  Brændselsrum,  Badeværelse,  to 
Pigekamre  samt  to  Vandklosetter,  tillige  Opholdsrum  for  smaa  Børn,  do.  for  større 
Børn  og  fælles  Spisesal.  Fremdeles  4  Etager  med  Lejligheder  til  Bestyrerinde  og 
Portner  samt  10  1  oværelsers-  og  5  Etværelseslejligheder  med  tilhørende  Forstuer 
i  Stueetagen  og  1 3  Toværelsers-  og  4  Etværelseslejligheder  i  hver  af  de  3  andre 
Etager  samt  med  de  fornødne  Vandklosetter,  og  endelig  en  Tagetage,  hvori 
Vaske-,  Rulle-,  Stryge-  og  Tørrerum  samt  Pulter-  og  Pigekamre.  I  hver  Side¬ 
fløjs  Ende  skulde  være  Indgang  fra  de  respektive  Gader  og  en  rummelig  og 
brandfri  Trappegang,  fra  hvilken  man  i  hver  Etage  kommer  ud  paa  en  langs  hele 
Bygningens  Gaardside  løbende,  med  højt  Jærnrækværk  forsynet  Galleri  af  brandfrit 
Materiale,  hvorfra  der  er  Indgang  til  samtlige  Lejlighedernes  Forstuer,  og  ad 
hvilken  der  altsaa  fra  hver  Lejlighed  er  let  og  uhindret  Adgang  til  begge  Trap¬ 
perne.  Da  Beboerne  vel  som  oftest  vilde  vælge  Værelset  mod  Gaden  til  Op¬ 
holdsværelse,  kom  Soveværelserne  til  at  ligge  ud  mod  Gallerierne.  For  at  sikre 

mod  Indblik  og  Tyverier  maatte  i  disse  de  underste  Vinduesrammer  være  faste 
og  forsynede  med  Ruder  af  tykt  og  uigennemsigtigt  Glas. 

Denne  Plan  blev  stærkt  kritiseret  i  Borgerrepræsentationen,  og  der  kan  vel 
ogsaa  være  Angrebspunkter  nok.  Det  er  jo  endogsaa  i  højeste  Grad  tvivlsomt, 
om  den  overhovedet  vilde  være  bleven  tilladt  af  Bygningskommissionen,  hvis 
den  var  kommen  dertil.  Thi  naar  Kjøbenhavns  Bygningslov  udtrykkeligt  fore¬ 
skriver,  at  hver  Lejlighed  skal  have  fri  og  uhindret  Adgang  til  to  Trapper,  uden 
at  det  er  nødvendigt  at  passere  en  anden  Beboelseslejlighed  eller  en  fælles  Gang 
for  at  komme  til  en  af  Trapperne,  skulde  der  da  en  aldeles  haarrejsende  Dispen¬ 
sation  til  i  dette  Tilfælde,  selv  om,  som  det  hedder  i  Stadsarchitektens  Skrivelse, 
»den  i  den  kjøbenhavnske  Bygningslov  indeholdte  Fordring,  at  der  fra  enhver, 
selv  den  mindste  Bolig,  skal  være  Adgang  til  2  Trapper,  gør  det  vanskeligere 
her  end  andetsteds  at  tegne  en  fornuftig  og  smuk  Plan  til  et  Hus  med  To¬ 
værelserslejligheder,  ligesom  denne  Fordring  paa  Grund  af  Trappernes  og  Trappe¬ 
rummenes  Mængde  nødvendigt  vil  fordyre  Opførelsen«.  Ja,  den  Vanskelighed 
og  den  Bekostning  kender  enhver  privat  Architekt  og  har  enhver  privat  Byg¬ 
herre  altid  at  kæmpe  med ;  men  det  kunde  aldrig  falde  nogen  af  dem  ind  at 
gøre  et  ørkesløst  Forsøg  paa  at  ville  slippe  for  denne  Forpligtelse,  som  er  en  af 
de  allerfornuftigste  i  hele  Byggeloven;  om  Planen  skulde  blive  mere  »smuk« 
ved,  at  Lovens  Bestemmelse  ikke  overholdes,  er  meget  tvivlsomt;  Skønhed  er 
jo  et  elastisk  Begreb.  Ved  saaledes  uden  videre  at  borteskamotere  de  besvær¬ 
lige  Trapper  lykkes  det  paa  et  Areal  af  1484  Q  Al.  bebygget  Grund  at  anbringe 
1 5  Toværelsers-Lejligheder,  medens  man  paa  den  samme  Grund  kun  vilde  faa 
10  Toværelserslejligheder  af  den  sædvanlige  kjøbenhavnske  Type  paa  1632  Q  Al. 
Det  er  ret  mærkeligt  at  se  et  Udvalg,  nedsat  af  Kommunalbestyrelsen,  ville  gaa 
i  Spidsen  med  at  foranledige  en  saa  tæt  Sammenslutning  af  Mennesker  under 
samme  Tag.  Medens  man  —  med  Rette  —  lige  overfor  det  private  Byggeri 
gør,  hvad  man  formaar,  for  at  fremme  de  hygiejniske  Interesser,  ofte  endog 
temmeligt  rigoristisk  og  idealistisk,  medens  Sundhedskommission  og  Bygnings¬ 
kommission  stiller  større  og  større  Fordringer  i  saa  Henseende,  medens  det  saa 
at  sige  ligger  i  Luften,  at  den  nye  Byggelov,  vi  alle  gaar  og  sukker  efter,  skal 
og  maa  lægge  an  paa  en  fornuftig  Bebyggelse  af  vor  Hovedstad,  selv  om  alt 
existerende  private  Hensyn  af  Interesse  for  det  almindelige  Vel  af  og  til  trædes 
lidt  nær  og  bl.  A.  ved  en  »Zonebebyggelse«  ville  blive  holdte  inden  for  de  rette 
Grænser  —  saa  har  man  det  Særsyn,  at  Kommunen,  en  offentlig  Institution, 
naar  den  vil  opføre  en  Bygning,  der  vel  fremfor  alle  maa  karakteriseres  som  en 
Privatbygning,  et  »Familiehjem«,  uden  videre  vil  kuldkaste  det,  som  ellers  fordres. 
Og  vilde  mon  nogen  privat  Husejer  kunne  faa  Beboere  ind  i  Lejligheder,  hvis 
Vinduer  vende  ud  til  et  fælles  Galleri,  selv  om  »Indblik  og  saavidt  muligt  Ind¬ 
trængen  gennem  dem  hindres,  saasom  ved  svært,  uigennemsigtigt  Glas  i  de  ne- 
derste  Rammer  eller  andre  formaalstjenlige  Foranstaltninger«  ?  I  alt  Fald  Fa¬ 
miliens  kvindelige  Medlemmer  vilde  sikkert  leve  i  stadig  Skræk  for  Tyve  og 
Røvere  og  unge  Mennesker,  som  gerne  ville  give  Gæsteroller  som  de  to  Gamle, 
der  belurer  »Susanne  i  Badet«.  At  Opholdsrummene  for  Børnene  under 
Forældrenes  Fraværelse  fra  Hjemmet  skulde  være  i  Kælderen,  skal  blot  lige 
nævnes. 

Der  blev,  som  tidligere  bemærket,  fremhævet  under  Forhandlingen,  at  det 
foreliggende  Spørgsmaal  m aaske  snarere  burde  henvises  til  det  private  Initiativ. 
Det  er  en  human  Opgave,  der  foreligger,  og  Kommunen  har  jo  Ære  af  at  gaa 
i  Spidsen  med  den  og  alle  andre,  som  tjener  humane  Formaal.  Men  dette  ude¬ 
lukker  jo  ikke,  at  Private  ogsaa  kunne  tage  Opgaven  op.  Det  vil  dog  sikkert 
ikke  blive  nogen  let  Sag  for  dem  at  konkurrere  med  Kommunen  netop  paa  dette 
Punkt.  Thi  naar  det  under  Forhandlingernes  Gang  blev  fremhævet,  at  det  hele 
i  ethvert  Fald  var  et  voveligt  Eksperiment,  som  maaske  vilde  give  et  aarligt 
Driftsunderskud,  medens  det  paa  samme  Tid  i  Udvalgets  Indstilling  —  ret  mærke¬ 
ligt  forøvrigt  ' —  siges  »at  det  ingenlunde  er  Meningen  at  skabe  en  velgørende 
Institution,  men  tværtimod  tilstræbes  at  opnaa  fuld  Dækning  paa  det  løbende  Bud¬ 
get  for  alle  Udgifter«,  og  naar  endda  et  kommunalt  »Familiehjem«  har  saa  gode 
Kort  paa  Haanden  lige  over  for  Konkurrenter  som  fri  Grund  og  et  Projekt  som 
det  foreliggende,  hvis  det  blev  antaget  og  bevilget  af  alle  Myndigheder,  —  saa 
vil  det  være  problematisk  for  de  fleste,  om  de  tør  indlade  sig  paa  at  indrette  et 
»Familiehjem«  netop  under  saadanne  Former. 

Imidlertid  er  Sagen  jo  nu  ikke  gaaet  i  Orden ;  med  ikke  just  overvældende 
Majoritet  vedtog  Borgerrepræsentationen  at  stille  den  i  Bero.  Det  er  altsaa  meget 
muligt,  at  Familiehjemmet  (Familistéren)  en  anden  Gang  dukker  frem  igen, 
naar  bedre  Tider  indfinder  sig.  Fra  Stadens  architektoniske  Bureau  udgaar  som 
bekendt  Tegninger  til  alt  det  kommunale,  offentlige  Arbejde;  hvorvidt  dette 
imidlertid  er  rigtigt  i  alle  Henseender,  skal  her  ikke  nærmere  udvikles.  Men 
naar  Talen  ligefrem  er  om  »offentlige  Privatbygninger«,  synes  Ret  og  Billighed 
at  tale  for,  at  det  strænge  Afspærrelsessystem  brydes,  og  at  ogsaa  private  Kræfter 
tages  i  Kommunens  Tjeneste,  saaledes  som  det  i  tidligere  Tid  har  været  Tilfældet. 
Vilde  det  da  ikke  være  rimeligt,  om  Kommunen  engagerede  private  Architekter 
til  at  tegne  disse  Bygninger,  der  har  en  rent  privat  Karakter?  p  j 


NOGLE  BEMÆRKNINGER  OM  DE  NUVÆRENDE  BYGGEFORHOLD 
I  FORHOLD  TIL  EN  ÆNDRET  BYGGELOV. 


t  Forslag  til  ændret  Byggelov  for  Staden  Kjøbenhavn  og  i  Forbindelse  der- 


J— J  nred  vel  ogsaa  for  Frederiksberg  er  jo  under  Overvejelse,  og  jeg  vil  derfor 
tillade  mig  at  fremføre  nogle  Forhold,  som  jeg  ved  mine  hyppige  Rejser  til  Ud¬ 
landet  har  haft  Lejlighed  til  at  studere  og  sammenligne  med  vore  Forhold,  og 
at  fremdrage  nogle  af  de  Mangler,  hvorunder  den  eksisterende  Byggelov  utvivl¬ 
somt  lider;  men  at  dette  Udslag  af  personlig  Anskuelse  muligt  kun  danner  et 
ringe  Bidrag  til  det  meget  andet,  som  vel  bør  ændres  ved  en  Revision  af  den 
bestaaende  Byggelov,  betragter  jeg  som  en  Selvfølge. 

Ved  Planlægning  af  nye  Kvarterer,  og  hvor  det  ved  Bebyggelse  af  ældre 
endnu  er  muligt,  er  der  sikkert  taget  for  lidt  Hensyn  til  at  skille  de  forskellige 
Arter  af  Bebyggelse  ud  fra  hinanden,  og  i  det  hele  at  ordne  Byggeforholdene 
med  Henblik  paa  mere  Tilgang  af  Luft  og  Sol,  omend  der  derved  i  mindre 
Grad  tages  Hensyn  til  Ejerne  af  de  Marker,  hvor  Bebyggelsen  vokser  op,  da 

den  Værdiforøgelse,  Grundene  derved  faar,  ikke  alene  burde  komme  de  tilfældige 
Grundejere  til  Gode,  men  ogsaa  Kommunerne  og  delvis  hele  Samfundet. 

Ved  nye  Kvarterer  tages  der  herhjemme,  i  Forhold  til  Udlandet,  i  Reglen 
for  lidt  Hensyn  til  store,  brede  Færdselsaarer  og  aabne  Pladser,  ligesom  Over¬ 
gangene  i  Kvartererne  fra  den  ene  Bebyggelsesart  til  den  anden  maaske  ogsaa 
herhjemme  burde  ske  i  følgende  Orden:  Villaer  —  spredt  Bebyggelse  med  højst 
3  Etager  —  Bebyggelse  med  4  Etager  og  Lejligheder  ikke  under  3  Beboelses¬ 
værelser  af  et  vist  bestemt  Kvadratindhold  —  Bebyggelse  med  4—5  Etager  og 
fri  Størrelse  for  Lejlighederne  —  endelig  Fabrikskvarterer.  I  de  sammenbyggede 
Kvarterer  med  4  og  5  Etager  maatte  der  vist  tages  Hensyn  til,  at  det  bebyggede 
Areal  indskrænkedes  til  at  være  15—25  pCt.  mindre  end  de  andre  Steder,  hvor¬ 
ved  det  blev  lettere  at  skaffe  Lys  og  Luft  ind  imellem  Husrækkerne. 

Som  Eksempel  paa  Nybebyggelse,  der  ikke  svarer  til  forannævnt  og  hvad 
der  er  anset  for  godt  andetsteds,  synes  Planlægningen  af  Bebyggelsen  for  Frede¬ 
riksberg  nordre  Landdistrikt  at  være,  da  der  her  vist  næppe  er  taget  tilstrække¬ 
ligt  Hensyn  til  det  forannævnte,  idet  f.  Eks.  Villakvartererne  er  klemte  ind  mel¬ 
lem  tætbebyggede  Kvarterer,  hvor  frisk  Luft  og  Sol  til  den  Smule  Have,  som  i 
Reglen  findes  ved  en  Villa,  udelukkes  og  yderligere  vanskeliggør  Plantevæksten. 

Som  et  Udslag  af  vild  Bebyggelse  i  et  ældre  Kvarter  synes  Hjørnet  mellem 
Allegade,  Frederiksberg  Bredegade  og  Frederiksberg  Have  at  kunne  tjene  som 
Eksempel.  Saaledes  som  der  er  begyndt  med  Bebyggelsen  af  Hjørnet  Allegade 
og  Bredegade  tør  det  vel  forudsættes,  at  det  i  Læ  af  den  nuværende  Byggelov 
vil  være  Meningen  at  fortsætte  helt  hen  gennem  Allegade,  det  vil  sige,  at  der 
eventuelt  ud  til  Frederiksberg  Have  kommer  en  Række  snavsede  Bagfacader  eller 
Smøger  til  liden  Pryd  for  de  smukke  Omgivelser.  Ud  mod  Allegade  udlægges 
Forgrundene  jo  som  Haveanlæg,  idet  Grundarealet  regnes  som  ubebygget  Areal, 
yderligere  er  der  ved  den  nye  Bebyggelse  af  Hjørnet  Allegade  og  Bredegade  lagt 
en  Smøge  ind  fra  Bredegade,  som  ligeledes  skal  tjene  som  Gade  og  muligvis 
senere,  hvis  det  lykkes  at  komme  overens  med  Naboen,  ogsaa  fortsættes  og 
derved  blive  et  virkeligt  Færdselsled,  som  maaske  endog  i  Tidens  Løb  overtages 
af  Kommunen.  Men  hvad  sker  der  paa  denne  Maade?  For  det  første,  at  al¬ 
mindelige  udlagte  Privatgadearealer  indregnes  under  ubebygget  Areal  *),  og  for  det 
andet,  at  Gaardforholdene  bliver  saa  slette,  at  Adgang  til  Lys,  Luft  og  Sol  er 
udelukket,  som  Hr.  Politilæge  Søren  Hansen  ogsaa  skriver  i  sit  nylig  udkomne 
lille  Skrift. 

Et  lignende  Tilfælde  finder  ogsaa  Sted  ved  Opførelsen  af  det  nye  Bygnings¬ 
kompleks  »Westend«,  hvor  det  ubebyggede  Areal  er  udlagt  som  Passage  og 
Gaardens  Areal  indskrænket  til  det  mindst  mulige. 

I  saadanne  Tilfælde  forrykkes  Forholdet  mellem  bebygget  og  ubebygget 
Areal  faktisk  helt,  til  virkelig  Skade  for  god  Hygiejne  og  for  Naboejendommene. 

Bygningsfacadernes  Architektur  i  Forhold  til  hinanden  i  samme  Gade  lider 
ogsaa  for  Tiden  under  de  uheldige  Forhold,  at  selv  om  en  enkelt  Grundejer 
virkeligt  udfører  en  smuk  Facade,  misprydes  denne  ofte  af  senere,  i  hel  anden 
eller  mulig  ganske  uden  Stil  udførte  Nabofacader. 


*)  Dette  er  ikke  rigtigt.  Se  Frbrg.  Byggelov  §  10.  Red. 

Ydermere  burde  der  under  Hensyn  til  de  herhjemme  til  Disposition  værende 
Raamaterialier  ved  Udførelsen  af  Facader  tages  Hensyn  til,  at  disse  dog  i  det 
mindste  kan  holdes  rene  enten  ved  at  renses  engang  imellem,  eller  lad  os  sige 
af  to  Onder  vælger  man  det  mindste,  altsaa  ved  at  oliemales,  hvorved  Gaderne 
vil  gøre  et  lysere  og  venligere  Indtryk.  Hvad  der  med  Hensyn  til  Renlighed 
gælder  Gadefacaderne,  burde  ogsaa  som  f.  Eks.  i  Berlin  gælde  alle  Gaardfacader. 

Paafaldende  er  ogsaa  det  ringe  Hensyn,  der  herhjemme  tages  til  en  ordent¬ 
lig,  rationel  Ventilation  af  almindelige  Beboelseshuse  fra  de  enkelte  Lejligheder, 
og  en  saadan  kan  dog  forholdsvis  let  og  uden  store  Omkostninger  indrettes  ved 
alle  Nybygninger. 

Til  Slut  vil  jeg  tillade  mig  at  fremføre  et  Par  Forhold  med  Hensyn  til 
konstruktive  Bestemmelser. 

Det  første  gælder  Etageadskillelserne  og  Bræddeskillerum  udførte  i  Træ, 
idet  disse  lige  saa  billigt  kan  udføres  i  Jærn,  Cement,  Gibs  o.  s.  v.,  hvorved 
Adskillelse  af  de  enkelte  Lejligheder  af  Hensyn  til  Sygdom,  Lyddæmpning  o.  s.  v. 
lettere  vil  kunne  finde  Sted. 

Det  andet  gælder  Lunderinger  af  Husene,  som  nu  i  Reglen  udføres  ved,  at 
der  lægges  et  lavt  Betonfundament  i  Højde  med  Kældergulvet.  Selve  Kælder¬ 
muren  udføres  i  Reglen  af  almindelige  Mursten  i  Kalkmørtel.  Afset  fra  de 
porøse  Mursten  er  Hvidkalken  jo  ikke  et  Materiale  at  benytte  i  Kældermure, 
som  aldrig  rigtigt  udtørres,  da  den  simpelthen  ikke  hærdner  og  derved  faktisk 
danner  et  meget  daarligt  Fundament  for  hele  Bygningen,  ikke  at  tale  om,  at 
Beboelsen  af  saadanne  Kældere  ligefrem  bør  forbydes  af  denne  Grund.  Naar 
det  her  i  Kjøbenhavn  har  været  vanskeligt  at  benytte  en  hydraulisk  Kalkmørtel 
til  dette  Brug,  har  det  ligget  i,  at  vi  herhjemme  ikke  besidder  de  almindelige, 
billige,  hydrauliske  Mørtelmaterialier,  og  Arbejdsforholdene  har  forhindret  at  be¬ 
nytte  Portland  Cement.  Men  dette  Forhold  vilde  jo  blive  ændret,  hvis  der 
ved  Lov  paabødes,  at  alt  Murværk  i  Beboelseshuse  under  f.  Eks.  een  Fod 
under  Gadelinien  udførtes  i  stærk  Beton  eller  klinkbrændte  Sten,  henlagte  i 
Cementmørtel. 

For  Tiden,  hvor  Portland  Cementen  er  bleven  et  saa  billigt  Byggemateriale, 
burde  den  i  vort  fugtige  Klima  anvendes  i  langt  større  Udstrækning  end  Til¬ 
fældet  er,  da  Bygninger  udførte  i  Portland  Cement,  Sand-Cement  eller  Bastard¬ 
mørtel  udtørres  langt  hurtigere  og  derved  ved  Beboelse  af  Nybygninger  giver 
langt  sundere  Beboelsesforhold,  end  naar  der  benyttes  vor  almindelige  Luftkalk, 
som  i  gunstigste  Tilfælde  ved  almindelige  Bygninger  først  rigtigt  tilendebringer 
sin  kemiske  Omdannelsesproces  i  Løbet  af  et  Par  Aar,  i  hvilken  Tid  Beboerne 
af  Ejendommen  lider  derunder. 

Turde  jeg  gøre  mig  Haab  om,  at  disse  Linier  herigennem  maatte  komme 
til  Kundskab  for  Medlemmerne  af  det  bællesudvalg,  som  er  nedsat  af  Kjøben¬ 
havns  Kommunalbestyrelse  for  at  fremsætte  Forslag  til  Revision  af  den  bestaaende 
Bygningslov,  er  min  Hensigt  naaet.  p  rI[SAGFR 

Ingeniør. 

FORSKELLIGT. 


Politidirektørens  aarlige  Beretning.  Af  »Beretning  til  Justitsministeriet  om  Kjø¬ 
benhavns  Politi  for  Aaret  1902,  afgiven  af  Politidirektøren  den  25.  Juli  1903«, 
vil  følgende  Data  have  Interesse  for  » Architekten«s  Læsere: 

Fra  1.  Januar  1902  blev  de  til  Kjøbenhavn  grænsende  Sundby  og  Natha- 
nael  Sogne  paa  Amager  med  26,000  Indbyggere  indlemmede  i  Staden  og  dennes 
Areal  derved  forøget  med  2538  Tønder  Land,  saa  at  det  nu  udgør  12,569 
Tønder  Land,  medens  det  indtil  1.  Januar  1901,  forinden  Indlemmelsen  af 
Brøndshøj  Sogn  og  en  Del  af  Hvidovre  Sogn,  det  saakaldte  Valby  Distrikt,  med 
tilsammen  5781  Tønder,  kun  androg  4140  Tønder  foruden  et  Areal  af  110 
Tønder,  der  er  indvundet  ved  Opfyldning  i  Kalleboderne,  ialt  4250  Tønder. 
Ved  de  siden  1.  Januar  1901  stedfundne  Indlemmelser  er  Arealet  saaledes  blevet 
omtrent  3  Gange  saa  stort  som  tidligere. 

Stadens  Folkemængde,  beregnet  ved  Hjælp  af  Politiets  Mandtalslister,  an¬ 
sloges  til  ved  Udgangen  af  1902  at  udgøre  cirka  414,600. 

Som  husvilde  har  i  1902  til  Politiet  meldt  sig  67  Familier,  bestaaende  af 
47  Mænd  og  74  Kvinder  med  152  Børn,  i  alt  273  Personer. 

Ved  de  i  Aaret  1902  foretagne  Eftersyn  af  samtlige  Ejendomme  i  Staden 
og  paa  dens  Grund,  særlig  saadanne,  hvor  der  findes  ugunstige  sanitære  Forhold, 
er  der  rejst  Sag  i  2228  Tilfælde.  Af  de  paagældende  Sager  er  55  afgjorte  i  Minde¬ 
lighed,  129  henviste  til  Retten,  7  afgivne  til  andre  Myndigheder,  200  afgjorte 
ifølge  Tilhold  og  839  henlagte  uden  videre  Foranstaltning,  medens  998  hen- 
stode  som  uafgjorte  ved  Aarets  Udgang. 

Af  Sager  angaaende  Ulemper  af  Røg  fra  Fabrikskorstene  og  andre  Skor¬ 
stene  har  der  været  behandlet  45.  I  14  af  disse  blev  der  givet  Tilhold,  2  af¬ 
gjordes  i  Mindelighed,  5  henvistes  til  Retten,  2 1  henlagdes  som  ikke  skikkede 
til  videre  Forfølgning,  og  3  afgaves  til  andre  Myndigheder. 

Sundhedskommissionen  har  i  1902  behandlet  1060  Sager  (i  1901  718), 
der  næsten  alle  har  nødvendiggjort  Undersøgelse  fra  Sundhedspolitiets  Side  til 
Sagernes  Oplysning. 

Kommissionen  har  i  1902  givet  Tilhold  i  89  Sager  (i  1901  i  71). 

Der  har  været  behandlet  45  Sager  vedrørende  Overtrædelse  af  Byggeloven. 

¥ 

En  international  Konkurrence  angaaende  Udarbejdelsen  af  Planer  til  Kasino  i 
Madrid  er  udstedt  af  Kasino-Aktieselskabet  i  Madrid.  B)^gningen  skal  ligge  paa 
et  rektangulært  Grundstykke  mellem  to  Gader;  Arealet  er  32  m.  bredt  og  73  m. 
langt.  Byggesummen  maa  ikke  overtkride  2  Miil.  Pesetas  (1  Peseta  =72  Øre). 

Der  et  udsat  3  Præmier  paa  20,000,  10,000  og '  5000  Pesetas,  og  de  præ¬ 
mierede  Udkast  bliver  Selskabets  Ejendom.  Dersom  iste  Præmie  tilfalder  en 
Spanier,  skal  han  være  pligtig  at  overtage  Ledelsen  ved  Bygningens  Opførelse 
samt  Udarbejdelsen  af  Tegningerne  til  denne  for  en  Sum  af  15,000  Pesetas; 
bliver  det  en  udenlandsk  Architekt,  der  vinder  iste  Præmie,  skal  han  mod  en 
Godtgørelse  af  7500  Pesetas  overdrage  den  videre  Udførelse  til  en  spansk 
Architekt. 

Navnene  paa  Juryen  kendes  endnu  ikke;  den  vil  komme  til  at  bestaa  af 
Selskabets  Direktion  samt  nogle  af  denne  valgte  Personer.  Bedømmelsens  Ud¬ 
fald  vil  blive  bekendtgjort  senest  3  Maaneder  efter  Indleveringen,  som  skal  finde 
Sted  15.  December  d.  A. 

Foruden  Tegninger  forlanges  der  en  forklarende  Beskrivelse  og  Overslag 
samt  Angivelse  af  Konstruktioner  og  Beregning  af  disse.  Til  Beskrivelse  m.  m. 
kan  benyttes  spansk,  fransk,  engelsk  eller  italiensk  Sprog. 

Programmet,  som  er  udgivet  paa  Fransk  og  Engelsk,  kan  faas  ved  Hen¬ 
vendelse  til  de  spanske  Konsulater.  Der  findes  i  dette  nøje  Angivelse  af  Etagernes 
Antal  og  Højde  samt  Rummenes  Størrelse. 

¥ 

Britisk  Museum  i  London  skal  udvides  efter  Tegninger  af  Henry  Tanner. 
Byggesummen  anslaas  til  c.  3 1/2  Mili.  Kroner. 

¥ 

En  Udstilling  af  moderne  kunstindustrielle  Arbejder  skal  afholdes  i  Dresden  fra 
14.  November  til  15.  Januar;  den  foranstaltes  af  forskellige  større  Firmaer  i 
Dresden.  I  30  forskellige  Rum  skal  fremstilles  Boligens  Indretning  og  kunst¬ 
neriske  Udsmykning.  Blandt  Udstillingsrummene  anføres  det  sachsiske  Repræ¬ 
sentationsværelse  til  St.  Louis-Udstillingen,  udført  efter  Tegninger  af  Vilh.  Kreis. 
Af  andre  Rum  nævnes  en  Salon  af  Prof.  Olbrich,  et  Spiseværelse  af  Prof. 
Peter  Behrens,  et  Soveværelse  og  en  Salon  af  Baille  Scott,  et  Dameværelse 
af  Mackintosch  o.  s.  v.  For  øvrigt  har  Udstillingen  ogsaa  det  Formaal  at  vise, 
at  selv  i  mindre  Forhold  kan  god  kunstnerisk  og  teknisk  Udførelse  af  Møbler 
og  Bohave  forenes;  i  den  Anledning  udstilles  en  Arbejderbolig  og  et  Hjem  fol¬ 
en  mindre  bemidlet,  borgerlig  Familie. 

¥ 

Lejekaserner  eller  Smaalmse?  Ifølge  det  norske  Blad  »Verdens  Gang«  har 
den  svenske  Bankdirektør  Palme  udgivet  et  Skrift  om  Stockholms  Boligforhold, 
hvori  han  udtaler  sig  mod  de  store  Lejekaserner,  som  medfører  et  Modsætnings¬ 
forhold  mellem  de  faatallige  Husejere  og  de  mange  Lejere;  Arealpriserne  stiger. 
Ejendomsspekulationerne  florerer,  og  Byggeomkostningerne  drives  op.  For  Stor¬ 
byen  vilde  det  passe  bedre  at  bygge  smaa  Huse  paa  to  eller  tre  Lejligheder  og 
samle  disse  i  særlige  Bydele  med  smalle  Gader.  Kun  i  Forretningsstrøgene  har 
de  store  Huse  deres  Berettigelse.  Som  Bevis  for,  at  Tanken  lader  sig  gennem¬ 
føre,  anføres  Oplysninger  om  Boligforholdene  i  Europas  Storbyer.  I  London 
bor  gennemsnitlig  i  hvert  Hus  7,6  og  i  Englands  øvrige  Byer  3 —6  Mennesker, 
i  Bryssel  9,03,  i  Belgiens  øvrige  Byer  8  og  i  de  Forenede  Staters  Byer  med 
over  100,000  Indbyggere  ,6.  Her  er  Smaahustypen  gennemført.  I  Lejekaser¬ 
nernes  By,  Berlin,  bor  derimod  gennemsnitlig  77  Personer  paa  hver  bebygget 
Grund.  Kjøbenhavn  nærmer  sig  Smaahustypen  med  27,  Stockholm  med  37 
derimod  Kasernetypen. 

5.  Aargang  N°  52 

NY  BADE-  OG  VADSKEANSTALT  I  MALMO. 

Malmo  Sodra  Bad  och  Ångtvåttinråtning  er  det  officielle  Navn  paa  det  ny 
.  Etablissement,  som  nu  er  under  Opførelse  i  Foreningsgatan  1 6  i  den  syd¬ 
lige  Forstad  til  Malmo. 

Nybygningen  er  lagt  længst  inde  paa  Grunden,  saa  at  Gaardsrummet  ligger 
foran  Nybygningen  og  rundt  om  et  lille  gammelt,  til  Gaden  liggende  Hus,  som 
nu  bliver  oppudset  og  indrettet  til  Butik  i  Stuen  og  Beboelse  paa  iste  Sal. 

Hovedbygningens  Kældere,  som  delvis  ligger  under  Gaarden,  indeholder 


NY  BADE-  OG  VADSKEANSTALT  ARCHITEKT 

I  MALMO.  TH.  WÅHLIN. 


Kedel-  og  Maskinrum  m.  m.  Stueetagen  er  optaget  af  hele  II  Kl.  Afdelingen. 
Fra  Gaden  kommer  man  over  den  til  venstre  for  Forbygningen  liggende  Gaard 
til  Venteværelset,  hvor  Billetkontoret  er  anbragt  saaledes,  at  Køen  let  kan  ord¬ 
nes.  Fra  Venteværelset  kommer  man  til  venstre  til  Karbadsafdelingen  for  Mænd, 
til  højre  for  Karbadsafdelingen  for  Kvinder  og  lige  for  ligger  den  finske  Badstue¬ 
afdeling,  hvor  der  til  forskellige  Tider  er  aabent  for  Mænd  og  for  Kvinder. 
Den  indeholder  nogle  og  halvfjersinstyve  Afklædningsrum,  Badstue,  rummeligt 
Duschrum  og  Bassin  af  c.  40  Kvadratmeters  Størrelse.  Over  Gaarden  til  højre 
for  Forbygningen  kommer  man  til  I  Kl.  Afdelingens  Forhal  med  Billetsalg  og 

Opgang  til  Venteværelset  paa  iste  Sal;  dette  er  møbleret  med  bekvemme 
Kurvemøbler.  I  denne  Etage  ligger  alle  I  Kl.  Badeafdelinger,  Karbad  for  Mænd, 
Karbad  for  Kvinder  og  det  tyrkiske  Bad;  dette  sidste  er  saaledes  beliggende,  at 
der  er  Adgang  saavel  fra  Mands  som  fra  Kvindeafdelingen.  —  Det  er  beregnet, 
at  der  skal  kunne  præsteres  120  II  Kl.  Badstuebade,  30  II  Kl.  Karbade,  17 
I  Kl.  Karbade  og  20  I  Kl.  russiske  Bade  pr.  Time. 

Over  II  Kl.  Gaard  kommer  man  ligeledes  til  Vadskeanstalten,  der  ligesom 
Badeanstalten  er  anlagt  efter  de  mest  moderne  Principer  og  er  beregnet  paa  en 
aarlig  Omsætning  af  100,000  Kr.  Artesisk  Vand  til  hele  Driften  faas  fra  3 
Borehuller,  de  to  90,10  m.,  det  tredie  60  m.  dybe,  og  det  er  beregnet,  at  Vand¬ 
forbruget  bliver  30,000  Liter  pr.  Time.  Før  Brugen  gennemgaar  Vandet  en 
Rensningsproces,  hvorved  Haardhedsgraden  bringes  ned  fra  20  Grader  til  mellem 
3  og  4. 

Luftskiftet  i  Lokalerne  medfører  en  Omsætning  af  3  .  4  Luftens  Volumen 
pr.  Time. 

Anlægsomkostningerne  bliver  4  til  300,000  Kr.  Da  det  er  Meningen  at 
levere  II  Kl.  Bad  for  meget  billig  Pris,  har  Aktieselskabet  Haab  om  Bidrag  fra 
Malmo  By,  dels  i  Form  af  et  rentefrit  Laan,  dels  billigere  elektrisk  Belysning. 

Efter  Architekt  Theodor  Wåhlins  Tegninger  opføres  Bygningerne  af 
Bygmester  N.  J.  Stenmarck.  Bade-  og  Vadskeindretningens  Installation  gøres  af 
Gebriider  Korting  i  Hannover  under  Kontrol  af  Ingeniør  N.  Gust.  Aberg. 
Direktør  i  Aktieselskabet  er  Hr.  L.  Lachmann. 


GADEANLÆG. 

I  sidste  Nummer  af  » Architekten«  bragtes  nogle  Fremstillinger  af  nye 
Former  for  Gadeanlæg,  foreslaaede  af  den  franske  Architekt  Hénard.  Det 

er  jo  under  den  moderne  Udvikling  af  Byerne  et  meget  vigtigt  og  interessant 
Spørgsmaal,  hvorledes  Bebyggelsen  skal  ordnes  for  at  være  fyldestgørende  i 
alle  Henseender:  hygiejnisk,  æstetisk,  for  Færdselen,  for  Handelen  o.  s.  v. 

En  Indsender  henleder  i  den  Anledning  Red.’s  Opmærksomhed  paa  en  Ar¬ 
tikel,  som  Architekt,  Prof.  Vilh.  Ki.ein  i  sin  Tid  har  skrevet  i  »Illustreret  Ti¬ 
dende«  for  den  18.  Februar  1872  under  Overskriften:  »Om  kedelige  og  inter¬ 
essante  Gader«.  Artiklen  fremkom  i  Anledning  af  den  nye  Plan  for  Glaciets 
Bebyggelse,  som  paa  det  daværende  Tidspunkt  netop  forhandledes  i  Borger¬ 
repræsentationen.  Det  vil  ikke  være  uden  Interesse  at  opfriske  enkelte  Stykker 
af  Artiklen,  om  man  end  under  Læsningen  stadigt  maa  erindre,  at  Forholdene 
siden  da  har  forandret  sig  betydeligt  til  det  bedre,  og  der  er  gjort  umaadeligt 
meget  for  at  forbedre  hele  Kjøbenhavns  Fysiognomi. 

Forfatteren  af  nævnte  Artikel  siger  saaledes: 

»Tanken  om,  at  Skønheden  beror  paa  det  Skæve,  opstaar  ganske  naturligt, 
naar  man  er  gaaet  igennem  en  moderne,  snorlige  anlagt  Gade,  f.  Eks.  paa 
Gammelholm,  og  har  følt,  hvor  grundkedelig  en  saadan  er:  man  kommer  da  til 
at  vælge  det  Skæve  ganske  paa  samme  Maade,  som  naar  en  Mand  i  et  Selskab 

anstrænger  sig  for  at  være  morsom,  idet  det  pludselig  gaar  op  for  ham,  at  han 
har  spillet  en  meget  kedelig  Figur  ved  at  staa  og  hænge  op  ad  en  Væg;  men 
det  bliver  da  ogsaa  altid  tvivlsomt,  om  ikke  den  anstrengte  Morsomhed  er  ke¬ 
deligere  end  den  naturlige  Kedelighed.  Der  er  noget  rigtigt  i,  at  det  ensfor¬ 
mige,  den  fuldstændige  Mangel  paa  Afveksling,  er  kedelig;  men  det  er  paa  den 
anden  Side  ogsaa  sikkert,  at  Regelmæssighed  er  den  første  Betingelse  for  Skøn¬ 
hed,  og  at  det  hæslige  begynder  med  et  Brud  paa  Regelen.  Her  er  altsaa  de 
to  Punkter,  som  det  gælder  at  styre  imellem,  og  man  maa  da  først  gjøre  sig 
Rede  for,  hvad  Regelmæssighed  er.  Det  franske  Ord  regle  betyder  en  Lineal; 
men  naar  man  taler  om  et  smukt  Ansigt  med  en  regelmæssig  Profil,  betyder 
det  ikke,  at  Næse  og  Mund  er  tegnede  efter  en  Lineal.  Allerede  dette  antyder, 
at  Regelmæssigheden  kan  være  af  forskellig  Art,  og  at  en  Form  er  regelmæssig 
betyder  derfor  kun ,  at  den  er  overensstemmende  med  den  for  denne  Art  af 
Former  gældende  Regel.  Vilde  man  nu  forstaa  dette  rent  udvortes,  vare  vi 
snart  færdige  med  vort  Spørgsmaal,  thi  vi  kunde  da  blot  sige:  »I  Regelen  gør 
man  nye  Gader  snorlige;  det  er  altsaa  en  Regel,  at  de  skulle  være  lige«  osv.; 
men  dette  er  ikke  Meningen,  thi  saa  kunde  man  spørge  videre,  om  man  da 
ikke  i  Regelen  bærer  sig  galt  ad,  og  om  det  ikke  vilde  være  rigtigere  at  an¬ 
lægge  f.  Eks.  Regelen  for  Landskabsgartneri  paa  Gadeanlæg  og  - — -  saa  staa  vi 
lige  ved  Grundspørgsmaalet. 

Thi  naar  man  tror  at  burde  ophæve  det  kedelige  og  at  gøre  Gaderne  ma¬ 
leriske  ved  at  gøre  dem  lidt  skæve,  anlægger  man  tildels  Landskabsgartneriets 
Regel  paa  det,  som  tilhører  Bygningskunsten,  og  man  begaar  da  den  samme 
Fejl,  som  da  man  anlagde  Architekturens  Regel  paa  Haverne.  Naar  man  saa 
endda  gjorde  Skridtet  heltud  og  gjorde  Gaderne  i  enhver  Henseende  uregelmæs¬ 
sige,  saa  vandt  man  endda  noget  til  Gengæld  for,  hvad  man  tabte,  men  lidt 
kroget  og  lidt  lige  det  fordærver  alting,  som  enhver  Halvhed.  Paryktidens 
Haver  tabte  ganske  vist  al  deres  maleriske  naturlige  Interesse,  idet  man  tegnede 
Gangene  efter  en  Lineal  og  beklippede  Træer  og  Hække;  men  til  Gengæld 
vandt  de,  skønt  i  ringere  Grad,  en  architektonisk,  kunstig  Interesse  —  og  om¬ 
vendt  er  der  ingen  Tvivl  om,  at  hvis  man  vilde  anlægge  Gader  helt  efter  Land¬ 
skabsgartneriets  Regel,  vilde  de  ogsaa  vinde  en  vis  Grad  af  malerisk  Interesse, 
paa  samme  Tid  som  de  tabte  al  Betydning  som  architektoniske  Anlæg,  men  i 
saa  Tilfælde  maatte  al  Regelmæssighed  banlyses  ligesom  i  en  engelsk  Have. 
Man  turde  da  ikke  have  een  lige  Linie:  det  ene  Hus  maatte  frem,  det  andet 
tilbage,  det  ene  op,  det  andet  ned ;  om  Fliser,  Brolægning  og  Rendestene  turde 
der  ikke  være  Tale,  og  skulde  det  være  rigtigt,  maatte  endogsaa  Jordsmonnet 
gaa  op  og  ned  ad  Bakke,  og  selve  Husene  være  uregelmæssige;  der  maatte  ikke 
være  fortløbende  Gesimser  eller  Pillerækker,  ingen  Følgeorden  i  Vinduer,  Døre 
og  Etager;  der  maatte  være  et  Vindue  her,  et  andet  der,  det  ene  stort,  det 
andet  lille,  det  ene  rundt,  det  andet  firkantet ;  saadanne  Byer  findes  der  virkelig 
—  man  behøver  kun  at  minde  om  Albano,  Subiaco,  Sorent,  Amalfi  —  og  de 
ere  overordentlig  interessante  i  malerisk  Henseende ;  men  saadanne  Byer  vilde 
man  dog  nødig  anlægge  nutildags,  selv  om  man  kunde. 

Kan  man  nu  ikke  helt  anvende  Landskabsregelen,  maa  man  helt  anvende 
den  architektoniske  Regel,  og  denne  tillader  vel  krumme  Linier,  men  ingen  bøl- 

gende  flydende  Overgange.  Anlægger  man  sine  Gader  tildels  efter  eet  og  til¬ 
dels  efter  et  andet  Princip ,  saa  sætter  man  sig  imellem  to  Sole,  midt  i  det  hæs¬ 
lige  ;  thi  dette  fremgaar  netop  af  det  løse ,  det  tilfældige,  det  karakterløse,  det 
som  ikke  rigtig  veed,  hvad  det  vil  være,  medens  omvendt  Skønheden  er  det 
karakteristiske,  det,  som  paa  en  klar  Maade  udtrykker  en  bestemt  Tanke,  hvad 
enten  det  nu  er  denne  eller  hin.  Skønheden  beror  mindre  paa  det,  der  frem¬ 
stilles,  end  paa  hvorledes  det  fremstilles.  Landskabet  og  Architekturen  er  begge 
smukke,  men  en  Mellemting  er  hæslig.  En  Mand  er  smuk  og  en  Kvinde  er 
smuk;  men  en  mandagtig  Kvinde  og  en  kvindagtig  Mand  er  det  hæsligste 
af  alt. 

Naar  en  Gade  er  interessant,  er  det,  fordi  den  frembyder  en  Mangfoldighed 
af  Billeder;  naar  den  er  kedelig,  saa  er  det,  fordi  man  overalt  ser  et  og  det 
samme;  men  baade  Mangfoldigheden  og  Ensformigheden  have  mange  Aarsager. 
Den  mægtigste  Faktor  i  Gadernes  Livlighed  er  naturligvis  selve  Livet,  som  rører 
sig  i  dem ;  naar  de  straale  af  brillante  Butikker  og  vrimle  af  raske  Køretøjer  og 
livlige  Fodgængere,  helst  med  brogede  Dragter,  saa  ere  de  aldrig  kedelige ;  men 
om  dette  Punkt  skal  der  forøvrigt  ikke  tales  videre,  da  der  kun  til  en  vis  Grad 
kan  tages  Hensyn  dertil  ved  nye  Gaders  Anlæg.  Gadernes  Livlighed  kan  end¬ 
videre  opnaas  derved,  at  deres  Bygninger  og  andre  Elementer  i  og  for  sig  have 
megen  Afveksling  i  Formerne  og  —  vel  at  mærke  —  ogsaa  i  Formernes  Stør¬ 
relse,  saaledes  at  Afvekslingen  ikke  blot  bevæger  sig  i  smaa  Afskygninger,  men 
saaledes,  at  der  ogsaa  findes  store  Former  imellem  det  meget  Smaakravl  og 
omvendt.  Det  er  en  stor  Misforstaaelse  naar  man  tror,  at  Skønheden  trives 
bedst  i  lutter  store  Former;  en  stor  Del  af  de  nye  Gader  i  Berlin  og  Miinchen 
med  deres  mægtige  Paladser  er  ligesaa  kedelige,  som  Kjøbenhavns  nye  Gader 
med  de  smaa  Lejehuse*).  I  denne  Henseende  kan  der  gøres  en  Del  ved  Ga¬ 
dernes  Anlæg,  og  der  er  ved  den  foreliggende  Plan**)  gjort  ikke  saa  lidet,  idet 
der  findes  store  Pladser  ved  Siden  af  de  smalle  Gader,  og  Haveanlæg  spredte 
mellem  Murene.  Men  dette  er  dog  ikke  nok,  thi  selve  Gaderne  er  lange  nok 
til  at  blive  monotone,  naar  de,  saaledes  som  det  vel  desværre  vil  ske,  blive  be¬ 
byggede  paa  begge  Sider  med  mere  eller  mindre  spidsborgerlige  Huse.  Der  er 
endnu  eet  Middel,  som  kan  anvendes,  og  dette  vil  maaske  faa  størst  Betydning 
for  at  modarbejde  Kedeligheden,  idet  det  vil  kunne  gribe  ind  paa  ethvert  Punkt, 
og  dette  Middel  er  det  at  bryde  Husrækken. 

Vore  nye  Gader  ere  nemlig  ikke  monotone  fordi  de  ere  lige,  men  fordi 
det  ene  Hus  er  ligesom  det  andet  og  fordi  disse  staa  opmarcheret  i  Geled  som 
kæmpemæssige  Plankeværker  paa  begge  Sider  af  Gaden.  Det  er  i  Husfladen  og 
ikke  i  Gadelinien,  at  den  aandløse  Ensformighed  ligger:  Gadeliniens  Regelmæssig¬ 
hed  er  en  virkelig  Regelmæssighed  og  derfor  i  og  for  sig  ikke  uskøn;  var  Hu¬ 
senes  Ensformighed  af  samme  Art,  det  er:  hvis  de  vare  ganske  ens,  vilde  de 
heller  ikke  være  saa  uskønne,  men  de  ere  netop  lidt  forskellige  og  meget  ens¬ 
artede***),  og  derfor  er  Totalvirkningen  af  en  Husrække  saa  hæslig.  Her  er 

*)  Om  miaa  Lejehuse  kan  man  nu  næsten  ikke  mere  tale.  Red. 

**)  Nemlig  til  Glaciets  Bebyggelse.  Red. 

***)  Af  samme  Grund  er  intet  mere  hæsligt  end  Sammenstilling  af  to  nærliggende 
Toner,  og  den  værste  Dissonans  opstaar,  naar  to  nærliggende  Toner  samtidig  anslaas. 

netop  præsteret  det  modsatte  af,  hvad  Skønheden  fordrer,  nemlig  en  rig  Mang¬ 
foldighed  sammenholdt  af  en  fast  Enhed. 

Skulle  derfor  de  nye  Gader  blot  blive  udholdelige  at  se  paa,  maa  først  og 
fremmest  dette  plankeværksagtige  brydes.  Det  kan  brydes  i  Højden,  og  det 
vilde  i  saa  Henseende  være  velgørende,  hvis  man  eet  Sted  saa  et  Taarn,  et 
andet  en  lav  Bygning  eller  en  Mur  med  Træer  indenfor;  dette  kan  imidlertid 
kun  ønskes,  ikke  foreskrives  —  men  de  kunne  ogsaa  brydes  i  horizontal  Ret- 
ning  og  dette  kan  Grundens  Ejer  gøre  en  Del  for  at  fremme.  Bredgade  fra 
Prinsesse  Caroline  Palais  til  Toldbodvejen  er  uden  al  Tvivl  i  Henseende  til 
Anlæg  det  smnkkeste  i  København.  Man  faar  et  velgørende,  oplivende  Indtryk 
ved  at  passere  det,  men  det  er  ikke  paa  Grund  af  Butikkerne,  thi  der  er  ingen, 
og  det  er  ikke  paa  Grund  af  Færdselen,  thi  den  er  sædvanlig  meget  ringe.  Det 
er  vistnok  tildels,  fordi  saadanne  Bygninger  som  de  to  Palais’er  i  og  for  sig  ere 
smukke,  men  disse  Palais’ers  Skønhed  beror  igen  paa  deres  Anlæg  med  Hensyn 
til  Huslinien.  Her  er  ingen  Plankeværksflade,  men  her  er  Afveksling  i  Hoved¬ 
formerne,  enkelte  Dele  springe  stærkt  frem  eller  tilbage  for  de  andre,  og  i  Ga¬ 
dens  videre  Fortsættelse  træffe  vi  noget  lignende  i  kirurgisk  Akademi,  katolsk 
Kapel,  Frederiks  Hospital ;  overalt  er  Gadelinien  brudt,  og  intet  Spor  finder  man 
af  Monotoni;  det  er  denne  Karakter,  denne  Livlighed,  som  man  bør  forsøge  at 
faa  ind  i  de  nye  Gader. 

Prof.  V.  Klein  fortsætter  sin  Artikel  med  en  Anvisning  til  at  bryde  Gader¬ 
nes  Ensformighed,  som  i  Virkeligheden  er  det  samme  som  Architekt  Hénard 
har  villet  have  frem  i  sine  Forslag,  men  har  udarbejdet  udførligere.  Naar  en 
Grundejer  havde  tænkt  at  ville  udlægge  en  Gade  af  25  Alens  Brede,  skulde  den 
udstikkes  f.  Ex.  paa  27  Alen,  og  Køberne  skulde  da  have  Tilladelse  til  even¬ 
tuelt  at  lade  deres  halve  Bygning  springe  2  Alen  frem  i  Gadelinien.  Man  vilde 
ogsaa  kunne  træfte  Bestemmelser  om,  at  naar  en  Del  af  Bygningen,  blev  under 
25  Alen  høj,  maatte  en  anden  Del  være  forholdsvis  højere;  man  kunde  træffe 
Bestemmelser  om  Tilladelse  til  paa  lignende  Betingelser  at  anbringe  En-Etages 
Tilbygninger,  saasom  Verandaer,  Portaler  osv.  - —  »saadanne  Bestemmelser  vilde 
strax  bryde  det  Plankeværksagtige,  foruden  at  de  i  høj  Grad  vilde  opmuntre 
Bygmestrene  til  at  forsøge,  om  det  dog  ikke  skulde  være  muligt  at  finde  en 
anden  Form  for  Privathuset  end  den,  der  er  »flak  som  en  Pandekage«.« 

Og  Prof.  V.  Klein  sluttede  Artiklen  med  den  drastiske  Udtalelse,  at  »der 
jo  ingen  Tvivl  er  om,  at  de  dygtige  Kræfter,  der  findes  i  Borgerrepræsentationen, 
let  selv  ville  ordne  Enkelthederne,  naar  det  kun  maatte  gaa  op  for  dem,  hvor 
vigtigt  det  er  at  forebygge,  at  det  nye  »Nordens  Athen«  bliver  en  Spidsbor¬ 
gerby,  og  at  den  kommende  Slægt  bliver  Idioter  ved  at  stirre  paa  de  mange 
store  Plankeværker,  mellem  hvilke  de  fødes  og  opdrages«. 


FORSKELLIGT. 

Det  andet  nordiske  Architektmøde.  Septemberheftet  af  det  svenske  Tidsskrift 
»Arkitektur  och  dekorativ  konst«  bringer  en  af  talrige  Illustrationer  ledsaget  Artikel 
af  Architekt  Ivar  Tengbom,  omhandlende  dels  en  Beretning  om  Sommerens  Archi- 

tektmøde,  dels  Skildringen  af  forskellige  Bygninger  i  Danmark,  som  Forfatteren 
har  gjort  Bekendtskab  med  ved  en  Rejse  rundt  i  Landet.  Af  Interesse  for 
»Architektens«  Læsekreds  vil  følgende  forstandige  Bemærkninger  om  dansk  Ar- 
chitektur  være: 

»Medan  inom  skulptur  och  musik,  och  kanske  ånnu  mer  litteratur,  våxel- 
verkan  mellan  dansk  och  svensk  konst  ar  lått  skonjbar,  år  det  slående,  hur 
oberorda  af  hvarandra  de  båda  syskonlåndernas  arkitektur  och  målarkonst  utveck- 
lats.  Orsakerna  må  nu  vara  hvilka  som  helst,  så  åro  resultaten  alltid  af  intresse. 

Glådjande  år  att  konstatera,  hur  fullståndigt  fri  den  moderna  danska  arki¬ 
tekturen  år  från  den  kvåljande  linjeforing  och  den  burleska  formgifning,  som 
representerar  »moderniteten«  i  alla  konstriktningar  under  den  gemensamma 
etiketten  l’Art  Nouveau. 

Det  nya  och  det  fruktbårande  i  den  danska  arkitekturen  år,  som  det  vill 
synas,  till  våsentlig  del  att  soka  i  handhafvandet  af  materialierna,  dessa  vårt 
pråstadomes  nådemedel,  hvilket  hår  hunnit  en  målmedvetenhet  och  en  behårsk- 
ning,  som  år  imponerande.  Att  det  dårjåmte  vunnit  en  enhetlighet,  som  satt 
sin  prågel  på  hela  arkitekturen,  har  vål  sin  grund  i  flera  orsaker.  Bland  annat 
en  viss  begrånsning  i  tillgångliga  material,  i  det  att  beråttigade,  men  visst  ej 
slafviska,  hånsyn  tagits  till,  hvad  landet  sjålft  haft  att  bjuda.  Men  forst  och 
sist  en  samlande  personlighet,  hvilkens  nydanande  idéer  och  uppslag  varit  till- 
råckligt  både  centrala  och  onrfattande  att  kunna  sammanbinda  stridiga  viljor  och 
meningar.  En  sådan  tror  jag,  danskarne  anse  sig  ha  haft  i  I.  D.  Herholdt, 

bland  hvilkens  många  arbeten  universitetsbiblioteket  och  Grons  packhus,  båda  i 
Kopenhamn,  åro  ett  par  exempel.  Man  har  vid  forstå  påseendet  svårt  att  i 
dessa  något  nedsotade,  kårfva  byggnadsverk,  med  sin  tydligt  nord-italienska  på- 
verkan,  finna  något  våsentligt  gemensamt  med  de  nyare  arbeten,  som  man  nu 
har  tilfålle  beundra.  Men  man  må  betånka,  att  det  emellan  dem  ligger  en  tid 

af  hastig  och  kraftig  utveckling,  hvars  icke  nrinsta  insats  år  den,  att  ha  våckt 

intresset  for  och  samlat  medel  i  hånd  till  en  grundlig  kunskap  om  åldre  dansk 
arkitektur.  Dess  påtagliga  resultat  år  det  storslagna,  ånnu  ej  afslutade  arbetet 
»Tegninger  fra  ældre  Nordisk  Arkitektur«,  bland  hvilkas  utgifvare  sårskildt 

rnårkas  professorerna  Hans  J.  Holm  och  H.  Storck,  men  ånnu  betydelsefullare 
åro  de  rika  utvecklingsmojligheter,  som  dårigenom  tillforts  arkitekturen.  Denna 
har  blifvit  i  båsta  mening  nationell,  och  af  det  fråmmande  inflytandet  mårker 
man  nu  endast  en  vårmande  flåkt  från  soligare  Kinder.  Det  år  många  namn 
forbundna  med  det  myckna  hårda  och  samvetsgranna,  ofta  otacksamma  arbete, 
som  rojt  jordmånen  for  det  nuvarande,  och  som  måste  ihågkommas,  så  framt 
icke  en  skapelse  som  till  exempel  det  nya  rådhuset  helt  och  hållet  skal  framstå 
som  en  gåta.« 

4 

Titelbilledet  til  »Architektens  5te  Aargang,  som  slutter  med  nærværende 
Nummer,  skyldes  Architekt  Th.  Wåhlin  i  Malmø  og  giver  en  Fremstilling  af 
Falsterbo  Kirke,  hvorom  nærmere  paa  næste  Side. 

FALSTERBO  KYRKA. 


Kyrkan  ligger  något  utanfor  den  egentliga  staden  i  en  mycket  pittoresk  nrilio 
af  sandvallar,  bevuxna  med  strandhafre  och  furu,  poppel  och  pil.  Ånnu 
lefver  den  tid  i  friskt  minne  hos  många  Falsterboiter,  då  stadens  alla  manliga 
invånare  två  dagar  i  veckan  voro  uppbådade  till  kamp  emot  den  nåstan  med 
oemotståndlig  makt  framtrångande  flygsanden.  Kyrkan  holl  alldeles  på  att  for- 
svinna  i  sanden  och  måste  ordentligen  framgråfvas ;  man  gråfde  upp  och  korde 
bort  sanden  rundt  kyrkan,  man  korde  tång  från  stranden  och  bredde  ut  ofver 
de  nakna  sandfålten,  man  byggde  vallar  af  tång  for  att  tvinga  de  måktiga  drif- 
vorna  att  lågga  sig  på  något  afstånd  från  kyrkmuren,  man  sådde  och  skordade 
strandhafre,  planterade  pil,  poppel  och  furu  och  lyckades  verldigen  slutligen  att 
få  bukt  med  den  påtrångande  gåsten.  Kyrkan  låg  fri  och  ingen  fara  for  igen- 
sanding  var  långre  for  hånden.  Men  så  låg  också  hela  kyrkogården  begrafven 
under  vallar  af  sand,  hvilkas  kron  ånnu  ligga  i  hojd  med  kyrktaket. 

Kyrkans  åldste  del,  skeppet,  år  uppford  på  1300-talet.  Torn  och  kor  åro 
senare  tillbyggda,  koret  antagligen  ej  forr  ån  mot  slutet  af  1400-talet.  Skeppets 
stråfpelare  åro  uppforda  samtidigt  med  omgifningsmurarne,  men  hvalfven  åro 
senare  inslagna  och  ståmma  icke  en  gång  ofverens  med  stråfpelarnes  indelning. 
Koret  har  genast  vid  uppbyggandet  blifvit  forsedt  med  hvålfningar.  Vapenhus 
har  funnits,  åtminstone  vid  sodra  ingången.  Kyrkan  år  ganska  stor,  utvåndigt 
49  meter  lång,  skepp  och  kor  invåndigt  af  9,5  nr.  bredd  och  af  tillsamman 
42  nr.  långd.  Elruru  nridtelgången  år  ganska  bred,  3,6  nr.,  bånkarne  nrycket 
rynrligt  tilltagna  och  den  fria  korplatsen  nrycket  stor,  har  kyrkan  likvål  sittplatser, 
i  antal  betydligt  ofverstigande  stadens  hela  invånareantal. 

Några  konstnårliga  målningar  å  våggar  och  hvalf  synes  kyrkan  icke  hafva 
haft,  nren  dårenrot  en  nryckenhet  utomordentligt  vackra  kyrkonrobler  och  pryd- 
nader.  Alterskåpet,  hvis  insida  år  tenrligen  groft  skulpterad,  sårskildt  hvad  figu- 
rerna  angår,  har  på  yttersidan  nrycket  vål  utforda  och  vål  bibelrållna  nrålningar, 
utforda  på  trå  nred  oljefårg  och  forgyllning.  Ett  sidoaltarskåp  visar  några  få  och 
illa  nredfarna  rester  efter  liknande  målningar.  S:ct  Kristoffer  står  ånnu  i  sitt 
ganrla  skåp,  franrståld  i  fristående  figur  och  i  nåra  full  storlek.  Han  år  nåsteir 
ånda  in  i  nrinsta  detalj  fullståndigt  bibehållen.  Bland  en  del  undan  forstoring 
råddade  fragmenter  nrårkes  sårskildt  en  bedjande,  knåbojande  nratrona,  franrståld 
i  rikt  nrålad  och  forgyld  sanrt  i  nrjuka,  rika  veck  fallande  klådnad,  tydligen  en 
sista  rest  af  ett  ståtligt  epitafium.  Med  tanke  på  hvad  som  ånnu  år  i  belråll  år 
det  upprorande  att  tånka  på,  att  ånnu  for  20  år  sedan  såldes  hår  ekskulpturer 
lassvis  på  auktion  och  anvåndes  till  kaffeved. 

Kyrkan  år  år  1899  på  uppdrag  af  Vittcrhets-Historie-  och  Antikvitetsakade- 
mien  uppmatt  af  Theodor  Wåhun. 

